USE sofia;
DROP TABLE IF EXISTS sofia.are_vpl;
CREATE TABLE are_vpl (
  verseID VARCHAR(16) NOT NULL PRIMARY KEY,
  canon_order VARCHAR(12) NOT NULL,
  book VARCHAR(3) NOT NULL,
  chapter VARCHAR(3) NOT NULL,
  startVerse VARCHAR(3) NOT NULL,
  endVerse VARCHAR(3) NOT NULL,
  verseText TEXT CHARACTER SET UTF8 NOT NULL) ENGINE=MyISAM;
LOCK TABLES are_vpl WRITE;
INSERT INTO are_vpl VALUES ("MT1_1","070_1_1","MAT","1","1","1","Jesua Kristanha David-aka 'lira naka, Abraham-aka 'lira turta. Nhanhantama yia nama Jesua Kristaka ramaramiperra. ");
INSERT INTO are_vpl VALUES ("MT1_2","070_1_2","MAT","1","2","2","Abraham-anha Isaac-aka kaarta naka. Isaac-anha Jacob-aka kaarta naka. Jacob-anha Judah-aka kaarta naka, Judah-aka kanhanganhanga ntjarraka turta. ");
INSERT INTO are_vpl VALUES ("MT1_3","070_1_3","MAT","1","3","3","Judah-anha Perez, Zerah tharraka kaarta naka. Perez tharraka mia kunha Tamar-anha naka. Perez-anha Hezron-aka kaarta naka. Hezron-anha Ram-aka kaarta naka. ");
INSERT INTO are_vpl VALUES ("MT1_4","070_1_4","MAT","1","4","4","Ram-anha Amminadab-aka kaarta naka. Amminadab-anha Nahshon-aka kaarta naka. Nahshon-anha Salmon-aka kaarta naka. ");
INSERT INTO are_vpl VALUES ("MT1_5","070_1_5","MAT","1","5","5","Salmon-anha Boaz-aka kaarta naka. Boaz-aka mia kunha Rahab-anha naka. Boaz-anha Obed-aka kaarta naka. Obed-aka mia kunha Ruth-anha naka. Obed-anha Jesse-aka kaarta naka. ");
INSERT INTO are_vpl VALUES ("MT1_6","070_1_6","MAT","1","6","6","Jesse-anha king David-aka kaarta naka. King David-anha Solomon-aka kaarta naka. Solomon-aka mia kunha arrkutja nhangala naka, Uriah-alakimparra tnyinakala. ");
INSERT INTO are_vpl VALUES ("MT1_7","070_1_7","MAT","1","7","7","Solomon-anha Rehoboam-aka kaarta naka. Rehoboam-anha Abijah-aka kaarta naka. Abijah-anha Asa-aka kaarta naka. ");
INSERT INTO are_vpl VALUES ("MT1_8","070_1_8","MAT","1","8","8","Asa-anha Jehoshaphat-aka kaarta naka. Jehoshaphat-anha Jehoram-aka kaarta naka. Jehoram-anha Uzziah-aka kaarta naka. ");
INSERT INTO are_vpl VALUES ("MT1_9","070_1_9","MAT","1","9","9","Uzziah-anha Jotham-aka kaarta naka. Jotham-anha Ahaz-aka kaarta naka. Ahaz-anha Hezekiah-aka kaarta naka. ");
INSERT INTO are_vpl VALUES ("MT1_10","070_1_10","MAT","1","10","10","Hezekiah-anha Manasseh-aka kaarta naka. Manasseh-anha Amon-aka kaarta naka. Amon-anha Josiah-aka kaarta naka. ");
INSERT INTO are_vpl VALUES ("MT1_11","070_1_11","MAT","1","11","11","Josiah-anha Jeconiah-aka kaarta naka, Jeconiah-aka tjia ntjarraka turta. Kanhanganhanga nhanha etna etatha nakala, leltjala relha Israel-arinya ntjarranha Babylon-urna naamalhelamalanga. ");
INSERT INTO are_vpl VALUES ("MT1_12","070_1_12","MAT","1","12","12","Israel-arinya ntjarra Babylon-anga pitjalpumaliperra, Shealtiel-anha katjia intaka. Kaarta ekura naka Jeconiah-anha. Shealtiel-anhantama Zerubbabel-aka kaarta naka. ");
INSERT INTO are_vpl VALUES ("MT1_13","070_1_13","MAT","1","13","13","Zerubbabel-anha Abiud-aka kaarta naka. Abiud-anha Eliakim-aka kaarta naka. Eliakim-anha Azor-aka kaarta naka. ");
INSERT INTO are_vpl VALUES ("MT1_14","070_1_14","MAT","1","14","14","Azor-anha Zadok-aka kaarta naka. Zadok-anha Akim-aka kaarta naka. Akim-anha Eliud-aka kaarta naka. ");
INSERT INTO are_vpl VALUES ("MT1_15","070_1_15","MAT","1","15","15","Eliud-anha Eleazar-aka kaarta naka. Eleazar-anha Matthan-aka kaarta naka. Matthan-anha Jacob-aka kaarta naka. ");
INSERT INTO are_vpl VALUES ("MT1_16","070_1_16","MAT","1","16","16","Jacob-anhantama Joseph-aka kaarta naka. Joseph nhanha era Mary-aka noa naka, Mary nhanga Jesuaka miakwia. Jesua nhanha erinha etna ilaka era Krista namanga. ");
INSERT INTO are_vpl VALUES ("MT1_17","070_1_17","MAT","1","17","17","Abraham-anga David-akurtitja ramarama 14 naka. Kurunga David-angatjina, relha Babylon-arinya ntjarrala etnanha naamalhelitjinalakurtitja, ramarama 14 arrpunha naka. Kurunga Babylon ekuranga pitjalpumaliperra, Kristanha alkngerritjinalakurtitja, wotha ramarama 14 arrpunhantama naka. ");
INSERT INTO are_vpl VALUES ("MT1_18","070_1_18","MAT","1","18","18","Nhanha yia nama Jesua Kristiperra. Nthakinhama era alkngerraka? Ngunhama kaarta pa mia ekuranha naka? Arai, Mary-aka kaartala, Mary-anha Joseph-aka lhelakala. Joseph eratharra pula itjantema noa inarrakalanga, Mary-anha katjiakarterraka. Erataka katjiakarterrakala, Enka Alkngaltara era ekururna irrpukalanga. ");
INSERT INTO are_vpl VALUES ("MT1_19","070_1_19","MAT","1","19","19","Joseph-anha artwa kangkintja naka. Erantama itja antja naka noa ekuranha, Mary-anha, relha ntjarranga alkngatharra unputjika. Lakinhanga era eterraka erinha kala imputjikanta wara. ");
INSERT INTO are_vpl VALUES ("MT1_20","070_1_20","MAT","1","20","20","Era pula lakinha eterramalangantema, Altjirraka angel ekura rumerraka, era altjirraramalanga. Angel-ala erinha ilaka, “Joseph, David-aka 'lirai. Mary-anha kunpala inai noa ungkwanga nitjika. Erataka Enka Alkngaltaranga katjiakarterrakala. ");
INSERT INTO are_vpl VALUES ("MT1_21","070_1_21","MAT","1","21","21","Anma ekura worra katjia intitjina. Unta turtantama erinha rretnya Jesua ilitjika, era relha ekuranha ntjarranha tangkalhelitjinanga warta, korna etnakanha iwumala.” ");
INSERT INTO are_vpl VALUES ("MT1_22","070_1_22","MAT","1","22","22","Lakinha Ingkartaka lhelintja nthurrperraka. Era nhanga relha ntjarranha imanka lhelakala, urrpia ekuranharlarlanga. ");
INSERT INTO are_vpl VALUES ("MT1_23","070_1_23","MAT","1","23","23","“Arai, wonka katjiakarterritjina, ekura turta worra katjia intitjina. Etna turta erinha rretnya Immanuel ilitjina, nhanhatitja ‘Altjirra nurnakalela nama.’ ");
INSERT INTO are_vpl VALUES ("MT1_24","070_1_24","MAT","1","24","24","Kaarrerramala, Joseph-anha kala angel ekura kangkwerraka. Era Mary-anha inaka noa ekura nitjika. ");
INSERT INTO are_vpl VALUES ("MT1_25","070_1_25","MAT","1","25","25","Era pula itja ekuralela intaka, katjia arrkurlinya ekuranha alkngerritjinalpula. Worra katjia ekura intamalangantama, era erinha rretnya Jesua ilaka. ");
INSERT INTO are_vpl VALUES ("MT2_1","070_2_1","MAT","2","1","1","Jesua era Bethlehem-ala, pmara Judea-ala alkngerraka Herod-anha king namalanga. Artwa inangkarla ntjarrantama ekngarranga pitjika Jerusalem-urna. ");
INSERT INTO are_vpl VALUES ("MT2_2","070_2_2","MAT","2","2","2","Etna Jerusalem-arinya ntjarranha pmarraka, “Nthanhama katjia ngurruka alkngerrakala era, erala relha Judah-arinya ntjarraka king nitjinala? Nurnataka ntheilpura ekuranha arakala ekngarrala, nurnantama pitjika ekura urrkurrkintja nitjika.” ");
INSERT INTO are_vpl VALUES ("MT2_3","070_2_3","MAT","2","3","3","King Herod-ala nhanhiperra wumalanga era rwampia inthorrerraka, relha Jerusalem-ala namala ntjarra etna turta. ");
INSERT INTO are_vpl VALUES ("MT2_4","070_2_4","MAT","2","4","4","Herod-anhantama priest-aka itornka ntjarraka, artwa Intarrangaltha ntjarraka turta ntangkalhaka. Era etnanha pmarraka, “Nthanhalama Krista era alkngerritjina?” ");
INSERT INTO are_vpl VALUES ("MT2_5","070_2_5","MAT","2","5","5","Etna erinha alpmelaka, “Bethlehem-ala kunha, pmara Judea-ala. Lakinha kunha Altjirraka urrpia imankinya arrpunhala intalhelakala, ");
INSERT INTO are_vpl VALUES ("MT2_6","070_2_6","MAT","2","6","6","‘Bethlehem-ai, pmara Judea-ala, unta town tjiparra nama Judea-ala. Ungkwanganga kunha artwa ilinpinya era pitjitjina. Erantama relha nukanha ntjarranha, Israel-arinya ntjarranha, tnairnitjina.’” ");
INSERT INTO are_vpl VALUES ("MT2_7","070_2_7","MAT","2","7","7","Kurunga Herod-anha artwa inangkarla ntjarraka nyilknganyilknga ntangkalhaka. Erantama etnanha montjala pmarraka ilangara inthorra ntheilpura era rumerrakala. ");
INSERT INTO are_vpl VALUES ("MT2_8","070_2_8","MAT","2","8","8","Kurunga era etnanha Bethlehem-urna yairnaka, angkatja nhanhakarta, “Arai, rrangkarra Bethlehem-akerramalanga, rrangkarra katjia ekura montjala yontharrirrai. Kurunga rrangkarra katjia erinha arltaramalanga, rrangkarra pitjalpumala yinganha ilai, yinga turta lhitjinanga ekura urrkurrkintja nitjika.” ");
INSERT INTO are_vpl VALUES ("MT2_9","070_2_9","MAT","2","9","9","King ekuralela angkarramaliperra, artwa inangkarla etna wotha tjaiyakerraka. Ntheilpura nhanga etnala ekngarralakimparra arakala, erantama wotha rumerraka. ");
INSERT INTO are_vpl VALUES ("MT2_10","070_2_10","MAT","2","10","10","Ntheilpura erinha aramala, etna arrkana inthorra naka. Ntheilpura erantama etnakanga arrkurlerramala iltha lenhanga kartninyala itnatjalhaka, ekurala katjia era intamanga. ");
INSERT INTO are_vpl VALUES ("MT2_11","070_2_11","MAT","2","11","11","Iltha ekururna pitjimalantama, etna irrpunhamala Mary-anha araka, katjia ekurakarta namanga. Etnantama mparalela arrarnalhamala, katjia ekura urrkurrkintja naka. Thauwa etnakanhantama altjurilamala, etna erinha tjauwerrilya nthaka, gold, frankincense, myrrh turta. ");
INSERT INTO are_vpl VALUES ("MT2_12","070_2_12","MAT","2","12","12","Altjirralantama etnanha parraka, etna altjirraramalanga, etna itja Herod-urna yiakarta alputjika. Etnantama tjaiya arrpunhala pmara etnakanhurna alpuka. ");
INSERT INTO are_vpl VALUES ("MT2_13","070_2_13","MAT","2","13","13","Artwa inangkarla etna kala alpukalangantama, Ingkartaka angel Joseph-aka rumerraka era altjirraramalanga. Angel-ala erinha ilaka, “Kamerrai! Manhanga ekuratharrakarta unta parrpa pmara Egypt-urna lhai, unta turta tanhala kuterrai atha nganha ilitjinalpula. Herod erakwia katjia ekura yonthitjina, erinha errilknga tutjika.” ");
INSERT INTO are_vpl VALUES ("MT2_14","070_2_14","MAT","2","14","14","Joseph-anha kamerraka. Erantama ingulantema manhanga ekuratharrakarta parrpa tjaiyakerraka Egypt-urna. ");
INSERT INTO are_vpl VALUES ("MT2_15","070_2_15","MAT","2","15","15","Egypt-akerramalantama, etna kala pmara ekuralantama kuterraka Herod era ilutjinalpula. Angkatja nhanhantama nthurrperraka, Altjirralala imanka relha ekuranha ntjarranha ilakala, urrpia ekuranharlarlanga, “Atha 'lira nukanha Egypt-anga ntangkaka.” ");
INSERT INTO are_vpl VALUES ("MT2_16","070_2_16","MAT","2","16","16","Artwa inangkarla ntjarraka yarna kaaralhamala, Herod-ala lhangkarakantama etna erinha orrtjapepilakala. Erantama aa kngarrerraka. Era tjapartia ekuranha ntjarranha Bethlehem-urna yairnaka. Era etnanha turnaka etna worra katjia ingkarraka errilknga tutjika, Bethlehem-ala, Bethlehem-anga etinya turta, etnala 2 years ingkwia namanga, kurrkalkura paka. Era tjapartia etnanha katjia ntjarriperra turnaka, arlta erinha etarlaramala, artwa inangkarla ntjarrala ntheilpura erinha arrkurla arakala. ");
INSERT INTO are_vpl VALUES ("MT2_17","070_2_17","MAT","2","17","17","Lakinha angkatja nhanga Altjirraka urrpiala, Jeremiah-ala, relha ntjarranha imanka ilakala, nthurrperraka, ");
INSERT INTO are_vpl VALUES ("MT2_18","070_2_18","MAT","2","18","18","“Etna Ramah-ala ilkintja wuma, itnintja, nthorrkngerrintja kngarra turta. Rachel-anha katjia ekuranhaka itnima. Etna turta erinha yarna alkngolkngilama, katjia ekuranha yirrakalanga warta.” ");
INSERT INTO are_vpl VALUES ("MT2_19","070_2_19","MAT","2","19","19","Herod-anha ilukantama. Joseph era Egypt-alantema namalanga, Ingkartaka angel Joseph ekura rumerraka era altjirraramalanga. ");
INSERT INTO are_vpl VALUES ("MT2_20","070_2_20","MAT","2","20","20","Era erinha ilaka, “Kamerrai! Unta kala manhanga ekuratharrakarta pmara Israel-urna alpai. Relha lenha ntjarra etnala antjerrakala katjia erinha errilknga tutjika, etnataka kala itja wotha.” ");
INSERT INTO are_vpl VALUES ("MT2_21","070_2_21","MAT","2","21","21","Kamerramala, Joseph-anha katjia ekurakarta mia ekuranhakarta turta tjaiyakerraka pmara Israel-urna alputjika. ");
INSERT INTO are_vpl VALUES ("MT2_22","070_2_22","MAT","2","22","22","Pmara Israel-akerramala, Joseph-ala wuka Archelaus era kaarta ekuranha Herod-aka kathala king namanga Judea-ala. Erantama trerraka pmara Judea-urna lhitjika. Altjirrantama ekururna wotha angkaka era altjirraramalanga. Era erinha ilaka era pmara Galilee-urnatitja lhitjika. ");
INSERT INTO are_vpl VALUES ("MT2_23","070_2_23","MAT","2","23","23","Galilee-urnantama anpara lhamala, era pmara Nazareth-ala kuterraka. Lakinha Ingkartaka lhelintja nthurrperraka. Era nhanga relha ntjarranha imanka lhelakala, urrpia ekuranharlarlanga, “Etna erinha rretnya Nazarene ilitjina.” ");
INSERT INTO are_vpl VALUES ("MT3_1","070_3_1","MAT","3","1","1","John Kaltjirrpulhelanhelanha erantama worritjurna lhaka, pmara Judea-ala. Tanhala era relha ntjarranha kaltjinthaka. ");
INSERT INTO are_vpl VALUES ("MT3_2","070_3_2","MAT","3","2","2","Era relha ntjarranha ilaka, “Altjirrurna toperrai! Altjirranha kala relha ingkarrakaka ntelalhitjikerrama, era Ingkarta etnaka namanga.” ");
INSERT INTO are_vpl VALUES ("MT3_3","070_3_3","MAT","3","3","3","John nhanha era kunha artwa era naka, ekuriperrala Altjirraka urrpia Isaiah-ala imanka relha ntjarranha ilakala, “Artwa nyinta worritjala ilkama, ‘Rrangkarra Ingkartaka tjaiya mpaarai, tjaiya ekuranha arratja inthorrilamala.’” ");
INSERT INTO are_vpl VALUES ("MT3_4","070_3_4","MAT","3","4","4","Mantarra nhanga John-anhala ekarralhakala, nhanha relha arrpunhala camel ponganga mpaarakala. Era turta mantarra ekuranha yinpa belt-ala yirnakala. Era intaltja, ngkwarla urltampa turta ilkutjata. ");
INSERT INTO are_vpl VALUES ("MT3_5","070_3_5","MAT","3","5","5","Relha ntjarra inthorrantama John-urna pitjika. Jerusalem town-anga, pmara Judea ntjaparanga, Jordan Lhira ekuranga kutanga turta. ");
INSERT INTO are_vpl VALUES ("MT3_6","070_3_6","MAT","3","6","6","Etna John-aka ilalhaka etna relha kornarintja namanga. Era turta etnanha Jordan Lhirala kaltjirrpulhelaka. ");
INSERT INTO are_vpl VALUES ("MT3_7","070_3_7","MAT","3","7","7","John-alantama araka artwa Pharisee ntjarra, artwa Sadducee ntjarra turta pitjimanga, era etnanha kaltjirrpulhelitjika. John-ala pula etnanha ilaka, “Apma ngerra ntjarrai. Ngunhalama rrangkarranha ilaka rrangkarra kula Altjirraka aa kngarranga erruntarerritjinala? ");
INSERT INTO are_vpl VALUES ("MT3_8","070_3_8","MAT","3","8","8","Arrkurla rrangkarra ntelalharrirrai rrangkarra nthurrpa toperrakala, arratja turtantama namanga. ");
INSERT INTO are_vpl VALUES ("MT3_9","070_3_9","MAT","3","9","9","Rrangkarra turta itja tnakalhitjika Altjirrala kula rrangkarranha makaritjinala, rrangkarra Abraham-aka ramarama namanga. Atha rrangkarranha ilama, Altjirrala Abraham-aka ramarama arrpunha parta nhanha ntjarranga irrpalthala arrpmarnamara. ");
INSERT INTO are_vpl VALUES ("MT3_10","070_3_10","MAT","3","10","10","Arai, inguntha wara Altjirrala relha lenha ntjarranha kala rrarrathala tutjina, etnala itja korna etnakanhanga toperramanga, arratja turtantama ntelalhamanga. ");
INSERT INTO are_vpl VALUES ("MT3_11","070_3_11","MAT","3","11","11","“Atha rrangkarranha kwatjalanta wara kaltjirrpulhelama, arrpunha ntjarra kaltja nitjinanga rrangkarra kornanga toperrakala. Artwa arrpunha pula nukanga ingkarna pitjima, erala nukanga ekarltalkura nama. Yinga turta itja yalknga nama sandal ekuranha kngarnitjika. Artwa nhanha era rrangkarranha Enka Alkngaltarala, urala turta kaltjirrpulhelitjina. ");
INSERT INTO are_vpl VALUES ("MT3_12","070_3_12","MAT","3","12","12","Era relha ingkarrakanha ilkngakitjina, relhalala annga marra ntjarra irrtnya kornanga ilkngakamala ngerra. Relha marra ntjarranha era pmara ekuranhaka arrarnitjina, kanha relha korna ntjarranha era ura ngampakalurnala iwutjina.” ");
INSERT INTO are_vpl VALUES ("MT3_13","070_3_13","MAT","3","13","13","Kurunga Jesuanha Jordan Lhirurna lhaka pmara Galilee-angatjina, John-ala erinha kaltjirrpulhelitjika. ");
INSERT INTO are_vpl VALUES ("MT3_14","070_3_14","MAT","3","14","14","John-anha pula porerramala angkaka, “Untatitja yinganha kaltjirrpulheleikanha. Nthakinhala unta nukurna ingkama, atha nganha kaltjirrpulhelitjika?” ");
INSERT INTO are_vpl VALUES ("MT3_15","070_3_15","MAT","3","15","15","Jesuala erinha ilaka, “Arai, nhanha kala ungkwangathaka nama, unta yinganha lyarta kaltjirrpulhelitjika. Lakinha ilirna tharrantema Altjirraka arratja kangkwerritjina.” John-alantama erinha kaltjirrpulhelaka. ");
INSERT INTO are_vpl VALUES ("MT3_16","070_3_16","MAT","3","16","16","John-ala erinha kaltjirrpulhelamaliperra, Jesuanha kala kwatjanga rrataka. Jesualantama araka alkira era altjurerramanga, Altjirraka Enka turta nturrurta ngerra tnanpentjimanga, ekurakarlaka arrarnalhamanga turta. ");
INSERT INTO are_vpl VALUES ("MT3_17","070_3_17","MAT","3","17","17","Relha etna turta wuka Altjirranha alkiranga etnakurna angkamanga, “Nhanha 'Lira nuka nama. Yinga ekura kngarra inthorra kangkama.” ");
INSERT INTO are_vpl VALUES ("MT4_1","070_4_1","MAT","4","1","1","Kurunga Enka Alkngaltarala Jesuanha worritjurna rretjingaka, errintjala erinha arrkarnitjika. ");
INSERT INTO are_vpl VALUES ("MT4_2","070_4_2","MAT","4","2","2","Jesuanhantama worritja ekurala arlta 40, ingwa 40 turta naka, marnakunya. ");
INSERT INTO are_vpl VALUES ("MT4_3","070_4_3","MAT","4","3","3","Erantama ngaiyala inthorra namalanga, errintja era ekururna pitjimala angkitjalhaka, “Unta Altjirraka 'Lira namanga warta, unta parta nhanha etnanha turnai marnerritjika.” ");
INSERT INTO are_vpl VALUES ("MT4_4","070_4_4","MAT","4","4","4","Jesuala pula erinha ilaka, “Altjirraka Angkatja Imankinyala ilama, ‘Relha yarna marnanganta etatha nama. Angkatja nhanga Altjirralala relhanha ilama, etnakanganta relha etatha nama.’” ");
INSERT INTO are_vpl VALUES ("MT4_5","070_4_5","MAT","4","5","5","Kurunga errintjala Jesuanha Jerusalem-urna kngaka, erinha temple kartna inthorraka arrarnaka turta. ");
INSERT INTO are_vpl VALUES ("MT4_6","070_4_6","MAT","4","6","6","Errintja erantama ekururna angkaka, “Unta Altjirraka 'Lira namanga warta, iwulhamala tnanpai. Altjirraka Angkatja Imankinyala ilama, ‘Altjirrala angel ekuranha ntjarranha turnitjina nganha ntarntaritjika. Etnantama nganha iltja etnakanhala errkutjina, unta ntjilpartilalhakitja, ingka ungkwanganha partakarlaka tjalpalhelamala.’” ");
INSERT INTO are_vpl VALUES ("MT4_7","070_4_7","MAT","4","7","7","Jesuala pula erinha ilaka, “Altjirraka Angkatja Imankinya arrpunhala pula ilama, ‘Unta itja Ingkarta Altjirra ungkwanganha arrkarnitjika.’” ");
INSERT INTO are_vpl VALUES ("MT4_8","070_4_8","MAT","4","8","8","Kurunga errintjala Jesuanha parta tjenya inthorrurna kngaka, erinha kartninyaka ingkairnaka turta. Erantama pmara twetakatweta etnanha ekura imarnaka, yultha kngarra etnakanhakarta. ");
INSERT INTO are_vpl VALUES ("MT4_9","070_4_9","MAT","4","9","9","Erantama ekururna angkaka, “Arai, atha nganha nhanha ingkarraka nthitjina, ungkwangantama nitjika, unta paka nuka urrkurrkintja namanga.” ");
INSERT INTO are_vpl VALUES ("MT4_10","070_4_10","MAT","4","10","10","Kurunga Jesuala erinha ilaka, “Satan-ai, kala nukanga lhai! Altjirraka Angkatja Imankinya arrpunhala ilama, ‘Unta Ingkarta Altjirra ungkwanganhakanta wara urrkurrkintja nitjika, unta turta ekuranta wara kangkwerritjika.’” ");
INSERT INTO are_vpl VALUES ("MT4_11","070_4_11","MAT","4","11","11","Kurunga errintjala Jesuanha impurlalhakantama. Angel ntjarrantama pitjika, ekura tangitjala naka turta. ");
INSERT INTO are_vpl VALUES ("MT4_12","070_4_12","MAT","4","12","12","Jesuala wumalanga etna John-anha jail-aka kurnakala, era pmara Galilee-urna alpuka. ");
INSERT INTO are_vpl VALUES ("MT4_13","070_4_13","MAT","4","13","13","Era pula itja Nazareth town-ala kuterraka. Era Capernaum town-urnatitja lhaka. Capernaum erataka Galilee ntjanganga kutala naka, Zebulun Naphtali tharraka pmarala. ");
INSERT INTO are_vpl VALUES ("MT4_14","070_4_14","MAT","4","14","14","Lakinha Altjirraka lhelintja nthurrperraka. Era nhanga relha ekuranha ntjarranha lhelakala, urrpia ekuranha Isaiah-arlarlanga, ");
INSERT INTO are_vpl VALUES ("MT4_15","070_4_15","MAT","4","15","15","“Relha pmara Zebulun-arinya, pmara Naphtali-arinya turta, Jordan-anga altorlala nama, kwatja ntjanganga kuta. Relha Galilee-arinya nhanha etna, Relha Lorinya ngerra nama. ");
INSERT INTO are_vpl VALUES ("MT4_16","070_4_16","MAT","4","16","16","Relha nhanha etna pmara thapathapala ngerra naka. Etna pula parrtja kngarrantama araka. Relha nhanha etna ilukala ngerra naka. Altjirranhantama pitjika etnanha etathilitjika.” ");
INSERT INTO are_vpl VALUES ("MT4_17","070_4_17","MAT","4","17","17","Kurunga Jesuanha tjontakantama relha ntjarranha kaltjinthitjika. Era etnanha ilaka, “Kala Altjirrurna toperrai. Altjirranha kala relha ingkarrakaka ntelalhitjikerrama, era Ingkarta etnaka namanga.” ");
INSERT INTO are_vpl VALUES ("MT4_18","070_4_18","MAT","4","18","18","Jesuanha Galilee ntjangaka ankerrala nthulapumalanga, era kanhanga tharra araka, Simon-anha, erinhala etna Peter ilama, tjia ekuranha Andrew-anha turta. Era araka eratharra net kwatjurna iwumanga. Eratharra kunha irrpannga errkunherrkunha naka. ");
INSERT INTO are_vpl VALUES ("MT4_19","070_4_19","MAT","4","19","19","Erantama erinhatharra ntangkaka, “Nukanga tnaartangala pitjai. Atha kala mpalanha kaltjinthitjina relhanhatitjantama errkutjika.” ");
INSERT INTO are_vpl VALUES ("MT4_20","070_4_20","MAT","4","20","20","Kanhanga eratharra kala net ekuratharra ipmintja impurlalhaka, Jesuanga tnaartangala lhaka turta. ");
INSERT INTO are_vpl VALUES ("MT4_21","070_4_21","MAT","4","21","21","Anpara lhamala, Jesuala kanhanga tharra arrpunhantama araka, James-anha, tjia ekuranha John-anha turta. Eratharra Zebedee-aka worra naka. Eratharra boat-ala naka, kaarta ekuratharra Zebedee-alela. Etna nhanga net tjepakalhakala thanthalanaka. Jesualantama James tharranha ntangkaka. ");
INSERT INTO are_vpl VALUES ("MT4_22","070_4_22","MAT","4","22","22","Eratharra kala boat etnakanha, kaarta ekuratharra turta impurlalhaka, Jesuanga tnaartangala lhaka turta. ");
INSERT INTO are_vpl VALUES ("MT4_23","070_4_23","MAT","4","23","23","Jesuanhantama pmara Galilee ntjaparala nthulapuka. Era synagogue etnakanhala relha ntjarranha Yia Marra erinha kaltjinthaka. Era etnanha ilaka Altjirranha kala relha ingkarrakaka ntelalhitjikerramanga, era Ingkarta etnaka namanga. Era turta relha mentakarta, ilkaartakarta ingkarrakanha turta marrilaka. ");
INSERT INTO are_vpl VALUES ("MT4_24","070_4_24","MAT","4","24","24","Yia ekuriperra pmara Syria ntjaparurna turtantama ntakerranhaka. Relha Syria-arinya ntjarralantama menta etnakanha Jesuurna kngitjika. Etna arrangkulthiperra menterrakala ntjarranha, enka kornakarta ntjarranha, rirta ntjarranha, thaarra ntjarranha turta ekururna kngitjika. Erantama etnanha ingkarraka marrilaka. ");
INSERT INTO are_vpl VALUES ("MT4_25","070_4_25","MAT","4","25","25","Relha worla kngarrantama ekuranga tnaartangala lhaka. Relha Galilee-arinya, relha Decapolis town-arinya, relha Jerusalem-arinya, relha pmara Judea-arinya, relha nhanga pmara Jordan-anga urntwarranga pitjikala ntjarra turta. ");
INSERT INTO are_vpl VALUES ("MT5_1","070_5_1","MAT","5","1","1","Jesuala relha worla kngarra erinha aramala, era partaka ntjika, arrarnalhaka turta. Kurtungurla ekuranha ntjarra ekuralela arrarnalhakantema. ");
INSERT INTO are_vpl VALUES ("MT5_2","070_5_2","MAT","5","2","2","Kurunga era etnanha kaltjinthakantama. ");
INSERT INTO are_vpl VALUES ("MT5_3","070_5_3","MAT","5","3","3","“Relha lenha ntjarra arrkana nama, etnala kaltja namanga etna relha kornarintja namanga, Altjirranha kala Ingkarta etnaka namanga warta. ");
INSERT INTO are_vpl VALUES ("MT5_4","070_5_4","MAT","5","4","4","“Relha lenha ntjarra arrkana nama, etnala lyarta nthorrkngerramanga, Altjirrala etnanha alkngolkngilitjinanga warta. ");
INSERT INTO are_vpl VALUES ("MT5_5","070_5_5","MAT","5","5","5","“Relha lenha ntjarra arrkana nama, etnala itja Altjirranga tjurnalhamanga, Altjirrala etnanha pmaralka nthitjinanga warta. ");
INSERT INTO are_vpl VALUES ("MT5_6","070_5_6","MAT","5","6","6","“Relha lenha ntjarra arrkana nama, etnala kngarralkura thakerramanga Altjirraka tjina nitjika, Altjirrala etnanha nthurrpa tjinilitjinanga warta. ");
INSERT INTO are_vpl VALUES ("MT5_7","070_5_7","MAT","5","7","7","“Relha lenha ntjarra arrkana nama, etnala relha arrpunha ntjarraka montjamontja ntelalhamanga, Altjirranha etnaka montjamontja ntelalhitjinanga warta. ");
INSERT INTO are_vpl VALUES ("MT5_8","070_5_8","MAT","5","8","8","“Relha lenha ntjarra arrkana nama, etnala Altjirriperra arratja eterramanga, etna Altjirranha aritjinanga warta. ");
INSERT INTO are_vpl VALUES ("MT5_9","070_5_9","MAT","5","9","9","“Relha lenha ntjarra arrkana nama, etnala relha arrpunha ntjarranha rilherilamanga, Altjirrala etnanha anparnitjinanga warta, ‘Rrangkarra 'lira nuka nama’. ");
INSERT INTO are_vpl VALUES ("MT5_10","070_5_10","MAT","5","10","10","“Relha lenha ntjarra arrkana nama, relha arrpunha ntjarrala etnanha Altjirranga arrkngala nakapakarlilamanga, Altjirranha kala Ingkarta etnaka namanga warta. ");
INSERT INTO are_vpl VALUES ("MT5_11","070_5_11","MAT","5","11","11","“Rrangkarra arrkana nama, relha arrpunha ntjarrala rrangkarranha tutjika lurnamanga, rrangkarranha arrampowumanga, rrakangkarriperra kngarra orrtjerramanga turta, nukanga arrkngala. ");
INSERT INTO are_vpl VALUES ("MT5_12","070_5_12","MAT","5","12","12","Kala arrkana kngarranta narrirrai, Altjirrala rrangkarranha anma alkirala kngarra kwartiwutjinanga warta. Arai, lakinha ngerra etna imanka Altjirraka urrpia ntjarranha tutjika lurnitjatantema.” ");
INSERT INTO are_vpl VALUES ("MT5_13","070_5_13","MAT","5","13","13","“Rrangkarrataka peinta ngerra nama relha ingkarrakaka. Peinta era pula kornerrakalanga, relhala erinha yarna wotha marrilama. Era kala ipmintja nama. Relhalantama erinha tjaiyakarlakanta iwuma, erinha ingkala rrothitjika. ");
INSERT INTO are_vpl VALUES ("MT5_14","070_5_14","MAT","5","14","14","“Rrangkarrataka parrtja ngerra nama relha ingkarrakaka alhala. Town paka parta kartninyala italhamanga, relhala erinha yarna lauwuma. ");
INSERT INTO are_vpl VALUES ("MT5_15","070_5_15","MAT","5","15","15","Relhala irna alknganthakanha etamanga, era erinha itja korltama. Era pula alkngantha erinha table-akatitja arrarnama, alkngantha era relha ingkarrakanha iltha kwanala parrtjilhelitjinanga. ");
INSERT INTO are_vpl VALUES ("MT5_16","070_5_16","MAT","5","16","16","Lakinha rrangkarra turta alknganthala ngerra relha ntjarranha parrtjilhelitjika, etna aritjinanga rrangkarra arratja marra namanga. Etna turtantama Kaarta Alkirarinya rrakangkarranha tnantjitjinanga.” ");
INSERT INTO are_vpl VALUES ("MT5_17","070_5_17","MAT","5","17","17","“Thunga rrangkarra etarlarama yinga pitjikala Altjirraka turnintja ntjarra ipmintja iwutjika. Thunga rrangkarra etarlarama yinga pitjikala Altjirraka urrpia imankinya ntjarraka angkatja ipmintja iwutjika. Itja inthorra. Yinga pitjika Altjirraka turnintja ingkarraka inthorraka arratja kangkwerritjika, Altjirraka urrpia imankinya ntjarraka angkatja turta mangkilitjika. ");
INSERT INTO are_vpl VALUES ("MT5_18","070_5_18","MAT","5","18","18","Atha kunha rrangkarranha nthurrpa ilama. Alkira nhanha, alha nhanha turta namalangantema, turnintja nyinta itja ipmintjerritjina. ");
INSERT INTO are_vpl VALUES ("MT5_19","070_5_19","MAT","5","19","19","Lakinhanga, relha erala Altjirraka turnintja nyintaka itja kangkwerramanga, era turta arrpunha ntjarranha turnamanga itja kangkwerritjika, era Altjirranga urlarra relha korna nitjina. Relha era pula, erala Altjirraka turnintjaka kangkwerramanga, era turtala arrpunha ntjarranha turnamanga kangkwerritjika, era Altjirranga urlarra relha tjiparrala nitjina. ");
INSERT INTO are_vpl VALUES ("MT5_20","070_5_20","MAT","5","20","20","Atha kunha rrangkarranha ilama, rrangkarra artwa Intarrangaltha ntjarrangatjina, artwa Pharisee ntjarrangatjina turta arratjalkura nitjika. Itjanga paka, rrangkarra itja kuta Altjirraka pmara ngampakalurna irrputjina.” ");
INSERT INTO are_vpl VALUES ("MT5_21","070_5_21","MAT","5","21","21","“Rrangkarra kala wuka Moses-ala errilkngipata ntjarranha ilakala, ‘Unta itja relha arrpunhanha errilknga tutjika’. Nhanha turta, ‘Relha erala relha arrpunhanha errilknga tumanga, etna erinha kala imilitjika’. ");
INSERT INTO are_vpl VALUES ("MT5_22","070_5_22","MAT","5","22","22","Atha pula rrangkarranha ilama, relha erala tjina tnakanhakanha ekuranhaka yirrkngerramanga, Altjirrala erinha kala imilitjina. Relha erala tjina tnakanhakanha ekuranha ilamanga, ‘Unta rirta nama,’ etna erinha kala Sanhedrin Council-urna kngitjika. Relha erala tjina tnakanhakanha ekuranha ilparnamanga, ‘Unta relha korna,’ Altjirrala erinha tatharraka uraka iwutjina. ");
INSERT INTO are_vpl VALUES ("MT5_23","070_5_23","MAT","5","23","23","“Thunga unta Altjirraka ilthurna lhama, Altjirranha tjauwerrilya nthitjika. Thunga turta unta ilpangkama tjina tnakanhakanha itja ungkwangalela rilhera nama. ");
INSERT INTO are_vpl VALUES ("MT5_24","070_5_24","MAT","5","24","24","Kala tjauwerrilya ungkwanganha altar-anga kutaka impurlalhai. Arrkurla lhai tjina tnakanhakanha ungkwanganhalela rilhererritjika. Kurunga pitjalpumala Altjirranha tjauwerrilya ungkwanganha nthai. ");
INSERT INTO are_vpl VALUES ("MT5_25","070_5_25","MAT","5","25","25","“Thunga arrpunhala nganha court-urna kngama. Ekuralela rilhererrai mpala tharrantema court-urna lhamalanga. Itjanga, era nganha tjiperrawunhawunhanga urlarra ilparnitjina. Tjiperrawunhawunhalantama errkuntjanha turnitjina nganha jail-aka kurnitjika. ");
INSERT INTO are_vpl VALUES ("MT5_26","070_5_26","MAT","5","26","26","Arai, atha nganha nthurrpa ilama, unta itja tanhanga rratitjina unta fine ungkwanganha ingkarraka inthorra pay-emilakalalpula.” ");
INSERT INTO are_vpl VALUES ("MT5_27","070_5_27","MAT","5","27","27","“Rrangkarra kala wuka Moses-ala errilkngipata ntjarranha ilakala, ‘Unta itja relha arrpunhaka noalela intitjika.’ ");
INSERT INTO are_vpl VALUES ("MT5_28","070_5_28","MAT","5","28","28","Atha pula rrangkarranha ilama, relha erala arrkutja ararlanama, ekura lherramala, erataka kala ekuralela intaka ngerra. ");
INSERT INTO are_vpl VALUES ("MT5_29","070_5_29","MAT","5","29","29","Thunga alknga akwa ungkwanganhala nganha korna ntelalhitjika arrtjilhelama. Kala alknga erinha urlpuntjimala iwai. Nhanha marralkura nama unta alknga nyintakarta Altjirraka pmara ngampakalurna irrputjika, nhanhangatjina, Altjirrala mpurrka ntjapara ungkwanganha tatharrurna iwutjika. ");
INSERT INTO are_vpl VALUES ("MT5_30","070_5_30","MAT","5","30","30","Thunga iltja akwa ungkwanganhala nganha korna ntelalhitjika arrtjilhelama. Iltja erinha inturnamala iwai. Nhanha marralkura nama unta iltja nyintakarta Altjirraka pmara ngampakalurna irrputjika, nhanhangatjina, Altjirrala mpurrka ntjapara ungkwanganha tatharrurna iwutjika. ");
INSERT INTO are_vpl VALUES ("MT5_31","070_5_31","MAT","5","31","31","“Nhanha turta Moses-ala errilkngipata ntjarranha ilakala. ‘Artwa erala arrkutja noa ekuranha impumanga, era erinha pepa nthitjika. Pepa ekurakarlaka era intalhelakala era erinha kala impukalangantama.’ ");
INSERT INTO are_vpl VALUES ("MT5_32","070_5_32","MAT","5","32","32","Atha pula rrangkarranha ilama, artwa erala arrkutja noa ekuranha impumanga, era itja artwa arrpunhalela korna mpaarakalangatanya, erataka arrkutja erinha ilkarrtjilama. Artwa era turta, erala noa inama arrkutja artwa arrpunhala impukala, era turta korna mpaarama. ");
INSERT INTO are_vpl VALUES ("MT5_33","070_5_33","MAT","5","33","33","“Rrangkarra kala wuka Moses-ala errilkngipata ntjarranha nhanha turta ilakala, ‘Unta itja Altjirranha orrtja lhelitjika. Nhanha untala erinha lhelakala kala mangkilai.’ ");
INSERT INTO are_vpl VALUES ("MT5_34","070_5_34","MAT","5","34","34","Atha pula rrangkarranha ilama, rrangkarra itja inthorra Altjirraka rretnya ilamala relha arrpunhanha lhelitjika. Rrangkarra turta itja alkira ilamala arrpunhanha lhelitjika. Alkira era Altjirraka pmara namanga warta. ");
INSERT INTO are_vpl VALUES ("MT5_35","070_5_35","MAT","5","35","35","Rrangkarra turta itja alha nhanha ilamala arrpunhanha lhelitjika. Altjirrala ingka ekuranha alha nhanhaka arrarnamanga warta, iltjerritjika. Rrangkarra turta itja Jerusalem ilamala arrpunhanha lhelitjika. Jerusalem era Altjirraka, king kngarra ekura town namanga warta. ");
INSERT INTO are_vpl VALUES ("MT5_36","070_5_36","MAT","5","36","36","Rrangkarra turta itja kapurta rrakangkarranha ilamala arrpunhanha lhelitjika. Rrangkarra yarna warta kapurta ponga nyinta tjulkurilamanga paka, arrpunha urrpurlilamanga paka. ");
INSERT INTO are_vpl VALUES ("MT5_37","070_5_37","MAT","5","37","37","Rrangkarra kala arratjanta angkitjika. Kala awa, itjanta paka. Rrangkarra paka urntwarra angkamanga, nhanha errintjangala nama.” ");
INSERT INTO are_vpl VALUES ("MT5_38","070_5_38","MAT","5","38","38","“Rrangkarra kala wuka Moses-ala errilkngipata ntjarranha ilakala, ‘Relha nyintala paka relha arrpunhaka alknga kornilamanga, etna alknga ekuranha kornilitjikantema. Relha nyintala paka relha arrpunhaka itetja urltakamanga, etna itetja ekuranha urltakitjikantema.’ ");
INSERT INTO are_vpl VALUES ("MT5_39","070_5_39","MAT","5","39","39","Atha pula rrangkarranha ilama rrangkarra itja kapanha tutjika. Nyintala paka ilkaiya akwa ungkwanganha tumanga, ilkaiya arrpunha ungkwanganha turta ekura imarnai, era tutjika. ");
INSERT INTO are_vpl VALUES ("MT5_40","070_5_40","MAT","5","40","40","Thunga arrpunhala nganha court-urna kngama, shirt ungkwanganha initjika. Erinha kala coat ungkwanganha turta nthalenai. ");
INSERT INTO are_vpl VALUES ("MT5_41","070_5_41","MAT","5","41","41","Thunga tjapartiala nganha turnama, ‘Yultha nukanha 1 kilometre kngarlathanai!’ Unta kala yultha ekuranha 2 kilometres kngai, tjapartia era paka antja namanga. ");
INSERT INTO are_vpl VALUES ("MT5_42","070_5_42","MAT","5","42","42","Thunga arrpunha ungkwanga yulthaka enkama. Erinha kala nthai. Thunga arrpunha yultha ungkwanganhaka enkama, lyartaka wara. Erinha kala lyartaka wara nthai.” ");
INSERT INTO are_vpl VALUES ("MT5_43","070_5_43","MAT","5","43","43","“Rrangkarra kala wuka Moses-ala errilkngipata ntjarranha ilakala, ‘Unta tjina ungkwanganhaka kangkintja ntelalhitjika. Unta pula leltja ungkwanganhaka yirrknga kuta nitjika.’ ");
INSERT INTO are_vpl VALUES ("MT5_44","070_5_44","MAT","5","44","44","Atha pula rrangkarranha ilama, rrangkarra leltja rrakangkarranhaka kangkintja ntelalhitjika. Rrangkarra turta Altjirrurna ingkitjika, relha lenha ntjarraka, etnala rrangkarranha palkala wara tutjika lurnamanga. ");
INSERT INTO are_vpl VALUES ("MT5_45","070_5_45","MAT","5","45","45","Rrangkarra angkatja nukanhaka kangkwerramanga, rrangkarra Kaarta Alkirarinyaka 'lira nitjina. Era kunha relha korna ntjarranha, relha marra ntjarranha turta lirnngala parrtjilhelama, loala kuta. Era turta kwatja ilpantha relha marra ntjarranha nthama, relha korna ntjarranha turta, loala kuta. ");
INSERT INTO are_vpl VALUES ("MT5_46","070_5_46","MAT","5","46","46","Iwunhangantama Altjirrala rrangkarranha kwartiwutjika, rrangkarra tjina rrakangkarranhakanta kangkamanga? Tax money kotjinha ntjarra pula tjina etnakanhaka kangkamantemala. ");
INSERT INTO are_vpl VALUES ("MT5_47","070_5_47","MAT","5","47","47","Rrangkarra paka tjina rrakangkarranhalelanta yia angkarramanga, rrangkarra itja Altjirra ngerra kangkintja ntelalhama. Relha Lorinya ntjarra turta tjina etnakanhalela yia angkarramantema. ");
INSERT INTO are_vpl VALUES ("MT5_48","070_5_48","MAT","5","48","48","Rrangkarra pula arratja inthorra ntelalhitjika, Kaarta Alkirarinya rrakangkarranha ngerra.” ");
INSERT INTO are_vpl VALUES ("MT6_1","070_6_1","MAT","6","1","1","“Rrangkarra aralhitjika. Rrangkarra itja tnakalhitjika, rrangkarra kula arratja ntelalhamanga. Rrangkarra paka arratja ntelalhamanga relhala rrangkarranha tnantjitjikanta, kurunga Kaarta Alkirarinyala rrangkarranha itja kwartiwutjina. ");
INSERT INTO are_vpl VALUES ("MT6_2","070_6_2","MAT","6","2","2","Unta paka relha ilkngaranha yultha nthitjika antja namanga, unta itja artwa arrpunhanha turnitjika relha ntjarranha worlilitjikarrka, nganha aritjika. Relha pmatha ntjarra lakinha ntelalhama, synagogue kwanala, town mpopala turta. Etna wara antja nama relha ntjarrala etnanha tnantjitjika, etna ilkngara ntjarranha yultha nthamanga. Atha rrangkarranha nthurrpa ilama, Altjirrala etnanha itja kwartiwutjina. ");
INSERT INTO are_vpl VALUES ("MT6_3","070_6_3","MAT","6","3","3","Unta pula relha ilkngaranha yultha nthamanga, erinha nyilknganyilkngala nthai, arrpunha ntjarra kotna kuta nitjinanga. ");
INSERT INTO are_vpl VALUES ("MT6_4","070_6_4","MAT","6","4","4","Kala mpalanta kaltja nitjinanga. Kaarta Alkirarinyala pula nhanha aritjina. Erantama nganha kwartiwutjina.” ");
INSERT INTO are_vpl VALUES ("MT6_5","070_6_5","MAT","6","5","5","“Rrangkarra Altjirrurna ingkamanga, rrangkarra itja pmatha ntjarra ngerra ingkitjika. Etnataka kngarralkura antja nama synagogue kwanala ingkitjika, itnamala, relhanga alkngatharra turta, ntjarrala etnanha aritjinanga. Atha rrangkarranha nthurrpa ilama, Altjirrala etnanha itja kwartiwutjina.” ");
INSERT INTO are_vpl VALUES ("MT6_6","070_6_6","MAT","6","6","6","“Unta pula Altjirrurna ingkitjinala, untarrpa lhai nyintarinya nitjika. Kurunga unta Kaarta Alkirarinya ungkwanganhurna ingkai. Kaarta Alkirarinya era kala aritjina unta ekururna ingkamanga, era turta nganha kwartiwutjina.” ");
INSERT INTO are_vpl VALUES ("MT6_7","070_6_7","MAT","6","7","7","“Rrangkarra ingkamalanga, rrangkarra itja angkatjanta kngarrilitjika, Relha Lorinya ntjarrala ngerra. Etna etarlarama altjirra etnakanhala kula etnanha wutjinala etna kngarra angkamanga. ");
INSERT INTO are_vpl VALUES ("MT6_8","070_6_8","MAT","6","8","8","Rrangkarra itja etna ngerra nitjika. Iwunhakama rrangkarra antja? Kaarta Alkirarinya rrakangkarra erataka nhanhaka kala kaltja, rrangkarra ekururna itjantema ingkakalanga. ");
INSERT INTO are_vpl VALUES ("MT6_9","070_6_9","MAT","6","9","9","Rrangkarrataka lakinhatitja ekururna ingkitjika, ‘Kaarta nurnaka, untala alkirala namanga, Relha ingkarrakanha kaltjinthai, rretnya ungkwanganha arratjanta ilitjika. ");
INSERT INTO are_vpl VALUES ("MT6_10","070_6_10","MAT","6","10","10","Pitjai, relha ingkarrakaka ntelalhitjika, unta Ingkarta namanga. Relha ingkarrakanha kaltjinthai ungkwanga kangkwerritjika, alkirarinya etnala ungkwanga kangkwerramanga ngerra. ");
INSERT INTO are_vpl VALUES ("MT6_11","070_6_11","MAT","6","11","11","Marna nurnakanha nurnanha arltamarlta nthai. ");
INSERT INTO are_vpl VALUES ("MT6_12","070_6_12","MAT","6","12","12","Korna nurnakanha iwai, nurnala relha arrpunhaka korna iwukala ngerra. ");
INSERT INTO are_vpl VALUES ("MT6_13","070_6_13","MAT","6","13","13","Nurna arrkarnintjurnerramalanga, nurnanha tnyinai. Errintja era nurnaka irrpaltherramalanga, nurnanha ntarntarai.’” ");
INSERT INTO are_vpl VALUES ("MT6_14","070_6_14","MAT","6","14","14","“Rrangkarra paka relha arrpunhaka korna iwumanga, etna rrangkarranha kornilakalanga, kurunga Kaarta Alkirarinyala korna rrakangkarranha iwutjinantema. ");
INSERT INTO are_vpl VALUES ("MT6_15","070_6_15","MAT","6","15","15","Rrangkarra pula relha arrpunhaka korna itja iwumanga, etna rrangkarranha kornilakalanga, kurunga Kaarta Alkirarinyala korna rrakangkarranha itjantema iwutjina.” ");
INSERT INTO are_vpl VALUES ("MT6_16","070_6_16","MAT","6","16","16","“Rrangkarra Altjirranha etarlaramala marnakunya namanga, rrangkarra itja unpaarta narlanitjika pmatha ntjarra ngerra. Etnataka anngerra unpaarta narlanama, ntjarrala aritjinanga etna Altjirrakakwia marnakunya namanga. Atha rrangkarranha nthurrpa ilama, Altjirrala etnanha itja kwartiwutjina. ");
INSERT INTO are_vpl VALUES ("MT6_17","070_6_17","MAT","6","17","17","Unta pula Altjirranha etarlaramala marnakunya namanga, unta tjipatjipa kutala ntelalhitjika. ");
INSERT INTO are_vpl VALUES ("MT6_18","070_6_18","MAT","6","18","18","Kurunga relha arrpunha ntjarra itja kaltja nitjina unta Altjirrakakwia marnakunya namanga. Kaarta Alkirarinya era pula kala kaltjala nitjina. Kaarta Alkirarinya erantama, erala arama unta ekura kangkamanga, era kala nganha kwartiwutjina.” ");
INSERT INTO are_vpl VALUES ("MT6_19","070_6_19","MAT","6","19","19","“Rrangkarra itja alhala yultha kngarra patilitjika. Nhanhala kunha intarrkala, rust-alalka yultha kornilama, nyilkngampa turta ilthaka irrpumala yultha nyilkngala kngama. ");
INSERT INTO are_vpl VALUES ("MT6_20","070_6_20","MAT","6","20","20","Rrangkarrataka yultha arrpunhatitja patilitjika, alkirala. Pmara tanhala intarrka, rust-alka itja nama yultha kornilitjika. Nyilkngampa turta itja nama, yultha nyilkngala initjika. ");
INSERT INTO are_vpl VALUES ("MT6_21","070_6_21","MAT","6","21","21","Arai, pmara nthanhala yultha rrakangkarra intamanga, pmara lenhaka kunha rrangkarra kngarralkura kangkitjina.” ");
INSERT INTO are_vpl VALUES ("MT6_22","070_6_22","MAT","6","22","22","“Unta paka kangkamanga relha arratja ntelalhamanga, kurunga unta turta arratja eterritjina.” ");
INSERT INTO are_vpl VALUES ("MT6_23","070_6_23","MAT","6","23","23","Unta pula kangkamanga relha korna ntelalhamanga, kurunga unta turta kornaka lherritjina. Kurunga unta turta korna kuta ntelalhitjina. ");
INSERT INTO are_vpl VALUES ("MT6_24","070_6_24","MAT","6","24","24","“Relha yarna itornka tharraka kangkwerrama. Era paka nyintaka kangkamanga, era kala arrpunhaka antjakunyerritjina. Era paka nyintaka kangkwerramanga, era kala arrpunhanga unpulhitjina. Arai, rrangkarra yarna Altjirraka kangkama, yulthaka turta, loala kuta. ");
INSERT INTO are_vpl VALUES ("MT6_25","070_6_25","MAT","6","25","25","“Lakinhangataka atha rrangkarranha ilama, rrangkarra itja kngarra inthorra etarlaritjika, ‘Iwunhama nurna ilkutjina? Iwunhama nurna ntjutjina? Iwunhakama nurna ekarralhitjina?’ Arai, Altjirrala nurnanha arrpmarnaka, itja marnakanta thakerritjika, mantarrakanta turta. ");
INSERT INTO are_vpl VALUES ("MT6_26","070_6_26","MAT","6","26","26","Thepa alkirarinya ntjarranha arai. Etna itja marna annga ingkairnama. Etna turta itja marna annga kotjima, iltha etnakanhala patilitjika. Kanha Kaarta Alkirarinya rrakangkarranhala etnanha kalantemala ntuthilama. Rrangkarra kala etnakanga tjiparralkurala nama. ");
INSERT INTO are_vpl VALUES ("MT6_27","070_6_27","MAT","6","27","27","“Rrakangkarranga arrpunha paka kutalkura etatha nitjinama, kngarra etarlaramala? Itja kunha! ");
INSERT INTO are_vpl VALUES ("MT6_28","070_6_28","MAT","6","28","28","Iwunhanga turtantama rrangkarra mantarriperra kngarra etarlarama? Antatha etnanha kathala mangkamanga arai. Etna itja urrkapuma, mantarra paka etnakiltja thanthama. ");
INSERT INTO are_vpl VALUES ("MT6_29","070_6_29","MAT","6","29","29","Atha pula rrangkarranha nthurrpa ilama, King Solomon, erala mantarra ntjatjintja inthorraka ekarralhitjata, era pula antatha nhanha ntjarranga urlarra alkumpa wara naka. ");
INSERT INTO are_vpl VALUES ("MT6_30","070_6_30","MAT","6","30","30","Altjirrala antatha etnanha lantjalantja inthorra arrpmarnaka. Antatha etna pula kurrka wara namala kala ntjirrkerrama. Kurunga relhala etnanha uraka iwuma. Rrangkarrataka Altjirranha kurrka wararrpa tnakama. Altjirranga urlarra rrangkarra tjiparralkura nama antathangatjina. Era kala rrangkarranha mantarra nthitjina, ekarralhitjika. ");
INSERT INTO are_vpl VALUES ("MT6_31","070_6_31","MAT","6","31","31","“Rrangkarrantama itja kngarra etarlaritjika, ‘Iwunhama nurna ilkutjina? Iwunhama nurna ntjutjina? Mantarra nthanhiakama nurna ekarralhitjina?’ ");
INSERT INTO are_vpl VALUES ("MT6_32","070_6_32","MAT","6","32","32","Relha Lorinya ntjarralataka marnakalka kuta yonthama. Kaarta Alkirarinya rrakangkarra pula kala kaltja rrangkarra yarna marnakunya, kwatjakunya, mantarrakunya paka nama. ");
INSERT INTO are_vpl VALUES ("MT6_33","070_6_33","MAT","6","33","33","Rrangkarra pula arrkurlakimparra Altjirrurna ingkitjika era relha ingkarrakaka ntelalhitjika, era Ingkarta namanga, era rrangkarranha kaltjinthitjika turta ekura kangkwerritjika. Era kala rrangkarranha marnalka mantarralka nthitjinantema. ");
INSERT INTO are_vpl VALUES ("MT6_34","070_6_34","MAT","6","34","34","“Rrangkarrantama kala kunpa narrirrai, itja ingunthiperra kngarra etarlaramala. Inguntha kala imampurla ekuranhakarta nitjina. Rrangkarrantama itja imampurla lyartakanha kngarrilitjika ingunthakanha lhangamala. ");
INSERT INTO are_vpl VALUES ("MT7_1","070_7_1","MAT","7","1","1","“Rrangkarra itja relha arrpunhanha ilitjika, ‘Untataka relha korna nama.’ Unta erinha lakinha ilamanga, Altjirrala nganha turta ilitjina unta relha korna namanga. ");
INSERT INTO are_vpl VALUES ("MT7_2","070_7_2","MAT","7","2","2","Rrangkarra paka relha arrpunhiperra korna angkamanga, Altjirranha rrakangkarriperra kornantema angkitjina, era rrangkarranha tjiperrawumalanga. Rrangkarra pula relha arrpunhiperra marra angkamanga, Altjirranha rrakangkarriperra marrantema angkitjina, era rrangkarranha tjiperrawumalanga. ");
INSERT INTO are_vpl VALUES ("MT7_3","070_7_3","MAT","7","3","3","Nthakinhala unta lyaka kurrka erinhanta katha arama, erala tjina tnakanhakanha ungkwanganhaka alkngala intamanga? Kanha irna thaaka erala alknga ungkwanganhala intamanga, unta itjala arama? ");
INSERT INTO are_vpl VALUES ("MT7_4","070_7_4","MAT","7","4","4","Arai, unta yarna lyaka kurrka erinha urlpuntjima, irna thaaka era alknga ungkwanganhala intamangantema. ");
INSERT INTO are_vpl VALUES ("MT7_5","070_7_5","MAT","7","5","5","Relha pmathai, unta irna thaaka erinharrka alknga ungkwanganhanga urlpuntjai. Kurunga unta lyaka kurrka erinha, erala tjina ungkwanganhaka alkngala intamanga, katha aritjina, erinha irrpalthala urlpuntjitjina turta. ");
INSERT INTO are_vpl VALUES ("MT7_6","070_7_6","MAT","7","6","6","“Rrangkarra itja Altjirraka yultha alkngaltara kngulya ntjarraka iwutjika. Rrangkarra turta itja Altjirraka yultha tjiparra pig ntjarranha nthitjika. Etna yultha etnanha kornilakitja, rrangkarranha turtantama utnhukitja.” ");
INSERT INTO are_vpl VALUES ("MT7_7","070_7_7","MAT","7","7","7","“Altjirrurna ingkai, kurunga era rrangkarranha kala wutjina. Altjirraka yonthai, kurunga rrangkarra erinha kala arltaritjina. Altjirraka reoa iltaratwai, kurunga era rrakangkarra kala altjurilitjina. ");
INSERT INTO are_vpl VALUES ("MT7_8","070_7_8","MAT","7","8","8","Arai, relha nyintaminyinta erala Altjirrurna ingkamanga, erinha Altjirrala wutjina. Relha nyintaminyinta erala Altjirraka yonthamanga, era erinha kala arltaritjina. Relha nyintaminyinta erala Altjirraka reoa iltaratumanga, Altjirrala ekura kala altjurilitjina. ");
INSERT INTO are_vpl VALUES ("MT7_9","070_7_9","MAT","7","9","9","Kaartala kunha itja 'lira ekuranha parta nthama, era ekura marnaka enkamanga. ");
INSERT INTO are_vpl VALUES ("MT7_10","070_7_10","MAT","7","10","10","Era turta erinha itja apma nthama, era ekura irrpanngaka enkamanga. ");
INSERT INTO are_vpl VALUES ("MT7_11","070_7_11","MAT","7","11","11","Relha kornarintja rrangkarra kala kaltja nama 'lira rrakangkarranha yultha marra nthitjika. Wothalkura Kaarta Alkirarinya rrakangkarranhala etnanha yultha marra nthitjina, etnala ekura enkamanga.” ");
INSERT INTO are_vpl VALUES ("MT7_12","070_7_12","MAT","7","12","12","“Rrangkarrala antja nama relha arrpunha ntjarra rrakangkarra ntelalhitjika, lakinha ngerra rrangkarrakimparra etnaka ntelalhai. Lakinha kunha Moses-ala, Altjirraka urrpia imankinya arrpunha ntjarrala turta, kaltjinthaka.” ");
INSERT INTO are_vpl VALUES ("MT7_13","070_7_13","MAT","7","13","13","“Rrangkarra reoa urlpma ekuranga irrpai. Arai, relha ntjarra tjaiya ntakala lhama, reoa ntakanga turta irrpunhama. Altjirrala relha nhanha ntjarranha yirralhelitjina. ");
INSERT INTO are_vpl VALUES ("MT7_14","070_7_14","MAT","7","14","14","Kanha relha urrputja wara tjaiya urlpmala lhama, reoa urlpmanga turta irrpunhama. Relha nhanha ntjarra ngampakala etatha nitjina.” ");
INSERT INTO are_vpl VALUES ("MT7_15","070_7_15","MAT","7","15","15","“Rrangkarra urrpia orrtjaltha ntjarranga aralhai. Etna rrakangkarra ntelalhitjina sheep ngerra, ngwanga inthorra. Etnarrpa pula korna nama, kngulya itnura utnhunhutnhunha ngerra. ");
INSERT INTO are_vpl VALUES ("MT7_16","070_7_16","MAT","7","16","16","Urrpia orrtjaltha etna irna korna ngerra nama. Etna annga korna lhalhelama. Arai, relhala itja marna lalitja kotjima ilakwanga, marna katjirra paka lyakanga. ");
INSERT INTO are_vpl VALUES ("MT7_17","070_7_17","MAT","7","17","17","Irna marrala annga marra lhalhelama. Kanha irna kornala, annga kornala. ");
INSERT INTO are_vpl VALUES ("MT7_18","070_7_18","MAT","7","18","18","Irna marrala yarna annga korna lhalhelama, irna kornala turta yarna annga marra lhalhelama. ");
INSERT INTO are_vpl VALUES ("MT7_19","070_7_19","MAT","7","19","19","Lakinhanga irna nyintaminyinta, erala itja annga marra lhalhelama, etna erinha kala inturnamala uraka iwuma. ");
INSERT INTO are_vpl VALUES ("MT7_20","070_7_20","MAT","7","20","20","Rrangkarrantama orrtja urrpia etnanha lhangkaritjina, etna irna kornala ngerra, annga korna lhalhelamanga.” ");
INSERT INTO are_vpl VALUES ("MT7_21","070_7_21","MAT","7","21","21","“Relha arrpunha ntjarra etnala yinganha ‘Ingkarta’ anparnama, etna itja Altjirraka pmara kutathurna irrputjina. Relha lenha ntjarra wara irrputjina, etnala Kaarta Alkirarinya nukanhaka kangkwerramanga. ");
INSERT INTO are_vpl VALUES ("MT7_22","070_7_22","MAT","7","22","22","Yinga tjiperrawutjika pitjimalanga, relha ntjarra nukurna angkitjina, ‘Ingkartai, Ingkartai, nurna kunha relha arrpunha ntjarranha rretnya ungkwanganhala kaltjinthakala. Nurna kunha rretnya ungkwanganha ilamala enka korna ntjarra unpurlenakala. Nurna turta rretnya ungkwanganha ilamala tjatjikarta ntjarra urrkapukala.’ ");
INSERT INTO are_vpl VALUES ("MT7_23","070_7_23","MAT","7","23","23","Yinga pula etnakurna angkitjina, ‘Yinga itjama rrakangkarra kaltja. Kala nukanga lhai! Rrangkarrataka relha kornanta ntjarra.’” ");
INSERT INTO are_vpl VALUES ("MT7_24","070_7_24","MAT","7","24","24","“Lakinhanga relha erala angkatja nukanha wumanga, angkatja ekura kangkwerramanga turta, era kala artwa inangkarla ngerra nama. Era iltha ekuranha parta theintakarlaka itakala. ");
INSERT INTO are_vpl VALUES ("MT7_25","070_7_25","MAT","7","25","25","Kwatja ilpanthalantama nhamanga, kwatja roala, wurinya ekarltala turta iltha erinha twentjimalanga, iltha era itja taakalhitjina. Erinha parta theintakarlaka warta itakalanga. ");
INSERT INTO are_vpl VALUES ("MT7_26","070_7_26","MAT","7","26","26","“Relha erala angkatja nukanha wumanga, era pula angkatja ekura itja kangkwerramanga, era kala artwa rirta ngerrala nama. Era iltha ekuranha arna urlpaiyakarlaka itakala. ");
INSERT INTO are_vpl VALUES ("MT7_27","070_7_27","MAT","7","27","27","Kwatja ilpanthalantama nhamanga, kwatja roala, wurinya ekarltala turta iltha erinha twentjimalanga, iltha era ntjapara kuta taakalhitjina.” ");
INSERT INTO are_vpl VALUES ("MT7_28","070_7_28","MAT","7","28","28","Jesuala relha ntjarranha lakinha kaltjinthaka. Relha ntjarra angkatja ekuranhaka tnolkaka. ");
INSERT INTO are_vpl VALUES ("MT7_29","070_7_29","MAT","7","29","29","Erataka etnanha angkatja ekarltala kaltjinthaka, itja artwa Intarrangaltha ntjarrala ngerra. ");
INSERT INTO are_vpl VALUES ("MT8_1","070_8_1","MAT","8","1","1","Jesuanha partanga tnanpentjikantama. Relha worla kngarra turta ekuranga tnaartangala pitjika. ");
INSERT INTO are_vpl VALUES ("MT8_2","070_8_2","MAT","8","2","2","Artwa leprosy-akartantama Jesuurna pitjika, ekuranga urlarra turta mparalela arrarnalhaka. Era Jesuanha ilaka, “Ingkartai, unta paka antja namanga, unta yinganha kala irrpalthala marrilamara.” ");
INSERT INTO are_vpl VALUES ("MT8_3","070_8_3","MAT","8","3","3","Jesuala erinha iltjala anpumala ilaka, “Yinga antjakwia. Atha nganha kala marrilama.” Erantama kala marrerraka. Leprosy ekura kala yirraka. ");
INSERT INTO are_vpl VALUES ("MT8_4","070_8_4","MAT","8","4","4","Jesualantama erinha ilaka, “Arai, unta itja relha arrpunhanha nhanhiperra ilitjika. Kala priest-akanta ntelalhai. Unta turta Altjirranha tjauwerrilya nthai, Moses-ala relha ntjarranha turnakala ngerra. Unta lakinhilitjika, relha ntjarra kaltja nitjinanga unta kala marrerrakalangantama.” ");
INSERT INTO are_vpl VALUES ("MT8_5","070_8_5","MAT","8","5","5","Jesuanha Capernaum-urna irrpumalanga, Rome-arinya itornka nyinta pitjimala, ekururna ingkaka, ");
INSERT INTO are_vpl VALUES ("MT8_6","070_8_6","MAT","8","6","6","“Ingkartai, urrkapunhapunha nukanhataka thaarrerraka. Erantama ilkaarta kngarrakarta intarlanama, iltha nukanhala.” ");
INSERT INTO are_vpl VALUES ("MT8_7","070_8_7","MAT","8","7","7","Jesuala erinha ilaka, “Yinga kala ungkwangalela lhitjina erinha marrilitjika.” ");
INSERT INTO are_vpl VALUES ("MT8_8","070_8_8","MAT","8","8","8","Rome-arinya itornka era pula erinha ilaka, “Ingkartai, iwunhangala unta iltha kornakorna nukanhurna lhitjika eterrama? Unta kala angkai, kurunga urrkapunhapunha nukanha kala marrerritjina. ");
INSERT INTO are_vpl VALUES ("MT8_9","070_8_9","MAT","8","9","9","Arai, yinga kunha itornkakartantema nama. Nukathaka turta nama tjapartia nukanha ntjarranha turnitjika. Atha paka nyintanha ilamanga, ‘Lhai!’ era kala lhama. Atha paka arrpunhanha ilamanga, ‘Pitjai!’ era kala pitjima. Atha paka urrkapunhapunha nukanha turnamanga, ‘Lakinhilai’, era kala lakinhilama.” ");
INSERT INTO are_vpl VALUES ("MT8_10","070_8_10","MAT","8","10","10","Nhanha wumala, Jesuanha tnolkaka. Erantama relha ekuranga tnaartangala pitjimala ntjarranha ilaka, “Arai, atha rrangkarranha nthurrpa ilama. Pmara Israel ntjaparala atha itja relha nyintanha paka araka, erala yinganha tnakamanga, artwa nhanhala ngerra. ");
INSERT INTO are_vpl VALUES ("MT8_11","070_8_11","MAT","8","11","11","Atha rrangkarranha nhanha turta ilama. Relha Lorinya ntjarra inthorra ekngarranga, altorlanga turta pitjitjina Abraham-alela, Isaac-alela, Jacob-alela turta tjinkarra ilkutjika Altjirraka pmara kutathala. ");
INSERT INTO are_vpl VALUES ("MT8_12","070_8_12","MAT","8","12","12","Kanha pmarakurtwia ntjarranha Altjirrala unputjinala, pmara thapathapurna turta yairnitjina. Tanhala etna itnitjina, yarna thakerritjina turta.” ");
INSERT INTO are_vpl VALUES ("MT8_13","070_8_13","MAT","8","13","13","Jesualantama Rome-arinya itornka erinha ilaka, “Kala alpai. Untataka yinganha nthurrpa tnakama. Lakinhanga atha urrkapunhapunha ungkwanganha marrilama.” Itornka ekuranhaka urrkapunhapunhantama marrerraka Jesuanha angkamalangantema. ");
INSERT INTO are_vpl VALUES ("MT8_14","070_8_14","MAT","8","14","14","Jesuanha Peter-aka ilthurnantama lhaka. Erantama Peter-aka mara aritjalhaka, menta intamanga, wumpia inthorra. ");
INSERT INTO are_vpl VALUES ("MT8_15","070_8_15","MAT","8","15","15","Era iltja ekuranha anpuka. Peter-aka mara kala marrerrakantama. Kamerramala, era Jesuaka marna etaka. ");
INSERT INTO are_vpl VALUES ("MT8_16","070_8_16","MAT","8","16","16","Kala ngurrangurrerrakalangantama pmararinya ntjarrala relha enka kornakarta ntjarranha Jesuurna kngitjika. Jesualantama enka korna etnanha unpurlenaka, angkatjalanta wara. Era turta mentakarta arrpunha ntjarranha marrilakantema. ");
INSERT INTO are_vpl VALUES ("MT8_17","070_8_17","MAT","8","17","17","Altjirrala imanka relha ekuranha ntjarranha lhelakala, urrpia Isaiah-arlarlanga, “Era nurnanha, relha menta ilkaartakarta ntjarranha, marrilaka.” Lhelintja nhanhantama nthurrperraka. ");
INSERT INTO are_vpl VALUES ("MT8_18","070_8_18","MAT","8","18","18","Jesuala araka relha worla kngarra ekuranga kaarntakaarntala itnamanga. Erantama kurtungurla ekuranha ntjarranha turnaka, Galilee ntjanganga urntwarra mpinyurna tjananhitjika. ");
INSERT INTO are_vpl VALUES ("MT8_19","070_8_19","MAT","8","19","19","Artwa Intarrangaltha nyintantama ekururna pitjimala angkaka, “Kaltjinthanhinthanhai, pmara ekururnala unta lhama, yinga kala ungkwanganga tnaartangala lhitjina.” ");
INSERT INTO are_vpl VALUES ("MT8_20","070_8_20","MAT","8","20","20","Jesuala pula erinha ilaka, “Kngulya itnuraka lhunga intama, thepaka turta antjwa. Kanha Relhaka 'Lira ilthakunyala nama.” ");
INSERT INTO are_vpl VALUES ("MT8_21","070_8_21","MAT","8","21","21","Kurtungurla arrpunhala Jesuanha pmarraka, “Ingkartai, yinganha impurlarrarnai kaarta nukanharrka tintjiwutjika.” ");
INSERT INTO are_vpl VALUES ("MT8_22","070_8_22","MAT","8","22","22","Jesuala pula erinha ilaka, “Kala nukanga tnaartangala pitjai. Relha errilknga ntjarranha impai, errilknga etnakanha tintjiwutjika.” ");
INSERT INTO are_vpl VALUES ("MT8_23","070_8_23","MAT","8","23","23","Nhanhiperra Jesuanha boat-aka ntjika, kurtungurla ekuranha ntjarrakarta, ntjanganga tjananhitjika. ");
INSERT INTO are_vpl VALUES ("MT8_24","070_8_24","MAT","8","24","24","Etna lhapalhamanga, wurinya ekarlta inthorrala etnanha twentjika. Kwatja kngarrantama boat ekura thalalhaka, inmarra kngarritja inthorranga warta. Kanha Jesuanha ankwentarlanakala. ");
INSERT INTO are_vpl VALUES ("MT8_25","070_8_25","MAT","8","25","25","Kurtungurla ntjarralantama erinha kamalhelaka. Etna ekururna ingkaka, “Ingkartai, nurnanha tangkalhelai. Nurnataka ilutjikerrama.” ");
INSERT INTO are_vpl VALUES ("MT8_26","070_8_26","MAT","8","26","26","Jesuala pula etnanha pmarraka, “Iwunhangala rrangkarra trerrama? Rrangkarra yinganha itjala tnakama?” Erantama kamerramala wurinya erinha, inmarra etnanha turta parraka. Kala wurinya era, inmarra etna turta yirraka. ");
INSERT INTO are_vpl VALUES ("MT8_27","070_8_27","MAT","8","27","27","Artwa etna, etnala boat-ala naka, etna tnolkamala angkaka, “Artwa ngunhama nhanha? Wurinya, kwatjalka kunha ekura kangkwerrama.” ");
INSERT INTO are_vpl VALUES ("MT8_28","070_8_28","MAT","8","28","28","Ntjanganga tjananhamalantama, etna pmara Gadara-urna pitjika. Artwa enka kornakarta tharrantama ekururna pitjika. Artwa eratharrataka wolknganga mpopala nitjata. Eratharra turta aa kngarra inthorra nitjata. Lakinhanga relha itja kuta pmara ekuratharrakanhurna etinyerritjata. ");
INSERT INTO are_vpl VALUES ("MT8_29","070_8_29","MAT","8","29","29","Jesuanha aramala ngerra, artwa eratharra ilkarlalhaka, “Jesuai, Altjirraka 'Lirai, iwukala unta ilirnakurna pitjika? Unta ilirnanha kalama rrarrathala tutjina? Antala nhanga Altjirralala relhanha rrarrathala tutjinala, antala nhanha kunha lyartathakantema.” ");
INSERT INTO are_vpl VALUES ("MT8_30","070_8_30","MAT","8","30","30","Katha nhanga etnala angkarritjama, ekuranga etinya wara pig worla kngarra naka. ");
INSERT INTO are_vpl VALUES ("MT8_31","070_8_31","MAT","8","31","31","Enka korna etnantama Jesuurna ingkaka, “Unta nurnanha artwa nhanha tharranga unputjika eterramanga, nurnanha pig tanha ntjarrurna yairnai.” ");
INSERT INTO are_vpl VALUES ("MT8_32","070_8_32","MAT","8","32","32","Jesuala etnanha ilaka, “Kala lhai.” Etnantama pig ntjarrurna irrpuka. Pig etnantama rirterramala parta irnkurna arrtjanamala, kwatja ntjangurna tnyinhaka, alkngontingkaka turta. ");
INSERT INTO are_vpl VALUES ("MT8_33","070_8_33","MAT","8","33","33","Relha etnala pig etnanha ntarntaritjata, etna pula town-urnala arrtjanaka. Etnantama town-arinya ntjarranha yia artwa nhanga tharriperra alpmelaka, eratharrala enka kornakarta nakala. ");
INSERT INTO are_vpl VALUES ("MT8_34","070_8_34","MAT","8","34","34","Relha ingkarraka inthorrantama town-anga rratamala pitjika, Jesuanha aritjika. Erinha aramala, etna erinha thakalhelaka pmara etnakanhanga rratamala lhitjika. ");
INSERT INTO are_vpl VALUES ("MT9_1","070_9_1","MAT","9","1","1","Kurunga Jesuanha boat-aka ntjika. Erantama ntjanganga tjananhamala town ekuranhurna pitjika. ");
INSERT INTO are_vpl VALUES ("MT9_2","070_9_2","MAT","9","2","2","Town-arinya etnantama artwa thaarra nyintanha ekururna kngitjika. Artwa era ntjama ekuranhala intaka. Jesuala aramalanga etna erinha ekarlta tnakamanga, era artwa thaarra erinha ilaka, “'Lira nukai, arrkana nai. Atha kala korna ungkwanganha iwuka.” ");
INSERT INTO are_vpl VALUES ("MT9_3","070_9_3","MAT","9","3","3","Nhanha wumala, artwa Intarrangaltha urrputja lakinhala eterraka, “Artwa nhanhalataka Altjirranha arrampowuma.” ");
INSERT INTO are_vpl VALUES ("MT9_4","070_9_4","MAT","9","4","4","Jesuala kala lhangkaraka etnala eterramalaka. Erantama etnanha pmarraka, “Iwunhangala rrangkarra nukiperra korna eterrama? ");
INSERT INTO are_vpl VALUES ("MT9_5","070_9_5","MAT","9","5","5","Yinganha ilai, iwunhama rukaralkura nama? Artwa thaarra nhanha erinha ilitjika, ‘Atha korna ungkwanganha iwuma.’ Erinha paka ilitjika, ‘Kala kamerrai, nthulapai turta.’ ");
INSERT INTO are_vpl VALUES ("MT9_6","070_9_6","MAT","9","6","6","Relhaka 'Lira era nthurrpa relhaka korna irrpalthala iwuma. Atha rrangkarranha nhanha ntelitjina.” Jesualantama artwa thaarra erinha ilaka, “Kamerrai! Ntjama ungkwanganha tjurnamala, kala alpai.” ");
INSERT INTO are_vpl VALUES ("MT9_7","070_9_7","MAT","9","7","7","Artwa era kala kamerraka, alpuka turta. ");
INSERT INTO are_vpl VALUES ("MT9_8","070_9_8","MAT","9","8","8","Nhanha aramala, relha etna trerraka. Etna Altjirranha tnantjaka turta, era relhanha ekarltilakalanga tjatjikarta lakinha ngerra urrkaputjika. ");
INSERT INTO are_vpl VALUES ("MT9_9","070_9_9","MAT","9","9","9","Anparerramalantama, Jesuala Matthew-anha araka iltha ekuranhanga kathala narlanamanga. Matthew-alataka tax money kotjitjata. Jesuala erinha ntangkaka, “Nukanga tnaartangala pitjai.” Matthew-anha kamerraka, Jesuanga tnaartangala lhaka. ");
INSERT INTO are_vpl VALUES ("MT9_10","070_9_10","MAT","9","10","10","Anma, Jesuanha, kurtungurla ekuranha ntjarra turta, Matthew-aka ilthala worlerraka, marna ilkutjika. Relha kornarintja ntjarra arrpunha, tax money kotjinha ntjarra arrpunha turta etnakalela marna ilkurlanaka. ");
INSERT INTO are_vpl VALUES ("MT9_11","070_9_11","MAT","9","11","11","Artwa Pharisee ntjarrala nhanha aramala, etna Jesuaka kurtungurla ntjarranha pmarraka, “Iwunhangala kaltjinthanhinthanha rrakangkarranhala relha kornarintja ntjarralela, tax money kotjinha ntjarralela turta marna ilkuma?” ");
INSERT INTO are_vpl VALUES ("MT9_12","070_9_12","MAT","9","12","12","Jesuala etnanha wuka. Erantama etnanha ilaka, “Relha ltarrkngalataka itja ngangkaraka yonthama. Relha mentalanta. ");
INSERT INTO are_vpl VALUES ("MT9_13","070_9_13","MAT","9","13","13","Altjirrala nhanga relha ntjarranha ilaka, ‘Yinga antja rrangkarra relha arrpunhaka montjamontja ntelalhitjika, itja yinganha tnontha tjauwerrilya nthalanitjika.’ Angkatja nhanhaka eterrai. Arai, yingataka pitjika relha kornarintja ntjarranha Altjirrurna rretjingitjika, itja relha arratja ntjarranha.” ");
INSERT INTO are_vpl VALUES ("MT9_14","070_9_14","MAT","9","14","14","Kurunga John Kaltjirrpulhelanhelanhaka kurtungurla ntjarra Jesuurna etinyerraka. Etna erinha pmarraka, “Iwunhangala nurnanta, artwa Pharisee ntjarranta turta arrpunharanga marnakunya nama, kanha kurtungurla ungkwanganha ntjarra itja kutala marnakunya nama?” ");
INSERT INTO are_vpl VALUES ("MT9_15","070_9_15","MAT","9","15","15","Jesuala etnanha ilaka, “Artwala noa inamanga era tjinkarra urrkapuma. Kurunga era tjina ekuranha ntjarranha ntangkama, marna ilkutjika. Tjina etna yarna marnanga unpulhama, artwa noa inakala era etnakalela namangantema. Anma pula relha arrpunha ntjarrala artwa erinha errkumala kngitjina. Kurunga artwa ekura tjina ntjarra, etna arlta arrpunhala kala marnakunyantama nitjina. ");
INSERT INTO are_vpl VALUES ("MT9_16","070_9_16","MAT","9","16","16","“Arai, thunga mantarra ingkwia tjepakalhama. Relhala itja mantarra lyartinyanga mantarra kurrka kama, nhanha mantarra ingkwiakarlaka turta thanthama. Mantarra lyartinya era urlpmerramala, mantarra ingkwia erinha wothantema tjepakakitja. ");
INSERT INTO are_vpl VALUES ("MT9_17","070_9_17","MAT","9","17","17","“Relhala turta itja wine lyartinya yinpa ingkwiaka thalama, wine lyartinya era yinpa ingkwia etnanha talhelakitja. Kurunga wine lyartinya era, yinpa ingkwia etna turta, tharrantema ipmintjerrama. Relhala pula wine lyartinya, yinpa lyartinyaka thalama. Kurunga tharrantema marra kuta nama.” ");
INSERT INTO are_vpl VALUES ("MT9_18","070_9_18","MAT","9","18","18","Jesuanha angkamangantema, itornka nyinta ekururna pitjika, mparalela turta arrarnalhaka. Era Jesuanha ilaka, “Kwarra nuka kunha lyarta nhanha iluka. Nukalela pitjai iltja ungkwanganha ekurakarlaka arrarnitjika, era wotha etatherritjinanga.” ");
INSERT INTO are_vpl VALUES ("MT9_19","070_9_19","MAT","9","19","19","Jesuanhantama kamerraka, kurtungurla ekuranha ntjarra turta. Etnantama itornka ekuranga tnaartangala lhaka. ");
INSERT INTO are_vpl VALUES ("MT9_20","070_9_20","MAT","9","20","20","Etna lhapalhamanga, arrkutja nyinta, erala 12 years menta kngarrakarta nakala, era ingkarnanga pitjimala Jesuaka mantarra anpuka. ");
INSERT INTO are_vpl VALUES ("MT9_21","070_9_21","MAT","9","21","21","Erataka lakinha eterrakala, “Atha paka mantarra ekuranhanta anpumanga, yinga kala marrerritjina.” ");
INSERT INTO are_vpl VALUES ("MT9_22","070_9_22","MAT","9","22","22","Jesuanha ilkngaralhaka. Arrkutja erinha aramala, era erinha ilaka, “Kwarra nukai, unta yinganha tnakakalanga, Altjirrala nganha marrilaka.” Arrkutja erantama kala lenhantaparra marrerraka. ");
INSERT INTO are_vpl VALUES ("MT9_23","070_9_23","MAT","9","23","23","Itornka ekuranhaka ilthurna irrpunhamalantama, Jesuala relha ntjarranha araka nthorrkngerramanga, ltarrpaka music turta angkalhelamanga. ");
INSERT INTO are_vpl VALUES ("MT9_24","070_9_24","MAT","9","24","24","Erantama etnanha ilaka, “Kala rratantai! Kwarra era itjama errilknga. Era wara ankwentama.” Etna pula ekura tharrakala. ");
INSERT INTO are_vpl VALUES ("MT9_25","070_9_25","MAT","9","25","25","Relha nhanha etna kala rratakalangantama, Jesuanha irrpunhamala kwarra erinha iltjanga errkuka, erinha kamalhelaka turta. ");
INSERT INTO are_vpl VALUES ("MT9_26","070_9_26","MAT","9","26","26","Yia nhanha kala pmara ntjaparurnantama ntakerranhaka. ");
INSERT INTO are_vpl VALUES ("MT9_27","070_9_27","MAT","9","27","27","Jesuanha anpara lhamalanga, artwa panga tharra ekuranga ingkarnanga ilkarlapuka, “David-aka 'Lirai, ilirnaka montjamontja ntelalhai.” ");
INSERT INTO are_vpl VALUES ("MT9_28","070_9_28","MAT","9","28","28","Jesuanha kala ilthaka irrpunhakalangantama, artwa panga eratharra ekururna etinyerraka. Jesualantama erinhatharra pmarraka, “Mpala tnakamama atha mpalanha irrpalthala marrilamara?” Eratharra angkaka, “Awa, Ingkartai.” ");
INSERT INTO are_vpl VALUES ("MT9_29","070_9_29","MAT","9","29","29","Jesualantama alknga ekuratharra anpumala, erinhatharra ilaka, “Mpala yinganha tnakakalanga, atha alknga mpalaka marrilama.” ");
INSERT INTO are_vpl VALUES ("MT9_30","070_9_30","MAT","9","30","30","Eratharrantama kala araka. Jesualantama erinhatharra angkatja ekarltala ilaka, eratharra itja inthorra yia nhanhiperra ilitjika. ");
INSERT INTO are_vpl VALUES ("MT9_31","070_9_31","MAT","9","31","31","Eratharra pula yia nhanha pmara ntjaparala ilarlapuka. ");
INSERT INTO are_vpl VALUES ("MT9_32","070_9_32","MAT","9","32","32","Artwa panga nakala nhanga tharra kala ilthanga rratamala lhaka. Relha arrpunha ntjarralantama artwa pmarna nyintanha Jesuurna kngitjika. Artwa erataka enka kornakarta naka. ");
INSERT INTO are_vpl VALUES ("MT9_33","070_9_33","MAT","9","33","33","Jesuala enka korna erinha kala unpukalangantama, artwa era angkaka. Relha etna pula tnolkaka nhanha aramala. Etna angkaka, “Lakinha ngerra itja arrkurla pmara Israel-ala naka paka.” ");
INSERT INTO are_vpl VALUES ("MT9_34","070_9_34","MAT","9","34","34","Artwa Pharisee ntjarra pula lakinhala angkaka, “Errintjaka itornkala erinha ekarltilakalanga, era enka korna ntjarranha unpuma.” ");
INSERT INTO are_vpl VALUES ("MT9_35","070_9_35","MAT","9","35","35","Jesuanhantama town kurrka ntjarrurna, town kngarritja ntjarrurna turta lhaka. Erantama relha etnanha synagogue etnakanhala kaltjinthaka. Era relha ntjarranha ilaka Altjirranha kala relha ingkarrakaka Ingkarta namanga. Era relha menta ntjarranha, thaltja ntjarranha turta marrilaka. ");
INSERT INTO are_vpl VALUES ("MT9_36","070_9_36","MAT","9","36","36","Relha worla etnanha aramala, Jesuanha etnaka konyerraka. Etna kunha sheep errarnperrakala ngerra naka, tnairnarintjakunya, nakapakarla turta. ");
INSERT INTO are_vpl VALUES ("MT9_37","070_9_37","MAT","9","37","37","Jesualantama kurtungurla ekuranha ntjarranha ilaka, “Arai, relha ntjarra inthorrala Altjirraka Angkatja wutjika antja. Altjirranha turta antja nama etna angkatja ekuranha wutjika. Urrpia etna pula urrputja inthorrarrpala. ");
INSERT INTO are_vpl VALUES ("MT9_38","070_9_38","MAT","9","38","38","Lakinhanga rrangkarra Altjirrurna ingkitjika, era urrpia ntjarra urraritjika, etnanha turta relha ntjarrurna yairnitjika, relha etnanha angkatja ekuranha ilitjika.” ");
INSERT INTO are_vpl VALUES ("MT10_1","070_10_1","MAT","10","1","1","Jesuala kurtungurla 12 ekuranha ntangkamala worlilaka. Erantama etnanha ekarltilaka enka korna ntjarranha relhanga unpurlenitjika. Relha arrangkulthanga menterrakala ntjarranha marrilitjika. Relha menta arrpunha ntjarranha turta marrilitjikantema. ");
INSERT INTO are_vpl VALUES ("MT10_2","070_10_2","MAT","10","2","2","Nhanha Apostle 12 etnaka rretnya naka. Arrkurla Simon, rretnya arrpunha ekura Peter, tjia ekura Andrew turta. James, tjia ekura John turta, Zebedee-aka worra tharra. ");
INSERT INTO are_vpl VALUES ("MT10_3","070_10_3","MAT","10","3","3","Philip, Bartholomew tharra. Thomas, Matthew tharra. Matthew erataka tax money kotjinha nakala. James arrpunha nhanga, Alphaeus-aka worra, Thaddaeus turta. ");
INSERT INTO are_vpl VALUES ("MT10_4","070_10_4","MAT","10","4","4","Simon, pmara Canaan-arinya. Judas Iscariot turta, erala Jesuanha anma leltjaka lanthakala. ");
INSERT INTO are_vpl VALUES ("MT10_5","070_10_5","MAT","10","5","5","Artwa 12 nhanha etnanha Jesuala urrpia yairnaka, lakinha turnamala. “Rrangkarra itja Relha Lorinya ntjarrurna lhitjika. Rrangkarra turta itja relha Samaria-arinya ntjarraka town-urna irrputjika. ");
INSERT INTO are_vpl VALUES ("MT10_6","070_10_6","MAT","10","6","6","Rrangkarra pula relha Israel-arinya ntjarrurnatitja lhitjika. Etna sheep pairlperrakala ntjarra ngerra nama. ");
INSERT INTO are_vpl VALUES ("MT10_7","070_10_7","MAT","10","7","7","Rrangkarra tjaiyala lhapalhamala, relha ntjarranha ilai Altjirranha kala relha ingkarrakaka ntelalhitjikerrama, era Ingkarta etnaka namanga. ");
INSERT INTO are_vpl VALUES ("MT10_8","070_10_8","MAT","10","8","8","Relha menta ntjarranha marrilai. Relha errilknga ntjarranha etathilai. Relha leprosy-akarta ntjarranha marrilai. Relha enka kornakarta paka namanga, enka korna erinha unpai. Arai, Altjirrala rrangkarranha kapanhanta ekarltilaka relha mentanha marrilitjika. Rrangkarrantama relha mentanha kapanhantantema marrilai. ");
INSERT INTO are_vpl VALUES ("MT10_9","070_10_9","MAT","10","9","9","Rrangkarra pula itja money-alka kngitjika. ");
INSERT INTO are_vpl VALUES ("MT10_10","070_10_10","MAT","10","10","10","Rrangkarra turta itja thauwakarta, shirt arrpunhakarta, sandal-akarta, erratitjakarta paka lhitjika. Arai, urrkapunhapunhakathaka nama etna erinha marnala wantitjika. ");
INSERT INTO are_vpl VALUES ("MT10_11","070_10_11","MAT","10","11","11","“Rrangkarrantama town kngarritjurna irrpumanga, town kurrkurna paka, relha ilporathaka yonthai. Kurunga ekuralela kuterrai, rrangkarra anparerritjinalpula. ");
INSERT INTO are_vpl VALUES ("MT10_12","070_10_12","MAT","10","12","12","Rrangkarra relha ilporatha ekuranhaka ilthurna irrputjinala, rrangkarra ilthala namala etnanha ilitjika, “Altjirranha rrakangkarra rilhera ntelalhama.” ");
INSERT INTO are_vpl VALUES ("MT10_13","070_10_13","MAT","10","13","13","Ilthala namala etna paka nthurrpa ilporatha namanga, Altjirranha etnaka rilhera kuta ntelalhitjina. Itjanga paka, itja kutala. ");
INSERT INTO are_vpl VALUES ("MT10_14","070_10_14","MAT","10","14","14","Thunga relha arrpunha ntjarra rrakangkarra antjakunya. Thunga etna rrakangkarra itja kangkwerrama. Kala iltha etnakanhanga, town etnakanhanga turta, rratai. Pmara lenhaka urlpmurra turta ingka rrakangkarranhanga ilarnai. ");
INSERT INTO are_vpl VALUES ("MT10_15","070_10_15","MAT","10","15","15","Atha rrangkarranha nthurrpa ilama, yinga pitjalpumanga relha ingkarrakanha tjiperrawutjika, atha pmara lenha ntjarranha kngarralkura rrarrathala tutjina, pmara Sodom Gomorrah tharrangatjina.” ");
INSERT INTO are_vpl VALUES ("MT10_16","070_10_16","MAT","10","16","16","“Atha rrangkarranha sheep ngwanga ntjarra ngerra yairnama, kngulya itnura ntjarranga mpopurna ngerra. Rrangkarrantama aralhitjika inthorra. Rrangkarra pula itja pmatha ntelalhitjika. ");
INSERT INTO are_vpl VALUES ("MT10_17","070_10_17","MAT","10","17","17","Arai, artwa arrpunha ntjarrala rrangkarranha Sanhedrin court-urna kngitjina. Etna turta rrangkarranha synagogue kwanala whip-ala tutjina. ");
INSERT INTO are_vpl VALUES ("MT10_18","070_10_18","MAT","10","18","18","Etna turta rrangkarranha itornka kngarra ntjarranga urlarra ilparnitjina, king ntjarranga urlarra turta, nukanga arrkngala. Nhanha pula lakinherritjina rrangkarra itornka kngarra etnanha, Relha Lorinya ntjarranha turta nukiperra ilitjinanga. ");
INSERT INTO are_vpl VALUES ("MT10_19","070_10_19","MAT","10","19","19","Arai, etna paka rrangkarranha errkumanga, rrangkarra itja thakerramala eterritjika, ‘Nthakinhama nurna angkitjika? Iwunhama nurna etnanha ilitjika?’ Arai, angkatja rrangkarrala angkitjika, angkatja nhanha Kaartaka Enkala rrangkarranha kala ilitjina. ");
INSERT INTO are_vpl VALUES ("MT10_20","070_10_20","MAT","10","20","20","Enka era rrakangkarrarlarlanga angkitjina, itja rrangkarrarrpa. ");
INSERT INTO are_vpl VALUES ("MT10_21","070_10_21","MAT","10","21","21","“Artwalantama kalya ekuranha, tjia ekuranha paka relha arrpunha ntjarraka lanthitjina, etna erinha errilknga tutjika. Kaartala turta katjia ekuranha relha arrpunha ntjarraka lanthitjina, etna erinha errilknga tutjika, katjiala turta kaarta pa mia ekuranha. ");
INSERT INTO are_vpl VALUES ("MT10_22","070_10_22","MAT","10","22","22","Relha ingkarraka rrakangkarra antjakunya nitjina. Altjirrala pula rrangkarranha tangkalhelitjina, rrangkarra yinganha talwalpula tnakamanga. ");
INSERT INTO are_vpl VALUES ("MT10_23","070_10_23","MAT","10","23","23","Relhala paka rrangkarranha town nyintala tutjika lurnamanga, kala town arrpunhurna arrtjanai. Atha rrangkarranha nthurrpa ilama, rrangkarra town ntjarra arrpunhurna itjantema lhakalanga, Relhaka 'Lira kala pitjalputjina. ");
INSERT INTO are_vpl VALUES ("MT10_24","070_10_24","MAT","10","24","24","“Relha erala kaltjerrama, era itja kaltjinthanhinthanha ekuranhanga kaltjalkura nama. Urrkapunhapunha turta itja itornka ekuranhaka tjitjarta nama. ");
INSERT INTO are_vpl VALUES ("MT10_25","070_10_25","MAT","10","25","25","Relha erala kaltjerrama, ekurathaka nama kaltjinthanhinthanha ekuranha ngerra kaltjerritjika. Urrkapunhapunha ekurathaka turta nama, itornka ekuranha ngerra erritjika. Etna paka yinganha rretnya Beelzebub ilamanga, etna kala rrangkarranha turta rretnya nhanha ilitjinantema. ");
INSERT INTO are_vpl VALUES ("MT10_26","070_10_26","MAT","10","26","26","“Rrangkarra itja relhanga trerritjika. Yia nhanga relhalala lyarta korltama, nhanha Altjirrala anma kathilitjina. Yia nhanga relhalala lyarta lauwuma, nhanha Altjirrala kala relha ingkarrakanha alpmelitjina. ");
INSERT INTO are_vpl VALUES ("MT10_27","070_10_27","MAT","10","27","27","Yia athala rrangkarranha ingwala ilamanga, rrangkarra relha ntjarranha arltala ilitjika. Yia athala rrangkarranhanta ilama, rrangkarra kala relha ingkarrakanhala ilitjika. ");
INSERT INTO are_vpl VALUES ("MT10_28","070_10_28","MAT","10","28","28","Itja relhanga trerrai. Etna kala mpurrkanta irrpalthala errilknga tuma. Rrangkarra pula Altjirrangatitja trerrai. Era mpurrka pa kurruna irrpalthala yirralhelama, tatharrala. ");
INSERT INTO are_vpl VALUES ("MT10_29","070_10_29","MAT","10","29","29","Relhala kunha nyenka tharra yirrinthama money kurrka inthorraka. Kanha Altjirranha kalantemala kaltja nyenka nyinta paka ilumanga. ");
INSERT INTO are_vpl VALUES ("MT10_30","070_10_30","MAT","10","30","30","Kapurta ponga nthakintja paka kapurta rrakangkarranhala nama? Altjirranha kala kaltja. ");
INSERT INTO are_vpl VALUES ("MT10_31","070_10_31","MAT","10","31","31","Lakinhanga rrangkarra itja trerritjika. Altjirranga urlarra rrangkarra tjiparralkura nama nyenka ntjarrangatjina.” ");
INSERT INTO are_vpl VALUES ("MT10_32","070_10_32","MAT","10","32","32","“Relha erala relha ntjarranga urlarra ilalhamanga era tjina nuka namanga, atha turta Kaarta nukanha alkirala ilitjina era tjina nuka namanga. ");
INSERT INTO are_vpl VALUES ("MT10_33","070_10_33","MAT","10","33","33","Relha era pula, erala ilalhamanga era nuka antjakunya, atha Kaarta nukanha alkirala ilitjinantema, yinga ekura antjakunya namanga.” ");
INSERT INTO are_vpl VALUES ("MT10_34","070_10_34","MAT","10","34","34","“Thunga rrangkarra etarlarama yinga kula alha nhanhurna pitjikala, relha ntjarranha rilherilitjika. Itja inthorra. Relha etna pula kngarralkura turritjinatitja, nukanga arrkngala. ");
INSERT INTO are_vpl VALUES ("MT10_35","070_10_35","MAT","10","35","35","'Lira kaarta ekuranhaka irrpaltherritjina. Kwarra mia ekuranhaka irrpaltherritjina. Nharra turta mara ekuranhaka irrpaltherritjina. ");
INSERT INTO are_vpl VALUES ("MT10_36","070_10_36","MAT","10","36","36","Arai, relhaka leltja kala ramarama ekuranha inthorra nitjina. ");
INSERT INTO are_vpl VALUES ("MT10_37","070_10_37","MAT","10","37","37","“Katjia paka kaarta ekuranhaka, mia ekuranhaka kngarralkura kangkamanga nukangatjina, era yarna kurtungurla nuka nama. Kaarta paka, mia paka katjia ekuranhaka kngarralkura kangkamanga nukangatjina, era turta yarna kurtungurla nuka nama. ");
INSERT INTO are_vpl VALUES ("MT10_38","070_10_38","MAT","10","38","38","Relha erala kurtungurla nuka nitjika antja, era kala ntolka ekuranha kngarnitjika, nukanga tnaartangala pitjitjika turta. ");
INSERT INTO are_vpl VALUES ("MT10_39","070_10_39","MAT","10","39","39","Arai, relha erala etatha nitjikanta thakerrama, era kala ilutjina. Kanha relha era, erala relha arrpunha ntjarranha impurlarrarnama erinha errilknga tutjika, nukanga arrkngala, era kala ngampakalala etatha nitjina.” ");
INSERT INTO are_vpl VALUES ("MT10_40","070_10_40","MAT","10","40","40","“Relha erala rrakangkarra kangkintja ntelalhama, era nuka kangkintja ntelalhama. Relha erala nuka kangkintja ntelalhama, era turta ekura kangkintja ntelalhama, erala yinganha yairnakala. ");
INSERT INTO are_vpl VALUES ("MT10_41","070_10_41","MAT","10","41","41","Relha erala Altjirraka urrpiaka kangkintja ntelalhama, erinha Altjirrala kwartiwutjina, erala urrpia erinha kwartiwutjinala ngerra. Relha erala relha arratjaka kangkintja ntelalhama, erinha Altjirrala kwartiwutjina, erala relha arratja erinha kwartiwutjinala ngerra. ");
INSERT INTO are_vpl VALUES ("MT10_42","070_10_42","MAT","10","42","42","Relha erala kurtungurla kornakorna nyinta nukanha kwatja karnta ntjutjika nthamanga, era kurtungurla nuka namanga, Altjirrala erinha kala kwartiwutjina.” ");
INSERT INTO are_vpl VALUES ("MT11_1","070_11_1","MAT","11","1","1","Kurtungurla 12 ekuranha kaltjinthamaliperra, Jesuanha kala anpara lhaka town arrpunha ntjarrurnantama. Tanhala era relha ntjarranha kaltjinthaka, etnanha Yia Marra erinha turta ilaka. ");
INSERT INTO are_vpl VALUES ("MT11_2","070_11_2","MAT","11","2","2","John-anha jail-ala naka. Erantama yia wuka Kristala relha ntjarranha kaltjinthamanga, era turta tjatjikarta urrkapumanga. John-alantama kurtungurla urrputja ekuranha Kristurna yairnaka erinha lakinha pmarritjika, ");
INSERT INTO are_vpl VALUES ("MT11_3","070_11_3","MAT","11","3","3","“Unta paka nthurrpa Tangkalhelanha era nama, Altjirralala imanka relha ekuranha ntjarranha lhelakala, yairnitjika? Nurna paka arrpunhaka kaaralhitjika?” ");
INSERT INTO are_vpl VALUES ("MT11_4","070_11_4","MAT","11","4","4","Jesuala etnanha ilaka, “Alpumala John-anha ilai nhanga rrangkarrala wumanga, aramanga turta. ");
INSERT INTO are_vpl VALUES ("MT11_5","070_11_5","MAT","11","5","5","Relha panga ntjarrala wotha arama. Relha inurra ntjarra wotha ingka lhama. Relha leprosy-akarta ntjarra wotha marrerrakala nama. Relha ilpa rirta ntjarrala wotha wuma. Relha ilukala ntjarra wotha etatherrakala nama. Atha, kurtungurla nukanha ntjarrala turta, relha kornarintja ntjarranha Yia Marra erinha ilama. ");
INSERT INTO are_vpl VALUES ("MT11_6","070_11_6","MAT","11","6","6","Arai, relha lenha ntjarra arrkana nitjina, etnala yinganha kuta tnakamanga, itja ilpoiwumanga turta.” ");
INSERT INTO are_vpl VALUES ("MT11_7","070_11_7","MAT","11","7","7","John-aka kurtungurla urrputja etna kala alpumangantama, Jesuanha relha ntjarrurnantama angkaka, John-iperra. Era etnanha pmarraka, “Artwa iwunha ngerranhama rrangkarra nhanga worritjurna aritjika lhaka? Artwa tjakatjakanha, pmoltatja ngerra ngalhamanga wurinyala warnamanga? Itja kunha. ");
INSERT INTO are_vpl VALUES ("MT11_8","070_11_8","MAT","11","8","8","Artwa iwunha ngerranhantama rrangkarra aritjika lhaka? Artwa mantarra marra inthorraka ekarralhakalaka? Itja kunha. Relha etnala mantarra marra inthorraka ekarralhakala, etna kunha king-akanha pmarala nama. ");
INSERT INTO are_vpl VALUES ("MT11_9","070_11_9","MAT","11","9","9","Artwa iwunha ngerra inthorranhantama rrangkarra aritjika, lhaka? Altjirraka urrpia? Era nthurrpa Altjirraka urrpia naka. Era pula Altjirraka urrpia ingkarrakanga kngarralkura naka. ");
INSERT INTO are_vpl VALUES ("MT11_10","070_11_10","MAT","11","10","10","Ekuriperra kunha Altjirraka Angkatja Imankinyala ilaka, ‘Atha urrpia nukanha ungkwanganga arrkurla yairnama. Era kala ungkwanga tjaiya urrkaputjina.’ ");
INSERT INTO are_vpl VALUES ("MT11_11","070_11_11","MAT","11","11","11","Atha rrangkarranha nhanha nthurrpa ilama. John Kaltjirrpulhelanhelanha era kunha Altjirraka urrpia tjiparralkura era naka. Nhanha turta pula nthurrpantema nama. Relha tnakanhakanha kornakorna inthorra, era kala Altjirranga urlarra tjiparralkura nama, John ekurangatjina. ");
INSERT INTO are_vpl VALUES ("MT11_12","070_11_12","MAT","11","12","12","“Arai, John Kaltjirrpulhelanhelanha era relha ntjarranha kaltjinthitjikerramangatjina, lyartalpula, relha korna ntjarra Altjirraka irrpaltherrama. Etna Altjirraka urrpia ntjarranha tuma turta. Iwunhanga? Urrpia etna, etnanha kaltjinthamanga Altjirranha relha ingkarrakaka Ingkarta namanga. ");
INSERT INTO are_vpl VALUES ("MT11_13","070_11_13","MAT","11","13","13","Imanka Altjirranha relha ekuranha ntjarrurna angkaka Moses-arlarlanga, urrpia ekuranha arrpunha ntjarrarlarlanga turta. Lyarta era itja wotha relha ekuranha ntjarrurna angkama etnakarlarlanga, John-anha kala pitjikalangantama. ");
INSERT INTO are_vpl VALUES ("MT11_14","070_11_14","MAT","11","14","14","Lyarta rrangkarra paka angkatja nukanha arratja wumanga, rrangkarra kaltja nitjina John-anha Elijah era namanga, urrpia nhanga Altjirrala yairnitjika lhelakala. ");
INSERT INTO are_vpl VALUES ("MT11_15","070_11_15","MAT","11","15","15","Ungkwanga ilpa paka intamanga, yinganha wurlathanai.” ");
INSERT INTO are_vpl VALUES ("MT11_16","070_11_16","MAT","11","16","16","Jesuala etnanha pmarraka, “Relha ngunha ngerrama rrangkarra? Atha rrangkarranha iliai? Rrangkarra kunha katjia ntjarra ngerra nama, etnala kathala arrkanerrama. Katjia arrpunha ntjarrala rrangkarranha ntangkama, ");
INSERT INTO are_vpl VALUES ("MT11_17","070_11_17","MAT","11","17","17","‘Nurna arrkanerriai, nthaperramala.’ Kanha rrangkarra antjakunyala. Kurunga etna rrangkarranha wotha ntangkama, ‘Nurna arrkanerriai, relha ilukalaka nthorrkngerramala.’ Kanha rrangkarra itja kutala antja arrkanerritjika. ");
INSERT INTO are_vpl VALUES ("MT11_18","070_11_18","MAT","11","18","18","Arai, John-ala itja marna marra ilkutjata, wine paka ntjutjata. Rrangkarrantama angkaka era kula artwa rirta namanga, enka kornakarta. ");
INSERT INTO are_vpl VALUES ("MT11_19","070_11_19","MAT","11","19","19","Kurunga Relhaka 'Lira pitjika. Era marna marralka ilkuma, wine turta ntjuma. Rrangkarrantama angkama era kula artwa kwapakwapa ilkunhilkunha namanga, drunk-erranha turta. Rrangkarra turta erinha arrampowumala ilama, era tax money kotjinha ntjarraka, kornarintja arrpunha ntjarraka turta tjina namanga. Altjirranha pula inangkarla kuta urrkapuma. Nhanha kala ingkarna katherritjina.” ");
INSERT INTO are_vpl VALUES ("MT11_20","070_11_20","MAT","11","20","20","Town arrpunhala Jesuala tjatjikarta ntjarra urrkapuka. Relha town nhanharinya etna pula itja Altjirrurna toperraka. Jesuanhantama relha nhanha etnaka aalerraka, etnanha ilaka turta. ");
INSERT INTO are_vpl VALUES ("MT11_21","070_11_21","MAT","11","21","21","“Relha Chorazin town-arinya ntjarrai, rrangkarra nakapakarla inthorra nitjina. Relha Bethsaida town-arinya ntjarrai, rrangkarra turta nakapakarla inthorra nitjina. Atha rrakangkarranga alkngatharra tjatjikarta ntjarra urrkapuka. Atha paka tjatjikarta nhanha etnanha relha Tyre town-arinya, relha Sidon town-arinya ntjarranga turta alkngatharra urrkapukalanga, etna pmara imanka Altjirrurna toperramara. Etna kala ltarrpakanha mantarraka ekarralhamara, ilpminya turta kapurtaka arrarnamara. ");
INSERT INTO are_vpl VALUES ("MT11_22","070_11_22","MAT","11","22","22","Lakinhanga atha rrangkarranha ilama, Altjirranha pitjimalanga relha ntjarranha tjiperrawutjika, nhanha rukaralkura nitjina relha Tyre-arinya ntjarraka, relha Sidon-arinya ntjarraka turta, nhanhala rrakangkarra nitjinangatjina. ");
INSERT INTO are_vpl VALUES ("MT11_23","070_11_23","MAT","11","23","23","“Relha Capernaum town-arinya ntjarrai, rrangkarra etarlarama Altjirrala kula rrangkarranha alkirurna kngitjina. Itjanga lhai. Rrangkarranha pula Altjirrala tatharrurnatitja naamalhelitjina. Atha tjatjikarta ntjarra rrakangkarranga alkngatharra urrkapuka. Altjirrala paka tjatjikarta nhanha etnanha Sodom-ala urrkapukalanga, town era kuta namarantema. ");
INSERT INTO are_vpl VALUES ("MT11_24","070_11_24","MAT","11","24","24","Lakinhanga atha rrangkarranha ilama, Altjirranha pitjimalanga relha ntjarranha tjiperrawutjika, nhanha rukaralkura nitjina relha Sodom-arinya ntjarraka, nhanhala rrakangkarra nitjinangatjina.” ");
INSERT INTO are_vpl VALUES ("MT11_25","070_11_25","MAT","11","25","25","Jesuanha lakinhantama angkaka, “Kaartai, unta Ingkarta nama alkiraka alhaka turta. Athantama nganha dangkilama, unta angkatja ungkwanganha relha kornakorna ntjarraka nentilakalanga, itja pula relha kaltja ntjarraka, inangkarla ntjarraka turta. ");
INSERT INTO are_vpl VALUES ("MT11_26","070_11_26","MAT","11","26","26","Kaartai, untarrpa kunha lakinha ntelalhitjika antja naka. ");
INSERT INTO are_vpl VALUES ("MT11_27","070_11_27","MAT","11","27","27","“Arai, Kaartala yinganha ingkairnaka relha ingkarrakaka Ingkarta nitjika. Relha nyinta itja 'Liraka kaltja, Kaarta eranta wara. Relha nyinta turta itja Kaartaka kaltja, 'Lira eranta wara. 'Lira era turta Kaarta erinha relha ekura imarnama, ekurala era antja nama Kaarta erinha imarnitjika. ");
INSERT INTO are_vpl VALUES ("MT11_28","070_11_28","MAT","11","28","28","Relha rrangkarrala nakapakarlerrama, yarna turta eterritjikerrama, nukurna pitjarrirrai. Atha kala rrangkarranha rukarilitjina. ");
INSERT INTO are_vpl VALUES ("MT11_29","070_11_29","MAT","11","29","29","Kala nukanta kangkwerrai. Kaltjerrai turta yinga ngerra nitjika. Yinga kunha artwa ngwanga nama. Yinga turta itja tjurnalhama. Rrangkarra paka nukanga tnaartangala pitjimanga, nukanga kaltjerramanga turta, rrangkarra kala rukara nitjina. ");
INSERT INTO are_vpl VALUES ("MT11_30","070_11_30","MAT","11","30","30","Arai, atha rrangkarranha itja nakapakarlilama, inporilama paka.” ");
INSERT INTO are_vpl VALUES ("MT12_1","070_12_1","MAT","12","1","1","Sabbath arlta arrpunhala Jesuanha, kurtungurla ekuranha ntjarra turta, tnukulpanga tjananhaka. Tnukulpa nhanha ekurala marna wheat urnma itnaka. Jesuaka kurtungurla ntjarra ngaiyala namala, etna marna mpakamala ilkuka. ");
INSERT INTO are_vpl VALUES ("MT12_2","070_12_2","MAT","12","2","2","Artwa Pharisee urrputjala nhanha araka. Etnantama Jesuanha ilaka, “Kurtungurla ungkwanganha ntjarrataka paala ntelalhama. Nhanha itjama arratja nama Sabbath arltala marna mpakitjika.” ");
INSERT INTO are_vpl VALUES ("MT12_3","070_12_3","MAT","12","3","3","Jesuala etnanha pmarraka, “Rrangkarra itjala David-iperra kaltja? Era nhanga ngaiyala naka, artwa ekuralela namala ntjarra turta. ");
INSERT INTO are_vpl VALUES ("MT12_4","070_12_4","MAT","12","4","4","David-anhantama Altjirraka ilthurna irrpunhaka. Iltha ekurala marna intaka, relha ntjarrala Altjirranha tjauwerrilya nthakala. Nhanha priest-akanta naka ilkutjika. David-ala pula marna nhanha ilkukala, ngaiyalala warta. Era turta marna nhanha artwa ekuralela namala ntjarranha nthaka, ilkutjika. Lakinha David-anha Altjirraka mpaarangarangaka itja kangkwerraka. ");
INSERT INTO are_vpl VALUES ("MT12_5","070_12_5","MAT","12","5","5","Rrangkarra turta itjala read-erraka Altjirraka Angkatja Imankinyala, Altjirrala priest ntjarranha impurlarrarnakala temple-ala urrkaputjika Sabbath arltala? Altjirrala pula etnanha itja imilaka. ");
INSERT INTO are_vpl VALUES ("MT12_6","070_12_6","MAT","12","6","6","Athantama rrangkarranha ilama, nyinta lyarta kala nhanhala nama, erala temple-aka mpaarangarangaka turta Ingkarta nama. ");
INSERT INTO are_vpl VALUES ("MT12_7","070_12_7","MAT","12","7","7","Angkatja nhanha wurlathanai. ‘Yinga antja rrangkarra montjamontja ntelalhitjika, itja yinganha tnontha tjauwerrilya nthitjika.’ Rrangkarra angkatja nhanha lhangkaramama? Itja kunha, rrangkarra kurtungurla nukanha ntjarranha palkala ilparnamanga warta. ");
INSERT INTO are_vpl VALUES ("MT12_8","070_12_8","MAT","12","8","8","Arai, Relhaka 'Lira era Sabbath arlta ekura turta Ingkarta nama. ");
INSERT INTO are_vpl VALUES ("MT12_9","070_12_9","MAT","12","9","9","Anparantama lhamala, Jesuanha synagogue etnakanhurnantama irrpuka. ");
INSERT INTO are_vpl VALUES ("MT12_10","070_12_10","MAT","12","10","10","Kwanala artwa nyinta naka, iltja ntjirrkakarta. Etnantama Jesuanha pmarraka, “Nhanha arratjama nama relhanha Sabbath arltala marrilitjika?” Etnataka erinha ilparnitjinala pmarraka. ");
INSERT INTO are_vpl VALUES ("MT12_11","070_12_11","MAT","12","11","11","Jesuala pula etnanha pmarraka, “Thunga artwaka sheep nyinta nama. Sheep era turtantama ipartaka tnyima, Sabbath arltala. Nthakinhantama? Artwa era kunha sheep erinha Sabbath arltalantema ipartanga urlpuntjitjina. ");
INSERT INTO are_vpl VALUES ("MT12_12","070_12_12","MAT","12","12","12","Relhantama sheep-anga tjiparralkura nama. Lakinhanga nhanha kala arratja nama Sabbath arltala relha mentanha marrilitjika.” ");
INSERT INTO are_vpl VALUES ("MT12_13","070_12_13","MAT","12","13","13","Jesualantama artwa iltja ntjirrkakarta erinha ilaka, “Iltja ungkwanganha imarnai.” Erantama iltja ekuranha imarnaka. Iltja ekuranha turta kala marrerraka. Iltja era turtantama iltja arrpunha ekuranha ngerra naka. ");
INSERT INTO are_vpl VALUES ("MT12_14","070_12_14","MAT","12","14","14","Artwa Pharisee ntjarra kala synagogue ekuranga rratamala lhaka. Etnantama angkarraka Jesuanha errilknga tutjika. ");
INSERT INTO are_vpl VALUES ("MT12_15","070_12_15","MAT","12","15","15","Eterrintja etnakanhaka kaltja namala, Jesuanha anpara lhaka. Worla kngarra pula ekuranga tnaartangala kuta lhaka. Relha ntjarra arrpunha menta aramala, Jesuala etnanha marrilaka. ");
INSERT INTO are_vpl VALUES ("MT12_16","070_12_16","MAT","12","16","16","Era pula etnanha ilaka, etna itja relha arrpunha ntjarranha nhanhiperra ilitjika. ");
INSERT INTO are_vpl VALUES ("MT12_17","070_12_17","MAT","12","17","17","Nhanga Altjirralala Isaiah-arlarlanga lhelakala nthurrperrakantama, ");
INSERT INTO are_vpl VALUES ("MT12_18","070_12_18","MAT","12","18","18","“Arai, artwa nhanha era kunha urrkapunhapunha nukanha nama. Atharrpa erinha urraraka. Yinga turta ekura kngarra kangkama. Atha Enka nukanha ekururna yairnitjina. Erantama Relha Lorinya ntjarranha ilitjina atha Ingkartala etnanha tangkalhelitjinala. ");
INSERT INTO are_vpl VALUES ("MT12_19","070_12_19","MAT","12","19","19","Era itja relha ntjarralela iwurritjina. Era itja ilkarlaputjina. Etna turta erinha itja wutjina, tjaiyala intarra angkamanga. ");
INSERT INTO are_vpl VALUES ("MT12_20","070_12_20","MAT","12","20","20","Era relha thaltja ntjarraka tangitjala nitjina. Era itja relha imampurlerrakala ntjarranha ipmintja imputjina. Era etnakalela kuterritjina, Altjirrala etnanha tangkalhelitjinalpula. ");
INSERT INTO are_vpl VALUES ("MT12_21","070_12_21","MAT","12","21","21","Ekura Relha Lorinya ntjarra kaaralhitjina, era etnanha tangkalhelitjika.” ");
INSERT INTO are_vpl VALUES ("MT12_22","070_12_22","MAT","12","22","22","Relha urrputjalantama artwa nyintanha Jesuurna kngitjika. Artwa era enka kornakarta naka. Lakinhanga era alknga panga naka, era turta yarna angkaka. Jesuala erinha marrilaka. Artwa erantama angkaka, araka turta. ");
INSERT INTO are_vpl VALUES ("MT12_23","070_12_23","MAT","12","23","23","Nhanha aramala relha worla etna tnolkaka, ilarraka turta, “Yai, nhanha eralama David-aka 'lira nama.” ");
INSERT INTO are_vpl VALUES ("MT12_24","070_12_24","MAT","12","24","24","Nhanha wumala, artwa Pharisee ntjarra angkaka, “Artwa nhanhalataka enka korna ntjarranha unpurlenama, Beelzebub-ala erinha ekarltilakalanga. Beelzebub era kunha errintja ntjarraka itornka nama.” ");
INSERT INTO are_vpl VALUES ("MT12_25","070_12_25","MAT","12","25","25","Jesuanha kala kaltja naka etnala eterramalaka. Erantama etnanha ilaka, “Relha pmararinya ntjarra leltjakaleltjerramanga, pmara etnaka kala ipmintjerritjina. Ramarama turta. Etna leltjakaleltjerramanga, etna kala yirritjinantema. ");
INSERT INTO are_vpl VALUES ("MT12_26","070_12_26","MAT","12","26","26","Satan-alantama enka korna ntjarranha unpurlenamanga, Satan-aka worla turta kala leltjakaleltjerraka. Etna turtantama ipmintjerritjina. ");
INSERT INTO are_vpl VALUES ("MT12_27","070_12_27","MAT","12","27","27","“Arai, rrangkarra yinganha ilama atha kula enka korna ntjarranha unpurlenama, Beelzebub-ala yinganha ekarltilakalanga. Ngunhalantama kurtungurla rrakangkarranha ekarltilama, enka korna etnanha unpurlenitjika? ");
INSERT INTO are_vpl VALUES ("MT12_28","070_12_28","MAT","12","28","28","Atha pula enka korna etnanha unpurlenamanga Altjirraka Enkala yinganha ekarltilakalanga, rrangkarra kaltja nitjika Altjirranha kala ntelalhamanga era relha ingkarrakaka Ingkarta namanga. ");
INSERT INTO are_vpl VALUES ("MT12_29","070_12_29","MAT","12","29","29","Arai, thunga relha antja nama, artwa ekarltaka ilthurna irrputjika, yultha ekuranha turta nyilkngala initjika. Era kunha artwa ekarlta erinha errkumala yirnitjikarrka. Kurunga era yultha ekuranha irrpalthala nyilkngala kngama. ");
INSERT INTO are_vpl VALUES ("MT12_30","070_12_30","MAT","12","30","30","“Relha erala itja tjina nuka nama, era kala leltja nuka nama. Relha erala itja nukalela porta urrkapuma relhanha Altjirrurna rretjingitjika, era etnanha kala Altjirranga parrama. ");
INSERT INTO are_vpl VALUES ("MT12_31","070_12_31","MAT","12","31","31","Atha rrangkarranha nhanha ilama. Thunga relha korna inthorra ntelalhama, Altjirranha arrampowuma turta. Altjirrala kala korna ekuranha iwutjina, era paka ekururna toperramanga. Kanha relha erala Enka Alkngaltara erinha arrampowuma, korna ekuranha Altjirrala itjala iwutjina. ");
INSERT INTO are_vpl VALUES ("MT12_32","070_12_32","MAT","12","32","32","Relha erala Relhaka 'Liriperra korna angkamanga, Altjirrala kala korna ekuranha iwutjina, era paka Altjirrurna toperramanga. Kanha relha erala Enka Alkngaltariperra korna angkama, Altjirrala korna ekuranha itja kutala iwutjina, lyarta anma paka.” ");
INSERT INTO are_vpl VALUES ("MT12_33","070_12_33","MAT","12","33","33","“Irna paka marra namanga, annga ekuranha marrantema nitjina. Irna era paka korna namanga, annga ekuranha kornantema nitjina. Annga ekuranhanga kunha relhala lhangkarama irna era paka marra namanga, korna paka. ");
INSERT INTO are_vpl VALUES ("MT12_34","070_12_34","MAT","12","34","34","Apma ngerra ntjarrai. Relha korna warta, rrangkarra yarna angkatja marra angkama. Arai, relhala eterramanga ngerra, lakinha era kala angkama. ");
INSERT INTO are_vpl VALUES ("MT12_35","070_12_35","MAT","12","35","35","Relha marra, era marra eterramanga warta, era kala marra angkama, marra turta ntelalhama. Kanha relha korna, era korna eterramanga warta, era kala korna angkama, korna turta ntelalhama. ");
INSERT INTO are_vpl VALUES ("MT12_36","070_12_36","MAT","12","36","36","Arai, atha rrangkarranha nhanha ilama. Yinga pitjalpumanga relhanha tjiperrawutjika, atha relha nyintaminyintanha pmarritjina erala angkakalaka. ");
INSERT INTO are_vpl VALUES ("MT12_37","070_12_37","MAT","12","37","37","Athantama lenha ntjarranha tangkalhelitjina, etnala arratja angkakala. Atha turta lenha ntjarranha imilitjina, etnala korna angkakala.” ");
INSERT INTO are_vpl VALUES ("MT12_38","070_12_38","MAT","12","38","38","Artwa Pharisee urrputjala, artwa Intarrangaltha urrputjala turtantama Jesuanha pmarraka, “Kaltjinthanhinthanhai, nurnanha tjatjikarta alkirarinya ntelai.” ");
INSERT INTO are_vpl VALUES ("MT12_39","070_12_39","MAT","12","39","39","Jesuala pula etnanha ilaka, “Rrangkarrataka relha korna nama, Altjirranha ilpoiwunha turta. Lakinhanga rrangkarra antja nama atha rrangkarranha tjatjikarta alkirarinya ntelitjika. Atha pula rrangkarranha tjatjikarta nhanganta ntelitjina, Altjirralala Jonah-anha ntelakala. Itja arrpunha. ");
INSERT INTO are_vpl VALUES ("MT12_40","070_12_40","MAT","12","40","40","Jonah era irrpannga kngarritjaka tnartala intaka arlta tharraminyinta, ingwa tharraminyinta turta. Lakinha ngerra Relhaka 'Lira era turta alhaka tnartala intitjina arlta tharraminyinta, ingwa tharraminyinta turta. ");
INSERT INTO are_vpl VALUES ("MT12_41","070_12_41","MAT","12","41","41","Arai, Altjirranha pitjimalanga relha ingkarrakanha tjiperrawutjika, relha Nineveh-arinya ntjarrala rrangkarranha ilparnitjina. Etna kunha Altjirrurna toperraka Jonah-ala etnanha tjatjatumalanga. Lyarta pula artwa nyinta nhanhala nama, erala rrangkarranha angkatja ekarltalkurala tjatjatuma. ");
INSERT INTO are_vpl VALUES ("MT12_42","070_12_42","MAT","12","42","42","Relha Sheba-arinya ntjarraka queen, era turta rrangkarranha ilparnitjinantema. Era kunha pmara ilanga inthorranga pitjikala Solomon-anha wutjika, Solomon-anha inangkarla inthorra namanga. Lyarta pula artwa nyinta rrakangkarrurna angkama, erala Solomon-anga inangkarlalkura nama.” ");
INSERT INTO are_vpl VALUES ("MT12_43","070_12_43","MAT","12","43","43","“Arai, enka korna paka relhanga rratamanga, era worritjala nthulapuma, pmaraka yonthamala. Pmaraka yarna yonthamala, ");
INSERT INTO are_vpl VALUES ("MT12_44","070_12_44","MAT","12","44","44","era lakinha angkama, “Yinga alputjina, pmara yingala rratakala ekururna.” Pitjalpumala era pmarangkinya arama. Era turta arama relha era pmara erinha ilkngikala, intortilakala turta. ");
INSERT INTO are_vpl VALUES ("MT12_45","070_12_45","MAT","12","45","45","Erantama lhamala enka kornalkura 7 inarlalhama. Etnantama porta pmara intortilakala ekururna irrpuma, kuterrama turta. Relha erantama imampurlalkura nama arrkurlangatjina. Lakinha relha korna rrakangkarralela turta nitjina.” ");
INSERT INTO are_vpl VALUES ("MT12_46","070_12_46","MAT","12","46","46","Jesuanha nhanga worlurna angkamalangantema, Jesuaka mia pa tjia ntjarra pitjika ekuralela angkitjika. Etnantama ekura kathala kaaralhaka. ");
INSERT INTO are_vpl VALUES ("MT12_47","070_12_47","MAT","12","47","47","Relha arrpunhala Jesuanha ilaka, “Arai, mia ungkwanga, tjia ungkwanga ntjarra turta kathala kaaralhama ungkwangalela angkitjika.” ");
INSERT INTO are_vpl VALUES ("MT12_48","070_12_48","MAT","12","48","48","Jesuala pula relha erinha pmarraka, “Ngunhama mia nuka? Ngunha ntjarrama tjia nuka?” ");
INSERT INTO are_vpl VALUES ("MT12_49","070_12_49","MAT","12","49","49","Kurtungurla ekuranha ntjarranhantama iltjala ntelamala, era etnanha ilaka, “Rrangkarra mia pa tjia nuka ntjarra nama. ");
INSERT INTO are_vpl VALUES ("MT12_50","070_12_50","MAT","12","50","50","Relha etnala Kaarta alkirarinya nukanhaka kangkwerramanga, etna kunha tjia nuka nama, mia nuka turta.” ");
INSERT INTO are_vpl VALUES ("MT13_1","070_13_1","MAT","13","1","1","Arlta nyinta ekuralantema, Jesuanha ilthanga rratamala lhaka, kwatja ntjangurna. Erantama ankerraka arrarnalhaka. ");
INSERT INTO are_vpl VALUES ("MT13_2","070_13_2","MAT","13","2","2","Relha ntjarra inthorrantama ekururna worlerrentjalpuka. Lakinhanga era boat-aka ntjika, boat-ala arrarnalhaka turta. Kanha relha etna ankerralala itnaka. ");
INSERT INTO are_vpl VALUES ("MT13_3","070_13_3","MAT","13","3","3","Jesualantama etnanha kngarra kaltjinthaka, etnanha yia alpmelamala. Erantama etnanha yia nhanha ilaka. “Artwa nyinta tnukulpa ekuranhurna lhaka annga ingkairnitjika. ");
INSERT INTO are_vpl VALUES ("MT13_4","070_13_4","MAT","13","4","4","Erantama annga etnanha alpantiwumalanga, annga arrpunha ntjarra tjaiyakarlaka tnyika. Thepa ntjarrantama pitjika, annga etnanha ilkuka turta. ");
INSERT INTO are_vpl VALUES ("MT13_5","070_13_5","MAT","13","5","5","Annga arrpunha ntjarra arna partapapathakarlaka tnyika. Etna parrpa lyapuka, arna era tarratha wara warta namanga. ");
INSERT INTO are_vpl VALUES ("MT13_6","070_13_6","MAT","13","6","6","Lirnnga era pula rratamalanga, lirnngala marna kurrka etnanha ntjirrkilamala mpuka, takarra etnaka yarna warta arna kwanurna irrpukalanga. ");
INSERT INTO are_vpl VALUES ("MT13_7","070_13_7","MAT","13","7","7","Kala annga arrpunha ntjarra lyakanga mpopakarlakala tnyika. Lyaka etnantama mangkamala marna kurrka etnanha ulpulatuka. ");
INSERT INTO are_vpl VALUES ("MT13_8","070_13_8","MAT","13","8","8","Kala annga arrpunha ntjarra arna marrakarlakala tnyika. Arrpunhala 100 annga lhalhelaka, arrpunhala 60, kala arrpunhala 30.” ");
INSERT INTO are_vpl VALUES ("MT13_9","070_13_9","MAT","13","9","9","Ungkwanga ilpa paka intamanga, yinganha wurlathanai.” ");
INSERT INTO are_vpl VALUES ("MT13_10","070_13_10","MAT","13","10","10","Jesuaka kurtungurla ntjarrantama ekururna pitjimala, erinha pmarraka, “Iwunhangama unta relha ntjarranha kaltjinthama, etnanha yia alpmelamala?” ");
INSERT INTO are_vpl VALUES ("MT13_11","070_13_11","MAT","13","11","11","Jesuala etnanha ilaka. “Yinga antja nama rrangkarra kaltja nitjika Altjirranha kala pitjikala relha ingkarrakaka ntelalhitjika era Ingkarta namanga. Yinga pula itja antja arrpunha ntjarra nhanhaka kaltja nitjika. ");
INSERT INTO are_vpl VALUES ("MT13_12","070_13_12","MAT","13","12","12","Relha erala Altjirraka Angkatjaka kangkama, urntwarra kaltjerritjika turta antja nama, erinha Altjirrala wothalkura kaltjinthitjina. Kanha relha erala Altjirraka Angkatjaka antjakunya, erinha Altjirrala itja kutala kaltjinthitjina. ");
INSERT INTO are_vpl VALUES ("MT13_13","070_13_13","MAT","13","13","13","Lakinhanga atha etnanha yiala alpmelama. Etnaka alknga intama, etna pula itja arama. Etnaka ilpa intama, etna pula itja wuma. ");
INSERT INTO are_vpl VALUES ("MT13_14","070_13_14","MAT","13","14","14","Arai, Isaiah-anhataka relha nhanha ntjarriperra angkaka. Angkatja ekuranhantama nthurrperraka. Era etnakiperra lakinha angkaka, ‘Rrangkarra kala wurlanitjina, rrangkarra pula itja lhangkaritjina. Rrangkarra kala ararlanitjina, rrangkarra pula itja lhangkaritjina. ");
INSERT INTO are_vpl VALUES ("MT13_15","070_13_15","MAT","13","15","15","Arai, atha relha nhanha ntjarraka eterrintja parrpartilaka, atha ilpa etnakanha marntilaka, alknga etnakanha turta pangilaka. Atha etnanha lakinhilaka etna alkngala arakitja, etna ilpala wukitja, etna turta eterrintja etnakanhala lhangkarakitja. Etna turtantama toperrakitja, atha turtantama etnanha tangkalhelakitja.’ ");
INSERT INTO are_vpl VALUES ("MT13_16","070_13_16","MAT","13","16","16","“Rrangkarra arrkana nama, Altjirrala rrangkarranha marrilakalanga. Lakinhanga alknga rrakangkarranhala arratja arama, ilpa rrakangkarranhala turta arratja wuma. ");
INSERT INTO are_vpl VALUES ("MT13_17","070_13_17","MAT","13","17","17","Atha rrangkarranha nhanha turta nthurrpa ilama. Altjirraka urrpia imankinya ntjarra, relha errilkngipata arratja ntjarra turta antja naka aritjika, nhanha rrangkarrala lyarta arama. Etna pula nhanha itja araka. Etna turta antja naka angkatja nukanha wutjika, angkatja nhanga rrangkarrala wuma. Etna pula nhanha itja wuka. ");
INSERT INTO are_vpl VALUES ("MT13_18","070_13_18","MAT","13","18","18","“Wurrirraintama, atha yia nhanga annga alpantiwunhiperra nentilamanga. ");
INSERT INTO are_vpl VALUES ("MT13_19","070_13_19","MAT","13","19","19","“Thunga relhala Altjirraka angkatja wuma, angkatja nhanga Altjirranha relha ingkarrakaka Ingkarta namanga. Thunga pula era angkatja nhanhiperra itja arratja etarlarama. Nthakinhantama erritjina? Errintja era pitjitjina, angkatja erinha rakitjina turta. Nhanha kala annga etna ngerra nama, etnala tjaiyaka tnyikala. ");
INSERT INTO are_vpl VALUES ("MT13_20","070_13_20","MAT","13","20","20","Annga nhanga arna partapapathakarlaka tnyikala, nhanha kala relha nhanha ngerrala nama. Era kngarra kangkama era Altjirraka angkatja wumalanga. ");
INSERT INTO are_vpl VALUES ("MT13_21","070_13_21","MAT","13","21","21","Era pula angkatja ekura parrpa kngwerrama. Lakinhanga era Altjirranha itja ekarlta tnakama. Erantama imampurlerramanga, relha arrpunhala paka erinha arrampowumanga Altjirraka angkatjanga arrkngala, era kala Altjirranha impumanta. ");
INSERT INTO are_vpl VALUES ("MT13_22","070_13_22","MAT","13","22","22","Annga nhanga lyaka mpopakarlaka tnyikala, nhanha kala relha nhanha ngerrala nama. Era Altjirraka angkatja wuma, era pula yulthiperralka, arrkaniperralka kngarra kuta eterramala Altjirraka angkatja parrpartilama. Altjirraka angkatjantama itja kuta anngakarta ngerrerrama. ");
INSERT INTO are_vpl VALUES ("MT13_23","070_13_23","MAT","13","23","23","Annga nhanga arna marrakarlaka tnyikala, nhanha kala relha nhanha ngerrala nama. Era Altjirraka angkatja wuma, ekura kuta antja nama turta. Erantama annga marra lhalhelama ngerra. Arrpunhala 100, arrpunhala 60, arrpunhala 30.” ");
INSERT INTO are_vpl VALUES ("MT13_24","070_13_24","MAT","13","24","24","Jesuala etnanha yia arrpunhantama alpmelaka. “Altjirranha relha ingkarrakaka Ingkarta namanga, kala lakinha ngerra nama. Artwala wheat annga alpantiwuka. ");
INSERT INTO are_vpl VALUES ("MT13_25","070_13_25","MAT","13","25","25","Anma era ankwentamangantama, urrkapunhapunha ekuranha ntjarra turta, leltja pitjika annga korna turta wheat-anga mpopaka alpantiwuka. Leltja erantama nyilknganyilknga kuta alpuka. ");
INSERT INTO are_vpl VALUES ("MT13_26","070_13_26","MAT","13","26","26","“Kurunga wheat annga etna, annga korna etna turta tharrantema lyapumala, mangkaka. Anma etna porta anngakarterramanga, urrkapunhapunha ntjarrala araka tharrka korna wheat-anga mpopala mangkamanga. ");
INSERT INTO are_vpl VALUES ("MT13_27","070_13_27","MAT","13","27","27","Urrkapunhapunha etnantama itornka etnakanhurna lhamala, erinha pmarraka, ‘Unta kunha wheat annganta alpantiwuka, nhangai? Nthakinhantama tharrka korna turta mangkaka?’ ");
INSERT INTO are_vpl VALUES ("MT13_28","070_13_28","MAT","13","28","28","“Era angkaka, ‘Leltjala kunha annga korna alpantiwuka.’ “Urrkapunhapunha etnantama erinha pmarraka, ‘Unta antja nama nurna tharrka korna etnanha urlpuntjitjika?’ ");
INSERT INTO are_vpl VALUES ("MT13_29","070_13_29","MAT","13","29","29","“Era pula etnanha ilaka, ‘Impai! Tharrka korna etnanha urlpuntjimala, rrangkarra marna wheat marra erinha turta urlpuntjakitja. ");
INSERT INTO are_vpl VALUES ("MT13_30","070_13_30","MAT","13","30","30","Marralkura tharranhantema mangkitjika impai, kotjintjaka arltaka. Kurunga atha marna kotjinha ntjarranha turnitjina, etna tharrka korna ntjarrakimparra kotjimala worlilitjika, etitjika turta. Kurunga marna wheat etnanha kotjimala, etna marna etnanha marnaka iltha nukanhaka arrarnitjika.’” ");
INSERT INTO are_vpl VALUES ("MT13_31","070_13_31","MAT","13","31","31","Jesuala etnanha yia arrpunhantama alpmelaka. “Altjirranha relha ingkarrakaka Ingkarta namanga, kala lakinha ngerra nama. Artwala tjurrka annga tnukulpa ekuranhaka ingkairnama. ");
INSERT INTO are_vpl VALUES ("MT13_32","070_13_32","MAT","13","32","32","Annga era kala kurrka inthorra nama. Kanha irna tjurrka, erala annga kurrka ekuranga mangkama, era kngarritja inthorrala nama. Thepa etna turtantama pitjima, antjwa etnakanha turta etintjala mpaarama.” ");
INSERT INTO are_vpl VALUES ("MT13_33","070_13_33","MAT","13","33","33","Jesuala etnanha yia arrpunhantama alpmelaka. “Altjirranha relha ingkarrakaka Ingkarta namanga, lakinha ngerra nama. Arrkutjala marna ltorlpilanha kurrka wara marna kngarraka lhangama. Marna ltorlpilanha kurrka erantama marna urrknga kngarra erinha ltorlpilama, ntjapara kuta.” ");
INSERT INTO are_vpl VALUES ("MT13_34","070_13_34","MAT","13","34","34","Jesuanha relha ntjarrurna angkaka, etnanha yia alpmelamala. Yiakunya era etnakurna itja kuta angkaka. ");
INSERT INTO are_vpl VALUES ("MT13_35","070_13_35","MAT","13","35","35","Lakinha angkatja arrpunha Altjirranhala urrpia ekuranharlarlanga angkakala, nthurrperraka, “Yinga etnakurna yiarlarlanga angkitjina. Atha etnanha yiala alpmelitjina, angkatja nhanga athala itja relhanha arrkurla ilakala.” ");
INSERT INTO are_vpl VALUES ("MT13_36","070_13_36","MAT","13","36","36","Jesuaka kurtungurla ntjarrantama ekururna pitjimala erinha pmarraka, “Nurnaka nentilai yia nhanga tharrka korniperra, etnala marna wheat-anga mpopala mangkakala.” ");
INSERT INTO are_vpl VALUES ("MT13_37","070_13_37","MAT","13","37","37","Jesuala etnanha ilaka, “Relhaka 'Lira era artwa era ngerra nama, erala annga marra etnanha alpantiwukala. ");
INSERT INTO are_vpl VALUES ("MT13_38","070_13_38","MAT","13","38","38","Relha alharinya ingkarraka tnukulpa era ngerra nama, ekurakarlaka artwa era annga etnanha alpantiwukala. Relha lenha ntjarra, etnala Altjirraka kangkwerrama, etna marna marra ngerra nama. Kanha relha lenha ntjarra, etnala errintjaka kangkwerrama, etna tharrka korna ngerrala nama. ");
INSERT INTO are_vpl VALUES ("MT13_39","070_13_39","MAT","13","39","39","Errintja era, leltja era ngerra nama, erala annga korna alpantiwukala. Tjiperrawuntjaka arlta, era kotjintjaka arlta ngerra nama. Angel etna, marna kotjinha ntjarra ngerra nama. ");
INSERT INTO are_vpl VALUES ("MT13_40","070_13_40","MAT","13","40","40","“Relhalala nhanga tharrka korna kotjimala urala etama, lakinha ngerra arlta ingkarnala nitjinantema. ");
INSERT INTO are_vpl VALUES ("MT13_41","070_13_41","MAT","13","41","41","Relhaka 'Lirala angel ekuranha ntjarranha yairnitjina relha korna ntelalhakala ntjarranha ilkngakitjika. Relha lenha ntjarranha turta, etnala relha arrpunha ntjarranha arrtjilhelakala errintjaka kangkwerritjika. ");
INSERT INTO are_vpl VALUES ("MT13_42","070_13_42","MAT","13","42","42","Kurunga era angel etnanha turnitjina relha korna nhanha ntjarranha worlilamala ura urtaapa kngarritjaka iwutjika turta. Tanhala etna kngarra nthorrkngerritjina, itnitjina turta. ");
INSERT INTO are_vpl VALUES ("MT13_43","070_13_43","MAT","13","43","43","Kurunga Altjirraka tjina ingkarraka arrkana tnoatnoantama nitjina, Altjirraka pmara kutathala. Ungkwanga ilpa paka intamanga, yinganha wurlathanai.” ");
INSERT INTO are_vpl VALUES ("MT13_44","070_13_44","MAT","13","44","44","“Altjirranha relha ingkarrakaka Ingkarta namanga, kala lakinha ngerra nama. Artwala paka yultha tjiparra arltaramanga, relha arrpunhaka tnukulpala, era kala yultha tjiparra erinha wotha lauwuma. Kurunga alpumala era yultha ekuranha ingkarraka yirrinthama, tnukulpa arrpunha erinha buy-ilitjika.” ");
INSERT INTO are_vpl VALUES ("MT13_45","070_13_45","MAT","13","45","45","“Altjirranha relha ingkarrakaka Ingkarta namanga, kala lakinha ngerra nama. Artwala parta tjiparra inthorraka yonthama. ");
INSERT INTO are_vpl VALUES ("MT13_46","070_13_46","MAT","13","46","46","Erantama parta tjiparra inthorra nyinta arltarama. Era kala yultha arrpunha ekuranha ingkarraka yirrinthama, parta tjiparra inthorra erinha buy-emilitjika.” ");
INSERT INTO are_vpl VALUES ("MT13_47","070_13_47","MAT","13","47","47","“Altjirranha relha ingkarrakaka Ingkarta namanga, kala lakinha ngerra nama. Artwa irrpannga errkunherrkunha ntjarrala net etnakanha ntjangaka iwuma, irrpannga errkutjika. ");
INSERT INTO are_vpl VALUES ("MT13_48","070_13_48","MAT","13","48","48","Etnantama net erinha ankerrurna tjarrinama, irrpannga twetakatwetakarta. Kurunga irrpannga errkunherrkunha ntjarrala irrpannga etnanha ilkngakamantama. Marra ntjarranha etna tnyinama, kanha korna ntjarranha etna ipmintjala iwuma. ");
INSERT INTO are_vpl VALUES ("MT13_49","070_13_49","MAT","13","49","49","Lakinha ngerra arlta ingkarnala nitjinantema. Angel ntjarra pitjitjina relha korna ntjarranha, marra ntjarranga ilkngakitjika. ");
INSERT INTO are_vpl VALUES ("MT13_50","070_13_50","MAT","13","50","50","Etnantama relha korna ntjarranha worlilamala ura urtaapa kngarritjaka iwutjina. Tanhala etna kngarra nthorrkngerritjina, itnitjina turta.” ");
INSERT INTO are_vpl VALUES ("MT13_51","070_13_51","MAT","13","51","51","Jesualantama kurtungurla ekuranha ntjarranha pmarraka, “Rrangkarra paka yia nhanha ntjarra lhangkarakama?” Etna angkaka, “Awa, nurna lhangkarakakwia.” ");
INSERT INTO are_vpl VALUES ("MT13_52","070_13_52","MAT","13","52","52","Kurunga era etnanha ilaka, “Relha nyintaminyinta, erala Altjirraka Angkatja Imankinyaka kaltja, era turtala kaltja Altjirranha relha ingkarrakaka Ingkarta namanga, era kala relha netaneta ngerra nama. Ekura yultha lyartinya, yultha ingkwia turta intama. Era turta nhanha relha arrpunhaka irrpalthala imarnama.” ");
INSERT INTO are_vpl VALUES ("MT13_53","070_13_53","MAT","13","53","53","Relha ntjarranha yia nhanha ingkarraka ilamaliperra, Jesuanha kala anparerraka. ");
INSERT INTO are_vpl VALUES ("MT13_54","070_13_54","MAT","13","54","54","Era pmara ekuranhurna alpuka. Erantama relha ntjarranha synagogue etnakanhala kaltjinthaka. Angkatja ekuranha wumala etna tnolkaka, pmarrarraka turta. “Nthakinhala artwa nhanha kaltja inthorrerraka? Ngunhala turtama erinha ekarltilaka tjatjikarta urrkaputjika? ");
INSERT INTO are_vpl VALUES ("MT13_55","070_13_55","MAT","13","55","55","Era kunha artwa rurlaka urrkapunhapunha nhangaka worra. Mia ekura Mary turta pmara nhanhala nama. Tjia ekuranha ntjarra James, Joseph, Simon, Judas turta nhanhala nurnakalela nama. ");
INSERT INTO are_vpl VALUES ("MT13_56","070_13_56","MAT","13","56","56","Arrumpa ekuranha ntjarra turta pmara nhanhala namantema, nurnakalela. Nthakinhantama era nurnanha marra inthorra kaltjinthama, tjatjikarta turta urrkapuma?” ");
INSERT INTO are_vpl VALUES ("MT13_57","070_13_57","MAT","13","57","57","Relha etnantama Jesuaka antjakunyerraka. Jesualantama etnanha ilaka, “Relha arrpunha ntjarralanta kunha kaltjinthanhinthanha kngarranha tnantjama. Kanha relha pmararinyala, tjina ekuranhala turta, erinha itja kutala tnantjama.” ");
INSERT INTO are_vpl VALUES ("MT13_58","070_13_58","MAT","13","58","58","Relha etna erinha itja ngerra tnakakalanga, Jesuala tjatjikarta urrputja wara pmara lenhala urrkapuka. ");
INSERT INTO are_vpl VALUES ("MT14_1","070_14_1","MAT","14","1","1","Kurunga King Herod era turtantama yia wuka Jesuiperra. ");
INSERT INTO are_vpl VALUES ("MT14_2","070_14_2","MAT","14","2","2","Erantama urrkapunhapunha ekuranha ntjarranha ilaka, “Nhanha kunha John Kaltjirrpulhelanhelanha era nama. Erataka wotha etatherrakala. Lakinhanga era tjatjikarta ntjarrantama urrkapuma.” ");
INSERT INTO are_vpl VALUES ("MT14_3","070_14_3","MAT","14","3","4","King Herod-alataka Herodias-anha, tjia ekuranha Philip-aka noa, noa inakala. John-alantama erinha tjatjatukala, “Nhanha itja arratja nama unta tjia ungkwanganhaka noa tnyinitjika.” Angkatja nhanhakakwiantama King Herod-ala tjapartia ekuranha ntjarranha turnaka John-anha errkutjika, erinha chain-ala yirnamala jail-aka turta kurnitjika. ");
INSERT INTO are_vpl VALUES ("MT14_5","070_14_5","MAT","14","5","5","Herod-anha kala antja naka John-anha errilknga tutjika, era pula relha ntjarranga trerraka, etna John-anha tnakamanga, era Altjirraka urrpia namanga. ");
INSERT INTO are_vpl VALUES ("MT14_6","070_14_6","MAT","14","6","6","Anma Herod-ala tjinkarrantama urrkapuka, alkngerrintjaka arlta ekuranhaka ilpangkitjika. Relha etna kala tjinkarraka worlerrakalangantama, Herodias-aka kwarra etnaka nthaperraka. Era turta King Herod-anha kngarra arrkanilaka. ");
INSERT INTO are_vpl VALUES ("MT14_7","070_14_7","MAT","14","7","7","Herod erantama kwarra erinha ilaka, “Iwunhakama unta antja? Nuka kala enkai.” ");
INSERT INTO are_vpl VALUES ("MT14_8","070_14_8","MAT","14","8","8","Mia ekuranhala erinha turnakalanga warta, kwarra era erinha ilaka, “Yinga antja nama unta yinganha John Kaltjirrpulhelanhelanhaka kapurta nthitjika, kapurta erinha taarnaka arrarnamala.” ");
INSERT INTO are_vpl VALUES ("MT14_9","070_14_9","MAT","14","9","9","Nhanha wumala, Herod-anha porerraka. Era pula kwarra ekura kangkwerraka, era erinha relha itornka ntjarranga alkngatharra lhelakalanga. ");
INSERT INTO are_vpl VALUES ("MT14_10","070_14_10","MAT","14","10","10","Erantama tjapartia urrputja jail-urna yairnaka, John-aka kapurta inturnitjika. ");
INSERT INTO are_vpl VALUES ("MT14_11","070_14_11","MAT","14","11","11","Etnantama kapurta erinha taarnaka arrarnamala kngitjalpuka, nhanha kwarra erinha nthaka turta. Kwarra erantama nhanha mia ekuranha nthaka. ");
INSERT INTO are_vpl VALUES ("MT14_12","070_14_12","MAT","14","12","12","John-aka kurtungurla ntjarrala nhanhiperra wumalanga, etna lhamala John-aka mpurrka inarlalpuka, tintjiwuka turta. Kurunga etna Jesuurna lhaka, erinha ilaka turta Herod-ala John-anha errilknga tukala. ");
INSERT INTO are_vpl VALUES ("MT14_13","070_14_13","MAT","14","13","13","Yia nhanha wumala, Jesuanha boat-aka ntjimala kwatjanga tjananhaka, pmara worritjurna, nyintarinya nitjika. Relha ntjarrala pula wumalanga Jesuanha worritjurna lhakala, etna town etnakanhanga rratamala erinha ingkala lurnaka. Etnakimparra turta pmara worritja ekura erritjalhaka. ");
INSERT INTO are_vpl VALUES ("MT14_14","070_14_14","MAT","14","14","14","Jesuanhantama boat-anga tnanpumalanga, worla kngarra etna kala ekura kaaralhaka. Etnanha aramala, era etnaka konyerraka, era turta menta ntjarranha marrilaka. ");
INSERT INTO are_vpl VALUES ("MT14_15","070_14_15","MAT","14","15","15","Kala ngurrangurrerrakalangantama, kurtungurla ekuranha ntjarra Jesuurna pitjimala erinha ilaka, “Arai, pmara nhanhataka worritja ngerra nama, relhakunya. Lakinhanga unta relha ntjarranha kala yairnarlenai, etna town kurrka ntjarrurna lhitjika, marna initjika.” ");
INSERT INTO are_vpl VALUES ("MT14_16","070_14_16","MAT","14","16","16","Jesuala pula etnanha pmarraka, “Iwunhangala atha etnanha yairnarlenitjika? Kala rrangkarra etnanha marna ilkutjika ntharrirrai.” ");
INSERT INTO are_vpl VALUES ("MT14_17","070_14_17","MAT","14","17","17","Etna pula angkaka, “Nurnaka pula itja intama, marna kurrka 5-anta wara, irrpannga tharra turta.” ");
INSERT INTO are_vpl VALUES ("MT14_18","070_14_18","MAT","14","18","18","Jesuala etnanha ilaka, “Kala marna pa kara irrpannga etnanha nukurna kngitjai.” ");
INSERT INTO are_vpl VALUES ("MT14_19","070_14_19","MAT","14","19","19","Kurunga era relha etnanha turnaka etna tharrkaka arrarnalhitjika. Erantama marna 5 etnanha, irrpannga tharra turta inaka. Alkirurnathaka inaramala, era Altjirranha dangkilaka. Kurunga era marna etnanha urltakaka. Erantama ungkwaltja etnanha kurtungurla ntjarranha nthetnaka relha ntjarraka errarnpalhelitjika. ");
INSERT INTO are_vpl VALUES ("MT14_20","070_14_20","MAT","14","20","20","Kala relha ingkarraka inthorrala ilkuka. Itja nyinta paka ngaiyala naka. Ingkarna etna 12 basket-ntama lyulpalyulpilaka marna ungkwaltja etnanha kotjimala. ");
INSERT INTO are_vpl VALUES ("MT14_21","070_14_21","MAT","14","21","21","Arlta lenhala artwa 5,000-ala marna ilkuka. Arrkutja ntjarrala, katjia ntjarrala turta ilkukantema. ");
INSERT INTO are_vpl VALUES ("MT14_22","070_14_22","MAT","14","22","22","Jesualantama kurtungurla ekuranha ntjarranha turnaka etnakimparra boat-aka ntjitjika, ntjanganga tjananhitjika turta. Era pula kuterraka relha etnanha pmarurnarrka yairnitjika. ");
INSERT INTO are_vpl VALUES ("MT14_23","070_14_23","MAT","14","23","23","Relha etnanha yairnamaliperra, era partaka ntjika, Altjirrurna ingkitjika. Kala ngurrangurrerrakalangantama, Jesuanha nyintarinya naka partala. ");
INSERT INTO are_vpl VALUES ("MT14_24","070_14_24","MAT","14","24","24","Kanha boat nhanga ntjanga mpopala ngerrala naka. Kurtungurla etna turta nakapakarlerraka, wurinya ekarltala etnanha twentjimanga. ");
INSERT INTO are_vpl VALUES ("MT14_25","070_14_25","MAT","14","25","25","Kala ingutnhalantama, itjantema parrtjerrakalanga pula, Jesuanha etnakurna pitjika kwatja kartninyala ingka lhamala. ");
INSERT INTO are_vpl VALUES ("MT14_26","070_14_26","MAT","14","26","26","Kurtungurla ntjarrala erinha aramalanga kwatja kartninyala urlarrathaka ingka pitjimanga, etna enkakunyerraka. Yarna thakerramala etna ilkaka, “Lthananga palai!” ");
INSERT INTO are_vpl VALUES ("MT14_27","070_14_27","MAT","14","27","27","Jesuanha parrpa etnakurna angkaka, “Yingiai! Palkala trerritjala!” ");
INSERT INTO are_vpl VALUES ("MT14_28","070_14_28","MAT","14","28","28","Peter-alantama erinha pmarraka, “Ingkartai, untama lanha? Nthurrpanga paka, yinganha ntangkai ungkwangurna pitjitjika, kwatja kartninyala ingka lhamala.” ");
INSERT INTO are_vpl VALUES ("MT14_29","070_14_29","MAT","14","29","29","Jesuala erinha ntangkaka, “Pitjai!” Boat-anga tnanpumala, Peter-anhantama Jesuurna ingka lhaka, kwatja kartninyala. ");
INSERT INTO are_vpl VALUES ("MT14_30","070_14_30","MAT","14","30","30","Wurinya ekarlta ekuriperrantama eterramala, era trerrakarrpa. Kurunga era uralhitjikerraka. Ingka ekuranha warta kwatjaka irrpuka, kanha era ilkarlalhaka, “Ingkartai, yinganha tangkalhelai.” ");
INSERT INTO are_vpl VALUES ("MT14_31","070_14_31","MAT","14","31","31","Jesuala erinha parrpa iltjanga errkuka. “Iwunhangala unta yinganha itja tnakaka?” era erinha pmarraka. “Untataka ilpoiwukarrpa.” ");
INSERT INTO are_vpl VALUES ("MT14_32","070_14_32","MAT","14","32","32","Kurunga eratharra tharrantema boat-aka ntjika. Wurinya era turtantama yirraka. ");
INSERT INTO are_vpl VALUES ("MT14_33","070_14_33","MAT","14","33","33","Kurtungurla etnantama Jesuaka urrkurrkintja naka, erinha ilaka turta, “Nthurrpathoa unta Altjirraka 'Lira nama.” ");
INSERT INTO are_vpl VALUES ("MT14_34","070_14_34","MAT","14","34","34","Ntjanga ekuranga tjananhamalantama, Jesuanha, kurtungurla ekuranha ntjarra turta pmara Gennesaret-aka erritjalhaka. ");
INSERT INTO are_vpl VALUES ("MT14_35","070_14_35","MAT","14","35","35","Pmararinya ntjarrala Jesuanha aramala, etna angkatja yairnaka relha arrpunha ntjarrurna, etnala pmara etnakanhanga etinya namanga. Etnantama relha menta ntjarranha Jesuurna kngitjika. ");
INSERT INTO are_vpl VALUES ("MT14_36","070_14_36","MAT","14","36","36","Menta etnantama Jesuurna ingkaka, “Nurnanha impurlarrarnai, kala mantarra ungkwanganhanta paka anputjika.” Menta etnala mantarra ekuranha anpuka, etna kala marrerraka. ");
INSERT INTO are_vpl VALUES ("MT15_1","070_15_1","MAT","15","1","1","Kurunga artwa Pharisee urrputja, artwa Intarrangaltha urrputja turta Jesuurna pitjika, Jerusalem-anga. ");
INSERT INTO are_vpl VALUES ("MT15_2","070_15_2","MAT","15","2","2","Etna Jesuanha pmarraka, “Iwunhangala kurtungurla ungkwanganha ntjarra itja kngarripata ntjarraka mpaarangarangaka kangkwerrama? Etna kunha itja iltja ilkngilhama, marna ilkutjinala.” ");
INSERT INTO are_vpl VALUES ("MT15_3","070_15_3","MAT","15","3","3","Jesuala pula etnanha ilaka, “Iwunhangala rrangkarra itja Altjirraka turnintjaka kangkwerrama? Rrangkarra kunha mpaarangaranga rrakangkarranhaka kangkwerramala Altjirraka turnintja ipmintja impuma. ");
INSERT INTO are_vpl VALUES ("MT15_4","070_15_4","MAT","15","4","4","Arai, Altjirrala nhanga turnaka, ‘Unta kaarta pa mia ungkwanganhaka kangkwerritjika’. Nhanha turta, ‘Relha erala kaarta ekuranha, mia ekuranha paka arrampowumanga, erinha rrangkarra errilknga tutjika.’ ");
INSERT INTO are_vpl VALUES ("MT15_5","070_15_5","MAT","15","5","5","Kanha rrangkarra relha ntjarranha lakinhala ilama. Relha paka kaarta pa mia ekuranhurna angkamanga, ‘Arai, marna, yulthalka nhanhataka atha Altjirranha lhelakala.’ Kurunga rrangkarra erinha ilama, ekurathaka itja wotha nama kaarta ekuranha nthitjika. ");
INSERT INTO are_vpl VALUES ("MT15_6","070_15_6","MAT","15","6","6","Lakinha rrangkarra Altjirraka turnintja ipmintja impuma, mpaarangaranga rrakangkarranhaka kangkwerritjinala. ");
INSERT INTO are_vpl VALUES ("MT15_7","070_15_7","MAT","15","7","7","Pmatha ntjarrai, rrakangkarriperra inthorrataka Altjirranha nhanga Isaiah-arlarlanga angkaka, ");
INSERT INTO are_vpl VALUES ("MT15_8","070_15_8","MAT","15","8","8","“Relha nhanha ntjarrala yinganha tnantjama angkatja etnakanhala, etna pula nuka itja arratja eterrama. ");
INSERT INTO are_vpl VALUES ("MT15_9","070_15_9","MAT","15","9","9","Etna nuka palkala urrkurrkintja nama. Etna kunha relha ntjarranha, relhaka mpaarangaranganta kaltjinthama, itja turnintja nukanha.” ");
INSERT INTO are_vpl VALUES ("MT15_10","070_15_10","MAT","15","10","10","Jesualantama relha ntjarranha worlilamala ilaka, “Nhanha wai, nhanhaka kaltja nai turta. ");
INSERT INTO are_vpl VALUES ("MT15_11","070_15_11","MAT","15","11","11","Marna, karalka nhanhala relhala rrakartala ilkuma, nhanhala itja relhanha Altjirranga urlarra kornilama. Angkatja korna etnala relhaka rrakartanga rratama, etna pula relhanha Altjirranga urlarra kornilamala.” ");
INSERT INTO are_vpl VALUES ("MT15_12","070_15_12","MAT","15","12","12","Kurtungurla ekuranha ntjarrantama Jesuurna pitjimala erinha pmarraka, “Unta kaltja? Artwa Pharisee ntjarra kunha angkatja ungkwanganhanga mukanherraka.” ");
INSERT INTO are_vpl VALUES ("MT15_13","070_15_13","MAT","15","13","13","Jesuanha pula angkaka, “Arai, irna ingkarraka Kaarta nukanhalala itja ingkairnakala, etnanha era takarrakarta kuta urlpuntjitjina. ");
INSERT INTO are_vpl VALUES ("MT15_14","070_15_14","MAT","15","14","14","Kala artwa Pharisee ntjarranga tjanantalhai. Etnataka relha panga ngerra nama. Arai, relha pangala paka relha panga arrpunhanha rretjingama, eratharra, tharrantema kala ipartaka tnyitjina.” ");
INSERT INTO are_vpl VALUES ("MT15_15","070_15_15","MAT","15","15","15","Peter-alantama Jesuanha pmarraka, “Nurnaka nentilai angkatja untala lyarta relha ntjarranha ilakala.” ");
INSERT INTO are_vpl VALUES ("MT15_16","070_15_16","MAT","15","16","16","Erantama etnanha ilaka, “Yai, rrangkarra turtama marntilparla? ");
INSERT INTO are_vpl VALUES ("MT15_17","070_15_17","MAT","15","17","17","Rrangkarra itjala kaltja? Marnalka nhanga relhalala rrakartaka kurnama, nhanha kunha tnarturna irrpunhama, mpurrkanga turta wotha rratanhama. ");
INSERT INTO are_vpl VALUES ("MT15_18","070_15_18","MAT","15","18","18","Kanha angkatja etnala rrakartanga rratama, etnataka relhaka eterrintjangala pitjima. Etnantama relhanha Altjirranga urlarra kornilama. ");
INSERT INTO are_vpl VALUES ("MT15_19","070_15_19","MAT","15","19","19","Arai, relha kunha paala eterrama. Paala eterramalantama era errilknga tuma, relha arrpunhaka noalela intama, ntaiyawuma, nyilkngala inama, orrtjerrama, Altjirranha arrampowuma turta. ");
INSERT INTO are_vpl VALUES ("MT15_20","070_15_20","MAT","15","20","20","Nhanhala kunha relhanha Altjirranga urlarra kornilama. Relhala pula marna ilkumanga, itja iltja ilkngilhakala, nhanhala erinha itjala Altjirranga urlarra kornilama.” ");
INSERT INTO are_vpl VALUES ("MT15_21","070_15_21","MAT","15","21","21","Pmara lenhanga Jesuanha pmara Tyre Sidon tharranga kuturnantama lhaka. ");
INSERT INTO are_vpl VALUES ("MT15_22","070_15_22","MAT","15","22","22","Arrkutja nyinta pmara lenharinya, arrkutja Canaan-arinya purrama, erantama ekururna pitjika. Era Jesuurna ingkaka, intarra angkamala, “Ingkartai, David-aka 'Lirai, nuka montjamontja ntelalhai. Kwarra nukataka enka kornakarta kngarra mpangkama.” ");
INSERT INTO are_vpl VALUES ("MT15_23","070_15_23","MAT","15","23","23","Jesuanha pula ekururna itja kuta angkaka. Jesuaka kurtungurla ntjarralantama Jesuanha ilaka, “Arrkutja erinha kala yairnarlenantai! Erataka nurnanha itnimala lurnarlapuma.” ");
INSERT INTO are_vpl VALUES ("MT15_24","070_15_24","MAT","15","24","24","Jesuanha pula angkaka, “Altjirrala yinganha yairnaka, relha Israel-arinya pairlperrakala ntjarrurnanta.” ");
INSERT INTO are_vpl VALUES ("MT15_25","070_15_25","MAT","15","25","25","Arrkutja era pula etinyerramala Jesuanga urlarra mparalela arrarnalhaka. Era wotha ekururna ingkaka, “Ingkartai, nuka montjamontja ntelalhai.” ");
INSERT INTO are_vpl VALUES ("MT15_26","070_15_26","MAT","15","26","26","Jesuala pula erinha ilaka, “Nhanha itja arratja namara katjiaka marna kngulya ntjarranha nthitjika.” ");
INSERT INTO are_vpl VALUES ("MT15_27","070_15_27","MAT","15","27","27","Arrkutja era pula Jesuanha ilaka, “Ingkartai, unta kala arratja angkama. Kngulya etna pula ungkwaltja etnanha ilkumala, ungkwaltja nhanga katjialala ipmintja iwuma.” ");
INSERT INTO are_vpl VALUES ("MT15_28","070_15_28","MAT","15","28","28","Jesuala erinha ilaka, “Arrkutjai, unta kunha yinganha ekarlta kuta tnakaka. Unta nukurna ingkaka atha kwarra ungkwanganha marrilitjika. Arai, era kala marrerraka.” Kwarra ekurantama marrerraka Jesuanha angkamalangantema. ");
INSERT INTO are_vpl VALUES ("MT15_29","070_15_29","MAT","15","29","29","Jesuala pmara lenha impurlalhakantama. Era Galilee ntjangurnantama pitjika, anpara kuta pula lhaka. Erantama partaka ntjinhamala, arrarnalhaka. ");
INSERT INTO are_vpl VALUES ("MT15_30","070_15_30","MAT","15","30","30","Relha ntjarra inthorrantama ekururna worlerrentjalpuka. Etna turta relha menta ntjarranha ekururna kngitjika, nhanga relha inurra, panga, angkatjakunyalka. Etnantama relha nhanha etnanha Jesuanga urlarra arrarnaka. Jesualantama etnanha ingkarraka inthorra marrilaka. ");
INSERT INTO are_vpl VALUES ("MT15_31","070_15_31","MAT","15","31","31","Relha rrakarta marnta ntjarrantama angkaka, relha inurra ntjarrantama nthulapuka, relha panga ntjarrala turtantama wotha araka. Nhanha aramala, relha etna tnolkaka. Etna Israel-aka Altjirranha tnantjaka turta. ");
INSERT INTO are_vpl VALUES ("MT15_32","070_15_32","MAT","15","32","32","Jesuanha kurtungurla ekuranha ntjarrakantama ntangkalhaka. Era etnanha ilaka, “Arai, yingataka relha nhanha ntjarraka konyerrama. Etna kala arlta tharraminyintantama nukalela nakala, marnakunya. Yingantama itja antja nama etnanha ngaiyala pmarurna yairnarlalputjika, etna tjaiyala nakapakarlerrakitja.” ");
INSERT INTO are_vpl VALUES ("MT15_33","070_15_33","MAT","15","33","33","Kurtungurla ekuranha ntjarrala pula erinha ilaka, “Nthanhangantama nurna worla kngarra lakinhaka marna inamara? Nurna kunha nhanha worritjala nama.” ");
INSERT INTO are_vpl VALUES ("MT15_34","070_15_34","MAT","15","34","34","Jesualantama etnanha pmarraka, “Marna nthakintjama rrakangkarra intama?” Etna angkaka, “Kala marna kurrka 7, irrpannga urrputja turta.” ");
INSERT INTO are_vpl VALUES ("MT15_35","070_15_35","MAT","15","35","35","Jesualantama relha worla etnanha turnaka arnaka arrarnalhitjika. ");
INSERT INTO are_vpl VALUES ("MT15_36","070_15_36","MAT","15","36","36","Kurunga era marna 7 etnanha, irrpannga etnanha turta inamala Altjirranha dangkilaka. Kurunga marna etnanha urltakamala, era ungkwaltja etnanha kurtungurla ntjarranha nthaka, worla etnaka errarnpalhelitjika. ");
INSERT INTO are_vpl VALUES ("MT15_37","070_15_37","MAT","15","37","37","Relha ingkarrakalantama marna pa irrpannga ilkuka, nhalkerraka turta. Ingkarna etna 7 basket lyulpalyulpilaka, marna ipmintjerrakala kotjimala. ");
INSERT INTO are_vpl VALUES ("MT15_38","070_15_38","MAT","15","38","38","Relha etnala marna ilkukala, etna artwa 4,000 naka. Arrkutja ntjarrala, katjia ntjarrala turta marna ilkukantema. ");
INSERT INTO are_vpl VALUES ("MT15_39","070_15_39","MAT","15","39","39","Relha worla etnanha pmarurna yairnamala, Jesuanha boat-aka ntjika. Ntjanga ekuranga tjananhamala, era kala pmara Magadan-aka erritjalhaka. ");
INSERT INTO are_vpl VALUES ("MT16_1","070_16_1","MAT","16","1","1","Artwa Pharisee ntjarra, artwa Sadducee ntjarra turtantama Jesuurna pitjika. Etna erinha arrkarnamala ilaka, “Tjatjikarta alkirarinya nurnanha ntelai.” ");
INSERT INTO are_vpl VALUES ("MT16_2","070_16_2","MAT","16","2","2","Era pula etnanha ilaka, “Ngurrangurra, rrangkarra paka aramanga alkira era thathamanga, rrangkarra angkama, ‘Inguntha kwatjala itja nhitjina.’ ");
INSERT INTO are_vpl VALUES ("MT16_3","070_16_3","MAT","16","3","3","Ingutnhala, rrangkarra paka aramanga alkira era thathamanga, matara turta intamanga, rrangkarra angkama, ‘Lyarta kwatjala nhitjina.’ Alkira erinha aramala rrangkarra kala lhangkarama kwatjala nhitjinala, itja paka. Arai, atha kala tjatjikarta ntjarra rrakangkarra urrkapuka. Rrangkarra pula etnanha itjala lhangkaraka. ");
INSERT INTO are_vpl VALUES ("MT16_4","070_16_4","MAT","16","4","4","Rrangkarrataka relha korna nama, Altjirranha ilpoiwunha turta. Lakinhanga rrangkarra antja nama atha rrakangkarra tjatjikarta arrpunha ntelitjika. Atha pula rrangkarranha tjatjikarta nhanganta ntelitjina, Altjirralala Jonah-anha ntelakala. Itja arrpunha.” Etnanha impurlalhamala, Jesuanha kala lhakantama. ");
INSERT INTO are_vpl VALUES ("MT16_5","070_16_5","MAT","16","5","5","Jesuanha, kurtungurla ekuranha ntjarra turta ntjanga ekuranga tjananhakantama, boat-ala. Etna pula marnaka kngwerrakarrpa. ");
INSERT INTO are_vpl VALUES ("MT16_6","070_16_6","MAT","16","6","6","Jesualantama etnanha ilaka, “Rrangkarra artwa Pharisee ntjarraka, artwa Sadducee ntjarraka marna ltorlpilanhanga aralhitjika.” ");
INSERT INTO are_vpl VALUES ("MT16_7","070_16_7","MAT","16","7","7","Kurtungurla ntjarrantama nhanhiperra angkarraka, lakinha ilarramala, “Erataka nurnanha lakinha ilaka, nurna marna arrpunhaka kngwerrakalanga.” ");
INSERT INTO are_vpl VALUES ("MT16_8","070_16_8","MAT","16","8","8","Jesuanha kala kaltja naka angkatja etnala angkarramalaka. Erantama etnanha pmarraka, “Iwunhangala rrangkarra marniperra angkarrama? Rrangkarra yinganha itjantema tnakama? ");
INSERT INTO are_vpl VALUES ("MT16_9","070_16_9","MAT","16","9","9","Rrangkarra marntilparla kutakwia? Rrangkarra kala kngwerraka atha artwa 5,000 ntuthilakala marna 5-ala, rrangkarra turtantama ungkwaltja kngarra inthorra kotjikala. ");
INSERT INTO are_vpl VALUES ("MT16_10","070_16_10","MAT","16","10","10","Rrangkarra turta kala kngwerraka atha nhanga artwa 4,000 ntuthilakala marna 7-ala, rrangkarra turtantama ungkwaltja kngarra inthorra kotjikala? ");
INSERT INTO are_vpl VALUES ("MT16_11","070_16_11","MAT","16","11","11","Atha rrangkarranha nhanga ilaka, rrangkarra artwa Pharisee ntjarraka, artwa Sadducee ntjarraka marna ltorlpilanhanga aralhitjika. Rrangkarrataka lhangkareikanha yinga itja rrakangkarrurna marniperra angkamanga.” ");
INSERT INTO are_vpl VALUES ("MT16_12","070_16_12","MAT","16","12","12","Kurtungurla ntjarrala lhangkarakantama era itja marna ltorlpilanhiperra angkamanga. Era pula angkatja ekuriperra angkamanga, angkatja nhanga artwa Pharisee ntjarrala, artwa Sadducee ntjarra turtala, relha ntjarranha kaltjinthamanga. ");
INSERT INTO are_vpl VALUES ("MT16_13","070_16_13","MAT","16","13","13","Anpara lhamala, Jesuanha Caesarea Philippi town-urna pitjika. Town ekuralantama Jesuala kurtungurla ekuranha ntjarranha pmarraka, “Nthakinhama relha ntjarra Relhaka 'Liriperra angkama?” ");
INSERT INTO are_vpl VALUES ("MT16_14","070_16_14","MAT","16","14","14","Etna erinha alpmelaka, “Arrpunha ntjarra angkama unta kula John Kaltjirrpulhelanhelanha era namanga. Arrpunha ntjarra unta Elijah-anha namanga. Arrpunha ntjarra unta Jeremiah-anha namanga. Kala arrpunha ntjarra angkama unta kula urrpia arrpunha namanga.” ");
INSERT INTO are_vpl VALUES ("MT16_15","070_16_15","MAT","16","15","15","Jesuala etnanha wotha pmarraka, “Kanha rrangkarraloa? Rrangkarra nukiperra nthakinhala angkama? Ngunhama yinga?” ");
INSERT INTO are_vpl VALUES ("MT16_16","070_16_16","MAT","16","16","16","Simon Peter-ala erinha alpmelaka, “Unta nama Krista era, Altjirra kngaanintjaka 'Lira.” ");
INSERT INTO are_vpl VALUES ("MT16_17","070_16_17","MAT","16","17","17","Jesuala erinha ilaka, “Simon, Jonah-aka 'lirai, unta nhanhaka kaltja namanga, unta kuta arrkana nitjina. Relhala nganha itja nhanha kaltjinthaka, Kaarta Alkirarinya nukanhala pula. ");
INSERT INTO are_vpl VALUES ("MT16_18","070_16_18","MAT","16","18","18","Atha nganha nhanha turta ilama, unta kunha nama rretnya Peter, nhanhatitja parta theinta. Parta theinta nhanhakarlaka atha worlamparinya nukanha parnitjina ngerra. Errintja era turtantama worlamparinya nukanha yarna yirralhelitjina. ");
INSERT INTO are_vpl VALUES ("MT16_19","070_16_19","MAT","16","19","19","Atha nganha ekarltilama relhaka korna iwutjika. Relha ekurala unta korna iwuma, Altjirrala kala korna ekuranha iwutjinantema. Kanha relha ekurala unta korna itja iwuma, Altjirrala korna ekuranha itjantema iwutjina.” ");
INSERT INTO are_vpl VALUES ("MT16_20","070_16_20","MAT","16","20","20","Jesualantama kurtungurla ekuranha ntjarranha ilaka, etna itja inthorra relha ntjarranha ilitjika era Krista era namanga. ");
INSERT INTO are_vpl VALUES ("MT16_21","070_16_21","MAT","16","21","21","Nhanha ekuriperra Jesuala kurtungurla ekuranha ntjarranha kaltjinthaka nhanha ekurathaka namanga nyingalauwutjika. Era etnanha kaltjinthaka ekurathaka namanga Jerusalem-urna lhitjika. Era etnanha kaltjinthaka kngarripata ntjarra, priest itornka ntjarra, artwa Intarrangaltha ntjarra turta ekura antjakunyerritjinala, etna erinha errilknga tutjinala turta. Era etnanha kaltjinthaka turta, era arlta tharraminyinta errilknga intamaliperra, Altjirrala erinha wotha etatha kamalhelitjinala. ");
INSERT INTO are_vpl VALUES ("MT16_22","070_16_22","MAT","16","22","22","Jesuanha etapurna kngamala, Peter-ala erinha rralthaka, “Itja lakinha Ingkartai. Altjirrala etnanha parreikanha.” ");
INSERT INTO are_vpl VALUES ("MT16_23","070_16_23","MAT","16","23","23","Jesuala pula Peter-anha ilaka, “Nukanga lhai, Satan-ai! Nukathaka nama Altjirraka kangkwerritjika. Unta pula yinganha parritjikala antja nama. Unta itja Altjirra ngerra eterrama, relha ngerra pula.” ");
INSERT INTO are_vpl VALUES ("MT16_24","070_16_24","MAT","16","24","24","Kurunga Jesuala kurtungurla ekuranha ntjarranha ilaka, “Thunga relha antja nama nukanga tnaartangala pitjitjika. Nthakinhantama era ntelalhitjika? Era itja wotha eterrintja ekuranhaka kangkwerritjika. Era pula ntolka ekuranha parlapaka tjurnamala kngitjika, athala ntolka nukanha kngamanga ngerra. Kurunga era nukanga tnaartangala pitjitjika. ");
INSERT INTO are_vpl VALUES ("MT16_25","070_16_25","MAT","16","25","25","Arai, relha erala etatha nitjikanta thakerrama, era kala ilutjina. Kanha relha erala relha arrpunha ntjarranha impurlarrarnama erinha errilknga tutjika, nukanga arrkngala, era kala ngampakalala etatha nitjina. ");
INSERT INTO are_vpl VALUES ("MT16_26","070_16_26","MAT","16","26","26","Thunga relha Altjirraka itja eterrama. Erantama alha nhanhaka yultha ingkarraka inthorra patilama. Arai, era itja ngampakala etatha nitjina. Relha era turta yarna Altjirranha money nthama, Altjirrala erinha pmara ekuranhurna irrpulhelitjika, era pmara ekuranhalantama ngampakala nitjinanga. ");
INSERT INTO are_vpl VALUES ("MT16_27","070_16_27","MAT","16","27","27","“Arai, Relhaka 'Lira pitjalputjina, makalaria inthorra ntelalhamala, Kaarta ekura ngerra. Era turta Kaarta ekuranhaka angel ntjarrakarta pitjitjina. Kurunga era nyintaminyintanha kwartiwutjina, erala ntelalhakala ngerra. ");
INSERT INTO are_vpl VALUES ("MT16_28","070_16_28","MAT","16","28","28","Atha rrangkarranha nhanha turta nthurrpa ilama. Relha arrpunha ntjarra, etnala lyarta nhanhala nama, etna katha aritjina Relhaka 'Lira pitjalpumanga, ntelalhamanga turta, era relha ingkarraka Ingkarta namanga.” ");
INSERT INTO are_vpl VALUES ("MT17_1","070_17_1","MAT","17","1","1","Etna kala arlta 6 nakalangantama, Jesuala Peter-anha, James-anha, tjia ekuranha John-anha turta ntangkaka. Erantama etnakakarta parta kartninyaka ntjika. ");
INSERT INTO are_vpl VALUES ("MT17_2","070_17_2","MAT","17","2","2","Altjirralantama Jesuanha etnakanga alkngatharra kngartiwuka. Jesuaka anngerrantama lirnnga ngerra parrtjika, mantarra ekuranha turta kwatja lharrkintja ngerra tjulkuka. ");
INSERT INTO are_vpl VALUES ("MT17_3","070_17_3","MAT","17","3","3","Moses Elijah tharrantama rumerraka, Jesualela angkarraka turta. ");
INSERT INTO are_vpl VALUES ("MT17_4","070_17_4","MAT","17","4","4","Peter-alantama Jesuanha ilaka, “Ingkartai, nurnataka kangkama pmara nhanhala nitjika. Unta paka antja namanga, atha kala lyuntja tharraminyinta ititjina, ungkwanga nyinta, Moses-aka nyinta, Elijah-aka nyinta.” ");
INSERT INTO are_vpl VALUES ("MT17_5","070_17_5","MAT","17","5","5","Kurunga era angkamangantema, matara parrtja kngarrakarta pitjika, etnanha korltaka turta. Matara ekurangantama etna Altjirranha angkamanga wuka, “Nhanha kunha 'Lira nuka inthorra era. Yinga ekura kngarra kangkama. Rrangkarra ekura kangkwerritjika.” ");
INSERT INTO are_vpl VALUES ("MT17_6","070_17_6","MAT","17","6","6","Altjirranha angkamalanga wumala, kurtungurla etna enkakunya inthorrerraka. Etnantama arnakarlaka iwulhamala, urlparra intaka, anngerra kwanakarla kuta. ");
INSERT INTO are_vpl VALUES ("MT17_7","070_17_7","MAT","17","7","7","Jesuanha pula etnakurna pitjika. Era etnanha anpuka, angkamala, “Kamerrai! Itja trerritjika!” ");
INSERT INTO are_vpl VALUES ("MT17_8","070_17_8","MAT","17","8","8","Anngerra kartninyerramala, etna Jesua erinhantantama araka, itnamanga. ");
INSERT INTO are_vpl VALUES ("MT17_9","070_17_9","MAT","17","9","9","Etna partanga tnanpentjimanga, Jesuala etnanha turnaka, “Rrangkarra itja inthorra relha arrpunhaka alpmelitjika, rrangkarrala arakala. Anma, Relhaka 'Lira errilknga ntjarranga kamerrakalanganta, rrangkarra yia nhanha relha arrpunha ntjarranha ilitjika.” ");
INSERT INTO are_vpl VALUES ("MT17_10","070_17_10","MAT","17","10","10","Kurtungurla ntjarralantama Jesuanha pmarraka, “Iwunhangama artwa Intarrangaltha ntjarrala ilama Elijah-anhakimparra pitjitjika, kurunganta Kristanha?” ");
INSERT INTO are_vpl VALUES ("MT17_11","070_17_11","MAT","17","11","11","Jesuala etnanha ilaka, “Nthurrpa Altjirraka Angkatja Imankinyala ilaka Elijah-anharrka pitjitjika, relha ingkarrakanha arratjilitjika. ");
INSERT INTO are_vpl VALUES ("MT17_12","070_17_12","MAT","17","12","12","Atha pula rrangkarranha ilama, Elijah-anhataka kala pitjika. Relha ntjarrala pula erinha itja lhangkaraka. Etna ekura irrpaltherraka. Lakinha ngerra etna Relhaka 'Lira ekura turta irrpaltherritjinantema.” ");
INSERT INTO are_vpl VALUES ("MT17_13","070_17_13","MAT","17","13","13","Kurtungurla ntjarralantama lhangkaraka era John Kaltjirrpulhelanhelanhiperra angkamanga. ");
INSERT INTO are_vpl VALUES ("MT17_14","070_17_14","MAT","17","14","14","Jesuanha, kurtungurla urrputja nhanga turta worlurna pitjalpukantama. Artwa nyintantama Jesuurna etinyerramala ekuranga urlarra mparalela arrarnalhaka. ");
INSERT INTO are_vpl VALUES ("MT17_15","070_17_15","MAT","17","15","15","Era angkaka, “Ingkartai, worra nukanhaka konyerrai. Erataka menta nama, iwurlpiwulhama turta. Arrpunharanga era ururna tnyinhaka, arrpunharanga kwatjurna. ");
INSERT INTO are_vpl VALUES ("MT17_16","070_17_16","MAT","17","16","16","Athantama erinha kurtungurla ungkwanganha ntjarrurna kngitjika, etna erinha marrilitjika. Etna pula erinha yarna marrilaka.” ");
INSERT INTO are_vpl VALUES ("MT17_17","070_17_17","MAT","17","17","17","Jesuala etnanha ilaka, “Rrangkarrataka relha arrthata nama. Rrangkarra turta Altjirranha itja tnakama. Kuta inthorrama yinga rrakangkarralela nitjika, rrangkarranha kaltjinthitjika turta? Rrangkarrataka yinganha porrkaporrkilama.” ");
INSERT INTO are_vpl VALUES ("MT17_18","070_17_18","MAT","17","18","18","Jesualantama enka korna erinha unpurlenaka. Enka korna era turta worra ekuranga rrataka. Worra era turtantama kala marrerraka. ");
INSERT INTO are_vpl VALUES ("MT17_19","070_17_19","MAT","17","19","19","Kala etnarrpantama namalanga, kurtungurla ntjarrala Jesuanha pmarraka, “Iwunhangama nurna enka korna erinha yarna unpurlenaka?” ");
INSERT INTO are_vpl VALUES ("MT17_20","070_17_20","MAT","17","20","21","Jesuala etnanha ilaka, “Rrangkarra Altjirranha tnakitjikanhanga warta. Arai, atha rrangkarranha nhanha nthurrpa ilama. Rrangkarra Altjirranha kurrka waranta paka tnakamanga, rrangkarra parta kngarritja tanha irrpalthala naamalhelamara. Rrangkarra turta tjatjikarta arrpunha urrkapumara.” ");
INSERT INTO are_vpl VALUES ("MT17_22","070_17_22","MAT","17","22","22","Jesuanha, kurtungurla ekuranha ntjarra turta Galilee-ala worlerraka. Erantama etnanha ilaka, “Arai, etnataka Relhaka 'Lira erinha leltjaka lanthitjina. ");
INSERT INTO are_vpl VALUES ("MT17_23","070_17_23","MAT","17","23","23","Etnantama erinha errilknga tutjina. Arlta tharraminyintiperra pula Altjirrala erinha wotha kamalhelitjina.” Angkatja nhanha wumala kurtungurla etna ltarrpa inthorrerraka. ");
INSERT INTO are_vpl VALUES ("MT17_24","070_17_24","MAT","17","24","24","Jesuanha, kurtungurla ekuranha ntjarra turtantama Capernaum-urna pitjika. Artwa etnala temple-aka tax money kotjitjata, etnantama Peter-urna pitjimala erinha pmarraka, “Kaltjinthanhinthanha rrakangkarranhala temple-aka tax money nthamama?” ");
INSERT INTO are_vpl VALUES ("MT17_25","070_17_25","MAT","17","25","25","“Awa, era nthamakwia,” Peter-ala etnanha ilaka. Etna kala iltha kwanalantama namalanga, Jesuala Peter-anha pmarraka, “Simon-ai, nthakinhama unta etarlarama? Relha ngunha ntjarrangama alhaka king-ala tax money kotjima? Tjina etnakanhanga paka? Relha epinya ntjarranga paka?” ");
INSERT INTO are_vpl VALUES ("MT17_26","070_17_26","MAT","17","26","26","“Relha epinya ntjarrangakwia,” Peter-ala erinha alpmelaka. “Lakinhanga,” Jesuala erinha ilaka, “Nurnakathaka itja nama temple-aka tax money nthitjika, nurna Altjirraka katjia namanga warta. ");
INSERT INTO are_vpl VALUES ("MT17_27","070_17_27","MAT","17","27","27","Nurna pula itja antja nama etnanha palkala rrangkalhelitjika. Lakinhanga unta kwatja ntjangurna lhai, irrpannga errkutjika. Irrpannga errkumala, rrakarta ekuranha altjurilai. Rrakarta kwanala unta money intamanga aritjina. Money erinha inamala, kala temple tax nukanha, ungkwanganha turta tax money kotjinha ntjarranha nthai.” ");
INSERT INTO are_vpl VALUES ("MT18_1","070_18_1","MAT","18","1","1","Kurtungurla etnantama Jesuurna pitjimala erinha pmarraka, “Altjirranha relha ingkarrakaka ntelalhamanga era Ingkarta namanga, nurnakanga ngunhama itornka kngarra nitjina?” ");
INSERT INTO are_vpl VALUES ("MT18_2","070_18_2","MAT","18","2","2","Jesuala katjia kurrka nyintanha ntangkaka ekururna pitjitjika. Erantama katjia erinha etnakanga mpopaka ingkairnaka. ");
INSERT INTO are_vpl VALUES ("MT18_3","070_18_3","MAT","18","3","3","Era etnanha ilaka, “Atha rrangkarranha nthurrpa ilama, rrangkarrataka paala kutarrpa eterrama. Rrangkarra kala katjia nhanha ngerranta eterritjika. Itjanga, rrangkarra itja kuta Altjirraka pmara kutathurna irrputjina. ");
INSERT INTO are_vpl VALUES ("MT18_4","070_18_4","MAT","18","4","4","Relha eranta, erala katjia nhanha ngerra itja tjurnalhama, era itornka rrakangkarra nitjina Altjirranha relha ingkarrakaka ntelalhamanga era Ingkarta namanga. ");
INSERT INTO are_vpl VALUES ("MT18_5","070_18_5","MAT","18","5","5","Relha erala katjiaka kangkintja ntelalhama, yinganha etarlaramala, era nuka kangkintja ntelalhama.” ");
INSERT INTO are_vpl VALUES ("MT18_6","070_18_6","MAT","18","6","6","“Arai, relha erala tnakanhakanha nyintanha arrtjilhelamanga korna ntelalhitjika, erinha Altjirrala nakapakarlilitjina. Ekura kala marralkura namara, arrpunhala paka tnyana kngarritja turrkura ekuranhaka ilparanakalanga, erinha kwatja iparta inthorraka iwukalanga turta. ");
INSERT INTO are_vpl VALUES ("MT18_7","070_18_7","MAT","18","7","7","Apu, relha korna ntjarrai. Relha kornala kunha relha arrpunhanha arrtjilhelitjina. Nhanha kala lakinha nitjina. Relha korna ekura pula imampurla inthorra nitjina, era relha arrpunhanha arrtjilhelakalanga korna ntelalhitjika. ");
INSERT INTO are_vpl VALUES ("MT18_8","070_18_8","MAT","18","8","8","“Thunga iltja ungkwanganhala, ingka ungkwanganhala paka nganha arrtjilhelama, korna ntelalhitjika. Iltja ungkwanganha, ingka ungkwanganha paka inturnamala iwai. Nhanha marralkura nama unta Altjirraka pmarurna irrputjika iltja nyintakarta, ingka nyintakarta paka, nhanhangatjina, Altjirrala nganha ura ngampakalurna iwutjika iltja tharrakarta, ingka tharrakarta paka. ");
INSERT INTO are_vpl VALUES ("MT18_9","070_18_9","MAT","18","9","9","Thunga alknga ungkwanganhala nganha arrtjilhelama, korna ntelalhitjika. Alknga erinha urlpuntjimala iwai. Nhanha marralkura nama unta alknga nyintakarta Altjirraka pmarurna irrputjika, nhanhangatjina, Altjirrala nganha ura ngampakalurna iwutjika, alknga tharrakarta.” ");
INSERT INTO are_vpl VALUES ("MT18_10","070_18_10","MAT","18","10","11","“Rrangkarra itja tnakanhakanha nyintanha lolowutjika. Arai, angel etnakanha Kaarta nukanhalela nama, alkirala. ");
INSERT INTO are_vpl VALUES ("MT18_12","070_18_12","MAT","18","12","12","Arai, thunga artwa nyintaka 100 sheep nama. Sheep nyinta turtantama paala lhamala pairlperrama. Artwa era kunha 99 sheep arrpunha etnanha partaka impurlalhamala, sheep nyinta ekura yonthitjika lhama. ");
INSERT INTO are_vpl VALUES ("MT18_13","070_18_13","MAT","18","13","13","Era paka sheep erinha arltaramanga, era kala arrkanalkura nama sheep nyinta ekuriperra, 99 arrpunhangatjina, etnala itja paala lhamala pairlperrakala. ");
INSERT INTO are_vpl VALUES ("MT18_14","070_18_14","MAT","18","14","14","Lakinha ngerra Kaarta Alkirarinya era turta ntelalhama. Era itja antja nama tnakanhakanha nyinta paka imerritjika.” ");
INSERT INTO are_vpl VALUES ("MT18_15","070_18_15","MAT","18","15","15","“Thunga tjina tnakanhakanha ungkwanganha ungkwanga korna ntelalhama. Ekuralela angkarritjika lhai. Era paka ungkwanga kangkwerramanga, kala marra. ");
INSERT INTO are_vpl VALUES ("MT18_16","070_18_16","MAT","18","16","16","Itjanga paka, relha nyinta arrpunhakarta lhai, tharra arrpunhakarta paka, ekuralela angkarritjika. Relha tharrala, urrputjala paka angkatja ungkwanganha wutjika, angkatja erinha ingkarna yarna ilpoiwutjinanga. ");
INSERT INTO are_vpl VALUES ("MT18_17","070_18_17","MAT","18","17","17","Tjina tnakanhakanha era itja kuta kangkwerramanga, nhanha kala worlamparinyakantantama ilai. Era paka worlamparinyaka turta itja kangkwerramanga, era kala ungkwanganga urlarra Relha Lorinya ngerra nitjika, relha tax money kotjinha ngerra turta. ");
INSERT INTO are_vpl VALUES ("MT18_18","070_18_18","MAT","18","18","18","“Arai, atha rrangkarranha nhanha nthurrpa ilama. Rrangkarra paka alha nhanhala relhaka korna itja iwumanga, Altjirrala korna ekuranha itjantema iwutjina. Rrangkarra pula alha nhanhala relhaka korna iwumanga, Altjirrala relha ekuranha korna iwutjinantema. ");
INSERT INTO are_vpl VALUES ("MT18_19","070_18_19","MAT","18","19","19","“Nhanha turta atha rrangkarranha ilama. Rrakangkarranga tharrala paka Kaarta alkirarinyurna nyintaka ingkamanga, era kala rrakangkarra kangkwerritjina. ");
INSERT INTO are_vpl VALUES ("MT18_20","070_18_20","MAT","18","20","20","Arai, relha tharrala, tharraminyintala palka yinganha rretnyala ntangkamala worlerramanga, yinga kala etuakanga mpopala nama. ");
INSERT INTO are_vpl VALUES ("MT18_21","070_18_21","MAT","18","21","21","Jesuurna etinyerramala, Peter-ala erinha pmarraka, “Ingkartai, thunga tjina tnakanhakanha nuka wothamawotha korna ntelalhama. Nthakintjarangama atha korna ekuranha iwutjika? 7-aranga paka?” ");
INSERT INTO are_vpl VALUES ("MT18_22","070_18_22","MAT","18","22","22","Jesuala erinha ilaka, “Peter-ai, atha nganha ilama, itja 7-aranga, 77-aranga pula, nhanhatitja kutatha. ");
INSERT INTO are_vpl VALUES ("MT18_23","070_18_23","MAT","18","23","23","“Arai, Altjirranha relha ingkarrakaka Ingkarta namanga, kala lakinha ngerra nama. King nyinta naka, erala antja naka urrkapunhapunha ekuranha ntjarraka booking arratjilitjika. ");
INSERT INTO are_vpl VALUES ("MT18_24","070_18_24","MAT","18","24","24","Erantama booking etnaka arratjilitjikerramanga, etna urrkapunhapunha nyinta ekururna kngitjika, erala $10,000,000 ngerra ekuranga nyilkngala inakala. ");
INSERT INTO are_vpl VALUES ("MT18_25","070_18_25","MAT","18","25","25","Urrkapunhapunha ekura turta money itja intaka nyilkngiperra erinha urrparitjika paka. Lakinhanga king-ala turnaka etna erinha, noa ekuranha, katjia ekuranha, yultha ingkarraka ekuranha turta yirrinthitjika, nyilkngiperra erinha urrparitjika. ");
INSERT INTO are_vpl VALUES ("MT18_26","070_18_26","MAT","18","26","26","“Urrkapunhapunha erantama mparalela arrarnalhaka. Erantama anngerra kwaninyerramala ingkaka, ‘Ingkartai, nuka montjamontja ntelalhai. Atha nganha kala anma money ingkarraka nthitjalputjina.’ ");
INSERT INTO are_vpl VALUES ("MT18_27","070_18_27","MAT","18","27","27","King erantama ekura konyerraka. Nyilkngiperra ingkarraka ekuranha urrparamala, era erinha kala yairnarlenaka turta. ");
INSERT INTO are_vpl VALUES ("MT18_28","070_18_28","MAT","18","28","28","“King-aka ilthanga rratanhamala, artwa urrkapunhapunha era artwa urrkapunhapunha nyinta arrpunha araka. Era erinha $10 ngerra lhelakala. Erantama erinha antja errkuka angkamala, ‘Lhelintja nhanga kala nthitjalpantai.’ ");
INSERT INTO are_vpl VALUES ("MT18_29","070_18_29","MAT","18","29","29","“Urrkapunhapunha arrpunha erantama mparalela arrarnalhamala ingkaka, ‘Nuka montjamontja ntelalhai. Atha nganha kala anma money ingkarraka nthitjalputjina.’ ");
INSERT INTO are_vpl VALUES ("MT18_30","070_18_30","MAT","18","30","30","Era pula unpaarta kuta itnaka. Kurunga era ekurakarta jail-urna lhaka, era turta erinha jail-aka kurnaka, era lhelintja ekuranha nthitjalputjinalpula. ");
INSERT INTO are_vpl VALUES ("MT18_31","070_18_31","MAT","18","31","31","“King-aka urrkapunhapunha arrpunha ntjarrala nhanha aramala, etna ltarrpa kngarrerraka. King-urna lhamala etna erinha yia ingkarraka alpmelaka. ");
INSERT INTO are_vpl VALUES ("MT18_32","070_18_32","MAT","18","32","32","Erantama artwa urrkapunhapunha nhangaka ntangkalhaka. Era erinha ilaka, ‘Untataka artwa korna inthorra. Atha nyilkngiperra ingkarraka inthorra ungkwanganha urrparaka, unta nukurna ingkakalanga warta. ");
INSERT INTO are_vpl VALUES ("MT18_33","070_18_33","MAT","18","33","33","Untantama urrkapunhapunha arrpunha nhanhaka montjamontja ntelalheikanhantema, yingala ungkwanga montjamontja ntelalhakala ngerra.’ ");
INSERT INTO are_vpl VALUES ("MT18_34","070_18_34","MAT","18","34","34","King era yirrknga inthorra namala, era kala artwa erinha jail-aka kurnaka era money ingkarraka inthorra nthitjalputjinalpula. ");
INSERT INTO are_vpl VALUES ("MT18_35","070_18_35","MAT","18","35","35","“Kaarta Alkirarinya nukanha king nhanha era ngerra ntelalhama. Era antja nama rrangkarra tjina tnakanhakanha rrakangkarranhaka korna iwutjika. Itjanga, era korna rrakangkarranha itjantema iwutjina.” ");
INSERT INTO are_vpl VALUES ("MT19_1","070_19_1","MAT","19","1","1","Etnanha kaltjinthamaliperra, Jesuanha pmara Galilee-anga pmara Judea-urnantama lhaka, Jordan Lhiranga urntwarra mpinyurna. ");
INSERT INTO are_vpl VALUES ("MT19_2","070_19_2","MAT","19","2","2","Relha ntjarra inthorrala erinha lurnaka. Etnakanga ntjarra arrpunha menta naka. Etnanha Jesuala marrilaka. ");
INSERT INTO are_vpl VALUES ("MT19_3","070_19_3","MAT","19","3","3","Artwa Pharisee urrputjantama ekururna pitjika, erinha arrkarnitjika. Etna erinha pmarraka. “Nhanha arratjama nama artwala noa ekuranha imputjika, era paka ekura antjakunyanga?” ");
INSERT INTO are_vpl VALUES ("MT19_4","070_19_4","MAT","19","4","4","Jesuala etnanha ilaka, “Rrangkarra itjala Altjirraka Angkatja Imankinyala read-erraka? Altjirrala relhanha arrpmarnamalanga, era ‘etnanha orrea marla turta arrpmarnaka.’ ");
INSERT INTO are_vpl VALUES ("MT19_5","070_19_5","MAT","19","5","5","Altjirrala turtantama ilaka, ‘Lakinhanga artwala kaarta pa mia ekuranha impurlalhama, noa ekuranhalela turtantama kuterrama. Noarta eratharra turtantama mpurrka nyinterritjina.’ ");
INSERT INTO are_vpl VALUES ("MT19_6","070_19_6","MAT","19","6","6","Lakinhanga eratharra itja wotha tweta nama, nyinta pula. Relhala turta itja ilkngakitjika nhanha Altjirralala nyintalhelakala.” ");
INSERT INTO are_vpl VALUES ("MT19_7","070_19_7","MAT","19","7","7","Artwa Pharisee etnantama Jesuanha wotha pmarraka, “Iwunhangantama Moses-ala relha ntjarranha ilaka, artwala kala noa ekuranha imputjika, era paka ekura itja antjanga. Era erinha pepanta nthitjika, angkatja nhanhakarta, ‘Yinga kala ungkwanganga unpulhakantama’.” ");
INSERT INTO are_vpl VALUES ("MT19_8","070_19_8","MAT","19","8","8","Jesuala etnanha ilaka, “Moses-ala rrangkarranha impurlarrarnaka noa rrakangkarranhanga unpulhitjika, rrangkarra arrthata namanga warta. Tjontintjanga pula, nhanha itja kuta Altjirraka eterrintja naka. ");
INSERT INTO are_vpl VALUES ("MT19_9","070_19_9","MAT","19","9","9","Athantama rrangkarranha ilama, artwa erala noa ekuranha impuma, arrkutja era itja artwa arrpunhalela korna mpaarakalangatanya, era turtantama arrkutja arrpunha noa inama, era kala korna mpaarama.” ");
INSERT INTO are_vpl VALUES ("MT19_10","070_19_10","MAT","19","10","10","Kurtungurla etnantama Jesuanha ilaka, “Lakinhanga, nhanha marralkura namara noakunya nitjika.” ");
INSERT INTO are_vpl VALUES ("MT19_11","070_19_11","MAT","19","11","11","Jesuala pula etnanha ilaka, “Nhanha pula itja relha ingkarrakakathaka nama noakunya nitjika. ");
INSERT INTO are_vpl VALUES ("MT19_12","070_19_12","MAT","19","12","12","Kala artwa etnakanta, etnala itja orrea inthorra alkngerrakala. Etnaka turta, etnanhala artwala kornilakala. Urrputja arrpunhaka turta, etnala noakunya nitjika antja, etna kala Altjirrakanta urrkaputjinanga. Arai, relha erala noakunya nitjika antja, eranta kala noakunya nitjika.” ");
INSERT INTO are_vpl VALUES ("MT19_13","070_19_13","MAT","19","13","13","Relha arrpunha ntjarralantama katjia etnakanha Jesuurna kngitjika, era iltja ekuranha kapurta etnakanhaka arrarnitjika, etnakakwia Altjirrurna ingkitjika turta. Jesuaka kurtungurla ntjarrala pula relha etnanha unpurlenaka. ");
INSERT INTO are_vpl VALUES ("MT19_14","070_19_14","MAT","19","14","14","Jesuala pula etnanha ilaka, “Katjia etnanha impai. Yinga antja etna nukurna pitjitjika, Altjirranha antja namanga ntelalhitjika era Ingkarta etnaka namanga.” ");
INSERT INTO are_vpl VALUES ("MT19_15","070_19_15","MAT","19","15","15","Jesualantama iltja ekuranha kapurta etnakanhaka arrarnaka. Kurunga era wotha anpara lhaka. ");
INSERT INTO are_vpl VALUES ("MT19_16","070_19_16","MAT","19","16","16","Artwa nyintantama Jesuurna pitjimala erinha pmarraka, “Kaltjinthanhinthanhai, nthakinhama yinga marra ntelalhamara, yinga Altjirraka pmarala ngampakala etatha nitjinanga?” ");
INSERT INTO are_vpl VALUES ("MT19_17","070_19_17","MAT","19","17","17","Jesuala erinha ilaka, “Iwunhangama unta yinganha nhanhiperra pmarrama? Altjirra nyintanta marra nama. Unta paka antja namanga ngampakala etatha nitjika, Altjirraka turnintjaka kangkwerrai.” ");
INSERT INTO are_vpl VALUES ("MT19_18","070_19_18","MAT","19","18","18","Artwa era pula Jesuanha wotha pmarraka, “Turnintja nthanha ntjarrakantama yinga kangkwerritjika?” Jesuala erinha ilaka, “‘Unta itja relha arrpunhanha errilknga tutjika’. ‘Unta itja relha arrpunhaka noalela intitjika.’ ‘Unta itja relha arrpunhaka yultha nyilkngala initjika.’ ‘Unta itja relha arrpunhiperra orrtjerritjika.’ ");
INSERT INTO are_vpl VALUES ("MT19_19","070_19_19","MAT","19","19","19","‘Unta kaarta pa mia ungkwanganhaka kangkwerritjika.’ ‘Unta turta relha arrpunhaka kangkitjika, untala ungkwangararrpa kangkamanga ngerra.’” ");
INSERT INTO are_vpl VALUES ("MT19_20","070_19_20","MAT","19","20","20","Nthitja era Jesuanha alpmelaka, “Yinga pula turnintja nhanha ingkarrakaka kala kangkwerraka. Turnintja arrpunha paka namama?” ");
INSERT INTO are_vpl VALUES ("MT19_21","070_19_21","MAT","19","21","21","Jesuala erinha ilaka, “Unta paka antja namanga Altjirraka arratja inthorra kangkwerritjika, yultha ingkarraka ungkwanganha yirrinthai, money ingkarraka turtantama relha ilkngara ntjarranha nthai. Kurunga ungkwanga yultha ngerra kngarra alkirala intitjina. Unta turtantama nukanga tnaartangala pitjai.” ");
INSERT INTO are_vpl VALUES ("MT19_22","070_19_22","MAT","19","22","22","Nhanha wumala nthitja era ltarrperraka, alpuka turta. Erataka netaneta inthorra naka. ");
INSERT INTO are_vpl VALUES ("MT19_23","070_19_23","MAT","19","23","23","Jesualantama kurtungurla ekuranha ntjarranha ilaka, “Atha rrangkarranha nhanha nthurrpa ilama. Relha netanetaka kunha inpora inthorra nama Altjirraka pmarurna irrputjika. ");
INSERT INTO are_vpl VALUES ("MT19_24","070_19_24","MAT","19","24","24","Atha rrangkarranha nhanha turta ilama, nhanha rukaralkura nama camel needle-aka altjuranga tjananhitjika, nhanhangatjina, relha netaneta Altjirraka pmarurna irrputjika.” ");
INSERT INTO are_vpl VALUES ("MT19_25","070_19_25","MAT","19","25","25","Nhanha wumala kurtungurla ntjarra tnolkaka inthorra. Etnantama Jesuanha pmarraka, “Ngunhantama Altjirraka pmarurna irrputjina?” ");
INSERT INTO are_vpl VALUES ("MT19_26","070_19_26","MAT","19","26","26","Etnanha intarra aramala, Jesuala etnanha ilaka, “Relha yarna Altjirraka pmarurna irrpuma, erarrpa antja namanga. Altjirrala pula relhanha irrpalthala irrpulhelama, era antja namanga.” ");
INSERT INTO are_vpl VALUES ("MT19_27","070_19_27","MAT","19","27","27","Peter-alantama Jesuanha pmarraka, “Ingkartai, nurna kunha yulthalka, ramaramalka ingkarraka impurlalhaka ungkwanganga tnaartangala lhitjinala. Iwunhantama nurnaka ingkarna intitjina?” ");
INSERT INTO are_vpl VALUES ("MT19_28","070_19_28","MAT","19","28","28","Jesuala erinha alpmelaka, “Atha rrangkarranha nhanha nthurrpa ilama. Anma Altjirranha ntelalhamalanga era relha ingkarrakaka Ingkarta namanga, Relhaka 'Lira era chair makalaria ekuranhaka arrarnalhitjina. Kurunga rrangkarra turta, kurtungurla nukanha ntjarra, chair 12 arrpunhaka arrarnalhitjina. Rrangkarra turtantama Israel-aka ramarama 12 etnanha tjiperrawutjina. ");
INSERT INTO are_vpl VALUES ("MT19_29","070_19_29","MAT","19","29","29","Relha arrpunha ntjarra turta, etnala pmara paka, kalya paka, kwaiya paka, tjia paka, kaarta paka, mia paka impurlalhakala, nukanga tnaartangala lhitjinala, Altjirrala etnanha turta kngarra inthorra kwartiwutjina. Etna turtantama Altjirraka pmarala ngampakala etatha nitjina. ");
INSERT INTO are_vpl VALUES ("MT19_30","070_19_30","MAT","19","30","30","Relha etnala lyarta arrkurlerrama, etna ingkarnerritjina. Kanha relha etnala lyarta ingkarnerrama, etna arrkurlerritjina. ");
INSERT INTO are_vpl VALUES ("MT20_1","070_20_1","MAT","20","1","1","“Altjirranha relha ingkarrakaka Ingkarta namanga, kala lakinha ngerra nama. Artwa marna grapes-akurtwia ingutnhala inthorra lhaka artwa ntjarranha initjika, tnukulpa ekuranhala urrkaputjika. ");
INSERT INTO are_vpl VALUES ("MT20_2","070_20_2","MAT","20","2","2","Era turta artwa etnanha lhelaka $50 wages nthitjika. Etnakanga urlarra nhanha marra naka. Erantama etnanha tnukulpurna yairnaka, urrkaputjika. ");
INSERT INTO are_vpl VALUES ("MT20_3","070_20_3","MAT","20","3","3","Kala ingutnhalantama era wotha town-urna lhaka. Erantama artwa urrputja arrpunha araka kunpa itnarlanamanga. ");
INSERT INTO are_vpl VALUES ("MT20_4","070_20_4","MAT","20","4","4","Era etnanha ilaka, ‘Rrangkarra turta tnukulpurna lhai, urrkaputjika. Atha kala rrangkarranha arratja kwartiwutjina.’ Etna turtantama lhaka, urrkaputjika. ");
INSERT INTO are_vpl VALUES ("MT20_5","070_20_5","MAT","20","5","5","Kurunga ngkinyala, ngkinyiperra turta, era wotha town-urna lhaka, artwa arrpunha ntjarranha initjika, tnukulpala urrkaputjika. ");
INSERT INTO are_vpl VALUES ("MT20_6","070_20_6","MAT","20","6","6","Kala ngurrangurra inthorrantama era wothantema town-urna lhaka. Era artwa urrputja arrpunha araka kunpa itnarlanamanga. Erantama etnanha pmarraka, ‘Iwunhangala rrangkarra arlta ntjapara kunpa itnarlanaka?’ ");
INSERT INTO are_vpl VALUES ("MT20_7","070_20_7","MAT","20","7","7","Etna erinha ilaka, ‘Artwa nyintala kunha nurnanha itja urrkaputjika inaka paka.’ Tnukulpakurtwia erantama etnanha ilaka, ‘Kala rrangkarra turta tnukulpa nukanhurna lhai, urrkaputjika.’ ");
INSERT INTO are_vpl VALUES ("MT20_8","070_20_8","MAT","20","8","8","“Kala alkngaralantama, tnukulpakurtwia era urrkapunhapunha ntjarraka itornkaka ntangkalhaka. Era erinha ilaka, ‘Urrkapunhapunha ntjarranha ntangkamala, etnanha kala kwartiwai. Artwa ngurrangurranta urrkaputjika tjontakala ntjarranhakimparra kwartiwai. Kurunga artwa arrpunha ingkarrakanhantama, artwa ingutnhala inthorra tjontakala ntjarrakurtitja.’ ");
INSERT INTO are_vpl VALUES ("MT20_9","070_20_9","MAT","20","9","9","“Artwa ngurrangurra inthorranta urrkaputjika tjontakala ntjarra, etna pitjimala $50 inaka. ");
INSERT INTO are_vpl VALUES ("MT20_10","070_20_10","MAT","20","10","10","Nhanha aramala artwa lenha ntjarra etnala ingutnhala inthorra urrkaputjika tjontakala, etna etarlaraka etna kula kwartiwuntja kngarralkura initjinala. Etna turta pula $50-ntema inaka. ");
INSERT INTO are_vpl VALUES ("MT20_11","070_20_11","MAT","20","11","11","Kwartiwuntja etnaka inamala, etna tnukulpakurtwia ekururna wannga angkaka. ");
INSERT INTO are_vpl VALUES ("MT20_12","070_20_12","MAT","20","12","12","‘Artwa ingkarna inthorra urrkaputjika tjontakala ntjarra, etna kunha kurrka wara urrkapuka. Nurna pula arlta ntjapara urrkapuka, mpalha kngarrala turta. Kanha unta nurnanha loala kutala kwartiwuka.’ ");
INSERT INTO are_vpl VALUES ("MT20_13","070_20_13","MAT","20","13","13","“Tnukulpakurtwia erantama artwa wannga angkakala nyintanha ilaka, ‘Artwai, atha nganha arratja kwartiwuka. Ilirna nhanga arrkurlantema angkarraka unta $50-aka urrkaputjinala. ");
INSERT INTO are_vpl VALUES ("MT20_14","070_20_14","MAT","20","14","14","Kala kwartiwuntja ungkwanganha inamala, alpai. Yingarrpa antja naka artwa ingkarna inthorra urrkaputjika tjontakala ntjarranha kwartiwutjika, athala nganha kwartiwukala ngerra. ");
INSERT INTO are_vpl VALUES ("MT20_15","070_20_15","MAT","20","15","15","Nhanha kala nukathaka nama, money nukanha errarnpalhelitjika yingala antja namala ngerra. Unta nuka antjakunyama errama, atha relha arrpunhanha kangkintjala wara nthamanga?’ ");
INSERT INTO are_vpl VALUES ("MT20_16","070_20_16","MAT","20","16","16","“Lakinha ngerra relha etnala lyarta ingkarnerrama, etna arrkurlerritjina. Kanha relha etnala lyarta arrkurlerrama, etna ingkarnerritjinala.” ");
INSERT INTO are_vpl VALUES ("MT20_17","070_20_17","MAT","20","17","17","Etna Jerusalem-urna lhapalhaka. Jesualantama kurtungurla ekuranha ntjarranha ntangkamala, ilaka. ");
INSERT INTO are_vpl VALUES ("MT20_18","070_20_18","MAT","20","18","18","“Arai, nurna nhanha Jerusalem-urna lhama. Jerusalem ekuralantama arrpunhala Relhaka 'Lira erinha priest itornka ntjarraka lanthitjina, artwa Intarrangaltha ntjarraka turta. Etnantama erinha imilitjina. ");
INSERT INTO are_vpl VALUES ("MT20_19","070_20_19","MAT","20","19","19","Kurunga etna erinha Relha Lorinya ntjarraka lanthitjina, etna erinha arrampowutjika, whip-ala tutjika, ntolkaka turtantama kanthatutjika. Arlta tharraminyinta errilknga intamaliperra pula, Altjirrala erinha wotha kamalhelitjina.” ");
INSERT INTO are_vpl VALUES ("MT20_20","070_20_20","MAT","20","20","20","Kurunga Zebedee-aka noa, worra ekuranha tharrakarta pitjika, Jesuanha pmarritjika. Erantama Jesuanga urlarra mparalela arrarnalhaka. ");
INSERT INTO are_vpl VALUES ("MT20_21","070_20_21","MAT","20","21","21","Jesualantama erinha pmarraka, “Iwunhakama unta antja?” Era angkaka, “Unta Ingkarta kngarrantama namanga, yinga antja worra nukanha nyinta ungkwanganga akwala nitjika, arrpunha ungkwanganga kwanginyala.” ");
INSERT INTO are_vpl VALUES ("MT20_22","070_20_22","MAT","20","22","22","Jesuala pula artwa erinhatharra ilaka, “Mpalataka marntilparla inthorra pmarrama. Mpala paka nukalela nyingalauwumarama, yingala nyingalauwutjinala ngerra?” Eratharra angkaka, “Awakwia.” ");
INSERT INTO are_vpl VALUES ("MT20_23","070_20_23","MAT","20","23","23","Jesuala erinhatharra ilaka, “Mpala nthurrpa anma nyingalauwutjina, yingala nyingalauwutjinala ngerra. Relha ngunha pula nukanga akwala nitjina? Relha ngunha turtama nukanga kwanginyala nitjina? Nhanha itja nukathaka nama. Nhanha Kaarta nukanhakanta nama.” ");
INSERT INTO are_vpl VALUES ("MT20_24","070_20_24","MAT","20","24","24","Kurtungurla 10 arrpunhala nhanhiperra wumalanga, etna kanhanga ekura tharra yirrkngerraka. ");
INSERT INTO are_vpl VALUES ("MT20_25","070_20_25","MAT","20","25","25","Jesuala pula kurtungurla etnanha worlilamala ilaka. “Rrangkarra kala kaltja Relha Lorinya ntjarraka itornka, etna relha etnakanhaka tjitjarterrama. Relha kngarra ntjarra turta relha kornakorna ntjarraka. ");
INSERT INTO are_vpl VALUES ("MT20_26","070_20_26","MAT","20","26","26","Worla nukanhala pula itja lakinha ngerra nitjika. Relha erala worla nukanhaka itornka nitjika antja, era kala arrpunha ntjarraka tangitjala nitjika. ");
INSERT INTO are_vpl VALUES ("MT20_27","070_20_27","MAT","20","27","27","Relha erala worla nukanhaka itornka kngarra nitjika antja, era kala arrpunha ntjarraka kngarra tangitjala nitjika. ");
INSERT INTO are_vpl VALUES ("MT20_28","070_20_28","MAT","20","28","28","Arai, Relhaka 'Lira pitjika relha ntjarraka tangitjala nitjika, itja etna ekura tangitjala nitjika. Era pitjika relha ntjarrakakwia ilutjika, etnanha tangkalhelitjika turta.” ");
INSERT INTO are_vpl VALUES ("MT20_29","070_20_29","MAT","20","29","29","Jesuanha, kurtungurla ekuranha ntjarra turta Jericho-anga rratamanga, worla kngarra Jesuanga tnaartangala lhakantema. ");
INSERT INTO are_vpl VALUES ("MT20_30","070_20_30","MAT","20","30","30","Artwa panga tharra tjaiyanga kutala narlanaka. Panga eratharra wumalanga Jesuanha tjaiyala pitjimanga, eratharra ekura ilkaka, “Ingkartai, David-aka 'Lirai, ilirnaka montjamontja ntelalhai.” ");
INSERT INTO are_vpl VALUES ("MT20_31","070_20_31","MAT","20","31","31","Relha ntjarrala pula erinhatharra turnaka, “Tjukunyerrai!” Eratharra pula kuta intarra ilkaka, “Ingkartai, David-aka 'Lirai, ilirnaka montjamontja ntelalhai.” ");
INSERT INTO are_vpl VALUES ("MT20_32","070_20_32","MAT","20","32","32","Itnatjalhamala, Jesuala erinhatharra ntangkaka. Erantama erinhatharra pmarraka, “Iwunhangama mpala nuka ilkaka?” ");
INSERT INTO are_vpl VALUES ("MT20_33","070_20_33","MAT","20","33","33","Eratharra angkaka, “Ingkartai, alknga ilirnaka marrilai.” ");
INSERT INTO are_vpl VALUES ("MT20_34","070_20_34","MAT","20","34","34","Jesuanha ekuratharra ltarrperraka. Erantama alknga ekuratharra anpuka. Alknga ekuratharrantama marrerraka. Eratharra turtantama ekuranga tnaartangala lhaka. ");
INSERT INTO are_vpl VALUES ("MT21_1","070_21_1","MAT","21","1","1","Jesuanha, kurtungurla ekuranha ntjarra turta kala Jerusalem-aka etinyerrakantama. Etnantama town kurrka nyinturna pitjika, rretnya ekura Bethphage. Bethphage erataka Olive Partanga kuta italhaka. ");
INSERT INTO are_vpl VALUES ("MT21_2","070_21_2","MAT","21","2","2","Jesualantama kurtungurla tharra ekuranha yairnaka. Era erinhatharra ilaka. “Pmara kurrka arrpunha tanhurna lharrai. Pmaraka irrpunhamala ngerra mpala donkey marla aritjina rope-ala yirnakala, kurrka ekuranhakarta itnarlanamanga. Rope erinha ilumala, donkey tharranhantema nukurna kngitjai. ");
INSERT INTO are_vpl VALUES ("MT21_3","070_21_3","MAT","21","3","3","Arrpunhala paka mpalanha pmarramanga, ‘Iwunhangama mpala donkey erinhatharra kngama?’ Mpala lakinhanta angkai, ‘Ingkartanha kunha ekuratharra antja.’ Erantama donkey erinhatharra kala impurlenitjina.” ");
INSERT INTO are_vpl VALUES ("MT21_4","070_21_4","MAT","21","4","4","Lakinha Altjirraka lhelintja nthurrperraka. Altjirraka urrpia arrpunhala imanka relha ntjarranha ilaka, ");
INSERT INTO are_vpl VALUES ("MT21_5","070_21_5","MAT","21","5","5","“Relha Zion-arinya ntjarranha ilai. Arai, king rrakangkarra, kala rrakangkarrurna pitjimantama. Era itja tjurnalhama. Era donkey-ala nanhama, donkey marlaka kurrkala purrama.” ");
INSERT INTO are_vpl VALUES ("MT21_6","070_21_6","MAT","21","6","6","Kurtungurla eratharra pmara kurrka ekururna lhaka, Jesuala erinhatharra turnakala ngerra. ");
INSERT INTO are_vpl VALUES ("MT21_7","070_21_7","MAT","21","7","7","Kurtungurla eratharrantama donkey erinhatharra kngitjalpurraka. Kurunga eratharra mantarra ekuratharra donkey manhangaka arrarnaka. Jesuanha turtantama donkey-aka ntjika. ");
INSERT INTO are_vpl VALUES ("MT21_8","070_21_8","MAT","21","8","8","Jesuanha tjaiyakerramalanga worla kngarrala mantarra etnakanha tjaiyaka ntjamiwuka. Kanha worla kngarra arrpunhala walyala kaka, walya nhanha turta tjaiyaka ntjamiwuka. ");
INSERT INTO are_vpl VALUES ("MT21_9","070_21_9","MAT","21","9","9","Relha ntjarra Jesuanga arrkurla lhaka. Relha ntjarra arrpunha turta ekuranga tnaartangala pitjika. Etna ingkarraka intarra ilkarlanaka, “Nurna David-aka 'Liranha lyarta tnantjama. Altjirrai, urrpia ungkwanganha lyarta nurnakurna pitjima. Unta erinha lyekarrilai. Nurna Altjirranha turta lyarta kngarra inthorra tnantjama.” ");
INSERT INTO are_vpl VALUES ("MT21_10","070_21_10","MAT","21","10","10","Jesuanha Jerusalem-aka irrpunhakantama. Relha Jerusalem-arinya ntjarra tnolkamala pmarrarraka, “Ngunhama artwa nhanha?” ");
INSERT INTO are_vpl VALUES ("MT21_11","070_21_11","MAT","21","11","11","Relha ntjarrala etnanha alpmelaka, “Nhanha kunha Jesuanha, Altjirraka urrpia. Era Nazareth-arinya nama, pmara Galilee-arinya.” ");
INSERT INTO are_vpl VALUES ("MT21_12","070_21_12","MAT","21","12","12","Jesuanha Altjirraka temple-urna irrpuka. Temple kwanala artwa ntjarra nitjata, etnala nturrurta yirrinthitjata, relha epinyaka money turta ekngarrpunhilitjata. Jesuala etnanha unpurlenaka. Era table etnakanha, chair etnakanha turta ankartiwuka. ");
INSERT INTO are_vpl VALUES ("MT21_13","070_21_13","MAT","21","13","13","Era etnanha ilaka. “Altjirraka Angkatja Imankinyala ilama, ‘Iltha nuka relha ingkarrakaka pmara nitjika, pmara nhanga ekururnala etna pitjima nukurna ingkitjika. Kanha rrangkarra iltha nukanha nyilkngampaka pmaratitjala mpaaraka.’” ");
INSERT INTO are_vpl VALUES ("MT21_14","070_21_14","MAT","21","14","14","Relha panga ntjarra, inurra ntjarra turtantama Jesuurna pitjika era temple-ala namalanga. Era etnanha marrilaka turta. ");
INSERT INTO are_vpl VALUES ("MT21_15","070_21_15","MAT","21","15","15","Priest itornka ntjarrala, artwa Intarrangaltha ntjarrala araka Jesuala tjatjikarta ntjarra urrkapumanga. Etna turta wuka katjia ntjarra lakinha lyilhamanga, “Nurna David-aka 'Liranha lyarta tnantjama.” Etnantama Jesuaka yirrkngerraka. ");
INSERT INTO are_vpl VALUES ("MT21_16","070_21_16","MAT","21","16","16","Artwa nhanha etnantama Jesuanha pmarraka, “Unta katjia nhanha ntjarraka angkatja wumama?” Jesuala etnanha ilaka, “Awa, atha wumakwia. Rrangkarra itjala ilpangkama? Altjirraka Angkatja Imankinyala ilama, “Altjirrai, unta kunha katjia kurrka ntjarranha, ipatja ntjunha ntjarranha turta kaltjinthaka nganha tnantjitjika.” ");
INSERT INTO are_vpl VALUES ("MT21_17","070_21_17","MAT","21","17","17","Jesuala etnanha impurlalhakantama. Kurunga Jerusalem-anga rratamala, era Bethany-urna lhaka, intitjika. ");
INSERT INTO are_vpl VALUES ("MT21_18","070_21_18","MAT","21","18","18","Ingutnhala Jerusalem-urna alpumala, Jesuanha ngaiyala wulhaka. ");
INSERT INTO are_vpl VALUES ("MT21_19","070_21_19","MAT","21","19","19","Irna tjurrka nyinta aramala, era irna ekururna lhaka, tjurrkaka. Era pula ilpalhanta araka, tjurrka annga itjala. Erantama irna erinha ilaka, “Unta itja wotha marnakarterritjina, itja kuta.” Irna tjurrka erantama kala ntjirrkerraka. ");
INSERT INTO are_vpl VALUES ("MT21_20","070_21_20","MAT","21","20","20","Nhanha aramala kurtungurla etna tnolkamala angkaka, “Yai, irna nhanha pula warangala inthorra ntjirrkerralalhaka.” ");
INSERT INTO are_vpl VALUES ("MT21_21","070_21_21","MAT","21","21","21","Jesuala pula etnanha ilaka, “Rrangkarra paka Altjirranha kurrka waranta tnakamanga, Altjirranha turta itja ilpoiwumanga, rrangkarra turta tjatjikarta urrkaputjina. Rrangkarra parta kngarritja nhanha turnamanga laiyaka iwulhitjika, era kala laiyaka iwulhitjina. ");
INSERT INTO are_vpl VALUES ("MT21_22","070_21_22","MAT","21","22","22","Rrangkarra paka Altjirranha tnakamanga rrangkarra ekururna ingkamalanga, era kala rrangkarranha wutjina.” ");
INSERT INTO are_vpl VALUES ("MT21_23","070_21_23","MAT","21","23","23","Jesuala relha ntjarranha temple kwanala kaltjinthamalanga, priest itornka ntjarra, kngarripata ntjarra turta ekururna pitjika. Etna erinha pmarraka, “Ngunhalama nganha turnaka relha ntjarranha kaltjinthitjika? Nhanha ungkwangathaka namama?” ");
INSERT INTO are_vpl VALUES ("MT21_24","070_21_24","MAT","21","24","24","Jesuala etnanha alpmelaka, “Atha turta rrangkarranha pmarritjina. Rrangkarra paka yinganha alpmelamanga, atha turta rrangkarranha alpmelitjinantema. ");
INSERT INTO are_vpl VALUES ("MT21_25","070_21_25","MAT","21","25","25","Yinganha ilai, Ngunhalama John-anha turnaka relha ntjarranha kaltjirrpulhelitjika? Thunga Altjirrala? Thunga relhala paka?” Nhanhiperra eterramala, etna lakinha ilarraka. “Nurna paka erinha ilamanga Altjirrala erinha turnakala, era nurnanha ilitjina, ‘Iwunhangantama rrangkarra erinha itja tnakaka?’ ");
INSERT INTO are_vpl VALUES ("MT21_26","070_21_26","MAT","21","26","26","Nurna paka erinha ilamanga relhala erinha turnakala, relha ntjarrala nurnaka yirrkngerritjina.” Relha ntjarranga urlarra John-anhataka Altjirraka urrpia naka. ");
INSERT INTO are_vpl VALUES ("MT21_27","070_21_27","MAT","21","27","27","Etnantama Jesuanha ilaka, “Nurna itja kaltja.” Jesualantama etnanha ilaka, “Lakinhanga atha turta rrangkarranha itjantema alpmelitjina.” ");
INSERT INTO are_vpl VALUES ("MT21_28","070_21_28","MAT","21","28","28","Jesualantama etnanha pmarraka, “Nthakinhama rrangkarra nhanhiperra etarlarama? Wurlathanai. Artwa nyintaka 'lira tharra naka. Arlta arrpunhala era worra arrkurlinya ekuranha ilaka, ‘'Lirai, grapes tnukulpala urrkaputjika lhai.’ ");
INSERT INTO are_vpl VALUES ("MT21_29","070_21_29","MAT","21","29","29","Era pula angkaka, ‘Kngarripatai, yinga itja lhitjina.’ Anma pula era porerraka, lhaka turta. ");
INSERT INTO are_vpl VALUES ("MT21_30","070_21_30","MAT","21","30","30","Kaarta erantama tjia ekuranha ilaka, ‘'Lirai, grapes tnukulpala urrkaputjika lhai.’ Era kaarta ekuranha alpmelaka, ‘Yinga kala lhitjina.’ Era pula itjala lhaka. ");
INSERT INTO are_vpl VALUES ("MT21_31","070_21_31","MAT","21","31","31","Rrangkarrantama yinganha ilai. Worra ngunhama kaarta ekuranhaka kangkwerraka?” Etna erinha ilaka, “Worra arrkurlinya erakwia.” Jesualantama etnanha ilaka, “Atha rrangkarranha nhanha nthurrpa ilama. Artwa tax money kotjinha ntjarra, arrkutja tnapurta ntjarra turta Altjirraka pmarurna irrputjina. Kanha rrangkarra itjala. ");
INSERT INTO are_vpl VALUES ("MT21_32","070_21_32","MAT","21","32","32","John-anha nhanga pitjika, era turta rrangkarranha tjaiya arratja erinha ntelaka. Rrangkarra pula erinha itja tnakaka. Artwa tax money kotjinha ntjarrala, arrkutja tnapurta ntjarrala turta pula erinha tnakakala. Kanha rrangkarra itjala Altjirrurna toperraka, erinha tnakaka paka.” ");
INSERT INTO are_vpl VALUES ("MT21_33","070_21_33","MAT","21","33","33","“Rrangkarra yinganha wurlathanai, atha rrangkarranha yia arrpunha alpmelamanga. Pmarakurtwia nyintala marna grapes ingkairnaka tnukulpa ekuranhala. Erantama parta inamala, tnukulpa ekuranga fence itaka. Era iparta turta tnyaka, nhanga marna grapes etnanha anma nharrkutjika. Era iltha tjenya turta itaka, artwala kartninyanga tnukulpa erinha kartaritjinanga. Kurunga era tnukulpa erinha artwa arrpunha ntjarraka rent-emilaka. Kurtwia erantama pmara arrpunhurna lhaka. ");
INSERT INTO are_vpl VALUES ("MT21_34","070_21_34","MAT","21","34","34","Marnaka kotjintjaka antalalantama, kurtwia era urrkapunhapunha ekuranha ntjarranha yairnaka, rent money ekuranhaka. ");
INSERT INTO are_vpl VALUES ("MT21_35","070_21_35","MAT","21","35","35","Artwa etna pula urrkapunhapunha etnanha errkuka. Arrpunhanha etna whip-ala tuka. Arrpunhanha etna errilknga tuka. Arrpunhanha etna partala waka. ");
INSERT INTO are_vpl VALUES ("MT21_36","070_21_36","MAT","21","36","36","Kurtwia erantama urrkapunhapunha arrpunha ntjarra etnakurna yairnaka, ntjarralkura arrkurlangatjina. Etna pula etnanha turta tukantema. ");
INSERT INTO are_vpl VALUES ("MT21_37","070_21_37","MAT","21","37","37","Anma kurtwia era 'lira ekuranhantama etnakurna yairnaka. Era eterraka, “Etna ekura kangkwerritjina.” ");
INSERT INTO are_vpl VALUES ("MT21_38","070_21_38","MAT","21","38","38","Artwa etna pula 'lira erinha aramala, lakinhala angkarraka. “Nhanha kunha 'lira era. Anma kunha tnukulpa nhanha ekurantama nitjina. Mpa, nurna erinha errilknga twiai, tnukulpa nhanha kala nurnakantama nitjinanga.” ");
INSERT INTO are_vpl VALUES ("MT21_39","070_21_39","MAT","21","39","39","Etnantama erinha errkuka, tnukulpanga kathurna iwuka, errilknga tuka turta. ");
INSERT INTO are_vpl VALUES ("MT21_40","070_21_40","MAT","21","40","40","Jesualantama etnanha pmarraka, “Nthakinhama rrangkarra etarlarama? Kurtwia era pitjalpumalanga, era paka etnaka kangkitjinama?” ");
INSERT INTO are_vpl VALUES ("MT21_41","070_21_41","MAT","21","41","41","Etna erinha ilaka. “Itja. Etna artwa korna warta namanga, era etnaka kngarra alkngarnterritjina, etnanha errilknga tutjina turta. Kurunga era tnukulpa ekuranha artwa arrpunha ntjarranhantama nthitjina, ekura ntarntaritjika. Artwa arrpunha etnanha purrama, etnala erinha rent money ekuranha arratja nthitjinala.” ");
INSERT INTO are_vpl VALUES ("MT21_42","070_21_42","MAT","21","42","42","Jesuala etnanha ilaka, “Rrangkarra kala Altjirraka Angkatja Imankinya nhanhaka kaltja, ‘Parta nhanga iltha itanha ntjarrala ipmintja iwukala, erantama lyarta parta tjiparra inthorra era nama. Ingkarta erarrpa ilaka era tjiparra inthorra namanga. Nurna kala tnolkamanta, nhanha aramala.’ ");
INSERT INTO are_vpl VALUES ("MT21_43","070_21_43","MAT","21","43","43","Lakinhanga atha rrangkarranha ilama Altjirrala rrangkarranha unputjina. Erantama relha arrpunha ntjarranha initjina worla ekura nitjika. Relha arrpunha ntjarranha purrama, etnala ekura kangkwerritjinala. ");
INSERT INTO are_vpl VALUES ("MT21_44","070_21_44","MAT","21","44","44","Arai, relha erala parta lenhakarlaka tnyimanga, erinha Altjirrala ungkwaltjilitjina. Kanha relha ekurakarlakala parta era tnyimanga, erinha parta erala urrpmaltjitjina.” ");
INSERT INTO are_vpl VALUES ("MT21_45","070_21_45","MAT","21","45","45","Priest itornka ntjarrala, artwa Pharisee ntjarrala turta yia nhanha wumalanga, etna lhangkaraka era etnakiperra angkamanga. ");
INSERT INTO are_vpl VALUES ("MT21_46","070_21_46","MAT","21","46","46","Etnantama antja naka erinha errkutjika, etna pula relha ntjarranga trerraka. Relha etnataka etarlaraka Jesuanha Altjirraka urrpia namanga. ");
INSERT INTO are_vpl VALUES ("MT22_1","070_22_1","MAT","22","1","1","Jesualantama etnanha wotha kaltjinthaka, etnaka yia alpmelamala. ");
INSERT INTO are_vpl VALUES ("MT22_2","070_22_2","MAT","22","2","2","Era etnanha ilaka, “Altjirranha relha ingkarrakaka Ingkarta namanga, kala lakinha ngerra nama. King nyinta naka, erala 'lira ekuranhaka mpanyaka tjinkarra urrkapukala. ");
INSERT INTO are_vpl VALUES ("MT22_3","070_22_3","MAT","22","3","3","Era turta relha arrpunha ntjarranha arrkurla kuta ilaka, era etnanha tjinkarraka ntangkitjinala. Anma era urrkapunhapunha ntjarranha yairnaka relha etnanha ilitjika, ‘Pitjai, marnalka ingkarraka kala namanga.’ Relha etna pula itja antja naka pitjitjika. ");
INSERT INTO are_vpl VALUES ("MT22_4","070_22_4","MAT","22","4","4","King erantama urrkapunhapunha arrpunha ntjarranha yairnaka, relha etnanha wothantema ntangkitjika. King era urrkapunhapunha etnanha turnaka relha etnanha lakinha ilitjika. “Arai, atha kala tjinkarra nukanha urrkapuka. Kara ntira ingkarraka atha kala tuka, etaka turta. Marnalka ingkarraka kala intama. Kala tjinkarraka pitjai.” ");
INSERT INTO are_vpl VALUES ("MT22_5","070_22_5","MAT","22","5","5","Relha etna pula itja kuta antja naka pitjitjika. Arrpunha tnukulpa ekuranhurna lhaka. Arrpunha yulthaka urrkaputjika lhaka. ");
INSERT INTO are_vpl VALUES ("MT22_6","070_22_6","MAT","22","6","6","Arrpunha ntjarrala king-aka urrkapunhapunha ntjarranha errkuka, etnaka alkngarnterraka, etnanha errilknga tuka turta. ");
INSERT INTO are_vpl VALUES ("MT22_7","070_22_7","MAT","22","7","7","King erantama yirrkngerraka. Era tjapartia ekuranha ntjarranha yairnaka relha nhanha etnanha yirralhelitjika, pmara etnakanha turta urala etitjika. ");
INSERT INTO are_vpl VALUES ("MT22_8","070_22_8","MAT","22","8","8","Erantama urrkapunhapunha ekuranha ntjarranha ilaka, “Atha tjinkarra nukanha kala urrkapuka. Relha athala arrkurla ntangkakala, etnaka pula yinga itja wotha antja. ");
INSERT INTO are_vpl VALUES ("MT22_9","070_22_9","MAT","22","9","9","Lakinhanga rrangkarra relha arrpunha ntjarrurna lharrirrai. Etnanha ntangkai turta tjinkarra nukanhaka pitjitjika.” ");
INSERT INTO are_vpl VALUES ("MT22_10","070_22_10","MAT","22","10","10","Urrkapunhapunha etna lhaka. Etna relha ntjarra arltaraka, relha marra pa relha korna. Etna etnanha worlilaka. Kala relha kngarrantama iltha ekurala naka. ");
INSERT INTO are_vpl VALUES ("MT22_11","070_22_11","MAT","22","11","11","King erantama iltha ekururna irrpentjika. Era relha etnanha tjoraraka. Erantama artwa arrpunha araka, erala itja mantarra marraka ekarralhakala. ");
INSERT INTO are_vpl VALUES ("MT22_12","070_22_12","MAT","22","12","12","King-alantama erinha pmarraka, “Tjinai, nthakinhala unta nhanhurna irrpentjika mantarra kornakarta?” Era pula pmarna kuta naka. ");
INSERT INTO are_vpl VALUES ("MT22_13","070_22_13","MAT","22","13","13","King erantama urrkapunhapunha ntjarranha turnaka, “Iltja ekuranha, ingka ekuranha turta yirnai. Kurunga rrangkarra erinha iltha nukanhanga kathurna iwai, pmara thapathapurna. Tanhala relha itnima, itetja turta kakulhama. ");
INSERT INTO are_vpl VALUES ("MT22_14","070_22_14","MAT","22","14","14","Arai, Altjirrala relha ntjarranha ntangkama. Era pula urrputjanha wara urrarama.” ");
INSERT INTO are_vpl VALUES ("MT22_15","070_22_15","MAT","22","15","15","Artwa Pharisee ntjarrala Jesuanha arrkarnitjika antja naka. Etnantama worlerraka nhanhiperra angkarritjika. ");
INSERT INTO are_vpl VALUES ("MT22_16","070_22_16","MAT","22","16","16","Kurunga etna kurtungurla urrputja etnakanha Jesuurna yairnaka, King Herod-aka urrkapunhapunha urrputja turta. Etnantama Jesuanha pmarraka, “Kaltjinthanhinthanhai, nurna kaltja unta artwa ilporatha namanga. Nurna turta kaltja unta relha ntjarranha kaltjinthama Altjirranga urlarra arratja ntelalhitjika. Nurna turta kaltja unta itja relhanga trerramanga. ");
INSERT INTO are_vpl VALUES ("MT22_17","070_22_17","MAT","22","17","17","Nurnanha ilai, Altjirrala nurnanha turnamama Caesar-anha tax money nthitjika?” ");
INSERT INTO are_vpl VALUES ("MT22_18","070_22_18","MAT","22","18","18","Jesuanha pula kaltja naka etna korna eterramanga. Erantama etnanha pmarraka, “Artwa pmatha ntjarrai, iwukama rrangkarra yinganha arrkarnama? ");
INSERT INTO are_vpl VALUES ("MT22_19","070_22_19","MAT","22","19","19","Yinganha tax money ntelai.” Etnantama erinha tax money ungkwaltja nthaka. ");
INSERT INTO are_vpl VALUES ("MT22_20","070_22_20","MAT","22","20","20","Erantama etnanha pmarraka, “Ngunhaka ntolyama money ekurala nama? Ngunhaka rretnya turtama money ekurala nama?” ");
INSERT INTO are_vpl VALUES ("MT22_21","070_22_21","MAT","22","21","21","Etna erinha alpmelaka, “Caesar-akakwia.” Jesualantama etnanha ilaka, “Money nhanha Caesar-aka namanga, rrangkarra nhanha kala Caesar erinha ntharrirrai. Rrangkarra turta Altjirraka kangkwerrai, erala rrangkarranha turnakala ngerra.” ");
INSERT INTO are_vpl VALUES ("MT22_22","070_22_22","MAT","22","22","22","Angkatja nhanha wumala etna tnolkaka. Etnantama erinha impurlalhaka, alpuka turta. ");
INSERT INTO are_vpl VALUES ("MT22_23","070_22_23","MAT","22","23","23","Artwa Sadducee ntjarrantama Jesuurna pitjika. Sadducee etnataka relha ntjarranha ilitjata, relha errilknga ntjarra itja kamerritjinala. Sadducee etnantama Jesuanha pmarraka, ");
INSERT INTO are_vpl VALUES ("MT22_24","070_22_24","MAT","22","24","24","“Kaltjinthanhinthanhai, Moses-ala nurnanha lakinha turnaka. Artwa paka katjiakunya ilumanga, tjia ekuranhala warlukurta erinha noa initjika, kalya ekuranhaka katjia intitjinanga paka. ");
INSERT INTO are_vpl VALUES ("MT22_25","070_22_25","MAT","22","25","25","“Arai, pmara nhanhala kanhanganhanga 7 naka. Kalya kngarrala noa inaka, era pula katjiakunya iluka. Tjia ekuranhalantama arrkutja erinha noa inaka. ");
INSERT INTO are_vpl VALUES ("MT22_26","070_22_26","MAT","22","26","26","Tjia nhanha era pula katjiakunyantema iluka. Kurunga tjia arrpunhala arrkutja erinha noa inaka. Era turta pula katjiakunyantema iluka. Lakinha kanhanganhanga ingkarrakala arrkutja nyinta erinha noa tnyinaka. Ingkarraka kala ilukantama. ");
INSERT INTO are_vpl VALUES ("MT22_27","070_22_27","MAT","22","27","27","Kurunga ingkarna arrkutja era turtantama iluka. ");
INSERT INTO are_vpl VALUES ("MT22_28","070_22_28","MAT","22","28","28","Altjirrala relha errilknga ingkarrakanha kamalhelamanga, artwa ngunhaka noantama arrkutja nhanha era nitjina? Era kunha kanhanganhanga 7-akantema noa nakala.” ");
INSERT INTO are_vpl VALUES ("MT22_29","070_22_29","MAT","22","29","29","Jesuala pula etnanha ilaka, “Rrangkarrataka paalakarla pmarrama. Rrangkarrataka Altjirraka Angkatja Imankinyaka kotna. Rrangkarra turta kngwerraka Altjirranha ekarlta inthorra namanga. ");
INSERT INTO are_vpl VALUES ("MT22_30","070_22_30","MAT","22","30","30","Anma, Altjirrala relha errilknga ntjarranha kamalhelamalanga, etna itja noa inarritjina. Etna kala angel ntjarra ngerra nitjina. ");
INSERT INTO are_vpl VALUES ("MT22_31","070_22_31","MAT","22","31","31","Rrangkarra kunha ilpoiwuma Altjirrala relha errilknga ntjarranha kamalhelitjinala. Altjirrala kunha rrangkarranha ilama, ");
INSERT INTO are_vpl VALUES ("MT22_32","070_22_32","MAT","22","32","32","‘Yinga Abraham-aka Altjirra nama, Isaac-aka Altjirra, Jacob-aka Altjirra turta.’ Arai, Altjirranha relha etathaka Altjirra nama, itja relha errilknga ntjarraka.” ");
INSERT INTO are_vpl VALUES ("MT22_33","070_22_33","MAT","22","33","33","Relha worla etna tnolkaka, etna Jesuanha wumalanga era etnanha kaltjinthamanga. ");
INSERT INTO are_vpl VALUES ("MT22_34","070_22_34","MAT","22","34","34","Artwa Pharisee ntjarrala wuka Jesuala artwa Sadducee ntjarranha tjukunyilakala. Etnantama worlerraka erinha pmarritjika. ");
INSERT INTO are_vpl VALUES ("MT22_35","070_22_35","MAT","22","35","35","Etnakanga arrpunhala, artwa Intarrangalthalantama, Jesuanha pmarraka, ");
INSERT INTO are_vpl VALUES ("MT22_36","070_22_36","MAT","22","36","36","“Kaltjinthanhinthanhai, yinganha Altjirraka turnintja kngarra erinha ilai?” ");
INSERT INTO are_vpl VALUES ("MT22_37","070_22_37","MAT","22","37","37","Jesuala erinha ilaka, “Unta Ingkarta Altjirra ungkwanganhaka kngarra inthorra kangkitjika. Unta ekura kuta eterritjika. Unta erinhanta tnakitjika. ");
INSERT INTO are_vpl VALUES ("MT22_38","070_22_38","MAT","22","38","38","Nhanha turnintja kngarra era nama. ");
INSERT INTO are_vpl VALUES ("MT22_39","070_22_39","MAT","22","39","39","Turnintja arrpunha nhanha turta kngarra nama. Unta relha arrpunha ntjarraka kangkitjika, untala ungkwangararrpa kangkamanga ngerra. ");
INSERT INTO are_vpl VALUES ("MT22_40","070_22_40","MAT","22","40","40","Kala nhanhanta Moses-ala, Altjirraka urrpia imankinya arrpunha ntjarrala turta relha ntjarranha kaltjinthaka.” ");
INSERT INTO are_vpl VALUES ("MT22_41","070_22_41","MAT","22","41","41","Artwa Pharisee etna ekuralela namalangantema, Jesuala etnanhantama pmarraka. ");
INSERT INTO are_vpl VALUES ("MT22_42","070_22_42","MAT","22","42","42","“Nthakinhama rrangkarra Kristiperra etarlarama? Ngunhaka 'lirama era?” Etna erinha ilaka, “David-akakwia.” ");
INSERT INTO are_vpl VALUES ("MT22_43","070_22_43","MAT","22","43","43","Erantama etnanha pmarraka, “Nthakinhantama Enka Alkngaltarala David-anha turnaka erinha Ingkarta kitjika? David era nhanga ilaka, ");
INSERT INTO are_vpl VALUES ("MT22_44","070_22_44","MAT","22","44","44","‘Ingkarta era ingkarta nukanha ilaka: akwa nukanhanga arrarnalhai, atha leltja ungkwanganha ntjarranharrka pmakwinitjinanga.’ ");
INSERT INTO are_vpl VALUES ("MT22_45","070_22_45","MAT","22","45","45","David-ala paka Kristanha Ingkarta kakalanga, nthakinhantama Kristanha David-aka 'lira nama?” ");
INSERT INTO are_vpl VALUES ("MT22_46","070_22_46","MAT","22","46","46","Nyintala Jesuanha nhanha yarna alpmelaka. Nhanha ekuriperra relha nyinta itja wotha ekura irrpaltherraka, erinha pmarritjika. ");
INSERT INTO are_vpl VALUES ("MT23_1","070_23_1","MAT","23","1","1","Jesuanhantama relha ntjarrurna, kurtungurla ekuranha ntjarrurna turta angkaka. Era etnanha ilaka, ");
INSERT INTO are_vpl VALUES ("MT23_2","070_23_2","MAT","23","2","2","“Artwa Intarrangaltha ntjarrala, artwa Pharisee ntjarrala turta rrangkarranha Altjirraka Angkatja Imankinya kaltjinthama, Moses-ala ngerra. ");
INSERT INTO are_vpl VALUES ("MT23_3","070_23_3","MAT","23","3","3","Lakinhanga rrangkarra angkatja ingkarraka etnakanhaka kangkwerritjika. Rrangkarra pula itja ntelalhitjika, etnala ntelalhamanga ngerra. Arai, etnarrpa kunha itja angkatja ekura kangkwerrama, angkatja nhanga etnala rrangkarranha kangkwerritjika turnama. ");
INSERT INTO are_vpl VALUES ("MT23_4","070_23_4","MAT","23","4","4","“Etna relha ntjarranha kaltjinthamala rrothama inthorra ngerra. Etna turta etnaka itja kurrka rukarilama paka. ");
INSERT INTO are_vpl VALUES ("MT23_5","070_23_5","MAT","23","5","5","Etna relhanga urlarra kaiyaka inthorra ntelalhama, relhala etnanha tnantjitjinanga. Etna irna tjilara ngerrakalka ekarralhama, tjilara nhanga Altjirraka Angkatjakartaka, relhala etnanha aritjinanga. ");
INSERT INTO are_vpl VALUES ("MT23_6","070_23_6","MAT","23","6","6","Arrpunhala etnanha tjinkarraka ntangkamalanga, etna katha marra inthorraka arrarnalhama. Etna synagogue-urna pepaka lhamalanga, etna arrkurla inthorraka arrarnalhama. ");
INSERT INTO are_vpl VALUES ("MT23_7","070_23_7","MAT","23","7","7","Etna shopping-aka lhamanga, etna antja nama relha ntjarrala etnanha ‘Kaltjinthanhinthanha’ anparnitjika. ");
INSERT INTO are_vpl VALUES ("MT23_8","070_23_8","MAT","23","8","8","“Arrpunhala pula rrangkarranha itjala ‘Kaltjinthanhinthanha’ anparnitjika. Yinga nyintanta kaltjinthanhinthanha rrakangkarra nama. Rrangkarra ingkarraka turta tjia ntjarra nama. ");
INSERT INTO are_vpl VALUES ("MT23_9","070_23_9","MAT","23","9","9","Rrangkarra turta itja artwa arrpunhanha ‘kaarta’ anparnitjika, rrakangkarra ingkarrakaka Kaarta nyinta namanga, alkirala. ");
INSERT INTO are_vpl VALUES ("MT23_10","070_23_10","MAT","23","10","10","Rrangkarra turta itja nyintanha ‘itornka’ anparnitjika, rrakangkarra kala itornka nyinta namanga, Kristanha. ");
INSERT INTO are_vpl VALUES ("MT23_11","070_23_11","MAT","23","11","11","Relha erala tjitjarta rrakangkarra namanga, era kala arrpunha ntjarraka tangitjala nitjika. ");
INSERT INTO are_vpl VALUES ("MT23_12","070_23_12","MAT","23","12","12","Relha erala Altjirranga urlarra tnakalhama, erinha Altjirrala ipmintja iwutjina. Kanha relha erala Altjirranga urlarra porapora ntelalhama, erinha Altjirrala tnyinitjina kuta. ");
INSERT INTO are_vpl VALUES ("MT23_13","070_23_13","MAT","23","13","14","“Artwa Intarrangaltha ntjarrai, artwa Pharisee ntjarrai turta, rrangkarrataka imampurla kngarra nitjina. Pmatha ntjarrai, rrangkarra kunha tjaiya erinha marntilaka, erala Altjirraka Pmarurna intanhama. Rrangkarra itja tjaiya nhanhala lhama. Rrangkarra turta relha lenha etnanha parrama, etnala tjaiya nhanhala lhitjika antja. ");
INSERT INTO are_vpl VALUES ("MT23_15","070_23_15","MAT","23","15","15","“Artwa Intarrangaltha ntjarrai, artwa Pharisee ntjarrai turta, rrangkarrataka imampurla kngarra nitjina. Pmatha ntjarrai, rrangkarra kunha kwatja laiyanga tjananhama, pmararrpaninhurna turta lhama, relha nyintanha Altjirrurna topalhelitjika. Relha era kala toperrakalangantama, rrangkarra eterrintja ekuranha parrpartilama. Kurunga era rrakangkarranga korna inthorralkura nama. ");
INSERT INTO are_vpl VALUES ("MT23_16","070_23_16","MAT","23","16","16","“Rretjinganhanganha panga ntjarrai. Rrangkarrataka imampurla kngarra nitjina. Rrangkarra lakinha angkama. Relhala paka relha arrpunhanha temple-anga urlarra lhelamanga, era lhelintja ekuranhaka irrpalthala kngwerrama. Era pula relha arrpunhanha lhelamanga, gold ekuranga urlarra, erala temple kwanala intamanga, era kala lhelintja ekuranha mangkilitjikala. ");
INSERT INTO are_vpl VALUES ("MT23_17","070_23_17","MAT","23","17","17","Rirta ntjarrai, panga ntjarrai turta. Iwunhama tjiparralkura nama? Gold erala temple kwanala intamanga? Temple era paka, erala Altjirraka iltha namanga? ");
INSERT INTO are_vpl VALUES ("MT23_18","070_23_18","MAT","23","18","18","“Rrangkarra turta lakinha angkama. Relhala paka relha arrpunhanha altar-anga urlarra lhelamanga, era lhelintja ekuranhaka irrpalthala kngwerrama. Era pula relha arrpunhanha lhelama, tjauwerrilyanga urlarra, erala altar kartninyala intamanga, era kala lhelintja ekuranha mangkilitjikala. ");
INSERT INTO are_vpl VALUES ("MT23_19","070_23_19","MAT","23","19","19","Panga ntjarrai. Iwunhama tjiparralkura nama? Tjauwerrilya erala altar kartninyala intamanga? Altar era paka, erala Altjirraka namanga? ");
INSERT INTO are_vpl VALUES ("MT23_20","070_23_20","MAT","23","20","20","Arai, relha erala relha arrpunhanha lhelama altar-anga urlarra, era kala tjauwerrilyanga urlarra turta lhelama, tjauwerrilya nhanga erala altar kartninyala intamanga. ");
INSERT INTO are_vpl VALUES ("MT23_21","070_23_21","MAT","23","21","21","Relha erala relha arrpunhanha lhelama temple-anga urlarra, era kala erinha Altjirranga urlarra turta lhelama, Altjirra erala temple kwanala namanga. ");
INSERT INTO are_vpl VALUES ("MT23_22","070_23_22","MAT","23","22","22","Relha erala relha arrpunhanha lhelama alkiranga urlarra, era kala erinha Altjirraka chair kngarritjanga urlarra turta lhelama. Altjirra ekuranga urlarra turta, erala chair kngarritja ekuranhala namanga. ");
INSERT INTO are_vpl VALUES ("MT23_23","070_23_23","MAT","23","23","23","“Artwa Intarrangaltha ntjarrai, artwa Pharisee ntjarrai turta, rrangkarrataka imampurla kngarra nitjina. Pmatha ntjarrai, rrangkarra kunha ngkulpalka, paraltjalka Altjirranha tjauwerrilya nthama. Kanha Altjirraka turnintja tjiparra inthorra etnaka, rrangkarra kngwerramala. Rrangkarra itja relha arrpunhanha arratja tjiperrawuma. Rrangkarra itja relha arrpunhaka montjamontja ntelalhama. Rrangkarra turta Altjirranha itja arratja tnakama. Turnintja nhanha ntjarrakakimparra rrangkarra kangkwerreikanha. Kurunga tjauwerrilya turtantama rrangkarra arratja ntheikanha. ");
INSERT INTO are_vpl VALUES ("MT23_24","070_23_24","MAT","23","24","24","Rretjinganhanganha panga ntjarrai, rrangkarrataka thakerrama kngarripata ntjarraka mpaarangarangaka kangkwerritjika. Kanha Altjirraka turnintja tjiparraka rrangkarra kngwerramala. ");
INSERT INTO are_vpl VALUES ("MT23_25","070_23_25","MAT","23","25","25","“Artwa Intarrangaltha ntjarrai, artwa Pharisee ntjarrai turta, rrangkarrataka imampurla kngarra nitjina. Pmatha ntjarrai, rrangkarrataka dish itopanta ilkngima. Kanha dish kwana mpinya rrangkarra ulpurta kutala impuma. Lakinha ngerra rrangkarra mpurrkanta ilkngilhama. Kanha eterrintja rrakangkarra korna kutala. ");
INSERT INTO are_vpl VALUES ("MT23_26","070_23_26","MAT","23","26","26","Artwa Pharisee ntjarrai, rrangkarrataka panga. Rrangkarra eterrintjarrka kngartiwulhai. Kurunga rrangkarra Altjirranga urlarra arratja ntelalhitjina. ");
INSERT INTO are_vpl VALUES ("MT23_27","070_23_27","MAT","23","27","27","“Artwa Intarrangaltha ntjarrai, artwa Pharisee ntjarrai turta, rrangkarrataka imampurla kngarra nitjina. Pmatha ntjarrai, rrangkarra kunha wolknga intortilakala ngerra nama. Relhala arama wolknga etna marra inthorra tjulkamanga. Kanha kwanala wolknga etna ulpurta inthorrala nama, relha errilkngaka ngkwarnakartalka. ");
INSERT INTO are_vpl VALUES ("MT23_28","070_23_28","MAT","23","28","28","Lakinha ngerra rrangkarra turta nama. Relhala rrangkarranha arama, rrangkarra relha arratja marra kula namanga. Kanha eterrintja rrakangkarra korna kutala. ");
INSERT INTO are_vpl VALUES ("MT23_29","070_23_29","MAT","23","29","29","“Artwa Intarrangaltha ntjarrai, artwa Pharisee ntjarrai turta, rrangkarrataka imampurla kngarra nitjina. Altjirraka urrpia ilukala ntjarra, errilkngipata arratja ntjarra turta wolkngala intama. Rrangkarrantama ilpangkintjaka iltha kurrka wolknga etakanhaka itama, iltha kurrka etnanha intortilama turta. ");
INSERT INTO are_vpl VALUES ("MT23_30","070_23_30","MAT","23","30","30","Rrangkarra turta angkama, ‘Nurna paka imanka nhanga etatha nakalanga, nurna itjala Altjirraka urrpia ntjarranha tangitjala errilknga tumara.’ ");
INSERT INTO are_vpl VALUES ("MT23_31","070_23_31","MAT","23","31","31","Pmatha ntjarrai, lakinha angkamala, rrangkarra ilalhama rrangkarra nthurrpa katjia etnaka namanga, relha etnaka purrama, etnala Altjirraka urrpia ntjarranha errilknga tukala. ");
INSERT INTO are_vpl VALUES ("MT23_32","070_23_32","MAT","23","32","32","Etna ngerra, arrthatalkura kuta ntelalhai. ");
INSERT INTO are_vpl VALUES ("MT23_33","070_23_33","MAT","23","33","33","Rrangkarrataka apma ntjarra ngerra nama, apmaka katjia ngerra turta. Altjirrala kala rrangkarranha tatharrurna yairnitjina. ");
INSERT INTO are_vpl VALUES ("MT23_34","070_23_34","MAT","23","34","34","“Arai, atha rrakangkarrurna urrpia ntjarra yairnitjina, artwa kaltja ntjarra, kaltjinthanhinthanha ntjarra turta. Rrangkarra pula etnanha errilknga tutjina, ntolkaka kanthatutjina, whip-ala tutjina synagogue rrakangkarranha kwanala, etnanha pmara nyintanga pmara arrpunhurna turta lurnitjina. ");
INSERT INTO are_vpl VALUES ("MT23_35","070_23_35","MAT","23","35","35","Lakinhanga Altjirrala rrangkarranhantama rrarrathala tutjina relha palkinya ingkarrakakakwia, etnala ilukala Abel-angatjina, Barachiah-akurtitja. Rrangkarra kunha Barachiah-anha, Zechariah-aka worra nhanganha errilknga tuka, altar-anga kutaka. ");
INSERT INTO are_vpl VALUES ("MT23_36","070_23_36","MAT","23","36","36","Atha rrangkarranha nhanha nthurrpa ilama, Altjirrala kala rrangkarranhantama rrarrathala tutjina, rrangkarranha, ramarama rrakangkarranha turta.” ");
INSERT INTO are_vpl VALUES ("MT23_37","070_23_37","MAT","23","37","37","“Relha Jerusalem-arinya ntjarrai, relha Jerusalem-arinya ntjarrai. Rrangkarra kunha Altjirraka urrpia ntjarranha errilknga tukala. Rrangkarra turta partala waka urrpia arrpunha ntjarranha, Altjirralala rrakangkarrurna yairnakala. Ntjarraranga atha rrangkarranha worlilitjika antja naka, lukaluka marlalala kurrka ekuranha worlilamanga ngerra. Rrangkarra pula antjakunyala naka. ");
INSERT INTO are_vpl VALUES ("MT23_38","070_23_38","MAT","23","38","38","Altjirrala kala temple ekuranha impurlalhitjinantama. ");
INSERT INTO are_vpl VALUES ("MT23_39","070_23_39","MAT","23","39","39","Rrangkarra yinganha turta itja wotha aritjina, anmanta rrangkarra angkamalanga, “Nurna erinha tnantjama, erala Ingkartaka rretnyala pitjimanga.” ");
INSERT INTO are_vpl VALUES ("MT24_1","070_24_1","MAT","24","1","1","Jesuanha temple-anga rratamala kala ntjumantama lhamanga, kurtungurla ekuranha ntjarra ekururna etinyerraka. Etna ekura temple erinha imarnaka, iltha arrpunha ntjarra turta etnala temple-anga kutala italhamanga. ");
INSERT INTO are_vpl VALUES ("MT24_2","070_24_2","MAT","24","2","2","Jesuanhantama etnakurna angkaka, “Rrangkarra iltha lenha ingkarraka arama, rrangkarrala nuka imarnakala? Atha rrangkarranha nhanha nthurrpa ilama. Leltjala iltha etnanha ungkwaltjilitjina. Parta kngarritja nyintantama itja parta kngarritja arrpunhanga kartninyala intitjina. Ingkarraka arnala intitjina, leltjala errarnpalhelakala.” ");
INSERT INTO are_vpl VALUES ("MT24_3","070_24_3","MAT","24","3","3","Jesuanha Olive Partala naka. Kurtungurla ekuranha ntjarrantama ekururna pitjika, erinha pmarraka turta, “Nurnanha ilai, ilangarama lakinherritjina? Nthakinha turtama nurna kaltja nitjina unta kala pitjalputjikerramangantama, alha nhanha turta kala yirritjikerramangantama?” ");
INSERT INTO are_vpl VALUES ("MT24_4","070_24_4","MAT","24","4","4","Jesuala etnanha alpmelaka, “Rrangkarrataka aralhitjika arrpunhala rrangkarranha orrtjapepilakitja. ");
INSERT INTO are_vpl VALUES ("MT24_5","070_24_5","MAT","24","5","5","Ntjarra kunha anma pitjimala angkitjina, ‘Jesuala yinganha yairnaka. Yinga nama Krista era.’ Orrtja krista nhanha ntjarralantama relha ntjarranha orrtjapepilitjina. ");
INSERT INTO are_vpl VALUES ("MT24_6","070_24_6","MAT","24","6","6","Anma rrangkarra wumalanga relha arrpunha ntjarra turramanga, relha arrpunha ntjarra turta kula turritjikerramanga, rrangkarra itja trerritjika. Nhanha kunha kala lakinha nitjika. Alha era pula itjantema yirritjina. ");
INSERT INTO are_vpl VALUES ("MT24_7","070_24_7","MAT","24","7","7","Pmararinya ntjarra, pmararinya arrpunha ntjarralela turritjina. King nyinta turta, king arrpunhaka irrpaltherritjina. Pmara arrpunhala relha marnaka paalerritjina. Pmara arrpunhala alha era errowutjina. ");
INSERT INTO are_vpl VALUES ("MT24_8","070_24_8","MAT","24","8","8","Nhanha lakinherramanga, rrangkarra kaltja nitjika anma relha ingkarrakantama imampurlerritjina. ");
INSERT INTO are_vpl VALUES ("MT24_9","070_24_9","MAT","24","9","9","“Kurunga arrpunha ntjarrala rrangkarranha errkumala tutjina, errilknga tutjina turta. Relha nuka antjakunya namala ntjarra, etna rrakangkarra turtantama antjakunya erritjina, rrangkarra yinganha tnakamanga. ");
INSERT INTO are_vpl VALUES ("MT24_10","070_24_10","MAT","24","10","10","Tjina urrputjala yinganha imputjina. Tjina arrpunhala, tjina nukanha leltjaka lanthitjina. Tjina arrpunha, tjina nukanhaka yirrkngerritjina. ");
INSERT INTO are_vpl VALUES ("MT24_11","070_24_11","MAT","24","11","11","Relha ntjarra arrpunhantama ilalhitjina etna kula Altjirraka urrpia namanga. Etnantama relha ntjarranha orrtjapepilitjina, etnanha paala kaltjinthamala. ");
INSERT INTO are_vpl VALUES ("MT24_12","070_24_12","MAT","24","12","12","Relha ingkarraka kornamakorna ntelalhitjina. Relha ntjarra arrpunha turta itja wotha Altjirraka kangkitjina. ");
INSERT INTO are_vpl VALUES ("MT24_13","070_24_13","MAT","24","13","13","Altjirrala pula rrangkarranha tangkalhelitjina, rrangkarra yinganha talwalpula tnakamanga. ");
INSERT INTO are_vpl VALUES ("MT24_14","070_24_14","MAT","24","14","14","Yia Marra nhanga Altjirranhala relha ingkarrakaka Ingkarta namanga, yia nhanharrka kunha rrangkarra relha ingkarrakanha ilitjika, alha panpala. Kurunga relha ingkarrakala nhanha wukalanga, Altjirrala alha nhanha yirralhelitjina.” ");
INSERT INTO are_vpl VALUES ("MT24_15","070_24_15","MAT","24","15","15","“Anma rrangkarra aritjina etna orrtja altjirra, Altjirraka temple-aka ingkairnamanga, Altjirranha arrampowutjika. Altjirraka urrpia Daniel-ala imankantema relha ntjarranha lakinha ilaka. (Relha erala pepa nhanhaka read-erramanga era etarlariau.) ");
INSERT INTO are_vpl VALUES ("MT24_16","070_24_16","MAT","24","16","16","Kurunga relha pmara Judea-arinya kala parturnanta naamerranhitjika. ");
INSERT INTO are_vpl VALUES ("MT24_17","070_24_17","MAT","24","17","17","Relha erala iltha kaputhala namanga, era turta kala naamerranhitjikanta. Era itja iltha ekuranhurnarrka irrputjika, yulthaka. ");
INSERT INTO are_vpl VALUES ("MT24_18","070_24_18","MAT","24","18","18","Relha erala tnukulpa ekuranhala urrkapumanga, era turta kala naamerranhitjikanta. Era itja iltha ekuranhurnarrka alputjika, mantarra ekuranhaka. ");
INSERT INTO are_vpl VALUES ("MT24_19","070_24_19","MAT","24","19","19","Arai, arrkutja inpora ntjarraka imampurla inthorra nitjina, arrkutja katjia kurrka ipatja ntjunhintjunha ntjarrakartaka turta. ");
INSERT INTO are_vpl VALUES ("MT24_20","070_24_20","MAT","24","20","20","Altjirrurna ingkarrirrai rrangkarra itja lhurrpala naamerritjika, Sabbath arltala paka. ");
INSERT INTO are_vpl VALUES ("MT24_21","070_24_21","MAT","24","21","21","Arai, antala lenhala relha kngarra inthorra nyingalauwutjina. Imanka relha itja lakinha ngerra nyingalauwuka paka. Anma turta relha itja wotha lakinha ngerra nyingalauwutjina. ");
INSERT INTO are_vpl VALUES ("MT24_22","070_24_22","MAT","24","22","22","Altjirranha pula relha ekuranha ntjarrakakwia montjamontja ntelalhitjina. Lakinhanga era itja relha ntjarranha kuta inthorra nakapakarlilitjina, etna ingkarraka ilukitja, kngarra nyingalauwumala. ");
INSERT INTO are_vpl VALUES ("MT24_23","070_24_23","MAT","24","23","23","“Arai, relhala paka rrangkarranha ilamanga, ‘Krista era nhanhiai.’ Arrpunhala paka rrangkarranha ilamanga, ‘Itja. Era tanha nama.’ Rrangkarra angkatja etnakanha itja tnakitjika. ");
INSERT INTO are_vpl VALUES ("MT24_24","070_24_24","MAT","24","24","24","Orrtja krista ntjarra, orrtja urrpia ntjarra turta pitjitjina. Etna turta tjatjikarta kngarra urrkaputjina. Etna arrkarnitjina Altjirraka tjina ntjarranha orrtjapepilitjika. ");
INSERT INTO are_vpl VALUES ("MT24_25","070_24_25","MAT","24","25","25","Arai, atha rrangkarranha mparrama ilama, rrangkarra kaltja nitjinanga.” ");
INSERT INTO are_vpl VALUES ("MT24_26","070_24_26","MAT","24","26","26","“Etna paka rrangkarranha ilamanga, ‘Arai Kristanha worritjala nama.’ Rrangkarra itja lhitjika. Etna paka angkamanga, ‘Era iltha tanhala nama, lauwulhakala.’ Rrangkarra angkatja etnakanha itja tnakitjika. ");
INSERT INTO are_vpl VALUES ("MT24_27","070_24_27","MAT","24","27","27","Kwatja paka ekngarrala lharrkamanga, relhala parrtja erinha altorlalalka katha arama. Lakinha ngerra nitjina Relhaka 'Lira pitjalpumalanga. Relha ingkarrakala erinha katha aritjina. ");
INSERT INTO are_vpl VALUES ("MT24_28","070_24_28","MAT","24","28","28","Errowulya paka intamanga, erritja etna kala tanhala worlerritjina. ");
INSERT INTO are_vpl VALUES ("MT24_29","070_24_29","MAT","24","29","29","“Kurunga relha etna kala lakinha ngerra imampurlerrakalanga, ‘Altjirrala lirnnga erinha ilurnitjina, taiya erinha turta. Era ntheilpura etnanha ngarlpangalhelitjina, etnanha alkiranga tnyilhelitjina turta.’” ");
INSERT INTO are_vpl VALUES ("MT24_30","070_24_30","MAT","24","30","30","“Kurunga Relhaka 'Lira era alkirala rumerritjina. Relha ingkarraka inthorrantama kngarra itnitjina. Kurunga relha ingkarrakala aritjina Relhaka 'Lira matarala pitjimanga. Era ekarlta inthorra, makalaria inthorra turta ntelalhitjina. ");
INSERT INTO are_vpl VALUES ("MT24_31","070_24_31","MAT","24","31","31","Erantama angel ekuranha ntjarranha alhurna yairnitjina. Pitjimala etna trumpet etnakanha angkalhelitjina. Etnantama relha ekuranha ntjarranha pmararrpaninhanga worlilitjina.” ");
INSERT INTO are_vpl VALUES ("MT24_32","070_24_32","MAT","24","32","32","“Irna tjurrka ekuranga kaltjerrai. Etintja ekura pulyerramanga, ilpalha turta rratamanga, rrangkarra kaltja kala inguntha wara wumpierritjina. ");
INSERT INTO are_vpl VALUES ("MT24_33","070_24_33","MAT","24","33","33","Lakinhanga rrangkarra aramalanga angkatja nukanha nthurrperramangantama, rrangkarra kaltja nitjika Relhaka 'Lira era kala pitjalputjikerramanga. ");
INSERT INTO are_vpl VALUES ("MT24_34","070_24_34","MAT","24","34","34","Atha rrangkarranha nthurrpa ilama, angkatja nukanha kala nthurrperritjina, ramarama nhanha namangantema. ");
INSERT INTO are_vpl VALUES ("MT24_35","070_24_35","MAT","24","35","35","Alkira nhanha kala yirritjina. Alha nhanha kala yirritjinantema. Angkatja nuka pula itja kuta yirritjina.” ");
INSERT INTO are_vpl VALUES ("MT24_36","070_24_36","MAT","24","36","36","“Ilangara inthorrama Relhaka 'Lira era pitjalputjina? Nhanhaka relha nyinta itja kaltja. Angel alkirarinya etna itja kaltja. Relhaka 'Lira era itja kaltja. Kaarta eranta kaltja. ");
INSERT INTO are_vpl VALUES ("MT24_37","070_24_37","MAT","24","37","37","“Relhaka 'Lira era pitjalpumalanga, nhanha kala artwa Noah-aka antalala ngerra nitjina. ");
INSERT INTO are_vpl VALUES ("MT24_38","070_24_38","MAT","24","38","38","Roampengkanga arrkurla, relha ntjarrala kunpala ilkurlanaka, ntjulanaka, noa inarralanaka turta. ");
INSERT INTO are_vpl VALUES ("MT24_39","070_24_39","MAT","24","39","39","Artwa Noah-anha ship-aka irrpukalangantantama, kwatjala turta etnanha twentjimangantantama, etna alkngampuka. Lakinha ngerrathoa nitjina Relhaka 'Lira pitjimalanga. ");
INSERT INTO are_vpl VALUES ("MT24_40","070_24_40","MAT","24","40","40","“Artwa tharra tnukulpala urrkapurlanitjina. Altjirrala nyintanha initjina, arrpunhanha impurlalhitjina. ");
INSERT INTO are_vpl VALUES ("MT24_41","070_24_41","MAT","24","41","41","Arrkutja tharrala tnyanala annga thalanitjina. Altjirrala nyintanha initjina, arrpunhanha impurlalhitjina. ");
INSERT INTO are_vpl VALUES ("MT24_42","070_24_42","MAT","24","42","42","Lakinhangataka rrangkarra kaarra nitjika, rrangkarra itja kaltjanga warta ilangara inthorra Ingkarta rrakangkarra pitjalputjina. ");
INSERT INTO are_vpl VALUES ("MT24_43","070_24_43","MAT","24","43","43","Etarlarai, ilthakurtwia era paka kaltja nakalanga ilangara inthorra nyilkngampa era pitjitjinala, era ekura kaaralhamara, erinha parritjika. ");
INSERT INTO are_vpl VALUES ("MT24_44","070_24_44","MAT","24","44","44","Rrangkarrantama kaarra nitjika, rrangkarra itja kaltjanga warta ilangara inthorra Relhaka 'Lira era pitjitjina.” ");
INSERT INTO are_vpl VALUES ("MT24_45","070_24_45","MAT","24","45","45","“Ngunhama urrkapunhapunha ilporatha pa inangkarla era nama, erinhala itornka ekuranhala ingkairnitjinala, urrkapunhapunha arrpunha ntjarranha marna etnakanha arratja kuta nthetnitjika? ");
INSERT INTO are_vpl VALUES ("MT24_46","070_24_46","MAT","24","46","46","Urrkapunhapunha era kunha, erinhala itornka ekuranhala arama arratja urrkapumanga, era pitjalpumalanga. Era ekura kangkitjina. ");
INSERT INTO are_vpl VALUES ("MT24_47","070_24_47","MAT","24","47","47","Era turta erinha ingkairnitjina yultha ingkarraka ekuranha ntarntaritjika. ");
INSERT INTO are_vpl VALUES ("MT24_48","070_24_48","MAT","24","48","48","“Thunga pula urrkapunhapunha arrpunha eterrama, ‘Itornka nuka anmanta pitjalputjina.’ ");
INSERT INTO are_vpl VALUES ("MT24_49","070_24_49","MAT","24","49","49","Erantama urrkapunhapunha arrpunha ntjarranha tuma. Era turtantama drunk ntjarralela ilkuma pa ntjuma. ");
INSERT INTO are_vpl VALUES ("MT24_50","070_24_50","MAT","24","50","50","Arlta arrpunhala itornka ekuranha kala pitjalputjina, urrkapunhapunha era eterramanga itornka ekuranha kutantema yirritjinala. ");
INSERT INTO are_vpl VALUES ("MT24_51","070_24_51","MAT","24","51","51","Itornka ekuranhalantama erinha tutjina, erinha naamalhelitjina turta, relha pmatha ntjarralela nitjika. Pmara nhanha ekurala etna ingkarraka itnitjina, itetja turta kakulhitjina.” ");
INSERT INTO are_vpl VALUES ("MT25_1","070_25_1","MAT","25","1","1","Jesuala etnanha ilaka, “Altjirranha relha ingkarrakaka Ingkarta namanga, kala lakinha ngerra nama. Wonka 10 alknganthakarta lhaka artwa nyintaka kaaralhitjika erala pitjitjika nakala noa initjika. ");
INSERT INTO are_vpl VALUES ("MT25_2","070_25_2","MAT","25","2","2","Wonka nhanha etnakanga, 5 eterrintja marntilparla naka, 5 arrpunha pula eterrintja marrakartala naka. ");
INSERT INTO are_vpl VALUES ("MT25_3","070_25_3","MAT","25","3","3","Wonka eterrintja marntilparla ntjarrala alkngantha etnakanhanta kngaka. Etna pula oil arrpunha itjala kngaka. ");
INSERT INTO are_vpl VALUES ("MT25_4","070_25_4","MAT","25","4","4","Kanha wonka eterrintja marrakarta ntjarrala oil arrpunha turta kngakantema, alkngantha etnakanhaka. ");
INSERT INTO are_vpl VALUES ("MT25_5","070_25_5","MAT","25","5","5","“Artwa erala noa initjika pitjitjika nakala era kuta yirramanga, wonka etna ingkarraka porrkerraka, kala ankwentaka turta. ");
INSERT INTO are_vpl VALUES ("MT25_6","070_25_6","MAT","25","6","6","Kala anma ingwa mpopalantama, wonka etna wuka arrpunha ilkamanga, ‘Artwa era kala pitjimantama. Kala ekururna urlarrakurlarra lhai!’ ");
INSERT INTO are_vpl VALUES ("MT25_7","070_25_7","MAT","25","7","7","“Wonka etna kaarrerramala kamerraka. Etnantama alkngantha etnakanha wotha parrtja kngarrilaka. ");
INSERT INTO are_vpl VALUES ("MT25_8","070_25_8","MAT","25","8","8","Wonka eterrintja marntilparla ntjarrantama, wonka eterrintja marrakarta ntjarraka enkaka, ‘Ngka. Oil tangilamala nthai, alkngantha nurnakanha ilurnalhitjikerramanga.’ ");
INSERT INTO are_vpl VALUES ("MT25_9","070_25_9","MAT","25","9","9","“Wonka eterrintja marrakarta ntjarrala pula etnanha ilaka, ‘Impa. Alkngantha nurnaka turta ilurnalhakitja. Rrangkarratitja lharrirrai oil rrakangkarra buy-emilitjika.’ ");
INSERT INTO are_vpl VALUES ("MT25_10","070_25_10","MAT","25","10","10","“Wonka eterrintja marntilparla ntjarra kala lhakantama, oil initjika. Etna pula oil erinha buy-emilamalangantema, artwa era kala itnatjalhakala. Kurunga wonka eterrintja marrakarta ntjarra ekuralela mpanyaka tjinkarrurna irrpunhaka. Arrpunhala ilthaka reoa twantakantama. ");
INSERT INTO are_vpl VALUES ("MT25_11","070_25_11","MAT","25","11","11","Kala ingkarnantama wonka eterrintja marntilparla ntjarra pitjika. Reoa iltaratumala, etna ilkaka, ‘Ingkartai, Ingkartai! Nurnaka altjurilai!’ ");
INSERT INTO are_vpl VALUES ("MT25_12","070_25_12","MAT","25","12","12","“Era pula etnanha ilaka, ‘Yinga nthurrpa angkama, yingataka rrakangkarra kotna.’” ");
INSERT INTO are_vpl VALUES ("MT25_13","070_25_13","MAT","25","13","13","Jesualantama etnanha ilaka, “Lakinhanga rrangkarrataka kaaralhitjika, nuka eterramala, rrangkarra kotnanga warta ilangara inthorra yinga pitjalputjina.” ");
INSERT INTO are_vpl VALUES ("MT25_14","070_25_14","MAT","25","14","14","“Altjirranha relha ingkarrakaka Ingkarta namanga, kala lakinha ngerra nama. Artwa itornka pmara arrpunhurna lhitjika naka. Erantama artwa urrkapunhapunha ekuranhaka ntangkalhaka. Erantama etnaka yultha ekuranha errarnpalhelaka, ntarntaritjika. ");
INSERT INTO are_vpl VALUES ("MT25_15","070_25_15","MAT","25","15","15","Urrkapunhapunha inangkarla kngarrakartanha era $5,000 ngerra nthalalhaka. Urrkapunhapunha arrpunha inangkarla kngarrakngarrakarta, $2,000 ngerra. Kala urrkapunhapunha arrpunha inangkarla kurrkakarta, $1,000 ngerra. Kurunga itornka era lhaka. ");
INSERT INTO are_vpl VALUES ("MT25_16","070_25_16","MAT","25","16","16","“Artwa urrkapunhapunha nhanga, erinhala itornka ekuranhala $5,000 nthalalhakala, era kala urrkapuka money lenhala yultha buy-emilitjika, yultha etnanha wotha money kngarralkuraka yirrinthitjika turta. Lakinha urrkapumala era $5,000 arrpunha patilaka. ");
INSERT INTO are_vpl VALUES ("MT25_17","070_25_17","MAT","25","17","17","Artwa urrkapunhapunha arrpunha nhanga, erinhala itornka ekuranhala $2,000 nthalalhakala, era lakinhantema urrkapuka. Erantama $2,000 arrpunha patilaka. ");
INSERT INTO are_vpl VALUES ("MT25_18","070_25_18","MAT","25","18","18","Artwa urrkapunhapunha arrpunha nhanga pula, erinhala itornka ekuranhala $1,000 nthalalhakala, era iparta tnyamala itornka ekuranhaka money tintjiwumala lauwuka. ");
INSERT INTO are_vpl VALUES ("MT25_19","070_25_19","MAT","25","19","19","“Kala anma inthorrantama itornka era pitjalpuka. Artwa urrkapunhapunha etnaka ntangkalhamala, era etnanha nyintaminyintanha pmarraka, “Nthakinhama unta money nukanha ntarntaraka?” ");
INSERT INTO are_vpl VALUES ("MT25_20","070_25_20","MAT","25","20","20","Artwa urrkapunhapunha nhanga, erinhala itornka ekuranhala $5,000 ngerra nthalalhakala, era $5,000 arrpunhakarta pitjika. Era angkaka, ‘Itornkai, unta kunha yinganha $5,000 nthalalhaka. Arai, nhanha $5,000 arrpunha atha ungkwanga patilakala.’ ");
INSERT INTO are_vpl VALUES ("MT25_21","070_25_21","MAT","25","21","21","“Itornka ekuranhala erinha ilaka, ‘Marra inthorra. Urrkapunhapunhai, unta kunha artwa arratja ilporatha turta nama. Unta yultha kurrka marra ntarntarakalanga, atha nganha arrarnitjina yultha kngarrantama ntarntaritjika. Kala pitjai nukalelantama nitjika, pmara marra nukanhala.’ ");
INSERT INTO are_vpl VALUES ("MT25_22","070_25_22","MAT","25","22","22","“Kurunga urrkapunhapunha nhanga, erinhala itornka ekuranhala $2,000 ngerra nthalalhakala, erantama pitjika. Era angkaka, ‘Unta yinganha $2,000 nthalalhaka. Arai, nhanha $2,000 arrpunha atha ungkwanga patilakala.’ ");
INSERT INTO are_vpl VALUES ("MT25_23","070_25_23","MAT","25","23","23","“Itornka ekuranhala erinha ilaka, ‘Marra inthorra. Urrkapunhapunhai, unta kunha artwa arratja ilporatha turta nama. Unta yultha kurrka marra ntarntarakalanga, atha nganha arrarnitjina yultha kngarrantama ntarntaritjika. Kala pitjai nukalelantama nitjika, pmara marra nukanhala.’ ");
INSERT INTO are_vpl VALUES ("MT25_24","070_25_24","MAT","25","24","24","“Kurunga urrkapunhapunha nhanga, erinhala itornka ekuranhala $1,000 nthalalhakala, erantama pitjika. Era angkaka, ‘Itornkai, yinga kaltja naka unta artwa arrthata namanga. Unta marna wheat kotjima, unta annga itja ingkairnakalangatanya. Unta marna arrpunha turta kotjima, unta etnaka itja urrkapukalangatanya. ");
INSERT INTO are_vpl VALUES ("MT25_25","070_25_25","MAT","25","25","25","Yingantama ungkwanganga trerraka. Lakinhanga atha money ungkwanganha tintjiwumala lauwuka. Arai, nhanha atha nganha money ungkwanganha wotha nthitjalpuma.’ ");
INSERT INTO are_vpl VALUES ("MT25_26","070_25_26","MAT","25","26","26","“Itornka ekuranhala erinha ilaka, ‘Urrkapunhapunhai. Untataka artwa korna, kaningka turta. Unta kaltja naka atha marna wheat kotjimanga, atha annga itja ingkairnakalangatanya. Atha marna arrpunha turta kotjimanga, yinga etnaka itja urrkapukalangatanya. ");
INSERT INTO are_vpl VALUES ("MT25_27","070_25_27","MAT","25","27","27","Untantama money nukanha bank-aka arrarneikanha. Unta paka lakinhilakalanga, pitjalpumala atha money nukanha initjalpumara, patilakala.’ ");
INSERT INTO are_vpl VALUES ("MT25_28","070_25_28","MAT","25","28","28","“Itornka erantama arrpunha ntjarranha turnaka, ‘$1,000 lenha ekuranga inai, nhanha turta artwa erinha nthai, erala kala $10,000 tnyinamanga. ");
INSERT INTO are_vpl VALUES ("MT25_29","070_25_29","MAT","25","29","29","Arai, relha arrpunhanha atha yultha kngarra nthama ntarntaritjika. Era paka yultha nhanha arratja ntarntaramanga, atha erinha yultha kngarralkura nthitjina ntarntaritjika. Relha arrpunhanha atha yultha kurrka nthama ntarntaritjika. Era paka yultha kurrka nhanha itja arratja ntarntaramanga, atha yultha kurrka nhanha turta ekuranga wotha inetnitjina. ");
INSERT INTO are_vpl VALUES ("MT25_30","070_25_30","MAT","25","30","30","Kalantama rrangkarra urrkapunhapunha korna nhanha erinha kathurna iwai, pmara thapathapurna. Pmara nhanhala relha kngarra itnima, itetja kakulhama turta.’” ");
INSERT INTO are_vpl VALUES ("MT25_31","070_25_31","MAT","25","31","31","“Anma Relhaka 'Lira era pitjalputjina angel ekuranha ntjarrakarta. Era turta chair kngarritja ekuranhaka arrarnalhitjina, makalaria inthorra turta ntelalhitjina. ");
INSERT INTO are_vpl VALUES ("MT25_32","070_25_32","MAT","25","32","32","Relha ingkarraka inthorrantama ekururna worlerrentjitjina. Erantama relha etnanha ilkngakitjina, tnairnarintjala sheep ntjarra, goat ntjarranga ilkngakamanga ngerra. ");
INSERT INTO are_vpl VALUES ("MT25_33","070_25_33","MAT","25","33","33","Erantama sheep etnanha ekuranga akwampinyaka arrarnitjina, kanha goat etnanha kwanginyakala. ");
INSERT INTO are_vpl VALUES ("MT25_34","070_25_34","MAT","25","34","34","“Kurunga King era relha akwampinyala namala ntjarranha ilitjina, ‘Kaarta nuka rrakangkarra kngarra kangkama. Imanka, era alha nhanha arrpmarnamalanga, era rrakangkarra pmara alkirala arrpmarnakantema. Kalantama rrangkarra pmara erinha inarrirrai. ");
INSERT INTO are_vpl VALUES ("MT25_35","070_25_35","MAT","25","35","35","Rrangkarra yinganha ntuthilakalanga warta, yinga ngaiyala namalanga. Rrangkarra yinganha kwatja ntjutjika nthakalanga warta, yinga angkathala namalanga. Rrangkarra yinganha pmarurna ntangkakalanga warta, yinga epinya pitjimalanga. ");
INSERT INTO are_vpl VALUES ("MT25_36","070_25_36","MAT","25","36","36","Rrangkarra yinganha mantarra nthakalanga warta, yinga ilkngara namalanga. Rrangkarra nuka montjamontja ntelalhakalanga warta, yinga menta intamalanga. Rrangkarra nukurna yatjarra pitjikalanga warta, yinga jail-ala namalanga. ");
INSERT INTO are_vpl VALUES ("MT25_37","070_25_37","MAT","25","37","37","“Kurunga relha arratja etna erinha alpmelitjina, ‘Ingkartai, nurna nganha itjama ngaiyala araka, ntuthilaka paka. Nurna itjama nganha angkathala araka, kwatja nthaka paka. ");
INSERT INTO are_vpl VALUES ("MT25_38","070_25_38","MAT","25","38","38","Nurna itjama nganha epinya pitjimanga araka, nganha pmarurna ntangkaka paka. Nurna itjama nganha ilkngara araka, nganha mantarra nthaka paka. Nurna itjama nganha menta araka, ungkwanga montjamontja ntelalhaka paka. ");
INSERT INTO are_vpl VALUES ("MT25_39","070_25_39","MAT","25","39","39","Nurna itjama nganha jail-ala araka, ungkwangurna yatjarra lhaka paka.’ ");
INSERT INTO are_vpl VALUES ("MT25_40","070_25_40","MAT","25","40","40","“King era pula etnanha ilitjina, ‘Atha rrangkarranha nhanha nthurrpa ilama. Rrangkarra kala nuka kangkintja ntelalhaka, rrangkarra nhanga tjia kornakorna nukanha ntjarraka kangkintja ntelalhamalanga.’ ");
INSERT INTO are_vpl VALUES ("MT25_41","070_25_41","MAT","25","41","41","“Kurunga era relha kwanginyala namala ntjarranhantama ilitjina, ‘Altjirrala kunha rrangkarranha imilaka. Kalantama rrangkarra nukanga lhalathanai ura ngampakalurna, ura nhangurna Altjirralala arrkurlantema urrkapukala errintjaka, errintjaka angel ntjarraka turta. ");
INSERT INTO are_vpl VALUES ("MT25_42","070_25_42","MAT","25","42","42","Rrangkarra yinganha itja ntuthilakalanga warta, yinga ngaiyala namalanga. Rrangkarra yinganha itja kwatja ntjutjika nthakalanga warta, yinga angkathala namalanga. ");
INSERT INTO are_vpl VALUES ("MT25_43","070_25_43","MAT","25","43","43","Rrangkarra yinganha itja pmarurna ntangkakalanga warta, yinga epinya pitjimalanga. Rrangkarra yinganha mantarra itja nthakalanga warta, yinga ilkngara namalanga. Rrangkarra nuka itja montjamontja ntelalhakalanga warta, yinga menta intamalanga. Rrangkarra nukurna itja yatjarra pitjikalanga warta, yinga jail-ala namalanga.’ ");
INSERT INTO are_vpl VALUES ("MT25_44","070_25_44","MAT","25","44","44","“Kurunga etna turta angkitjinantema, ‘Ingkartai, nurna itjama nganha ngaiyala paka araka, angkathala paka, epinya paka, ilkngara paka, menta paka, jail-ala paka. Nurna paka nganha arakalanga, nurna kala ungkwanga montjamontja ntelalhamara.’ ");
INSERT INTO are_vpl VALUES ("MT25_45","070_25_45","MAT","25","45","45","“Era pula etnanha ilitjina, ‘Atha rrangkarranha nthurrpa ilama. Rrangkarra nuka itja kangkintja ntelalhaka, rrangkarra nhanga tjia kornakorna nukanha ntjarraka itja kangkintja ntelalhakalanga.’ ");
INSERT INTO are_vpl VALUES ("MT25_46","070_25_46","MAT","25","46","46","“Kurunga era relha kwanginyala itnamala ntjarranha unputjina. Etnantama ngampakala nyingalauwutjina. Kanha relha arratja ntjarra ngampakala etatha nitjina.” ");
INSERT INTO are_vpl VALUES ("MT26_1","070_26_1","MAT","26","1","1","Kurtungurla ekuranha ntjarranha kaltjinthamaliperra, Jesuala etnanha ilaka. ");
INSERT INTO are_vpl VALUES ("MT26_2","070_26_2","MAT","26","2","2","“Rrangkarra kalakwia kaltja, arlta tharriperra nurna Passover tjinkarra erinha ilkutjina. Arlta lenha ekuralantama etna Relhaka 'Lira erinha nthalenitjina arrpunha ntjarrala erinha ntolkaka kanthatutjika.” ");
INSERT INTO are_vpl VALUES ("MT26_3","070_26_3","MAT","26","3","3","Kurunga Priest-aka itornka ntjarra, kngarripata itornka ntjarra turta High Priest Caiaphas-aka ilthala worlerraka. ");
INSERT INTO are_vpl VALUES ("MT26_4","070_26_4","MAT","26","4","4","Etna antja naka Jesuanha nyilknganyilkngala errkumala errilknga tutjika. ");
INSERT INTO are_vpl VALUES ("MT26_5","070_26_5","MAT","26","5","5","Relha ntjarra kunha Jesuaka kngarra kangkaka. Lakinhanga Priest-aka itornka ntjarra ilarraka, “Nurna erinha itja Passover-aka arltala errkutjika, relha ingkarraka kekarta lhakitja.” ");
INSERT INTO are_vpl VALUES ("MT26_6","070_26_6","MAT","26","6","6","Pmara Bethany-ala artwa nyinta naka, rretnya ekura Simon. Era leprosy-akarta nakala. Jesuanha iltha ekuranhala naka, marna ilkurlanamala. ");
INSERT INTO are_vpl VALUES ("MT26_7","070_26_7","MAT","26","7","7","Arrkutja nyinta irrpentjika bottle kurrka ntira unpa marra inthorrakarta. Ntira unpa marra inthorra lakinha ngerra relhala money kngarralanta buy-emilitjata. Arrkutja erantama ntira unpa marra inthorra erinha Jesuaka kapurtaka thalaka. ");
INSERT INTO are_vpl VALUES ("MT26_8","070_26_8","MAT","26","8","8","Nhanha aramala, Jesuaka kurtungurla ntjarra arrkutja ekura unpaarterraka. Etna ilarraka, “Iwunhangala era ntira unpa marra nhanha palkala thalaka? ");
INSERT INTO are_vpl VALUES ("MT26_9","070_26_9","MAT","26","9","9","Ntira unpa marra inthorra nhanha kunha money kngarraka yirrinthamara, money erinha turtantama relha ilkngara ntjarranha nthamara.” ");
INSERT INTO are_vpl VALUES ("MT26_10","070_26_10","MAT","26","10","10","Jesuanha kaltja naka etna lakinha angkamanga. Erantama etnanha pmarraka, “Iwunhangala rrangkarra ekura unpaarterrama? Erataka nuka kangkintja kngarra ntelalhaka. ");
INSERT INTO are_vpl VALUES ("MT26_11","070_26_11","MAT","26","11","11","Relha ilkngara kunha kutatha rrakangkarralela nitjina. Yinga pula itjala rrakangkarralela kuta nitjina. ");
INSERT INTO are_vpl VALUES ("MT26_12","070_26_12","MAT","26","12","12","Arrkutja erataka mpurrka nukanha mparrama ntirala parnaka. Inguntha wara etna yinganha tintjiwutjina. ");
INSERT INTO are_vpl VALUES ("MT26_13","070_26_13","MAT","26","13","13","Atha rrangkarranha nthurrpa ilama. Pmara nthanhala paka etna relha ntjarranha Yia Marra erinha anma kaltjinthitjina, etna yia nhanha turta ilitjinantema, arrkutja ekura ilpangkamala.” ");
INSERT INTO are_vpl VALUES ("MT26_14","070_26_14","MAT","26","14","14","Kurunga kurtungurla 12 etnakanga nyinta, rretnya ekura Judas Iscariot, era priest-aka itornka ntjarrurna lhaka. ");
INSERT INTO are_vpl VALUES ("MT26_15","070_26_15","MAT","26","15","15","Era etnanha pmarraka, “Atha paka Jesuanha rrakangkarra lanthamanga, money nthakintjama rrangkarra yinganha nthitjina?” Ekuralela angkarramaliperra, etna erinha 30 ungkwaltja silver nthaka. ");
INSERT INTO are_vpl VALUES ("MT26_16","070_26_16","MAT","26","16","16","Judas-anha kala nhanhakantantama kngarra inthorra eterraka, “Nthakinhama atha Jesuanha etnaka lanthamara?” ");
INSERT INTO are_vpl VALUES ("MT26_17","070_26_17","MAT","26","17","17","Marna Ekalhaka ilpangkintjaka arlta arrkurlinyala, Jesuaka kurtungurla ntjarra ekururna pitjimala, erinha pmarraka, “Nthanhalama unta antja nama nurna Passover tjinkarra erinha ungkwanga urrkaputjika, unta erinha ilkutjinanga?” ");
INSERT INTO are_vpl VALUES ("MT26_18","070_26_18","MAT","26","18","18","Era etnanha ilaka, “Town-urna lharrirrai, artwa nhangurna. Rrangkarrantama erinha ilai, ‘Kaltjinthanhinthanha era angkama, nukathaka kala nama iltha ungkwanganhala Passover tjinkarra erinha ilkutjika, kurtungurla nukanha ntjarralela.’” ");
INSERT INTO are_vpl VALUES ("MT26_19","070_26_19","MAT","26","19","19","Kurtungurla etna lhaka, Passover tjinkarra erinha urrkapuka turta, Jesuala etnanha turnakala ngerra. ");
INSERT INTO are_vpl VALUES ("MT26_20","070_26_20","MAT","26","20","20","Kala ngurrangurrantama, Jesuanha 12 etnakalela worlerraka, etnakalela arrarnalhaka turta marna ilkutjika. ");
INSERT INTO are_vpl VALUES ("MT26_21","070_26_21","MAT","26","21","21","Etna kala marna ilkumalangantama, Jesuala etnanha ilaka, “Atha rrangkarranha nhanha nthurrpa ilama. Rrakangkarranga nyintalataka yinganha lyarta leltjaka lanthitjina.” ");
INSERT INTO are_vpl VALUES ("MT26_22","070_26_22","MAT","26","22","22","Nhanha wumala etna ingkarraka ltarrpa kngarrerraka. Nyintaminyintalantama erinha pmarraka, “Ingkartai, yinganhama unta ilama?” ");
INSERT INTO are_vpl VALUES ("MT26_23","070_26_23","MAT","26","23","23","Jesuala etnanha ilaka, “Artwa erala nukalela dish nhanhanga marna ilkumanga, era yinganha leltjaka lanthitjina. ");
INSERT INTO are_vpl VALUES ("MT26_24","070_26_24","MAT","26","24","24","Relhaka 'Lirakathaka nama ilutjika, Altjirraka Angkatja Imankinyala ilamala ngerra. Artwa erala Relhaka 'Lira erinha leltjaka lanthamanga, ekura pula imampurla kngarra inthorra nitjina. Ekura marralkura namara era itja kuta alkngerrakalanga paka.” ");
INSERT INTO are_vpl VALUES ("MT26_25","070_26_25","MAT","26","25","25","Kurunga Judas, erala erinha leltjaka lanthitjinala, erantama erinha pmarraka, “Kaltjinthanhinthanhai, yinganhama unta ilama?” Jesuanha ekururna angkaka, “Kala untanta kuta.” ");
INSERT INTO are_vpl VALUES ("MT26_26","070_26_26","MAT","26","26","26","Etna marna ilkumalanga, Jesuala marna inaka, Altjirranha dangkilaka turta. Kurunga era marna erinha urltakamala kurtungurla ntjarranha nthaka lakinha angkamala, “Inarrirrai, ilkurrirrai. Nhanha mpurrka nuka nama.” ");
INSERT INTO are_vpl VALUES ("MT26_27","070_26_27","MAT","26","27","27","Kurunga era cup wine-akartantama inaka. Altjirranha dangkilamala era etnanha cup erinha nthaka. Era etnanha ilaka, “Rrangkarra ingkarrakala nhanhiperra ntjurrirrai. ");
INSERT INTO are_vpl VALUES ("MT26_28","070_26_28","MAT","26","28","28","Nhanha alhwa nuka nama. Nhanha atha thalitjina ntjarranha Altjirraka tjinilitjika, korna etnaka iwutjika turta. ");
INSERT INTO are_vpl VALUES ("MT26_29","070_26_29","MAT","26","29","29","Atha rrangkarranha nhanha turta ilama. Lyartanga atha itja wotha wine rrakangkarralela ntjutjina. Anmanta Kaarta nukanha relha ingkarrakaka Ingkarta ntelalhamanga, atha wine arrpunhantama rrakangkarralela ntjutjina.” ");
INSERT INTO are_vpl VALUES ("MT26_30","070_26_30","MAT","26","30","30","Kurunga nyintaranga lyilhamala, etna rratamala Olive Parturna lhaka. ");
INSERT INTO are_vpl VALUES ("MT26_31","070_26_31","MAT","26","31","31","Jesualantama kurtungurla ekuranha ntjarranha ilaka, “Ingula lyarta rrangkarra ingkarraka nukanga mpakalhitjina. Altjirraka Angkatja Imankinyala nhanga ilama, ‘Atha tnairnarintja erinha tutjina, kurunga sheep worla etna errarnperritjina.’ ");
INSERT INTO are_vpl VALUES ("MT26_32","070_26_32","MAT","26","32","32","Altjirrala pula yinganha errilknga ntjarranga wotha kamalhelakalanga, yinga rrakangkarranga arrkurla lhitjina pmara Galilee-urna.” ");
INSERT INTO are_vpl VALUES ("MT26_33","070_26_33","MAT","26","33","33","Peter-anha pula angkaka, “Etna ingkarraka inthorra paka ungkwanganga mpakalhamanga, ungkwanga antjakunyerramala, yinga pula itja kutala ungkwanganga mpakalhitjina.” ");
INSERT INTO are_vpl VALUES ("MT26_34","070_26_34","MAT","26","34","34","Jesuala pula erinha ilaka, “Atha nganha nthurrpa ilama. Ingula lyarta, lukaluka orrea era ilkitjikanhangantema, unta yinganha kala tharraminyintaranga yiparrarnitjina.” ");
INSERT INTO are_vpl VALUES ("MT26_35","070_26_35","MAT","26","35","35","Peter-anha pula angkaka, “Arrpunha ntjarra turta paka antjerramanga yinganha errilknga tutjika, ungkwanganga arrkngala, yinga itja kuta ungkwanganga mpakalhitjina.” Kurtungurla arrpunha ntjarra turta lakinhantema ekarlterramala angkaka. ");
INSERT INTO are_vpl VALUES ("MT26_36","070_26_36","MAT","26","36","36","Jesuanhantama katha nhangurna lhaka, kurtungurla ekuranha ntjarrakarta. Katha ekura rretnya naka Gethsemane. Erantama etnanha ilaka, “Nhanhala narrirrai, yinga tanharrka lhamanga Altjirrurna ingkitjika.” ");
INSERT INTO are_vpl VALUES ("MT26_37","070_26_37","MAT","26","37","37","Kurunga era Peter-anha, Zebedee-aka 'lira tharranha turta ntangkamala, etnakakarta kurrka urntwarra lhaka. Erantama ltarrpa inthorra mpangkaka. ");
INSERT INTO are_vpl VALUES ("MT26_38","070_26_38","MAT","26","38","38","Era etnanha ilaka, “Yingataka ltarrpa inthorra wulhama, ingkwa ilutjikerrama turta. Nhanhala nukalela ilkwatharra kaaralhai, kaarra turta narrirrai.” ");
INSERT INTO are_vpl VALUES ("MT26_39","070_26_39","MAT","26","39","39","Kurrka urntwarrantama lhamala, Jesuanha urlparra iwulhaka. Erantama Altjirrurna ingkaka, “Kaarta nukai, yinga itja antja nama nyingalauwutjika, ilutjika turta. Unta pula antja namanga yinga nyingalauwutjika, ilutjika turta, yinga kala ungkwanga kangkwerramala.” ");
INSERT INTO are_vpl VALUES ("MT26_40","070_26_40","MAT","26","40","40","Kurtungurla etnakurna pitjalpumala, era etnanha ankwentamanga aritjalhaka. Erantama Peter-anha pmarraka, “Rrangkarra yarnala kurrka wara nukalela ilkwatharra kaarra nama? ");
INSERT INTO are_vpl VALUES ("MT26_41","070_26_41","MAT","26","41","41","Rrangkarrataka kaarra nitjika, Altjirrurna ingkitjika turta, errintja era rrakangkarra irrpaltherramanga warta. Arai, enka rrakangkarra nthurrpa Altjirraka kangkwerritjika antja nama, kanha lherrintja korna kuta namantemala.” ");
INSERT INTO are_vpl VALUES ("MT26_42","070_26_42","MAT","26","42","42","Erantama wotha lhaka, Altjirrurna ingkitjika. “Kaarta nukai,” era ingkaka, “unta paka antja namanga yinga nyingalauwutjika, ilutjika turta, yinga kala ungkwanga kangkwerrama.” ");
INSERT INTO are_vpl VALUES ("MT26_43","070_26_43","MAT","26","43","43","Kurtungurla etnakurna pitjalpumala, era etnanha ankwentamanga aritjalhaka. Etnataka porrka inthorra naka. ");
INSERT INTO are_vpl VALUES ("MT26_44","070_26_44","MAT","26","44","44","Etnanha impurlalhamala, era wotha lhaka Altjirrurna ingkitjika. Nhanha era kala tharraminyintarangantama lhaka. ");
INSERT INTO are_vpl VALUES ("MT26_45","070_26_45","MAT","26","45","45","Kurunga kurtungurla ekuranha ntjarrurna pitjalpumala, era angkaka, “Yakai, rrangkarra kutantema ankwentama, iltjerrama turta? Arai, antala era kala namantama, arrpunhala Relhaka 'Lira erinha leltjaka lanthitjika. ");
INSERT INTO are_vpl VALUES ("MT26_46","070_26_46","MAT","26","46","46","Mpa, kala kamerrai. Artwa erala yinganha leltjaka lanthitjinala, erataka kala pitjikantama.” ");
INSERT INTO are_vpl VALUES ("MT26_47","070_26_47","MAT","26","47","47","Jesuanha kurtungurla ekuranha ntjarrurna angkamalangantema, Judas-anha, kurtungurla 12 etnakanga nyinta, era worla kngarrakarta pitjika. Artwa worla nhanhataka priest-aka itornka ntjarrala, kngarripata itornka ntjarrala turta Judas-alela yairnakala, Jesuanha errkutjika. Worla etnantama Jesuaka pitjika knife tjenyakarta, tnamakarta turta. ");
INSERT INTO are_vpl VALUES ("MT26_48","070_26_48","MAT","26","48","48","Judas-ala artwa nhanha etnanha arrkurlantema ilakala, “Arai, artwa erinhala atha rrontjitjina, erinha errkwai.” ");
INSERT INTO are_vpl VALUES ("MT26_49","070_26_49","MAT","26","49","49","Judas-anha Jesuurna arratja kuta lhaka. “Kaltjinthanhinthanhai,” era erinha anparnaka. Kurunga era erinha rrontjaka. ");
INSERT INTO are_vpl VALUES ("MT26_50","070_26_50","MAT","26","50","50","Jesualantama Judas-anha pmarraka, “Tjinai, iwukama unta pitjika?” Kurunga artwa arrpunha ntjarra etinyerramala Jesuanha errkuka. ");
INSERT INTO are_vpl VALUES ("MT26_51","070_26_51","MAT","26","51","51","Nhanha aramala, artwa arrpunha erala Jesualela nakala, era knife tjenya ekuranhala High Priest-aka urrkapunhapunhaka ilpa inturnaka. ");
INSERT INTO are_vpl VALUES ("MT26_52","070_26_52","MAT","26","52","52","Jesuala pula erinha ilaka, “Knife tjenya ungkwanganha impai. Relha erala knife tjenyakarta turrama, etna erinha knife tjenyalantema errilknga tutjina. ");
INSERT INTO are_vpl VALUES ("MT26_53","070_26_53","MAT","26","53","53","Unta etarlareikanha, yinga paka Kaarta nukanhaka enkamanga, era kala angel ntjarra inthorra yairnamara yinganha ntarntaritjika. ");
INSERT INTO are_vpl VALUES ("MT26_54","070_26_54","MAT","26","54","54","Yinga pula ekururna itja enkama, Altjirraka Angkatja Imankinya era nthurrperritjinanga.” ");
INSERT INTO are_vpl VALUES ("MT26_55","070_26_55","MAT","26","55","55","Kurunga Jesuanha worla etnakurnantama angkaka, “Artwa nyilkngampa tunhatunhaka ngerrama rrangkarra knife tjenyakarta, tnamakarta turta nuka pitjika? Atha pula rrangkarranha arltamarlta temple-ala kaltjinthaka. Rrangkarra yinganha itja errkuka. ");
INSERT INTO are_vpl VALUES ("MT26_56","070_26_56","MAT","26","56","56","Lyarta pula rrangkarra yinganha errkuka, Altjirraka Angkatja Imankinya nthurrperritjinanga.” Kurunga Jesuaka kurtungurla ntjarrala erinha impurlalhaka, tira turta arrtjanaka. ");
INSERT INTO are_vpl VALUES ("MT26_57","070_26_57","MAT","26","57","57","Artwa Intarrangaltha ntjarra, kngarripata itornka ntjarra turta Caiaphas-aka ilthala worlerraka. Caiaphas erataka High Priest naka. Artwa lenha ntjarra, etnala Jesuanha errkukala, etna erinha Caiaphas-urnantama rretjingaka. ");
INSERT INTO are_vpl VALUES ("MT26_58","070_26_58","MAT","26","58","58","Peter-ala etnanha ingkarnangala lurnaka. Etnantama High Priest-aka ilthurna irrpunhamanga, Peter-anha High Priest-aka yard-urnala irrpunhaka. Erantama High Priest-aka urrkapunhapunha ntjarralela arrarnalhaka, eterramala, “Nthakinhama erritjina?” ");
INSERT INTO are_vpl VALUES ("MT26_59","070_26_59","MAT","26","59","59","Priest-aka itornka ntjarra, relha Jew ingkarrakaka council kngarra era turta antja naka Jesuanha imilitjika. Council nhanha etnanha, etna Sanhedrin ilitjata. Etnantama artwaka yonthalhaka, Jesuanha ilparnitjika. ");
INSERT INTO are_vpl VALUES ("MT26_60","070_26_60","MAT","26","60","60","Artwa orrtjaltha ntjarrantama kamerramala angkaka. Etna pula erinha yarna kuta ilparnaka. Kurunga ingkarna inthorrantama artwa tharra arrpunha kamerramala ");
INSERT INTO are_vpl VALUES ("MT26_61","070_26_61","MAT","26","61","61","angkaka, “Artwa nhanhala ilaka, ‘Atha Altjirraka temple irrpalthala urltakama, arlta tharraminyintiperra wotha itama turta.’” ");
INSERT INTO are_vpl VALUES ("MT26_62","070_26_62","MAT","26","62","62","High Priest erantama kamerramala Jesuanha pmarraka, “Unta itjala angkama artwa nhanha ntjarrala nganha ilparnamanga?” ");
INSERT INTO are_vpl VALUES ("MT26_63","070_26_63","MAT","26","63","63","Jesuanha pula tjukunya kuta itnaka. Kurunga High Priest-ala erinha lakinhantama pmarraka, “Altjirra Etatha era nganha aramalanga, wumalanga turta, nurnanha arratja inthorra ilai. Unta Altjirraka 'Lira, Krista era namama?” ");
INSERT INTO are_vpl VALUES ("MT26_64","070_26_64","MAT","26","64","64","Jesuala erinha ilaka, “Untarrpa kala ilaka. Nhanhantama atha rrangkarranha ilama. Anmantama rrangkarra Relhaka 'Lira erinha aritjina Altjirra Ekarlta inthorraka akwampinyala namanga. Rrangkarra erinha aritjina turta matarala alhurna pitjalpumanga.” ");
INSERT INTO are_vpl VALUES ("MT26_65","070_26_65","MAT","26","65","65","Nhanha wumala High Priest-ala mantarra ekuranha tjepakamala etnanha ilaka, “Era Altjirranha arrampowuka. Iwunhangantama nurna artwaka kuta yonthitjika, erinha ilparnitjika? Rrangkarrarrpa wuka era Altjirranha arrampowumanga. ");
INSERT INTO are_vpl VALUES ("MT26_66","070_26_66","MAT","26","66","66","Nthakinhantama rrangkarra etarlarama?” Etna angkaka, “Era kala ilutjikanta.” ");
INSERT INTO are_vpl VALUES ("MT26_67","070_26_67","MAT","26","67","67","Kurunga arrpunha ntjarrala anngerra ekuranhaka palhiwuka, arrpunha ntjarrala erinha tuka turta. Kala urrputja arrpunhala erinha ilkaiya tumala ");
INSERT INTO are_vpl VALUES ("MT26_68","070_26_68","MAT","26","68","68","pmarraka, “Kristai, nurnanha ilakwia, ngunhalama nganha tuka?” ");
INSERT INTO are_vpl VALUES ("MT26_69","070_26_69","MAT","26","69","69","Peter-anha nhanga High Priest-aka yard-ala narlanaka. High Priest-aka marla urrkapunhapunha nyintantama ekururna pitjika. Era angkaka, “Unta kunha Jesua Galilee-arinyalela nakantema?” ");
INSERT INTO are_vpl VALUES ("MT26_70","070_26_70","MAT","26","70","70","Era pula etnaka ingkarrakanga urlarra yiparrarnalhaka, “Yukwa, yinga pula artwa ekura kotnala.” ");
INSERT INTO are_vpl VALUES ("MT26_71","070_26_71","MAT","26","71","71","Peter-anha tjanalhakantama reowurna etinyerramala. Marla urrkapunhapunha arrpunhalantama erinha araka. Erantama artwa Peter-anga kutala itnamala ntjarranha ilaka, “Era kunha Jesua Nazareth-arinyalela nakantema.” ");
INSERT INTO are_vpl VALUES ("MT26_72","070_26_72","MAT","26","72","72","Peter-anha pula wotha yiparrarnalhaka, “Altjirrala arama. Yingataka artwa ekura itja kaltja.” ");
INSERT INTO are_vpl VALUES ("MT26_73","070_26_73","MAT","26","73","73","Kala kurrka anmantama, artwa urrputja arrpunha Peter-urna etinyerramala erinha ilaka, “Awa, unta kunha nthurrpa worla ekuranhala nakantema. Nurna kaltja, unta artwa Galilee-arinya ngerra angkamanga warta.” ");
INSERT INTO are_vpl VALUES ("MT26_74","070_26_74","MAT","26","74","74","Peter-ala pula etnanha ilaka, “Altjirrala arama yinga nthurrpa inthorra angkamanga. Yinga paka orrtjerramanga, Altjirrala yinganha errilknga tweikanha. Yingataka artwa lenhaka kotnanta kuta.” Peter-anha angkamangantema, lukaluka orreantama ilkaka. ");
INSERT INTO are_vpl VALUES ("MT26_75","070_26_75","MAT","26","75","75","Kurunga Peter-anha Jesuaka angkatjaka ilpangkaka, “Lukaluka orrea era angkitjikanhangantema, unta yinganha kala tharraminyintaranga yiparrarnitjina.” Peter-anhantama yard-anga rratamala kngarra inthorra itnika. ");
INSERT INTO are_vpl VALUES ("MT27_1","070_27_1","MAT","27","1","1","Kala ingutnhalantama priest-aka itornka ntjarra, kngarripata itornka ntjarra turta angkarraka Jesuanha kala errilknganta tutjika. ");
INSERT INTO are_vpl VALUES ("MT27_2","070_27_2","MAT","27","2","2","Etnantama Jesuaka iltja yirnamala, erinha Pilate-urna rretjingaka, Roman tjitjarta kngarra ekururna. Etna erinha Pilate-aka lanthaka turta. ");
INSERT INTO are_vpl VALUES ("MT27_3","070_27_3","MAT","27","3","3","Kurunga Judas, erala Jesuanha leltjaka lanthakala, era aramalanga priest-aka itornka ntjarrala, kngarripata itornka ntjarrala turta Jesuanha imilakala, era porerraka. Erantama etnakurna lhaka. Era antja naka ungkwaltja silver 30 nhanga etnanha nthitjalputjika. ");
INSERT INTO are_vpl VALUES ("MT27_4","070_27_4","MAT","27","4","4","Erantama etnanha ilaka, “Arai athataka relha palkinyanha rrakangkarra lanthakala.” Etna pula angkaka, “Lanha itjama nurnakalka. Nhanha ungkwangathaka nama.” ");
INSERT INTO are_vpl VALUES ("MT27_5","070_27_5","MAT","27","5","5","Kurunga etnakanga rratamala Judas-ala money erinha temple kwanaka iwuka. Rope inamala, era rope erinha antja ekuranhaka yirnaka. Kurunga rope erinha irnaka yirnamala, era errilknga tulhaka. ");
INSERT INTO are_vpl VALUES ("MT27_6","070_27_6","MAT","27","6","6","Priest-aka itornka ntjarralantama money erinha temple-anga kotjika. Etna angkaka, “Nhanha itja arratja namara money nhanha Altjirraka tjauwerrilya money arrpunhaka lhangitjika. Nurnataka money nhanha artwa nyintanha nthakala artwa arrpunhanha imilitjika.” ");
INSERT INTO are_vpl VALUES ("MT27_7","070_27_7","MAT","27","7","7","Angkarramaliperra etna paddock-ntama buy-emilaka, Relha Lorinya ntjarranha tintjiwutjika. Paddock nhanha ekuranga etna imanka urrknga tnyatjata, kwatjakanha jar-alka mpaaritjika. ");
INSERT INTO are_vpl VALUES ("MT27_8","070_27_8","MAT","27","8","8","Money lenhanga arrkngala pula etna paddock lenha erinha lyartalpula “Alhwaka Paddock” ilama. ");
INSERT INTO are_vpl VALUES ("MT27_9","070_27_9","MAT","27","9","9","Lakinhantama nthurrperraka angkatja arrpunha Altjirraka urrpia Jeremiah-ala imanka ilakala, “Etna ungkwaltja silver 30 erinha inaka, money nhanga etnala Israel-aka 'lira nyintaka nthakala. ");
INSERT INTO are_vpl VALUES ("MT27_10","070_27_10","MAT","27","10","10","Kurunga etna money lenhala arna urrkngaka urrkapunhapunhaka paddock buy-emilaka, Ingkartala yinganha turnakala ngerra.” ");
INSERT INTO are_vpl VALUES ("MT27_11","070_27_11","MAT","27","11","11","Jesuanha Pilate-anga urlarra itnaka. Pilate-ala erinha pmarraka, “Nthurrpama unta relha Jew ntjarraka king?” Jesuala erinha ilaka, “Lakinha unta angkama.” ");
INSERT INTO are_vpl VALUES ("MT27_12","070_27_12","MAT","27","12","12","Kurunga priest-aka itornka ntjarrala, kngarripata itornka ntjarrala turta Jesuanha ilparnaka. Jesuala pula etnanha tjukunya kuta wurlanaka. ");
INSERT INTO are_vpl VALUES ("MT27_13","070_27_13","MAT","27","13","13","Pilate-alantama Jesuanha pmarraka, “Unta tjukunya kuta wurlanama etna nganha ilparnamanga?” ");
INSERT INTO are_vpl VALUES ("MT27_14","070_27_14","MAT","27","14","14","Jesuanha pula pmarna kuta itnarlanaka. Nhanha aramala Pilate-anha kngarra tnolkaka. ");
INSERT INTO are_vpl VALUES ("MT27_15","070_27_15","MAT","27","15","15","Tjitjarta kngarra ekura mpaarangaranga naka, Passover-aka arltala artwa jail-arinya nyintanha rratalhelitjika, ekurala relha ntjarra antja namanga. ");
INSERT INTO are_vpl VALUES ("MT27_16","070_27_16","MAT","27","16","16","Artwa tunhatunha nyinta, Barabbas-anha, jail-ala naka. Relha ingkarraka ekura kaltja naka. ");
INSERT INTO are_vpl VALUES ("MT27_17","070_27_17","MAT","27","17","17","Relha ingkarraka kala worlantama namanga, Pilate-ala etnanha pmarraka, “Ngunhakama rrangkarra antja? Rrangkarra antja atha Barabbas-anha jail-anga rratalhelitjika? Jesuanha paka althakalthilitjika?” ");
INSERT INTO are_vpl VALUES ("MT27_18","070_27_18","MAT","27","18","18","Pilate-anha kaltja naka etna Jesuanha ekura lanthakala, etna ekura antjakunya namanga. Itja Jesuanha paala ntelalhakalanga. ");
INSERT INTO are_vpl VALUES ("MT27_19","070_27_19","MAT","27","19","19","Pilate-ala Jesuanha tjiperrawumalanga, noa ekuranhala ekururna angkatja yairnaka, “Artwa palkinya lenha imilitjala. Yinga ekuriperra kngarra inthorra mpangkakalanga, altjirraramala.” ");
INSERT INTO are_vpl VALUES ("MT27_20","070_27_20","MAT","27","20","20","Priest itornka etna pula, kngarripata itornka etna turta, etna relha worla etnanha turnaka Pilate-anha ilitjika era Barabbas-anha jail-anga rratalhelitjika. Jesuanha pula era errilkngala tutjika. ");
INSERT INTO are_vpl VALUES ("MT27_21","070_27_21","MAT","27","21","21","Pilate-alantama relha worla etnanha wotha pmarraka, “Artwa ngunhakama rrangkarra antja?” Etna angkaka, “Barabbas-akakwia.” ");
INSERT INTO are_vpl VALUES ("MT27_22","070_27_22","MAT","27","22","22","Pilate-alantama etnanha pmarraka, “Kanha Jesuanhaloa, erinhala rrangkarra Krista alpmelama? Erinha atha nthakinhilitjikala?” Etna erinha ilkaka, “Erinha kala ntolkakanta kanthatwai.” ");
INSERT INTO are_vpl VALUES ("MT27_23","070_27_23","MAT","27","23","23","Pilate-ala pula etnanha kuta pmarraka, “Iwunhakakwia? Era itjama paala ntelalhaka paka.” Etna pula intarralkura ilkaka, “Erinha kala ntolkakanta kanthatwai.” ");
INSERT INTO are_vpl VALUES ("MT27_24","070_27_24","MAT","27","24","24","Pilate-ala lhangkarakantama relha etna rirterrakala, ingkwa turritjerramanga turta. Erantama kwatjaka ntangkalhamala, etnakanga urlarra iltja ilkngilhaka. Era etnanha ilaka, “Yinga itja ilkarrtja nitjina artwa nhanha lyarta ntolkala ilumanga. Nhanha rrakangkarrathaka nitjina.” ");
INSERT INTO are_vpl VALUES ("MT27_25","070_27_25","MAT","27","25","25","Relha ingkarraka pula angkaka, “Nurna kala ilkaartja nitjina, katjia nurnakanha turta.” ");
INSERT INTO are_vpl VALUES ("MT27_26","070_27_26","MAT","27","26","26","Pilate-alantama Barabbas-anha jail-anga rratalhelaka. Era turta tjapartia ntjarranha turnaka Jesuanha whip-ala tumaliperra, ntolkaka kanthatutjika. ");
INSERT INTO are_vpl VALUES ("MT27_27","070_27_27","MAT","27","27","27","Kurunga tjapartia ntjarrala Jesuanha iltha kwanurna kngaka. Etna tjapartia arrpunha ntjarranha turta ntangkaka. ");
INSERT INTO are_vpl VALUES ("MT27_28","070_27_28","MAT","27","28","28","Mantarra tjenya ekuranha ilumala, etna mantarra thathakantama ekura ekarraka. ");
INSERT INTO are_vpl VALUES ("MT27_29","070_27_29","MAT","27","29","29","Kurunga etna kaarntakaarnta ilakwiperra mpaaramala, nhanha kapurta ekuranhaka arrarnaka. Etna wilpawilpa turtantama erinha nthaka iltja akwala errkutjika. Kurunga mparalela arrarnalhamala etna erinha arrampowumala ilaka, “Wortai, Jew ntjarraka king-ai.” ");
INSERT INTO are_vpl VALUES ("MT27_30","070_27_30","MAT","27","30","30","Lakinha angkamala etna ekura palha iwuka, etna wilpawilpa nhanga turta iltja ekuranhanga rakamala, erinha kapurta tuka. ");
INSERT INTO are_vpl VALUES ("MT27_31","070_27_31","MAT","27","31","31","Etna erinha kala arrampowukalangantama, etna mantarra nhanga wotha iluka, mantarra ekuranha turta wotha ekura ekarraka. Kurunga etna erinha kathurna rretjingaka, erinha kala ntolkaka kanthatutjinala. ");
INSERT INTO are_vpl VALUES ("MT27_32","070_27_32","MAT","27","32","32","Lhapalhamala, tjapartia etna artwa pmara Cyrene-arinya araka, rretnya Simon. Etnantama erinha turnaka Jesuaka ntolka kngitjika. ");
INSERT INTO are_vpl VALUES ("MT27_33","070_27_33","MAT","27","33","33","Etnantama pmara Golgotha-urna pitjika. Nhanhatitja ‘Kaalkngaka Pmarurna.’ ");
INSERT INTO are_vpl VALUES ("MT27_34","070_27_34","MAT","27","34","34","Etnantama Jesuanha wine tjalangka ntjutjika nthaka. Jesuala pula nhanha arrkarnamala, impuka. ");
INSERT INTO are_vpl VALUES ("MT27_35","070_27_35","MAT","27","35","35","Tjapartia etnantama Jesuanha ntolkaka kanthatuka. Kurunga etna mantarra ekuranha errarnpalhelaka, gamble-erramala. ");
INSERT INTO are_vpl VALUES ("MT27_36","070_27_36","MAT","27","36","36","Etnantama arrarnalhaka erinha kaaritjika. ");
INSERT INTO are_vpl VALUES ("MT27_37","070_27_37","MAT","27","37","37","Etna angkatja nhanha turta pepaka intalhelaka. “Nhanha kunha Jesua, relha Jew ntjarraka King.” Kurunga etna pepa nhanha ntolkaka kanthatuka, Jesuanga kartninyaka. ");
INSERT INTO are_vpl VALUES ("MT27_38","070_27_38","MAT","27","38","38","Tjapartia etna artwa korna tharra turta ntolkaka kanthatukantema. Nyinta Jesuaka akwampinyaka, arrpunha ekuranga kwanginyaka. ");
INSERT INTO are_vpl VALUES ("MT27_39","070_27_39","MAT","27","39","39","Relha anpara lhamala ntjarra, etna Jesuanha kngarra arrampowuka. Kapurta ngalhamala, ");
INSERT INTO are_vpl VALUES ("MT27_40","070_27_40","MAT","27","40","40","etna erinha ilaka, “Untama Altjirraka temple urltakitjika nakala, erinha arlta tharraminyintala wotha ititjika nakala turta. Unta paka nthurrpa Altjirraka 'Lira namanga, ntolkanga tnanpai, tangkalhelalhamala.” ");
INSERT INTO are_vpl VALUES ("MT27_41","070_27_41","MAT","27","41","41","Lakinha ngerra priest-aka itornka ntjarrala, artwa Intarrangaltha ntjarrala, kngarripata itornka ntjarrala turta erinha arrampowuka. ");
INSERT INTO are_vpl VALUES ("MT27_42","070_27_42","MAT","27","42","42","Etna angkaka, “Era arrpunha ntjarranha tangkalhelaka, erarrpa pula yarnala tangkalhelalhama. Era paka nthurrpa Israel-aka king namanga, era ntolkanga tnanpeikanha, nurna erinha tnakitjinanga. ");
INSERT INTO are_vpl VALUES ("MT27_43","070_27_43","MAT","27","43","43","Era Altjirranha tnakama. Era turta ilalhaka era kula Altjirraka 'Lira namanga. Altjirranha paka ekura kangkamanga, era erinha tangkalheleikanha.” ");
INSERT INTO are_vpl VALUES ("MT27_44","070_27_44","MAT","27","44","44","Artwa korna nhanga tharra, eratharrala ntolkala ilparanamangantema, eratharra turta Jesuanha arrampowukantema. ");
INSERT INTO are_vpl VALUES ("MT27_45","070_27_45","MAT","27","45","45","Kala ngkinyalantama, alkira era thapathaperraka. Pmara ntjapara turta thapathapa naka 3 o'clock-akurtitja. ");
INSERT INTO are_vpl VALUES ("MT27_46","070_27_46","MAT","27","46","46","Jesuanhantama ilkarlalhaka, “Eli, Eli, lama sabachthani?” nhanhatitja, “Altjirra nukai, Altjirra nukai, iwunhangama unta yinganha ipmintja impuka?” ");
INSERT INTO are_vpl VALUES ("MT27_47","070_27_47","MAT","27","47","47","Relha urrputja arrpunha, etnala ntolkanga kuta itnarlanaka, etna Jesuanha ilkamanga wuka. Etnantama angkaka, “Arai, artwa nhanhataka Elijah-aka ntangkalhama.” ");
INSERT INTO are_vpl VALUES ("MT27_48","070_27_48","MAT","27","48","48","Artwa arrpunhantama parrpa irna alkumpaka arrtjanaka, nhanha wine tjalangkaka turta thankuka. Kurunga alkumpa erinha irna tjenyaka arrarnamala, era nhanha Jesuaka imarnaka, ntjutjika. ");
INSERT INTO are_vpl VALUES ("MT27_49","070_27_49","MAT","27","49","49","Arrpunha ntjarra pula angkaka, “Impai, nurna aritjinanga Elijah-anha paka nthurrpa pitjitjina erinha tangkalhelitjika.” ");
INSERT INTO are_vpl VALUES ("MT27_50","070_27_50","MAT","27","50","50","Jesuanhantama nyintaranga wotha ilkarlalhaka. Kurunga era kala ilukantama. ");
INSERT INTO are_vpl VALUES ("MT27_51","070_27_51","MAT","27","51","51","Jesuanha warta iluka, kanha mantarra kngarritja nhanga, erala temple kwanala ilparanakala, era kartninyangatjina kwaninyakurtitja tjepakalhalalhaka. Alha era errowuka. Parta kngarritja ntjarra tjepakalhaka. ");
INSERT INTO are_vpl VALUES ("MT27_52","070_27_52","MAT","27","52","52","Wolknga ntjarra altjurerraka, relha arratja ntjarra turtantama etatherraka. ");
INSERT INTO are_vpl VALUES ("MT27_53","070_27_53","MAT","27","53","53","Anma Jesuanha turtantama errilknga ntjarranga kamerrakalanga, etna wolknganga rratamala Jerusalem-urna lhaka. Ntjarralantama etnanha town-aka araka. ");
INSERT INTO are_vpl VALUES ("MT27_54","070_27_54","MAT","27","54","54","Rome-arinya tjapartia ntjarrala, itornka etnakanhala turta nhanha ingkarraka araka. Etna turta wulhaka alha era errowumanga. Trerramala etna angkaka, “Nhanhataka nthurrpa Altjirraka 'Lira naka.” ");
INSERT INTO are_vpl VALUES ("MT27_55","070_27_55","MAT","27","55","55","Arrkutja ntjarrala turta nhanha ingkarraka ararlanaka, tjathanga. Arrkutja nhanha etnataka Galilee-angatjina Jesuanga tnaartangala pitjikala, Jesuaka tangitjala namala. ");
INSERT INTO are_vpl VALUES ("MT27_56","070_27_56","MAT","27","56","56","Arrkutja nhanha etnakanga arrpunha naka Mary Magdalene, Mary nhanga James, Joseph tharraka mia, Zebedee-aka worra tharraka mia turta. ");
INSERT INTO are_vpl VALUES ("MT27_57","070_27_57","MAT","27","57","57","Kala ngurrangurrerrakalangantama, artwa netaneta pmara Arimathea-arinya, rretnya ekura Joseph, era Jerusalem-urna pitjika. Era Jesuaka kurtungurla nakantema. ");
INSERT INTO are_vpl VALUES ("MT27_58","070_27_58","MAT","27","58","58","Erantama Pilate-urna lhaka, Jesuaka mpurrkaka enkitjika. Pilate-alantama tjapartia ekuranha ntjarranha turnaka etna Joseph-anha Jesuaka mpurrka nthitjika. ");
INSERT INTO are_vpl VALUES ("MT27_59","070_27_59","MAT","27","59","59","Mpurrka erinha inamala, Joseph-ala mpurrka erinha mantarra tjulkura marra inthorrala ilinyiwuka. ");
INSERT INTO are_vpl VALUES ("MT27_60","070_27_60","MAT","27","60","60","Erantama mpurrka erinha wolknga intia ekuranhaka arrarnaka. Wolknga intia nhanhataka Joseph-aka urrkapunhapunhala ngurruka wara tnyakala, relha errilknga arrpunha turta itja arrkurla wolknga ekurala intakala paka. Kurunga era wolknga erinha marntilaka, parta kngarritja reoaka arrarnamala. Joseph era alpukantama. ");
INSERT INTO are_vpl VALUES ("MT27_61","070_27_61","MAT","27","61","61","Mary Magdalene, Mary arrpunha nhanga turta wolkngurnathaka narlanaka. ");
INSERT INTO are_vpl VALUES ("MT27_62","070_27_62","MAT","27","62","62","Sabbath arltalantama, priest-aka itornka ntjarra, artwa Pharisee ntjarra turta Pilate-urna lhaka. ");
INSERT INTO are_vpl VALUES ("MT27_63","070_27_63","MAT","27","63","63","Etna erinha ilaka, “Tjitjartai, nurnataka ilpangkaka artwa orrtjaltha nhanga etathantema namalanga, era lakinha angkakala, ‘Arlta tharraminyintiperra yinga wotha etatha kamerritjina.’ ");
INSERT INTO are_vpl VALUES ("MT27_64","070_27_64","MAT","27","64","64","Lakinhanga unta tjapartia ungkwanganha ntjarranha turnai wolknga erinha ingunthakurtitja ntarntaritjika, kurtungurla ekuranha ntjarra pitjakitja, mpurrka ekuranha nyilkngala inakitja turta. Kurunga etna relha ntjarranha ilakitja era kula errilknga ntjarranga kamerrakala. Etna paka lakinha angkamanga, etna kngarralkura orrtjerritjina arrkurlangatjina.” ");
INSERT INTO are_vpl VALUES ("MT27_65","070_27_65","MAT","27","65","65","Pilate-ala etnanha ilaka, “Kala tjapartia urrputja nukanhakarta lharrirrai wolknga erinha arratja ntarntaritjika.” Tjapartia urrputjantama inarlalhamala, etna wolknga ekururna lhaka. ");
INSERT INTO are_vpl VALUES ("MT27_66","070_27_66","MAT","27","66","66","Wolknga erinha marnta inthorrilamala, etna tjapartia etnanha impurlalhakantama wolknga erinha arratja ntarntaritjika. ");
INSERT INTO are_vpl VALUES ("MT28_1","070_28_1","MAT","28","1","1","Sabbath arltiperra, kala Sunday ingutnhala inthorrantama, Mary Magdalene, Mary arrpunha nhanga turta, Jesuaka wolkngurna lhaka. ");
INSERT INTO are_vpl VALUES ("MT28_2","070_28_2","MAT","28","2","2","Arna erantama kngarra errowuka, Altjirraka angel alkiranga pitjikalanga. Angel erantama parta nhanga ankartiwuka, parta ekurakarlaka arrarnalhaka turta. ");
INSERT INTO are_vpl VALUES ("MT28_3","070_28_3","MAT","28","3","3","Angel ekura anngerra kwatjaka lharrkintja ngerra parrtjaka, mantarra ekura turta karnta ngerra tjulkuka. ");
INSERT INTO are_vpl VALUES ("MT28_4","070_28_4","MAT","28","4","4","Tjapartia ntarntarintja ntjarra etna kngarra inthorra trerraka. Arnaka tnyimala, etna kala relha errilknga ngerrantama intaka. ");
INSERT INTO are_vpl VALUES ("MT28_5","070_28_5","MAT","28","5","5","Angel erantama arrkutja ekuratharrurna angkaka, “Mpala itja trerritjika. Yinga kaltja mpala pitjikala Jesuanha aritjika, Jesua erinhala etna ntolkaka kanthatukala. ");
INSERT INTO are_vpl VALUES ("MT28_6","070_28_6","MAT","28","6","6","Era pula itja nhanhala nama. Era relha errilknga ntjarranga kamerrakala, era nhanga angkakala ngerra. Pitjai, katha erinha aritjika, erala intakala. ");
INSERT INTO are_vpl VALUES ("MT28_7","070_28_7","MAT","28","7","7","Kurunga mpala parrpa kurtungurla ekuranha ntjarrurna lhai, etnanha ilai turta, ‘Era relha errilknga ntjarranga kamerrakala. Arai, erantama rrakangkarranga arrkurla lhama Galilee-urna. Tanhaka rrangkarra erinha aritjina’. Arai, atha mpalanha kala ilaka.” ");
INSERT INTO are_vpl VALUES ("MT28_8","070_28_8","MAT","28","8","8","Arrkutja eratharrantama wolknga ekuranga arrtjanaka kurtungurla ekuranha ntjarranha ilitjika. Eratharra nthurrpa tira kuta wulhaka, eratharra pula arrkana kngarra turta naka. ");
INSERT INTO are_vpl VALUES ("MT28_9","070_28_9","MAT","28","9","9","Eratharrantama tjaiyala lhamalangantema Jesuanha ekuratharranga urlarra itnatjalhaka. “Wortai,” era angkaka. Ekururna etinyerramala, eratharra mparalela arrarnalhamala ingka ekuranha errkuka, ekura urrkurrkintja naka turta. ");
INSERT INTO are_vpl VALUES ("MT28_10","070_28_10","MAT","28","10","10","Jesualantama erinhatharra ilaka, “Mpala itja trerritjika. Kala lharrai tjia nukanha ntjarranha ilitjika etna Galilee-urna arrkurla lhitjika. Tanhakantama etna yinganha aritjina.” ");
INSERT INTO are_vpl VALUES ("MT28_11","070_28_11","MAT","28","11","11","Arrkutja eratharra tjaiyala lhamalangantema, tjapartia ntarntarintja etna Jerusalem-urna alpuka. Etna turtantama priest-aka itornka ntjarraka yia ingkarraka alpmelaka. ");
INSERT INTO are_vpl VALUES ("MT28_12","070_28_12","MAT","28","12","12","Priest-aka itornka etnantama kngarripata itornka ntjarralela angkarraka. Kurunga etna tjapartia etnanha money kngarra nthaka, etnanha ilaka turta. ");
INSERT INTO are_vpl VALUES ("MT28_13","070_28_13","MAT","28","13","13","“Arai, rrangkarra relha ntjarranha ilai, ‘Kurtungurla ekuranha ntjarra kunha ingula pitjimala mpurrka ekuranha nyilkngala inaka, nurna ankwentamanga.’ ");
INSERT INTO are_vpl VALUES ("MT28_14","070_28_14","MAT","28","14","14","Pilate-ala paka nhanhiperra wumanga, rrangkarrala kula ankwentakala, nurna kala ekuralela angkitjina era rrangkarranha itja tutjika.” ");
INSERT INTO are_vpl VALUES ("MT28_15","070_28_15","MAT","28","15","15","Tjapartia etnantama money erinha inamala relha ntjarranha yia nhanha alpmelaka. Lyartalpula relha Jew ntjarra yia nhanha ilarramantema. ");
INSERT INTO are_vpl VALUES ("MT28_16","070_28_16","MAT","28","16","16","Kurunga kurtungurla 11 etna Galilee-urna lhaka, parta nhanga ekururna Jesualala etnanha ilakala, lhitjika. ");
INSERT INTO are_vpl VALUES ("MT28_17","070_28_17","MAT","28","17","17","Jesua erinha aramala, etna ekura urrkurrkintja naka. Urrputja arrpunhala pula erinha ilpoiwukantema. ");
INSERT INTO are_vpl VALUES ("MT28_18","070_28_18","MAT","28","18","18","Jesuanhantama etnakurna etinyerramala angkaka, “Altjirra Kaartala yinganha ingkairnaka alkirala Ingkarta kngarra nitjika, relha ingkarrakaka turta alhala. ");
INSERT INTO are_vpl VALUES ("MT28_19","070_28_19","MAT","28","19","19","Lakinhangantama rrangkarra lharrirrai relha ingkarrakanha ilitjika yinga antja namanga etna ingkarraka kurtungurla nukantama nitjika. Rrangkarra etnanha kaltjirrpulhelitjika rretnyala Altjirra Kaartaka, Aliraka, Enka Alkngaltaraka turta. ");
INSERT INTO are_vpl VALUES ("MT28_20","070_28_20","MAT","28","20","20","Rrangkarra etnanha kaltjinthitjika turta turnintja ingkarraka nukanhaka kangkwerritjika. Arai, yingantama rrakangkarralela kuta nitjina, alha nhanha yirritjinalpula.” ");
INSERT INTO are_vpl VALUES ("MK1_1","071_1_1","MRK","1","1","1","Nhanha Yia Marra Jesua Kristiperra nama, Altjirraka ‘Liriperra. ");
INSERT INTO are_vpl VALUES ("MK1_2","071_1_2","MRK","1","2","2","Altjirraka urrpia Isaiah erakimparra nhanga ilaka, “Atha urrpia nukanha ungkwanganga arrkurla yairnama. Era kala ungkwanga tjaiya urrkaputjina. ");
INSERT INTO are_vpl VALUES ("MK1_3","071_1_3","MRK","1","3","3","Artwa nyinta worritjala ilkama, ‘Rrangkarra Ingkartaka tjaiya mpaarai, ekura tjaiya arratja inthorra urrkapai.’” ");
INSERT INTO are_vpl VALUES ("MK1_4","071_1_4","MRK","1","4","4","John Kaltjirrpulhelanhelanha era worritjala naka. Era relha ntjarranha ilaka, “Altjirrurna toperrai. Kurunga pitjai atha rrangkarranha kaltjirrpulhelitjinanga, Altjirrala turta korna rrakangkarranha iwutjinanga.” ");
INSERT INTO are_vpl VALUES ("MK1_5","071_1_5","MRK","1","5","5","Relha Judea-arinya ingkarraka, relha Jerusalem-arinya ingkarraka turtantama John-urna lhaka. Etna John-aka ilalhaka etna relha kornarintja namanga. Era turta etnanha Jordan lhirala kaltjirrpulhelaka. ");
INSERT INTO are_vpl VALUES ("MK1_6","071_1_6","MRK","1","6","6","Mantarra nhanga John-anhala ekarralhakala, nhanha camel ponganga mpaarakala. Era turta mantarra ekuranha yinpa belt-ala yirnitjata. Era intaltja, ngkwarla urltampa turta ilkutjata. ");
INSERT INTO are_vpl VALUES ("MK1_7","071_1_7","MRK","1","7","7","John-ala relha ntjarranha ilaka, “Artwa arrpunha nukanga ingkarna pitjima. Era nukanga ekarltalkura nama. Yinga itja yalknga nama, topanamala sandal ekuranha paka ilutjika. ");
INSERT INTO are_vpl VALUES ("MK1_8","071_1_8","MRK","1","8","8","Arai, atha rrangkarranha kwatjala kaltjirrpulhelaka. Era pula rrangkarranha Enka Alkngaltarala kaltjirrpulhelitjina.” ");
INSERT INTO are_vpl VALUES ("MK1_9","071_1_9","MRK","1","9","9","Anma Jesuanha John-urna lhaka, pmara Galilee-angatjina, Nazareth town-anga. John-alantama erinha Jordan Lhirala kaltjirrpulhelaka. ");
INSERT INTO are_vpl VALUES ("MK1_10","071_1_10","MRK","1","10","10","Jesuanha warta kwatjanga rrataka, kanha era araka alkira era altjurerramanga, Enka Alkngaltara turta nturrurta ngerra ekurakarlaka tnanpentjimanga. ");
INSERT INTO are_vpl VALUES ("MK1_11","071_1_11","MRK","1","11","11","Era turta Altjirranha wuka alkiranga ekururna angkamanga, “Unta ‘Lira nuka nama. Yinga ungkwanga kngarra inthorra kangkama.” ");
INSERT INTO are_vpl VALUES ("MK1_12","071_1_12","MRK","1","12","12","Nhanhiperra Enka Alkngaltarala Jesuanha worritjurna yairnarlenaka. ");
INSERT INTO are_vpl VALUES ("MK1_13","071_1_13","MRK","1","13","13","Jesuanhantama arlta 40 worritjala naka. Satan-ala turta erinha arrkarnaka. Jesuanha tnontha itnura ntjarralela naka. Angel ntjarrala turta erinha ntarntaraka. ");
INSERT INTO are_vpl VALUES ("MK1_14","071_1_14","MRK","1","14","14","Etna John-anha kala errkukalangantama, Jesuanha Galilee-urna lhaka. Erantama relha ntjarranha Altjirraka Yia Marra ilaka. ");
INSERT INTO are_vpl VALUES ("MK1_15","071_1_15","MRK","1","15","15","Era etnanha ilaka, “Antala nhanga Altjirrala arrkurla kuta ingkairnakala relhanha tangkalhelitjika, kala namantama. Altjirranha kala relha ingkarrakaka ntelalhitjikerrama, era Ingkarta etnaka namanga. Lakinhanga rrangkarra korna kuta ntelalhitjalai, kala Altjirrurna toperrai, Yia Marra erinha turta tnakai.” ");
INSERT INTO are_vpl VALUES ("MK1_16","071_1_16","MRK","1","16","16","Jesuanha nhanga Galilee ntjanganga ankerrala lhapalhamalanga, era Simon-anha, tjia ekuranha Andrew-anha turta araka, eratharra net kwatjurna iwumanga, irrpannga errkutjika. Eratharra kunha irrpannga errkunherrkunha naka. ");
INSERT INTO are_vpl VALUES ("MK1_17","071_1_17","MRK","1","17","17","Jesualantama erinhatharra ntangkaka, “Nukanga tnaartangala pitjai. Atha kala mpalanha kaltjinthitjina relhanhatitjantama errkutjika.” ");
INSERT INTO are_vpl VALUES ("MK1_18","071_1_18","MRK","1","18","18","Kanhanga eratharra kala net ekuratharrakanha ipmintja impurlalhaka, Jesuanga tnaartangala lhaka turta. ");
INSERT INTO are_vpl VALUES ("MK1_19","071_1_19","MRK","1","19","19","Anpara lhamala, Jesuala Zebedee-aka worra tharra araka, James-anha, John-anha turta. Eratharra boat-ala narlanaka, net nhanga tjepakalhakala, thanthalanamala. ");
INSERT INTO are_vpl VALUES ("MK1_20","071_1_20","MRK","1","20","20","Erinhatharra aramala, Jesuala erinhatharra turtantama ntangkaka. Kaarta ekuratharrakanha, urrkapunhapunha ntjarranha turta boat-aka impurlalhamala, eratharra kala Jesuanga tnaartangala lhaka. ");
INSERT INTO are_vpl VALUES ("MK1_21","071_1_21","MRK","1","21","21","Etna Capernaum town-urnantama lhaka. Kurunga Sabbath arltala Jesuanha Synagogue-urnantama irrpuka, era relha ntjarranha kaltjinthaka turta. ");
INSERT INTO are_vpl VALUES ("MK1_22","071_1_22","MRK","1","22","22","Etna angkatja ekuranhaka tnolkaka. Erataka etnanha angkatja ekarltala kaltjinthaka, itja Intarrangaltha ntjarrala ngerra. ");
INSERT INTO are_vpl VALUES ("MK1_23","071_1_23","MRK","1","23","23","Jesuala etnanha kaltjinthamalangantema, artwa enka kornakarta synagogue-urna irrpentjika. ");
INSERT INTO are_vpl VALUES ("MK1_24","071_1_24","MRK","1","24","24","Artwa erantama intarra ilkaka, “Jesua Nazareth-arinyai, iwukama unta pitjika? Nurnanha yirralhelitjikama unta pitjika? Yinga ungkwanga kaltja. Unta kunha Altjirraka Urrpia Alkngaltara Era.” ");
INSERT INTO are_vpl VALUES ("MK1_25","071_1_25","MRK","1","25","25","Jesualantama enka korna erinha rralthamala ilaka, “Tjukunyerrai! Artwa ekuranga rratai!” ");
INSERT INTO are_vpl VALUES ("MK1_26","071_1_26","MRK","1","26","26","Enka korna erantama artwa erinha arnaka ilatuka. Ilkarlalhamalantama, enka korna era artwa ekuranga rratarlalhaka. ");
INSERT INTO are_vpl VALUES ("MK1_27","071_1_27","MRK","1","27","27","Nhanha aramala relha ingkarraka tnolkaka. Etnantama pmarrarraka, “Iwunhama lakinha? Erataka nurnanha angkatja arrpunha inthorra kaltjinthama, angkatja ekarltala turta. Era enka korna ntjarranha turta turnamalanga, etna ekura kala kangkwanterrama.” ");
INSERT INTO are_vpl VALUES ("MK1_28","071_1_28","MRK","1","28","28","Yia Jesuiperra kala Galilee ntjaparurnantama ntakerranhaka. ");
INSERT INTO are_vpl VALUES ("MK1_29","071_1_29","MRK","1","29","29","Kala synagogue-anga rratamala ngerra, Jesuanha James John tharrakarta, Simon Andrew tharraka ilthurna lhaka. ");
INSERT INTO are_vpl VALUES ("MK1_30","071_1_30","MRK","1","30","30","Simon-aka marataka menta intaka, wumpia inthorra. Etnantama Jesuanha nhanha ilaka, era irrpentjimanga ngerra. ");
INSERT INTO are_vpl VALUES ("MK1_31","071_1_31","MRK","1","31","31","Jesuanhantama arrkutja ekururna lhaka. Erinha iltjanga errkumala, era erinha kamalhelaka. Simon-aka mara kala marrerrakantama. Erantama etnaka marna etaka. ");
INSERT INTO are_vpl VALUES ("MK1_32","071_1_32","MRK","1","32","32","Kala ngurrangurrerrakalangantama, lirnnga turta kala irrpukalanga, pmararinya ntjarrala relha menta, relha enka kornakarta turta Jesuurna kngitjika. ");
INSERT INTO are_vpl VALUES ("MK1_33","071_1_33","MRK","1","33","33","Kala pmararinya ingkarrakantama Simon tharraka ilthala worlerraka. ");
INSERT INTO are_vpl VALUES ("MK1_34","071_1_34","MRK","1","34","34","Jesualantama relha menta arrpunhakarrpunhakarta etnanha marrilaka. Era enka korna ntjarranha turta unpurlenaka. Enka korna etna kala Jesuaka kaltja naka. Jesuala pula etnanha parraka, etna itja ekuriperra angkitjika. ");
INSERT INTO are_vpl VALUES ("MK1_35","071_1_35","MRK","1","35","35","Ingutnhala inthorra Jesuanha kamerraka. Erantama pmaranga rratamala lhaka, nyintarinya nitjika, Kaarta ekuranhurna ingkitjika. ");
INSERT INTO are_vpl VALUES ("MK1_36","071_1_36","MRK","1","36","36","Simon ntjarralantama ekura yonthaka. ");
INSERT INTO are_vpl VALUES ("MK1_37","071_1_37","MRK","1","37","37","Erinha arltaramala, etna erinha ilaka, “Arai, relha ingkarrakalataka ungkwanga yonthama.” ");
INSERT INTO are_vpl VALUES ("MK1_38","071_1_38","MRK","1","38","38","Jesuala pula etnanha ilaka, “Mpa, nurna pmara arrpunha ntjarrurna turta lhiai. Nukathaka nama relha etnanha turta Yia Marra erinha kaltjinthitjika. Nhanhakakwia kunha yinga pitjikala.” ");
INSERT INTO are_vpl VALUES ("MK1_39","071_1_39","MRK","1","39","39","Jesuanhantama pmararrpaninhurna lhaka Galilee-ala. Synagogue nyintaminyintala era relha ntjarranha Yia Marra erinha kaltjinthaka, era enka korna ntjarranha turta unpurlenaka. ");
INSERT INTO are_vpl VALUES ("MK1_40","071_1_40","MRK","1","40","40","Artwa nyinta leprosy-akarta Jesuurna pitjika, ekuranga urlarra mparalela turta arrarnalhaka. Ngkangkawulhamala, era Jesuanha ilaka, “Unta paka antja namanga, unta yinganha kala irrpalthala marrilamara.” ");
INSERT INTO are_vpl VALUES ("MK1_41","071_1_41","MRK","1","41","41","Jesuanha ekura konyerraka. Erinha iltjala anpumala, era erinha ilaka, “Yinga antjakwia. Atha nganha kala marrilama.” ");
INSERT INTO are_vpl VALUES ("MK1_42","071_1_42","MRK","1","42","42","Artwa ekura leprosy-ntama kala yirralalhaka. Artwa era turta kala marrerraka. ");
INSERT INTO are_vpl VALUES ("MK1_43","071_1_43","MRK","1","43","43","Erinha yairnarlenitjinala, Jesuala erinha ilaka, ");
INSERT INTO are_vpl VALUES ("MK1_44","071_1_44","MRK","1","44","44","“Arai, unta itja relha arrpunhanha nhanhiperra ilitjika. Kala priest-akanta ntelalhai. Unta turta Altjirranha tjauwerrilya nthai Moses-ala relha ntjarranha turnakala ngerra. Unta lakinhilitjika, relha ntjarra kaltja nitjinanga unta kala marrerrakalantama.” ");
INSERT INTO are_vpl VALUES ("MK1_45","071_1_45","MRK","1","45","45","Jesuanha impurlalhamala ngerra pula, artwa era kala relha ingkarrakanha Jesuiperra ilakantala, nhanga Jesuala erinha marrilakala. Lakinhanga Jesuanha yarnantama town arrpunha ntjarrurna alkngatharra lhaka. Era kala kathalantama naka. Relha etna pula kalantema ekururna worlerraka. ");
INSERT INTO are_vpl VALUES ("MK2_1","071_2_1","MRK","2","1","1","Jesuanha wotha Capernaum-urna alpuka. Era kala arlta urrputja town ekurala nakalangantama, relha ntjarrala wuka era pmarala namanga. ");
INSERT INTO are_vpl VALUES ("MK2_2","071_2_2","MRK","2","2","2","Relha ntjarra inthorrantama iltha ekuranhurna irrpuka. Relha arrpunha ntjarra turta reoala itnaka, yarna irrpumala. Jesualantama etnanha kaltjinthaka. ");
INSERT INTO are_vpl VALUES ("MK2_3","071_2_3","MRK","2","3","3","Artwa 4 arrpunhalantama artwa thaarranha Jesuurna kngitjika. Artwa erataka ntjamala intaka. ");
INSERT INTO are_vpl VALUES ("MK2_4","071_2_4","MRK","2","4","4","Etna pula yarna Jesuurna etinyerraka, worla kngarrala tjaiya parramanga. Etnantama iltha kartninyaka ntjika. Jesuanga kartna, etna roof erinha altjurilaka. Kurunga etna artwa thaarra erinha tnanpulhelaka, era ntjama ekuranhala intamanga kuta. ");
INSERT INTO are_vpl VALUES ("MK2_5","071_2_5","MRK","2","5","5","Jesuala aramalanga etna erinha kngarra tnakamanga, era artwa thaarra erinha ilaka, “'Lira nukai, atha korna ungkwanganha iwuka.” ");
INSERT INTO are_vpl VALUES ("MK2_6","071_2_6","MRK","2","6","6","Artwa Intarrangaltha urrputja tanhala naka. Angkatja nhanha wumala etna eterraka, ");
INSERT INTO are_vpl VALUES ("MK2_7","071_2_7","MRK","2","7","7","“Iwunhangala era lakinha angkama? Erataka Altjirranha arrampowuma. Altjirralanta kunha relhaka korna irrpalthala iwuma.” ");
INSERT INTO are_vpl VALUES ("MK2_8","071_2_8","MRK","2","8","8","Jesuala kala lhangkaraka etnala eterramalaka. Erantama etnanha pmarraka, “Iwunhangala rrangkarra lakinha eterrama? Yinganha nhanha ilai. ");
INSERT INTO are_vpl VALUES ("MK2_9","071_2_9","MRK","2","9","9","Iwunhama rukaralkura nama? Artwa thaarra nhanha erinha ilitjika, ‘Atha korna ungkwanganha iwuka?’ Erinha ilitjika paka, ‘Kala kamerrai, ntjama ungkwanganha tjurnai, nthulapai turta’? ");
INSERT INTO are_vpl VALUES ("MK2_10","071_2_10","MRK","2","10","10","Relhaka ‘Lira era nthurrpa relha ingkarrakaka korna irrpalthala iwuma. Atha rrangkarranha nhanha kala ntelitjina.” Jesualantama artwa thaarra erinha ilaka, ");
INSERT INTO are_vpl VALUES ("MK2_11","071_2_11","MRK","2","11","11","“Kamerrai! Ntjama ungkwanganha tjurnamala, kala alpai.” ");
INSERT INTO are_vpl VALUES ("MK2_12","071_2_12","MRK","2","12","12","Artwa era kala kamerrakanta. Era ntjama ekuranha tjurnamala, rratanhaka, relha ingkarrakanga alkngatharra. Relha etna pula tnolkaka. Etnantama Altjirranha tnantjaka, lakinha angkamala, “Nurna itja lakinha ngerra arrkurla araka paka.” ");
INSERT INTO are_vpl VALUES ("MK2_13","071_2_13","MRK","2","13","13","Jesuanhantama wotha Galilee ntjangurna alpuka. Relha ntjarra ekururna worlerrentjalpuka. Era etnanha kaltjinthaka turta. ");
INSERT INTO are_vpl VALUES ("MK2_14","071_2_14","MRK","2","14","14","Kurunga ankerralantama lhapalhamala, Jesuala Levi-anha araka iltha ekuranhanga kathala narlanamanga. Levi era Alphaeus-aka worra naka. Era turta tax money kotjitjata. Erinha aramala, Jesuala erinha ntangkaka, “Nukanga tnaartangala pitjai.” Kamerramala Levi-anha kala Jesuanga tnaartangala lhaka. ");
INSERT INTO are_vpl VALUES ("MK2_15","071_2_15","MRK","2","15","15","Anma, Jesuanha, kurtungurla ekuranha ntjarra turta Levi-aka ilthala worlerraka, marna ilkutjika. Relha kornarintja ntjarra arrpunha, tax money kotjinha arrpunha ntjarra turta, etnala Jesuanga tnaartangala lhamanga, etna turta etnakalela marna ilkurlanakantema. ");
INSERT INTO are_vpl VALUES ("MK2_16","071_2_16","MRK","2","16","16","Artwa Intarrangaltha urrputja, etnala Pharisee turta namanga, etna tanhala nakantema. Etna Jesuanha aramalanga relha kornarintja ntjarralela marna ilkumanga, relha tax money kotjinha ntjarralela turta, etna Jesuaka kurtungurla ntjarranha pmarraka, “Iwunhangala era relha tax money kotjinha ntjarralela marna ilkuma, relha kornarintja ntjarralela turta?” ");
INSERT INTO are_vpl VALUES ("MK2_17","071_2_17","MRK","2","17","17","Jesuala etnanha wuka. Erantama etnanha ilaka, “Relha ltarrkngalataka itja ngangkaraka yonthama. Relha mentalanta. Yinga pitjika relha kornarintja ntjarranha Altjirrurna rretjingitjika, itja relha arratja ntjarranha.” ");
INSERT INTO are_vpl VALUES ("MK2_18","071_2_18","MRK","2","18","18","Arrpunharanga John Kaltjirrpulhelanhelanhaka kurtungurla ntjarra, artwa Pharisee ntjarra turta marnakunya naka. Relha arrpunha ntjarrantama Jesuurna pitjimala erinha pmarraka, “Iwunhangala John Kaltjirrpulhelanhelanhaka kurtungurla ntjarra, artwa Pharisee ntjarra turta marnakunya nama, kanha kurtungurla ungkwanganha ntjarra itjala marnakunya nama?” ");
INSERT INTO are_vpl VALUES ("MK2_19","071_2_19","MRK","2","19","19","Jesuala etnanha ilaka, “Artwala noa inamanga, era tjinkarra urrkapuma. Kurunga era tjina ekuranha ntjarranha ntangkama marna ilkutjika. Tjina etnantama yarna marnanga unpulhama, artwa noa inakala, era etnakalela namangantema. ");
INSERT INTO are_vpl VALUES ("MK2_20","071_2_20","MRK","2","20","20","Anma pula relha arrpunha ntjarrala artwa erinha errkumala kngitjina. Kurunga artwa ekura tjina ntjarra arlta arrpunhala marnakunyantama nitjina. ");
INSERT INTO are_vpl VALUES ("MK2_21","071_2_21","MRK","2","21","21","“Arai, thunga mantarra ingkwia tjepakalhama. Relhala itja mantarra lyartinyanga mantarra kurrka kamala nhanha mantarra ingkwiakarlaka thanthama. Mantarra lyartinya era urlpmerramala, mantarra ingkwia erinha wothantema tjepakakitja. ");
INSERT INTO are_vpl VALUES ("MK2_22","071_2_22","MRK","2","22","22","“Relhala turta itja wine lyartinya yinpa ingkwiaka thalama, wine lyartinyala yinpa ingkwia etnanha talhelakitja. Kurunga wine lyartinya era, yinpa ingkwia etna turta, tharrantema ipmintjerrama. Lakinhanga kunha relhala wine lyartinya kala yinpa lyartinyakanta thalama.” ");
INSERT INTO are_vpl VALUES ("MK2_23","071_2_23","MRK","2","23","23","Sabbath arlta arrpunhala Jesuanha, kurtungurla ekuranha ntjarra turta, tnukulpanga tjananhaka. Tnukulpa ekurala marna wheat urnma itnaka. Jesuaka kurtungurla ntjarralantama marna mpakaka. ");
INSERT INTO are_vpl VALUES ("MK2_24","071_2_24","MRK","2","24","24","Artwa Pharisee urrputjalantama Jesuanha pmarraka, “Iwunhangala kurtungurla ungkwanganhala marna wheat mpakama, Sabbath arltala? Nhanha kunha itja arratja nama.” ");
INSERT INTO are_vpl VALUES ("MK2_25","071_2_25","MRK","2","25","25","Jesuala etnanha ilaka, “Rrangkarra itjala David-aka kaltja? Era nhanga ngaiyala naka, artwa ekuralela namala ntjarra turta. ");
INSERT INTO are_vpl VALUES ("MK2_26","071_2_26","MRK","2","26","26","David-anhantama Altjirraka ilthurna irrpuka. Iltha ekurala marna intaka, marna nhanga Altjirranha tjauwerrilya nthakala. Nhanha priest-akanta naka ilkutjika. David-ala pula marna nhanha ilkukala, ngaiyalala warta. Era turta marna nhanha artwa ekuralela namala ntjarranha nthaka, ilkutjika. Lakinha David-anha Altjirraka mpaarangarangaka itja kangkwerraka. Nhanga lakinherraka, Abiathar-anha high priest namalanga.” ");
INSERT INTO are_vpl VALUES ("MK2_27","071_2_27","MRK","2","27","27","Jesualantama etnanha ilaka, “Altjirralataka Sabbath arlta erinha ingkairnaka relhaka marrakakwia. Era itja relhanha arrpmarnaka, Sabbath arltakakwia. ");
INSERT INTO are_vpl VALUES ("MK2_28","071_2_28","MRK","2","28","28","Arai, Relhaka ‘Lira era Sabbath arlta ekura turta Ingkarta nama.” ");
INSERT INTO are_vpl VALUES ("MK3_1","071_3_1","MRK","3","1","1","Anma, Jesuanha wotha synagogue-aka irrpuka. Artwa iltja ntjirrkakarta synagogue ekurala naka. ");
INSERT INTO are_vpl VALUES ("MK3_2","071_3_2","MRK","3","2","2","Relha arrpunha ntjarrantama eterraka, “Era paka artwa nhanhaka iltja marrilamanga, nurna erinha kala ilparnitjinanta kuta.” ");
INSERT INTO are_vpl VALUES ("MK3_3","071_3_3","MRK","3","3","3","Jesualantama artwa iltja ntjirrkakarta erinha ntangkaka, “Pitjai!” ");
INSERT INTO are_vpl VALUES ("MK3_4","071_3_4","MRK","3","4","4","Kurunga era etnanha pmarraka, “Nhanha arratjama nama Sabbath arltala relhaka tangitjala nitjika, relhanha marrilitjika turta? Nhanha arratjama nama Sabbath arltala relhanha nakapakarlilitjika, kornilitjika paka?” Etna pula pmarna kuta naka. ");
INSERT INTO are_vpl VALUES ("MK3_5","071_3_5","MRK","3","5","5","Jesuanha etnaka aalerrakantama, ltarrperraka turta etna arrthata inthorra namanga. Erantama etnanha ingkarraka tjoraraka. Kurunga era artwa erinha ilaka, “Iltja ungkwanganha imarnai.” Artwa erantama iltja ekuranha imarnaka. Iltja ekuranha kala marrerraka. ");
INSERT INTO are_vpl VALUES ("MK3_6","071_3_6","MRK","3","6","6","Artwa Pharisee etnantama synagogue ekuranga rratamala lhaka. Etna turtantama Herod-aka kurtungurla ntjarralela angkarraka, Jesuanha errilknga tutjika. ");
INSERT INTO are_vpl VALUES ("MK3_7","071_3_7","MRK","3","7","7","Jesuanha, kurtungurla ekuranha ntjarra turta Galilee ntjangurnantama lhaka. Relha Galilee-arinya ntjarrantama ekururna worlerrentjalpuka. ");
INSERT INTO are_vpl VALUES ("MK3_8","071_3_8","MRK","3","8","8","Relha arrpunha ntjarrala turta Jesuiperra wuka. Etnantama Judea-anga pitjika, Idumea-anga, Jerusalem-anga, Jordan urntwarrampinyanga, pmara Tyre Sidon tharranga turta. ");
INSERT INTO are_vpl VALUES ("MK3_9","071_3_9","MRK","3","9","9","Relha etna ntjarra inthorra naka. Lakinhanga Jesuala kurtungurla ekuranha ntjarranha turnaka, etna boat nyinta ekura kngitjitjika. Erantama boat ekura ntjika, worla kngarrala erinha rrothakitja. ");
INSERT INTO are_vpl VALUES ("MK3_10","071_3_10","MRK","3","10","10","Jesualantama relha ntjarra inthorranha marrilaka. Lakinhanga relha menta arrpunha ntjarra turta ekururna etinyerraka, erinha anputjika. ");
INSERT INTO are_vpl VALUES ("MK3_11","071_3_11","MRK","3","11","11","Relha enka kornakarta ntjarrala erinha aramalanga, etna arnaka iwulhitjata. Enka korna etnantama ilkitjata, “Unta kunha Altjirraka ‘Lira nama.” ");
INSERT INTO are_vpl VALUES ("MK3_12","071_3_12","MRK","3","12","12","Jesuala pula enka korna etnanha rralthamala turnitjata, etna relha ntjarranha nhanha itja ilitjika. ");
INSERT INTO are_vpl VALUES ("MK3_13","071_3_13","MRK","3","13","13","Partaka ntjimala, Jesuanha artwa etnaka ntangkalhaka, etnakala era antja nakala. Etna ekururna pitjika turta. ");
INSERT INTO are_vpl VALUES ("MK3_14","071_3_14","MRK","3","14","14","Kurunga era artwa 12 urraraka. Era etnanha ilaka, “Arai, atha rrangkarranha urraraka nukalela nitjika, atha turtantama rrangkarranha yairnitjina Yia Marra erinha kaltjinthitjika. ");
INSERT INTO are_vpl VALUES ("MK3_15","071_3_15","MRK","3","15","15","Atha turta rrangkarranha ekarltilama rrangkarra enka korna ntjarranha relhanga irrpalthala unputjinanga.” ");
INSERT INTO are_vpl VALUES ("MK3_16","071_3_16","MRK","3","16","16","Artwa nhanha etna naka Simon. Erinha Jesuala rretnya Peter turta alpmelaka. ");
INSERT INTO are_vpl VALUES ("MK3_17","071_3_17","MRK","3","17","17","Zebedee-aka worra tharra, James-anha, tjia ekura John-anha turta. Artwa nhanha tharranha Jesuala rretnya arrpunha turta alpmelaka, “Boanerges,” nhanhatitja “Kwatja Angkatjaka ‘liranhanga.” ");
INSERT INTO are_vpl VALUES ("MK3_18","071_3_18","MRK","3","18","18","Andrew, Philip, Bartholomew, Matthew, Thomas, James arrpunha nhanga, Alphaeus-aka worra, Thaddaeus, Simon turta. Simon nhanha era thakerritjata Altjirraka mpaarangarangaka kangkwerritjika. ");
INSERT INTO are_vpl VALUES ("MK3_19","071_3_19","MRK","3","19","19","Judas Iscariot turta. Judas nhanha era Jesuanha anma leltjaka lanthaka. ");
INSERT INTO are_vpl VALUES ("MK3_20","071_3_20","MRK","3","20","20","Jesuanha iltha ekuranhurnantama alpuka. Relha ntjarra inthorrantama ekururna wothantema worlerrentjalpuka. Jesuala, kurtungurla ekuranha ntjarrala turtantama yarna marna ilkuka, relha ntjarranga. ");
INSERT INTO are_vpl VALUES ("MK3_21","071_3_21","MRK","3","21","21","Jesuaka tjinala nhanhiperra wumalanga, etna pitjika erinha errkutjika. Etna etarlaraka era kula rirterrakala. ");
INSERT INTO are_vpl VALUES ("MK3_22","071_3_22","MRK","3","22","22","Artwa Intarrangaltha urrputjantama Jerusalem-anga pitjika. Etna relha ntjarranha lakinha ilaka, Jesuiperra. “Artwa nhanha Beelzebub-aka kangkwerrama, errintja ntjarraka itornkaka. Beelzebub-ala erinha ekarltilama, era enka korna ntjarranha relhanga irrpalthala unpurlenitjinanga.” ");
INSERT INTO are_vpl VALUES ("MK3_23","071_3_23","MRK","3","23","23","Jesuanhantama artwa Intarrangaltha ntjarraka ntangkalhaka. Era etnanha ilaka, etnaka yia alpmelamala, “Satan-ala yarna Satan-anha unpurlenama. ");
INSERT INTO are_vpl VALUES ("MK3_24","071_3_24","MRK","3","24","24","Etarlarai, relha pmararinya ntjarra leltjakaleltjerramanga, pmara etnaka kala ipmintjerritjina. ");
INSERT INTO are_vpl VALUES ("MK3_25","071_3_25","MRK","3","25","25","Ramarama turta, etna leltjakaleltjerramanga, etna kala yirritjinantema. ");
INSERT INTO are_vpl VALUES ("MK3_26","071_3_26","MRK","3","26","26","Lakinhanga, Satan-anha paka Satan-aka leltja namanga, era kala yirritjina. ");
INSERT INTO are_vpl VALUES ("MK3_27","071_3_27","MRK","3","27","27","“Arai, thunga artwa, artwa ekarltaka ilthurna irrputjika antja, yultha ekuranha nyilkngala initjika. Era artwa ekarlta erinha errkumala yirnitjikarrka. Kurunganta era yultha ekuranha irrpalthala nyilkngala kngama. ");
INSERT INTO are_vpl VALUES ("MK3_28","071_3_28","MRK","3","28","28","“Athantama rrangkarranha nhanha nthurrpa ilama. Thunga relha korna inthorra ntelalhama, Altjirranha arrampowuma turta. Altjirrala kala korna ekuranha iwutjina, era ekururna toperramanga. ");
INSERT INTO are_vpl VALUES ("MK3_29","071_3_29","MRK","3","29","29","Relhala pula Enka Alkngaltara erinha arrampowumanga, Altjirrala korna ekuranha itja kutala iwutjina. Korna ekuranha kala kuta intitjina.” ");
INSERT INTO are_vpl VALUES ("MK3_30","071_3_30","MRK","3","30","30","Jesuala etnanha nhanha ilaka, arrpunhala ilakalanga era kula enka kornakarta namanga. ");
INSERT INTO are_vpl VALUES ("MK3_31","071_3_31","MRK","3","31","31","Jesuaka mia, tjia ekuranha ntjarra turtantama pitjika, kathala turta kaaralhaka. Etnantama Jesuurna angkatja yairnaka era etnakurna rratitjika. ");
INSERT INTO are_vpl VALUES ("MK3_32","071_3_32","MRK","3","32","32","Relha etnala Jesualela namanga, etnantama erinha ilaka, “Arai, mia ungkwanga, tjia ungkwanganha ntjarra turta ungkwanga kathala kaaralhama.” ");
INSERT INTO are_vpl VALUES ("MK3_33","071_3_33","MRK","3","33","33","Jesuala pula etnanha pmarraka, “Ngunhama mia nuka, tjia nuka turta nama?” ");
INSERT INTO are_vpl VALUES ("MK3_34","071_3_34","MRK","3","34","34","Relha ekuranga kaarntakaarntala namala ntjarranhantama era ntelamala ilaka, “Rrangkarra mia pa tjia nuka ntjarra nama. ");
INSERT INTO are_vpl VALUES ("MK3_35","071_3_35","MRK","3","35","35","Relha etnala Altjirraka kangkwerrama, etna kunha tjia nukanha nama, mia nukanha turta.” ");
INSERT INTO are_vpl VALUES ("MK4_1","071_4_1","MRK","4","1","1","Jesuala wothantema relha ntjarranha kaltjinthaka, Galilee ntjanganga kutala. Relha ntjarra inthorrantama ekururna worlerrentjalpuka. Lakinhanga era boat-aka ntjimala, kwatjala naka. Kanha relha ntjarra ankerralala itnaka. ");
INSERT INTO are_vpl VALUES ("MK4_2","071_4_2","MRK","4","2","2","Jesualantama etnanha kaltjinthaka, etnaka yia alpmelamala. Nhanga lakinha ngerra era etnanha kaltjinthaka. ");
INSERT INTO are_vpl VALUES ("MK4_3","071_4_3","MRK","4","3","3","“Wurrirrai. Artwa nyinta tnukulpa ekuranhurna lhaka marna annga ingkairnitjika. ");
INSERT INTO are_vpl VALUES ("MK4_4","071_4_4","MRK","4","4","4","Erantama annga etnanha alpantiwumanga, annga arrpunha ntjarra tjaiyakarlaka tnyika. Thepa ntjarrantama pitjika, annga etnanha ilkuka turta. ");
INSERT INTO are_vpl VALUES ("MK4_5","071_4_5","MRK","4","5","5","Annga arrpunha ntjarra arna partapapathakarlaka tnyika. Etna parrpa lyapuka, arna era tarratha wara warta namanga. ");
INSERT INTO are_vpl VALUES ("MK4_6","071_4_6","MRK","4","6","6","Lirnnga era pula rratamalanga, lirnngala marna kurrka etnanha ntjirrkilamala mpuka. Takarra etnaka yarna warta arna kwanurna irrpukalanga. ");
INSERT INTO are_vpl VALUES ("MK4_7","071_4_7","MRK","4","7","7","Kala annga arrpunha ntjarra lyakanga mpopakarlaka tnyika. Lyaka etnantama mangkamala marna kurrka etnanha ulpulatuka. Etnantama itja kuta marnakarterraka. ");
INSERT INTO are_vpl VALUES ("MK4_8","071_4_8","MRK","4","8","8","Kala annga arrpunha ntjarra pula arna marrakarlakala tnyika. Etna mangkaka, marnakarterraka turta. Arrpunhala annga 30 lhalhelaka. Arrpunhala 60. Arrpunhala 100.” ");
INSERT INTO are_vpl VALUES ("MK4_9","071_4_9","MRK","4","9","9","Jesualantama etnanha ilaka, “Ungkwanga paka ilpa intamanga, kala wurlathanai.” ");
INSERT INTO are_vpl VALUES ("MK4_10","071_4_10","MRK","4","10","10","Jesuanha kala nyintarinyantama namalanga, kurtungurla ekuranha 12, relha urrputja arrpunha turta ekururna pitjika, erinha yia etnakiperra pmarritjika. ");
INSERT INTO are_vpl VALUES ("MK4_11","071_4_11","MRK","4","11","11","Jesuala etnanha ilaka, “Yinga antja nama rrangkarra lhangkaritjika Altjirranha kala pitjikala relha ingkarrakaka ntelalhitjika era Ingkarta namanga. Kanha relha arrpunha ntjarra, etnala itja worla nukanhala namanga, etnanha atha yiala alpmelama. ");
INSERT INTO are_vpl VALUES ("MK4_12","071_4_12","MRK","4","12","12","Atha etnanha yiala alpmelama, ‘etna yia nukanha wutjinanga, angkatja arrpunha nukanha turta, etna pula etnanha itja lhangkaritjinanga. Arai, etna paka angkatja nukanha nthurrpa lhangkaramanga, etna Altjirrurna toperrakitja, Altjirrala turtantama korna etnakanha iwukitja.’” ");
INSERT INTO are_vpl VALUES ("MK4_13","071_4_13","MRK","4","13","13","Jesualantama etnanha pmarraka, “Thunga rrangkarra yia artwa nhangiperra yarna lhangkarama, artwa erala marna annga ingkairnakala. Nthakinhantama rrangkarra yia arrpunha ntjarra lhangkaritjina? ");
INSERT INTO are_vpl VALUES ("MK4_14","071_4_14","MRK","4","14","14","Arai, artwa erala marna annga alpantiwuma, erataka relha lenha ngerra nama, erala Altjirraka angkatja relha ntjarranha kaltjinthama. ");
INSERT INTO are_vpl VALUES ("MK4_15","071_4_15","MRK","4","15","15","Annga nhanga tjaiyakarlaka tnyikala, nhanha kala relha etna ngerra nama, etnala Altjirraka angkatja wuma. Etna pula angkatja erinha wumanga ngerra, Satan-ala angkatja erinha rakama. ");
INSERT INTO are_vpl VALUES ("MK4_16","071_4_16","MRK","4","16","16","Annga nhanga arna partapapathakarlaka tnyikala, nhanha kala relha etna ngerra nama, etnala kngarra kangkama etna Altjirraka angkatja wumalanga. ");
INSERT INTO are_vpl VALUES ("MK4_17","071_4_17","MRK","4","17","17","Etna pula angkatja ekura parrpa kngwerrama. Lakinhanga etna Altjirranha itja ekarlta tnakama. Etnantama imampurlerramanga, relha arrpunhala paka etnanha arrampowumanga Altjirraka angkatjakakwia, etna kala Altjirranha impumanta. ");
INSERT INTO are_vpl VALUES ("MK4_18","071_4_18","MRK","4","18","18","Annga nhanga lyaka mpopakarlaka tnyikala, nhanha kala relha lenha ntjarra ngerra nama, etnala Altjirraka angkatja wuma. ");
INSERT INTO are_vpl VALUES ("MK4_19","071_4_19","MRK","4","19","19","Etna pula yulthiperralka, arrkaniperralka money-iperralka kngarra kuta eterramala Altjirraka angkatja parrpartilama. Altjirraka angkatjantama itja kuta anngakarterrama ngerra. ");
INSERT INTO are_vpl VALUES ("MK4_20","071_4_20","MRK","4","20","20","Annga nhanga arna marrakarlaka tnyikala, nhanha kala relha lenha ntjarra ngerra nama, etnala Altjirraka angkatja wuma, ekura kuta antja nama turta. Etnantama annga marra lhalhelama ngerra, arrpunhala 30, arrpunhala 60, arrpunhala 100.” ");
INSERT INTO are_vpl VALUES ("MK4_21","071_4_21","MRK","4","21","21","Jesuala etnanha ilaka, “Relhala kunha itja alkngantha iltha kwanurna kngamala taarnala korltama, bed-anga kwaninyaka paka arrarnama. Era pula alkngantha erinha table-akatitja arrarnama. ");
INSERT INTO are_vpl VALUES ("MK4_22","071_4_22","MRK","4","22","22","Arai, lyarta relha ntjarrala Altjirraka angkatja itja lhangkaritjina, angkatja nhanga athala etnanha ilamanga. Anma pula Altjirrala angkatja nhanha etnaka nentilitjina. ");
INSERT INTO are_vpl VALUES ("MK4_23","071_4_23","MRK","4","23","23","Ungkwanga ilpa paka intamanga, yinganha wurlathanai.” ");
INSERT INTO are_vpl VALUES ("MK4_24","071_4_24","MRK","4","24","24","Era turta etnanha ilaka, “Rrangkarra itja Altjirraka angkatja wara wurlanitjika. Rrangkarra relha arrpunha ntjarranha Altjirraka angkatja kaltjinthamanga, Altjirrala rrangkarranha turta kngarralkura kaltjinthitjina. ");
INSERT INTO are_vpl VALUES ("MK4_25","071_4_25","MRK","4","25","25","Relha erala Altjirraka angkatjaka kangkama, Altjirraka angkatjaka turta kngarralkura kaltjerritjika antja nama, erinha Altjirrala wothalkura kaltjinthitjina. Kanha relha erala Altjirraka angkatjaka antjakunya, erinha Altjirrala itja kutala kaltjinthitjina.” ");
INSERT INTO are_vpl VALUES ("MK4_26","071_4_26","MRK","4","26","26","Jesuala etnanha ilaka, “Altjirranha relha ingkarrakaka Ingkarta namanga, lakinha ngerra nama. Artwala marna annga arnaka alpantiwuma. ");
INSERT INTO are_vpl VALUES ("MK4_27","071_4_27","MRK","4","27","27","Annga etnanha alpantiwumaliperra, artwa era kunpa ingula ankwentama, kunpa arltala nthulapuma. Annga etna pula lyapuma, mangkama turta. Nthakinhama annga etna mangkama? Artwa era itja kaltja. ");
INSERT INTO are_vpl VALUES ("MK4_28","071_4_28","MRK","4","28","28","Kala arna erarrpa annga etnanha mangkalhelama. Arrkurla annga etna lyapuma. Kurunga etna mangkama. Kurunga etna anngakarterrama. ");
INSERT INTO are_vpl VALUES ("MK4_29","071_4_29","MRK","4","29","29","Anma, annga etna kala urnmerrakalangantama, artwa era marna etnanha kotjima.” ");
INSERT INTO are_vpl VALUES ("MK4_30","071_4_30","MRK","4","30","30","Jesuala etnanha pmarraka, “Nthakinhama relhala lhangkaramara ‘Altjirranha relha ingkarrakaka Ingkarta namanga?’ Nthakinha turtama atha nhanha rrakangkarra nentilamara? Arai, atha rrakangkarra yia alpmelitjina. ");
INSERT INTO are_vpl VALUES ("MK4_31","071_4_31","MRK","4","31","31","Nhanha kala nama relhala tjurrka annga arnaka ingkairnamanga ngerra. Tjurrka annga era kala kurrka inthorra nama. ");
INSERT INTO are_vpl VALUES ("MK4_32","071_4_32","MRK","4","32","32","Tjurrka annga erinha pula ingkairnamalanga, era kala mangkamala kngarritja inthorrerrama, etintjakarta. Thepa etnantama pitjima, antjwa etnakanha turta etintjala mpaarama.” ");
INSERT INTO are_vpl VALUES ("MK4_33","071_4_33","MRK","4","33","33","Jesuala relha ntjarranha Altjirraka angkatja kaltjinthaka, etnanha yia arrpunhakarrpunha alpmelamala. Era pula etnanha lenhakurtitjanta kaltjinthaka, etnala irrpalthala kaltjerraka. ");
INSERT INTO are_vpl VALUES ("MK4_34","071_4_34","MRK","4","34","34","Era kala etnanha yia alpmelamalanta wara kaltjinthaka. Yiakunya era etnanha itja kuta kaltjinthaka paka. Kanha era kurtungurla ekuranha ntjarralela namalanga, nhanga etnanta, era etnaka Altjirraka angkatja ingkarraka nentilakala. ");
INSERT INTO are_vpl VALUES ("MK4_35","071_4_35","MRK","4","35","35","Kala ngurrangurrerrakalangantama, arlta nyinta ekurala, Jesuala etnanha ilaka, “Mpa, nurna kala ntjanganga tjananhiai, etapa arrpunhurnantama.” ");
INSERT INTO are_vpl VALUES ("MK4_36","071_4_36","MRK","4","36","36","Jesua era kala boat-ala naka. Relha worla etnanha impurlalhamalantama, kurtungurla ntjarrala Jesuanha kala kngaka. Boat arrpunha ntjarra turta etnakalela lhakantema. ");
INSERT INTO are_vpl VALUES ("MK4_37","071_4_37","MRK","4","37","37","Etna kunpa lhapalhamanga, wurinya ekarlta inthorrala etnanha twentjika. Kwatja kngarrantama boat ekura thalalhaka, inmarra kngarritja inthorranga. ");
INSERT INTO are_vpl VALUES ("MK4_38","071_4_38","MRK","4","38","38","Jesuanha pula boat ingkarna mpinyala ankwentarlanakala, kartamalala intamala. Kurtungurla ntjarralantama erinha kamalhelamala pmarraka, “Kaltjinthanhinthanhai, unta kunpala ankwentama nurna ilutjikerramangatanya?” ");
INSERT INTO are_vpl VALUES ("MK4_39","071_4_39","MRK","4","39","39","Kamerramala, Jesuala wurinya erinha, inmarra etnanha turta parraka, “Kala yirrai!” Kala wurinya era, inmarra etna turta yirrakanta. ");
INSERT INTO are_vpl VALUES ("MK4_40","071_4_40","MRK","4","40","40","Jesualantama kurtungurla ekuranha ntjarranha pmarraka, “Iwunhangala rrangkarra trerraka? Rrangkarra yinganha itjala tnakama?” ");
INSERT INTO are_vpl VALUES ("MK4_41","071_4_41","MRK","4","41","41","Etna pula kala kngarralkuratitja trerraka arrkurlangatjina. Etna pmarrarraka, “Ngunhama artwa nhanha? Wurinya, kwatja inmarralka kunha ekura kangkwerrama.” ");
INSERT INTO are_vpl VALUES ("MK5_1","071_5_1","MRK","5","1","1","Ntjanganga tjananhamalantama etna pmara Gerasa-urna pitjika. ");
INSERT INTO are_vpl VALUES ("MK5_2","071_5_2","MRK","5","2","2","Jesuanha warta boat-anga tnanpuka, kanha artwa enka kornakarta ekururna arrtjanentjika, wolknga mpopanga. ");
INSERT INTO are_vpl VALUES ("MK5_3","071_5_3","MRK","5","3","3","Artwa nhanha erataka pmara ekuranha mpaarakala, relha errilkngaka wolknganga mpopala. Relhala turta erinha yarna kuta yirnitjata, chain-alalka paka. ");
INSERT INTO are_vpl VALUES ("MK5_4","071_5_4","MRK","5","4","4","Relha ntjarrala paka iltja pa ingka ekuranha chain-ala yirnamanga, era chain etnanha kala urltakitjatanta. Relhalantama erinha yarna kuta parraka, era ekarlta inthorra namanga. ");
INSERT INTO are_vpl VALUES ("MK5_5","071_5_5","MRK","5","5","5","Ingula pa arltala era relha errilkngaka wolkngala ilkarlaputjata, iltjetala turta kalhitjata. ");
INSERT INTO are_vpl VALUES ("MK5_6","071_5_6","MRK","5","6","6","Artwa nhanha era Jesuanha ilangakantema araka. Erantama ekururna arrtjanentjika, ekuranga urlarra mparalela turta arrarnalhaka. ");
INSERT INTO are_vpl VALUES ("MK5_7","071_5_7","MRK","5","7","7","Erantama intarra ilkaka, “Jesuai, Altjirra Kngarra ekura ‘Lirai, iwukama unta nukurna pitjika? Yinganha Altjirranga urlarra lhelai, unta yinganha itja rrukunthakunthilitjinala.” ");
INSERT INTO are_vpl VALUES ("MK5_8","071_5_8","MRK","5","8","8","Era lakinha angkaka, Jesuala kala enka korna erinha turnakalanga ekuranga rratitjika. ");
INSERT INTO are_vpl VALUES ("MK5_9","071_5_9","MRK","5","9","9","Jesualantama erinha pmarraka, “Rretnya ngunhama unta?” ");
INSERT INTO are_vpl VALUES ("MK5_10","071_5_10","MRK","5","10","10","Artwa era erinha ilaka, “Yinga nama rretnya ‘Ntjarra’, yinga enka korna ntjarrakarta warta namanga.” Erantama Jesuaka kuta ngkangkawulhaka, era itja enka korna etnanha pmara lenhanga unpurlenitjika. ");
INSERT INTO are_vpl VALUES ("MK5_11","071_5_11","MRK","5","11","11","Etinya wara, parta ingkala, pig ntjarrala marna ilkurlanaka. ");
INSERT INTO are_vpl VALUES ("MK5_12","071_5_12","MRK","5","12","12","Enka korna etnantama Jesuaka ngkangkawulhaka, “Nurnanha pig ntjarrurna yairnai, nurna etnakurna irrputjinanga.” ");
INSERT INTO are_vpl VALUES ("MK5_13","071_5_13","MRK","5","13","13","Jesuala kala etnanha impurlarrarnaka. Enka korna etnantama artwa ekuranga rratamala, pig ntjarrurna irrpuka. Pig worla etnataka 2,000 ngerra naka. Pig etnantama rirterramala parta irnkurna arrtjanamala, kwatja ntjangurna tnyinhaka, alkngontingkaka turta. ");
INSERT INTO are_vpl VALUES ("MK5_14","071_5_14","MRK","5","14","14","Artwa pig ntarntarintja ntjarrantama town-urna arrtjanaka, tnukulpa ntjarrurna turta, yia erinha ilarlaputjika. Pmararinya ntjarrantama pitjika, aritjika. ");
INSERT INTO are_vpl VALUES ("MK5_15","071_5_15","MRK","5","15","15","Jesuurna etinyerramala, etna artwa nhanganha araka. Era eterrintja marrakartantama naka, mantarraka ekarralhakala turta. Etnantama trerraka. ");
INSERT INTO are_vpl VALUES ("MK5_16","071_5_16","MRK","5","16","16","Kurunga relha etnala nhanha arakala, etna relha pitjikala etnanha yia nhanha ingkarraka alpmelaka. ");
INSERT INTO are_vpl VALUES ("MK5_17","071_5_17","MRK","5","17","17","Relha nhanha etnantama Jesuanha ilaka, “Nurna antja nama unta pmara nurnakanhanga kala rratitjikanta.” ");
INSERT INTO are_vpl VALUES ("MK5_18","071_5_18","MRK","5","18","18","Jesuanha kala boat-aka ntjimalangantama, artwa marrerrakala era Jesuanha ilaka, “Yingataka ungkwangalela lhitjika antja.” ");
INSERT INTO are_vpl VALUES ("MK5_19","071_5_19","MRK","5","19","19","Jesuala pula erinha parraka. Era erinha ilaka, “Tjina ungkwanganha ntjarrurna alpai. Etnanha turta ilai Ingkartala nganha marrilakala, ungkwanga kangkintja ntelalhakala turta.” ");
INSERT INTO are_vpl VALUES ("MK5_20","071_5_20","MRK","5","20","20","Artwa era kala pmara Decapolis-urna lhaka. Era turta relha ingkarrakanha ilaka Jesuala erinha marrilakala. Relha ntjarrala yia nhanha wumalanga, etna ingkarraka tnolkaka. ");
INSERT INTO are_vpl VALUES ("MK5_21","071_5_21","MRK","5","21","21","Jesuanhantama wotha ntjanganga tjananhaka, boat-ala. Ntjanga altorlampinyakerramala, relha ntjarra inthorrantama ekururna worlerrentjalpuka. ");
INSERT INTO are_vpl VALUES ("MK5_22","071_5_22","MRK","5","22","22","Jairus, synagogue lenharinyaka itornka, era turta pitjikantema. Jesuanha aramala, era ekuranga urlarra mparalela arrarnalhaka. ");
INSERT INTO are_vpl VALUES ("MK5_23","071_5_23","MRK","5","23","23","Erantama ingkaka, “Jesuai, kwarra nukataka kala ilutjikerrama. Nukalela pitjai iltja ungkwanganha ekurakarlaka arrarnitjika era wotha marrerritjinanga.” ");
INSERT INTO are_vpl VALUES ("MK5_24","071_5_24","MRK","5","24","24","Jesuanha kala Jairus-alela lhaka. Worla kngarra turta ekuralela lhakantema. Etna lhapalhamalanga, relha ntjarrala erinha parlpapauwurlapuka, ekururna etinyerritjikerramala. ");
INSERT INTO are_vpl VALUES ("MK5_25","071_5_25","MRK","5","25","25","Arrkutja nyinta worla lenhala nakantema, erala 12 years menta kngarrakarta nakala. ");
INSERT INTO are_vpl VALUES ("MK5_26","071_5_26","MRK","5","26","26","Era kala ngangkara ntjarrurna lhakala, etna pula erinha yarna marrilaka. Erantama kala money-akunya naka, money ekuranha ingkarraka ngangkara ntjarranha nthakala. Erarrpa pula mentalkurala naka. ");
INSERT INTO are_vpl VALUES ("MK5_27","071_5_27","MRK","5","27","27","Arrkutja nhanhala kala arrkurlantema wukala Jesuala menta ntjarranha marrilamanga. Erantama Jesuurna etinyerraka, mantarra tjenya ekuranha anpuka turta. ");
INSERT INTO are_vpl VALUES ("MK5_28","071_5_28","MRK","5","28","28","Erataka lakinha eterraka, “Atha paka mantarra ekuranhanta anpumanga, yinga kala marrerritjina.” ");
INSERT INTO are_vpl VALUES ("MK5_29","071_5_29","MRK","5","29","29","Erantama mantarra tjenya ekuranha anpumanga ngerra, era marrerralalhaka. Era turta wulhaka mpurrka ekura kala marrantama namanga. ");
INSERT INTO are_vpl VALUES ("MK5_30","071_5_30","MRK","5","30","30","Era warta Jesuaka mantarra anpuka, kanha Jesuanha wulhalalhaka era kurrka thaltjerramanga. Erantama relha ntjarranha pmarraka, “Ngunhalama mantarra nukanha anpuka?” ");
INSERT INTO are_vpl VALUES ("MK5_31","071_5_31","MRK","5","31","31","Kurtungurla ekuranha ntjarrala pula erinha ilaka, “Iwunhangala unta pmarrama, ‘Ngunhalama mantarra nukanha anpuka?’ Unta yarnala arama relha ntjarra ungkwanganga etinya itnamanga, nganha parlpapauwumanga turta?” ");
INSERT INTO are_vpl VALUES ("MK5_32","071_5_32","MRK","5","32","32","Jesuanha pula ilkngaralhamala relha ekura kuta yonthaka. ");
INSERT INTO are_vpl VALUES ("MK5_33","071_5_33","MRK","5","33","33","Arrkutja nhanga kaltja naka era marrerrakala, era nhanga wulhalalhakanga warta. Erantama ekururna pitjika, kngarra trerramala. Mparalela arrarnalhamala, era ilalhaka. ");
INSERT INTO are_vpl VALUES ("MK5_34","071_5_34","MRK","5","34","34","Jesuala erinha ilaka, “Kwarra nukai, unta yinganha tnakakalanga Altjirrala nganha kala marrilaka. Kala tnoatnoa alpai.” ");
INSERT INTO are_vpl VALUES ("MK5_35","071_5_35","MRK","5","35","35","Jesuanha arrkutja ekururna angkamalangantema, urrpia Jairus-aka pmaranga pitjika. Etna Jairus-anha ilaka, “Kwarra ungkwanga kunha kala itja wotha. Itornka erinha kala impai erarrpa lhitjika.” ");
INSERT INTO are_vpl VALUES ("MK5_36","071_5_36","MRK","5","36","36","Jesuanha pula angkatja nhanhaka itja kangkwerraka. Era Jairus-anha ilaka, “Itja trerrai. Kala yinganha tnakantai.” ");
INSERT INTO are_vpl VALUES ("MK5_37","071_5_37","MRK","5","37","37","Relha arrpunha ntjarranha parramalantama, era Peter-anha, James-anha, tjia ekura John-anha turta urraramala, etnakakartantantama Jairus-aka ilthurna anparerraka. ");
INSERT INTO are_vpl VALUES ("MK5_38","071_5_38","MRK","5","38","38","Jairus-aka ilthakerramala, Jesuala araka relha ntjarra itnimanga, nthorrkngerramanga turta. ");
INSERT INTO are_vpl VALUES ("MK5_39","071_5_39","MRK","5","39","39","Irrpunhamala era etnanha pmarraka, “Iwunhangala rrangkarra itnima, nthorrkngerrama turta? Katjia nhanha itjama errilknga. Era wara ankwentama.” ");
INSERT INTO are_vpl VALUES ("MK5_40","071_5_40","MRK","5","40","40","Etna pula ekura tharrakala. Jesualantama etnanha ingkarraka ilthanga unpurlenaka. Kurunga katjia ekura kaarta pa miakarta, kurtungurla tharraminyinta ekuranhakarta turta, era room ekururna irrpunhaka, ekuralala katjia era intamanga. ");
INSERT INTO are_vpl VALUES ("MK5_41","071_5_41","MRK","5","41","41","Katjia erinhantama iltjanga errkumala, era erinha ilaka, “Talitha koum!” Nhanhatitja, “Kwarra kurrkai, atha nganha ilama, kamerrai!” ");
INSERT INTO are_vpl VALUES ("MK5_42","071_5_42","MRK","5","42","42","Kwarra era kala kamerrakanta, ingka nthulapuka turta. Kwarra era 12 years ingkwia naka. Nhanha aramala etna ingkarraka tnolkakanta, yarna inthorra etarlaritjikerramala. ");
INSERT INTO are_vpl VALUES ("MK5_43","071_5_43","MRK","5","43","43","Jesuala pula etnanha angkatja ekarltala tjatjatuka, etna itja relha arrpunhanha nhanhiperra ilitjika. Erantama kaarta pa mianha ilaka eratharra kwarra erinha marna ilkutjika nthitjika. ");
INSERT INTO are_vpl VALUES ("MK6_1","071_6_1","MRK","6","1","1","Pmara lenha impurlalhamalantama, Jesuanha pmara ekuranhurna alpuka. Kurtungurla ekuranha ntjarra ekuranga tnaartangala lhakantema. ");
INSERT INTO are_vpl VALUES ("MK6_2","071_6_2","MRK","6","2","2","Sabbath arltalantama, era relha ntjarranha synagogue-ala kaltjinthaka. Etna erinha wumalanga etna tnolkaka, pmarrarraka turta. “Nthanhalama era angkatja nhanha arrkurla wuka? Nthakinhama era kaltja inthorrerraka? Ngunhala turtama erinha ekarltilaka tjatjikarta urrkaputjika? ");
INSERT INTO are_vpl VALUES ("MK6_3","071_6_3","MRK","6","3","3","Arai, Jesua nhanha era kunha rurlaka urrkapunhapunha. Nurna Mary-aka, mia ekuranhaka kaltja, tjia ekuranha ntjarraka turta, James-aka, Joses-aka, Judas-aka, Simon-aka turta. Arrumpa ekuranha ntjarra turta pmara nhanhala namantema, nurnakalela.” Relha etnantama Jesuaka antjakunyerraka. ");
INSERT INTO are_vpl VALUES ("MK6_4","071_6_4","MRK","6","4","4","Jesualantama etnanha ilaka, “Relha arrpunha ntjarralanta kunha kaltjinthanhinthanha kngarranha tnantjama. Kanha relha pmararinyala, ramarama ekuranhala, tjina ekuranhala turta, erinha itja kutala tnantjama.” ");
INSERT INTO are_vpl VALUES ("MK6_5","071_6_5","MRK","6","5","5","Erantama pmara lenhala yarna tjatjikarta kngarra urrkapuka. Era kala relha urrputjanhanta wara marrilaka, iltja ekuranha kapurta etnakanhaka arrarnamala. ");
INSERT INTO are_vpl VALUES ("MK6_6","071_6_6","MRK","6","6","6","Jesuanhataka tnolkaka etna erinha itja kuta tnakamanga. Jesuanha town kurrka nyintaminyinturnantama lhaka, era turta relha town-arinya etnanha kaltjinthaka. ");
INSERT INTO are_vpl VALUES ("MK6_7","071_6_7","MRK","6","7","7","Kurunga 12 etnanha ntangkamala, era etnanha urrpia yairnaka, tharra pmara nhanhurna, tharra pmara arrpunhurna, tharramatharra eknga. Era etnanha ekarltilaka turta enka korna ntjarranha relhanga unputjika. ");
INSERT INTO are_vpl VALUES ("MK6_8","071_6_8","MRK","6","8","8","Era etnanha lakinha turta tjatjatuka. “Rrangkarra kala erratitjakartanta lhitjika. Rrangkarra turta itja marna kngitjika, thauwa paka, money paka. ");
INSERT INTO are_vpl VALUES ("MK6_9","071_6_9","MRK","6","9","9","Rrangkarra kala sandal-aka ekarralhitjika. Rrangkarra pula itja coat tharra kngitjika. ");
INSERT INTO are_vpl VALUES ("MK6_10","071_6_10","MRK","6","10","10","Rrangkarra town-urna irrpumalanga, relha etna turta rrakangkarra antja namanga, kala iltha nyintala kuterrai rrangkarra anparerritjinalpula. ");
INSERT INTO are_vpl VALUES ("MK6_11","071_6_11","MRK","6","11","11","Thunga pula rrangkarra town-urna irrpuma. Relha etna rrakangkarra antjakunya nama. Etna turta itja antja nama rrangkarranha wutjika. Kala town lenhanga rratai, urlpmurra ingka rrakangkarranhanga ilarnamala. Lakinha rrangkarra etnanha lhalaritjina, Altjirrurna toperritjika.” ");
INSERT INTO are_vpl VALUES ("MK6_12","071_6_12","MRK","6","12","12","Kurtungurla etnantama lhaka, relha ntjarranha ilaka turta etna Altjirrurna toperritjika. ");
INSERT INTO are_vpl VALUES ("MK6_13","071_6_13","MRK","6","13","13","Etna enka korna ntjarranha relhanga unpuka. Etna turta relha menta ntjarranha ntirala parnamala, marrilaka turta. ");
INSERT INTO are_vpl VALUES ("MK6_14","071_6_14","MRK","6","14","14","Kala relha ntjarra inthorralantama Jesuiperra wuka. King Herod era turtantama ekuriperra wukantema. Relha arrpunha ntjarra lakinha Jesuiperra angkaka, “John Kaltjirrpulhelanhelanha wotha etatherrakau. Altjirrala turta erinha ekarltilaka tjatjikarta urrkaputjika.” ");
INSERT INTO are_vpl VALUES ("MK6_15","071_6_15","MRK","6","15","15","Arrpunha ntjarra pula angkaka, Elijah-anha kula wotha etatherrakala. Kanha arrpunha ntjarra angkaka Jesuanha kula Altjirraka urrpia imankinya arrpunhala namanga. ");
INSERT INTO are_vpl VALUES ("MK6_16","071_6_16","MRK","6","16","16","Herod-ala pula Jesuiperra wumala, lakinhala angkaka, “Nhanha John-anhanta kuta nama. Atha nhanga tjapartia nyintanha turnaka kapurta ekuranha inturnitjika. Erantama lyarta wotha etatherrakala nama.” ");
INSERT INTO are_vpl VALUES ("MK6_17","071_6_17","MRK","6","17","18","King Herod-alataka Herodias-anha, tjia ekuranha Philip-aka noa, noa inakala. John-alantama erinha tjatjatukala, “Nhanha itja arratja nama unta tjia ungkwanganhaka noa tnyinitjika.” Angkatja nhanhakakwiantama King Herod-ala tjapartia ekuranha ntjarranha turnaka John-anha errkutjika, erinha chain-ala yirnitjika, jail-aka turta kurnitjika. ");
INSERT INTO are_vpl VALUES ("MK6_19","071_6_19","MRK","6","19","19","Herodias erataka John-aka yirrknga inthorra naka. Era turta antja naka erinha errilknga tutjika. Era pula erinha yarna errilknga tuka, Herod-ala erinha ntarntaramanga. ");
INSERT INTO are_vpl VALUES ("MK6_20","071_6_20","MRK","6","20","20","Herod-anhataka John-anga trerraka, era kaltja nakalanga John-anha artwa arratja, marra turta namanga. Herod-anha John-aka wothamawotha ntangkalhitjata erinha wutjika. John-aka angkatjala erinha rwampiilitjata, era pula kalantema ekura wotha ntangkalhitjata, erinha wutjika. ");
INSERT INTO are_vpl VALUES ("MK6_21","071_6_21","MRK","6","21","21","Herodias era pula kuta antja naka John-anha errilknga tutjika. Kurunga lakinhantama naka. Herod-ala tjinkarra urrkapuka, alkngerrintjaka arlta ekuranhaka ilpangkitjika. Era turta pmara Galilee-aka itornka ntjarra ntangkaka ekuralela tjinkarra ilkutjika. ");
INSERT INTO are_vpl VALUES ("MK6_22","071_6_22","MRK","6","22","22","Etna tjinkarra ilkumalanga, Herodias-aka kwarra pitjimala etnaka nthaperraka. Era etnanha kngarra arrkanilaka turta. Lakinhanga Herod-ala erinha pmarraka, “Iwunhakama unta antja? Kala nuka enkai.” ");
INSERT INTO are_vpl VALUES ("MK6_23","071_6_23","MRK","6","23","23","Altjirraka rretnyala era erinha lhelaka, “Unta paka pmara nukanhaka karta arrpunhaka antja namanga, atha nganha nhanha kala nthitjina.” ");
INSERT INTO are_vpl VALUES ("MK6_24","071_6_24","MRK","6","24","24","Kwarra erantama rratamala mia ekuranhurna lhaka, erinha pmarraka turta, “Iwunhakama yinga Herod-aka enkitjika?” Mia ekurala erinha ilaka, “Herod-aka enkai John Kaltjirrpulhelanhelanhaka kapurtaka.” ");
INSERT INTO are_vpl VALUES ("MK6_25","071_6_25","MRK","6","25","25","Kwarra era parrpa Herod-urna alpuka, erinha ilaka turta, “Yinga antja nama unta yinganha lyarta nhanha John Kaltjirrpulhelanhelanhaka kapurta nthitjika, taarnaka arrarnakala.” ");
INSERT INTO are_vpl VALUES ("MK6_26","071_6_26","MRK","6","26","26","Nhanha wumala, Herod-anha porerraka. Era pula kwarra ekura kangkwerraka, era erinha itornka ntjarranga alkngatharra lhelakalanga. ");
INSERT INTO are_vpl VALUES ("MK6_27","071_6_27","MRK","6","27","27","Lakinhanga era kala tjapartia nyinta yairnaka John Kaltjirrpulhelanhelanhaka kapurta inturnamala, kngitjalputjika. Artwa nhanha era jail-urna lhamala, era kala John Kaltjirrpulhelanhelanhaka kapurta inturnaka. ");
INSERT INTO are_vpl VALUES ("MK6_28","071_6_28","MRK","6","28","28","Erantama kapurta erinha taarnaka arrarnamala kngitjalpuka, nhanha kwarra erinha turta nthaka. Kwarra erantama nhanha mia ekuranha nthaka. ");
INSERT INTO are_vpl VALUES ("MK6_29","071_6_29","MRK","6","29","29","John-aka kurtungurla ntjarrala nhanhiperra wumalanga, etna lhamala John-aka mpurrka inarlalpuka, nhanha wolkngaka turta kurnaka. ");
INSERT INTO are_vpl VALUES ("MK6_30","071_6_30","MRK","6","30","30","Apostle etna Jesuurna pitjalpukantama. Kurunga etna erinha ilaka, “Nurna kunha relha ntjarranha kaltjinthaka, nurna turta tjatjikarta urrkapuka untala nurnanha turnakala ngerra.” ");
INSERT INTO are_vpl VALUES ("MK6_31","071_6_31","MRK","6","31","31","Relha ntjarrala pula Jesuanha, kurtungurla ekuranha ntjarranha turta, porrkaporrka inthorrilaka. Jesua etnantama marnalka yarna ilkuka. Lakinhanga Jesuala kurtungurla ekuranha ntjarranha ilaka, “Mpa nurna worritjurna lhiai, kurrka iltjerramala nitjika.” ");
INSERT INTO are_vpl VALUES ("MK6_32","071_6_32","MRK","6","32","32","Boat-aka ntjimala, etna kala kwatjanga tjananhaka worritjurna. Etna itja relha nyintanha ilaka etna worritjurna lhamanga. ");
INSERT INTO are_vpl VALUES ("MK6_33","071_6_33","MRK","6","33","33","Relha lenha ntjarra pula, etnala etnanha lhamanga arakala, etna kala pmara erinha etarlaraka. Etnantama pmara ekururna arerraka. Etnakimparra turta pmara ekura erritjalhaka. ");
INSERT INTO are_vpl VALUES ("MK6_34","071_6_34","MRK","6","34","34","Boat-anga tnanpumala Jesuala worla kngarra etnanha araka. Etna sheep ntjarra ngerra naka, tnairnarintjakunya. Erantama etnaka konyerraka, etnanha kaltjinthaka turta. ");
INSERT INTO are_vpl VALUES ("MK6_35","071_6_35","MRK","6","35","35","Kala ngurrangurrerrakalangantama, kurtungurla ekuranha ntjarra Jesuurna pitjimala erinha ilaka, “Arai, pmara nhanhataka worritja, relhakunya. ");
INSERT INTO are_vpl VALUES ("MK6_36","071_6_36","MRK","6","36","36","Lakinhanga unta relha ntjarranha kala yairnarlenai, town kurrka ntjarrurna lhitjika, marna initjika.” ");
INSERT INTO are_vpl VALUES ("MK6_37","071_6_37","MRK","6","37","37","Jesuala pula kurtungurla etnanha ilaka, “Rrangkarratitja etnanha marna ilkutjika nthai.” Etnantama erinha pmarraka, “Unta antja nama nurna marna kngarra inthorra buy-emilitjika, relha nhanha ntjarranha ntuthilitjika? Nurnaka pula money kurrka inthorranta.” ");
INSERT INTO are_vpl VALUES ("MK6_38","071_6_38","MRK","6","38","38","Jesuala etnanhantama pmarraka, “Marna nthakintjama rrakangkarra intama? Aritjika lhai.” Aramaliperra etna erinha ilaka, “Marna 5, irrpannga tharra turta.” ");
INSERT INTO are_vpl VALUES ("MK6_39","071_6_39","MRK","6","39","39","Jesualantama kurtungurla ekuranha ntjarranha ilaka, “Relha etnanha turnai worlamaworla tharrkakarlaka arrarnalhitjika. ");
INSERT INTO are_vpl VALUES ("MK6_40","071_6_40","MRK","6","40","40","Relha etnantama worlamaworla arrarnalhaka. Worla arrpunha ntjarra relha 100-akarta naka, kanha worla arrpunha ntjarra relha 50-akarta. ");
INSERT INTO are_vpl VALUES ("MK6_41","071_6_41","MRK","6","41","41","Jesualantama marna 5 etnanha, irrpannga tharranha turta inaka. Alkirurnathaka irnaramala, era Altjirranha dangkilaka. Kurunga era marna etnanha urltakaka. Erantama ungkwaltja etnanha kurtungurla ntjarranha nthetnaka relha ntjarraka errarnpalhelitjika. Irrpannga tharranha turta era urltakamala errarnpalhelaka. ");
INSERT INTO are_vpl VALUES ("MK6_42","071_6_42","MRK","6","42","42","Kala relha ingkarraka inthorrala ilkuka. Itja nyinta paka ngaiyala naka. ");
INSERT INTO are_vpl VALUES ("MK6_43","071_6_43","MRK","6","43","43","Ingkarna etna 12 basket lyulpalyulpilaka, marna pa irrpannga ungkwaltja etnanha kotjimala. ");
INSERT INTO are_vpl VALUES ("MK6_44","071_6_44","MRK","6","44","44","Arlta lenha ekurala artwa 5,000-ala marna ilkuka. ");
INSERT INTO are_vpl VALUES ("MK6_45","071_6_45","MRK","6","45","45","Jesualantama kurtungurla ekuranha ntjarranha turnaka etnakimparra boat-aka ntjitjika, ntjanganga tjananhitjika turta, pmara Bethsaida-urna. Era pula kuterraka, relha etnanha pmarurnarrka yairnarlenitjika. ");
INSERT INTO are_vpl VALUES ("MK6_46","071_6_46","MRK","6","46","46","Era relha etnanha kala yairnarlenakalangantama, Jesuanha partaka ntjika, Altjirrurna ingkitjika. ");
INSERT INTO are_vpl VALUES ("MK6_47","071_6_47","MRK","6","47","47","Kala ngurrangurrerrakalangantama, Jesuanha nyintarinya naka partala, kanha kurtungurla ntjarra boat-alala naka, ntjanga mpopala. ");
INSERT INTO are_vpl VALUES ("MK6_48","071_6_48","MRK","6","48","48","Jesuala araka etna nakapakarlerramanga, wurinya ekarltala etnanha urlarranga twentjimanga. Kala ingutnhalantama, itjantema parrtjerrakalanga pula, Jesuanha etnakurna lhaka, kwatja kartninyala ingka lhamala. Era turta kala anpara lhitjikerraka. ");
INSERT INTO are_vpl VALUES ("MK6_49","071_6_49","MRK","6","49","49","Kurtungurla ntjarrala erinha aramalanga, kwatja kartninyala urlarrathaka ingka pitjimanga, etna etarlaraka lthana kula pitjimanga. Etnantama ilkarlalhaka. ");
INSERT INTO are_vpl VALUES ("MK6_50","071_6_50","MRK","6","50","50","Etna ingkarrakala erinha araka. Etna ingkarraka trerraka turta. Jesuanha parrpa etnakurna angkaka, “Palkala thakerritjala. Yingiai.” ");
INSERT INTO are_vpl VALUES ("MK6_51","071_6_51","MRK","6","51","51","Jesuanhantama boat-aka ntjika, etnakalela nitjika. Wurinya ekarlta era turtantama yirraka. Kurtungurla ntjarra pula tnolkaka, yarna turta eterritjikerraka. ");
INSERT INTO are_vpl VALUES ("MK6_52","071_6_52","MRK","6","52","52","Etnataka marntilparla wara naka, etna nhanga tjatjikarta marniperra itja lhangkarakalanga warta. ");
INSERT INTO are_vpl VALUES ("MK6_53","071_6_53","MRK","6","53","53","Ntjanga ekuranga tjananhamala, Jesuanha, kurtungurla ekuranha ntjarra turta, pmara Gennesaret-aka erritjalhaka. Etnantama boat erinha irnakarlaka yirnaka. ");
INSERT INTO are_vpl VALUES ("MK6_54","071_6_54","MRK","6","54","54","Etna boat ekuranga tnanpumalanga, relha ntjarrala Jesuanha lhangkaraka. ");
INSERT INTO are_vpl VALUES ("MK6_55","071_6_55","MRK","6","55","55","Relha nhanha etnantama parrpa pmara etnakanhurna arrtjanaka, relha menta ntjarranha turta Jesuurna kngitjika. Etna menta etnanha ntjamala intamala kuta kngitjika. Jesuanha paka pmara arrpunhurna lhamanga, etna kala menta etnanha pmara lenhurnantama kngaka. ");
INSERT INTO are_vpl VALUES ("MK6_56","071_6_56","MRK","6","56","56","Jesuanha paka town kurrkurna, town kngarrakngarrurna, town-anga kathurna paka lhamanga, relha ntjarrala relha menta etnakanha ekururna kngitjikantema. Menta etnantama Jesuurna ingkaka, “Nurnanha impurlarrarnai mantarra ungkwanganha anputjika.” Relha menta etnala mantarra ekuranha anpuka, etna kala marrerraka. ");
INSERT INTO are_vpl VALUES ("MK7_1","071_7_1","MRK","7","1","1","Kurunga artwa Pharisee urrputja, artwa Intarrangaltha urrputja turta Jesuurna pitjika, Jerusalem-anga. ");
INSERT INTO are_vpl VALUES ("MK7_2","071_7_2","MRK","7","2","2","Etna araka Jesuaka kurtungurla arrpunha ntjarrala marna ilkumanga. Etna turta araka etna itja iltja ilkngilhakalarrka, Moses-ala turnakala ngerra. ");
INSERT INTO are_vpl VALUES ("MK7_3","071_7_3","MRK","7","3","3","Arai, artwa Pharisee ntjarrala, relha Jew ingkarrakala turta, iltja etnakanha ilkngilhamalanta marna ilkutjata. Nhanha kunha kngarripata etnakanhaka mpaarangaranga naka. ");
INSERT INTO are_vpl VALUES ("MK7_4","071_7_4","MRK","7","4","4","Etna marna shop-anga buy-emilakalanga, etna ilkngilhitjatantema, marna erinha ilkutjinala. Etna turta tjampitalka etnakanha kutatha ilkngitjatantema. ");
INSERT INTO are_vpl VALUES ("MK7_5","071_7_5","MRK","7","5","5","Artwa Pharisee ntjarrala, artwa Intarrangaltha ntjarrala turtantama Jesuanha pmarraka, “Iwunhangala kurtungurla ungkwanganha ntjarrala marna ilkuma, iltja ilkngilhitjikanha? Iwunhanga turtama etna kngarripata ntjarraka mpaarangarangaka itja kangkwerrama?” ");
INSERT INTO are_vpl VALUES ("MK7_6","071_7_6","MRK","7","6","6","Jesuala etnanha ilaka, “Pmatha ntjarrai, rrakangkarriperra inthorrataka Altjirranha nhanga Isaiah-arlarlanga angkaka, ‘Relha nhanha ntjarrala yinganha tnantjama angkatja etnakanhala, etna pula nuka itja kangkwerrama. ");
INSERT INTO are_vpl VALUES ("MK7_7","071_7_7","MRK","7","7","7","Etna nuka urrkurrkintja namalanga, etna orrtjerrama wara. Etna itja relha arrpunha ntjarranha turnintja nukanha kaltjinthama, relhaka mpaarangaranganta wara pula.’ ");
INSERT INTO are_vpl VALUES ("MK7_8","071_7_8","MRK","7","8","8","“Rrangkarra Altjirraka turnintjaka itja kangkwerrama. Relhaka mpaarangarangaka pula rrangkarra kangkwerramala.” ");
INSERT INTO are_vpl VALUES ("MK7_9","071_7_9","MRK","7","9","9","Jesuala etnanha nhanha turta ilaka. “Rrangkarra kunha Altjirraka turnintja ipmintja impuma, relhaka mpaarangarangaka kangkwerritjinala. ");
INSERT INTO are_vpl VALUES ("MK7_10","071_7_10","MRK","7","10","10","Arai, Moses-arlarlanga Altjirrala rrangkarranha turnaka, ‘Unta kaarta pa mia ungkwanganhaka kangkwerritjika’. Nhanha turta, ‘Relha erala kaarta ekuranha, mia ekuranha paka arrampowumanga, erinha rrangkarra errilknga tutjika.’ ");
INSERT INTO are_vpl VALUES ("MK7_11","071_7_11","MRK","7","11","11","Kanha rrangkarra relha ntjarranha lakinhala ilama. Thunga relhala kaarta pa mia ekuranha ilama, ‘Arai, marna, yulthalka nhanha ‘Corban’ nama. Nhanhatitja, atha nhanha Altjirranha lhelakala. ");
INSERT INTO are_vpl VALUES ("MK7_12","071_7_12","MRK","7","12","12","Kurunga rrangkarra relha erinha ilama nhanha kala marra namanga. Lakinha rrangkarra erinha parrama kaarta pa mia ekuranhaka tangitjala nitjika. ");
INSERT INTO are_vpl VALUES ("MK7_13","071_7_13","MRK","7","13","13","Lakinha rrangkarra Altjirraka turnintja ipmintja impuma, relhaka mpaarangarangaka kangkwerritjinala. Altjirraka turnintja arrpunha ntjarra turta rrangkarra lakinhantema ipmintja impuma.” ");
INSERT INTO are_vpl VALUES ("MK7_14","071_7_14","MRK","7","14","14","Jesualantama relha ntjarranha wotha worlilaka. Era etnanha ilaka, “Nhanha wai, lhangkarai turta. ");
INSERT INTO are_vpl VALUES ("MK7_15","071_7_15","MRK","7","15","16","Relhala marnalka rrakartala ilkuma. Marnalalka pula relhanha yarna Altjirranga urlarra kornilama. Angkatja korna etnala relhaka rrakartanga rratama, etnataka relhanha Altjirranga urlarra kornilama.” ");
INSERT INTO are_vpl VALUES ("MK7_17","071_7_17","MRK","7","17","17","Jesuanha, kurtungurla ekuranha ntjarra turta kala ilthakantama irrpukalanga, relha worla etnanha impurlalhamala, kurtungurla ntjarrala Jesuanha pmarraka, “Nurnaka nentilai yia untala lyarta ilakala.” ");
INSERT INTO are_vpl VALUES ("MK7_18","071_7_18","MRK","7","18","18","Erantama etnanha pmarraka, “Yai, rrangkarrenpama marntilparla? Etarlarai, marna rrangkarrala ilkuma, marna nhanhala rrangkarranha yarna Altjirranga urlarra kornilama. ");
INSERT INTO are_vpl VALUES ("MK7_19","071_7_19","MRK","7","19","19","Marna nhanha itja etarlingetarlurna irrpuma, tnarturna pula. Kurunga nhanha kala mpurrkanga rratanhamantama.” Lakinha angkamala Jesuala antja naka etnanha ilitjika marna ingkarraka marra namanga ilkutjika. ");
INSERT INTO are_vpl VALUES ("MK7_20","071_7_20","MRK","7","20","20","“Arai,” Jesuala etnanha ilaka, “Angkatja pula relhaka eterrintjangala rratama. Angkatja korna etnantama relhanha Altjirranga urlarra kornilama. ");
INSERT INTO are_vpl VALUES ("MK7_21","071_7_21","MRK","7","21","21","Relha kunha paala eterrama. Paala eterramalantama era ntaiyawuma, nyilkngala inama, errilknga tuma, ");
INSERT INTO are_vpl VALUES ("MK7_22","071_7_22","MRK","7","22","22","arrpunhaka noalela intama, yulthaka kngarra lherrama, ekuriltja eterrama, orrtjerrama, kerrintjakunya nama, iltama, arrampowuma, tjurnalhama, rirtarirta turta ntelalhama. ");
INSERT INTO are_vpl VALUES ("MK7_23","071_7_23","MRK","7","23","23","Lherrintja korna ingkarrakataka relhaka eterrintjanga rratama. Etnantama relhanha Altjirranga urlarra kornilama.” ");
INSERT INTO are_vpl VALUES ("MK7_24","071_7_24","MRK","7","24","24","Pmara lenhanga, Jesuanha pmara Tyre-anga kuturnantama lhaka. Erantama iltha nyintaka irrpuka, relha ntjarranga lauwulhamala. Era pula yarna kuta lauwulhaka. ");
INSERT INTO are_vpl VALUES ("MK7_25","071_7_25","MRK","7","25","25","Arrkutja nyinta, kwarra ekurala enka kornakarta nakala, era wuka Jesuanha pitjikala. Era parrpa inthorra Jesuurna lhaka, ekuranga urlarra mparalela arrarnalhaka turta. ");
INSERT INTO are_vpl VALUES ("MK7_26","071_7_26","MRK","7","26","26","Arrkutja nhanha era Greece-arinya naka, pmara Phoenicia-ala alkngerrakala. Phoenicia erataka pmara Syria-ala naka. Arrkutja erantama Jesuurna ingkaka era enka korna erinha kwarra ekuranhanga unputjika. ");
INSERT INTO are_vpl VALUES ("MK7_27","071_7_27","MRK","7","27","27","Jesuala pula erinha ilaka, “Nukathaka nama katjia ntjarranhakimparra marnala ntuthilitjika. Nhanha itjama arratja namara katjiaka marna kngulya ntjarranha nthitjika.” ");
INSERT INTO are_vpl VALUES ("MK7_28","071_7_28","MRK","7","28","28","Arrkutja era pula erinha ilaka, “Ingkartai, unta kala arratja angkama. Kngulya etna pula ungkwaltja etnanha ilkumantemala, ungkwaltja nhanga katjialala ipmintja impuka.” ");
INSERT INTO are_vpl VALUES ("MK7_29","071_7_29","MRK","7","29","29","Jesualantama erinha ilaka, “Unta kunha arratja angkaka. Kala alpai. Enka korna era kala kwarra ungkwanganhanga rrataka.” ");
INSERT INTO are_vpl VALUES ("MK7_30","071_7_30","MRK","7","30","30","Alpumala, era kwarra ekuranha aritjalhaka kunpa ntjamala intamanga. Enka korna era kala ekuranga lhakala. ");
INSERT INTO are_vpl VALUES ("MK7_31","071_7_31","MRK","7","31","31","Jesuanha Tyre ekuranga wotha anparerraka. Erantama Sidon-anga, pmara Decapolis-anga turta tjananhamala, Galilee-urna pitjika. ");
INSERT INTO are_vpl VALUES ("MK7_32","071_7_32","MRK","7","32","32","Pmararinya ntjarralantama artwa nyinta ekururna kngitjika. Artwa era rirta naka, yarna turta angkaka. Etnantama Jesuurna ingkaka era iltja ekuranha ekurakarlaka arrarnitjika. ");
INSERT INTO are_vpl VALUES ("MK7_33","071_7_33","MRK","7","33","33","Jesualantama artwa erinha worlanga rratalhelaka, eratharrarrpa nitjinanga. Kurunga era iltja kantja ekuranha ilpa ekuranhaka kurnaka. Era palha turta iwumala, nhanha artwa ekura linyaka arrarnaka. ");
INSERT INTO are_vpl VALUES ("MK7_34","071_7_34","MRK","7","34","34","Alkirurnathaka irnaramalantama, Jesuala artwa erinha mpangkamala ilaka, “Ephphatha,” nhanhatitja, “Altjurerrai.” ");
INSERT INTO are_vpl VALUES ("MK7_35","071_7_35","MRK","7","35","35","Artwa erantama kala irrpalthala wuka, angkaka turta. ");
INSERT INTO are_vpl VALUES ("MK7_36","071_7_36","MRK","7","36","36","Jesualantama relha ntjarranha turnaka, etna itja inthorra relha arrpunha ntjarranha nhanhiperra alpmelitjika. Etna pula ekura itja kuta kangkwerraka. Era warta etnanha parralanaka, kanha etna yia erinha arrpunha ntjarranha wothamawotha alpmelaka. ");
INSERT INTO are_vpl VALUES ("MK7_37","071_7_37","MRK","7","37","37","Relha etnataka Jesuiperra kngarra tnolkaka. Etnantama ilarraka, “Era kunha tjatjikarta urrkapumala, relhaka tangitjala nama. Era relha rirtanha, relha angkitjikanhanha turta marrilama.” ");
INSERT INTO are_vpl VALUES ("MK8_1","071_8_1","MRK","8","1","1","Arrpunharanga, relha ntjarra wothantema Jesuurna worlerrentjalpuka. Marna etnaka kala yirrakalangantama, Jesuanha kurtungurla ekuranha ntjarraka ntangkalhaka, etnanha ilaka turta. ");
INSERT INTO are_vpl VALUES ("MK8_2","071_8_2","MRK","8","2","2","“Arai, yingataka relha nhanha ntjarraka konyerrama. Etna kala arlta tharraminyintantama nukalela nakala, marnakunya. ");
INSERT INTO are_vpl VALUES ("MK8_3","071_8_3","MRK","8","3","3","Atha paka etnanha lyarta ngaiyala pmarurna yairnarlalpumanga, etna tjaiyala nakapakarlerritjina. Arrpunha ntjarra kunha pmara ilanganga pitjikala.” ");
INSERT INTO are_vpl VALUES ("MK8_4","071_8_4","MRK","8","4","4","Kurtungurla ekuranha ntjarrala pula erinha ilaka, “Pmara nhanhataka worritja. Nthanhalama nurna marna arltaramara relha nhanha ntjarranha ntuthilitjika?” ");
INSERT INTO are_vpl VALUES ("MK8_5","071_8_5","MRK","8","5","5","Erantama etnanha pmarraka, “Marna nthakintjama rrakangkarra intama?” Etna angkaka, “Marna kurrka 7.” ");
INSERT INTO are_vpl VALUES ("MK8_6","071_8_6","MRK","8","6","6","Jesualantama relha worla etnanha turnaka arnaka arrarnalhitjika. Kurunga era marna 7 etnanha inamala, Altjirranha dangkilaka. Kurunga marna etnanha urltakamala, era marna ungkwaltja etnanha kurtungurla ntjarranha nthaka, relha ntjarraka errarnpalhelitjika. ");
INSERT INTO are_vpl VALUES ("MK8_7","071_8_7","MRK","8","7","7","Etnaka irrpannga urrputja turta intaka. Erantama Altjirranha irrpannga etnaka dangkilaka, etnanha turta kurtungurla ntjarranha nthaka errarnpalhelitjika. ");
INSERT INTO are_vpl VALUES ("MK8_8","071_8_8","MRK","8","8","8","Relha ntjarralantama marna pa irrpannga ilkuka, nhalkerraka turta. Ingkarna etna 7 basket lyulpalyulpilaka, marna nhanga ipmintjerrakala kotjimala. ");
INSERT INTO are_vpl VALUES ("MK8_9","071_8_9","MRK","8","9","9","Relha etnala marna ilkukala etna kala 4,000 ngerra naka. Jesuala relha etnanha kala pmarurnantama yairnarlenaka. ");
INSERT INTO are_vpl VALUES ("MK8_10","071_8_10","MRK","8","10","10","Kurunga era boat-aka kala ntjilalhakanta, kurtungurla ekuranha ntjarrakarta. Ntjanga ekuranga tjananhamala, era kala pmara Dalmanutha-aka erritjalhaka. ");
INSERT INTO are_vpl VALUES ("MK8_11","071_8_11","MRK","8","11","11","Artwa Pharisee ntjarrantama pitjika Jesualela iwurritjika. Etnantama erinha arrkarnamala ilaka, “Tjatjikarta alkirarinya nurnaka ntelai.” ");
INSERT INTO are_vpl VALUES ("MK8_12","071_8_12","MRK","8","12","12","Jesuanha mpangkaka. Erantama etnanha pmarraka, “Iwunhangama rrangkarra yinganha kutatha ilama rrangkarranha tjatjikarta ntelitjika? Atha rrangkarranha nhanha nthurrpa ilama, atha rrangkarranha itja kuta tjatjikarta ntelitjina.” ");
INSERT INTO are_vpl VALUES ("MK8_13","071_8_13","MRK","8","13","13","Erantama etnanha impurlalhaka. Wotha boat-aka ntjimala, era ntjanganga tjananhaka turta. ");
INSERT INTO are_vpl VALUES ("MK8_14","071_8_14","MRK","8","14","14","Boat-aka ntjitjinala, kurtungurla ntjarrataka marna arrpunhaka kngwerralalhaka. Lakinhanga etna marna nyintakartanta boat-aka ntjilalhaka. ");
INSERT INTO are_vpl VALUES ("MK8_15","071_8_15","MRK","8","15","15","Etna lhapalhamalangantama, Jesuala etnanha lhalaramala ilaka, “Rrangkarrataka artwa Pharisee ntjarraka, Herod-aka marna ltorlpilanhanga turta aralhitjika.” ");
INSERT INTO are_vpl VALUES ("MK8_16","071_8_16","MRK","8","16","16","Kurtungurla ntjarrantama nhanhiperra angkarraka, lakinha ilarramala, “Erataka nurnanha lakinha ilaka, nurna marna arrpunhaka kngwerrakalanga.” ");
INSERT INTO are_vpl VALUES ("MK8_17","071_8_17","MRK","8","17","17","Jesuanha kala kaltja naka angkatja etnala angkarramalaka. Erantama etnanha pmarraka, “Iwunhangala rrangkarra marniperra angkarrama? Rrangkarra itjantema angkatja nukanha lhangkarama? Rrangkarra marntilparla kutakwia? ");
INSERT INTO are_vpl VALUES ("MK8_18","071_8_18","MRK","8","18","18","Rrangkarra kunha alkngakarta. Iwunhangantama rrangkarra yarna arama? Rrangkarra kunha ilpakarta? Iwunhangantama rrangkarra yarna wuma? Rrangkarra marna nhangiperra kngwerrakama? ");
INSERT INTO are_vpl VALUES ("MK8_19","071_8_19","MRK","8","19","19","Basket nthakintjama rrangkarra marna ungkwaltjakarta lyulpalyulpilaka, atha nhanga artwa 5,000 ntuthilamanga marna 5-ala?” Etna erinha ilaka, “12 kunha.” ");
INSERT INTO are_vpl VALUES ("MK8_20","071_8_20","MRK","8","20","20","Jesuala etnanha wotha pmarraka, “Basket nthakintjama rrangkarra marna ungkwaltjakarta lyulpalyulpilaka, atha nhanga relha 4,000 ntuthilamanga marna 7-ala?” Etna erinha ilaka, “7 kunha.” ");
INSERT INTO are_vpl VALUES ("MK8_21","071_8_21","MRK","8","21","21","Erantama etnanha pmarraka, “Iwunhiperrama yinga angkama? Rrangkarra itjantema angkatja nukanha marna ltorlpilanhiperra lhangkarama?” ");
INSERT INTO are_vpl VALUES ("MK8_22","071_8_22","MRK","8","22","22","Jesuanha, kurtungurla ekuranha ntjarra turtantama Bethsaida-urna pitjika. Pmararinya ntjarralantama artwa panga nyintanha Jesuurna kngitjika. Etna Jesuurna ingkaka turta era artwa panga erinha anputjika. ");
INSERT INTO are_vpl VALUES ("MK8_23","071_8_23","MRK","8","23","23","Artwa erinha iltjanga errkumala, Jesuala erinha town-anga kathurna rretjingaka. Erantama alknga ekuranhaka palha iwuka. Iltja ekuranhantama ekurakarlaka arrarnamala, era artwa panga erinha pmarraka, “Unta paka aramama?” ");
INSERT INTO are_vpl VALUES ("MK8_24","071_8_24","MRK","8","24","24","Kapurta kartnerramala artwa era angkaka, “Atha relha ntjarranha arama, errkaiyerrkaiya wara pula.” ");
INSERT INTO are_vpl VALUES ("MK8_25","071_8_25","MRK","8","25","25","Jesualantama wothantema iltja ekuranha alknga ekuranhaka arrarnaka. Alknga ekuranha kala marrerrakantama, era turta kala kathantama araka. ");
INSERT INTO are_vpl VALUES ("MK8_26","071_8_26","MRK","8","26","26","Jesualantama erinha ilaka, “Kala iltha ungkwanganhurna alpai. Unta pula itja town-urna lhitjika.” ");
INSERT INTO are_vpl VALUES ("MK8_27","071_8_27","MRK","8","27","27","Jesuanha, kurtungurla ekuranha ntjarra turtantama town kurrka ntjarrurna anpara lhaka, town nhanga etnala pmara Caesarea Philippi-anga etinya namanga. Etna nhanga lhapalhamanga Jesuala kurtungurla ekuranha ntjarranha pmarraka, “Ngunhama relha ntjarrala ilama yinga kula namanga?” ");
INSERT INTO are_vpl VALUES ("MK8_28","071_8_28","MRK","8","28","28","Kurtungurla etna erinha alpmelaka, “Arrpunha ntjarrala ilama unta kula John Kaltjirrpulhelanhelanha namanga. Arrpunha ntjarrala ilama Elijah. Kanha arrpunha ntjarrala ilama Altjirraka urrpia arrpunhala.” ");
INSERT INTO are_vpl VALUES ("MK8_29","071_8_29","MRK","8","29","29","Jesuala etnanha wotha pmarraka, “Kanha rrangkarraloa? Rrangkarra nukiperra nthakinhala etarlarama? Ngunha inthorrama yinga nama?” Peter-ala erinha alpmelaka, “Unta nama Krista era.” ");
INSERT INTO are_vpl VALUES ("MK8_30","071_8_30","MRK","8","30","30","Jesualantama etnanha tjatjatuka, etna itja inthorra relha arrpunhanha ilitjika era Krista era namanga. ");
INSERT INTO are_vpl VALUES ("MK8_31","071_8_31","MRK","8","31","31","Kurunga Jesuala kurtungurla ekuranha ntjarranha kaltjinthaka, nhanha Relhaka ‘Lirakathaka namanga nyingalauwutjika. Era etnanha kaltjinthaka kngarripata ntjarra, priest-aka itornka ntjarra, artwa Intarrangaltha ntjarra turta ekura antjakunyerritjinala, etna turta erinha errilknga tutjinala. Era etnanha kaltjinthaka turta era arlta tharraminyinta errilknga intamaliperra, wotha etatha kamerritjinala. ");
INSERT INTO are_vpl VALUES ("MK8_32","071_8_32","MRK","8","32","32","Era etnanha nhanha ingkarraka katha inthorra kaltjinthaka. Peter-alantama Jesuanha etapurna rretjingamala, rralthaka. ");
INSERT INTO are_vpl VALUES ("MK8_33","071_8_33","MRK","8","33","33","Ilkngaralhamala, kurtungurla arrpunha ntjarrala turta erinha wutjinanga, Jesuala Peter-anhatitjantama rralthaka. Era erinha ilaka, “Nukanga lhai, Satan-ai. Unta kunha itja Altjirra ngerra eterrama, relha ngerra pula.” ");
INSERT INTO are_vpl VALUES ("MK8_34","071_8_34","MRK","8","34","34","Kurunga Jesuala relha worla etnanha, kurtungurla ekuranha ntjarranha turta ntangkaka, ekururna etinyerritjika. Erantama etnanha ilaka, “Thunga relha antja nama nukanga tnaartangala pitjitjika. Nthakinhantama era ntelalhitjika? Era itja wotha eterrintja ekuranhaka kangkwerritjika. Era pula ntolka ekuranha tjurnamala kngitjika, athala ntolka nukanha kngamanga ngerra. Kurunga era nukanga tnaartangala pitjitjika. ");
INSERT INTO are_vpl VALUES ("MK8_35","071_8_35","MRK","8","35","35","Arai, relha erala thakerrama kala etatha nitjikanta, era kala ilutjina. Kanha relha erala relha arrpunha ntjarranha impurlarrarnamanga erinha errilknga tutjika nukakwia, Yia Marrakakwia turta, era kala ngampakalala etatha nitjina. ");
INSERT INTO are_vpl VALUES ("MK8_36","071_8_36","MRK","8","36","36","Thunga relhala alha nhanhaka yultha ingkarraka inthorra patilama, Altjirranha etarlaritjikanha. Erantama anma iluma. Nthakinhantama era nitjina? Era itja ngampakala etatha nitjina. ");
INSERT INTO are_vpl VALUES ("MK8_37","071_8_37","MRK","8","37","37","Relhala turta yarna Altjirranha money nthama, Altjirrala erinha pmara ekuranhaka irrpulhelitjika, era Altjirraka pmaralantama ngampakala nitjinanga. ");
INSERT INTO are_vpl VALUES ("MK8_38","071_8_38","MRK","8","38","38","“Arai, relha arrpunha ntjarra lyarta Altjirraka itja kangkama. Etna relha korna nama. Lakinhanga thunga relha arrpunha errakarrerrama nukiperra alkngatharra angkitjika, relha korna etnanha angkatja nukanha alpmelitjika paka. Relha erala nuka errakarrerrama, era anma nthakinherritjina? Relhaka ‘Lira era pitjalpumanga, era relha ekura errakarrerritjinantema. Relhaka ‘Lira era kunha anma pitjalputjina Kaartala erinha ekarltilakangantama. Era turta angel alkngaltara ntjarrakarta pitjitjina. ");
INSERT INTO are_vpl VALUES ("MK9_1","071_9_1","MRK","9","1","1","Jesuanha angkaka, “Atha rrangkarranha nhanha nthurrpa ilama. Relha arrpunha ntjarra etnala lyarta nhanhala nama, etna katha aritjina Altjirranha relha ingkarrakaka Ingkarta namanga, etna ilutjikanhangantema.” ");
INSERT INTO are_vpl VALUES ("MK9_2","071_9_2","MRK","9","2","2","Etna kala arlta 6 nakalangantama, Jesuala Peter-anha, James-anha John-anha turta ntangkaka. Erantama etnakakarta parta kartninyaka ntjika, etnarrpa nitjika. Altjirralantama Jesuanha etnakanga alkngatharra kngartiwuka. ");
INSERT INTO are_vpl VALUES ("MK9_3","071_9_3","MRK","9","3","3","Jesuaka mantarrantama tjulkuka inthorra. Relhala yarna mantarra tjulkura lakinha ngerra mpaaramara. ");
INSERT INTO are_vpl VALUES ("MK9_4","071_9_4","MRK","9","4","4","Kurunga Moses Elijah tharrantama rumerraka, Jesualela angkarraka turta. ");
INSERT INTO are_vpl VALUES ("MK9_5","071_9_5","MRK","9","5","5","Peter-alantama Jesuanha ilaka, “Kaltjinthanhinthanhai, nurnataka kangkama pmara nhanhala nitjika. Unta paka antja namanga, nurna kala lyuntja tharraminyinta itamara, ungkwanga nyinta, Moses-aka nyinta, Elijah-aka nyinta.” ");
INSERT INTO are_vpl VALUES ("MK9_6","071_9_6","MRK","9","6","6","Kurtungurla etnataka trerraka inthorra. Lakinhanga Peter-anha marntilparla wara angkaka. ");
INSERT INTO are_vpl VALUES ("MK9_7","071_9_7","MRK","9","7","7","Mataralantama etnanha korltanhaka. Matara ekurangantama etna Altjirranha angkamanga wuka, “Nhanha kunha ‘Lira nuka. Yinga ekura kangkama. Rrangkarra kala ekura kangkwerritjika.” ");
INSERT INTO are_vpl VALUES ("MK9_8","071_9_8","MRK","9","8","8","Ilkngaralhamalantama etna araka Jesua eranta itnamanga. ");
INSERT INTO are_vpl VALUES ("MK9_9","071_9_9","MRK","9","9","9","Etna partanga tnanpentjimangantama, Jesuala etnanha tjatjatuka etna itja inthorra relha arrpunhaka ilitjika, nhanga etnala arakala. Anmanta wara etna yia nhanha ilitjika, Relhaka ‘Lira era kala errilknga ntjarranga kamerrakalangantama. ");
INSERT INTO are_vpl VALUES ("MK9_10","071_9_10","MRK","9","10","10","Etna kala Jesuaka kangkwerraka. Etna pula pmarrarraka, “Iwunhama nhanha erala ilakala era kula errilknga ntjarranga kamerritjinala?” ");
INSERT INTO are_vpl VALUES ("MK9_11","071_9_11","MRK","9","11","11","Kurtungurla etnantama Jesuanha pmarraka, “Iwunhangama artwa Intarrangaltha ntjarrala ilama Elijah-anhakimparra pitjitjika, kurunganta Kristanha?” ");
INSERT INTO are_vpl VALUES ("MK9_12","071_9_12","MRK","9","12","12","Jesuala etnanha ilaka, “Nthurrpa Elijah-anhakimparra pitjitjika, relha ingkarrakanha arratjilitjika. Iwunhanga pula Altjirraka Angkatja Imankinyala ilama Relhaka ‘Lira era kngarra nyingalauwutjika, relha ntjarra turta ekura antjakunyerritjika? ");
INSERT INTO are_vpl VALUES ("MK9_13","071_9_13","MRK","9","13","13","Arai, atha rrangkarranha nthurrpa ilama, Elijah-anha kala pitjika. Relha ntjarra turta ekura irrpaltherraka, Altjirraka Angkatja Imankinyala ilakala ngerra.” ");
INSERT INTO are_vpl VALUES ("MK9_14","071_9_14","MRK","9","14","14","Jesuanha, kurtungurla tharraminyinta nhanga turtantama kurtungurla arrpunha ntjarrurna pitjalpuka. Etnantama araka relha worla kngarra kurtungurla arrpunha etnakalela itnamanga, kurtungurla etna turta artwa Intarrangaltha ntjarralela iwurramanga. ");
INSERT INTO are_vpl VALUES ("MK9_15","071_9_15","MRK","9","15","15","Relha ntjarrala Jesuanha aramalanga, etna tnolkarlalhaka. Etnantama ekururna parrpa arrtjanaka. ");
INSERT INTO are_vpl VALUES ("MK9_16","071_9_16","MRK","9","16","16","Erantama etnanha pmarraka, “Iwunhiperrama rrangkarra angkatjala iwurrama?” ");
INSERT INTO are_vpl VALUES ("MK9_17","071_9_17","MRK","9","17","17","Relha nyintalantama Jesuanha ilaka, “Kaltjinthanhinthanhai, athataka worra nukanha ungkwangurna kngitjika, era enka kornakarta namanga, yarna turta angkamanga. ");
INSERT INTO are_vpl VALUES ("MK9_18","071_9_18","MRK","9","18","18","Enka korna nhanha era worra nukanha errkumalanga, era erinha arnaka ilatuma. Rrakarta ekurantama alkurrpalpurrkerrama, era itetja kakulhama, era errirterrama turta. Yingantama kurtungurla ungkwanganha ntjarrurna ingkaka etna enka korna erinha worra nukanhanga unputjika. Etna pula enka korna erinha yarna kuta unpuka.” ");
INSERT INTO are_vpl VALUES ("MK9_19","071_9_19","MRK","9","19","19","Jesuala etnanha ilaka, “Rrangkarrataka arrthata, rrangkarra turta Altjirranha itja tnakama. Kuta inthorrama yinga rrakangkarralela nitjika, rrangkarranha kaltjinthitjika turta? Rrangkarrataka yinganha porrkaporrkilama. Worra erinha nukurna kngitjai.” ");
INSERT INTO are_vpl VALUES ("MK9_20","071_9_20","MRK","9","20","20","Etna worra erinha Jesuurna kngitjika. Enka korna era warta Jesuanha araka, kanha era worra erinha arnakarlakala ilatuka. Worra erantama arnala iwulhalapuka, rrakarta ekura turta alkurrpalkurrperraka. ");
INSERT INTO are_vpl VALUES ("MK9_21","071_9_21","MRK","9","21","21","Jesualantama worraka kaarta erinha pmarraka, “Ilangara inthorrama worra era lakinherraka?” Artwa era angkaka, “Katjia kurrkangatjina kunha era lakinha nentjika. ");
INSERT INTO are_vpl VALUES ("MK9_22","071_9_22","MRK","9","22","22","Ntjarraranga enka korna era worra erinha errilknga tutjika antja naka, erinha uraka iwumala, kwatjaka turta. Ilirnaka konyerrai, ilirnaka tangitjala nai turta. Unta paka enka korna erinha irrpalthala unpumarama?” ");
INSERT INTO are_vpl VALUES ("MK9_23","071_9_23","MRK","9","23","23","Jesuala pula erinha pmarraka, “Iwunhangala unta yinganha ilpoiwumala pmarrama, ‘Unta paka enka korna erinha irrpalthala unpumarama?’ Relha erala Altjirranha tnakama, Altjirrala erinha ekarltilama enka korna turta unputjika.” ");
INSERT INTO are_vpl VALUES ("MK9_24","071_9_24","MRK","9","24","24","Worraka kaartalantama Jesuanha angkatja intarrala ilaka, “Atha Altjirranha yarna ngerrantema tnakama. Nuka tangitjala nai atha erinha ekarltalkura tnakitjinanga.” ");
INSERT INTO are_vpl VALUES ("MK9_25","071_9_25","MRK","9","25","25","Jesuala arakantama relha ntjarra worlerrentjimanga. Erantama enka korna erinha rralthamala unpuka. “Enka kornai, untala worra nhanha erinha rirtilama, erinha angkitjika turta parrama, atha nganha ilama ekuranga rratai! Atha turta nganha parrama unta itja wotha worra ekururna irrputjika.” ");
INSERT INTO are_vpl VALUES ("MK9_26","071_9_26","MRK","9","26","26","Ilkarlalhamala, worra erinha turta arnaka ilaturlalhamala, enka korna era kala worra ekuranga rrataka. Worra erantama errilknga ngerra intaka. Ntjarra arrpunhantama angkaka, “Era kunha kala iluka.” ");
INSERT INTO are_vpl VALUES ("MK9_27","071_9_27","MRK","9","27","27","Jesuala pula worra erinha iltjanga errkumala, erinha wotha ingkaka ingkairnaka. ");
INSERT INTO are_vpl VALUES ("MK9_28","071_9_28","MRK","9","28","28","Anma, Jesuanha kala ilthaka irrpukalangantama, etnanta turtantama namalanga, kurtungurla ntjarrala erinha pmarraka, “Iwunhangama nurna enka korna erinha yarna unpuka?” ");
INSERT INTO are_vpl VALUES ("MK9_29","071_9_29","MRK","9","29","29","Jesuala etnanha ilaka, “Relhala enka korna lakinha ngerra yarna unpuma, Altjirrurna ingkamalanta wara.” ");
INSERT INTO are_vpl VALUES ("MK9_30","071_9_30","MRK","9","30","30","Anparerramala, Jesuanha, kurtungurla ekuranha ntjarrakarta Galilee-anga tjananhaka. Jesuanha pula itja antja naka relha arrpunha ntjarra kaltja nitjika pmara erala namalaka. ");
INSERT INTO are_vpl VALUES ("MK9_31","071_9_31","MRK","9","31","31","Erataka kurtungurla ekuranha ntjarranha kaltjinthalanaka. Era etnanha ilaka. “Arai, etnataka Relhaka ‘Lira erinha leltjaka lanthitjina. Etna erinha errilknga tutjina. Arlta tharraminyinta errilknga intamaliperra pula, era wotha kamerritjina.” ");
INSERT INTO are_vpl VALUES ("MK9_32","071_9_32","MRK","9","32","32","Kurtungurla ntjarrala pula Jesuaka angkatja itja lhangkaraka. Etna pula trerraka erinha kuta pmarritjika. ");
INSERT INTO are_vpl VALUES ("MK9_33","071_9_33","MRK","9","33","33","Jesuanha, kurtungurla ekuranha ntjarra turtantama Capernaum-akerritjalhaka. Iltha ekuranhurna irrpunhamala, Jesuala kurtungurla ekuranha ntjarranha pmarraka, “Iwunhiperrama rrangkarra tjaiyala iwurraka?” ");
INSERT INTO are_vpl VALUES ("MK9_34","071_9_34","MRK","9","34","34","Etna pula tjukunya naka. Etna itja antja naka erinha ilitjika etna nhanga pmarrarrakala, “Nurnakanga ngunhama arrpunha ntjarraka itornka nitjina?” ");
INSERT INTO are_vpl VALUES ("MK9_35","071_9_35","MRK","9","35","35","Arrarnalhamala, Jesuanha 12 etnaka ntangkalhaka. Erantama etnanha ilaka, “Relha erala relha arrpunha ntjarraka itornka nitjika antja, era itja tjurnalhitjika, era turta arrpunha ntjarraka kngarralkura tangitjala nitjika.” ");
INSERT INTO are_vpl VALUES ("MK9_36","071_9_36","MRK","9","36","36","Jesuala katjia nyintantama inaka. Katjia erinha etnakanga mpopaka ingkairnamala, era katjia erinha kwakitjakaka. Kurunga era etnanha ilaka, ");
INSERT INTO are_vpl VALUES ("MK9_37","071_9_37","MRK","9","37","37","“Relha erala katjiaka kangkintja ntelalhama, yinganha etarlaramala, era nuka kangkintja ntelalhama. Relha erala nuka kangkintja ntelalhama, era kala ekura kangkintja ntelalhama, erala yinganha yairnakala.” ");
INSERT INTO are_vpl VALUES ("MK9_38","071_9_38","MRK","9","38","38","John-ala Jesuanha ilaka, “Kaltjinthanhinthanhai, nurna artwa nyintanha araka enka korna ntjarra relha ntjarranga unpumanga, rretnya ungkwanganhala. Nurnantama erinha parraka, era itja worla nurnakanhanga nakalanga warta.” ");
INSERT INTO are_vpl VALUES ("MK9_39","071_9_39","MRK","9","39","39","Jesuala pula etnanha ilaka, “Rrangkarra erinha itja parritjika. Arai, relha erala rretnya nukanhala tjatjikarta urrkapuma, era itja nukiperra parrpa korna angkitjina. ");
INSERT INTO are_vpl VALUES ("MK9_40","071_9_40","MRK","9","40","40","Arai, relha erala nurnaka irrpaltherritjikanha, era kala nurnaka tjina nama. ");
INSERT INTO are_vpl VALUES ("MK9_41","071_9_41","MRK","9","41","41","Relha erala rrangkarranha kwatja ntjutjika nthama, yinganha etarlaramala, rrangkarra turta kurtungurla nuka namanga warta, Altjirrala erinha kala kwartiwutjina.” ");
INSERT INTO are_vpl VALUES ("MK9_42","071_9_42","MRK","9","42","42","“Arai, relha erala tnakanhakanha nyintanha arrtjilhelamanga korna ntelalhitjika, erinha Altjirrala nakapakarlilitjina. Ekura kala marralkura namara, arrpunhala paka tnyana kngarritja turrkura ekuranhaka ilparanakalanga, erinha kwatja iparta inthorraka iwukalanga turta. ");
INSERT INTO are_vpl VALUES ("MK9_43","071_9_43","MRK","9","43","44","“Thunga iltja ungkwanganhala nganha korna ntelalhitjika arrtjilhelama. Iltja erinha inturnai. Nhanha marralkura nama unta Altjirraka pmarurna irrputjika iltja nyintakartanta, nhanhangatjina, Altjirrala nganha iltja tharrakarta tatharrurna iwutjika. Tatharra ekurala kunha ura era itja kuta ilurnalhama. ");
INSERT INTO are_vpl VALUES ("MK9_45","071_9_45","MRK","9","45","46","Thunga ingka ungkwanganhala nganha korna ntelalhitjika arrtjilhelama. Ingka erinha inturnai. Nhanha marralkura nama unta Altjirraka pmarurna irrputjika ingka nyintakarta, nhanhangatjina, Altjirrala nganha ingka tharrakarta tatharrurna iwutjika. ");
INSERT INTO are_vpl VALUES ("MK9_47","071_9_47","MRK","9","47","47","Thunga alknga ungkwanganhala nganha korna ntelalhitjika arrtjilhelama. Alknga erinha urlpuntjai. Nhanha marralkura nama unta Altjirraka pmarurna irrputjika alknga nyintakarta, nhanhangatjina, Altjirrala nganha alknga tharrakarta tatharrurna iwutjika. ");
INSERT INTO are_vpl VALUES ("MK9_48","071_9_48","MRK","9","48","48","Tatharra ekurala mpaara etna itja iluma, ura era turta itja ilurnalhama. ");
INSERT INTO are_vpl VALUES ("MK9_49","071_9_49","MRK","9","49","49","“Priest-ala peinta kara tjauwerrilyaka arrarnama, Altjirranha tjauwerrilyaka kangkitjinanga. Nurna Altjirranga urlarra arratja ntelalhamanga, nurna peinta nhanha ngerra nama. ");
INSERT INTO are_vpl VALUES ("MK9_50","071_9_50","MRK","9","50","50","“Peinta kunha marra nama. Thunga pula peinta era kornerraka. Relhala erinha yarna wotha marrilama. “Peintala kunha karalka kumiilama. Rrangkarra peinta ngerra ntelalhitjika. Nhanhatitja rrangkarra kangkintja urlarrakurlarra ntelalhitjika, rilhera turta.” ");
INSERT INTO are_vpl VALUES ("MK10_1","071_10_1","MRK","10","1","1","Anparerramala, Jesuanha pmara Judea-urnantama lhaka, Jordan Lhiranga urntwarrampinyurna. Relha ntjarra ekururna wothantema worlerrentjalpuka. Erantama etnanha kaltjinthaka, erala relha ntjarranha kaltjinthitjata ngerra. ");
INSERT INTO are_vpl VALUES ("MK10_2","071_10_2","MRK","10","2","2","Artwa Pharisee urrputjantama ekururna pitjika, erinha arrkarnitjika. Etna erinha pmarraka, “Nhanha arratjama nama mpanya ilutjika?” ");
INSERT INTO are_vpl VALUES ("MK10_3","071_10_3","MRK","10","3","3","Jesuala etnanha pmarraka, “Iwunhama Moses-ala rrangkarranha turnaka?” ");
INSERT INTO are_vpl VALUES ("MK10_4","071_10_4","MRK","10","4","4","Etna erinha ilaka, “Moses-ala artwanha impurlarrarnaka noa ekuranha imputjika erinha kala pepanta nthamala angkatja nhanhakarta, ‘Yinga kala ungkwanganga unpulhakantama.’” ");
INSERT INTO are_vpl VALUES ("MK10_5","071_10_5","MRK","10","5","5","Jesuala pula etnanha ilaka, “Moses-ala rrangkarranha impurlarrarnaka noa rrakangkarranha imputjika, rrangkarra arrthata warta namanga. ");
INSERT INTO are_vpl VALUES ("MK10_6","071_10_6","MRK","10","6","6","Altjirrala pula relhanha arrpmarnamalanga, era etnanha orrea marla turta arrpmarnaka. ");
INSERT INTO are_vpl VALUES ("MK10_7","071_10_7","MRK","10","7","7","Lakinhanga artwala kaarta pa mia ekuranha impurlalhamala noa ekuranhalelantama kuterrama. ");
INSERT INTO are_vpl VALUES ("MK10_8","071_10_8","MRK","10","8","8","Noarta eratharra turtantama kala mpurrka nyinterritjina. Lakinhanga eratharra itja wotha tweta nama, nyinta pula. ");
INSERT INTO are_vpl VALUES ("MK10_9","071_10_9","MRK","10","9","9","Relhalantama itja ilkngakitjika nhanga Altjirralala nyintalhelakala.” ");
INSERT INTO are_vpl VALUES ("MK10_10","071_10_10","MRK","10","10","10","Jesuanha, kurtungurla ekuranha ntjarra turta wotha ilthala namalanga, kurtungurla ntjarrala erinha nhanhiperra pmarraka. ");
INSERT INTO are_vpl VALUES ("MK10_11","071_10_11","MRK","10","11","11","Jesuala etnanha ilaka, “Artwa erala noa ekuranha unpuma, arrkutja arrpunha turtantama noa inama, era kala korna mpaarama. ");
INSERT INTO are_vpl VALUES ("MK10_12","071_10_12","MRK","10","12","12","Arrkutja erala noa ekuranha impuma, artwa arrpunha turtantama noa inama, era kala korna mpaaramantema.” ");
INSERT INTO are_vpl VALUES ("MK10_13","071_10_13","MRK","10","13","13","Relha ntjarrala katjia etnakanha Jesuurna kngitjika, Jesuala iltja ekuranha kapurta etnakanhaka arrarnitjika. Jesuaka kurtungurla ntjarrala pula etnanha unpurlenaka. ");
INSERT INTO are_vpl VALUES ("MK10_14","071_10_14","MRK","10","14","14","Nhanha aramala, Jesuanha kurtungurla ekuranha ntjarraka yirrkngerraka, etnanha ilaka turta, “Katjia etnanha parritjala impai. Yinga antja etna nukurna pitjitjika, Altjirranha antja namanga ntelalhitjika era Ingkarta etnaka namanga. ");
INSERT INTO are_vpl VALUES ("MK10_15","071_10_15","MRK","10","15","15","Arai, atha rrangkarranha nhanha nthurrpa ilama. Rrangkarra Altjirranha itja tnakamanga katjiala ngerra, Altjirranha itja kuta rrakangkarra ntelalhitjina era Ingkarta rrakangkarra namanga.” ");
INSERT INTO are_vpl VALUES ("MK10_16","071_10_16","MRK","10","16","16","Erantama katjia nyintaminyintanha nortaka tjurnaka, era iltja ekuranha kapurta etnakanhaka arrarnaka, nyintaminyintanha lyekarrilaka turta.” ");
INSERT INTO are_vpl VALUES ("MK10_17","071_10_17","MRK","10","17","17","Jesuanha wotha anparerraka. Artwa nyintantama ekururna arrtjanentjika, ekuranga urlarra mparalela arrarnalhaka turta. Erantama Jesuanha pmarraka, “Kaltjinthanhinthanha unta kunha artwa marra. Untantama yinganha ilai, Nthakinhama yinga ntelalhitjika, yinga Altjirraka pmarala ngampakala etatha nitjinanga?” ");
INSERT INTO are_vpl VALUES ("MK10_18","071_10_18","MRK","10","18","18","Jesuala erinha pmarraka, “Iwunhangala unta ilama yinga kula artwa marra namanga? Altjirra nyintanta kunha marra. ");
INSERT INTO are_vpl VALUES ("MK10_19","071_10_19","MRK","10","19","19","Arai, unta kala Altjirraka turnintjaka kaltja. ‘Unta itja relha arrpunhanha errilknga tutjika.’ ‘Unta itja relha arrpunhaka noalela intitjika.’ ‘Unta itja relha arrpunhaka yultha nyilkngala initjika.’ ‘Unta itja relha arrpunhiperra orrtjerritjika.’ ‘Unta itja relha arrpunhanha orrtjapepilitjika.’ ‘Unta kaarta pa mia ungkwanganhaka kangkwerritjika.’” ");
INSERT INTO are_vpl VALUES ("MK10_20","071_10_20","MRK","10","20","20","Era Jesuanha ilaka, “Kaltjinthanhinthanhai, yinga pula turnintja nhanha ingkarrakaka kangkwerraka kurrkangatjina.” ");
INSERT INTO are_vpl VALUES ("MK10_21","071_10_21","MRK","10","21","21","Jesuala erinha intarra araka, ekura kangkaka turta. Erantama erinha ilaka, “Nyintantantama ungkwangathaka nama. Yultha ingkarraka ungkwanganha yirrinthai, money erinha turtantama relha ilkngara ntjarranha nthai. Kurunga ungkwanga yultha kngarra alkirala intitjina. Unta turtantama nukanga tnaartangala pitjai.” ");
INSERT INTO are_vpl VALUES ("MK10_22","071_10_22","MRK","10","22","22","Nhanha wumala artwa era ltarrperraka, alpuka turta. Erataka netaneta inthorra naka. ");
INSERT INTO are_vpl VALUES ("MK10_23","071_10_23","MRK","10","23","23","Jesuala kurtungurla ekuranha ntjarranhantama tjoraramala ilaka, “Arai, relha netanetaka kunha inpora inthorra nama Altjirraka pmarurna irrputjika.” ");
INSERT INTO are_vpl VALUES ("MK10_24","071_10_24","MRK","10","24","24","Angkatja nhanhala kurtungurla ntjarranha tnolkalhelaka. Jesualantama etnanha wothantema ilaka, “Katjia nukanha ntjarrai, nhanhataka nthurrpa inpora inthorra nama Altjirraka pmarurna irrputjika. ");
INSERT INTO are_vpl VALUES ("MK10_25","071_10_25","MRK","10","25","25","Arai, nhanha rukaralkura nama camel needle-aka altjuranga tjananhitjika, nhanhangatjina, relha netaneta Altjirraka pmarurna irrputjika.” ");
INSERT INTO are_vpl VALUES ("MK10_26","071_10_26","MRK","10","26","26","Angkatja nhanha wumala, kurtungurla ntjarra kngarralkura tnolkaka. Etnantama erinha pmarraka, “Relha ngunhanhantama Altjirrala irrpalthala tangkalhelamara?” ");
INSERT INTO are_vpl VALUES ("MK10_27","071_10_27","MRK","10","27","27","Kurtungurla ekuranha ntjarranha tjoraramala, Jesuala etnanha ilaka, “Thunga relhala etarlarama Altjirrala relhanha yarna tangkalhelama. Altjirrala pula relha ingkarrakanha irrpalthala tangkalhelamala, era antja namanga warta.” ");
INSERT INTO are_vpl VALUES ("MK10_28","071_10_28","MRK","10","28","28","Peter-alantama Jesuanha ilaka, “Arai, nurna kunha yulthalka, ramaramalka impurlalhaka ungkwanganga tnaartangala lhitjinala.” ");
INSERT INTO are_vpl VALUES ("MK10_29","071_10_29","MRK","10","29","29","Jesuala erinha ilaka, “Relha etnala nukakwia, Yia Marrakakwia turta iltha paka, kalya paka, kwaiya paka, tjia paka, kaarta paka, mia paka, katjia paka, pmara paka impurlalhamanga, ");
INSERT INTO are_vpl VALUES ("MK10_30","071_10_30","MRK","10","30","30","etnanha Altjirrala kngarra inthorra kwartiwutjina. Etna alha nhanhalantema namalanga, Altjirrala etnanha iltha, kalya, kwaiya, tjia, mia, katjia, pmara turta nthitjina. Nhanha turta, arrpunha ntjarrala etnanha kornilitjika lurnitjina. Anma, Altjirraka pmarala pula etna ngampakala etatha nitjina. ");
INSERT INTO are_vpl VALUES ("MK10_31","071_10_31","MRK","10","31","31","Relha etnala lyarta arrkurlerramanga, etna ingkarnerritjina. Kanha relha etnala lyarta ingkarnerrama, etna arrkurlerritjinala.” ");
INSERT INTO are_vpl VALUES ("MK10_32","071_10_32","MRK","10","32","32","Jesuanha Jerusalem-urna lhapalhaka. Kurtungurla ekuranha ntjarra, relha ntjarra arrpunha turta Jerusalem-urna lhapalhakantema. Jesuanha etnakanga arrkurla lhaka. Kurtungurla ntjarra ekuranga tnaartangala pitjika. Etna angkatja ekuranha tnakaka. Kanha relha arrpunha ntjarra etnala Jesualela lhapalhaka, etna trerrakala. Jesualantama kurtungurla 12 etnanha ntangkamala wotha ilaka era anma nyingalauwutjinala. ");
INSERT INTO are_vpl VALUES ("MK10_33","071_10_33","MRK","10","33","33","Era etnanha ilaka, “Arai, nurnataka nhanha Jerusalem-urna lhama. Jerusalem ekuralantama arrpunhala Relhaka ‘Lira erinha priest itornka ntjarraka lanthitjina, artwa Intarrangaltha ntjarraka turta. Etnantama erinha imilitjina. Kurunga priest itornka etna, artwa Intarrangaltha etna turta erinha Relha Lorinya ntjarraka lanthitjina. ");
INSERT INTO are_vpl VALUES ("MK10_34","071_10_34","MRK","10","34","34","Relha Lorinya etna erinha arrampowutjina, ekura palha iwutjina, erinha whip-ala tutjina, erinha errilknga tutjina turta. Arlta tharraminyinta errilknga intamaliperra pula, era wotha etatha kamerritjina.” ");
INSERT INTO are_vpl VALUES ("MK10_35","071_10_35","MRK","10","35","35","Zebedee-aka ‘lira tharra, James John tharra, Jesuurna etinyerraka. Eratharrantama erinha pmarraka, “Kaltjinthanhinthanhai, ilirna nganha lyarta nyintaka pmarritjina. Ilirna turta antja unta ilirnaka kala kangkwerritjikanta.” ");
INSERT INTO are_vpl VALUES ("MK10_36","071_10_36","MRK","10","36","36","Jesuala erinhatharra pmarraka, “Iwunhakantama mpala antja?” ");
INSERT INTO are_vpl VALUES ("MK10_37","071_10_37","MRK","10","37","37","Eratharra erinha ilaka, “Unta anma Ingkartantama namanga, ilirna antja nama nyinta ungkwanganga akwala nitjika, arrpunha ungkwanganga kwanginyala.” ");
INSERT INTO are_vpl VALUES ("MK10_38","071_10_38","MRK","10","38","38","Jesuala pula erinhatharra ilaka, “Mpalataka marntilparla wara pmarrama. Mpala paka nukalela nyingalauwumarama? Mpala paka nukalela ilumarama, yingala ilutjinala ngerra?” ");
INSERT INTO are_vpl VALUES ("MK10_39","071_10_39","MRK","10","39","39","Eratharra angkaka, “Awakwia.” Jesuala pula erinhatharra ilaka, “Mpala nthurrpa anma nyingalauwutjina, yingala nyingalauwutjina ngerra. Mpala turta anma ilutjina, yingala ilutjina ngerra. ");
INSERT INTO are_vpl VALUES ("MK10_40","071_10_40","MRK","10","40","40","Relha ngunha pula nukanga akwala nitjina, relha ngunha turtama nukanga kwanginyala nitjina? Nhanha itja nukathaka nama. Nhanha Altjirrakathakanta nama. Era turta kala relha erinhatharra urrarakala.” ");
INSERT INTO are_vpl VALUES ("MK10_41","071_10_41","MRK","10","41","41","Kurtungurla 10 arrpunhala James John tharranha wumalanga, etna ekuratharra yirrkngerraka. ");
INSERT INTO are_vpl VALUES ("MK10_42","071_10_42","MRK","10","42","42","Jesuala pula kurtungurla etnanha worlilamala etnanha ilaka. “Rrangkarra kala kaltja Relha Lorinya ntjarraka itornka, etna relha etnakanhaka tjitjarterrama. Relha kngarra ntjarra turta relha kornakorna ntjarraka tjitjarterrama. ");
INSERT INTO are_vpl VALUES ("MK10_43","071_10_43","MRK","10","43","43","Worla nukanhala pula itja lakinha ngerra nitjika. Relha erala worla nukanhala itornka nitjika antja nama, era kala arrpunha ntjarraka tangitjala nitjika. ");
INSERT INTO are_vpl VALUES ("MK10_44","071_10_44","MRK","10","44","44","Relha erala worla nukanhala itornka kngarra nitjika antja nama, era kala arrpunha ntjarraka kngarra tangitjala nitjika. ");
INSERT INTO are_vpl VALUES ("MK10_45","071_10_45","MRK","10","45","45","Arai, Relhaka ‘Lira pitjika relha ntjarraka tangitjala nitjika, itja etna ekura tangitjala nitjika. Era pitjika relha ntjarrakakwia ilutjika, etnanha tangkalhelitjika turta.” ");
INSERT INTO are_vpl VALUES ("MK10_46","071_10_46","MRK","10","46","46","Jesuanha, kurtungurla ekuranha ntjarra turta Jericho-urna lhaka. Etna wotha Jericho-anga anparerramalanga, worla kngarra etnakanga tnaartangala lhaka. Artwa panga nyinta, Bartimaeus, Timaeus-aka worra, tjaiyanga kutala narlanaka, marnaka enkamala. ");
INSERT INTO are_vpl VALUES ("MK10_47","071_10_47","MRK","10","47","47","Era wumalanga Jesuanha, pmara Nazareth-arinya, anpara lhamanga, era ekura ilkaka, “Jesuai, David-aka ‘Lirai, nuka montjamontja ntelalhai!” ");
INSERT INTO are_vpl VALUES ("MK10_48","071_10_48","MRK","10","48","48","Ntjarrala erinha turnaka, “Tjukunyerrai!” Era pula intarra kuta ilkaka, “David-aka ‘Lirai, nuka montjamontja ntelalhai!” ");
INSERT INTO are_vpl VALUES ("MK10_49","071_10_49","MRK","10","49","49","Itnatjalhamala Jesuala etnanha turnaka, “Erinha ntangkai.” Etnantama artwa panga erinha ntangkaka, erinha ilaka turta, “Kala arrkana nai. Kamerrai turta, era ungkwanga ntangkalhamanga.” ");
INSERT INTO are_vpl VALUES ("MK10_50","071_10_50","MRK","10","50","50","Mantarra coat ekuranha ilumala, era kamerramala Jesuurna arerraka. ");
INSERT INTO are_vpl VALUES ("MK10_51","071_10_51","MRK","10","51","51","Jesualantama erinha pmarraka, “Iwunhangala unta nuka ilkaka?” Artwa panga era angkaka, “Itornkai, alknga nukanha marrilai.” ");
INSERT INTO are_vpl VALUES ("MK10_52","071_10_52","MRK","10","52","52","Jesuala erinha ilaka, “Kala lhai. Unta yinganha tnakakalanga, atha alknga ungkwanganha marrilaka.” Artwa era kala arakantama. Erantama Jesuanga tnaartangala lhaka. ");
INSERT INTO are_vpl VALUES ("MK11_1","071_11_1","MRK","11","1","1","Jesuanha, kurtungurla ekuranha ntjarra turta kala Jerusalem-aka etinyerramangantama, etna pmara Bethphage, Bethany tharrurna pitjika. Pmara nhanha tharrataka Olive Partanga kutala italhaka. Jesualantama kurtungurla tharra ekuranha arrkurla yairnaka. ");
INSERT INTO are_vpl VALUES ("MK11_2","071_11_2","MRK","11","2","2","Era erinhatharra ilaka, “Pmara kurrka arrpunha tanhurna lharrai. Pmaraka irrpunhamala ngerra mpala donkey kurrka aritjina, rope-ala yirnakala. Donkey nhanhaka relha itja arrkurla ntjikala paka. Rope erinha ilumala, donkey erinha nukurna kngitjai. ");
INSERT INTO are_vpl VALUES ("MK11_3","071_11_3","MRK","11","3","3","Thunga arrpunhala mpalanha pmarritjina, ‘Iwunhangala mpala donkey erinha kngama?’ Mpala erinha ilai, ‘Ingkartanha kunha ekura antja. Ingkartala turta erinha parrpa yairnitjalputjina.’” ");
INSERT INTO are_vpl VALUES ("MK11_4","071_11_4","MRK","11","4","4","Kurtungurla eratharra lharraka. Eratharra turta donkey erinha araka rope-ala yirnakala, iltha nyintaka reoanga kutala itnamanga, street-ala. Eratharrantama rope erinha iluka. ");
INSERT INTO are_vpl VALUES ("MK11_5","071_11_5","MRK","11","5","5","Relha urrputja ntjarra ngerra lenhala itnarlanaka. Etnakanga urrputja arrpunhala pmarraka, “Iwunhangala mpala donkey erinha kngama?” ");
INSERT INTO are_vpl VALUES ("MK11_6","071_11_6","MRK","11","6","6","Eratharrantama etnanha ilaka, Jesualala erinhatharra turnakala ngerra. Etnantama erinhatharra impurlarrarnaka donkey erinha kngitjika. ");
INSERT INTO are_vpl VALUES ("MK11_7","071_11_7","MRK","11","7","7","Kurtungurla eratharrantama donkey kurrka erinha Jesuurna rretjingaka. Kurtungurla etnantama mantarra coat etnakanha donkey ekura arrarnaka. Jesuanha turtantama donkey ekura ntjika. ");
INSERT INTO are_vpl VALUES ("MK11_8","071_11_8","MRK","11","8","8","Relha ntjarralantama mantarra coat etnakanha tjaiyaka ntjamiwuka. Kanha relha arrpunha ntjarrala tnukulpala walya kamala, walyala tjaiyaka ntjamiwuka. ");
INSERT INTO are_vpl VALUES ("MK11_9","071_11_9","MRK","11","9","9","Relha ntjarra Jesuanga arrkurla lhaka. Relha ntjarra arrpunha turta ekuranga tnaartangala pitjika. Etna ingkarraka intarra ilkarlanaka, “Nurna Altjirranha tnantjama. Altjirrai, urrpia ungkwanganha lyekarrilai, erala lyarta nurnakurna pitjima. ");
INSERT INTO are_vpl VALUES ("MK11_10","071_11_10","MRK","11","10","10","Altjirrai, erinha lyekarrilai, erala kaarta nurnaka David-aka kathala tjitjarterritjinala. Nurna Altjirranha kngarra inthorra tnantjama.” ");
INSERT INTO are_vpl VALUES ("MK11_11","071_11_11","MRK","11","11","11","Jerusalem-urna irrpumala, Jesuanha temple-urna lhaka, temple erinha turta tjoraraka. Kala ngurrangurrerrakalangantama, era Bethany-urna alpuka, kurtungurla 12 ekuranhakarta. ");
INSERT INTO are_vpl VALUES ("MK11_12","071_11_12","MRK","11","12","12","Ingutnhala, Jesuanha kurtungurla ekuranha ntjarrakarta Bethany-anga rratamala lhaka. Tjaiyakerramala Jesuanha ngaiyala wulhaka. ");
INSERT INTO are_vpl VALUES ("MK11_13","071_11_13","MRK","11","13","13","Erantama irna tjurrka urntwarraka araka, kala ilpalhakarterrakala. Jesuanhantama irna tjurrka ekururna lhaka marnaka yonthitjika. Etinyerramala pula era ilpalhanta araka, marna tjurrkaka antala lyartathakanga warta. ");
INSERT INTO are_vpl VALUES ("MK11_14","071_11_14","MRK","11","14","14","Jesualantama irna tjurrka erinha ilaka, “Lyartanga relhala itja wotha ungkwanganga marna ilkutjina!” Kurtungurla ekuranha ntjarrala erinha wuka era lakinha angkamanga. ");
INSERT INTO are_vpl VALUES ("MK11_15","071_11_15","MRK","11","15","15","Jerusalem-urna irrpunhamaliperra, Jesuanha temple-urna lhaka. Temple kwanala artwa ntjarra nitjata, etnala nturrurta yirrinthitjata, relha epinyaka money turta ekngarrpunhilitjata. Jesualantama etnanha unpurlenaka, table etnakanha, chair etnakanhalka turta ankartiwuka. ");
INSERT INTO are_vpl VALUES ("MK11_16","071_11_16","MRK","11","16","16","Era turta relha lenha ntjarranha parraka, etnala temple-anga wara tjananhitjata, yultha etnakanhakarta. ");
INSERT INTO are_vpl VALUES ("MK11_17","071_11_17","MRK","11","17","17","Erantama etnanha kaltjinthamala ilaka, “Altjirraka Angkatja Imankinyala ilama, ‘Iltha nuka relha ingkarrakaka pmara nitjika, pmara nhanga ekururnala etna pitjima nukurna ingkitjika.’ Kanha rrangkarra iltha nukanha nyilkngampaka pmaratitjala mpaaraka.” ");
INSERT INTO are_vpl VALUES ("MK11_18","071_11_18","MRK","11","18","18","Priest-aka itornka ntjarrala, artwa Intarrangaltha ntjarrala turta Jesuanha wukantema era lakinha angkamanga. Etnantama antja naka erinha errilknga tutjika. Etna pula Jesuanga trerraka, relha ntjarra angkatja ekuranhaka antja inthorra namanga. ");
INSERT INTO are_vpl VALUES ("MK11_19","071_11_19","MRK","11","19","19","Kala ngurrangurrerrakalangantama, Jesuanha kurtungurla ekuranha ntjarrakarta Jerusalem-anga wotha rrataka. ");
INSERT INTO are_vpl VALUES ("MK11_20","071_11_20","MRK","11","20","20","Ingutnhalantama, etna wotha tjaiya nhangala Jerusalem-urna lhapalhaka. Kurtungurla ntjarrala araka irna tjurrka nhanga kala ntjirrkerrakala, takarrangatjina kartnakurtitja, ntjapara kuta. ");
INSERT INTO are_vpl VALUES ("MK11_21","071_11_21","MRK","11","21","21","Peter-anhantama ilpangkamala angkaka, “Kaltjinthanhinthanhai, irna tjurrka nhanga untala kornilakala arai. Era kala ntjirrkerrakantama.” ");
INSERT INTO are_vpl VALUES ("MK11_22","071_11_22","MRK","11","22","22","Jesualantama etnanha ilaka, “Altjirranha tnakai. ");
INSERT INTO are_vpl VALUES ("MK11_23","071_11_23","MRK","11","23","23","Atha rrangkarranha nthurrpa ilama. Thunga rrangkarra parta nhanhurna angkitjina, ‘Katha nhanhanga naamerrai, kwatja laiyaka turta iwulhai!’ Rrangkarrantama Altjirranha tnakamanga, itja inthorra turta ilpoiwumanga, parta era kala naamerritjina. ");
INSERT INTO are_vpl VALUES ("MK11_24","071_11_24","MRK","11","24","24","Lakinhanga atha rrangkarranha ilama. Rrangkarra Altjirrurna ingkamanga, rrangkarra erinha tnakitjika era rrangkarranha kala wumanga. ");
INSERT INTO are_vpl VALUES ("MK11_25","071_11_25","MRK","11","25","26","“Thunga rrangkarra Altjirrurna ingkama. Thunga turta rrangkarra ilpangkama relha arrpunhala rrangkarranha kornilakala. Kala relha lenhaka korna iwai. Kurunga Altjirrala korna rrakangkarranha iwutjinantema.” ");
INSERT INTO are_vpl VALUES ("MK11_27","071_11_27","MRK","11","27","27","Jesuanha, kurtungurla ekuranha ntjarra turta wotha Jerusalem-urna irrpuka. Jesuanhantama temple-ala nthulapumalanga, priest itornka ntjarra, kngarripata ntarntarintja ntjarra, artwa Intarrangaltha ntjarra turta ekururna pitjika. ");
INSERT INTO are_vpl VALUES ("MK11_28","071_11_28","MRK","11","28","28","Etna erinha pmarraka, “Ngunhalama nganha ingkairnaka artwa ntjarranha temple-anga unputjika? Nhanha ungkwangathaka namama? Ngunhala turtama nganha turnaka relha ntjarranha kaltjinthitjika?” ");
INSERT INTO are_vpl VALUES ("MK11_29","071_11_29","MRK","11","29","29","Jesuala etnanha ilaka, “Atha turta rrangkarranha pmarritjina. Rrangkarra paka yinganha ilamanga, atha turta rrangkarranha alpmelitjinantema. ");
INSERT INTO are_vpl VALUES ("MK11_30","071_11_30","MRK","11","30","30","Rrangkarra yinganha ilai, “Ngunhalama John-anha turnaka relha ntjarranha kaltjirrpulhelitjika? Thunga Altjirrala? Thunga relhala paka?” ");
INSERT INTO are_vpl VALUES ("MK11_31","071_11_31","MRK","11","31","31","Nhanhiperra eterramala, etna lakinha ilarraka. “Nurna paka erinha ilamanga, Altjirrala erinha turnakala, era nurnanha ilitjina, ‘Iwunhangantama rrangkarra erinha itja tnakaka?’ ");
INSERT INTO are_vpl VALUES ("MK11_32","071_11_32","MRK","11","32","33","Nurna paka erinha ilamanga, relhala erinha turnakala, relha ntjarrala nurnaka yirrkngerritjina.” Relha ntjarranga urlarra John-anha Altjirraka urrpia naka. Lakinhanga, relha ntjarranga trerramala, etna Jesuanha ilaka, “Nurna itja kaltja.” Jesualantama etnanha ilaka, “Lakinhanga atha turta rrangkarranha itjantema alpmelitjina.” ");
INSERT INTO are_vpl VALUES ("MK12_1","071_12_1","MRK","12","1","1","Jesualantama etnanha yia arrpunha nhanha ilaka. “Artwa nyintala marna grapes ingkairnaka tnukulpa ekuranhala. Erantama parta inamala, tnukulpa ekuranga fence itaka. Era iparta turta tnyaka, nhanga marna grapes etnanha anma nharrkutjika. Era iltha tjenya turta itaka, artwala kartninyanga tnukulpa erinha kartaritjinanga. Kurunga era tnukulpa erinha artwa arrpunha ntjarraka rent-emilaka. Artwa erantama pmara arrpunhurna lhaka. ");
INSERT INTO are_vpl VALUES ("MK12_2","071_12_2","MRK","12","2","2","“Marnaka kotjintjaka antalalantama, artwa era urrkapunhapunha nyinta yairnaka rent money ekuranhaka. ");
INSERT INTO are_vpl VALUES ("MK12_3","071_12_3","MRK","12","3","3","Artwa etna pula urrkapunhapunha erinha errkuka. Erinha tumala, etna erinha rapa kuta yairnarlenaka. ");
INSERT INTO are_vpl VALUES ("MK12_4","071_12_4","MRK","12","4","4","“Kurtwia erantama urrkapunhapunha arrpunha artwa etnakurna yairnaka. Urrkapunhapunha nhanha erinha etna kapurtala tuka, arrampowuka turta. ");
INSERT INTO are_vpl VALUES ("MK12_5","071_12_5","MRK","12","5","5","Kurunga kurtwia era urrkapunhapunha arrpunha yairnaka. Nhanha erinha etna errilknga tuka. Kurunga era urrkapunhapunha arrpunha ntjarra turtantama yairnaka. Artwa etnantama urrkapunhapunha nhanha etnakanga arrpunha ntjarranha tuka, arrpunha ntjarranha errilknga tuka turta. ");
INSERT INTO are_vpl VALUES ("MK12_6","071_12_6","MRK","12","6","6","“Kurtwia ekura urrkapunhapunha arrpunha itja naka yairnitjika, kala ‘lira ekurantantama. ‘Lira nhanha ekura era kngarra kangkaka. Erinha yairnamala, era lakinha eterraka, ‘Etna ekura kangkwerritjina.’ ");
INSERT INTO are_vpl VALUES ("MK12_7","071_12_7","MRK","12","7","7","Artwa etna pula lakinhala angkarraka. ‘Nhanha kunha ‘lira era. Anma tnukulpa nhanha ekurantama nitjina. Mpa, nurna erinha errilknga twiai, tnukulpa nhanha kala nurnakantama nitjinanga.’ ");
INSERT INTO are_vpl VALUES ("MK12_8","071_12_8","MRK","12","8","8","Etnantama ‘lira erinha errkumala errilknga tuka, erinha tnukulpanga kathurna iwuka turta.” ");
INSERT INTO are_vpl VALUES ("MK12_9","071_12_9","MRK","12","9","9","Jesualantama etnanha pmarraka, “Nthakinhama rrangkarra etarlarama? Tnukulpakurtwia era kunha yirrknga inthorra nitjina. Erantama pitjimala artwa nhanha etnanha errilknga tutjina. Kurunga era tnukulpa erinha arrpunha ntjarranhantama nthitjina ekura ntarntaritjika. ");
INSERT INTO are_vpl VALUES ("MK12_10","071_12_10","MRK","12","10","10","Rrangkarra kala Altjirraka Angkatja Imankinya nhanhaka kaltja, ‘Parta nhanga iltha itanha ntjarrala ipmintja iwukala, erantama lyarta parta tjiparralkura era nama. ");
INSERT INTO are_vpl VALUES ("MK12_11","071_12_11","MRK","12","11","11","Ingkarta erarrpa ilaka era tjiparralkura namanga. Nurna kala tnolkamanta, nhanha aramala.’” ");
INSERT INTO are_vpl VALUES ("MK12_12","071_12_12","MRK","12","12","12","Itornka ntjarra kaltja naka era yia nhanha etnakiperra ilamanga. Etnantama antja naka erinha errkutjika. Etna pula relha ntjarranga trerraka. Lakinhanga etna erinha impurlalhamala, kala alpukantama. ");
INSERT INTO are_vpl VALUES ("MK12_13","071_12_13","MRK","12","13","13","Itornka ntjarrala artwa Pharisee urrputja, Herod-aka urrkapunhapunha urrputja turta Jesuurna yairnaka, erinha arrkarnitjika. ");
INSERT INTO are_vpl VALUES ("MK12_14","071_12_14","MRK","12","14","14","Ekururna pitjimala, etna erinha ilaka, “Kaltjinthanhinthanhai, nurna kaltja unta artwa ilporatha namanga. Nurna turta kaltja unta itja relhanga trerrama. Unta turta relha ntjarranha kaltjinthama Altjirranga urlarra arratja ntelalhitjika. Nurnanha ilai, Altjirrala nurnanha turnamama, nurna Caesar-anha tax money nthitjika? ");
INSERT INTO are_vpl VALUES ("MK12_15","071_12_15","MRK","12","15","15","Nhanha turtama arratja nama nurna tax money nthitjika?” Jesuanha kaltja naka etna erinha pmathala wara pmarramanga. Erantama etnanha pmarraka, “Iwunhangama rrangkarra yinganha arrkarnama? Yinganha tax money ungkwaltja nthai.” ");
INSERT INTO are_vpl VALUES ("MK12_16","071_12_16","MRK","12","16","16","Etnantama erinha money ungkwaltja nyinta nthaka. Erantama etnanha pmarraka, “Ngunhaka ntolyama money ekurala nama? Ngunhaka rretnya turtama money ekurala nama?” Etna erinha alpmelaka, “Caesar-akakwia.” ");
INSERT INTO are_vpl VALUES ("MK12_17","071_12_17","MRK","12","17","17","Jesualantama etnanha ilaka, “Money nhanha Caesar-aka namanga, rrangkarra nhanha kala Caesar erinha ntharrirrai. Rrangkarra turta Altjirraka kangkwerrai, erala rrangkarranha turnakala ngerra.” Angkatja nhanha wumala, etna tnolkakanta. ");
INSERT INTO are_vpl VALUES ("MK12_18","071_12_18","MRK","12","18","18","Artwa Sadducee ntjarrantama Jesuurna pitjika. Artwa Sadducee etnataka ilitjata relha errilknga ntjarra itja kamerritjinala. Etnantama Jesuanha pmarraka, ");
INSERT INTO are_vpl VALUES ("MK12_19","071_12_19","MRK","12","19","19","“Kaltjinthanhinthanhai, Moses-ala nurnanha lakinha turnaka. Thunga artwa nyinta katjiakunya iluma. Kurunga tjia ekuranhala warlukurta erinha noa initjika, nhanga kalya ekuranhaka katjia intitjinanga paka. ");
INSERT INTO are_vpl VALUES ("MK12_20","071_12_20","MRK","12","20","20","Arrpunharanga kanhanganhanga 7 naka. Kalya kngarralakimparra noa inaka. Era pula katjiakunya iluka. ");
INSERT INTO are_vpl VALUES ("MK12_21","071_12_21","MRK","12","21","21","Lakinhanga kalya arrpunhala warlukurta erinha noa inaka. Era turtantama iluka, katjiakunya. Kurunga kalya arrpunhala warlukurta erinha noa inaka. Era turta katjiakunyantema iluka. ");
INSERT INTO are_vpl VALUES ("MK12_22","071_12_22","MRK","12","22","22","Kala kanhanganhanga 7-ala arrkutja nyinta erinha noa tnyinaka. Kanhanganhanga etna ingkarraka katjiakunya iluka. Ingkarna arrkutja era turtantama iluka. ");
INSERT INTO are_vpl VALUES ("MK12_23","071_12_23","MRK","12","23","23","Anma Altjirrala relha ingkarrakanha kamalhelamanga, ngunhaka noantama arrkutja era nitjina? Kanhanganhanga 7-ala kunha erinha noa tnyinakala.” ");
INSERT INTO are_vpl VALUES ("MK12_24","071_12_24","MRK","12","24","24","Jesuala etnanha ilaka, “Rrangkarrataka paalakarla pmarrama. Rrangkarra kunha Altjirraka Angkatja Imankinyaka kotna. Rrangkarra turta kngwerraka Altjirranha ekarlta inthorra namanga. ");
INSERT INTO are_vpl VALUES ("MK12_25","071_12_25","MRK","12","25","25","Anma, Altjirrala relha errilknga ntjarranha kamalhelamanga, etna itja noa inarritjina. Etna kala angel ntjarra ngerra nitjina. ");
INSERT INTO are_vpl VALUES ("MK12_26","071_12_26","MRK","12","26","26","Altjirrala kala relha errilknga ntjarranha kamalhelitjina. Rrangkarra itjala Moses-aka pepala read-erraka? Iwunhama Altjirrala Moses-anha ilaka irna mpumala kwananga? Era kunha erinha ilaka, ‘Yinga Abraham-aka Altjirra nama, Isaac-aka Altjirra, Jacob-aka Altjirra turta.’ ");
INSERT INTO are_vpl VALUES ("MK12_27","071_12_27","MRK","12","27","27","Arai, Altjirranha relha etatha ntjarraka Altjirra nama, itja relha errilknga ntjarraka. Artwa Sadducee ntjarrai, rrangkarrataka paala kuta eterrama.” ");
INSERT INTO are_vpl VALUES ("MK12_28","071_12_28","MRK","12","28","28","Jesuanha artwa Sadducee ntjarralela iwurramalangantema, artwa Intarrangaltha nyinta Jesuurna pitjika. Era wuka Jesuala artwa Sadducee etnanha arratja kuta ilamanga. Erantama Jesuanha pmarraka, “Yinganha Altjirraka turnintja kngarra erinha ilai.” ");
INSERT INTO are_vpl VALUES ("MK12_29","071_12_29","MRK","12","29","29","Jesuala erinha ilaka, “Nhanha turnintja kngarra era. ‘Relha Israel-arinya ntjarrai, wurrirrai. Altjirra nyinta wara nama. Altjirra era Ingkarta nama. Era turta Altjirra nurnaka nama. ");
INSERT INTO are_vpl VALUES ("MK12_30","071_12_30","MRK","12","30","30","Untantama Ingkarta Altjirra ungkwanganhaka kngarra inthorra kangkitjika. Unta ekura kuta eterritjika. Unta erinhanta tnakitjika. Unta ekuranta kangkwerritjika turta.’ ");
INSERT INTO are_vpl VALUES ("MK12_31","071_12_31","MRK","12","31","31","Turnintja arrpunha nhanha turta kngarra namantema. ‘Unta relha arrpunha ntjarraka kangkitjika, untala ungkwangararrpa kangkamanga ngerra.’ Turnintja nhanha tharranga turnintja arrpunha itja kngarralkura nama.” ");
INSERT INTO are_vpl VALUES ("MK12_32","071_12_32","MRK","12","32","32","Artwa Intarrangaltha era angkaka, “Kaltjinthanhinthanhai, unta nurnanha kala arratja kuta ilaka. Altjirra nyinta wara nama. Eranta Altjirra nurnaka nama. ");
INSERT INTO are_vpl VALUES ("MK12_33","071_12_33","MRK","12","33","33","Nurnantama ekuranta kngarra inthorra kangkitjika. Nurna ekura kuta eterritjika. Nurna ekuranta kangkwerritjika. Nurna turta relha arrpunha ntjarraka kangkitjika, nurnala nurnakararrpa kangkamanga ngerra. Turnintja nhanha tharraka kangkwerritjika, nhanha kunha tjiparralkura nama temple-aka tjauwerrilya ingkarrakangatjina.” ");
INSERT INTO are_vpl VALUES ("MK12_34","071_12_34","MRK","12","34","34","Jesuala wumalanga era arratja kuta angkamanga, era erinha ilaka, “Unta ingkwa inthorra Ingkartaka tjinerraka.” Nhanhiperra, relha arrpunha itja wotha irrpaltherraka erinha pmarritjika. ");
INSERT INTO are_vpl VALUES ("MK12_35","071_12_35","MRK","12","35","35","Jesuala relha ntjarranha temple-ala kaltjinthamalanga, era etnanha ilaka, “Artwa Intarrangaltha ntjarrala ilama Kristanha David-aka ‘lira namanga. Nthakinha inthorrantama era David-aka ‘lira nama? ");
INSERT INTO are_vpl VALUES ("MK12_36","071_12_36","MRK","12","36","36","Enka Alkngaltara era kunha David-anha turnaka lakinha angkitjika, ‘Ingkarta era Ingkarta nukanha ilaka: akwa nukanhanga arrarnalhai, atha leltja ungkwanganha ntjarranharrka pmakwinitjinanga.’ ");
INSERT INTO are_vpl VALUES ("MK12_37","071_12_37","MRK","12","37","37","David-ala paka Kristanha Ingkarta kakalanga, nthakinhantama Kristanha David-aka ‘lira nama?” Relha worla kngarra etna kangkaka Jesuala etnanha kaltjinthamanga. ");
INSERT INTO are_vpl VALUES ("MK12_38","071_12_38","MRK","12","38","38","Jesuala relha ntjarranha kaltjinthamalanga, era etnanha nhanha turta ilaka, “Rrangkarrataka artwa Intarrangaltha ntjarranga aralhitjika. Etna kangkama mantarra tjenyakarta nthulaputjika. Etna antja nama relha ntjarrala etnanha anparnitjika etna shop-ala namalanga. ");
INSERT INTO are_vpl VALUES ("MK12_39","071_12_39","MRK","12","39","39","Etna synagogue-urna lhamalanga, etna antja nama arrkurlala nitjika, relha ntjarrala etnanha aritjinanga. Arrpunhala etnanha marna ilkutjika ntangkakalanga, etna antja nama itornka ntjarranga kuta nitjika. ");
INSERT INTO are_vpl VALUES ("MK12_40","071_12_40","MRK","12","40","40","Etna pula warlukurta ntjarraka iltha pmathala rakama. Etna turta Altjirrurna tjarrilpmintja ingkarlanama, relhala etnanha tnantjitjinanga. Altjirrala etnanha kngarra inthorra rrarrathala tutjina.” ");
INSERT INTO are_vpl VALUES ("MK12_41","071_12_41","MRK","12","41","41","Jesuanha temple-ala narlanaka. Erantama araka relha ntjarrala tjauwerrilya iwetnamanga, tjauwerrilyakanha box-aka. Era araka turta artwa netaneta arrpunha ntjarrala tjauwerrilya kngarra kuta iwetnamanga. ");
INSERT INTO are_vpl VALUES ("MK12_42","071_12_42","MRK","12","42","42","Kurunga era araka arrkutja warlukurta ilkngarala money kurrka iwumanga, nhanga money relhalala nthama marna nyinta buy-emilitjika. ");
INSERT INTO are_vpl VALUES ("MK12_43","071_12_43","MRK","12","43","43","Kurtungurla ekuranha ntjarraka ntangkalhamala, era etnanha ilaka. “Atha rrangkarranha nthurrpa ilama. Warlukurta ilkngara nhanhala kngarralkura nthaka, relha arrpunha ingkarrakangatjina. ");
INSERT INTO are_vpl VALUES ("MK12_44","071_12_44","MRK","12","44","44","Relha netaneta ntjarrala tjauwerrilya nthamaliperra, etnaka money kngarra kuta intaka. Kanha warlukurta era money ingkarraka ekuranhala nthaka. Ekura itja wotha intaka marna nyintalka paka buy-emilitjika.” ");
INSERT INTO are_vpl VALUES ("MK13_1","071_13_1","MRK","13","1","1","Jesuanha temple-anga rratanhamangantama, kurtungurla ekuranha nyinta ekururna angkaka. “Kaltjinthanhinthanhai, parta nhanha ntjarra arai, iltha nhanha ntjarra turta. Etna kunha intorta inthorra.” ");
INSERT INTO are_vpl VALUES ("MK13_2","071_13_2","MRK","13","2","2","Jesuala pula erinha ilaka, “Unta iltha kngarritja nhanha ntjarranha arama? Leltjala iltha etnanha ungkwaltjilitjina. Parta kngarritja nyintantama itja parta kngarritja arrpunhanga kartninyala intitjina. Ingkarraka arnala intitjina, leltjala errarnpalhelakala.” ");
INSERT INTO are_vpl VALUES ("MK13_3","071_13_3","MRK","13","3","3","Anma, Jesuanha Olive Partala-ntama namalanga, temple-urnathaka, Peter-anha, James-anha, John-anha, Andrew-anha turta ekururna etinyerraka. Etnantama erinha pmarraka, ");
INSERT INTO are_vpl VALUES ("MK13_4","071_13_4","MRK","13","4","4","“Nurnanha ilai, ilangarama lakinherritjina? Nthakinha turtama nurna kaltja nitjina leltja etna pitjitjikerramanga, iltha nhanha etnanha ungkwaltjilitjika?” ");
INSERT INTO are_vpl VALUES ("MK13_5","071_13_5","MRK","13","5","5","Jesuala etnanha ilaka, “Rrangkarrataka aralhitjika arrpunhala rrangkarranha orrtjapepilakitja. ");
INSERT INTO are_vpl VALUES ("MK13_6","071_13_6","MRK","13","6","6","Ntjarra kunha anma pitjimala angkitjina, ‘Jesuala yinganha yairnaka. Yinga nama Krista era.’ Orrtja krista nhanha ntjarralantama relha ntjarranha orrtjapepilitjina. ");
INSERT INTO are_vpl VALUES ("MK13_7","071_13_7","MRK","13","7","7","“Anma rrangkarra wumalanga relha arrpunha ntjarra turramanga, relha arrpunha ntjarra turta turritjikerramanga kula, rrangkarra itja trerritjika. Nhanha kunha kala lakinha nitjikarrpa. Alha era pula itjantema yirritjina. ");
INSERT INTO are_vpl VALUES ("MK13_8","071_13_8","MRK","13","8","8","Pmararinya ntjarra, pmararinya arrpunha ntjarralela turritjina. King nyinta turta, king arrpunhaka irrpaltherritjina. Katha arrpunhala alha era errowutjina. Katha arrpunhala marnaka paalerrintja nitjina. Nhanha lakinherramalanga rrangkarra kaltja nitjika relha ntjarra imampurlerritjinantama. ");
INSERT INTO are_vpl VALUES ("MK13_9","071_13_9","MRK","13","9","9","“Rrangkarrataka aralhitjika. Etna kunha rrangkarranha errkumala court-urna kngitjina. Etna turta rrangkarranha synagogue kwanala whip-ala tutjina. Etna turta rrangkarranha itornka kngarra ntjarranga urlarra ilparnitjina, king ntjarranga urlarra turta, rrangkarra yinganha tnakamanga. Nhanha kala lakinha nitjika, rrangkarra etnanha nukiperra ilitjinanga. ");
INSERT INTO are_vpl VALUES ("MK13_10","071_13_10","MRK","13","10","10","Arai, rrangkarra kunha Yia Marra erinharrka relha ingkarrakanha ilitjika alha panpala. ");
INSERT INTO are_vpl VALUES ("MK13_11","071_13_11","MRK","13","11","11","“Thunga etna rrangkarranha errkuma, court-urna turta kngama. Rrangkarra itja arrkurlantema thakerritjika, lakinha eterramala, ‘Nthakinhantama nurna angkitjika?’ Arai, etna rrangkarranha pmarramalanga, kala angkatja lenhanta angkai, Enka Alkngaltaralala rrangkarranha ilitjinala. Era kunha rrangkarranha ilitjina angkatja rrangkarrala angkitjika. ");
INSERT INTO are_vpl VALUES ("MK13_12","071_13_12","MRK","13","12","12","“Artwalantama tjia ekuranha lanthitjina arrpunhala errilknga tutjika, kaartala turta katjia ekuranha, katjiala turta kaarta pa mia ekuranha. ");
INSERT INTO are_vpl VALUES ("MK13_13","071_13_13","MRK","13","13","13","Relha ingkarraka rrakangkarra antjakunya nitjina. Altjirrala pula rrangkarranha tangkalhelitjina, rrangkarra yinganha talwalpula tnakamanga.” ");
INSERT INTO are_vpl VALUES ("MK13_14","071_13_14","MRK","13","14","14","“Anma rrangkarra aritjina etna irna orrtja altjirra Altjirraka temple-aka ingkairnamanga, Altjirranha arrampowutjika. (Relha erala pepa nhanhaka read-erramanga, era etarlariau!) Kurunga relha Judea-arinya kala parturnanta naamerritjika. ");
INSERT INTO are_vpl VALUES ("MK13_15","071_13_15","MRK","13","15","15","Relha erala iltha kaputhala namanga, era turta kala naamerritjikanta. Era itja iltha ekuranhurnarrka irrputjika, yulthaka. ");
INSERT INTO are_vpl VALUES ("MK13_16","071_13_16","MRK","13","16","16","Relha erala tnukulpa ekuranhala urrkapumanga, era turta kala naamerritjikanta. Era itja iltha ekuranhurnarrka alputjika, mantarra ekuranhaka. ");
INSERT INTO are_vpl VALUES ("MK13_17","071_13_17","MRK","13","17","17","Arai, arrkutja inpora ntjarraka imampurla inthorra nitjina, arrkutja katjia kurrka ipatja ntjunhintjunha ntjarrakartaka turta. ");
INSERT INTO are_vpl VALUES ("MK13_18","071_13_18","MRK","13","18","18","Ingkarrirrai turta rrangkarra itja lhurrpala naamerritjika. ");
INSERT INTO are_vpl VALUES ("MK13_19","071_13_19","MRK","13","19","19","Arai, antala lenhala relha ntjarra kngarra inthorra nyingalauwutjina. Relha itja arrkurla lakinha ngerra nyingalauwuka paka. Anma turta relha itja wotha lakinha ngerra nyingalauwutjina. ");
INSERT INTO are_vpl VALUES ("MK13_20","071_13_20","MRK","13","20","20","Altjirranha pula relha ekuranha ntjarraka montjamontja ntelalhitjina. Lakinhanga era itja relha ingkarrakanha kuta inthorra nakapakarlilitjina, etna ingkarraka ilukitja, kngarra nyingalauwumala. ");
INSERT INTO are_vpl VALUES ("MK13_21","071_13_21","MRK","13","21","21","“Arai, relhala paka rraangkarranha ilamanga, ‘Krista era nhanhiai.’ Arrpunhala pula rrangkarranha ilamanga, ‘Itja. Era tanha nama.’ Rrangkarra angkatja etnakanha itja tnakitjika. ");
INSERT INTO are_vpl VALUES ("MK13_22","071_13_22","MRK","13","22","22","Orrtja krista ntjarra, orrtja urrpia ntjarra turta pitjitjina. Etna tjatjikarta kngarra turta urrkaputjina. Etna arrkarnitjina Altjirraka tjina ntjarranha orrtjapepilitjika. ");
INSERT INTO are_vpl VALUES ("MK13_23","071_13_23","MRK","13","23","23","Rrangkarrataka aralhitjika. Arai, atha rrangkarranha mparrama ilama, rrangkarra kaltja nitjinanga.” ");
INSERT INTO are_vpl VALUES ("MK13_24","071_13_24","MRK","13","24","24","“Kurunga imampurla nhanhiperrantama, ‘Altjirrala lirnnga erinha ilurnitjina, taiya erinha turta. ");
INSERT INTO are_vpl VALUES ("MK13_25","071_13_25","MRK","13","25","25","Era ntheilpura etnanha ngarlpangalhelitjina, etnanha alkiranga tnyilhelitjina turta.’ ");
INSERT INTO are_vpl VALUES ("MK13_26","071_13_26","MRK","13","26","26","“Kurunga relha ingkarrakala aritjina Relhaka ‘Lira era matarala pitjimanga. Era ekarlta inthorra, makalaria inthorra turta ntelalhitjina. ");
INSERT INTO are_vpl VALUES ("MK13_27","071_13_27","MRK","13","27","27","Erantama angel ekuranha ntjarranha yairnitjina relha ekuranha ntjarranha pmararrpaninhanga worlilitjika.” ");
INSERT INTO are_vpl VALUES ("MK13_28","071_13_28","MRK","13","28","28","“Irna tjurrka ekuranga kaltjerrai. Etintja ekura pulyerramalanga, ilpalha turta rratamalanga, rrangkarra kaltja inguntha wara kala wumpierritjina. ");
INSERT INTO are_vpl VALUES ("MK13_29","071_13_29","MRK","13","29","29","Lakinhanga rrangkarra aramalanga angkatja nukanha nthurrperramangantama, rrangkarra kaltja nitjika Relhaka ‘Lira era kala pitjalputjikerramanga. ");
INSERT INTO are_vpl VALUES ("MK13_30","071_13_30","MRK","13","30","30","Atha rrangkarranha nthurrpa ilama. Angkatja nukanha kala nthurrperritjina ramarama nhanha namalangantema. ");
INSERT INTO are_vpl VALUES ("MK13_31","071_13_31","MRK","13","31","31","Alkira nhanha kala yirritjina, alha nhanha kala yirritjinantema. Angkatja nuka pula itja kuta yirritjina.” ");
INSERT INTO are_vpl VALUES ("MK13_32","071_13_32","MRK","13","32","32","“Ilangara inthorra pula Relhaka ‘Lira era pitjalputjina, nhanhaka relha nyinta itja kaltja. Angel alkirarinya etna itja kaltja. ‘Lira era itja kaltja. Kaarta eranta kaltja. ");
INSERT INTO are_vpl VALUES ("MK13_33","071_13_33","MRK","13","33","33","Lakinhanga rrangkarra aralhitjika, kaarra turta nitjika, rrangkarra kotnanga warta ilangara inthorra era pitjalputjina. ");
INSERT INTO are_vpl VALUES ("MK13_34","071_13_34","MRK","13","34","34","Arai, lakinha ngerrataka nama. Pmarakurtwia era pmara arrpunhurna lhitjika antja naka. Era urrkapunhapunha ekuranha ntjarranha turnaka arratja kuta urrkaputjika. Era iltha ntarntarintja erinha turta turnaka iltha erinha arratja kuta kaaritjika. Kurunga era lhaka. ");
INSERT INTO are_vpl VALUES ("MK13_35","071_13_35","MRK","13","35","35","Lakinha ngerra rrangkarra turta kuta kaarra nitjika. Rrangkarra itja kaltja ilangara pmarakurtwia era pitjalputjina. Thunga era ngurrangurra pitjalputjina. Thunga ingwa mpopala. Thunga lirnnga rratitjikerramanga. Thunga ingutnhala. ");
INSERT INTO are_vpl VALUES ("MK13_36","071_13_36","MRK","13","36","36","Rrangkarrataka kaarra nitjika, era nhanga itnatjalhamalanga, era rrangkarranha ankwentamanga arakitja. ");
INSERT INTO are_vpl VALUES ("MK13_37","071_13_37","MRK","13","37","37","Angkatja athala rrangkarranha nhanha ilama, atha kala relha ingkarrakanha ilama. Kaarra narrirrai.” ");
INSERT INTO are_vpl VALUES ("MK14_1","071_14_1","MRK","14","1","1","Kala arlta tharrantantama naka relha ingkarrakala Passover tjinkarra erinha ilkutjinala, Marna Ekalha erinha turta. Priest-aka itornka ntjarra, artwa Intarrangaltha ntjarra turtantama angkarraka. Etna antja naka Jesuanha nyilknganyilkngala errkumala, errilknga tutjika. ");
INSERT INTO are_vpl VALUES ("MK14_2","071_14_2","MRK","14","2","2","Relha ntjarra pula Jesuaka kngarra kangkamanga, etna ilarraka, “Nurna erinha itja Passover-aka arltala errkutjika, relha ingkarraka kekarta lhakitja.” ");
INSERT INTO are_vpl VALUES ("MK14_3","071_14_3","MRK","14","3","3","Bethany town-ala artwa nyinta naka, rretnya ekura Simon. Era leprosy-akarta nitjata. Jesuala iltha ekuranhala marna ilkurlanaka. Arrkutja nyintantama irrpentjika bottle kurrka ntira unpa marra inthorrakarta. Ntira unpa marra lakinha relhala money kngarra inthorralanta buy-emilitjata. Bottle erinha altjurilamala, arrkutja era ntira unpa marra inthorra erinha Jesuaka kapurtaka thalaka. ");
INSERT INTO are_vpl VALUES ("MK14_4","071_14_4","MRK","14","4","4","Nhanha aramala, relha urrputja arrpunha arrkutja ekura unpaarterraka. Etna lakinha ilarraka, “Iwunhangala era ntira unpa marra inthorra nhanha palkala wara thalaka? ");
INSERT INTO are_vpl VALUES ("MK14_5","071_14_5","MRK","14","5","5","Ntira unpa marra inthorra nhanha erinha kunha money kngarra inthorraka yirrinthamara. Money erinha turtantama relha ilkngara ntjarranha nthamara.” Etnantama arrkutja erinha iltaka. ");
INSERT INTO are_vpl VALUES ("MK14_6","071_14_6","MRK","14","6","6","Jesuala pula etnanha ilaka, “Erinha impai. Iwunhangala rrangkarra ekura unpaarterrama? Erataka nuka kangkintja kngarra ntelalhaka. ");
INSERT INTO are_vpl VALUES ("MK14_7","071_14_7","MRK","14","7","7","Relha ilkngara kunha kutatha rrakangkarralela nitjina, rrangkarra paka etnaka kangkintja ntelalhitjika antja namanga. Yinga pula itjala rrakangkarralela kuta nitjina. ");
INSERT INTO are_vpl VALUES ("MK14_8","071_14_8","MRK","14","8","8","Arrkutja erataka mpurrka nukanha mparrama ntirala parnaka, yinganha tintjiwutjinalakatjila. ");
INSERT INTO are_vpl VALUES ("MK14_9","071_14_9","MRK","14","9","9","Atha rrangkarranha nthurrpa ilama. Pmara nthanhala paka etna relha ntjarranha Yia Marra erinha anma kaltjinthitjina, etna yia nhanha turta ilitjinantema, arrkutja ekura ilpangkamala.” ");
INSERT INTO are_vpl VALUES ("MK14_10","071_14_10","MRK","14","10","10","Kurunga Judas Iscariot, kurtungurla 12 etnakanga nyinta, priest-aka itornka ntjarrurna lhaka. Era antja naka Jesuanha etnaka lanthitjika. ");
INSERT INTO are_vpl VALUES ("MK14_11","071_14_11","MRK","14","11","11","Angkatja nhanha wumala etna kangkaka. Etna Judas-anha money turta nthitjika lhelaka. Judas-anha kala nhanhakantantama kngarra inthorra eterraka, “Nthakinhama atha Jesuanha etnaka lanthamara?” ");
INSERT INTO are_vpl VALUES ("MK14_12","071_14_12","MRK","14","12","12","Marna Ekalhaka ilpangkintjaka arlta arrkurlinyala, etna Passover lamb etnanha tuka. Jesuaka kurtungurla ntjarralantama erinha pmarraka, “Nthanhalama unta antja nama nurna Passover tjinkarra erinha ungkwanga urrkaputjika, unta erinha ilkutjinanga?” ");
INSERT INTO are_vpl VALUES ("MK14_13","071_14_13","MRK","14","13","13","Jesuala kurtungurla tharra ekuranha ilaka, “Town-urna lharrai. Town ekurala artwa nyinta mpalakurna urlarra pitjitjina. Mpala aritjina era jar kwatjakarta kngetnamanga. Ekuranga tnaartangala lhai. ");
INSERT INTO are_vpl VALUES ("MK14_14","071_14_14","MRK","14","14","14","Iltha ekururnala era irrpunhama, mpala irrpunhaintema, ilthakurtwia ekururna turta lakinha angkai, ‘Kaltjinthanhinthanhala nganha pmarrama, Nthanhama room nuka, ekuralala atha Passover erinha ilkumara, kurtungurla nukanha ntjarralela?’ ");
INSERT INTO are_vpl VALUES ("MK14_15","071_14_15","MRK","14","15","15","Artwa erantama mpalanha room kngarritja ntelitjina, iltha kaputhala. Room nhanha era kala ilkngikala, ekura ntjama turta iwukala. Room ekuralantama mpala nurnaka tjinkarra erinha urrkapai.” ");
INSERT INTO are_vpl VALUES ("MK14_16","071_14_16","MRK","14","16","16","Kurtungurla eratharra town ekururna irrpuka. Jesuaka angkatja ingkarrakantama nthurrperraka. Eratharrantama Passover tjinkarra erinha urrkapuka. ");
INSERT INTO are_vpl VALUES ("MK14_17","071_14_17","MRK","14","17","17","Kala ngurrangurrantama, Jesuanha 12 etnakalela iltha ekururna lhaka. ");
INSERT INTO are_vpl VALUES ("MK14_18","071_14_18","MRK","14","18","18","Etna marna ilkurlanamangantama, Jesuala kurtungurla etnanha ilaka, “Atha rrangkarranha nhanha nthurrpa ilama. Rrakangkarranga nyinta, erala lyarta nukalela marna ilkuma, era yinganha leltjaka lanthitjina.” ");
INSERT INTO are_vpl VALUES ("MK14_19","071_14_19","MRK","14","19","19","Nhanha wumala, kurtungurla etna ltarrperraka. Nyintaminyintalantama Jesuanha pmarraka, “Yinganhama unta ilama?” ");
INSERT INTO are_vpl VALUES ("MK14_20","071_14_20","MRK","14","20","20","Era etnanha ilaka, “12 rrakangkarranga nyinta, erala nukalela dish nhanhanga marna ilkuma, era yinganha leltjaka lanthitjina. ");
INSERT INTO are_vpl VALUES ("MK14_21","071_14_21","MRK","14","21","21","Relhaka ‘Lirakathaka nama ilutjika, Altjirraka Angkatja Imankinyala ilamala ngerra. Artwa erala Relhaka ‘Lira erinha leltjaka lanthamanga, ekura pula imampurla kngarra inthorra nitjina. Ekura marralkura namara era itja kuta alkngerrakalanga paka.” ");
INSERT INTO are_vpl VALUES ("MK14_22","071_14_22","MRK","14","22","22","Etna marna ilkumalanga, Jesuala marna inaka, Altjirranha dangkilaka turta. Kurunga era marna erinha urltakamala etnanha nthaka, lakinha angkamala, “Inarrirrai, nhanha mpurrka nuka nama.” ");
INSERT INTO are_vpl VALUES ("MK14_23","071_14_23","MRK","14","23","23","Kurunga era cup wine-akarta inaka. Altjirranha dangkilamala, era etnanha cup erinha nthaka. Etna ingkarrakala ekuriperra ntjuka. ");
INSERT INTO are_vpl VALUES ("MK14_24","071_14_24","MRK","14","24","24","Erantama etnanha ilaka, “Nhanha alhwa nuka nama, lheloalhelintja lyartinyakanha. Atha alhwa nukanha thalama ntjarranha Altjirraka tjinilitjika.” ");
INSERT INTO are_vpl VALUES ("MK14_25","071_14_25","MRK","14","25","25","Atha rrangkarranha nhanha turta nthurrpa ilama. Lyartanga atha itja wotha wine rrakangkarralela ntjutjina. Anmanta Altjirranha relha ingkarrakaka Ingkarta ntelalhamanga, atha wine arrpunhantama ntjutjina.” ");
INSERT INTO are_vpl VALUES ("MK14_26","071_14_26","MRK","14","26","26","Kurunga nyintaranga lyilhamala, etna rratamala Olive Parturna lhaka. ");
INSERT INTO are_vpl VALUES ("MK14_27","071_14_27","MRK","14","27","27","Jesualantama kurtungurla ekuranha ntjarranha ilaka, “Rrangkarra ingkarraka nukanga mpakalhitjina. Altjirraka Angkatja Imankinyala nhanga ilama, ‘Atha tnairnarintja erinha tutjina, kurunga sheep etna errarnperritjina.’ ");
INSERT INTO are_vpl VALUES ("MK14_28","071_14_28","MRK","14","28","28","Altjirrala pula yinganha errilknga ntjarranga wotha kamalhelakalanga, yinga rrakangkarranga arrkurla lhitjina pmara Galilee-urna.” ");
INSERT INTO are_vpl VALUES ("MK14_29","071_14_29","MRK","14","29","29","Peter-anha pula angkaka, “Etna ingkarraka inthorra paka ungkwanganga mpakalhamanga, yinga pula itja kutala ungkwanganga mpakalhitjina.” ");
INSERT INTO are_vpl VALUES ("MK14_30","071_14_30","MRK","14","30","30","Jesuala pula erinha ilaka, “Atha nganha nhanha nthurrpa ilama. Ingula lyarta, lukaluka orrea era itjantema tharraranga ilkakalanga, unta yinganha kala tharraminyintaranga yiparrarnitjina.” ");
INSERT INTO are_vpl VALUES ("MK14_31","071_14_31","MRK","14","31","31","Peter-anha pula ekarlterramala angkaka, “Thunga arrpunha ntjarra antjerritjina yinganha ungkwangakwia errilknga tutjika. Yinga pula itja kuta ungkwanganga mpakalhitjina.” Kurtungurla arrpunha ntjarra turta lakinhantema ekarlterramala angkaka. ");
INSERT INTO are_vpl VALUES ("MK14_32","071_14_32","MRK","14","32","32","Jesuanha, kurtungurla ekuranha ntjarra turtantama katha nhangurna lhaka, rretnya ekura Gethsemane. Jesualantama etnanha ilaka, “Nhanhala narrirrai. Yinga Altjirrurna ingkamalanga.” ");
INSERT INTO are_vpl VALUES ("MK14_33","071_14_33","MRK","14","33","33","Kurunga Jesuanha Peter, James, John ntjarrakarta kurrka urntwarra lhaka. Jesua erantama yarna eterritjikerraka, mpangkaka turta. ");
INSERT INTO are_vpl VALUES ("MK14_34","071_14_34","MRK","14","34","34","Erantama etnanha ilaka, “Yingataka ltarrpa inthorra wulhamala, ingkwa ilutjikerrama turta. Nhanhala kaaralhai, kaarra turta narrirrai.” ");
INSERT INTO are_vpl VALUES ("MK14_35","071_14_35","MRK","14","35","35","Kurrka urntwarrantama lhamala, Jesuanha urlparra iwulhaka. Erantama Altjirrurna ingkaka, “Unta nthurrpama antja nama yinga lyarta nyingalauwutjika, ilutjika turta?” ");
INSERT INTO are_vpl VALUES ("MK14_36","071_14_36","MRK","14","36","36","Era lakinha turta ingkaka, “Kaarta nukai, yinga itja antja nama nyingalauwutjika, ilutjika turta. Unta pula antja namanga yinga nyingalauwutjika, ilutjika turta, yinga kala ungkwanga kangkwerramala.” ");
INSERT INTO are_vpl VALUES ("MK14_37","071_14_37","MRK","14","37","37","Kurtungurla etnakurna pitjalpumala, era etnanha ankwentamanga aritjalhaka. Erantama Peter-anha pmarraka, “Unta ankwentamama? Unta yarnala kurrka wara ilkwatharra kaarra nama? ");
INSERT INTO are_vpl VALUES ("MK14_38","071_14_38","MRK","14","38","38","Rrangkarrataka kaarra nitjika, Altjirrurna ingkitjika turta, errintja era rrakangkarra irrpaltherramanga warta. Arai, enka rrakangkarra nthurrpa Altjirraka kangkwerritjika antja nama. Lherrintja korna pula kuta namantemala.” ");
INSERT INTO are_vpl VALUES ("MK14_39","071_14_39","MRK","14","39","39","Erantama wotha lhaka Altjirrurna ingkitjika. ");
INSERT INTO are_vpl VALUES ("MK14_40","071_14_40","MRK","14","40","40","Kurunga kurtungurla etnakurna pitjalpumala, era aritjalhaka etna wothantema ankwerrakala. Etnataka porrka inthorra naka. Etnantama yarna etarlaraka erinha alpmelitjika. ");
INSERT INTO are_vpl VALUES ("MK14_41","071_14_41","MRK","14","41","41","Kala tharraminyintarangantama etnakurna pitjalpumala, era etnanha pmarraka, “Yakai, rrangkarra kutantema ankwentama, iltjerrama turta? Kala kunha. Arai, antala era kala namantama, arrpunhala Relhaka ‘Lira erinha leltjaka lanthitjika. ");
INSERT INTO are_vpl VALUES ("MK14_42","071_14_42","MRK","14","42","42","Mpa, kala kamerrai. Artwa erala yinganha leltjaka lanthitjinala, erataka kala pitjikantama.” ");
INSERT INTO are_vpl VALUES ("MK14_43","071_14_43","MRK","14","43","43","Jesuanha kurtungurla ekuranha ntjarrurna angkamalangantema, Judas-anha, kurtungurla 12 etnakanga nyinta, era kala pitjikantama, worla kngarrakarta. Artwa worla nhanhataka priest-aka itornka ntjarrala, artwa Intarrangaltha ntjarrala, kngarripata itornka ntjarrala turta Judas-alela yairnakala, Jesuanha errkutjika. Worla etna Jesuaka pitjika knife tjenyakarta, tnamakarta turta. ");
INSERT INTO are_vpl VALUES ("MK14_44","071_14_44","MRK","14","44","44","Judas-ala artwa nhanha etnanha arrkurlantema ilakala, “Arai, artwa erinhala atha rrontjitjina, erinha errkwai, montjala kngetnai turta.” ");
INSERT INTO are_vpl VALUES ("MK14_45","071_14_45","MRK","14","45","45","Judas-anhantama Jesuurna arratja kuta lhaka. “Kaltjinthanhinthanhai,” era erinha anparnaka. Kurunga era erinha rrontjaka. ");
INSERT INTO are_vpl VALUES ("MK14_46","071_14_46","MRK","14","46","46","Artwa etnantama Jesuanha errkuka. ");
INSERT INTO are_vpl VALUES ("MK14_47","071_14_47","MRK","14","47","47","Artwa nyinta arrpunha erala lenhala itnarlanaka, era knife tjenya ekuranhala High Priest-aka urrkapunhapunhanha tuka, ilpa ekuranha inturnaka turta. ");
INSERT INTO are_vpl VALUES ("MK14_48","071_14_48","MRK","14","48","48","Jesualantama artwa worla etnanha pmarraka, “Artwa nyilkngampa tunhatunhaka ngerrama rrangkarra knife tjenyakarta, tnamakarta turta nuka pitjika? ");
INSERT INTO are_vpl VALUES ("MK14_49","071_14_49","MRK","14","49","49","Atha pula rrangkarranha arltamarlta temple-ala kaltjinthitjata. Rrangkarra turta yinganha itja errkuka. Lyarta pula rrangkarra yinganha errkuka Altjirraka Angkatja Imankinya nthurrperritjinanga.” ");
INSERT INTO are_vpl VALUES ("MK14_50","071_14_50","MRK","14","50","50","Kurunga Jesuaka kurtungurla ntjarrala erinha impurlalhamala, tira arrtjanaka. ");
INSERT INTO are_vpl VALUES ("MK14_51","071_14_51","MRK","14","51","51","Artwa nthitja nyinta pula itjala tira arrtjanaka. Era Jesuanga tnaartangala kuta lhaka. Etna erinha turtantama errkuka, mantarra ekuranha errkumala. ");
INSERT INTO are_vpl VALUES ("MK14_52","071_14_52","MRK","14","52","52","Etna pula mantarra ekuranha errkumalanga, era mantarra erinha impurlalhamala, kala ilkngarantama arrtjanaka. ");
INSERT INTO are_vpl VALUES ("MK14_53","071_14_53","MRK","14","53","53","Kurunga priest itornka ntjarra, kngarripata itornka ntjarra, artwa Intarrangaltha ntjarra turta High Priest-aka ilthala worlerraka. Artwa lenha ntjarra, etnala Jesuanha errkukala, etna erinha High Priest-urnantama rretjingaka. ");
INSERT INTO are_vpl VALUES ("MK14_54","071_14_54","MRK","14","54","54","Peter-ala etnanha ingkarnangala lurnaka. Etnantama High Priest-aka ilthurna irrpunhamalanga, Peter-anha High Priest-aka yard-urnala irrpunhaka. Erantama High Priest-aka urrkapunhapunha ntjarralela arrarnalhaka, urala arrtjitjinala. ");
INSERT INTO are_vpl VALUES ("MK14_55","071_14_55","MRK","14","55","55","Priest itornka ntjarra, relha Jew ingkarrakaka council kngarra era turta antja naka Jesuanha imilitjika. Council nhanha etnanha etna Sanhedrin alpmelitjata. Etnantama artwaka yonthaka, Jesuanha ilparnitjika. ");
INSERT INTO are_vpl VALUES ("MK14_56","071_14_56","MRK","14","56","56","Nthurrpa ntjarrala Jesuanha orrtjerramala ilparnaka. Angkatja etnaka pula itja loala naka. ");
INSERT INTO are_vpl VALUES ("MK14_57","071_14_57","MRK","14","57","57","Kurunga urrputja arrpunhantama orrtjerramala angkaka. ");
INSERT INTO are_vpl VALUES ("MK14_58","071_14_58","MRK","14","58","58","Etna angkaka, “Nurna wuka era lakinha angkamanga, ‘Temple nhanha relhalala itakala, atha urltakitjina. Arlta tharraminyintiperra atha temple arrpunhantama ititjina. Atha pula erinha itja iltjala ititjina.’” ");
INSERT INTO are_vpl VALUES ("MK14_59","071_14_59","MRK","14","59","59","Angkatja etnaka turta pula itjantema loala naka. ");
INSERT INTO are_vpl VALUES ("MK14_60","071_14_60","MRK","14","60","60","High Priest erantama kamerramala Jesuanha pmarraka, arrpunha ntjarranga alkngatharra. “Unta itjala angkama, artwa nhanha ntjarrala nganha ilparnamanga?” ");
INSERT INTO are_vpl VALUES ("MK14_61","071_14_61","MRK","14","61","61","Jesuanha pula tjukunya kuta itnaka. Era itja angkaka paka. High Priest-alantama erinha wotha pmarraka, “Unta Krista erama nama, Altjirra makalaria ekura ‘Lira?” ");
INSERT INTO are_vpl VALUES ("MK14_62","071_14_62","MRK","14","62","62","Jesuala erinha ilaka, “Yinga kala namakwia. Anmantama rrangkarra Relhaka ‘Lira erinha aritjina, Altjirra Ekarlta Inthorraka akwampinyala namanga. Rrangkarra erinha aritjina turta matarala alhurna pitjalpumanga.” ");
INSERT INTO are_vpl VALUES ("MK14_63","071_14_63","MRK","14","63","63","Nhanha wumala, High Priest era mantarra ekuranha tjepakamala, etnanha ilaka, “Iwunhangantama nurna artwaka kuta yonthitjika, erinha ilparnitjika? ");
INSERT INTO are_vpl VALUES ("MK14_64","071_14_64","MRK","14","64","64","Rrangkarrarrpa wuka era Altjirranha arrampowumanga. Nthakinhantama rrangkarra etarlarama?” Etna ingkarrakala erinha imilaka. ");
INSERT INTO are_vpl VALUES ("MK14_65","071_14_65","MRK","14","65","65","Arrpunha ntjarralantama ekurakarlaka palha iwuka. Etna turta anngerra ekuranha korltamala, erinha tuka. Etnantama erinha pmarraka, “Nurnanha ilai, ngunhalama nganha tuka?” High Priest-aka urrkapunhapunha ntjarrala turtantama erinha errkumala tuka. ");
INSERT INTO are_vpl VALUES ("MK14_66","071_14_66","MRK","14","66","66","Peter-anha nhanga High Priest-aka yard-ala narlanaka. High Priest-aka marla urrkapunhapunha nyintantama ekururna pitjika. ");
INSERT INTO are_vpl VALUES ("MK14_67","071_14_67","MRK","14","67","67","Era Peter-anha araka urala arrtjimanga. Erantama Peter-anha ilaka, “Unta kunha Jesua Nazareth-arinyalela nakantema.” ");
INSERT INTO are_vpl VALUES ("MK14_68","071_14_68","MRK","14","68","68","Era pula yiparrarnalhaka. “Yinga itjama ekura kaltja. Yinga turta itja kaltja nhanha untala angkamalaka.” Erantama reoanga kuturna lhaka. Lukaluka orreantama ilkaka. ");
INSERT INTO are_vpl VALUES ("MK14_69","071_14_69","MRK","14","69","69","Marla urrkapunhapunha erantama Peter-anha wotha araka. Peter erataka artwa ntjarranga kuta itnaka. Era artwa etnanha ilaka, “Era kunha Jesua Nazareth-arinyalela nakantema.” ");
INSERT INTO are_vpl VALUES ("MK14_70","071_14_70","MRK","14","70","70","Peter-anha pula wotha yiparrarnalhaka. Kurrka anma, artwa etnantama Peter-anha ilaka, “Untataka nthurrpa etnakanga nyinta namantema, unta artwa Galilee-arinya warta namanga.” ");
INSERT INTO are_vpl VALUES ("MK14_71","071_14_71","MRK","14","71","71","Peter-anha pula angkaka, “Altjirrala arama yinga nthurrpa inthorra angkamanga. Yinga paka orrtjerramanga, era yinganha kala errilknga tweikanhanta. Yingataka artwa ekura itja kaltja, artwa nhanga ekuriperrala rrangkarra angkamanga.” ");
INSERT INTO are_vpl VALUES ("MK14_72","071_14_72","MRK","14","72","72","Lukaluka orrea erantama wotha ilkaka. Peter-anha ilpangkakantama Jesualala erinha nhanga ilakala, “Lukaluka orrea era tharraranga ilkitjikanhangantema, unta yinganha kala tharraminyintaranga yiparrarnitjina.” Peter-anha kala itnikantantama. ");
INSERT INTO are_vpl VALUES ("MK15_1","071_15_1","MRK","15","1","1","Kala ingutnhalantama priest-aka itornka ntjarra kngarripata itornka ntjarralela angkarraka, artwa Intarrangaltha ntjarralela, Sanhedrin Council etnakalela turta. Kurunga Jesuaka iltja yirnamala, etna erinha Pilate-urna rretjingaka, erinha Pilate ekura lanthaka turta. ");
INSERT INTO are_vpl VALUES ("MK15_2","071_15_2","MRK","15","2","2","Pilate-alantama Jesuanha pmarraka, “Nthurrpama unta relha Jew ntjarraka king?” Jesuala erinha ilaka, “Lakinha unta angkama.” ");
INSERT INTO are_vpl VALUES ("MK15_3","071_15_3","MRK","15","3","3","Priest-aka itornka ntjarralantama Jesuanha kngarra ilparnaka. ");
INSERT INTO are_vpl VALUES ("MK15_4","071_15_4","MRK","15","4","4","Pilate-alantama erinha wotha pmarraka, “Unta etnanha tjukunyalama wurlanama? Etna pula nganha kngarra inthorra ilparnama.” ");
INSERT INTO are_vpl VALUES ("MK15_5","071_15_5","MRK","15","5","5","Jesuanha pula pmarna kuta itnaka. Nhanha aramala Pilate-anha kngarra tnolkaka. ");
INSERT INTO are_vpl VALUES ("MK15_6","071_15_6","MRK","15","6","6","Passover-aka arltala, Pilate-ala kutatha artwa nyintanha jail-anga rratalhelitjata. Artwa nhanha erinha relha ntjarrala urraritjata. ");
INSERT INTO are_vpl VALUES ("MK15_7","071_15_7","MRK","15","7","7","Artwa nyinta jail-ala naka, rretnya ekura Barabbas. Era artwa urrarna naka. Era nhanga artwa arrpunha ntjarralela government-aka irrpaltherrakala. Barabbas etnantama ingkarraka jail-ala naka. ");
INSERT INTO are_vpl VALUES ("MK15_8","071_15_8","MRK","15","8","8","Relha ntjarralantama Pilate-anha ilpangkalhelaka era artwa nyintanha jail-anga rratalhelitjika. ");
INSERT INTO are_vpl VALUES ("MK15_9","071_15_9","MRK","15","9","9","Pilate-alantama etnanha pmarraka, “Rrangkarra antja nama atha relha Jew ntjarraka king althakalthilitjika?” ");
INSERT INTO are_vpl VALUES ("MK15_10","071_15_10","MRK","15","10","10","Pilate-anhataka kaltja naka Priest-aka itornka ntjarrala Jesuanha ekura lanthakala, etna Jesuaka antjakunya namanga, itja Jesuanha paala ntelalhakalanga. ");
INSERT INTO are_vpl VALUES ("MK15_11","071_15_11","MRK","15","11","11","Priest-aka itornka ntjarrala pula relha ntjarranha turnaka etna Pilate-anha ilitjika era Barabbas-anha jail-anga rratalhelitjika. ");
INSERT INTO are_vpl VALUES ("MK15_12","071_15_12","MRK","15","12","12","Pilate-alantama etnanha wotha pmarraka, “Jesuanhaloa? Erinhala rrangkarra ilama era relha Jew ntjarraka king namanga. Atha erinha nthakinhilitjikala?” ");
INSERT INTO are_vpl VALUES ("MK15_13","071_15_13","MRK","15","13","13","Etna ilkaka, “Erinha kala ntolkakanta kanthatwai.” ");
INSERT INTO are_vpl VALUES ("MK15_14","071_15_14","MRK","15","14","14","Pilate-ala pula etnanha wotha pmarraka, “Iwunhakakwia? Era itjama paala ntelalhaka paka.” Etna pula intarralkura ilkaka, “Erinha kala ntolkakanta kanthatwai.” ");
INSERT INTO are_vpl VALUES ("MK15_15","071_15_15","MRK","15","15","15","Pilate-anha antja naka relha ntjarraka kangkwerritjika. Lakinhanga era Barabbas-anha jail-anga rratalhelaka. Era turta tjapartia ntjarranha turnaka Jesuanha whip-ala tumala ntolkaka kanthatutjika. ");
INSERT INTO are_vpl VALUES ("MK15_16","071_15_16","MRK","15","16","16","Kurunga tjapartia ntjarrala Jesuanha iltha kwanurna kngaka. Etna tjapartia arrpunha ntjarranha turtantama worlilaka. ");
INSERT INTO are_vpl VALUES ("MK15_17","071_15_17","MRK","15","17","17","Kurunga etna Jesuaka mantarra thathaka ekarraka. Kaarntakaarnta ilakwiperra turtantama mpaaramala, etna nhanha kapurta ekuranhaka arrarnaka. ");
INSERT INTO are_vpl VALUES ("MK15_18","071_15_18","MRK","15","18","18","Kurunga etna erinha arrampowumala ilaka, “Wortai, relha Jew ntjarraka king-ai.” ");
INSERT INTO are_vpl VALUES ("MK15_19","071_15_19","MRK","15","19","19","Kurunga etna kapurta ekuranha wilpawilpala tuka, ekura palha iwuka, ekuranga urlarra mparalela turta arrarnalhaka, urrkurrkintja namala ngerra. ");
INSERT INTO are_vpl VALUES ("MK15_20","071_15_20","MRK","15","20","20","Etna erinha kala arrampowukalangantama, etna mantarra thathaka nhanga wotha iluka, mantarra ekuranha turta wotha ekura ekarraka. Kurunga etna erinha kathurna rretjingaka, erinha ntolkaka kanthatutjinala. ");
INSERT INTO are_vpl VALUES ("MK15_21","071_15_21","MRK","15","21","21","Tjapartia ntjarrala artwa nyintanhantama araka anpara lhamanga. Etnantama erinha turnaka, era Jesuaka ntolka kngitjika. Artwa nhanha ekura rretnya naka Simon, pmara Cyrene-arinya. Era Alexander Rufus tharraka kaarta naka. ");
INSERT INTO are_vpl VALUES ("MK15_22","071_15_22","MRK","15","22","22","Etnantama Jesuanha pmara Golgotha-urna rretjingaka, nhanhatitja ‘Kaalkngaka Pmarurna’. ");
INSERT INTO are_vpl VALUES ("MK15_23","071_15_23","MRK","15","23","23","Nhanhala etna erinha wine ntjutjika nthaka, wine nhanga myrrh-akartakwia. Era pula itja antja naka. ");
INSERT INTO are_vpl VALUES ("MK15_24","071_15_24","MRK","15","24","24","Etnantama Jesuanha ntolkaka kanthatuka. Kurunga etna mantarra ekuranha errarnpalhelaka, gamble-erramala. ");
INSERT INTO are_vpl VALUES ("MK15_25","071_15_25","MRK","15","25","25","Arai, nhanha kala 9 o'clock ingutnhala naka, etna nhanga Jesuanha ntolkaka kanthatumalanga. ");
INSERT INTO are_vpl VALUES ("MK15_26","071_15_26","MRK","15","26","26","Pepakarlaka, ntolka kartninyala, etna angkatja nhanha intalhelaka, “Relha Jew ntjarraka King era.” ");
INSERT INTO are_vpl VALUES ("MK15_27","071_15_27","MRK","15","27","28","Tjapartia etna artwa korna tharra turta ntolkaka kanthatukantema. Nyinta Jesuaka akwampinyala, arrpunha ekuranga kwanginyala. ");
INSERT INTO are_vpl VALUES ("MK15_29","071_15_29","MRK","15","29","29","Relha anpara lhamala ntjarra, etnantama Jesuanha kngarra arrampowuka. Kapurta ngalhamala etna erinha ilaka, “Untama Altjirraka temple urltakitjika nakala, erinha arlta tharraminyintala wotha ititjika turta? ");
INSERT INTO are_vpl VALUES ("MK15_30","071_15_30","MRK","15","30","30","Tangkalhelalhai, ntolkanga tnanpumala.” ");
INSERT INTO are_vpl VALUES ("MK15_31","071_15_31","MRK","15","31","31","Priest-aka itornka ntjarrala, artwa Intarrangaltha ntjarrala turta erinha arrampowukantema. Etna angkaka, “Era kunha arrpunha ntjarranha tangkalhelaka. Erarrpa pula yarnala tangkalhelalhama. ");
INSERT INTO are_vpl VALUES ("MK15_32","071_15_32","MRK","15","32","32","Arai, unta paka Krista era namanga, Israel-aka king, kala ntolkanga tnanpai. Nurna nhanha aramalanga nurna nganha tnakitjina.” Artwa nhanga tharra, erinhatharrala tjapartiala Jesuanga kutaka ntolkaka kanthatukala, eratharra turta Jesuanha arrampowukantema. ");
INSERT INTO are_vpl VALUES ("MK15_33","071_15_33","MRK","15","33","33","Kala ngkinyalantama, alkira era thapathaperraka, pmara ntjapara turta thapathapa naka 3 o'clock-akurtitja. ");
INSERT INTO are_vpl VALUES ("MK15_34","071_15_34","MRK","15","34","34","Jesuanhantama ilkarlalhaka, “Eloi, Eloi, lama sabachthani,” nhanhatitja, “Altjirra nukai, Altjirra nukai, iwunhangala unta yinganha ipmintja impuka?” ");
INSERT INTO are_vpl VALUES ("MK15_35","071_15_35","MRK","15","35","35","Relha urrputja arrpunha, etnala ntolkanga kuta itnarlanakala, etna Jesuanha ilkamanga wuka. Etnantama ilarraka, “Arai, erataka Elijah-aka ntangkalhama.” ");
INSERT INTO are_vpl VALUES ("MK15_36","071_15_36","MRK","15","36","36","Artwa nyintantama parrpa irna alkumpaka arrtjanaka, nhanha turta wine tjalangkaka thankuka. Kurunga alkumpa erinha irna tjenyaka arrarnamala, era nhanha Jesuaka imarnaka, ntjutjika, lakinha angkamala, “Nurna kaaralhiai aritjika. Thunga paka Elijah-anha pitjitjina erinha ntolkanga tnanpulhelitjika, thunga itja.” ");
INSERT INTO are_vpl VALUES ("MK15_37","071_15_37","MRK","15","37","37","Jesuanha pula intarra ilkarlalhamala, kala ilukantala. ");
INSERT INTO are_vpl VALUES ("MK15_38","071_15_38","MRK","15","38","38","Jesuanha warta iluka, kanha mantarra kngarritja nhanga, erala temple kwanala ilparanakala, era kartninyangatjina kwaninyakurtitja tjepakalhalalhaka. ");
INSERT INTO are_vpl VALUES ("MK15_39","071_15_39","MRK","15","39","39","Rome-arinya itornka nyinta Jesuanga urlarra itnarlanaka. Era Jesuanha aramalanga lakinha ngerra ilumanga, era angkaka, “Nthurrpathoa artwa nhanha Altjirraka ‘lira naka.” ");
INSERT INTO are_vpl VALUES ("MK15_40","071_15_40","MRK","15","40","40","Arrkutja ntjarrala turta nhanha ingkarraka ararlanaka, tjathanga. Arrkutja nhanha etnakanga arrpunha naka Mary Magdalene, arrpunha naka Mary nhanga James kurrkaka, Joses tharraka mia, Salome-anha turta. ");
INSERT INTO are_vpl VALUES ("MK15_41","071_15_41","MRK","15","41","41","Arrkutja nhanha etnataka Jesuanga tnaartangala pitjikala, Jesuaka tangitjala nakala turta, era Galilee-alantema namalanga. Arrkutja nhanha etnantama Jesualela pitjikala, Jerusalem-angatjina. ");
INSERT INTO are_vpl VALUES ("MK15_42","071_15_42","MRK","15","42","42","Kala ngurrangurrantama naka, Friday arlta ekurala. Friday arltalataka relha Jew ntjarra ilkngilhitjatalka mpaarangaranga etnakanhamalkura, Sabbath arlta ekurakatjila. ");
INSERT INTO are_vpl VALUES ("MK15_43","071_15_43","MRK","15","43","43","Joseph, artwa pmara Arimathea-arinya, era kunpa Pilate-urna lhaka, Jesuaka mpurrkaka enkitjika. Joseph nhanha erataka Sanhedrin council naka, artwa ilporatha pula. Era turta kaaralhaka Altjirranha ntelalhitjika era relha ingkarrakaka Ingkarta namanga. ");
INSERT INTO are_vpl VALUES ("MK15_44","071_15_44","MRK","15","44","44","Pilate-anha pula eterraka, “Jesuanha yarna parrpa inthorra iluma.” Lakinhanga era tjapartia itornka nhangaka ntangkalhaka, era erinha pmarraka turta, “Jesuanha kalama iluka?” ");
INSERT INTO are_vpl VALUES ("MK15_45","071_15_45","MRK","15","45","45","Itornka era erinha ilaka, “Awa, era kala ilukakwia.” Pilate-alantama Joseph-anha ilaka era kala Jesuaka mpurrka initjika. ");
INSERT INTO are_vpl VALUES ("MK15_46","071_15_46","MRK","15","46","46","Mantarra tjulkura marra buy-emilamala, Joseph-ala Jesuaka mpurrka ntolkanga ilulhelaka, mantarra tjulkura ekurala ilinyiwuka turta. Kurunga era mpurrka erinha wolkngaka kurnaka. Wolknga nhanhataka etna intia ngerra tnyakala. Kurunga era wolknga erinha marntilaka, parta kngarritja reoaka arrarnamala. ");
INSERT INTO are_vpl VALUES ("MK15_47","071_15_47","MRK","15","47","47","Mary Magdalene, Mary nhanga Joses-aka mia, eratharra ararlanaka etna Jesuanha wolkngaka kurnamanga. ");
INSERT INTO are_vpl VALUES ("MK16_1","071_16_1","MRK","16","1","1","Sabbath arltiperra, Mary Magdalene-ala, Mary nhanga James-aka miala, Salome-ala turta, ntira unpa marra buy-emilaka, Jesuaka mpurrka parnitjinala. ");
INSERT INTO are_vpl VALUES ("MK16_2","071_16_2","MRK","16","2","2","Kurunga Sunday ingutnhala inthorra, nhanga lirnnga rratitjikerramanga, etna wolkngurna lhaka. ");
INSERT INTO are_vpl VALUES ("MK16_3","071_16_3","MRK","16","3","3","Tjaiyala lhapalhamala etna lakinha pmarrarraka, “Ngunhalantama nurnaka parta kngarritja nhanga wolkngaka reoanga ankartiwutjina?” ");
INSERT INTO are_vpl VALUES ("MK16_4","071_16_4","MRK","16","4","4","Etinyerramala pula etna araka parta erinha kala ankartiwukala. Parta erataka kngarritja inthorra naka. ");
INSERT INTO are_vpl VALUES ("MK16_5","071_16_5","MRK","16","5","5","Wolknga ekururna irrpunhamala, etna artwa nthitja nyinta araka, mantarra tjulkura inthorrakarta, akwampinyala narlanamanga. Etnantama tnolkaka. ");
INSERT INTO are_vpl VALUES ("MK16_6","071_16_6","MRK","16","6","6","Artwa nthitja era pula etnanha ilaka, “Rrangkarra itja tnolkitjika. Rrangkarra kunha Jesuaka yonthama, artwa Nazareth-arinya nhangaka, erinhala etna ntolkaka kanthatukala. Arai, era errilknga ntjarranga kamerrakala. Era itja nhanhala nama. Katha etnala erinha nhanga arrarnakala, arai. ");
INSERT INTO are_vpl VALUES ("MK16_7","071_16_7","MRK","16","7","7","Rrangkarra kala lharrirrai kurtungurla ekuranha ntjarranha ilitjika, Peter-anha turta, era rrakangkarranga arrkurla lhamanga Galilee-urna. Pmara ekurakantama rrangkarra erinha aritjina. Era nhanga rrangkarranha ilaka.” ");
INSERT INTO are_vpl VALUES ("MK16_8","071_16_8","MRK","16","8","8","Wolknga ekuranga rratamala, arrkutja etna tira arrtjanaka. Etna errurlperrowuka, yarna turta etarlaritjikerraka. Etna pula yia nhanga Jesuanha errilknga ntjarranga kamerrakala itja relha nyintanha ilaka, etna trerrakalanga warta. ");
INSERT INTO are_vpl VALUES ("MK16_9","071_16_9","MRK","16","9","9","Sunday ingutnhala inthorra, errilknga ntjarranga kamerramaliperra, Jesuanha Mary Magdalene-aka ntelalhaka. Mary nhanha ekurangataka Jesuala nhanga errintja 7 unpurlenakala. ");
INSERT INTO are_vpl VALUES ("MK16_10","071_16_10","MRK","16","10","10","Mary erantama lhamala yia nhanha Jesuaka tjina ltarrpa ntjarraka ilaka. ");
INSERT INTO are_vpl VALUES ("MK16_11","071_16_11","MRK","16","11","11","Etna pula erinha itja tnakaka, era ilamanga Jesuanha etatherrakala, era turtala erinha arakala. ");
INSERT INTO are_vpl VALUES ("MK16_12","071_16_12","MRK","16","12","12","Anma Jesuanha kurtungurla tharra arrpunhaka turtantama ntelalhaka, eratharra Jerusalem-anga kathurna lhamanga. Kamerramaliperra Jesuaka mpurrka kala arrpunha ngerrantama naka. ");
INSERT INTO are_vpl VALUES ("MK16_13","071_16_13","MRK","16","13","13","Kurtungurla nhanha tharrala turta arrpunha ntjarranha ilaka eratharrala Jesuanha arakala. Etna pula angkatja ekuratharra itja tnakaka. ");
INSERT INTO are_vpl VALUES ("MK16_14","071_16_14","MRK","16","14","14","Anmalkura Jesuanha kurtungurla 11-akantama ntelalhaka, etna marna ilkumalanga. Erantama etnanha rralthaka etna arrthata namanga. Era turta etnanha rralthaka etna turta arrpunha ntjarranha itja tnakakalanga, etna etnanha ilamalanga era kamerrakala, etna turtala erinha arakala. ");
INSERT INTO are_vpl VALUES ("MK16_15","071_16_15","MRK","16","15","15","Kurunga Jesuala etnanha ilaka, “Rrangkarra pmara ingkarrakurna lhitjika, alha nhanhala, relha ingkarrakanha turta Yia Marra erinha ilitjika. ");
INSERT INTO are_vpl VALUES ("MK16_16","071_16_16","MRK","16","16","16","Relha etnala Yia Marra erinha tnakama, etnanha turtala rrangkarra kaltjirrpulhelama, etnanha Altjirrala tangkalhelitjina. Etna pula, etnala Yia Marra erinha itja tnakama, etnanha Altjirrala imilitjina. ");
INSERT INTO are_vpl VALUES ("MK16_17","071_16_17","MRK","16","17","17","Relha etnala yinganha tnakama, etna tjatjikarta ntjarra urrkaputjina. Etna rretnya nukanhala errintja ntjarra unpurlenitjina. Etna angkatja arrpunhakalka angkitjina. ");
INSERT INTO are_vpl VALUES ("MK16_18","071_16_18","MRK","16","18","18","Apma arrangkulthala, arrangkultha arrpunhala turta etnanha yarna errilknga tutjina. Etna turta iltja etnakanha relha menta ntjarraka arrarnamala, etnanha marrilitjina.” ");
INSERT INTO are_vpl VALUES ("MK16_19","071_16_19","MRK","16","19","19","Kurtungurla ekuranha ntjarranha nhanha ingkarraka ilamala, Altjirrala Jesuanha wotha alkirurna inetnaka. Jesua erantama Altjirraka akwampinyaka arrarnalhaka. ");
INSERT INTO are_vpl VALUES ("MK16_20","071_16_20","MRK","16","20","20","Kurtungurla etna pula errarnperramala pmararrpaninhurna lhaka Yia Marra erinha ilitjika. Ingkartanha etnakalela naka, era turta angkatja etnaka ekarltilaka tjatjikartala. ");
INSERT INTO are_vpl VALUES ("LK1_1","072_1_1","LUK","1","1","1","Ngurruka Altjirrala lhelintja imankinya ekuranha mangkilaka. Artwa arrpunha ntjarrala turtantama nhanhiperra yia intalhelaka, itja pula yia ingkarraka. ");
INSERT INTO are_vpl VALUES ("LK1_2","072_1_2","LUK","1","2","2","Kurtungurla ntjarrala alknga etnakanhala araka Altjirrala lhelintja ekuranha mangkilamanga. Etnantama nurnanha nhanhiperra kaltjinthaka. ");
INSERT INTO are_vpl VALUES ("LK1_3","072_1_3","LUK","1","3","3","Yinga turta artwa nhanha etnakanga montja kaltjerrakalanga, yinga eterraka yia etnanha ungkwangurna arratja inthorra intalhelitjika, Theophilus, tjina nukai. ");
INSERT INTO are_vpl VALUES ("LK1_4","072_1_4","LUK","1","4","4","Kurunga unta turta kaltja nitjina yia nhanga etnala nganha kaltjinthakala, era yia arratja inthorra namanga. ");
INSERT INTO are_vpl VALUES ("LK1_5","072_1_5","LUK","1","5","5","Antala ekurala Herod-anhala pmara Judea-aka king namanga, priest nyinta Judea-ala naka, rretnya ekura Zechariah. Noa ekuranha Elizabeth-aka kaarta priest-ntema nakala. Zechariah era Abijah-aka ramarama naka. ");
INSERT INTO are_vpl VALUES ("LK1_6","072_1_6","LUK","1","6","6","Zechariah Elizabeth tharra Altjirranga urlarra arratja kuta ntelalhaka. Eratharra Altjirraka turnintja ingkarrakaka arratja kangkwerraka, Altjirraka mpaarangaranga ingkarrakaka turta. ");
INSERT INTO are_vpl VALUES ("LK1_7","072_1_7","LUK","1","7","7","Eratharra pula katjiakunya naka, Elizabeth-anha lheaka namanga. Eratharra kala kngarripatanta tharrantama narraka. ");
INSERT INTO are_vpl VALUES ("LK1_8","072_1_8","LUK","1","8","8","Kala arlta arrpunhalantama lakinherraka. Zechariah-akathakantama naka temple kwanala irna unpa marra altar kurrkala etitjika. Erinha urrkapuntja nhanhaka arrkurlantema urrarakala priest ntjarraka mpaarangarangamalkura. ");
INSERT INTO are_vpl VALUES ("LK1_9","072_1_9","LUK","1","9","9","Zechariah erantama temple kwanurna irrpuka irna unpa marra erinha etitjika. ");
INSERT INTO are_vpl VALUES ("LK1_10","072_1_10","LUK","1","10","10","Kanha relha ntjarra etnala temple-urna pitjikala, Altjirrurna ingkitjika, etna kathalala kaaralhaka. ");
INSERT INTO are_vpl VALUES ("LK1_11","072_1_11","LUK","1","11","11","Zechariah-ala irna unpa marra erinha etamalanga, Altjirraka angel ekururna rumerraka irna unpa marraka altar-anga akwampinyala itnatjalhamala. ");
INSERT INTO are_vpl VALUES ("LK1_12","072_1_12","LUK","1","12","12","Angel erinha aramala, Zechariah-anha yarna eterritjikerraka, era trerraka turta. ");
INSERT INTO are_vpl VALUES ("LK1_13","072_1_13","LUK","1","13","13","Angel era pula ekururna angkaka, “Unta trerritjala nai, Zechariah-ai. Altjirrala nganha wuka unta ekururna katjiaka ingkamalanga. Noa ungkwanganha Elizabeth-anha katjiakartantamerritjina, ekura turta worra katjia intitjina. Katjia era alkngerramalanga, unta erinha rretnya John alpmelitjika. ");
INSERT INTO are_vpl VALUES ("LK1_14","072_1_14","LUK","1","14","14","Unta arrkana inthorra nitjina era alkngerramalanga. Relha arrpunha ntjarra turta arrkana nitjinantema. ");
INSERT INTO are_vpl VALUES ("LK1_15","072_1_15","LUK","1","15","15","Altjirranga urlarra era artwa tjiparra inthorra nitjina. Erantama itja wine ntjutjika, ngkwarla arrpunha paka. Era kala Enka Alkngaltarakarta nitjina era itjantema alkngerrakalanga. ");
INSERT INTO are_vpl VALUES ("LK1_16","072_1_16","LUK","1","16","16","“Erantama Israel-arinya ntjarranha Ingkarturna topalhelitjina, Altjirra etnakanhurna. ");
INSERT INTO are_vpl VALUES ("LK1_17","072_1_17","LUK","1","17","17","Era turta Ingkartnga arrkurla lhitjina. Lakinha era relha ntjarranha alkngampulhelitjina, etna Ingkartaka ilporatha kaaralhitjika. Elijah-ala ngerra turta, era relha korna ntjarranha angkatja ekarltala tjatjatutjina arratja ntelalhitjika.” ");
INSERT INTO are_vpl VALUES ("LK1_18","072_1_18","LUK","1","18","18","Zechariah-alantama angel erinha pmarraka, “Nthakinhantama atha angkatja ungkwanganha tnakamara? Yinga kala kngarripatakwia nama, noa nuka, era turta ingkwiantema nama.” ");
INSERT INTO are_vpl VALUES ("LK1_19","072_1_19","LUK","1","19","19","Angel erantama erinha ilaka, “Yinga Gabriel nama. Yingataka Altjirralela nanhananha. Altjirra erarrpa turta yinganha ungkwangurna yairnaka, nganha yia marra nhanha ilitjika. ");
INSERT INTO are_vpl VALUES ("LK1_20","072_1_20","LUK","1","20","20","Yingala angkakala nhanha kala nthurrperritjina. Unta pula angkatja nukanha itja tnakakalanga, unta itja irrpalthala angkitjina nhanha nthurrperrakalalpula.” ");
INSERT INTO are_vpl VALUES ("LK1_21","072_1_21","LUK","1","21","21","Relha ntjarra, etnala kathala itnarlanakala Zechariah-aka kaaralhamala, etna yarna eterritjikerraka, Zechariah era kuta yirramanga. ");
INSERT INTO are_vpl VALUES ("LK1_22","072_1_22","LUK","1","22","22","Kurunga Zechariah era nthurrpantama temple-anga rrataka, era pula etnakurna yarna angkaka. Nhanha aramala, relha ntjarrala lhangkaraka era altjirrarakala. Zechariah-anha etnaka kwerraka. Era pula etnakurna yarna angkaka. ");
INSERT INTO are_vpl VALUES ("LK1_23","072_1_23","LUK","1","23","23","Arlta ekuranha ntjarra temple-ala urrkaputjika mangkilamaliperra, Zechariah-anha kala pmara ekuranhurna alpukantama. ");
INSERT INTO are_vpl VALUES ("LK1_24","072_1_24","LUK","1","24","24","Kala anmantama noa ekura Elizabeth-anha katjiakarterraka. Elizabeth-anhantama 5 months iltha ekuranhala lauwulhaka. Era eterraka. ");
INSERT INTO are_vpl VALUES ("LK1_25","072_1_25","LUK","1","25","25","“Nthurrpathoa Altjirranha nukurna tangitjala pitjika. Lyartanga relha arrpunha ntjarrala yinganha yarna wotha arrampowutjina, etnala yinganha lyartalpula arrampowukala ngerra, yinga katjiakunya nakalanga.” ");
INSERT INTO are_vpl VALUES ("LK1_26","072_1_26","LUK","1","26","26","Elizabeth, Zechariah-aka noa era kala 6 months-ntama katjiakarta namanga, Altjirrala angel Gabriel-anha Nazareth-urna yairnaka. Nazareth erataka town naka pmara Galilee-ala. ");
INSERT INTO are_vpl VALUES ("LK1_27","072_1_27","LUK","1","27","27","Altjirrala Gabriel-anha urrpia yairnaka kwarra wonkurna, rretnya ekura Mary. Mary-anhataka Joseph-aka lhelakala, eratharra pula itjantema noa inarrakala. Joseph era David-aka ramarama naka. ");
INSERT INTO are_vpl VALUES ("LK1_28","072_1_28","LUK","1","28","28","Angel erantama Mary-aka ilthurna irrpumala, erinha ilaka, “Arrkana nai! Ingkartanha ungkwanga kangkama, era turta ungkwangalela nama.” ");
INSERT INTO are_vpl VALUES ("LK1_29","072_1_29","LUK","1","29","29","Angkatja nhanha wumala, Mary-ala yarna etarlaraka, “Iwunhama angel era yinganha ilama?” ");
INSERT INTO are_vpl VALUES ("LK1_30","072_1_30","LUK","1","30","30","Angel erantama ekururna wotha angkaka, “Mary-ai, unta itja trerritjika. Altjirranhataka ungkwanga kngarra kangkama. ");
INSERT INTO are_vpl VALUES ("LK1_31","072_1_31","LUK","1","31","31","Arai, untataka katjiakarterritjina, worra katjia turta ungkwanga intitjina. Untantama erinha rretnya Jesua alpmelitjika. ");
INSERT INTO are_vpl VALUES ("LK1_32","072_1_32","LUK","1","32","32","Era Altjirranga urlarra tjiparra inthorra nitjina, Altjirra Kngarra ekura 'Lira turta. Ingkarta Altjirrala erinha ingkairnitjina king nitjika, David-aka kathala. ");
INSERT INTO are_vpl VALUES ("LK1_33","072_1_33","LUK","1","33","33","Erantama Jacob-aka ramaramaka tjitjarterritjina ngampakala. Erarrpa turta ngampakala Ingkartakngarra nitjina.” ");
INSERT INTO are_vpl VALUES ("LK1_34","072_1_34","LUK","1","34","34","Mary-alantama angel erinha pmarraka, “Nthakinhantama nuka katjia intitjina? Yingataka artwaka kotna.” ");
INSERT INTO are_vpl VALUES ("LK1_35","072_1_35","LUK","1","35","35","Angel era pula erinha ilaka, “Enka Alkngaltara era ungkwangurna irrputjina. Altjirra Kngarra era turta ungkwanga ntelalhitjina era ekarlta inthorra namanga. Lakinhanga katjia ungkwanga alkngaltara nitjina, Altjirraka 'Lira. ");
INSERT INTO are_vpl VALUES ("LK1_36","072_1_36","LUK","1","36","36","Unta tjina ungkwanganha Elizabeth-anha etarlarama, arrkutja ingkwia nhanganha? Relha ingkarraka angkaka era lheaka namanga. Lyarta pula era kala 6 months inpora nama, worra katjiakarta. ");
INSERT INTO are_vpl VALUES ("LK1_37","072_1_37","LUK","1","37","37","Arai, nhanha kala Altjirrakathaka nama. Era kala arrkutja lheakalka katjia nthama. ");
INSERT INTO are_vpl VALUES ("LK1_38","072_1_38","LUK","1","38","38","Mary-anhantama angkaka, “Yinga Altjirraka kangkwerrama. Angkatja ungkwanganha kala nthurrperriai.” Angel erantama alpuka. ");
INSERT INTO are_vpl VALUES ("LK1_39","072_1_39","LUK","1","39","39","Kala arlta arrpunhalantama, Mary-anha tjaiyakerraka Zechariah Elizabeth tharraka pmarurna lhitjika. Zechariah tharraka ilthataka pmara Judea-aka naka, parta mpinyala. ");
INSERT INTO are_vpl VALUES ("LK1_40","072_1_40","LUK","1","40","40","Mary-anhantama Zechariah-aka ilthakerraka. Ilthaka irrpunhamala, era Elizabeth-anha anparnaka, “Tjina nukai.” ");
INSERT INTO are_vpl VALUES ("LK1_41","072_1_41","LUK","1","41","41","Mary-aka angkatja wumala, Elizabeth-aka katjia ngalhalalhaka, tnarta ekuranhala. Enka Alkngaltara era turtantama Elizabeth-urna irrpuka. ");
INSERT INTO are_vpl VALUES ("LK1_42","072_1_42","LUK","1","42","42","Elizabeth erantama kangkamala angkaka, “Mary-ai, Altjirranha kunha ungkwanga kngarralkura kangkaka arrkutja ingkarraka arrpunhangatjina. Era turta katjia ungkwanganhaka kngarra kangkitjina. ");
INSERT INTO are_vpl VALUES ("LK1_43","072_1_43","LUK","1","43","43","Yingantama arrkana inthorra nama Ingkarta nukanhaka mia nukurna yatjarra pitjikalanga. ");
INSERT INTO are_vpl VALUES ("LK1_44","072_1_44","LUK","1","44","44","Nganha wumala ngerra, katjia nukanha arrkanerramala ngalhalalhaka. ");
INSERT INTO are_vpl VALUES ("LK1_45","072_1_45","LUK","1","45","45","Arai, unta arrkana kngarra nitjina, unta Altjirraka angkatja tnakakalanga, angkatja nhanga angel-alala nganha ilakala.” ");
INSERT INTO are_vpl VALUES ("LK1_46","072_1_46","LUK","1","46","46","Mary erantama angkaka, ");
INSERT INTO are_vpl VALUES ("LK1_47","072_1_47","LUK","1","47","47","“Atha Ingkartanha kngarra tnantjama, Yinga turta arrkana nama Altjirrala yinganha tangkalhelakalanga. ");
INSERT INTO are_vpl VALUES ("LK1_48","072_1_48","LUK","1","48","48","Arai, era nuka, relha kornakornaka ilpangkaka. Lyartanga relha ingkarraka angkitjina, ‘Altjirra kunha ekuranta kngarralkura kangkaka.’ ");
INSERT INTO are_vpl VALUES ("LK1_49","072_1_49","LUK","1","49","49","Altjirra ekarlta era nuka kngarra tangitjala naka. Altjirra era alkngaltara kuta nama. ");
INSERT INTO are_vpl VALUES ("LK1_50","072_1_50","LUK","1","50","50","Relha etnala Altjirriperra arratja etarlaramanga, etnaka era montjamontja ntelalhitjina ngampakala. ");
INSERT INTO are_vpl VALUES ("LK1_51","072_1_51","LUK","1","51","51","Era ntelalhaka era ekarlta namanga, relha irrpaltherramala ntjarranha ekngekngilamala. ");
INSERT INTO are_vpl VALUES ("LK1_52","072_1_52","LUK","1","52","52","Tjitjarta kngarra ntjarranha era unpurlenaka, relha kornakorna ntjarranhatitjantama era ingkairnaka tjitjarterritjika. ");
INSERT INTO are_vpl VALUES ("LK1_53","072_1_53","LUK","1","53","53","Relha ngaiyala ntjarranha era marna ilkutjika nthaka, kanha relha netaneta ntjarranha era rapala yairnarlenaka. ");
INSERT INTO are_vpl VALUES ("LK1_54","072_1_54","LUK","1","54","54","Erala errilkngipata nurnakanha ntjarranha lhelakala ngerra, era Israel-aka ramaramaka tangitjala pitjika. ");
INSERT INTO are_vpl VALUES ("LK1_55","072_1_55","LUK","1","55","55","Era ilpangkaka Abraham-aka, Abraham-aka ramaramaka turta kutatha montjamontja ntelalhitjika.” ");
INSERT INTO are_vpl VALUES ("LK1_56","072_1_56","LUK","1","56","56","Mary-anhantama Elizabeth-alela 3 months kuterraka. Kurunga era wotha pmara ekuranhurna alpuka. ");
INSERT INTO are_vpl VALUES ("LK1_57","072_1_57","LUK","1","57","57","Anma Elizabeth-aka worra katjia alkngerrakantama. ");
INSERT INTO are_vpl VALUES ("LK1_58","072_1_58","LUK","1","58","58","Relha pmararinya ntjarrala nhanhiperra wuka, Elizabeth-aka tjina ntjarrala turta. Etnantama arrkana kngarra naka Altjirranha Elizabeth-aka ilpangkakalanga erinha worra katjia nthamala. ");
INSERT INTO are_vpl VALUES ("LK1_59","072_1_59","LUK","1","59","59","Worra era arlta 8 ingkwia namalangantama, tjina ntjarra pitjika Zechariah tharralela nitjika etna worra erinha artwilamanga. Tjina etnantama antja naka worra erinha rretnya Zechariah alpmelitjika, kaarta ekuranha ngerra. ");
INSERT INTO are_vpl VALUES ("LK1_60","072_1_60","LUK","1","60","60","Mia ekuranha pula angkaka, “Itja! Erinha rretnya John alpmelitjika.” ");
INSERT INTO are_vpl VALUES ("LK1_61","072_1_61","LUK","1","61","61","Etna pula erinha ilaka, “Tjina ungkwanganha arrpunha itjama rretnya lenhakarta nama.” ");
INSERT INTO are_vpl VALUES ("LK1_62","072_1_62","LUK","1","62","62","Etnantama Zechariah-aka kwerraka, erinha pmarraka turta, “Rretnya ngunhama unta antja nama worra erinha alpmelitjika?” ");
INSERT INTO are_vpl VALUES ("LK1_63","072_1_63","LUK","1","63","63","Kwerramala Zechariah-anha enkaka, etna erinha irna intalhelanhakanha nthitjika. Irna ekurakarlakantama era intalhelaka, “Era nama rretnya John.” Nhanha aramala etna ingkarraka tnolkaka. ");
INSERT INTO are_vpl VALUES ("LK1_64","072_1_64","LUK","1","64","64","Kurunga Zechariah-aka linya wotha ilulhaka. Erantama angkaka, Altjirranha tnantjaka turta. ");
INSERT INTO are_vpl VALUES ("LK1_65","072_1_65","LUK","1","65","65","Relha ekuralela namala ntjarra etna kngarra tnolkaka, etna turta yia nhanha relha ingkarrakanha ilaka, etnala Judea-aka partala namanga. ");
INSERT INTO are_vpl VALUES ("LK1_66","072_1_66","LUK","1","66","66","Relha nhanha etnantama yia nhanhiperra kuta eterralanaka. Etna turta pmarrarraka, “Katjia nhanha nthakinhama erritjina?” Etna lhangkarakakwia Ingkartala erinha kaaramanga. ");
INSERT INTO are_vpl VALUES ("LK1_67","072_1_67","LUK","1","67","67","Enka Alkngaltara erantama Zechariah-urna irrpuka. Erantama etnanha Altjirraka angkatja ilaka, ");
INSERT INTO are_vpl VALUES ("LK1_68","072_1_68","LUK","1","68","68","“Nurna Ingkartanha tnantjitjika, relha Israel-arinya ntjarraka Altjirranha. Era nurnakurna, relha ekuranha ntjarrurna tangitjala pitjika, nurnanha tangkalhelaka turta. ");
INSERT INTO are_vpl VALUES ("LK1_69","072_1_69","LUK","1","69","69","Era artwa tangkalhelanha ekarlta nurnakurna yairnaka. Era David-aka ramarama nama. ");
INSERT INTO are_vpl VALUES ("LK1_70","072_1_70","LUK","1","70","70","Imankantema, urrpia ekuranha ntjarrarlarlanga era nurnanha lhelaka, ");
INSERT INTO are_vpl VALUES ("LK1_71","072_1_71","LUK","1","71","71","era nurnanha leltja nurnakanhanga tangkalhelitjinala, relha lenha ntjarranga turta, etnala nurnaka yirrkngerramanga. ");
INSERT INTO are_vpl VALUES ("LK1_72","072_1_72","LUK","1","72","72","Era nhanga errilkngipata nurnakanha ntjarranha ilaka, era etnaka montjamontja ntelalhitjinala, era turta lhelintja ekuranhaka ilpangkitjinala. ");
INSERT INTO are_vpl VALUES ("LK1_73","072_1_73","LUK","1","73","73","Angkatja ekarltala era Abraham-anha lhelaka, ");
INSERT INTO are_vpl VALUES ("LK1_74","072_1_74","LUK","1","74","74","era nurnanha leltja nurnakanhanga tangkalhelitjinala. Nurnantama ekura tnoatnoa urrkurrkintja nitjinanga. ");
INSERT INTO are_vpl VALUES ("LK1_75","072_1_75","LUK","1","75","75","Nurna turta kutatha arratja ntelalhitjinanga, ekura arltamarlta eterramala. ");
INSERT INTO are_vpl VALUES ("LK1_76","072_1_76","LUK","1","76","76","“Worra nukai, unta pula Altjirra Kngarra ekura urrpiala nitjina. Untantama Ingkartnga arrkurla lhitjina, ekura tjaiya urrkaputjika. ");
INSERT INTO are_vpl VALUES ("LK1_77","072_1_77","LUK","1","77","77","Unta relha ekuranha ntjarranha ilitjina Altjirrala etnanha tangkalhelitjinala, korna etnakanha iwumala, ");
INSERT INTO are_vpl VALUES ("LK1_78","072_1_78","LUK","1","78","78","era kangkintja montjamontja namanga warta. “Altjirrala Tangkalhelanha erinha nurnakurna alkiranga yairnitjina. ");
INSERT INTO are_vpl VALUES ("LK1_79","072_1_79","LUK","1","79","79","Arai, nurna relha errilknga ngerra nama, pmara thapathapala turta. Altjirraka Tangkalhelanhala nurnanha parrtjilitjina, lirnngala ngerra. Era turta nurnanha kaltjinthitjina, urlarrakurlarra rilhera ntelalhitjika.” ");
INSERT INTO are_vpl VALUES ("LK1_80","072_1_80","LUK","1","80","80","John era mangkakantama, eterrintja ekuranha turta arratja kuta ekarlterranhaka. Erantama worritjala kuterraka arlta lenhalpula era urrkapuntja ekuranha tjontitjinala. ");
INSERT INTO are_vpl VALUES ("LK2_1","072_2_1","LUK","2","1","1","Kala lakinherrakantama. Caesar Augustus-ala turnaka relha ekuranha ingkarraka inthorra count-emilitjika. ");
INSERT INTO are_vpl VALUES ("LK2_2","072_2_2","LUK","2","2","2","Etnantama relha ingkarrakanha count-emilaka Quirinius era pmara Syria-ala itornka namalanga. Etna itja relha etnanha arrkurla count-emilakala paka. ");
INSERT INTO are_vpl VALUES ("LK2_3","072_2_3","LUK","2","3","3","Relha ingkarrakantama kaarta etnakanhaka pmarurna alpuka, government-ala rretnya etnakanha intalhelitjinanga, etnanha count-emilitjinanga turta. ");
INSERT INTO are_vpl VALUES ("LK2_4","072_2_4","LUK","2","4","4","Lakinhanga Joseph-anha Nazareth-anga Bethlehem-urna lhaka. Nazareth erataka pmara Galilee-ala naka, kanha Bethlehem-anha pmara Judea-alala. Joseph erataka Bethlehem-urna lhaka, King David-anha imanka Bethlehem-ala alkngerrakalanga, era turta David-aka ramarama namanga. ");
INSERT INTO are_vpl VALUES ("LK2_5","072_2_5","LUK","2","5","5","Era Mary, arrkutja lhelintja ekuranhakarta lhaka, government-ala rretnya ekuratharra intalhelitjika. Mary era katjiakarta inpora naka. ");
INSERT INTO are_vpl VALUES ("LK2_6","072_2_6","LUK","2","6","6","Eratharrantama Bethlehem-ala namalanga, Mary era wulhaka. ");
INSERT INTO are_vpl VALUES ("LK2_7","072_2_7","LUK","2","7","7","Worra arrkurlinya ekuranhantama alkngerraka. Erantama erinha mantarrala ilinyiwuka, erinha tharrkakanha box-aka turta thanaka. Eratharrataka tnonthaka ilthala intaka, iltha nhanga relha epinya intanhintanha era lyulpalyulpa namanga. ");
INSERT INTO are_vpl VALUES ("LK2_8","072_2_8","LUK","2","8","8","Bethlehem-anga etinya sheep tnairnarintja urrputja kathala naka, sheep etnakanha ingula ntarntaramala. ");
INSERT INTO are_vpl VALUES ("LK2_9","072_2_9","LUK","2","9","9","Altjirraka angel-ntama etnaka rumerraka, Altjirraka parrtjala turta etnanha parrtjilhelaka. Etnantama yarna thakerraka. ");
INSERT INTO are_vpl VALUES ("LK2_10","072_2_10","LUK","2","10","10","Angel era pula etnanha ilaka, “Rrangkarra itja trerritjika. Yingataka yia marrakarta pitjika. Rrangkarra yia nhanha wumalanga, rrangkarra arrkana nitjina, relha arrpunha ingkarraka turta. ");
INSERT INTO are_vpl VALUES ("LK2_11","072_2_11","LUK","2","11","11","Arai, lyarta David-aka town-ala Tangkalhelanha rrakangkarra alkngerraka, Krista Ingkarta era. ");
INSERT INTO are_vpl VALUES ("LK2_12","072_2_12","LUK","2","12","12","Kala lharrirrai. Rrangkarra katjia kurrka aritjina tharrkakanha box-ala intamanga. Mia ekuranhalataka erinha mantarrala ilinyiwukala. Katjia erinha aramala rrangkarra kaltja nitjina atha rrangkarranha angkatja nthurrpa ilakala.” ");
INSERT INTO are_vpl VALUES ("LK2_13","072_2_13","LUK","2","13","13","Kurunga angel ntjarra inthorrantama angel nyinta ekuralela alkirala itnatjalhaka. Etna Altjirranha tnantjaka lakinha lyilhamala, ");
INSERT INTO are_vpl VALUES ("LK2_14","072_2_14","LUK","2","14","14","“Alkirala, Altjirranha makalaria inthorra nama. Alhala era rilhera ntelalhama, relha etnaka, etnakala era kangkama.” ");
INSERT INTO are_vpl VALUES ("LK2_15","072_2_15","LUK","2","15","15","Angel etna kala alkirurna alpukalangantama, tnairnarintja etna lakinha angkarraka, “Mpa, nurna Bethlehem-urna lharrirriai, katjia kurrka erinha aritjika, ekuriperrala Altjirrala nurnanha ilakala angel-aka angkatjarlarlanga.” ");
INSERT INTO are_vpl VALUES ("LK2_16","072_2_16","LUK","2","16","16","Etnantama parrpa Bethlehem-urna lhaka. Etna nthurrpa Mary-anha, Joseph-anha turta arltaraka, katjia kurrka erinha turta tharrkakanha box-ala intamanga. ");
INSERT INTO are_vpl VALUES ("LK2_17","072_2_17","LUK","2","17","17","Katjia kurrka erinha aramala, etna Mary Joseph tharranha angel-aka angkatja alpmelaka. Etna pmararinya ntjarranha turta angkatja nhanha alpmelaka. ");
INSERT INTO are_vpl VALUES ("LK2_18","072_2_18","LUK","2","18","18","Relha ntjarrala yia nhanha wumalanga, etna tnolkaka. ");
INSERT INTO are_vpl VALUES ("LK2_19","072_2_19","LUK","2","19","19","Mary-anha pula angkatja nhanhaka kuta eterralanaka turta. ");
INSERT INTO are_vpl VALUES ("LK2_20","072_2_20","LUK","2","20","20","Alpumalantama tnairnarintja etna Altjirranha kngarra tnantjaka. Etna arrkana turta naka, angel-aka angkatja arratja inthorra nakalanga. ");
INSERT INTO are_vpl VALUES ("LK2_21","072_2_21","LUK","2","21","21","Worra era kala arlta 8 ingkwiantama namalanga, etna erinha artwilaka. Angel-ala nhanga Mary-anha turnakalanga warta, etna erinha rretnya Jesua alpmelaka. ");
INSERT INTO are_vpl VALUES ("LK2_22","072_2_22","LUK","2","22","22","Anma, antala arratjala, Joseph Mary tharra Jerusalem-urnantama lharraka, Moses-aka turnintja arrpunhaka kangkwerritjika. Eratharra Jesuanha turta kngaka, worra erinha Altjirranga buy-emilitjika ngerra. ");
INSERT INTO are_vpl VALUES ("LK2_23","072_2_23","LUK","2","23","23","Altjirraka Angkatja Imankinyala lakinhakwia ilaka, “Orrea arrkurla alkngerramala ingkarraka tweta Altjirraka nama.” ");
INSERT INTO are_vpl VALUES ("LK2_24","072_2_24","LUK","2","24","24","Altjirraka Angkatja Imankinya arrpunhala turta ilaka, kaarta pa miala worra arrkurlinya ekuratharrakanha Altjirranga buy-emilitjika ngerra, Altjirranha tjauwerrilya nthamala. Eratharra Altjirranha palkara mpangarra, nturrurta kurrka tharra paka nthitjika. Joseph Mary tharra kala angkatja nhanhaka kangkwerraka. ");
INSERT INTO are_vpl VALUES ("LK2_25","072_2_25","LUK","2","25","25","Artwa arrpunha Jerusalem-ala naka, rretnya ekura Simeon. Erataka artwa arratja, ilporatha turta naka. Era turta kaaralhalanaka Altjirraka Tangkalhelanha pitjitjika. Simeon era Enka Alkngaltarakarta naka. ");
INSERT INTO are_vpl VALUES ("LK2_26","072_2_26","LUK","2","26","26","Enka Alkngaltarala erinha arrkurlantema lhelakala era itja ilutjinala era Ingkartaka Krista aritjinalpula. ");
INSERT INTO are_vpl VALUES ("LK2_27","072_2_27","LUK","2","27","27","Enka Alkngaltaralantama Simeon-anha ilaka, temple-urna lhitjika. Simeon-anha kala temple-ala namalangantama, Joseph Mary tharra Jesuakarta temple-urna irrpentjika. Eratharra pitjika Moses-aka mpaarangaranga nhangaka kangkwerritjika. ");
INSERT INTO are_vpl VALUES ("LK2_28","072_2_28","LUK","2","28","28","Simeon-ala katjia erinha aramala, era erinha malthala inaka, era turta Altjirranha tnantjaka, ");
INSERT INTO are_vpl VALUES ("LK2_29","072_2_29","LUK","2","29","29","“Lyarta Ingkartai yinga kala arrkana ilumara. Arai, untala yinganha lhelakala ngerra, ");
INSERT INTO are_vpl VALUES ("LK2_30","072_2_30","LUK","2","30","30","atha Tangkalhelanha erinha kala arakantama. ");
INSERT INTO are_vpl VALUES ("LK2_31","072_2_31","LUK","2","31","31","Unta erinha relha ingkarrakanga alkngatharra ingkairnaka. ");
INSERT INTO are_vpl VALUES ("LK2_32","072_2_32","LUK","2","32","32","Erantama Relha Lorinya ntjarranha alkngampulhelitjina. Era turta relha ungkwanganha ntjarranha, Israel-arinya ntjarranha, tnantjitjina.” ");
INSERT INTO are_vpl VALUES ("LK2_33","072_2_33","LUK","2","33","33","Katjia ekura kaarta pa mia, eratharra tnolkaka Simeon-aka angkatja wumala. ");
INSERT INTO are_vpl VALUES ("LK2_34","072_2_34","LUK","2","34","34","Simeon-alantama erinhatharra lyekarrilaka. Era turta Mary-anha lakinha ilaka, “Arai, katjia nhanhalataka Israel-arinya ntjarranha nakapakarlilitjina. Relha etnala ekura antjakunya namanga, etna kornilalhitjina. Kanha relha etnala ekura kangkamanga, etnanha era tangkalhelitjinala. Lakinha relha ingkarrakaka eterrintja katherritjinantama. ");
INSERT INTO are_vpl VALUES ("LK2_35","072_2_35","LUK","2","35","35","Arai, unta pula anma ltarrpa kngarra nitjina.” ");
INSERT INTO are_vpl VALUES ("LK2_36","072_2_36","LUK","2","36","36","Altjirraka urrpia arrpunha turta temple-ala nakantema, arrkutja ingkwia inthorra nyinta, rretnya Anna. Era Phanuel-aka kwarra naka, Asher-aka ramarama. Era warlukurta naka. Era 7 years wara noa tnyinakala. ");
INSERT INTO are_vpl VALUES ("LK2_37","072_2_37","LUK","2","37","37","Era kala 84 years ingkwiantama naka. Era temple-ala kuterraka, Altjirraka urrkurrkintja nitjata turta, ekururna ingkamala. Arrpunharanga Altjirranha etarlaramala, era marna turta imputjata. ");
INSERT INTO are_vpl VALUES ("LK2_38","072_2_38","LUK","2","38","38","Anna erantama Joseph Mary tharrurna etinyerraka. Era Altjirranha dangkilaka. Relha arrpunha ntjarra turta Tangkalhelanha ekura kaaralhakantema. Erantama etnanha turta yia marra katjia ekuriperra ilaka. ");
INSERT INTO are_vpl VALUES ("LK2_39","072_2_39","LUK","2","39","39","Joseph Mary tharrala kala Altjirraka mpaarangaranga ingkarraka mangkilakalangantama, eratharra Jesuakarta Nazareth town-urna alpuka. Nazareth erataka pmara Galilee-ala naka. ");
INSERT INTO are_vpl VALUES ("LK2_40","072_2_40","LUK","2","40","40","Pmara nhanhala katjia era mangkaka, ekarlterraka turta. Kurrkangatjinantema era eterrintja marrakarta naka. Altjirrala erinha kaaraka, ntarntaraka turta. ");
INSERT INTO are_vpl VALUES ("LK2_41","072_2_41","LUK","2","41","41","Jesuaka kaarta pa mia, Altjirraka turnintjaka kangkwerramala, kutatha Jerusalem-urna lhitjata Passover arlta kngarraka. ");
INSERT INTO are_vpl VALUES ("LK2_42","072_2_42","LUK","2","42","42","Jesuanha kala 12 years ingkwiantama namalanga, eratharra Jesuakarta turtantama lhaka. ");
INSERT INTO are_vpl VALUES ("LK2_43","072_2_43","LUK","2","43","43","Relha etna Passover arlta kngarra erinha kala mangkilakantama. Kurunga Joseph Mary tharra kala alpurrakantama, worla nhanga etnala pitjikalalela porta kuta. Kanha Jesua-anha Jerusalem-alala kuterramala naka. Joseph tharra pula nhanhaka kotnala naka. ");
INSERT INTO are_vpl VALUES ("LK2_44","072_2_44","LUK","2","44","44","Eratharra tjaiyala lhapalhamanga, eratharra etarlaraka Jesua era kula worlalela namanga. Kanha Jesua era Jerusalem-alala kuterramala naka. Eratharrantama kunpa kuta arlta ntjapara lhapalharraka. Ngurrangurrantantama eratharra Jesuaka yonthaka tjina ntjarranga. ");
INSERT INTO are_vpl VALUES ("LK2_45","072_2_45","LUK","2","45","45","Yonthamala, yonthamala, ekura pula yarna kuta yonthamala, eratharra kala Jerusalem-urnantama alpurraka tanhala ekura kuta yonthitjika. ");
INSERT INTO are_vpl VALUES ("LK2_46","072_2_46","LUK","2","46","46","Arlta arrpunhalantama eratharra erinha nthurrpa arltaraka temple kwanala. Era kaltjinthanhinthanha ntjarranga mpopala naka, etnanha wurlanamala, pmarralanamala turta. ");
INSERT INTO are_vpl VALUES ("LK2_47","072_2_47","LUK","2","47","47","Relha ingkarraka ekura tnolkaka, era kaltja inthorra namanga. ");
INSERT INTO are_vpl VALUES ("LK2_48","072_2_48","LUK","2","48","48","Erinha temple kwanaka aritjalhamala, kaltjinthanhinthanha ntjarranga mpopala, Joseph tharra tnolkaka. Mia ekuranhalantama erinha pmarraka, “Worra nukai, iwunhangama unta ilirnanha lakinhilaka? Ilirnataka enkakunya inthorrerramala ungkwanga yonthalapuka.” ");
INSERT INTO are_vpl VALUES ("LK2_49","072_2_49","LUK","2","49","49","Era pula erinhatharra ilaka, “Iwukala mpala nuka yonthaka? Mpala kaltja neikanha yinga Kaarta nukanhaka ilthala namanga.” ");
INSERT INTO are_vpl VALUES ("LK2_50","072_2_50","LUK","2","50","50","Eratharra pula angkatja ekuranha itja lhangkaraka. ");
INSERT INTO are_vpl VALUES ("LK2_51","072_2_51","LUK","2","51","51","Jesuantama ekuratharralela Nazareth-urna alpuka, era ekuratharra kangkwerramala turta naka. Mia ekuranha pula nhanhiperra kuta eterralanaka. ");
INSERT INTO are_vpl VALUES ("LK2_52","072_2_52","LUK","2","52","52","Jesua erantama mangkaka, kuta inangkarlerramala. Altjirranha, relha ingkarraka turta ekura kangkaka. ");
INSERT INTO are_vpl VALUES ("LK3_1","072_3_1","LUK","3","1","1","Tiberius Caesar-anha kala 15 years tjitjarta kngarra nakalanga, Pontius Pilate-anha pmara Judea-ala tjitjarta naka. Herod-anha pmara Galilee-ala tjitjarta naka, kanha tjia ekura Philip-anha pmara Iturea-ala, pmara Traconitis-ala turta tjitjarta naka. Lysanias-anha pmara Abilene-ala tjitjarta naka. ");
INSERT INTO are_vpl VALUES ("LK3_2","072_3_2","LUK","3","2","2","Annas Caiaphas tharra Altjirraka high priest naka, Jerusalem-ala. Antala nhanha ekurala John-anha, Zechariah-aka worra nhanga, worritjala naka. Altjirranhantama ekururna angkaka. ");
INSERT INTO are_vpl VALUES ("LK3_3","072_3_3","LUK","3","3","3","Kurunga John-ala relha ntjarranha kaltjinthaka, Jordan Lhiranga kutala. Era etnanha ilaka, “Altjirrurna toperrai. Kurunga pitjai atha rrangkarranha kaltjirrpulhelitjinanga, Altjirrala turta korna rrakangkarranha iwutjinanga.” ");
INSERT INTO are_vpl VALUES ("LK3_4","072_3_4","LUK","3","4","4","Isaiah, Altjirraka urrpia imankinyala, yia nhanha John-iperra intalhelakala, “Artwa nyinta worritjala ilkama, Ingkartaka tjaiya mpaarai, tjaiya ekuranha arratjilai. ");
INSERT INTO are_vpl VALUES ("LK3_5","072_3_5","LUK","3","5","5","Ilirrtja etnanha taakai. Parta tjenya etnanha urltakamala, kurrkilai. Tjaiya ingkurtingkurta etnanha arratjilai. Tjaiya ipartiparta etnanha turta yilkilai. ");
INSERT INTO are_vpl VALUES ("LK3_6","072_3_6","LUK","3","6","6","Kurunga relha ingkarrakala aritjina Altjirrala etnanha tangkalhelamanga.” ");
INSERT INTO are_vpl VALUES ("LK3_7","072_3_7","LUK","3","7","7","Relha ntjarrantama John-urna pitjika, era etnanha kaltjirrpulhelitjika. Era pula etnanha ilaka, “Apma ngerra ntjarrai! Ngunhalama rrangkarranha ilaka rrangkarra kula Altjirraka aa kngarranga erruntarerritjinala? ");
INSERT INTO are_vpl VALUES ("LK3_8","072_3_8","LUK","3","8","8","Arrkurla rrangkarra ntelarrirrai rrangkarra nthurrpa Altjirrurna toperrakala, arratja turtantama namanga. Rrangkarra turta itja tnakalhitjika Altjirrala kula rrangkarranha makaritjina, rrangkarra Abraham-aka ramarama namanga. Atha rrangkarranha ilama, Altjirrala Abraham-aka ramarama arrpunha parta nhanha ntjarranga irrpalthala arrpmarnamara. ");
INSERT INTO are_vpl VALUES ("LK3_9","072_3_9","LUK","3","9","9","Arai, inguntha wara Altjirrala relha lenha ntjarranha kala rrarrathala tutjina, etnala itja korna etnakanhanga toperramanga, arratja turtantama ntelalhamanga.” ");
INSERT INTO are_vpl VALUES ("LK3_10","072_3_10","LUK","3","10","10","Relha etnantama John-anha pmarraka, “Nthakinhantama nurna urlarrakurlarra ntelalhitjika?” ");
INSERT INTO are_vpl VALUES ("LK3_11","072_3_11","LUK","3","11","11","Era etnanha ilaka, “Relha ekurala mantarra tharra intamanga, era nyinta ntheikanha relha ekururna, erala mantarrakunya namanga. Relha ekurala marna intamanga, era marna ekuranha tangilamala ntheikanha relha erinha, erala marnakunya namanga.” ");
INSERT INTO are_vpl VALUES ("LK3_12","072_3_12","LUK","3","12","12","Artwa tax money kotjinha turta ekururna pitjika, era etnanha kaltjirrpulhelitjika. Etna erinha pmarraka, “Kaltjinthanhinthanhai, nurna paka nthakinha ntelalhitjika?” ");
INSERT INTO are_vpl VALUES ("LK3_13","072_3_13","LUK","3","13","13","Era etnanha ilaka, “Money nthakintjama arratja nama rrangkarra kotjitjika? Kala money lakintjanta wara rrangkarra kotjitjika, itja wothalkura.” ");
INSERT INTO are_vpl VALUES ("LK3_14","072_3_14","LUK","3","14","14","Tjapartia ntjarrala erinha pmarrakantema, “Nurnaloa? Nurna nthakinhala ntelalhitjika?” Era etnanha ilaka, “Rrangkarra itja errauwia ntelamala relhanga money rakitjika, etnanha orrtjerramala ilparnitjika paka. Wages nhanga itornka rrakangkarranhala rrangkarranha nthama, kala lenhakarta kunpa narrirrai.” ");
INSERT INTO are_vpl VALUES ("LK3_15","072_3_15","LUK","3","15","15","Relha etnantama thakerraka, John-iperra lakinha turta pmarrarraka, “Artwa nhanhama Krista era, ekurala nurna kaaralhama?” ");
INSERT INTO are_vpl VALUES ("LK3_16","072_3_16","LUK","3","16","16","John-ala pula etnanha ilaka, “Athataka rrangkarranha kwatjalanta wara kaltjirrpulhelama. Arai, artwa arrpunha pula nukanga ingkarna pitjima, erala nukanga ekarltalkura nama. Yinga itja yalknga nama topanamala sandal ekuranha ilutjika. Era pula rrangkarranha Enka Alkngaltarala, urala turta kaltjirrpulhelitjina. ");
INSERT INTO are_vpl VALUES ("LK3_17","072_3_17","LUK","3","17","17","Era relha ingkarrakanha ilkngakitjina, relhalala annga marra ntjarra irrtnya kornanga ilkngakamanga ngerra. Relha marra ntjarranha era pmara ekuranhaka arrarnitjina, kanha relha korna ntjarranha era ura ngampakalurnala iwutjina.” ");
INSERT INTO are_vpl VALUES ("LK3_18","072_3_18","LUK","3","18","18","Lakinha John-ala relha ntjarranha kngarra kaltjinthaka, etnanha Yia Marra erinha turta ilaka. ");
INSERT INTO are_vpl VALUES ("LK3_19","072_3_19","LUK","3","19","19","Herod-anha pula, artwa tjitjarta nhanganha, era lakinhala tjatjatuka, “Untataka korna ntelalhaka, Herodias-anha, tjia ungkwanganhaka arrkara, noa ekngumala. Unta turta Altjirraka, relha arrpunha ntjarraka turta, kutatha korna ntelalhaka.” ");
INSERT INTO are_vpl VALUES ("LK3_20","072_3_20","LUK","3","20","20","Angkatja nhanhakakwia Herod-anha John-aka yirrkngerraka. Angkatja nhanhanga arrkngala turta era John-anha anma jail-aka kurnaka. ");
INSERT INTO are_vpl VALUES ("LK3_21","072_3_21","LUK","3","21","21","John-ala nhanga relha ntjarranha kaltjirrpulhelamalanga, era Jesuanha turta kaltjirrpulhelaka. Kurunga Jesuanha Altjirrurna ingkamalanga, alkira era altjurerraka. ");
INSERT INTO are_vpl VALUES ("LK3_22","072_3_22","LUK","3","22","22","Enka Alkngaltara era turtantama nturrurtaka mpurrkakarta Jesuakarlaka tnanpentjilhaka. Relha ntjarralantama Altjirranha wuka Jesuurna angkamanga, alkiranga, “Unta 'lira nuka nama. Yinga ungkwanga kngarra inthorra kangkama.” ");
INSERT INTO are_vpl VALUES ("LK3_23","072_3_23","LUK","3","23","23","Jesuanha 30 years ingkwia namalanga, era tjontaka relha ntjarranha kaltjinthitjika. Etna ilaka Jesua era kula Joseph-aka 'lira namanga. Joseph era Heli-aka 'lira naka. ");
INSERT INTO are_vpl VALUES ("LK3_24","072_3_24","LUK","3","24","24","Heli era Matthat-aka 'lira. Matthat era Levi-aka 'lira. Levi era Melki-aka 'lira. Melki era Jannai-aka 'lira. Jannai era Joseph-aka 'lira. ");
INSERT INTO are_vpl VALUES ("LK3_25","072_3_25","LUK","3","25","25","Joseph era Mattathias-aka 'lira. Mattathias era Amos-aka 'lira. Amos era Nahum-aka 'lira. Nahum era Esli-aka 'lira. Esli era Naggai-aka 'lira. ");
INSERT INTO are_vpl VALUES ("LK3_26","072_3_26","LUK","3","26","26","Naggai era Maath-aka 'lira. Maath era Mattathias-aka 'lira. Mattathias era Semein-aka 'lira. Semein era Josech-aka 'lira. Josech era Joda-aka 'lira. ");
INSERT INTO are_vpl VALUES ("LK3_27","072_3_27","LUK","3","27","27","Joda era Joanan-aka 'lira. Joanan era Rhesa-aka 'lira. Rhesa era Zerubbabel-aka 'lira. Zerubbabel era Shealtiel-aka 'lira. Shealtiel era Neri-aka 'lira. ");
INSERT INTO are_vpl VALUES ("LK3_28","072_3_28","LUK","3","28","28","Neri era Melki-aka 'lira. Melki era Addi-aka 'lira. Addi era Cosam-aka 'lira. Cosam era Elmadam-aka 'lira. Elmadam era Er-aka 'lira. ");
INSERT INTO are_vpl VALUES ("LK3_29","072_3_29","LUK","3","29","29","Er era Joshua-aka 'lira. Joshua era Eliezer-aka 'lira. Eliezer era Jorim-aka 'lira. Jorim era Matthat-aka 'lira. Matthat era Levi-aka 'lira. ");
INSERT INTO are_vpl VALUES ("LK3_30","072_3_30","LUK","3","30","30","Levi era Simeon-aka 'lira. Simeon era Judah-aka 'lira. Judah era Joseph-aka 'lira. Joseph era Jonam-aka 'lira. Jonam era Eliakim-aka 'lira. ");
INSERT INTO are_vpl VALUES ("LK3_31","072_3_31","LUK","3","31","31","Eliakim era Melea-aka 'lira. Melea era Menna-aka 'lira. Menna era Mattatha-aka 'lira. Mattatha era Nathan-aka 'lira. Nathan era David-aka 'lira. ");
INSERT INTO are_vpl VALUES ("LK3_32","072_3_32","LUK","3","32","32","David era Jesse-aka 'lira. Jesse era Obed-aka 'lira. Obed era Boaz-aka 'lira. Boaz era Salmon-aka 'lira. Salmon era Nahshon-aka 'lira. ");
INSERT INTO are_vpl VALUES ("LK3_33","072_3_33","LUK","3","33","33","Nahshon era Amminadab-aka 'lira. Amminadab era Ram-aka 'lira. Ram era Hezron-aka 'lira. Hezron era Perez-aka 'lira. Perez era Judah-aka 'lira. ");
INSERT INTO are_vpl VALUES ("LK3_34","072_3_34","LUK","3","34","34","Judah era Jacob-aka 'lira. Jacob era Isaac-aka 'lira. Isaac era Abraham-aka 'lira. Abraham era Terah-aka 'lira. Terah era Nahor-aka 'lira. ");
INSERT INTO are_vpl VALUES ("LK3_35","072_3_35","LUK","3","35","35","Nahor era Serug-aka 'lira. Serug era Reu-aka 'lira. Reu era Peleg-aka 'lira. Peleg era Eber-aka 'lira. Eber era Shelah-aka 'lira. ");
INSERT INTO are_vpl VALUES ("LK3_36","072_3_36","LUK","3","36","36","Shelah era Cainan-aka 'lira. Cainan era Arphaxad-aka 'lira. Arphaxad era Shem-aka 'lira. Shem era Noah-aka 'lira. Noah era Lamech-aka 'lira. ");
INSERT INTO are_vpl VALUES ("LK3_37","072_3_37","LUK","3","37","37","Lamech era Methuselah-aka 'lira. Methuselah era Enoch-aka 'lira. Enoch era Jared-aka 'lira. Jared era Mahalalel-aka 'lira. Mahalalel era Kenan-aka 'lira. ");
INSERT INTO are_vpl VALUES ("LK3_38","072_3_38","LUK","3","38","38","Kenan era Enosh-aka 'lira. Enosh era Seth-aka 'lira. Seth era Adam-aka 'lira. Adam era Altjirraka 'lira. ");
INSERT INTO are_vpl VALUES ("LK4_1","072_4_1","LUK","4","1","1","Jesuanha Jordan Lhira ekuranga pitjalpukantama. Era Enka Alkngaltarakarta naka. Enka erantama erinha worritjurna rretjingaka. ");
INSERT INTO are_vpl VALUES ("LK4_2","072_4_2","LUK","4","2","2","Errintja erantama erinha arlta 40 arrkarnaka. Arlta 40 nhanha ekurala Jesuala itja marna ilkuka paka. Erantama ngaiyala naka. ");
INSERT INTO are_vpl VALUES ("LK4_3","072_4_3","LUK","4","3","3","Errintja erantama erinha ilaka, “Unta Altjirraka 'Lira namanga warta, unta parta nhanha etnanha turnai marnerritjika.” ");
INSERT INTO are_vpl VALUES ("LK4_4","072_4_4","LUK","4","4","4","Jesuala pula erinha ilaka, “Altjirraka Angkatja Imankinya arrpunhala ilama, ‘Relha yarna marniperranta etatha nama.’” ");
INSERT INTO are_vpl VALUES ("LK4_5","072_4_5","LUK","4","5","5","Kurunga errintjala Jesuanha kartninya inthorra kngaka. Warangala inthorrantama era ekura pmara twetakatweta etnanha imarnaka. ");
INSERT INTO are_vpl VALUES ("LK4_6","072_4_6","LUK","4","6","6","Erantama erinha ilaka, “Atha nganha pmara nhanha ingkarraka nthitjina, unta ekarlta inthorra, netaneta inthorra turta nitjinanga. Arai, nhanha ingkarraka nuka nama. Nukathaka turta nama nhanha relhanha nthitjika, yinga paka antja namanga. ");
INSERT INTO are_vpl VALUES ("LK4_7","072_4_7","LUK","4","7","7","Kala nukanta urrkurrkintja nai, kurunga nhanha ingkarraka ungkwangantama nitjina.” ");
INSERT INTO are_vpl VALUES ("LK4_8","072_4_8","LUK","4","8","8","Jesuala pula erinha ilaka, “Altjirraka Angkatja Imankinya arrpunhala ilama, ‘Unta Ingkarta Altjirra ungkwanganhakanta wara urrkurrkintja nitjika, unta turta ekuranta wara kangkwerritjika.’” ");
INSERT INTO are_vpl VALUES ("LK4_9","072_4_9","LUK","4","9","9","Kurunga errintjala Jesuanha Jerusalem-urnantama kngaka, erinha temple kartna inthorraka arrarnaka turta. Errintja erantama ekururna angkaka, “Unta Altjirraka 'Lira namanga warta, iwulhamala tnanpai. ");
INSERT INTO are_vpl VALUES ("LK4_10","072_4_10","LUK","4","10","10","Altjirraka Angkatja Imankinya ilama, ‘Altjirrala angel ekuranha ntjarranha turnitjina nganha ntarntaritjika. ");
INSERT INTO are_vpl VALUES ("LK4_11","072_4_11","LUK","4","11","11","Etnantama nganha iltja etnakanhala errkutjina, unta ntjilpartilalhakitja, ingka ungkwanganha partakarlaka tjalpalhelamala.’” ");
INSERT INTO are_vpl VALUES ("LK4_12","072_4_12","LUK","4","12","12","Jesuala pula erinha ilaka, “Altjirraka Angkatja Imankinya arrpunhala ilama, ‘Unta itja Ingkarta Altjirra ungkwanganha arrkarnitjika.’” ");
INSERT INTO are_vpl VALUES ("LK4_13","072_4_13","LUK","4","13","13","Errintjala Jesuanha arrkarnamaliperra, era erinha kala impukarrkantama, erinha anma wotha arrkarnitjinala. ");
INSERT INTO are_vpl VALUES ("LK4_14","072_4_14","LUK","4","14","14","Jesuanha Galilee-urnantama alpuka. Enka Alkngaltara era ekuralela naka, erinha ekarltilaka turta. Yia ekuriperrantama parrpa ntakerraka relha ntjarrurna. ");
INSERT INTO are_vpl VALUES ("LK4_15","072_4_15","LUK","4","15","15","Erantama relha ntjarranha synagogue-ala kaltjinthitjata. Etna turta erinha kngarra tnantjitjata. ");
INSERT INTO are_vpl VALUES ("LK4_16","072_4_16","LUK","4","16","16","Kurunga Jesuanha Nazareth-urna alpuka, town nhanga erala mangkakala ekururna. Era kutatha Sabbath arltala synagogue-urna lhitjata. Lakinhanga era Nazareth-ala Sabbath arltala namanga, era kala synagogue-urna lhakantema. Erantama kamerramala read-erritjika itnaka. ");
INSERT INTO are_vpl VALUES ("LK4_17","072_4_17","LUK","4","17","17","Artwa nyintalantama erinha pepa nthaka Altjirraka urrpia Isaiah-aka angkatjakarta. Pepa erinha altjurilamala, era angkatja nhanhaka read-erraka, ");
INSERT INTO are_vpl VALUES ("LK4_18","072_4_18","LUK","4","18","18","“Ingkartala Enka ekuranha nukurna yairnaka. Era yinganha urraraka Yia Marra erinha relha kornarintja ntjarranha ilitjika. Era yinganha urrpia yairnaka, relha errintjala errkukala ntjarranha ilitjika, ‘Ingkartala kunha rrangkarranha althakalthilitjina.’ Atha relha panga ntjarranha ilitjika, ‘Ingkartala kunha alknga rrakangkarranha wotha marrilitjina.’ Atha relha nakapakarlerrakala ntjarranha ilitjika, ‘Ingkartala kunha rrangkarranha tangkalhelitjina’. ");
INSERT INTO are_vpl VALUES ("LK4_19","072_4_19","LUK","4","19","19","Atha turta relha ingkarrakanha ilitjika, ‘Antala era kala namantama, antala nhanga ekuralala Altjirranha relha ingkarrakaka montjamontja ntelalhitjika nakala.’” ");
INSERT INTO are_vpl VALUES ("LK4_20","072_4_20","LUK","4","20","20","Jesualantama pepa erinha wotha marntilamala artwa nhanganhantema nthitjalpuka. Kurunga era arrarnalhaka, relha ntjarranha kaltjinthitjika. Relha synagogue-ala namala ntjarralantama erinha intarra araka. ");
INSERT INTO are_vpl VALUES ("LK4_21","072_4_21","LUK","4","21","21","Erantama etnanha ilaka, “Lyarta Altjirraka Angkatja Imankinya nhanha nthurrperrakantama, rrangkarra erinha wumalangantema.” ");
INSERT INTO are_vpl VALUES ("LK4_22","072_4_22","LUK","4","22","22","Relha ingkarraka angkatja ekuranhaka tnolkaka, era angkatja marra inthorra namanga. Etna pula erinha ilpoiwuka turta, lakinha angkamala, “Yai, nhanha pula Joseph-aka worra nhanga.” ");
INSERT INTO are_vpl VALUES ("LK4_23","072_4_23","LUK","4","23","23","Jesualantama etnanha ilaka, “Rrangkarrataka yinganha lyarta angkatja imankinya nhangalama ilitjina, ‘Artwa ngangkarai, marrilalhai!’ Rrangkarra yinganha ilitjina, ‘Nurna wuka unta Capernaum-ala tjatjikarta ntjarra urrkapukala. Untantama town untala mangkakalala, tjatjikarta ntjarra lakinha ngerrantema urrkapai.’ ");
INSERT INTO are_vpl VALUES ("LK4_24","072_4_24","LUK","4","24","24","Atha rrangkarranha nhanha nthurrpa ilama, pmararinya ntjarrala itja Altjirraka urrpia tnakama, erala pmara etnakanhala mangkakala. ");
INSERT INTO are_vpl VALUES ("LK4_25","072_4_25","LUK","4","25","25","“Yinganha wurlathanai! Altjirraka urrpia Elijah-aka antalala, kwatjala itja inthorra nhaka 3 1/2 years. Marnaka paalerrintja kngarrantama naka pmara ntjaparala. Arlta lenhala warlukurta ilkngara ntjarra Israel-ala naka. ");
INSERT INTO are_vpl VALUES ("LK4_26","072_4_26","LUK","4","26","26","Altjirrala pula Elijah-anha warlukurta nyinturnanta tangitjala yairnaka, erala Zarephath-ala namanga, pmara Sidon-ala, itja warlukurta Israel-ala namala ntjarrurna. ");
INSERT INTO are_vpl VALUES ("LK4_27","072_4_27","LUK","4","27","27","Arrpunha nhanha turta etarlarai. Altjirraka urrpia Elisha-aka antalala relha ntjarra inthorra pmara Israel-ala leprosy-akarta naka. Elisha-ala pula Naaman-anhanta, artwa pmara Syria-arinya nhanganhanta marrilaka, itja Israel-arinya leprosy-akarta nyintanha.” ");
INSERT INTO are_vpl VALUES ("LK4_28","072_4_28","LUK","4","28","28","Angkatja nhanha wumala, relha synagogue-ala namala ntjarra Jesuaka yirrknga inthorrerraka. ");
INSERT INTO are_vpl VALUES ("LK4_29","072_4_29","LUK","4","29","29","Kamerramala, etna erinha errkumala town-anga kathurna rretjingaka. Nazareth-ataka parta kartninyala italhaka. Etnantama Jesuanha parta irnkurna kngaka, erinha pauwurlenitjinala. ");
INSERT INTO are_vpl VALUES ("LK4_30","072_4_30","LUK","4","30","30","Jesuanha pula etnakanga mpopala tjananhaka, era etnakanga ntjuma kuta alpuka turta. ");
INSERT INTO are_vpl VALUES ("LK4_31","072_4_31","LUK","4","31","31","Jesuanha Capernaum-urnantama lhaka. Town nhanhataka pmara Galilee-ala naka. Kurunga Sabbath arltala era etnanha kaltjinthaka. ");
INSERT INTO are_vpl VALUES ("LK4_32","072_4_32","LUK","4","32","32","Etna angkatja ekuranhaka tnolkaka, era etnanha angkatja ekarltala kaltjinthamanga. ");
INSERT INTO are_vpl VALUES ("LK4_33","072_4_33","LUK","4","33","33","Artwa enka kornakarta Synagogue-ala naka. Era Jesuaka intarra ilkaka, ");
INSERT INTO are_vpl VALUES ("LK4_34","072_4_34","LUK","4","34","34","“Yai, Jesua Nazareth-arinyai, iwukama unta pitjika? Nurnanha yirralhelitjikama unta pitjika? Yinga ungkwanga kaltja. Unta kunha Altjirraka urrpia Alkngaltara Era.” ");
INSERT INTO are_vpl VALUES ("LK4_35","072_4_35","LUK","4","35","35","Jesualantama enka korna erinha rralthamala ilaka, “Tjukunyerrai! Artwa ekuranga rratai!” Enka korna erantama artwa erinha relha etnakanga urlarra ilaturlalhamala, rrataka. Era pula artwa erinha itja kornilaka. ");
INSERT INTO are_vpl VALUES ("LK4_36","072_4_36","LUK","4","36","36","Nhanha aramala, relha ingkarraka tnolkaka, ilarraka turta, “Angkatja ekuranha kunha ekarlta inthorra. Era enka korna ntjarranha relhanga unpurlenamanga, etna kala rratamanta.” ");
INSERT INTO are_vpl VALUES ("LK4_37","072_4_37","LUK","4","37","37","Yia ekuriperrantama pmara ingkarrakurna ntakerranhaka. ");
INSERT INTO are_vpl VALUES ("LK4_38","072_4_38","LUK","4","38","38","Synagogue ekuranga rratamala, Jesuanha Simon-aka ilthurna lhaka. Iltha ekurala Simon-aka mara menta intaka, wumpia inthorra. Etnantama Jesuurna ingkaka, ekurakwia. ");
INSERT INTO are_vpl VALUES ("LK4_39","072_4_39","LUK","4","39","39","Arrkutja ekururna etinyerramala, Jesuala erinha marrilaka. Kamerramalantama, era Jesuaka marna etaka. ");
INSERT INTO are_vpl VALUES ("LK4_40","072_4_40","LUK","4","40","40","Relha ntjarra arrpunha tjina mentakarta naka. Lirnnga kala irrputjikerramalangantama, etna tjina etnakanha Jesuurna kngitjika. Relha nhanha etnataka menta arrpunhakarrpunhakarta naka. Jesuala iltja ekuranha nyintaminyintaka arrarnaka, ingkarrakanha marrilaka turta. ");
INSERT INTO are_vpl VALUES ("LK4_41","072_4_41","LUK","4","41","41","Era enka korna ntjarranha turta relha arrpunha ntjarranga unpuka. Enka korna etna relhanga rratamala, etna ilkaka, “Unta kunha Altjirraka 'Lira nama.” Jesuala pula errintja etnanha parraka, etna kaltja nakalanga warta era Krista era namanga. ");
INSERT INTO are_vpl VALUES ("LK4_42","072_4_42","LUK","4","42","42","Kala arlterramalangantama, Jesuanha kathurna lhaka erarrpa nitjika. Relha ntjarrala pula ekura kuta yonthaka. Erinha arltaramala, etna erinha parraka itja lhitjika, etnakalela pula kuterritjika. ");
INSERT INTO are_vpl VALUES ("LK4_43","072_4_43","LUK","4","43","43","Jesuala pula etnanha ilaka, “Nukathaka nama relha arrpunha ntjarranha turta Yia Marra erinha kaltjinthitjika. Etnanha ilitjika turta Altjirranha kala relha ingkarrakaka ntelalhitjikerramanga, era Ingkarta etnaka namanga. Nhanhakakwia kunha Altjirrala yinganha yairnakala.” ");
INSERT INTO are_vpl VALUES ("LK4_44","072_4_44","LUK","4","44","44","Erantama pmara Judea-ala synagogue ntjarrurna irrpuka, relha ntjarranha Yia Marra erinha kaltjinthaka turta. ");
INSERT INTO are_vpl VALUES ("LK5_1","072_5_1","LUK","5","1","1","Jesuanha Gennesaret ntjanganga ankerrala itnamalanga, relha ntjarra ekururna pitjika Altjirraka Angkatja wutjika. Relha etnantama erinha rrothitjikerraka, ekururna etinyametinyerramala. ");
INSERT INTO are_vpl VALUES ("LK5_2","072_5_2","LUK","5","2","2","Jesualantama boat tharra araka ankerrala intamanga. Artwa irrpannga errkunherrkunha, etnala boat ekuratharrakurtwia namanga, etnataka boat erinhatharra ankerraka impurlalhakala. Etnantama net etnakanha ilkngirlanaka. ");
INSERT INTO are_vpl VALUES ("LK5_3","072_5_3","LUK","5","3","3","Jesuanhantama boat nyintaka ntjika. Nhanha Simon-aka boat naka. Jesualantama Simon-anha ilaka era boat erinha kwatjurna pauwutjika. Itja ilanga, ankerranga etinya wara pula. Boat ekurala arrarnalhamalantama, Jesuala relha ntjarranha kaltjinthaka. ");
INSERT INTO are_vpl VALUES ("LK5_4","072_5_4","LUK","5","4","4","Etnanha kaltjinthamaliperra, era Simon-anha ilaka, “Boat ungkwanganhaka ntjimala, kwatja iparturna lhai. Kurunga unta, tjina ungkwanganha ntjarra turta, rrangkarra net kngarritja rrakangkarranha kwatjaka iwai irrpannga errkutjika.” ");
INSERT INTO are_vpl VALUES ("LK5_5","072_5_5","LUK","5","5","5","Simon-ala Jesuanha ilaka, “Kaltjinthanhinthanhai, nurnataka ingwa ntjapara urrkapukala, irrpannga errkutjika, palkala wara. Unta pula yinganha turnakalanga, atha kala net etnanha wotha kwatjaka iwutjina.” ");
INSERT INTO are_vpl VALUES ("LK5_6","072_5_6","LUK","5","6","6","Etnantama boat-ala kwatja iparturna tjananhamala, net etnanha kwatjaka iwuka. Etnantama irrpannga ntjarra inthorra errkuka, net etna kala ingkwa tjepakalhitjikerraka. ");
INSERT INTO are_vpl VALUES ("LK5_7","072_5_7","LUK","5","7","7","Lakinhanga etna tjina etnakanhaka kwerraka, etnala boat arrpunhala namanga, etna pitjitjika, net etnanha tangitjala errkutjika. Pitjimala, etna boat tharranhantema tangitjala lyulpalyulpilaka irrpanngakarta. Kala boat tharrantema ingkwa uralhitjikerrakantama. ");
INSERT INTO are_vpl VALUES ("LK5_8","072_5_8","LUK","5","8","8","Nhanha aramala, Simon Peter-anha Jesuanga urlarra mparalela arrarnalhaka. Erantama erinha ilaka, “Ingkartai, nukanga lhai, yinga relha kornarintja namanga warta.” ");
INSERT INTO are_vpl VALUES ("LK5_9","072_5_9","LUK","5","9","9","Peter era, artwa arrpunha ntjarra turta etnala ekuralela namanga, etnataka ingkarraka tnolkaka irrpannga etnala errkukaliperra. ");
INSERT INTO are_vpl VALUES ("LK5_10","072_5_10","LUK","5","10","10","Lakinha Simon-aka tjina urrkapunhapunha tharra arrpunha turta, James John tharra, Zebedee-aka 'lira tharra, eratharra turta tnolkakantema. Jesualantama Simon-anha ilaka, “Unta itja trerritjika. Arai, lyartanga unta urrkaputjina relha ntjarranhatitjantama errkutjika, etnanha nukurna kngitjimala.” ");
INSERT INTO are_vpl VALUES ("LK5_11","072_5_11","LUK","5","11","11","Ankerrakerramala, etnantama boat etnakanha ankerrakarlaka tjarrinaka. Etnantama yultha ingkarraka etnakanha impurlalhamala, Jesuanga tnaartangala lhaka. ");
INSERT INTO are_vpl VALUES ("LK5_12","072_5_12","LUK","5","12","12","Jesuanha town arrpunhurnantama lhaka. Town ekuralala artwa arrpunha leprosy-akarta naka. Artwa era Jesuanha aramalanga, era ekuranga urlarra mparalela arrarnalhaka, ekururna ingkaka turta, “Ingkartai, unta paka antja namanga, unta yinganha irrpalthala marrilamara.” ");
INSERT INTO are_vpl VALUES ("LK5_13","072_5_13","LUK","5","13","13","Jesuala erinha iltjala anpumala ilaka, “Yinga antjakwia. Atha nganha kala marrilama.” Artwa ekura leprosy kala yirrakanta. ");
INSERT INTO are_vpl VALUES ("LK5_14","072_5_14","LUK","5","14","14","Jesualantama erinha tjatjatumala ilaka, “Unta itja relha arrpunhanha nhanhiperra ilitjika. Kala priest-akanta ntelai. Unta turta Altjirranha tjauwerrilya nthai, Moses-ala relha ntjarranha turnakala ngerra. Unta lakinhilitjika relha ntjarra kaltja nitjinanga unta kala marrerrakalantama.” ");
INSERT INTO are_vpl VALUES ("LK5_15","072_5_15","LUK","5","15","15","Yia pula Jesuiperra kuta ntakerretnanhaka. Worla kngarrantama pitjika erinha wutjika, era turta menta etnakanha marrilitjinanga. ");
INSERT INTO are_vpl VALUES ("LK5_16","072_5_16","LUK","5","16","16","Jesuanha pula naamerraka, erarrpa nitjika, Altjirrurna ingkitjika turta. ");
INSERT INTO are_vpl VALUES ("LK5_17","072_5_17","LUK","5","17","17","Arlta arrpunhala, Jesuala relha ntjarranha kaltjinthamalanga, artwa Pharisee ntjarrala, artwa Intarrangaltha ntjarrala turta erinha wurlanaka. Artwa Pharisee nhanha ntjarra, artwa Intarrangaltha nhanha ntjarra turtataka pmara Galilee-anga ntjaparanga pitjikala, Judea-anga, Jerusalem-anga turta. Ingkartala kala Jesuanha arrkurlantema ekarltilakala relha mentanha marrilitjika. ");
INSERT INTO are_vpl VALUES ("LK5_18","072_5_18","LUK","5","18","18","Arai, artwa urrputjalantama artwa thaarranha ntjamala kngitjika. Etna antja naka erinha iltha kwanurna kngitjika, erinha Jesuanga urlarra arrarnitjika turta. ");
INSERT INTO are_vpl VALUES ("LK5_19","072_5_19","LUK","5","19","19","Relha worla kngarrala pula tjaiya etnaka parraka. Lakinhanga etna iltha kartninyaka ntjika, roof erinha turta altjurilaka. Etnantama artwa erinha room mpopaka tnanpulhelaka, ntjamala kuta intamala. Artwa thaarra erantama Jesuanga urlarra intaka. ");
INSERT INTO are_vpl VALUES ("LK5_20","072_5_20","LUK","5","20","20","Jesuala aramalanga etna erinha kngarra tnakamanga, era artwa thaarra erinha ilaka, “Artwai, atha kala korna ungkwanganha iwuka.” ");
INSERT INTO are_vpl VALUES ("LK5_21","072_5_21","LUK","5","21","21","Artwa Intarrangaltha etna, artwa Pharisee etna turta pula lakinhala eterraka, “Ngunhama artwa nhanha? Era Altjirranha arrampowuma. Altjirralanta kunha relhaka korna irrpalthala iwuma.” ");
INSERT INTO are_vpl VALUES ("LK5_22","072_5_22","LUK","5","22","22","Jesuanha kala kaltja naka etnala eterramalaka. Erantama etnanha pmarraka, “Iwunhangala rrangkarra lakinha eterrama? ");
INSERT INTO are_vpl VALUES ("LK5_23","072_5_23","LUK","5","23","23","Yinganha ilai paka, iwunhama rukaralkura nama? Atha paka artwa nhanha erinha ilitjika, ‘Atha korna ungkwanganha iwuka?’ Atha paka erinha ilitjika, ‘Kamerrai, nthulapai turta?’ ");
INSERT INTO are_vpl VALUES ("LK5_24","072_5_24","LUK","5","24","24","Arai, Relhaka 'Lira era nthurrpa relha ingkarrakaka korna irrpalthala iwuma. Atha rrangkarranha nhanha ntelitjina.” Jesualantama artwa thaarra erinha ilaka, “Kamerrai! Ntjama ungkwanganha tjurnamala, kala alpai!” ");
INSERT INTO are_vpl VALUES ("LK5_25","072_5_25","LUK","5","25","25","Etnakanga alkngatharrantama artwa era kala kamerrakanta. Ntjama ekuranha inamala, era kala iltha ekuranhurna alpuka, Altjirranha tnantjamala. ");
INSERT INTO are_vpl VALUES ("LK5_26","072_5_26","LUK","5","26","26","Relha etna pula ingkarraka tnolkaka. Etna Altjirranha tnantjaka. Etna turta tiratira wara ilarraka, “Nurna kunha lyarta tjatjikarta arrpunha inthorra araka.” ");
INSERT INTO are_vpl VALUES ("LK5_27","072_5_27","LUK","5","27","27","Nhanhiperra, ilthanga rratamala, Jesuala artwa Levi-anha araka. Levi erataka tax money kotjitjata. Era iltha ekuranhanga kathala narlanaka. Jesualantama erinha ntangkaka, “Nukanga tnaartangala pitjai.” ");
INSERT INTO are_vpl VALUES ("LK5_28","072_5_28","LUK","5","28","28","Kamerramala, Levi-ala kala yultha ingkarraka ekuranha impurlalhaka, era Jesuanga tnaartangala lhaka turta. ");
INSERT INTO are_vpl VALUES ("LK5_29","072_5_29","LUK","5","29","29","Kurunga Levi-ala tjinkarra kngarra urrkapuka, iltha ekuranhala, Jesuaka kangkintja ntelalhitjika. Erantama artwa tax money kotjinha ntjarra, relha ntjarra arrpunha turta ntangkaka, tjinkarra ilkutjika. ");
INSERT INTO are_vpl VALUES ("LK5_30","072_5_30","LUK","5","30","30","Artwa Pharisee urrputja, artwa Intarrangaltha urrputja turtantama Jesuaka kurtungurla ntjarrurna wannga angkaka, “Iwunhangala rrangkarra tax money kotjinha ntjarralela, kornarintja arrpunha ntjarralela turta tjinkarra ilkuma?” ");
INSERT INTO are_vpl VALUES ("LK5_31","072_5_31","LUK","5","31","31","Jesuala etnanha ilaka, “Relha ltarrkngalataka itja ngangkaraka yonthama. Relha mentalanta. ");
INSERT INTO are_vpl VALUES ("LK5_32","072_5_32","LUK","5","32","32","Arai, yinga pitjika relha kornarintja ntjarranha ntangkitjika, Altjirrurna toperritjika, itja arratja ntjarranha.” ");
INSERT INTO are_vpl VALUES ("LK5_33","072_5_33","LUK","5","33","33","Relha urrputjala Jesuanha pmarraka. “John-aka kurtungurla ntjarra kutatha ngerra marnakunya nama, Altjirrurna ingkama turta. Artwa Pharisee-aka kurtungurla ntjarrala lakinhilamantema. Kanha kurtungurla ungkwanganha ntjarra itja kutala marnakunya nama. Iwunhangala?” ");
INSERT INTO are_vpl VALUES ("LK5_34","072_5_34","LUK","5","34","34","Jesuala etnanha ilaka, “Artwala noa inamanga, era tjinkarra urrkapuma. Kurunga era tjina ekuranha ntjarranha ntangkama marna ilkutjika. Tjina etnantama yarna marnanga unpulhama, artwa noa inakala era etnakalela namangantema. ");
INSERT INTO are_vpl VALUES ("LK5_35","072_5_35","LUK","5","35","35","Anma pula, relha arrpunha ntjarrala artwa erinha errkumala kngitjina. Kurunga artwa ekura tjina ntjarra arlta arrpunhala marnakunyantama nitjina.” ");
INSERT INTO are_vpl VALUES ("LK5_36","072_5_36","LUK","5","36","36","Jesuala etnanha yia nhanha turtantama ilaka. “Arai, relhala itja mantarra lyartinyanga mantarra kurrka kamala nhanha mantarra ingkwiakarlakantama thanthama. Era paka lakinha mpaaramanga era kala mantarra tharranhantema kornilitjina. ");
INSERT INTO are_vpl VALUES ("LK5_37","072_5_37","LUK","5","37","37","“Relhala turta itja wine lyartinya yinpa ingkwiaka thalama, wine lyartinyala yinpa ingkwia etnanha talhelakitja. Kurunga wine lyartinya era, yinpa ingkwia etna turta porta kuta ipmintjerrama. ");
INSERT INTO are_vpl VALUES ("LK5_38","072_5_38","LUK","5","38","38","Lakinhanga kunha relhala wine lyartinya erinha kala yinpa lyartinyakanta thalama. ");
INSERT INTO are_vpl VALUES ("LK5_39","072_5_39","LUK","5","39","39","“Relha erala wine ingkwia ntjukala, era itja wine lyartinyaka antja. Era angkama, ‘Wine ingkwia era kunha marralkura.’” ");
INSERT INTO are_vpl VALUES ("LK6_1","072_6_1","LUK","6","1","1","Sabbath arlta arrpunhala, Jesuanha, kurtungurla ekuranha ntjarra turta, tnukulpanga tjananhaka. Tnukulpa ekurala marna wheat urnma itnaka. Jesuaka kurtungurla ntjarralantama marna mpakaka, iltjala thurrumala ilkuka turta. ");
INSERT INTO are_vpl VALUES ("LK6_2","072_6_2","LUK","6","2","2","Artwa Pharisee urrputjalantama etnanha pmarraka, “Iwunhangala rrangkarra Sabbath arltala marna wheat mpakama, iltjala thurruma turta? Nhanha kunha itja arratja nama.” ");
INSERT INTO are_vpl VALUES ("LK6_3","072_6_3","LUK","6","3","3","Jesuala etnanha pmarraka, “Rrangkarra itjala David-iperra kaltja? Era ngaiyala naka, artwa ekuralela namala ntjarra turta. ");
INSERT INTO are_vpl VALUES ("LK6_4","072_6_4","LUK","6","4","4","David-anhantama Altjirraka ilthurna irrpunhaka. Iltha ekurala marna intaka, Altjirranha tjauwerrilya nthakala. Nhanha priest-akanta naka ilkutjika. David-ala pula marna nhanha ilkukala, ngaiyalala warta. Era turta marna nhanha artwa ekuralela namala ntjarranha nthaka, ilkutjika. Lakinha David-anha Altjirraka mpaarangarangaka itja kangkwerraka.” ");
INSERT INTO are_vpl VALUES ("LK6_5","072_6_5","LUK","6","5","5","Kurunga Jesuala etnanha nhanha ilaka, “Arai, Relhaka 'Lira era Sabbath arlta ekura turta Ingkarta nama.” ");
INSERT INTO are_vpl VALUES ("LK6_6","072_6_6","LUK","6","6","6","Sabbath arlta arrpunhalantama, Jesuanha synagogue-urna irrpuka, relha ntjarranha kaltjinthitjika. Artwa arrpunha synagogue ekurala naka, iltja akwa ntjirrkakarta. ");
INSERT INTO are_vpl VALUES ("LK6_7","072_6_7","LUK","6","7","7","Artwa Intarrangaltha ntjarrala, artwa Pharisee ntjarrala turtantama Jesuanha montjala ararlanaka. Etna eterraka, “Era paka artwa nhanhaka iltja marrilamanga, nurna erinha ilparnitjina.” ");
INSERT INTO are_vpl VALUES ("LK6_8","072_6_8","LUK","6","8","8","Jesuanha pula eterrintja etnakanhaka kaltjala naka. Erantama artwa iltja ntjirrkakarta erinha ilaka, “Pitjai, nukanga kuta itnatjika.” Artwa era kamerramala Jesuanga kuta itnaka. ");
INSERT INTO are_vpl VALUES ("LK6_9","072_6_9","LUK","6","9","9","Jesualantama relha etnanha pmarraka, “Nhanha arratjama nama Sabbath arltala relhaka tangitjala nitjika, relhanha marrilitjika turta? Nhanha arratjama nama relhanha Sabbath arltala nakapakarlilitjika, kornilitjika turta?” ");
INSERT INTO are_vpl VALUES ("LK6_10","072_6_10","LUK","6","10","10","Erantama etnanha ingkarraka tjoraraka. Kurunga era artwa erinha ilaka, “Iltja ungkwanganha imarnai!” Erantama iltja ekuranha imarnaka. Iltja ekura kala marrerrakantama. ");
INSERT INTO are_vpl VALUES ("LK6_11","072_6_11","LUK","6","11","11","Artwa Intarrangaltha ntjarra, artwa Pharisee ntjarra turtantama Jesuaka antjakunya inthorrerraka. Etna lakinha pmarrarraka, “Artwa nhanha erinha nurna nthakinhilamarama?” ");
INSERT INTO are_vpl VALUES ("LK6_12","072_6_12","LUK","6","12","12","Kala arlta arrpunhalantama Jesuanha partaka ntjika Altjirrurna ingkitjika. Erantama ingwa ntjapara Altjirrurna ingkaka. ");
INSERT INTO are_vpl VALUES ("LK6_13","072_6_13","LUK","6","13","13","Kala arlterrakalangantama, era kurtungurla ekuranha ntjarraka ntangkalhaka, etnakanga artwa 12 turta urraraka Apostle ekuranha nitjika. ");
INSERT INTO are_vpl VALUES ("LK6_14","072_6_14","LUK","6","14","14","Artwa nhanha etna naka Simon, erinhala Jesuala rretnya Peter turta alpmelakala. Tjia ekuranha Andrew-anha turta. James-anha John-anha turta. Philip-anha Bartholomew-anha turta. ");
INSERT INTO are_vpl VALUES ("LK6_15","072_6_15","LUK","6","15","15","Matthew-anha Thomas-anha turta. James arrpunha nhanga, Alphaeus-aka worra. Simon-anha, artwa nhanga erala Roman Government-aka irrpaltherritjata. ");
INSERT INTO are_vpl VALUES ("LK6_16","072_6_16","LUK","6","16","16","Judas-anha, James-aka worra. Judas Iscariot-anha turta, erala Jesuanha anma leltjaka lanthakala. ");
INSERT INTO are_vpl VALUES ("LK6_17","072_6_17","LUK","6","17","17","Kurunga Jesuanha apostle ekuranha ntjarrakarta partanga tnanpuka, arna karrurna. Kurtungurla ekuranha ntjarra arrpunha, relha ntjarra arrpunha turta ekura kala kaaralhaka, katha lenha ekurala. Relha nhanha etnataka Judea ntjaparanga pitjikala, Jerusalem-anga, Tyre-anga, Sidon-anga turta. Pmara Tyre Sidon tharrataka kwatja laiyanga kutala naka. ");
INSERT INTO are_vpl VALUES ("LK6_18","072_6_18","LUK","6","18","18","Relha nhanha etnataka pitjika Jesuanha wutjika, Jesuala turta tjina menta etnakanha marrilitjika. Jesualantama relha menta etnanha marrilaka, relha enka kornakarta ntjarranha turta. ");
INSERT INTO are_vpl VALUES ("LK6_19","072_6_19","LUK","6","19","19","Relha ingkarraka inthorrala Jesuanha anputjika antja naka. Etna kaltja naka era ekarlta inthorra namanga, relha menta arrpunha ntjarra marrerrakalanga warta, erinha anpumala. ");
INSERT INTO are_vpl VALUES ("LK6_20","072_6_20","LUK","6","20","20","Kurtungurla ekuranha ntjarranha tjoraramalantama, Jesuala etnanha ilaka, “Rrangkarra arrkana nama, rrangkarra ilkngara namanga, Altjirranha kala Ingkarta rrakangkarra namanga warta. ");
INSERT INTO are_vpl VALUES ("LK6_21","072_6_21","LUK","6","21","21","“Rrangkarra arrkana nama, rrangkarra lyarta ngaiyala namanga, Altjirrala rrangkarranha ntuthilitjinanga warta. “Rrangkarra arrkana nama, rrangkarra lyarta nthorrkngerramanga, Altjirrala rrangkarranha alkngolkngilitjinanga warta. ");
INSERT INTO are_vpl VALUES ("LK6_22","072_6_22","LUK","6","22","22","“Thunga relha arrpunha ntjarra rrakangkarra yirrkngerritjina. Thunga etna rrangkarranha synagogue etnakanhanga unputjina, arrampowutjina turta. Thunga etna rrangkarranha lolowutjina, iltha etnakanhanga turta unputjina. Etna paka rrakangkarra lakinha ntelalhamanga Relhaka 'Lirakakwia, rrangkarra arrkana nitjika. ");
INSERT INTO are_vpl VALUES ("LK6_23","072_6_23","LUK","6","23","23","Awa, rrangkarra kala arrkana kngarranta nitjika, Altjirrala rrangkarranha anma alkirala kngarra kwartiwutjinanga warta. Arai, relha etnala rrangkarranha kornilitjina, kaarta etnakanhala kunha Altjirraka urrpia imankinya ntjarranha lakinhantema kornilakala. ");
INSERT INTO are_vpl VALUES ("LK6_24","072_6_24","LUK","6","24","24","“Relha netaneta rrangkarra kala ltarrperritjikantala. Altjirrala kunha rrangkarranha itja wotha kwartiwutjina. ");
INSERT INTO are_vpl VALUES ("LK6_25","072_6_25","LUK","6","25","25","“Relha rrangkarrala lyarta marna kngarra ilkurlanama, rrangkarra turta kala ltarrperritjikanta. Rrangkarra kunha anma ngaiyala nitjina. “Relha rrangkarrala lyarta arrkana kngarra nama, rrangkarra turta kala ltarrperritjikanta. Rrangkarra kunha anma itnitjina, nthorrkngerritjina turta. ");
INSERT INTO are_vpl VALUES ("LK6_26","072_6_26","LUK","6","26","26","“Relha ingkarrakala paka rrangkarranha tnantjamanga, rrangkarra kala ltarrperritjikanta. Lakinha kunha kaarta rrakangkarranhala urrpia orrtjaltha ntjarranha tnantjakantema.” ");
INSERT INTO are_vpl VALUES ("LK6_27","072_6_27","LUK","6","27","27","“Rrangkarranha pula, rrangkarrala nuka kangkwerrama, atha lakinhala ilama. Rrangkarra leltja rrakangkarranhaka kangkintja ntelalhitjika. Relha rrakangkarra antjakunya namala ntjarraka, rrangkarra tangitjala nitjika. ");
INSERT INTO are_vpl VALUES ("LK6_28","072_6_28","LUK","6","28","28","Relha etnala rrangkarranha kornilamanga, rrangkarra etnaka kangkintja ntelalhitjika. Relha etnala rrangkarranha iltamanga, etnakakwia rrangkarra Altjirrurna ingkitjika. ");
INSERT INTO are_vpl VALUES ("LK6_29","072_6_29","LUK","6","29","29","Thunga arrpunhala ilkaiya ungkwanganha tuma. Ilkaiya arrpunha ungkwanganha turta ekura imarnai, era tutjika. Thunga arrpunhala coat ungkwanganha inama. Erinha impurlarrarnai shirt ungkwanganha turta initjika. ");
INSERT INTO are_vpl VALUES ("LK6_30","072_6_30","LUK","6","30","30","Thunga arrpunha ungkwanga yulthaka enkama. Erinha kala nthai. Thunga nyintala yultha ungkwanganha nyilkngala kngaka. Unta erinha itja pmarritjika yultha etnanha wotha nthitjalputjika. ");
INSERT INTO are_vpl VALUES ("LK6_31","072_6_31","LUK","6","31","31","Rrangkarrala antja namanga ngerra relha arrpunha ntjarra rrakangkarra ntelalhitjika, lakinha ngerra rrangkarrakimparra etnaka ntelalhai. ");
INSERT INTO are_vpl VALUES ("LK6_32","072_6_32","LUK","6","32","32","“Iwunhangama Altjirrala rrangkarranha kwartiwutjika, rrangkarra paka tjina rrakangkarranhakanta kangkamanga? Relha kornarintja ntjarra pula tjina etnakanhaka kangkamantemala. ");
INSERT INTO are_vpl VALUES ("LK6_33","072_6_33","LUK","6","33","33","Iwunhangama Altjirrala rrangkarranha kwartiwutjika, rrangkarra paka relha etnakanta tangitjala namanga, etnala rrakangkarra turta tangitjala namanga? Relha kornarintja ntjarra pula tjina etnakanhaka tangitjalantema namala. ");
INSERT INTO are_vpl VALUES ("LK6_34","072_6_34","LUK","6","34","34","Iwunhangama Altjirrala rrangkarranha kwartiwutjika, rrangkarra paka etnanhanta yultha lyartaka wara nthamanga, etnala rrangkarranha yultha nthitjalputjinala? Relha kornarintja ntjarrala pula tjina etnakanha yultha lyartaka wara nthamantema, etnakanga yultha wotha initjinala warta. ");
INSERT INTO are_vpl VALUES ("LK6_35","072_6_35","LUK","6","35","35","“Rrangkarra pula leltja rrakangkarranhaka kangkitjika, etnaka tangitjala nitjika, etnanha yultha lyartaka wara turta kapanhanta nthitjika. Altjirralantama rrangkarranha kngarra kwartiwutjina. Rrangkarra turtantama Altjirra Kngarra ekura 'lira nitjina. Era kunha relha korna ntjarraka kangkintja ntelalhama. Era turta relha etnaka kangkintja ntelalhama, etnala erinha itja dangkilama. ");
INSERT INTO are_vpl VALUES ("LK6_36","072_6_36","LUK","6","36","36","Rrangkarrataka relha arrpunhaka montjamontja ntelalhitjika, Kaarta rrakangkarrala montjamontja ntelalhamanga ngerra.” ");
INSERT INTO are_vpl VALUES ("LK6_37","072_6_37","LUK","6","37","37","“Rrangkarra itja relha arrpunhanha ilitjika, ‘Unta relha korna nama.’ Unta erinha lakinha ilamanga, Altjirrala ilitjina unta relha kornantema namanga. Rrangkarra itja relha arrpunhanha imilitjika, kurunga Altjirrala rrangkarranha itjantema imilitjina. Rrangkarra relha arrpunhaka korna iwutjika, kurunga Altjirrala korna rrakangkarranha iwutjinantema. ");
INSERT INTO are_vpl VALUES ("LK6_38","072_6_38","LUK","6","38","38","Rrangkarra relha ilkngara ntjarranha ntuthilitjika. Kurunga Altjirrala rrangkarranha ntuthilitjina. Rrangkarra paka etnanha marnalka kngarra kuta nthamanga, Altjirrala rrangkarranha kngarra kutantema nthitjina. Rrangkarra paka etnanha yulthalka nthamanga, Altjirrala rrangkarranha yulthalka nthitjinantema. Rrangkarra paka relha arrpunhaka montjamontja ntelalhamanga, Altjirranha rrakangkarra montjamontja ntelalhitjinantema.” ");
INSERT INTO are_vpl VALUES ("LK6_39","072_6_39","LUK","6","39","39","Jesuala etnanha yia nhanha turta ilaka, “Relha pangala kunha relha panga arrpunhanha yarna arratja rretjingama. Eratharra kala tharrantema ipartaka tnyitjina. ");
INSERT INTO are_vpl VALUES ("LK6_40","072_6_40","LUK","6","40","40","“Relha erala kaltjerrama, era itja kaltjinthanhinthanha ekuranhanga kaltjalkura nama. Anma turta, era kala ekuranga ingkarraka kaltjerrakalanga, era kala kaltjinthanhinthanha ekuranha ngerranta wara nitjina. ");
INSERT INTO are_vpl VALUES ("LK6_41","072_6_41","LUK","6","41","41","“Nthakinhala unta lyaka kurrka erinhanta katha arama, erala tjina tnakanhakanha ungkwanganhaka alkngala intamanga? Kanha irna thaaka erala alknga ungkwanganhala intamanga, unta itjala arama? ");
INSERT INTO are_vpl VALUES ("LK6_42","072_6_42","LUK","6","42","42","Nthakinha turtama unta tjina ungkwanganhurna angkama, ‘Tjinai, yinganha impurlarrarnai lyaka kurrka erinha alknga ungkwanganhanga urlpuntjitjika?’ Arai, unta irna thaaka erinha alknga ungkwanganhala itja arama. Nthakinhantama unta lyaka kurrka erinha tjina ungkwanganhaka alkngala arama? Relha pmathai, unta irna thaaka erinha alknga ungkwanganhangarrka urlpuntjai. Kurunga unta lyaka kurrka erinha, erala tjina ungkwanganhaka alkngala intamanga, katha aritjina, erinha irrpalthala urlpuntjitjina turta.” ");
INSERT INTO are_vpl VALUES ("LK6_43","072_6_43","LUK","6","43","43","“Irna marrala yarna annga korna lhalhelama. Irna kornala turta yarna annga marra lhalhelama. ");
INSERT INTO are_vpl VALUES ("LK6_44","072_6_44","LUK","6","44","44","Relhala irna marra lhangkarama, era annga marrakarta namanga. Relhala turta irna korna lhangkarama, era annga kornakarta namanga. Arai, relhala itja tjurrka lyakanga kotjima, marna lalitja paka irna ilakwanga. ");
INSERT INTO are_vpl VALUES ("LK6_45","072_6_45","LUK","6","45","45","Relha marra era kunha marra ntelalhama, eterrintja ekuranha marra namanga warta. Kanha relha korna, era kornala ntelalhama, eterrintja ekuranha korna namanga warta. Arai, relha erala eterramanga ngerra, lakinha era kala angkama.” ");
INSERT INTO are_vpl VALUES ("LK6_46","072_6_46","LUK","6","46","46","“Iwunhangala rrangkarra yinganha ‘Ingkartai, Ingkartai’ anparnama? Rrangkarra itjama nuka kangkwerrama. ");
INSERT INTO are_vpl VALUES ("LK6_47","072_6_47","LUK","6","47","47","Arai, thunga relha nukurna pitjima, angkatja nukanha wuma, angkatja nukanhaka kangkwerrama turta. Relha ngunha ngerrama era nama? Era relha nhanha ngerra nama. ");
INSERT INTO are_vpl VALUES ("LK6_48","072_6_48","LUK","6","48","48","Iltha ekuranha ititjinala, era arrkurla arna erinha tnyamala foundation arrarnama, parta theintakarlaka. Kurunga roa kngarra pitjimalanga, kwatjala turta iltha erinha twentjimanga, iltha era itja ngalhama paka, erinha parta theintakarlaka itakalanga warta. ");
INSERT INTO are_vpl VALUES ("LK6_49","072_6_49","LUK","6","49","49","Relha era pula, erala angkatja nukanha wuma, itja pula angkatja ekura kangkwerrama, era kala artwa arrpunha nhanha ngerrala nama. Era kala iltha ekuranha arna urlpaiyakarlakala itama, foundation-akunya. Kwatjalantama iltha erinha twentjimalanga, iltha era kala taakalhama, ungkwaltja turta intama, ipmintjerrakala.” ");
INSERT INTO are_vpl VALUES ("LK7_1","072_7_1","LUK","7","1","1","Lakinha Jesuala relha ntjarranha kaltjinthaka, etna turta erinha wurlanaka. Ekuriperra era Capernaum-urna lhaka, town ekururna irrpunhaka turta. ");
INSERT INTO are_vpl VALUES ("LK7_2","072_7_2","LUK","7","2","2","Town nhanha ekurala Rome-arinya itornkaka urrkapunhapunha arrpunha menta intaka. Urrkapunhapunha era turta kala ilutjikerraka. Itornka erataka artwa urrkapunhapunha nhanha ekura kngarra kangkaka. ");
INSERT INTO are_vpl VALUES ("LK7_3","072_7_3","LUK","7","3","3","Erantama wumalanga Jesuanha pitjikala, era Jew ntjarraka kngarripata itornka urrputja Jesuurna urrpia yairnaka, Jesuanha ntangkitjika urrkapunhapunha ekuranha marrilitjika. ");
INSERT INTO are_vpl VALUES ("LK7_4","072_7_4","LUK","7","4","4","Kngarripata itornka etna Jesuurna pitjimala, etna ekururna ekarlta inthorra ingkaka era Rome-arinya itornka ekura konyerritjika. Etna Jesuanha ilaka, “Erataka artwa ilporatha nama. ");
INSERT INTO are_vpl VALUES ("LK7_5","072_7_5","LUK","7","5","5","Era relha Jew nurnaka kangkama. Era turta synagogue nurnakanha, nurnaka itaka.” ");
INSERT INTO are_vpl VALUES ("LK7_6","072_7_6","LUK","7","6","6","Jesuanhantama etnakalela lhaka. Etna kala Rome-arinya itornka ekuranhaka ilthaka etinyerrakantama. Kurunga itornka era tjina urrputja ekuranha Jesuurna yairnaka. Era etnanha turnaka Jesuanha lakinha ilitjika, “Ingkartai, kuta pitjitjala. Iwunhangama unta iltha kornakorna nukanhurna irrputjika eterrama? ");
INSERT INTO are_vpl VALUES ("LK7_7","072_7_7","LUK","7","7","7","Yinga turta artwa kornakorna namantema. Lakinhanga yingarrpa itja ungkwangurna lhaka. Unta pula kala angkai, kurunga urrkapunhapunha nukanha marrerritjina. ");
INSERT INTO are_vpl VALUES ("LK7_8","072_7_8","LUK","7","8","8","Arai, yinga kunha itornkakartantema nama. Nukathaka turta nama tjapartia nukanha ntjarranha turnitjika. Atha paka nyintanha ilamanga, ‘Lhai!’ era kala lhama. Atha paka arrpunhanha ntangkamanga, ‘Pitjai!’ era kala pitjima. Atha paka urrkapunhapunha nukanha turnamanga, ‘Lakinhilai!’ era kala lakinhilama.” ");
INSERT INTO are_vpl VALUES ("LK7_9","072_7_9","LUK","7","9","9","Nhanha wumala Jesuanha tnolkaka. Ilkngaralhamalantama, era worla ekuranga tnaartangala pitjimala ntjarranha ilaka, “Atha rrangkarranha ilama. Pmara Israel ntjaparala atha itja relha nyintanha paka araka, erala artwa nhanhala ngerra yinganha tnakamanga.” ");
INSERT INTO are_vpl VALUES ("LK7_10","072_7_10","LUK","7","10","10","Urrpia etna wotha ilthakerritjalpuka. Etna urrkapunhapunha erinha araka marrerrakala. ");
INSERT INTO are_vpl VALUES ("LK7_11","072_7_11","LUK","7","11","11","Ekuriperra, arlta arrpunhalantama Jesuanha Nain-urna lhaka. Kurtungurla ekuranha ntjarra ekuralela lhakantema, relha worla kngarra turta. ");
INSERT INTO are_vpl VALUES ("LK7_12","072_7_12","LUK","7","12","12","Etnantama town ekura reoaka etinyerramalanga, etna pmararinya ntjarranha araka town-anga rratamanga. Pmararinya nhanha etna artwa errilknga nyintanha wolkngurna kngaka, erinha tintjiwutjika. Errilknga ekura mia, era arrkutja warlukurta naka. Ekura turta worra arrpunha itja naka paka. Relha ntjarra inthorra turta arrkutja warlukurta ekuralela wolkngurna lhaka. ");
INSERT INTO are_vpl VALUES ("LK7_13","072_7_13","LUK","7","13","13","Ingkartala arrkutja erinha aramalanga, era ekura konyerraka. Erantama erinha ilaka, “Itja itnitjika.” ");
INSERT INTO are_vpl VALUES ("LK7_14","072_7_14","LUK","7","14","14","Kurunga era irna erinha iltjala anpuka, irna erinha purrama ekuralala artwa errilknga era intamanga. Artwa etnala ilukala erinha kngamanga, etna itnakantama. Jesualantama artwa ilukala erinha ilaka, “Artwai, atha nganha ilama, kamerrai!” ");
INSERT INTO are_vpl VALUES ("LK7_15","072_7_15","LUK","7","15","15","Artwa era etatherramala kala kamerraka, angkaka turta. Jesualantama artwa erinha mia ekuranhurna rretjingaka. ");
INSERT INTO are_vpl VALUES ("LK7_16","072_7_16","LUK","7","16","16","Nhanha aramala, relha etna kngarra trerraka. Etna Altjirranha tnantjaka turta, lakinha angkamala, “Altjirrala urrpia tjiparra inthorra nurnakurna yairnaka.” Etna lakinha turta angkaka, “Altjirranha kunha nurnakurna, relha ekuranha ntjarrurna yatjarra pitjika, nurnanha tangkalhelitjika.” ");
INSERT INTO are_vpl VALUES ("LK7_17","072_7_17","LUK","7","17","17","Relha ntjarralantama yia nhanha pmara Judea ntjaparala ilarlapuka, pmara arrpunha ntjarrala turta, etnala Judea-anga etinya namanga. ");
INSERT INTO are_vpl VALUES ("LK7_18","072_7_18","LUK","7","18","18","John-aka kurtungurla ntjarralantama John-anha yia ingkarraka alpmelaka, Jesuiperra. John-anhantama kurtungurla tharra ekuranhaka ntangkalhaka. ");
INSERT INTO are_vpl VALUES ("LK7_19","072_7_19","LUK","7","19","19","Era erinhatharra Jesuurna yairnaka turta, Jesuanha pmarritjika, “Unta paka nthurrpa Tangkalhelanha era nama Altjirralala imanka yairnitjika lhelakala? Thunga nurna arrpunhaka kaaralhitjika.” ");
INSERT INTO are_vpl VALUES ("LK7_20","072_7_20","LUK","7","20","20","Kurtungurla eratharra Jesuurna pitjimala, eratharra erinha ilaka, “John Kaltjirrpulhelanhelanhala kunha ilirnanha ungkwangurna yairnaka, nganha lakinha pmarritjika, ‘Unta paka nthurrpa Tangkalhelanha era nama Altjirralala imanka yairnitjika lhelakala? Thunga nurna arrpunhaka kaaralhitjika.’” ");
INSERT INTO are_vpl VALUES ("LK7_21","072_7_21","LUK","7","21","21","John-aka kurtungurla tharrataka pitjalhaka Jesuala relha menta arrpunhakarrpunhakarta ntjarranha marrilamanga. Nhanga relha enka kornakarta ntjarranha turta. Relha panga ntjarranhalka. ");
INSERT INTO are_vpl VALUES ("LK7_22","072_7_22","LUK","7","22","22","Jesualantama urrpia erinhatharra ilaka, “John-urna alpumala erinha ilai nhanga mpalala arakala, wukala turta. Relha panga ntjarrala wotha arama. Relha inurra ntjarra wotha ingka lhama. Relha leprosy-akarta ntjarra wotha marrerrakala nama. Relha ilpa rirta ntjarrala wotha wuma. Relha errilknga ntjarra wotha etatherrakala nama. Atha, kurtungurla nukanha ntjarrala turta Yia Marra erinha relha kornarintja ntjarranha ilama. ");
INSERT INTO are_vpl VALUES ("LK7_23","072_7_23","LUK","7","23","23","Arai, relha lenha era arrkana nitjina, erala yinganha kuta tnakamanga, itja ilpoiwumanga turta.” ");
INSERT INTO are_vpl VALUES ("LK7_24","072_7_24","LUK","7","24","24","John-aka kurtungurla tharra kala alpurrakalangantama, Jesuanha relha ntjarrurnantama angkaka, John-iperra. Era etnanha pmarraka, “Artwa ngunha ngerranhama rrangkarra nhanga worritjurna lhaka, aritjika? Artwa tjakatjaka, pmoltatja ngerra ngalhamanga wurinyala warnamanga? Itja kunha. ");
INSERT INTO are_vpl VALUES ("LK7_25","072_7_25","LUK","7","25","25","Artwa ngunha ngerranhantama rrangkarra lhaka, aritjika? Artwa mantarra marra inthorraka ekarralhakalaka? Itja kunha. Relha etnala mantarra marra inthorraka ekarralhakala, etna kunha king-akanha pmarala nama, arltamarlta tulhama turta. ");
INSERT INTO are_vpl VALUES ("LK7_26","072_7_26","LUK","7","26","26","Artwa ngunha ngerra inthorranhantama rrangkarra lhaka, aritjika? Altjirraka urrpia? Era nthurrpa Altjirraka urrpia naka. Era pula Altjirraka urrpia ingkarrakanga kngarralkura naka. ");
INSERT INTO are_vpl VALUES ("LK7_27","072_7_27","LUK","7","27","27","Ekuriperra kunha Altjirraka Angkatja Imankinyala ilaka, ‘Atha urrpia nukanha ungkwanganga arrkurla yairnama. Era kala ungkwanga tjaiya mpaaritjina.” ");
INSERT INTO are_vpl VALUES ("LK7_28","072_7_28","LUK","7","28","28","Atha rrangkarranha ilama. John Kaltjirrpulhelanhelanha era kunha Altjirraka urrpia tjiparralkura era naka. Nhanha turta pula nthurrpantema nama. Relha tnakanhakanha kornakornalka pula Altjirranga urlarra tjiparralkura nama John ekurangatjina.” ");
INSERT INTO are_vpl VALUES ("LK7_29","072_7_29","LUK","7","29","29","Jesuanha wumala, relha ntjarra, tax money kotjinha ntjarra turta angkaka, “Altjirranha arratja kuta ntelalhaka.” Lakinhanga etna arrkurla nhangantema John-urna lhakala, era etnanha kaltjirrpulhelitjika. ");
INSERT INTO are_vpl VALUES ("LK7_30","072_7_30","LUK","7","30","30","Artwa Pharisee ntjarra pula, artwa Intarrangaltha ntjarra turta pula, Altjirraka itjala kangkwerraka. Etna itja John-urna lhaka, era etnanha kaltjirrpulhelitjika. ");
INSERT INTO are_vpl VALUES ("LK7_31","072_7_31","LUK","7","31","31","Jesualantama etnanha pmarraka, “Relha ngunha ngerrama rrangkarra? ");
INSERT INTO are_vpl VALUES ("LK7_32","072_7_32","LUK","7","32","32","Rrangkarra kunha katjia ntjarra ngerra nama, etnala kathala arrkanerrama. Katjia arrpunha ntjarrala ntangkama, ‘Nurna arrkanerriai, nthaperramala.’ Kanha katjia arrpunha ntjarra antjakunyala. Kurunga etna wotha ntangkama, ‘Nurna arrkanerriai, relha ilukalaka ngerra nthorrkngerramala.’ Kanha katjia arrpunha etna itja kutala arrkanerritjika antja. ");
INSERT INTO are_vpl VALUES ("LK7_33","072_7_33","LUK","7","33","33","Arai, John Kaltjirrpulhelanhelanhala itja marna marra ilkutjata, wine paka ntjutjata. Rrangkarrantama ilaka era kula rirta namanga, errintjakarta. ");
INSERT INTO are_vpl VALUES ("LK7_34","072_7_34","LUK","7","34","34","Kurunga Relhaka 'Lirantama pitjika. Era marna marralka ilkuma, wine turta ntjuma. Rrangkarrantama angkama era kula artwa kwapakwapa ilkunha, drunk-erranha turta kula namanga. Rrangkarra turta erinha arrampowumala ilama era tax money kotjinha ntjarraka, kornarintja arrpunha ntjarraka turta tjina namanga. ");
INSERT INTO are_vpl VALUES ("LK7_35","072_7_35","LUK","7","35","35","Altjirranha pula inangkarla kuta urrkapuma. Nhanha kala ingkarna katherritjina, relhala Altjirraka katjia ntjarranha aramalanga.” ");
INSERT INTO are_vpl VALUES ("LK7_36","072_7_36","LUK","7","36","36","Artwa Pharisee nyintalantama Jesuanha ntangkaka ekuralela marna ilkutjika. Jesuanhantama iltha ekuranhurna irrpunhaka, era turta table marnakartanga kutaka iwulhaka. ");
INSERT INTO are_vpl VALUES ("LK7_37","072_7_37","LUK","7","37","37","Town lenha ekurala, arrkutja kornarintja nyinta naka. Era wuka Jesuala marna ilkumanga artwa Pharisee nhangaka ilthala. Erantama bottle kurrka ntira unpa marrakarta inarlalhaka. ");
INSERT INTO are_vpl VALUES ("LK7_38","072_7_38","LUK","7","38","38","Artwa Pharisee ekura ilthaka irrpunhamalantama, era Jesuaka ingkampinyala itnarlanaka, itnimala. Alkngoltja ekuranha Jesuaka ingkakarlaka tnyika turta. Erantama ingka ekuranha wotha rirrtjilaka kapurta korla ekuranhala. Kurunga era Jesuaka ingka rrontjaka, ntira unpa marrala turta parnaka. ");
INSERT INTO are_vpl VALUES ("LK7_39","072_7_39","LUK","7","39","39","Artwa Pharisee era nhanha aramalanga, era eterraka, “Artwa nhanha itjama Altjirraka urrpia nama. Era paka Altjirraka urrpia nakalanga, era kala kaltja namara nhanha arrkutja kornarintja namanga, era turtantama erinha unpurlenamara.” ");
INSERT INTO are_vpl VALUES ("LK7_40","072_7_40","LUK","7","40","40","Jesuanhantama artwa Pharisee ekururna angkaka, “Simon, atha nganha kurrka ilitjika antja.” Simon-anha angkaka, “Kaltjinthanhinthanhai, kala ilakwia.” ");
INSERT INTO are_vpl VALUES ("LK7_41","072_7_41","LUK","7","41","41","Jesuanha angkaka, “Artwa tharra naka, eratharrala artwa arrpunhanga yultha book-emilakala. Nyintala $5000 book-emilakala, arrpunhala $500. ");
INSERT INTO are_vpl VALUES ("LK7_42","072_7_42","LUK","7","42","42","Eratharra, tharralantema erinha yarna money nthitjalpumanga, era kala artwa ekuratharraka lhelintja urrparakanta. Simon untantama yinganha ilai, ekuratharranga ngunha paka ekura kngarralkura kangkitjina?” ");
INSERT INTO are_vpl VALUES ("LK7_43","072_7_43","LUK","7","43","43","Simon-ala erinha ilaka, “Era kunha, ekurala era booking kngarralkura urrparakala.” Jesuanha angkaka, “Unta kala arratja ilaka.” ");
INSERT INTO are_vpl VALUES ("LK7_44","072_7_44","LUK","7","44","44","Arrkutja erinhantama tjoraramala, Jesuala Simon-anha ilaka, “Unta arrkutja nhanha arama? Yinga iltha ungkwanganhurna irrpentjimalanga, unta yinganha itja kwatja nthaka ingka ilkngilhitjika. Era pula ingka nukanha alkngoltja ekuranhala ilkngika, kapurta korla ekuranhala turta rirrtjilaka. ");
INSERT INTO are_vpl VALUES ("LK7_45","072_7_45","LUK","7","45","45","Unta yinganha itja rrontjaka, yinganha anparnamala. Era pula ingka nukanhala kuta rrontjalanaka. ");
INSERT INTO are_vpl VALUES ("LK7_46","072_7_46","LUK","7","46","46","Unta itja kapurta nukanha ntirala parnaka, era pula ingka nukanhala ntira unpa marrala parnaka. ");
INSERT INTO are_vpl VALUES ("LK7_47","072_7_47","LUK","7","47","47","Atha nganha arratja ilama. Arrkutja nhanha korna kngarra naka. Athantama korna ingkarraka ekuranha iwukalanga, era nuka kngarra kangkaka. Kanha relha ekurala atha korna kurrka iwukala, era kala kurrka warantema nuka kangkitjina.” ");
INSERT INTO are_vpl VALUES ("LK7_48","072_7_48","LUK","7","48","48","Jesualantama arrkutja erinha ilaka, “Atha korna ingkarraka ungkwanganha iwukala.” ");
INSERT INTO are_vpl VALUES ("LK7_49","072_7_49","LUK","7","49","49","Relha arrpunha ntjarra pula, etnala marnaka pitjikalantema, etna lakinhala pmarrarraka, “Ngunhama artwa nhanha, erala relhaka korna kala iwumanta?” ");
INSERT INTO are_vpl VALUES ("LK7_50","072_7_50","LUK","7","50","50","Jesuala pula arrkutja erinha ilaka, “Unta yinganha tnakakalanga, Altjirrala nganha tangkalhelaka. Kala Altjirralela rilhererrakalantama alpai!” ");
INSERT INTO are_vpl VALUES ("LK8_1","072_8_1","LUK","8","1","1","Nhanha ekuriperra, Jesuanha panpalantama nthulapuka, town kurrkurna, town kngarritjurna turta lhamala. Era relha ntjarranha kaltjinthaka. Era etnanha Yia Marra erinha turta ilaka, yia nhanga Altjirranha kala relha ingkarrakaka Ingkartanamanga. Kurtungurla 12 etna ekuralela nthulapukantema, ");
INSERT INTO are_vpl VALUES ("LK8_2","072_8_2","LUK","8","2","2","arrkutja urrputja turta. Arrkutja nhanha etnakanga, era urrputja arrpunha mentanga marrilakala. Urrputja arrpunhanga era enka kornala unpurlenakala. Arrkutja nhanha etnakanga nyinta naka Mary Magdalene, ekurangala era enka korna 7 unpurlenakala. ");
INSERT INTO are_vpl VALUES ("LK8_3","072_8_3","LUK","8","3","3","Arrpunha naka Joanna, Cuza-aka noa. Cuza erataka Herod-aka urrkapunhapunha ntjarraka itornka naka. Arrpunha naka Susanna. Arrkutja nhanha etna, ntjarra arrpunhala turta money etnakanhala marnalka buy-emilitjata, Jesuanha, kurtungurla ekuranha ntjarranha turta ntarntaritjika. ");
INSERT INTO are_vpl VALUES ("LK8_4","072_8_4","LUK","8","4","4","Relha ntjarrantama ekururna worlerrentjalpuka, town-arrpaninhanga pitjimala. Erantama etnanha yia nhanha alpmelaka. ");
INSERT INTO are_vpl VALUES ("LK8_5","072_8_5","LUK","8","5","5","“Artwa nyinta tnukulpa ekuranhurna lhaka annga ingkairnitjika. Erantama annga etnanha alpantiwumalanga, annga arrpunha ntjarra tjaiyakarlaka tnyika. Relhalantama etnanha ingkala rrothaka. Thepa ntjarrantama pitjika, annga etnanha ilkuka turta. ");
INSERT INTO are_vpl VALUES ("LK8_6","072_8_6","LUK","8","6","6","Annga arrpunha ntjarra partakarlaka tnyika. Annga nhanha etna mangkaka, etna pula parrpa wara ntjirrkerraka, arna pulya itjanga. ");
INSERT INTO are_vpl VALUES ("LK8_7","072_8_7","LUK","8","7","7","Annga arrpunha ntjarra lyakanga mpopakarlaka tnyika. Lyakalela porta mangkamala, lyakala etnanha ulpulatuka. ");
INSERT INTO are_vpl VALUES ("LK8_8","072_8_8","LUK","8","8","8","Annga arrpunha ntjarra arna marrakarlakala tnyika. Etna mangkaka, annga 100 turta lhalhelaka.” Lakinha angkamaliperra, Jesuala etnanha angkatja intarrala ilaka, “Ungkwanga paka ilpa intamanga, kala wurlathanai.” ");
INSERT INTO are_vpl VALUES ("LK8_9","072_8_9","LUK","8","9","9","Jesuaka kurtungurla ntjarralantama Jesuanha pmarraka, “Iwunhama yia nhanha annga alpantiwunhiperra?” ");
INSERT INTO are_vpl VALUES ("LK8_10","072_8_10","LUK","8","10","10","Jesuala etnanha ilaka, “Yinga antja nama rrangkarra lhangkaritjika Altjirranha kala pitjikala relha ingkarrakaka ntelalhitjika era Ingkartanamanga. Arrpunha ntjarranha pula atha yiala alpmelama, ‘etna aritjinanga, etna pula itja lhangkaritjinanga, etna turta wutjinanga, etna pula itja lhangkaritjinanga.’ ");
INSERT INTO are_vpl VALUES ("LK8_11","072_8_11","LUK","8","11","11","“Atha yia erinha rrakangkarra nentilitjinantama. Annga etna Altjirraka Angkatja nama. ");
INSERT INTO are_vpl VALUES ("LK8_12","072_8_12","LUK","8","12","12","Annga arrpunha ntjarra tjaiyakarlaka tnyika. Nhanha relha etna nama, etnala Altjirraka Angkatja wuma. Errintja era pula pitjimala angkatja erinha rakamala, etna Altjirranha tnakakitja, Altjirrala etnanha tangkalhelakitja turta. ");
INSERT INTO are_vpl VALUES ("LK8_13","072_8_13","LUK","8","13","13","Annga arrpunha ntjarra partakarlakala tnyika. Nhanha relha etna nama, etnala Altjirraka Angkatja arrkanala wuma, angkatja ekura pula parrpa kngwerrama. Lakinhanga etna Altjirranha itja ekarlta tnakama. Arrpunhala etnanha arrampowumangalka, etna Altjirranha kala impumanta. ");
INSERT INTO are_vpl VALUES ("LK8_14","072_8_14","LUK","8","14","14","Annga arrpunha lyakanga mpopakarlakala tnyika. Nhanha relha etna nama, etnala Altjirraka Angkatja wuma, etna pula yulthiperralka, money-iperralka, arrkaniperralka kngarra eterramala Altjirraka Angkatja parrpartilama. Altjirraka Angkatjantama itja kuta anngakarterrama. ");
INSERT INTO are_vpl VALUES ("LK8_15","072_8_15","LUK","8","15","15","Annga arrpunha ntjarra arna marrakarlakala tnyika. Nhanha relha etna nama, etnala Altjirraka Angkatja wuma, ekura kuta antja nama, ekura kangkwerrama turta. Etna kala annga 100 lhalhelama.” ");
INSERT INTO are_vpl VALUES ("LK8_16","072_8_16","LUK","8","16","16","Jesuala etnanha ilaka, “Relhala alkngantha etamala, era itja alkngantha erinha taarnalantama korltama, bed-anga kwaninyala paka lauwuma. Relhala pula alkngantha erinha table-akatitja arrarnama, relha nhanga ilthurna irrpentjimalanga, etna parrtja erinha aritjinanga. ");
INSERT INTO are_vpl VALUES ("LK8_17","072_8_17","LUK","8","17","17","Arai, lyarta relha ntjarrala Altjirraka Angkatja itja lhangkaritjina, angkatja nhanga athala rrangkarranha ilamanga. Anma Altjirrala angkatja nhanha etnaka nentilitjina. ");
INSERT INTO are_vpl VALUES ("LK8_18","072_8_18","LUK","8","18","18","Rrangkarra itja Altjirraka Angkatja wara wurlanitjika. Relha erala Altjirraka Angkatjaka kangkama, kngarra wotha turta kaltjerritjika antja nama, erinha Altjirrala kngarralkura kaltjinthitjina. Kanha relha erala Altjirraka Angkatjaka antjakunya, erinha Altjirrala itja kutala kaltjinthitjina.” ");
INSERT INTO are_vpl VALUES ("LK8_19","072_8_19","LUK","8","19","19","Jesuaka mia, tjia ekuranha ntjarra turtantama pitjika erinha aritjika. Etna pula erinha yarna araka, relha worla kngarra inthorranga. ");
INSERT INTO are_vpl VALUES ("LK8_20","072_8_20","LUK","8","20","20","Arrpunhalantama Jesuanha ilaka, “Arai, mia ungkwanga, tjia ungkwanganha ntjarra turtataka ungkwanga kathala kaaralhama, nganha aritjika.” ");
INSERT INTO are_vpl VALUES ("LK8_21","072_8_21","LUK","8","21","21","Jesuala pula relha worla etnanha ilaka, “Relha lenha ntjarra, etnala Altjirraka Angkatja wuma, angkatja ekura kangkwerrama turta, etna kunha mia nuka pa tjia nuka ntjarra nama.” ");
INSERT INTO are_vpl VALUES ("LK8_22","072_8_22","LUK","8","22","22","Arlta arrpunhala Jesuanha, kurtungurla ekuranha ntjarra turta boat-aka ntjika. Jesualantama etnanha ilaka, “Mpa nurna tjananhiai, urntwarrampinyurna.” Etnantama latha lhaka. ");
INSERT INTO are_vpl VALUES ("LK8_23","072_8_23","LUK","8","23","23","Etna lhapalhamalanga, Jesuanha ankwerraka, porrka warta. Wurinya ekarltalantama etnanha twentjalhaka, kwatja kngarra turtantama boat ekura thalalhaka. Etnantama kala ilutjikerraka. ");
INSERT INTO are_vpl VALUES ("LK8_24","072_8_24","LUK","8","24","24","Kurtungurla ntjarralantama Jesuanha kamalhelaka. Etna erinha ilaka, “Ingkartai, Ingkartai, nurnataka ilutjikerrama.” Kaarrerramala, Jesuala wurinya erinha, inmarra etnanha turta parraka. Wurinya era, inmarra etna turtantama kala yirrakanta. ");
INSERT INTO are_vpl VALUES ("LK8_25","072_8_25","LUK","8","25","25","Jesualantama kurtungurla etnanha pmarraka, “Iwunhangala rrangkarra yinganha itja tnakama?” Etna pula trerraka, tnolkaka turta. Etnantama pmarrarraka, “Ngunhama artwa nhanha? Wurinya, inmarra turta ekura kangkwerrama.” ");
INSERT INTO are_vpl VALUES ("LK8_26","072_8_26","LUK","8","26","26","Jesuanha, kurtungurla ekuranha ntjarra turtantama pmara Gerasa-akerritjalhaka, nhanga Galilee-angatjina tjananhamala. ");
INSERT INTO are_vpl VALUES ("LK8_27","072_8_27","LUK","8","27","27","Ankerraka tnanpumala, artwa nyinta Jesuurna pitjika, town-angatjina. Artwa nhanha era enka korna ntjarrakarta naka. Era kala imankangatjina mantarrakunya nthulapukala. Era turta itja ilthala nitjata, wolknganga mpopala pula. ");
INSERT INTO are_vpl VALUES ("LK8_28","072_8_28","LUK","8","28","28","Jesuanha aramala, artwa era ilkarlalhaka, Jesuanga urlarra mparalela turta arrarnalhaka. Erantama intarra ilkaka, “Jesuai, Altjirra Kngarra ekura 'Lirai, iwunhangama unta nukurna pitjika? Yinga ungkwangurna ingkama, unta yinganha itja rrukunthakunthilitjika.” ");
INSERT INTO are_vpl VALUES ("LK8_29","072_8_29","LUK","8","29","29","Erataka lakinha angkaka, Jesuala enka korna erinha kala turnakalanga ekuranga rratitjika. Arai, enka korna erataka artwa nhanha ekururna kutatha irrputjata. Relha ntjarralantama iltja pa ingka ekuranha chain-ala yirnamalanga, era chain etnanha kala urltakitjatanta. Kurunga enka kornala erinha worritjurna tnalhitjata. ");
INSERT INTO are_vpl VALUES ("LK8_30","072_8_30","LUK","8","30","30","Jesualantama artwa erinha pmarraka, “Rretnya ngunhama unta?” Era angkaka, “Yinga nama rretnya ‘Ntjarra’.” Era lakinha ilalhaka, enka korna ntjarra warta ekuranga kwanala namanga. ");
INSERT INTO are_vpl VALUES ("LK8_31","072_8_31","LUK","8","31","31","Enka korna etnantama Jesuurna ingkaka era etnanha itja tatharrurna naamalhelitjika. ");
INSERT INTO are_vpl VALUES ("LK8_32","072_8_32","LUK","8","32","32","Etinya wara, parta ingkala, pig ntjarrala marna ilkurlanaka. Enka korna etnantama Jesuurna ingkaka era etnanha impurlarrarnitjika pig ntjarrurna irrputjika. Jesuala etnanha impurlarrarnaka. ");
INSERT INTO are_vpl VALUES ("LK8_33","072_8_33","LUK","8","33","33","Enka korna etnantama artwa ekuranga rratamala, pig etnakurnantama irrpuka. Pig etnantama rirterramala parta irnkurna arrtjanamala, kwatja ntjangurna tnyinhaka, alkngontingkaka turta. ");
INSERT INTO are_vpl VALUES ("LK8_34","072_8_34","LUK","8","34","34","Artwa pig ntarntarintja ntjarrala nhanha aramalanga, etna town-urna arrtjanaka, tnukulpa ntjarrurna turta, yia erinha ilarlaputjika. ");
INSERT INTO are_vpl VALUES ("LK8_35","072_8_35","LUK","8","35","35","Pmararinya ntjarrantama pitjika aritjika. Jesuurna etinyerramala, etna artwa nhanganha araka. Era eterrintja marrakartantama naka, mantarraka ekarralhakala turta. Etnantama trerraka. ");
INSERT INTO are_vpl VALUES ("LK8_36","072_8_36","LUK","8","36","36","Relha etnantama, etnala artwa marrerrakala erinha arakala, etna nhanha relha arrpunha ntjarranha turta ilaka. ");
INSERT INTO are_vpl VALUES ("LK8_37","072_8_37","LUK","8","37","37","Kurunga relha pmara Gerasa-arinya ingkarraka Jesuurna pitjika. Etna ekururna ingkaka turta era pmara etnakanhanga lhitjika. Etnataka ekuranga kngarra inthorra trerraka. Jesuanhantama boat-aka ntjimala, kala lhaka. ");
INSERT INTO are_vpl VALUES ("LK8_38","072_8_38","LUK","8","38","38","Jesuanha pula boat-aka ntjilanamangantema, artwa marrerrakala era Jesuanha ilaka, “Yinga ungkwangalela lhitjika antja.” Jesuala pula erinha ilaka, ");
INSERT INTO are_vpl VALUES ("LK8_39","072_8_39","LUK","8","39","39","“Tjina ungkwanganha ntjarrurna alpai. Etnanha turta ilai Altjirrala nganha marrilakala.” Artwa erantama lhaka, era turta town-arinya ingkarrakanha alpmelaka Jesuala erinha marrilakala. ");
INSERT INTO are_vpl VALUES ("LK8_40","072_8_40","LUK","8","40","40","Jesuanha pitjalpumalangantama, relha ingkarraka kangkaka, etna ekura kaaralhakalanga warta. ");
INSERT INTO are_vpl VALUES ("LK8_41","072_8_41","LUK","8","41","41","Arai, artwa nyintantama Jesuurna pitjika, ekuranga urlarra mparalela turta arrarnalhaka. Artwa ekura rretnya naka Jairus. Era synagogue-aka itornka naka. Erantama Jesuurna ingkaka era iltha ekuranhurna pitjitjika. ");
INSERT INTO are_vpl VALUES ("LK8_42","072_8_42","LUK","8","42","42","Kwarra nyintanta ekuranhataka ilutjikerraka. Kwarra erataka 12 years ingkwia ngerra naka. Etna kala lhapalhamanga, relha worla etna Jesuanha parlpapauwurlapuka, ekururna etinyerritjikerramala. ");
INSERT INTO are_vpl VALUES ("LK8_43","072_8_43","LUK","8","43","43","Arrkutja nyinta worla nhanha ekurala naka, erala kala 12 years menta kngarrakarta nakala. Ngangkarala turta erinha yarna kuta marrilakala. ");
INSERT INTO are_vpl VALUES ("LK8_44","072_8_44","LUK","8","44","44","Ingkarnanga pitjimala, era Jesuaka mantarra anpuka, kantja inthorra. Erantama marrerralalhaka. ");
INSERT INTO are_vpl VALUES ("LK8_45","072_8_45","LUK","8","45","45","Jesualantama relha ntjarranha pmarraka, “Ngulama yinganha anpuka?” Relha ingkarraka yiparrarnalhaka. Peter-anhantama angkaka, “Ingkartai, relha worla kngarralataka nganha parlpapauwuma.” ");
INSERT INTO are_vpl VALUES ("LK8_46","072_8_46","LUK","8","46","46","Jesuala pula etnanha ilaka, “Nyintala kunha yinganha anpuka. Yingataka wulhalalhaka, yinga kurrka thaltjerramanga ngerra.” ");
INSERT INTO are_vpl VALUES ("LK8_47","072_8_47","LUK","8","47","47","Arrkutja erantama lhangkaraka era yarna Jesuanga lauwulhamanga. Errowumala era Jesuurna pitjika, ekuranga urlarra turta mparalela arrarnalhaka. Erantama erinha relha ntjarranga alkngatharra ilaka, “Atha nganha anpuka yinga menta namanga. Arai, yinga turta nhanha kala marrerrakalantama nama.” ");
INSERT INTO are_vpl VALUES ("LK8_48","072_8_48","LUK","8","48","48","Jesualantama erinha ilaka, “Kwarra nukai, unta yinganha tnakakalanga, Altjirrala nganha kala marrilaka. Kala tnoatnoa alpai!” ");
INSERT INTO are_vpl VALUES ("LK8_49","072_8_49","LUK","8","49","49","Jesuanha angkamangantema, urrpia Jairus-aka pmaranga pitjika. Etna Jairus-anha ilaka, “Kwarra ungkwanganha kunha kala itja wotha. Itornka erinha kala impai erarrpa lhitjika.” ");
INSERT INTO are_vpl VALUES ("LK8_50","072_8_50","LUK","8","50","50","Angkatja nhanha wumala, Jesuala Jairus-anha ilaka, “Itja trerrai. Yinganha tnakantai, kurunga kwarra ungkwanga kala marrerritjina.” ");
INSERT INTO are_vpl VALUES ("LK8_51","072_8_51","LUK","8","51","51","Jesuanha Jairus-aka ilthakerrakantama. Erantama relha arrpunha ntjarranha parraka itja ekuralela ilthurna irrputjika. Era kala Peter, John, James ntjarrakartanta irrpunhaka, kwarra errilknga ekuranhaka kaarta miakarta turta. ");
INSERT INTO are_vpl VALUES ("LK8_52","072_8_52","LUK","8","52","52","Relha ingkarraka kwarra ekura itnirlanaka, nthorrkngerraka turta. Jesuala pula etnanha ilaka, “Rrangkarra itja itnitjika. Era itja iluka, ankwentama wara.” ");
INSERT INTO are_vpl VALUES ("LK8_53","072_8_53","LUK","8","53","53","Relha etna pula ekura tharraka. Etna kaltja naka kwarra era ilukala. ");
INSERT INTO are_vpl VALUES ("LK8_54","072_8_54","LUK","8","54","54","Kwarra erinha iltjangantama errkumala, Jesuala erinha ilaka, “Kwarrai, kamerrai!” ");
INSERT INTO are_vpl VALUES ("LK8_55","072_8_55","LUK","8","55","55","Kwarra ekura enkantama ekururna pitjalpuka, era turta kala kamerraka. Jesualantama etnanha turnaka, etna kwarra erinha marna ilkutjika nthitjika. ");
INSERT INTO are_vpl VALUES ("LK8_56","072_8_56","LUK","8","56","56","Kaarta mia ekuranha kala tnolkakanta. Jesuala pula erinhatharra turnaka, eratharra itja relha arrpunhanha nhanhiperra alpmelitjika. ");
INSERT INTO are_vpl VALUES ("LK9_1","072_9_1","LUK","9","1","1","Jesuanha 12 etnaka ntangkalhaka. Erantama etnanha ekarltilaka enka korna ntjarranha relhanga unpurlenitjika, relha menta arrpunhakarta ntjarranha turta marrilitjika. ");
INSERT INTO are_vpl VALUES ("LK9_2","072_9_2","LUK","9","2","2","Kurunga era etnanha yairnaka relha ntjarranha ilitjika Altjirranha kala relha ingkarrakaka ntelalhitjikerramanga era Ingkarta etnaka namanga. Era etnanha ilaka turta etna relha menta ntjarranha marrilitjika. ");
INSERT INTO are_vpl VALUES ("LK9_3","072_9_3","LUK","9","3","3","Era etnanha lakinha turta ilaka, “Rrangkarra itja erratitja, thauwa, marna, money, shirt arrpunha turta paka tjaiyaka kngitjika. ");
INSERT INTO are_vpl VALUES ("LK9_4","072_9_4","LUK","9","4","4","Relhala paka rrangkarranha ntangkamanga etnakalela kuterritjika, kala etnakalela kuterrai, rrangkarra anpara lhitjinalpula. ");
INSERT INTO are_vpl VALUES ("LK9_5","072_9_5","LUK","9","5","5","Thunga relha arrpunha ntjarra rrakangkarra antjakunya. Town lenhanga kala rratamala lhai. Town lenhaka urlpmurra turta ingka rrakangkarranhanga ilarnai, etnanha lhalaramala.” ");
INSERT INTO are_vpl VALUES ("LK9_6","072_9_6","LUK","9","6","6","Etna kala lhaka. Etnantama town-arrpaninhurna lhamala Yia Marra erinha ilarlapuka, relha menta ntjarranha turta marrilaka. ");
INSERT INTO are_vpl VALUES ("LK9_7","072_9_7","LUK","9","7","7","King Herod-alantama nhanha ingkarrakiperra wuka. Erantama yarna etarlaritjikerraka. Arrpunha ntjarrala ilaka Altjirrala kula John-anha errilknga ntjarranga kamalhelakala. ");
INSERT INTO are_vpl VALUES ("LK9_8","072_9_8","LUK","9","8","8","Arrpunha ntjarrala ilaka Elijah-anha kula pitjalpukala. Kala arrpunha ntjarrala ilaka Altjirraka urrpia imankinya arrpunha kula kamerrakala. ");
INSERT INTO are_vpl VALUES ("LK9_9","072_9_9","LUK","9","9","9","Herod-anha pula angkaka, “Atha nhanga arrpunha ntjarranha turnaka John-aka kapurta inturnitjika. Ngunhantama artwa arrpunha nhanha, ekuriperrala atha yia kngarra inthorra wuma?” Erantama antja inthorra naka Jesuanha aritjika. ");
INSERT INTO are_vpl VALUES ("LK9_10","072_9_10","LUK","9","10","10","Apostle etnantama Jesuanha yia ilitjalpuka. Jesuanhantama etnakakarta Bethsaida town-urna lhaka, etnarrpa nitjika. ");
INSERT INTO are_vpl VALUES ("LK9_11","072_9_11","LUK","9","11","11","Relha worla etna pula wumalanga Jesuanha pmara arrpunhurna lhakala, etna erinha lurnaka. Etnanha aramala, Jesuanha etnaka kangkaka. Erantama etnanha kaltjinthaka Altjirranha kala relha ingkarrakaka Ingkartanamanga. Era menta ntjarranha turta marrilaka. ");
INSERT INTO are_vpl VALUES ("LK9_12","072_9_12","LUK","9","12","12","Kala ngurrangurra ngerrantama errakalanga, 12 apostle etna Jesuurna pitjimala erinha ilaka, “Relha etnanha kala pmara kurrka ntjarrurna yairnai, town kurrka ntjarrurna turta, marnaka. Nurna kunha pmara worritjala nama.” ");
INSERT INTO are_vpl VALUES ("LK9_13","072_9_13","LUK","9","13","13","Jesuala pula etnanha ilaka, “Rrangkarratitja etnanha marna ilkutjika nthai.” Etna pula angkaka, “Nurnaka kunha marna kurrka 5-anta intama, irrpannga tharra turta. Unta antja nurna lhamala worla kngarra nhanhaka marna buy-emilitjika?” ");
INSERT INTO are_vpl VALUES ("LK9_14","072_9_14","LUK","9","14","14","Artwa 5,000 ngerrataka naka. Jesualantama kurtungurla ekuranha ntjarranha ilaka, “Relha etnanha worlamaworla arrarnalhitjika ilai, nhanga relha 50 ngerra worla nyintaminyintala.” ");
INSERT INTO are_vpl VALUES ("LK9_15","072_9_15","LUK","9","15","15","Kurtungurla etna kala relha etnanha arrarnalhitjika turnaka. Relha etna turta worlamaworla arrarnalhaka. ");
INSERT INTO are_vpl VALUES ("LK9_16","072_9_16","LUK","9","16","16","Jesualantama marna 5, irrpannga tharra etnanha turta inaka. Alkirurnathaka irnaramala, era Altjirranha dangkilaka. Kurunga era marna pa irrpannga etnanha urltakaka. Erantama ungkwaltja etnanha kurtungurla ntjarranha nthaka relha ntjarraka errarnpalhelitjika. ");
INSERT INTO are_vpl VALUES ("LK9_17","072_9_17","LUK","9","17","17","Relha ingkarrakala kala ilkukantama. Etna turta nhalkerraka. Kurtungurla etnantama 12 basket lyulpalyulpilaka marna ungkwaltja ipmintjerrakalakarta. ");
INSERT INTO are_vpl VALUES ("LK9_18","072_9_18","LUK","9","18","18","Arrpunharanga, Jesuanha Kaarta ekuranhurna ingkaka. Kurtungurla ekuranha ntjarra ekuralela nakantema. Kurunga Jesuala etnanha pmarraka, “Ngunhama relha ntjarrala ilama yinga namanga?” ");
INSERT INTO are_vpl VALUES ("LK9_19","072_9_19","LUK","9","19","19","Etna erinha alpmelaka, “Arrpunha ntjarrala ilama unta kula John Kaltjirrpulhelanhelanha era namanga. Arrpunha ntjarrala ilama, Elijah-anha. Arrpunha ntjarrala ilama Altjirrala kula urrpia imankinya arrpunha wotha etathilakala.” ");
INSERT INTO are_vpl VALUES ("LK9_20","072_9_20","LUK","9","20","20","Jesualantama etnanha wotha pmarraka, “Kanha rrangkarraloa? Rrangkarra nukiperra nthakinhala etarlarama? Ngunha inthorrama yinga?” Peter-ala erinha alpmelaka, “Unta nama Altjirraka Krista era, Tangkalhelanha Altjirralala nurnakurna yairnakala.” ");
INSERT INTO are_vpl VALUES ("LK9_21","072_9_21","LUK","9","21","21","Jesualantama etnanha tjatjatuka etna itja inthorra relha arrpunhaka ilitjika, era Krista era namanga. ");
INSERT INTO are_vpl VALUES ("LK9_22","072_9_22","LUK","9","22","22","Jesuanhantama kuta angkaka, “Arai, Relhaka 'Lirakathaka nama kngarra nyingalauwutjika. Kngarripata ntarntarintja ntjarra, priest itornka ntjarra, artwa Intarrangaltha ntjarra turta ekura antjakunyerritjina. Etnantama erinha arrpunha ntjarraka lanthitjina erinha errilknga tutjika. Arlta tharraminyintala pula Altjirrala erinha wotha kamalhelitjina.” ");
INSERT INTO are_vpl VALUES ("LK9_23","072_9_23","LUK","9","23","23","Jesualantama relha ingkarrakanha ilaka, “Thunga relha antja nama nukanga tnaartangala pitjitjika. Era itja wotha eterrintja ekuranhaka kangkwerritjika. Era pula arltamarlta ntolka ekuranha parlapaka tjurnamala kngitjika, athala ntolka nukanha kngamanga ngerra. Kurunga era nukanga tnaartangala pitjitjika. ");
INSERT INTO are_vpl VALUES ("LK9_24","072_9_24","LUK","9","24","24","Arai, relha erala thakerrama etatha nitjikanta, era kala ilutjina. Kanha relha erala relha arrpunha ntjarranha impurlarrarnama erinha errilknga tutjika nukakwia, era kala ngampakalala etatha nitjina. ");
INSERT INTO are_vpl VALUES ("LK9_25","072_9_25","LUK","9","25","25","Thunga relhala Altjirranha etarlaritjikanha yultha ingkarraka inthorra patilama. Erantama anma iluma. Nthakinhantama era nitjina? Era itja ngampakala etatha nitjina. ");
INSERT INTO are_vpl VALUES ("LK9_26","072_9_26","LUK","9","26","26","Arai, relha arrpunha ntjarra lyarta Altjirraka itja kangkama. Lakinhanga relha arrpunha errakarrerrama nukiperra alkngatharra angkitjika, angkatja nukanha paka etnanha alpmelitjika. Relha lenhantama anma nthakinherritjina? Relhaka 'Lira era pitjalpumalanga, era relha ekura errakarrantema erritjina. Relhaka 'Lira era kunha anma pitjalputjina Kaartala erinha ekarltilakalangantama. Era turta angel alkngaltara ntjarrakarta pitjitjina. ");
INSERT INTO are_vpl VALUES ("LK9_27","072_9_27","LUK","9","27","27","Atha pula rrangkarranha nhanha nthurrpa ilama. Relha arrpunha ntjarra etnala lyarta nhanhala nama, etna katha aritjina Altjirranha relha ingkarrakaka Ingkartanamanga, etna ilutjikanhangantema.” ");
INSERT INTO are_vpl VALUES ("LK9_28","072_9_28","LUK","9","28","28","Nhanga lakinha angkamaliperra, arlta 8 ngerra kala yirrakantama. Kurunga Jesuala Peter-anha, John-anha, James-anha turta ntangkaka. Erantama etnakakarta parta kartninyurna ntjika, Altjirrurna ingkitjika. ");
INSERT INTO are_vpl VALUES ("LK9_29","072_9_29","LUK","9","29","29","Jesuanhantama Altjirrurna ingkamalanga, Altjirrala Jesuaka anngerra kngartiwuka, mantarra ekuranha turtantama tjulkuka inthorra. ");
INSERT INTO are_vpl VALUES ("LK9_30","072_9_30","LUK","9","30","30","Artwa tharrantama, Moses Elijah tharra rumerraka, Jesualela angkarraka turta. ");
INSERT INTO are_vpl VALUES ("LK9_31","072_9_31","LUK","9","31","31","Moses eratharra makalaria inthorrantema naka. Eratharrantama Jesuiperra angkaka, nhanga erala Jerusalem-ala anma ilutjinala turta. ");
INSERT INTO are_vpl VALUES ("LK9_32","072_9_32","LUK","9","32","32","Peter ntjarrataka ankwerrakala. Kaarrerramala etna Jesuanha araka, makalaria inthorra, artwa erinhatharra turta, eratharrala Jesualela itnamanga. ");
INSERT INTO are_vpl VALUES ("LK9_33","072_9_33","LUK","9","33","33","Moses Elijah tharra kala lhitjikerramalanga, Peter-ala Jesuanha ilaka, “Kaltjinthanhinthanhai, nurnataka kangkama pmara nhala nitjika. Unta paka antja namanga, nurna kala lyuntja tharraminyinta itamara, ungkwanga nyinta, Moses-aka nyinta, Elijah-aka nyinta.” Peter-anhataka marntilparla wara angkaka. ");
INSERT INTO are_vpl VALUES ("LK9_34","072_9_34","LUK","9","34","34","Peter-anha lakinha angkamalangantema, matarala etnanha korltaka. Kurtungurla etnantama trerraka. ");
INSERT INTO are_vpl VALUES ("LK9_35","072_9_35","LUK","9","35","35","Matara ekuranga Altjirranha angkakantama, “Nhanha kunha 'Lira nuka. Atharrpa erinha urraraka. Rrangkarra kala ekura kangkwerritjika.” ");
INSERT INTO are_vpl VALUES ("LK9_36","072_9_36","LUK","9","36","36","Altjirranha kala angkakalangantama, kurtungurla ntjarrala Jesua erinhanta araka. Etna pula itja relha arrpunhanha ilaka nhanga etnala arakala. Etna nhanha anmanta ilaka. ");
INSERT INTO are_vpl VALUES ("LK9_37","072_9_37","LUK","9","37","37","Kala arlta arrpunhalantama, Jesuanha, kurtungurla tharraminyinta nhanga turta, partanga tnanpuka. Relha worla kngarrantama Jesuurna urlarrakurlarra pitjika. ");
INSERT INTO are_vpl VALUES ("LK9_38","072_9_38","LUK","9","38","38","Artwa nyintantama worla ekuranga Jesuaka ilkarlalhaka, “Kaltjinthanhinthanhai, worra nukanhaka montjamontja ntelalhai. Era kunha worra nyintanta nukanha. ");
INSERT INTO are_vpl VALUES ("LK9_39","072_9_39","LUK","9","39","39","Arai, arrpunharanga enka korna ekururna irrpumalanga, worra era ilkarlalhama. Kurunga enka kornala erinha arnaka ilatuma. Rrakarta ekuranha turtantama alkurrpalkurrperrama. Kurunga erinha porrkaporrka inthorrilamalanta, enka korna era ekuranga wotha rratama. ");
INSERT INTO are_vpl VALUES ("LK9_40","072_9_40","LUK","9","40","40","Yinga kurtungurla ungkwanganha ntjarrurna ingkaka etna enka korna erinha unputjika, etna pula erinha yarna unpuka.” ");
INSERT INTO are_vpl VALUES ("LK9_41","072_9_41","LUK","9","41","41","Jesualantama etnanha ilaka, “Rrangkarrataka arrthata, rrangkarra turta Altjirranha itja tnakama. Kuta inthorrama yinga rrakangkarralela nitjika, rrangkarranha kaltjinthitjika turta? Rrangkarrataka yinganha porrkaporrkilama.” Erantama kaarta ekuranha ilaka, “Worra erinha nukurna kngitjai.” ");
INSERT INTO are_vpl VALUES ("LK9_42","072_9_42","LUK","9","42","42","Etna worra erinha ekururna kngitjimalangantema, enka kornala worra erinha mpurlpampakaka, erinha arnaka ilatuka turta. Jesuala pula enka korna erinha parraka, worra erinha marrilaka turta. Kurunga era erinha kaarta ekuranhurna nthitjalpuka. ");
INSERT INTO are_vpl VALUES ("LK9_43","072_9_43","LUK","9","43","43","Relha etna pula tnolkaka, Altjirranha ekarlta inthorra ntelalhakalanga. Relha etna nhanhiperra angkarramalangantema, Jesuala kurtungurla ekuranha ntjarranha ilaka. ");
INSERT INTO are_vpl VALUES ("LK9_44","072_9_44","LUK","9","44","44","“Montja inthorrala wurrirrai, angkatja athala rrangkarranha ilitjinala. Arai, etnataka Relhaka 'Lira erinha leltjaka lanthitjina.” ");
INSERT INTO are_vpl VALUES ("LK9_45","072_9_45","LUK","9","45","45","Kurtungurla etna pula angkatja nhanha itja lhangkaraka, Altjirrala nhanha etnakanga lauwukalanga. Etna pula trerraka turta Jesuanha angkatja ekuriperra pmarritjika. ");
INSERT INTO are_vpl VALUES ("LK9_46","072_9_46","LUK","9","46","46","Jesuaka kurtungurla ntjarra iwurrakantama, lakinha pmarrarramala, “Nurnakanga ngunhama arrpunha ntjarraka itornka nama?” ");
INSERT INTO are_vpl VALUES ("LK9_47","072_9_47","LUK","9","47","47","Jesuanha kala eterrintja etnakanhaka kaltja naka. Erantama katjia nyinta inamala, katjia erinha ekuranga kutaka ingkairnaka. ");
INSERT INTO are_vpl VALUES ("LK9_48","072_9_48","LUK","9","48","48","Erantama etnanha ilaka, “Relha erala katjia nhanhaka kangkintja ntelalhama, yinganha etarlaramala, era nuka kangkintja ntelalhama. Relha erala nuka kangkintja ntelalhama, era kala ekura kangkintja ntelalhama, erala yinganha yairnakala. Arai, rrakangkarranga artwa erala tjurnalhitjikanha, erataka itornka nama.” ");
INSERT INTO are_vpl VALUES ("LK9_49","072_9_49","LUK","9","49","49","John-ala Jesuanha ilaka, “Kaltjinthanhinthanhai, nurna artwa nyintanha araka enka korna ntjarranha relha ntjarranga unpumanga, rretnya ungkwanganha ilamala. Nurnantama erinha parraka, era itja worla nurnakanhanga namanga.” ");
INSERT INTO are_vpl VALUES ("LK9_50","072_9_50","LUK","9","50","50","Jesuala pula erinha ilaka, “Rrangkarra erinha itja parritjika. Arai, relha erala rrakangkarra irrpaltherritjikanha, era kala rrakangkarra tjina nama.” ");
INSERT INTO are_vpl VALUES ("LK9_51","072_9_51","LUK","9","51","51","Antala nhanga Jesuanha wotha alkirurna alputjika kala etinyerrakalangantama, Jesuanha eterraka kala Jerusalem-urna lhitjikantaparra. ");
INSERT INTO are_vpl VALUES ("LK9_52","072_9_52","LUK","9","52","52","Erantama urrpia yairnaka town kurrka nyinturna Samaria-ala, ekura pmara arltaritjika, nhanga intitjikalkakwia. Urrpia etna lhaka. Town kurrka ekuraka erritjalhamala, etna pmaraka yonthaka. ");
INSERT INTO are_vpl VALUES ("LK9_53","072_9_53","LUK","9","53","53","Pmararinya ntjarra pula Jesuaka antjakunya naka, era Jerusalem-urna lhamanga. ");
INSERT INTO are_vpl VALUES ("LK9_54","072_9_54","LUK","9","54","54","Nhanha aramala, kurtungurla tharrala, James John tharrala Jesuanha pmarraka, “Ingkartai, unta antjama nama nurna Altjirrurna ingkitjika era ura alkiranga yairnitjika, town kurrka nhanha yirralhelitjika?” ");
INSERT INTO are_vpl VALUES ("LK9_55","072_9_55","LUK","9","55","55","Jesuala pula erinhatharra alkngatharra rralthaka. ");
INSERT INTO are_vpl VALUES ("LK9_56","072_9_56","LUK","9","56","56","Etnantama pmara kurrka arrpunhurna lhaka. ");
INSERT INTO are_vpl VALUES ("LK9_57","072_9_57","LUK","9","57","57","Etna tjaiyala lhapalhamalanga, artwa nyintala Jesuanha ilaka, “Pmara ekururnala unta lhamanga, yinga kala ungkwanganga tnaartangala lhitjina.” ");
INSERT INTO are_vpl VALUES ("LK9_58","072_9_58","LUK","9","58","58","Jesuala erinha ilaka, “Kngulya itnuraka lhunga intama, thepaka turta antjwa. Kanha Relhaka 'Lira ilthakunyala nama.” ");
INSERT INTO are_vpl VALUES ("LK9_59","072_9_59","LUK","9","59","59","Jesualantama artwa arrpunhanha ntangkaka, “Nukanga tnaartangala pitjai.” Artwa era pula angkaka, “Yinganha impurlarrarnai kaarta nukanharrka tintjiwutjika.” ");
INSERT INTO are_vpl VALUES ("LK9_60","072_9_60","LUK","9","60","60","Jesuala pula erinha ilaka, “Relha errilknga ntjarranha impai errilknga etnakanha tintjiwutjika. Unta pula lhai relha arrpunha ntjarranha ilitjika Altjirranha kala relha ingkarrakaka Ingkarta nama.” ");
INSERT INTO are_vpl VALUES ("LK9_61","072_9_61","LUK","9","61","61","Kurunga artwa arrpunhantama Jesuurna angkaka, “Ingkartai, yinga kala ungkwanganga tnaartangala lhitjina. Unta pula yinganha impurlarrarnai tjina nukanha ntjarranharrka ararlalputjika.” ");
INSERT INTO are_vpl VALUES ("LK9_62","072_9_62","LUK","9","62","62","Jesuala erinha ilaka, “Relha erala nukanga tnaartangala pitjitjika antja, era itja wotha ilkngaralhitjika. Relha erala ilkngaralhama, era Altjirraka pmara kutathurna itja irrputjina.” ");
INSERT INTO are_vpl VALUES ("LK10_1","072_10_1","LUK","10","1","1","Nhanhiperra Ingkartala artwa 72 arrpunha urraraka, etnanha turta urrpia yairnaka town kurrka ntjarrurna, town kngarritja ntjarrurna turta. Era etnanha tharramatharra kuta yairnaka, ekuranga arrkurla lhitjika. ");
INSERT INTO are_vpl VALUES ("LK10_2","072_10_2","LUK","10","2","2","Era etnanha ilaka, “Arai, relha ntjarra inthorrala Altjirraka Angkatja wutjika antja. Altjirranha turta antja nama etna angkatja ekuranha wutjika. Urrpia etna pula urrputja inthorrarrpala. Lakinhanga rrangkarra Altjirrurna ingkitjika, era urrpia ntjarra urraritjika, etnanha turta relha ntjarrurna yairnitjika, relha etnanha angkatja ekuranha ilitjika. ");
INSERT INTO are_vpl VALUES ("LK10_3","072_10_3","LUK","10","3","3","Kalantama rrangkarra lharrirrai. Atha rrangkarranha sheep ngwanga ntjarra ngerra yairnama, kngulya itnura ntjarranga mpopurna. ");
INSERT INTO are_vpl VALUES ("LK10_4","072_10_4","LUK","10","4","4","Rrangkarra itja money paka, thauwa paka, sandal paka kngitjika. Rrangkarra turta itja relha arrpunha ntjarranha anparnitjika, rrangkarra tjaiyala lhamanga. ");
INSERT INTO are_vpl VALUES ("LK10_5","072_10_5","LUK","10","5","5","Rrangkarra ilthaka irrpumalanga, rrangkarra arrkurla ilthala namala ntjarranha lakinha ilitjika, ‘Altjirranha rrakangkarra rilhera ntelalhama.’ ");
INSERT INTO are_vpl VALUES ("LK10_6","072_10_6","LUK","10","6","6","Relha etna paka Altjirraka kangkamanga, Altjirranha etnaka nthurrpa rilhera ntelalhitjina. Itjanga paka, itja kutala. ");
INSERT INTO are_vpl VALUES ("LK10_7","072_10_7","LUK","10","7","7","Kala iltha nyintalanta kuterrai. Kunpala turta marnalka ilkwai, etnala rrangkarranha ilkutjika nthamanga. Nhanha kunha urrkapunhapunhakathaka nama, arrpunhala erinha kwartiwutjika. Rrangkarra pula itja iltha nyintalarrka nitjika, kurunga arrpunhurnantama lhitjika. Kala iltha nyintalanta kuterrai. ");
INSERT INTO are_vpl VALUES ("LK10_8","072_10_8","LUK","10","8","8","“Rrangkarra town-urna irrpumalanga, relha etna turta rrakangkarra kangkamanga, kala kunpala ilkwai marna etnala rrangkarranha nthamanga. ");
INSERT INTO are_vpl VALUES ("LK10_9","072_10_9","LUK","10","9","9","Relha arrpunha ntjarra paka menta namanga, etnanha marrilai. Relha ingkarrakanha ilai Altjirranha ntelalhitjina era relha ingkarrakaka Ingkartanamanga. ");
INSERT INTO are_vpl VALUES ("LK10_10","072_10_10","LUK","10","10","10","“Rrangkarra pula town-urna irrpumanga, relha etna turta rrakangkarra antjakunya namanga, rrangkarra relha etnanha alkngatharra ilitjika, ");
INSERT INTO are_vpl VALUES ("LK10_11","072_10_11","LUK","10","11","11","‘Arai, nurna pmara rrakangkarranhaka urlpmurra turta ingkanga ilarnama, rrangkarranha lhalaramala. Rrangkarra pula kaltja nitjika Altjirranha ntelalhitjina era relha ingkarrakaka Ingkartanamanga’. ");
INSERT INTO are_vpl VALUES ("LK10_12","072_10_12","LUK","10","12","12","Atha rrangkarranha nhanha turta ilama. Altjirranha anma pitjimalanga relha ingkarrakanha tjiperrawutjika, era relha Sodom-arinya ntjarranha kurrkalkura rrarrathala tutjina. Kanha relha town lenharinya ntjarranha era kngarralkurala rrarrathala tutjina.” ");
INSERT INTO are_vpl VALUES ("LK10_13","072_10_13","LUK","10","13","13","“Relha Chorazin-arinya ntjarrai, rrangkarra nakapakarla inthorra nitjina. Relha Bethsaida-arinya ntjarrai, rrangkarra turta nakapakarla inthorra nitjina. Atha rrakangkarranga alkngatharra tjatjikarta ntjarra urrkapuka. Atha paka tjatjikarta nhanha etnanha relha Tyre-arinya urlarra urrkapukalanga, relha Sidon-arinya ntjarranga urlarra turta, etna pmara imanka Altjirrurna toperramara. Etna kala ltarrpaka mantarraka ekarralhamara, ilpminya turta kapurtaka arrarnamara. ");
INSERT INTO are_vpl VALUES ("LK10_14","072_10_14","LUK","10","14","14","Altjirranha pitjimalanga relhanha tjiperrawutjika, nhanha rukaralkura nitjina relha Tyre-arinya ntjarraka, relha Sidon-arinya ntjarraka turta, nhanhala rrakangkarra nitjinangatjina. ");
INSERT INTO are_vpl VALUES ("LK10_15","072_10_15","LUK","10","15","15","“Relha Capernaum-arinya ntjarrai, rrangkarra etarlarama Altjirrala kula rrangkarranha alkirurna kngitjinala. Itjanga lhai! Rrangkarranha pula Altjirrala tatharrurnatitja naamalhelitjina. ");
INSERT INTO are_vpl VALUES ("LK10_16","072_10_16","LUK","10","16","16","“Arai, relha erala rrakangkarra kangkwerrama, era nuka kangkwerrama. Relha erala rrakangkarra antjakunya nama, era nuka antjakunya nama. Relha erala nuka antjakunya nama, erataka ekura antjakunya nama, erala yinganha yairnakala.” ");
INSERT INTO are_vpl VALUES ("LK10_17","072_10_17","LUK","10","17","17","Urrpia 72 nhanga ntjarra arrkana inthorra pitjalpuka, lakinha angkamala, “Ingkartai, enka korna etna turta nurnaka kangkwerrakau, nurna etnanha rretnya ungkwanganhala unpumanga.” ");
INSERT INTO are_vpl VALUES ("LK10_18","072_10_18","LUK","10","18","18","Jesuala etnanha ilaka, “Atha Satan-anha araka alkiranga tnyimanga, kwatjala lharrkamanga ngerra. ");
INSERT INTO are_vpl VALUES ("LK10_19","072_10_19","LUK","10","19","19","Arai, atha rrangkarranha ekarltilaka, rrangkarra errintja ntjarranha, Satan-anha turta nakapakarlilitjika. Etna turta rrangkarranha yarna kapanha kornilitjina. ");
INSERT INTO are_vpl VALUES ("LK10_20","072_10_20","LUK","10","20","20","Arai, rrangkarra kunha kangkama, rrangkarra errintja ntjarranha pmakwinamanga. Atha pula rrangkarranha ilama, rrangkarra nhanhakanta kangkitjika, Altjirrala rretnya rrakangkarranha pepa ekuranhaka intalhelakalanga, alkirala.” ");
INSERT INTO are_vpl VALUES ("LK10_21","072_10_21","LUK","10","21","21","Jesuanha nhanga lakinha angkamalanga, Enka Alkngaltarala erinha arrkanilaka. Erantama Altjirranha ilaka, “Kaartai, untala Ingkarta nama alkirala alhala turta. Atha nganha dangkilama, unta yia nhanha ingkarraka relha kornakorna ntjarraka nentilakalanga, itja relha kaltja ntjarraka, inangkarla ntjarraka turta. Kaartai, untarrpa kunha lakinha ntelalhitjika antja naka. ");
INSERT INTO are_vpl VALUES ("LK10_22","072_10_22","LUK","10","22","22","“Arai, Kaartala yinganha ingkairnaka relha ingkarrakaka Ingkarta nitjika. Era turta yinganha ilaka erala eterramala ingkarrakaka. Relha nyinta itja 'Liraka kaltja, Kaarta eranta wara. Relha nyinta itja Kaartaka kaltja, 'Lira eranta wara. 'Lira era turta Kaarta erinha relha ekura imarnama, ekurala 'Lira era antja nama erinha imarnitjika.” ");
INSERT INTO are_vpl VALUES ("LK10_23","072_10_23","LUK","10","23","23","Kala etnarrpantama namalanga, Jesuala kurtungurla ekuranha ntjarranha ilaka, “Relha etnala nhanha ingkarraka arama, nhanga rrangkarrala arama, etna arrkana nama. ");
INSERT INTO are_vpl VALUES ("LK10_24","072_10_24","LUK","10","24","24","Altjirraka urrpia imankinya ntjarra, king imankinya ntjarra turta, etna antja naka nhanha aritjika rrangkarrala lyarta aramanga, etna pula nhanha itja araka. Etna turta antja naka angkatja nukanha wutjika, angkatja nhanga rrangkarrala lyarta wuma, etna pula nhanha itja wuka.” ");
INSERT INTO are_vpl VALUES ("LK10_25","072_10_25","LUK","10","25","25","Arai, artwa Intarrangaltha nyintantama kamerramala Jesuanha arrkarnamala pmarraka, “Kaltjinthanhinthanhai, nthakinhama yinga ntelalhitjika yinga Altjirraka pmarala ngampakala etatha nitjinanga?” ");
INSERT INTO are_vpl VALUES ("LK10_26","072_10_26","LUK","10","26","26","Jesuala erinha pmarraka, “Iwunhama Altjirraka Angkatjala ilama? Nthakinha unta ekurala read-erraka?” ");
INSERT INTO are_vpl VALUES ("LK10_27","072_10_27","LUK","10","27","27","Era angkaka, “Unta Ingkarta Altjirra ungkwanganhaka kngarra inthorra kangkitjika. Unta erinhanta tnakitjika. Unta ekuranta kangkwerritjika. Unta ekura kuta eterritjika. Unta turta relha arrpunha ntjarraka kangkitjika, untala ungkwangararrpa kangkamanga ngerra.” ");
INSERT INTO are_vpl VALUES ("LK10_28","072_10_28","LUK","10","28","28","Jesuala erinha ilaka, “Unta kala yinganha arratja alpmelaka. Turnintja nhanha tharraka kangkwerrai, kurunga unta Altjirraka pmarala ngampakala etatha nitjina.” ");
INSERT INTO are_vpl VALUES ("LK10_29","072_10_29","LUK","10","29","29","Artwa Intarrangaltha era etarlaraka era kula turnintja nhanha tharraka kala arratja kangkwerramanga. Lakinhanga era Jesuanha wotha pmarraka, “Relha Lorinyaka turtama yinga kangkintja ntelalhitjika?” ");
INSERT INTO are_vpl VALUES ("LK10_30","072_10_30","LUK","10","30","30","Jesuala erinha yia nhanha alpmelaka. “Artwa nyinta Jerusalem-anga Jericho town-urna lhaka. Era tjaiyala lhapalhamanga, artwa nyilkngampa ntjarrala erinha errkuka. Mantarra ekuranhalka inamala, etna erinha tumala kala ilutjikanta impurlalhaka. ");
INSERT INTO are_vpl VALUES ("LK10_31","072_10_31","LUK","10","31","31","“Artwa priest nyintantama tjaiya lenhala pitjika. Era artwa erinha araka, maamakarta ilkaarta intamanga. Era pula parrpa anparerraka. ");
INSERT INTO are_vpl VALUES ("LK10_32","072_10_32","LUK","10","32","32","Artwa Levite-ntama pitjika. Era turta artwa erinha arakantema, maamakarta ilkaarta intamanga. Era turta pula parrpa anparerrakantema. ");
INSERT INTO are_vpl VALUES ("LK10_33","072_10_33","LUK","10","33","33","“Kurunga artwa Samaria-arinya nyintantama pitjika. Era artwa erinha araka, maamakarta ilkaarta intamanga. Era pula ekura konyerrakala. ");
INSERT INTO are_vpl VALUES ("LK10_34","072_10_34","LUK","10","34","34","Era artwa ekura maama ntirala, wine-ala turta parnaka, maama etnanha mantarrala turta yirnaka. Kurunga artwa Samaria-arinya era artwa maamakarta erinha donkey ekuranhaka tjurnaka. Era erinha relha epinya intanhintanhaka ilthurna turta kngaka. Era erinha ntarntaraka turta. ");
INSERT INTO are_vpl VALUES ("LK10_35","072_10_35","LUK","10","35","35","Kala ingutnhalantama, anpara lhitjinala, era ilthakurtwia erinha money nthaka. Era erinha ilaka, “Artwa maamakarta erinha ntarntarau! Era paka kuta ngerra ilkaarta intamanga, anma yinga pitjalpumalanga, atha nganha money wotha nthitjina.” ");
INSERT INTO are_vpl VALUES ("LK10_36","072_10_36","LUK","10","36","36","Jesualantama artwa Intarrangaltha erinha pmarraka, “Nthakinhantama unta etarlarama? Artwa tharraminyinta nhanha etnakanga, etnala artwa maamakarta erinha tjaiyaka arakala, ngunha paka ekura kangkintja ntelalhaka?” ");
INSERT INTO are_vpl VALUES ("LK10_37","072_10_37","LUK","10","37","37","Artwa Intarrangaltha era angkaka, “Lenha era kunha, erala ekura montjamontja ntelalhakala.” Jesualantama erinha ilaka, “Unta turtantama kangkintja ntelalhai, artwa Samaria-arinya erala kangkintja ntelalhakala ngerra.” ");
INSERT INTO are_vpl VALUES ("LK10_38","072_10_38","LUK","10","38","38","Urntwarra lhamala, Jesuanha town kurrka nyinturnantama irrpunhaka. Arrkutja nyinta town ekurala naka, rretnya ekura Martha. Era Jesuanha iltha ekuranhurna ntangkaka, yatjarra narlalputjika. ");
INSERT INTO are_vpl VALUES ("LK10_39","072_10_39","LUK","10","39","39","Martha-aka tjia, rretnya ekura Mary, era ilthala nakantema. Relha ntjarra pitjika Jesuanha wutjika. Jesuala etnanha kaltjinthamalanga, Mary-anha Jesuanga etinya arrarnalhaka, erinha wurlanitjika. ");
INSERT INTO are_vpl VALUES ("LK10_40","072_10_40","LUK","10","40","40","Kanha Martha-anha parrpartilalhakala marnaka kngarra urrkapumala. Jesuanga itnatjalhamalantama, Martha-ala erinha ilaka, “Ingkartai, unta kunpalala ararlanama yinga nyintanta kngarra urrkapumanga? Unta Mary-anha ilai ilirna tangitjala marnaka urrkaputjika!” ");
INSERT INTO are_vpl VALUES ("LK10_41","072_10_41","LUK","10","41","41","Ingkartala pula erinha ilaka, “Martha, tjina nukai, untataka marniperra kngarra eterramala parrpartilalhamarrpa. ");
INSERT INTO are_vpl VALUES ("LK10_42","072_10_42","LUK","10","42","42","Nyintanta kunha tjiparra nama, yinganha wurlanitjika. Mary-ala yinganha wurlanama. Athantama erinha itja parritjina.” ");
INSERT INTO are_vpl VALUES ("LK11_1","072_11_1","LUK","11","1","1","Arrpunharanga Jesuanha Kaarta ekuranhurna ingkamalanga, kurtungurla ekuranha ntjarra ekuralela nakantema. Era kala ingkakalangantama, kurtungurla ekuranha arrpunhala erinha pmarraka, “Ingkartai, nurnanha kaltjinthai Altjirrurna ingkitjika, nhanga John-alala kurtungurla ekuranha ntjarra kaltjinthakala ngerra.” ");
INSERT INTO are_vpl VALUES ("LK11_2","072_11_2","LUK","11","2","2","Jesualantama etnanha ilaka, “Rrangkarra Altjirrurna ingkamalanga, rrangkarra lakinha angkitjika, ‘Kaartai, relha ingkarrakanha kaltjinthai rretnya ungkwanganha arratjanta ilitjika. Pitjai, relha ingkarrakaka ntelalhitjika unta Ingkartanamanga. ");
INSERT INTO are_vpl VALUES ("LK11_3","072_11_3","LUK","11","3","3","Marna nurnakanha nurnanha arltamarlta nthai. ");
INSERT INTO are_vpl VALUES ("LK11_4","072_11_4","LUK","11","4","4","Korna nurnakanha iwai, nurnala relha arrpunhaka korna iwumanga ngerra. Nurna arrkarnintjurnerramalanga, nurnanha tnyinai.’ ");
INSERT INTO are_vpl VALUES ("LK11_5","072_11_5","LUK","11","5","5","Jesualantama etnanha ilaka, “Thunga ungkwanga tjina intama. Untantama ekururna ingwa mpopala lhama, ekura enkama turta, ‘Tjinai, yinganha marna urrputja nthai. ");
INSERT INTO are_vpl VALUES ("LK11_6","072_11_6","LUK","11","6","6","Tjina nukanha arrpunha lyarta nhanha nukurna pitjika. Nuka turta marna itja intama erinha ilkutjika nthitjika.’ ");
INSERT INTO are_vpl VALUES ("LK11_7","072_11_7","LUK","11","7","7","Thunga turta tjina ungkwanganha, ungkwangurna lakinha angkitjina, ‘Yinganha porrkaporrkilitjalai. Arai, atha kala reoa nukanha twantaka, katjia nukanha ntjarra turta kala nukalela ntjamala ankwentama. Yinga yarna wotha kamerrama nganha marna nthitjika.’ ");
INSERT INTO are_vpl VALUES ("LK11_8","072_11_8","LUK","11","8","8","“Atha rrangkarranha iliai,” Jesuanha kuta angkaka, “tjina ungkwanganhala nganha itja marna nthitjina unta tjina ekuranha namanga. Era pula kamerramala nganha marna nthitjina, unta erinha kuta pmarralanamanga warta. ");
INSERT INTO are_vpl VALUES ("LK11_9","072_11_9","LUK","11","9","9","“Lakinhanga atha rrangkarranha ilama, Altjirrurna ingkai, kurunga era rrangkarranha kala wutjina. Altjirraka yonthai, kurunga rrangkarra erinha kala arltaritjina. Altjirraka reoa iltaratwai, kurunga era rrakangkarra kala altjurilitjina. ");
INSERT INTO are_vpl VALUES ("LK11_10","072_11_10","LUK","11","10","10","Arai, relha nyintaminyinta erala Altjirrurna ingkama, ekura Altjirranha kangkwerritjina. Relha nyintaminyinta erala Altjirraka yonthama, era erinha kala arltaritjina. Relha nyintaminyinta erala Altjirraka reoa iltaratuma, ekura Altjirrala kala altjurilitjina. ");
INSERT INTO are_vpl VALUES ("LK11_11","072_11_11","LUK","11","11","11","“Unta paka kaarta namanga, 'lira ungkwanga turta kara irrpanngaka enkamanga, unta erinha apma nthitjina? ");
INSERT INTO are_vpl VALUES ("LK11_12","072_11_12","LUK","11","12","12","Era paka kara kwartaka enkamanga, unta erinha tnatatha nthitjina? Itja kunha. ");
INSERT INTO are_vpl VALUES ("LK11_13","072_11_13","LUK","11","13","13","Relha korna rrangkarra, rrangkarra kaltja 'lira rrakangkarranha yultha marra nthitjika. Wothalkura Kaarta Alkirarinyala Enka Alkngaltara erinha rrakangkarrurna yairnitjina, rrangkarra ekururna ingkamanga.” ");
INSERT INTO are_vpl VALUES ("LK11_14","072_11_14","LUK","11","14","14","Jesuala enka korna artwa nyintanga unpurlenaka. Enka korna nhanha erataka artwa erinha angkatjakunyilakala. Jesuala warta enka korna erinha unpurlenaka, kanha artwa era angkakala. Nhanha aramala, relha worla etna tnolkaka. ");
INSERT INTO are_vpl VALUES ("LK11_15","072_11_15","LUK","11","15","15","Arrpunha ntjarrala pula ilaka, “Artwa nhanhalataka enka korna ntjarranha unpurlenama Beelzebul-ala erinha ekarltilamanga.” Beelzebul erataka errintja ntjarraka itornka naka. ");
INSERT INTO are_vpl VALUES ("LK11_16","072_11_16","LUK","11","16","16","Arrpunha ntjarra pula antja naka Jesuala etnaka tjatjikarta ntelitjika, etna kaltja nitjinanga Altjirrala erinha nthurrpa yairnakala. ");
INSERT INTO are_vpl VALUES ("LK11_17","072_11_17","LUK","11","17","17","Jesuanha kala kaltja naka etnala eterramalaka. Erantama etnanha ilaka, “Relha pmararinya ntjarra leltjakaleltjerramanga, pmara etnaka kala ipmintjerritjina. Ramarama turta. Etna leltjakaleltjerramanga, etna kala yirritjina. ");
INSERT INTO are_vpl VALUES ("LK11_18","072_11_18","LUK","11","18","18","Satan-ala paka enka korna ntjarranha unpurlenamanga, Satan-aka worla turta kala leltjakaleltjerrakala nama. Etna turtantama yirritjinantema. Nthakinhantama rrangkarra angkama atha kula errintja ntjarranha unpurlenamanga, Beelzebul-ala yinganha ekarltilakalanga? ");
INSERT INTO are_vpl VALUES ("LK11_19","072_11_19","LUK","11","19","19","Arai, rrangkarra angkama atha kula enka korna ntjarranha unpurlenama, Beelzebul-ala yinganha ekarltilakalanga. Ngunhalantama rrangkarranha ekarltilama enka korna etnanha unpurlenitjika? ");
INSERT INTO are_vpl VALUES ("LK11_20","072_11_20","LUK","11","20","20","Atha pula enka korna etnanha unpurlenamanga Altjirrala yinganha ekarltilakalanga, rrangkarra kaltja nitjika Altjirranha relha ingkarrakaka ntelalhamanga era Ingkartanamanga. ");
INSERT INTO are_vpl VALUES ("LK11_21","072_11_21","LUK","11","21","21","“Arai, artwa ekarltala paka yultha ekuranha ntarntaramanga, errauwiala, yultha etna marra kuta iltha ekuranhala intitjina. ");
INSERT INTO are_vpl VALUES ("LK11_22","072_11_22","LUK","11","22","22","Thunga pula artwa ekarltalkura pitjima. Era erinha pmakwinama turta. Kurunga artwa ekarltalkura era kala errauwia ekuranha rakama, errauwia nhanga ekurakartala era tnakalhakala, era turta yultha ekuranha errarnpalhelama. ");
INSERT INTO are_vpl VALUES ("LK11_23","072_11_23","LUK","11","23","23","“Relha erala itja tjina nuka nama, era kala leltja nuka nama. Relha erala itja nukalela porta urrkapuma, relhanha Altjirrurna rretjingitjika, era kala relha etnanha unpumala.” ");
INSERT INTO are_vpl VALUES ("LK11_24","072_11_24","LUK","11","24","24","“Arai, enka korna paka relhanga rratamanga, era worritjala nthulapuma, pmaraka yonthamala. Pmaraka yarna yonthamala, enka korna era lakinha angkama, ‘Yinga alputjina, pmara yingala rratakala ekururna.’ ");
INSERT INTO are_vpl VALUES ("LK11_25","072_11_25","LUK","11","25","25","Pmara ekururna pitjalpumala era arama relha era pmara erinha ilkngikala, intortilakala turta. ");
INSERT INTO are_vpl VALUES ("LK11_26","072_11_26","LUK","11","26","26","Erantama lhamala enka kornalkura 7 inarlalhama. Etnantama porta pmara intortilakala ekururna irrpuma, kuterrama turta. Relha erantama imampurlalkura nama arrkurlangatjina.” ");
INSERT INTO are_vpl VALUES ("LK11_27","072_11_27","LUK","11","27","27","Jesuanha nhanga angkamangantema, arrkutja nyinta, erala worla lenhala nakala, era ilkamala angkaka, “Altjirranha kunha mia ungkwanganhaka kangkintja kngarra ntelalhaka.” ");
INSERT INTO are_vpl VALUES ("LK11_28","072_11_28","LUK","11","28","28","Jesuanha pula angkaka, “Nthurrpa. Altjirranha pula relha lenha ntjarraka kngarralkura kangkintja ntelalhama, etnala Altjirraka Angkatja wumanga, ekura kangkwerramanga turta.” ");
INSERT INTO are_vpl VALUES ("LK11_29","072_11_29","LUK","11","29","29","Relha worla etna kngarrerramanga, Jesuala etnanha ilaka, “Relha lyartala namala ntjarrataka korna. Etna antja nama atha etnaka tjatjikarta alkirarinya ntelitjika. Atha pula etnanha itja kuta tjatjikarta ntelitjina, tjatjikarta nhanga Altjirralala Jonah-anha ntelakalanta wara. ");
INSERT INTO are_vpl VALUES ("LK11_30","072_11_30","LUK","11","30","30","Jonah-ala kunha relha Nineveh-arinya ntjarranha tjatjatuka. Lakinha ngerra Relhaka 'Lirala relha ntjarranha tjatjatumantema. ");
INSERT INTO are_vpl VALUES ("LK11_31","072_11_31","LUK","11","31","31","Altjirranha pitjimalanga relha ingkarrakanha tjiperrawutjika, relha Sheba-arinya ntjarraka queen-ala rrangkarranha ilparnitjina. Era kunha pmara ilanganga pitjikala King Solomon-anha wutjika, era inangkarla inthorra angkamanga. Lyarta pula artwa nyintala rrangkarranha kaltjinthama, erala Solomon-anga inangkarlalkura nama. ");
INSERT INTO are_vpl VALUES ("LK11_32","072_11_32","LUK","11","32","32","Relha Nineveh-arinya ntjarrala turta rrangkarranha ilparnitjina. Etna kunha toperraka Jonah-ala etnanha tjatjatumalanga. Lyarta pula artwa nyinta nhanhala nama erala rrangkarranha angkatja ekarltalkurala tjatjatuma.” ");
INSERT INTO are_vpl VALUES ("LK11_33","072_11_33","LUK","11","33","33","“Relhala irna alknganthakanha etamanga, era erinha itja korltama. Era pula alkngantha erinha table-akatitja arrarnama, relha nhanga ilthaka irrpentjimalanga etna parrtja erinha aritjinanga. ");
INSERT INTO are_vpl VALUES ("LK11_34","072_11_34","LUK","11","34","34","Unta paka kangkamanga relha arratja ntelalhamanga, kurunga unta turta arratja eterritjina. Unta pula kangkamanga relha korna ntelalhamanga, kurunga unta turta kornaka lherritjina. Kurunga unta turtantama korna kuta ntelalhitjina. ");
INSERT INTO are_vpl VALUES ("LK11_35","072_11_35","LUK","11","35","35","Untantama aralhai, unta thakerrakitja relhanha aritjika era korna ntelalhamanga. ");
INSERT INTO are_vpl VALUES ("LK11_36","072_11_36","LUK","11","36","36","Unta pula thakerramanga relhanha aritjika era arratja ntelalhamanga, kurunga unta turta arratja eterritjina, arratja ntelalhitjina.” ");
INSERT INTO are_vpl VALUES ("LK11_37","072_11_37","LUK","11","37","37","Jesuanha angkamalangantema, artwa Pharisee-ala erinha iltha ekuranhurna ntangkaka, marnaka. Ilthaka irrpunhamala, Jesuanha kala marnaka arrarnalhakanta. ");
INSERT INTO are_vpl VALUES ("LK11_38","072_11_38","LUK","11","38","38","Nhanha aramala artwa Pharisee era tnolkaka, Jesuanha itja iltja ilkngilhakalangarrka, marna ilkutjinala. ");
INSERT INTO are_vpl VALUES ("LK11_39","072_11_39","LUK","11","39","39","Ingkartalantama erinha ilaka, “Artwa Pharisee rrangkarrataka mpurrka rrakangkarranhanta ilkngima, nhanga relhalala tjampita, plate ekuranha turta ilkngima. Kanha eterrintja rrakangkarranha korna kutala nama. Rrangkarra yulthalka nyilkngala initjika kuta lherrama. ");
INSERT INTO are_vpl VALUES ("LK11_40","072_11_40","LUK","11","40","40","Rirta ntjarrai. Altjirrala kunha relhaka eterrintja turta arrpmarnaka, itja mpurrkanta. ");
INSERT INTO are_vpl VALUES ("LK11_41","072_11_41","LUK","11","41","41","Rrangkarra relha ilkngara ntjarraka kangkintja ntelalhai, kurunga rrangkarra kala Altjirranga urlarra arratja ntelalhitjina. ");
INSERT INTO are_vpl VALUES ("LK11_42","072_11_42","LUK","11","42","42","“Artwa Pharisee ntjarrai, rrangkarrataka imampurla kngarra nitjina. Rrangkarra kunha ngkulpalka, paraltjalka Altjirranha tjauwerrilya nthama. Kanha relhaka arratja ntelalhitjika, Altjirraka kangkitjika turta, itjala. Arai, rrakangkarrathaka nama relhaka arratja ntelalhitjika, Altjirraka kangkitjika, tjauwerrilya turta kuta arratjantema nthitjika. ");
INSERT INTO are_vpl VALUES ("LK11_43","072_11_43","LUK","11","43","43","“Artwa Pharisee ntjarrai, rrangkarrataka imampurla kngarra nitjina. Rrangkarra synagogue-urna lhamanga, rrangkarra antja nama arrkurla inthorrala arrarnalhitjika. Rrangkarra paka shopping-aka lhamanga, rrangkarra antja nama relha ntjarrala rrangkarranha ‘Rabbi’ anparnitjika. ");
INSERT INTO are_vpl VALUES ("LK11_44","072_11_44","LUK","11","44","44","Arai, rrangkarrataka imampurla kngarra nitjina. Rrangkarra kunha wolknga ntjarra ngerra nama, wolknga nhanga relhala lauwukala ngerrakwia. Relha arrpunha ntjarrantama wolknga etnakanga kartnala ingka lhama, kotna warta.” ");
INSERT INTO are_vpl VALUES ("LK11_45","072_11_45","LUK","11","45","45","Artwa Intarrangaltha nyintalantama Jesuanha ilaka, “Kaltjinthanhinthanhai, lakinha angkamalataka unta nurnanha arrampowuma.” ");
INSERT INTO are_vpl VALUES ("LK11_46","072_11_46","LUK","11","46","46","Jesuala pula erinha ilaka, “Artwa Intarrangaltha ntjarrai, rrangkarra turta imampurla kngarra nitjina. Rrangkarra kunha relha ntjarranha rrothama inthorra. Rrangkarra turta etnaka itja kurrka rukarilama paka. ");
INSERT INTO are_vpl VALUES ("LK11_47","072_11_47","LUK","11","47","47","Rrakangkarra nthurrpa imampurla nitjina. Errilkngipata rrakangkarranhala Altjirraka urrpia ntjarranha errilknga tuka. Rrangkarrantama urrpia etnaka ilpangkintjaka parta ingkairnama, wolknga etnakanhaka. ");
INSERT INTO are_vpl VALUES ("LK11_48","072_11_48","LUK","11","48","48","Ilpangkintjaka parta etnanha ingkairnamala, rrangkarra ntelama rrangkarra turta kangkamanga errilkngipata rrakangkarranhala urrpia etnanha imanka errilknga tukala. ");
INSERT INTO are_vpl VALUES ("LK11_49","072_11_49","LUK","11","49","49","“Altjirra kaltja era angkama, ‘Atha urrpia pa apostle arrpunha ntjarra etnakurna yairnitjina. Urrpia nhanha etnakanga, rrangkarra arrpunha ntjarranha errilknga tutjina, arrpunha ntjarranha kornilitjika lurnitjina.’ ");
INSERT INTO are_vpl VALUES ("LK11_50","072_11_50","LUK","11","50","50","Lakinhanga, relha lyarta namala ntjarrai, rrangkarrantama ilkarrtjerritjina urrpia ingkarrakaka, etnanhala errilkngipata ntjarrala errilknga tukala. Altjirrala rrangkarranhantama rrarrathala tutjina ingkarraka etnakakwia. ");
INSERT INTO are_vpl VALUES ("LK11_51","072_11_51","LUK","11","51","51","Urrpia ingkarraka etnaka purrama, etnala Abel-angatjina Zechariah-aka arltalpula ilukala. Zechariah erinha kunha etna altar-anga, temple-anga mpopaka errilknga tukala. Athantama rrangkarranha nhanha arratja ilama, Altjirrala rrangkarranhantama rrarrathala tutjina ingkarraka etnakakwia. ");
INSERT INTO are_vpl VALUES ("LK11_52","072_11_52","LUK","11","52","52","“Artwa Intarrangaltha ntjarrai, rrangkarra imampurla kngarra nitjina. Rrangkarra kala Altjirraka Angkatja wuma, rrangkarra pula Altjirraka Angkatja paala nentilama. Lakinhanga rrangkarrarrpa itja lhangkarama Altjirranha kala pitjikala relha ingkarrakaka Ingkarta nitjika. Rrangkarra turta relha ntjarranha parrpartilama. Etna turtantama nhanha itja lhangkarama.” ");
INSERT INTO are_vpl VALUES ("LK11_53","072_11_53","LUK","11","53","53","Artwa Intarrangaltha ntjarra, artwa Pharisee ntjarra turtantama Jesuaka yirrknga inthorrerraka. Etnantama Jesuanha kngarra inthorra pmarraka. ");
INSERT INTO are_vpl VALUES ("LK11_54","072_11_54","LUK","11","54","54","Kurunga etna erinha montjala wurlanaka, era paka paala angkitjinanga. ");
INSERT INTO are_vpl VALUES ("LK12_1","072_12_1","LUK","12","1","1","Relha ntjarra inthorrantama Jesuurna worlerrentjalpuka. Etna turtantama ingka rrotherraka, Jesuurna etinyerritjikerramala. Jesualantama kurtungurla ekuranha ntjarranha ilaka, worla kngarra etna erinha wurlanamalanga, “Rrangkarrataka artwa Pharisee ntjarranga aralhitjika. Etnataka paala kaltjinthama. ");
INSERT INTO are_vpl VALUES ("LK12_2","072_12_2","LUK","12","2","2","Arai, yia nhanga relhalala korltakala, nhanha anma kathilitjina. Yia nhanga relhalala lauwukala, nhanha kala relha ingkarrakanha alpmelitjina. ");
INSERT INTO are_vpl VALUES ("LK12_3","072_12_3","LUK","12","3","3","Yia nhanga rrangkarrala ingwala ilarrakala, nhanha arrpunha ntjarrala arltalala wutjina. Angkatja nhanga rrangkarrala nyilknganyilkngala angkarrakala, nhanha arrpunha ntjarranha katha inthorra wutjina.” ");
INSERT INTO are_vpl VALUES ("LK12_4","072_12_4","LUK","12","4","4","“Tjina nukanha ntjarrai, atha rrangkarranha ilama rrangkarra itja relhanga trerritjika. Relhala kunha mpurrkanta irrpalthala errilknga tuma. ");
INSERT INTO are_vpl VALUES ("LK12_5","072_12_5","LUK","12","5","5","Rrangkarra Altjirrangatitja trerritjika. Era kunha relhanha tatharrurna turta irrpalthala iwuma, itja errilknganta tuma. Nthurrpa, rrangkarrataka Altjirranga trerritjika. ");
INSERT INTO are_vpl VALUES ("LK12_6","072_12_6","LUK","12","6","6","“Relhala kunha nyenka 5 yirrinthama money kurrka tharraka. Altjirranha pula itja nyenka nyintaka kngwerrama. ");
INSERT INTO are_vpl VALUES ("LK12_7","072_12_7","LUK","12","7","7","Kapurta ponga nthakintja paka rrakangkarra nama? Altjirranha kala kaltja. Lakinhanga rrangkarra itja trerritjika. Altjirranga urlarra rrangkarra tjiparralkura nama nyenka ntjarrangatjina.” ");
INSERT INTO are_vpl VALUES ("LK12_8","072_12_8","LUK","12","8","8","“Atha rrangkarranha ilama, relha erala relha ntjarranga urlarra angkama era tjina nukanha namanga, Relhaka 'Lirala Altjirraka angel ntjarranha alkngatharra ilitjina, era tjina ekuranha namanga. ");
INSERT INTO are_vpl VALUES ("LK12_9","072_12_9","LUK","12","9","9","Relha era pula, erala relha ntjarranga urlarra angkama era nuka antjakunya, Relhaka 'Lirala Altjirraka angel ntjarranha ilitjina era ekura antjakunya namanga. ");
INSERT INTO are_vpl VALUES ("LK12_10","072_12_10","LUK","12","10","10","“Relha erala Relhaka 'Liriperra korna angkama, Altjirrala kala korna ekuranha iwutjina, era Altjirrurna toperramanga. Relhala pula Enka Alkngaltaranha arrampowumanga, Altjirrala korna ekuranha itja kutala iwutjina. ");
INSERT INTO are_vpl VALUES ("LK12_11","072_12_11","LUK","12","11","11","“Thunga etna rrangkarranha synagogue-urna kngitjina, tjitjarturna paka, itornkurna paka, rrangkarranha ilparnitjika. Rrangkarra itja thakerramala eterritjika, ‘Nthakinhama, iwunha turtama nurna angkitjina?’ ");
INSERT INTO are_vpl VALUES ("LK12_12","072_12_12","LUK","12","12","12","Arai, etna rrangkarranha ilparnamalangantema, Enka Alkngaltarala kala rrangkarranha ilitjina angkatja nhanga rrangkarrala etnanha ilitjika.” ");
INSERT INTO are_vpl VALUES ("LK12_13","072_12_13","LUK","12","13","13","Relha worla kngarra naka. Artwa arrpunhantama Jesuurna angkaka, “Kaltjinthanhinthanhai, kalya nukanhalataka kaarta ilirnakanhaka yultha ingkarraka tnyinama. Erinha ilai era yinganha karta arrpunha nthitjika.” ");
INSERT INTO are_vpl VALUES ("LK12_14","072_12_14","LUK","12","14","14","Jesuala pula erinha ilaka, “Artwai, etna yinganha itjama ingkairnaka yultha errarnpalhelitjika.” ");
INSERT INTO are_vpl VALUES ("LK12_15","072_12_15","LUK","12","15","15","Jesualantama relha ntjarranha ilaka, “Rrangkarrataka aralhitjika, ntarntaralhitjika turta rrangkarra yulthaka lherrakitja. Relha itjama ngampakala etatha nitjina, ekura yultha kngarra intamanga.” ");
INSERT INTO are_vpl VALUES ("LK12_16","072_12_16","LUK","12","16","16","Jesualantama etnaka yia nhanha alpmelaka. “Artwa netaneta naka. Tnukulpa ekuranhala marna kngarra inthorra mangkaka. ");
INSERT INTO are_vpl VALUES ("LK12_17","072_12_17","LUK","12","17","17","Artwa erantama eterraka, ‘Nuka kunha marna kngarra inthorra. Kanha marnakanha iltha nukanha urrputja inthorrarrpala.’ ");
INSERT INTO are_vpl VALUES ("LK12_18","072_12_18","LUK","12","18","18","“Kuta eterramala, era kala lakinhantama angkaka, ‘Atha marnakanha iltha nukanha taakitjina, marnakanha iltha kngarritjalkura ntjarra turtantama ititjina. Athantama marna pa yultha nukanha ingkarraka iltha kngarritja etnaka arrarnitjina. ");
INSERT INTO are_vpl VALUES ("LK12_19","072_12_19","LUK","12","19","19","Kurunga yinga ilalhitjina, “Artwai, ungkwanga kunha marnalka kngarra inthorra intama. Kala iltjerrai, ilkwai, ntjwai, arrkana turta nai.’” ");
INSERT INTO are_vpl VALUES ("LK12_20","072_12_20","LUK","12","20","20","“Altjirrala pula erinha ilaka, ‘Artwai untataka rirta. Arai, ingwa lyartantema unta ilutjina. Nthakinhantama marnalka, yulthalka ungkwanganhala nganha tangkalhelitjina?’ ");
INSERT INTO are_vpl VALUES ("LK12_21","072_12_21","LUK","12","21","21","“Lakinha kunha relha nyintaminyinta nitjina, erala yulthanta kngarra patilamanga, era pula Altjirranha itja etarlarama.” ");
INSERT INTO are_vpl VALUES ("LK12_22","072_12_22","LUK","12","22","22","Jesualantama kurtungurla ekuranha ntjarranha ilaka, “Lakinhanga atha rrangkarranha ilama, rrangkarra itja kngarra inthorra etarlaritjika, Iwunhama nurna ilkutjina? Iwunhakama nurna ekarralhitjina? ");
INSERT INTO are_vpl VALUES ("LK12_23","072_12_23","LUK","12","23","23","Arai, Altjirrala nurnanha arrpmarnaka itja marnakanta thakerritjika, mantarrakanta turta. ");
INSERT INTO are_vpl VALUES ("LK12_24","072_12_24","LUK","12","24","24","Ngapa ntjarranha rrangkarra etarlarama? Etna itjama annga ingkairnama. Etna turta itja marna annga kotjima. Etna itja marna ilthaka patilama. Kanha Altjirrala etnanha kalantemala ntuthilama. Rrangkarra kunha thepa etnakanga tjiparralkura nama. ");
INSERT INTO are_vpl VALUES ("LK12_25","072_12_25","LUK","12","25","25","Rrakangkarranga nyinta paka kutalkura etatha nitjina, kngarra etarlaramala? Itja kunha. ");
INSERT INTO are_vpl VALUES ("LK12_26","072_12_26","LUK","12","26","26","Rrangkarrataka yarna kurrka wara wotha etatha nama, thakerramala. Iwunhangantama rrangkarra marnakalka, mantarrakalka kngarra thakerrama? ");
INSERT INTO are_vpl VALUES ("LK12_27","072_12_27","LUK","12","27","27","“Antatha etnanha kathala mangkamanga arai. Etna itja urrkapuma, mantarra paka etnakiltja thanthama. Atha pula rrangkarranha nthurrpa ilama, King Solomon erala mantarra ntjatjintja inthorraka ekarralhakala, era antatha nhanha ntjarranga urlarra alkumpa wara naka. ");
INSERT INTO are_vpl VALUES ("LK12_28","072_12_28","LUK","12","28","28","Altjirrala antatha etnanha lantjalantja inthorra arrpmarnaka. Antatha etna pula kurrka wara namala, kala ntjirrkerramantama. Kurunga relhala etnanha uraka iwuma. Rrangkarrataka Altjirranha kurrka wararrpa tnakama. Altjirranga urlarra rrangkarra tjiparralkura nama antathangatjina. Era kala rrangkarranha mantarra marra nthitjina, ekarralhitjika. ");
INSERT INTO are_vpl VALUES ("LK12_29","072_12_29","LUK","12","29","29","“Rrangkarrantama itja kngarra etarlaritjika, Iwunhama nurna ilkutjina? Iwunhama nurna ntjutjina? Rrangkarra turta itja marnakalka thakerritjika. ");
INSERT INTO are_vpl VALUES ("LK12_30","072_12_30","LUK","12","30","30","Arai, relha ingkarrakalataka marnakalka kuta yonthama. Kaarta rrakangkarra pula kala kaltja rrangkarra yarna marnakunya, kwatjakunya, mantarrakunya paka nama. ");
INSERT INTO are_vpl VALUES ("LK12_31","072_12_31","LUK","12","31","31","Rrangkarra pula Altjirrurna ingkitjika era relha ingkarrakaka ntelalhitjika era Ingkartanamanga. Erantama marnalka, mantarralka rrangkarranha nthitjinantema.” ");
INSERT INTO are_vpl VALUES ("LK12_32","072_12_32","LUK","12","32","32","“Tjina nukanha ntjarrai, rrangkarra kunha urrputja wara nama. Rrangkarra pula itja trerritjika, Kaarta rrakangkarranha antja namanga warta rrangkarranha pmara ngampakala ekuranhurna rretjingitjika. ");
INSERT INTO are_vpl VALUES ("LK12_33","072_12_33","LUK","12","33","33","Yultha rrakangkarranha yirrintharrirrai, kurunga money erinha relha ilkngara ntjarranha ntharrirrai. Thauwa arrpunha ngerra rrakangkarra mpaararrirrai, nhanhatitja, alkiralatitja rrakangkarra yultha patilarrirrai. Alkirala kunha nyilkngampa itja nama yultha nyilkngala initjika. Intarrka turta itja nama yultha kornilitjika. ");
INSERT INTO are_vpl VALUES ("LK12_34","072_12_34","LUK","12","34","34","Arai, pmara nthanhala yultha rrakangkarra intamanga, pmara lenhaka kunha rrangkarra kngarralkura kangkitjina.” ");
INSERT INTO are_vpl VALUES ("LK12_35","072_12_35","LUK","12","35","36","“Urrkapunhapunha ilporatha ntjarra kunha kaarra kuta kaaralhama, alknganthakarta, itornka etnakanha mpanyaka arrkananga pitjalputjika. Itornka etnakanhalantama reoa iltaratumanga, etna ekura kala reoa altjurilamanta. Rrangkarrataka etna ngerra nitjika. ");
INSERT INTO are_vpl VALUES ("LK12_37","072_12_37","LUK","12","37","37","Urrkapunhapunha lenha ntjarra kunha arrkana nitjina, itornka etnakanha pitjalpumala, etnanha kaarra kuta aritjalhamanga. Atha rrangkarranha nhanha nthurrpa inthorra ilama. Itornka era etnanha turnitjina, arrarnalhitjika. Kurunga erarrpa marnaka urrkaputjina, etnanha marna ilkutjika nthitjina turta. ");
INSERT INTO are_vpl VALUES ("LK12_38","072_12_38","LUK","12","38","38","Nthurrpa urrkapunhapunha lenha ntjarra arrkana nitjina, itornka etnakanhala etnanha kaarra kuta aritjalhamanga, era ingwa mpopalalka pitjalpumanga, kala arlterritjikerramanga paka. ");
INSERT INTO are_vpl VALUES ("LK12_39","072_12_39","LUK","12","39","39","Etarlarai, ilthakurtwia era paka kaltja nakalanga ilangara inthorra nyilkngampa era pitjitjinala, era kala ekura kaaralhamara, erinha parritjika. ");
INSERT INTO are_vpl VALUES ("LK12_40","072_12_40","LUK","12","40","40","Rrangkarrantama kaarra nitjika, rrangkarra itja kaltjanga warta ilangara inthorra Relhaka 'Lira era pitjalputjinala.” ");
INSERT INTO are_vpl VALUES ("LK12_41","072_12_41","LUK","12","41","41","Peter-alantama Jesuanha pmarraka, “Unta yia nhanha nurnanhanta alpmelama? Relha ingkarrakanha paka?” ");
INSERT INTO are_vpl VALUES ("LK12_42","072_12_42","LUK","12","42","42","Ingkartala erinha ilaka, “Ngunhama urrkapunhapunha ilporatha pa inangkarla era, erinhala itornka ekuranhala ingkairnitjinala urrkapunhapunha arrpunha ntjarranha marna etnakanha arratja kuta nthetnitjika? ");
INSERT INTO are_vpl VALUES ("LK12_43","072_12_43","LUK","12","43","43","Pitjalpumala itornka era paka aramanga urrkapunhapunha era arratja urrkapumanga, era ekura kangkitjina. ");
INSERT INTO are_vpl VALUES ("LK12_44","072_12_44","LUK","12","44","44","Itornka ekuranhalantama erinha ingkairnitjina yultha ingkarraka ekuranha ntarntaritjika. ");
INSERT INTO are_vpl VALUES ("LK12_45","072_12_45","LUK","12","45","45","“Thunga pula urrkapunhapunha era eterrama, ‘Itornka nukanhataka kuta inthorra yirrama.’ Erantama urrkapunhapunha arrpunha ntjarranha, artwa pa arrkutja, tuma. Erarrpa turta kngarra ilkuma pa ntjuma. Era drunk-errama turta. ");
INSERT INTO are_vpl VALUES ("LK12_46","072_12_46","LUK","12","46","46","Kurunga arlta arrpunhala itornka ekuranha kala pitjalpitjinantama, urrkapunhapunha era eterramanga era kutantema yirritjinala. Itornka ekuranhala erinha kala tutjina, erinha iwutjina turta relha arrpunha ntjarralela nitjika, etnala Altjirranha itja tnakama. ");
INSERT INTO are_vpl VALUES ("LK12_47","072_12_47","LUK","12","47","47","“Thunga itornkala urrkapunhapunha ekuranha urrkaputjika turnama. Urrkapunhapunha erantama itja kangkwerrama. Itornka ekuranhala erinha kngarra tutjina. ");
INSERT INTO are_vpl VALUES ("LK12_48","072_12_48","LUK","12","48","48","Kanha urrkapunhapunha era, erala itja kaltja naka era urrkaputjika, era turtantama itja urrkapuka, erinha itornka ekuranhala kurrka warala tutjina. Thunga artwa netanetala artwa arrpunhanha money-alka waraka nthama. Anma era kala antja nitjina artwa arrpunha era erinha money-alka kngarralkura nthitjalputjika.” ");
INSERT INTO are_vpl VALUES ("LK12_49","072_12_49","LUK","12","49","49","“Yinga pitjika alha nhanha urala etitjika ngerra. Ura erantama kala mpeikanhanta. ");
INSERT INTO are_vpl VALUES ("LK12_50","072_12_50","LUK","12","50","50","Arrkurla pula nukathaka nama kngarra nyingalauwutjika. Yingantama nhanha rwampia wulhama nyingalauwutjika kaaralhamala. ");
INSERT INTO are_vpl VALUES ("LK12_51","072_12_51","LUK","12","51","51","Thunga rrangkarra etarlarama yinga kula alha nhanhurna pitjikala relha ingkarrakanha rilherilitjika? Itja inthorra! Yinga pitjika relhanha tjalpalhelitjikatitja. ");
INSERT INTO are_vpl VALUES ("LK12_52","072_12_52","LUK","12","52","52","Thunga relha 5 iltha nyintala nama. Lyartanga tharraminyinta, tharra arrpunhaka leltja nitjina. Tharra eratharra turta tharraminyinta arrpunhaka leltja nitjina. ");
INSERT INTO are_vpl VALUES ("LK12_53","072_12_53","LUK","12","53","53","Kaarta 'lira ekuranhaka leltja nitjina, 'lira era turta kaarta ekuranhaka. Mia era kwarra ekuranhaka leltja nitjina, kwarra era turta mia ekuranhaka. Mara era nharra ekuranhaka leltja nitjina, nharra era turta mara ekuranhaka.” ");
INSERT INTO are_vpl VALUES ("LK12_54","072_12_54","LUK","12","54","54","Jesuala relha worla kngarra etnanha turtantama ilaka, “Rrangkarra paka matara aramanga altorlala kamerramanga, rrangkarra angkama, ‘Kwatja ngkarla pitjimau!’ Kala lakinherrama turta. ");
INSERT INTO are_vpl VALUES ("LK12_55","072_12_55","LUK","12","55","55","Wurinyala paka ntakarranga warnamanga, rrangkarra angkama, ‘Wumpierritjinau!’ Kala lakinherrama turta. ");
INSERT INTO are_vpl VALUES ("LK12_56","072_12_56","LUK","12","56","56","Relha marntilparla ntjarrai. Mataralka aramala rrangkarra kala lhangkarama kwatjala paka nhitjinala. Arai, atha kala tjatjikarta rrakangkarra urrkapuka. Rrangkarra pula etnanha itjala lhangkaraka. ");
INSERT INTO are_vpl VALUES ("LK12_57","072_12_57","LUK","12","57","57","“Rrangkarra rirta ntjarrama? Rrangkarra itjala kaltja arratja ntelalhitjika? ");
INSERT INTO are_vpl VALUES ("LK12_58","072_12_58","LUK","12","58","58","Arai, thunga arrpunhala nganha court-urna kngama. Unta ekuralela rilhererrai mpala tharrantema court-urna lhamanga. Itjanga era nganha tjiperrawunhawunhanga urlarra ilparnitjina. Tjiperrawunhawunhalantama errkuntjanha turnitjina nganha jail-aka kurnitjika. ");
INSERT INTO are_vpl VALUES ("LK12_59","072_12_59","LUK","12","59","59","Arai, atha nganha ilama unta itja tanhanga rratitjina unta fine ingkarraka inthorra ungkwanganha pay-emilakalalpula.” ");
INSERT INTO are_vpl VALUES ("LK13_1","072_13_1","LUK","13","1","1","Artwa urrputjantama Jesuurna pitjika. Etna erinha ilaka Pilate-aka tjapartiala artwa Galilee-arinya urrputja arrpunha errilknga tukala, etna Altjirranha tjauwerrilya nthamalanga. ");
INSERT INTO are_vpl VALUES ("LK13_2","072_13_2","LUK","13","2","2","Jesualantama etnanha ilaka, “Thunga rrangkarra etarlarama artwa Galilee-arinya nhanha ntjarra kula kornalkura nakala, relha Galilee-arinya arrpunha ntjarrangatjina, tjapartiala etnanha errilknga tukalanga. ");
INSERT INTO are_vpl VALUES ("LK13_3","072_13_3","LUK","13","3","3","Itja inthorra! Rrangkarra pula nhanhaka kaltja nitjika. Rrangkarra paka itja Altjirrurna toperramanga, rrangkarra turta ilutjinantema. ");
INSERT INTO are_vpl VALUES ("LK13_4","072_13_4","LUK","13","4","4","Rrangkarra ilpangkamama relha 18 nhangaka, etnala Siloam-ala ilukala, irna kwatjakanha etnakarlaka tnyimalanga? Thunga rrangkarra etarlarama etna kula kornalkura nakala relha Jerusalem-arinya arrpunha ntjarrangatjina. ");
INSERT INTO are_vpl VALUES ("LK13_5","072_13_5","LUK","13","5","5","Itja inthorra! Rrangkarra pula nhanhaka kaltja nitjika. Rrangkarra itja Altjirrurna toperramanga, rrangkarra turta ilutjinantema.” ");
INSERT INTO are_vpl VALUES ("LK13_6","072_13_6","LUK","13","6","6","Jesuala etnanha yia nhanhantama alpmelaka. “Artwa nyintaka irna tjurrka mangkaka, grapes tnukulpa ekuranhala. Artwa erantama pitjika marna tjurrka kotjitjika. Irna era pula marnakunya naka. ");
INSERT INTO are_vpl VALUES ("LK13_7","072_13_7","LUK","13","7","7","Artwa erantama urrkapunhapunha ekuranha ilaka, ‘Arai, yinga kala 3 years-ntama marnaka pitjikala. Atha turta marnaka yarna kuta yonthaka. Kala irna tjurrka erinha inturnai, era palkala wara mangkamanga.’ ");
INSERT INTO are_vpl VALUES ("LK13_8","072_13_8","LUK","13","8","8","Urrkapunhapunha era pula angkaka, ‘Itornkai, irna erinha kala year nyinta wothakarrka impai. Atha arna urlpelamala kaarntakaarnta tnyatjinanga, erinha kwatja kngarralkura turta nthitjinanga. ");
INSERT INTO are_vpl VALUES ("LK13_9","072_13_9","LUK","13","9","9","Era paka tjurrka lhalhelamangantama, kala marra. Itjanga paka, atha erinha kala inturnitjikantama, untala yinganha turnakala ngerra.’” ");
INSERT INTO are_vpl VALUES ("LK13_10","072_13_10","LUK","13","10","10","Sabbath arlta arrpunhala Jesuala relha ntjarranha kaltjinthaka, synagogue-ala. ");
INSERT INTO are_vpl VALUES ("LK13_11","072_13_11","LUK","13","11","11","Synagogue ekurala arrkutja arrpunha naka, erala 18 years topa kornakarta nakala. Era yarna arratja itnaka. ");
INSERT INTO are_vpl VALUES ("LK13_12","072_13_12","LUK","13","12","12","Arrkutja erinha aramala, Jesuala erinha ntangkaka, erinha ilaka turta, “Arrkutjai, topa ungkwangataka kala marrerraka.” ");
INSERT INTO are_vpl VALUES ("LK13_13","072_13_13","LUK","13","13","13","Jesualantama iltja ekuranha ekurakarlaka arrarnaka. Arrkutja era kala arratjantama itnaka. Era Altjirranha tnantjaka turta. ");
INSERT INTO are_vpl VALUES ("LK13_14","072_13_14","LUK","13","14","14","Synagogue-aka itornka era pula yirrkngerraka Jesuala arrkutja erinha Sabbath arltala marrilakalanga. Erantama relha ntjarranha ilaka, “Arlta 6 kala nama relha urrkaputjika. Rrangkarra paka antja namanga Jesuala rrangkarranha marrilitjika, kala arlta 6 nhanha etnakanga pitjai, itja Sabbath arltala.” ");
INSERT INTO are_vpl VALUES ("LK13_15","072_13_15","LUK","13","15","15","Ingkartala pula erinha ilaka, “Pmathai. Ungkwanga bullock paka namanga, donkey paka, unta kunha erinha Sabbath-ala turta ilumala kwatjurna rretjingama. ");
INSERT INTO are_vpl VALUES ("LK13_16","072_13_16","LUK","13","16","16","Arrkutja nhanha kunha Abraham-aka ramaramantema nama. Erinha Satan-ala 18 years-aka yirnakala. Nhanha kala arratja nama erinha Sabbath arltala turta kala marrilitjika.” ");
INSERT INTO are_vpl VALUES ("LK13_17","072_13_17","LUK","13","17","17","Angkatja nhanha wumala, relha Jesuaka antjakunya ntjarra errakarrerraka. Kanha relha arrpunha ntjarra arrkanala naka, Jesuanha makalaria inthorra ntelalhakalanga. ");
INSERT INTO are_vpl VALUES ("LK13_18","072_13_18","LUK","13","18","18","Jesuala etnanha pmarraka, “Nthakinhama relhala lhangkaramara Altjirranha kala relha ingkarrakaka Ingkarta nama? Nthakinha turtama atha nhanha rrakangkarra nentilamara? ");
INSERT INTO are_vpl VALUES ("LK13_19","072_13_19","LUK","13","19","19","Nhanha kala lakinha ngerra nama. Artwala tjurrka annga tnukulpa ekuranhaka ingkairnama. Annga era mangkamala irna tjurrka kngarritja inthorrerrama. Thepa etna turtantama pitjima, antjwa etnakanha turta etintjala mpaarama.” ");
INSERT INTO are_vpl VALUES ("LK13_20","072_13_20","LUK","13","20","20","Jesuala etnanha wotha pmarraka, “Nthakinhama relhala lhangkaramara Altjirranha kala relha ingkarrakaka Ingkartanamanga? Nthakinha turtama atha nhanha rrakangkarra nentilamara? ");
INSERT INTO are_vpl VALUES ("LK13_21","072_13_21","LUK","13","21","21","Nhanha kala lakinha ngerra nama. Arrkutjala marna ltorlpilanha kurrka wara marna kngarra inthorraka lhangama. Marna ltorlpilanha kurrka erantama marna urrknga kngarra erinha ltorlpilama, ntjapara kuta.” ");
INSERT INTO are_vpl VALUES ("LK13_22","072_13_22","LUK","13","22","22","Jesuanha Jerusalem-urna lhapalhamalanga, era relha ntjarranha town kurrka ntjarrala, town kngarra ntjarrala turta kaltjinthaka. ");
INSERT INTO are_vpl VALUES ("LK13_23","072_13_23","LUK","13","23","23","Relha nyintalantama erinha pmarraka, “Ingkartai, Altjirrala relha urrputja warama tangkalhelitjina?” Jesuala etnanha ilaka, ");
INSERT INTO are_vpl VALUES ("LK13_24","072_13_24","LUK","13","24","24","“Rrangkarrataka thakerritjika reoa urlpma ekuranga irrputjika. Relha ntjarra thakerritjina reoa urlpma ekuranga irrputjika, etna pula yarna irrputjina. ");
INSERT INTO are_vpl VALUES ("LK13_25","072_13_25","LUK","13","25","25","Anma ilthakurtwia era kamerramala reoa erinha kala twantitjinantama. Rrangkarrantama kathalantema itnamanga, rrangkarra kathala kuta itnatjina. Rrangkarrantama reoa iltaratumala angkitjina, ‘Ingkartai, nurnaka altjurilai.’ “Era pula rrangkarranha ilitjina, ‘Yinga itjama rrakangkarra kaltja.’ ");
INSERT INTO are_vpl VALUES ("LK13_26","072_13_26","LUK","13","26","26","“Kurunga rrangkarra angkitjina, ‘Nurna kunha ungkwangalela marnalka ilkuka, kwatjalka ntjuka. Unta turta nurnanha pmara nurnakanhala kaltjinthaka.’ ");
INSERT INTO are_vpl VALUES ("LK13_27","072_13_27","LUK","13","27","27","“Era pula rrangkarranha ilitjina, ‘Yinga itja inthorrama rrakangkarra kaltja. Kala nukanga lhai! Rrangkarrataka relha kornanta ntjarra.’ ");
INSERT INTO are_vpl VALUES ("LK13_28","072_13_28","LUK","13","28","28","“Altjirrala rrangkarranha kala kathurnantama yairnitjina. Rrangkarrantama Abraham-anha, Isaac-anha, Jacob-anha, Altjirraka urrpia ntjarranha turta aritjina Altjirraka pmara kutathala namanga. Kurunga rrangkarra itnitjina, mpangkitjina turta. ");
INSERT INTO are_vpl VALUES ("LK13_29","072_13_29","LUK","13","29","29","Relha kala ekngarranga, altorlanga, yirraranga, ntakarranga turta pitjitjina Altjirraka pmara kutathala tjinkarra ilkutjika. ");
INSERT INTO are_vpl VALUES ("LK13_30","072_13_30","LUK","13","30","30","“Arai, relha ntjarra arrpunha etnala lyarta ingkarnerrama, etna anma arrkurlerritjina. Kanha relha ntjarra arrpunha etnala lyarta arrkurlerrama, etna anma ingkarnerritjinala.” ");
INSERT INTO are_vpl VALUES ("LK13_31","072_13_31","LUK","13","31","31","Artwa Pharisee urrputjantama Jesuurna pitjika. Etna erinha ilaka, “Kala pmara arrpunhurnanta lhai. Herod-anhataka antja nama nganha errilknga tutjika.” ");
INSERT INTO are_vpl VALUES ("LK13_32","072_13_32","LUK","13","32","32","Jesuala pula etnanha ilaka, “Rrangkarra artwa kngulya itnura ngerra nhanganha ilai, ‘Lyarta, inguntha turta, atha enka korna ntjarranha unpuma, relha ntjarranha marrilama turta. Kurunga arlta arrpunhala atha kala urrkapuntja nukanha mangkilitjinantama.’ ");
INSERT INTO are_vpl VALUES ("LK13_33","072_13_33","LUK","13","33","33","Lyartaka, ingunthaka, arlta arrpunhaka turta pula nukathaka nama latha lhitjikala. Etarlarai, Jerusalem-alanta kunha etna Altjirraka urrpia ntjarranha kutatha errilknga tuma.” ");
INSERT INTO are_vpl VALUES ("LK13_34","072_13_34","LUK","13","34","34","“Relha Jerusalem-arinya ntjarrai, relha Jerusalem-arinya ntjarrai. Rrangkarra kunha Altjirraka urrpia ntjarranha errilknga tukala. Rrangkarra turta partala wakala arrpunha ntjarranha Altjirralala rrakangkarrurna yairnakala. Ntjarraranga yinga antja naka rrangkarranha worlilitjika, tjukatjuka marlalala kurrka ekuranha worlilamanga ngerra. Rrangkarra pula antjakunyala naka. ");
INSERT INTO are_vpl VALUES ("LK13_35","072_13_35","LUK","13","35","35","Lyarta Altjirrala temple ekuranha impurlalhitjinantama. Yinganha turta rrangkarra itja wotha aritjina, anmanta rrangkarra angkamalanga, ‘Nurna erinha tnantjama, erala Ingkartaka rretnyala pitjimanga.’” ");
INSERT INTO are_vpl VALUES ("LK14_1","072_14_1","LUK","14","1","1","Sabbath arlta arrpunhala Jesuanha artwa Pharisee itornkaka ilthurna lhaka, marnaka. Relha ntjarralantama erinha montjala ararlanaka. ");
INSERT INTO are_vpl VALUES ("LK14_2","072_14_2","LUK","14","2","2","Artwa menta inthorrataka Jesuanga urlarra itnaka. ");
INSERT INTO are_vpl VALUES ("LK14_3","072_14_3","LUK","14","3","3","Jesualantama artwa Intarrangaltha ntjarranha, artwa Pharisee ntjarranha turta pmarraka, “Nhanha arratjama nama Sabbath arltala relha mentanha marrilitjika? Itjakwia?” ");
INSERT INTO are_vpl VALUES ("LK14_4","072_14_4","LUK","14","4","4","Etna pula pmarna kuta naka. Jesualantama artwa menta erinha anpumala marrilaka, yairnarlenaka turta. ");
INSERT INTO are_vpl VALUES ("LK14_5","072_14_5","LUK","14","5","5","Kurunga era etnanha pmarraka, “Thunga worra ungkwanga paka, bullock ungkwanga paka ipartaka tnyima, Sabbath arltala. Unta kunha erinha Sabbath arltalantema parrpa urlpuntjima.” ");
INSERT INTO are_vpl VALUES ("LK14_6","072_14_6","LUK","14","6","6","Etnantama yarna angkitjikerraka. ");
INSERT INTO are_vpl VALUES ("LK14_7","072_14_7","LUK","14","7","7","Jesuala araka relha marnaka ntangkakala ntjarra katha marralkuraka arrarnalhamanga. Erantama etnanha yia nhanha alpmelaka. ");
INSERT INTO are_vpl VALUES ("LK14_8","072_14_8","LUK","14","8","8","“Arai, thunga artwala nganha mpanyaka tjinkarraka ntangkama. Unta itja katha marralkuraka arrarnalhitjika. Itornka kngarra turta paka pitjakitja. ");
INSERT INTO are_vpl VALUES ("LK14_9","072_14_9","LUK","14","9","9","Kurunga artwa erala nganha tjinkarraka ntangkakala, era ungkwangurna pitjimala, nganha ilakitja, ‘Katha nhanhanga lhai, itornka nhanha arrarnalhitjinanga.’ Kurunga unta errakarrerramala katha kornakornakantama arrarnalhakitja. ");
INSERT INTO are_vpl VALUES ("LK14_10","072_14_10","LUK","14","10","10","“Lakinhatitja. Unta tjinkarraka pitjimalanga, katha kornakornaka arrarnalhai. Kurunga artwa erala nganha ntangkakala, era nganha ilitjinanga, ‘Tjinai, katha marralkurala nitjika pitjai.’ Arrpunha ntjarrala nhanha aramala, etna nganha kala tnantjitjina. ");
INSERT INTO are_vpl VALUES ("LK14_11","072_14_11","LUK","14","11","11","Arai, relha erala Altjirranga urlarra tnakalhama, erinha Altjirrala ipmintja iwutjina. Kanha relha erala Altjirranga urlarra porapora ntelalhama, erinha Altjirrala tnyinitjina kuta.” ");
INSERT INTO are_vpl VALUES ("LK14_12","072_14_12","LUK","14","12","12","Jesuanhantama artwa Pharisee ekururna angkaka, erala erinha nhanga marnaka ntangkakala, “Arai, unta paka tjinkarra urrkapumanga, unta itja tjina ungkwanganha ntjarranha, tjia ungkwanganha ntjarranha, tjina netaneta ungkwanganha ntjarranha turta marnaka ntangkitjika. Unta etnanha ntangkamanga, etna nganha kapanha marnaka ntangkitjinantema. ");
INSERT INTO are_vpl VALUES ("LK14_13","072_14_13","LUK","14","13","13","Unta pula tjinkarra urrkapumanga, relha ilkngara ntjarranha, iltja korna ntjarranha, inurra ntjarranha, panga ntjarranha turta ntangkai. ");
INSERT INTO are_vpl VALUES ("LK14_14","072_14_14","LUK","14","14","14","Etnaka itja intama nganha kapanha marnaka ntangkitjika. Altjirrala pula nganha kwartiwutjina era anma relha arratja ntjarranha kamalhelamanga.” ");
INSERT INTO are_vpl VALUES ("LK14_15","072_14_15","LUK","14","15","15","Jesuanha kala tjukunyerrakalangantama, artwa arrpunhantama angkaka. Artwa erataka marnakantema pitjikala. Era lakinha angkaka, “Nthurrpa relha era arrkana nama, erala anma Altjirraka pmara kutathala marna ilkutjina.” ");
INSERT INTO are_vpl VALUES ("LK14_16","072_14_16","LUK","14","16","16","Jesuala erinha ilaka, “Artwa nyintala tjinkarra kngarra urrkapuka, era turta relha arrpunha ntjarranha mparrama kuta ilaka era etnanha tjinkarraka ntangkitjinala. ");
INSERT INTO are_vpl VALUES ("LK14_17","072_14_17","LUK","14","17","17","Marnalka, karalka ingkarraka kala etakalangantama, era urrkapunhapunha ekuranha yairnaka relha nhanha etnanha ilitjika, ‘Pitjai, marnalka ingkarraka kala nama.’ ");
INSERT INTO are_vpl VALUES ("LK14_18","072_14_18","LUK","14","18","18","“Relha etna pula itja antja naka pitjitjika. Nyinta angkaka, ‘Arai, athataka tnukulpa buy-emilaka. Yinga nhanha lhama tnukulpa erinha aritjika. Yinganha anmakarrka impai.’ ");
INSERT INTO are_vpl VALUES ("LK14_19","072_14_19","LUK","14","19","19","“Arrpunha angkaka, ‘Atha kunha bullock errkurrintja 5 buy-emilaka. Yingantama nhanha lhama etnanha arrkarnitjika. Yinganha anmakarrka impai.’ ");
INSERT INTO are_vpl VALUES ("LK14_20","072_14_20","LUK","14","20","20","“Kanha arrpunha lakinhala angkaka, ‘Atha kunha lyarta noa eknguka. Yingantama yarna lhama.’ ");
INSERT INTO are_vpl VALUES ("LK14_21","072_14_21","LUK","14","21","21","“Urrkapunhapunha era nhanha itornka ekuranhaka ilitjalpuka. Aalerramala, itornka era urrkapunhapunha ekuranha ilaka, ‘Parrpa tjaiya kngarra ntjarrurna, tjaiya kurrka ntjarrurna turta lhai, town kngarritja nhanhala. Untantama relha ilkngara ntjarranha, iltja korna ntjarranha, panga ntjarranha, inurra ntjarranha turta nhanhurna kngitjai.’ ");
INSERT INTO are_vpl VALUES ("LK14_22","072_14_22","LUK","14","22","22","“Urrkapunhapunha era lhaka. Pitjalpumala era itornka ekuranha ilaka, ‘Atha kala relha nhanha etnanha kngitjika, untala yinganha turnakala ngerra. Katha pula iltha ungkwanganhala namantema.’ ");
INSERT INTO are_vpl VALUES ("LK14_23","072_14_23","LUK","14","23","23","“Itornka ekuranhalantama erinha ilaka, ‘Town-anga rratamala, kathurna lhai. Relha ntjarraka yonthai, etnanha turta kala iltha nukanhurna kngitjantai, kala relha kngarra iltha nukanhala nitjinanga. ");
INSERT INTO are_vpl VALUES ("LK14_24","072_14_24","LUK","14","24","24","Atha nganha arratja ilama. Relha athala arrkurla nganha ntangkakala, etnakanga itja nyintala tjinkarra nukanhanga marna kurrka paka ilkutjina.’” ");
INSERT INTO are_vpl VALUES ("LK14_25","072_14_25","LUK","14","25","25","Relha worla kngarra kuta Jesuanga tnaartangala lhaka, era nhanga Jerusalem-urna lhamalanga. Erantama etnanha ilaka, ");
INSERT INTO are_vpl VALUES ("LK14_26","072_14_26","LUK","14","26","26","“Relha erala kurtungurla nuka nitjika antja, era kala nuka kngarralkura kangkitjika. Era nuka kngarralkura kangkitjika, kaarta ekuranhangatjina, mia ekuranhangatjina, noa ekuranhangatjina, katjia ekuranhangatjina, kalya ekuranhangatjina, kwaiya ekuranhangatjina, tjia ekuranhangatjina. ");
INSERT INTO are_vpl VALUES ("LK14_27","072_14_27","LUK","14","27","27","Relha erala kurtungurla nuka nitjika antja, era kala ntolka ekuranha kngarnitjika, nukanga tnaartangala pitjitjika turta. ");
INSERT INTO are_vpl VALUES ("LK14_28","072_14_28","LUK","14","28","28","“Thunga rrakangkarranga arrpunhala iltha kngarritja ititjika antja nama. Era kunha arrkurla pmarralhama ekura paka money intamanga iltha erinha ititjika, itja tjontitjikanta. ");
INSERT INTO are_vpl VALUES ("LK14_29","072_14_29","LUK","14","29","29","Itjanga paka, era iltha erinha itarlanamangantema money ekura yirrakitja. Kurunga arrpunha ntjarrala nhanha aramala erinha arrampowukitja, ");
INSERT INTO are_vpl VALUES ("LK14_30","072_14_30","LUK","14","30","30","lakinha angkamala, ‘Era iltha kngarritja ititjika tjontaka, era pula nhanha yarna mangkilaka.’ ");
INSERT INTO are_vpl VALUES ("LK14_31","072_14_31","LUK","14","31","31","“Thunga king nyinta king arrpunhalela turritjika antja. Ekura pula tjapartia 10,000 wara nama. Kanha king arrpunha ekura tjapartia 20,000-ala nama. King tjapartia 10,000-akarta era arrkurla pmarralhitjika era paka king tjapartia 20,000-akartanha irrpalthala pmakwinamara. ");
INSERT INTO are_vpl VALUES ("LK14_32","072_14_32","LUK","14","32","32","Itjanga paka, era itja ekuralela turritjina. Era urrpiatitja ekururna yairnitjina, ekuralela rilhererritjina turta.” ");
INSERT INTO are_vpl VALUES ("LK14_33","072_14_33","LUK","14","33","33","Jesuala etnanha ilaka, “Relha erala antja nama kurtungurla nuka nitjika, era kala yultha ingkarraka ekuranha ipmintja imputjika.” ");
INSERT INTO are_vpl VALUES ("LK14_34","072_14_34","LUK","14","34","34","“Peinta kunha marra. Peinta era pula kornerrakalanga, relhala erinha yarna wotha marrilama. ");
INSERT INTO are_vpl VALUES ("LK14_35","072_14_35","LUK","14","35","35","Era kala ipmintja nama. Relhala erinha kala iwumanta. Ungkwanga ilpa paka intamanga, yinganha wurlathanai.” ");
INSERT INTO are_vpl VALUES ("LK15_1","072_15_1","LUK","15","1","1","Arrpunharanga artwa tax money kotjinha ntjarra, relha kornarintja arrpunha ntjarra turta Jesuurna pitjika, erinha wutjika. ");
INSERT INTO are_vpl VALUES ("LK15_2","072_15_2","LUK","15","2","2","Artwa Pharisee ntjarra, artwa Intarrangaltha ntjarra turta pula kngarra wannga angkaka. “Artwa nhanhataka relha kornarintja ntjarrakarrpa tjina kngarra ntelalhama, era turta etnakalela marna ilkuma.” ");
INSERT INTO are_vpl VALUES ("LK15_3","072_15_3","LUK","15","3","3","Jesualantama etnanha yia nhanha alpmelaka. ");
INSERT INTO are_vpl VALUES ("LK15_4","072_15_4","LUK","15","4","4","“Arai, thunga ungkwanga 100 sheep intama. Sheep nyinta turtantama pairlperrama. Unta kunha 99 etnanha kathaka impurlalhama. Untantama sheep nyinta ekura yonthama unta erinha arltaritjinalpula. ");
INSERT INTO are_vpl VALUES ("LK15_5","072_15_5","LUK","15","5","5","Sheep erinha arltaramala, unta kangkama inthorra. Untantama erinha parlapaka tjurnamala ");
INSERT INTO are_vpl VALUES ("LK15_6","072_15_6","LUK","15","6","6","wotha worlurna kngetnama. Kurunga pmarurna alpumala, unta tjina ungkwanganha ntjarranha, relha pmararinya arrpunha ntjarranha turta worlilamala ilama, ‘Atha sheep pairlperrakala nukanha arltaraka. Nurna arrkana niai.’ ");
INSERT INTO are_vpl VALUES ("LK15_7","072_15_7","LUK","15","7","7","Jesuala etnanha ilaka, “Lakinha ngerra alkirarinya ntjarra arrkanalkura nama relha nyintaka, erala Altjirrurna toperramanga, 99 arrpunhangatjina, etnakathaka itja namanga Altjirrurna toperritjika, etna kala Altjirranga urlarra arratja namanga.” ");
INSERT INTO are_vpl VALUES ("LK15_8","072_15_8","LUK","15","8","8","“Yia arrpunha nhanha turta wai. Thunga arrkutjaka money tjiparra 10 intama. Erantama money nyinta pairlpilama. Era kunha irna alknganthakanha ekuranha etama. Erantama iltha ekuranha ilkngima. Era turta money ekura montjala yonthama, era erinha arltaritjinalpula. ");
INSERT INTO are_vpl VALUES ("LK15_9","072_15_9","LUK","15","9","9","Erantama money erinha arltarakalanga, era arrkutja tjina ekuranha ntjarranha, arrkutja pmararinya arrpunha ntjarranha turta ntangkama. Era etnanha ilama, ‘Yinga arrkana inthorra nama. Money nhanga athala pairlpilakala, atha wotha arltaraka. Nukalela arrkana nai!’ ");
INSERT INTO are_vpl VALUES ("LK15_10","072_15_10","LUK","15","10","10","Jesuala etnanha ilaka, “Lakinha ngerra Altjirraka angel ntjarra arrkana nama relha kornarintja nyintaka, erala Altjirrurna toperramanga.” ");
INSERT INTO are_vpl VALUES ("LK15_11","072_15_11","LUK","15","11","11","Jesuala yia nhanha turtantama etnanha alpmelaka, “Artwa arrpunhaka worra tharra naka. ");
INSERT INTO are_vpl VALUES ("LK15_12","072_15_12","LUK","15","12","12","Worra ingkarninya erantama kaarta ekuranhaka enkaka, ‘Kaartai, yultha athala initjinala unta ilumanga, yultha lenha yinganha kala lyarta nthalathanai.’ Artwa erantama yultha ekuranha, worra ekuranha tharraka errarnpalhelaka. ");
INSERT INTO are_vpl VALUES ("LK15_13","072_15_13","LUK","15","13","13","“Kala arlta arrpunhalantama, worra ingkarninya era yultha ekuranhakarta tjaiyakerraka. Erantama ilanga lhaka, pmara arrpunhurna. Tanhala era yultha ekuranha parrpa yirralhelaka, ngkwarla kngarra ntjumala, kwarra ntjarranhalka lurnamala. ");
INSERT INTO are_vpl VALUES ("LK15_14","072_15_14","LUK","15","14","14","Era yultha ekuranha kala yirralhelakalangantama, marnaka paalerrintja pmara tanhala naka. Era turtantama marnaka paalerraka. ");
INSERT INTO are_vpl VALUES ("LK15_15","072_15_15","LUK","15","15","15","“Artwa arrpunhaka pig ntjarra naka. Worra erantama ekururna lhamala ingkaka, ‘Yinga antja nama pig ungkwanganha ntarntaritjika.’ Artwa erantama erinha yairnaka pig ekuranha ntjarranha ntarntaritjika. ");
INSERT INTO are_vpl VALUES ("LK15_16","072_15_16","LUK","15","16","16","Ngaiyala inthorra namala, era kala pig ntjarraka marna ilkutjika antja naka. Relha nyintala pula erinha itja marna ilkutjika nthaka. ");
INSERT INTO are_vpl VALUES ("LK15_17","072_15_17","LUK","15","17","17","“Alkngampumalantama era eterraka, ‘Kaarta nukanhaka urrkapunhapunha ntjarrala pula marna rontha kuta ilkurlanama, kanha yinga nhanha ilutjikerrama, marna itjanga. ");
INSERT INTO are_vpl VALUES ("LK15_18","072_15_18","LUK","15","18","18","Yinga kala kamerramala kaarta nukanhurna alputjinanta. Yinga ekura ilalhitjina, “Kaartai, yinga Altjirranga urlarra korna ntelalhaka, ungkwanganga urlarra turta. ");
INSERT INTO are_vpl VALUES ("LK15_19","072_15_19","LUK","15","19","19","Yinga itja worra ungkwanganha ngerra ntelalhaka. Lakinhanga unta yinganha itja wotha 'lira anparnitjika. Yinga kala urrkapunhapunha ungkwangantantama niai.’” ");
INSERT INTO are_vpl VALUES ("LK15_20","072_15_20","LUK","15","20","20","“Erantama kamerramala, kala kaarta ekuranhurna alpuka. Era pula tjathantema namalanga, kaarta ekuranhala erinha araka. Erantama ekururna arrtjanaka, era ekura kngarra kuta kangkamanga warta. Era erinha kwakitjakaka, erinha rrontjaka turta. ");
INSERT INTO are_vpl VALUES ("LK15_21","072_15_21","LUK","15","21","21","“Worra erantama angkaka, ‘Kaartai, yinga Altjirranga urlarra korna ntelalhaka, ungkwanganga urlarra turta. Yinga itja worra ungkwanganha ngerra ntelalhaka. Lakinhanga unta yinganha itja wotha 'lira anparnitjika.’ ");
INSERT INTO are_vpl VALUES ("LK15_22","072_15_22","LUK","15","22","22","“Kaarta era pula urrkapunhapunha ekuranha ntjarraka ntangkalhamala, etnanha turnaka, ‘Parrpa, mantarra marra inthorra inarlalhai, ekura ekarrai turta. Ring turta iltja ekuranhaka kngitjai, sandal turta ingka ekuranhaka. ");
INSERT INTO are_vpl VALUES ("LK15_23","072_15_23","LUK","15","23","23","Kurunga rrangkarra bullock ntira kngarra nhanga turlalpai, nurna tjinkarra ilkutjinanga, arrkanerritjinanga turta. ");
INSERT INTO are_vpl VALUES ("LK15_24","072_15_24","LUK","15","24","24","Arai, worra nuka, erala errilknga ngerra nakala, era lyarta wotha etatha nama. Worra nuka, erala pairlperrakala, era wotha nurnakurna pitjalpuka.’ Tjinkarra erinha urrkapumala, etna kala arrkanerraka. ");
INSERT INTO are_vpl VALUES ("LK15_25","072_15_25","LUK","15","25","25","“Kalya ekura tnukulpala urrkapumala naka. Ngurrangurra ilthurna pitjalpumalantama, era etinyerramala etnanha wuka lyilhamanga, nthaperramanga turta. ");
INSERT INTO are_vpl VALUES ("LK15_26","072_15_26","LUK","15","26","26","Erantama urrkapunhapunha nyintaka ntangkalhaka, erinha pmarraka turta, ‘Nthakinherramai?’ ");
INSERT INTO are_vpl VALUES ("LK15_27","072_15_27","LUK","15","27","27","“Urrkapunhapunha era erinha ilaka, ‘Tjia ungkwanga kunha pitjalpuka. Kaarta ungkwanganhalantama bullock ntira kngarra nhanga tuka, tjinkarra turta urrkapuka, era erinha etatha initjalpukalanga.’ ");
INSERT INTO are_vpl VALUES ("LK15_28","072_15_28","LUK","15","28","28","Nhanha wumala kalya era yirrknga inthorrerraka. Erantama itja kuta ilthurna irrpuka, kathala pula narlanaka. “Kaarta ekuranhantama ekururna rrataka. Era ekururna intarra inthorra ingkaka era kwana irrpentjitjika. ");
INSERT INTO are_vpl VALUES ("LK15_29","072_15_29","LUK","15","29","29","Era pula kaarta ekuranha ilaka, ‘Arai, yinga ungkwanga kuta urrkapuka, ungkwanga arratja kangkwerraka turta. Unta pula yinganha itja billy goat kurrka nyinta paka nthaka, yinga tjina nukanha ntjarralela arrkanerritjika, tjinkarra ilkumala. ");
INSERT INTO are_vpl VALUES ("LK15_30","072_15_30","LUK","15","30","30","Kanha worra arrpunha nhanhala yultha ungkwanganha yirralhelakala kwarra ntjarranha lurnamala. Erantama pitjalpuka. Ekurantama unta bullock ntira kngarra erinha tuka.’ ");
INSERT INTO are_vpl VALUES ("LK15_31","072_15_31","LUK","15","31","31","“Kaarta ekuranhala pula erinha ilaka, ‘Worra nukai, unta kunha kutatha nukalela nama. Yultha ingkarraka nukanha turta kala ungkwanga nama. ");
INSERT INTO are_vpl VALUES ("LK15_32","072_15_32","LUK","15","32","32","Nurnakathaka pula nama tjia ungkwanganhaka kangkintja ntelalhitjika, ekuralela arrkanerritjika turta. Era errilknga ngerra nakalangakwia, lyarta pula era wotha nurnakalela nama. Era nhanga pairlperrakalakwia, lyarta pula era wotha nurnakurna pitjalpukala.’” ");
INSERT INTO are_vpl VALUES ("LK16_1","072_16_1","LUK","16","1","1","Jesuala kurtungurla ekuranha ntjarranha yia nhanha turta alpmelaka. “Artwa netanetala urrkapunhapunha arrpunha urrarakala yultha ekuranha ingkarraka ntarntaritjika. Anma, relha arrpunha ntjarrala artwa netaneta erinha alpmelaka urrkapunhapunha nhanha era yultha ekuranha itja arratja ntarntaramanga. ");
INSERT INTO are_vpl VALUES ("LK16_2","072_16_2","LUK","16","2","2","Artwa netaneta erantama urrkapunhapunha nhanha ekura ntangkalhaka. Era erinha ilaka, ‘Athataka yia korna ungkwangiperra wuma. Yultha nukanha unta nthakinhamilaka? Kala nhanha ingkarraka pepaka intalhelai. Lyarta atha nganha kala unputjinantama.’ ");
INSERT INTO are_vpl VALUES ("LK16_3","072_16_3","LUK","16","3","3","“Urrkapunhapunha nhanha erantama eterraka. ‘Yinga nthakinhamerritjina? Itornka nukanhala kunha yinganha unputjina. Atha yarna iparta tnyama, yinga relha thaltjanga warta. Yinga turta errakarrerrama marnaka enkitjika. ");
INSERT INTO are_vpl VALUES ("LK16_4","072_16_4","LUK","16","4","4","Yinga antja nama relha arrpunhalantama yinganha ntarntaritjika, itornka nukanhala yinganha unpumalanga.’ ");
INSERT INTO are_vpl VALUES ("LK16_5","072_16_5","LUK","16","5","5","“Urrkapunhapunha erantama artwa lenha ntjarraka ntangkalhaka, etnala itornka ekuranha yulthalka owe-emilamanga. Erantama artwa nyintanha pmarraka, ‘Nthakintjama unta itornka nukanha owe-emilama?’ ");
INSERT INTO are_vpl VALUES ("LK16_6","072_16_6","LUK","16","6","6","“Artwa era erinha alpmelaka, ‘100 jar oil-akarta.’ “Urrkapunhapunha era erinha ilaka, ‘Pepa ungkwanganha inamala parrpa intalhelai 50.’ ");
INSERT INTO are_vpl VALUES ("LK16_7","072_16_7","LUK","16","7","7","“Kurunga urrkapunhapunha era artwa arrpunhanhantama pmarraka, ‘Untaloa? Unta itornka nukanha nthakintjala owe-emilama?’ “Era erinha alpmelaka, ‘100 bag wheat-akarta.’ “Urrkapunhapunha era erinha ilaka, ‘Pepa ungkwanganha inamala parrpa intalhelai 80.’ ");
INSERT INTO are_vpl VALUES ("LK16_8","072_16_8","LUK","16","8","8","“Itornka erantama urrkapunhapunha korna erinha tnantjaka, era inangkarla ntelalhakalanga. Arai, relha etnala Altjirraka itja eterrama, etnataka urrkapuma tjinalka, yulthalka etnaka anmaka intitjinanga. Kanha relha etnala Altjirraka eterrama, etnakanga arrpunha ntjarra itjala urrkapuma tjinalka, yulthalka etnaka anmaka intitjinanga, alkirala. ");
INSERT INTO are_vpl VALUES ("LK16_9","072_16_9","LUK","16","9","9","Atha rrangkarranha nhanha turta ilama. Thunga rrakangkarra money intama. Kala relha arrpunha ntjarraka tangitjala nai, etnanha tjinilamala. Kurunga money era yirrakalanga, rrangkarra turta ilukalanga, Altjirrala rrangkarranha pmara kutatha ekuranhurna irrpulhelitjinanga. ");
INSERT INTO are_vpl VALUES ("LK16_10","072_16_10","LUK","16","10","10","“Arai, relha erala yultha urrputja irrpalthala arratja ntarntarama, era kala yultha kngarra turta irrpalthala arratja ntarntaritjina. Kanha relha erala yultha urrputja yarna arratja ntarntarama, era turta yultha kngarra yarna arratja ntarntaritjina. ");
INSERT INTO are_vpl VALUES ("LK16_11","072_16_11","LUK","16","11","11","Rrangkarra paka relhaka yultha yarna arratja ntarntaramanga, rrangkarra Altjirraka yultha turta yarna arratja ntarntaritjina. ");
INSERT INTO are_vpl VALUES ("LK16_12","072_16_12","LUK","16","12","12","Altjirrala rrangkarranha itja yultha ekuranha nthitjina, rrangkarra ntarntaritjika, rrangkarra relha arrpunhaka yultha itja arratja ntarntarakalanga. ");
INSERT INTO are_vpl VALUES ("LK16_13","072_16_13","LUK","16","13","13","Relha urrkapunhapunha yarna itornka tharraka kangkwerrama. Era paka nyintaka kangkamanga, era kala arrpunhaka antjakunyerritjina. Era paka nyintaka kangkwerramanga, era kala arrpunhanga unpulhitjina. Arai, rrangkarra yarna Altjirraka kangkama, yulthaka turta loala kuta.” ");
INSERT INTO are_vpl VALUES ("LK16_14","072_16_14","LUK","16","14","14","Artwa Pharisee ntjarrataka money-aka kngarra kangkaka. Etna Jesuaka angkatja wumalanga, etna erinha arrampowuka. ");
INSERT INTO are_vpl VALUES ("LK16_15","072_16_15","LUK","16","15","15","Jesuala pula etnanha ilaka, “Rrangkarra kunha etarlarama rrangkarra kula arratja inthorra ntelalhamanga. Altjirranha pula eterrintja rrakangkarranhaka kaltja kuta. Arai, relhala etarlarama rrangkarra kula arratja inthorra ntelalhamanga. Altjirranha pula kaltja rrangkarra paala ntelalhamanga, eterrintja rrakangkarra korna kutanga warta.” ");
INSERT INTO are_vpl VALUES ("LK16_16","072_16_16","LUK","16","16","16","“Imanka Altjirranha relha ntjarrurna angkaka turnintja ekuranharlarlanga, urrpia ekuranhaka angkatjarlarlanga turta. John-angatjina pula atha kala Yia Marra erinhantama kaltjinthama, yia nhanga Altjirranha kala pitjikalantama, relha ingkarrakaka ntelalhitjika era Ingkartanamanga. Relha ingkarrakantama thakerrama Altjirranha ilitjika era Ingkarta etnaka turta namanga. ");
INSERT INTO are_vpl VALUES ("LK16_17","072_16_17","LUK","16","17","17","Alkira nhanha, alha nhanha turta yirritjina. Altjirraka turnintja etna pula itja kuta yirritjina. ");
INSERT INTO are_vpl VALUES ("LK16_18","072_16_18","LUK","16","18","18","“Artwa erala noa ekuranha impuma, arrkutja arrpunha turtantama noaka inama, era korna mpaarama. Artwa era turta, erala noaka inama arrkutja artwa arrpunhala impukala, era turta korna mpaarama.” ");
INSERT INTO are_vpl VALUES ("LK16_19","072_16_19","LUK","16","19","19","Jesuala etnanha yia nhanha turta alpmelaka. “Artwa netaneta naka, erala mantarra marra inthorraka ekarralhitjata, arltamarlta tulhitjata turta, marnalka kngarra ilkumala. ");
INSERT INTO are_vpl VALUES ("LK16_20","072_16_20","LUK","16","20","20","Artwa ilkngara maamapapatha nyinta turta naka, rretnya ekura Lazarus. Etnantama Lazarus erinha artwa netanetaka ilthurna ankea kngitjata. Etna erinha reoanga kutaka turta arrarnitjata. ");
INSERT INTO are_vpl VALUES ("LK16_21","072_16_21","LUK","16","21","21","Era antja naka marna ungkwaltja etnanha ilkutjika, etnala artwa netanetaka table-anga tnyimanga. Kngulyala turta maama ekuranha wantjitjata. ");
INSERT INTO are_vpl VALUES ("LK16_22","072_16_22","LUK","16","22","22","“Artwa ilkngara era kala ilukantama. Angel ntjarrantama pitjika, erinha Altjirraka pmara kutathurna turta kngaka, Abraham ntjarralela nitjika. “Artwa netaneta era ilukantema, etna turta erinha tintjiwuka. ");
INSERT INTO are_vpl VALUES ("LK16_23","072_16_23","LUK","16","23","23","Tatharralantama kngarra nyingalauwumala, era inaramala Abraham-anha araka, tjatha ilanga namanga, Lazarus-anha turta ekuranga kuta. ");
INSERT INTO are_vpl VALUES ("LK16_24","072_16_24","LUK","16","24","24","Erantama Abraham-aka ilkaka, ‘Kaarta Abraham-ai! Nuka montjamontja ntelalhai! Lazarus-anha yairnai iltjakantja ekuranha kwatjaka kurnamala linya nukanha ngurlilitjika. Yingataka uralkngantha nhanhala kngarra nyingalauwuma.’ ");
INSERT INTO are_vpl VALUES ("LK16_25","072_16_25","LUK","16","25","25","“Abraham-ala pula erinha ilaka, ‘Worra nukai, ilpangkai. Unta alhala namalanga, ungkwanga marna kngarra, mantarra kngarra, iltha marra turta naka. Kanha Lazarus-anha imampurlala naka. Lyarta pula Altjirrala erinha pmara nhanhala ntarntaramantama, kanha unta nyingalauwumala. ");
INSERT INTO are_vpl VALUES ("LK16_26","072_16_26","LUK","16","26","26","Nhanha turta etarlarai. Nurnakanga mpopala twatja kngarritja nama. Lakinhanga, relha erala antja nama nhanhanga rrakangkarrurna lhitjika, era yarna tjananhama. Rrakangkarranga turta nyinta yarna nurnakurna tjanentjima.’ ");
INSERT INTO are_vpl VALUES ("LK16_27","072_16_27","LUK","16","27","27","“Artwa erantama angkaka, ‘Lakinhanga paka kaarta Abraham-ai, Lazarus-anha urrpia yairnai kaarta nukanhaka pmarurna. ");
INSERT INTO are_vpl VALUES ("LK16_28","072_16_28","LUK","16","28","28","Nuka tjia 5 etathantema nama. Era etnanha tjatjatutjika, etna turta pmara nhanhurna pitjakitja, nyingalauwukitja turta.’ ");
INSERT INTO are_vpl VALUES ("LK16_29","072_16_29","LUK","16","29","29","“Abraham-ala pula erinha ilaka, ‘Etna kala pepa nhanga Moses-ala intalhelakala, tnyinama. Etna turta pepa nhanga tnyinama, Altjirraka urrpia imankinya ntjarrala intalhelakala. Etna kala pepa nhanha ntjarraka read-erritjika, etnaka turta kangkwerritjika.’ ");
INSERT INTO are_vpl VALUES ("LK16_30","072_16_30","LUK","16","30","30","“Artwa era pula angkaka, ‘Kaarta Abraham-ai, etna Altjirraka Angkatjakanta itja kangkwerritjina. Artwa nyinta pula errilknga ntjarranga kamerramala etnakurna lhamanga, etna Altjirrurna toperritjina.’ ");
INSERT INTO are_vpl VALUES ("LK16_31","072_16_31","LUK","16","31","31","“Abraham-ala pula erinha ilaka, ‘Etna itja Moses-aka kangkwerritjika antja namanga, Altjirraka urrpia imankinya ntjarraka turta, etna itja relha errilknga ntjarranga kamerrakalaka kangkwerritjina.’” ");
INSERT INTO are_vpl VALUES ("LK17_1","072_17_1","LUK","17","1","1","Jesuala kurtungurla ekuranha ntjarranha ilaka, “Relha kornala kunha relha arrpunhanha arrtjilhelitjina. Nhanha kala lakinha nitjina. Relha korna ekura pula imampurla inthorra nitjina, era relha arrpunhanha arrtjilhelakalanga, korna ntelalhitjika. ");
INSERT INTO are_vpl VALUES ("LK17_2","072_17_2","LUK","17","2","2","Arai, relha erala tnakanhakanha nyintanha arrtjilhelamanga korna ntelalhitjika, erinha Altjirrala nakapakarlilitjina. Ekura kala marralkura namara, arrpunhala paka tnyana kngarritja turrkura ekuranhaka ilparanakalanga, erinha kwatja iparta inthorraka turta arrkurlantema iwukalanga. ");
INSERT INTO are_vpl VALUES ("LK17_3","072_17_3","LUK","17","3","3","“Arai, rrangkarrataka ingkarraka aralhitjika. Thunga tjia tnakanhakanhala nganha kornilama. Unta erinha kala tjatjatwai. Era paka ungkwanga ilalhamanga, ‘Yinga porerrama. Atha nganha nthurrpa kornilaka.’ Unta kala korna ekuranha iwutjika. ");
INSERT INTO are_vpl VALUES ("LK17_4","072_17_4","LUK","17","4","4","Thunga tjina tnakanhakanhala nganha 7-aranga kornilama, arlta nyintala. Erantama ungkwanga 7-arangantema ilalhama, ‘Yinga porerrama. Atha nganha nthurrpa kornilaka.’ Kurunga unta kala korna ekuranha 7-arangantema iwutjika.” ");
INSERT INTO are_vpl VALUES ("LK17_5","072_17_5","LUK","17","5","5","Apostle etnantama ekururna ingkaka, “Ingkartai, nurnaka tangitjala nai nganha ekarltalkura tnakitjika.” ");
INSERT INTO are_vpl VALUES ("LK17_6","072_17_6","LUK","17","6","6","Ingkartala etnanha ilaka, “Rrangkarra paka yinganha kala kurrka inthorranta tnakamanga, rrangkarra irna tjuwanpa ngerra nhanha erinha ilamara, ‘Katha nhanhanga naamerrai, kwatja laiyaka turta ingkairnalhai.’ Kurunga irna era kala rrakangkarra kangkwerramara. ");
INSERT INTO are_vpl VALUES ("LK17_7","072_17_7","LUK","17","7","7","“Thunga urrkapunhapunha ungkwanganha arlta ntjapara tnukulpala urrkapuma, arna urlpelamala, sheep paka tnairnamala. Kurunga era ilthurna pitjalpuma. Unta paka erinha ilitjina, ‘Kala iltjerramala arrarnalhai.’ ");
INSERT INTO are_vpl VALUES ("LK17_8","072_17_8","LUK","17","8","8","Itja kunha. Unta erinha lakinhatitja ilitjina, ‘Nukarrka marna urrkapumala kngitjai. Kurunga atha kala ilkukalanga, ntjukalanga turta, untantama ilkwai, ntjwai turta.’ ");
INSERT INTO are_vpl VALUES ("LK17_9","072_17_9","LUK","17","9","9","Unta itja urrkapunhapunha ungkwanganha dangkilama era ungkwangakimparra marna urrkapukalanga. Nhanha kala ekurathaka namanga warta. ");
INSERT INTO are_vpl VALUES ("LK17_10","072_17_10","LUK","17","10","10","Rrangkarra urrkapunhapunha era ngerra ntelalhitjika. Rrangkarra urrkapuntja ingkarraka rrakangkarranha kala arratja mangkilakalanga, rrangkarra kala lakinhanta angkitjika, ‘Nurna kunha urrkapunhapunha wara nama. Nurna kala itornka nurnakanhaka kangkwerrakanta.’” ");
INSERT INTO are_vpl VALUES ("LK17_11","072_17_11","LUK","17","11","11","Jesuanha Jerusalem-urna lhamalanga, era pmara Samaria Galilee tharranga mpopala tjananhaka. ");
INSERT INTO are_vpl VALUES ("LK17_12","072_17_12","LUK","17","12","12","Erantama town kurrka nyinturna irrputjikerramalanga, artwa leprosy-akarta 10 ekururna pitjika. Etna itja etinyerraka. ");
INSERT INTO are_vpl VALUES ("LK17_13","072_17_13","LUK","17","13","13","Etna pula ekura ilangangantema ilkaka, “Jesuai, itornkai, nurnaka konyerrai!” ");
INSERT INTO are_vpl VALUES ("LK17_14","072_17_14","LUK","17","14","14","Etnanha aramala Jesuala etnanha ilaka, “Lharrirrai, priest-aka turta ntelalhai!” Artwa menta etna priest-urna lhapalhamalangantema, etna kala marrerraka. ");
INSERT INTO are_vpl VALUES ("LK17_15","072_17_15","LUK","17","15","15","Artwa nyintala aramalanga era marrerrakala, era kala toperrakanta, Altjirranha intarra tnantjamala. ");
INSERT INTO are_vpl VALUES ("LK17_16","072_17_16","LUK","17","16","16","Jesuaka etinyerramala, era mparalela arrarnalhaka, urla ekuranhala turta arna mpaaraka. Era Jesuanha dangkilaka turta. Artwa nhanha era artwa Samaria-arinya naka. ");
INSERT INTO are_vpl VALUES ("LK17_17","072_17_17","LUK","17","17","17","Jesuanhantama angkaka, “Atha nhanga artwa 10 marrilaka. Artwa 9 arrpunha etnaloa? ");
INSERT INTO are_vpl VALUES ("LK17_18","072_17_18","LUK","17","18","18","Kala Relha Lorinya nyinta nhanhantakwia pitjalpuka Altjirranha tnantjitjika?” ");
INSERT INTO are_vpl VALUES ("LK17_19","072_17_19","LUK","17","19","19","Jesualantama artwa Samaria-arinya erinha ilaka, “Kamerramala, kala alpai. Unta yinganha tnakakalanga, atha nganha marrilaka.” ");
INSERT INTO are_vpl VALUES ("LK17_20","072_17_20","LUK","17","20","20","Artwa Pharisee urrputjalantama Jesuanha pmarraka, “Ilangarama Altjirranha pitjitjina relha ingkarrakaka ntelalhitjika era Ingkartanamanga?” Jesuala etnanha ilaka, “Rrangkarra nhanha yarna alkngala arama, Altjirranha pitjimanga relha ingkarrakaka ntelalhitjika era Ingkartanamanga. ");
INSERT INTO are_vpl VALUES ("LK17_21","072_17_21","LUK","17","21","21","Thunga relha nyintala rrangkarranha ilitjina, ‘Arai, erataka nhanhala tjitjarterrama.’ Thunga relha arrpunhala ilitjina, ‘Itja, erataka tanhala tjitjarterrama.’ Rrangkarra erinha itja tnakitjika. Arai, rrangkarra Altjirraka kangkwerramalanga, nhanhala ntelama Altjirranha kala Ingkartanamanga.” ");
INSERT INTO are_vpl VALUES ("LK17_22","072_17_22","LUK","17","22","22","Jesualantama kurtungurla ekuranha ntjarranha ilaka, “Anma, rrangkarra antja inthorra nitjina Relhaka 'Lira erinha aritjika, pitjalpumanga. Rrangkarra pula erinha itja aritjina. ");
INSERT INTO are_vpl VALUES ("LK17_23","072_17_23","LUK","17","23","23","Arrpunha ntjarrala turta rrangkarranha ilitjina, ‘Arai, erataka kala tanhala nama.’ Kanha arrpunha ntjarrala ilitjina, ‘Itja, erataka nhanhala nama.’ Rrangkarra pula etnanha itja tnakitjika, etnaka kangkwerritjika paka. ");
INSERT INTO are_vpl VALUES ("LK17_24","072_17_24","LUK","17","24","24","Arai, Relhaka 'Lira era pitjalpumalanga, relha ingkarrakala erinha kala aritjina, etnala lharrkintja aramanga ngerra. ");
INSERT INTO are_vpl VALUES ("LK17_25","072_17_25","LUK","17","25","25","Arrkurla pula Relhaka 'Lirakathaka nama kngarra nyingalauwutjika. Relha ntjarra turta ekura antjakunya ntelalhitjika. ");
INSERT INTO are_vpl VALUES ("LK17_26","072_17_26","LUK","17","26","26","“Relhaka 'Lira era pitjalpumalanga, nhanha kala artwa Noah-aka antalala ngerra nitjina. ");
INSERT INTO are_vpl VALUES ("LK17_27","072_17_27","LUK","17","27","27","Relha ntjarrala kunpala ilkurlanaka, ntjulanaka, noa inarralanaka turta. Artwa Noah-anha ship-aka irrpukalangantantama, kwatjampengkala etnanha ingkarraka yirralhelaka. ");
INSERT INTO are_vpl VALUES ("LK17_28","072_17_28","LUK","17","28","28","“Lot-aka antalala lakinha ngerrantema naka. Relha etna kunpala ilkurlanaka, ntjulanaka turta. Etna yultha buy-emilarlanaka, yirrinthalanaka, marna annga alpantiwurlanaka, iltha turta itarlanaka. ");
INSERT INTO are_vpl VALUES ("LK17_29","072_17_29","LUK","17","29","29","Lot-anha warta Sodom-anga rrataka, kanha Altjirrala urala alkiranga Sodom-akarlaka ilarnaka, relha ingkarrakanha turta yirralhelaka. ");
INSERT INTO are_vpl VALUES ("LK17_30","072_17_30","LUK","17","30","30","Lakinha ngerrantema nitjina Relhaka 'Lira era alhurna pitjalpumalanga relha ingkarrakaka ntelalhitjika. ");
INSERT INTO are_vpl VALUES ("LK17_31","072_17_31","LUK","17","31","31","“Arlta lenha ekurala, relha erala iltha kartninyala namanga, era itja iltha ekuranhakarrka irrputjika, yulthaka. Relha era turta, erala tnukulpala namanga, era turta itja iltha ekuranhurnarrka alputjika, yulthaka. ");
INSERT INTO are_vpl VALUES ("LK17_32","072_17_32","LUK","17","32","32","Lot-aka ilpangkai. ");
INSERT INTO are_vpl VALUES ("LK17_33","072_17_33","LUK","17","33","33","Arai, relha erala thakerrama etatha nitjikanta, era kala ilutjina. Kanha relha erala relha arrpunha ntjarranha impurlarrarnama erinha errilknga tutjika nukakwia, era kala ngampakalala etatha nitjina.” ");
INSERT INTO are_vpl VALUES ("LK17_34","072_17_34","LUK","17","34","34","Atha rrangkarranha nhanha turta ilama, “Ingwa lenha ekurala artwa tharra pmara nyintala ankwentitjina. Altjirrala nyintanha initjina, arrpunhanha impurlalhitjina. ");
INSERT INTO are_vpl VALUES ("LK17_35","072_17_35","LUK","17","35","36","Arrkutja tharrala tnyanala annga thalanitjina. Altjirrala nyintanha initjina, arrpunhanha impurlalhitjina.” ");
INSERT INTO are_vpl VALUES ("LK17_37","072_17_37","LUK","17","37","37","Jesuaka kurtungurla ntjarralantama erinha pmarraka, “Ingkartai, nthanhalama lakinherritjina?” Era etnanha ilaka, “Pmara errowulya erala intama, ekurala erritja etna worlerrama.” ");
INSERT INTO are_vpl VALUES ("LK18_1","072_18_1","LUK","18","1","1","Jesuala etnanha yia nhanhantama alpmelaka, etna itja porrkerritjinanga, Altjirrurna pula kuta ingkitjinanga. ");
INSERT INTO are_vpl VALUES ("LK18_2","072_18_2","LUK","18","2","2","“Pmara arrpunhala tjiperrawunhawunha naka. Tjiperrawunhawunha era itja Altjirranga trerraka, relhanga paka. ");
INSERT INTO are_vpl VALUES ("LK18_3","072_18_3","LUK","18","3","3","Pmara nhanha ekurala arrkutja warlukurta turta nakantema. Era tjiperrawunhawunha ekururna wothamawotha ingkaka, ‘Nuka tangitjala nai. Relha arrpunhalataka yinganha nakapakarlilama.’ ");
INSERT INTO are_vpl VALUES ("LK18_4","072_18_4","LUK","18","4","4","“Tjiperrawunhawunha era pula ekura itja kuta kangkwerraka. Anma pula era lakinhantama eterraka. ‘Nthurrpa yinga itja Altjirranga trerrama, relhanga paka. ");
INSERT INTO are_vpl VALUES ("LK18_5","072_18_5","LUK","18","5","5","Warlukurta nhanhala pula yinganha porrkaporrkilama. Yingantama ekura tangitjala nitjina, era yinganha rirtilakitja.’” ");
INSERT INTO are_vpl VALUES ("LK18_6","072_18_6","LUK","18","6","6","Ingkartalantama etnanha ilaka, “Rrangkarra kala tjiperrawunhawunha paala ekuranha angkatja wuka. ");
INSERT INTO are_vpl VALUES ("LK18_7","072_18_7","LUK","18","7","7","Altjirranhaloa? Era paka relha ntjarraka tangitjala nitjinama, relha nhanga erarrpa urrarakala ntjarraka, etna ekururna arltala pa ingwala ingkamanga? Era paka etnaka parrpa kangkwerritjinama? ");
INSERT INTO are_vpl VALUES ("LK18_8","072_18_8","LUK","18","8","8","Atha rrangkarranha ilama, era etnaka parrpa tangitjala nitjina. Relhaka 'Lira era pula pitjalpumalanga, era paka relha ntjarranha aritjalhitjinama, etna erinha kuta tnakamanga?” ");
INSERT INTO are_vpl VALUES ("LK18_9","072_18_9","LUK","18","9","9","Jesuanha kaltja naka relha arrpunha ntjarra tnakalhamanga, etna kula Altjirranga urlarra arratja namanga. Etna turtantama relha arrpunha ntjarranha lolowumanga. Erantama etnanha yia nhanha alpmelaka. ");
INSERT INTO are_vpl VALUES ("LK18_10","072_18_10","LUK","18","10","10","“Artwa tharra temple-urna lharraka Altjirrurna ingkitjika. Nyinta artwa Pharisee naka, arrpunha artwa tax money kotjinha. ");
INSERT INTO are_vpl VALUES ("LK18_11","072_18_11","LUK","18","11","11","Itnamala, artwa Pharisee era lakinha angkaka, tjukunya wara. ‘Altjirrai, atha nganha dangkilama yinga itja relha arrpunha ntjarra ngerra namanga, nyilkngampa paka, kornarintja paka, ntaiyawunha paka, artwa tax money kotjinha tanha ngerra paka. ");
INSERT INTO are_vpl VALUES ("LK18_12","072_18_12","LUK","18","12","12","Tharraranga week-ala yinga arlta ntjapara marnakunya nama. Yultha nukanha ingkarrakanga, atha nganha karta arrpunha arratja kuta nthetnama.’ ");
INSERT INTO are_vpl VALUES ("LK18_13","072_18_13","LUK","18","13","13","“Artwa tax money kotjinha era pula ingkarnalala itnaka. Era turta porerraka alkirurnathaka inaritjika. Erantama inarnka tulhamala angkaka. ‘Altjirrai, nuka relha kornarintjaka montjamontja ntelalhai.’” ");
INSERT INTO are_vpl VALUES ("LK18_14","072_18_14","LUK","18","14","14","Jesualantama etnanha ilaka, “Arai, artwa tax money kotjinha erataka Altjirranga urlarra arratjerrakala alpuka. Kanha artwa Pharisee era itjala. Relha erala Altjirranga urlarra tnakalhama, erinha Altjirrala ipmintja iwutjina. Kanha relha erala Altjirranga urlarra porapora ntelalhama, erinha Altjirrala tnyinitjina kuta.” ");
INSERT INTO are_vpl VALUES ("LK18_15","072_18_15","LUK","18","15","15","Relha ntjarrala katjia kurrka etnakanha Jesuurna kngitjika, Jesuala iltja ekuranha kapurta etnakanhaka arrarnitjika. Nhanha aramala, kurtungurla ntjarrala etnanha unpurlenaka. ");
INSERT INTO are_vpl VALUES ("LK18_16","072_18_16","LUK","18","16","16","Jesuala pula katjia etnanha ntangkaka. Erantama kurtungurla ekuranha ntjarranha ilaka, “Katjia etnanha parritjala impai. Yinga antja etna nukurna pitjitjika. Altjirranha antja nama ntelalhitjika era Ingkarta etnaka namanga. ");
INSERT INTO are_vpl VALUES ("LK18_17","072_18_17","LUK","18","17","17","Arai, atha rrangkarranha nhanha nthurrpa inthorra ilama. Rrangkarra Altjirranha katjiala ngerranta tnakamanga, era rrakangkarra ntelalhitjina era Ingkartanamanga.” ");
INSERT INTO are_vpl VALUES ("LK18_18","072_18_18","LUK","18","18","18","Artwa itornkala Jesuanha pmarraka, “Kaltjinthanhinthanhai, unta kunha artwa marra. Untantama yinganha ilai, nthakinhama yinga ntelalhitjika, yinga Altjirraka pmarala ngampakala etatha nitjinanga?” ");
INSERT INTO are_vpl VALUES ("LK18_19","072_18_19","LUK","18","19","19","Jesuala erinha pmarraka, “Iwunhangama unta yinganha ilama yinga kula artwa marra namanga? Altjirra nyintanta kunha marra. ");
INSERT INTO are_vpl VALUES ("LK18_20","072_18_20","LUK","18","20","20","Unta kala Altjirraka turnintjaka kaltja. ‘Unta itja relha arrpunhaka noalela intitjika.’ ‘Unta itja relha arrpunhanha errilknga tutjika.’ ‘Unta itja relha arrpunhaka yultha nyilkngala initjika.’ ‘Unta itja relha arrpunhiperra orrtjerramala angkitjika.’ ‘Unta kaarta pa mia ungkwanganhaka kangkwerritjika.’” ");
INSERT INTO are_vpl VALUES ("LK18_21","072_18_21","LUK","18","21","21","Era Jesuanha ilaka, “Yinga pula turnintja nhanha ingkarrakaka kangkwerraka kurrkangatjina.” ");
INSERT INTO are_vpl VALUES ("LK18_22","072_18_22","LUK","18","22","22","Nhanha wumala Jesuala erinha ilaka, “Nyintantantama ungkwangathaka nama. Yultha ingkarraka ungkwanganha yirrinthai, money erinha turtantama relha ilkngara ntjarranha nthai. Kurunga ungkwanga yultha kngarra alkirala intitjina. Unta turtantama nukanga tnaartangala pitjai.” ");
INSERT INTO are_vpl VALUES ("LK18_23","072_18_23","LUK","18","23","23","Angkatja nhanha wumala artwa era kngarra ltarrperraka, era artwa netaneta inthorra namanga. ");
INSERT INTO are_vpl VALUES ("LK18_24","072_18_24","LUK","18","24","24","Jesuala artwa erinha tjoraraka. Erantama erinha ilaka, “Arai, relha netanetaka kunha inpora inthorra nama Altjirraka pmarurna irrputjika. ");
INSERT INTO are_vpl VALUES ("LK18_25","072_18_25","LUK","18","25","25","Nhanha rukaralkura nama camel needle-aka altjuranga tjananhitjika, nhanhangatjina, relha netaneta Altjirraka pmarurna irrputjika.” ");
INSERT INTO are_vpl VALUES ("LK18_26","072_18_26","LUK","18","26","26","Angkatja nhanha wumala, relha ntjarra lakinha pmarrarraka, “Relha ngunhanhantama Altjirrala irrpalthala tangkalhelamara?” ");
INSERT INTO are_vpl VALUES ("LK18_27","072_18_27","LUK","18","27","27","Jesuala etnanha ilaka, “Thunga relhala etarlarama Altjirrala relhanha yarna tangkalhelama. Altjirrala pula relha ingkarrakanha irrpalthala tangkalhelamala.” ");
INSERT INTO are_vpl VALUES ("LK18_28","072_18_28","LUK","18","28","28","Peter-alantama Jesuanha ilaka, “Arai, nurna kunha ramarama nurnakanha impurlalhaka, ungkwanganga tnaartangala lhitjinala.” ");
INSERT INTO are_vpl VALUES ("LK18_29","072_18_29","LUK","18","29","29","Jesualantama etnanha ilaka, “Atha rrangkarranha nhanha nthurrpa ilama. Relha erala Ingkartakakwia pmara paka, noa paka, tjia paka, kaarta paka, mia paka, katjia paka impurlalhakalanga, ");
INSERT INTO are_vpl VALUES ("LK18_30","072_18_30","LUK","18","30","30","Altjirrala erinha kngarra kuta kapanha nthitjina, era alha nhanhalantema namalanga. Era turta anma Altjirraka pmarala ngampakala etatha nitjina.” ");
INSERT INTO are_vpl VALUES ("LK18_31","072_18_31","LUK","18","31","31","Jesuala kurtungurla 12 etnanhantama alpmelaka, “Arai, nurna kunha nhanha Jerusalem-urna lhama. Jerusalem ekuralantama Relhaka 'Lira era nyingalauwutjina Altjirraka urrpia imankinya ntjarrala ilakala ngerra. ");
INSERT INTO are_vpl VALUES ("LK18_32","072_18_32","LUK","18","32","32","Etna erinha Relha Lorinya ntjarrurna lanthitjina. Relha Lorinya etnantama erinha arrampowutjina. Etna ekura alkngarnterritjina. Etna ekura palha iwutjina. ");
INSERT INTO are_vpl VALUES ("LK18_33","072_18_33","LUK","18","33","33","Etna erinha whip-ala tutjina, errilknga tutjina turta. Arlta tharraminyinta errilknga intamaliperra pula, era wotha etatha kamerritjina.” ");
INSERT INTO are_vpl VALUES ("LK18_34","072_18_34","LUK","18","34","34","Kurtungurla etna pula angkatja nhanha itja lhangkaraka Altjirrala etarlingetarla etnaka marntilakalanga. ");
INSERT INTO are_vpl VALUES ("LK18_35","072_18_35","LUK","18","35","35","Jesuanhantama Jericho-aka etinyerraka. Artwa panga tjaiyanga kutala narlanaka, marnaka enkamala. ");
INSERT INTO are_vpl VALUES ("LK18_36","072_18_36","LUK","18","36","36","Artwa panga era wuka relha ntjarra anpara lhamanga. Erantama relha etnanha pmarraka, “Nthakinherramai?” ");
INSERT INTO are_vpl VALUES ("LK18_37","072_18_37","LUK","18","37","37","Etna erinha alpmelaka, “Jesuanha, pmara Nazareth-arinya, era kunha nhanha anpara lhama.” ");
INSERT INTO are_vpl VALUES ("LK18_38","072_18_38","LUK","18","38","38","Panga erantama Jesuaka ilkaka, “Jesuai, David-aka 'Lirai, nuka montjamontja ntelalhai!” ");
INSERT INTO are_vpl VALUES ("LK18_39","072_18_39","LUK","18","39","39","Relha etnantama erinha rralthamala ilaka, “Tjukunyerrai!” Era pula intarra kuta ilkaka, “David-aka 'Lirai, nuka montjamontja ntelalhai!” ");
INSERT INTO are_vpl VALUES ("LK18_40","072_18_40","LUK","18","40","40","Itnatjalhamala, Jesuala etnanha turnaka artwa panga erinha ekururna kngitjitjika. Artwa era kala Jesuanga urlarra itnamalangantama, Jesuala erinha pmarraka, ");
INSERT INTO are_vpl VALUES ("LK18_41","072_18_41","LUK","18","41","41","“Iwunhangama unta nuka ilkaka?” Artwa era erinha alpmelaka, “Ingkartai, alknga nukanha marrilai.” ");
INSERT INTO are_vpl VALUES ("LK18_42","072_18_42","LUK","18","42","42","Jesuala erinha ilaka, “Unta kala wotha arama. Unta yinganha tnakakalanga, atha alknga ungkwanganha marrilaka.” ");
INSERT INTO are_vpl VALUES ("LK18_43","072_18_43","LUK","18","43","43","Artwa ekura alknga kala marrerraka. Erantama Jesuanga tnaartangala lhaka, Altjirranha tnantjaka turta. Relha etnala nhanha arakala, etna turta Altjirranha tnantjakantema. ");
INSERT INTO are_vpl VALUES ("LK19_1","072_19_1","LUK","19","1","1","Jesuanha Jericho-akantama irrpunhaka, anpara kuta lhitjinala. ");
INSERT INTO are_vpl VALUES ("LK19_2","072_19_2","LUK","19","2","2","Jericho ekurala artwa nyinta naka, rretnya ekura Zacchaeus. Era artwa tax money kotjinha ntjarraka itornka naka. Era turta artwa netaneta naka. ");
INSERT INTO are_vpl VALUES ("LK19_3","072_19_3","LUK","19","3","3","Erantama antja naka Jesuanha aritjika era anpara lhamalanga. Era pula erinha yarna araka, era artwa tungka namanga, relha worla kngarrala turta tjaiya ekura parramanga. ");
INSERT INTO are_vpl VALUES ("LK19_4","072_19_4","LUK","19","4","4","Lakinhanga era arrkurla arerramala irnaka ntjika. Irna erataka tjaiyanga kuta mangkalanaka, tjaiya nhanga Jesuanhala lhitjinala. ");
INSERT INTO are_vpl VALUES ("LK19_5","072_19_5","LUK","19","5","5","Jesuanha irna ekururna etinyerramalanga, era Zacchaeus-anha araka. Erinha inaramala era erinha ilaka, “Zacchaeus-ai, parrpa tnanpai. Nukathaka nama lyarta ungkwangalela yatjarra narlalputjika.” ");
INSERT INTO are_vpl VALUES ("LK19_6","072_19_6","LUK","19","6","6","Zacchaeus-anha parrpa tnanpuka. Jesuaka kngarra kangkamala, era erinha iltha ekuranhurna kngetnaka. ");
INSERT INTO are_vpl VALUES ("LK19_7","072_19_7","LUK","19","7","7","Relha ntjarrala pula nhanha aramalanga, etna ingkarraka wannga angkaka, “Erataka lhaka artwa kornarintjalela yatjarra narlalputjika.” ");
INSERT INTO are_vpl VALUES ("LK19_8","072_19_8","LUK","19","8","8","Etna marna ilkumalanga Zacchaeus-anha kamerramala angkaka, “Arai, Ingkartai, yultha nukanha kartatharrilamala, atha kala karta arrpunha relha ilkngara ntjarranha nthitjina. Atha paka relha arrpunhanga yultha nyilkngala inakalanga, atha erinha kala yultha kngarralkura nthitjalputjina.” ");
INSERT INTO are_vpl VALUES ("LK19_9","072_19_9","LUK","19","9","9","Jesuala Zacchaeus-anha ilaka, “Lyarta Altjirrala nganha, noa, katjia ungkwanganha turta tangkalhelaka.” Erantama relha ntjarranha ilaka, “Zacchaeus ntjarra turta kunha Abraham-aka ramarama namantema. ");
INSERT INTO are_vpl VALUES ("LK19_10","072_19_10","LUK","19","10","10","Arai, Relhaka 'Lira pitjika relha kornarintja ntjarraka yonthitjika, etnanha tangkalhelitjika turta.” ");
INSERT INTO are_vpl VALUES ("LK19_11","072_19_11","LUK","19","11","11","Relha ntjarrala erinha wurlanamalangantema, Jesuala etnanha yia nhanha turta alpmelaka. Arai, etnataka kala Jerusalem-anga etinyantama naka, relha etna turta etarlaraka Altjirranha kala relha ingkarrakaka alkngatharrantama tjitjarterritjinala. ");
INSERT INTO are_vpl VALUES ("LK19_12","072_19_12","LUK","19","12","12","Jesuala etnanha lakinha alpmelaka. “Artwa nyinta ilanga lhaka, pmara arrpunhurna, itornka kngarrala erinha ingkairnitjinanga king-ntama nitjika pmara ekuranhala. Nhanhiperra era kala pitjalputjika naka. ");
INSERT INTO are_vpl VALUES ("LK19_13","072_19_13","LUK","19","13","13","Lhitjinala pula, era urrkapunhapunha 10-aka ntangkalhaka, etnanha nyintaminyintanha turta $1,000 ngerra nthaka. Erantama etnanha ilaka, ‘Yinga pitjalputjinalpula money nukanha kngarrilai, yulthalka yirrinthamala.’ ");
INSERT INTO are_vpl VALUES ("LK19_14","072_19_14","LUK","19","14","14","“Pmararinya ntjarra pula artwa nhanha ekura itja antja naka. Etnantama itornka kngarra ekururna urrpia yairnaka, erinha lakinha ilitjika, ‘Nurna itja antja nama artwa nhanga king nurnaka nitjika.’ ");
INSERT INTO are_vpl VALUES ("LK19_15","072_19_15","LUK","19","15","15","“Artwa era kala king-ntama namalanga, era pmara ekuranhurna pitjalpuka, urrkapunhapunha 10 nhangaka turta ntangkalhaka. Erantama etnanha pmarraka, ‘Rrangkarra money nukanha kngarrilakama?’ ");
INSERT INTO are_vpl VALUES ("LK19_16","072_19_16","LUK","19","16","16","“Urrkapunhapunha nyintala erinha ilaka, ‘Ingkartai, yulthalka yirrinthamala atha money ungkwanganha kngarrilaka. Arai, nhanha $10,000 arrpunha nama.’ ");
INSERT INTO are_vpl VALUES ("LK19_17","072_19_17","LUK","19","17","17","“King-ala erinha ilaka, ‘Unta kunha urrkapunhapunha marra. Unta money kurrka arratja ntarntarakalanga, atha nganha ingkairnitjina 10 town-aka tjitjarterritjika.’ ");
INSERT INTO are_vpl VALUES ("LK19_18","072_19_18","LUK","19","18","18","“Urrkapunhapunha arrpunhalantama erinha ilaka, ‘Ingkartai, yulthalka yirrinthamala atha money ungkwanganha kngarrilaka. Arai, nhanha $5,000 arrpunha nama.’ ");
INSERT INTO are_vpl VALUES ("LK19_19","072_19_19","LUK","19","19","19","“King-ala erinha ilaka, ‘Atha nganha ingkairnitjina 5 town-aka tjitjarterritjika.’ ");
INSERT INTO are_vpl VALUES ("LK19_20","072_19_20","LUK","19","20","20","“Urrkapunhapunha arrpunhalantama erinha ilaka, ‘Ingkartai, nhanhiai $1,000 ungkwanganha nhanga. Athataka erinha mantarrala ilinyatumala lauwukala. ");
INSERT INTO are_vpl VALUES ("LK19_21","072_19_21","LUK","19","21","21","Yingataka ungkwanganga trerraka, unta artwa arrthata warta namanga. Unta marna wheat kotjima, unta annga itja ingkairnakalangatanya. Unta marna arrpunha turta kotjima, unta etnaka itja urrkapukalangatanya.’ ");
INSERT INTO are_vpl VALUES ("LK19_22","072_19_22","LUK","19","22","22","“King era pula erinha ilaka, ‘Urrkapunhapunha kaningkai. Angkatja ungkwanganha inthorrala nganha imilama. Unta kaltja naka yinga artwa arrthata namanga. Atha turta marna wheat kotjimanga, atha annga itja ingkairnakalangatanya. Atha turta marna arrpunha kotjimanga, yinga etnaka itja urrkapukalangatanya. ");
INSERT INTO are_vpl VALUES ("LK19_23","072_19_23","LUK","19","23","23","Untantama money nukanha bank-aka arrarneikanha. Unta paka lakinhilakalanga, pitjalpumala atha money nukanha initjalpumara, kngarrerrakala.’ ");
INSERT INTO are_vpl VALUES ("LK19_24","072_19_24","LUK","19","24","24","“Urrkapunhapunha urrputja arrpunha lenhala nakantema. King erantama etnanha ilaka, ‘Artwa ekuranga $1,000 nhanga inama. Rrangkarrantama $1,000 nhanha artwa erinha nthai, erala $10,000 arrpunha kngarrilakala.’ ");
INSERT INTO are_vpl VALUES ("LK19_25","072_19_25","LUK","19","25","25","“Urrkapunhapunha etna pula king erinha ilaka, ‘Ekura pula kala kngarra inthorrala intama.’ ");
INSERT INTO are_vpl VALUES ("LK19_26","072_19_26","LUK","19","26","26","“King era pula etnanha ilaka, ‘Arai, relha arrpunhanha atha yultha kngarra nthama, ntarntaritjika. Era paka yultha nhanha arratja ntarntaramanga, atha erinha yultha kngarralkura nthitjina, ntarntaritjika. Relha arrpunhanha atha yultha kurrka nthama, ntarntaritjika. Era paka yultha kurrka nhanha itja arratja ntarntaramanga, atha yultha kurrka nhanha ekuranga wotha inetnitjinantema. ");
INSERT INTO are_vpl VALUES ("LK19_27","072_19_27","LUK","19","27","27","Kalantama rrangkarra relha lenha ntjarranha nukurna kngitjai, etnala itja antja naka yinga king etnaka nitjika. Kurunga rrangkarra etnanha nukanga alkngatharra errilknga twai.’” ");
INSERT INTO are_vpl VALUES ("LK19_28","072_19_28","LUK","19","28","28","Angkatja nhanha ilamala, Jesuanha wotha Jerusalem-urna anparerraka. ");
INSERT INTO are_vpl VALUES ("LK19_29","072_19_29","LUK","19","29","29","Etnantama Bethphage, Bethany tharraka etinyerraka. Town nhanha tharrataka Olive Parta ingkala italhaka. Jesualantama kurtungurla tharra ekuranha yairnaka. Era erinhatharra ilaka. ");
INSERT INTO are_vpl VALUES ("LK19_30","072_19_30","LUK","19","30","30","“Pmara kurrka arrpunha tanhurna lharrai. Pmaraka irrpumala ngerra, mpala donkey kurrka aritjina, rope-ala yirnakala. Donkey nhanhaka relha itja arrkurla ntjikala paka. Rope erinha ilumala, donkey erinha nukurna kngitjai. ");
INSERT INTO are_vpl VALUES ("LK19_31","072_19_31","LUK","19","31","31","Arrpunhala paka mpalanha pmarramanga, ‘Iwunhangama mpala donkey erinha kngama?’ Mpala erinha alpmelai, ‘Ingkartanha kunha ekura antja.’” ");
INSERT INTO are_vpl VALUES ("LK19_32","072_19_32","LUK","19","32","32","Kurtungurla eratharra lhaka, donkey erinha araka turta, Ingkartala erinhatharra ilakala ngerra. ");
INSERT INTO are_vpl VALUES ("LK19_33","072_19_33","LUK","19","33","33","Eratharra rope erinha ilumalanga, donkey-akakurtwiala erinhatharra pmarraka, “Iwunhangala mpala rope erinha iluma?” ");
INSERT INTO are_vpl VALUES ("LK19_34","072_19_34","LUK","19","34","34","Eratharra erinha alpmelaka, “Ingkartanha donkey ekura antjanga.” ");
INSERT INTO are_vpl VALUES ("LK19_35","072_19_35","LUK","19","35","35","Eratharrantama donkey erinha Jesuurna rretjingaka. Kurunga eratharra mantarra donkey-aka arrarnaka, eratharra Jesuanha turta donkey ekura ntjilhelaka. ");
INSERT INTO are_vpl VALUES ("LK19_36","072_19_36","LUK","19","36","36","Jesuanha kala lhapalhamalangantama, relha ntjarrala mantarra etnakanha tjaiyaka ntjamiwetnaka, ekuranga arrkurla. ");
INSERT INTO are_vpl VALUES ("LK19_37","072_19_37","LUK","19","37","37","Kurunga Jesuanha kala Olive Partanga tnanpanhamangantama, kurtungurla ingkarraka ekuranha kngarra kangkaka. Etna Altjirranha tnantjaka turta, etna nhanga tjatjikarta ntjarra arakalanga. ");
INSERT INTO are_vpl VALUES ("LK19_38","072_19_38","LUK","19","38","38","Altjirranha tnantjamala, etna ilkaka, “Ingkartala king ekuranha lyekarrilama. King era kala lyarta nurnakurna pitjima. Altjirranha nurnaka rilhera ntelalhama. Nurna erinha tnantjitjika.” ");
INSERT INTO are_vpl VALUES ("LK19_39","072_19_39","LUK","19","39","39","Artwa Pharisee urrputja relha worla lenhalela nakantema. Etnantama Jesuanha ilaka, “Kaltjinthanhinthanhai, kurtungurla ungkwanganha ntjarra ilai tjukunyerritjika.” ");
INSERT INTO are_vpl VALUES ("LK19_40","072_19_40","LUK","19","40","40","Jesuala pula etnanha ilaka, “Etna paka tjukunyerramanga, parta nhanha ntjarrala kala ilkitjina.” ");
INSERT INTO are_vpl VALUES ("LK19_41","072_19_41","LUK","19","41","41","Jesuanha kala Jerusalem-aka etinyerrakantama. Town erinha kartaramala, era town-arinya ntjarraka itnika. ");
INSERT INTO are_vpl VALUES ("LK19_42","072_19_42","LUK","19","42","42","“Relha Jerusalem-arinya ntjarrai. Rrangkarra lyartantema paka leltja rrakangkarranhaka rilhera ntelalheikanha. Rrangkarra pula kotnarrpala relha arrpunhaka rilhera ntelalhitjika. ");
INSERT INTO are_vpl VALUES ("LK19_43","072_19_43","LUK","19","43","43","Lakinhanga, anma leltja rrakangkarranha pitjitjina. Etnantama pmara Jerusalem-anha marntilitjina, relha yarna irrputjinanga, rratitjinanga paka. ");
INSERT INTO are_vpl VALUES ("LK19_44","072_19_44","LUK","19","44","44","Etna rrangkarranha, katjia rrakangkarranha turtantama errilknga tutjina. Etna iltha rrakangkarranha urltakitjina. Ingkarna parta nyinta itja parta arrpunhanga kartninyala intitjina. Nhanha ingkarraka lakinherritjina relha Jerusalem-arinyai, rrangkarra itja Altjirranha lhangkarakalanga era rrakangkarrurna yatjarra pitjimalanga.” ");
INSERT INTO are_vpl VALUES ("LK19_45","072_19_45","LUK","19","45","45","Jesuanha temple-aka irrpunhaka. Era turta yirrinthanhinthanha ntjarranha unpurlenaka. ");
INSERT INTO are_vpl VALUES ("LK19_46","072_19_46","LUK","19","46","46","Era etnanha ilaka, “Altjirraka Angkatja Imankinyala ilama, ‘Iltha nuka relha ingkarrakaka pmara nitjika, pmara nhanga ekururnala etna pitjima, nukurna ingkitjika. Kanha rrangkarra iltha nukanha nyilkngampaka pmaratitjala mpaaraka.” ");
INSERT INTO are_vpl VALUES ("LK19_47","072_19_47","LUK","19","47","47","Jesualantama relha ntjarranha arltamarlta temple-ala kaltjinthaka. Priest-aka itornka ntjarra, artwa Intarrangaltha ntjarra, kngarripata ntjarra turtantama antja naka erinha errilknga tutjika. ");
INSERT INTO are_vpl VALUES ("LK19_48","072_19_48","LUK","19","48","48","Etna pula erinha yarna errilknga tuka, relha etna angkatja ekuranhaka kangkamanga inthorra. ");
INSERT INTO are_vpl VALUES ("LK20_1","072_20_1","LUK","20","1","1","Arlta arrpunhala Jesuala relha ntjarranha temple-ala kaltjinthaka. Era turta etnanha Yia Marra erinha ilaka. Priest itornka ntjarra, artwa Intarrangaltha ntjarra, kngarripata ntarntarintja ntjarra turtantama ekururna pitjika. ");
INSERT INTO are_vpl VALUES ("LK20_2","072_20_2","LUK","20","2","2","Etna erinha pmarraka, “Ngunhalama nganha turnaka relha ntjarranha kaltjinthitjika? Ngunhala turtama nganha turnaka relha ntjarranha Yia Marra erinha ilitjika?” ");
INSERT INTO are_vpl VALUES ("LK20_3","072_20_3","LUK","20","3","3","Jesuala etnanha ilaka, “Atha turta rrangkarranha pmarritjina. ");
INSERT INTO are_vpl VALUES ("LK20_4","072_20_4","LUK","20","4","4","Ngunhalama John-anha turnakala relha ntjarranha kaltjirrpulhelitjika? Thunga Altjirrala? Thunga relhala paka?” ");
INSERT INTO are_vpl VALUES ("LK20_5","072_20_5","LUK","20","5","5","Etnantama angkarraka. “Nurna paka ilamanga, ‘Altjirrala erinha turnakala,’ era nurnanha pmarritjina, ‘Iwunhangantama rrangkarra erinha itja tnakaka?’ ");
INSERT INTO are_vpl VALUES ("LK20_6","072_20_6","LUK","20","6","6","Nurna paka ilamanga, ‘Relhala erinha turnakala,’ relha ntjarralala nurnanha partala watjina, etnakanga urlarra John-anha Altjirraka urrpia nakalanga. ");
INSERT INTO are_vpl VALUES ("LK20_7","072_20_7","LUK","20","7","7","Lakinhanga etna Jesuanha ilaka, “Nurna kotna. Nurna nganha yarna alpmelama.” ");
INSERT INTO are_vpl VALUES ("LK20_8","072_20_8","LUK","20","8","8","Jesualantama etnanha ilaka, “Lakinhanga atha turta rrangkarranha itjantema alpmelitjina.” ");
INSERT INTO are_vpl VALUES ("LK20_9","072_20_9","LUK","20","9","9","Jesuala etnanha yia nhanhantama alpmelaka. “Artwa nyintala marna grapes ingkairnaka tnukulpa ekuranhala. Erantama tnukulpa erinha artwa arrpunha ntjarraka rent-emilaka. Erantama pmara arrpunhurna lhaka, ekuralantama kuterraka. ");
INSERT INTO are_vpl VALUES ("LK20_10","072_20_10","LUK","20","10","10","Marnaka kotjintjaka antalalantama, artwa era urrkapunhapunha nyinta yairnaka rent money ekuranhaka. Etna pula urrkapunhapunha erinha tumala, rapa yairnarlalpuka. ");
INSERT INTO are_vpl VALUES ("LK20_11","072_20_11","LUK","20","11","11","Kurtwia erantama urrkapunhapunha arrpunha yairnaka. Etna pula erinha tukantema. Erinha arrampowumala, etna erinha turta rapa yairnarlalpukantema. ");
INSERT INTO are_vpl VALUES ("LK20_12","072_20_12","LUK","20","12","12","Kurunga kurtwia era wotha urrkapunhapunha yairnaka. Urrkapunhapunha nhanha erinha pula etna alhwakantala tuka, tnukulpanga kathurna iwuka turta. ");
INSERT INTO are_vpl VALUES ("LK20_13","072_20_13","LUK","20","13","13","Kurtwia erantama lakinha eterraka, “Atha kala worra nukanha etnakurna yairnitjina, worra nhanga ekurala yinga kngarra kangkama. Etna kala ekura kangkwerritjina.” ");
INSERT INTO are_vpl VALUES ("LK20_14","072_20_14","LUK","20","14","14","Artwa etna pula 'lira erinha aramalanga, etna lakinhala angkarraka. “Nhanha kunha 'lira era. Anma kunha tnukulpa nhanha ekurantama nitjika. Mpa, nurna erinha errilknga twiai, tnukulpa nhanha kala nurnakantama nitjinanga.” ");
INSERT INTO are_vpl VALUES ("LK20_15","072_20_15","LUK","20","15","15","Etnantama erinha errkuka, tnukulpanga kathurna iwuka, errilknga tuka turta. Jesualantama etnanha pmarraka, “Nthakinhantama tnukulpakakurtwia era ntelalhitjina? Atha rrangkarranha iliai? Era kunha yirrknga inthorra nitjina. ");
INSERT INTO are_vpl VALUES ("LK20_16","072_20_16","LUK","20","16","16","Erantama pitjitjina, artwa nhanha etnanha errilknga tutjina turta. Kurunga era tnukulpa erinha arrpunha ntjarranha nthitjina ekura ntarntaritjika.” Relha ntjarrala pula erinha ilaka, “Itja lakinha.” ");
INSERT INTO are_vpl VALUES ("LK20_17","072_20_17","LUK","20","17","17","Jesuala pula etnanha intarra aramala ilaka, “Rrangkarra kunha kala kaltja Altjirraka Angkatja Imankinyalala ilama, ‘Parta nhanga iltha itanha ntjarrala ipmintja iwukala, erantama lyarta parta tjiparralkura era nama?’ ");
INSERT INTO are_vpl VALUES ("LK20_18","072_20_18","LUK","20","18","18","Arai, relha erala parta lenhanga tnyinhamanga, erinha Altjirrala ungkwaltjilitjina. Kanha relha ekurakarlakala parta era tnyimanga, erinha parta erala urrpmaltjitjina. ");
INSERT INTO are_vpl VALUES ("LK20_19","072_20_19","LUK","20","19","19","Artwa Intarrangaltha ntjarra, priest itornka ntjarra turta kaltja naka Jesuala yia nhanha etnakiperra ilamanga. Etnantama antja naka erinha errkutjika. Etna pula relha ntjarranga trerraka. ");
INSERT INTO are_vpl VALUES ("LK20_20","072_20_20","LUK","20","20","20","Artwa Intarrangaltha ntjarrala, priest itornka ntjarrala artwa arrpunha ntjarranhantama yairnaka Jesuanha montjala ararlanitjika. Artwa nhanha etna relha marra ngerra ntelalhaka. Etna pula kaaralhaka Jesuanha paala angkitjika, etna erinha government itornka kngarranga urlarra ilparnitjinanga. ");
INSERT INTO are_vpl VALUES ("LK20_21","072_20_21","LUK","20","21","21","Artwa nhanha etnantama Jesuanha pmarraka, “Kaltjinthanhinthanhai, nurna kaltja unta artwa ilporatha namanga, unta turta itja relhanga trerramanga. Nurna turta kaltja unta relha ntjarranha kaltjinthamanga Altjirranga urlarra arratja ntelalhitjika. ");
INSERT INTO are_vpl VALUES ("LK20_22","072_20_22","LUK","20","22","22","Nurnanha ilai, Altjirrala nurnanha turnamama nurna Caesar-anha tax money nthitjika?” ");
INSERT INTO are_vpl VALUES ("LK20_23","072_20_23","LUK","20","23","23","Jesuala lhangkaraka etna erinha pmathala wara pmarramanga. Erantama etnanha ilaka, ");
INSERT INTO are_vpl VALUES ("LK20_24","072_20_24","LUK","20","24","24","“Yinganha tax money ungkwaltja ntelai. Ngunhaka ntolyama money ekurala nama? Ngunhaka rretnya turtama money ekurala nama?” Etna erinha alpmelaka, “Caesar-akakwia.” ");
INSERT INTO are_vpl VALUES ("LK20_25","072_20_25","LUK","20","25","25","Jesualantama etnanha ilaka, “Money nhanha Caesar-aka namanga, rrangkarra nhanha kala Caesar erinha ntharrirrai. Rrangkarra turta Altjirraka kangkwerrai, erala rrangkarranha turnakala ngerra.” ");
INSERT INTO are_vpl VALUES ("LK20_26","072_20_26","LUK","20","26","26","Artwa etnantama itja kuta wuka Jesuanha relha ntjarranga urlarra paala paka angkamanga. Jesuaka angkatjala turta etnanha tnolkalhelaka. Etnantama erinha itja wotha pmarraka. ");
INSERT INTO are_vpl VALUES ("LK20_27","072_20_27","LUK","20","27","27","Artwa Sadducee urrputjantama Jesuurna pitjika. Sadducee etnataka ilitjata relha errilknga ntjarra itja kamerritjinala. ");
INSERT INTO are_vpl VALUES ("LK20_28","072_20_28","LUK","20","28","28","Etnantama Jesuanha pmarraka, “Kaltjinthanhinthanhai, Moses-ala nurnanha lakinha turnaka. Thunga artwa paka katjiakunya iluma. Kurunga tjia ekuranhala warlukurta erinha noa initjika, nhanga kalya ekuranhaka katjia intitjinanga paka. ");
INSERT INTO are_vpl VALUES ("LK20_29","072_20_29","LUK","20","29","29","Arrpunharanga kanhanganhanga 7 naka. Kalya kngarralakimparra noa inaka. Era pula katjiakunya iluka. ");
INSERT INTO are_vpl VALUES ("LK20_30","072_20_30","LUK","20","30","30","Tjia ekuranhalantama warlukurta erinha noa inaka. Era turta pula katjiakunyantema iluka. ");
INSERT INTO are_vpl VALUES ("LK20_31","072_20_31","LUK","20","31","31","Kurunga tjia arrpunhala warlukurta erinha noa inaka. Era turta pula katjiakunya iluka. Lakinha ngerra kanhanganhanga 7-ala arrkutja erinha noa tnyinaka. Ingkarraka pula katjiakunya iluka. ");
INSERT INTO are_vpl VALUES ("LK20_32","072_20_32","LUK","20","32","32","Ingkarna arrkutja era turtantama iluka. ");
INSERT INTO are_vpl VALUES ("LK20_33","072_20_33","LUK","20","33","33","Anma Altjirrala relha errilknga ingkarrakanha kamalhelamanga, ngunhaka noantama arrkutja era nitjina? Kanhanganhanga 7-ala kunha erinha noa tnyinakala.” ");
INSERT INTO are_vpl VALUES ("LK20_34","072_20_34","LUK","20","34","34","Jesuala etnanha ilaka, “Lyarta, alha nhanhala artwala noa inama, kwarra etnakanha turta noa nthama. ");
INSERT INTO are_vpl VALUES ("LK20_35","072_20_35","LUK","20","35","35","Anma, relha yalknga ntjarra Altjirraka pmarala nitjina, kala kamerrakala. Relha nhanha etna itja wotha noakarta nitjina. ");
INSERT INTO are_vpl VALUES ("LK20_36","072_20_36","LUK","20","36","36","Etna turta itja wotha ilutjina. Etna kala angel ntjarra ngerra nitjina. Etna kamerrakalanga warta, etna kala Altjirraka 'lirantama nitjina. ");
INSERT INTO are_vpl VALUES ("LK20_37","072_20_37","LUK","20","37","37","“Relha ilukala ntjarra wotha kamerritjina. Moses-aka pepala kunha rrangkarra lakinha read-errama. Irna mpumala kwananga Altjirranha angkaka, ‘Yinga Abraham-aka Altjirra nama. Yinga Isaac-aka Altjirra nama. Yinga Jacob-aka Altjirra nama.’ ");
INSERT INTO are_vpl VALUES ("LK20_38","072_20_38","LUK","20","38","38","Altjirranha relha etatha ntjarraka Altjirra nama, itja relha errilknga ntjarraka. Altjirranga urlarra kunha relha ekuranha ntjarra kuta etatha nama.” ");
INSERT INTO are_vpl VALUES ("LK20_39","072_20_39","LUK","20","39","39","Nhanha wumala artwa Intarrangaltha arrpunha ntjarrala Jesuanha ilaka, “Kaltjinthanhinthanhai, untataka marra angkaka.” ");
INSERT INTO are_vpl VALUES ("LK20_40","072_20_40","LUK","20","40","40","Ekuriperra nyintala erinha itja wotha pmarraka paka. ");
INSERT INTO are_vpl VALUES ("LK20_41","072_20_41","LUK","20","41","41","Jesuala etnanhantama pmarraka, “Etna ilama Kristanha David-aka 'lira namanga. Nthakinha inthorrama era David-aka 'lira nama? ");
INSERT INTO are_vpl VALUES ("LK20_42","072_20_42","LUK","20","42","42","David erarrpa kunha psalm-ala ilama, ‘Ingkarta era Ingkarta nukanha ilaka: akwa nukanhanga arrarnalhai, ");
INSERT INTO are_vpl VALUES ("LK20_43","072_20_43","LUK","20","43","43","atha leltja ungkwanganha ntjarranharrka pmakwinitjinanga.’ ");
INSERT INTO are_vpl VALUES ("LK20_44","072_20_44","LUK","20","44","44","David-ala paka Kristanha Ingkartakakalanga, nthakinhantama Kristanha David-aka 'lira nama?” ");
INSERT INTO are_vpl VALUES ("LK20_45","072_20_45","LUK","20","45","45","Jesualantama kurtungurla ekuranha ntjarranha lakinha ilaka, relha ntjarrala wurlanamalanga. ");
INSERT INTO are_vpl VALUES ("LK20_46","072_20_46","LUK","20","46","46","“Rrangkarrataka artwa Intarrangaltha ntjarranga aralhitjika. Etnataka kangkama mantarra tjenyakarta nthulaputjika. Etna antja nama relha ntjarrala etnanha anparnitjika etna shop-ala namanga. Etna synagogue-urna lhamanga, etna antja nama arrkurlala nitjika, relha ntjarrala etnanha aritjinanga. Arrpunhala etnanha marna ilkutjika ntangkamanga, etna antja nama itornka ntjarranga kuta nitjika. ");
INSERT INTO are_vpl VALUES ("LK20_47","072_20_47","LUK","20","47","47","Etna pula warlukurta ntjarraka iltha pmathala rakama. Etna turta tjarrilpmintja Altjirrurna ingkarlanama, relhala etnanha tnantjitjinanga. Altjirrala etnanha kala kngarra inthorra rrarrathala tutjina.” ");
INSERT INTO are_vpl VALUES ("LK21_1","072_21_1","LUK","21","1","1","Jesuala araka relha netaneta ntjarrala tjauwerrilya iwetnamanga, tjauwerrilyakanha box-aka. ");
INSERT INTO are_vpl VALUES ("LK21_2","072_21_2","LUK","21","2","2","Era warlukurta ilkngara nyintanha turta araka, tjauwerrilya kurrka iwumanga, money nhanga relhalala nthamara marna nyinta buy-emilitjika. ");
INSERT INTO are_vpl VALUES ("LK21_3","072_21_3","LUK","21","3","3","Erantama relha ntjarranha ilaka, “Atha rrangkarranha nthurrpa ilama. Warlukurta ilkngara nhanhala kngarralkura nthaka relha arrpunha ingkarrakangatjina. ");
INSERT INTO are_vpl VALUES ("LK21_4","072_21_4","LUK","21","4","4","Relha netaneta ntjarrala tjauwerrilya nthamaliperra, etnaka money kngarra kuta intaka. Kanha warlukurta era money ingkarraka ekuranhala nthaka. Ekura itja wotha intaka marna nyinta paka buy-emilitjika.” ");
INSERT INTO are_vpl VALUES ("LK21_5","072_21_5","LUK","21","5","5","Arrpunha ntjarra ilarraka. “Arai, etna temple erinha parta marra inthorrala itakala, yultha marra inthorrala turta intortilakala.” Etnanha wumala, Jesuala etnanha ilaka. ");
INSERT INTO are_vpl VALUES ("LK21_6","072_21_6","LUK","21","6","6","“Temple ntjatjintja inthorra nhanha erinha leltjala anma ungkwaltjilitjina. Parta kngarritja nyintantama itja parta kngarritja arrpunhanga kartninyala intitjina. Etna ingkarraka arnala intitjina, leltjala errarnpalhelakala.” ");
INSERT INTO are_vpl VALUES ("LK21_7","072_21_7","LUK","21","7","7","Arrpunha ntjarralantama Jesuanha pmarraka, “Kaltjinthanhinthanhai, ilangarama lakinherritjina? Nthakinha turtama nurna kaltja nitjina leltja etna pitjitjikerramanga, iltha nhanha etnanha ungkwaltjilitjika?” ");
INSERT INTO are_vpl VALUES ("LK21_8","072_21_8","LUK","21","8","8","Jesuala etnanha ilaka, “Rrangkarrataka aralhitjika, arrpunhala rrangkarranha orrtjapepilakitja. Ntjarra kunha anma pitjimala angkitjina, ‘Yinga nama Krista era. Yinga nhanha kala pitjalpukantama.’ Rrangkarra pula etnaka itja kangkwerritjika. ");
INSERT INTO are_vpl VALUES ("LK21_9","072_21_9","LUK","21","9","9","Anma rrangkarra wumalanga relha arrpunha ntjarra turramanga, relha arrpunha ntjarra turta turritjikerramanga kula, rrangkarra itja trerritjika. Nhanha kunha kala lakinha nitjikarrpa. Alha era pula itjantema yirritjina.” ");
INSERT INTO are_vpl VALUES ("LK21_10","072_21_10","LUK","21","10","10","Erantama etnanha ilaka, “Pmararinya ntjarra, pmararinya arrpunha ntjarralela turritjina. King nyinta turta king arrpunhaka irrpaltherritjina. ");
INSERT INTO are_vpl VALUES ("LK21_11","072_21_11","LUK","21","11","11","Katha arrpunhala alha era kngarra errowutjina. Katha arrpunhala marnaka paalerrintja nitjina. Relha arrpunha ntjarranha menta kngarrala tutjina. Relha etna turta trerritjina, etna aramanga Altjirrala lirnnga, taiya, ntheilpura etnanha turta ngalhelamanga. ");
INSERT INTO are_vpl VALUES ("LK21_12","072_21_12","LUK","21","12","12","“Nhanha ingkarraka lyartathakangantema pula, etna rrangkarranha errkutjina. Etnantama rrangkarranha tutjika lurnitjina. Etna rrangkarranha synagogue-aka itornka ntjarraka lanthitjina. Etna rrangkarranha jail-aka kurnitjina. Etna rrangkarranha king ntjarranga urlarra ilparnitjina, tjitjarta kngarra ntjarranga urlarra turta. Etna rrangkarranha lakinha nakapakarlilitjina, rrangkarra yinganha tnakamanga. ");
INSERT INTO are_vpl VALUES ("LK21_13","072_21_13","LUK","21","13","13","Nhanha kala lakinha nitjika, rrangkarra etnanha nukiperra ilitjinanga. ");
INSERT INTO are_vpl VALUES ("LK21_14","072_21_14","LUK","21","14","14","“Rrangkarra itja arrkurlantema thakerritjika, lakinha eterramala, ‘Nthakinhama nurna angkitjika?’ ");
INSERT INTO are_vpl VALUES ("LK21_15","072_21_15","LUK","21","15","15","Atha kala rrangkarranha alpmelitjina angkatja rrangkarrala etnanha ilitjika. Etnantama angkatja rrakangkarranha yarna kuta inatutjina, ilpoiwutjina paka. ");
INSERT INTO are_vpl VALUES ("LK21_16","072_21_16","LUK","21","16","16","Rrangkarranha pula kaarta pa mia rrakangkarranhala, tjia rrakangkarranhala, tjina rrakangkarranhalalka leltjaka lanthitjina. Etna turta rrakangkarranga arrpunha ntjarranha errilknga tutjina. ");
INSERT INTO are_vpl VALUES ("LK21_17","072_21_17","LUK","21","17","17","Relha ingkarraka turta rrakangkarra yirrkngerritjina, rrangkarra yinganha tnakamanga. ");
INSERT INTO are_vpl VALUES ("LK21_18","072_21_18","LUK","21","18","18","Rrangkarra pula itja thakerritjika, Altjirrala rrangkarranha ntarntaramanga warta. ");
INSERT INTO are_vpl VALUES ("LK21_19","072_21_19","LUK","21","19","19","Rrangkarra yinganha ekarlta kuta tnakamanga, rrangkarra kala ngampakala etatha nitjina.” ");
INSERT INTO are_vpl VALUES ("LK21_20","072_21_20","LUK","21","20","20","“Rrangkarra aramalanga leltja ntjarrala pmara etnakanha Jerusalem-anga kaarntakaarntala mpaaramanga, rrangkarra kaltja nitjika leltjala Jerusalem-anha kala ilpatutjinala. ");
INSERT INTO are_vpl VALUES ("LK21_21","072_21_21","LUK","21","21","21","Kurunga relha Judea-arinya kala parturnanta naamerranhitjika. Relha etnala Jerusalem-ala namanga, etna kala kathurnanta arerritjika. Relha etna turta, etnala kathala namanga, etna itja Jerusalem-urna irrputjika. ");
INSERT INTO are_vpl VALUES ("LK21_22","072_21_22","LUK","21","22","22","Nhanha kunha Altjirraka antala nama relha Jerusalem-arinya ntjarranha kapanha tutjika. Lakinha Altjirraka Angkatja Imankinya nthurrperritjina. ");
INSERT INTO are_vpl VALUES ("LK21_23","072_21_23","LUK","21","23","23","Arai, imampurla inthorra nitjina arrkutja inpora ntjarraka, arrkutja katjia kurrka ipatja ntjunhintjunha ntjarrakartaka turta. Kala relha ingkarraka inthorra nyingalauwutjina. Ingkartala turta relha Jerusalem-arinya ntjarranha rrarrathala tutjina. ");
INSERT INTO are_vpl VALUES ("LK21_24","072_21_24","LUK","21","24","24","Arrpunha ntjarranha leltjala knife tjenyala errilknga tutjina. Arrpunha ntjarranha leltjala pmara lorinyurna naamalhelitjina. Jerusalem ekurala turta Relha Lorinya ntjarra tjitjarterritjina, Altjirrala Relha Lorinya etnanha parritjinalpula.” ");
INSERT INTO are_vpl VALUES ("LK21_25","072_21_25","LUK","21","25","25","“Lirnnga era, taiya era, ntheilpura etna turtantama arrpunha inthorrerritjina. Kwatja laiya era kngarra yurrangkitjina. Inmarra etna kngarrerritjina. Alhala turtantama relha ingkarraka yarna thakerritjina. ");
INSERT INTO are_vpl VALUES ("LK21_26","072_21_26","LUK","21","26","26","Etna turta enkakunyerritjina, trerramala. Etna turta yarna etarlaritjina, ntheilpuralka ngarlpangalhamanga. ");
INSERT INTO are_vpl VALUES ("LK21_27","072_21_27","LUK","21","27","27","Kurunga relha ingkarrakala aritjina Relhaka 'Lira era matarala pitjimanga. Era ekarlta inthorra, makalaria inthorra turta ntelalhitjina. ");
INSERT INTO are_vpl VALUES ("LK21_28","072_21_28","LUK","21","28","28","Arai, nhanha ingkarraka lakinherramalanga, rrangkarra tnoatnoa nitjika Altjirranha kala pitjimangantama rrangkarranha tangkalhelitjika.” ");
INSERT INTO are_vpl VALUES ("LK21_29","072_21_29","LUK","21","29","29","Jesuala etnanha yiantama alpmelaka. “Rrangkarra irna tjurrka etnanha arama, irna arrpunha ntjarranha turta? ");
INSERT INTO are_vpl VALUES ("LK21_30","072_21_30","LUK","21","30","30","Etna ilpalhakarterramalanga, rrangkarra kaltja inguntha wara kala wumpierritjina. ");
INSERT INTO are_vpl VALUES ("LK21_31","072_21_31","LUK","21","31","31","Lakinhanga rrangkarra aramalanga angkatja nuka nthurrperramangantama, rrangkarra kaltja nitjika Altjirranha kala alkngatharra ntelalhitjikerrama era relha ingkarrakaka Ingkartanamanga. ");
INSERT INTO are_vpl VALUES ("LK21_32","072_21_32","LUK","21","32","32","Atha rrangkarranha nthurrpa ilama. Angkatja nukanha nthurrperritjina, ramarama nhanha namangantema. ");
INSERT INTO are_vpl VALUES ("LK21_33","072_21_33","LUK","21","33","33","Alkira nhanha kala yirritjina. Alha nhanha kala yirritjinantema. Angkatja nuka pula itja kutala yirritjina.” ");
INSERT INTO are_vpl VALUES ("LK21_34","072_21_34","LUK","21","34","34","“Rrangkarra aralhitjika, rrangkarra marniperra, ngkwarliperra, yulthiperranta turta kngarra inthorra eterralanakitja. Kurunga yinga pitjalpumalanga, atha rrangkarranha turta tnolkalhelakitja. ");
INSERT INTO are_vpl VALUES ("LK21_35","072_21_35","LUK","21","35","35","Kurunga rrangkarra turtantama imerrakitja. Arai, relha ingkarraka tnolkitjina yinga pitjalpumanga, etna arlta ekura kotnanga warta. ");
INSERT INTO are_vpl VALUES ("LK21_36","072_21_36","LUK","21","36","36","Rrangkarra pula kuta kaarra nitjika. Rrangkarra turta Altjirrurna ingkitjika, era rrakangkarra tangitjala nitjika rrangkarra erinha ekarlta kuta tnakitjika. Relhaka 'Lira era pitjalpumalangantama, era rrangkarranha aritjalhitjina rrangkarra ekura kaaralhamanga.” ");
INSERT INTO are_vpl VALUES ("LK21_37","072_21_37","LUK","21","37","37","Jesuala relha ntjarranha arltamarlta temple-ala kaltjinthaka. Ngurrangurra pula era Olive Parturnala alpuka, intitjika. ");
INSERT INTO are_vpl VALUES ("LK21_38","072_21_38","LUK","21","38","38","Kurunga ingutnhala relha ingkarraka wotha temple-urna pitjitjata, erinha wutjika. ");
INSERT INTO are_vpl VALUES ("LK22_1","072_22_1","LUK","22","1","1","Relha etna kala Marna Ekalha ekura urrkapukantama, nhanhatitja Passover tjinkarra ekura. ");
INSERT INTO are_vpl VALUES ("LK22_2","072_22_2","LUK","22","2","2","Priest-aka itornka ntjarra, artwa Intarrangaltha ntjarra turta antja naka Jesuanha errkumala errilknga tutjika. Etna pula trerraka erinha alkngatharra errkutjika, relha ntjarra kekarta lhakitja. ");
INSERT INTO are_vpl VALUES ("LK22_3","072_22_3","LUK","22","3","3","Satan-anhantama Judas Iscariot-urna irrpuka. Judas erataka 12 etnakanga nyinta naka. ");
INSERT INTO are_vpl VALUES ("LK22_4","072_22_4","LUK","22","4","4","Judas erantama priest itornka ntjarrurna lhaka, temple-aka tjapartia ntjarraka itornkurna turta. Erantama etnanha ilaka era antja namanga Jesuanha etnaka lanthitjika. ");
INSERT INTO are_vpl VALUES ("LK22_5","072_22_5","LUK","22","5","5","Judas-aka angkatja wumala etna kangkaka, erinha money nthitjika turta lhelaka. ");
INSERT INTO are_vpl VALUES ("LK22_6","072_22_6","LUK","22","6","6","Money-iperra arratjerramala, Judas-anha kala nhanhakantantama kngarralkura eterraka, “Nthakinhama atha Jesuanha nyilknganyilkngala etnaka lanthamara?” ");
INSERT INTO are_vpl VALUES ("LK22_7","072_22_7","LUK","22","7","7","Marna Ekalhaka ilpangkintjaka arltala, relha Jew ntjarrakathaka naka Passover Lamb etnanha tutjika. ");
INSERT INTO are_vpl VALUES ("LK22_8","072_22_8","LUK","22","8","8","Jesualantama Peter John tharranha yairnamala ilaka, “Kala lharrai Passover tjinkarra erinha nurnaka urrkaputjika, nurna erinha ilkutjinanga.” ");
INSERT INTO are_vpl VALUES ("LK22_9","072_22_9","LUK","22","9","9","Eratharra pula erinha pmarraka, “Nthanhakama unta antja nama ilirna Passover tjinkarra erinha urrkaputjika?” ");
INSERT INTO are_vpl VALUES ("LK22_10","072_22_10","LUK","22","10","10","Jesuala erinhatharra ilaka, “Arai, mpala town-urna irrpumanga ngerra, mpala artwa nyintanha aritjina jar kngarritja kwatjakarta kngetnamanga. Ekuranga tnaartangala lhai, iltha ekuranhurna. ");
INSERT INTO are_vpl VALUES ("LK22_11","072_22_11","LUK","22","11","11","Kurunga mpala ilthakakurtwia erinha ilitjika, ‘Kaltjinthanhinthanhala nganha pmarrama, “Nhanhama room era, ekurala atha Passover tjinkarra erinha ilkumara, kurtungurla nukanha ntjarralela?’” ");
INSERT INTO are_vpl VALUES ("LK22_12","072_22_12","LUK","22","12","12","Artwa erantama mpalanha room kngarritja ntelitjina, iltha kaputhala. Room nhanha erinha era kala ilkngikala, ekura ntjama turta iwukala. Room ekuralantama mpala tjinkarra erinha urrkapai.” ");
INSERT INTO are_vpl VALUES ("LK22_13","072_22_13","LUK","22","13","13","Peter John tharra lharraka. Jesuaka angkatja ingkarrakantama nthurrperraka. Eratharrantama Passover tjinkarra erinha urrkapuka. ");
INSERT INTO are_vpl VALUES ("LK22_14","072_22_14","LUK","22","14","14","Ngurrangurra Jesuanha kala apostle ntjarralela arrarnalhaka marna ilkutjika. ");
INSERT INTO are_vpl VALUES ("LK22_15","072_22_15","LUK","22","15","15","Erantama etnanha ilaka, “Nyingalauwutjinala, yinga kngarra inthorra antja naka Passover tjinkarra erinharrka rrakangkarralela ilkutjika. ");
INSERT INTO are_vpl VALUES ("LK22_16","072_22_16","LUK","22","16","16","Atha kunha Passover tjinkarra erinha itja wotha ilkutjina, anmanta, Altjirranha relha ingkarrakaka Ingkarta ntelalhamanga.” ");
INSERT INTO are_vpl VALUES ("LK22_17","072_22_17","LUK","22","17","17","Jesuala cup wine-akartantama inaka. Altjirranha dangkilamala era etnanha ilaka, “Cup nhanhanga rrangkarra ingkarrakala tangilamala ntjurrirrai. ");
INSERT INTO are_vpl VALUES ("LK22_18","072_22_18","LUK","22","18","18","Arai, atha rrangkarranha ilama, atha itja wotha wine ntjutjina. Anmanta, Altjirranha relha ingkarrakaka Ingkarta ntelalhamanga.” ");
INSERT INTO are_vpl VALUES ("LK22_19","072_22_19","LUK","22","19","19","Jesuala marnantama inaka. Altjirranha dangkilamala, era marna erinha urltakaka. Erantama etnanha marna erinha nthamala, ilaka, “Nhanha mpurrka nuka nama. Atha mpurrka nukanha lanthitjina, tjauwerrilya ngerra, rrakangkarrakwia. Lakinha ilkumala, nuka ilpangkai.” ");
INSERT INTO are_vpl VALUES ("LK22_20","072_22_20","LUK","22","20","20","Etna kala ilkukalangantama, era cup wine-akarta inaka. Nhanga ngerra era Altjirranha dangkilaka, era etnanha nthaka turta. Era etnanha ilaka, “Nhanha alhwa nuka nama. Atha alhwa nukanha thalitjina rrangkarranha Altjirralela tjinilitjika. ");
INSERT INTO are_vpl VALUES ("LK22_21","072_22_21","LUK","22","21","21","“Arai, artwa erala yinganha leltjaka lanthitjinala, era nukalela nhanhala nama, table-ala. ");
INSERT INTO are_vpl VALUES ("LK22_22","072_22_22","LUK","22","22","22","Relhaka 'Lirakathaka nama ilutjika, Altjirrala ilakala ngerra. Artwa erala erinha leltjaka lanthamanga, ekura pula imampurla kngarra inthorra nitjina.” ");
INSERT INTO are_vpl VALUES ("LK22_23","072_22_23","LUK","22","23","23","Kurtungurla etnantama pmarrarraka, “Nurnakanga ngunhalama erinha leltjaka lanthamara?” ");
INSERT INTO are_vpl VALUES ("LK22_24","072_22_24","LUK","22","24","24","Kurunga kurtungurla etna iwurraka. Nyinta angkaka, “Yinga itornka rrakangkarra.” Kanha arrpunha angkaka, “Itja, yinga itornka rrakangkarra.” ");
INSERT INTO are_vpl VALUES ("LK22_25","072_22_25","LUK","22","25","25","Jesualantama etnanha ilaka, “Relha Lorinyaka king ntjarra, etna kunha relha etnakanhaka tjitjarterrama. King nhanha etna turta antja nama relha etnakanha, etnaka kangkitjika, etnanha tnantjitjika turta. ");
INSERT INTO are_vpl VALUES ("LK22_26","072_22_26","LUK","22","26","26","Rrangkarra pula itja king nhanha ntjarra ngerra nitjika. Artwa erala itornka rrakangkarra namanga, era kala tjia rrakangkarra ngerra ntelalhitjika. Artwa era turta, erala tjitjarta rrakangkarra namanga, era kala urrkapunhapunha rrakangkarranha ngerra ntelalhitjika. ");
INSERT INTO are_vpl VALUES ("LK22_27","072_22_27","LUK","22","27","27","Thunga artwa tharra nama. Nyinta kala kunpa arrarnalhama marna ilkutjika. Kanha arrpunha urrkapuma, artwa ekura marna thitjikala. Artwa nhanha tharranga, Ngunha paka artwa arrpunhaka itornka nama? Artwa era kunha, erala kunpa arrarnalhamala marna ilkumanta. Arai, yinga kunha rrakangkarra ntelalhama artwa urrkapunhapunha era ngerra. ");
INSERT INTO are_vpl VALUES ("LK22_28","072_22_28","LUK","22","28","28","“Yinga nyingalauwumalanga rrangkarra nukalela kuterraka. ");
INSERT INTO are_vpl VALUES ("LK22_29","072_22_29","LUK","22","29","29","Lakinhanga atha rrangkarranha ingkairnitjina king ngerra tjitjarterritjika, Kaartalala yinganha ingkairnakala ngerra. ");
INSERT INTO are_vpl VALUES ("LK22_30","072_22_30","LUK","22","30","30","Yinga kala pmara nukanhalantama namanga, rrangkarra nukalela marna ilkutjina. Rrangkarra turta nyintaminyinta king-akanha chair-ala nitjina, Israel-aka ramarama 12 turta tjiperrawutjina.” ");
INSERT INTO are_vpl VALUES ("LK22_31","072_22_31","LUK","22","31","31","“Simon-ai, Simon-ai, yinganharrka wurlathanai. Satan-anhataka Altjirrurna ingkaka rrangkarranha arrkarnitjika. Era antja nama aritjika rrangkarra paka yinganha nthurrpa tnakamanga. ");
INSERT INTO are_vpl VALUES ("LK22_32","072_22_32","LUK","22","32","32","Yinga pula Altjirrurna ingkaka unta yinganha ekarlta kuta tnakitjika. Anma, unta Altjirrurna wotha toperrakalanga, unta tjia ungkwanganha ntjarraka turta tangitjala nai, yinganha ekarlta tnakitjika.” ");
INSERT INTO are_vpl VALUES ("LK22_33","072_22_33","LUK","22","33","33","Peter-ala pula Jesuanha ilaka, “Ingkartai, yingataka ungkwangalela irrpalthala jail-urna lhama, iluma turta.” ");
INSERT INTO are_vpl VALUES ("LK22_34","072_22_34","LUK","22","34","34","Jesuala erinha ilaka, “Peter-ai, atha nganha nhanha ilama. Lyarta ingutnhala unta yinganha tharraminyintaranga yiparrarnitjina, lukaluka orrea era ilkitjikanhangantema.” ");
INSERT INTO are_vpl VALUES ("LK22_35","072_22_35","LUK","22","35","35","Jesualantama kurtungurla ekuranha ntjarranha pmarraka, “Rrangkarra paka nakapakarlerrakama atha nhanga rrangkarranha money-akunya, thauwakunya, sandal-akunya turta urrpia yairnamalanga?” Etna angkaka, “Itjama.” ");
INSERT INTO are_vpl VALUES ("LK22_36","072_22_36","LUK","22","36","36","Erantama etnanha ilaka, “Lyarta pula, ungkwanga money paka intamanga, thauwa paka, nhanha kala ungkwangalela kngai. Ungkwanga paka knife tjenya itja intamanga, mantarra arrpunha ungkwanganha yirrinthai, knife tjenya turta buy-emilai. ");
INSERT INTO are_vpl VALUES ("LK22_37","072_22_37","LUK","22","37","37","Yinga lakinha angkama Altjirraka Angkatja Imankinyala ilamanga, ‘Erinha kunha artwa kornarintja ngerra imilitjina.’ Nhanha kunha etna nukiperra intalhelakala. Nhanha turta lyarta nthurrperritjina.” ");
INSERT INTO are_vpl VALUES ("LK22_38","072_22_38","LUK","22","38","38","Kurtungurla etnantama erinha ilaka, “Ingkartai, nurnaka kunha knife tjenya tharra intama.” Jesuala etnanha ilaka, “Kala kunha.” ");
INSERT INTO are_vpl VALUES ("LK22_39","072_22_39","LUK","22","39","39","Jesuanha Olive Parturnantama lhaka, erala nhanga lhitjata ngerra. Kurtungurla ekuranha ntjarra ekuranga tnaartangala lhaka. ");
INSERT INTO are_vpl VALUES ("LK22_40","072_22_40","LUK","22","40","40","Olive Parta ekurerritjalhamala, Jesuala etnanha ilaka, “Altjirrurna ingkarrirrai era rrangkarranha ntarntaritjika, errintjala rrangkarranha arrkarnakitja.” ");
INSERT INTO are_vpl VALUES ("LK22_41","072_22_41","LUK","22","41","41","Kurrka urntwarra lhamala, Jesuanha mparalela arrarnalhamala Altjirrurna ingkaka. ");
INSERT INTO are_vpl VALUES ("LK22_42","072_22_42","LUK","22","42","42","“Kaarta nukai, yinga itja antja nama nyingalauwutjika, ilutjika turta. Unta pula antja namanga yinga nyingalauwutjika, ilutjika turta, yinga kala ungkwanga kangkwerrama.” ");
INSERT INTO are_vpl VALUES ("LK22_43","072_22_43","LUK","22","43","43","Angel-ntama ekururna pitjika alkiranga, erinha ekarltilaka turta. ");
INSERT INTO are_vpl VALUES ("LK22_44","072_22_44","LUK","22","44","44","Kngarra mpangkamala, era wothamawotha Altjirrurna ingkaka. Ntjia ekurantama arnaka tnyika alhwa ulthunta ngerra. ");
INSERT INTO are_vpl VALUES ("LK22_45","072_22_45","LUK","22","45","45","Kamerramalantama, era kurtungurla ntjarrurna lhaka. Era etnanha ankwentamanga araka. Etnataka ltarrpa inthorra naka. ");
INSERT INTO are_vpl VALUES ("LK22_46","072_22_46","LUK","22","46","46","Erantama etnanha pmarraka, “Iwunhangala rrangkarra ankwentama? Kamerramala Altjirrurna ingkarrirrai, era rrangkarranha ntarntaritjika, errintjala rrangkarranha arrkarnakitja.” ");
INSERT INTO are_vpl VALUES ("LK22_47","072_22_47","LUK","22","47","47","Jesuanha kurtungurla ekuranha ntjarrurna angkamalangantema, worla kngarra pitjika. Judas, 12 etnakanga nyinta, era worla etnanha rretjingaka. Jesuurna etinyerramala, era erinha rrontjaka. ");
INSERT INTO are_vpl VALUES ("LK22_48","072_22_48","LUK","22","48","48","Jesualantama Judas-anha pmarraka, “Judas-ai, rrontjamalama unta Relhaka 'Lira erinha leltjaka lanthama?” ");
INSERT INTO are_vpl VALUES ("LK22_49","072_22_49","LUK","22","49","49","Kurtungurla ntjarrala aramalanga etna Jesuanha errkutjikerramanga, etna erinha pmarraka, “Ingkartai, nurna etnanha knife tjenyala twiai?” ");
INSERT INTO are_vpl VALUES ("LK22_50","072_22_50","LUK","22","50","50","Kurtungurla nyintalantama High Priest-aka urrkapunhapunha knife tjenyala tuka, ilpa akwa ekuranha inturnamala. ");
INSERT INTO are_vpl VALUES ("LK22_51","072_22_51","LUK","22","51","51","Jesuala pula erinha ilaka, “Kala impai!” Erantama urrkapunhapunha ekuranhaka ilpa anpumala, erinha marrilaka. ");
INSERT INTO are_vpl VALUES ("LK22_52","072_22_52","LUK","22","52","52","Kurunga Jesuanha priest itornka ntjarrurna, temple tjapartia ntjarrurna, kngarripata ntarntarintja ntjarrurna turta angkaka. Etna ingkarraka kunha pitjikala erinha errkutjika. “Knife tjenyakarta, tnamakarta turtama rrangkarra nuka pitjika, relha nyilkngampa tunhatunhaka ngerra? ");
INSERT INTO are_vpl VALUES ("LK22_53","072_22_53","LUK","22","53","53","Yinga pula arltamarlta temple-ala nitjata. Rrangkarra pula yinganha itja errkuka. Lyarta pula Altjirrala rrangkarranha impurlarrarnama yinganha errkutjika. Era errintja erinha turta impurlarrarnama nuka irrpaltherritjika.” ");
INSERT INTO are_vpl VALUES ("LK22_54","072_22_54","LUK","22","54","54","Jesuanha errkumala, etna erinha High Priest-aka ilthurna rretjingaka, erinha kwanurna turtantama kngaka. Peter-ala pula etnanha ingkarnangala lurnaka. ");
INSERT INTO are_vpl VALUES ("LK22_55","072_22_55","LUK","22","55","55","Etna urantama etaka High Priest-aka yard mpopala. Pitjimala, Peter-anha etnakalela arrarnalhaka. ");
INSERT INTO are_vpl VALUES ("LK22_56","072_22_56","LUK","22","56","56","Marla urrkapunhapunha nyintala erinha araka urala namanga. Peter-anha yapmamala, era angkaka, “Artwa nhanhataka Jesualela nakantema.” ");
INSERT INTO are_vpl VALUES ("LK22_57","072_22_57","LUK","22","57","57","Peter-ala pula erinha ilaka, “Arrkutjai, yingataka ekura kotna.” ");
INSERT INTO are_vpl VALUES ("LK22_58","072_22_58","LUK","22","58","58","Kurrka anma, arrpunhalantama Peter-anha aramala, erinha ilaka, “Unta kunha etnakanga nyinta namantema.” Peter-anha pula erinha ilaka, “Artwai, itjiai.” ");
INSERT INTO are_vpl VALUES ("LK22_59","072_22_59","LUK","22","59","59","Anma, artwa arrpunhantama angkaka, “Artwa nhanhataka nthurrpa Jesualela nakalantema. Era turta artwa Galilee-arinya namanga warta.” ");
INSERT INTO are_vpl VALUES ("LK22_60","072_22_60","LUK","22","60","60","Peter-ala pula erinha ilaka, “Artwai, untataka marntilparla angkama. Yingataka ekura kotna.” Peter-anha angkamalangantema, lukaluka orrea ilkarlalhaka. ");
INSERT INTO are_vpl VALUES ("LK22_61","072_22_61","LUK","22","61","61","Ilkngaralhamala, Ingkartala Peter-anha tjoraraka. Peter-anha ilpangkakantama, Ingkartalala erinha ilakala, “Lukaluka orrea era ilkitjikanhangantema, unta yinganha kala tharraminyintaranga yiparrarnitjina.” ");
INSERT INTO are_vpl VALUES ("LK22_62","072_22_62","LUK","22","62","62","Peter-anhantama yard-anga rratamala kngarra inthorra itnika. ");
INSERT INTO are_vpl VALUES ("LK22_63","072_22_63","LUK","22","63","63","Artwa etnala Jesuanha errkurlanaka, etna erinha arrampowuka, erinha tuka turta. ");
INSERT INTO are_vpl VALUES ("LK22_64","072_22_64","LUK","22","64","64","Etnantama alknga ekuranha korltamala erinha pangilaka. Kurunga etna erinha pmarraka, “Nurnanha ilakwia, ngunhalama nganha tuka?” ");
INSERT INTO are_vpl VALUES ("LK22_65","072_22_65","LUK","22","65","65","Etnantama erinha kuta arrampowurlanaka. ");
INSERT INTO are_vpl VALUES ("LK22_66","072_22_66","LUK","22","66","66","Kala arlterramalangantama, kngarripata itornka ntjarrala, priest-aka itornka ntjarrala, artwa Intarrangaltha ntjarrala turta Jesuanha Sanhedrin council-urna rretjingaka. Etna erinha pmarraka, ");
INSERT INTO are_vpl VALUES ("LK22_67","072_22_67","LUK","22","67","67","“Nurnanha ilai, unta paka Krista era namama?” Jesuala etnanha ilaka, “Atha paka rrangkarranha alpmelamanga, rrangkarra angkatja nukanha itja tnakitjina. ");
INSERT INTO are_vpl VALUES ("LK22_68","072_22_68","LUK","22","68","68","Atha turta paka rrangkarranha pmarramanga, rrangkarra yinganha itja alpmelitjina. ");
INSERT INTO are_vpl VALUES ("LK22_69","072_22_69","LUK","22","69","69","Lyartanga pula Relhaka 'Lira era Altjirra Ekarlta Inthorraka akwampinyala nitjina.” ");
INSERT INTO are_vpl VALUES ("LK22_70","072_22_70","LUK","22","70","70","Etnantama erinha pmarraka, “Unta Altjirraka 'Lira namama?” Jesuala etnanha alpmelaka, “Lakinha kunha rrangkarra angkama.” ");
INSERT INTO are_vpl VALUES ("LK22_71","072_22_71","LUK","22","71","71","Etnantama pmarrarraka, “Iwunhangama nurna artwaka kuta yonthama erinha ilparnitjika? Nurna kala angkatja ekuranha wuka.” ");
INSERT INTO are_vpl VALUES ("LK23_1","072_23_1","LUK","23","1","1","Kamerramalantama, Sanhedrin council etna Jesuanha Pilate-urna rretjingaka. ");
INSERT INTO are_vpl VALUES ("LK23_2","072_23_2","LUK","23","2","2","Etnantama erinha ilparnaka, “Nurnarrpa artwa nhanha erinha araka pa wuka. Era relha nurnakanha ntjarranha ilaka etna itja wotha Roman government-aka kangkwerritjika, Caesar-anha tax money paka nthitjika. Erarrpa turta ilalhaka era kula Krista era namanga, king nurnaka.” ");
INSERT INTO are_vpl VALUES ("LK23_3","072_23_3","LUK","23","3","3","Pilate-alantama Jesuanha pmarraka, “Nthurrpama unta relha Jew ntjarraka king?” Jesuala erinha ilaka, “Lakinha unta angkama.” ");
INSERT INTO are_vpl VALUES ("LK23_4","072_23_4","LUK","23","4","4","Pilate-alantama priest-aka itornka ntjarranha, worla kngarra ingkarna pitjikala etnanha turta ilaka, “Nukanga urlarra artwa nhanha itja ilkarrtja nama.” ");
INSERT INTO are_vpl VALUES ("LK23_5","072_23_5","LUK","23","5","5","Etna pula ekarlterraka, “Erataka nthurrpa relha ntjarranha ilaka itja government-aka kangkwerritjika. Era kala pmara Judea ntjaparala relha ntjarranha lakinha kaltjinthaka. Era nhanga pmara Galilee-anga tjontamala, era pmara nhanhakurtitja relha ntjarranha lakinha kuta kaltjinthentjika.” ");
INSERT INTO are_vpl VALUES ("LK23_6","072_23_6","LUK","23","6","6","Nhanha wumala, Pilate-ala etnanha pmarraka, “Pmara Galilee-arinyama artwa nhanha?” ");
INSERT INTO are_vpl VALUES ("LK23_7","072_23_7","LUK","23","7","7","Etna erinha ilaka era nthurrpa artwa Galilee-arinya namanga, King Herod-aka pmararinya. Pilate-alantama erinha Herod-urna yairnaka. Herod-anha arlta lenhala Jerusalem-ala naka, yatjarra pitjikala. ");
INSERT INTO are_vpl VALUES ("LK23_8","072_23_8","LUK","23","8","8","Herod-alataka arrkurlantema Jesuiperra yia wentjikala, erantama antja inthorra naka erinha aritjika. Era turta antja naka Jesuala ekura tjatjikarta urrkaputjika. Lakinhanga era kngarra kangkaka Pilate-ala Jesuanha ekururna yairnamalanga. ");
INSERT INTO are_vpl VALUES ("LK23_9","072_23_9","LUK","23","9","9","Erantama Jesuanha kngarra pmarraka. Jesuanha pula ekururna itja kutala angkaka. ");
INSERT INTO are_vpl VALUES ("LK23_10","072_23_10","LUK","23","10","10","Priest-aka itornka ntjarrala, artwa Intarrangaltha ntjarrala turta pula Jesuanha kngarra kuta ilparnaka. ");
INSERT INTO are_vpl VALUES ("LK23_11","072_23_11","LUK","23","11","11","Kurunga Herod-ala, tjapartia ekuranha ntjarrala turta, Jesuanha iltaka, arrampowuka turta. King-akanha mantarra marra inthorrantama ekura ekarramala, Herod-ala erinha wotha Pilate-urna yairnarlalpuka. ");
INSERT INTO are_vpl VALUES ("LK23_12","072_23_12","LUK","23","12","12","Arlta lenha ekuralantama Herod Pilate tharra tjinerraka. Arrkurla eratharra leltjarrka narrakala. ");
INSERT INTO are_vpl VALUES ("LK23_13","072_23_13","LUK","23","13","13","Kurunga Pilate-ala priest-aka itornka ntjarranha worlilaka, kngarripata itornka ntjarranha turta. ");
INSERT INTO are_vpl VALUES ("LK23_14","072_23_14","LUK","23","14","14","Era etnanha ilaka, “Rrangkarra artwa nhanhanha nukurna kngitjika. Rrangkarra yinganha ilaka era kula relha ntjarranha turnamanga government-aka itja kangkwerritjika. Athantama erinha nhanhiperra montjala pmarraka rrakangkarranga alkngatharra. Arai, era pula artwa kornakorna wara. Era itjama ilkarrtja. ");
INSERT INTO are_vpl VALUES ("LK23_15","072_23_15","LUK","23","15","15","Herod-ala turta yinganha lakinhantema ilaka, erinha nurnakurna yairnarlalpumala. ");
INSERT INTO are_vpl VALUES ("LK23_16","072_23_16","LUK","23","16","17","Lakinhanga atha tjapartia ntjarranha turnitjina erinha whip-ala tutjika. Kurunga atha erinha althakalthilitjina.” ");
INSERT INTO are_vpl VALUES ("LK23_18","072_23_18","LUK","23","18","18","Etna ingkarraka pula ilkaka, “Erinha kala errilknganta twai. Barabbas-anhatitja nurnaka jail-anga rratalhelai.” ");
INSERT INTO are_vpl VALUES ("LK23_19","072_23_19","LUK","23","19","19","Barabbas erataka Jerusalem jail-ala naka, era nhanga relha ntjarranha turnakalanga itja Roman government-aka kangkwerritjika. Era turta relha arrpunha ntjarranha errilknga tukalanga. ");
INSERT INTO are_vpl VALUES ("LK23_20","072_23_20","LUK","23","20","20","Pilate-anha pula kuta antja naka Jesuanha althakalthilitjika. Lakinhanga era relha worla kngarra etnanha wothantema ilaka, “Nhanha pula artwa palkinya.” ");
INSERT INTO are_vpl VALUES ("LK23_21","072_23_21","LUK","23","21","21","Etna pula ilkaka, “Erinha kala ntolkakanta kanthatwai. Erinha kala ntolkakanta kanthatwai.” ");
INSERT INTO are_vpl VALUES ("LK23_22","072_23_22","LUK","23","22","22","Pilate-ala pula etnanha wothantema, kala tharraminyintarangantama pmarraka, “Nthakinhama era paala ntelalhaka? Atha erinha yarna imilama era artwa palkinya namanga. Lakinhanga atha tjapartia ntjarranha turnitjina erinha whip-ala tutjika. Kurunga atha erinha kala althakalthilitjina.” ");
INSERT INTO are_vpl VALUES ("LK23_23","072_23_23","LUK","23","23","23","Etna pula kuta intarramintarra ilkaka era Jesuanha kala ntolkakanta kanthatutjika. Pilate-ala etnanha yarna kuta tjukunyilaka. ");
INSERT INTO are_vpl VALUES ("LK23_24","072_23_24","LUK","23","24","24","Erantama etnaka kala kangkwerrakanta. ");
INSERT INTO are_vpl VALUES ("LK23_25","072_23_25","LUK","23","25","25","Artwa urrarna nhanganha, erala relha ntjarranha turnakala itja government-aka kangkwerritjika, erinha era kala jail-anga rratalhelaka. Jesuanha pula era tjapartia ntjarraka lanthaka, etna erinha ntolkaka kanthatutjika, relha ntjarra antja nakala ngerra. ");
INSERT INTO are_vpl VALUES ("LK23_26","072_23_26","LUK","23","26","26","Tjapartia ntjarrala Jesuanha Jerusalem-anga kathurna rretjingamalanga ntolkaka kanthatutjika, etna artwa nyintanha araka urlarra pitjimanga, rretnya ekura Simon. Era artwa pmara Cyrene-arinya naka. Tjapartia ntjarrala erinha errkuka. Etnantama Jesuaka ntolka ekurakarlaka tjurnaka, erinha turnaka turta ntolka erinha Jesuanga tnaartangala kngitjika. ");
INSERT INTO are_vpl VALUES ("LK23_27","072_23_27","LUK","23","27","27","Worla kngarra turta Jesuanga tnaartangala lhakantema. Worla nhanha ekurala arrkutja urrputja ntjarra ngerra turta lhapalhaka. Etna Jesuaka kngarra nthorrkngerraka, itnika turta. ");
INSERT INTO are_vpl VALUES ("LK23_28","072_23_28","LUK","23","28","28","Etnaka ilkngaralhamala, Jesuala etnanha ilaka, “Arrkutja Jerusalem-arinya ntjarrai, nuka nthorrkngerritjala nai. Marralkura rrangkarra rrakangkarrarrpa nthorrkngerritjika, katjia rrakangkarranhaka turta. ");
INSERT INTO are_vpl VALUES ("LK23_29","072_23_29","LUK","23","29","29","Anma relha Jerusalem-arinya ntjarra angkitjina, ‘Arrkutja katjiakunya ntjarra, arrkutja etnala itja katjiakarterrakala paka, etnala itja ipatja nthakala paka, etna kunha arrkana nama.’ ");
INSERT INTO are_vpl VALUES ("LK23_30","072_23_30","LUK","23","30","30","Etna turta lakinha angkitjina, ‘Parta kngarra ntjarrataka nurnakarlaka tnyeikanha, parta urrtha ntjarrala turtataka nurnanha korlteikanha.’ ");
INSERT INTO are_vpl VALUES ("LK23_31","072_23_31","LUK","23","31","31","Arai, lyarta etna yinganha, relha palkinyanha rrukunthakunthilamala tuma. Inguntha etna rrangkarranha, relha ilkarrtja ntjarranha, kngarralkura rrukunthakunthilamala tutjina.” ");
INSERT INTO are_vpl VALUES ("LK23_32","072_23_32","LUK","23","32","32","Artwa tharra arrpunha, artwa korna tharra purrama, etna Jesualela rretjingaka, erinhatharra turta ntolkaka kanthatutjinala. ");
INSERT INTO are_vpl VALUES ("LK23_33","072_23_33","LUK","23","33","33","Etnantama pmara ekura erritjalhaka, erinhala etna ilama, ‘Kaalkngaka Pmara.’ Etnantama Jesuanha ntolkaka kanthatuka. Kurunga artwa korna nhanga tharranha etna ntolkaka kanthatukantema. Nyintaka ntolka Jesuaka akwala itnaka. Kanha arrpunhaka ntolka Jesuaka kwanginyalala itnaka. ");
INSERT INTO are_vpl VALUES ("LK23_34","072_23_34","LUK","23","34","34","Jesuanhantama angkaka, “Kaartai, korna etnakanha iwai. Etna kunha itja kaltja etna 'Lira ungkwanganha errilknga tumanga.” Tjapartia etnantama Jesuaka mantarra errarnpalhelaka, gamble-erramala. ");
INSERT INTO are_vpl VALUES ("LK23_35","072_23_35","LUK","23","35","35","Worla pitjikala nhangala erinha ararlanaka. Priest-aka itornka ntjarrala, kngarripata itornka ntjarrala turta erinha arrampowuka. Etna lakinha angkaka, “Era kunha arrpunha ntjarranha tangkalhelaka. Era paka Krista era namanga, erinhala Altjirrala urrarakala, era kala tangkalhelalheikanha.” ");
INSERT INTO are_vpl VALUES ("LK23_36","072_23_36","LUK","23","36","36","Etinyerramala, tjapartia ntjarrala erinha arrampowukantema. Etna erinha wine tjalangka nthaka. ");
INSERT INTO are_vpl VALUES ("LK23_37","072_23_37","LUK","23","37","37","Etnantama erinha ilaka, “Unta nthurrpa relha Jew ntjarraka king namanga, kala tangkalhelalhai.” ");
INSERT INTO are_vpl VALUES ("LK23_38","072_23_38","LUK","23","38","38","Etnantama angkatja nhanha pepaka intalhelaka, “Nhanha era kunha relha Jew ntjarraka king.” Kurunga etna pepa nhanha ntolkaka kanthatuka, Jesuanga kartninyaka. ");
INSERT INTO are_vpl VALUES ("LK23_39","072_23_39","LUK","23","39","39","Artwa korna nyinta, erala ntolkalantema ilparanamanga, era Jesuanha arrampowuka, “Unta kulama Krista era. Iwunhangantama unta itja tangkalhelalhama, ilirnanha turta tangkalhelama?” ");
INSERT INTO are_vpl VALUES ("LK23_40","072_23_40","LUK","23","40","40","Artwa korna arrpunhala pula erinha parrakala, “Unta itjala Altjirraka aa kngarranga trerrama? Etna nurnanha tharraminyinta imilaka. Nurna nhanha kala ilutjikerrama. ");
INSERT INTO are_vpl VALUES ("LK23_41","072_23_41","LUK","23","41","41","Nhanha kala arratja nama ilirna ilutjika, ilirna korna ntelalhakalanga. Kanha artwa nhanha, artwa palkinyala.” ");
INSERT INTO are_vpl VALUES ("LK23_42","072_23_42","LUK","23","42","42","Jesuwurnantama era angkaka, “Jesuai, nuka ilpangkau, unta anma relha ingkarrakaka Ingkartantama namanga.” ");
INSERT INTO are_vpl VALUES ("LK23_43","072_23_43","LUK","23","43","43","Jesuala erinha ilaka, “Atha nganha nthurrpa ilama. Lyartantema unta nukalela nitjina Paradise-ala.” ");
INSERT INTO are_vpl VALUES ("LK23_44","072_23_44","LUK","23","44","44","Kala ngkinyalantama alkira era thapathaperraka, pmara ntjapara turta thapathapa naka 3 o'clock-akurtitja, ");
INSERT INTO are_vpl VALUES ("LK23_45","072_23_45","LUK","23","45","45","lirnngaka parrtja yirraka. Mantarra kngarritja nhanga turta, erala temple kwanala ilparanakala, era mpopa inthorrantama tjepakalhalalhaka. ");
INSERT INTO are_vpl VALUES ("LK23_46","072_23_46","LUK","23","46","46","Jesuanhantama intarra ilkaka, “Kaartai, atha nganha enka nukanha lanthama, ntarntaritjika.” Lakinha angkamala, era kala ilukantama. ");
INSERT INTO are_vpl VALUES ("LK23_47","072_23_47","LUK","23","47","47","Roman tjapartia ntjarraka itornkala nhanha aramalanga, era Altjirranha tnantjaka, lakinha angkamala, “Nthurrpathoa artwa nhanha, artwa arratja naka.” ");
INSERT INTO are_vpl VALUES ("LK23_48","072_23_48","LUK","23","48","48","Relha arrpunha ntjarra, etnala wara aritjika pitjikala, etna nhanha aramalanga, etna porerraka. Etnantama inarnka tulhaka, alpuka turta. ");
INSERT INTO are_vpl VALUES ("LK23_49","072_23_49","LUK","23","49","49","Jesuaka tjina ntjarra, arrkutja nhanga ntjarra turta, etnala Galilee-angatjina ekuranga tnaartangala pitjikala, etna nhanha ingkarraka tjathangala ararlanaka. ");
INSERT INTO are_vpl VALUES ("LK23_50","072_23_50","LUK","23","50","50","Arai, artwa nyinta, rretnya ekura Joseph. Era Arimathea town-arinya naka, pmara Judea-ala. Joseph nhanha era artwa marra, arratja turta naka. Era Sanhedrin council naka. ");
INSERT INTO are_vpl VALUES ("LK23_51","072_23_51","LUK","23","51","51","Era pula itja antja naka Council etna Jesuanha imilitjika. Era turta kaaralhaka Altjirranha ntelalhitjika era relha ingkarrakaka Ingkartanamanga. ");
INSERT INTO are_vpl VALUES ("LK23_52","072_23_52","LUK","23","52","52","Joseph nhanha erantama Pilate-urna lhaka, Jesuaka mpurrkaka turta enkaka. ");
INSERT INTO are_vpl VALUES ("LK23_53","072_23_53","LUK","23","53","53","Jesuaka mpurrka ntolkanga tnanpulhelamala, era mpurrka erinha mantarra tjulkurala ilinyiwuka, intia wolkngaka turta arrarnaka. Relha errilknga itja arrkurla wolknga nhanha ekurala intakala paka. ");
INSERT INTO are_vpl VALUES ("LK23_54","072_23_54","LUK","23","54","54","Nhanha kala Friday ngurrangurra naka. Kala ingkwa Sabbath arlta turta. ");
INSERT INTO are_vpl VALUES ("LK23_55","072_23_55","LUK","23","55","55","Arrkutja nhanga ntjarra, etnala Jesuanga tnaartangala pitjikala Galilee-angatjina, etna Joseph-anga tnaartangala lhakantema. Etnantama araka era Jesuaka mpurrka inamala, wolkngaka turta arrarnamanga. ");
INSERT INTO are_vpl VALUES ("LK23_56","072_23_56","LUK","23","56","56","Kurunga etna pmarurna alpuka. Kurunga etna ntira unpa marrakarta inaka, Jesuaka mpurrka anma parnitjinala. Etna pula itja Sabbath arltala lhaka Jesuaka mpurrka parnitjika, Altjirraka Angkatja Imankinyala parrakalanga, itja Sabbath arltala urrkaputjika. ");
INSERT INTO are_vpl VALUES ("LK24_1","072_24_1","LUK","24","1","1","Sunday ingutnhala inthorrantama, arrkutja etna wolknga nhanga ekururna lhaka, ntira unpa marrakarta. ");
INSERT INTO are_vpl VALUES ("LK24_2","072_24_2","LUK","24","2","2","Etnantama wolknga ekururna etinyerramalanga, etna araka parta kngarritja nhanga kala ankartiwukala. ");
INSERT INTO are_vpl VALUES ("LK24_3","072_24_3","LUK","24","3","3","Etnantama wolknga ekururna irrpunhaka. Ingkarta Jesuaka mpurrka pula etna itjala araka. ");
INSERT INTO are_vpl VALUES ("LK24_4","072_24_4","LUK","24","4","4","Etnantama yarna eterraka. Kurunga artwa tharra mantarra tjulkura inthorrakarta, etnakanga kuta itnatjalhaka. ");
INSERT INTO are_vpl VALUES ("LK24_5","072_24_5","LUK","24","5","5","Etnantama kngarra trerraka. Twakalhamala, etna anngerra kwaninyerraka. Artwa eratharra pula etnanha pmarraka, “Iwunhangala rrangkarra relha etathaka yonthama relha errilkngaka pmarala? ");
INSERT INTO are_vpl VALUES ("LK24_6","072_24_6","LUK","24","6","6","Jesuanha itja nhanhala nama. Era relha errilknga ntjarranga kamerraka. Rrangkarra paka ilpangkamama, erala nhanga rrangkarranha Galilee-alantema ilakala? ");
INSERT INTO are_vpl VALUES ("LK24_7","072_24_7","LUK","24","7","7","‘Relhaka 'Lira erinha kunha etna artwa korna ntjarraka lanthitjina, etna turta erinha ntolkaka kanthatutjina. Arlta tharraminyintiperra pula era wotha kamerritjina.’” ");
INSERT INTO are_vpl VALUES ("LK24_8","072_24_8","LUK","24","8","8","Arrkutja etna Jesuaka angkatjaka ilpangkakantama. ");
INSERT INTO are_vpl VALUES ("LK24_9","072_24_9","LUK","24","9","9","Wolknganga alpumala, etna yia nhanha 11 etnaka alpmelitjalpuka, kurtungurla arrpunha ntjarraka turta. ");
INSERT INTO are_vpl VALUES ("LK24_10","072_24_10","LUK","24","10","10","Arrkutja etnala nhanga wolkngurna lhakala, etna naka Mary Magdalene, Joanna, Mary nhanga James-aka mia, arrkutja arrpunha ntjarra turta. Etnantama yia nhanha apostle etnaka ilitjalpuka. ");
INSERT INTO are_vpl VALUES ("LK24_11","072_24_11","LUK","24","11","11","Apostle etna pula etarlaraka angkatja etnaka yia kornakorna wara namanga. Etnantama angkatja etnakanha itja tnakaka. ");
INSERT INTO are_vpl VALUES ("LK24_12","072_24_12","LUK","24","12","12","Peter-anha pula wolknga ekururna arrtjanakala. Twakalhamala, era kwana tjilaraka. Era pula mantarranta araka intamanga. Erantama alpumala yarna eterralanaka, “Nthakinherrakai?” ");
INSERT INTO are_vpl VALUES ("LK24_13","072_24_13","LUK","24","13","13","Sunday ekurala Jesuaka kurtungurla tharra arrpunha Emmaus-urna lharraka. Emmaus erataka town kurrka naka, Jerusalem-anga altorla, 12 kilometers ngerra. ");
INSERT INTO are_vpl VALUES ("LK24_14","072_24_14","LUK","24","14","14","Tjaiyala lhapalhamala, kurtungurla eratharra Jesuiperra angkarralanaka, nhanga arrpunha ntjarrala erinha errilknga tukala. ");
INSERT INTO are_vpl VALUES ("LK24_15","072_24_15","LUK","24","15","15","Eratharrantama angkarramalangantema, Jesuanha ingkarnanga pitjimala ekuratharraka lhangalhaka, ekuratharralela turta lhapalhakantama. ");
INSERT INTO are_vpl VALUES ("LK24_16","072_24_16","LUK","24","16","16","Eratharra erinha kala araka, eratharra pula erinha itja lhangkaraka, Altjirrala etarlingetarla ekuratharra marntilakalanga warta. ");
INSERT INTO are_vpl VALUES ("LK24_17","072_24_17","LUK","24","17","17","Jesualantama erinhatharra pmarraka, “Iwunhama mpala ilarraka tjaiyala lhapalhamala?” Eratharrantama itnatjalhaka, ltarrpa inthorra. ");
INSERT INTO are_vpl VALUES ("LK24_18","072_24_18","LUK","24","18","18","Ekuratharranga arrpunha, rretnya ekura Cleopas, erantama erinha pmarraka, “Relha Jerusalem-arinya nyinta untantama kotna nhanga ngurruka nakalaka?” ");
INSERT INTO are_vpl VALUES ("LK24_19","072_24_19","LUK","24","19","19","Era pula erinhatharra kuta pmarraka, “Iwunhiperrama mpala angkarraka?” Eratharra erinha ilaka, “Jesua Nazareth-arinyiperrakwia. Era Altjirraka urrpia naka. Era relha ntjarranha kngarra kaltjinthaka. Era tjatjikarta kngarra turta urrkapuka. Altjirranha ekura kangkaka, relha ingkarraka turta. ");
INSERT INTO are_vpl VALUES ("LK24_20","072_24_20","LUK","24","20","20","Itornka nurnaka ntjarrala pula, priest pa kngarripata itornka etna, etna erinha Pilate-akala lanthaka, Pilate-ala erinha imilitjika. Pilate-alantama erinha tjapartia ntjarraka lanthaka, etna erinha ntolkaka kanthatutjika. ");
INSERT INTO are_vpl VALUES ("LK24_21","072_24_21","LUK","24","21","21","Nurna pula eterraka, era kula relha Israel-arinya nurnanha tangkalhelitjinala. Itjarrpantama. Nhanha kala arlta tharraminyintantama nama, arlta erala ilukaliperra. ");
INSERT INTO are_vpl VALUES ("LK24_22","072_24_22","LUK","24","22","22","“Lyarta ingutnhala, arrkutja urrputja worla nurnakanhanga, etna nurnanha tnolkalhelaka. Ingutnhala etna wolkngurna lhakala. ");
INSERT INTO are_vpl VALUES ("LK24_23","072_24_23","LUK","24","23","23","Etna pula Jesuaka mpurrka ywaraka. Pitjalpumala, etna nurnanha ilaka etna kula angel ntjarranha arakala. Angel etna turta kula etnanha ilakala Jesuanha etatha namanga. ");
INSERT INTO are_vpl VALUES ("LK24_24","072_24_24","LUK","24","24","24","Nurnakanga urrputjantama wolkngurna lhaka. Etna kala araka wolknga era urlta namanga, arrkutja etnala ilakala ngerra. Jesua erinha pula etna itjala araka.” ");
INSERT INTO are_vpl VALUES ("LK24_25","072_24_25","LUK","24","25","25","Jesuantama ekuratharrurna angkaka, “Yakai, mpalataka marntilparla inthorra. Mpala Altjirraka urrpia imankinya ntjarraka angkatja tnakeikanha? ");
INSERT INTO are_vpl VALUES ("LK24_26","072_24_26","LUK","24","26","26","Mpala paka angkatja etnakanha tnakakalanga, mpala kaltja namara nhanha kala Kristakathaka nakala nyingalauwutjika. Ekuriperrantantama Altjirrala erinha ingkairnitjika Ingkartakngarra nitjika.” ");
INSERT INTO are_vpl VALUES ("LK24_27","072_24_27","LUK","24","27","27","Kurunga Jesuala ekuratharra nentilaka Moses-aka pepa, Altjirraka urrpia imankinya ntjarraka pepa turta. Era erinhatharra ilaka Altjirraka Angkatja Imankinya ingkarraka ekuriperra angkamanga. ");
INSERT INTO are_vpl VALUES ("LK24_28","072_24_28","LUK","24","28","28","Etna kala Emmaus ekura etinyerrakalangantama, Jesuanha anpara lhitjikerraka. ");
INSERT INTO are_vpl VALUES ("LK24_29","072_24_29","LUK","24","29","29","Kurtungurla eratharra pula erinha parraka, “Ilirnakalela kuterrai, kala ngurrangurrerrakalangantama.” Erantama ilthurna irrpunhaka, ekuratharralela kuterraka turta. ");
INSERT INTO are_vpl VALUES ("LK24_30","072_24_30","LUK","24","30","30","Etna kala marna ilkutjikerramangantama, Jesuala marna inaka, Altjirranha dangkilaka turta. Kurunga era marna erinha urltakamala, erinhatharra nthaka. ");
INSERT INTO are_vpl VALUES ("LK24_31","072_24_31","LUK","24","31","31","Eratharra erinha lhangkarakantama, Altjirrala alknga ekuratharra alkngampulhelakalanga warta. Jesua erantama yirralalhaka. ");
INSERT INTO are_vpl VALUES ("LK24_32","072_24_32","LUK","24","32","32","Eratharrantama pmarrarraka, “Yai, nhanga tjaiyala pitjimala, era kunha ilirnanha tjipatjipa inthorrilaka, ilirnaka Altjirraka Angkatja Imankinya erinha nentilamala?” ");
INSERT INTO are_vpl VALUES ("LK24_33","072_24_33","LUK","24","33","33","Eratharrantama kala kamerralalhakanta, Jerusalem-urna turta alpuka. Jerusalem-alantama eratharra kurtungurla 11 etnanha aritjalhaka, Jesuaka tjina arrpunha ntjarranha turta. ");
INSERT INTO are_vpl VALUES ("LK24_34","072_24_34","LUK","24","34","34","Relha nhanha etnantama erinhatharra ilaka, “Ingkartanha nthurrpa errilknga ntjarranga kamerraka, era turta Simon-aka ntelalhaka.” ");
INSERT INTO are_vpl VALUES ("LK24_35","072_24_35","LUK","24","35","35","Eratharrantama etnanha alpmelaka Jesuanha ekuratharralela Emmaus-urna lhakala. Eratharra etnanha alpmelaka turta, eratharra erinha ingkarnanta lhangkarakala era marna urltakamalanga. ");
INSERT INTO are_vpl VALUES ("LK24_36","072_24_36","LUK","24","36","36","Etna nhanga angkarramalangantema, Jesua erarrpantama etnakanga mpopala itnatjalhaka. Era etnanha ilaka, “Altjirranha rrakangkarra rilhera ntelalhama.” ");
INSERT INTO are_vpl VALUES ("LK24_37","072_24_37","LUK","24","37","37","Lthana kula aramalakathana, etna yarna thakerraka, enkakunya inthorrerraka turta. ");
INSERT INTO are_vpl VALUES ("LK24_38","072_24_38","LUK","24","38","38","Era pula etnanha pmarraka, “Iwunhangama rrangkarra trerrama? Iwunhangama rrangkarra pmarralhama, ‘Ngunhama nhanha?’ ");
INSERT INTO are_vpl VALUES ("LK24_39","072_24_39","LUK","24","39","39","Iltja nukanha arai. Ingka nukanha arai. Yinga Jesua kunha nhanha. Yinganha iltjala mpaarai, rrangkarra lhangkaritjinanga nhanha yinga namanga, itja lthana. Lthana kunha itja yinga ngerra mpurrkakarta, tjalkakarta turta.” ");
INSERT INTO are_vpl VALUES ("LK24_40","072_24_40","LUK","24","40","40","Erantama etnaka iltja ekuranha, ingka ekuranha turta imarnaka. ");
INSERT INTO are_vpl VALUES ("LK24_41","072_24_41","LUK","24","41","41","Etna pula erinha yarna ngerrantema tnakaka, arrkana inthorra wulhamala, yarna etarlaramala turta. Lakinhanga era etnanha pmarraka, “Rrakangkarra paka ilkutjika intamama?” ");
INSERT INTO are_vpl VALUES ("LK24_42","072_24_42","LUK","24","42","42","Etnantama erinha kara irrpannga urnma nthaka. ");
INSERT INTO are_vpl VALUES ("LK24_43","072_24_43","LUK","24","43","43","Erantama nhanha etnakanga alkngatharra ilkuka. ");
INSERT INTO are_vpl VALUES ("LK24_44","072_24_44","LUK","24","44","44","Jesuala etnanha ilaka, “Yinga nhanga rrakangkarralela namalangantema, atha rrangkarranha alpmelaka, angkatja Moses-alala nukiperra alpmelakala, angkatja Altjirraka urrpia ntjarralala nukiperra alpmelakala, psalm-ala turtala nukiperra alpmelakala, angkatja nhanha ingkarrakataka nthurrperritjika.” ");
INSERT INTO are_vpl VALUES ("LK24_45","072_24_45","LUK","24","45","45","Kurunga era Altjirraka Angkatja Imankinya erinha etnaka nentilaka, etna nhanha arratja lhangkaritjinanga. ");
INSERT INTO are_vpl VALUES ("LK24_46","072_24_46","LUK","24","46","46","Era etnanha ilaka, “Arai, Altjirraka Angkatja Imankinyala ilama, Kristakathaka nakala nyingalauwutjika, arlta tharraminyintala turta errilknga ntjarranga kamerritjika. ");
INSERT INTO are_vpl VALUES ("LK24_47","072_24_47","LUK","24","47","47","Altjirraka Angkatja Imankinyala turta ilama, relha ingkarrakanha ilitjika, etna Altjirrurna toperritjika, Altjirrala korna etnakanha iwutjinanga. Lakinhanga Jerusalem-anga tjontamala, ");
INSERT INTO are_vpl VALUES ("LK24_48","072_24_48","LUK","24","48","48","rrangkarra relha ingkarrakanha nhanha ilitjika, rretnya nukanhala. ");
INSERT INTO are_vpl VALUES ("LK24_49","072_24_49","LUK","24","49","49","Arai, Kaarta nukanhala kunha rrangkarranha Enka Alkngaltara erinha lhelakala. Atha erinha kala rrakangkarrurna yairnitjinantama. Rrangkarrantama Jerusalem-ala kaaralhitjika, Enka erarrka alkiranga pitjitjinanga rrangkarranha ekarltilitjinanga.” ");
INSERT INTO are_vpl VALUES ("LK24_50","072_24_50","LUK","24","50","50","Jesuala kurtungurla ekuranha ntjarranha Bethany-urnantama rretjingaka. Kurunga iltja ekuranha kartninyilamala, era etnanha lyekarrilaka. ");
INSERT INTO are_vpl VALUES ("LK24_51","072_24_51","LUK","24","51","51","Kurunga era etnanha lyekarrilamangantema, era alkirakerraka. ");
INSERT INTO are_vpl VALUES ("LK24_52","072_24_52","LUK","24","52","52","Erinha tnantjamala, kurtungurla etna kala Jerusalem-urna alpuka, arrkana inthorra. ");
INSERT INTO are_vpl VALUES ("LK24_53","072_24_53","LUK","24","53","53","Etnantama arltamarlta temple-urna lhaka, Altjirranha tnantjaka turta. ");
INSERT INTO are_vpl VALUES ("JN1_1","073_1_1","JHN","1","1","1","Tjontintjala Angkatja era naka. Angkatja era Altjirralela naka. Angkatja era Altjirra naka. ");
INSERT INTO are_vpl VALUES ("JN1_2","073_1_2","JHN","1","2","2","Tjontintjala Angkatja era Altjirralela naka. ");
INSERT INTO are_vpl VALUES ("JN1_3","073_1_3","JHN","1","3","3","Angkatja nhanharlarlanganta Altjirrala relhalka, alhalka, alkiralka ingkarraka arrpmarnaka. ");
INSERT INTO are_vpl VALUES ("JN1_4","073_1_4","JHN","1","4","4","Angkatja era etatha naka. Angkatja etatha era turta relhaka parrtja ngerra naka. ");
INSERT INTO are_vpl VALUES ("JN1_5","073_1_5","JHN","1","5","5","Parrtja nhanha erantama pmara thapathapala parrtjaka. Relha etnala pmara thapathapala nakala, etna parrtja erinha yarna ilurnaka. ");
INSERT INTO are_vpl VALUES ("JN1_6","073_1_6","JHN","1","6","6","Altjirrala artwa nyintanha relha ntjarrurna yairnaka. Artwa nhanha ekura rretnya naka John. ");
INSERT INTO are_vpl VALUES ("JN1_7","073_1_7","JHN","1","7","7","Erantama relha ntjarrurna pitjika, etnanha parrtja nhanha ekuriperra alpmelitjika. Kurunga etna parrtja ekuriperra wumalanga, etna Altjirranha tnakitjinanga. ");
INSERT INTO are_vpl VALUES ("JN1_8","073_1_8","JHN","1","8","8","John-anha itja parrtja nhanha era naka. Era relha ntjarranha parrtja ekuriperra alpmelakanta. ");
INSERT INTO are_vpl VALUES ("JN1_9","073_1_9","JHN","1","9","9","Era etnanha lakinha alpmelaka. “Parrtja inthorra era, erala relha ingkarrakanha parrtjilhelama, era alhurna pitjitjina.” ");
INSERT INTO are_vpl VALUES ("JN1_10","073_1_10","JHN","1","10","10","Arai, Angkatja era alhala naka, relha alharinya ntjarralela, etnanhala era arrpmarnakala. Relha alharinya ntjarrala pula erinha itja lhangkaraka. ");
INSERT INTO are_vpl VALUES ("JN1_11","073_1_11","JHN","1","11","11","Era relha ekuranha ntjarrurna pitjika. Etna pula ekura antjakunyala naka. ");
INSERT INTO are_vpl VALUES ("JN1_12","073_1_12","JHN","1","12","12","Kanha relha etnala erinha tnakaka, etnanha era ilaka, “Rrangkarra Altjirraka katjiantama nama.” ");
INSERT INTO are_vpl VALUES ("JN1_13","073_1_13","JHN","1","13","13","Relha nhanha etna Altjirraka katjierraka, Altjirra erarrpa antja nakalanga etna katjia ekuranha nitjika. Itja relha antja nakalanga. ");
INSERT INTO are_vpl VALUES ("JN1_14","073_1_14","JHN","1","14","14","Angkatja erantama mpurrkakarterraka, nurnakalela narlalpuka turta. Nurna araka era makalaria inthorra namanga, nhanga Kaartaka 'Lira nyintantala makalaria inthorra namanga ngerra. Era ngwanga inthorra, arratja inthorra turta naka. ");
INSERT INTO are_vpl VALUES ("JN1_15","073_1_15","JHN","1","15","15","John-ala relha ntjarranha ekuriperra ilaka, “Nhanha kunha artwa era, ekuriperrala atha nhanga rrangkarranha ilakala. ‘Artwa erala nukanga ingkarna pitjima, era kunha nukanga kngarralkura nama. Era naka yinga itjantema namanga.’” ");
INSERT INTO are_vpl VALUES ("JN1_16","073_1_16","JHN","1","16","16","Era ngwanga inthorra namanga, era nurnaka ingkarrakaka arltamarlta ngwanga ntelalhama. ");
INSERT INTO are_vpl VALUES ("JN1_17","073_1_17","JHN","1","17","17","Altjirrala nhanga relha ntjarranha turnintja ekuranha ilaka Moses-arlarlanga. Era pula nurnaka ngwanga ntelalhaka, nurnanha angkatja nthurrpa erinha turta ilaka, Jesua Kristarlarlanga. ");
INSERT INTO are_vpl VALUES ("JN1_18","073_1_18","JHN","1","18","18","Arai, relha nyintala itja kuta Altjirranha araka paka. Kala 'Lira nyintanta ekuranhala, erala ekuralela kuta namanga, eranta Altjirranha araka. Erantama Altjirranha nurnaka imarnaka. ");
INSERT INTO are_vpl VALUES ("JN1_19","073_1_19","JHN","1","19","19","Relha Jew-aka itornka ntjarra, etnala Jerusalem-ala nakala, etna priest ntjarranha, Temple-aka urrkapunhapunha ntjarranha turta John-urna yairnaka erinha pmarritjika, “Ngunhama unta?” John-ala etnanha lakinha ilaka. ");
INSERT INTO are_vpl VALUES ("JN1_20","073_1_20","JHN","1","20","20","Era itja orrtjerraka. Era etnanha kala arratja inthorra ilaka, “Yinga itja Krista era nama.” ");
INSERT INTO are_vpl VALUES ("JN1_21","073_1_21","JHN","1","21","21","Etnantama erinha pmarraka, “Ngunhantama unta? Elijah-anha?” Era etnanha alpmelaka, “Itja.” Etna erinha wotha pmarraka, “Unta Altjirraka urrpia nhangama nama?” Era etnanha alpmelaka, “Itja.” ");
INSERT INTO are_vpl VALUES ("JN1_22","073_1_22","JHN","1","22","22","Etna erinha wotha pmarraka, “Ngunhantama unta? Nurnanha ilai, nurna artwa nhanga ntjarranha ilitjinanga, etnala nurnanha ungkwangurna yairnakala. Ngunhama unta?” ");
INSERT INTO are_vpl VALUES ("JN1_23","073_1_23","JHN","1","23","23","John-ala etnanha Isaiah-aka angkatjala ilaka, “Yinga nama relha erala worritjala ilkama, ‘Ingkartaka tjaiya arratja urrkapai.’” ");
INSERT INTO are_vpl VALUES ("JN1_24","073_1_24","JHN","1","24","24","Artwa Pharisee urrputja turta pitjikala. ");
INSERT INTO are_vpl VALUES ("JN1_25","073_1_25","JHN","1","25","25","Etnantama erinha pmarraka, “Iwunhangantama unta relha ntjarranha kaltjirrpulhelama? Unta itja Krista era nama, Elijah-anha paka, Altjirraka urrpia arrpunha nhanga paka.” ");
INSERT INTO are_vpl VALUES ("JN1_26","073_1_26","JHN","1","26","26","John-ala etnanha ilaka, “Atha relhanha kwatjalanta kaltjirrpulhelama. Artwa nyinta kala nhanhala nama. Rrangkarra pula ekura kotnala. ");
INSERT INTO are_vpl VALUES ("JN1_27","073_1_27","JHN","1","27","27","Era kunha nukanga ingkarna pitjima. Yinga turta itja yalknga nama sandal ekuranha paka ilutjika.” ");
INSERT INTO are_vpl VALUES ("JN1_28","073_1_28","JHN","1","28","28","John-anha lakinha angkaka Bethany-ala, era Jordan Lhiranga ekngarrampinyala relha ntjarranha kaltjirrpulhelamalanga. ");
INSERT INTO are_vpl VALUES ("JN1_29","073_1_29","JHN","1","29","29","Arlta arrpunhala John-ala Jesuanha araka urlarra pitjimanga. Erantama relha ntjarranha ilaka, “Arai, artwa nhanha kunha Altjirraka Lamb. Era relha ingkarrakaka korna iwuma. ");
INSERT INTO are_vpl VALUES ("JN1_30","073_1_30","JHN","1","30","30","Artwa nhanha ekuriperra kunha atha nhanga rrangkarranha ilakala, ‘Artwa erala nukanga ingkarna pitjima, era kunha nukanga kngarralkura nama. Era naka yinga itjantema namanga.’ ");
INSERT INTO are_vpl VALUES ("JN1_31","073_1_31","JHN","1","31","31","Atha pula erinha itjarrka lhangkaraka. Nukathaka naka erinha Israel-arinya ntjarraka imarnitjika. Nhanga erinha imarnitjika kunha yinga pitjikala. Nhanhakakwia turta atha relha ntjarranha kwatjala kaltjirrpulhelaka.” ");
INSERT INTO are_vpl VALUES ("JN1_32","073_1_32","JHN","1","32","32","John-ala etnanha nhanha turtantama alpmelaka, “Arai, atha Enka erinha araka ekururna pitjimanga, nturrurta ngerra, ekuralela kuterramanga turta. ");
INSERT INTO are_vpl VALUES ("JN1_33","073_1_33","JHN","1","33","33","Atha erinha itjarrka lhangkaraka. Altjirrala yinganha yairnaka relha ntjarranha kwatjala kaltjirrpulhelitjika. Era yinganha lakinha ilaka, ‘Unta aritjina Enka era artwa nyinturna pitjimanga, ekuralela kuterramanga turta. Artwa nhanhala relha ntjarranha Enka Alkngaltarala kaltjirrpulhelitjina.’ ");
INSERT INTO are_vpl VALUES ("JN1_34","073_1_34","JHN","1","34","34","Athantama erinha araka. Yinga turtantama kaltja artwa nhanha era Altjirraka 'Lira namanga.” ");
INSERT INTO are_vpl VALUES ("JN1_35","073_1_35","JHN","1","35","35","Arlta arrpunhala John-anha Bethany-ala nakantema, Jordan Lhiranga ekngarrampinyala. Kurtungurla tharra ekuranha, ekuralela nakantema. ");
INSERT INTO are_vpl VALUES ("JN1_36","073_1_36","JHN","1","36","36","John-alantama Jesuanha anpara lhamanga araka. Erinha aramala era angkaka, “Arai, artwa nhanha kunha Altjirraka Lamb.” ");
INSERT INTO are_vpl VALUES ("JN1_37","073_1_37","JHN","1","37","37","Kurtungurla eratharra John-anha wuka era lakinha angkamanga. Eratharrantama Jesuanga tnaartangala lhaka. ");
INSERT INTO are_vpl VALUES ("JN1_38","073_1_38","JHN","1","38","38","Ilkngaralhamala, Jesuala erinhatharra araka ekuranga tnaartangala pitjimanga. Erantama erinhatharra pmarraka, “Iwunhakama mpala antja?” Eratharra angkaka, “Rabbi,” (nhanhatitja “Kaltjinthanhinthanhai”), “pmara nthanhalama unta intama?” ");
INSERT INTO are_vpl VALUES ("JN1_39","073_1_39","JHN","1","39","39","Era erinhatharra ilaka, “Aritjika pitjai.” Eratharrantama ekuralela lhaka, pmara ekuranhurna. Eratharrantama ekuralela kuterraka, kala ngurrangurrerrakalanga warta. ");
INSERT INTO are_vpl VALUES ("JN1_40","073_1_40","JHN","1","40","40","Kurtungurla eratharrala John-anha wukala, Jesuanga tnaartangala lhakala turta, ekuratharranga nyinta naka Andrew, Simon Peter-aka tjia. ");
INSERT INTO are_vpl VALUES ("JN1_41","073_1_41","JHN","1","41","41","Ingutnhalantama Andrew-anha parrpa lhaka kalya ekuranha Simon-aka yonthitjika. Erinha arltaramala era erinha ilaka, “Arai, nurnataka Messiah erinha araka.” (Nhanhatitja Krista erinha.) ");
INSERT INTO are_vpl VALUES ("JN1_42","073_1_42","JHN","1","42","42","Erantama Simon-anha Jesuurna rretjingaka. Simon-anha intarra aramala, Jesuala erinha ilaka, “Unta kunha rretnya Simon. Unta John-aka 'lira nama. Atha pula nganha rretnya Cephas-ala alpmelama.” (Nhanhatitja Peter.) ");
INSERT INTO are_vpl VALUES ("JN1_43","073_1_43","JHN","1","43","43","Arlta arrpunhala Jesuanha antja naka Galilee-urna lhitjika. Lhapalhamala era Philip-anha araka, erinha ntangkaka turta, “Nukanga tnaartangala pitjai!” ");
INSERT INTO are_vpl VALUES ("JN1_44","073_1_44","JHN","1","44","44","Philip era pmara Bethsaida-arinya naka. Andrew, Peter tharra turta town lenharinya nakantema. ");
INSERT INTO are_vpl VALUES ("JN1_45","073_1_45","JHN","1","45","45","Philip-alantama Nathanael-aka yonthaka. Erinha arltaramala era erinha pmarraka, “Unta ilpangkamama artwa ekuriperra Moses-ala intalhelakala, Altjirraka urrpia imankinya ntjarrala turta? Era nama Jesua, Joseph-aka 'lira, pmara Nazareth-arinya.” ");
INSERT INTO are_vpl VALUES ("JN1_46","073_1_46","JHN","1","46","46","Nathanael-ala pula erinha pmarraka, “Artwa marra Nazareth-anga pitjimarama?” Philip-ala erinha ilaka, “Kala aritjikanta pitjai.” ");
INSERT INTO are_vpl VALUES ("JN1_47","073_1_47","JHN","1","47","47","Jesuala Nathanael-anha aramalanga urlarra pitjimanga, era ekuriperra angkaka, “Artwa nhanha kunha Israel-arinya ilporatha nama, pmathakunya turta.” ");
INSERT INTO are_vpl VALUES ("JN1_48","073_1_48","JHN","1","48","48","Nathanael-ala erinha pmarraka, “Nthakinhala unta nuka kaltja naka?” Jesuala erinha ilaka, “Atha nganha arrkurlantema araka unta tjurrkaka ntolyala namanga, Philip-ala nganha ntangkitjikanhangantema.” ");
INSERT INTO are_vpl VALUES ("JN1_49","073_1_49","JHN","1","49","49","Nathanael-alantama erinha alpmelaka, “Kaltjinthanhinthanhai, unta Altjirraka 'Lira nama, Israel-aka king turta.” ");
INSERT INTO are_vpl VALUES ("JN1_50","073_1_50","JHN","1","50","50","Jesuala erinha ilaka, “Unta kunha yinganha lyarta tnakama atha nganha ilakalanga, atha nganha arakala tjurrkaka ntolyala namanga. Arai, anma unta aritjina atha tjatjikarta kngarra urrkapumanga.” ");
INSERT INTO are_vpl VALUES ("JN1_51","073_1_51","JHN","1","51","51","Erantama erinha ilaka, “Atha nganha nthurrpa inthorra ilama. Rrangkarra alkira erinha aritjina, Altjirrala altjurilakala, angel etnanha turta Relhaka 'Liranga ntjinhamanga, ekururna tnanpentjimanga turta.” ");
INSERT INTO are_vpl VALUES ("JN2_1","073_2_1","JHN","2","1","1","Arlta tharriperrantama, relha ntjarra Cana-ala, pmara Galilee-ala worlerraka mpanyakanha tjinkarraka. Jesuaka mia etnakalela nakantema. ");
INSERT INTO are_vpl VALUES ("JN2_2","073_2_2","JHN","2","2","2","Jesuanha, kurtungurla ekuranha ntjarra turta nakantema, tjinkarraka itornkala etnanha ntangkakalanga warta. ");
INSERT INTO are_vpl VALUES ("JN2_3","073_2_3","JHN","2","3","3","Wine etnaka yirraka. Jesuaka mialantama Jesuanha ilaka, “Arai, wine etnaka yirrakau!” ");
INSERT INTO are_vpl VALUES ("JN2_4","073_2_4","JHN","2","4","4","Jesuala pula erinha ilaka, “Arrkutjai, nhanha itjama ungkwangathaka nama. Anma yinga kala ntelalhitjina yinga Altjirraka 'Lira namanga.” ");
INSERT INTO are_vpl VALUES ("JN2_5","073_2_5","JHN","2","5","5","Jesuaka miala pula urrkapunhapunha ntjarranha ilaka, “Arai, era paka rrangkarranha turnamanga, rrangkarra kala ekura kangkwanterrai.” ");
INSERT INTO are_vpl VALUES ("JN2_6","073_2_6","JHN","2","6","6","Relha Jew ntjarra kutatha ilkngilhitjata mpaarangaranga etnakanhamalkura. Nhanga relha ilkngilhitjinanga, iltha lenhala irna kwatjakanha kngarritja 6 itnaka. Nyintaminyintaka relhala 100 litres ngerra kwatja thalamara, irna erinha lyulpalyulpilitjika. ");
INSERT INTO are_vpl VALUES ("JN2_7","073_2_7","JHN","2","7","7","Jesualantama urrkapunhapunha ntjarranha turnaka, “Irna kwatjakanha nhanha ntjarra kwatjakarta lyulpalyulpilarrirrai.” Etnantama irna etnanha kwatjakarta lyulpalyulpa inthorrilaka. ");
INSERT INTO are_vpl VALUES ("JN2_8","073_2_8","JHN","2","8","8","Kurunga era etnanha ilaka, “Kwatja kurrka thankumala rrangkarra nhanha itornka rrakangkarrurna kngai, arrkarnitjika.” Etnantama kwatja kurrka itornka etnakanhurna kngaka. ");
INSERT INTO are_vpl VALUES ("JN2_9","073_2_9","JHN","2","9","9","Itornka erantama kwatja wine-errakala erinha arrkarnaka. Urrkapunhapunha etnanta kaltja naka etna wine erinha irna kwatjakanhanga inakala. Itornka era pula nhanhaka itjala kaltja naka. Erantama artwa noa inakala ekura ntangkalhaka. ");
INSERT INTO are_vpl VALUES ("JN2_10","073_2_10","JHN","2","10","10","Era erinha ilaka, “Arai, relhala kunha wine marralkuranhakimparra ntjutjika nthama. Kurunga relha ingkarrakala kala wine kngarra ngerra ntjukalanga, wine kornakornalkura erinhantama. Kanha unta, unta wine marra inthorra erinha lauwukala.” ");
INSERT INTO are_vpl VALUES ("JN2_11","073_2_11","JHN","2","11","11","Jesuala tjatjikarta arrkurlinya nhanha ekuranha urrkapuka, Cana-ala, pmara Galilee-ala. Lakinha era ntelalhaka, era makalaria namanga. Kurtungurla ekuranha ntjarrala turtantama erinha tnakaka. ");
INSERT INTO are_vpl VALUES ("JN2_12","073_2_12","JHN","2","12","12","Ekuriperra Jesuanha Capernaum-urna lhaka. Mia ekuranha, kanhanganhanga ekuranha, kurtungurla ekuranha ntjarra turta, ekuralela lhakantema. Etnantama Capernaum ekurala arlta urrputja kuterraka. ");
INSERT INTO are_vpl VALUES ("JN2_13","073_2_13","JHN","2","13","13","Relha Jew ntjarraka Passover-aka ilpangkintjaka arlta lyartathakantema naka. Jesuanha pula mparrama Jerusalem-urna lhaka, Passover erinha anma ilkutjinala. ");
INSERT INTO are_vpl VALUES ("JN2_14","073_2_14","JHN","2","14","14","Erantama araka relha ntjarra temple yard-ala bullock, sheep, nturrurta turta yirrinthamanga. Arrpunha ntjarrala turta money twetakatweta ekngarrpunhilamanga. ");
INSERT INTO are_vpl VALUES ("JN2_15","073_2_15","JHN","2","15","15","Jesualantama whip mpaaraka rope-anga. Kurunga era artwa etnanha temple yard-anga tnalhaka, sheep etnakanhakarta, bullock etnakanhakarta turta. Artwa money ekngarrpunhilanha ntjarraka table era ankartiwuka, money etnakanha turta iwurlenaka. ");
INSERT INTO are_vpl VALUES ("JN2_16","073_2_16","JHN","2","16","16","Erantama nturrurta yirrinthanhinthanha ntjarranha ilaka, “Nturrurta nhanha ntjarra kathurna kngai. Rrangkarra itja Kaarta nukanhaka ilthala relha ntjarraka yultha yirrinthitjika.” ");
INSERT INTO are_vpl VALUES ("JN2_17","073_2_17","JHN","2","17","17","Kurtungurla ekuranha ntjarrantama ilpangkaka Altjirraka Angkatja Imankinya nhangaka, “Altjirrai, yinga iltha ungkwanganhanga mukunherrama.” ");
INSERT INTO are_vpl VALUES ("JN2_18","073_2_18","JHN","2","18","18","Relha Jew ntjarralantama Jesuanha ilaka, “Tjatjikarta nurnaka urrkapai, nurna kaltja nitjina ungkwangathaka namanga yirrinthanhinthanha ntjarranhalka temple-anga unputjika.” ");
INSERT INTO are_vpl VALUES ("JN2_19","073_2_19","JHN","2","19","19","Jesuala etnanha alpmelaka, “Temple nhanha erinha urltakai, kurunga atha erinha arlta tharraminyintala wotha ititjina.” ");
INSERT INTO are_vpl VALUES ("JN2_20","073_2_20","JHN","2","20","20","Relha Jew etna pula erinha ilaka, “Etnataka 46 years urrkapuka temple nhanha ititjika. Kanha unta erinha arlta tharraminyintalala ititjina? Itjanga lhai.” ");
INSERT INTO are_vpl VALUES ("JN2_21","073_2_21","JHN","2","21","21","Jesuanha pula temple arrpunhiperrala angkaka, nhanga mpurrka ekuranhiperra. ");
INSERT INTO are_vpl VALUES ("JN2_22","073_2_22","JHN","2","22","22","Anma, Altjirrala erinha errilknga ntjarranga kamalhelakalanga, kurtungurla ekuranha ntjarra angkatja ekuranhaka ilpangkakantama. Kurunga etna Altjirraka Angkatja Imankinya tnakaka, Jesuaka angkatja turta. ");
INSERT INTO are_vpl VALUES ("JN2_23","073_2_23","JHN","2","23","23","Jesuanha Jerusalem-ala namalanga Passover-aka, era tjatjikarta kngarra urrkapuka. Nhanhakakwia relha ntjarrala erinha tnakaka. ");
INSERT INTO are_vpl VALUES ("JN2_24","073_2_24","JHN","2","24","24","Jesuala pula lhangkaraka etna erinha tjatjikartakakwia wara tnakamanga. Lakinhanga era etnanha ilpoiwuka. ");
INSERT INTO are_vpl VALUES ("JN2_25","073_2_25","JHN","2","25","25","Jesuanha kunha relha ingkarrakaka kaltja naka, eterrintja etnakanhaka turta. ");
INSERT INTO are_vpl VALUES ("JN3_1","073_3_1","JHN","3","1","1","Relha Jew ntjarraka itornka arrpunha naka rretnya Nicodemus. Era Pharisee turta naka. ");
INSERT INTO are_vpl VALUES ("JN3_2","073_3_2","JHN","3","2","2","Era Jesuurna ingula pitjika. Era erinha ilaka, “Kaltjinthanhinthanhai, nurna kaltja Altjirrala nganha nurnakurna yairnakala, nurnanha kaltjinthitjika. Nurna turta kaltja Altjirralanta relhanha ekarltilama tjatjikarta urrkaputjika.” ");
INSERT INTO are_vpl VALUES ("JN3_3","073_3_3","JHN","3","3","3","Jesuala Nicodemus-anha ilaka, “Arai, atha nganha nthurrpa inthorra ilama. Relha paka antja namanga Altjirraka tjina nitjika, era wotha alkngerritjikarrka.” ");
INSERT INTO are_vpl VALUES ("JN3_4","073_3_4","JHN","3","4","4","Nicodemus-ala pula erinha ilaka, “Relha yarna tharraranga alkngerrama. Relha kalala mangkakala, era yarna wotha katjia intama.” ");
INSERT INTO are_vpl VALUES ("JN3_5","073_3_5","JHN","3","5","5","Jesualantama erinha ilaka, “Arai, atha nganha nthurrpa inthorra ilama. Relha era wotha alkngerritjikarrka Enka Alkngaltararlarlanga, kwatjarlarlanga turta. Kurunga era Altjirraka tjina nitjina. Kurunga Altjirranha Ingkarta ekura turta nitjina. ");
INSERT INTO are_vpl VALUES ("JN3_6","073_3_6","JHN","3","6","6","Etarlarai, relha kaarta miangala alkngerrakala, era relha alharinya wara nama. Kanha relha erala Enka Alkngaltararlarlanga alkngerrakala, era enka lyartinyakartantama nama. Enka nhanha Altjirraka kangkama. ");
INSERT INTO are_vpl VALUES ("JN3_7","073_3_7","JHN","3","7","7","Lakinhanga unta itja tnolkitjika atha nganha ilakalanga, “Rrangkarra wotha alkngerritjika.” ");
INSERT INTO are_vpl VALUES ("JN3_8","073_3_8","JHN","3","8","8","Etarlarai, wurinyala warnamalanga, unta wurinya erinha yarna arama. Unta irnalka ngalhamanganta arama. Unta wurinya erinha yarnantema turnama, ‘Ekngarranga pitjai, altorlanga paka.’ Lakinha ngerra relhala Altjirraka Enka erinha yarna arama, Enkala relhanha lyartinyilamalanga.” ");
INSERT INTO are_vpl VALUES ("JN3_9","073_3_9","JHN","3","9","9","Nicodemus-ala pula erinha pmarraka, “Nthakinha inthorrantama Enkala relhanha lyartinyilama?” ");
INSERT INTO are_vpl VALUES ("JN3_10","073_3_10","JHN","3","10","10","Jesuala erinha ilaka, “Unta nhanhaka itjala kaltja, unta relha Israel-arinya ntjarraka kaltjinthanhinthanha kngarra namangatanya? ");
INSERT INTO are_vpl VALUES ("JN3_11","073_3_11","JHN","3","11","11","Atha nganha nthurrpa inthorra ilama. Nurna kunha rrangkarranha alpmelama nurnala kaltja namalaka. Nurna turta rrangkarranha alpmelama nurnala arakala. Iwunhangantama rrangkarra angkatja nurnakanha itja tnakama? ");
INSERT INTO are_vpl VALUES ("JN3_12","073_3_12","JHN","3","12","12","Atha rrangkarranha wurinyiperralka alpmelaka. Rrangkarra pula yinganha itja tnakaka. Thunga atha rrangkarranha Enkiperrantama kaltjinthama. Rrangkarra paka yinganha tnakitjina? Itja kunha. ");
INSERT INTO are_vpl VALUES ("JN3_13","073_3_13","JHN","3","13","13","“Arai, relha nyinta itja alkirala naka paka, Relhaka 'Lira eranta. Erantama alkiranga alhurna pitjika. ");
INSERT INTO are_vpl VALUES ("JN3_14","073_3_14","JHN","3","14","14","Moses-anha worritjala namalanga era apma nhanga irna tjenyaka arrarnamala, tjurnaka, Altjirrala erinha turnakalanga. Lakinha ngerra etna Relhaka 'Lira erinha turta irnaka arrarnamala, tjurnitjinantema. ");
INSERT INTO are_vpl VALUES ("JN3_15","073_3_15","JHN","3","15","15","Kurunga relha etnala erinha tnakamanga, etna Altjirralela ngampakala etatha nitjina. ");
INSERT INTO are_vpl VALUES ("JN3_16","073_3_16","JHN","3","16","16","“Altjirranha kunha relha alharinya ntjarraka kngarra inthorra kangkaka. Lakinhanga era 'Lira nyintanta ekuranha alhurna yairnaka, etna erinha errilknga tutjika. Kurunga relha etnala 'Lira erinha tnakama, etna itja kutantaka ilutjina. Etna pula Altjirralela ngampakala etatha nitjina. ");
INSERT INTO are_vpl VALUES ("JN3_17","073_3_17","JHN","3","17","17","Altjirrala kunha 'Lira ekuranha relha alharinya ntjarrurna yairnaka, etnanha tangkalhelitjika, itja etnanha imilitjika. ");
INSERT INTO are_vpl VALUES ("JN3_18","073_3_18","JHN","3","18","18","Lakinhanga relha erala Altjirraka 'Liranha tnakamanga, Altjirrala erinha itja imilitjina. Kanha relha era, erala erinha itja tnakamanga, Altjirrala erinha kala imilakala. Altjirrala erinha imilaka, era Altjirraka 'Lira nyintanta erinha itja tnakakalanga. ");
INSERT INTO are_vpl VALUES ("JN3_19","073_3_19","JHN","3","19","19","“Altjirraka Parrtja era relha alharinya ntjarrurna pitjika. Relha etna pula Parrtja nhanhaka antjakunyala naka. Relha etna antja naka korna kuta ntelalhitjika, etnarrpa korna namanga warta. ");
INSERT INTO are_vpl VALUES ("JN3_20","073_3_20","JHN","3","20","20","Arai, relha erala korna kuta ntelalhama, era kunha Altjirraka Parrtjaka antjakunya. Era itja Parrtja nhanhaka kangkama, Parrtjala kathilamanga era relha kornarintja namanga. ");
INSERT INTO are_vpl VALUES ("JN3_21","073_3_21","JHN","3","21","21","Relha era pula, erala arratja ntelalhama, era Altjirraka Parrtjaka kangkamala, Parrtjala kathilamanga era Altjirranga urlarra relha arratja namanga.” ");
INSERT INTO are_vpl VALUES ("JN3_22","073_3_22","JHN","3","22","22","Anma, Jesuanha, kurtungurla ekuranha ntjarra turta pmara Judea-urna lhaka. Jesuanhantama pmara ekurala kuterraka, kurtungurla ekuranha ntjarralela. Etna relha ntjarranha kaltjirrpulhelaka turta. ");
INSERT INTO are_vpl VALUES ("JN3_23","073_3_23","JHN","3","23","23","John-ala turta relha ntjarranha kuta kaltjirrpulhelakantema pmara Aenon-ala, pmara Salim-anga etinya. Erataka pmara nhanhala relha ntjarranha kuta kaltjirrpulhelaka, kwatja kngarra pmara ekurala namanga. Relha ntjarra John-urna pitjitjata, era etnanha kaltjirrpulhelitjika. ");
INSERT INTO are_vpl VALUES ("JN3_24","073_3_24","JHN","3","24","24","(Herod-alataka John-anha itjantema jail-aka kurnakala.) ");
INSERT INTO are_vpl VALUES ("JN3_25","073_3_25","JHN","3","25","25","John-aka kurtungurla ntjarrantama artwa Jew nyintalela iwurraka, ilkngilhintjiperra. ");
INSERT INTO are_vpl VALUES ("JN3_26","073_3_26","JHN","3","26","26","Etnantama John-urna lhamala erinha ilaka, “Kaltjinthanhinthanhai, unta artwa nhanganha etarlaramama? Era nhanga ungkwangalela nakala Jordan-anga urntwarrampinyala. Unta turta relha ntjarranha ekuriperra kaltjinthakala. Erataka relha ntjarranha lyarta kaltjirrpulhelamantama, relha ntjarra turta ekururna lhama.” ");
INSERT INTO are_vpl VALUES ("JN3_27","073_3_27","JHN","3","27","27","John-ala etnanha ilaka, “Relha etna ekururna lhama, Altjirrala etnanha ekururna yairnakalanganta wara. ");
INSERT INTO are_vpl VALUES ("JN3_28","073_3_28","JHN","3","28","28","Rrangkarra kala kaltja. Atha nhanga rrangkarranha ilaka. Yinga itja Krista era nama. Yinga artwa era nama Altjirralala Kristanga arrkurla yairnakala. ");
INSERT INTO are_vpl VALUES ("JN3_29","073_3_29","JHN","3","29","29","“Arai, artwa erinhala ampa ekuranhala kwarra ekuranha lhelakala, artwa eranta kunha kwarra erinha noa inama. Itja tjina ekuranhalalka. Tjina ekura pula kala kangkamantala, era aramalanga tjina ekuranhala noa inamanga. Lakinha ngerra yinga turta Jesuaka kangkama. ");
INSERT INTO are_vpl VALUES ("JN3_30","073_3_30","JHN","3","30","30","Relha ntjarralataka Jesuanha kngarralkura tnantjitjika, nukangatjina.” ");
INSERT INTO are_vpl VALUES ("JN3_31","073_3_31","JHN","3","31","31","Relha erala alkiranga pitjima, era kala relha ingkarrakaka Ingkarta nama. Relha erinhala Altjirrala arnanga mpaarakala, era arnarinya wara nama. Era marniperranta, yulthiperranta turta eterrama. Relha erala alkiranga pitjima, era kala relha ingkarrakaka Ingkarta nama. ");
INSERT INTO are_vpl VALUES ("JN3_32","073_3_32","JHN","3","32","32","Relha erala alkiranga pitjima, era Altjirraka kaltja. Era turta relha ntjarranha Altjirriperra kaltjinthama. Relha ntjarrala pula angkatja ekuranha itjala tnakama. ");
INSERT INTO are_vpl VALUES ("JN3_33","073_3_33","JHN","3","33","33","Relha era pula, erala angkatja ekuranha tnakama, era relha arrpunha ntjarranha ilama, “Altjirraka angkatja nthurrpa arratja nama.” ");
INSERT INTO are_vpl VALUES ("JN3_34","073_3_34","JHN","3","34","34","Arai, relha erinhala Altjirrala yairnakala, era kala relha ntjarranha Altjirraka angkatja ilama, era Altjirraka Enkakarta namanga. ");
INSERT INTO are_vpl VALUES ("JN3_35","073_3_35","JHN","3","35","35","Kaarta era kunha 'Lira ekuranhaka kangkama. Era turta 'Lira erinha ingkairnaka relhaka, alhaka, alkirakalka Ingkarta nitjika. ");
INSERT INTO are_vpl VALUES ("JN3_36","073_3_36","JHN","3","36","36","Relha erala 'Liranha tnakama, era ngampakala etatha nitjina. Kanha relha erala 'Lira erinha itja tnakama, era itjala ngampakala etatha nitjina. Altjirrala erinha kala imilaka. ");
INSERT INTO are_vpl VALUES ("JN4_1","073_4_1","JHN","4","1","1","Jesuanha kaltja naka artwa Pharisee ntjarrala wukala relha ntjarralkura ekururnantama pitjimanga, John-angatjina, era turta kula relha ntjarralkura kaltjirrpulhelamanga, John-angatjina. ");
INSERT INTO are_vpl VALUES ("JN4_2","073_4_2","JHN","4","2","2","Jesua erarrpataka itja relha ntjarranha kaltjirrpulhelaka. Kurtungurla ekuranha ntjarralatitja relha etnanha kaltjirrpulhelaka. ");
INSERT INTO are_vpl VALUES ("JN4_3","073_4_3","JHN","4","3","3","Lakinhanga Jesuanha wotha pmara Galilee-urna alpuka, pmara Judea-angatjina. ");
INSERT INTO are_vpl VALUES ("JN4_4","073_4_4","JHN","4","4","4","Judea-anga Galilee-urna alpumala, Jesuanha pmara Samaria-anga tjananhaka. ");
INSERT INTO are_vpl VALUES ("JN4_5","073_4_5","JHN","4","5","5","Erantama town nyinturna pitjika, rretnya ekura Sychar. Sychar ekuranga etinya wara tnukulpa nyinta naka, Jacob-alala worra ekuranha Joseph-anha nthakala. ");
INSERT INTO are_vpl VALUES ("JN4_6","073_4_6","JHN","4","6","6","Jacob-aka ngarroa turta pmara ekurala nakantema. Jesuanhantama ngarroa ekuranga kutaka arrarnalhaka, porrka inthorra, tjaiya ilanga pitjikala. Kala ngkinya naka. ");
INSERT INTO are_vpl VALUES ("JN4_7","073_4_7","JHN","4","7","7","Arrkutja Samaria-arinya nyintantama pitjika ngarroanga kwatja thankutjika. Jesuanha ekura enkaka, “Yinganha kwatja ntjutjika nthai.” ");
INSERT INTO are_vpl VALUES ("JN4_8","073_4_8","JHN","4","8","8","Kurtungurla ekuranha ntjarrataka itja ekuralela naka, era arrkutja ekura enkamalanga. Etnataka town-urna lhakala marna initjika. ");
INSERT INTO are_vpl VALUES ("JN4_9","073_4_9","JHN","4","9","9","Arrkutja era pula erinha ilaka, “Unta kunha artwa Jew, kanha yinga arrkutja Samaria-arinyala. Nthakinhantama unta nuka kwatjaka enkama?” (Relha Jew ntjarralataka itja inthorra marna ilkutjata relha Samaria-arinya ntjarralela, yia paka etnakalela angkarritjata.) ");
INSERT INTO are_vpl VALUES ("JN4_10","073_4_10","JHN","4","10","10","Jesuala erinha alpmelaka, “Unta itja kaltja Altjirranha ungkwanga kangkintja ntelalhitjika antja. Unta turta artwa ekura itja kaltja, erala ungkwangurna angkamanga. Unta paka kaltja nakalanga, unta ekuratitja kwatjaka enkamara. Erantama nganha kwatja etatha nthamara.” ");
INSERT INTO are_vpl VALUES ("JN4_11","073_4_11","JHN","4","11","11","Arrkutja era pula erinha ilaka, “Itornkai, ungkwanga pula irna kwatja thankutjika itjala, ngarroa nhanha turta iparta inthorra. Nthanhangantama unta kwatja etatha erinha initjina? ");
INSERT INTO are_vpl VALUES ("JN4_12","073_4_12","JHN","4","12","12","Arai, errilkngipata nurnakanhala, Jacob-ala, ngarroa nhanha nurnaka tnyaka. Era, worra ekuranha ntjarrala, tnontha ekuranha ntjarrala turta, ngarroa nhanhanga kwatja ntjutjata. Nthakinhantama? Unta Jacob-anga kngarralkurama nama?” ");
INSERT INTO are_vpl VALUES ("JN4_13","073_4_13","JHN","4","13","13","Jesuala erinha alpmelaka, “Relha erala ngarroa nhanhanga kwatja ntjuma, era wotha angkathalerritjinantema. ");
INSERT INTO are_vpl VALUES ("JN4_14","073_4_14","JHN","4","14","14","Relha era pula, erala kwatja lenha ntjumanga athala erinha nthitjina, era itja wothala angkathalerritjina. Kwatja lenha athala erinha nthitjina, erataka ekura kwanala pentja ngerra nitjina. Kwatja nhanha itja yirritjina. Relha erala kwatja nhanha ntjuma, era ngampakala etatha nitjina.” ");
INSERT INTO are_vpl VALUES ("JN4_15","073_4_15","JHN","4","15","15","Arrkutja era erinha ilaka, “Itornkai, yinganha kwatja lenha erinha nthai. Yingantama itja wotha angkathala nitjinanga. Yinga turta itja wotha arltamarlta nhanhurna pitjitjinanga, kwatjaka.” ");
INSERT INTO are_vpl VALUES ("JN4_16","073_4_16","JHN","4","16","16","Jesuala erinha alpmelaka, “Artwa noa ungkwanganha ntangkai, ekurakarta turta pitjalpai.” ");
INSERT INTO are_vpl VALUES ("JN4_17","073_4_17","JHN","4","17","17","Era pula erinha ilaka, “Yinga itjama noakarta.” Jesuala erinha alpmelaka, “Unta kala arratja ilalhaka unta noakunya namanga. ");
INSERT INTO are_vpl VALUES ("JN4_18","073_4_18","JHN","4","18","18","Unta kala noa 5 tnyinakala. Artwa lenha, ekuralelala unta lyarta nama, era itja noa ungkwanga nama. Unta kala arratja kuta ilalhaka unta noakunya namanga.” ");
INSERT INTO are_vpl VALUES ("JN4_19","073_4_19","JHN","4","19","19","Arrkutja era erinha ilaka, “Itornkai, yinga kala kaltjantama unta Altjirraka urrpia namanga. ");
INSERT INTO are_vpl VALUES ("JN4_20","073_4_20","JHN","4","20","20","Relha Samaria-arinya errilkngipata nurnakanha ntjarra, etna Altjirraka urrkurrkintja nitjata parta kngarra nhanhala. Relha Jew rrangkarra pula angkama Jerusalem-alanta kula relha Altjirraka urrkurrkintja nitjika.” ");
INSERT INTO are_vpl VALUES ("JN4_21","073_4_21","JHN","4","21","21","Jesuala erinha alpmelaka, “Arrkutjai, yinga nhanha arratja angkama. Anma relha itja Kaartaka urrkurrkintja nitjina parta nhanhala, Jerusalem-ala paka. ");
INSERT INTO are_vpl VALUES ("JN4_22","073_4_22","JHN","4","22","22","Samaria-arinya rrangkarra, rrangkarra marntilparla wara urrkurrkintja nama. Kanha relha Jew nurna, nurna Altjirra ekura kaltjala, ekurala nurna urrkurrkintja namanga. Relha Jew nurnakanga kunha Altjirraka tangkalhelanha era pitjitjina. ");
INSERT INTO are_vpl VALUES ("JN4_23","073_4_23","JHN","4","23","23","Arai, lyartanga Enka Alkngaltarala relha ntjarranha lyartinyilitjina, etnanha arratja Altjirriperra kaltjinthitjina turta. Kurunga etna Kaartaka arratja urrkurrkintja nitjina, Kaartanhala antja namanga ngerra. ");
INSERT INTO are_vpl VALUES ("JN4_24","073_4_24","JHN","4","24","24","Altjirra erataka Enka nama. Relha ekuranha ntjarrakathakantama nama ekura arratja urrkurrkintja nitjika, Enkala etnanha kaltjinthakala ngerra.” ");
INSERT INTO are_vpl VALUES ("JN4_25","073_4_25","JHN","4","25","25","Arrkutja era erinha ilaka, “Yinga kaltja Messiah era pitjitjina, erinhala nurna Krista ilama. Era turta nurnanha Altjirriperra arratja kaltjinthitjina.” ");
INSERT INTO are_vpl VALUES ("JN4_26","073_4_26","JHN","4","26","26","Jesuala erinha alpmelaka, “Yingala nhanha ungkwangurna angkama, yinga kunha era.” ");
INSERT INTO are_vpl VALUES ("JN4_27","073_4_27","JHN","4","27","27","Jesuanha arrkutja ekururna angkamalangantema, kurtungurla ekuranha ntjarra pitjalpuka. Etna aramalanga era arrkutja Samaria-arinyalela angkarramanga, etna kngarra inthorra tnolkaka. Etna pula Jesuanha itja pmarraka, “Iwunhama unta erinha pmarrama? Iwunhanga turtama unta arrkutja nhanhalela angkarrama?” ");
INSERT INTO are_vpl VALUES ("JN4_28","073_4_28","JHN","4","28","28","Arrkutja erantama kwatjakanha jar ekuranha impurlalhamala, town-urna alpuka. Erantama pmararinya ntjarranha ilaka. ");
INSERT INTO are_vpl VALUES ("JN4_29","073_4_29","JHN","4","29","29","“Artwa nyintanha aritjika pitjai. Erataka nuka kaltja. Era turta yinganha noa nukanha ntjarriperra alpmelaka. Artwa nhanha erama Krista era?” ");
INSERT INTO are_vpl VALUES ("JN4_30","073_4_30","JHN","4","30","30","Relha etnantama town-anga Jesuurna lhaka. ");
INSERT INTO are_vpl VALUES ("JN4_31","073_4_31","JHN","4","31","31","Relha town-arinya etna tjaiyala pitjimalangantema, Jesuaka kurtungurla ntjarrala erinha thakalhelaka, “Kaltjinthanhinthanhai, marna ilkwai.” ");
INSERT INTO are_vpl VALUES ("JN4_32","073_4_32","JHN","4","32","32","Era pula etnanha ilaka, “Nuka kunha marna intama ekuriperrala rrangkarra kotna.” ");
INSERT INTO are_vpl VALUES ("JN4_33","073_4_33","JHN","4","33","33","Kurtungurla ntjarrantama pmarrarraka, “Arrpunhalakwia erinha marna ilkutjika nthaka?” ");
INSERT INTO are_vpl VALUES ("JN4_34","073_4_34","JHN","4","34","34","Jesuala pula etnanha ilaka, “Kaarta nuka urrkapentjaka relha ntjarranha tangkalhelitjika. Erantama yinganha yairnaka urrkapuntja nhanha mangkilitjika. Yinga ekura kangkwerramalanga, nhanha kala nuka marna ngerra nama. ");
INSERT INTO are_vpl VALUES ("JN4_35","073_4_35","JHN","4","35","35","Rrangkarra nhanga marna annga ingkairnamalanga ilama, ‘Kala 4 months kaaralhamala, nurna marna erinha kotjitjinantama.’ Atha rrangkarranha ilama, Relha ingkarraka marna ngerra nama Altjirraka tnukulpala. Altjirraka tnukulpa erinhantama arai. Marna ingkarraka kala urnma inthorra, rrangkarra kala kotjitjikanta. ");
INSERT INTO are_vpl VALUES ("JN4_36","073_4_36","JHN","4","36","36","“Lyarta artwala kala marna kotjima, Altjirraka tnukulpala. Nhanhatitja, era relha lenha ntjarranha worlilama Altjirrala urrarakala ekuralela ngampakala etatha nitjika. Altjirrala erinha kwartiwuma turta. Lakinhanga artwa erala marna annga etnanha ingkairnakala Altjirraka tnukulpala, artwa era turta, erala marna etnanha kotjikala Altjirraka tnukulpala, eratharra tharrantema arrkana nitjina. ");
INSERT INTO are_vpl VALUES ("JN4_37","073_4_37","JHN","4","37","37","Angkatja nhanha kunha arratja nama, ‘Artwa nyintala marna annga ingkairnama, artwa arrpunhala marna kotjima.’ ");
INSERT INTO are_vpl VALUES ("JN4_38","073_4_38","JHN","4","38","38","Atha rrangkarranha Altjirraka tnukulpurna yairnaka, marna kotjitjika. Rrangkarra pula Altjirraka tnukulpa ekurala itja arrkurla urrkapuka. Arrpunha ntjarra Altjirraka tnukulpa ekurala urrkapuka, rrangkarrantama urrkapuntja etnakanhiperra marna kotjima.” ");
INSERT INTO are_vpl VALUES ("JN4_39","073_4_39","JHN","4","39","39","Town ekurala, relha Samaria-arinya ntjarrala Jesuanha tnakaka arrkutja nhangala etnanha ilakalanga, “Erataka nuka kaltja nama. Era turta yinganha noa nukanha ntjarriperra alpmelaka.” ");
INSERT INTO are_vpl VALUES ("JN4_40","073_4_40","JHN","4","40","40","Lakinhanga etna Jesuurna pitjimaliperra, etna erinha yakalhelaka etnakalela kuterritjika. Jesuanhantama arlta tharra etnakalela kuterraka. ");
INSERT INTO are_vpl VALUES ("JN4_41","073_4_41","JHN","4","41","41","Pmararinya etnarrpantama Jesuaka angkatja wuka. Etna erinha tnakaka turta. ");
INSERT INTO are_vpl VALUES ("JN4_42","073_4_42","JHN","4","42","42","Etnantama arrkutja erinha ilaka, “Nurna erinha tnakakarrka angkatja ungkwanganhakakwia. Lyarta pula nurna erinha tnakama nurnarrpa angkatja ekuranha wukalanga. Nurna turta kaltja era relha alharinya ntjarraka tangkalhelanha namanga.” ");
INSERT INTO are_vpl VALUES ("JN4_43","073_4_43","JHN","4","43","43","Arlta tharra relha Samaria-arinya ntjarralela namaliperra, Jesuanha pmara Galilee-urna anparerraka. ");
INSERT INTO are_vpl VALUES ("JN4_44","073_4_44","JHN","4","44","44","Jesuala arrpunharanga relha ntjarranha ilakala, “Relha arrpunha ntjarralanta kunha Altjirraka urrpia tnantjama. Kanha pmararinya ntjarrala erinha itja kutala tnantjama.” ");
INSERT INTO are_vpl VALUES ("JN4_45","073_4_45","JHN","4","45","45","Galilee-akerritjalhamala, pmararinya ntjarra ekura kangkaka. Galilee-arinya nhanha etnataka nhanga Jerusalem-urna lhakala, Passover-aka. Passover ekuralantama etna Jesuanha arakala tjatjikarta urrkapumanga. Lakinhanga etna ekura kangkaka. ");
INSERT INTO are_vpl VALUES ("JN4_46","073_4_46","JHN","4","46","46","Jesuanhantama Cana town-urna wotha alpuka. Town nhanhala kunha era nhanga kwatja turnakala wine-erritjika. Itornka nyinta Capernaum town-ala naka, worra mentakarta. Itornka nhanha erataka King Herod-aka urrkaputjata. ");
INSERT INTO are_vpl VALUES ("JN4_47","073_4_47","JHN","4","47","47","Artwa nhanha era wumalanga Jesuanha pmara Judea-anga pitjikala, era ekururna lhamala ingkaka, “Nukalela pitjai, worra nukanha marrilitjika. Erataka kala ilutjikerrama.” ");
INSERT INTO are_vpl VALUES ("JN4_48","073_4_48","JHN","4","48","48","Jesuala erinha ilaka, “Rrangkarra kunha yinganha tnakama, rrangkarra tjatjikartalka aramalanganta.” ");
INSERT INTO are_vpl VALUES ("JN4_49","073_4_49","JHN","4","49","49","Itornka era pula erinha alpmelaka, “Ingkartai, kala pitjantai, worra nuka ilukitjanga.” ");
INSERT INTO are_vpl VALUES ("JN4_50","073_4_50","JHN","4","50","50","Jesualantama erinha ilaka, “Kala alpai. Worra ungkwanga kunha kala marrerraka.” Artwa era Jesuaka angkatja tnakaka, era turta alpuka. ");
INSERT INTO are_vpl VALUES ("JN4_51","073_4_51","JHN","4","51","51","Era tjaiyala alpumalangantema, artwa urrkapunhapunha urrputja urlarra pitjika. Etna itornka etnakanha ilaka, “Worra ungkwanga marrerrakau.” ");
INSERT INTO are_vpl VALUES ("JN4_52","073_4_52","JHN","4","52","52","Erantama etnanha pmarraka, “Ilangara inthorrama era marrerraka?” Etna erinha alpmelaka, “Ngurruka kunha, ngkinyala.” ");
INSERT INTO are_vpl VALUES ("JN4_53","073_4_53","JHN","4","53","53","Kaarta erantama ilpangkaka, ngkinya inthorrala Jesuala erinha ilakala, “Worra ungkwanga kala marrerrakau.” Artwa era, ramarama ekuranhala, urrkapunhapunha ekuranhala turtantama Jesuanha tnakaka. ");
INSERT INTO are_vpl VALUES ("JN4_54","073_4_54","JHN","4","54","54","Nhanha kala tjatjikarta arrpunha era naka, Jesualala urrkapukala era nhanga pmara Judea-anga, pmara Galilee-urna pitjalpumaliperra. ");
INSERT INTO are_vpl VALUES ("JN5_1","073_5_1","JHN","5","1","1","Kala anmantama, Jesuanha Jerusalem-urna lhaka, relha Jew ntjarraka ilpangkintjaka arlta kngarraka. ");
INSERT INTO are_vpl VALUES ("JN5_2","073_5_2","JHN","5","2","2","Jerusalem-aka reoa arrpunha naka, ekurangala etna sheep ntjarra town-urna irrpulhelitjata. Reoa nhanha ekuranga kuta, ntjanga naka relhalala mpaarakala. Hebrew angkatjala etna ntjanga erinha rretnya ‘Bethesda’ alpmelitjata. Ntjanga ekuranga kaarntakaarntala lyuntja kngarritja 5 italhaka. ");
INSERT INTO are_vpl VALUES ("JN5_3","073_5_3","JHN","5","3","4","Lyuntja 5 nhanhala relha menta ntjarra inthorra intitjata, panga etna, inurra etna, thaarra etna turta. ");
INSERT INTO are_vpl VALUES ("JN5_5","073_5_5","JHN","5","5","5","Relha nhanha etnakanga, artwa arrpunha kala 38 years menta nakala. ");
INSERT INTO are_vpl VALUES ("JN5_6","073_5_6","JHN","5","6","6","Jesuala erinha intamanga araka, era turta wuka era kuta inthorra menta intakala. Erantama erinha pmarraka, “Unta paka marrerritjika antjama?” ");
INSERT INTO are_vpl VALUES ("JN5_7","073_5_7","JHN","5","7","7","Artwa menta era erinha alpmelaka, “Itornkai, nukataka tjina itja nama yinganha kwatjaka kurnitjika, kwatja erinha ngalhelakaliperra. Yinga nhanga kwatjaka irrputjikerramalangantema, relha arrpunha irrpuma.” ");
INSERT INTO are_vpl VALUES ("JN5_8","073_5_8","JHN","5","8","8","Jesuala erinha turnaka, “Kamerrai! Ntjama ungkwanganha inamala, kala ingka nthulapai!” ");
INSERT INTO are_vpl VALUES ("JN5_9","073_5_9","JHN","5","9","9","Jesuanha angkamalangantema, artwa era kala marrerraka. Ntjama ekuranha inamala, era kala nthulapuka. Arlta ekuralala Jesuala artwa erinha marrilakala, erataka Sabbath arlta naka. ");
INSERT INTO are_vpl VALUES ("JN5_10","073_5_10","JHN","5","10","10","Lakinhanga relha Jew ntjarraka itornka ntjarrala, artwa marrerrakala erinha ilaka, “Lyarta kunha Sabbath arlta nama. Nhanhantama itja arratja nama unta ntjama ungkwanganha kngarlaputjika.” ");
INSERT INTO are_vpl VALUES ("JN5_11","073_5_11","JHN","5","11","11","Artwa era pula etnanha alpmelaka, “Artwa erala yinganha marrilakala, erataka yinganha turnaka, ‘Ntjama ungkwanganha inamala kala ingka nthulapai.’” ");
INSERT INTO are_vpl VALUES ("JN5_12","073_5_12","JHN","5","12","12","Etnantama erinha pmarraka, “Ngunhantama artwa nhanha era, erala nganha turnakala, ‘Ntjama ungkwanganha inamala kala ingka nthulapai?’” ");
INSERT INTO are_vpl VALUES ("JN5_13","073_5_13","JHN","5","13","13","Artwa marrerrakala era pula Jesuaka itja kaltja naka. Jesua erataka naamerralalhakala. ");
INSERT INTO are_vpl VALUES ("JN5_14","073_5_14","JHN","5","14","14","Anma, Jesuala artwa erinha temple-aka araka. Era erinha ilaka, “Arai, unta kala marrantama nama. Lyartanga itja wotha korna ntelalhai, menta kngarralkurala nganha tukitja.” ");
INSERT INTO are_vpl VALUES ("JN5_15","073_5_15","JHN","5","15","15","Artwa erantama relha Jew ntjarraka itornka ntjarrurna lhaka, etnanha ilaka turta, “Jesuala kunha yinganha marrilakala.” ");
INSERT INTO are_vpl VALUES ("JN5_16","073_5_16","JHN","5","16","16","Relha Jew ntjarraka itornkalantama Jesuanha errilknga tutjika antja naka, era relha ntjarranha Sabbath arltala marrilamanga. ");
INSERT INTO are_vpl VALUES ("JN5_17","073_5_17","JHN","5","17","17","Jesuala pula etnanha ilaka, “Kaarta nuka kuta urrkapuma, lyartalpula. Lakinhanga yinga turta urrkapumantema.” ");
INSERT INTO are_vpl VALUES ("JN5_18","073_5_18","JHN","5","18","18","Relha Jew ntjarraka itornka ntjarra, etnantama antja inthorra naka erinha errilknga tutjika. Iwunhanga? Era Sabbath arltala urrkapukalanga. Era turta angkakalanga Altjirranha Kaarta ekura namanga, era turta Altjirralela loala namanga. ");
INSERT INTO are_vpl VALUES ("JN5_19","073_5_19","JHN","5","19","19","Jesualantama etnanha ilaka, “Arai, atha rrangkarranha nhanha nthurrpa inthorra ilama. 'Lira era yarna nyinta urrkapuma. 'Lira era Kaarta ekuranha urrkapumanga arama. Kurunga era turta lakinhantema urrkapuma. Nhanga Kaarta erala urrkapumanga ngerra, lakinha 'Lira era turta urrkapumantema. ");
INSERT INTO are_vpl VALUES ("JN5_20","073_5_20","JHN","5","20","20","Arai, Kaarta era kunha 'Lira ekuranhaka kangkama. Lakinhanga era 'Lira ekuranha urrkapuntja ingkarraka ekuranha ntelama. Kaarta era turta 'Lira ekuranha urrkapuntja kngarralkura ntelitjina. Rrangkarrantama tnolkitjina. ");
INSERT INTO are_vpl VALUES ("JN5_21","073_5_21","JHN","5","21","21","Kaartala relha errilknga ntjarranha kamalhelama, ngampakala etathilama turta. Lakinha ngerra 'Lira era turta relha lenha ntjarranha ngampakala etathilama, erala antja nama. ");
INSERT INTO are_vpl VALUES ("JN5_22","073_5_22","JHN","5","22","22","“Arai, Kaarta era relhanha itja wotha tjiperrawuma, nhanhatitja, tangkalhelama, imilama paka. Era nhanha kala 'Lirakantama impuma. ");
INSERT INTO are_vpl VALUES ("JN5_23","073_5_23","JHN","5","23","23","Era antja nama relha ingkarrakala 'Liranha tnantjitjika, etnala erinha tnantjamanga ngerra. Kaarta era kunha 'Lira erinha alhurna yairnaka. Lakinhanga relha etnala 'Lira erinha itja tnantjama, etnataka Kaarta erinha turta itja tnantjama. ");
INSERT INTO are_vpl VALUES ("JN5_24","073_5_24","JHN","5","24","24","“Atha rrangkarranha nhanha nthurrpa inthorra ilama. Thunga relhala angkatja nukanha wuma. Thunga turta era Kaarta erinha tnakama, erala yinganha yairnakala. Kaartala erinha itja imilitjina. Relha era itja wotha ilutjina. Era pula ngampakala etatha nitjina. ");
INSERT INTO are_vpl VALUES ("JN5_25","073_5_25","JHN","5","25","25","“Atha rrangkarranha nhanha nthurrpa inthorra ilama. Lyartanga relha errilknga ntjarrala Altjirraka 'Liraka angkatja wutjina. Relha etnala angkatja nhanhaka kangkwerrama, etna kala ngampakala etatha nitjina. ");
INSERT INTO are_vpl VALUES ("JN5_26","073_5_26","JHN","5","26","26","Kaarta erarrpa ngampakala etatha nama. Era turta 'Lira ekuranha ngampakala etathilaka. Kaarta era turta relhanha irrpalthala etathilama. Kaarta era turtantama 'Lira ekuranha ekarltilaka, era relhanha irrpalthala ngampakala etathilitjinanga. ");
INSERT INTO are_vpl VALUES ("JN5_27","073_5_27","JHN","5","27","27","Kaarta era turta Relhaka 'Lira erinha ingkairnaka, era relha ingkarrakanha tjiperrawutjika, etnanha tangkalhelamala, imilamala paka. ");
INSERT INTO are_vpl VALUES ("JN5_28","073_5_28","JHN","5","28","28","“Rrangkarra itja tnolkitjika. Anma relha wolkngala intamala ntjarrala 'Lira erinha wutjina, era etnanha ntangkamalanga. ");
INSERT INTO are_vpl VALUES ("JN5_29","073_5_29","JHN","5","29","29","Etnantama wolknga etnakanhanga rratitjina. Lenha ntjarra etnala arratja ntelalhakala, etna ngampakala etatha nitjina. Kanha arrpunha ntjarra etnala korna ntelalhakala, etnanha Altjirrala imilitjinala. ");
INSERT INTO are_vpl VALUES ("JN5_30","073_5_30","JHN","5","30","30","Kaartala kunha yinganha alhurna yairnaka. Yinga yarna nyinta urrkapuma. Athantama relha ntjarranha tjiperrawuma, erala yinganha turnakala ngerra. Lakinhanga atha relhanha arratja tjiperrawuma, yinga ekuranta kangkwerramanga.” ");
INSERT INTO are_vpl VALUES ("JN5_31","073_5_31","JHN","5","31","31","“Athanta paka rrangkarranha ilamanga yinga Altjirra Kaartaka 'lira namanga, rrangkarra angkatja nukanha itja tnakitjika. ");
INSERT INTO are_vpl VALUES ("JN5_32","073_5_32","JHN","5","32","32","Kaartala turta pula rrangkarranha ilamanga yinga 'Lira ekura namanga, rrangkarra angkatja nukanha tnakitjikala. ");
INSERT INTO are_vpl VALUES ("JN5_33","073_5_33","JHN","5","33","33","“Rrangkarra nhanga John-urna urrpia yairnaka. John erantama urrpia etnanha angkatja nthurrpa alpmelaka, nukiperra. ");
INSERT INTO are_vpl VALUES ("JN5_34","073_5_34","JHN","5","34","34","Atha itja John-aka angkatjiperra kngarra etarlarama. Atha pula rrangkarranha John-aka angkatjiperra ilpangkalhelama, rrangkarra yinganha tnakitjinanga, Altjirrala turtantama rrangkarranha tangkalhelitjinanga. ");
INSERT INTO are_vpl VALUES ("JN5_35","073_5_35","JHN","5","35","35","Altjirrala nhanga John-anha ingkairnaka lamp ngerra mpurlanamala relha ntjarranha parrtjilhelitjika. Rrangkarra turta kangkakarrka angkatja ekuranha wurlanitjika. ");
INSERT INTO are_vpl VALUES ("JN5_36","073_5_36","JHN","5","36","36","“Kala yinganhantantama ararrirrai. Kaartala yinganha yairnakala urrkapuntja ekuranha mangkilitjika, nhanhatitja relha ingkarrakanha tangkalhelitjika. Yinga ekura kangkwerrama. Lakinhanga rrangkarra kaltja neikanha Kaartala yinganha yairnakala. ");
INSERT INTO are_vpl VALUES ("JN5_37","073_5_37","JHN","5","37","37","“Kaarta era yinganha yairnaka. Angkatja erala nukiperra ilakala, era angkatja nthurrpa nama. Rrangkarra pula Kaarta erinha itja wuka paka, rrangkarra turta erinha itja alkngala araka paka. ");
INSERT INTO are_vpl VALUES ("JN5_38","073_5_38","JHN","5","38","38","Era yinganha rrakangkarrurna yairnaka. Rrangkarra pula yinganha itja tnakaka. Lakinhanga angkatja ekuranha itja rrakangkarralela kuterrama. ");
INSERT INTO are_vpl VALUES ("JN5_39","073_5_39","JHN","5","39","39","“Rrangkarra Altjirraka Angkatja Imankinyaka ilporatha kaltjerrama. Rrangkarra eterrama angkatja etna kula rrangkarranha ngampakala etathilitjinala. Angkatja etna pula nukiperratitja angkama. ");
INSERT INTO are_vpl VALUES ("JN5_40","073_5_40","JHN","5","40","40","Rrangkarra pula itja antja nukurna pitjitjika. Rrangkarra turta itja antja nama atha rrangkarranha ngampakala etathilitjika. ");
INSERT INTO are_vpl VALUES ("JN5_41","073_5_41","JHN","5","41","41","“Yinga itja antja nama relhala yinganha tnantjitjika. ");
INSERT INTO are_vpl VALUES ("JN5_42","073_5_42","JHN","5","42","42","Yinga pula rrakangkarra kaltja. Rrangkarra itjama Altjirraka kangkama. ");
INSERT INTO are_vpl VALUES ("JN5_43","073_5_43","JHN","5","43","43","Yinga rrakangkarrurna pitjika Kaarta erarrpa yinganha yairnakalanga. Rrangkarra pula yinganha itja tjinilaka. Kanha relha arrpunha pitjimanga, ilalhamanga turta, era kula messiah namanga, rrangkarra erinha kala tjinilamantala. ");
INSERT INTO are_vpl VALUES ("JN5_44","073_5_44","JHN","5","44","44","Rrangkarra kunha Altjirranha yarna tnakama, rrangkarra kuta antja namanga relhala rrangkarranha tnantjitjika. Rrangkarra turta itja antja nama Altjirrala rrangkarranha tnantjitjika. ");
INSERT INTO are_vpl VALUES ("JN5_45","073_5_45","JHN","5","45","45","“Rrangkarra itja etarlaritjika atha rrangkarranha Kaartanga urlarra ilparnitjina. Rrangkarra kunha Moses-akarta tnakalhama. Moses era inthorrataka rrangkarranha Altjirranga urlarra ilparnitjina. ");
INSERT INTO are_vpl VALUES ("JN5_46","073_5_46","JHN","5","46","46","Arai, Moses era kunha nukiperra angkatja intalhelakala. Rrangkarra paka erinha tnakakalanga, rrangkarra yinganha kala tnakamarantema. ");
INSERT INTO are_vpl VALUES ("JN5_47","073_5_47","JHN","5","47","47","Rrangkarra pula Moses-aka angkatja itja tnakaka. Nthakinhantama rrangkarra angkatja nukanha tnakitjina?” ");
INSERT INTO are_vpl VALUES ("JN6_1","073_6_1","JHN","6","1","1","Anma Jesuanha Galilee ntjanganga tjananhaka. Ntjanga nhanha erinha etna rretnya Tiberias turta alpmelitjata. ");
INSERT INTO are_vpl VALUES ("JN6_2","073_6_2","JHN","6","2","2","Relha ntjarrantama ekuranga tnaartangala lhaka, etna tjatjikarta ekuranha arakalanga, era relha menta ntjarranha marrilamalanga. ");
INSERT INTO are_vpl VALUES ("JN6_3","073_6_3","JHN","6","3","3","Jesuanha partakantama ntjika, kurtungurla ekuranha ntjarralela turta arrarnalhaka. ");
INSERT INTO are_vpl VALUES ("JN6_4","073_6_4","JHN","6","4","4","Passover, relha Jew ntjarraka ilpangkintjaka arlta kngarra, era lyartathakantema naka. ");
INSERT INTO are_vpl VALUES ("JN6_5","073_6_5","JHN","6","5","5","Jesuala araka relha worla kngarra urlarra pitjimanga. Erantama Philip-anha pmarraka, “Nthanhangama nurna marna buy-emilamara worla kngarra lakinha ntuthilitjika?” ");
INSERT INTO are_vpl VALUES ("JN6_6","073_6_6","JHN","6","6","6","Jesualataka Philip-anha arrkarnamala wara pmarraka. Era kala kaltja naka, era relha ntjarranha ntuthilitjinala. ");
INSERT INTO are_vpl VALUES ("JN6_7","073_6_7","JHN","6","7","7","Philip-ala erinha alpmelaka, “Nurnaka money kurrka inthorra. Nthakinhantama nurna worla kngarra lakintjaka marna buy-emilitjina?” ");
INSERT INTO are_vpl VALUES ("JN6_8","073_6_8","JHN","6","8","8","Andrew, Simon Peter-aka tjia, kurtungurla etnakanga nyinta, erantama angkaka. ");
INSERT INTO are_vpl VALUES ("JN6_9","073_6_9","JHN","6","9","9","“Worra nyinta nhanhala nama, ekura marna barley 5 intama, irrpannga kurrka tharra turta. Marna kurrka lakinhala pula worla kngarra inthorra yarna ntuthilama.” ");
INSERT INTO are_vpl VALUES ("JN6_10","073_6_10","JHN","6","10","10","Tharrka kngarra pmara lenhala naka. Jesualantama kurtungurla ekuranha ntjarranha ilaka, “Relha ntjarranha arrarnalhitjika turnai.” Kala artwa 5,000 ngerra worla ekurala naka. ");
INSERT INTO are_vpl VALUES ("JN6_11","073_6_11","JHN","6","11","11","Jesualantama marna etnanha inaka, Altjirranha dangkilaka turta. Kurunga era marna etnanha errarnpalhelaka, irrpannga etnanha turta, relha etna antja namanga ngerra. ");
INSERT INTO are_vpl VALUES ("JN6_12","073_6_12","JHN","6","12","12","Relha ingkarraka kala nhalkerrakalangantama, Jesuala kurtungurla ekuranha ntjarranha turnaka ungkwaltja ingkarraka kotjitjika, marna arrpunha ipmintjerrakitja. ");
INSERT INTO are_vpl VALUES ("JN6_13","073_6_13","JHN","6","13","13","Marna barley 5 etnakangantama, kurtungurla etna 12 basket lyulpalyulpilaka, ungkwaltjakarta. ");
INSERT INTO are_vpl VALUES ("JN6_14","073_6_14","JHN","6","14","14","Tjatjikarta nhanha aramala relha etna lakinha angkaka, “Nhanhathoa urrpia era, erinhala Altjirrala alhurna yairnitjika nakala.” ");
INSERT INTO are_vpl VALUES ("JN6_15","073_6_15","JHN","6","15","15","Jesuanha kaltja naka etna eterramanga erinha errkutjika, erinha ingkairnitjika turta king etnaka nitjika. Lakinhanga era parturna naamerraka, nyintarinya nitjika. ");
INSERT INTO are_vpl VALUES ("JN6_16","073_6_16","JHN","6","16","16","Kala ngurrangurrantama, Jesuaka kurtungurla ntjarra ntjangurna lhaka. ");
INSERT INTO are_vpl VALUES ("JN6_17","073_6_17","JHN","6","17","17","Etnantama boat-aka ntjika Capernaum town-urna tjananhitjika. Kala ingwerrakantama. Jesuanha pula itjantema etnakurna pitjikala. ");
INSERT INTO are_vpl VALUES ("JN6_18","073_6_18","JHN","6","18","18","Wurinya ekarltala turtantama warnaka, kwatja inmarra etna turta kngarrerraka. ");
INSERT INTO are_vpl VALUES ("JN6_19","073_6_19","JHN","6","19","19","Kurtungurla etna kala 5 kilometres ngerra kwatjala lhakalanga, etna Jesuanha araka kwatja kartninyala ingka pitjimanga. Era etnaka etinyerramalanga, etna enkakunya inthorrerraka. ");
INSERT INTO are_vpl VALUES ("JN6_20","073_6_20","JHN","6","20","20","Era pula etnaka ilkaka, “Yingiai! Itja trerritjika!” ");
INSERT INTO are_vpl VALUES ("JN6_21","073_6_21","JHN","6","21","21","Etna antja naka erinha boat-aka ntjilhelitjika. Boat era pula kala ankerra iterakerritjalhaka. ");
INSERT INTO are_vpl VALUES ("JN6_22","073_6_22","JHN","6","22","22","Arlta arrpunhala, relha etnala ntjanganga urntwarra mpinyala kuterrakala, etna ilpangkakantama boat nyintanta nakala. Etna turta ilpangkaka Jesuanha itja kurtungurla ekuranha ntjarralela boat-aka ntjikala, ntjanganga tjananhitjika. ");
INSERT INTO are_vpl VALUES ("JN6_23","073_6_23","JHN","6","23","23","Boat urrputjantama Tiberias town-anga pitjika. Katha nhanga ekuralala relha ntjarrala marna ilkukala, Jesuala Altjirranha marnaka dangkilamaliperra, era etinya wara naka. ");
INSERT INTO are_vpl VALUES ("JN6_24","073_6_24","JHN","6","24","24","Worla etnantama araka Jesuanha, kurtungurla ekuranha ntjarra turta lhakala. Arrpunha ntjarrantama boat etnaka ntjimala Capernaum town-urna tjananhaka, Jesuaka yonthitjika. ");
INSERT INTO are_vpl VALUES ("JN6_25","073_6_25","JHN","6","25","25","Jesuanha aramala, etna erinha pmarraka, “Kaltjinthanhinthanhai, ilangarama unta nhanhurna pitjika?” ");
INSERT INTO are_vpl VALUES ("JN6_26","073_6_26","JHN","6","26","26","Jesuala etnanha pmarraka, “Iwunhangama rrangkarra nuka yonthaka? Rrangkarra tjatjikarta nhangiperra arratja etarlarakalanga? Itja inthorra. Arai, atha rrangkarranha nthurrpa inthorra ilama. Rrangkarrataka nuka yonthaka rrangkarra marna kngarra ilkukalanganta wara, nhalkerrakalanga turta. ");
INSERT INTO are_vpl VALUES ("JN6_27","073_6_27","JHN","6","27","27","Rrangkarrataka arltamarlta marnaka yonthama, ngaiyalala ilkutjika. Rrangkarra pula itja marna nhanhakanta thakerritjika. Rrangkarra marna lenhakatitja yonthitjika, erala relhanha ngampakala etathilama. Altjirra Kaartala yinganha urraraka rrangkarranha marna lenha nthitjika.” ");
INSERT INTO are_vpl VALUES ("JN6_28","073_6_28","JHN","6","28","28","Etnantama erinha pmarraka, “Nthakinhama Altjirrala nurnanha turnama, nurna ntelalhitjika?” ");
INSERT INTO are_vpl VALUES ("JN6_29","073_6_29","JHN","6","29","29","Jesuala etnanha ilaka, “Altjirrala rrangkarranha turnama rrangkarra yinganha tnakitjika, urrpia erala yairnakala.” ");
INSERT INTO are_vpl VALUES ("JN6_30","073_6_30","JHN","6","30","30","Etna pula erinha pmarraka, “Tjatjikarta iwunhantama unta urrkaputjina, nurna kaltja nitjinanga unta nthurrpa arratja angkamanga? Nurna turtantama nganha tnakitjinanga. ");
INSERT INTO are_vpl VALUES ("JN6_31","073_6_31","JHN","6","31","31","Errilkngipata nurnakanha ntjarra worritjala namalanga, etna marna alkiranga tnyikala ilkutjata. Altjirraka Angkatja Imankinyala ilama, ‘Era etnanha marna alkiranga nthaka ilkutjika.’” ");
INSERT INTO are_vpl VALUES ("JN6_32","073_6_32","JHN","6","32","32","Jesuala etnanha ilaka, “Arai, atha rrangkarranha nthurrpa inthorra ilama. Moses-ala itjama rrangkarranha marna alkirarinya inthorra erinha nthaka. Kaarta Alkirarinya nukanhalanta rrangkarranha marna alkirarinya inthorra erinha nthama. ");
INSERT INTO are_vpl VALUES ("JN6_33","073_6_33","JHN","6","33","33","Marna Altjirralala relhanha nthama etnanha ngampakala etathilitjika, marna nhanha erataka relha era nama, erala alkiranga pitjikala.” ");
INSERT INTO are_vpl VALUES ("JN6_34","073_6_34","JHN","6","34","34","Relha etnantama Jesuaka enkaka, “Itornkai, marna nhanha erinha nurnanha kutatha nthalathanai!” ");
INSERT INTO are_vpl VALUES ("JN6_35","073_6_35","JHN","6","35","35","Jesuala etnanha ilaka, “Yinga nama marna era, erala relhanha ngampakala etathilama. Relha erala nuka marnaka enkama, era itja wotha ngaiyalerritjina. Relha erala yinganha tnakama, era itja wotha angkathalerritjina. ");
INSERT INTO are_vpl VALUES ("JN6_36","073_6_36","JHN","6","36","36","Atha rrangkarranha kala ilaka. Rrangkarra yinganha kala araka, rrangkarra pula yinganha itjantema tnakama. ");
INSERT INTO are_vpl VALUES ("JN6_37","073_6_37","JHN","6","37","37","Relha etna, etnanhala Kaarta nukanhala urrarama, etna kala nukurna pitjima. Relha nhanha etnanha turta atha itja inthorra unputjina. ");
INSERT INTO are_vpl VALUES ("JN6_38","073_6_38","JHN","6","38","38","“Kaarta nukanhala yinganha alkiranga yairnaka, rrakangkarrurna. Yingantama antja nama ekuranta kangkwerritjika. ");
INSERT INTO are_vpl VALUES ("JN6_39","073_6_39","JHN","6","39","39","Nthakinhantama yinga ekura kangkwerrama? Atha relha erala urrarakala ingkarrakanha arratja ntarntaramanga. Atha turta etnanha arlta ingkarnala kamalhelitjina. ");
INSERT INTO are_vpl VALUES ("JN6_40","073_6_40","JHN","6","40","40","Kaarta nuka antja nama, relha ingkarraka 'Lira ekuranhurna pitjitjika, erinha tnakitjika turta. Relha etnala 'Lira ekuranha tnakama, etnanha Kaartala ilama, ‘Rrangkarra ngampakala etatha nitjina.’ Atha turtantama etnanha arlta ingkarnala kamalhelitjina.” ");
INSERT INTO are_vpl VALUES ("JN6_41","073_6_41","JHN","6","41","41","Relha Jew ntjarrantama ekura wanngerraka, era angkakalanga, “Yinga nama marna era, erala alkiranga pitjikala.” ");
INSERT INTO are_vpl VALUES ("JN6_42","073_6_42","JHN","6","42","42","Etna angkaka, “Nhanha pula Jesua, Joseph-aka worra. Nurna kaarta pa mia ekuranhaka kaltja. Nthakinhantama era angkama era kula alkiranga pitjikala?” ");
INSERT INTO are_vpl VALUES ("JN6_43","073_6_43","JHN","6","43","43","Jesuala etnanha ilaka, “Wannga angkarritjalai! ");
INSERT INTO are_vpl VALUES ("JN6_44","073_6_44","JHN","6","44","44","Kaarta era, erala yinganha yairnakala, eranta kunha relha nukurna rretjingama. Relha erarrpa yarna nukurna pitjima. Relha erala nukurna pitjima, erinha atha arlta ingkarnala kamalhelitjina. ");
INSERT INTO are_vpl VALUES ("JN6_45","073_6_45","JHN","6","45","45","Altjirraka urrpia imankinya arrpunhala ilaka, ‘Altjirrala relha ingkarrakanha kaltjinthitjina.’ Lakinhanga relha erala Kaartanha wumanga, ekura kangkwerramanga turta, era kala nukurna pitjima. ");
INSERT INTO are_vpl VALUES ("JN6_46","073_6_46","JHN","6","46","46","“Relha nyintala itja Kaartanha araka paka. Artwa erala Kaartanga pitjikala, eranta Kaartanha araka. ");
INSERT INTO are_vpl VALUES ("JN6_47","073_6_47","JHN","6","47","47","Arai, atha rrangkarranha nthurrpa inthorra ilama, relha erala yinganha tnakama, era kala ngampakala etatha nitjina. ");
INSERT INTO are_vpl VALUES ("JN6_48","073_6_48","JHN","6","48","48","“Yinga nama marna era, erala relhanha ngampakala etathilama. ");
INSERT INTO are_vpl VALUES ("JN6_49","073_6_49","JHN","6","49","49","Worritjala, errilkngipata rrakangkarranhala marna alkiranga tnyikala nhanga ilkuka. Etna pula ingkarraka iluka. ");
INSERT INTO are_vpl VALUES ("JN6_50","073_6_50","JHN","6","50","50","Kanha marna arrpunha nhanha, erala alkiranga pitjikala, relhala erinha ilkumanga, era itjala ilutjina. ");
INSERT INTO are_vpl VALUES ("JN6_51","073_6_51","JHN","6","51","51","“Yinga nama marna era, erala relhanha ngampakala etathilama. Yinga alkiranga pitjikala. Relha erala marna nhanha ilkumanga, era ngampakala etatha nitjina. Marna nhanha mpurrka nuka nama. Atha mpurrka nukanha tjauwerrilya ngerra ntjama, relha alharinya ingkarrakakakwia.” ");
INSERT INTO are_vpl VALUES ("JN6_52","073_6_52","JHN","6","52","52","Angkatja nhanha wumala, relha Jew ntjarra iwurraka, lakinha angkamala, “Nthakinhama artwa nhanhala nurnanha mpurrka ekuranha ilkutjika nthitjina?” ");
INSERT INTO are_vpl VALUES ("JN6_53","073_6_53","JHN","6","53","53","Jesuala etnanha ilaka, “Arai, atha rrangkarranha nthurrpa inthorra ilama. Rrangkarra Relhaka 'Liraka mpurrka itja ilkumanga, alhwa ekuranha turta itja ntjumanga, rrangkarra itja ngampakala etatha nitjina. ");
INSERT INTO are_vpl VALUES ("JN6_54","073_6_54","JHN","6","54","54","Relha erala mpurrka nukanha ilkumanga, alhwa nukanha turta ntjumanga, eranta ngampakala etatha nitjina. Atha turta erinha arlta ingkarnala kamalhelitjina. ");
INSERT INTO are_vpl VALUES ("JN6_55","073_6_55","JHN","6","55","55","Mpurrka nuka kunha marna inthorra era nama, alhwa nuka turta ntjuntja inthorra era nama. ");
INSERT INTO are_vpl VALUES ("JN6_56","073_6_56","JHN","6","56","56","Relha erala mpurrka nukanha ilkumanga, alhwa nukanha turta ntjumanga, era nukalela nyinterrakala nama, yinga turta ekuralela nyinterrakala nama. ");
INSERT INTO are_vpl VALUES ("JN6_57","073_6_57","JHN","6","57","57","“Kaarta erala yinganha yairnakala, erataka nthurrpa etatha nama. Erantama yinganha turta etathilaka. Lakinha ngerra relha erala mpurrka nukanha ilkumanga, atha erinha etathilitjinantema. ");
INSERT INTO are_vpl VALUES ("JN6_58","073_6_58","JHN","6","58","58","Nhanhathoa marna era nama, erala alkiranga pitjikala. Era itja nama marna lenha ngerra errilkngipata rrakangkarranhala worritjala ilkukala. Marna lenha ilkumala kunha etna ilukantema. Relha erala marna nhanha ilkumanga, nhanhatitja mpurrka nukanha, era pula ngampakalala etatha nitjina.” ");
INSERT INTO are_vpl VALUES ("JN6_59","073_6_59","JHN","6","59","59","Jesuala relha ntjarranha lakinha kaltjinthaka synagogue-ala Capernaum-ala. ");
INSERT INTO are_vpl VALUES ("JN6_60","073_6_60","JHN","6","60","60","Kurtungurla ntjarra ekuranga tnaartangala pitjikala. Etnakanga arrpunha ntjarrala angkatja nhanha wumalanga, etna angkaka, “Angkatja nhanha kunha inpora inthorra. Relha ekura yarna kangkwerrama.” ");
INSERT INTO are_vpl VALUES ("JN6_61","073_6_61","JHN","6","61","61","Jesuanha kaltja naka kurtungurla ekuranha arrpunha ntjarra wannga angkamanga. Erantama etnanha pmarraka, “Angkatja nukanhangama rrangkarra mukunherrama? ");
INSERT INTO are_vpl VALUES ("JN6_62","073_6_62","JHN","6","62","62","Anma rrangkarra aritjina Relhaka 'Lira era alkirurna alpumanga. ");
INSERT INTO are_vpl VALUES ("JN6_63","073_6_63","JHN","6","63","63","Arai, Altjirraka Enkala kunha relhanha etathilama, itja relhaka mpurrkala. Angkatja nukanha Altjirraka Enka nama. Altjirraka Enkalanta turta relhanha etathilama. ");
INSERT INTO are_vpl VALUES ("JN6_64","073_6_64","JHN","6","64","64","Rrakangkarranga arrpunha ntjarrala pula yinganha itja tnakama.” Jesuanha kunha arrkurlantema kaltja naka relha etnaka, etnala erinha itja tnakitjinala. Era turta artwa ekura kaltja naka, erala erinha leltjaka lanthitjinala. ");
INSERT INTO are_vpl VALUES ("JN6_65","073_6_65","JHN","6","65","65","Erantama wotha angkaka, “Lakinhanga atha nhanga rrangkarranha ilaka, Kaartalanta relha nukurna rretjingama.” ");
INSERT INTO are_vpl VALUES ("JN6_66","073_6_66","JHN","6","66","66","Kurtungurla ntjarra arrpunha kala Jesuanga mpakalhakantama. Etna itja wotha ekuranga tnaartangala lhaka. ");
INSERT INTO are_vpl VALUES ("JN6_67","073_6_67","JHN","6","67","67","Lakinhanga Jesuala kurtungurla 12 etnanhantama pmarraka, “Rrangkarraloa? Rrangkarra nukanga mpakalhitjinantema?” ");
INSERT INTO are_vpl VALUES ("JN6_68","073_6_68","JHN","6","68","68","Simon Peter-ala erinha alpmelaka, “Ingkartai, relha ngunhurnama nurna lhamara? Angkatja ungkwanganhalanta kunha relhanha ngampakala etathilama. ");
INSERT INTO are_vpl VALUES ("JN6_69","073_6_69","JHN","6","69","69","Nurna kala kaltja, nurna tnakama turta unta, Altjirraka urrpia alkngaltara era namanga.” ");
INSERT INTO are_vpl VALUES ("JN6_70","073_6_70","JHN","6","70","70","Jesuala erinha ilaka, “Atha kunha artwa 12 urraraka. Kanha rrakangkarranga nyinta errintjala nama.” ");
INSERT INTO are_vpl VALUES ("JN6_71","073_6_71","JHN","6","71","71","Erataka Judas-iperra angkaka, Simon Iscariot-aka worriperra. Judas era kurtungurla 12 etnakanga nyinta naka. Era pula Jesuanha anma leltjaka lanthaka. ");
INSERT INTO are_vpl VALUES ("JN7_1","073_7_1","JHN","7","1","1","Nhanhiperra Jesuanha pmara Galilee-alantama nthulapuka. Era itja antja naka pmara Judea-ala kuterritjika, relha Jew ntjarraka itornka ntjarra antja nakala erinha errilknga tutjika. ");
INSERT INTO are_vpl VALUES ("JN7_2","073_7_2","JHN","7","2","2","Kwentjaka ilpangkintjaka arlta lyartathakantema naka. ");
INSERT INTO are_vpl VALUES ("JN7_3","073_7_3","JHN","7","3","3","Jesuaka tjia ntjarrala pula erinha ilaka, “Untataka mparrama Judea-urna lheikanha, kurtungurla ungkwanganha ntjarrala nganha aritjinanga unta tjatjikarta urrkapumanga. ");
INSERT INTO are_vpl VALUES ("JN7_4","073_7_4","JHN","7","4","4","Arai, relha itja lauwulhama era paka antja namanga relha arrpunha ntjarrala erinha aritjika. Kala relha ntjarranga alkngatharra tjatjikarta urrkapai.” ");
INSERT INTO are_vpl VALUES ("JN7_5","073_7_5","JHN","7","5","5","Jesuaka tjia ntjarralataka erinha itja tnakaka. ");
INSERT INTO are_vpl VALUES ("JN7_6","073_7_6","JHN","7","6","6","Jesuala pula etnanha ilaka, “Nukathaka itja nama lyarta tjatjikarta urrkaputjika. Rrangkarra pula nhanhaka itja kaltja. ");
INSERT INTO are_vpl VALUES ("JN7_7","073_7_7","JHN","7","7","7","Arai, relha alharinya ntjarra itja rrakangkarra yirrkngerrama. Nuka pula etna yirrkngerramala, atha etnanha ilamanga etna korna kuta ntelalhamanga. ");
INSERT INTO are_vpl VALUES ("JN7_8","073_7_8","JHN","7","8","8","Kala rrangkarra Kwentjaka ilpangkintjaka arltaka lharrirrai. Yinga itja lyarta ilpangkintjaka arltaka lhama, anmanta.” ");
INSERT INTO are_vpl VALUES ("JN7_9","073_7_9","JHN","7","9","9","Lakinhanga Jesuanha Galilee-ala kuterraka. ");
INSERT INTO are_vpl VALUES ("JN7_10","073_7_10","JHN","7","10","10","Jesuaka tjia ntjarra kala Kwentjaka ilpangkintjaka arltaka lhakantama. Kurunga Jesua era turtantama lhaka, itja pula alkngatharra. ");
INSERT INTO are_vpl VALUES ("JN7_11","073_7_11","JHN","7","11","11","Relha ntjarra Kwentjaka ilpangkintja arltaka Jerusalem-ala worlerraka. Relha Jew ntjarraka itornka ntjarralantama Jesuaka yonthaka, relha ntjarranha pmarralapumala, “Nthanhama artwa nhanga?” ");
INSERT INTO are_vpl VALUES ("JN7_12","073_7_12","JHN","7","12","12","Relha etna turtantama ekuriperra angkarraka, rritjintja wara pula. Arrpunha ntjarra angkaka, “Era artwa marra nama.” Kanha arrpunha ntjarra angkaka, “Era relha ntjarranha orrtjapepilama.” ");
INSERT INTO are_vpl VALUES ("JN7_13","073_7_13","JHN","7","13","13","Relha etna pula itja ekuriperra alkngatharra angkarraka, relha Jew ntjarraka itornka ntjarranga trerramala. ");
INSERT INTO are_vpl VALUES ("JN7_14","073_7_14","JHN","7","14","14","Etna ilpangkintjaka arlta arrpunha ntjarra kala mangkilakalangantama, Jesuanha temple-urna lhaka. Era turta relha ntjarranha kaltjinthaka. ");
INSERT INTO are_vpl VALUES ("JN7_15","073_7_15","JHN","7","15","15","Relha Jew ntjarrala erinha wumalanga, etna tnolkaka. Etna lakinha pmarrarraka, “Nthakinhala artwa nhanha kaltja inthorra? Ngunhala pakama erinha kaltjinthaka?” ");
INSERT INTO are_vpl VALUES ("JN7_16","073_7_16","JHN","7","16","16","Jesuala etnanha ilaka, “Atha rrangkarranha itja angkatja nukanha alpmelama. Altjirralataka yinganha yairnaka. Athantama rrangkarranha angkatja ekuranha alpmelama. ");
INSERT INTO are_vpl VALUES ("JN7_17","073_7_17","JHN","7","17","17","Relha erala Altjirraka angkatjaka kangkwerrama, era kala kaltja nitjina yinga arratja angkamanga. Era turta kaltja nitjina atha Altjirraka angkatja kaltjinthamanga, itja angkatja nukanha. ");
INSERT INTO are_vpl VALUES ("JN7_18","073_7_18","JHN","7","18","18","Relha erala relha ntjarranha angkatja ekuranha ilama, era antja nama etna erinha tnantjitjika. Kanha relha erala angkatja arrpunhaka relha ntjarranha ilama, urrpiala ngerra, era itjala orrtjerrama. ");
INSERT INTO are_vpl VALUES ("JN7_19","073_7_19","JHN","7","19","19","Arai, Moses-ala kunha rrangkarranha Altjirraka turnintja etnanha ilaka. Rrangkarra pula turnintja etnaka itja kangkwerrama. Iwunhangantama rrangkarra antja nama yinganha errilknga tutjika?” ");
INSERT INTO are_vpl VALUES ("JN7_20","073_7_20","JHN","7","20","20","Relha etna erinha alpmelaka, “Untataka rirta. Ngunhama antja nama nganha errilknga tutjika?” ");
INSERT INTO are_vpl VALUES ("JN7_21","073_7_21","JHN","7","21","21","Jesuala etnanha alpmelaka, “Sabbath arltala yinga tjatjikarta nyintaka urrkapuka. Rrangkarra ingkarrakantama nuka antjakunyerraka. ");
INSERT INTO are_vpl VALUES ("JN7_22","073_7_22","JHN","7","22","22","Moses-ala nhanga rrangkarranha turnaka worra rrakangkarranha artwilitjika, etna arlta 8 ingkwia namalanga. (Itja Moses inthorrala rrangkarranha turnakala, errilkngipata rrakangkarranhalatitja.) Rrangkarrantama Sabbath arltala turta worra artwilama. ");
INSERT INTO are_vpl VALUES ("JN7_23","073_7_23","JHN","7","23","23","Rrangkarra etnanha artwilama Moses-ala rrangkarranha turnakalanga. Atha artwa nyintanha Sabbath arltala marrilaka. Iwunhangantama rrangkarra yinganha ilama nhanha itja arratja namanga? ");
INSERT INTO are_vpl VALUES ("JN7_24","073_7_24","JHN","7","24","24","Rrangkarra itja relha arrpunhanha palkala ilparnitjika. Kala relhiperra arratjanta angkai.” ");
INSERT INTO are_vpl VALUES ("JN7_25","073_7_25","JHN","7","25","25","Relha Jerusalem-arinya urrputjantama pmarrarraka, “Artwa nhanhama etna errilknga tutjika antja nama? ");
INSERT INTO are_vpl VALUES ("JN7_26","073_7_26","JHN","7","26","26","Era pula relha ntjarranha alkngatharra kaltjinthama. Etna turta erinha itja parrama. Thunga itornka nurnakanha ntjarra kaltja era Krista era namanga. ");
INSERT INTO are_vpl VALUES ("JN7_27","073_7_27","JHN","7","27","27","Nurna pula kaltja era itja Krista era namanga, nurna pmara ekuranhaka kaltjanga warta. Kristaka pmaraka kunha relha itja kaltja.” ");
INSERT INTO are_vpl VALUES ("JN7_28","073_7_28","JHN","7","28","28","Jesuala etnanha wuka lakinha angkamanga, era relha ntjarranha temple-ala kaltjinthamanga. Erantama etnanha angkatja intarrala ilaka, “Rrangkarra nthurrpa nuka kaltja. Pmara nukanhaka turta rrangkarra kaltjantema. Yinga nhanhala nama Altjirrala yinganha yairnakalanga. Altjirra era arratja nama. Rrangkarra pula ekura kotnala. ");
INSERT INTO are_vpl VALUES ("JN7_29","073_7_29","JHN","7","29","29","Yinga pula ekura kaltjala, era warta yinganha yairnakalanga, yinga turta ekuranga pitjikalanga.” ");
INSERT INTO are_vpl VALUES ("JN7_30","073_7_30","JHN","7","30","30","Relha etnantama Jesuanha kala errkutjikanta antja naka. Etna pula erinha itja errkuka, nhanha itjantema ekurathaka namanga ilutjika. ");
INSERT INTO are_vpl VALUES ("JN7_31","073_7_31","JHN","7","31","31","Relha ntjarra arrpunhala pula erinha tnakakala. Etna lakinha pmarrarraka, “Krista era pitjimalanga, era paka tjatjikarta ntjarralkura urrkapumarama artwa nhanhangatjina? Itja kunha.” ");
INSERT INTO are_vpl VALUES ("JN7_32","073_7_32","JHN","7","32","32","Artwa Pharisee ntjarrala relha ntjarranha wuka Jesuiperra rritjintja angkarramanga. Etna, priest-aka itornka ntjarrala turtantama tjapartia etnakanha yairnaka Jesuanha errkutjika. ");
INSERT INTO are_vpl VALUES ("JN7_33","073_7_33","JHN","7","33","33","Jesualantama etnanha ilaka, “Yinga kurrka wara wotha rrakangkarralela nitjina. Kurunga yinga ekururna alputjina, erala yinganha yairnakala. ");
INSERT INTO are_vpl VALUES ("JN7_34","073_7_34","JHN","7","34","34","Rrangkarrantama nuka yonthitjina, rrangkarra pula yinganha itja arltaritjina. Pmara ekururnala yinga lhama, ekururna rrangkarra yarna lhama.” ");
INSERT INTO are_vpl VALUES ("JN7_35","073_7_35","JHN","7","35","35","Relha Jew etnantama pmarrarraka, “Nthanhurnama artwa nhanha lhitjika angkama? Iwunhanga turtama nurna ekura yarna yonthitjina? Tjina nurnaka ntjarrurnama era lhitjina, etnala pmara Greece-ala namanga? Etnanhama era kaltjinthitjinantama? ");
INSERT INTO are_vpl VALUES ("JN7_36","073_7_36","JHN","7","36","36","Iwunha turtama era nurnanha ilaka, ‘Rrangkarra nuka yonthitjina, rrangkarra pula yinganha itja arltaritjina. Pmara ekururnala yinga lhama, ekururna rrangkarra yarna lhama.’” ");
INSERT INTO are_vpl VALUES ("JN7_37","073_7_37","JHN","7","37","37","Kwentjaka ilpangkintjaka arlta ingkarninyalantama, arlta kngarra ekurala, Jesuanha kamerramala relha ntjarraka ilkaka, “Relha erala angkathala nama, era nukurna pitjeikanha, ntjutjika. ");
INSERT INTO are_vpl VALUES ("JN7_38","073_7_38","JHN","7","38","38","Relha erala yinganha tnakama, Altjirraka Angkatja Imankinyala ekuriperra lakinha ilama. ‘Ekuranga kwatja etatha era roa lhitjina.’” ");
INSERT INTO are_vpl VALUES ("JN7_39","073_7_39","JHN","7","39","39","Arai, kwatja etatha erataka Enka Alkngaltara era nama. Enka erinhataka Altjirrala relha tnakanhakanha ntjarrurna yairnitjika nakala. Era pula Enka erinha itjantema yairnakala, Jesuanha itjantema pmara makalaria ekuranhurna alpukalanga. ");
INSERT INTO are_vpl VALUES ("JN7_40","073_7_40","JHN","7","40","40","Relha arrpunha ntjarrala nhanha wumalanga, etna lakinha angkaka, “Artwa nhanhataka nthurrpa Altjirraka urrpia era nama.” ");
INSERT INTO are_vpl VALUES ("JN7_41","073_7_41","JHN","7","41","41","Arrpunha ntjarra turta angkaka, “Nhanha kunha nthurrpa Krista era nama.” Kanha arrpunha ntjarrala ilaka, “Kristanha itjama pmara Galilee-arinya nitjina. ");
INSERT INTO are_vpl VALUES ("JN7_42","073_7_42","JHN","7","42","42","Altjirraka Angkatja Imankinyala ilama era David-aka ramarama nitjina, pmara Bethlehem-arinya. Bethlehem kunha David-aka pmara naka.” ");
INSERT INTO are_vpl VALUES ("JN7_43","073_7_43","JHN","7","43","43","Relha etna kala iwurrakantama, Jesuiperra. ");
INSERT INTO are_vpl VALUES ("JN7_44","073_7_44","JHN","7","44","44","Arrpunha ntjarrala erinha kala errkutjika antja naka. Etna pula erinha itja errkuka. ");
INSERT INTO are_vpl VALUES ("JN7_45","073_7_45","JHN","7","45","45","Tjapartia nhanga ntjarra alpukantama. Artwa Pharisee ntjarrala, Priest-aka itornka ntjarrala turtantama etnanha pmarraka, “Iwunhangala rrangkarra Jesuanha itja errkuka, nurnakurna kngitjika turta?” ");
INSERT INTO are_vpl VALUES ("JN7_46","073_7_46","JHN","7","46","46","Tjapartia etna etnanha alpmelaka, “Era kunha relha ntjarranha marra inthorra kaltjinthaka. Nurna itja angkatja lakinha ngerra arrkurla wuka paka.” ");
INSERT INTO are_vpl VALUES ("JN7_47","073_7_47","JHN","7","47","47","Artwa Pharisee ntjarralantama etnanha ilaka, “Era rrangkarranha turtama parrpartilaka? ");
INSERT INTO are_vpl VALUES ("JN7_48","073_7_48","JHN","7","48","48","Artwa Pharisee nurnakanga itja nyintala erinha tnakama. Itornka arrpunha ntjarrala turta erinha itjantema tnakama. ");
INSERT INTO are_vpl VALUES ("JN7_49","073_7_49","JHN","7","49","49","Relha nhanha ntjarralanta erinha tnakama, etna Altjirraka turnintjaka kotna namanga. Altjirrala etnanha kala imilaka.” ");
INSERT INTO are_vpl VALUES ("JN7_50","073_7_50","JHN","7","50","50","Nicodemus, artwa Pharisee nhanga, erala Jesuurna ingwala lhakala, era etnanha wuka lakinha angkamanga. ");
INSERT INTO are_vpl VALUES ("JN7_51","073_7_51","JHN","7","51","51","Erantama etnanha ilaka, “Arai, mpaarangaranga nurnakanhala kunha nurnanha parrama itja relha arrpunhanha kala imilitjikanta. Nurna erinha wutjikarrka.” ");
INSERT INTO are_vpl VALUES ("JN7_52","073_7_52","JHN","7","52","52","Artwa Pharisee arrpunha ntjarrala pula Nicodemus-anha ilaka, “Unta turtama artwa Galilee-arinya? Altjirraka angkatjaka read-errai. Untantama kaltja nitjina Altjirraka urrpia itja inthorra pmara Galilee-anga paka pitjitjina.” ");
INSERT INTO are_vpl VALUES ("JN7_53","073_7_53","JHN","7","53","53","Etna ingkarraka kala pmarurnantama alpuka. ");
INSERT INTO are_vpl VALUES ("JN8_1","073_8_1","JHN","8","1","1","Jesuanha Olive Parturnantama lhaka. ");
INSERT INTO are_vpl VALUES ("JN8_2","073_8_2","JHN","8","2","2","Ingutnhala era wotha temple-urna pitjalpuka. Relha ntjarra turta ekururna pitjika. Erantama arrarnalhamala etnanha kaltjinthaka. ");
INSERT INTO are_vpl VALUES ("JN8_3","073_8_3","JHN","8","3","3","Artwa Intarrangaltha ntjarrala, artwa Pharisee ntjarrala turtantama arrkutja nyinta Jesuurna rretjingaka. Arrkutja nhanha erinhataka arrpunha ntjarrala arakala artwalela intamanga. Artwa Intarrangaltha ntjarrala, artwa Pharisee ntjarrala turtantama arrkutja erinha relha ntjarranga urlarra ilparnaka. ");
INSERT INTO are_vpl VALUES ("JN8_4","073_8_4","JHN","8","4","4","Etnantama Jesuanha pmarraka, “Kaltjinthanhinthanhai, etnataka arrkutja nhanha araka korna mpaaramanga. ");
INSERT INTO are_vpl VALUES ("JN8_5","073_8_5","JHN","8","5","5","Moses-ala nurnanha turnaka nurna arrkutja lakinha ngerra partala wamala errilknga tutjika. Nthakinha paka unta etarlarama, nhanha paka arratjama nama?” ");
INSERT INTO are_vpl VALUES ("JN8_6","073_8_6","JHN","8","6","6","Etnataka Jesuanha arrkarnamala pmarraka. Etna antja naka erinha ilparnitjika. Jesuanha pula etnakurna itjala angkaka. Toparrarnalhamala, era arnaka angkatjatitja intalhelaka, iltja kantjala. ");
INSERT INTO are_vpl VALUES ("JN8_7","073_8_7","JHN","8","7","7","Etna pula erinha kuta inthorra pmarraka. Arratjerramalantama, era etnanha ilaka, “Relha erala korna rapa namanga, erakimparra erinha partala watjika.” ");
INSERT INTO are_vpl VALUES ("JN8_8","073_8_8","JHN","8","8","8","Kurunga era wothantema toparrarnalhamala, arnaka angkatja intalhelaka. ");
INSERT INTO are_vpl VALUES ("JN8_9","073_8_9","JHN","8","9","9","Relha ntjarrala angkatja ekuranha wumalanga, etna ingkarraka lhaka. Kngarripata ntjarrarrka, kurunga arrpunha ntjarra turta. Kala Jesuantantama naka, arrkutja era turta. ");
INSERT INTO are_vpl VALUES ("JN8_10","073_8_10","JHN","8","10","10","Arratjerramala, Jesuala arrkutja erinha pmarraka, “Arrkutjai, nthanhama relha etna, etnala nganha ilparnakala? Nyintala paka nganha imilakama?” ");
INSERT INTO are_vpl VALUES ("JN8_11","073_8_11","JHN","8","11","11","Arrkutja era angkaka, “Itornkai, itjau.” Jesualantama erinha ilaka, “Atha turta nganha itja imilama. Kala alpai. Itja wotha korna mpaarai.” ");
INSERT INTO are_vpl VALUES ("JN8_12","073_8_12","JHN","8","12","12","Jesualantama etnanha wotha ilaka, “Yinga nama relha alharinya ingkarrakaka parrtja. Relha erala nukanga tnaartangala pitjima, era itja thapathapala nthulaputjina. Era pula parrtjala nthulaputjina. Era turta ngampakala etatha nitjina.” ");
INSERT INTO are_vpl VALUES ("JN8_13","073_8_13","JHN","8","13","13","Artwa Pharisee etna pula erinha ilaka, “Unta kunha nyinta angkarlanama. Arrpunhala turta itja angkatja ungkwanganha tjanamala, ekarltilama. Lakinhanga angkatja ungkwanganha itja nthurrpa nama.” ");
INSERT INTO are_vpl VALUES ("JN8_14","073_8_14","JHN","8","14","14","Jesuala pula etnanha alpmelaka, “Yinga nyintanta paka angkamanga yinga Kaartaka 'Lira namanga, rrangkarra kalantema angkatja nukanha tnakitjika. Iwunhanga? Yinga kaltjanga warta pmara ekurangala yinga pitjikala, pmara ekururna turtala yinga lhamanga. Kanha rrangkarra itjala kaltja pmara ekurangala yinga pitjikala, ekururna turtala yinga lhamanga. ");
INSERT INTO are_vpl VALUES ("JN8_15","073_8_15","JHN","8","15","15","Rrangkarra nuka itja kaltja. Lakinhanga rrangkarra nukiperra paala etarlarama. Atha pula itjala relhiperra paala etarlarama. ");
INSERT INTO are_vpl VALUES ("JN8_16","073_8_16","JHN","8","16","16","Arai, atha rrangkarranha ilamanga yinga Kaartaka 'Lira namanga, yinga nthurrpa angkama, arrpunhala angkatja nukanha tjanamanga. Kaarta era angkatja nukanha ekarltilama. ");
INSERT INTO are_vpl VALUES ("JN8_17","073_8_17","JHN","8","17","17","Mpaarangaranga rrakangkarranhala kunha ilama relha tharra paka angkatja nyinta kuta angkamanga, relha arrpunhala angkatja ekuratharra kala tnakitjika. ");
INSERT INTO are_vpl VALUES ("JN8_18","073_8_18","JHN","8","18","18","Yinga angkama yinga Altjirraka 'Lira namanga. Kaarta erala yinganha yairnakala, era turta angkamantema yinga 'Lira ekura namanga.” ");
INSERT INTO are_vpl VALUES ("JN8_19","073_8_19","JHN","8","19","19","“Nthanhantama Kaarta ungkwanga?” etna Jesuanha pmarraka. Jesuala etnanha ilaka, “Rrangkarra itja nuka kaltja, Kaarta nukanhaka paka. Rrangkarra paka nuka kaltja nakalanga, rrangkarra Kaarta nukanhaka turta kaltja namarantema.” ");
INSERT INTO are_vpl VALUES ("JN8_20","073_8_20","JHN","8","20","20","Jesuanha lakinha angkaka, era relha ntjarranha temple-ala kaltjinthamalanga. Era tjauwerrilyaka box-anga kutala narlanaka. Nyintala pula erinha itja errkuka. Ekurathaka itjantema naka ilutjika. ");
INSERT INTO are_vpl VALUES ("JN8_21","073_8_21","JHN","8","21","21","Jesuala relha Jew ntjarranha wotha ilaka, “Yinga lhama. Pmara yingala lhama, rrangkarra yarna lhama. Rrangkarra turtantama nuka yonthitjina. Rrangkarra pula nuka yarna yonthitjina. Rrangkarra turta kornakarta kuta ilutjina.” ");
INSERT INTO are_vpl VALUES ("JN8_22","073_8_22","JHN","8","22","22","Nhanha wumala relha Jew ntjarra pmarrarraka, “Era errilkngama tulhitjina? Era nhanga angkakalanga warta, ‘Pmara ekururnala yinga lhama, rrangkarra yarna lhama.’” ");
INSERT INTO are_vpl VALUES ("JN8_23","073_8_23","JHN","8","23","23","Jesuala pula etnanha ilaka, “Rrangkarra kunha arna nhanharinya, kanha yinga alkirarinyala. Rrangkarra relha alharinya nama, kanha yinga itja kutala relha alharinya nama. ");
INSERT INTO are_vpl VALUES ("JN8_24","073_8_24","JHN","8","24","24","Arai, atha nhanga rrangkarranha ilaka, rrangkarra kornakarta kuta ilutjinala. Rrangkarra itja tnakama yinga Kaartaka 'Lira namanga. Lakinhanga rrangkarra kornakarta kuta ilutjina.” ");
INSERT INTO are_vpl VALUES ("JN8_25","073_8_25","JHN","8","25","25","Relha Jew etnantama Jesuanha pmarraka, “Ngunhantama unta?” Jesuala etnanha alpmelaka, “Atha rrangkarranha arrkurla nhanga alpmelaka. ");
INSERT INTO are_vpl VALUES ("JN8_26","073_8_26","JHN","8","26","26","Atha turta rrangkarranha kngarra wotha alpmelitjina, rrangkarranha ilparnamala. Arai, erala yinganha yairnakala, angkatja ekura nthurrpa nama. Atha angkatja ekuranha wuka. Athantama relha alharinya ingkarrakanha angkatja nhanha ilama.” ");
INSERT INTO are_vpl VALUES ("JN8_27","073_8_27","JHN","8","27","27","Era etnanha Kaartiperra alpmelaka. Etna pula angkatja ekuranha itja lhangkaraka. ");
INSERT INTO are_vpl VALUES ("JN8_28","073_8_28","JHN","8","28","28","Jesualantama etnanha wotha ilaka. “Anma rrangkarra Relhaka 'Lira erinha ntolkaka kanthatutjina. Kurunga rrangkarra kaltja nitjina, yinga Kaartaka 'Lira namanga, yinga ilalhakala ngerra. Yinga turta angkama Kaartala yinganha kaltjinthakala ngerra. ");
INSERT INTO are_vpl VALUES ("JN8_29","073_8_29","JHN","8","29","29","Kaarta erala yinganha yairnakala, era nukalela nama. Era yinganha itja ipmintja impuka, yinga ekura kuta kangkwerramanga.” ");
INSERT INTO are_vpl VALUES ("JN8_30","073_8_30","JHN","8","30","30","Angkatja nhanha wumala ntjarrala Jesuanha tnakaka. ");
INSERT INTO are_vpl VALUES ("JN8_31","073_8_31","JHN","8","31","31","Jesuala relha Jew etnanha ilaka, etnala erinha tnakakala, “Rrangkarra nthurrpa kurtungurla nukanha nitjina, rrangkarra paka angkatja nukanhaka kangkwerramanga. ");
INSERT INTO are_vpl VALUES ("JN8_32","073_8_32","JHN","8","32","32","Rrangkarra turtantama angkatja nthurrpa nukanhaka kaltjerritjina. Kurunga arrpunha rrakangkarra itja wotha tjitjarterritjina.” ");
INSERT INTO are_vpl VALUES ("JN8_33","073_8_33","JHN","8","33","33","Relha Jew ntjarrala erinha ilaka, “Nurna pula Abraham-aka ramarama nama. Relha arrpunha turta nurnaka itja kutama tjitjarterraka paka. Iwunhangantama unta nurnanha ilama? ‘Arrpunhantama rrakangkarra itja wotha tjitjarterritjina.’” ");
INSERT INTO are_vpl VALUES ("JN8_34","073_8_34","JHN","8","34","34","Jesuala etnanha alpmelaka, “Atha rrangkarranha nthurrpa inthorra ilama. Thunga relha lherrintja korna ekuranhaka kangkwerrama. Lherrintja korna etna kala tjitjarta ekura nama. Relha era turta lherrintja korna etnaka urrkapunhapunha ngerra nama. ");
INSERT INTO are_vpl VALUES ("JN8_35","073_8_35","JHN","8","35","35","(Arai, urrkapunhapunha itja kurtwia nama. 'Liranta kurtwia nama. Ekurathakanta nama pmarala kuterritjika.) ");
INSERT INTO are_vpl VALUES ("JN8_36","073_8_36","JHN","8","36","36","Thunga pula Altjirraka 'Lirala rrangkarranha ekarltilama, rrangkarra itja wotha lherrintja korna rrakangkarranhaka kangkwerritjinanga, kurunga lherrintja korna etna itja wotha tjitjarta rrakangkarra nama. Rrangkarra kala althakaltha nama. ");
INSERT INTO are_vpl VALUES ("JN8_37","073_8_37","JHN","8","37","37","Yinga kala kaltja rrangkarra Abraham-aka ramarama namanga. Rrangkarra pula yinganha errilknga tutjika antja nama, rrangkarra angkatja nukanhaka antjakunya namanga. ");
INSERT INTO are_vpl VALUES ("JN8_38","073_8_38","JHN","8","38","38","Yinga Kaartalela naka. Athantama rrangkarranha angkatja ekuranha alpmelama. Rrangkarra pula angkatja arrpunhakala kangkwerrama. Angkatja nhanga rrangkarrala kaarta rrakangkarranhanga wukala.” ");
INSERT INTO are_vpl VALUES ("JN8_39","073_8_39","JHN","8","39","39","Etna pula Jesuanha ilaka, “Abraham-anhama kaarta nurnaka.” Jesuala etnanha ilaka, “Abraham-anha paka nthurrpa kaarta rrakangkarra namanga, rrangkarra Abraham ngerra ntelalhamara. ");
INSERT INTO are_vpl VALUES ("JN8_40","073_8_40","JHN","8","40","40","Kanha rrangkarra antja nama yinganha errilkngala tutjika. Iwunhanga? Atha rrangkarranha angkatja nthurrpa alpmelakalanga. Angkatja nyinta erinha athala Altjirranga wukala. Abraham-anha itja rrangkarra ngerra ntelalhaka. ");
INSERT INTO are_vpl VALUES ("JN8_41","073_8_41","JHN","8","41","41","Arai, rrangkarrataka kaarta rrakangkarranha ngerra ntelalhama.” Etna Jesuanha alpmelaka, “Nurna itjama katjia kotjintja nama. Altjirra erarrpa Kaarta nurnaka nama.” ");
INSERT INTO are_vpl VALUES ("JN8_42","073_8_42","JHN","8","42","42","Jesuala pula etnanha ilaka, “Rrangkarra nuka itja kangkama. Lakinhanga Altjirranha itja Kaarta rrakangkarra nama. Yinga kunha Kaartanga pitjika. Erarrpa yinganha rrakangkarrurna yairnaka. ");
INSERT INTO are_vpl VALUES ("JN8_43","073_8_43","JHN","8","43","43","Iwunhangantama rrangkarra angkatja nukanha itja wuma? Atha iliai? Marntilparla warta, rrangkarra yinganha yarna wuma. ");
INSERT INTO are_vpl VALUES ("JN8_44","073_8_44","JHN","8","44","44","Errintja era kunha kaarta rrakangkarra nama. Rrangkarra turta antja nama ekura kangkwerritjika. Era urrarna kuta nentjika, orrtjaltha turta. Era itja arratja nama. Era paka orrtjerramanga, nhanha kala ekurathaka nama. Erarrpa orrtjaltha nama, relha orrtjerranhaka kaarta turta. ");
INSERT INTO are_vpl VALUES ("JN8_45","073_8_45","JHN","8","45","45","“Rrangkarra yinganha itja tnakama, atha rrangkarranha angkatja nthurrpa alpmelamangatanya. ");
INSERT INTO are_vpl VALUES ("JN8_46","073_8_46","JHN","8","46","46","Rrangkarra yinganha yarna inthorra ilparnama. Yinga angkatja nthurrpa angkama. Iwunhangantama rrangkarra yinganha itja tnakama? ");
INSERT INTO are_vpl VALUES ("JN8_47","073_8_47","JHN","8","47","47","Relha erala Altjirraka tjina nama, era kala wuma Altjirranha ekururna angkamanga. Rrangkarra Altjirraka angkatja itja wuma rrangkarra itja Altjirraka tjina namanga.” ");
INSERT INTO are_vpl VALUES ("JN8_48","073_8_48","JHN","8","48","48","Relha Jew ntjarrala Jesuanha ilaka, “Nurna kunha nganha arratja inthorra alpmelaka unta Samaria-arinya namanga, artwa errintjakarta turta.” ");
INSERT INTO are_vpl VALUES ("JN8_49","073_8_49","JHN","8","49","49","Jesuala pula etnanha ilaka, “Yinga itjama errintjakarta. Atha Kaarta nukanhanta tnantjama. Rrangkarra pula yinganha arrampowumala. ");
INSERT INTO are_vpl VALUES ("JN8_50","073_8_50","JHN","8","50","50","Yinga itja tnakalhama. Kaarta era pula nuka kaltja. Erantama antja nama relhala yinganha tnantjitjika. ");
INSERT INTO are_vpl VALUES ("JN8_51","073_8_51","JHN","8","51","51","Atha rrangkarranha nhanha nthurrpa inthorra ilama. Relha erala angkatja nukanhaka kangkwerrama, era itja ilutjina.” ");
INSERT INTO are_vpl VALUES ("JN8_52","073_8_52","JHN","8","52","52","Relha Jew etnantama erinha ilaka, “Nurna kala kaltjantama unta nthurrpa errintjakarta namanga. Abraham-anha iluka, Altjirraka urrpia imankinya ntjarra turta ilukantema. Kanha unta ilama relha erala angkatja ungkwanganhaka kangkwerramanga, era kula itja kutala ilutjina. ");
INSERT INTO are_vpl VALUES ("JN8_53","073_8_53","JHN","8","53","53","Unta Kaarta nurnakanha Abraham-anga kngarralkurama nama, Altjirraka urrpia imankinya ntjarranga turta? Etna kunha ingkarraka iluka. Ngunhantama unta ilalhama unta kula namanga?” ");
INSERT INTO are_vpl VALUES ("JN8_54","073_8_54","JHN","8","54","54","Jesuala etnanha ilaka, “Yinga paka tnakalhamanga, angkatja nukanha palkinya wara namara. Kaarta erataka yinganha tnantjama. Rrangkarrantama angkama era kula Altjirra rrakangkarra namanga. ");
INSERT INTO are_vpl VALUES ("JN8_55","073_8_55","JHN","8","55","55","Rrangkarra pula ekura kotna. Kanha yinga ekura kaltjala. Yinga paka angkamanga yinga ekura kotna, kurunga yingala orrtjerramara, rrangkarrala orrtjerramanga ngerra. Yinga pula ekura kaltjala. Yinga turta angkatja ekuranhaka kangkwerrama. ");
INSERT INTO are_vpl VALUES ("JN8_56","073_8_56","JHN","8","56","56","Kaarta rrakangkarra Abraham-anha kaltja naka yinga alhurna pitjitjinala. Erantama arrkana inthorra naka.” ");
INSERT INTO are_vpl VALUES ("JN8_57","073_8_57","JHN","8","57","57","Jew etnantama Jesuanha ilaka, “Apai! Unta itjama kngarripata. Unta itjama Abraham-anha araka.” ");
INSERT INTO are_vpl VALUES ("JN8_58","073_8_58","JHN","8","58","58","Jesuala etnanha ilaka, “Atha rrangkarranha nthurrpa inthorra ilama, Abraham-anha alkngerritjikanhangantema, yinga kala naka.” ");
INSERT INTO are_vpl VALUES ("JN8_59","073_8_59","JHN","8","59","59","Relha Jew ntjarralantama parta kotjika, Jesuanha errilknga tutjika. Jesuanha pula etnakanga lauwulhamala temple-anga rratanhaka. ");
INSERT INTO are_vpl VALUES ("JN9_1","073_9_1","JHN","9","1","1","Jesuanha tjaiyala lhapalhamalanga, era artwa panganha araka. Artwa era alknga panga kuta katjia intakala. ");
INSERT INTO are_vpl VALUES ("JN9_2","073_9_2","JHN","9","2","2","Kurtungurla ekuranha ntjarralantama Jesuanha pmarraka, “Kaltjinthanhinthanhai, ngunhama korna ntelalhaka? Thunga artwa nhanha, thunga kaarta pa mia ekuranha paka, era alknga panga kuta warta katjia intakalanga.” ");
INSERT INTO are_vpl VALUES ("JN9_3","073_9_3","JHN","9","3","3","Jesuala etnanha alpmelaka, “Itjama. Artwa nhanha itja korna ntelalhaka, kaarta pa mia ekuranha turta itjantema korna ntelalhaka. Era pula alknga panga alkngerraka, atha erinha marrilitjinanga. Kurunga relha ingkarrakala aritjina Altjirranha ekarlta inthorra namanga. ");
INSERT INTO are_vpl VALUES ("JN9_4","073_9_4","JHN","9","4","4","Altjirrala kunha yinganha alhurna yairnaka. Lakinhanga nurnakathaka nama urrkaputjika erala yinganha turnakala ngerra. Lyarta arltantema nama. Anma, ingwerramalanga, relha yarna wotha urrkapuma. ");
INSERT INTO are_vpl VALUES ("JN9_5","073_9_5","JHN","9","5","5","Yinga relha alharinya ntjarralela namalanga, yinga parrtja etnaka nama.” ");
INSERT INTO are_vpl VALUES ("JN9_6","073_9_6","JHN","9","6","6","Ekuriperra Jesuala arnaka palhiwuka, palhala turta arna urrknga mpaaraka. Kurunga era artwa panga ekura alknga urrkngala parnaka. ");
INSERT INTO are_vpl VALUES ("JN9_7","073_9_7","JHN","9","7","7","Erantama erinha ilaka, “Lhai, alknga ilkngilhitjika, Siloam ntjangala.” (Angkatja Siloam-ataka Arrarnturna kngartiwuma: ‘Yairnakala’.) Artwa era kala lhaka, alknga ilkngilhaka turta. Kurunga era katha araka, alpuka turta. ");
INSERT INTO are_vpl VALUES ("JN9_8","073_9_8","JHN","9","8","8","Relha pmararinya ntjarra, etnala erinha aritjata marnaka enkamanga, etnantama pmarrarraka, “Artwa panga nhangama nhanha, erala marnaka enkitjata?” ");
INSERT INTO are_vpl VALUES ("JN9_9","073_9_9","JHN","9","9","9","Arrpunha ntjarra angkaka, “Kala eranta kuta.” Kanha arrpunha ntjarra angkaka, “Itjiai! Artwa arrpunha, anngerranta era ngerra.” Artwa erantama ilalhaka, “Yinga kunha era.” ");
INSERT INTO are_vpl VALUES ("JN9_10","073_9_10","JHN","9","10","10","Etnantama erinha pmarraka, “Nthakinhantama alknga ungkwanganha marrerraka?” ");
INSERT INTO are_vpl VALUES ("JN9_11","073_9_11","JHN","9","11","11","Era etnanha alpmelaka, “Artwa nhanga, rretnya ekura Jesua, erataka arna urrknga mpaaramala alknga nukanha parnaka. Kurunga era yinganha Siloam kwatjurna yairnaka, alknga ilkngilhitjika. Yingantama lhaka. Yinga ilkngilhaka. Athantama katha arama.” ");
INSERT INTO are_vpl VALUES ("JN9_12","073_9_12","JHN","9","12","12","Etnantama erinha pmarraka, “Nthanhantama artwa era?” Artwa panga nakala era angkaka, “Yukwa.” ");
INSERT INTO are_vpl VALUES ("JN9_13","073_9_13","JHN","9","13","13","Kurunga etna artwa panga nakala erinha artwa Pharisee ntjarrurna kngaka. ");
INSERT INTO are_vpl VALUES ("JN9_14","073_9_14","JHN","9","14","14","Arlta ekuralala Jesuala arna urrknga mpaarakala, artwa pangaka alknga marrilakala turta, erataka Sabbath arlta naka. ");
INSERT INTO are_vpl VALUES ("JN9_15","073_9_15","JHN","9","15","15","Artwa Pharisee ntjarralantama artwa panga nakala erinha pmarraka, “Nthakinhama alknga ungkwanganha marrerraka?” Era etnanha ilaka, “Era alknga nukanha arna urrkngala parnaka. Yinga alknga ilkngilhaka. Atha kala katha aramantama.” ");
INSERT INTO are_vpl VALUES ("JN9_16","073_9_16","JHN","9","16","16","Artwa Pharisee urrputjantama angkaka, “Artwa era itja Altjirraka urrpia nama. Erataka Sabbath arltala urrkapuka. Nhanha itja arratja nama.” Kanha artwa Pharisee urrputja arrpunha lakinhala angkaka, “Artwa kornala yarna tjatjikarta lakinha urrkapumara.” Artwa Pharisee etnantama Jesuiperra iwurraka. ");
INSERT INTO are_vpl VALUES ("JN9_17","073_9_17","JHN","9","17","17","Lakinhanga etna artwa panga nakala erinha wothantema pmarraka, “Nthakinha paka unta etarlarama? Nurnanha ilai, artwa erala nganha alknga marrilakala, ngunhama era?” Era etnanha ilaka, “Era Altjirraka urrpia nama.” ");
INSERT INTO are_vpl VALUES ("JN9_18","073_9_18","JHN","9","18","18","Relha Jew ntjarrala pula artwa erinha ilpoiwuka. Etna erinha itja tnakaka era ilalhamanga era panga nakala. Etnantama kaarta mia ekuranhaka ntangkalhaka. ");
INSERT INTO are_vpl VALUES ("JN9_19","073_9_19","JHN","9","19","19","Etnantama erinhatharra pmarraka, “Worra mpalakanhama artwa nhanha? Mpala angkama era kula alknga panga kuta katjia intakala. Nthakinhantama era aramantama?” ");
INSERT INTO are_vpl VALUES ("JN9_20","073_9_20","JHN","9","20","20","Eratharra etnanha alpmelaka, “Ilirna kaltja era worra ilirnakanha namanga. Ilirna turta kaltja era alknga panga kuta katjia intakala. ");
INSERT INTO are_vpl VALUES ("JN9_21","073_9_21","JHN","9","21","21","Nthakinhantama era irrpalthala arama? Ngunhala turtama erinha alknga marrilaka? Nhanhaka pula ilirna kotnala. Kala erinhanta pmarrai. Era itja katjia nama. Era kala irrpalthala ilalhama.” ");
INSERT INTO are_vpl VALUES ("JN9_22","073_9_22","JHN","9","22","22","Kaarta pa mia ekuranhataka lakinha angkaka relha Jew ntjarranga trerramala. Relha Jew ntjarrataka arrkurlantema angkaka relha erinha synagogue-anga unpurlenitjika, erala tnakamanga Jesuanha Krista era namanga. ");
INSERT INTO are_vpl VALUES ("JN9_23","073_9_23","JHN","9","23","23","Lakinhanga eratharra angkaka, “Era itja katjia nama. Kala erinhanta pmarrai.” ");
INSERT INTO are_vpl VALUES ("JN9_24","073_9_24","JHN","9","24","24","Etnantama artwa panga nakala ekura wothantema ntangkalhaka. Etna erinha pmarraka, “Altjirrala nganha aramanga, arratja inthorrantama ilalhai. Nurna kunha kaltja, artwa erala nganha marrilakala, erataka artwa korna nama.” ");
INSERT INTO are_vpl VALUES ("JN9_25","073_9_25","JHN","9","25","25","Artwa panga nakala era pula etnanha ilaka, “Yinga itja kaltja artwa era paka korna namanga, marra paka. Yinga nhanhakanta kaltja. Yinga panga nakala, lyarta atha kala aramantama.” ");
INSERT INTO are_vpl VALUES ("JN9_26","073_9_26","JHN","9","26","26","Etna pula erinha kuta pmarraka, “Nthakinha inthorrama era nganha alknga marrilaka?” ");
INSERT INTO are_vpl VALUES ("JN9_27","073_9_27","JHN","9","27","27","Era etnanha ilaka, “Atha rrangkarranha kalama alpmelaka. Rrangkarra pula angkatja nukanhaka itja kangkwerrama. Iwunhangama rrangkarra yinganha kuta inthorra pmarrama? Rrangkarra turtama kurtungurla ekuranha nitjika antja?” ");
INSERT INTO are_vpl VALUES ("JN9_28","073_9_28","JHN","9","28","28","Etna pula erinha arrampowuka. “Unta kala kurtungurla ekuranha nama. Nurna pula Moses-aka kurtungurlala nama. ");
INSERT INTO are_vpl VALUES ("JN9_29","073_9_29","JHN","9","29","29","Nurna kaltja Altjirranha nurnakurna angkakala Moses-arlarlanga. Kanha artwa arrpunha nhanha, nurna pmara ekuranhakalka kotnala.” ");
INSERT INTO are_vpl VALUES ("JN9_30","073_9_30","JHN","9","30","30","Artwa era pula etnanha pmarraka, “Nthakinhala? Artwa era yinganha alknga marrilaka. Kanha rrangkarra pmara ekuranhakalka kotnala. ");
INSERT INTO are_vpl VALUES ("JN9_31","073_9_31","JHN","9","31","31","Nurna kala kaltja Altjirranha itja relha kornaka kangkwerrama. Era relha lenhakanta kangkwerrama, erala ekura kangkwerramanga. ");
INSERT INTO are_vpl VALUES ("JN9_32","073_9_32","JHN","9","32","32","Imankangatjina turta nurna itja kuta wentjika relhala, relha alknga panga alkngerrakalaka alknga wotha marrilakala. ");
INSERT INTO are_vpl VALUES ("JN9_33","073_9_33","JHN","9","33","33","Artwa nhanha paka itja Altjirranga pitjikalanga, nthakinhantama era tjatjikarta urrkapuma?” ");
INSERT INTO are_vpl VALUES ("JN9_34","073_9_34","JHN","9","34","34","Etnantama erinha ilaka, “Unta pula katjiangatjina korna kuta ntelalhaka. Untantama eterrama unta kula nurnanha kaltjinthitjinala? Lhai!” Etnantama erinha synagogue-anga unpurlenaka. ");
INSERT INTO are_vpl VALUES ("JN9_35","073_9_35","JHN","9","35","35","Jesuala wumalanga etna artwa erinha synagogue-anga unpurlenakala, era ekura yonthaka. Erinha aramala, era erinha pmarraka, “Unta Relhaka 'Lira erinha tnakamama?” ");
INSERT INTO are_vpl VALUES ("JN9_36","073_9_36","JHN","9","36","36","Artwa era erinha alpmelaka, “Ngunhama era? Itornkai, yinganha ilai, atha erinha tnakitjinanga.” ");
INSERT INTO are_vpl VALUES ("JN9_37","073_9_37","JHN","9","37","37","Jesuala erinha ilaka, “Unta erinha kala araka. Erathoa nhanha ungkwangurna angkama.” ");
INSERT INTO are_vpl VALUES ("JN9_38","073_9_38","JHN","9","38","38","Artwa erantama Jesuanha alpmelaka, “Ingkartai, atha nganha tnakama.” Erantama mparalela arrarnalhamala erinha tnantjaka. ");
INSERT INTO are_vpl VALUES ("JN9_39","073_9_39","JHN","9","39","39","Jesuanhantama angkaka, “Yinga alha nhanhurna pitjika relha ntjarranha tjiperrawutjika. Relha panga ntjarrala aritjinantama. Kanha relha alknga marrakarta ntjarra pangerritjinala.” ");
INSERT INTO are_vpl VALUES ("JN9_40","073_9_40","JHN","9","40","40","Artwa Pharisee urrputja, etnala ekuranga etinya itnaka, etna erinha wuka lakinha angkamanga. Etnantama erinha pmarraka, “Nurnanhalkama unta ilama nurna kula panga namanga?” ");
INSERT INTO are_vpl VALUES ("JN9_41","073_9_41","JHN","9","41","41","Jesuala etnanha ilaka, “Rrangkarra panga nakalanga, rrangkarra itja kornakarta namara. Rrangkarra pula ilalhama rrangkarra aramanga. Lakinhanga rrangkarra kornakarta kuta nama.” ");
INSERT INTO are_vpl VALUES ("JN10_1","073_10_1","JHN","10","1","1","Jesuanha angkaka, “Arai, atha rrangkarranha nthurrpa inthorra ilama. Thunga artwa sheep ntjarraka yard-aka nyilknganyilknga irrpuma, itja reoanga. Artwa era kala nyilkngampa tunhatunha turta nama. ");
INSERT INTO are_vpl VALUES ("JN10_2","073_10_2","JHN","10","2","2","Artwa era pula, erala reoanga irrpunhama, era sheep ntjarraka tnairnarintjala nama. ");
INSERT INTO are_vpl VALUES ("JN10_3","073_10_3","JHN","10","3","3","Artwa erala yard erinha ntarntarama, era turta tnairnarintja ekura reoa altjurilama. Sheep ntjarrala tnairnarintja etnakanha kala wuma. Tnairnarintja erantama sheep ekuranha ntjarranha rretnya ntangkamala, yard-anga rratalhelama. ");
INSERT INTO are_vpl VALUES ("JN10_4","073_10_4","JHN","10","4","4","Kurunga sheep ingkarraka kathala namalangantama, era etnakanga arrkurlerrama. Etna turta ekuranga tnaartangala lhama, etna angkatja ekuranhaka kaltjanga warta. ");
INSERT INTO are_vpl VALUES ("JN10_5","073_10_5","JHN","10","5","5","Etna pula itja relha lorinyanga tnaartangala lhama. Relha lorinyanga pula etna kala tirantala lhama, etna angkatja ekuranhaka kotnanga warta.” ");
INSERT INTO are_vpl VALUES ("JN10_6","073_10_6","JHN","10","6","6","Jesuala etnanha yia nhanha alpmelaka, etna pula yia erinha marntilparla wara wurlanaka. ");
INSERT INTO are_vpl VALUES ("JN10_7","073_10_7","JHN","10","7","7","Lakinhanga Jesuanha wotha etnakurna angkaka. “Arai, atha rrangkarranha nthurrpa inthorra ilama. Yinga nama sheep ntjarraka reoa era. ");
INSERT INTO are_vpl VALUES ("JN10_8","073_10_8","JHN","10","8","8","Tnairnarintja etnala lyartalpula nakala, etna ingkarraka nyilkngampa tunhatunhanta turta naka. Sheep ntjarra pula etnaka itja kangkwerraka. ");
INSERT INTO are_vpl VALUES ("JN10_9","073_10_9","JHN","10","9","9","Yinga nama reoa era. Relha erala yard-aka irrpunhamanga nukarlarlanga, era ngampakala etatha nitjina. Erantama irrpurlanitjina, era turta rratarlanitjina, era turta marna kuta arltaritjina. ");
INSERT INTO are_vpl VALUES ("JN10_10","073_10_10","JHN","10","10","10","Nyilkngampa kunha pitjima sheep etnanha nyilkngala initjika, errilknga tutjika, yirralhelitjikanta turta. Yinga pula pitjika sheep etnanha tangkalhelitjika, etna lyarta, ngampakala turta etatha nitjinanga.” ");
INSERT INTO are_vpl VALUES ("JN10_11","073_10_11","JHN","10","11","11","“Yinga nama tnairnarintja marra era. Tnairnarintja marra era kala sheep ekuranhakakwia iluma. ");
INSERT INTO are_vpl VALUES ("JN10_12","073_10_12","JHN","10","12","12","Tnairnarintja arrpunhala sheep ntjarra money-akakwia wara ntarntarama. Era turta itja sheep-akurtwia nama. Era kngulya itnura aa kngarra aramanga, era tira arrtjanama, sheep etnanha impurlalhamala. Itnura erantama sheep etnanha utnhuma, errarnpalhelama turta. ");
INSERT INTO are_vpl VALUES ("JN10_13","073_10_13","JHN","10","13","13","Artwa erataka tira arrtjanama era sheep etnanha money-akakwia wara ntarntaramanga. Era itja sheep etnakiperra kngarra etarlarama paka. ");
INSERT INTO are_vpl VALUES ("JN10_14","073_10_14","JHN","10","14","14","“Yinga nama tnairnarintja marra era. Yinga sheep nukanha ntjarraka kaltja nama, etna turta nuka kaltjantema. ");
INSERT INTO are_vpl VALUES ("JN10_15","073_10_15","JHN","10","15","15","Yinga etnaka kaltja, Kaarta erala nuka kaltja namanga ngerra, yinga turtala Kaarta ekura kaltja namanga ngerra. Yinga kala sheep etnakakwia ilutjina. ");
INSERT INTO are_vpl VALUES ("JN10_16","073_10_16","JHN","10","16","16","Sheep arrpunha ntjarra nuka namantema. Etna pula itja worla nhanhala nama. Etnanha turta atha Altjirrurna kngitjika. Etna kala yinganha wutjina. Kurunga worla nyinta nitjina, tnairnarintja nyinta turta. ");
INSERT INTO are_vpl VALUES ("JN10_17","073_10_17","JHN","10","17","17","“Kaarta era nuka kangkama, yinga ekura kangkwerramala ilutjinanga warta. Yinga turtantama relha errilknga ntjarranga wotha kamerritjina. ");
INSERT INTO are_vpl VALUES ("JN10_18","073_10_18","JHN","10","18","18","Arrpunhala yinganha yarna errilknga tuma. Yingarrpa Kaartaka kangkwerramala ilutjina. Nukathaka nama ilutjika, kamerritjika turta. Kaarta erarrpa yinganha lakinha turnaka.” ");
INSERT INTO are_vpl VALUES ("JN10_19","073_10_19","JHN","10","19","19","Angkatja nhanha wumala, relha Jew etna wotha iwurraka. ");
INSERT INTO are_vpl VALUES ("JN10_20","073_10_20","JHN","10","20","20","Arrpunha ntjarra angkaka, “Erataka errintjakarta. Artwa rirta. Relhataka ekura itja kangkwerritjika.” ");
INSERT INTO are_vpl VALUES ("JN10_21","073_10_21","JHN","10","21","21","Arrpunha ntjarra pula lakinhala angkaka, “Artwa errintjakarta yarna lakinha angkama. Artwa errintjakartala turta yarna relha pangaka alknga marrilama.” ");
INSERT INTO are_vpl VALUES ("JN10_22","073_10_22","JHN","10","22","22","Kala lhurrpantama naka. Lhurrpala relha Jew ntjarra kutatha Jerusalem-ala worlerritjata temple-aka ingkairnintjaka arltaka ilpangkitjika. ");
INSERT INTO are_vpl VALUES ("JN10_23","073_10_23","JHN","10","23","23","Arlta arrpunhala Jesuanha temple lyuntja nyintala nthulapuka, lyuntja erinhala etna Solomon-aka Lyuntja ilitjata. ");
INSERT INTO are_vpl VALUES ("JN10_24","073_10_24","JHN","10","24","24","Relha Jew ntjarralantama erinha pmarraka. “Nurnataka ungkwangiperra yarna eterrama. Nurnanha kala arratja alpmelai, unta paka Krista era namama?” ");
INSERT INTO are_vpl VALUES ("JN10_25","073_10_25","JHN","10","25","25","Jesuala etnanha ilaka, “Atha rrangkarranha kalama alpmelaka. Rrangkarra pula yinganha itjala tnakaka. Tjatjikarta athala urrkapuma, yinga urrkapuma Kaartala yinganha turnakalanga. Lakinhanga rrangkarra kaltja neikanha yinga Krista era namanga. ");
INSERT INTO are_vpl VALUES ("JN10_26","073_10_26","JHN","10","26","26","Rrangkarra pula yinganha itjala tnakama, rrangkarra itja sheep nukanha namanga. ");
INSERT INTO are_vpl VALUES ("JN10_27","073_10_27","JHN","10","27","27","Sheep nukanha ntjarrala yinganha wuma. Yinga etnaka kaltja. Etna turta nukanga tnaartangala pitjima. ");
INSERT INTO are_vpl VALUES ("JN10_28","073_10_28","JHN","10","28","28","Atha etnanha etathilitjina. Etnantama ngampakala etatha nitjina. Etna itja imerritjina. Arrpunhala turta etnanha itja kuta nukanga rakitjina. ");
INSERT INTO are_vpl VALUES ("JN10_29","073_10_29","JHN","10","29","29","Kaarta nukanhala yinganha sheep nukanha ntjarranha nthaka. Era errintjangalka ekarltalkura nama. Arrpunhalantama etnanha yarna kuta Kaarta nukanhanga rakitjina. ");
INSERT INTO are_vpl VALUES ("JN10_30","073_10_30","JHN","10","30","30","Kaarta ilaaka nyinta kuta nama.” ");
INSERT INTO are_vpl VALUES ("JN10_31","073_10_31","JHN","10","31","31","Relha Jew ntjarralantama wothantema parta kotjika, erinha errilknga tutjika. ");
INSERT INTO are_vpl VALUES ("JN10_32","073_10_32","JHN","10","32","32","Jesuala pula etnanha ilaka, “Kaartala yinganha turnakalanga warta, atha rrakangkarra tjatjikarta marra ntjarra ntelaka. Tjatjikarta nhanha ntjarrakakwiama rrangkarra yinganha partala watjika antja nama?” ");
INSERT INTO are_vpl VALUES ("JN10_33","073_10_33","JHN","10","33","33","Etna erinha alpmelaka, “Nurna nganha itja tjatjikarta marra ntjarrakakwia partala watjina. Nurna nganha partala watjina unta Altjirranha arrampowukalanga. Unta kunha relha wara. Kanha unta lyarta ilalhaka unta kula Altjirra namanga.” ");
INSERT INTO are_vpl VALUES ("JN10_34","073_10_34","JHN","10","34","34","Jesuala etnanha alpmelaka, “Altjirraka Angkatja Imankinyala ilama, ‘Atha Altjirrala rrangkarranha ilama, rrangkarra altjirra nama.’ ");
INSERT INTO are_vpl VALUES ("JN10_35","073_10_35","JHN","10","35","35","Lakinha Altjirranha errilkngipata rrakangkarranhurna angkaka. Era etnanha alpmelaka etna altjirra namanga. Altjirranha turta itja orrtjerrama. ");
INSERT INTO are_vpl VALUES ("JN10_36","073_10_36","JHN","10","36","36","Atha rrangkarranha ilaka yinga Altjirraka 'Lira namanga. Kaarta erarrpa angkaka yinga 'Lira ekura nitjika. Erarrpa turta yinganha relha alharinya ingkarrakurna yairnaka. Iwunhangantama rrangkarra yinganha ilparnama atha kula Altjirranha arrampowumanga? ");
INSERT INTO are_vpl VALUES ("JN10_37","073_10_37","JHN","10","37","37","Yinga paka Kaarta nukanhaka itja kangkwerramanga, rrangkarra yinganha itja tnakitjika. ");
INSERT INTO are_vpl VALUES ("JN10_38","073_10_38","JHN","10","38","38","Yinga pula Kaarta nukanhaka kangkwerramanga, rrangkarra yinganha tnakeikanha. Arai, yinga kaltja rrangkarra yinganha itja tnakamanga. Rrangkarra pula Kaarta erinha tnakai, era yinganha ekarltilakalanga tjatjikarta ntjarra urrkaputjika. Kurunga rrangkarra kaltja nitjina Kaarta era nukalela kuta namanga, yinga turta Kaartalela kuta namanga.” ");
INSERT INTO are_vpl VALUES ("JN10_39","073_10_39","JHN","10","39","39","Etnantama wotha antja naka erinha errkutjika. Era pula etnakanga urerranhaka. ");
INSERT INTO are_vpl VALUES ("JN10_40","073_10_40","JHN","10","40","40","Kurunga Jesuanha wotha Jordan Lhiranga tjananhaka. Erantama katha nhanga ekururna lhaka, ekuralala John-ala relha ntjarranha kaltjirrpulhelakala. Pmara ekuralantama era kuterraka. ");
INSERT INTO are_vpl VALUES ("JN10_41","073_10_41","JHN","10","41","41","Relha ntjarrantama ekururna pitjika. Etna angkaka, “John-ala itja tjatjikarta urrkapuka. Yia nhanga John-ala nurnanha Jesuiperra ilakala, yia nhanha pula nthurrpala naka.” ");
INSERT INTO are_vpl VALUES ("JN10_42","073_10_42","JHN","10","42","42","Relha pmararinya ntjarra arrpunhalantama Jesuanha tnakaka. ");
INSERT INTO are_vpl VALUES ("JN11_1","073_11_1","JHN","11","1","1","Artwa Lazarus-anha menterraka. Era Bethany town-arinya naka. Kwaiya ekura Mary, Martha-anha turta town lenhala naka. ");
INSERT INTO are_vpl VALUES ("JN11_2","073_11_2","JHN","11","2","2","Mary nhanhalataka Jesuaka ingka ntira unpa marrakartala parnakala, wotha kapurta korla ekuranhala rirrtjilakala turta. ");
INSERT INTO are_vpl VALUES ("JN11_3","073_11_3","JHN","11","3","3","Mary, Martha tharralantama Jesuurna angkatja yairnaka, “Ingkartai, tjina ungkwanga nhanga menterrakau.” ");
INSERT INTO are_vpl VALUES ("JN11_4","073_11_4","JHN","11","4","4","Yia nhanha wumala Jesuanha angkaka, “Lazarus-anha menterraka, itja pula kutanta ilutjika. Era menterraka relha ntjarrala Altjirranha tnantjitjinanga, 'Lira ekuranha turta.” ");
INSERT INTO are_vpl VALUES ("JN11_5","073_11_5","JHN","11","5","5","Jesuanha Martha-aka, tjia ekuranha Mary-aka, Lazarus-aka turta kngarra kangkaka. ");
INSERT INTO are_vpl VALUES ("JN11_6","073_11_6","JHN","11","6","6","Era pula wumalanga Lazarus-anha menta intamanga, era arlta tharra wotharrka kuterraka. ");
INSERT INTO are_vpl VALUES ("JN11_7","073_11_7","JHN","11","7","7","Ekuriperrantantama era kurtungurla ntjarranha ilaka, “Mpa, nurna kala pmara Judea-urna wotha alpurrirriai.” ");
INSERT INTO are_vpl VALUES ("JN11_8","073_11_8","JHN","11","8","8","Kurtungurla etna pula erinha alpmelaka, “Kaltjinthanhinthanhai, ngurruka wara relha Jew ntjarrala ungkwanga yonthaka, nganha partala wamala errilknga tutjika. Kanha unta alputjikala angkama?” ");
INSERT INTO are_vpl VALUES ("JN11_9","073_11_9","JHN","11","9","9","Jesuanha angkaka, “Arltala parrtja nama, 12 hours. Relha paka arltala nthulapumanga, era marra arama. Era itja irnangalka tnyinhitjina. ");
INSERT INTO are_vpl VALUES ("JN11_10","073_11_10","JHN","11","10","10","Relha pula ingula nthulapumanga, era yarna arama. Erantama kala irnangalka tnyinhitjina.” ");
INSERT INTO are_vpl VALUES ("JN11_11","073_11_11","JHN","11","11","11","Kurunga Jesuala etnanha ilaka, “Lazarus, tjina nurnaka kunha ankwerraka. Yingantama nhanha lhama erinha kamalhelitjika.” ");
INSERT INTO are_vpl VALUES ("JN11_12","073_11_12","JHN","11","12","12","Kurtungurla ntjarralantama erinha ilaka, “Ingkartai, era paka ankwentamanga, era kala marrerritjina.” ");
INSERT INTO are_vpl VALUES ("JN11_13","073_11_13","JHN","11","13","13","Kurtungurla etnataka etarlaraka Jesuala etnanha ilamanga Lazarus-anha kula ankwentamanga. Kanha Jesuala etnanha ilaka Lazarus-anha errilkngala intamanga. ");
INSERT INTO are_vpl VALUES ("JN11_14","073_11_14","JHN","11","14","14","Lakinhanga Jesuala etnanha alkngatharrantama ilaka, “Lazarus-anha kunha iluka. ");
INSERT INTO are_vpl VALUES ("JN11_15","073_11_15","JHN","11","15","15","Yinga pula kangkama yinga itja tanhala nakala era ilumanga. Inguntha rrangkarra yinganha tnakitjina. Mpa, nurna kala ekururna lhiaintama.” ");
INSERT INTO are_vpl VALUES ("JN11_16","073_11_16","JHN","11","16","16","Thomas, rretnya arrpunha ekuranha ‘Tjoa’, erantama kurtungurla arrpunha ntjarranha ilaka, “Awa, nurna kala ekuralela lhiai, ilutjinala warta.” ");
INSERT INTO are_vpl VALUES ("JN11_17","073_11_17","JHN","11","17","17","Jesuanha kala Bethany-aka etinyerrakantama. Pmararinya ntjarralantama erinha ilaka Lazarus-anha kala arlta 4 wolkngala intamanga. ");
INSERT INTO are_vpl VALUES ("JN11_18","073_11_18","JHN","11","18","18","Bethany era Jerusalem-anga etinya wara naka. ");
INSERT INTO are_vpl VALUES ("JN11_19","073_11_19","JHN","11","19","19","Lakinhanga relha Jew ntjarra inthorra Martha Mary tharrurna pitjikala, erinhatharra alkngolkngilitjika. ");
INSERT INTO are_vpl VALUES ("JN11_20","073_11_20","JHN","11","20","20","Arrpunha ntjarralantama Martha-anha ilaka Jesuanha town-anga etinya namanga. Martha-anhantama ekururna lhaka. ");
INSERT INTO are_vpl VALUES ("JN11_21","073_11_21","JHN","11","21","21","Mary-anha pula ilthalala kuterraka. Martha-ala Jesuanha ilaka, “Ingkartai, untataka parrpa pitjeikanha. Unta paka nhanhala nakalanga, tjia nuka itja ilumara. ");
INSERT INTO are_vpl VALUES ("JN11_22","073_11_22","JHN","11","22","22","Yinga pula kaltja unta lyarta Altjirrurna ingkamanga Lazarus-aka, era nganha kala wutjina.” ");
INSERT INTO are_vpl VALUES ("JN11_23","073_11_23","JHN","11","23","23","Jesuala erinha ilaka, “Tjia ungkwanga wotha etatherramala kamerritjina.” ");
INSERT INTO are_vpl VALUES ("JN11_24","073_11_24","JHN","11","24","24","Martha-ala erinha alpmelaka, “Yinga kala kaltja era arlta ingkarnala kamerritjinala.” ");
INSERT INTO are_vpl VALUES ("JN11_25","073_11_25","JHN","11","25","25","Jesuala pula erinha ilaka, “Atharrpa relha errilknganha kamalhelama, etathilama turta. Relha ingkarraka kala ilutjina. Relha erala yinganha tnakama, era pula anma ngampakala etatha nitjina. ");
INSERT INTO are_vpl VALUES ("JN11_26","073_11_26","JHN","11","26","26","Relha tnakanhakanha athala etathilakala, era itja ngampakala errilknga intitjina. Unta angkatja nhanha tnakamama?” ");
INSERT INTO are_vpl VALUES ("JN11_27","073_11_27","JHN","11","27","27","Martha-ala erinha ilaka, “Awa, Ingkartai. Atha nganha tnakama. Unta Krista era nama, Altjirraka 'Lira. Altjirrala errilkngipata nurnakanha lhelakala era 'Lira ekuranha relha alharinya ingkarrakurna yairnitjinala.” ");
INSERT INTO are_vpl VALUES ("JN11_28","073_11_28","JHN","11","28","28","Lakinha angkamala, Martha-anha iltha ekuranhurna alpuka. Erantama Mary-anha tjukunya wara ilaka, “Kaltjinthanhinthanha era kunha kala pitjika. Era ungkwanga ntangkalhaka.” ");
INSERT INTO are_vpl VALUES ("JN11_29","073_11_29","JHN","11","29","29","Nhanha wumala, Mary-anha parrpa kamerraka, Jesuurna lhaka turta. ");
INSERT INTO are_vpl VALUES ("JN11_30","073_11_30","JHN","11","30","30","Jesua era itjantema town-aka irrpukala. Era pula katha nhangalantema naka, ekuralala era Martha-alela angkarrakala. ");
INSERT INTO are_vpl VALUES ("JN11_31","073_11_31","JHN","11","31","31","Relha Jew ntjarra Mary-aka ilthala naka erinha alkngolkngilitjika. Etna aramalanga era parrpa kamerramala kathurna lhamanga, etna ekuranga tnaartangala lhaka. Etna eterraka era kula wolkngurna lhamanga, itnitjika. ");
INSERT INTO are_vpl VALUES ("JN11_32","073_11_32","JHN","11","32","32","Mary-ntama Jesuurna pitjika. Ekuranga urlarra mparalela arrarnalhamala, era erinha ilaka, “Ingkartai, unta paka nhanhala nakalanga, tjia nuka itja ilumara.” ");
INSERT INTO are_vpl VALUES ("JN11_33","073_11_33","JHN","11","33","33","Jesuala erinha itnimanga araka. Relha Jew etna turta itnimanga. Erantama rwampia inthorrerraka, mpangkaka turta. ");
INSERT INTO are_vpl VALUES ("JN11_34","073_11_34","JHN","11","34","34","Erantama etnanha pmarraka, “Nthanhakama rrangkarra erinha arrarnaka?” Etna erinha ilaka, “Ingkartai, pitjai aritjika.” ");
INSERT INTO are_vpl VALUES ("JN11_35","073_11_35","JHN","11","35","35","Jesuanhantama itnika. ");
INSERT INTO are_vpl VALUES ("JN11_36","073_11_36","JHN","11","36","36","Nhanha aramala relha Jew ntjarra ilarraka, “Arai, era kunha Lazarus-aka nthurrpa kngarra kangkaka.” ");
INSERT INTO are_vpl VALUES ("JN11_37","073_11_37","JHN","11","37","37","Urrputja arrpunha pula lakinhala ilarraka. “Era kunha artwa panga nhangaka alknga marrilakala. Era paka artwa nhanha erinha turta marrileikanha.” ");
INSERT INTO are_vpl VALUES ("JN11_38","073_11_38","JHN","11","38","38","Ltarrpa kuta wulhamala, Jesuanha wolkngurna lhaka. Wolknga erataka intia naka, parta kngarritjala marntilakala. ");
INSERT INTO are_vpl VALUES ("JN11_39","073_11_39","JHN","11","39","39","Jesuala etnanha ilaka, “Parta erinha ankartiwai!” Martha, errilknga ekura kwaiya, era pula erinha ilaka, “Ingkartai, era kala nwarrintjama. Era kunha kala arlta 4 errilknga intakala.” ");
INSERT INTO are_vpl VALUES ("JN11_40","073_11_40","JHN","11","40","40","Jesuala pula erinha ilaka, “Atha nganha nhanga ilaka. Unta yinganha tnakamanga, unta aritjina Altjirranha makalaria inthorra namanga.” ");
INSERT INTO are_vpl VALUES ("JN11_41","073_11_41","JHN","11","41","41","Etna parta kngarritja erinha ankartiwukantama. Alkirurna inaramala, Jesuanha angkaka, “Kaartai, unta yinganha wuka. Lakinhanga atha nganha dangkilama. ");
INSERT INTO are_vpl VALUES ("JN11_42","073_11_42","JHN","11","42","42","Yinga kala kaltja unta yinganha kutatha wuma. Yinga pula ungkwangurna alkngatharra angkaka, relha nhanha ntjarra kaltja nitjinanga unta yinganha yairnakala.” ");
INSERT INTO are_vpl VALUES ("JN11_43","073_11_43","JHN","11","43","43","Kurunga Jesuanha intarra ilkaka, “Lazarus-ai, rratai!” ");
INSERT INTO are_vpl VALUES ("JN11_44","073_11_44","JHN","11","44","44","Lazarus erantama rrataka, wolkngakanha mantarrakarta. Etna nhanga mantarra nhanhala iltja pa ingka ekuranha ilinyiwukala. Etna anngerra ekuranha turta mantarra arrpunhala korltakala. Lakinhanga Jesuala etnanha ilaka, “Mantarra etnanha ekuranga ilwai, era nthulaputjinanga.” ");
INSERT INTO are_vpl VALUES ("JN11_45","073_11_45","JHN","11","45","45","Arai, relha Jew ntjarra nhanga Mary-alela naka erinha alkngolkngilitjika. Relha nhanha etna araka Jesuala Lazarus-anha etathilamanga. Etnakanga ntjarra arrpunhalantama Jesuanha tnakaka. ");
INSERT INTO are_vpl VALUES ("JN11_46","073_11_46","JHN","11","46","46","Kanha urrputja arrpunha artwa Pharisee ntjarrurnala lhaka, yiakarta. ");
INSERT INTO are_vpl VALUES ("JN11_47","073_11_47","JHN","11","47","47","Kurunga priest-aka itornka ntjarrala, artwa Pharisee ntjarrala turtantama Sanhedrin council etnanha worlilaka. Sanhedrin council etnantama lakinha angkarraka, “Artwa nhanhala tjatjikarta ntjarra urrkapuma. Nurnataka erinha parritjika. ");
INSERT INTO are_vpl VALUES ("JN11_48","073_11_48","JHN","11","48","48","Nurna paka erinha itja parramanga, relha ingkarrakala erinha tnakitjina. Nurnantama nthakinherritjina? Rome-arinya ntjarra pitjitjina. Etna pmara nurnakanha rakitjina, nurnanha turta ingkarraka yirralhelitjina.” ");
INSERT INTO are_vpl VALUES ("JN11_49","073_11_49","JHN","11","49","49","Caiaphas erataka High Priest naka, year lenhala. Erantama etnanha ilaka, “Rrangkarrataka marntilparla ntjarra. ");
INSERT INTO are_vpl VALUES ("JN11_50","073_11_50","JHN","11","50","50","Arai, nhanha marralkura nama artwa nyinta relha ntjarrakakwia ilutjika, nhanhangatjina, Rome-arinya ntjarrala relha ingkarrakanha errilknga tutjika.” ");
INSERT INTO are_vpl VALUES ("JN11_51","073_11_51","JHN","11","51","51","Era lakinha angkaka era High Priest namanga. Altjirraka Enkalataka erinha ilakala Jesuanha relha Jew ingkarrakaka ilutjinala. ");
INSERT INTO are_vpl VALUES ("JN11_52","073_11_52","JHN","11","52","52","Itja pula etnakanta. Altjirraka tjina pmararrpaninhala namala ntjarraka turta, era etnanha ingkarraka worlilitjinanga. ");
INSERT INTO are_vpl VALUES ("JN11_53","073_11_53","JHN","11","53","53","Sanhedrin council etnantama antja naka Jesuanha errilknga tutjika. ");
INSERT INTO are_vpl VALUES ("JN11_54","073_11_54","JHN","11","54","54","Lakinhanga Jesuanha relha Jew ntjarraka itornkanga lauwulhaka. Era Ephraim town-urnantama lhaka. Town nhanha erataka worritjanga kuta naka. Town ekuralantama Jesuanha kuterraka kurtungurla ekuranha ntjarralela. ");
INSERT INTO are_vpl VALUES ("JN11_55","073_11_55","JHN","11","55","55","Relha Jew ntjarraka Passover tjinkarra lyartathakantema naka. Relha ntjarra pula pmararrpaninhanga mparrama Jerusalem-ala worlerraka, mpaarangarangamalkura ilkngilhitjika, tjinkarrakatjila. ");
INSERT INTO are_vpl VALUES ("JN11_56","073_11_56","JHN","11","56","56","Etnantama Jesuaka yonthaka. Temple-ala itnarlapumala, etna pmarrarraka, “Nthakinha etarlaramai? Era paka tjinkarraka pitjitjinama?” ");
INSERT INTO are_vpl VALUES ("JN11_57","073_11_57","JHN","11","57","57","Priest-aka itornka ntjarrala, artwa Pharisee ntjarrala turtataka relha ntjarranha turnakala, “Rrangkarra Jesuanha aramanga, nurnanha ilau, nurna erinha errkutjinanga.”");
INSERT INTO are_vpl VALUES ("JN12_1","073_12_1","JHN","12","1","1","Arlta 6-iperra etna Passover tjinkarra erinha ilkutjika naka. Jesuanhantama Bethany-urna pitjika. Town nhanhala Lazarus-anha naka, artwa nhanga Jesualala errilknga ntjarranga kamalhelakala. ");
INSERT INTO are_vpl VALUES ("JN12_2","073_12_2","JHN","12","2","2","Mary Martha tharralantama Jesuaka, tjina ekuranha ntjarraka turta, tjinkarra urrkapuka. Etnantama arrarnalhaka marna ilkutjika. Lazarus-anha turta arrarnalhakantema. Kurunga Martha-ala etnaka marna errarnpalhelaka. ");
INSERT INTO are_vpl VALUES ("JN12_3","073_12_3","JHN","12","3","3","Mary-alantama jar ntira unpa marrakarta inarlalhaka. Ntira tjiparra inthorra erinha pulai. Erantama nhanha Jesuaka ingkaka thalaka. Kurunga era Jesuaka ingka wotha rirrtjilaka, kapurta korla ekuranhala. Iltha ekuralantama etna unpa marra erinhanta ntjarnaka. ");
INSERT INTO are_vpl VALUES ("JN12_4","073_12_4","JHN","12","4","4","Judas Iscariot Jesuaka kurtungurla naka. Era Jesuanha anma leltjaka lanthitjika nakala. Erantama angkaka, ");
INSERT INTO are_vpl VALUES ("JN12_5","073_12_5","JHN","12","5","5","“Iwunhangama era ntira unpa marrakarta nhanha itja yirrinthaka? Ntira erinha kunha money kngarra inthorraka yirrinthamara. Era turtantama money erinha relha ilkngara ntjarranha nthamara.” ");
INSERT INTO are_vpl VALUES ("JN12_6","073_12_6","JHN","12","6","6","Judas era itja relha ilkngara ntjarraka konyerraka. Era wara lakinha angkaka era nyilkngampa namanga. Relha ntjarrala Jesuanha, kurtungurla ekuranha ntjarranha turta money nthitjata. Money nhanhantama etna Judas-anha nthitjata etnaka ntarntaritjika. Era pula money arrpunha nyilkngala initjata. ");
INSERT INTO are_vpl VALUES ("JN12_7","073_12_7","JHN","12","7","7","Jesuala pula etnanha ilaka, “Erinha impai! Erataka yinganha mparrama ntirala parnakala. Anma etna yinganha wolkngaka kurnitjina. ");
INSERT INTO are_vpl VALUES ("JN12_8","073_12_8","JHN","12","8","8","Arai, relha ilkngara ntjarra kunha rrakangkarralela kutatha nitjina rrangkarra paka etnanha pelitjika antja namanga. Yinga pula itjala rrakangkarralela kuta nitjina.” ");
INSERT INTO are_vpl VALUES ("JN12_9","073_12_9","JHN","12","9","9","Relha Jew ntjarrala wumalanga Jesuanha Bethany-ala namanga, etna pitjika erinha aritjika, Lazarus-anha turta. Lazarus erinhataka Jesuala nhanga errilknga ntjarranga kamalhelakala. ");
INSERT INTO are_vpl VALUES ("JN12_10","073_12_10","JHN","12","10","10","Priest itornka ntjarralantama Lazarus-anha turta errilknga tutjika antja naka, itja Jesuanhanta. ");
INSERT INTO are_vpl VALUES ("JN12_11","073_12_11","JHN","12","11","11","Relha Jew arrpunha ntjarralataka Jesuanha tnakaka, etna Lazarus-anha etatha arakalanga. ");
INSERT INTO are_vpl VALUES ("JN12_12","073_12_12","JHN","12","12","12","Relha ntjarra Jerusalem-urna pitjikala Passover tjinkarra ilkutjika. Relha etnantama wuka Jesuanha turta tjinkarraka pitjimanga. ");
INSERT INTO are_vpl VALUES ("JN12_13","073_12_13","JHN","12","13","13","Etnantama rrangkia walya kamala, walyakarta ekururna urlarrakurlarra lhaka. Etna kuta ilkaka, Nurna Altjirranha tnantjama. Altjirrai, urrpia ungkwanganha lyekarrilai, erala lyarta nurnakurna pitjima. Altjirrai, Israel-arinya ntjarraka king lyekarrilai.” ");
INSERT INTO are_vpl VALUES ("JN12_14","073_12_14","JHN","12","14","14","Jesuala donkey kurrka aramala, donkey ekura ntjika. Nhanga Altjirraka Angkatja Imankinyala ilama, ");
INSERT INTO are_vpl VALUES ("JN12_15","073_12_15","JHN","12","15","15","“Relha Jerusalem-arinya ntjarrai, rrangkarra itja trerritjika. Arai, king rrakangkarra, rrakangkarrurna pitjima donkey kurrkala nanhamala.” ");
INSERT INTO are_vpl VALUES ("JN12_16","073_12_16","JHN","12","16","16","Kurtungurla ntjarrala Jesuanha aramalanga donkey-ala nanhamanga, etna Altjirraka Angkatja Imankinya nhanhaka itja ilpangkaka. Anmanta, Jesuanha kala alkirurna alpukalangantama, etna angkatja ekura ilpangkaka. Etna turta lhangkaraka angkatja era ilakala Jesuanha lakinha Jerusalem-urna irrputjinala. ");
INSERT INTO are_vpl VALUES ("JN12_17","073_12_17","JHN","12","17","17","Arai, relha ntjarrala Jesuanha nhanga araka era Lazarus-anha errilknga ntjarranga kamalhelamanga. Etnantama nhanhiperra kuta angkarlanaka, Jerusalem-ala. ");
INSERT INTO are_vpl VALUES ("JN12_18","073_12_18","JHN","12","18","18","Relha arrpunha ntjarrala turtantama tjatjikarta nhanhiperra wuka. Etna turtantama Jesuurna lhaka. ");
INSERT INTO are_vpl VALUES ("JN12_19","073_12_19","JHN","12","19","19","Artwa Pharisee ntjarrantama ilarraka, “Nurna kunha erinha yarna parraka. Lyarta relha ingkarrakantama ekuranga tnaartangala lhama.” ");
INSERT INTO are_vpl VALUES ("JN12_20","073_12_20","JHN","12","20","20","Relha Greece-arinya urrputja turta Jerusalem-ala naka. Etna nhanga pitjikala Altjirraka urrkurrkintja nitjika, Passover-aka arltala. ");
INSERT INTO are_vpl VALUES ("JN12_21","073_12_21","JHN","12","21","21","Etna Philip-urna pitjika, artwa Bethsaida-arinya nhangurna. Bethsaida town kunha pmara Galilee-ala naka. Etnantama Philip-anha ilaka, “Itornkai, nurnataka Jesuanha aritjika antja.” ");
INSERT INTO are_vpl VALUES ("JN12_22","073_12_22","JHN","12","22","22","Philip-anhantama Andrew-urnakimparra lhaka, erinha nhanha alpmelaka turta. Kurunga eratharra tharrantema Jesuurna lhaka. Eratharra erinha alpmelaka, artwa Greece-arinya urrputjala erinha aritjika antja namanga. ");
INSERT INTO are_vpl VALUES ("JN12_23","073_12_23","JHN","12","23","23","Jesualantama etnanha ilaka, “Lyarta Kaarta nukanhakathaka nama, relha ingkarrakanha ntelitjika Relhaka 'Lira era makalaria namanga. ");
INSERT INTO are_vpl VALUES ("JN12_24","073_12_24","JHN","12","24","24","Atha rrangkarranha nhanha nthurrpa inthorra ilama. Relhala kunha wheat annga arnaka kurnama. Kurunga annga era iluma ngerra, irna turtantama annga ekuranga mangkama. Kurunga irna era anngakarterramantama. Annga era paka itja ilumangarrka, era yarna annga ntjarrakarterrama. ");
INSERT INTO are_vpl VALUES ("JN12_25","073_12_25","JHN","12","25","25","Arai, relha erala thakerrama alhala kuta etatha nitjika, era ngampakala ilutjina. Kanha relha erala itja thakerrama alha nhanhala kuta etatha nitjika, era ngampakalala etatha nitjina. ");
INSERT INTO are_vpl VALUES ("JN12_26","073_12_26","JHN","12","26","26","Relha erala antja nama nuka kangkwerritjika, era kala nukanga tnaartangala pitjitjika. Kurunga era nukalela kuta nitjina. Arai, relha erala nuka kangkwerrama, Kaarta nukanhala erinha tnantjitjina. ");
INSERT INTO are_vpl VALUES ("JN12_27","073_12_27","JHN","12","27","27","“Yingataka lyarta ltarrpa wulhama. Yinga pula yarna Kaarturna angkama, ‘Kaartai, yinga itja antja nama nyingalauwutjika’. Nhanhakakwia kunha yinga alhurna pitjika. ");
INSERT INTO are_vpl VALUES ("JN12_28","073_12_28","JHN","12","28","28","Kaartai, untantama relha ingkarrakaka ntelalhai unta makalaria namanga.” Altjirranhantama alkiranga angkaka, “Yinga kala ntelalhaka yinga makalaria namanga. Yinga turta wotha ntelalhitjina yinga makalaria namanga.” ");
INSERT INTO are_vpl VALUES ("JN12_29","073_12_29","JHN","12","29","29","Relha etna wuka arrpunha angkamanga ngerra. Arrpunha ntjarrantama angkaka, “Kwatja angkamanga wai.” Kanha arrpunha ntjarrala etnanha ilaka, “Angel-ataka ekururna angkaka.” ");
INSERT INTO are_vpl VALUES ("JN12_30","073_12_30","JHN","12","30","31","Jesuala pula etnanha ilaka, “Altjirranha itja nukakwia angkaka, rrakangkarrakwia pula. Lyarta Altjirrala relha alharinya ingkarrakanha kala tjiperrawuma. Lyarta era relha alharinya ingkarrakaka itornka erinha pmakwinama. ");
INSERT INTO are_vpl VALUES ("JN12_32","073_12_32","JHN","12","32","32","Anma etna yinganha ntolkaka kanthatumanga, atha relha ingkarrakanha ntangkitjina yinganha tnakitjika.” ");
INSERT INTO are_vpl VALUES ("JN12_33","073_12_33","JHN","12","33","33","Erataka lakinha angkaka etna kaltja nitjinanga era ntolkala ilutjinala. ");
INSERT INTO are_vpl VALUES ("JN12_34","073_12_34","JHN","12","34","34","Relha etna pula erinha ilaka, “Altjirraka Angkatja Imankinyala ilama Kristanha kuta etatha nitjinala. Nthakinhantama unta ilama Relhaka 'Lirakathaka namanga ntolkala ilutjika? Ngunhama Relhaka 'Lira nhanha era nama?” ");
INSERT INTO are_vpl VALUES ("JN12_35","073_12_35","JHN","12","35","35","Jesuala etnanha ilaka, “Kurrka warantantama parrtja era rrakangkarralela nitjina. Parrtjantema namalanga nthulapai, ingwerrakitjangathatha. Relha erala ingula nthulapuma, era paalapaala wara nthulapuma. ");
INSERT INTO are_vpl VALUES ("JN12_36","073_12_36","JHN","12","36","36","Rrangkarra pula erinha tnakitjika, erala rrakangkarra parrtja namanga. Kurunga rrangkarra parrtja ekura katjia nitjina.” Lakinha angkamala Jesuanha lhaka, relha ntjarranga lauwulhaka turta. ");
INSERT INTO are_vpl VALUES ("JN12_37","073_12_37","JHN","12","37","37","Jesuala kunha tjatjikarta ntjarra inthorra relha ntjarranga alkngatharra urrkapukala, etna pula erinha itja kuta tnakaka. ");
INSERT INTO are_vpl VALUES ("JN12_38","073_12_38","JHN","12","38","38","Altjirraka urrpia Isaiah-aka angkatjantama nthurrperraka. “Ingkartai, ngunhalama angkatja nurnakanha tnakaka? Ngunhala turtama araka Ingkartanha ekarlta inthorra namanga?” ");
INSERT INTO are_vpl VALUES ("JN12_39","073_12_39","JHN","12","39","39","Relha etna Jesuanha yarna tnakaka. Isaiah-ala nhanga ilaka, ");
INSERT INTO are_vpl VALUES ("JN12_40","073_12_40","JHN","12","40","40","“Altjirrala alknga etnakanha pangilaka, etna alknga etnakanhala arakitja. Era eterrintja etnakanha parrpartilaka turta, etna arratja eterrakitja. Kurunga etna toperrakitja, Altjirrala turtantama etnanha tangkalhelakitja.” ");
INSERT INTO are_vpl VALUES ("JN12_41","073_12_41","JHN","12","41","41","Isaiah-ala araka Jesuanha makalaria namanga. Lakinhanga era nhanha Jesuiperra ilakala. ");
INSERT INTO are_vpl VALUES ("JN12_42","073_12_42","JHN","12","42","42","Relha Jew-aka itornka arrpunha ntjarrala Jesuanha tnakaka. Etna pula itja ilalhaka etna erinha tnakamanga, artwa Pharisee ntjarrala etnanha synagogue-anga unpurlenakitja. ");
INSERT INTO are_vpl VALUES ("JN12_43","073_12_43","JHN","12","43","43","Itornka nhanha etnataka kngarralkura antja naka relha ntjarrala etnanha tnantjitjika, nhanhangatjina, Altjirrala etnanha tnantjitjika. ");
INSERT INTO are_vpl VALUES ("JN12_44","073_12_44","JHN","12","44","44","Jesuala etnanha angkatja intarrala ilaka, “Relha erala yinganha tnakama, era erinha turta tnakama, erala yinganha yairnakala. ");
INSERT INTO are_vpl VALUES ("JN12_45","073_12_45","JHN","12","45","45","Relha erala yinganha arama pa lhangkarama, era erinha turta arama pa lhangkarama, erala yinganha yairnakala. ");
INSERT INTO are_vpl VALUES ("JN12_46","073_12_46","JHN","12","46","46","Yingataka alhurna pitjika relha ingkarrakaka parrtja nitjika. Lakinhanga relha erala yinganha tnakama, era itja wotha thapathapala ngerra nama. ");
INSERT INTO are_vpl VALUES ("JN12_47","073_12_47","JHN","12","47","47","“Relha erala angkatja nukanha wumanga, ekura pula itja kangkwerramanga, atha erinha itja tjiperrawutjina. Yingataka pitjika relha alharinya ntjarranha tangkalhelitjika, itja etnanha imilitjika. ");
INSERT INTO are_vpl VALUES ("JN12_48","073_12_48","JHN","12","48","48","Thunga relha nuka antjakunya nama, angkatja nukanha turta itja tnakama. Erinhataka angkatja nukanhala imilitjina, Altjirrala anma relha ingkarrakanha tjiperrawumanga. ");
INSERT INTO are_vpl VALUES ("JN12_49","073_12_49","JHN","12","49","49","Arai, angkatja athala rrangkarranha ilama, etna itja angkatja nukanha nama. Kaarta erala yinganha rrakangkarrurna yairnakala, era yinganha turnaka angkatja nhanha etnanha rrangkarranha ilitjika. ");
INSERT INTO are_vpl VALUES ("JN12_50","073_12_50","JHN","12","50","50","Yinga turta kaltja angkatja ekuranhala relhanha ngampakala etathilama. Lakinhanga atha rrangkarranha angkatja ekuranhanta ilama.” ");
INSERT INTO are_vpl VALUES ("JN13_1","073_13_1","JHN","13","1","1","Relha ntjarra Passover tjinkarra erinha kala ilkutjika naka. Jesuanha turta kaltja naka nhanha kala ekurathaka namangantama, alha nhanhanga Kaarturna alputjika. Era nhanga tjina ekuranha ntjarraka kangkaka. Erantama etnaka kuta kangkaka era ilutjinalpula. ");
INSERT INTO are_vpl VALUES ("JN13_2","073_13_2","JHN","13","2","2","Etnantama ngurrula marna ilkurlanaka. Errintjalataka Judas-anha, Simon Iscariot-aka worra nhanga, kala turnakala Jesuanha leltjaka lanthitjika. ");
INSERT INTO are_vpl VALUES ("JN13_3","073_13_3","JHN","13","3","3","Jesuanha kaltja naka Kaartala erinha ekarlta inthorrilakala. Era turta kaltja naka era Altjirranga pitjikala, Altjirrurna turta alputjinala. ");
INSERT INTO are_vpl VALUES ("JN13_4","073_13_4","JHN","13","4","4","Erantama kamerramala mantarra tjenya ekuranha iluka. Towel-ntama inamala, era towel-ala yirnalhaka. ");
INSERT INTO are_vpl VALUES ("JN13_5","073_13_5","JHN","13","5","5","Kurunga kwatja taarnaka thalamala, era kurtungurla ekuranha ntjarraka ingka ilkngika, towel-ala wotha rirrtjilaka turta. ");
INSERT INTO are_vpl VALUES ("JN13_6","073_13_6","JHN","13","6","6","Era Simon Peter-aka ingkantama ilkngitjikerramalanga, Peter-ala erinha pmarraka, “Ingkartai, untama ingka nukanha ilkngitjina?” ");
INSERT INTO are_vpl VALUES ("JN13_7","073_13_7","JHN","13","7","7","Jesuala erinha alpmelaka, “Iwunhangama atha ingka ungkwanganha ilkngima? Arai, unta nhanha lyarta itja lhangkarama. Anma pula unta nhanha lhangkaritjinantama.” ");
INSERT INTO are_vpl VALUES ("JN13_8","073_13_8","JHN","13","8","8","Peter-ala erinha ilaka, “Unta itja inthorra ingka nukanha ilkngitjika.” Jesuala pula erinha alpmelaka, “Atha paka nganha itja ilkngimanga, unta itja inthorra tjina nukanha nitjina.” ");
INSERT INTO are_vpl VALUES ("JN13_9","073_13_9","JHN","13","9","9","Peter-alantama erinha ilaka, “Lakinhanga paka Ingkartai, itja ingka nukanhanta ilkngai. Iltja pa anngerra nukanha turta.” ");
INSERT INTO are_vpl VALUES ("JN13_10","073_13_10","JHN","13","10","10","Jesuala pula erinha ilaka, “Relha erala walhakala, era kala mpurrka ekuranha ilkngika. Kala ingka ekuranhanta wotha ulpurterrama. Atha kunha rrangkarranha kala ilkngika. Rrangkarrantama ulpurtakunya turta nama, artwa nyintanta itja.” ");
INSERT INTO are_vpl VALUES ("JN13_11","073_13_11","JHN","13","11","11","Jesuanha kala kaltjakwia naka artwa ekura, erala erinha leltjaka lanthitjinala. Lakinhanga era ilaka, “Artwa nyintanta itja.” ");
INSERT INTO are_vpl VALUES ("JN13_12","073_13_12","JHN","13","12","12","Era kala ingka etnakanha ilkngikalangantama, Jesuanha wotha mantarra tjenya ekuranhaka ekarralhaka, katha ekuranhaka turta arrarnalhaka. Erantama etnanha pmarraka, “Nthakinhama yinga ntelalhaka ingka rrakangkarranha ilkngimala? ");
INSERT INTO are_vpl VALUES ("JN13_13","073_13_13","JHN","13","13","13","Rrangkarra angkama yinga ‘Kaltjinthanhinthanha’ namanga, ‘Ingkarta’ turta. Rrangkarra kala arratja kuta angkama, yinga nhanha namanga warta. ");
INSERT INTO are_vpl VALUES ("JN13_14","073_13_14","JHN","13","14","14","Arai, atha, Kaltjinthanhinthanha era pa Ingkarta rrakangkarranhala ingka rrakangkarranha ilkngika. Lakinha rrangkarra turta nyintaminyintala arrpunhaka ingka ilkngitjikantema. ");
INSERT INTO are_vpl VALUES ("JN13_15","073_13_15","JHN","13","15","15","Yingala rrakangkarra ntelalhakala ngerra, lakinha rrangkarra turta ntelalhitjika. ");
INSERT INTO are_vpl VALUES ("JN13_16","073_13_16","JHN","13","16","16","Atha rrangkarranha nhanha nthurrpa inthorra ilama. Urrkapunhapunha era itja itornka ekuranhanga kngarralkura nama. Urrpia era turta itja kngarralkura nama relha ekurangatjina, erala erinha yairnakala. ");
INSERT INTO are_vpl VALUES ("JN13_17","073_13_17","JHN","13","17","17","Rrangkarra angkatja nukanha kala wuka. Rrangkarrantama angkatja nukanhaka kangkwerramanga, rrangkarra arrkana inthorra nitjina. ");
INSERT INTO are_vpl VALUES ("JN13_18","073_13_18","JHN","13","18","18","“Yinga pula itja rrakangkarra ingkarrakiperra angkama. Yinga kala kaltja, artwa nhanga athala urrarakala ntjarranga, nyintala yinganha leltjaka lanthitjina. Era yinganha leltjaka lanthamalanga, Altjirraka Angkatja Imankinya nhanha nthurrperritjina, ‘Artwa erala nukalela marna ilkuma, era kunha yinganha lolowuka.’ ");
INSERT INTO are_vpl VALUES ("JN13_19","073_13_19","JHN","13","19","19","Athataka rrangkarranha nhanha mparrama alpmelaka. Kurunga nhanha nthurrperramalanga, rrangkarra kaltja nitjina Altjirraka Angkatja Imankinya nukiperra angkamanga. ");
INSERT INTO are_vpl VALUES ("JN13_20","073_13_20","JHN","13","20","20","Atha rrangkarranha nhanha nthurrpa inthorra ilama. Relha era, erala urrpia nukanhaka kangkintja ntelalhama, era nuka kangkintja ntelalhama. Relha erala nuka kangkintja ntelalhama, erataka ekura kangkintja ntelalhama, erala yinganha yairnakala.” ");
INSERT INTO are_vpl VALUES ("JN13_21","073_13_21","JHN","13","21","21","Lakinha angkamaliperra, Jesuanha rwampia inthorra wulhaka. Erantama etnanha ilaka, “Atha rrangkarranha nhanha nthurrpa inthorra ilama. Rrakangkarranga nyintalataka yinganha leltjaka lanthitjina.” ");
INSERT INTO are_vpl VALUES ("JN13_22","073_13_22","JHN","13","22","22","Kurtungurla etna pula yarna eterramala ararraka. Etnantama pmarrarraka, “Ngunhiperrama era angkama?” ");
INSERT INTO are_vpl VALUES ("JN13_23","073_13_23","JHN","13","23","23","Kurtungurla arrpunha, ekurala Jesuanha kangkaka, era Jesuanga kuta naka. ");
INSERT INTO are_vpl VALUES ("JN13_24","073_13_24","JHN","13","24","24","Simon Peter-anhantama kurtungurla ekura kwerraka, era Jesuanha pmarritjika, “Ngunhiperrama unta angkama?” ");
INSERT INTO are_vpl VALUES ("JN13_25","073_13_25","JHN","13","25","25","Kurtungurla erantama Jesuanha pmarraka, “Ingkartai, ngunhiperrama unta angkama?” ");
INSERT INTO are_vpl VALUES ("JN13_26","073_13_26","JHN","13","26","26","Jesuala erinha ilaka, “Artwa ekuriperrakwia, erinhala atha marna ungkwaltja nhanha nthitjina, ungkwaltja erinha karakwatjaka thankumala.” Kurunga Jesuala marna ungkwaltja erinha thankumala Judas-anha nthaka, Simon Iscariot-aka worra nhanganha. ");
INSERT INTO are_vpl VALUES ("JN13_27","073_13_27","JHN","13","27","27","Judas-ala warta marna erinha inaka, kanha Satan-anhala ekururna irrpuka. Jesualantama Judas-anha ilaka, “Unta antja naka yinganha leltjaka lanthitjika. Kala yinganha parrpa etnaka lanthai.” ");
INSERT INTO are_vpl VALUES ("JN13_28","073_13_28","JHN","13","28","28","Kurtungurla ntjarrala pula Jesuaka angkatja itja lhangkaraka. ");
INSERT INTO are_vpl VALUES ("JN13_29","073_13_29","JHN","13","29","29","Judas-ala nhanga money etnakanha tnyinitjata. Arrpunha ntjarralantama etarlaraka Jesuala kula erinha ilamanga Passover tjinkarraka yultha initjika. Arrpunha ntjarrala pula etarlaraka era kula Judas-anha yairnakalanga relha ilkngara ntjarranha pelitjika. ");
INSERT INTO are_vpl VALUES ("JN13_30","073_13_30","JHN","13","30","30","Marna ungkwaltja erinha inamala ngerra, Judas-anha kathurna lhaka. Kala ingwa naka. ");
INSERT INTO are_vpl VALUES ("JN13_31","073_13_31","JHN","13","31","31","Judas-anha kala lhakalangantama, Jesuala etnanha ilaka, “Lyarta Altjirrala kathilaka Relhaka 'Lira era makalaria namanga. Relhaka 'Lirarlarlanga Altjirranha turta ntelalhaka erarrpa makalaria namanga. ");
INSERT INTO are_vpl VALUES ("JN13_32","073_13_32","JHN","13","32","32","Relhaka 'Lirala relha ntjarranha ntelaka Altjirranha makalaria namanga. Altjirrala turtantama relha ntjarranha ntelitjina Relhaka 'Lira era makalaria namanga. Itja anma, kala lyartantema. ");
INSERT INTO are_vpl VALUES ("JN13_33","073_13_33","JHN","13","33","33","“Katjia kurrka nukanha ntjarrai. Yinga kunha kurrka warantantama rrakangkarralela nitjina. Kurunga rrangkarra nuka yonthitjina, rrangkarra pula yinganha itja arltaritjina. Atha nhanga relha Jew ntjarranha ilakala ngerra, atha nhanha rrangkarranha turtantama ilama, ‘Pmara ekururna yingala lhitjina, ekururna rrangkarra yarna lhama.’ ");
INSERT INTO are_vpl VALUES ("JN13_34","073_13_34","JHN","13","34","34","Atha pula rrangkarranha turnintja lyartinyantama ilama. Rrangkarra urlarrakurlarra kangkintja ntelalhitjika. Yingala rrakangkarra kangkakala ngerra, lakinha rrangkarra turta urlarrakurlarra kangkintja ntelalhitjika. ");
INSERT INTO are_vpl VALUES ("JN13_35","073_13_35","JHN","13","35","35","Rrangkarra urlarrakurlarra kangkintja ntelalhamanga, relha ingkarrakala lhangkaritjina rrangkarra kurtungurla nukanha namanga.” ");
INSERT INTO are_vpl VALUES ("JN13_36","073_13_36","JHN","13","36","36","Simon Peter-alantama Jesuanha pmarraka, “Ingkartai, nthanhurnama unta lhitjina?” Jesuala erinha ilaka, “Pmara ekururna yingala lhitjina, unta lyarta yarna nukanga tnaartangala pitjima. Anma pula unta nukanga tnaartangala pitjitjina.” ");
INSERT INTO are_vpl VALUES ("JN13_37","073_13_37","JHN","13","37","37","Simon Peter-ala pula erinha wotha pmarraka, “Ingkartai, iwunhangala yinga lyarta ungkwanganga yarna tnaartangala lhama? Yinga kala ungkwangakwia ilumara.” ");
INSERT INTO are_vpl VALUES ("JN13_38","073_13_38","JHN","13","38","38","Jesualantama Peter-anha pmarraka, “Nthurrpama unta nukakwia ilumara? Peter-ai, atha nganha nthurrpa inthorra ilama. Lukaluka orrea era angkitjikanhangantema, unta yinganha kala tharraminyintaranga yiparrarnitjinatitja.” ");
INSERT INTO are_vpl VALUES ("JN14_1","073_14_1","JHN","14","1","1","“Rrangkarra itja rwampia wulhitjika. Altjirranha tnakai. Yinganha turta tnakai. ");
INSERT INTO are_vpl VALUES ("JN14_2","073_14_2","JHN","14","2","2","Yinga itja orrtjerrama. Arai, Kaarta nukanhaka pmara kngarritja inthorra nama. Yingantama lhitjina rrakangkarra pmara mpaaritjika. ");
INSERT INTO are_vpl VALUES ("JN14_3","073_14_3","JHN","14","3","3","Ekuriperra yinga pitjalputjina rrangkarranha inarlalhitjika, rrangkarra nukalela nitjinanga Kaarta nukanhaka pmarala. ");
INSERT INTO are_vpl VALUES ("JN14_4","073_14_4","JHN","14","4","4","Tjaiya erala Kaartaka pmarurna intanhama, ekura rrangkarra kala kaltja.” ");
INSERT INTO are_vpl VALUES ("JN14_5","073_14_5","JHN","14","5","5","Thomas-ala pula erinha ilaka, “Ingkartai, nurna pula pmara ekura kotnala. Nthakinhantama nurna tjaiya ekura yonthitjina?” ");
INSERT INTO are_vpl VALUES ("JN14_6","073_14_6","JHN","14","6","6","Jesuala erinha ilaka, “Yingarrpa tjaiya era nama. Athanta relhanha Altjirriperra arratja kaltjinthama. Atharrpa relhanha etathilama. Arai, nukakunya relha yarna kuta Kaarturna lhama. ");
INSERT INTO are_vpl VALUES ("JN14_7","073_14_7","JHN","14","7","7","Rrangkarra paka yinganha arratja lhangkarakalanga, rrangkarra Kaarta nukanha turta arratja lhangkaramarantema. Lyarta rrangkarra ekura kala kaltjantama, rrangkarra erinha kala arakala turta.” ");
INSERT INTO are_vpl VALUES ("JN14_8","073_14_8","JHN","14","8","8","Philip-ala pula erinha ilaka, “Ingkartai, kala Kaarta erinhanta nurnaka imarnai.” ");
INSERT INTO are_vpl VALUES ("JN14_9","073_14_9","JHN","14","9","9","Jesuala erinha ilaka, “Philip-ai, yinga kunha rrakangkarralela kuta inthorra nakala. Kanha unta yinganha itjantemala lhangkarama? Arai, relha erala yinganha arakala, erataka Kaarta erinha arakantema. Nthakinhantama unta yinganha pmarrama, ‘Kaarta erinha nurnaka imarnai?’ ");
INSERT INTO are_vpl VALUES ("JN14_10","073_14_10","JHN","14","10","10","Iwunhangama unta angkatja nukanha itja tnakama? Yinga Kaartalela kuta nama. Kaarta era turta nukalela kuta nama. Angkatja nukanha, angkatja ekuranha nama. Kaarta era nukarlarlanga angkama, era nukarlarlanga urrkapuma turta. ");
INSERT INTO are_vpl VALUES ("JN14_11","073_14_11","JHN","14","11","11","Rrangkarrataka yinganha tnakitjika, yinga angkamalanga yinga Kaartalela kuta namanga, Kaarta era turta nukalela kuta namanga. Itjanga paka rrangkarra yinganha tnakai, tjatjikarta nukanhakakwia. ");
INSERT INTO are_vpl VALUES ("JN14_12","073_14_12","JHN","14","12","12","Atha rrangkarranha nhanha nthurrpa inthorra ilama. Relha erala yinganha tnakama, era tjatjikarta urrkaputjina, athala tjatjikarta urrkapukala ngerra. Era turta tjatjikarta kngarralkura urrkaputjina, yinga Kaarturna alpumanga warta. ");
INSERT INTO are_vpl VALUES ("JN14_13","073_14_13","JHN","14","13","13","Rrangkarra tjina nukanha nama. Rrangkarra Kaarturna ingkamanga, atha rrangkarranha kala nthitjina. Lakinha atha relha ingkarrakanha ntelitjina Kaarta era makalaria namanga. ");
INSERT INTO are_vpl VALUES ("JN14_14","073_14_14","JHN","14","14","14","Rrangkarra paka nukurna ingkamanga, atha rrangkarranha kala wutjina, rrangkarra tjina nukanha namanga warta.” ");
INSERT INTO are_vpl VALUES ("JN14_15","073_14_15","JHN","14","15","15","“Rrangkarra paka nuka kangkamanga, rrangkarra nuka kangkwerritjina. ");
INSERT INTO are_vpl VALUES ("JN14_16","073_14_16","JHN","14","16","16","Yingantama Kaarturna ingkitjina era Enka erinha rrakangkarrurna yairnitjika, rrakangkarra tangitjala nitjika. Era turtantama rrakangkarralela nitjina alha nhanhaka talwalpula. ");
INSERT INTO are_vpl VALUES ("JN14_17","073_14_17","JHN","14","17","17","Enka nhanha era itja kuta orrtjerrama. Relha alharinya etna pula Enka ekura antjakunyala. Etna erinha itja arama. Etna turta ekura kotna nama. Rrangkarra pula ekura kaltjala, era rrakangkarranga mpopala namanga, rrakangkarralela kuta namanga turta. ");
INSERT INTO are_vpl VALUES ("JN14_18","073_14_18","JHN","14","18","18","“Yinga lhitjina. Atha pula rrangkarranha itja lhompa ngerra impurlalhitjina. Yinga wotha rrakangkarrurna pitjalputjina. ");
INSERT INTO are_vpl VALUES ("JN14_19","073_14_19","JHN","14","19","19","Inguntha wara relha alharinya ntjarrala yinganha itja wotha aritjina. Rrangkarra pula yinganha wotha aritjina. Yinga etatha namanga, rrangkarra turtantama etatha nitjinantema. ");
INSERT INTO are_vpl VALUES ("JN14_20","073_14_20","JHN","14","20","20","Kurunga arlta lenha ekurala rrangkarra kaltja nitjina yinga Kaartalela kuta namanga, rrangkarra nukalela kuta namanga, yinga turta rrakangkarralela kuta namanga. ");
INSERT INTO are_vpl VALUES ("JN14_21","073_14_21","JHN","14","21","21","Relha erala angkatja nukanhaka kangkwerramanga, era kunha nuka kangkama. Relha erala nuka kangkama, ekura Kaarta nuka kangkitjinantema. Yinga turta ekura kangkitjinantema. Yinga turta ekura ntelalhitjina.” ");
INSERT INTO are_vpl VALUES ("JN14_22","073_14_22","JHN","14","22","22","Judas arrpunhala, itja Iscariot-ala, Jesuanha pmarraka, “Ingkartai, nthakinhala unta nurnakanta ntelalhitjina, kanha relha alharinya ntjarraka itjala?” ");
INSERT INTO are_vpl VALUES ("JN14_23","073_14_23","JHN","14","23","23","Jesuala erinha ilaka, “Relha erala nuka kangkama, era angkatja nukanhaka kangkwerritjina. Kaarta nukanha turtantama ekura kangkitjina. Kurunga Kaarta ilaaka ekururna pitjitjina, ekuralela kuterritjina turta. ");
INSERT INTO are_vpl VALUES ("JN14_24","073_14_24","JHN","14","24","24","Kanha relha erala nuka itja kangkama, era turta angkatja nukanhaka itja kangkwerrama. Angkatja rrangkarrala wuma, etna itja angkatja nukanha nama. Etnataka Kaartaka angkatja nama, Kaarta erala yinganha yairnakala. ");
INSERT INTO are_vpl VALUES ("JN14_25","073_14_25","JHN","14","25","25","“Atha rrangkarranha nhanha ingkarraka alpmelaka yinga rrakangkarralela namalangantema. ");
INSERT INTO are_vpl VALUES ("JN14_26","073_14_26","JHN","14","26","26","Kaartala Enka Alkngaltara erinhantama rrakangkarrurna yairnitjina, rrakangkarra tangitjala nitjika. Erantama rrangkarranha kaltjinthitjina, rrangkarranha ilpangkalhelamala angkatja ingkarrakaka, athala rrangkarranha kala ilakala. ");
INSERT INTO are_vpl VALUES ("JN14_27","073_14_27","JHN","14","27","27","“Arai, atharrpa rrangkarranha kala Altjirralela rilherilaka. Nhanha kutantaka nama. Relhala nhanha yarna urltakama. Lakinhanga rrangkarra itja rwampia wulhitjika, rrangkarra turta itja trerritjika. ");
INSERT INTO are_vpl VALUES ("JN14_28","073_14_28","JHN","14","28","28","“Atha nhanga rrangkarranha ilaka. ‘Yinga lhitjina, yinga turta wotha pitjalputjina.’ Rrangkarra paka nuka nthurrpa kangkamanga, rrangkarra arrkana namara yinga Kaarturna lhitjinanga. Kaarta era kunha nukanga kngarralkura nama. ");
INSERT INTO are_vpl VALUES ("JN14_29","073_14_29","JHN","14","29","29","“Atha rrangkarranha nhanha mparrama alpmelaka, rrangkarra yinganha tnakitjinanga, nhanha ingkarraka nthurrperramanga. ");
INSERT INTO are_vpl VALUES ("JN14_30","073_14_30","JHN","14","30","30","Yinga itja rrakangkarralela kngarra wotha angkitjina. Arai, relha alharinya ntjarraka itornka, errintja era purrama, era kunha pitjima. Era pula nuka yarna tjitjarterrama. ");
INSERT INTO are_vpl VALUES ("JN14_31","073_14_31","JHN","14","31","31","Yinga pula Kaarta nukanhaka kangkwerrama, relha alharinya ntjarra kaltja nitjinanga yinga Kaartaka kangkamanga. Mpa, nurna kala nhanhanga lhiaintama.” ");
INSERT INTO are_vpl VALUES ("JN15_1","073_15_1","JHN","15","1","1","“Yinga nama irna grapes inthorra era. Kanha Kaarta nukanha grapes-aka ntarntarintja erala. ");
INSERT INTO are_vpl VALUES ("JN15_2","073_15_2","JHN","15","2","2","Etintja nukanha arrpunha ntjarra marnakunya namanga, Kaartala etnanha kala inturnama. Kanha etintja arrpunha ntjarra marnakarta namanga, era etnanha kurrka warala kama, etintja etna marna kngarralkura lhalhelitjinanga. ");
INSERT INTO are_vpl VALUES ("JN15_3","073_15_3","JHN","15","3","3","Lakinha ngerra Kaartala rrangkarranha kala kurrka wara kaka, angkatja nukanharlarlanga. ");
INSERT INTO are_vpl VALUES ("JN15_4","073_15_4","JHN","15","4","4","“Rrangkarra nukalela kuta nitjika, yingala rrakangkarralela kuta namanga ngerra. Etintja etna yarna marnakarterrama, etnanha irnanga inturnakalanga. Lakinha ngerra rrangkarra turta yarna marnakarterrama, rrangkarra paka itja nukalela kuta namanga. ");
INSERT INTO are_vpl VALUES ("JN15_5","073_15_5","JHN","15","5","5","Yinga nama irna grapes era, kanha rrangkarra etintja etnala. Relha erala nukalela kuta nama, yinga turta ekuralela kuta nama, era marna kngarra lhalhelama. Arai, nukakunya rrangkarra yarna marna lhalhelama. ");
INSERT INTO are_vpl VALUES ("JN15_6","073_15_6","JHN","15","6","6","Thunga relha itja nukalela kuta nama. Kaartala erinha inturnamala iwutjina, etintja marnakunya ngerra. Era ntjirrkerritjina. Kurunga etna etintja ntjirrka nhanha erinha, etintja ntjirrka arrpunha ntjarranha turta, kotjimala uraka iwuma. ");
INSERT INTO are_vpl VALUES ("JN15_7","073_15_7","JHN","15","7","7","“Rrangkarra nukalela kuta nitjika. Rrangkarra turta angkatja nukanhaka kuta ilpangkitjika. Kurunga rrangkarra nukurna ingkamanga, atha rrangkarranha kala wutjina. ");
INSERT INTO are_vpl VALUES ("JN15_8","073_15_8","JHN","15","8","8","Marna kngarra lhalhelamala rrangkarra arrpunha ntjarranha ntelitjina rrangkarra kurtungurla nukanha namanga. Rrangkarra turta etnanha ntelitjina Kaarta era makalaria namanga. ");
INSERT INTO are_vpl VALUES ("JN15_9","073_15_9","JHN","15","9","9","Yinga kunha rrakangkarra kangkaka, Kaarta erala nuka kangkakala ngerra. Itja nukanga ntjumerritjika. ");
INSERT INTO are_vpl VALUES ("JN15_10","073_15_10","JHN","15","10","10","Kaarta era nuka kuta kangkama yinga turnintja ekuranhaka kangkwerramanga. Lakinha ngerra yinga rrakangkarra turta kuta kangkitjina, rrangkarra turnintja nukanhaka kangkwerramanga. ");
INSERT INTO are_vpl VALUES ("JN15_11","073_15_11","JHN","15","11","11","“Atha rrangkarranha nhanha ingkarraka alpmelaka, rrangkarra arrkana inthorra nitjinanga, yingala arrkana inthorra namanga ngerra. ");
INSERT INTO are_vpl VALUES ("JN15_12","073_15_12","JHN","15","12","12","Atha rrangkarranha turnama, rrangkarra urlarrakurlarra kangkintja ntelalhitjika, yingala rrakangkarra kangkintja ntelalhakala ngerra. ");
INSERT INTO are_vpl VALUES ("JN15_13","073_15_13","JHN","15","13","13","Relha paka relha arrpunhakakwia ilumanga, relha era kala ntelalhama, era relha arrpunha ekura kngarra inthorra kangkamanga. ");
INSERT INTO are_vpl VALUES ("JN15_14","073_15_14","JHN","15","14","14","Rrangkarra turnintja nukanhaka kangkwerramanga, rrangkarra kala tjina nukanha nama. ");
INSERT INTO are_vpl VALUES ("JN15_15","073_15_15","JHN","15","15","15","Atha itja wotha rrangkarranha ilama rrangkarra urrkapunhapunha nukanha namanga. Itornkala kunha itja urrkapunhapunha ekuranha yia ingkarraka alpmelama. Atha pula rrangkarranha tjinatitjala anparnama. Atha kunha rrangkarranha yia ingkarraka alpmelaka, athala Kaartanga wukala. ");
INSERT INTO are_vpl VALUES ("JN15_16","073_15_16","JHN","15","16","16","“Itja rrangkarrakimparra nuka antja naka. Yingatitja rrakangkarra antja naka. Athantama rrangkarranha urraraka, marna kngarra lhalhelitjika, marna nhanga etnala itja yirritjina. Kurunga rrangkarra Kaarta ekururna ingkamanga rretnya nukanhala, era rrangkarranha kala wutjina. ");
INSERT INTO are_vpl VALUES ("JN15_17","073_15_17","JHN","15","17","17","Atha rrangkarranha turnama, rrangkarra urlarrakurlarra kangkintja ntelalhitjika.” ");
INSERT INTO are_vpl VALUES ("JN15_18","073_15_18","JHN","15","18","18","“Thunga relha alharinya ntjarra rrakangkarra yirrkngerrama. Ilpangkai etna nukakimparra yirrkngerrakala. ");
INSERT INTO are_vpl VALUES ("JN15_19","073_15_19","JHN","15","19","19","Rrangkarra paka tjina etnaka namanga, etna kala rrakangkarra kangkamara. Rrangkarra pula itja tjina etnaka nama, atha rrangkarranha urrarakalanga tjina nuka nitjika. Lakinhanga etna rrakangkarra yirrkngerrama. ");
INSERT INTO are_vpl VALUES ("JN15_20","073_15_20","JHN","15","20","20","Rrangkarra ilpangkamama? Atha nhanga rrangkarranha ilaka, ‘Urrkapunhapunha era itja itornka ekuranhanga kngarralkura nama.’ Etna paka yinganha tutjika lurnamanga, etna kala rrangkarranha tutjika lurnitjinantema. Etna paka nuka kangkwerramanga, etna rrakangkarra kangkwerritjinantema. ");
INSERT INTO are_vpl VALUES ("JN15_21","073_15_21","JHN","15","21","21","“Rrangkarra tjina nukanha namanga, etna rrakangkarra ntelalhitjina, etnala nuka ntelalhakala ngerra. Etna rrakangkarra lakinha ntelalhitjina, etna ekura kotna namanga warta, erala yinganha yairnakala. ");
INSERT INTO are_vpl VALUES ("JN15_22","073_15_22","JHN","15","22","22","Yinga paka itja pitjikalanga, etnakurna angkakalanga turta, etna itja ilkarrtja namara. Lyarta pula etna ilkarrtja nama. ");
INSERT INTO are_vpl VALUES ("JN15_23","073_15_23","JHN","15","23","23","“Relha erala nuka yirrkngerrama, erataka Kaarta nukanhaka turta yirrkngerrama. ");
INSERT INTO are_vpl VALUES ("JN15_24","073_15_24","JHN","15","24","24","Arai, atha tjatjikarta kngarralkura urrkapuka relha arrpunhangatjina. Relha etna turta nhanha araka. Lakinhanga etna ilkarrtja nama. Etna turta nhanha arakalangatanya, etna nuka, Kaarta nukanhaka turta yirrknga kuta nama. ");
INSERT INTO are_vpl VALUES ("JN15_25","073_15_25","JHN","15","25","25","Lakinha Altjirraka Angkatja Imankinya nhanha nthurrperrakantama, ‘Etna nuka palkala wara yirrkngerraka.’ ");
INSERT INTO are_vpl VALUES ("JN15_26","073_15_26","JHN","15","26","26","“Atha Enka erinha rrakangkarrurna yairnitjina. Era rrakangkarra tangitjala nitjina. Enka nhanha itja orrtjerrama. Era Kaartanga pitjima. Era rrangkarranha nukiperra arratja inthorra ilitjina. ");
INSERT INTO are_vpl VALUES ("JN15_27","073_15_27","JHN","15","27","27","Rrangkarra turtantama relha ntjarranha nukiperra ilitjika, rrangkarra nukalela kuta nakalanga. ");
INSERT INTO are_vpl VALUES ("JN16_1","073_16_1","JHN","16","1","1","“Athataka rrangkarranha nhanha alpmelaka, rrangkarra nukanga mpakalhakitja. ");
INSERT INTO are_vpl VALUES ("JN16_2","073_16_2","JHN","16","2","2","Arai, etna rrangkarranha synagogue-anga unputjina. Inguntha wara arrpunha ntjarrala turta etarlaritjina etna kula Altjirraka kangkwerramanga, etna rrangkarranha errilknga tumanga. ");
INSERT INTO are_vpl VALUES ("JN16_3","073_16_3","JHN","16","3","3","Etnataka rrangkarranha errilknga tutjina turta, etna Kaartaka, nuka turta kotna nakalanga. ");
INSERT INTO are_vpl VALUES ("JN16_4","073_16_4","JHN","16","4","4","Atha rrangkarranha nhanha mparrama ilama. Anma lakinherramalanga, rrangkarra ilpangkitjinanga atha rrangkarranha ilakala. Atha rrangkarranha nhanha itjarrka alpmelaka, yinga rrakangkarralela namanga warta.” ");
INSERT INTO are_vpl VALUES ("JN16_5","073_16_5","JHN","16","5","5","“Yinga pula kala ekururnantama alputjina, erala yinganha alhurna yairnakala. Rrangkarra pula yinganha itjala pmarrama, ‘Nthanhurnama unta lhitjina?’ ");
INSERT INTO are_vpl VALUES ("JN16_6","073_16_6","JHN","16","6","6","Yinga pula alputjika angkakalanga, rrangkarra ltarrpala wulhama. ");
INSERT INTO are_vpl VALUES ("JN16_7","073_16_7","JHN","16","7","7","Atha pula rrangkarranha nhanha arratja inthorra ilama. Nhanhataka rrakangkarra marra nama yinga alpumanga. Arai, yinga paka itja alpumanga, Enka era itja pitjitjina rrakangkarra tangitjala nitjika. Yinga pula alpumanga, atha erinha rrakangkarrurna yairnitjina. ");
INSERT INTO are_vpl VALUES ("JN16_8","073_16_8","JHN","16","8","8","“Enka era pitjimalanga, era relha alharinya ntjarranha ilitjina, etna korna ntelalhamanga. Era turta etnanha ilitjina, yinga arratja namanga. Era turta etnanha ilitjina, atha relha alharinya ntjarraka itornka kala pmakwinakala. ");
INSERT INTO are_vpl VALUES ("JN16_9","073_16_9","JHN","16","9","9","Enka era etnanha ilitjina etna korna ntelalhamanga, etna yinganha itja tnakamanga. ");
INSERT INTO are_vpl VALUES ("JN16_10","073_16_10","JHN","16","10","10","Enka era etnanha ilitjina yinga arratja namanga, yinga Kaarturna alpumanga warta, rrangkarra turta yinganha yarna wotha aramanga. ");
INSERT INTO are_vpl VALUES ("JN16_11","073_16_11","JHN","16","11","11","Enka era etnanha ilitjina atha relha alharinya ntjarraka itornka kala pmakwinakala, Altjirrala erinha kala imilakalanga. ");
INSERT INTO are_vpl VALUES ("JN16_12","073_16_12","JHN","16","12","12","“Angkatja arrpunha nuka intamantema rrangkarranha ilitjika. Atha pula rrangkarranha angkatja etnanha lyarta itja ilama, rrangkarra etnanha yarna warta arratja lhangkaramanga. ");
INSERT INTO are_vpl VALUES ("JN16_13","073_16_13","JHN","16","13","13","Enka era itja orrtjerrama. Era pitjimalanga, era rrangkarranha angkatja nukanha ilitjina. Angkatja nhanha etna nthurrpa nama. Arai, Enka era itja rrangkarranha angkatja ekuranha ilitjina. Angkatja lenhanta pula erala nukanga wukala. Era turta rrangkarranha ilitjina nhanga anmala nitjinala. ");
INSERT INTO are_vpl VALUES ("JN16_14","073_16_14","JHN","16","14","14","Enka nhanha era turta rrangkarranha ntelitjina yinga makalaria namanga, rrangkarranha angkatja nukanha ilamala. ");
INSERT INTO are_vpl VALUES ("JN16_15","073_16_15","JHN","16","15","15","Nhanga Kaartaka angkatja ingkarraka kunha angkatja nukanha turta nama. Lakinhanga atha nhanga rrangkarranha ilaka, ‘Enka era rrangkarranha angkatja nukanha ilitjina.’” ");
INSERT INTO are_vpl VALUES ("JN16_16","073_16_16","JHN","16","16","16","“Arlta urrputjiperra rrangkarra yinganha itja wotha aritjina. Kurunga arlta urrputjiperra rrangkarra yinganha wotha aritjina.” ");
INSERT INTO are_vpl VALUES ("JN16_17","073_16_17","JHN","16","17","17","Nhanha wumala kurtungurla etna lakinha pmarrarraka, “Iwunhama era nurnanha nhanha ilama? ‘Arlta urrputjiperra rrangkarra yinganha itja wotha aritjina. Kurunga arlta urrputjiperra rrangkarra yinganha wotha aritjina.’ Nhanha turta, ‘Yinga nhanga Kaarturna alputjinanga warta.’ ");
INSERT INTO are_vpl VALUES ("JN16_18","073_16_18","JHN","16","18","18","Etnantama kuta pmarrarraka, ‘Iwunhama arlta urrputja nhanha etna?’ Nurna nhanha itja lhangkarama.” ");
INSERT INTO are_vpl VALUES ("JN16_19","073_16_19","JHN","16","19","19","Jesuanha kaltja naka etna erinha pmarritjika antja namanga. Lakinhanga era etnanha ilaka, “Rrangkarra kunha pmarrarrama angkatja nhanga yingala angkakaliperra, ‘Arlta urrputjiperra rrangkarra yinganha itja wotha aritjina. Kurunga arlta urrputjiperra rrangkarra yinganha wotha aritjina.’ ");
INSERT INTO are_vpl VALUES ("JN16_20","073_16_20","JHN","16","20","20","Atha rrangkarranha nhanha nthurrpa inthorra ilama. Rrangkarra itnitjina, nthorrkngerritjina turta, kanha relha alharinya ntjarra kangkitjinala. Rrangkarra nthurrpa ltarrpa nitjina. Altjirrala pula rrangkarranha wotha arrkanilitjina. ");
INSERT INTO are_vpl VALUES ("JN16_21","073_16_21","JHN","16","21","21","“Arai, katjia intitjikerramalanga, arrkutja era ilkaartantjima. Anma, katjia ekuranha kala intamangantama, era ilkaarta ekuranhaka kngwerrama. Era arrkana turta nama, ekura katjia intamanga warta. ");
INSERT INTO are_vpl VALUES ("JN16_22","073_16_22","JHN","16","22","22","Lakinha ngerra rrangkarra lyarta ltarrpa nama. Anma pula atha rrangkarranha wotha aritjina. Kurunga rrangkarra arrkana nitjina, arrpunhala turta itja inthorra arrkana rrakangkarranha urltakitjina. ");
INSERT INTO are_vpl VALUES ("JN16_23","073_16_23","JHN","16","23","23","Arlta lenha ekurala rrangkarra yinganha itja wotha pmarritjina. Atha rrangkarranha nthurrpa inthorra ilama. Rrangkarra paka Kaarturna ingkamanga, era kala rrangkarranha wutjina, rrangkarra rretnya nukanhala ingkamanga. ");
INSERT INTO are_vpl VALUES ("JN16_24","073_16_24","JHN","16","24","24","Lyartalpula rrangkarra itja Kaarturna ingkaka rretnya nukanhala. Kala ekururna ingkai, kurunga era rrangkarranha kala wutjina. Rrangkarra turtantama arrkana inthorra nitjina. ");
INSERT INTO are_vpl VALUES ("JN16_25","073_16_25","JHN","16","25","25","“Yinga kunha rrakangkarrurna Kaartiperra angkaka, rrangkarranha yia ngerra ilamala. Anma pula atha rrangkarranha itja wotha Kaartiperra yiala ngerra alpmelitjina, alkngatharra pula. ");
INSERT INTO are_vpl VALUES ("JN16_26","073_16_26","JHN","16","26","26","Arlta lenha ekurala rrangkarra Kaarturna ingkitjina, rretnya nukanhala. Nukathaka turta itja nitjina ekururna ingkitjika, rrakangkarrakwia. ");
INSERT INTO are_vpl VALUES ("JN16_27","073_16_27","JHN","16","27","27","Kaarta erarrpa warta rrakangkarra kangkamanga. Arai, era rrakangkarra kangkama, rrangkarra nuka kangkakalanga. Era turta rrakangkarra kangkama, rrangkarra yinganha tnakakalanga, atha rrangkarranha ilamalanga yinga ekuranga pitjikala. ");
INSERT INTO are_vpl VALUES ("JN16_28","073_16_28","JHN","16","28","28","Yinga nhanga Kaartangatjina alha nhanhurna pitjika. Lyarta atha alha nhanha kala impurlalhitjinantama, yinga turta Kaarturna alputjina.” ");
INSERT INTO are_vpl VALUES ("JN16_29","073_16_29","JHN","16","29","29","Kurtungurla etnantama erinha ilaka, “Unta kala alkngatharrantama angkama. Unta itja wotha nurnanha yiala ngerra ilama. ");
INSERT INTO are_vpl VALUES ("JN16_30","073_16_30","JHN","16","30","30","Arai, nurna nganha nhanga pmarritjika antja naka. Unta pula nurnanha nhanha ingkarraka kala alpmelaka, nurna nganha pmarritjikerramangantema. Nurnakantama angkatja arrpunha itja intama nganha pmarritjika. Lakinhanga nurna nganha tnakama, unta angkamalanga unta Altjirranga pitjikala.” ");
INSERT INTO are_vpl VALUES ("JN16_31","073_16_31","JHN","16","31","31","Jesuala etnanha ilaka, “Nthurrpama rrangkarra yinganha tnakama? ");
INSERT INTO are_vpl VALUES ("JN16_32","073_16_32","JHN","16","32","32","Arai, inguntha wara rrangkarra ingkarraka nukanga tira arrtjanitjina, nyintaminyinta pmara ekuranhurna. Rrangkarrantama yinganha nyintarinya impurlalhitjina. Yinga pula itja nyintarinya nitjina, Kaarta era warta nukalela namanga. ");
INSERT INTO are_vpl VALUES ("JN16_33","073_16_33","JHN","16","33","33","Atha rrangkarranha nhanha alpmelaka, rrangkarra nukanga arrkngala arrkana kuta nitjinanga. Relha alharinya ntjarrala rrangkarranha rrukunthakunthilitjina. Rrangkarra pula tnoatnoa nitjika, atha relha alharinya etnanha kala pmakwinakalanga.” ");
INSERT INTO are_vpl VALUES ("JN17_1","073_17_1","JHN","17","1","1","Kurtungurla ntjarrurna angkamaliperra, Jesuala alkirurnathakantama inaraka. Erantama Altjirrurna ingkaka. “Kaartai, lyarta nukathaka kala nama nyingalauwutjika. Untantama relha ingkarrakanha ntelai 'Lira ungkwanganha makalaria namanga. Kurunga 'Lira ungkwanganhala turta relha ingkarrakanha ntelitjina unta makalaria namanga. ");
INSERT INTO are_vpl VALUES ("JN17_2","073_17_2","JHN","17","2","2","Unta kunha 'Lira ungkwanganha ekarltilaka relha ingkarrakaka tjitjarta nitjika. Era turtantama relha untala urrarakala ntjarranha ngampakala etatha tnyinitjinanga. ");
INSERT INTO are_vpl VALUES ("JN17_3","073_17_3","JHN","17","3","3","Relha etna kunha ngampakala etatha nitjina, etnala ungkwanga, Altjirra nthurrpa nyinta ekura kaltja namanga. Etnala Jesua Kristaka turta kaltja namanga, erinhala unta alhurna yairnakala. ");
INSERT INTO are_vpl VALUES ("JN17_4","073_17_4","JHN","17","4","4","Yinga kala urrkapuka untala yinganha turnakala ngerra. Lakinha atha relha ingkarrakanha ntelaka unta makalaria namanga. ");
INSERT INTO are_vpl VALUES ("JN17_5","073_17_5","JHN","17","5","5","Kaartai, untantama relha ntjarranha ntelai yinga turta makalaria kuta nentjikala. Ilaaka kunha makalaria naka, alha nhanha nitjikanhangantema. ");
INSERT INTO are_vpl VALUES ("JN17_6","073_17_6","JHN","17","6","6","“Relha alharinya ntjarranga unta relha arrpunha ntjarranha urraraka kurtungurla nuka nitjika. Relha nhanha etna ungkwanga inthorra naka. Unta pula etnanha yinganhantama nthaka, ntarntaritjika. Athantama nganha etnaka imarnaka. Etna turtantama angkatja ungkwanganhaka kuta kangkwerrama. ");
INSERT INTO are_vpl VALUES ("JN17_7","073_17_7","JHN","17","7","7","Etna kala angkatja nukanhaka kaltja. Etna turta kaltja angkatja nukanha, angkatja ungkwanganha namanga. ");
INSERT INTO are_vpl VALUES ("JN17_8","073_17_8","JHN","17","8","8","Atha etnanha angkatja ungkwanganha kaltjinthaka. Etna turta angkatja ungkwanganha tnakaka. Etna turtantama kala kaltja yinga ungkwanganga pitjikala, unta turta yinganha alhurna yairnakala. ");
INSERT INTO are_vpl VALUES ("JN17_9","073_17_9","JHN","17","9","9","Yingantama etnakakwia ungkwangurna ingkama. Itja relha alharinya ntjarrakakwia. Kurtungurla etnakakwia pula, untala yinganha nthakala ntarntaritjika. Etna kunha ungkwanga kuta nama. ");
INSERT INTO are_vpl VALUES ("JN17_10","073_17_10","JHN","17","10","10","Relha nuka ntjarra ungkwanga nama. Relha ungkwanga ntjarra turta nuka nama. Relha nhanha etna kunha relha arrpunha ntjarranha ntelaka, yinga makalaria namanga. ");
INSERT INTO are_vpl VALUES ("JN17_11","073_17_11","JHN","17","11","11","“Kaarta Alkngaltarai, yinga kala ungkwangurnantama alputjina. Yinga itja wotha alhala nitjina. Etna pula alhala kuterramala. Untarrpantama etnanha ntarntarai. Unta yinganha ntelaka unta ekarlta inthorra namanga. Unta etnanha ntarntaramanga, etna kala nyinta nitjina, ilaakala nyinta namanga ngerra. ");
INSERT INTO are_vpl VALUES ("JN17_12","073_17_12","JHN","17","12","12","Yinga etnakalela namalangantema, atha etnanha ntarntaraka, unta warta yinganha ekarltilakalanga. Atha etnanha ntarntarakalanga, itja nyinta pairlperraka. Artwa nhanganta pairlperraka, ekurathaka nakala imerritjika. Lakinha Altjirraka Angkatja Imankinya nhanga nthurrperraka. ");
INSERT INTO are_vpl VALUES ("JN17_13","073_17_13","JHN","17","13","13","“Kaartai, yinga nhanha kala ungkwangurna alputjinantama. Yinga pula nhanha kurtungurla nukanhurna angkama yinga alhala namangantema. Yinga etnakurna angkama etna arrkana inthorra nitjinanga, yingala arrkana inthorra namanga ngerra. ");
INSERT INTO are_vpl VALUES ("JN17_14","073_17_14","JHN","17","14","14","Atha etnanha angkatja ungkwanganha ilaka. Relha alharinya ntjarra pula etnaka yirrknga nama, etna itja etnakalela worla namanga. Yinga turta itja relha alharinya ntjarralela worla nama. ");
INSERT INTO are_vpl VALUES ("JN17_15","073_17_15","JHN","17","15","15","“Kaartai, yinga ungkwangurna ingkama kurtungurla nukanhaka. Unta etnanha errintjanga ntarntaritjika, itja etnanha alha nhanhanga inarlalhitjika. ");
INSERT INTO are_vpl VALUES ("JN17_16","073_17_16","JHN","17","16","16","Yinga ngerra, etna itja relha alharinya ntjarraka worla nama. ");
INSERT INTO are_vpl VALUES ("JN17_17","073_17_17","JHN","17","17","17","Angkatja ungkwanga kunha nthurrpa nama. Untantama etnanha alkngaltarilai, etnanha angkatja nthurrpa ungkwanganha kaltjinthamala. ");
INSERT INTO are_vpl VALUES ("JN17_18","073_17_18","JHN","17","18","18","Untala yinganha relha alharinya ntjarrurna yairnakala ngerra, lakinha atha etnanha turta relha alharinya ntjarrurna yairnamantema. ");
INSERT INTO are_vpl VALUES ("JN17_19","073_17_19","JHN","17","19","19","Yinga ungkwanga kuta eterramala, ungkwanganta kangkwerrama. Untantama etnanha kaltjinthai ungkwanga kuta eterritjika, ungkwanganta turta kangkwerritjika. ");
INSERT INTO are_vpl VALUES ("JN17_20","073_17_20","JHN","17","20","20","“Kaartai, yinga itja kurtungurla nhanha ntjarrakakwianta ingkama. Yinga pula kurtungurla lenha ntjarrakakwia turta ingkama, etnala yinganha anma tnakitjinala angkatja etnakanha wumala. ");
INSERT INTO are_vpl VALUES ("JN17_21","073_17_21","JHN","17","21","21","Yingantama antja etna ingkarraka nyinta nitjika, unta nukalela kuta namanga ngerra, yinga turta ungkwangalela kuta namanga ngerra. Yinga turta antja etna ilaakalela kuta nitjika. Kurunga relha alharinya ntjarrala lhangkaritjina unta yinganha alhurna yairnakala. ");
INSERT INTO are_vpl VALUES ("JN17_22","073_17_22","JHN","17","22","22","“Unta yinganha ilaka yinga makalaria namanga. Atha turta etnanha ilaka etna makalaria namanga, etna nyinta nitjinanga, ilaakala nyinta namanga ngerra. ");
INSERT INTO are_vpl VALUES ("JN17_23","073_17_23","JHN","17","23","23","Kaartai, yinga etnakalela kuta nama, unta turta nukalela kuta nama. Lakinha etna ingkarraka nyinta nitjina. Kurunga relha alharinya ntjarra kaltja nitjina unta yinganha alhurna yairnakala. Etna turta kaltja nitjina unta etnaka kangkamanga, untala nuka kangkamanga ngerra. ");
INSERT INTO are_vpl VALUES ("JN17_24","073_17_24","JHN","17","24","24","“Kaartai, unta yinganha kurtungurla nukanha ntjarranha nthaka, ntarntaritjika. Yinga antja nama etna ingkarraka nukalela nitjika, pmara yingala nitjinala, etna aritjinanga yinga makalaria namanga. Kaartai, unta kunha nuka kangkaka alha nhanha nitjikanhangantema. Imanka nhangantema untarrpa yinganha ilaka yinga makalaria namanga. ");
INSERT INTO are_vpl VALUES ("JN17_25","073_17_25","JHN","17","25","25","Kaarta tjiparra inthorrai, relha alharinya ntjarra kunha ungkwanga itja kaltja naka. Yinga pula ungkwanga kaltja naka, kurtungurla nhanha ntjarra turta kaltja unta yinganha alhurna yairnakala. ");
INSERT INTO are_vpl VALUES ("JN17_26","073_17_26","JHN","17","26","26","Atha etnanha kala ungkwangiperra kaltjinthaka, atha turta etnanha wotha kaltjinthitjinantema. Kurunga etna kangkintja ntelalhitjina, untala nuka kangkintja ntelalhakala ngerra. Yinga turtantama etnakalela kuta nitjina.” ");
INSERT INTO are_vpl VALUES ("JN18_1","073_18_1","JHN","18","1","1","Lakinha Altjirrurna ingkamaliperra, Jesuanha kurtungurla ekuranha ntjarrakarta lhaka. Kidron Urtupanga tjananhamala, etna tnukulpurna irrpunhaka. ");
INSERT INTO are_vpl VALUES ("JN18_2","073_18_2","JHN","18","2","2","Judas, erala erinha leltjaka lanthitjika nakala, era turta tnukulpa nhanhaka kaltja nakantema. Jesuanhataka tnukulpa nhanhurna lhitjata, kurtungurla ekuranha ntjarrakarta. ");
INSERT INTO are_vpl VALUES ("JN18_3","073_18_3","JHN","18","3","3","Judas-anhantama tnukulpa nhanha ekururna pitjika, Rome-arinya tjapartia ntjarrakarta, errkuntja ntjarrakarta turta. Errkuntja nhanha etnataka Priest itornka ntjarraka urrkapunhapunha naka, artwa Pharisee ntjarraka urrkapunhapunha turta. Etna Jesuaka pitjika irna alknganthakanhakarta, errauwiakarta turta. ");
INSERT INTO are_vpl VALUES ("JN18_4","073_18_4","JHN","18","4","4","Jesuanha kala kaltja naka etna erinha errkutjinala, anma errilknga tutjinalalka. Erantama etnakurna etinyerramala, etnanha pmarraka, “Ngunhakama rrangkarra yonthama?” ");
INSERT INTO are_vpl VALUES ("JN18_5","073_18_5","JHN","18","5","5","Etna erinha alpmelaka, “Jesua Nazareth-arinyakakwia.” Jesuala etnanha ilaka, “Yinga kunha era.” Judas, erala Jesuanha leltjaka lanthakala, era etnakalela nakantema. ");
INSERT INTO are_vpl VALUES ("JN18_6","073_18_6","JHN","18","6","6","Jesuala etnanha ilamalanga, era Jesua namanga, etna ingkarraka paarterraka, arnaka tnyilalhaka turta. ");
INSERT INTO are_vpl VALUES ("JN18_7","073_18_7","JHN","18","7","7","Jesualantama etnanha wotha pmarraka, “Ngunhakama rrangkarra yonthama?” Etna erinha alpmelaka, “Jesua Nazareth-arinyakakwia.” ");
INSERT INTO are_vpl VALUES ("JN18_8","073_18_8","JHN","18","8","8","Jesuala etnanha ilaka, “Atha nhanga rrangkarranha kala ilaka, yinga kunha era. Rrangkarra nuka warta yonthamanga, arrpunha nhanha ntjarranha kala impurlenai.” ");
INSERT INTO are_vpl VALUES ("JN18_9","073_18_9","JHN","18","9","9","Lakinha angkatja erala angkaka nthurrperraka. “Relha untala yinganha nthakala ntarntaritjika, etnakanga atha itja nyinta pairlpilaka.” ");
INSERT INTO are_vpl VALUES ("JN18_10","073_18_10","JHN","18","10","10","Simon Peter-aka knife tjenya intaka. Knife tjenya erinha urlpuntjimala, era High Priest-aka urrkapunhapunha tuka, ilpa akwa ekuranha inturnamala. Urrkapunhapunha ekura rretnya naka Malchus. ");
INSERT INTO are_vpl VALUES ("JN18_11","073_18_11","JHN","18","11","11","Jesuala pula Peter-anha turnaka, “Knife tjenya ungkwanganha wotha kurnai. Nukathaka kala nama nyingalauwutjika, ilutjika turta Kaartala yinganha turnakala ngerra.” ");
INSERT INTO are_vpl VALUES ("JN18_12","073_18_12","JHN","18","12","12","Kurunga Rome-arinya tjapartia ntjarraka itornkala, tjapartia ekuranha ntjarrala, relha Jew-aka urrkapunhapunha nhanga ntjarrala turta, Jesuanha errkuka, rope-ala yirnaka turta. ");
INSERT INTO are_vpl VALUES ("JN18_13","073_18_13","JHN","18","13","13","Etnantama Jesuanha Annas-urnakimparra rretjingaka. Annas erataka Caiaphas-aka ntoiya naka. Era turta year nhanha ekurala High Priest naka. ");
INSERT INTO are_vpl VALUES ("JN18_14","073_18_14","JHN","18","14","14","Caiaphas nhanha erataka relha Jew ntjarranha ilakala, “Nhanha marralkura nama artwa nyinta relha ntjarrakakwia ilutjika.” ");
INSERT INTO are_vpl VALUES ("JN18_15","073_18_15","JHN","18","15","15","Simon Peter, kurtungurla nyinta arrpunha turta, Jesuanga ingkarna pitjika. High Priest era kurtungurla arrpunha nhanha ekura kaltja naka. Kurtungurla nhanha erantama Jesualela High Priest-aka ilthurna irrpunhaka. ");
INSERT INTO are_vpl VALUES ("JN18_16","073_18_16","JHN","18","16","16","Peter-anha pula reoanga kuta, itnarlanaka, yard-anga kathala. Kurtungurla arrpunha nhanga, ekurala High Priest kaltja nakala, erantama wotha rrataka Peter-anha kwanurna kngitjitjika. Erantama marla ekururna angkaka, erala reoa erinha ntarntaramanga. Kurunga era Peter-anha yard kwanurna kngitjika. ");
INSERT INTO are_vpl VALUES ("JN18_17","073_18_17","JHN","18","17","17","Marla erantama Peter-anha ilaka, “Unta turta kunha artwa nhanhaka kurtungurla nama.” Peter-ala pula erinha alpmelaka, “Yinga itjama.” ");
INSERT INTO are_vpl VALUES ("JN18_18","073_18_18","JHN","18","18","18","Yard kwanala ura mpurlanaka, karntanga warta. Urrkapunhapunha etna, errkuntja etna turtantama, ura ekuranga arrtjilanaka. Peter era turtantama pitjimala arrtjika, wumpiilalhamala. ");
INSERT INTO are_vpl VALUES ("JN18_19","073_18_19","JHN","18","19","19","High Priest erantama Jesuanha pmarraka kurtungurla ekuranha ntjarriperra. Era turta erinha pmarraka, “Iwunhama unta relha ntjarranha kaltjinthaka?” ");
INSERT INTO are_vpl VALUES ("JN18_20","073_18_20","JHN","18","20","20","Jesuala erinha ilaka, “Atha kunha relha ntjarranha alkngatharra kaltjinthaka. Atha kutatha synagogue-ala, temple-ala turta relha ntjarranha kaltjinthaka, katha nhanga relha Jew ntjarrala worlerrama. Atha itja kuta relha ntjarranha nyilknganyilkngala paka kaltjinthaka. ");
INSERT INTO are_vpl VALUES ("JN18_21","073_18_21","JHN","18","21","21","Iwunhangantama unta yinganha pmarrama, ‘Iwunhama unta relha ntjarranha kaltjinthaka?’ Relha etnanhatitja pmarrai, etnala yinganha wukala, atha etnanha kaltjinthamanga. Etna kala angkatja nukanhaka kaltja.” ");
INSERT INTO are_vpl VALUES ("JN18_22","073_18_22","JHN","18","22","22","Errkuntja nyinta Jesuanga kuta itnaka. Jesuanhantama lakinha angkamalanga, era erinha ilkaiya tuka. “Unta itja High Priest-urna lakinha angkitjika,” era Jesuanha ilaka. ");
INSERT INTO are_vpl VALUES ("JN18_23","073_18_23","JHN","18","23","23","Jesuala pula erinha ilaka, “Yinga paka paala angkakalanga, yinganha ilai. Yinga paka arratja angkakalanga, iwunhangala unta yinganha tuka?” ");
INSERT INTO are_vpl VALUES ("JN18_24","073_18_24","JHN","18","24","24","Annas-alantama Jesuanha High Priest Caiaphas-urna yairnaka. Etna itja rope nhanga ekuranga iluka. ");
INSERT INTO are_vpl VALUES ("JN18_25","073_18_25","JHN","18","25","25","Simon Peter-anha kuta arrtjilanaka, wumpiilalhamala. Arrpunha ntjarrala turtantama erinha ilaka, “Unta kunha kurtungurla ekuranha namantema.” Yiparrarnalhamala, Peter-ala etnanha ilaka, “Yinga itjama.” ");
INSERT INTO are_vpl VALUES ("JN18_26","073_18_26","JHN","18","26","26","Kurunga High Priest-aka urrkapunhapunha nyintantama angkaka, artwa nhangaka tjina, ilpa ekuranhala Peter-ala inturnakala. “Atha pula nganha ekuralela arakala, tnukulpala.” ");
INSERT INTO are_vpl VALUES ("JN18_27","073_18_27","JHN","18","27","27","Peter-anhantama wothantema yiparrarnalhaka. Kala lukaluka orreantama angkarlpunhaka. ");
INSERT INTO are_vpl VALUES ("JN18_28","073_18_28","JHN","18","28","28","Kala arlterrakalangantama, etna Jesuanha Caiaphas-aka ilthanga rretjingaka, Rome-arinya tjitjartaka iltha kngarrurna. Etnarrpa pula itja iltha kngarra ekururna irrpuka, etna Passover tjinkarra erinha yarna ilkukitja. ");
INSERT INTO are_vpl VALUES ("JN18_29","073_18_29","JHN","18","29","29","Lakinhanga Pilate-anha etnakurna rrataka, etnanha pmarraka turta, “Iwunhangama rrangkarra artwa nhanhanha ilparnama?” ");
INSERT INTO are_vpl VALUES ("JN18_30","073_18_30","JHN","18","30","30","Etna erinha alpmelaka, “Era kunha artwa korna. Era paka artwa marra nakalanga, nurna erinha itja ungkwangurna kngitjimara.” ");
INSERT INTO are_vpl VALUES ("JN18_31","073_18_31","JHN","18","31","31","Pilate-ala etnanha ilaka, “Kala rrangkarrarrpa erinha tjiperrawurrirrai, mpaarangaranga rrakangkarranhamalkura.” Relha Jew ntjarrala pula erinha alpmelaka, “Nurnakathaka itja nama relhanha imilamala errilknga tutjika.” ");
INSERT INTO are_vpl VALUES ("JN18_32","073_18_32","JHN","18","32","32","Jesuala arrkurla nhangantema kurtungurla ekuranha ntjarranha ilakala era ntolkala ilutjinala. Lakinha Jesuaka angkatja nthurrperraka. ");
INSERT INTO are_vpl VALUES ("JN18_33","073_18_33","JHN","18","33","33","Pilate-anha wotha iltha kngarra ekuranhurna irrpunhaka. Jesuaka ntangkalhamala, era erinha pmarraka, “Nthurrpama unta relha Jew ntjarraka king?” ");
INSERT INTO are_vpl VALUES ("JN18_34","073_18_34","JHN","18","34","34","Jesuala pula erinhatitja pmarraka, “Untarrpama lakinha eterraka? Arrpunhalama nganha lakinha nukiperra alpmelaka?” ");
INSERT INTO are_vpl VALUES ("JN18_35","073_18_35","JHN","18","35","35","Pilate-ala erinha alpmelaka, “Yinga itjama relha Jew. Relha ungkwanganha ntjarrala, priest itornka ntjarrala turta, nganha nuka lanthakala. Iwunhangama etna nganha ilparnama?” ");
INSERT INTO are_vpl VALUES ("JN18_36","073_18_36","JHN","18","36","36","Jesuala erinha ilaka, “Yinga itja alha nhanhala king nama. Yinga paka alha nhanhala king nakalanga, tjapartia nukanha ntjarra nukakwia turramara. Relha Jew ntjarrala turtantama yinganha yarna ungkwanga lanthamara. Yinga pula pmara arrpunhala king nama.” ");
INSERT INTO are_vpl VALUES ("JN18_37","073_18_37","JHN","18","37","37","“Nthurrpama unta king nama?” Pilate-ala erinha pmarraka. Jesuala erinha alpmelaka, “Unta angkama yinga king namanga. Yingataka alha nhanhala katjia intaka, atha relha ingkarrakanha Altjirraka angkatja nthurrpa erinha ilitjika. Relha erala antja nama Altjirraka angkatja nthurrpa erinha wutjika, era nuka kangkwerrama.” ");
INSERT INTO are_vpl VALUES ("JN18_38","073_18_38","JHN","18","38","38","Pilate-alantama Jesuanha pmarraka, “Iwunhantama Altjirraka angkatja nthurrpa era?” Pilate-anhantama wotha iltha kngarra ekuranhanga rrataka. Erantama relha Jew ntjarranha ilaka. “Atha artwa nhanha erinha pmarraka. Era pula itja ilkarrtja nama. ");
INSERT INTO are_vpl VALUES ("JN18_39","073_18_39","JHN","18","39","39","Arai, Passover-aka arltala atha kutatha artwa jail-arinya nyintanha rrakangkarra althakalthilama. Nthakinhantama? Rrangkarra antja nama atha relha Jew ntjarraka king rrakangkarra althakalthilitjika?” ");
INSERT INTO are_vpl VALUES ("JN18_40","073_18_40","JHN","18","40","40","Etna pula ingkarraka ilkaka, “Itja erinha, Barabbas-anhatitja.” Barabbas erataka artwa nyilkngampa naka, tunhatunha turta. ");
INSERT INTO are_vpl VALUES ("JN19_1","073_19_1","JHN","19","1","1","Pilate-alantama tjapartia ekuranha ntjarra turnaka etna Jesuanha whip-ala tutjika. ");
INSERT INTO are_vpl VALUES ("JN19_2","073_19_2","JHN","19","2","2","Tjapartia ntjarralantama irna kaarntakaarnta turta mpaaraka, ilakwanga. Etna turta nhanha Jesuaka kapurtaka arrarnaka. Etna mantarra thathaka tjenya turta ekura ekarraka. ");
INSERT INTO are_vpl VALUES ("JN19_3","073_19_3","JHN","19","3","3","Kurunga ekururna etinyerramala, etna ilkarlanaka, “Wortai, relha Jew ntjarraka king.” Etna erinha ilkaiya turtantama turlanaka. ");
INSERT INTO are_vpl VALUES ("JN19_4","073_19_4","JHN","19","4","4","Pilate-anhantama wotha iltha kngarra ekuranhanga rratamala Jew ntjarrurna angkaka. “Arai, atha erinha wotha rrakangkarra imarnitjina, rrangkarra kaltja nitjinanga era nukanga urlarra itja ilkarrtja namanga.” ");
INSERT INTO are_vpl VALUES ("JN19_5","073_19_5","JHN","19","5","5","Jesuanhantama kathurna rrataka, kaarntakaarnta ilakwakarta, mantarra thathaka tjenya nhangakarta turta. Pilate-alantama etnanha ilaka, “Artwa erinha arai.” ");
INSERT INTO are_vpl VALUES ("JN19_6","073_19_6","JHN","19","6","6","Priest itornka ntjarrala, urrkapunhapunha etnakanhala turta erinha aramalanga, etna ilkaka, “Erinha ntolkaka kanthatwai! Erinha ntolkaka kanthatwai!” Pilate-ala etnanha ilaka, “Kala rrangkarrarrpa erinha ntolkaka kanthatwai. Nukanga urlarra era itja ilkarrtja nama.” ");
INSERT INTO are_vpl VALUES ("JN19_7","073_19_7","JHN","19","7","7","Relha Jew ntjarrala pula erinha ilaka, “Era ilalhaka era kula Altjirraka 'Lira namanga. Lakinha angkamala era Altjirranha arrampowuka. Mpaarangaranga nurnakanhamalkura erinha kala errilknganta tutjika.” ");
INSERT INTO are_vpl VALUES ("JN19_8","073_19_8","JHN","19","8","8","Nhanha wumala Pilate-anha kngarralkura trerraka. ");
INSERT INTO are_vpl VALUES ("JN19_9","073_19_9","JHN","19","9","9","Wotha iltha kngarra ekuranhurna irrpunhamala, era Jesuanha pmarraka, “Pmara nthanharinyama unta?” Jesuala pula erinha itja alpmelaka. ");
INSERT INTO are_vpl VALUES ("JN19_10","073_19_10","JHN","19","10","10","Pilate-alantama erinha wotha pmarraka, “Iwunhangala unta yinganha itja alpmelama? Unta itjala kaltja? Nukathaka nama nganha althakalthilitjika paka, nganha ntolkaka kanthatutjika paka.” ");
INSERT INTO are_vpl VALUES ("JN19_11","073_19_11","JHN","19","11","11","Jesuala pula erinha ilaka, “Nhanha ungkwangathaka nama, Altjirrala nganha ingkairnakalanga nhanhala tjitjarta nitjika. Relha erala yinganha ungkwanga lanthakala, era Altjirranga urlarra ilkarrtjalkura nama ungkwangangatjina.” ");
INSERT INTO are_vpl VALUES ("JN19_12","073_19_12","JHN","19","12","12","Nhanha wumala, Pilate-anha antja inthorra naka Jesuanha kala althakalthilitjika. Relha Jew ntjarra pula kuta ilkarlanaka, “Unta paka artwa nhanhanha althakalthilamanga, unta itja Caesar-aka tjina nama. Artwa erala ilalhama era kula king namanga, era kala Caesar-aka leltja nama.” ");
INSERT INTO are_vpl VALUES ("JN19_13","073_19_13","JHN","19","13","13","Nhanha wumala Pilate-ala Jesuanha wotha iltha kngarra ekuranhanga rratalhelaka. Kurunga era tjiperrawunhawunhaka chair-aka arrarnalhaka. Chair ekuranga kaarntakaarntalataka etna arna ingkarraka partala korltakala. Hebrew angkatjala etna katha nhanha erinha rretnya “Gabbatha” alpmelaka. ");
INSERT INTO are_vpl VALUES ("JN19_14","073_19_14","JHN","19","14","14","Nhanha kunha arlta era naka, ekuralala relha Jew ntjarra Passover tjinkarraka urrkaputjata. Kala ngkinyantama naka. Pilate-alantama relha Jew ntjarranha ilaka, “King rrakangkarranha arai.” ");
INSERT INTO are_vpl VALUES ("JN19_15","073_19_15","JHN","19","15","15","Etna pula ilkaka, “Erinha kngai! Erinha kngai! Erinha kala ntolkaka kanthatwai!” “Yai,” Pilate-anha angkaka, “Rrangkarra antja nama atha king rrakangkarranha ntolkaka kanthatutjika?” Priest itornka ntjarrala erinha ilaka, “Caesar nyintanta king nurnaka nama.” ");
INSERT INTO are_vpl VALUES ("JN19_16","073_19_16","JHN","19","16","16","Kurunga Pilate-ala Jesuanha etnaka lanthaka, tjapartia ntjarrala erinha ntolkaka kanthatutjika. Tjapartia etnantama Jesuanha inarlalhaka. ");
INSERT INTO are_vpl VALUES ("JN19_17","073_19_17","JHN","19","17","17","Jesua erarrpantama ntolka ekuranha “Kaalkngaka Pmara” ekururna kngaka. Hebrew angkatjala etna pmara nhanha erinha rretnya “Golgotha” alpmelama. ");
INSERT INTO are_vpl VALUES ("JN19_18","073_19_18","JHN","19","18","18","Nhanhaka tjapartia ntjarrala erinha ntolkaka kanthatuka. Etna artwa tharra arrpunha turta ntolkaka kanthatukantema, Jesuanga etapaka. Kanha Jesuanha mpopalala. ");
INSERT INTO are_vpl VALUES ("JN19_19","073_19_19","JHN","19","19","20","Pilate-alataka artwa arrpunhanha arrkurlantema ilakala era angkatja nhanha irnaka intalhelitjika, JESUA NAZARETH-ARINYA, RELHA JEW NTJARRAKA KING ERA. Angkatja erinha artwa era Hebrew angkatjala, Latin angkatjala, Greek angkatjala turta intalhelaka. Pilate-alantama tjapartia ntjarranha turnaka etna irna angkatja nhanhakarta Jesuaka ntolka kartninyaka arrarnitjika. Golgotha erataka Jerusalem-anga kathala naka, etinya wara pula. Relha Jew ntjarrantama angkatja nhanhaka read-erraka. ");
INSERT INTO are_vpl VALUES ("JN19_21","073_19_21","JHN","19","21","21","Lakinhanga priest itornka ntjarra Pilate-urna lhamala erinha ilaka, “Iwunhangala unta intalhelaka: Relha Jew ntjarraka king era? Unta intalheleikanha: ‘Era ilalhaka era kula relha Jew ntjarraka king namanga.’” ");
INSERT INTO are_vpl VALUES ("JN19_22","073_19_22","JHN","19","22","22","Pilate-ala pula etnanha ilaka, “Angkatja athala intalhelakala, nhanha atha itja wotha ekngarrpunhilama.” ");
INSERT INTO are_vpl VALUES ("JN19_23","073_19_23","JHN","19","23","23","Tjapartia 4-ala Jesuanha ntolkaka kanthatuka. Erinha kanthatumaliperra, etna mantarra ekuranha tjepakamala errarnpalhelakantama, nyintaminyintaka ungkwaltja nyinta. Mantarra coat ekuranha pula marra inthorrala naka. ");
INSERT INTO are_vpl VALUES ("JN19_24","073_19_24","JHN","19","24","24","Lakinhanga etna angkarraka, “Nurna itja coat erinha tjepakitjika, era marra inthorranga. Nurna ekura kala gamble-anterriai.” Tjapartia etnantama coat ekura gamble-erraka. Altjirraka Angkatja Imankinyantama nthurrperraka. “Etna mantarra nukanha errarnpalhelaka, mantarra coat nukanhaka turta etna gamble-erraka.” ");
INSERT INTO are_vpl VALUES ("JN19_25","073_19_25","JHN","19","25","25","Jesuaka ntolkanga etinya wara, mia ekura itnarlanaka, mia ekuranhaka tjia, Mary arrpunha Clopas-aka noa, Mary Magdalene turta. ");
INSERT INTO are_vpl VALUES ("JN19_26","073_19_26","JHN","19","26","26","Jesuala mia ekuranha araka. Era kurtungurla arrpunha nhanganha turta araka, ekurala era kngarra kangkaka. Erantama mia ekuranha ilaka, “Arrkutjai, artwa nhanhantama kala worra ungkwanga niai.” ");
INSERT INTO are_vpl VALUES ("JN19_27","073_19_27","JHN","19","27","27","Kurtungurla erinhantama era ilaka, “Artwai, arrkutja nhanhantama kala mia ungkwanga niai.” Kurtungurla erantama arrkutja erinha iltha ekuranhurna kngetnaka, erinha mia ekuranha ngerra ntarntaraka turta. ");
INSERT INTO are_vpl VALUES ("JN19_28","073_19_28","JHN","19","28","28","Jesuanha kaltja naka, urrkapuntja nhanga Kaarta ekuranhalala erinha turnakala, era urrkapuntja nhanha kala mangkilakalantama. Erantama angkaka, “Yinga angkathala nama.” Lakinha Altjirraka Angkatja Imankinya nhanha nthurrperraka. ");
INSERT INTO are_vpl VALUES ("JN19_29","073_19_29","JHN","19","29","29","Wine kornakorna lenhala intaka, tjampitala. Etnantama irna alkumpa wine ekura thankuka. Kurunga alkumpa erinha irna tjenyaka arrarnamala, etna erinha ntjutjika nthaka. ");
INSERT INTO are_vpl VALUES ("JN19_30","073_19_30","JHN","19","30","30","Wine erinha ntjumala, Jesuanha angkaka, “Atha kala urrkapuntja nukanha mangkilakantama.” Kurunga kapurta kwaninyerramala, era iluka. ");
INSERT INTO are_vpl VALUES ("JN19_31","073_19_31","JHN","19","31","31","Nhanha kala arlta era naka, ekurala relha Jew ntjarrakathaka naka, Passover tjinkarraka urrkaputjika. Relha Jew etnantama ilarraka, “Inguntha Sabbath arlta nitjina. Nhanha turta itja arratja nama artwa etnaka mpurrka Sabbath arltala ntolkala kuta ilparanitjika.” Lakinhanga relha Jew ntjarrala Pilate-anha ilaka, “Artwa nhanga ntjarraka tjorra urltakai. Mpurrka etnakanha turta ntolkanga tnanpulhelai.” Pilate-anha etnaka kangkwerraka. ");
INSERT INTO are_vpl VALUES ("JN19_32","073_19_32","JHN","19","32","32","Kurunga tjapartia etnantama artwa arrpunha nhanga tharraka tjorra urltakaka. ");
INSERT INTO are_vpl VALUES ("JN19_33","073_19_33","JHN","19","33","33","Kurunga Jesuwurnantama pitjimala, etna araka era kala ilukala. Lakinhanga etna tjorra ekuranha itjala urltakaka. ");
INSERT INTO are_vpl VALUES ("JN19_34","073_19_34","JHN","19","34","34","Tjapartia nyintala pula tjarta ekuranhala Jesuaka ulta thanthaka. Kala alhwa kwatja turtantama thalalhaka. ");
INSERT INTO are_vpl VALUES ("JN19_35","073_19_35","JHN","19","35","35","Artwa nyintala nhanha araka. Artwa erantama yia nhanha arrpunha ntjarranha ilaka. Yia nhanha nthurrpa nama. Artwa nhanha kaltja yia era nthurrpa namanga. Era turta nhanha rrangkarranha ilama, rrangkarra turta Jesuanha tnakitjinanga. ");
INSERT INTO are_vpl VALUES ("JN19_36","073_19_36","JHN","19","36","36","Altjirraka Angkatja Imankinyala ilama, “Etna itja ngkwarna nyinta ekuranha urltakitjina.” Angkatja nhanha nthurrperraka. ");
INSERT INTO are_vpl VALUES ("JN19_37","073_19_37","JHN","19","37","37","Altjirraka Angkatja Imankinya arrpunhala ilama, “Relha ntjarrala erinha ararlanitjina, erinhala thanthakala.” Angkatja nhanha turta nthurrperraka. ");
INSERT INTO are_vpl VALUES ("JN19_38","073_19_38","JHN","19","38","38","Joseph, pmara Arimathea-arinya, era Jesuaka kurtungurla nakantema. Era pula itja arrkurla ilalhakala era kurtungurla ekuranha namanga, relha Jew ntjarranga trerramala. Erantama Pilate-aka enkaka, Jesuaka mpurrkaka. Pilate-ala erinha kala impurlarrarnaka, Jesuaka mpurrka initjika. Erantama Jesuaka mpurrka inaka. ");
INSERT INTO are_vpl VALUES ("JN19_39","073_19_39","JHN","19","39","39","Nicodemus, erala arrkurla nhanga Jesuurna ingula pitjikala, era turta Joseph-alela pitjika. Era ntira unpa marra kngarrakarta pitjika. ");
INSERT INTO are_vpl VALUES ("JN19_40","073_19_40","JHN","19","40","40","Joseph eratharrantama Jesuaka mpurrka ntira unpa marrakartala parnaka, mantarra tjulkurala turta ilinyiwuka. Nhanha relha Jew ntjarraka mpaarangaranga naka. ");
INSERT INTO are_vpl VALUES ("JN19_41","073_19_41","JHN","19","41","41","Katha nhanga Jesuala ilukala, ekuranga etinya wara tnukulpa naka. Tnukulpa ekurala turta wolknga intia lyartinya naka. Wolknga nhanhala relha errilknga arrpunha itja paka intakala. ");
INSERT INTO are_vpl VALUES ("JN19_42","073_19_42","JHN","19","42","42","Wolknga nhanha era etinya namanga, kala ingkwa Sabbath arlta turta namanga, etna Jesuanha wolknga nhanhaka arrarnaka. ");
INSERT INTO are_vpl VALUES ("JN20_1","073_20_1","JHN","20","1","1","Sunday ingutnhala inthorra, nhanga arlterritjikanhangantema, Mary Magdalene-anha Jesuaka wolkngurna lhaka. Era aritjalhaka parta erinha wolknganga ankartiwukala. ");
INSERT INTO are_vpl VALUES ("JN20_2","073_20_2","JHN","20","2","2","Erantama Simon Peter-urna arrtjanaka, kurtungurla arrpunha nhangurna turta, ekurala Jesuanha kangkakala. Erantama erinhatharra ilaka, “Arai, etna kunha Ingkartaka mpurrka wolknganga kngaka. Nurna turta itja kaltja, pmara ekura etnala erinha arrarnakala.” ");
INSERT INTO are_vpl VALUES ("JN20_3","073_20_3","JHN","20","3","3","Peter tharrantama wolkngurna arrtjanaka. ");
INSERT INTO are_vpl VALUES ("JN20_4","073_20_4","JHN","20","4","4","Kurtungurla arrpunha nhanga pula parrpalkurala arrtjanaka. Erantama Peter-anga arrkurlerraka. Erakimparra turtantama wolkngaka erritjalhaka. ");
INSERT INTO are_vpl VALUES ("JN20_5","073_20_5","JHN","20","5","5","Twakalhamala, era wolknga kwana tjilaraka. Era mantarra tjulkura etnanha intamanga araka. Era pula itja wolkngurna irrpunhaka. ");
INSERT INTO are_vpl VALUES ("JN20_6","073_20_6","JHN","20","6","6","Kurunga Peter-anha turtantama wolkngaka erritjalhaka. Era kala wolkngurna irrpunhakala, mantarra tjulkura etnanha turta intamanga araka. ");
INSERT INTO are_vpl VALUES ("JN20_7","073_20_7","JHN","20","7","7","Mantarra arrpunha kapurtakanha, era araka tweta intamanga, arrpunhala erinha ilinyatukala. ");
INSERT INTO are_vpl VALUES ("JN20_8","073_20_8","JHN","20","8","8","Kurtungurla arrpunha nhanga turtantama wolknga ekururna irrpunhaka. Era araka wolknga era urlta namanga. ");
INSERT INTO are_vpl VALUES ("JN20_9","073_20_9","JHN","20","9","9","Arai, kurtungurla ntjarrala itjantema lhangkaraka Altjirraka Angkatja Imankinyala ilakala Jesuakathaka namanga errilknga ntjarranga etatha kamerritjika. ");
INSERT INTO are_vpl VALUES ("JN20_10","073_20_10","JHN","20","10","10","Kurtungurla eratharrantama kurtungurla arrpunha ntjarrurna alpurraka. ");
INSERT INTO are_vpl VALUES ("JN20_11","073_20_11","JHN","20","11","11","Mary-anha pula wolknganga kathala itnarlanaka, era turta itnirlanaka. Itnirlanamalantema, era twakalhamala wolknga kwana tjilaraka. ");
INSERT INTO are_vpl VALUES ("JN20_12","073_20_12","JHN","20","12","12","Erantama angel tharra araka, mantarra tjulkurakarta. Nyinta katha ekurala narlanaka, Jesuaka kapurtala intakala. Kanha arrpunha narlanaka Jesuaka ingkala intakala. ");
INSERT INTO are_vpl VALUES ("JN20_13","073_20_13","JHN","20","13","13","Eratharrantama erinha pmarraka, “Arrkutjai, iwunhanga unta itnima?” Era erinhatharra alpmelaka, “Etna kunha Ingkarta nukanhaka mpurrka kngaka. Yinga turta itja pmara ekura kaltja, pmara nhanga etnala mpurrka erinha arrarnakala.” ");
INSERT INTO are_vpl VALUES ("JN20_14","073_20_14","JHN","20","14","14","Lakinha angkamala, era ilkngaralhaka. Erantama Jesuanha itnamanga araka. Era pula itja kaltja naka artwa era Jesua namanga. ");
INSERT INTO are_vpl VALUES ("JN20_15","073_20_15","JHN","20","15","15","Jesualantama erinha pmarraka, “Arrkutjai, iwunhangama unta itnima? Ngunhakama unta yonthama?” Mary era etarlaraka Jesuanha kula tnukulpaka ntarntarintja era namanga. Erantama erinha ilaka, “Itornkai, unta paka mpurrka ekuranha katha arrpunhaka arrarnakalanga, yinganha ilai, atha erinha inarlalhitjinanga.” ");
INSERT INTO are_vpl VALUES ("JN20_16","073_20_16","JHN","20","16","16","Jesuanhantama ekururna angkaka, “Mary-ai.” Mary-anhantama ekuranga urlarra itnamala Hebrew angkatjala angkaka, “Rabboni,” nhanhatitja “Kaltjinthanhinthanhai.” ");
INSERT INTO are_vpl VALUES ("JN20_17","073_20_17","JHN","20","17","17","Jesualantama erinha ilaka, “Unta yinganha itja anputjika. Yingataka itjantema Kaarturna alpukala. Unta pula tjia nukanha ntjarrurna alpai, etnanha ilai turta, Yinga Kaarta nukanhurna alputjina, Kaarta rrakangkarranhurna turta. Altjirra nukanhurna, Altjirra rrakangkarranhurna turta.” ");
INSERT INTO are_vpl VALUES ("JN20_18","073_20_18","JHN","20","18","18","Kurunga Mary Magdalene-anha kurtungurla ntjarrurna alpuka, etnanha ilaka turta, “Atha Ingkartanha arakau.” Kurunga era etnanha Jesuaka angkatja turta alpmelaka. ");
INSERT INTO are_vpl VALUES ("JN20_19","073_20_19","JHN","20","19","19","Sunday ngurralantama, nhanga relha Jew ntjarranga trerramala, kurtungurla etna iltha nyintala naka, reoa ingkarraka marntilakala. Jesuanhantama etnakanga mpopala itnatjalhaka. Era etnanha ilaka, “Altjirranha rrakangkarra rilhera ntelalhama.” ");
INSERT INTO are_vpl VALUES ("JN20_20","073_20_20","JHN","20","20","20","Lakinha angkamaliperra, era etnanha iltja ekuranha, ulta ekuranha turta ntelaka. Ingkarta erinha aramala, kurtungurla etna kangkaka inthorra. ");
INSERT INTO are_vpl VALUES ("JN20_21","073_20_21","JHN","20","21","21","Jesuala etnanha wothantema ilaka, “Altjirranha rrakangkarra rilhera ntelalhama. Kaarta erala yinganha relha alharinya ntjarrurna yairnakala ngerra, atha rrangkarranha turta etnakurna yairnama.” ");
INSERT INTO are_vpl VALUES ("JN20_22","073_20_22","JHN","20","22","22","Kurunga era etnanha poiyilamala ilaka, “Enka Alkngaltara era kala rrakangkarralela namantama. ");
INSERT INTO are_vpl VALUES ("JN20_23","073_20_23","JHN","20","23","23","Rrangkarra relhaka korna iwumanga, Altjirrala turta korna etnakanha iwuma. Rrangkarra paka relhaka korna itja iwumanga, Altjirrala turta korna etnakanha itja iwuma.” ");
INSERT INTO are_vpl VALUES ("JN20_24","073_20_24","JHN","20","24","24","Thomas, 12 etnakanga nyinta, rretnya arrpunha ekuranha Didymus, era itja kurtungurla arrpunha ntjarralela naka, nhanga Jesuanha etnaka ntelalhamanga. ");
INSERT INTO are_vpl VALUES ("JN20_25","073_20_25","JHN","20","25","25","Anmantama etna erinha ilaka, “Nurna Ingkartanha arakau.” Era pula etnanha ilaka, “Atha nail imparlknga etnanha aramanganta, atha turta imparlknga etnanha iltjala mpaaramanganta, atha turta iltja nukanha ulta ekuranhaka kurnamanganta, atha tnakitjina era errilknga ntjarranga kamerrakala.” ");
INSERT INTO are_vpl VALUES ("JN20_26","073_20_26","JHN","20","26","26","Kala Sunday ngurrangurra arrpunhalantama, kurtungurla etna wotha katha nyinta ekurala naka. Thomas era turtantama etnakalela nakantema. Etna kwanala narlanaka, reoa ingkarraka marntilakala. Jesuanhantama wotha etnakanga mpopala itnatjalhaka. Era etnanha ilaka, “Altjirranha rrakangkarra rilhera ntelalhama.” ");
INSERT INTO are_vpl VALUES ("JN20_27","073_20_27","JHN","20","27","27","Erantama Thomas-anha ilaka, “Iltjakantja ungkwanganhala iltja nukanha mpaarai. Iltjakantja ungkwanganhala turta ulta nukanha mpaarai. Untantama yinganha kuta ilpoiwutjala nai. Yinganha kala tnakantai.” ");
INSERT INTO are_vpl VALUES ("JN20_28","073_20_28","JHN","20","28","28","Thomas-alantama erinha alpmelaka, “Unta Ingkarta nuka nama, Altjirra nuka turta.” ");
INSERT INTO are_vpl VALUES ("JN20_29","073_20_29","JHN","20","29","29","Jesualantama erinha ilaka, “Unta kunha yinganha tnakaka, unta yinganha arakalanga. Arai, relha etnala yinganha tnakama, etna yinganha itja arakalangatanya, etna arrkana inthorra nama.” ");
INSERT INTO are_vpl VALUES ("JN20_30","073_20_30","JHN","20","30","30","Jesuala tjatjikarta ntjarra arrpunha turta urrkapuka, kurtungurla ekuranha ntjarranga alkngatharra. Atha pula etnanha itja pepa nhanhaka intalhelakala. ");
INSERT INTO are_vpl VALUES ("JN20_31","073_20_31","JHN","20","31","31","Nhanha ntjarra pula atha intalhelakala, rrangkarra tnakitjinanga Jesuanha Krista era namanga, Altjirraka 'Lira. Rrangkarra turta ngampakala etatha nitjinanga erinha tnakamala. ");
INSERT INTO are_vpl VALUES ("JN21_1","073_21_1","JHN","21","1","1","Anma Jesuanha wotha kurtungurla ekuranha ntjarraka ntelalhaka, Tiberias Ntjangala. Nhanga lakinha. ");
INSERT INTO are_vpl VALUES ("JN21_2","073_21_2","JHN","21","2","2","Simon Peter, Thomas (erinhala etna Didymus ilitjata), Nathanael, Cana town-arinya. (Cana town erataka pmara Galilee-ala naka.) Zebedee-aka 'lira tharra, kurtungurla tharra arrpunha turta porta narlanaka. ");
INSERT INTO are_vpl VALUES ("JN21_3","073_21_3","JHN","21","3","3","Simon Peter-alantama etnanha ilaka, “Yinga lhama irrpannga errkutjika.” Arrpunha ntjarrala erinha ilaka, “Nurna turta ungkwangalela lhitjinantema.” Etnantama boat-aka ntjimala irrpannga errkutjika lhaka. Etnantama ingwa ntjapara urrkapuka. Etna pula itja irrpannga nyinta paka errkuka. ");
INSERT INTO are_vpl VALUES ("JN21_4","073_21_4","JHN","21","4","4","Lirnnga kala rratakalangantama, Jesuanha ankerrala itnaka. Kurtungurla etna pula erinha itja lhangkaraka. ");
INSERT INTO are_vpl VALUES ("JN21_5","073_21_5","JHN","21","5","5","Jesuanhantama etnaka ilkaka, “Tjina ntjarrai, rrangkarra paka irrpannga errkukama?” Etna erinha alpmelaka, “Itjau.” ");
INSERT INTO are_vpl VALUES ("JN21_6","073_21_6","JHN","21","6","6","Jesualantama etnanha ilaka, “Boat-anga akwampinyaka net rrakangkarra kwatjaka iwurrirrai. Rrangkarra kala irrpannga errkutjinantama.” Kangkwerramala etna net erinha kwatjaka iwuka. Yarnantama etna net erinha wotha boat-urna tjarrinaka, irrpannga ntjarra inthorranga. ");
INSERT INTO are_vpl VALUES ("JN21_7","073_21_7","JHN","21","7","7","Kurtungurla arrpunha nhangantama, ekurala Jesuanha kangkaka, era Peter-anha ilaka, “Ingkartanha yai.” Nhanha wumala, Peter-anha mantarra tjenya ekuranhaka wotha ekarralhaka, kwatjaka turta irrpuka. ");
INSERT INTO are_vpl VALUES ("JN21_8","073_21_8","JHN","21","8","8","Kurtungurla arrpunha ntjarra pula boat-alala kuta pitjika, net irrpannga ntjarrakarta tjarrinamala. Etna itja ankerranga ilanga naka, kala etinya wara. ");
INSERT INTO are_vpl VALUES ("JN21_9","073_21_9","JHN","21","9","9","Boat ekuranga tnanpumaliperra, kurtungurla etna ura mpumanga araka. Etna turta araka kara irrpannga parrkala intamanga, marna turta. ");
INSERT INTO are_vpl VALUES ("JN21_10","073_21_10","JHN","21","10","10","Jesualantama etnanha ilaka, “Irrpannga urrputja rrangkarrala lyarta errkukala kngitjai.” ");
INSERT INTO are_vpl VALUES ("JN21_11","073_21_11","JHN","21","11","11","Simon Peter-anhantama wotha boat-aka ntjika. Net erinha errkumala, era erinha ankerrurna tjarrinaka. Net era kala lyulpalyulpa inthorra naka, 153 irrpannga kngarritjakarta. Net era pula itja tjepakalhaka. ");
INSERT INTO are_vpl VALUES ("JN21_12","073_21_12","JHN","21","12","12","Jesuala etnanha ntangkakantama, “Pitjarrirrai ilkutjika.” Kurtungurla etna porerraka erinha pmarritjika, ‘Ngunhama unta?’ Etna kala kaltjakwia naka, nhanha Ingkartanha namanga. ");
INSERT INTO are_vpl VALUES ("JN21_13","073_21_13","JHN","21","13","13","Jesualantama etnanha marna nthaka, kara irrpannga turta. ");
INSERT INTO are_vpl VALUES ("JN21_14","073_21_14","JHN","21","14","14","Nhanha kala tharraminyintarangantama naka Jesuanhala kurtungurla ekuranha ntjarraka ntelalhakala, era errilknga ntjarranga kamerramaliperra. ");
INSERT INTO are_vpl VALUES ("JN21_15","073_21_15","JHN","21","15","15","Etna kala ilkukalangantama, Jesuala Simon Peter-anha pmarraka, “Simon, John-aka 'lirai, unta nuka kngarralkura kangkama, kurtungurla arrpunha nhanha ntjarrangatjina?” Era erinha alpmelaka, “Awa, Ingkartai, unta kala kaltja yinga ungkwanga kangkamanga.” Jesuala erinha ilaka, “Lamb nukanha ntjarra ntuthilai.” ");
INSERT INTO are_vpl VALUES ("JN21_16","073_21_16","JHN","21","16","16","Jesualantama Peter-anha wotha pmarraka, “Simon, John-aka 'lirai, unta nuka kangkamama?” Era erinha alpmelaka, “Awa, Ingkartai, unta kala kaltja yinga ungkwanga kangkamanga.” Jesuala erinha ilaka, “Sheep nukanha ntjarra tnairnai.” ");
INSERT INTO are_vpl VALUES ("JN21_17","073_21_17","JHN","21","17","17","Kala tharraminyintarangantama Jesuala Peter-anha pmarraka, “Simon, John-aka 'lirai, unta nuka kangkamama?” Jesuaka angkatjala Peter-anha tjalka tuka, Jesuala erinha tharraminyintarangantama pmarrakalanga, ‘Unta nuka kangkamama?’ Erantama Jesuanha alpmelaka, “Ingkartai, untataka kaltja inthorra nama. Unta turta nhanhaka kaltja nama, yinga ungkwanga kangkamanga.” Jesuala erinha ilaka, “Sheep nukanha ntjarra ntuthilai. ");
INSERT INTO are_vpl VALUES ("JN21_18","073_21_18","JHN","21","18","18","Peter-ai, atha nganha nhanha turta nthurrpa inthorra ilama. Unta nhanga artwa nthitjarrka namalanga, untarrpa mantarraka ekarralhitjata. Unta turta nthulaputjata unta antja namanga ngerra. Aiwerramala pula unta etintja ungkwanganha kartninyilitjina, arrpunhala turtantama mantarra ungkwanganha ekarritjina. Era turtantama nganha katha arrpunhurna rretjingitjina, ekururnala unta itja lhitjika antja nama.” ");
INSERT INTO are_vpl VALUES ("JN21_19","073_21_19","JHN","21","19","19","Jesuala Peter-anha nhanha ilaka, era kaltja nitjinanga arrpunha ntjarrala erinha anma errilknga tutjinala. Peter era turtantama Altjirranha tnantjitjinala era ilumalanga. Kurunga Jesuala Peter-anha ilaka, “Nukanga tnaartangala pitjai.” ");
INSERT INTO are_vpl VALUES ("JN21_20","073_21_20","JHN","21","20","20","Ilkngaralhamala, Peter-ala araka kurtungurla nhanga, ekurala Jesuanha kangkaka, ekuratharranga tnaartangala pitjimanga. (Kurtungurla nhanha erataka nhanga Jesuanga kuta nakala, etna nhanga marna ilkumanga, era turtala nhanga Jesuanha pmarrakala, “Ingkartai, ngunhalama nganha leltjaka lanthitjina?”) ");
INSERT INTO are_vpl VALUES ("JN21_21","073_21_21","JHN","21","21","21","Erinha aramala, Peter-ala Jesuanha pmarraka, “Ingkartai, eraloa?” ");
INSERT INTO are_vpl VALUES ("JN21_22","073_21_22","JHN","21","22","22","Jesuala Peter-anha alpmelaka, “Yinga paka antja namanga era etatha nitjika yinga pitjalputjinalpula, nhanha itja ungkwangathakalka nama. Ungkwangathaka nama nukanga tnaartangala pitjitjika.” ");
INSERT INTO are_vpl VALUES ("JN21_23","073_21_23","JHN","21","23","23","Angkatja nhanhanga arrkngalantama tnakanhakanha ntjarrala etarlaraka kurtungurla era kula itja ilutjinala. Jesuanha pula itja angkaka era kula itja ilutjinala. Era wara Peter-anha ilaka, “Yinga paka antja namanga era etatha nitjika yinga pitjalputjinalpula, nhanha itja ungkwangathakalka nama.” ");
INSERT INTO are_vpl VALUES ("JN21_24","073_21_24","JHN","21","24","24","Kurtungurla nhanha era kunha angkatja nhanha ingkarraka intalhelakala. Nurna turta kaltja angkatja ekuranha nthurrpa namanga. ");
INSERT INTO are_vpl VALUES ("JN21_25","073_21_25","JHN","21","25","25","Jesuanha kngarra wotha urrkapuka, angkaka turta. Arrpunhala paka yia nhanha ingkarraka intalhelamanga, pepa etna ntjarra inthorra namara. ");
INSERT INTO are_vpl VALUES ("AC1_1","074_1_1","ACT","1","1","1","Theophilus-ai. Pepa arrpunha nhangala atha kala yia ingkarraka Jesuiperra intalhelakala. Yia nhanga erala katjia intakala, erala urrkapukala, erala relha ntjarranha kaltjinthakala, erala ilukala, erala kamerrakala, ");
INSERT INTO are_vpl VALUES ("AC1_2","074_1_2","ACT","1","2","2","erala alkirurna alpuka turta. Alputjinala, era apostle erala urrarakala ntjarranha kaltjinthakarrka, Enka Alkngaltararlarlanga. ");
INSERT INTO are_vpl VALUES ("AC1_3","074_1_3","ACT","1","3","3","Arlta 40-aka, errilknga ntjarranga kamerramaliperra, Jesuanha apostle etnaka ntjarraranga ntelalhaka, etna nthurrpa kaltja nitjinanga era etatha namanga. Era turta etnanha kaltjinthaka Altjirranha relha ingkarrakaka Ingkarta namanga. ");
INSERT INTO are_vpl VALUES ("AC1_4","074_1_4","ACT","1","4","4","Era turta etnanha ilaka, “Rrangkarra Jerusalem-alarrka kuterrai, Enka Alkngaltara ekura kaaralhamala, erinhala Kaartala rrangkarranha lhelakala. Atha nhanga rrangkarranha nhanhiperra kala ilaka. ");
INSERT INTO are_vpl VALUES ("AC1_5","074_1_5","ACT","1","5","5","John-ala kunha relha ntjarranha nhanga kwatjala kaltjirrpulhelaka. Inguntha wara pula Altjirrala rrangkarranha Enka Alkngaltaralantama kaltjirrpulhelitjina.” ");
INSERT INTO are_vpl VALUES ("AC1_6","074_1_6","ACT","1","6","6","Apostle etna worla namalanga, etna Jesuanha pmarraka, “Ingkartai, unta arlta lenhala Rome-arinya ntjarranha pmara Israel-anga wotha unputjina? Unta turtantama artwa Israel-arinyanha wotha ingkairnitjina king nurnanka nitjika?” ");
INSERT INTO are_vpl VALUES ("AC1_7","074_1_7","ACT","1","7","7","Jesuala etnanha alpmelaka, “Nhanha kunha Kaartakathakanta nama. Eranta kaltja. ");
INSERT INTO are_vpl VALUES ("AC1_8","074_1_8","ACT","1","8","8","Arai, Enka Alkngaltara era pula rrakangkarrurna pitjitjina, rrakangkarralela kuta nitjika. Era rrangkarranha ekarltilitjina. Kurunga rrangkarra relha Jerusalem-arinya ntjarranharrka nukiperra ilitjika. Kurunga relha pmara Judea-arinya ntjarranha, pmara Samaria-arinya ntjarranha turta. Kurunga rrangkarra alha panpalurnantama lhitjika, relha ingkarraka inthorranha nukiperra ilitjika.” ");
INSERT INTO are_vpl VALUES ("AC1_9","074_1_9","ACT","1","9","9","Lakinha angkamaliperra, Jesuanha alkirakerraka, etnakanga alkngatharra. Kurunga matarala erinha etnakanga lauwuka. ");
INSERT INTO are_vpl VALUES ("AC1_10","074_1_10","ACT","1","10","10","Etna pula kuta alkirurnathaka inaraka. Artwa tharra mantarra tjulkurakartantama etnakanga kuta itnatjalhaka. ");
INSERT INTO are_vpl VALUES ("AC1_11","074_1_11","ACT","1","11","11","Eratharra etnanha pmarraka, “Artwa pmara Galilee-arinya ntjarrai, iwukama rrangkarra alkirurnathaka inarama? Jesua nhanha era, erala lyarta rrakangkarranga alkirurna alpukala, era lakinha ngerra wotha alkiranga pitjalputjinantema.” ");
INSERT INTO are_vpl VALUES ("AC1_12","074_1_12","ACT","1","12","12","Kurunga apostle etna Jerusalem-urna alpuka, Olive Parta ekuranga. Parta nhanha erataka Jerusalem-anga etinya wara naka. ");
INSERT INTO are_vpl VALUES ("AC1_13","074_1_13","ACT","1","13","13","Jerusalem-akerritjalhamalantama, etna room nhangurna alpuka, kaaralhitjika. Apostle nhanha etnaka rretnya naka Peter, John, James, Andrew, Philip, Thomas, Bartholomew, Matthew, James, nhanga Alphaeus-aka worra, Simon, erala Roman Government-aka irrpaltherritjata, Judas-anha turta, James-aka worra. ");
INSERT INTO are_vpl VALUES ("AC1_14","074_1_14","ACT","1","14","14","Apostle nhanha etna porta kuta Altjirrurna ingkitjata. Mary, Jesuaka mia, arrkutja urrputja arrpunha, Jesuaka kanhanganhanga turta etnakalela ingkitjatantema. ");
INSERT INTO are_vpl VALUES ("AC1_15","074_1_15","ACT","1","15","15","Arlta arrpunhala, tnakanhakanha 120 ngerra angkarritjika worlerraka. Peter-anhantama kamerramala etnanha ilaka. ");
INSERT INTO are_vpl VALUES ("AC1_16","074_1_16","ACT","1","16","16","“Tjina ntjarrai, imanka David-anha Enka Alkngaltararlarlanga Judas-iperra angkaka. Judas-ala kunha Jesuanha nhanga leltjaka lanthakala. Altjirraka Angkatja Imankinya nhanga David-alala ilakala, nthurrperrakantama. ");
INSERT INTO are_vpl VALUES ("AC1_17","074_1_17","ACT","1","17","17","Arai, Judas era worla nurnakanhanga naka, Jesuala erinha urrarakalanga warta nurnakalela porta urrkaputjika. ");
INSERT INTO are_vpl VALUES ("AC1_18","074_1_18","ACT","1","18","18","Priest itornka ntjarrala Judas-anha nhanga money nthaka, era Jesuanha etnaka lanthakalanga. Money nhanhala Judas-ala tnukulpa buy-emilaka. Tnukulpa ekurala era tnyinhaka. Tnarta ekurantama taka, iltjarrknga ekuranha turta arnaka thalalhaka. ");
INSERT INTO are_vpl VALUES ("AC1_19","074_1_19","ACT","1","19","19","Relha Jerusalem-arinya ingkarrakala nhanhiperra wuka. Etnantama angkatja etnakanhala tnukulpa erinha ‘Akeldama’ alpmelaka, nhanhatitja ‘Tnukulpa Alhwakarta.’ ");
INSERT INTO are_vpl VALUES ("AC1_20","074_1_20","ACT","1","20","20","“Altjirraka Angkatja Imankinyala, Psalm arrpunhala ilama, ‘Iltha ekuranha kala urlta kuta neikanha, relha itja wotha ekurala nitjika paka.’ Kala Psalm arrpunhala turta ilama, ‘Relha arrpunhantama katha ekuranhala urrkaputjika.’ ");
INSERT INTO are_vpl VALUES ("AC1_21","074_1_21","ACT","1","21","21","“Lakinhanga nurnakathaka nama artwa nyintanha urraritjika Judas-aka kathala nitjika. Nurna pula artwa erinhanta urraritjika, erala Jesualela kuta nakala. ");
INSERT INTO are_vpl VALUES ("AC1_22","074_1_22","ACT","1","22","22","Era turtala nurnakalela nakala John-ala Jesuanha kaltjirrpulhelamaliperra, Jesuanha turtantama alkirurna alputjinalpula. Nurna, artwa nhanha era turtantama, relha ntjarranha porta kuta ilitjika, Jesuanha nthurrpa errilknga ntjarranga kamerrakala.” ");
INSERT INTO are_vpl VALUES ("AC1_23","074_1_23","ACT","1","23","23","Apostle etnantama artwa tharra urraraka. Rretnya ekuratharra naka Joseph Barsabbas-anha, Matthias-anha turta. Joseph erinhataka etna Justus turta alpmelitjata. ");
INSERT INTO are_vpl VALUES ("AC1_24","074_1_24","ACT","1","24","24","Kurunga etna Altjirrurna ingkaka, “Ingkartai, unta kunha relha ingkarrakaka eterrintjaka kaltja. Untantama nurnanha ilai, ");
INSERT INTO are_vpl VALUES ("AC1_25","074_1_25","ACT","1","25","25","‘Artwa ngunhakama unta antja Judas-aka kathala apostle nitjika, ungkwanga urrkaputjika turta?’ Judas era kunha kala pmara nhanga ekururna lhakala, ekuralala relha unta imilakala ntjarra namanga.” ");
INSERT INTO are_vpl VALUES ("AC1_26","074_1_26","ACT","1","26","26","Etnantama rretnya ekuratharra parta tharraka intalhelaka. Rretnya nyinta parta nyintaka. Rretnya arrpunha parta arrpunhaka. Kurunga etna parta erinhatharra alkiraka iwuka. Parta eratharra arnaka tnyimanga, etna Matthias-aka rretnya araka, Joseph-aka pula itjala. Etnantama Matthias erinha apostle 11 etnaka lhangaka. ");
INSERT INTO are_vpl VALUES ("AC2_1","074_2_1","ACT","2","1","1","Kala Pentecost arltantama naka. Jesuaka kurtungurla ntjarra turta iltha nyintala worlerrakala naka. ");
INSERT INTO are_vpl VALUES ("AC2_2","074_2_2","ACT","2","2","2","Etna ingkarraka kwanala namalanga, wurinya ekarltaka yurrangkintja ngerrantama iltha ekururna irrpuka. Wurinya era alkiranga pitjika. ");
INSERT INTO are_vpl VALUES ("AC2_3","074_2_3","ACT","2","3","3","Alkngantha ura ngerra turta iltha ekururna irrpentjikantema. Alkngantha erantama errarnperramala etnaka nyintaminyinturna tjananhaka. Etnantama araka ura alkngantha kurrka ngerra etnaka nyintaminyintaka kapurtakarlaka arrarnalhamanga. ");
INSERT INTO are_vpl VALUES ("AC2_4","074_2_4","ACT","2","4","4","Enka Alkngaltara erantama etnaka nyintaminyinturna irrpuka. Etnantama relha arrpunhaka angkatjala angkaka, Enka era etnanha ilamanga ngerra. ");
INSERT INTO are_vpl VALUES ("AC2_5","074_2_5","ACT","2","5","5","Arlta lenha ekurala relha Jew epinya ntjarra turta Jerusalem-ala naka, pmara arrpunhanga yatjarra pitjikala. Etna relha ilporatha naka. ");
INSERT INTO are_vpl VALUES ("AC2_6","074_2_6","ACT","2","6","6","Yurrangkintja nhanga wumala, etnakanga ntjarra arrpunha worlerraka. Etna pula yarna etarlaritjikerraka. Etna kurtungurla etnanha wuka angkatja etnakanha inthorra angkamanga. ");
INSERT INTO are_vpl VALUES ("AC2_7","074_2_7","ACT","2","7","7","Tnolkamalantama etna pmarrarraka, “Yai, artwa nhanha ntjarra kunha pmara Galilee-arinya? ");
INSERT INTO are_vpl VALUES ("AC2_8","074_2_8","ACT","2","8","8","Nthakinhantama nurna nyintaminyintala etnanha wuma angkatja nurnaka inthorra angkamanga? ");
INSERT INTO are_vpl VALUES ("AC2_9","074_2_9","ACT","2","9","9","Nurna kunha pmara twetakatwetanga pitjikala. Nurna Parthia-arinya, Media-arinya, Elam-arinya, Mesopotamia-arinya, Judea-arinya, Cappadocia-arinya, Pontus-arinya, Asia-arinya, ");
INSERT INTO are_vpl VALUES ("AC2_10","074_2_10","ACT","2","10","10","Phrygia-arinya, Pamphylia-arinya, Egypt-arinya, Libya-arinya, nhanga Cyrene town-anga etinya, relha Rome town-arinya yatjarra pitjikala, ");
INSERT INTO are_vpl VALUES ("AC2_11","074_2_11","ACT","2","11","11","(relha Jew ntjarra, relha Jew-errakala ntjarra turta), Crete-arinya, Arabia-arinya turta. Nurna angkatja nurnaka inthorra wuma, Altjirrala tjatjikarta ntjarra urrkapukala.” ");
INSERT INTO are_vpl VALUES ("AC2_12","074_2_12","ACT","2","12","12","Kapurta etnakanha kuta ngalhelamala, yarna warta eterramala, etna wothamawotha pmarrarraka, “Iwunhama nhanha?” ");
INSERT INTO are_vpl VALUES ("AC2_13","074_2_13","ACT","2","13","13","Urrputja arrpunhala pula kurtungurla etnanha arrampowukala, lakinha angkamala, “Artwa lenha ntjarra pula drunk angkarlanama.” ");
INSERT INTO are_vpl VALUES ("AC2_14","074_2_14","ACT","2","14","14","Peter-anhantama, kurtungurla 11 etna turta kamerraka. Peter-alantama worla etnanha angkatja intarrala ilaka. “Artwa Jew ntjarrai, artwa Jerusalem-arinya arrpunha ntjarrai turta. Nukarrka rrangkarra arratja kangkwerrai. ");
INSERT INTO are_vpl VALUES ("AC2_15","074_2_15","ACT","2","15","15","Arai, artwa nhanha ntjarra itja drunk nama rrangkarrala etarlaramanga ngerra. Nhanha kunha 9 o'clock wara, ingutnhala. ");
INSERT INTO are_vpl VALUES ("AC2_16","074_2_16","ACT","2","16","16","Nhanga rrangkarrala lyarta arakala pa wukala, nhanhiperrataka Altjirraka urrpia Joel-ala imanka ilakala. ");
INSERT INTO are_vpl VALUES ("AC2_17","074_2_17","ACT","2","17","17","‘Arlta ingkarnalantama, Altjirra era nhanha angkama, atha Enka nukanha relha ingkarrakurnantama yairnitjina. Kurunga worra rrakangkarranhala, kwarra rrakangkarranhala turta angkatja nukanha relha arrpunha ntjarranha ilitjina. Yinga nthitja rrakangkarranhurna, kngarripata rrakangkarranhurna turta rumerritjina etna altjirraramalanga. ");
INSERT INTO are_vpl VALUES ("AC2_18","074_2_18","ACT","2","18","18","‘Arai, atha artwa urrkapunhapunha nukanha ntjarrurna, arrkutja urrkapunhapunha nukanha ntjarrurna turta Enka nukanha yairnitjina. Etna turtantama angkatja nukanha relha arrpunha ntjarranha ilitjina. ");
INSERT INTO are_vpl VALUES ("AC2_19","074_2_19","ACT","2","19","19","‘Athantama relha ingkarrakaka tjatjikarta imarnitjina, alkirala, arnala turta. Etnantama alhwa, ura, urakwarta turta aritjina. ");
INSERT INTO are_vpl VALUES ("AC2_20","074_2_20","ACT","2","20","20","Lirnnga era thapathaperritjina, taiya era turta alhwa ngerra thathitjina. Kurunga Ingkarta makalaria inthorra era pitjitjinantama. ");
INSERT INTO are_vpl VALUES ("AC2_21","074_2_21","ACT","2","21","21","Arlta lenha ekuralantama, relha erala Altjirrurna ingkama erinha tangkalhelitjika, erinha Altjirrala tangkalhelitjina.’ ");
INSERT INTO are_vpl VALUES ("AC2_22","074_2_22","ACT","2","22","22","“Artwa Israel-arinya ntjarrai, angkatja nhanha turtantama rrangkarra wurrirrai. Altjirra erarrpa kunha Jesua Nazareth-arinyanha urrarakala relhanha tangkalhelitjika. Era turta ntelaka era Jesua ekura kangkamanga, erinha ekarltilamala tjatjikarta urrkaputjika. Rrangkarrarrpa turta tjatjikarta nhanha etnanha arakala. ");
INSERT INTO are_vpl VALUES ("AC2_23","074_2_23","ACT","2","23","23","Altjirranha kunha arrkurla kuta antja nakala Jesuanha rrakangkarra lanthitjika. Erantama erinha rrakangkarra lanthaka. Rrangkarrantama erinha Relha Lorinya ntjarralela tangitjala errilknga tuka, erinha ntolkaka kanthatumala. ");
INSERT INTO are_vpl VALUES ("AC2_24","074_2_24","ACT","2","24","24","Altjirrala pula erinha relha errilknga ntjarranga kamalhelaka. Arai, relha errilknga ntjarra wolkngala nama. Etnarrpa yarna rratama. Jesuanha turta wolkngala naka. Era pula rratakala, Altjirrala erinha kamalhelakalanga. ");
INSERT INTO are_vpl VALUES ("AC2_25","074_2_25","ACT","2","25","25","“David-anha kunha lakinha Jesuiperra angkaka, ‘Ingkarta era nukanga etinya kuta nama. Era nukanga etinya namanga, relha arrpunhala yinganha yarna kornilitjina. ");
INSERT INTO are_vpl VALUES ("AC2_26","074_2_26","ACT","2","26","26","Lakinhanga yinga arrkana nama. Atha Altjirranha tnantjama. Yinga turta tnoatnoa inthorra nama. ");
INSERT INTO are_vpl VALUES ("AC2_27","074_2_27","ACT","2","27","27","Altjirrai, unta yinganha itja wolkngaka impurlalhitjina. Unta yinganha itja impurlarrarnitjina ltholtherritjika, unta nuka kangkamanga. ");
INSERT INTO are_vpl VALUES ("AC2_28","074_2_28","ACT","2","28","28","Unta yinganha kaltjinthaka arratja ntelalhitjika, yinga ngampakala etatha nitjinanga. Unta turta yinganha arrkanilama, nukalela kuta namala.’ ");
INSERT INTO are_vpl VALUES ("AC2_29","074_2_29","ACT","2","29","29","“Tjia ntjarrai, yinga nhanha rrakangkarrurna arratja inthorra angkama, errilkngipata nurnakanha David-iperra. Era iluka, etna erinha tintjiwuka, wolknga ekuranha turta nhanhala kuta nama. ");
INSERT INTO are_vpl VALUES ("AC2_30","074_2_30","ACT","2","30","30","David era Altjirraka urrpia naka. Era itja kngwerraka Altjirrala erinha nhanga lhelakala, ramarama ekuranha, ekuranga ingkarna king nitjinala. ");
INSERT INTO are_vpl VALUES ("AC2_31","074_2_31","ACT","2","31","31","“David-anha nhanhaka kaltja naka. David erantama angkaka Altjirrala Kristanha errilknga ntjarranga kamalhelitjinala. Era turta angkaka Altjirrala Kristanha itja wolkngaka impurlalhitjinala, mpurrka ekuranha turta itja ltholtherritjinala. ");
INSERT INTO are_vpl VALUES ("AC2_32","074_2_32","ACT","2","32","32","Altjirralantama Jesua nhanha erinha nthurrpa errilknga ntjarranga kamalhelaka. Nurna nhanhaka kaltja, nurna erinha etatha arakalanga warta. ");
INSERT INTO are_vpl VALUES ("AC2_33","074_2_33","ACT","2","33","33","“Jesua nhanha era kala alkirurnantama alpuka, era turtantama Altjirraka akwala nama. Kaartala erinha nhanga Enka Alkngaltara erinha lhelakala. Lyartantama Jesuala Enka nhanha erinha nurnakurna yairnaka. Rrangkarrarrpa nhanha arama pa wuma. ");
INSERT INTO are_vpl VALUES ("AC2_34","074_2_34","ACT","2","34","34","“David erarrpa itja alkirurna lhaka. Era angkatja nhanha angkamalanga, era itja ekurarinya angkaka, ‘Ingkarta era Ingkarta nukanha ilaka, “Akwa nukanhanga arrarnalhai, ");
INSERT INTO are_vpl VALUES ("AC2_35","074_2_35","ACT","2","35","35","atha leltja ungkwanganha ntjarranharrka pmakwinitjinanga.” ’ ");
INSERT INTO are_vpl VALUES ("AC2_36","074_2_36","ACT","2","36","36","“Relha Israel-arinya ntjarrai, rrangkarrataka nhanhaka kaltja nitjika. Jesua nhanha erinha rrangkarrala ntolkaka kanthatukala, erinha kunha Altjirrala ingkairnaka Ingkarta, Krista turta nitjika.” ");
INSERT INTO are_vpl VALUES ("AC2_37","074_2_37","ACT","2","37","37","Angkatja nhanhala relha etnanha tjalka tuka inthorra. Etnantama Peter-anha, apostle arrpunha ntjarranha turta pmarraka, “Tjia ntjarrai, nthakinhantama nurna ntelalhitjika?” ");
INSERT INTO are_vpl VALUES ("AC2_38","074_2_38","ACT","2","38","38","Peter-ala etnanha ilaka, “Rrangkarra Altjirrurna toperritjika. Rrangkarra turta nurnakurna pitjitjika, nurna rrangkarranha Jesua Kristaka rretnyala kaltjirrpulhelitjinanga. Altjirrala turtantama korna rrakangkarranha iwutjinanga. Kurunga Enka Alkngaltara era rrakangkarrurna pitjitjina, rrakangkarralela kuta nitjina turta. ");
INSERT INTO are_vpl VALUES ("AC2_39","074_2_39","ACT","2","39","39","Arai, Altjirralataka rrangkarranha, katjia rrakangkarranha turta Enka erinha lhelakala. Era turta Enka erinha Relha Lorinya ntjarranha lhelakala. Nhanhatitja, era relha erala urrarakala ingkarrakanha Enka ekuranha lhelaka.” ");
INSERT INTO are_vpl VALUES ("AC2_40","074_2_40","ACT","2","40","40","Peter-ala etnanha kngarra wotha kaltjinthaka, era etnanha tjatjatuka turta. “Rrangkarrataka relha korna ntjarranga tjanalhitjika.” ");
INSERT INTO are_vpl VALUES ("AC2_41","074_2_41","ACT","2","41","41","Relha ntjarrantama Peter-aka angkatjaka kangkwerraka. Etna turta Peter ntjarrurna pitjika, etna, etnanha kaltjirrpulhelitjika. Arlta lenhalantama Altjirrala relha 3,000 ngerra kurtungurla ntjarraka lhangaka. ");
INSERT INTO are_vpl VALUES ("AC2_42","074_2_42","ACT","2","42","42","Kurtungurla etnantama apostle ntjarranga kuta kaltjerraka. Etna tjina tnakanhakanha etnakanhaka kangkintja ntelalhaka. Etna turta kutatha worlerraka marna urltakitjika, ilkutjika turta. Kurunga Altjirrurna ingkitjika turta. ");
INSERT INTO are_vpl VALUES ("AC2_43","074_2_43","ACT","2","43","43","Apostle ntjarrala tjatjikartalka urrkapuka. Lakinha Altjirrala wothamawotha ntelaka era ekarlta inthorra namanga. Relha ntjarrala tjatjikarta nhanha etnanha aramalanga, etna trerraka. ");
INSERT INTO are_vpl VALUES ("AC2_44","074_2_44","ACT","2","44","44","Relha tnakanhakanha etna kutatha worlerritjata. Etna ingkarraka tjina naka. Etna marnalka ingkarraka mpopaka arrarnaka. ");
INSERT INTO are_vpl VALUES ("AC2_45","074_2_45","ACT","2","45","45","Etna yulthalka ingkarraka etnakanha yirrinthaka, money-akatjila. Kurunga etna money nhanha tnakanhakanha ilkngara ntjarranha nthitjata. ");
INSERT INTO are_vpl VALUES ("AC2_46","074_2_46","ACT","2","46","46","Arltamarlta etna temple-ala worlerritjata. Kurunga etna iltha nyintalarrka, kurunga iltha arrpunhala turtantama arrkana worlerritjata marna urltakitjika, ilkutjika turta. Etna ingkarraka arrkana naka. ");
INSERT INTO are_vpl VALUES ("AC2_47","074_2_47","ACT","2","47","47","Etna Altjirranha turta kngarra tnantjaka. Relha arrpunha ntjarra turta etnaka kangkakantema, etna relha ilporatha namanga warta. Ingkartala turta arltamarlta relha arrpunha ntjarranha tangkalhelaka. Erantama relha nhanha etnanha worla etnakanhaka lhangaka. ");
INSERT INTO are_vpl VALUES ("AC3_1","074_3_1","ACT","3","1","1","Arrpunharanga, 3 o'clock-anga, Peter John tharra temple-urna lharraka, Altjirrurna ingkitjika. ");
INSERT INTO are_vpl VALUES ("AC3_2","074_3_2","ACT","3","2","2","Irrpunhitjinala, eratharra artwa inurra araka, reoanga kutala intamanga. Artwa nhanha erataka inurra kuta katjia intakala. Tjina ekuranha ntjarralantama erinha arltamarlta reoa nhanha ekururna kngitjata, money-aka ngkangkawulhitjika. Reoa nhanha erinhataka etna Reoa Lantjalantja ilitjata. ");
INSERT INTO are_vpl VALUES ("AC3_3","074_3_3","ACT","3","3","3","Artwa nhanha erantama Peter John tharranha aramalanga temple yard-urna irrpunhitjikerramanga, era ekuratharra money-aka ngkangkawulhaka. ");
INSERT INTO are_vpl VALUES ("AC3_4","074_3_4","ACT","3","4","4","Peter John tharrala erinha intarra araka. Peter-alantama erinha ilaka, “Ilirnanha arai!” ");
INSERT INTO are_vpl VALUES ("AC3_5","074_3_5","ACT","3","5","5","Artwa erantama erinhatharra intarra araka. Era eterraka eratharra erinha money kula nthitjinala. ");
INSERT INTO are_vpl VALUES ("AC3_6","074_3_6","ACT","3","6","6","Peter-anha pula angkaka, “Money kunha nuka itja. Nhanhanta nuka intama. Atha nganha ilama Jesua Krista Nazareth-arinyaka rretnyala, nthulapai!” ");
INSERT INTO are_vpl VALUES ("AC3_7","074_3_7","ACT","3","7","7","Peter-alantama erinha iltja akwanga errkumala, ingkaka ingkairnaka. Artwa inurra ekuranha ingka pa nururrka kala lenhantaparra ekarlterraka. ");
INSERT INTO are_vpl VALUES ("AC3_8","074_3_8","ACT","3","8","8","Era kala tnanpumala itnaka, nthulapuka turtantama. Kurunga era Peter tharralela temple yard-urna irrpunhaka, ingka lhamala, tnanpurlapumala, Altjirranha tnantjamala turta. ");
INSERT INTO are_vpl VALUES ("AC3_9","074_3_9","ACT","3","9","9","Relha ntjarrala erinha araka nthulapumanga, Altjirranha tnantjamanga turta. ");
INSERT INTO are_vpl VALUES ("AC3_10","074_3_10","ACT","3","10","10","Etna lhangkaraka turta era artwa nhanga namanga, erala Reoa Lantjalantjanga kutala intitjata, money-aka turta ngkangkawulhitjata. Etnantama pmarrarraka, “Artwa nhanha nthakinherrakai?” ");
INSERT INTO are_vpl VALUES ("AC3_11","074_3_11","ACT","3","11","11","Artwa era Peter John tharranha kuta errkurlanaka. Etna kala katha ekurala itnarlanaka, relha ntjarralala ilitjata Solomon-aka Lyuntja. Kngarra tnolkamala, relha ntjarrantama etnakurna arerraka. ");
INSERT INTO are_vpl VALUES ("AC3_12","074_3_12","ACT","3","12","12","Relha etnanha aramala, Peter-ala etnanha pmarraka, “Artwa Israel-arinya ntjarrai, iwunhangala rrangkarra tnolkama artwa nhanha ingkantama nthulapumanga? Iwunhanga turtama rrangkarra ilirnanha intarra inthorra yapmama? Thunga rrangkarra etarlarama ilirna kula alkngaltara inthorra namanga, ekarlta inthorra turta kula. Arai, ilirna itjama Altjirra nama. Ilirna turta itja artwa nhanhanha marrilaka. ");
INSERT INTO are_vpl VALUES ("AC3_13","074_3_13","ACT","3","13","13","Abraham, Isaac, Jacob ntjarraka Altjirra, nhanga errilkngipata nurnakanha ntjarraka Altjirra era purrama, era 'Lira ekuranha Jesuaka kangkaka inthorra. Rrangkarra pula Jesua nhanha erinha Pilate-aka lanthakala. Pilate-anhantama antja naka erinha althakalthilitjika. Rrangkarra pula Jesua erinha Pilate-anga urlarra ilparnaka kutala. ");
INSERT INTO are_vpl VALUES ("AC3_14","074_3_14","ACT","3","14","14","Jesuanha alkngaltara pa arratja naka. Rrangkarra pula ekura antjakunyala naka. Rrangkarra antja naka Pilate-ala artwa urrarna nhanganhatitja althakalthilitjika. ");
INSERT INTO are_vpl VALUES ("AC3_15","074_3_15","ACT","3","15","15","Artwa erala relhanha irrpalthala etathilama, erinha rrangkarra errilkngala tuka. Altjirrala pula erinha wotha relha errilknga ntjarranga kamalhelaka. Nurnarrpa nhanhaka kaltja nama, nurna erinha etatha arakalanga. ");
INSERT INTO are_vpl VALUES ("AC3_16","074_3_16","ACT","3","16","16","Artwa inurra erataka tnakaka Jesuanha ekarlta inthorra namanga. Lakinhanga Altjirrala erinha marrilaka Jesuaka rretnyala. Rrangkarrarrpa kala araka Altjirrala erinha marrilakala Jesuaka rretnyala, artwa era Jesuanha tnakakalanga. ");
INSERT INTO are_vpl VALUES ("AC3_17","074_3_17","ACT","3","17","17","“Tjia ntjarrai, yingataka kaltja, rrangkarra, itornka rrakangkarranhala turta, Jesuanha errilknga tukala, ekura kotna namala. ");
INSERT INTO are_vpl VALUES ("AC3_18","074_3_18","ACT","3","18","18","Altjirrala imanka nhangantema ilaka, urrpia ekuranharlarlanga, Krista ekuranha nyingalauwutjinala. Altjirralantama angkatja ekuranha nthurrpilaka. ");
INSERT INTO are_vpl VALUES ("AC3_19","074_3_19","ACT","3","19","19","Lakinhanga korna kuta ntelalhitjala. Kala Altjirrurnanta toperrai, era korna rrakangkarranha urrparitjinanga. Kurunga erarrpa rrangkarranha wotha tjipatjipilitjina. ");
INSERT INTO are_vpl VALUES ("AC3_20","074_3_20","ACT","3","20","20","Anma turta era Krista Jesuanha rrakangkarrurna yairnitjina. Jesua era kunha tangkalhelanha rrakangkarra nama, tangkalhelanha Altjirra erarrpa urrarakala. ");
INSERT INTO are_vpl VALUES ("AC3_21","074_3_21","ACT","3","21","21","Jesuakathaka pula nama alkirala kuterritjika, Altjirrala alkira alhalka ingkarraka lyartinyilitjinangarrka. Altjirranha kunha nhanhiperra turta arrkurla nhangantema angkakala, urrpia ekuranharlarlanga. ");
INSERT INTO are_vpl VALUES ("AC3_22","074_3_22","ACT","3","22","22","Era nhanga Moses-arlarlanga relha ntjarranha ilaka, ‘Arai, atha urrpia arrpunhantama rrakangkarrurna yairnitjina. Era Moses ngerra nitjina. Rrangkarra kala ekurantama kangkwerritjika. ");
INSERT INTO are_vpl VALUES ("AC3_23","074_3_23","ACT","3","23","23","Relha erala urrpia nhanha ekura itja kangkwerrama, era itja wotha tjina nuka nitjina. Atha turta erinha kala yirralhelitjinanta.’ ");
INSERT INTO are_vpl VALUES ("AC3_24","074_3_24","ACT","3","24","24","“Samuel-ala, Altjirraka urrpia arrpunha ntjarrala turta, relha ntjarranha Kristiperra kaltjinthakantema. Urrpia nhanha etnataka relha ntjarranha kaltjinthakala, Moses-anga ingkarna. ");
INSERT INTO are_vpl VALUES ("AC3_25","074_3_25","ACT","3","25","25","Yia etnakanhantama rrakangkarra inthorra nama. Altjirrala nhanga Abraham-anha lhelaka, ‘Annga ungkwanganharlarlanga atha relha ingkarrakanha marrilitjina.’ Lhelintja nhanha turta rrakangkarra inthorrantema nama. ");
INSERT INTO are_vpl VALUES ("AC3_26","074_3_26","ACT","3","26","26","Altjirralantama 'Lira ekuranha rrakangkarrurnakimparra yairnaka. Era antja naka rrangkarra kornanga toperritjika, era rrangkarranha lyekarrilitjinanga.” ");
INSERT INTO are_vpl VALUES ("AC4_1","074_4_1","ACT","4","1","1","Peter John tharra relha ntjarrurna angkamalangantema, priest ntjarra, temple tjapartia ntjarraka itornka, artwa Sadducee ntjarra turta ekuratharrurna pitjika. ");
INSERT INTO are_vpl VALUES ("AC4_2","074_4_2","ACT","4","2","2","Etna ekuratharra aala pitjika, eratharra relha ntjarranha kaltjinthamanga Jesuanha errilknga ntjarranga kamerrakala. Eratharra turta relha ntjarranha ilamanga relha ingkarraka anma kamerritjinala, Jesuanha kamerrakalanga. ");
INSERT INTO are_vpl VALUES ("AC4_3","074_4_3","ACT","4","3","3","Kala ngurrangurrerrakalangantama, etna erinhatharra errkumala temple jail-aka kurnaka, ekuratharralela ingutnhala angkarritjinala. ");
INSERT INTO are_vpl VALUES ("AC4_4","074_4_4","ACT","4","4","4","Relha ntjarra arrpunha, etnala Peter tharranha wukala relha ntjarranha kaltjinthamanga, etna Jesuanha tnakaka. Worla tnakanhakanha etnantama wotha kngarrerraka. Etna kala artwa 5,000 ngerrantama naka. ");
INSERT INTO are_vpl VALUES ("AC4_5","074_4_5","ACT","4","5","5","Kala ingutnhalantama relha Jew ntjarraka itornka etna, kngarripata itornka etna, artwa Intarrangaltha etna turta, Jerusalem-ala worlerraka. ");
INSERT INTO are_vpl VALUES ("AC4_6","074_4_6","ACT","4","6","6","Annas, High Priest era, Caiaphas, John, Alexander turta, etna ingkarraka kala worla lenhala nakantema, Annas-aka tjina arrpunha ntjarra turta. ");
INSERT INTO are_vpl VALUES ("AC4_7","074_4_7","ACT","4","7","7","Peter John tharraka ntangkalhamalantama, etna erinhatharra etnakanga mpopaka ingkairnaka. Etna erinhatharra pmarrakantama, “Ngunhalama mpalanha ekarltilaka artwa inurra nhanhanha marrilitjika? Ngunhaka rretnyala turtama mpala erinha marrilaka?” ");
INSERT INTO are_vpl VALUES ("AC4_8","074_4_8","ACT","4","8","8","Peter-anhantama, Enka Alkngaltarakarta namala, etnakurna angkaka. ");
INSERT INTO are_vpl VALUES ("AC4_9","074_4_9","ACT","4","9","9","“Itornka ntjarrai, kngarripata itornka ntjarrai turta. Rrangkarra kunha ilirnanha pmarrama, ‘Iwunhangala mpala artwa inurra nhangaka konyerraka? Nthakinha turtama mpala erinha marrilaka?’ ");
INSERT INTO are_vpl VALUES ("AC4_10","074_4_10","ACT","4","10","10","Ilirna rrangkarranha kala nhanhanta ilama, relha Israel-arinya ingkarrakanha turta. Ilirna kunha artwa inurra erinha marrilaka Jesua Krista Nazareth-arinyaka rretnyala. Jesua nhanha erinha rrangkarra nhanga ntolkaka kanthatukala. Altjirrala pula erinha wotha errilknga ntjarranga kamalhelakala. ");
INSERT INTO are_vpl VALUES ("AC4_11","074_4_11","ACT","4","11","11","Jesua, ‘Parta nhanga iltha itanha rrangkarrala ipmintja iwukala, erantama lyarta parta tjiparralkura era nama.’ ");
INSERT INTO are_vpl VALUES ("AC4_12","074_4_12","ACT","4","12","12","Eranta kunha relhanha irrpalthala tangkalhelama. Lakinhanga relha erala antja nama Altjirrala erinha tangkalhelitjika, era kala Jesuanhanta tnakitjika.” ");
INSERT INTO are_vpl VALUES ("AC4_13","074_4_13","ACT","4","13","13","Artwa itornka etna Peter John tharranha aramalanga tnoatnoa inthorra angkamanga, etna tnolkaka. Etna kaltjakwia naka eratharra artwa kornakorna tharra namanga, itja arrkurla kngarra kaltjerrakala. Etnantama lhangkaraka eratharra Jesualela nakala. ");
INSERT INTO are_vpl VALUES ("AC4_14","074_4_14","ACT","4","14","14","Etna pula trerraka erinhatharra ilparnitjika, artwa marrerrakala era ekuratharralela namangantema. ");
INSERT INTO are_vpl VALUES ("AC4_15","074_4_15","ACT","4","15","15","Lakinhanga Sanhedrin council etna Peter tharranha turnaka kathalarrka kaaralhitjika. Kurunga etnarrpa angkarraka. ");
INSERT INTO are_vpl VALUES ("AC4_16","074_4_16","ACT","4","16","16","“Artwa nhanha tharranha nurna nthakinhilamarama?” etna pmarrarraka. “Relha Jerusalem-arinya ingkarraka kala kaltja eratharra tjatjikarta kngarra urrkapukala. Nurna nhanha yarna ilpoiwuma. ");
INSERT INTO are_vpl VALUES ("AC4_17","074_4_17","ACT","4","17","17","Arai, relha arrpunha ntjarrala turtantama nhanhiperra wukitja, nurna erinhatharra angkatja ekarltala parritjika, eratharra itja wotha relha ntjarranha Jesuiperra kaltjinthitjika.” ");
INSERT INTO are_vpl VALUES ("AC4_18","074_4_18","ACT","4","18","18","Ekuratharra wotha ntangkalhamalantama, etna erinhatharra turnaka, “Mpala itja wotha relha ntjarranha Jesuiperra kaltjinthitjika.” ");
INSERT INTO are_vpl VALUES ("AC4_19","074_4_19","ACT","4","19","19","Peter John tharrala pula etnanha ilaka, “Rrangkarrarrpa etarlarai, iwunha paka Altjirranga urlarra arratja nama? Ilirna rrakangkarra kangkwerritjika, Altjirraka paka? ");
INSERT INTO are_vpl VALUES ("AC4_20","074_4_20","ACT","4","20","20","Arai, ilirna yarna pmarna nama. Nhanga ilirnala arakala pa wukala, nhanha kala ilirnakathaka nama relha ntjarranha ilitjika.” ");
INSERT INTO are_vpl VALUES ("AC4_21","074_4_21","ACT","4","21","21","Etnantama erinhatharra lhalaramala, kala yairnarlenaka. Etnataka trerraka erinhatharra tutjika, relha ingkarrakala Altjirranha tnantjamanga, etna tjatjikarta kngarra arakalanga. ");
INSERT INTO are_vpl VALUES ("AC4_22","074_4_22","ACT","4","22","22","Artwa nhanga, erinhala Peter tharrala marrilakala, tjatjikarta urrkapumala, erataka 40 years-anga ingkwialkura naka. ");
INSERT INTO are_vpl VALUES ("AC4_23","074_4_23","ACT","4","23","23","Etna erinhatharra tnauwukantama. Kurunga eratharra tnakanhakanha ntjarrurna alpuka. Eratharrantama etnanha angkatja ingkarraka alpmelaka, priest itornka ntjarrala, kngarripata itornka ntjarrala turta, erinhatharra ilakala. ");
INSERT INTO are_vpl VALUES ("AC4_24","074_4_24","ACT","4","24","24","Nhanha wumala, tnakanhakanha etna ingkarraka Altjirrurna ingkaka. “Tjitjartai, unta kunha alkira, alha, laiya turta arrpmarnakala, ntheilpuralka, relhalka, irrpanngalka ingkarraka turta. ");
INSERT INTO are_vpl VALUES ("AC4_25","074_4_25","ACT","4","25","25","Unta kunha errilkngipata nurnakanha David-arlarlanga lakinha angkakala, ‘Iwunhangama Relha Lorinya ntjarra yirrknga inthorrerrama? Iwunhanga turtama etna turritjika antjerrama? ");
INSERT INTO are_vpl VALUES ("AC4_26","074_4_26","ACT","4","26","26","King alharinya ntjarra tjurnalhama, itornka etna turta worlerrama, Ingkarta-aka, Krista ekuranhaka turta irrpaltherritjika.’ David era kunha Enka Alkngaltarakarta naka, era lakinha angkamalanga. ");
INSERT INTO are_vpl VALUES ("AC4_27","074_4_27","ACT","4","27","27","“Arai, nhanhala, Jerusalem-ala, Herod-anha, Pontius Pilate-anha turta, nyinterraka Relha Lorinya ntjarralela, relha ungkwanganha ntjarralela turta. Etnantama Jesuaka irrpaltherraka, 'Lira ungkwanganhaka, artwa nhanga untarrpa urrarakalaka. ");
INSERT INTO are_vpl VALUES ("AC4_28","074_4_28","ACT","4","28","28","Etnantama Jesuanha rrukunthakunthilaka, errilknga tuka turta, untala arrkurla kuta antja nakala ngerra. ");
INSERT INTO are_vpl VALUES ("AC4_29","074_4_29","ACT","4","29","29","Ingkartai, unta kala arama etna nurnaka turtantama irrpaltherramanga. Lakinhanga nurna ungkwangurna ingkama unta nurnanha ekarltilitjika, nurna angkatja ungkwanganha relha ntjarranha tnoatnoa kuta kaltjinthitjinanga. ");
INSERT INTO are_vpl VALUES ("AC4_30","074_4_30","ACT","4","30","30","Unta relha menta ntjarranha kuta marrilai. Unta 'Lira alkngaltara ungkwanganha Jesuaka rretnyala kuta tjatjikarta urrkapai.” ");
INSERT INTO are_vpl VALUES ("AC4_31","074_4_31","ACT","4","31","31","Altjirrurna ingkamaliperra, iltha ekuralala etnala worlerrakala, era errarlperrowuka. Enka erantama etnakurna irrpuka. Etna turtantama relha ntjarranha Altjirraka angkatja tnoatnoa kuta kaltjinthaka. ");
INSERT INTO are_vpl VALUES ("AC4_32","074_4_32","ACT","4","32","32","Relha tnakanhakanha ntjarra kala tjinanta ingkarraka naka. Itja nyinta paka angkaka, “Yultha nuka, nukanta nama.” Ingkarrakala pula yultha etnakanha mpopaka ngerra arrarnaka, ingkarrakaka. ");
INSERT INTO are_vpl VALUES ("AC4_33","074_4_33","ACT","4","33","33","Apostle etna relha ntjarranha angkatja ekarltala kaltjinthalanaka, “Ingkarta Jesuanha relha errilknga ntjarranga kamerrakala.” Altjirranha turta relha tnakanhakanha ingkarrakaka ngwanga inthorra ntelalhaka. ");
INSERT INTO are_vpl VALUES ("AC4_34","074_4_34","ACT","4","34","34","Tnakanhakanha nyinta itja paka ngaiyala naka, mantarrakunya paka. Lenha ntjarra, etnakala tnukulpa namanga, iltha arrpunha paka, etna nhanha yirrinthaka, money-akatjila. ");
INSERT INTO are_vpl VALUES ("AC4_35","074_4_35","ACT","4","35","35","Kurunga etna money nhanha Apostle ntjarranha nthaka. Apostle etnantama tnakanhakanha ilkngara ntjarranha marnala, mantarrala turta ntarntaraka. ");
INSERT INTO are_vpl VALUES ("AC4_36","074_4_36","ACT","4","36","37","Joseph-ala turta tnukulpa ekuranha money-akatjila yirrinthaka. Erantama money ingkarraka Apostle ntjarranha nthaka. Joseph nhanha erataka pmara Cyprus-ala alkngerrakala. Era turta Levi-aka ramarama naka. Apostle ntjarralantama Joseph nhanha erinha rretnya Barnabas turta alpmelaka. Rretnya Barnabas nhanha nama, ‘Era, erala relha arrpunha ntjarranha tjipatjipilama.’ ");
INSERT INTO are_vpl VALUES ("AC5_1","074_5_1","ACT","5","1","1","Noarta tharrala, Ananias Sapphira tharrala, tnukulpa nyinta yirrinthakantema, money-akatjila. ");
INSERT INTO are_vpl VALUES ("AC5_2","074_5_2","ACT","5","2","2","Ananias-anha antja naka money arrpunha tnyinitjika, money arrpunhanta Apostle ntjarranha nthitjika. Erantama noa ekuranha nhanha alpmelaka. Ananias erantama money arrpunha ekurakarta Apostle ntjarrurna lhaka, etnanha money erinha nthaka turta. ");
INSERT INTO are_vpl VALUES ("AC5_3","074_5_3","ACT","5","3","3","Peter-alantama erinha pmarraka, “Ananias-ai, iwunhangala unta Satan-aka kangkwerraka? Iwunhanga turtama unta Enka Alkngaltaraka orrtjerraka? Yinga kaltja unta money arrpunha tnyinakala. ");
INSERT INTO are_vpl VALUES ("AC5_4","074_5_4","ACT","5","4","4","Tnukulpa era kunha ungkwanga naka. Tnukulpa erinha yirrinthamaliperra turta, money era ungkwangantema naka. Lakinhanga nhanha ungkwangathaka naka money erinha tnyinitjika, erinha errarnpalhelitjika paka, unta antjerramala ngerra. Iwunhangantama unta orrtjerraka? Arai, unta itja relhaka orrtjerraka, Altjirraka pula.” ");
INSERT INTO are_vpl VALUES ("AC5_5","074_5_5","ACT","5","5","5","Nhanha wumala, Ananias-anha errilknga tnyilalhaka. Relha ntjarrala Ananias-iperra wumalanga, etna ingkarraka trerraka. ");
INSERT INTO are_vpl VALUES ("AC5_6","074_5_6","ACT","5","6","6","Artwa nthitja ntjarrantama pitjika. Etna Ananias-aka mpurrka mantarrala ilinyiwumala kathurna kngaka, tintjiwuka turta. ");
INSERT INTO are_vpl VALUES ("AC5_7","074_5_7","ACT","5","7","7","Kala anma Sapphira-anhantama irrpentjika. Sapphira era itja kaltja naka noa ekuranha ilukala. ");
INSERT INTO are_vpl VALUES ("AC5_8","074_5_8","ACT","5","8","8","Peter-alantama erinha pmarraka, “Yinganha ilai, Ananias-ala money ingkarrakama kngitjika?” “Awa,” era angkaka, “Era money ingkarrakakwia kngitjika. Lakintjaka kunha era tnukulpa erinha yirrinthakala.” ");
INSERT INTO are_vpl VALUES ("AC5_9","074_5_9","ACT","5","9","9","Peter-alantama erinha pmarraka, “Iwunhangala mpala nyinterraka Ingkartaka Enka orrtjapepilitjika? Arai, artwa nthitja etnala noa ungkwanganha tintjiwukala, etna kunha reoala itnarlanama. Etna nganha turta tintjiwutjika kngitjina.” ");
INSERT INTO are_vpl VALUES ("AC5_10","074_5_10","ACT","5","10","10","Sapphira-anhantama kala Peter-aka ingkanga kutaka tnyilalhaka, iluka turta. Nthitja etnantama irrpentjika. Etna araka era kala ilukala. Etnantama erinha kathurna kngaka, erinha noa ekuranhanga kutaka turta tintjiwuka. ");
INSERT INTO are_vpl VALUES ("AC5_11","074_5_11","ACT","5","11","11","Worlamparinya etnantama trerraka nhanhiperra wumala. Relha arrpunha ntjarra turta trerrakantema. ");
INSERT INTO are_vpl VALUES ("AC5_12","074_5_12","ACT","5","12","12","Altjirrala tjatjikarta ntjarra urrkapuka, relha ntjarranha marrilamala, apostle ntjarrarlarlanga. Tnakanhakanha etna turta kutatha Solomon-aka Lyuntjala worlerritjata. ");
INSERT INTO are_vpl VALUES ("AC5_13","074_5_13","ACT","5","13","13","Relha ntjarrala tnakanhakanha etnanha kngarra tnantjaka. Etna pula trerraka etnakalela nyinterritjika. ");
INSERT INTO are_vpl VALUES ("AC5_14","074_5_14","ACT","5","14","14","Artwa pa arrkutja arrpunha ntjarrala turtantama Ingkartanha tnakaka. ");
INSERT INTO are_vpl VALUES ("AC5_15","074_5_15","ACT","5","15","15","Kurunga relha arrpunha ntjarrala menta ntjarranha turtantama tjaiyaka arrarnitjata, ntjama etnakanhala intamala kuta. Etna alkurnaka Peter-anha paka anpara lhamanga, ntolya ekuranhala etnanha korltanhamala marrilitjinanga. ");
INSERT INTO are_vpl VALUES ("AC5_16","074_5_16","ACT","5","16","16","Relha ntjarra arrpunha etnala Jerusalem-anga kathala namanga, etna turta relha menta etnakanha, relha enka kornakarta etnakanha turta, Apostle ntjarrurna kngitjika. Etna, etnanha ingkarraka marrilaka. ");
INSERT INTO are_vpl VALUES ("AC5_17","074_5_17","ACT","5","17","17","High Priest erantama, artwa Sadducee arrpunha ntjarra turta, apostle etnaka yirrknga inthorrerraka. ");
INSERT INTO are_vpl VALUES ("AC5_18","074_5_18","ACT","5","18","18","Etnantama apostle etnanha errkumala jail-aka kurnaka. ");
INSERT INTO are_vpl VALUES ("AC5_19","074_5_19","ACT","5","19","19","Ingkartaka angel pula ingula pitjika. Jail-aka reoa altjurilamala, angel era etnanha kathurna rretjingaka. Era etnanha ilaka, ");
INSERT INTO are_vpl VALUES ("AC5_20","074_5_20","ACT","5","20","20","“Kala temple-urna lharrirrai. Rrangkarra turtantama relha ntjarranha ilai, yia ingkarraka Jesuiperra.” ");
INSERT INTO are_vpl VALUES ("AC5_21","074_5_21","ACT","5","21","21","Lirnnga kala rratitjikerramalangantama, etna temple yard-urna irrpunhaka, relha ntjarranha kaltjinthaka turta. High Priest era, artwa ekuranha ntjarrala turtantama, Sanhedrin council etnanha worlilaka, angkarritjika. Sanhedrin council etnataka relha Israel-arinya ingkarrakaka itornka naka. Etnantama apostle etnaka ntangkalhaka. ");
INSERT INTO are_vpl VALUES ("AC5_22","074_5_22","ACT","5","22","22","Artwa urrkapunhapunha etnakanhantama jail-urna lhaka. Etna pula apostle etnanha itja arltaraka. Pitjalpumala etna itornka etnanha ilaka, ");
INSERT INTO are_vpl VALUES ("AC5_23","074_5_23","ACT","5","23","23","“Arai, jail-urna lhamala nurna reoa ingkarraka marnta kuta aritjalhaka. Nurna tjapartia etnanha turta araka reoa ingkarraka arratja ntarntaramanga. Nurna pula reoa etnanha altjurilamalanga, nurna room etnanha urltala araka.” ");
INSERT INTO are_vpl VALUES ("AC5_24","074_5_24","ACT","5","24","24","Angkatja nhanha wumala, tjapartia ntjarraka itornka, priest itornka ntjarra turta yarna eterraka. ");
INSERT INTO are_vpl VALUES ("AC5_25","074_5_25","ACT","5","25","25","Artwa nyintantama pitjika, etnanha ilaka turta, “Arai, artwa nhanga ntjarra rrangkarrala jail-aka kurnakala, etnataka temple yard-ala relha ntjarranha kaltjinthalanama.” ");
INSERT INTO are_vpl VALUES ("AC5_26","074_5_26","ACT","5","26","26","Tjapartiaka itornka erantama lhaka, tjapartia urrputjakarta, apostle etnanha inarlalhaka turta. Tjapartia etna pula itja apostle etnaka alkngarnterraka. Etnataka relha ntjarranga trerraka, etna, etnanha partala wakitja. ");
INSERT INTO are_vpl VALUES ("AC5_27","074_5_27","ACT","5","27","27","Apostle etna kala Sanhedrin council etnakanga mpopala itnamalangantama, High Priest era etnanha ilaka. ");
INSERT INTO are_vpl VALUES ("AC5_28","074_5_28","ACT","5","28","28","“Arai, nurna kunha rrangkarranha angkatja ekarltala parrakala itja wotha relha ntjarranha Jesuiperra kaltjinthitjika. Kanha rrangkarra itjala nurnaka kangkwerraka. Rrangkarra relha Jerusalem-arinya ingkarrakanha kaltjinthakatitja. Rrangkarra turta nurnanha ilparnaka, nurnala kula Jesuanha errilknga tukala.” ");
INSERT INTO are_vpl VALUES ("AC5_29","074_5_29","ACT","5","29","29","Peter-ala, apostle arrpunha ntjarrala turtantama etnanha ilaka. “Nurnakathaka nama Altjirraka kangkwerritjika, itja relhaka. ");
INSERT INTO are_vpl VALUES ("AC5_30","074_5_30","ACT","5","30","30","Rrangkarra Jesuanha errilknga tuka, erinha irnaka ilpararrarnamala. Errilkngipata nurnakanhaka Altjirrala pula erinha errilknga ntjarranga wotha kamalhelaka. ");
INSERT INTO are_vpl VALUES ("AC5_31","074_5_31","ACT","5","31","31","Altjirrala turtantama erinha ekuranga akwaka arrarnaka, Tjitjarta pa Tangkalhelanha nitjika, era relha Israel-arinya ntjarranha ntangkitjinanga toperritjika. Relha etnala toperrama, era korna etnakanha iwutjina. ");
INSERT INTO are_vpl VALUES ("AC5_32","074_5_32","ACT","5","32","32","Nurna, Enka Alkngaltarala turta, rrangkarranha nhanha kaltjala ilama. Relha arrpunha ntjarra, etnala Altjirraka kangkwerrama, etna kala Enka Alkngaltarakarta nama.” ");
INSERT INTO are_vpl VALUES ("AC5_33","074_5_33","ACT","5","33","33","Sanhedrin council etna nhanha wumalanga, etna yirrknga inthorrerraka. Etna turtantama antja naka apostle etnanha kala errilknganta tutjika. ");
INSERT INTO are_vpl VALUES ("AC5_34","074_5_34","ACT","5","34","34","Sanhedrin council etnakanga artwa nyintantama kamerraka. Era naka artwa Pharisee, rretnya Gamaliel. Era kaltjinthanhinthanha kngarra turta naka. Relha ntjarra turta ekura kngarra kangkaka. Erantama tjapartia ntjarranha turnaka apostle etnanha kathurnarrka kngitjika. ");
INSERT INTO are_vpl VALUES ("AC5_35","074_5_35","ACT","5","35","35","Kurunga era Sanhedrin council etnanha ilaka. “Artwa Israel-arinya ntjarrai, rrangkarra itja artwa nhanha ntjarranha parrpa imilitjika. ");
INSERT INTO are_vpl VALUES ("AC5_36","074_5_36","ACT","5","36","36","Ngurrukalkura wara, artwa Theudas-anha ilalhaka era kula artwa kngarra namanga. Artwa 400 ngerra turtantama ekura lhangalhaka. Artwa arrpunhala pula erinha errilknga tumalanga, worla ekuranha kala errarnperrakanta. ");
INSERT INTO are_vpl VALUES ("AC5_37","074_5_37","ACT","5","37","37","“Kurunga Judas, artwa pmara Galilee-arinya nhanga, erantama ekurarinya tjurnalhaka, government-ala nurnanha nhanga count-emilamanga. Ntjarra ekura lhangalhaka. Artwa arrpunhala pula erinha errilknga tumalanga, worla ekuranha turta errarnperrakantema. ");
INSERT INTO are_vpl VALUES ("AC5_38","074_5_38","ACT","5","38","38","“Lakinhanga atha rrangkarranha ilama artwa nhanha ntjarranha kala impai, etnarrpa nitjika. Arai, yia nhanha etnala relha ntjarranha kaltjinthama, nhanha paka relhaka yia namanga, nhanha kala ipmintjerritjina. ");
INSERT INTO are_vpl VALUES ("AC5_39","074_5_39","ACT","5","39","39","Nhanha pula Altjirraka yia namanga, rrangkarra nhanha yarna kuta parritjina. Rrangkarra kala Altjirrakanta irrpaltherritjina.” ");
INSERT INTO are_vpl VALUES ("AC5_40","074_5_40","ACT","5","40","40","Sanhedrin council etnantama Gamaliel-aka kangkwerraka. Apostle ntjarraka wotha ntangkalhamala, etna tjapartia ntjarranha turnaka etnanha whip-ala tutjika. Etnantama etnanha parraka inthorra. “Rrangkarra itja wotha relha ntjarranha Jesuiperra kaltjinthitjika.” Kurunga etna, etnanha kala tnauwuka. ");
INSERT INTO are_vpl VALUES ("AC5_41","074_5_41","ACT","5","41","41","Sanhedrin council etnakanga rratamala, apostle etna arrkana inthorra alpuka. Etnataka kangkaka etnakathaka namanga Jesuaka rretnyakakwia nyingalauwutjika. ");
INSERT INTO are_vpl VALUES ("AC5_42","074_5_42","ACT","5","42","42","Etnantama arltamarlta temple-ala, relhaka ilthala turta relha ntjarranha kaltjinthaka. Etna, etnanha ilaka Jesuanha Krista era namanga. ");
INSERT INTO are_vpl VALUES ("AC6_1","074_6_1","ACT","6","1","1","Altjirralantama arltamarlta relha ntjarra arrpunha turta kurtungurla ntjarraka lhangaka. Kurtungurla etnakanga, relha ntjarra arrpunha Greek angkitjata. Kanha arrpunha ntjarra Hebrew-ala angkitjata. Kurunga relha Greek angkanhangkanha ntjarra, relha Hebrew angkanhangkanha ntjarraka wannga angkaka, etna warlukurta etnakanha itja arratja marnala ntarntaramanga. ");
INSERT INTO are_vpl VALUES ("AC6_2","074_6_2","ACT","6","2","2","Apostle 12 etnantama kurtungurla ingkarrakanha worlilaka. Kurunga etna, etnanha ilaka, “Arai, nhanha itja marra namara nurna Altjirraka Angkatja ipmintja imputjika, marna errarnpalhelitjika. ");
INSERT INTO are_vpl VALUES ("AC6_3","074_6_3","ACT","6","3","3","Lakinhanga tjina ntjarrai, rrangkarrataka artwa ilporatha 7 urraritjika, artwa nhanga Enka Alkngaltarakarta, eterrintja marrakarta turta. Nurnantama etnanha ingkairnitjinanga marna errarnpalhelitjika. ");
INSERT INTO are_vpl VALUES ("AC6_4","074_6_4","ACT","6","4","4","Nurnarrpa pula Altjirrurnala kuta ingkitjina, relha ntjarranha Altjirraka angkatja turta kuta kaltjinthitjina.” ");
INSERT INTO are_vpl VALUES ("AC6_5","074_6_5","ACT","6","5","5","Worla etna angkatja nhanhaka kangkaka. Etnantama Stephen-anha urraraka, artwa Enka Alkngaltarakarta, tnakanhakanha ilporatha turta. Kurunga etna Philip-anha, Procorus-anha, Nicanor-anha, Timon-anha, Parmenas-anha, Nicolas-anha turta urraraka. Nicolas nhanha erataka Antioch town-arinya naka. Era turta itja relha Jew alkngerrakala. ");
INSERT INTO are_vpl VALUES ("AC6_6","074_6_6","ACT","6","6","6","Artwa nhanha etnanhantama etna apostle ntjarrurna kngitjika. Apostle etnantama etnakakwia Altjirrurna ingkaka, iltja etnakanha turtantama kapurtaka etnakanhaka arrarnaka. ");
INSERT INTO are_vpl VALUES ("AC6_7","074_6_7","ACT","6","7","7","Kurunga tnakanhakanha ntjarrala relha arrpunha ntjarranha turta kaltjinthaka. Altjirrala turtantama relha arrpunha ntjarranha worla etnakanhaka lhangaka. Priest arrpunha ntjarrala turtantama Jesuanha tnakaka. ");
INSERT INTO are_vpl VALUES ("AC6_8","074_6_8","ACT","6","8","8","Altjirranha Stephen-aka ngwanga inthorra ntelalhaka, era erinha ekarltilaka turta. Stephen erantama tjatjikarta ntjarra urrkapuka. ");
INSERT INTO are_vpl VALUES ("AC6_9","074_6_9","ACT","6","9","9","Nhanhakakwia artwa arrpunha ntjarra ekura antjakunyerraka. Artwa nhanha etna relha Jew naka Cyrene town-anga, Alexandria town-anga turta pitjikala. Etna ingkarraka synagogue iltha nyintaka irrputjata. Synagogue ekura rretnya naka ‘Artwa Althakaltha Ntjarraka Synagogue’. Artwa nhanha etnantama, artwa urrputja arrpunha turta, etnala pmara Cilicia-anga, pmara Asia-anga turta pitjikala, etna Stephen-alela angkatja iwurraka. ");
INSERT INTO are_vpl VALUES ("AC6_10","074_6_10","ACT","6","10","10","Stephen-ala pula etnanha impuka kuta, Enka Alkngaltarala warta erinha inangkarla inthorrilakalanga. ");
INSERT INTO are_vpl VALUES ("AC6_11","074_6_11","ACT","6","11","11","Kurunga artwa nhanha etna artwa korna ntjarranhantama nyilknganyilkngala turnaka Stephen-anha ilparnitjika, “Nurna Stephen-anha wuka Moses-anha, Altjirranha turta arrampowumanga.” ");
INSERT INTO are_vpl VALUES ("AC6_12","074_6_12","ACT","6","12","12","Angkatja nhanhala relha ntjarranha, kngarripata itornka ntjarranha, artwa Intarrangaltha ntjarranha turta rwampia inthorrilaka. Etnantama Stephen-anha errkumala Sanhedrin council-urna rretjingaka. ");
INSERT INTO are_vpl VALUES ("AC6_13","074_6_13","ACT","6","13","13","Etna artwa orrtjerranha ntjarranha turta turnaka erinha Sanhedrin council-anga urlarra ilparnitjika, “Artwa nhanhala kunha Altjirraka iltha, Altjirraka turnintja turta kutatha arrampowuka. ");
INSERT INTO are_vpl VALUES ("AC6_14","074_6_14","ACT","6","14","14","Nurna erinha wuka era relha ntjarranha ilamanga Jesua Nazareth-arinyala kula Altjirraka iltha urltakitjinala. Jesua era turta kula mpaarangaranga nurnakanha ekngarrpunhilitjinala, mpaarangaranga nhanga Moses-ala errilkngipata nurnakanha ilakala.” ");
INSERT INTO are_vpl VALUES ("AC6_15","074_6_15","ACT","6","15","15","Sanhedrin council etnantama Stephen-anha intarra araka. Etna araka anngerra ekuranha angel-aka anngerra ngerra namanga. ");
INSERT INTO are_vpl VALUES ("AC7_1","074_7_1","ACT","7","1","1","High Priest erantama Stephen-anha pmarraka, “Nthakinha unta etarlarama? Angkatja arratjama etna ungkwangiperra angkaka?” ");
INSERT INTO are_vpl VALUES ("AC7_2","074_7_2","ACT","7","2","2","Stephen-alantama etnanha ilaka, “Tjina ntjarrai, kaarta ntjarrai turta, yinganharrkantama wurrirrai. Altjirra nurnakanha, erala makalaria nama, era kunha kaarta nurnakanha Abraham-aka rumerraka, era nhanga pmara Mesopotamia-alantema namalanga, nhanga itjantema pmara Haran-urna pitjikala. ");
INSERT INTO are_vpl VALUES ("AC7_3","074_7_3","ACT","7","3","3","Altjirrala erinha ilaka, ‘Pmara ungkwanganha, tjina ungkwanganha turta impurlalhai. Untantama pmara arrpunhurna lhalathanai, pmara athala nganha ntelitjina.’ ");
INSERT INTO are_vpl VALUES ("AC7_4","074_7_4","ACT","7","4","4","Kala pmara Chaldea-anha impurlalhamala, era pmara Haran-urna lhaka, ekurala turtantama kuterraka. “Kaarta ekura kala ilukantama. Kurunga Altjirrala Abraham-anha pmara nhanhurna yairnaka, pmara nhanga nurnala lyarta nama. ");
INSERT INTO are_vpl VALUES ("AC7_5","074_7_5","ACT","7","5","5","Altjirrala pula erinha itja pmara erinha nthaka. Era erinha, ramarama ekuranha turta, pmara erinha nthitjika lhelakanta. Altjirrala Abraham-anha pmara nhanha lhelamalanga, Abraham-aka katjia itjantema intaka. ");
INSERT INTO are_vpl VALUES ("AC7_6","074_7_6","ACT","7","6","6","Altjirrala Abraham-anha nhanha turta ilaka, ‘Arai, ramarama ungkwanganha pmara lorinyalarrka nitjina 400 years-aka. Etna turta relha lorinya ntjarraka kngarra inthorra urrkaputjina. Relha lorinya etna turta etnanha nakapakarla inthorrilitjina. ");
INSERT INTO are_vpl VALUES ("AC7_7","074_7_7","ACT","7","7","7","Atha pula relha lorinya nhanha etnanha rrarrathala tutjina. Kurunga ramarama ungkwanganha pmara lorinya ekuranga naamerritjina, nhanhurna turta pitjitjina, nuka turta urrkurrkintja nitjina.’ ");
INSERT INTO are_vpl VALUES ("AC7_8","074_7_8","ACT","7","8","8","“Altjirralantama Abraham-anha turnaka era erinha kapanha lhelitjika. Era erinha ilaka, ‘Unta, ramarama ungkwanganhala turta, rrangkarra worra ingkarraka rrakangkarranha artwilitjika etna arlta 8 ingkwia namalanga.’ Lakinhanga, Abraham-ala worra ekuranha Isaac-anha artwilaka era arlta 8 ingkwia namalanga. Isaac-ala worra ekuranha Jacob-anha artwilakantema. Jacob-ala turta worra 12 ekuranha artwilaka. Worra 12 nhanha etnakanga Israel-aka ramarama ingkarraka rrataka. ");
INSERT INTO are_vpl VALUES ("AC7_9","074_7_9","ACT","7","9","9","“Joseph-aka kalya ntjarra ekura antjakunyerraka. Etnantama erinha artwa lorinya ntjarraka yirrinthaka. Artwa lorinya ntjarrala turtantama erinha pmara Egypt-urna kngaka. Altjirranha pula Joseph-alela naka. ");
INSERT INTO are_vpl VALUES ("AC7_10","074_7_10","ACT","7","10","10","Era imampurlerramanga, era erinha ntarntaraka. Era erinha inangkarla inthorrilaka turta. Pharaoh, Egypt-aka king, erantama Joseph-aka kngarra kangkaka. Era turtantama erinha ingkairnaka pmara Egypt ntjaparaka tjitjarterritjika, yultha ekuranha ingkarraka ntarntaritjika turta. ");
INSERT INTO are_vpl VALUES ("AC7_11","074_7_11","ACT","7","11","11","“Marnaka paalerrintja kngarrantama naka Egypt-ala, pmara Canaan-ala turta. Relha ingkarraka, tnonthalkantama nyingalauwuka. Kaarta nurnakanha ntjarra turtantama ngaiyala naka. ");
INSERT INTO are_vpl VALUES ("AC7_12","074_7_12","ACT","7","12","12","Jacob-alantama wumalanga marna kula Egypt-ala namanga, era kaarta nurnakanha ntjarranha Egypt-urna yairnaka. ");
INSERT INTO are_vpl VALUES ("AC7_13","074_7_13","ACT","7","13","13","Kurunga etna arrpunharangantama marnaka lhamanga, Joseph-anha etnaka ilalhakantama, era tjia etnaka namanga. Pharaoh-ala turtantama Joseph-aka ramaramiperra wuka. ");
INSERT INTO are_vpl VALUES ("AC7_14","074_7_14","ACT","7","14","14","“Joseph-anhantama kaarta ekuranhaka, ramarama ekuranha ingkarrakaka turta ntangkalhaka, etna Egypt-urna pitjitjika. Ramarama etnataka relha 75 naka. ");
INSERT INTO are_vpl VALUES ("AC7_15","074_7_15","ACT","7","15","15","Jacob-anha Egypt-urna lhaka, pmara ekurala turtantama iluka. Kaarta nurnakanha arrpunha ntjarra turta Egypt-ala ilukantema. ");
INSERT INTO are_vpl VALUES ("AC7_16","074_7_16","ACT","7","16","16","Anma etna Jacob ntjarraka mpurrka Shechem town-urna kngetnaka. Etnantama mpurrka etnakanha intia nhangaka arrarnaka, intia nhanga Abraham-alala Hamor-aka ramaramanga buy-emilakala. ");
INSERT INTO are_vpl VALUES ("AC7_17","074_7_17","ACT","7","17","17","“Anma, Israel-aka ramarama kala ntjarra inthorrantama namalanga, Altjirranha eterraka etnanha kala pmara ekururna kngetnitjika, erala Abraham-anha lhelakala. ");
INSERT INTO are_vpl VALUES ("AC7_18","074_7_18","ACT","7","18","18","Kurunga king arrpunhantama Egypt-ala naka. Era itja Joseph-iperra kaltja naka. ");
INSERT INTO are_vpl VALUES ("AC7_19","074_7_19","ACT","7","19","19","Erantama relha nurnakanha ntjarranha orrtjapepilaka, etnaka alkngarnterraka turta. Era etnanha turnaka katjia etnakanha kathaka ipmintja imputjika, etna ilutjinanga. ");
INSERT INTO are_vpl VALUES ("AC7_20","074_7_20","ACT","7","20","20","“Moses-anhantama katjia intaka. Era worra intorta inthorra naka. Kaarta pa mia ekuranhala erinha ilthalarrka ntarntaraka, 3 month-aka. ");
INSERT INTO are_vpl VALUES ("AC7_21","074_7_21","ACT","7","21","21","Kurunga etna erinha kathaka ipmintja impuka. Pharaoh-aka kwarralantama erinha arltaraka, erinha pmara ekuranhurna kngetnaka, erinha mangkalhelaka turta. ");
INSERT INTO are_vpl VALUES ("AC7_22","074_7_22","ACT","7","22","22","Egypt-arinya ntjarralantama Moses-anha kngarra inthorra kaltjinthaka. Era turtantama inangkarla inthorrerraka. Era itornka kngarra turtantama naka. ");
INSERT INTO are_vpl VALUES ("AC7_23","074_7_23","ACT","7","23","23","“Moses-anha kala 40 years ingkwiantama namalanga, era eterraka relha Israel-arinya ntjarrurna yatjarra lhitjika, etnanha aritjika. ");
INSERT INTO are_vpl VALUES ("AC7_24","074_7_24","ACT","7","24","24","Etnakurna lhamala, era araka artwa Egypt-arinyala artwa Israel-arinya nyintanha kngarra tumanga. Erantama artwa Egypt-arinya erinha tangitjala tumala, errilknga tuka. ");
INSERT INTO are_vpl VALUES ("AC7_25","074_7_25","ACT","7","25","25","Moses-alantama etarlaraka, ‘Relha nukanha ntjarrala lyarta lhangkaritjina Altjirrala yinganha yairnakala, etnanha tangkalhelitjika.’ Etna pula nhanha itja lhangkaraka. ");
INSERT INTO are_vpl VALUES ("AC7_26","074_7_26","ACT","7","26","26","“Arlta arrpunhala era araka artwa Israel-arinya tharra turramanga. Erantama erinhatharra arrkngantiwuka. Era erinhatharra ilaka, ‘Mpala kunha kanhanga ngerra. Iwunhangantama mpala turrama? ");
INSERT INTO are_vpl VALUES ("AC7_27","074_7_27","ACT","7","27","27","“Artwa erala artwa arrpunhaka alkngarnterrakala, era pula erinha pauwurlenaka. Era erinha pmarraka, ‘Ngunhalama nganha ingkairnaka nurnaka tjitjarterritjika, nurnanha tjiperrawutjika turta? ");
INSERT INTO are_vpl VALUES ("AC7_28","074_7_28","ACT","7","28","28","Unta antja nama yinganha turta errilknga tutjika, untala artwa Egypt-arinya nhanganha ngurruka errilknga tukala ngerra?’ ");
INSERT INTO are_vpl VALUES ("AC7_29","074_7_29","ACT","7","29","29","Nhanha wumala Moses-anha tira arrtjanaka pmara Midian-urna, tanhala turtantama kuterraka. Worra ekuranha tharra turta Midian-ala alkngerraka. ");
INSERT INTO are_vpl VALUES ("AC7_30","074_7_30","ACT","7","30","30","“Era kala 40 years-ntama Midian-ala naka. Kurunga angel nyinta ekura rumerraka worritjala, nhanga Sinai Partanga kuta. Angel erataka irna mpumalala rumerraka. ");
INSERT INTO are_vpl VALUES ("AC7_31","074_7_31","ACT","7","31","31","Moses-ala irna mpumala erinha aramala, era tnolkaka. Erantama irna ekura etinyerraka, aritjika. Ingkartanhantama ekururna angkaka, ");
INSERT INTO are_vpl VALUES ("AC7_32","074_7_32","ACT","7","32","32","‘Yinga kaarta ungkwanganha Abraham-aka, Isaac-aka, Jacob-aka Altjirra nama.’ Moses-anhantama tira errowuka. Era turta alknga kwaninyerraka. ");
INSERT INTO are_vpl VALUES ("AC7_33","074_7_33","ACT","7","33","33","“Ingkartalantama erinha ilaka, ‘Sandal ingka ungkwanganhanga ilwai. Katha untala itnama, erataka makamaka nama. ");
INSERT INTO are_vpl VALUES ("AC7_34","074_7_34","ACT","7","34","34","Arai, atharrpa araka relha Egypt-arinya ntjarrala relha nukanha ntjarranha rrukunthakunthilamanga. Atha turta etnanha mpangkamanga wuka. Yingantama nhanha pitjika etnanha tangkalhelitjika. Arai, lakinhanga atha nganha pmara Egypt-urna yairnama.’ ");
INSERT INTO are_vpl VALUES ("AC7_35","074_7_35","ACT","7","35","35","“Nhanha kunha Moses nyinta era naka, ekurala relha ekuranha ntjarra itja antja nakala. Etna erinha nhanga ilakala, ‘Ngunhalama nganha ingkairnaka nurnaka tjitjarterritjika, nurnanha tjiperrawutjika turta?’ Moses nhanha erinhantama Altjirra erarrpa yairnaka relha ekuranha ntjarraka tjitjarterritjika, etnanha tangkalhelitjika turta. Altjirranhataka Moses-urna angkaka angel ekuranharlarlanga, angel erala nhanga Moses-urna rumerrakala irna mpumalala. ");
INSERT INTO are_vpl VALUES ("AC7_36","074_7_36","ACT","7","36","36","“Moses-ala relha ntjarranha 40 years rretjingaka, tjatjikartalka urrkapumala, Egypt-alarrka, Laiya Thathakalantama, kurunga worritjala turtantama. ");
INSERT INTO are_vpl VALUES ("AC7_37","074_7_37","ACT","7","37","37","Moses nyinta nhanha erantema Israel-aka ramarama ilakala, ‘Anma Altjirrala urrpia arrpunhantama rrakangkarrurna yairnitjina. Era yinga ngerra inthorra nitjina. Era turta artwa Israel-arinya nitjina.’ ");
INSERT INTO are_vpl VALUES ("AC7_38","074_7_38","ACT","7","38","38","Moses nhanha era kunha worlamparinyalela naka worritjala. Moses nhanha ekururna, kaarta nurnakanhurna turta, angel nhanga angkaka Sinai Partala. Moses nhanha erinha kunha angel-ala Altjirraka angkatja ilaka, Moses-ala angkatja nhanha nurnakurna anparilitjika. ");
INSERT INTO are_vpl VALUES ("AC7_39","074_7_39","ACT","7","39","39","Kaarta nurnakanha ntjarra pula Moses-aka itja kangkwerraka. Ekura antjakunyerramala, etna antja naka Egypt-urna alputjika. ");
INSERT INTO are_vpl VALUES ("AC7_40","074_7_40","ACT","7","40","40","“Etnantama Aaron-anha ilaka, ‘Altjirra nurnaka mpaarai, nurnanha rretjingitjika. Moses-ala kunha nurnanha Egypt-anga nhanhurna rretjingakala. Moses erantama nthakinherraka? Nurna itja kaltja.’ ");
INSERT INTO are_vpl VALUES ("AC7_41","074_7_41","ACT","7","41","41","Etnantama orrtja altjirra mpaaraka, calf ngerra. Kurunga etna orrtja altjirra nhanha ekura urrkurrkintja naka, erinha tjauwerrilya nthamala. Etna orrtja altjirra nhanha ekura kngarra kangkaka, altjirra nhanga etnala iltjala mpaarakala. ");
INSERT INTO are_vpl VALUES ("AC7_42","074_7_42","ACT","7","42","42","“Altjirranha pula etnakanga ntjumerraka. Era turta etnanha impuka ntheilpurakalkantama urrkurrkintja nitjika. Nhanga Altjirraka urrpia imankinya ntjarrala ilaka, ‘Israel-aka ramaramai, rrangkarra itjama yinganha tnontha tjauwerrilya lanthakala, rrangkarra 40 years worritjala namalanga. ");
INSERT INTO are_vpl VALUES ("AC7_43","074_7_43","ACT","7","43","43","Rrangkarra pula altjirra Molech-aka tent-atitja kngarnarlapuka, altjirra Rephan-aka ntheilpura turta. Rrangkarra ekuratharraka ntolya mpaaramaliperra, rrangkarra ntolya nhanha ekuratharrakantama urrkurrkintja naka. Lakinhanga atha rrangkarranha pmara Babylon-urna naamalhelitjina.’ ");
INSERT INTO are_vpl VALUES ("AC7_44","074_7_44","ACT","7","44","44","“Altjirralataka Moses-anha tent ekuranhaka ntolyarrka ntelaka. Kurunga era Moses-anha turnaka etna tent erinha mpaaritjika ntolya nhanga erala erinha ntelakala ngerra inthorra. Altjirraka yultha turta tent nhanhala intaka. Tent nhanha turta kaarta nurnakanhalela naka worritjala. ");
INSERT INTO are_vpl VALUES ("AC7_45","074_7_45","ACT","7","45","45","Anma Altjirrala pmararinya ntjarranha unpuka. Joshua-alantama kaarta nurnakanha ntjarranha pmara ekururna rretjingaka. Etna Altjirraka tent turta etnakalela kngaka. Tent era turta pmara ekurala naka, David-anha king erritjinalpula. ");
INSERT INTO are_vpl VALUES ("AC7_46","074_7_46","ACT","7","46","46","Altjirranha David-aka kangkaka. David-anhantama Altjirrurna ingkaka ekura iltha ititjika. ");
INSERT INTO are_vpl VALUES ("AC7_47","074_7_47","ACT","7","47","47","Kanha Solomon-alala Altjirraka iltha itaka. ");
INSERT INTO are_vpl VALUES ("AC7_48","074_7_48","ACT","7","48","48","“Altjirra Kngarra Era pula itja ilthala nanhananha, iltha nhanga relhalala itakalala. Altjirraka urrpia imankinyala nhanga ilama, ");
INSERT INTO are_vpl VALUES ("AC7_49","074_7_49","ACT","7","49","49","‘Alkira era chair kngarritja nukanha nama, atha turta ingka nukanha alhaka arrarnama, Ingkartanha angkama. Iltha iwunha ngerrantama rrangkarra nuka itamara, yinga paka iltjerritjika?’ ");
INSERT INTO are_vpl VALUES ("AC7_50","074_7_50","ACT","7","50","50","Arai, atharrpa kunha alkiralka, alhalka ingkarraka arrpmarnakala.’ ");
INSERT INTO are_vpl VALUES ("AC7_51","074_7_51","ACT","7","51","51","“Rrangkarrataka relha arrthatanta ingkarraka. Rrangkarra ilpa marnta, kangkwerrintja marnta turta nama. Rrangkarra kunha Enka Alkngaltaranga kekarta kuta lhama, kaarta rrakangkarranhala kekarta lhakala ngerra. ");
INSERT INTO are_vpl VALUES ("AC7_52","074_7_52","ACT","7","52","52","Kaarta rrakangkarranha kunha Altjirraka urrpia imankinya ingkarrakaka antjakunya ntelalhaka. Etna turta Altjirraka urrpia lenha ntjarranha errilknga tuka, etnala relha ntjarranha ilakala Artwa Arratja Era pitjitjinala. Kurunga ngurrukalkura rrangkarrantama Artwa Arratja erinha leltjaka lanthamala errilknga tuka. ");
INSERT INTO are_vpl VALUES ("AC7_53","074_7_53","ACT","7","53","53","Rrangkarra kunha lakinha ntelalhaka, rrangkarra Altjirraka turnintja tnyinamangatanya. Turnintja nhanha etnanha kunha, Altjirrala Moses-anha ilakala, angel ntjarrarlarlanga. Rrangkarra pula turnintja etnaka itjarrpala kangkwerraka.” ");
INSERT INTO are_vpl VALUES ("AC7_54","074_7_54","ACT","7","54","54","Stephen-aka angkatjala etnanha tjalka tuka inthorra. Sanhedrin council etnantama ekura yirrknga inthorrerraka. ");
INSERT INTO are_vpl VALUES ("AC7_55","074_7_55","ACT","7","55","55","Stephen-anha Enka Alkngaltarakarta naka. Stephen-alantama alkirurnathaka inaramalanga, era Altjirra makalaria erinha araka, Jesuanha turta akwampinya ekuranhala itnamanga. ");
INSERT INTO are_vpl VALUES ("AC7_56","074_7_56","ACT","7","56","56","Stephen-alantama etnanha ilaka, “Arai, atha alkira erinha altjurerrakala arama, Relhaka 'Lira erinha turta Altjirraka akwampinyala itnamanga.” ");
INSERT INTO are_vpl VALUES ("AC7_57","074_7_57","ACT","7","57","57","Nhanha wumala etna ingkarraka ilkaka, ilpa etnakanha turta marntilaka. Kurunga Stephen-urna arrtjanamala, etna erinha errkuka, ");
INSERT INTO are_vpl VALUES ("AC7_58","074_7_58","ACT","7","58","58","erinha Jerusalem-anga kathurna turta tjarrakngaka. Kurunga etna erinha partala waka. Artwa lenha ntjarra, etnala Stephen-anha ilparnakala, etna mantarra tjenya etnakanha ilumala, artwa nthitja nyintanha nthaka, ntarntaritjika. Nthitja ekura rretnya naka Saul. ");
INSERT INTO are_vpl VALUES ("AC7_59","074_7_59","ACT","7","59","59","Etna Stephen-anha partala wamalanga, Stephen-anha Altjirrurnala ingkaka. Era ingkaka, “Ingkarta Jesuai, yinga ilumanga unta enka nukanha inai.” ");
INSERT INTO are_vpl VALUES ("AC7_60","074_7_60","ACT","7","60","60","Mparalelantama arrarnalhamala, era ilkaka, “Ingkartai, unta etnanha itja nhanhakakwia ilparnitjika.” Lakinha angkamala, era kala iluka. ");
INSERT INTO are_vpl VALUES ("AC8_1","074_8_1","ACT","8","1","1","Saul-ala araka etna Stephen-anha errilknga tumanga. Era turta nhanhaka kangkaka. Stephen-anha errilknga tumaliperra, etna worlamparinyaka turtantama antjakunyerraka, etnanha tutjika lurnaka turta. Lakinhanga tnakanhakanha ntjarra Jerusalem-anga tira lhaka pmara Judea-urna, pmara Samaria-urna turta. Apostle ntjarrantantama Jerusalem-ala kuterraka. ");
INSERT INTO are_vpl VALUES ("AC8_2","074_8_2","ACT","8","2","2","Artwa ilporatha urrputjalantama Stephen-aka mpurrka inarlalhamala, erinha arratja tintjiwuka. Etna turta ekura kngarra nthorrkngerraka. ");
INSERT INTO are_vpl VALUES ("AC8_3","074_8_3","ACT","8","3","3","Saul-anha antja naka worlamparinya etnanha yirralhelitjika. Erantama iltha nyintanga, iltha arrpunhurna lhaka. Era relha tnakanhakanha arltaramanga, artwa paka, arrkutja paka, era etnanha kala jail-akanta kurnaka. ");
INSERT INTO are_vpl VALUES ("AC8_4","074_8_4","ACT","8","4","4","Tnakanhakanha etnantama Jerusalem-anga tira lhaka, pmara arrpunhurna. Pmara nhanhalantama etna pmararinya ntjarranha kaltjinthaka, yia Jesuiperra. ");
INSERT INTO are_vpl VALUES ("AC8_5","074_8_5","ACT","8","5","5","Philip-anha town nyinturna lhaka, pmara Samaria-ala. Erantama relha lenha ntjarranha kaltjinthaka Jesuanha Altjirraka Krista namanga. ");
INSERT INTO are_vpl VALUES ("AC8_6","074_8_6","ACT","8","6","6","Relha town-arinya etna Philip-aka angkatja wuka. Etna tjatjikarta etnanha turta araka, Philip-alala urrkapukala. Etnantama angkatja ekuranhaka kangkwerraka. ");
INSERT INTO are_vpl VALUES ("AC8_7","074_8_7","ACT","8","7","7","Etna araka era relha enka kornakarta ntjarranha marrilamanga. Etna araka enka korna etna turta relha menta etnakanga rratamanga, ilkintja kngarrakarta. Etna araka era relha thaarra ntjarranha, inurra ntjarranha turta marrilamanga. ");
INSERT INTO are_vpl VALUES ("AC8_8","074_8_8","ACT","8","8","8","Lakinhanga town-arinya etna arrkana inthorra naka. ");
INSERT INTO are_vpl VALUES ("AC8_9","074_8_9","ACT","8","9","9","Town nhanhala artwa arrpunha naka, rretnya ekura Simon. Era relha Samaria-arinya ingkarrakanha tnolkalhelitjata, ngangkara iwumala. Erantama tnakalhaka inthorra. ");
INSERT INTO are_vpl VALUES ("AC8_10","074_8_10","ACT","8","10","10","Relha ingkarrakala erinha tnakitjatantema, relha kornakorna ntjarrala, itornka ntjarrala turta. Etna angkitjata, “Erarrpa altjirra ngerra nama, ekarlta inthorra turta.” ");
INSERT INTO are_vpl VALUES ("AC8_11","074_8_11","ACT","8","11","11","Etna Simon-anha tnakitjata, era etnanha kuta inthorra tnolkalhelakalanga, ngangkara iwumala. ");
INSERT INTO are_vpl VALUES ("AC8_12","074_8_12","ACT","8","12","12","Philip-alantama town-arinya ntjarranha Yia Marra erinha kaltjinthaka. Era turta etnanha kaltjinthaka Altjirranha relha ingkarrakaka Ingkarta namanga. Era etnanha Jesua Kristiperra turta ilaka. Artwa pa arrkutja turtantama Philip-urna pitjika, era etnanha kaltjirrpulhelitjika. ");
INSERT INTO are_vpl VALUES ("AC8_13","074_8_13","ACT","8","13","13","Simon era turta Altjirranha tnakakantema. Era turtantama pitjika Philip-ala erinha kaltjirrpulhelitjika. Kurunga era Philip-alela porta nthulaputjata. Era kngarra tnolkaka era Philip-anha aramalanga tjatjikarta urrkapumanga. ");
INSERT INTO are_vpl VALUES ("AC8_14","074_8_14","ACT","8","14","14","Jerusalem-ala, apostle ntjarrala wuka relha Samaria-arinya ntjarrala Altjirraka angkatja tnakamanga. Lakinhanga etna Peter John tharranha etnakurna yairnaka. ");
INSERT INTO are_vpl VALUES ("AC8_15","074_8_15","ACT","8","15","15","Samaria-akerritjalhamala, eratharra Altjirrurna ingkaka era Enka Alkngaltara erinha tnakanhakanha ntjarrurna yairnitjika. ");
INSERT INTO are_vpl VALUES ("AC8_16","074_8_16","ACT","8","16","16","Enka Alkngaltara erataka itjantema tnakanhakanha etnakurna irrpukala. Philip-alataka tnakanhakanha ntjarranha kaltjirrpulhelakalanta, Ingkarta Jesuaka rretnyala. ");
INSERT INTO are_vpl VALUES ("AC8_17","074_8_17","ACT","8","17","17","Peter tharralantama iltja kapurta etnakanhaka arrarnaka. Enka Alkngaltara era turtantama etnakurna irrpuka. ");
INSERT INTO are_vpl VALUES ("AC8_18","074_8_18","ACT","8","18","18","Simon-ala araka apostle eratharra iltja relha ntjarraka kapurtaka arrarnamanga. Enka era turtantama relha etnakurna irrpumanga. Erantama Peter tharranha money nthitjika antja naka. ");
INSERT INTO are_vpl VALUES ("AC8_19","074_8_19","ACT","8","19","19","Era lakinha angkaka, “Yinganha ekarltilai, atha turta iltja nukanha relhaka arrarnamanga, Enka Alkngaltara era relha etnakurna irrputjinanga.” ");
INSERT INTO are_vpl VALUES ("AC8_20","074_8_20","ACT","8","20","20","Peter-ala pula erinha ilaka, “Unta etarlarama unta Altjirraka yearriperra money-ala buy-emilitjinala. Itjanga lhai! Altjirrala nganha imileikanha, money ungkwanganha turta. ");
INSERT INTO are_vpl VALUES ("AC8_21","074_8_21","ACT","8","21","21","Untataka Altjirriperra paalakarla kuta eterrama. Lakinhanga unta yarna nurnakalela porta Altjirraka urrkapuma. ");
INSERT INTO are_vpl VALUES ("AC8_22","074_8_22","ACT","8","22","22","Kala kornanga topanterrai. Ingkarturna turta ingkai eterrintja korna ungkwanganha arratjilitjika, korna ungkwanganha iwutjika turta. ");
INSERT INTO are_vpl VALUES ("AC8_23","074_8_23","ACT","8","23","23","Yingataka kaltja unta tjaiya paalala kuta lhamanga, kornaka kuta lherramanga turta.” ");
INSERT INTO are_vpl VALUES ("AC8_24","074_8_24","ACT","8","24","24","Simon-alantama Peter tharranha ilaka, “Nukakwia Ingkarturna ingkai, era yinganha nthurrpa imilakitja, mpala yinganha ilakala ngerra.” ");
INSERT INTO are_vpl VALUES ("AC8_25","074_8_25","ACT","8","25","25","Peter tharrala relha ntjarranha Ingkartaka angkatja wotha kaltjinthaka. Kurunga eratharra Jerusalem-urna alpurraka. Pmara Samaria ekuranga tjananhamala, eratharra town kurrka ntjarrurna lhaka, relha ntjarranha Yia Marra erinha kaltjinthaka turta. ");
INSERT INTO are_vpl VALUES ("AC8_26","074_8_26","ACT","8","26","26","Altjirraka angel-alantama Philip-anha ilaka, “Ntakarra lhai, tjaiya nhangurna, erala worritjala intanhama Jerusalem-anga Gaza-urna.” ");
INSERT INTO are_vpl VALUES ("AC8_27","074_8_27","ACT","8","27","27","Philip-anha kala lhaka. Erantama artwa orrea Ethiopia-arinya araka, chariot ekuranhala nanhamanga. Artwa nhanha erataka Ethiopia-arinya queen Candace-aka urrkapunhapunha naka. Era turta queen ekuranha money ingkarraka ntarntaritjata. Artwa nhanha erataka Jerusalem-urna lhakala, Altjirraka urrkurrkintja nitjika. ");
INSERT INTO are_vpl VALUES ("AC8_28","074_8_28","ACT","8","28","28","Erantama nhanha wotha pmarurna alpupalpuka. Chariot ekuranhala nanhamala era Altjirraka urrpia Isaiah-aka pepaka read-erralanaka. ");
INSERT INTO are_vpl VALUES ("AC8_29","074_8_29","ACT","8","29","29","Altjirraka Enkalantama Philip-anha ilaka, “Etinyerramala, chariot ekuranga kuta lhapalhai.” ");
INSERT INTO are_vpl VALUES ("AC8_30","074_8_30","ACT","8","30","30","Chariot ekururna arrtjanamala, Philip-ala artwa erinha wuka Altjirraka urrpia Isaiah-aka pepanga read-erramanga. Erantama erinha pmarraka, “Unta angkatja nhanha lhangkaramama?” ");
INSERT INTO are_vpl VALUES ("AC8_31","074_8_31","ACT","8","31","31","Artwa Ethiopia-arinya era pula erinha ilaka, “Nthakinhantama atha angkatja nhanha lhangkaramara? Relha arrpunhala itja angkatja nhanha nuka nentilaka.” Erantama Philip-anha ntangkaka, “Ntjentjai, nukalela nitjika.” ");
INSERT INTO are_vpl VALUES ("AC8_32","074_8_32","ACT","8","32","32","Artwa orrea erataka angkatja nhanhaka read-erralanaka, “Relhalala sheep errilknga tutjika kngamanga ngerra, lakinha ngerra etna erinha turta tutjika kngaka. Sheep kurrka pmarna intamanga ngerra etna ponga ekuranha kamanga, lakinha ngerra era turta itja angkaka, ilkaka paka. ");
INSERT INTO are_vpl VALUES ("AC8_33","074_8_33","ACT","8","33","33","Etna erinha ilparnamalanga, itja nyinta ekurakwia angkaka. Ekura ramarama itja nitjina, etna erinha errilknga tukalanga.” ");
INSERT INTO are_vpl VALUES ("AC8_34","074_8_34","ACT","8","34","34","Artwa orrea erantama Philip-anha pmarraka, “Yinganha ilai, relha ngunhiperrama Altjirraka urrpia era angkama? Ekurarinya? Relha arrpunhiperra paka?” ");
INSERT INTO are_vpl VALUES ("AC8_35","074_8_35","ACT","8","35","35","Kurunga Philip-ala Altjirraka urrpia Isaiah-aka angkatja nhanharrka ekura nentilaka. Kurunga era erinha Yia Marra Jesuiperra turta kaltjinthaka. ");
INSERT INTO are_vpl VALUES ("AC8_36","074_8_36","ACT","8","36","37","Etna tjaiyala lhapalhamalangantema, etna kwatja araka. Artwa orrea erantama Philip-anha pmarraka, “Arai, nhanha kwatja intama. Unta paka yinganha kaltjirrpulhelamarama?” ");
INSERT INTO are_vpl VALUES ("AC8_38","074_8_38","ACT","8","38","38","Artwa erantama chariot driver ekuranha turnaka, “Chariot erinha ingkairnai!” Kurunga Philip eratharra kwatja ekururna tnanpuka. Philip-ala turtantama erinha kaltjirrpulhelaka. ");
INSERT INTO are_vpl VALUES ("AC8_39","074_8_39","ACT","8","39","39","Eratharra warta kwatjanga rrataka, kanha Ingkartaka Enkala Philip-anha naamalhelakala. Artwa orrea-ala turta erinha itja wotha araka. Era pula pmara ekuranhurna arrkana inthorra alpupalpuka. ");
INSERT INTO are_vpl VALUES ("AC8_40","074_8_40","ACT","8","40","40","Relha ntjarrala pula Philip-anha pmara Azotus-akantama araka. Philip erantama town nyintanga town arrpunhurna lhaka, Caesarea-akurtitja. Era relha ntjarranha Yia Marra erinha kaltjinthaka. ");
INSERT INTO are_vpl VALUES ("AC9_1","074_9_1","ACT","9","1","1","Saul-anha kuta thakerraka Ingkartaka kurtungurla ntjarranha yirralhelitjika. Erantama High Priest-urna lhaka. ");
INSERT INTO are_vpl VALUES ("AC9_2","074_9_2","ACT","9","2","2","Era erinha ilaka, “Nuka pepa intalhelai, synagogue itornka ntjarraka, Damascus town-ala.” Erataka antja naka Damascus-urna lhitjika, synagogue nyintaminyinturna turta irrputjika, relha Jesuanha tnakamala ntjarraka yonthitjika, artwaka, arrkutjaka turta. Kurunga era antja naka tnakanhakanha etnanha errkumala Jerusalem-urna kngetnitjika. ");
INSERT INTO are_vpl VALUES ("AC9_3","074_9_3","ACT","9","3","3","Era kala Damascus-aka etinyerrakalangantama, parrtja kngarrala erinha alkiranga parrtjilhelaka. ");
INSERT INTO are_vpl VALUES ("AC9_4","074_9_4","ACT","9","4","4","Saul-anhantama arnakarlaka tnyika. Erantama wuka erinha ntangkamanga, “Saul-ai, Saul-ai, iwunhangama unta yinganha tutjika lurnama?” ");
INSERT INTO are_vpl VALUES ("AC9_5","074_9_5","ACT","9","5","5","Nhanha wumala Saul-anha angkaka, “Ingkartai, ngunhama unta?” Era erinha alpmelaka, “Yinga kunha Jesua, relha untala tutjika lurnama. ");
INSERT INTO are_vpl VALUES ("AC9_6","074_9_6","ACT","9","6","6","Kala kamerrai, town-urna turta lhai. Artwa nyintalantama nganha angkatja arrpunha nukanha ilitjina.” ");
INSERT INTO are_vpl VALUES ("AC9_7","074_9_7","ACT","9","7","7","Artwa etnala Saul-alela ilkwatharra lhakala, etna pula angkatjakunyala itnarlanaka. Etna kala wuka arrpunha angkamanga, etna pula relha itja araka. ");
INSERT INTO are_vpl VALUES ("AC9_8","074_9_8","ACT","9","8","8","Saul-anhantama kamerraka. Era alknga ekuranha altjurilaka, era pula panga naka. Artwa etnantama erinha Damascus-urna rretjingaka. ");
INSERT INTO are_vpl VALUES ("AC9_9","074_9_9","ACT","9","9","9","Arlta tharraminyintantama era alknga panga naka. Era itja marna ilkuka, kwatja paka ntjuka. ");
INSERT INTO are_vpl VALUES ("AC9_10","074_9_10","ACT","9","10","10","Damascus ekurala Jesuaka kurtungurla arrpunha naka, rretnya ekura Ananias. Ingkartalantama erinha ntangkaka era altjirraramalanga, “Ananias-ai.” Ananias era angkaka, “Iwunha Ingkartai?” ");
INSERT INTO are_vpl VALUES ("AC9_11","074_9_11","ACT","9","11","11","Ingkartalantama erinha ilaka, “Tjaiya nhangurna lhai, rretnya ekura Tjaiya Arratja. Kurunga Judas-aka ilthakerramala, unta Judas-anha Saul-aka pmarrai, artwa Tarsus-arinyaka. Saul erataka nukurna ingkarlanama. ");
INSERT INTO are_vpl VALUES ("AC9_12","074_9_12","ACT","9","12","12","Era lyarta altjirraraka. Era artwa araka ekururna pitjimanga, rretnya Ananias. Era turta araka Ananias-ala iltja ekuranha kapurta ekuranhaka arrarnamanga, alknga ekuranha turta wotha marrerramanga.” ");
INSERT INTO are_vpl VALUES ("AC9_13","074_9_13","ACT","9","13","13","Ananias-ala pula erinha alpmelaka, “Ingkartai, athataka yia kngarra inthorra artwa nhanhiperra wukala. Erataka Jerusalem-ala relha alkngaltara ungkwanganha ntjarranha lurnamala tuka. ");
INSERT INTO are_vpl VALUES ("AC9_14","074_9_14","ACT","9","14","14","Era turta nhanhurna pitjikala priest itornka ntjarraka pepakarta, relha nganha tnakamala ntjarranha errkutjika.” ");
INSERT INTO are_vpl VALUES ("AC9_15","074_9_15","ACT","9","15","15","Ingkartala pula erinha ilaka, “Kala lhalathanai. Atharrpataka artwa nhanha erinha urrarakala. Atha erinha yairnitjina Relha Lorinya ntjarrurna, king ntjarrurna, relha Israel-arinya ntjarrurna turta, era etnanha nukiperra kaltjinthitjika. ");
INSERT INTO are_vpl VALUES ("AC9_16","074_9_16","ACT","9","16","16","Era turtantama nuka kngarra nyingalauwutjina.” ");
INSERT INTO are_vpl VALUES ("AC9_17","074_9_17","ACT","9","17","17","Ananias-anha kala lhaka. Judas-aka ilthakerramala, era irrpunhaka. Iltja ekuranha Saul-aka kapurtaka arrarnamala, era erinha ilaka, “Saul, tjina nukai, Ingkarta Jesua, erala ungkwangurna rumerrakala unta tjaiyala pitjimanga, era yinganha ungkwangurna yairnaka. Era nukarlarlanga alknga ungkwanganha marrilitjina, Enka Alkngaltara erinha turta ungkwangurna yairnitjina.” ");
INSERT INTO are_vpl VALUES ("AC9_18","074_9_18","ACT","9","18","18","Kurunga Saul-aka alknganga irrtnya ngerrantama tnyika, era turta wotha araka. Era kala kamerraka. Kurunga Ananias-ala erinha kaltjirrpulhelaka. ");
INSERT INTO are_vpl VALUES ("AC9_19","074_9_19","ACT","9","19","19","Kurunga Saul-ala wotha marna ilkuka, ekarlterraka turta. Saul-anhantama arlta urrputja kurtungurla ntjarralelarrka kuterraka, Damascus-ala. ");
INSERT INTO are_vpl VALUES ("AC9_20","074_9_20","ACT","9","20","20","Kurunga era synagogue ntjarrurna lhaka, relha Jew ntjarranha turta ilaka Jesua era nthurrpa Altjirraka 'Lira namanga. ");
INSERT INTO are_vpl VALUES ("AC9_21","074_9_21","ACT","9","21","21","Relha etna angkatja ekuranha wumalanga, etna tnolkaka. Etna ilarraka, “Artwa nhanhala kunha Jesuaka tnakanhakanha ntjarranha Jerusalem-ala lurnamala tuka. Era turta nhanhurna pitjikala tnakanhakanha ntjarranha errkutjika. Era turta etnanha priest-aka itornka ntjarrurna kngetnitjika nakala.” ");
INSERT INTO are_vpl VALUES ("AC9_22","074_9_22","ACT","9","22","22","Enka Alkngaltarala pula Saul-aka angkatja ekarltilakala. Jew Damascus-arinya ntjarralantama erinha yarna kuta ilpoiwuka, era etnanha ilamanga Jesuanha nthurrpa Altjirraka Krista era namanga. ");
INSERT INTO are_vpl VALUES ("AC9_23","074_9_23","ACT","9","23","23","Anmantama, relha Jew ntjarra angkarraka erinha errilknga tutjika. ");
INSERT INTO are_vpl VALUES ("AC9_24","074_9_24","ACT","9","24","24","Saul-ala turta nhanhiperra wukantema. Relha Jew ntjarralantama town-aka reoa etnanha arltala pa ingwala kaaraka. Etna antja naka erinha errkumala errilknga tutjika. ");
INSERT INTO are_vpl VALUES ("AC9_25","074_9_25","ACT","9","25","25","Kurunga ingwa arrpunhala Saul-aka tjina ntjarrala erinha basket-aka arrarnamala, erinha rope-ala wall-anga kathaka tnanpulhelaka. ");
INSERT INTO are_vpl VALUES ("AC9_26","074_9_26","ACT","9","26","26","Saul-anhantama Jerusalem-urna lhaka. Era antja naka kurtungurla ntjarraka lhangalhitjika. Etna pula ekuranga trerraka. Etna erinha ilpoiwuka era ilalhamanga, era Jesuaka kurtungurlantama namanga. ");
INSERT INTO are_vpl VALUES ("AC9_27","074_9_27","ACT","9","27","27","Barnabas-alantama erinha apostle ntjarrurna kngaka. Erantama apostle etnaka alpmelaka, Saul-ala Ingkartanha arakala, era Damascus-urna lhamalanga. Ingkartanha turta Saul-urna angkakala. Era etnanha ilaka turta Saul-ala relha ntjarranha Jesuiperra tnoatnoa kaltjinthakala, Damascus-ala. ");
INSERT INTO are_vpl VALUES ("AC9_28","074_9_28","ACT","9","28","28","Saul-anha kala kurtungurla ntjarralelantama kuterraka. Era kunpa Jerusalem-ala nthulapuka, relha ntjarranha turta tnoatnoa Ingkarta Jesuiperra kaltjinthaka. ");
INSERT INTO are_vpl VALUES ("AC9_29","074_9_29","ACT","9","29","29","Era relha Jew epinya ntjarralela turta iwurrakantema, Jew nhanga pmara Greece-ala alkngerrakala ntjarralela. Etna pula antja naka erinha errilknga tutjika. ");
INSERT INTO are_vpl VALUES ("AC9_30","074_9_30","ACT","9","30","30","Tjina tnakanhakanha ntjarrala nhanhiperra wumalanga, etna erinha Caesarea town-urna kngamala, Tarsus town-urna yairnaka. ");
INSERT INTO are_vpl VALUES ("AC9_31","074_9_31","ACT","9","31","31","Nhanhiperra relha Jew ntjarra kala worlamparinya etnaka rilherantama ntelalhaka. Worlamparinya etnaka purrama, etnala pmara Judea-ala namanga, pmara Galilee-ala namanga, pmara Samaria-ala namanga turta. Enka Alkngaltarala worlamparinya etnanha ekarltilaka, tnoatnoilaka turta. Altjirrala turta worlamparinya etnaka relha arrpunha lhangaka. Worlamparinya etna turta Ingkartanha kuta arratja etarlaramala naka. ");
INSERT INTO are_vpl VALUES ("AC9_32","074_9_32","ACT","9","32","32","Anma Peter-anhantama town ntjarrurna lhaka, relha ntjarralela yatjarra nitjika. Erantama Lydda town-urna turta pitjika, relha alkngaltara ntjarralela yatjarra narlalputjika. ");
INSERT INTO are_vpl VALUES ("AC9_33","074_9_33","ACT","9","33","33","Town nhanhala artwa thaarra naka, rretnya ekura Aeneas. Era kala 8 years ntjama ekuranhala intakala. ");
INSERT INTO are_vpl VALUES ("AC9_34","074_9_34","ACT","9","34","34","Erinha aramala, Peter-ala erinha ilaka, “Aeneas-ai, Jesua Kristala nganha marrilama. Kala kamerrai, ntjama ungkwanganha turta ilinyatwai.” Aeneas-anha kala kamerrakanta. ");
INSERT INTO are_vpl VALUES ("AC9_35","074_9_35","ACT","9","35","35","Relha Lydda town-arinya ntjarrala, pmara Sharon-arinya ntjarrala turta nhanha aramalanga, etna Ingkartanha tnakaka. ");
INSERT INTO are_vpl VALUES ("AC9_36","074_9_36","ACT","9","36","36","Joppa town-ala kurtungurla marla naka, rretnya Tabitha. (Greek angkatjala etna erinha Dorcas-ala alpmelitjata.) Arrkutja nhanha erataka relha ingkarrakaka kangkintja ntelalhitjata, era turta relha ilkngara ntjarranha marnala, mantarrala turta wantitjata. ");
INSERT INTO are_vpl VALUES ("AC9_37","074_9_37","ACT","9","37","37","Tabitha erantama menterramala iluka. Tjina ekuranhalantama mpurrka ekuranha ilkngika, mpurrka ekuranha room-aka arrarnaka turta. Room nhanha iltha kartninyala italhaka. ");
INSERT INTO are_vpl VALUES ("AC9_38","074_9_38","ACT","9","38","38","Lydda-anhataka Joppa-anga etinya wara naka. Kurtungurla ntjarrala wumalanga Peter-anha Lydda-ala namanga, etna artwa tharra urrpia yairnaka Peter-anha ntangkitjika, “Parrpa pitjai!” ");
INSERT INTO are_vpl VALUES ("AC9_39","074_9_39","ACT","9","39","39","Peter-anha kala urrpia ekuratharralela lhakanta. Joppa-akerritjalhamala, urrpia etna Peter-anha room nhangurna kngaka, ekuralala errilknga era intamanga. Warlukurta ntjarra room ekurala naka. Kngarra itnimala, etna Peter-anha ntelaka mantarralka Dorcas-alala thanthakala, era nhanga etathantema namalanga. ");
INSERT INTO are_vpl VALUES ("AC9_40","074_9_40","ACT","9","40","40","Peter-alantama relha ingkarraka room-anga tnauwuka. Mparalelantama arrarnalhamala, era Altjirrurna ingkaka. Kurunga era arrkutja errilknga erinha ilaka, “Tabitha, kala kamerrai!” Tabitha erantama alkngampuka. Peter-anha aramala, era kamerramala, ntjamala naka. ");
INSERT INTO are_vpl VALUES ("AC9_41","074_9_41","ACT","9","41","41","Peter-alantama erinha iltjanga errkumala, ingkaka ingkairnaka. Kurunga Peter-anha relha alkngaltara ntjarraka, warlukurta ntjarraka turta ntangkalhaka. Etna araka Tabitha era etathantama namanga. ");
INSERT INTO are_vpl VALUES ("AC9_42","074_9_42","ACT","9","42","42","Relha Joppa-arinya ingkarrakala nhanhiperra wuka. Ntjarrala turtantama Ingkartanha tnakaka. ");
INSERT INTO are_vpl VALUES ("AC9_43","074_9_43","ACT","9","43","43","Peter-anha Joppa-alarrkantama kuterraka, artwa Simon-alela. Simon nhanha era leather mpaaritjata. ");
INSERT INTO are_vpl VALUES ("AC10_1","074_10_1","ACT","10","1","1","Caesarea town-ala artwa arrpunha naka, rretnya ekura Cornelius. Era tjapartia 100-aka itornka naka. Tjapartia etna rretnya ‘Italy-arinya’ naka. ");
INSERT INTO are_vpl VALUES ("AC10_2","074_10_2","ACT","10","2","2","Cornelius era artwa ilporatha naka. Era Altjirriperra arratja etarlaritjata. Era relha ilkngaranha ntarntaritjata, kutatha Altjirrurna ingkitjata turta. Noa ekuranha, katjia ekuranha, urrkapunhapunha ekuranha ntjarra turta, etna relha ilporathantema naka. Etna turta Altjirriperra arratja etarlaritjata. Etna pula itja relha Jew naka. ");
INSERT INTO are_vpl VALUES ("AC10_3","074_10_3","ACT","10","3","3","Arlta arrpunhalantama, 3 o'clock-ala ngerra, Cornelius-ala altjirraraka. Era katha inthorra Altjirraka angel araka. Angel era etinyerramala erinha ntangkaka, “Cornelius-ai.” ");
INSERT INTO are_vpl VALUES ("AC10_4","074_10_4","ACT","10","4","4","Enkakunyerramala, Cornelius-ala erinha yapmakarrka. Kurunga era angel erinha pmarraka, “Iwunha itornkai?” Angel erantama erinha ilaka, “Arai, Altjirrala araka unta relha ilkngara ntjarranha pelamanga, era turta nganha wuka unta ekururna ingkamanga. ");
INSERT INTO are_vpl VALUES ("AC10_5","074_10_5","ACT","10","5","5","Untantama lyartantema urrpia yairnai Joppa-urna, Simon-anha ntangkitjika. Simon nhanha ekurataka rretnya arrpunha nama Peter. ");
INSERT INTO are_vpl VALUES ("AC10_6","074_10_6","ACT","10","6","6","Era lyarta kala Joppa-ala nama artwa Simon arrpunhalela. Simon nhanha leather mpaaranhampaaranha nama. Simon arrpunha nhanha ekura iltha turta kwatja laiyanga kutala italhama.” ");
INSERT INTO are_vpl VALUES ("AC10_7","074_10_7","ACT","10","7","7","Lakinha angkamala, angel era kala alpuka. Cornelius-anhantama urrkapunhapunha tharraka ntangkalhaka, tjapartia nyintaka turta. Tjapartia nhanha era Cornelius-aka mantarra, errauwialka ntarntaritjata, erarrpa turta artwa ilporatha naka. ");
INSERT INTO are_vpl VALUES ("AC10_8","074_10_8","ACT","10","8","8","Cornelius-alantama artwa nhanha etnaka angel-aka angkatja ingkarraka alpmelaka. Kurunga era etnanha Joppa-urna yairnaka. ");
INSERT INTO are_vpl VALUES ("AC10_9","074_10_9","ACT","10","9","9","Arlta arrpunhala, ngkinyala, Cornelius-aka urrpia etna kala Joppa-aka etinyerrakantama. Etna pula pitjimalangantema, Peter-anha iltha kaputhaka ntjika, Altjirrurna ingkitjika. ");
INSERT INTO are_vpl VALUES ("AC10_10","074_10_10","ACT","10","10","10","Erantama ngaiyalerraka, era marna ilkutjika turta antja naka. Etna pula ekura marna mpaaramalangantema, era altjirraraka. ");
INSERT INTO are_vpl VALUES ("AC10_11","074_10_11","ACT","10","11","11","Era araka alkira era altjura namanga, angel 4-ala turta irna blanket ngerra alkiranga arnurna ilulhelamanga. ");
INSERT INTO are_vpl VALUES ("AC10_12","074_10_12","ACT","10","12","12","Irna ekurala tnontha twetakatweta etna naka, lhungkultja itnirrakalapunha, thepa etnalka. ");
INSERT INTO are_vpl VALUES ("AC10_13","074_10_13","ACT","10","13","13","Erantama wuka erinha turnamanga, “Peter-ai, kamerrai, kara tumala ilkwai!” ");
INSERT INTO are_vpl VALUES ("AC10_14","074_10_14","ACT","10","14","14","Peter-ala pula erinha alpmelaka, “Itja lakinha Ingkartai. Atha itja arrkurla kara untala parrakala ilkuka paka.” ");
INSERT INTO are_vpl VALUES ("AC10_15","074_10_15","ACT","10","15","15","Erantama wotha wuka erinha ilamanga, “Arai, Altjirrala paka nganha ilamanga nhanha kala marrantama namanga, unta itja angkitjika nhanha korna kuta namanga.” ");
INSERT INTO are_vpl VALUES ("AC10_16","074_10_16","ACT","10","16","16","Tharraminyintaranga lakinherraka. Kurunga angel etna irna erinha wotha alkirurna kngetnaka. ");
INSERT INTO are_vpl VALUES ("AC10_17","074_10_17","ACT","10","17","17","Peter-anha nhanhiperra yarna eterraka. Era yarna eterramalangantema artwa nhanga ntjarra, etnanhala Cornelius-ala yairnakala, etna Simon-aka ilthaka yonthaka. Iltha erinha arltaramala, etna reoala itnaka. ");
INSERT INTO are_vpl VALUES ("AC10_18","074_10_18","ACT","10","18","18","Etnantama ilkaka, “Simon, rretnya arrpunha ekura Peter, era paka iltha nhanhala namama?” ");
INSERT INTO are_vpl VALUES ("AC10_19","074_10_19","ACT","10","19","19","Peter-anha pula yarna kuta eterraka, nhanga erala arakala ekuriperra. Enka Alkngaltaralantama erinha ilaka, “Arai, artwa urrputjalataka ungkwanga yonthama. ");
INSERT INTO are_vpl VALUES ("AC10_20","074_10_20","ACT","10","20","20","Kamerramala etnakurna tnanpai, etnakalela turta lhai. Atha kunha etnanha ungkwangurna yairnakala.” ");
INSERT INTO are_vpl VALUES ("AC10_21","074_10_21","ACT","10","21","21","Artwa etnakurna tnanpumala, Peter-ala etnanha ilaka, “Arai, yinga kunha artwa era, ekurala rrangkarra yonthama. Iwukama rrangkarra pitjika?” ");
INSERT INTO are_vpl VALUES ("AC10_22","074_10_22","ACT","10","22","22","Artwa etna erinha alpmelaka, “Cornelius, erala itornka nama tjapartia ntjarraka, era nurnanha yairnaka. Relha Jew ingkarraka kaltja era artwa ilporatha namanga. Era turta Altjirriperra arratja etarlarama. Ngurruka Altjirraka angel ekururna pitjika, erinha turnaka turta ungkwanga ntangkalhitjika, nganha wutjika turta.” ");
INSERT INTO are_vpl VALUES ("AC10_23","074_10_23","ACT","10","23","23","Peter-alantama etnanha ilaka ingwa nyintarrka intitjika. Ingutnhalantama Peter-anha artwa etnakalela tjaiyakerraka. Artwa tnakanhakanha urrputja Joppa-arinya turta etnakalela ilkwatharra lhakantema. ");
INSERT INTO are_vpl VALUES ("AC10_24","074_10_24","ACT","10","24","24","Kala arlta arrpunhalantama etna Caesarea town-akerritjalhaka. Nhanhala Cornelius-anha kala etnaka kaaralhaka, tjina ekuranha ingkarrakakarta. ");
INSERT INTO are_vpl VALUES ("AC10_25","074_10_25","ACT","10","25","25","Peter-anha warta Cornelius-aka ilthaka irrpunhaka, kanha Cornelius-anha mparalelala arrarnalhaka, ekura urrkurrkintja nitjika. ");
INSERT INTO are_vpl VALUES ("AC10_26","074_10_26","ACT","10","26","26","Peter-ala pula erinha ilaka, “Itja lakinha. Kamerrai! Arai, yinga kunha relha unta ngerrantema.” ");
INSERT INTO are_vpl VALUES ("AC10_27","074_10_27","ACT","10","27","27","Cornelius ekuralela kuta angkarramala, Peter-anha iltha kwanurnantama irrpunhaka. Era worla kngarra araka. ");
INSERT INTO are_vpl VALUES ("AC10_28","074_10_28","ACT","10","28","28","Era etnanha ilaka, “Rrangkarra kala kaltja relha Jew kunha yarna Relha Lorinyalela ilkwatharra nama, yatjarra paka. Altjirrala pula yinganha ngurruka wara ilaka yinga itja Relha Lorinyanga mukunherritjika. ");
INSERT INTO are_vpl VALUES ("AC10_29","074_10_29","ACT","10","29","29","Lakinhanga yinga kala pitjikanta Cornelius-ala yinganha ntangkamalanga. Kalantama yinganha ilai, Iwukama rrangkarra yinganha ntangkaka?” ");
INSERT INTO are_vpl VALUES ("AC10_30","074_10_30","ACT","10","30","30","Cornelius-alantama erinha alpmelaka, “Ngurruka arrpunhala, 3 o'clock ngerra, yinga Altjirrurna ingkarlanaka. Artwa mantarra tjulkura inthorrakartantama nuka rumerraka. ");
INSERT INTO are_vpl VALUES ("AC10_31","074_10_31","ACT","10","31","31","Era yinganha ilaka, ‘Cornelius-ai, Altjirrala nganha wuka unta ekururna ingkamanga. Altjirrala turta araka unta relha ilkngaranha pelamanga. ");
INSERT INTO are_vpl VALUES ("AC10_32","074_10_32","ACT","10","32","32","Untantama Joppa town-urna urrpia yairnai, Simon-aka, rretnya arrpunha ekura Peter. Era lyarta artwa Simon arrpunhalela nama, erala leather mpaaranhampaaranha nama. Simon arrpunha nhanha ekura iltha kwatja laiyanga kutala italhama.’ ");
INSERT INTO are_vpl VALUES ("AC10_33","074_10_33","ACT","10","33","33","“Athantama urrpia kala yairnakanta, nganha ntangkarlalhitjika. Nurnantama kangkama unta nurnakurna pitjikala. Arai, nurna nhanhala worlerraka Altjirranha arratja etarlaramala. Nurna turta antja nama wutjika angkatja Ingkartala nganha turnakala nurnanha ilitjika.” ");
INSERT INTO are_vpl VALUES ("AC10_34","074_10_34","ACT","10","34","34","Peter-anhantama angkaka, “Arai, lyarta yinga kaltja Altjirranha itja relha Jew nurnakanta kangkama. Era pula relha ingkarrakaka kangkama, ");
INSERT INTO are_vpl VALUES ("AC10_35","074_10_35","ACT","10","35","35","etnala erinha arratja etarlaramanga, etnala arratja ntelalhamanga turta. ");
INSERT INTO are_vpl VALUES ("AC10_36","074_10_36","ACT","10","36","36","Rrangkarra kala kaltja, Jesua Kristarlarlanga, Altjirrala relha Israel-arinya ingkarrakanha ilaka, era etnakalela rilhererrakala. Jesua Krista nhanha era kunha relha ingkarrakaka Ingkarta nama. ");
INSERT INTO are_vpl VALUES ("AC10_37","074_10_37","ACT","10","37","37","Rrangkarra turta kaltja ngurruka wara pmara Judea-ala, pmara Galilee-ala turta, John-ala relha ntjarranha tjatjatuka, kaltjirrpulhelaka turta. ");
INSERT INTO are_vpl VALUES ("AC10_38","074_10_38","ACT","10","38","38","Rrangkarra turta kaltja Altjirrala Enka Alkngaltara erinha Jesua Nazareth-arinyurna yairnakala, erinha ekarltilaka turta. Jesua erantama panpala relha ntjarraka tangitjala naka. Era relha enka kornakarta ntjarranha turta marrilaka, Altjirranha ekuralela namanga. ");
INSERT INTO are_vpl VALUES ("AC10_39","074_10_39","ACT","10","39","39","Nurnarrpa nhanhaka kaltja, nurna arakalanga era tjatjikartalka urrkapumanga relha Jew ntjarraka pmarala, Jerusalem-ala turta. Relha Jew etna pula erinha errilknga tuka, erinha irnaka ilpararrarnamala. ");
INSERT INTO are_vpl VALUES ("AC10_40","074_10_40","ACT","10","40","40","“Altjirrala pula erinha wotha relha errilknga ntjarranga kamalhelaka, ingwa tharra wolkngala intamaliperra. Altjirralantama erinha relha ntjarraka etatha imarnaka. ");
INSERT INTO are_vpl VALUES ("AC10_41","074_10_41","ACT","10","41","41","Itja pula relha ingkarrakaka. Kala relha lenha ntjarrakanta, etnanhala era arrkurlantema urrarakala. Nhanga relha nurnaka ngerrakwia. Nurnantama ekuralela ilkuka, ntjuka turta era errilknga ntjarranga kamerramaliperra. ");
INSERT INTO are_vpl VALUES ("AC10_42","074_10_42","ACT","10","42","42","“Jesua Kristalantama nurnanha turnaka, nurna relha ingkarrakanha Yia Marra erinha kaltjinthitjika. Nurna turta etnanha ilitjika Altjirrala erinha ingkairnakala relha etathanha, relha errilknganha turta tjiperrawutjika. ");
INSERT INTO are_vpl VALUES ("AC10_43","074_10_43","ACT","10","43","43","Altjirraka urrpia imankinya ingkarrakala ilaka, relha etnala artwa nhanha erinha tnakitjina, Altjirrala korna etnakanha kala iwutjina.” ");
INSERT INTO are_vpl VALUES ("AC10_44","074_10_44","ACT","10","44","44","Peter-anha etnakurna angkamalangantema, Enka Alkngaltara erantama etnaka nyintaminyinturna irrpuka. ");
INSERT INTO are_vpl VALUES ("AC10_45","074_10_45","ACT","10","45","45","Tnakanhakanha Jew urrputja nhanga etnala Peter-alela pitjikala, etna pula tnolkaka. Etna tnolkaka Altjirrala Enka Alkngaltara erinha Relha Lorinya ntjarrurna turta yairnakalanga. ");
INSERT INTO are_vpl VALUES ("AC10_46","074_10_46","ACT","10","46","46","Etnataka Relha Lorinya etnanha wuka angkatja arrpunha inthorra angkamanga, Altjirranha tnantjamanga turta. Peter-anhantama wotha angkaka. ");
INSERT INTO are_vpl VALUES ("AC10_47","074_10_47","ACT","10","47","47","“Enka Alkngaltara erataka relha nhanha ntjarrurna turta irrpuka, erala nurnakurna irrpukala ngerra. Lakinhanga nhanha arratja nama nurna etnanha kaltjirrpulhelitjika.” ");
INSERT INTO are_vpl VALUES ("AC10_48","074_10_48","ACT","10","48","48","Erantama arrpunha ntjarranha turnaka, etna, etnanha Jesua Kristaka rretnyala kaltjirrpulhelitjika. Kurunga Peter-anha arlta urrputja etnakalela kuterraka, etna erinha yakalhelakalanga warta. ");
INSERT INTO are_vpl VALUES ("AC11_1","074_11_1","ACT","11","1","1","Pmara Judea-ala apostle arrpunha ntjarra, tnakanhakanha arrpunha ntjarra turta naka. Etna wuka Relha Lorinya ntjarrala turta Altjirraka angkatja tnakamanga. ");
INSERT INTO are_vpl VALUES ("AC11_2","074_11_2","ACT","11","2","2","Peter-anhantama Jerusalem-urna alpuka. Kurunga tnakanhakanha etna, etnala Jew namanga, etna Peter-alela iwurraka. ");
INSERT INTO are_vpl VALUES ("AC11_3","074_11_3","ACT","11","3","3","Etna Peter-anha ilparnaka, “Untataka Relha Lorinya ntjarraka ilthurna irrpuka, etnakalela marna ilkuka turta.” ");
INSERT INTO are_vpl VALUES ("AC11_4","074_11_4","ACT","11","4","4","Peter-alantama etnanha montjala yia Cornelius-iperra alpmelaka. ");
INSERT INTO are_vpl VALUES ("AC11_5","074_11_5","ACT","11","5","5","Era etnanha ilaka, “Yinga Joppa town-ala naka. Arlta arrpunhala yinga Altjirrurna ingkamalanga, atha altjirraraka. Atha araka angel 4-ala irna blanket ngerra kngarritja alkiranga nukurna ilulhelamanga. ");
INSERT INTO are_vpl VALUES ("AC11_6","074_11_6","ACT","11","6","6","Kwana aramala, atha tnontha twetakatweta etnanhantama araka, lhungkultja itnirrakalapunha etnanha, thepa etnanhalka. ");
INSERT INTO are_vpl VALUES ("AC11_7","074_11_7","ACT","11","7","7","Athantama wuka yinganha turnamanga, ‘Peter-ai, kamerrai, kara tumala ilkwai.’ ");
INSERT INTO are_vpl VALUES ("AC11_8","074_11_8","ACT","11","8","8","“Yinga pula angkaka, ‘Ingkartai, itja lakinha. Atha itja arrkurla kara untala parrakala ilkuka paka.’ ");
INSERT INTO are_vpl VALUES ("AC11_9","074_11_9","ACT","11","9","9","“Athantama alkiranga angkamanga wuka. ‘Arai, Altjirrala paka ilamanga nhanha kala marrantama namanga, unta itja angkitjika nhanha korna kuta namanga.’ ");
INSERT INTO are_vpl VALUES ("AC11_10","074_11_10","ACT","11","10","10","Nhanha kala tharraminyintaranga lakinherraka. Kurunga angel etna irna blanket ngerra erinha kutantantama alkirurna kngetnaka. ");
INSERT INTO are_vpl VALUES ("AC11_11","074_11_11","ACT","11","11","11","“Nhanha lakinherramalangantema, artwa tharraminyinta ilthaka reoala itnatjalhaka, Caesarea town-anga pitjikala. ");
INSERT INTO are_vpl VALUES ("AC11_12","074_11_12","ACT","11","12","12","Enka Alkngaltara era turta yinganha ilaka yinga etnakalela kunpa lhitjika. Artwa tnakanhakanha 6, Joppa-arinya, nurnakalela lhakantema Caesarea-urna. Etna lyarta nhanhala nama, nurnakalela. Cornelius-aka ilthakerritjalhamala, nurna irrpunhaka. ");
INSERT INTO are_vpl VALUES ("AC11_13","074_11_13","ACT","11","13","13","Cornelius erantama nurnanha ilaka, angel iltha ekuranhala rumerrakala. Angel-ala turta erinha turnaka, ‘Urrpia Joppa-urna yairnai, Simon-anha ntangkarlalhitjika, rretnya arrpunha ekura Peter. ");
INSERT INTO are_vpl VALUES ("AC11_14","074_11_14","ACT","11","14","14","Simon Peter nhanha erantama nganha Altjirraka angkatja alpmelitjina. Unta angkatja nhanha tnakamanga, Altjirrala nganha, noa, katjia, urrkapunhapunha ungkwanganha turta tangkalhelitjina.’ ");
INSERT INTO are_vpl VALUES ("AC11_15","074_11_15","ACT","11","15","15","“Yingantama Cornelius ntjarrurna angkamalanga, Enka Alkngaltara era etnakurna irrpuka, erala arrkurla nhanga nurnakurna irrpukala ngerra. ");
INSERT INTO are_vpl VALUES ("AC11_16","074_11_16","ACT","11","16","16","Yingantama ilpangkaka Ingkartala nurnanha nhanga ilakala, ‘John-ala kunha relhanha kwatjala kaltjirrpulhelaka. Altjirrala pula rrangkarranha Enka Alkngaltarala kaltjirrpulhelitjina.’ ");
INSERT INTO are_vpl VALUES ("AC11_17","074_11_17","ACT","11","17","17","Athantama lhangkaraka etna Altjirranha tnakamanga, nurnala Altjirranha tnakamanga ngerra. Altjirrala turtantama Enka Alkngaltara erinha etnakurna yairnakala, erala erinha nurnakurna yairnakala ngerra. Lakinhanga yinga yarna Altjirranga kekarta lhaka.” ");
INSERT INTO are_vpl VALUES ("AC11_18","074_11_18","ACT","11","18","18","Nhanha wumala tnakanhakanha ntjarra kala tjukunyerrakantama. Etna Altjirranha tnantjikatitja, lakinha angkamala, “Nthurrpathoa! Altjirrala kala Relha Lorinya ntjarranha turtantama ntangkama ekururna toperritjika, etna turtantama ngampakala etatha nitjinanga.” ");
INSERT INTO are_vpl VALUES ("AC11_19","074_11_19","ACT","11","19","19","Stephen-anha errilknga tumaliperra, relha Jew ntjarrala tnakanhakanha ntjarranha turtantama tutjika lurnaka. Tnakanhakanha ntjarrantama Jerusalem-anga errarnperraka. Etnantama pmara Phoenicia-akurtitja, pmara Cyprus-akurtitja, Antioch town-akurtitja turta lhaka. Etna Yia Marra erinha ilarlapuka, relha Jew ntjarrurnanta pula. ");
INSERT INTO are_vpl VALUES ("AC11_20","074_11_20","ACT","11","20","20","Kurunga tnakanhakanha urrputja pmara Cyprus-arinya, Cyrene town-arinya turta Antioch-urna lhaka. Etna relha Greece-arinya ntjarranha turtantama Yia Marra Ingkarta Jesuiperra kaltjinthaka. ");
INSERT INTO are_vpl VALUES ("AC11_21","074_11_21","ACT","11","21","21","Ingkartala angkatja etnakanha ekarltilaka. Ntjarralantama Ingkartanha tnakaka, ekururna toperraka turta. ");
INSERT INTO are_vpl VALUES ("AC11_22","074_11_22","ACT","11","22","22","Worlamparinya etnala Jerusalem-ala namanga, etna nhanhiperra wukantema. Etnantama Barnabas-anha etnakurna yairnaka, Antioch-urna. ");
INSERT INTO are_vpl VALUES ("AC11_23","074_11_23","ACT","11","23","23","Antioch-akerritjalhamala, Barnabas-ala lhangkaraka Altjirranha nthurrpa etnaka ngwanga ntelalhakala. Erantama kngarra kangkaka, etnanha tjatjatuka turta Ingkartanha ekarlta kuta tnakitjika. ");
INSERT INTO are_vpl VALUES ("AC11_24","074_11_24","ACT","11","24","24","Barnabas erataka artwa marra naka, Enka Alkngaltarakarta. Era turta Ingkartanha ekarlta tnakaka. Erinha wumala, relha ntjarra arrpunha turtantama Ingkarturna toperraka. ");
INSERT INTO are_vpl VALUES ("AC11_25","074_11_25","ACT","11","25","25","Barnabas-anha Tarsus-urnantama lhaka, Saul-aka yonthitjika. ");
INSERT INTO are_vpl VALUES ("AC11_26","074_11_26","ACT","11","26","26","Erinha arltaramala, era ekurakarta Antioch-urna pitjalpuka. Kurunga year nyintakantama eratharra worlamparinyalela worlerraka. Eratharra relha ntjarranha kaltjinthaka turta. Antioch nhanha ekuralakimparrantama arrpunha ntjarrala tnakanhakanha ntjarranha rretnya kristarinya alpmelaka. ");
INSERT INTO are_vpl VALUES ("AC11_27","074_11_27","ACT","11","27","27","Anma, Barnabas tharra Antioch-ala namalangantema, Altjirraka urrpia urrputja Jerusalem-anga pitjika. ");
INSERT INTO are_vpl VALUES ("AC11_28","074_11_28","ACT","11","28","28","Etnakanga nyintala, Agabus-ala, tnakanhakanha ntjarranha ilaka marnaka paalerrintja kngarra nitjinala, relha ingkarrakaka. Erataka etnanha nhanha ilaka, Enkala erinhakimparra ilakalanga. (Marnaka paalerrintja nhanhantama erritjalhaka Claudius-anha Rome-ala king namalanga.) ");
INSERT INTO are_vpl VALUES ("AC11_29","074_11_29","ACT","11","29","29","Kurtungurla ntjarralantama tjauwerrilya iwuka tnakanhakanha ntjarraka, etnala Judea-ala namanga. Nyintaminyintala money nthaka era antja namanga ngerra. ");
INSERT INTO are_vpl VALUES ("AC11_30","074_11_30","ACT","11","30","30","Etnantama money nhanha Barnabas Saul tharranha nthaka, eratharra nhanha worlamparinyaka ntarntarintja ntjarranha nthitjika, Judea-ala. ");
INSERT INTO are_vpl VALUES ("AC12_1","074_12_1","ACT","12","1","1","King Herod-alantama worlamparinya etnanha tutjika lurnaka. Erantama arrpunha ntjarranha errkuka. ");
INSERT INTO are_vpl VALUES ("AC12_2","074_12_2","ACT","12","2","2","Era turta tjapartia ekuranha ntjarranha turnaka etna James-anha, John-aka kalya, errilknga tutjika, knife tjenyala. ");
INSERT INTO are_vpl VALUES ("AC12_3","074_12_3","ACT","12","3","3","Herod-alantama wuka relha Jew ntjarra nhanhaka kangkakala. Lakinhanga era tjapartia ekuranha ntjarranha turnaka Peter-anha turta errkutjika. Nhanha Marna Ekalhaka arlta naka. ");
INSERT INTO are_vpl VALUES ("AC12_4","074_12_4","ACT","12","4","4","Herod-alantama Peter-anha errkumala jail-akarrka kurnaka. Erantama tjapartia ekuranha ntjarranha turnaka etna erinha arratja inthorra ntarntaritjika. Erataka antja naka Peter-anha relha ntjarranga alkngatharra tjiperrawutjika, etna Passover tjinkarra erinha kala ilkukalangantama. ");
INSERT INTO are_vpl VALUES ("AC12_5","074_12_5","ACT","12","5","5","Lakinhanga Peter-anha jail-ala kuta naka. Worlamparinya etnantama kngarra inthorra, kuta inthorra turta, Altjirrurna ingkaka Peter-akakwia. ");
INSERT INTO are_vpl VALUES ("AC12_6","074_12_6","ACT","12","6","6","Ingwa arrpunhalantama Herod-anha eterraka, “Inguntha atha Peter-anha tjiperrawutjina.” Peter-anha tjapartia tharranga mpopala ankwentaka, jail kwanala. Etnataka erinha tjapartia ekuratharraka yirnakala, chain tharrala. Tjapartia tharra arrpunhala reoala ntarntaraka. ");
INSERT INTO are_vpl VALUES ("AC12_7","074_12_7","ACT","12","7","7","Ingkartaka angel-ntama jail kwanala rumerraka, parrtja turtantama jail kwanala parrtjaka. Peter-anha ulta tumala, angel-ala erinha kaarralhelamala ilaka, “Parrpa kamerrai!” Chain etnantama Peter-aka iltjanga ilulhaka. ");
INSERT INTO are_vpl VALUES ("AC12_8","074_12_8","ACT","12","8","8","Angel erantama erinha ilaka, “Mantarra ungkwanganhaka ekarralhai, sandal ungkwanganhaka turta.” Era kala lakinhilaka. Kurunga angel-ala erinha ilaka, “Mantarra coat ungkwanganhakantama ekarralhai, nukanga tnaartangala turta pitjai.” ");
INSERT INTO are_vpl VALUES ("AC12_9","074_12_9","ACT","12","9","9","Peter-anhantama angel ekuranga tnaartangala lhaka. Era itja etarlaraka nhanha nthurrpa namanga. Era etarlaraka era kula altjirraramanga. ");
INSERT INTO are_vpl VALUES ("AC12_10","074_12_10","ACT","12","10","10","Eratharra tjapartia ntarntarintja tharranharrka impunhaka. Kurunga tjapartia ntarntarintja tharra arrpunhanhantama. Kurunga eratharra reoa iron-anga mpaarakala ekurantama erritjalhaka. Reoa nhanhantama altjurerralalhaka. Eratharrantama kathurna rratanhaka. Kurrka wara Peter-alela lhamala, angel-ala erinha kala twapanthakantama. ");
INSERT INTO are_vpl VALUES ("AC12_11","074_12_11","ACT","12","11","11","Peter-anha alkngampukantama. Era angkaka, “Atha lhangkaramantama Altjirrala angel ekuranha yairnakala yinganha Herod-anga tangkalhelitjika, relha Jew ntjarranga turta. Relha Jew etna kunha antja naka aritjika, Herod-ala yinganha errilknga tumanga.” ");
INSERT INTO are_vpl VALUES ("AC12_12","074_12_12","ACT","12","12","12","Lakinha angkamala, Peter-anha Mary-aka ilthurna lhaka. Mary nhanha erataka John-aka mia naka, John nhangaka purrama, rretnya arrpunha ekurala naka Mark. Mary-aka ilthala tnakanhakanha ntjarra worla naka. Etna turta Altjirrurna ingkarlanaka. ");
INSERT INTO are_vpl VALUES ("AC12_13","074_12_13","ACT","12","13","13","Peter-alantama reoa iltaratuka. Kwarra urrkapunhapunha nyintantama, rretnya ekura Rhoda, era reowurna pitjika aritjika. ");
INSERT INTO are_vpl VALUES ("AC12_14","074_12_14","ACT","12","14","14","Peter-anha angkamanga wumala, era erinha lhangkaraka. Kngarra kangkamala era kngwerraka Peter-aka reoa altjurilitjika. Era kala parrpa arrpunha ntjarrurnanta alpuka. Era etnanha ilaka, “Peter-anha reoala itnamau!” ");
INSERT INTO are_vpl VALUES ("AC12_15","074_12_15","ACT","12","15","15","Etna pula erinha ilaka, “Kwarrai, untataka rirterraka.” Era pula ekarlterramala angkaka, “Peter-anha reoala itnamiai!” Etnantama angkaka, “Kala angel ekuranhantaparra.” ");
INSERT INTO are_vpl VALUES ("AC12_16","074_12_16","ACT","12","16","16","Peter-ala pula reoa erinha kuta iltaraturlanaka. Reoa erinha altjurilamalantama, etna araka Peter-anha nthurrpa itnamanga. Etnantama tnolkaka inthorra. ");
INSERT INTO are_vpl VALUES ("AC12_17","074_12_17","ACT","12","17","17","Kwerramala Peter-ala etnanha tjukunyilaka. Erantama etnanha alpmelaka angel-ala erinha jail-anga rratalhelakala. Kurunga era etnanha turnaka, “James-anha, tjina arrpunha ntjarranha turta ilai yinga jail-anga rratakala.” Etnanha impurlalhamalantama, Peter-anha pmara arrpunhurna lhaka. ");
INSERT INTO are_vpl VALUES ("AC12_18","074_12_18","ACT","12","18","18","Kala ingutnhalantama, jail kwanala, tjapartia ntjarra yarna eterritjikerraka. Etnataka Peter-aka yarna yonthaka. ");
INSERT INTO are_vpl VALUES ("AC12_19","074_12_19","ACT","12","19","19","Herod-ala turtantama Peter-aka yarnantema yonthaka. Erantama tjapartia lenha ntjarranha pmarraka, etnakathakala nakala Peter-anha ntarntaritjika. Etnanha yarna pmarramala, era etnanha tjapartia arrpunha ntjarraka lanthaka, etna etnanha kala errilknganta tutjika. Kurunga Herod-anha pmara Judea-anga Caesarea town-urna lhaka, ekurala turtantama kuterraka. ");
INSERT INTO are_vpl VALUES ("AC12_20","074_12_20","ACT","12","20","20","Herod-anha relha Tyre town-arinya ntjarraka, Sidon town-arinya ntjarraka turtantama yirrknga inthorrerraka. Relha nhanha etnantama thakerraka, Herod-ala marna etnakanha parrakitja. Etnataka marna etnakanha Herod-aka pmaranga buy-emilitjata. Lakinhanga etna Herod-urna urrpia yairnaka. Urrpia etnantama artwa Blastus-alelarrka angkarraka, Blastus era warta Herod-aka iltha ntarntarintja kngarra namanga. Blastus erantama etnaka tangitjala naka Herod-alela rilhererritjika. ");
INSERT INTO are_vpl VALUES ("AC12_21","074_12_21","ACT","12","21","21","Arlta arrpunhalantama etna pitjika Herod-alela rilhererritjika. Herod-anhantama king-akanha mantarra thathaka ekuranhaka ekarralhakala, chair kngarritja ekuranhaka arrarnalhaka turta. Erantama relha ntjarrurna angkaka. ");
INSERT INTO are_vpl VALUES ("AC12_22","074_12_22","ACT","12","22","22","Erinha wumala relha etna ilkaka, “Altjirranha kunha nurnakurna angkama, itja relha.” ");
INSERT INTO are_vpl VALUES ("AC12_23","074_12_23","ACT","12","23","23","Herod-ala relha ntjarranha itja parraka etna ilkamalanga era kula altjirra namanga. Lakinhanga Ingkartaka angel-ala erinha tuka. Mpaaralantama mpurrka ekuranha ilkuka. Era turta iluka. ");
INSERT INTO are_vpl VALUES ("AC12_24","074_12_24","ACT","12","24","24","Tnakanhakanha ntjarrala Altjirraka angkatja relha ntjarranha panpala kaltjinthaka. Relha ntjarrala turta Jesuanha tnakaka. ");
INSERT INTO are_vpl VALUES ("AC12_25","074_12_25","ACT","12","25","25","Barnabas Saul tharrala tjauwerrilya nhanga Jerusalem-aka iwurlalhamala, eratharra wotha Antioch town-urna alpurraka. Eratharra John-anha turta kngetnaka. John ekura rretnya arrpunha naka Mark. ");
INSERT INTO are_vpl VALUES ("AC13_1","074_13_1","ACT","13","1","1","Antioch worlamparinyala, artwa nhanha ntjarra Altjirraka urrpia naka, kaltjinthanhinthanha turta. Barnabas, Simeon, erinhala etna Niger ilitjata, Lucius, Cyrene town-arinya, Manaen, erinhala Herod arrpunhalela mangkalhelakala, Saul-anha turta. ");
INSERT INTO are_vpl VALUES ("AC13_2","074_13_2","ACT","13","2","2","Arrpunharanga artwa nhanha etna Ingkartaka urrkurrkintja namalanga, Altjirranha etarlaramala marnakunya turta namanga, Enka Alkngaltarala etnanha ilaka, “Yingataka antja nama Barnabas Saul tharrala Yia Marra erinha relha ntjarranha pmararrpaninhalantama kaltjinthitjika. Rrangkarrantama erinhatharra kala yairnarlenai.” ");
INSERT INTO are_vpl VALUES ("AC13_3","074_13_3","ACT","13","3","3","Etnantama Altjirranha etarlaramala marnakunya kuta naka, Altjirrurna ingkaka turta. Kurunga etna iltja etnakanha Barnabas Saul tharraka kapurtaka arrarnaka, erinhatharra yairnarlenaka turta. ");
INSERT INTO are_vpl VALUES ("AC13_4","074_13_4","ACT","13","4","4","Enka Alkngaltaralantama Barnabas Saul tharranha Seleucia-urna yairnaka. Town nhanhala etna ship-aka ntjika, pmara Cyprus-urna turtantama tjananhaka. ");
INSERT INTO are_vpl VALUES ("AC13_5","074_13_5","ACT","13","5","5","Salamis town-akerramala, pmara Cyprus ekurala, etna Altjirraka Angkatja relha Jew ntjarranha kaltjinthaka, synagogue etnakanhala. John-anha ekuratharralela nakantema, nhanga ilkwatharra lhakala, ekuratharra tangitjala nitjinala. ");
INSERT INTO are_vpl VALUES ("AC13_6","074_13_6","ACT","13","6","6","Cyprus ekurala tjananhamala, etna town arrpunhurnantama pitjika, rretnya ekura Paphos. Cyprus erataka mpopaturra kngarritja naka. Nhanhala Bar-Jesus-anha naka, artwa Jew. Era arrangkulthaka urrkaputjata, tnakalhitjata turta era kula Altjirraka urrpia namanga. ");
INSERT INTO are_vpl VALUES ("AC13_7","074_13_7","ACT","13","7","7","Artwa nhanha erantama tjina kngarra naka Sergius Paulus-aka, Roman government-aka itornka kngarraka. Sergius Paulus nhanha era artwa inangkarla naka. Era wumalanga Barnabas Saul tharra Paphos-ala namanga, era ekuratharra ntangkalhaka, eratharra erinha Altjirraka Angkatja ilitjika. ");
INSERT INTO are_vpl VALUES ("AC13_8","074_13_8","ACT","13","8","8","Elymas-ala pula erinhatharra parritjikala antja naka, Sergius Paulus-ala Jesuanha tnakakitja. (Elymas-taka Bar-Jesus-aka Greek rretnya naka.) ");
INSERT INTO are_vpl VALUES ("AC13_9","074_13_9","ACT","13","9","9","Enka Alkngaltaralantama Saul-anha ekarltilaka. Saul erinhataka etna Paul turta ilitjata. Paul erantama Elymas-anha intarra aramala ilaka, ");
INSERT INTO are_vpl VALUES ("AC13_10","074_13_10","ACT","13","10","10","“Untataka errintjaka katjia nama. Unta turta relha arratja ntjarraka leltja nama. Unta orrtjerrama, relhanha orrtjapepilama turta. Unta Altjirraka angkatja parrpartilama. ");
INSERT INTO are_vpl VALUES ("AC13_11","074_13_11","ACT","13","11","12","Arai, Altjirrala nganhantama rrarrathala tutjina. Unta lyartanga pangantama nitjina. Anmanta unta wotha aritjina.” Elymas-anha kala pangerraka. Erantama relha arrpunha inaka erinha iltjanga rretjingarlaputjika. Sergius Paulus-ala aramalanga Altjirrala Elymas-anha pangilakala, era kala Altjirranha tnakakanta. Era turta Paul-anha wuka, era relha ntjarranha Ingkartiperra kaltjinthamanga. Sergius Paulus-anga urlarra, angkatja Ingkartiperra, arrpunha inthorra naka. ");
INSERT INTO are_vpl VALUES ("AC13_13","074_13_13","ACT","13","13","13","Paul ntjarra ship-aka ntjimala, Paphos town-anga Perga town-urnantama tjananhaka. Perga erataka pmara Pamphylia-ala naka. John-ala etnanha pmara nhanhaka impurlalhamala, Jerusalem-urna alpuka. ");
INSERT INTO are_vpl VALUES ("AC13_14","074_13_14","ACT","13","14","14","Paul Barnabas tharrantama Perga ekuranga Antioch town-urna anparerraka. Antioch nhanhataka pmara Pisidia-ala naka. Kurunga Sabbath arltala eratharra synagogue-urna lhaka. Irrpunhamala, eratharra kala arrarnalhaka. ");
INSERT INTO are_vpl VALUES ("AC13_15","074_13_15","ACT","13","15","15","Artwa arrpunhantama kala Moses-aka angkatjanga, Altjirraka Urrpia Imankinyaka angkatjanga turta read-erraka. Synagogue-aka itornkalantama Paul tharranha pmarraka, “Artwa tjina tharrai, mpala paka antja namanga nurnanha Altjirraka angkatja ilitjika, nurnanha kala ilai.” ");
INSERT INTO are_vpl VALUES ("AC13_16","074_13_16","ACT","13","16","16","Paul-anhantama kamerraka, etnaka iltjala kwerraka turta. Era etnanha ilaka, “Artwa Israel-arinya ntjarrai yinganha wurrirrai. Relha Lorinya ntjarrai, rrangkarrala Altjirrakantama urrkurrkintja namanga, rrangkarra turta yinganha wurrirrai. ");
INSERT INTO are_vpl VALUES ("AC13_17","074_13_17","ACT","13","17","17","Relha Israel-arinya ntjarraka Altjirrala kaarta nurnakanha ntjarranha urraraka. Erantama etnanha ntjarrilaka, etna Egypt-ala namalanga. Kurunga relha Egypt-arinya ntjarranha tumala, era kaarta nurnakanha ntjarra Egypt-anga rratalhelaka. ");
INSERT INTO are_vpl VALUES ("AC13_18","074_13_18","ACT","13","18","18","Erantama etnanha worritjala ntarntaraka 40 years-aka, etna ekura kuta wanngerramangatanya. ");
INSERT INTO are_vpl VALUES ("AC13_19","074_13_19","ACT","13","19","19","Erantama relha Canaan-arinya ntjarranha yirralhelaka, pmara etnakanha turta kaarta nurnakanha ntjarranha nthaka. ");
INSERT INTO are_vpl VALUES ("AC13_20","074_13_20","ACT","13","20","20","Kaarta nurnakanha ntjarra kunha 450 years kaaralhaka pmara lhelakala erinha initjika. “Etna kala Canaan-ala namalangantama, Altjirrala Artwa Tangkalhelanha etnakurna yairnitjata, etnanha ntarntaritjika. Lakinha naka Samuel-anha pitjitjinalpula. Samuel erataka Altjirraka urrpia naka. ");
INSERT INTO are_vpl VALUES ("AC13_21","074_13_21","ACT","13","21","21","Kurunga relha ntjarra Altjirrurna king-aka ingkaka. Altjirralantama Saul-anha urraraka king etnaka nitjika. Saul erataka Benjamin-aka ramarama naka, Kish-aka worra. Era king etnaka naka 40 years. ");
INSERT INTO are_vpl VALUES ("AC13_22","074_13_22","ACT","13","22","22","Altjirrala pula erinha unpuka, David-anha turtantama ingkairnaka king etnaka nitjika. David ekuriperra Altjirrala lakinha ilaka, ‘David-aka, Jesse-aka worraka, yinga kngarra kangkama. Era kunha nukanta kangkwerrama.’ ");
INSERT INTO are_vpl VALUES ("AC13_23","074_13_23","ACT","13","23","23","“Altjirralantama relha Israel-arinya ntjarranha lhelaka, artwa nyinta, erala David-aka ramarama namanga, era etnanha tangkalhelitjinala. Jesuanha artwa Tangkalhelanha nhanha era nama. ");
INSERT INTO are_vpl VALUES ("AC13_24","074_13_24","ACT","13","24","24","Jesuanga arrkurla pula John-anha pitjika. John era relha Israel-arinya ntjarranha ilaka etna Altjirrurna toperritjika. Era turtantama etnanha kaltjirrpulhelaka. ");
INSERT INTO are_vpl VALUES ("AC13_25","074_13_25","ACT","13","25","25","John-ala urrkapuntja ekuranha mangkilitjikerramalanga, era relha ntjarranha pmarraka, ‘Ngunhama yinga? Nthakinhama rrangkarra nukiperra etarlarama? Atha rrangkarranha iliai? Yinga itja Tangkalhelanha era nama, ekurala rrangkarra kaaralhama. Arai, Tangkalhelanha era pula inguntha wara kala pitjitjina. Yinga turta itja yalknga nama urrkapunhapunha ekuranha paka nitjika.’ ");
INSERT INTO are_vpl VALUES ("AC13_26","074_13_26","ACT","13","26","26","“Artwa tjina ntjarrai, rrangkarrala Abraham-aka ramarama namanga, yinganha wurrirrai. Relha Lorinya ntjarrai, rrangkarrala Altjirrakantama urrkurrkintja namanga, rrangkarra turta yinganha wurrirrai. Altjirralataka nurnanha ilama era nurnanha tangkalhelakala. ");
INSERT INTO are_vpl VALUES ("AC13_27","074_13_27","ACT","13","27","27","Arai, relha Jerusalem-arinya ntjarra, itornka etnakanha turta, etna itja kaltja naka Jesuanha Tangkalhelanha era namanga. Etna Altjirraka Urrpia Imankinya ntjarraka angkatja turta itja lhangkaraka, etna angkatja etnakanha Sabbath-ama-Sabbath-ala wukalangatanya. Relha Jerusalem-arinya etnantama Altjirraka Urrpia Imankinya ntjarraka angkatja nthurrpilaka, Jesuanha imilamala. ");
INSERT INTO are_vpl VALUES ("AC13_28","074_13_28","ACT","13","28","28","“Etna Jesuanha yarna ilparnaka. Etna pula Pilate-anha kalantema turnaka Jesuanha errilknga tutjika. ");
INSERT INTO are_vpl VALUES ("AC13_29","074_13_29","ACT","13","29","29","Altjirraka Angkatja Imankinyala nhanga ilaka, Tangkalhelanha era nyingalauwutjika, ilutjika turta. Nhanha ingkarraka kala nthurrperraka. Etnantama erinha ntolkanga ilulhelaka, wolknga intiaka turta kurnaka. ");
INSERT INTO are_vpl VALUES ("AC13_30","074_13_30","ACT","13","30","30","Altjirrala pula Jesuanha relha errilknga ntjarranga kamalhelakala. ");
INSERT INTO are_vpl VALUES ("AC13_31","074_13_31","ACT","13","31","31","Kurunga relha etnala ekuralela nhanga Galilee-angatjina Jerusalem-urna lhakala, etna erinha araka. Relha nhanha etnantama relha ingkarrakanha ilama nhanha nthurrpa namanga. ");
INSERT INTO are_vpl VALUES ("AC13_32","074_13_32","ACT","13","32","33","“Nurna turtantama rrangkarranha Yia Marra erinha ilama. Altjirrala nhanga kaarta nurnakanha ntjarranha lhelaka, anma Tangkalhelanha erinha yairnitjika. Altjirrala Tangkalhelanha erinha kala nurnakurna yairnaka. Tangkalhelanha era Jesua nama, erinhala Altjirrala errilknga ntjarranga kamalhelakala. Nhanga Psalm 2-ala Jesuiperra ilama, ‘Unta 'Lira nuka nama, Lyartanga yinga kala kaarta ungkwanga namantama.’ ");
INSERT INTO are_vpl VALUES ("AC13_34","074_13_34","ACT","13","34","34","“Altjirrala Jesuanha errilknga ntjarranga kamalhelaka. Mpurrka ekuranha turta itja wotha ltholtherritjinala. Nhanga Altjirraka Angkatja Imankinya arrpunhala ilama, ‘Atha nhanga arratja inthorra lhelama, athala David-anha lhelakala ngerra.’ ");
INSERT INTO are_vpl VALUES ("AC13_35","074_13_35","ACT","13","35","35","“Altjirraka Angkatja Imankinya arrpunhala ilama, ‘Altjirrala itja relha erinha impurlarrarnitjina ltholtherritjika, ekurala era kangkama.’ ");
INSERT INTO are_vpl VALUES ("AC13_36","074_13_36","ACT","13","36","36","“David-anha etatha namalanga, era Altjirraka kangkwerraka. Era pula iluka, etna turta erinha tintjiwuka errilkngipata ekuranhaka wolkngala. Mpurrka ekuranhantama ltholtherraka. ");
INSERT INTO are_vpl VALUES ("AC13_37","074_13_37","ACT","13","37","37","Altjirrala pula Jesuanha errilknga ntjarranga kamalhelakala, mpurrka ekuranha turta itja ltholtherraka. ");
INSERT INTO are_vpl VALUES ("AC13_38","074_13_38","ACT","13","38","38","“Artwa tjina ntjarrai, atha rrangkarranha nhanha ilama. Jesuakakwia Altjirrala korna rrakangkarranha irrpalthala iwuma. ");
INSERT INTO are_vpl VALUES ("AC13_39","074_13_39","ACT","13","39","39","Era rrangkarranha ilama, ‘Rrangkarra nukanga urlarra arratja nama, rrangkarra Jesuanha tnakamanga. Rrangkarra pula itja nukanga urlarra arratja nama, Moses-aka turnintjaka kangkwerramala.’ ");
INSERT INTO are_vpl VALUES ("AC13_40","074_13_40","ACT","13","40","40","Rrangkarrantama montjala aralhitjika. Rrangkarra itja relha lenha ntjarra ngerra ntelalhitjika, etnakiperrala Altjirraka Urrpia Imankinya arrpunhala ilakala, ");
INSERT INTO are_vpl VALUES ("AC13_41","074_13_41","ACT","13","41","41","‘Relha rrangkarrala Altjirranha arrampowuma, rrangkarra tnolkitjina, ilutjina turta. Arai, atha lyarta tjatjikarta arrpunha inthorra urrkaputjina. Rrangkarra pula nhanha itja tnakitjina, arrpunhala rrangkarranha ilamangatanya.” ’ ");
INSERT INTO are_vpl VALUES ("AC13_42","074_13_42","ACT","13","42","42","Paul Barnabas tharra synagogue ekuranga rratamalanga, relha ntjarrala erinhatharra yakalhelaka Sabbath arrpunhanga pitjalputjika, etnanha wotha kaltjinthitjika. ");
INSERT INTO are_vpl VALUES ("AC13_43","074_13_43","ACT","13","43","43","Relha Jew ntjarra, relha arrpunha ntjarra turta, etnala Altjirranha tnakakala, etna ekuratharralela lhapalhaka. Eratharra etnakalela angkaka. Eratharra etnanha yakalhelaka turta Altjirranha ekarlta kuta tnakitjika.” ");
INSERT INTO are_vpl VALUES ("AC13_44","074_13_44","ACT","13","44","44","Sabbath arrpunhalantama, kala relha town-arinya ingkarraka inthorra ngerrantama worlerraka Altjirraka angkatja wutjika. ");
INSERT INTO are_vpl VALUES ("AC13_45","074_13_45","ACT","13","45","45","Worla etnanha aramala, relha Jew ntjarra Paul tharraka antjakunyerraka. Etnantama relha ntjarranga alkngatharra Paul-aka angkatja ilpoiwuka, Paul-anha turta arrampowuka. ");
INSERT INTO are_vpl VALUES ("AC13_46","074_13_46","ACT","13","46","46","Paul Barnabas tharra pula tnoatnoa kuta angkaka. Eratharra relha Jew etnanha alpmelaka, “Arai, Altjirranha antja naka ilirna rrangkarranhakimparra Yia Marra erinha ilitjika. Rrangkarra pula angkatja ekuranga unpulhakarrpa. Rrangkarra turta itja antja nama ngampakala etatha nitjika. Lakinhanga, ilirna kala Relha Lorinya ntjarrurnantama lhama, etnanha Altjirraka angkatja ilitjika. ");
INSERT INTO are_vpl VALUES ("AC13_47","074_13_47","ACT","13","47","47","Ingkartala kunha ilirnanha lakinha turnaka, ‘Atha nganha ingkairnaka Relha Lorinya ntjarraka parrtja nitjika. Relha ingkarrakanha ilitjika turta, “Altjirranha antja nama rrangkarranha tangkalhelitjika.” ’ ");
INSERT INTO are_vpl VALUES ("AC13_48","074_13_48","ACT","13","48","48","Angkatja nhanha wumala Relha Lorinya etna kangkaka, Ingkartaka angkatja tnantjaka turta. Lenha ntjarranha Altjirralala urrarakala tangkalhelitjika, etna Ingkartanha tnakakantama. ");
INSERT INTO are_vpl VALUES ("AC13_49","074_13_49","ACT","13","49","49","Tnakanhakanha ntjarrala Ingkartaka angkatja relha arrpunha ntjarranha turtantama kaltjinthaka, pmara Pisidia-ala. ");
INSERT INTO are_vpl VALUES ("AC13_50","074_13_50","ACT","13","50","50","Antioch town-ala arrkutja itornka urrputja naka, etnala relha Jew ntjarralela Altjirraka urrkurrkintja nitjata. Relha Jew ntjarralantama etnanha, artwa itornka arrpunha ntjarranha turta yakalhelaka, Paul Barnabas tharraka alkngarnterritjika. Kurunga etna erinhatharra pmara etnakanhanga unpuka. ");
INSERT INTO are_vpl VALUES ("AC13_51","074_13_51","ACT","13","51","51","Paul Barnabas tharralantama urlpmurra ingkanga ilarnamala, Iconium town-urna lhaka. ");
INSERT INTO are_vpl VALUES ("AC13_52","074_13_52","ACT","13","52","52","Ingkartaka kurtungurla ntjarra pula arrkana kutala naka. Enka Alkngaltara era turta etnakalela nakantema. ");
INSERT INTO are_vpl VALUES ("AC14_1","074_14_1","ACT","14","1","1","Kurunga Iconium town-ala, Paul Barnabas tharra Jew ntjarraka synagogue-urna lhaka, relha ntjarranha Yia Marra erinha ilaka turta. Erinhatharra wumaliperra, relha Jew arrpunha ntjarrala, Relha Lorinya arrpunha ntjarrala turtantama Jesuanha tnakaka. ");
INSERT INTO are_vpl VALUES ("AC14_2","074_14_2","ACT","14","2","2","Relha Jew arrpunha ntjarrala pula Jesuanha itjala tnakaka. Etnantama Relha Lorinya arrpunha ntjarranha rwampiilaka. Relha Lorinya nhanha etna turtantama relha tnakanhakanha ntjarraka antjakunya ntelalhaka. ");
INSERT INTO are_vpl VALUES ("AC14_3","074_14_3","ACT","14","3","3","Paul Barnabas tharra pula Iconium-ala kuterraka. Eratharra turta relha ntjarranha Altjirraka angkatja tnoatnoa kuta kaltjinthaka. Ingkartala erinhatharra ekarltilaka turta. Eratharrantama tjatjikartalka urrkapuka. Lakinha Ingkartala relha ntjarranha ntelaka Paul tharraka angkatja nthurrpa namanga. ");
INSERT INTO are_vpl VALUES ("AC14_4","074_14_4","ACT","14","4","4","Relha Iconium-arinya etnantama yarna eterritjikerraka. Arrpunha ntjarra kala relha Jew ntjarraka kangkaka, kanha arrpunha ntjarra apostle ekuratharrala kangkaka. ");
INSERT INTO are_vpl VALUES ("AC14_5","074_14_5","ACT","14","5","5","Kurunga Relha Lorinya arrpunha ntjarra, relha Jew arrpunha ntjarra, itornka etnakanha turta angkarraka Paul tharraka alkngarnterritjika, erinhatharra partala watjika turta. ");
INSERT INTO are_vpl VALUES ("AC14_6","074_14_6","ACT","14","6","6","Nhanhiperra wumala, Paul Barnabas tharra pmara Lycaonia-urna tira lhaka, Lystra town-ala, Derbe town-ala turtantama kuterraka. ");
INSERT INTO are_vpl VALUES ("AC14_7","074_14_7","ACT","14","7","7","Nhanhalantama eratharra relha ntjarranha Yia Marra erinha kaltjinthaka. ");
INSERT INTO are_vpl VALUES ("AC14_8","074_14_8","ACT","14","8","8","Lystra-ala artwa arrpunha naka, erala ingka inurra alkngerrakala. Kurrkangatjina era itja ingka lhakala paka. ");
INSERT INTO are_vpl VALUES ("AC14_9","074_14_9","ACT","14","9","9","Erantama Paul-anha wurlanaka era relha ntjarranha kaltjinthamalanga. Artwa erinha aramala, Paul-ala lhangkaraka era Jesuanha tnakamanga. Lakinhanga Paul-anha kaltja naka Jesuala artwa erinha irrpalthala marrilamara. ");
INSERT INTO are_vpl VALUES ("AC14_10","074_14_10","ACT","14","10","10","Erantama artwa inurra erinha angkatja intarrala ilaka, “Ingkala itnarlathanai!” Artwa era kala kamerraka, nthulapuka turta. ");
INSERT INTO are_vpl VALUES ("AC14_11","074_14_11","ACT","14","11","11","Relha ntjarrala nhanha aramalanga, etna angkatja pmara Lycaonia-arinyala ilkaka, “Yai, altjirra etna kunha relha ngerrerraka, nurnakurna pitjika turta.” ");
INSERT INTO are_vpl VALUES ("AC14_12","074_14_12","ACT","14","12","12","Etnantama Barnabas-anha rretnya Zeus ilaka, kanha Paul-anha Hermes-ala. Relha etna angkitjata Hermes-anha kula Zeus-aka urrpia namanga. ");
INSERT INTO are_vpl VALUES ("AC14_13","074_14_13","ACT","14","13","13","Zeus-aka temple town-anga kathala italhaka, etinya wara pula. Zeus ekura priest-ntama bullock bull-akarta, walyakarta turta town-aka reowurna pitjika. Era, relha town-arinya ntjarra turta, etna antja naka Paul tharraka urrkurrkintja nitjika, erinhatharra tjauwerrilya nthamala. ");
INSERT INTO are_vpl VALUES ("AC14_14","074_14_14","ACT","14","14","14","Apostle Barnabas Paul tharrala nhanhiperra wumalanga, eratharra mantarra tjenya ekuratharra tjepakaka. Worla mpopurnantama arrtjanamala, eratharra ilkaka, ");
INSERT INTO are_vpl VALUES ("AC14_15","074_14_15","ACT","14","15","15","“Relha ntjarrai, itja lakinha. Ilirna relha rrangkarra ngerra nama. Ilirnataka rrangkarranha angkatja marra ilama. Orrtja altjirra rrakangkarranha impai. Altjirra etathurna toperrai. Altjirra ekururna purrama, erala alkira, alha, kwatja laiya turta arrpmarnakala, thepa, tnontha, irrpannga ingkarraka turta. ");
INSERT INTO are_vpl VALUES ("AC14_16","074_14_16","ACT","14","16","16","Lyartalpula Altjirra nhanha era relha ingkarrakanha impurlarrarnaka orrtja altjirra etnakanhaka urrkurrkintja nitjika. ");
INSERT INTO are_vpl VALUES ("AC14_17","074_14_17","ACT","14","17","17","Era pula etnaka kuta ntelalhaka, era Altjirra nthurrpa namanga, etnaka kangkintja ntelalhamala, etnanha kwatja ilpantha nthamala, marna twetakatweta turta. Lakinha era rrangkarranha turta ntuthilaka, tjipatjipilaka turta.” ");
INSERT INTO are_vpl VALUES ("AC14_18","074_14_18","ACT","14","18","18","Nthurrpantama eratharra relha etnanha kurrka kunpakunpilaka lakinha angkamala. ");
INSERT INTO are_vpl VALUES ("AC14_19","074_14_19","ACT","14","19","19","Relha Jew urrputja pula Antioch town-anga, Iconium town-anga turta pitjika. Etnantama relha ntjarranha yakalhelaka Paul-anha partala wamala, errilknga tutjika. Relha ntjarralantama erinha nthurrpa partala waka. Kala etarlaramala era kula errilkngantama intamanga, etna erinha town-anga kathurna tjarrakngaka, iwuka turta. ");
INSERT INTO are_vpl VALUES ("AC14_20","074_14_20","ACT","14","20","20","Kurtungurla ntjarra pula ekururna pitjimalanga, Paul-anha kamerraka. Erantama etnakalela wotha town-urna alpuka. Kala ingutnhalantama Paul Barnabas tharra Derbe town-urna lhaka. ");
INSERT INTO are_vpl VALUES ("AC14_21","074_14_21","ACT","14","21","21","Town nhanhalantama eratharra relha ntjarranha Yia Marra Jesuiperra kaltjinthaka, ntjarrala turta Jesuanha tnakaka. Derbe ekurangantama eratharra Lystra town-urnarrka alpuka, kurunga Iconium town-urna, Antioch town-urna turtantama. ");
INSERT INTO are_vpl VALUES ("AC14_22","074_14_22","ACT","14","22","22","Eratharrantama kurtungurla ntjarranha ekarltilaka, etnanha tjatjatuka turta etna Jesuanha tnakitjika kuta. Eratharra etnanha ilaka, “Arai, nurna kunha kngarra nyingalauwumaliperranta Altjirraka pmara kutathurna irrputjina.” ");
INSERT INTO are_vpl VALUES ("AC14_23","074_14_23","ACT","14","23","23","Paul Barnabas tharrala turtantama worlamparinya nyintaminyintala ntarntarintja urrputja ingkairnaka. Etnanha ingkairnitjinala, eratharra Altjirranha etarlaramala marnakunyarrka naka, Altjirrurna ingkaka turta, era ntarntarintja etnanha kuta tnyinitjika, etna erinha tnakamanga warta. ");
INSERT INTO are_vpl VALUES ("AC14_24","074_14_24","ACT","14","24","24","Paul eratharrantama pmara Pisidia-ala tjananhamala, pmara Pamphylia-urnantama pitjika. ");
INSERT INTO are_vpl VALUES ("AC14_25","074_14_25","ACT","14","25","25","Kurunga relha Perga town-arinya ntjarranha Altjirraka angkatja kaltjinthamaliperra, eratharra Attalia town-urnantama anparerraka. ");
INSERT INTO are_vpl VALUES ("AC14_26","074_14_26","ACT","14","26","26","Attalia ekuralantama eratharra ship-aka ntjimala, Antioch nhangurna alpurraka. Antioch town nhanhanga kunha worlamparinyala erinhatharra nhanga yairnakala, relha kotna ntjarranha Yia Marra erinha ilitjika. Eratharra kala urrkapuntja nhanha mangkilakala. ");
INSERT INTO are_vpl VALUES ("AC14_27","074_14_27","ACT","14","27","27","Antioch-akerramala, eratharra worlamparinya etnanha worlilaka. Eratharrantama tnakanhakanha ntjarranha alpmelaka, “Ilirna Yia Marra erinha Relha Lorinya ntjarranha kaltjinthamalanga, Altjirrala ntjarra arrpunha Jesuurna rretjingaka.” ");
INSERT INTO are_vpl VALUES ("AC14_28","074_14_28","ACT","14","28","28","Eratharrantama kurtungurla ntjarralela kuterraka. ");
INSERT INTO are_vpl VALUES ("AC15_1","074_15_1","ACT","15","1","1","Antioch worlamparinyala tnakanhakanha arrpunha ntjarra itja relha Jew naka. Arlta arrpunhala, artwa Jew urrputja, etnala tnakanhakanha turta namanga, etna pmara Judea-anga Antioch town-urna pitjika. Etnantama worlamparinya etnanha ilaka, “Arai, Altjirrala rrangkarranha itja tangkalhelitjina, rrangkarra itja artwerramangarrka Moses-ala imanka turnakala ngerra.” ");
INSERT INTO are_vpl VALUES ("AC15_2","074_15_2","ACT","15","2","2","Angkatja nhanhanga arrkngala, Paul Barnabas tharra artwa Judea-anga pitjikala ntjarralela iwurraka inthorra. Antioch worlamparinyalantama Paul-anha, Barnabas-anha, artwa urrputja arrpunha turta urraraka Jerusalem-urna lhitjika. Etna, etnanha turnaka apostle ntjarralela, worlamparinyaka ntarntarintja ntjarralela turta nhanhiperra angkarritjika. ");
INSERT INTO are_vpl VALUES ("AC15_3","074_15_3","ACT","15","3","3","Worlamparinyala artwa nhanha etnanha kala yairnakanta. Etnantama pmara Phoenicia-ala, pmara Samaria-ala turta tjananhamalanga, etna worlamparinya etnanha iletnaka Altjirrala Relha Lorinya ntjarranha turtantama tangkalhelakala. Yia nhanha wumala, tnakanhakanha etna kangkaka. ");
INSERT INTO are_vpl VALUES ("AC15_4","074_15_4","ACT","15","4","4","Paul ntjarrantama Jerusalem-akerritjalhaka. Worlamparinya etna, apostle etna, ntarntarintja etna turta, etnanha kangkintjala inaka. Paul ntjarralantama etnanha ilaka, “Arai Altjirrala kunha Relha Lorinya ntjarranha turta tangkalhelaka nurna etnanha Yia Marra erinha kaltjinthamalanga.” ");
INSERT INTO are_vpl VALUES ("AC15_5","074_15_5","ACT","15","5","5","Artwa tnakanhakanha urrputja arrpunha Pharisee turta naka. Etnantama kamerramala angkaka, “Arai, Relha Lorinya, etnala Jesuanha tnakama, etnakathaka nama Moses-aka mpaarangarangamalkura artwerritjika, Moses-aka turnintja ingkarrakaka kangkwerritjika turta.” ");
INSERT INTO are_vpl VALUES ("AC15_6","074_15_6","ACT","15","6","6","Apostle ntjarra, ntarntarintja ntjarra turtantama worlerraka nhanhiperra angkarritjika. ");
INSERT INTO are_vpl VALUES ("AC15_7","074_15_7","ACT","15","7","7","Etnantama kuta inthorra iwurraka. Peter-anhantama kamerramala angkaka, “Artwa tjina ntjarrai, rrangkarra kala kaltja Altjirrala yinganha nhanga urrarakala Yia Marra erinha Relha Lorinya ntjarranha ilitjika, etna turtantama Jesuanha tnakitjinanga. ");
INSERT INTO are_vpl VALUES ("AC15_8","074_15_8","ACT","15","8","8","Altjirranha kala relha ingkarrakaka eterrintjaka kaltja. Erantama ntelaka era Relha Lorinya ntjarraka turta kangkamanga, erala nurnaka kangkamanga ngerra. Altjirrala nhanha ntelaka, era Enka Alkngaltara erinha etnakurna turta yairnamala. ");
INSERT INTO are_vpl VALUES ("AC15_9","074_15_9","ACT","15","9","9","Era turta Relha Lorinya ntjarraka korna iwuma, etna erinha tnakamanga, erala korna nurnakanha iwumanga ngerra, nurna erinha tnakamanga. Loala kuta. ");
INSERT INTO are_vpl VALUES ("AC15_10","074_15_10","ACT","15","10","10","“Iwunhangantama rrangkarra Altjirranga kekarta lhitjika antja? Etarlarai, nurna yarna Moses-aka turnintja ntjarraka arratja kangkwerraka. Kaarta nurnakanha ntjarra turta Moses-aka turnintja ntjarraka yarnantema arratja kangkwerraka. Iwunhangantama nurna etnanha turnama, turnintja etnaka kangkwerritjika? ");
INSERT INTO are_vpl VALUES ("AC15_11","074_15_11","ACT","15","11","11","Arai, Altjirrala kunha relha Jew nurnanha tangkalhelama, nurna Jesuanha tnakamanga. Era turta Relha Lorinya ntjarranha tangkalhelama etna Jesuanha tnakamanga.” ");
INSERT INTO are_vpl VALUES ("AC15_12","074_15_12","ACT","15","12","12","Barnabas Paul tharrantama angkaka. Worlamparinyala turta erinhatharra tjukunyala wurlanaka. Eratharra etnanha ilaka Altjirrala Relha Lorinya ntjarraka tjatjikarta kngarra urrkapukala ekuratharrarlarlanga. ");
INSERT INTO are_vpl VALUES ("AC15_13","074_15_13","ACT","15","13","13","Barnabas tharra kala tjukunyerrakalangantama, James-anha angkaka. “Artwa tjina ntjarrai, yinganhantama wurrirrai. ");
INSERT INTO are_vpl VALUES ("AC15_14","074_15_14","ACT","15","14","14","Simon-ala kala nurnanha alpmelaka Altjirrala Relha Lorinya ntjarranha turtantama urrarakala relha ekurarinya inthorra nitjika. ");
INSERT INTO are_vpl VALUES ("AC15_15","074_15_15","ACT","15","15","15","Altjirraka urrpia imankinya ntjarra nhanga angkaka lakinha nitjinala. Altjirraka Angkatja Imankinyala ilama, ");
INSERT INTO are_vpl VALUES ("AC15_16","074_15_16","ACT","15","16","16","‘Anma yinga pitjalputjina, Ingkartanha angkama. David-aka ramarama, etnanhala leltjala yirralhelakala, atha wotha kngarrilitjina. David-aka ramarama etnala urrputjerrakala, atha wotha ntjarrilitjina. ");
INSERT INTO are_vpl VALUES ("AC15_17","074_15_17","ACT","15","17","17","Kurunga Relha Lorinya ntjarra turtantama Ingkarturna toperritjina. Relha Lorinya etna purrama, etnanhala Ingkartala urrarakala. ");
INSERT INTO are_vpl VALUES ("AC15_18","074_15_18","ACT","15","18","18","Ingkarta era imankantema lakinha angkakala.’ ");
INSERT INTO are_vpl VALUES ("AC15_19","074_15_19","ACT","15","19","19","“Lakinhanga atha rrangkarranha ilama, nurna itja Relha Lorinya ntjarraka inporilitjika, etna Altjirrurna toperramanga. ");
INSERT INTO are_vpl VALUES ("AC15_20","074_15_20","ACT","15","20","20","Nurna nhanhanta etnaka intalhelitjika. Etna itja marna pa kara ilkutjika relha arrpunhalala orrtja altjirranharrka tjauwerrilya nthakala. Etna itja ntaiyawutjika. Etna turta itja kara alhwakarta ilkutjika, alhwa paka ntjutjika. ");
INSERT INTO are_vpl VALUES ("AC15_21","074_15_21","ACT","15","21","21","Arai, pmararrpaninhala, imankangatjina etna relha ntjarranha Moses-aka mpaarangaranga kaltjinthaka. Etna turta Sabbath arlta nyintaminyintala Moses-aka angkatjaka read-erraka, synagogue-ala.” ");
INSERT INTO are_vpl VALUES ("AC15_22","074_15_22","ACT","15","22","22","Kurunga apostle ntjarrala, worlamparinyaka ntarntarintja ntjarrala, worlamparinya etna turta Judas, Silas tharranha urraraka, Paul Barnabas tharralela Antioch-urna lhitjika. Judas ekura rretnya arrpunha naka Barsabbas. Judas, Silas eratharrataka artwa tnakanhakanha ilporatha naka. ");
INSERT INTO are_vpl VALUES ("AC15_23","074_15_23","ACT","15","23","23","Etnantama pepa intalhelamala, pepa nhanha ekuratharralela yairnaka, Antioch worlamparinyurna. Pepa ekurala etna lakinha intalhelaka. “Tjina tnakanhakanha ntjarrai, rrangkarrala itja relha Jew namanga, rrangkarrala Antioch town-ala namanga, pmara Syria-ala, pmara Cilicia-ala turta. Nurna apostle ntjarrala, ntarntarintja ntjarrala turta, rrangkarranha anparnama. ");
INSERT INTO are_vpl VALUES ("AC15_24","074_15_24","ACT","15","24","24","“Nurna wuka artwa urrputja worlamparinya nhanhanga rrakangkarrurna lhakala. Etnantama rrangkarranha parrpartilakala. Rrangkarra pula kaltja nitjika, nurna etnanha itja rrakangkarrurna yairnakala. ");
INSERT INTO are_vpl VALUES ("AC15_25","074_15_25","ACT","15","25","25","Nurnantama angkarraka urrpia urrputja rrakangkarrurna yairnitjika, Barnabas Paul tharralela. Nurnataka Barnabas Paul tharraka kngarra kangkama. ");
INSERT INTO are_vpl VALUES ("AC15_26","074_15_26","ACT","15","26","26","Eratharra kunha kngarra nyingalauwukala Jesua Kristakakwia. ");
INSERT INTO are_vpl VALUES ("AC15_27","074_15_27","ACT","15","27","27","Nurnantama Judas Silas tharranha ekuratharralela yairnama. Angkatja nhanga nurnala pepaka intalhelakala, nhanha eratharra rrangkarranha alkngatharra turta alpmelitjina. ");
INSERT INTO are_vpl VALUES ("AC15_28","074_15_28","ACT","15","28","28","“Enka Alkngaltara era, nurna turta eterraka, rrangkarranha kala nhanhanta ilitjika. ");
INSERT INTO are_vpl VALUES ("AC15_29","074_15_29","ACT","15","29","29","Rrangkarra itja marna pa kara ilkutjika, relha arrpunhalala orrtja altjirranharrka tjauwerrilya nthakala. Rrangkarra itja alhwa ntjutjika, kara alhwakarta paka ilkutjika. Rrangkarra turta itja ntaiyawutjika. Rrangkarra marra ntelalhitjina, rrangkarra nhanhaka kangkwerramanga. Kala lakinhanta.” ");
INSERT INTO are_vpl VALUES ("AC15_30","074_15_30","ACT","15","30","30","Worlamparinyala artwa etnanha yairnaka. Artwa etnantama Antioch town-urna lhaka. Town-akerritjalhamala, etna worlamparinya etnanha worlilaka, etnanha pepa erinha turta nthaka. ");
INSERT INTO are_vpl VALUES ("AC15_31","074_15_31","ACT","15","31","31","Arrpunhantama pepa ekura read-erraka. Angkatja erinha wumala, worlamparinya etna kangkaka, era angkatja marra inthorra namanga. ");
INSERT INTO are_vpl VALUES ("AC15_32","074_15_32","ACT","15","32","32","Judas, Silas tharra, eratharra Altjirraka urrpia naka. Eratharrantama tnakanhakanha ntjarranha kngarra tjatjatuka, ekarltilaka turta. ");
INSERT INTO are_vpl VALUES ("AC15_33","074_15_33","ACT","15","33","33","Eratharra kala kuta ngerra Antioch-ala naka. Kurunga tnakanhakanha Antioch-arinya ntjarrala erinhatharra Jerusalem-urna yairnitjalpuka, rilhera kuta. ");
INSERT INTO are_vpl VALUES ("AC15_34","074_15_34","ACT","15","34","35","Paul Barnabas tharra pula Antioch-ala kuterraka. Antioch ekurala eratharra, arrpunha ntjarrala turta, relha ntjarranha Ingkartaka angkatja kaltjinthaka, angkatja erinha etnaka nentilaka turta. ");
INSERT INTO are_vpl VALUES ("AC15_36","074_15_36","ACT","15","36","36","Kala anmantama Paul-anha Barnabas-urna angkaka, “Unta town nhanga ntjarranha etarlaramama, etnakangala ilirna arrkurla nhanga relha ntjarranha kaltjinthakala? Mpa, ilirna town etnakurna wotha alpurriai, tnakanhakanha ntjarranha aritjika.” ");
INSERT INTO are_vpl VALUES ("AC15_37","074_15_37","ACT","15","37","37","Barnabas-anhantama antja naka John-anha turta kngitjika. John ekura rretnya arrpunha naka Mark. ");
INSERT INTO are_vpl VALUES ("AC15_38","074_15_38","ACT","15","38","38","Paul-anha pula itjala antja naka erinha kngitjika. Mark-anha nhanga itja antja nakalanga ekuratharralela kuta urrkaputjika. Lakinhanga era nhanga erinhatharra Pamphylia-aka impurlalhakala. ");
INSERT INTO are_vpl VALUES ("AC15_39","074_15_39","ACT","15","39","39","Eratharrantama Mark ekuriperra angkatja iwurraka. Yarna kuta arratjerramala, eratharra kala impurrakantama. Barnabas-alantama Mark-anha inarlalhaka. Eratharrantama ship-aka ntjika, pmara Cyprus-urna turta lhaka. ");
INSERT INTO are_vpl VALUES ("AC15_40","074_15_40","ACT","15","40","40","Paul-ala pula Silas-anhala urraraka ekuralela ilkwatharra lhitjika. Worlamparinya etnantama ekuratharrakakwia Ingkarturna ingkaka, Ingkartala erinhatharra ntarntaritjika. ");
INSERT INTO are_vpl VALUES ("AC15_41","074_15_41","ACT","15","41","41","Kurunga eratharra pmara Syria-ala, pmara Cilicia-ala turta tjananhaka, worlamparinya etnanha ekarltilamala. ");
INSERT INTO are_vpl VALUES ("AC16_1","074_16_1","ACT","16","1","1","Paul-anhantama Derbe town-urnarrka lhaka. Kurunga era Lystra town-urna turtantama anparerraka. Town nhanhala Timothy-anha naka. Era Jesuaka kurtungurla naka. Timothy-aka mia Jew naka, arrkutja tnakanhakanha turta. Kanha kaarta ekura artwa Greece-arinyala naka. ");
INSERT INTO are_vpl VALUES ("AC16_2","074_16_2","ACT","16","2","2","Tnakanhakanha ntjarra, etnala Lystra-ala namanga, Iconium-ala turta, etna ingkarrakala Timothy-anha tnantjaka. ");
INSERT INTO are_vpl VALUES ("AC16_3","074_16_3","ACT","16","3","3","Paul-anhantama antja naka Timothy-anha ekuralela kngitjika. Relha Jew ingkarraka kaltja naka kaarta ekura artwa Greece-arinya namanga. Lakinhanga Paul-ala Timothy-anha artwilaka, relha Jew ntjarra pmararrpaninhala ekuranga mukunherrakitja. ");
INSERT INTO are_vpl VALUES ("AC16_4","074_16_4","ACT","16","4","4","Etnantama town nyintanga town arrpunhurna lhaka. Etna tnakanhakanha ntjarranha apostle ntjarraka, worlamparinya ntarntarintja ntjarraka angkatja turta alpmelaka. Etna turta tnakanhakanha ntjarranha ilaka angkatja nhanhaka kangkwerritjika. ");
INSERT INTO are_vpl VALUES ("AC16_5","074_16_5","ACT","16","5","5","Angkatja nhanhala tnakanhakanha ntjarranha ekarltilaka. Relha ntjarra arrpunha turtantama Altjirrurna toperraka. Lakinha Altjirrala worlamparinya etnaka, relha arrpunha arltamarlta lhangaka. ");
INSERT INTO are_vpl VALUES ("AC16_6","074_16_6","ACT","16","6","6","Enka Alkngaltarala Paul ntjarranha parraka itja pmara Asia-ala Altjirraka angkatja kaltjinthitjika. Lakinhanga etna pmara Phrygia-ala relha ntjarranha kaltjinthalapuka, pmara Galatia-ala turta. ");
INSERT INTO are_vpl VALUES ("AC16_7","074_16_7","ACT","16","7","7","Pmara Mysia-akerramaliperra, etna antja naka pmara Bithynia-urnantama lhitjika. Jesuaka Enkala pula etnanha parraka. ");
INSERT INTO are_vpl VALUES ("AC16_8","074_16_8","ACT","16","8","8","Etnantama Mysia-anga anpara lhamala, Troas town-urna pitjika. ");
INSERT INTO are_vpl VALUES ("AC16_9","074_16_9","ACT","16","9","9","Nhanhala Paul-ala ingula altjirraraka. Era artwa pmara Macedonia-arinyanha araka erinha ntangkamanga, “Pmara Macedonia-urna tjanentjilhai, nurnaka tangitjala nitjika.” ");
INSERT INTO are_vpl VALUES ("AC16_10","074_16_10","ACT","16","10","10","Kala arlterramanga ngerra, nurna ship-aka yonthaka pmara Macedonia-urna tjananhitjika. Nurna kala etarlarakakwia Altjirrala nurnanha ntangkakala relha Macedonia-arinya ntjarranha Yia Marra erinha ilitjika. ");
INSERT INTO are_vpl VALUES ("AC16_11","074_16_11","ACT","16","11","11","Troas-aka nurna ship-aka ntjika. Nurnantama Samothrace town-urnarrka tjananhaka. Kurunga arlta arrpunhala Neapolis-urnantama. ");
INSERT INTO are_vpl VALUES ("AC16_12","074_16_12","ACT","16","12","12","Town nhanhanga nurna ingkantama lhaka Philippi-urna. Philippi erataka town kngarritja naka, pmara Macedonia ekurala. Town nhanha ekurala relha Rome-arinya ntjarra turta naka. Town nhanha ekuralantama nurna arlta urrputja kuterraka. ");
INSERT INTO are_vpl VALUES ("AC16_13","074_16_13","ACT","16","13","13","Kurunga Sabbath arltala, nurna town ekuranga kathurna lhaka, urlpaiya kwatjakarturna. Nurna etarlaraka katha nhanhala relha Jew ntjarra worlerritjina Altjirrurna ingkitjika. Nurna katha ekurala arrarnalhaka. Nurna turtantama arrkutja ntjarralela angkarraka, etna pitjimalanga. ");
INSERT INTO are_vpl VALUES ("AC16_14","074_16_14","ACT","16","14","14","Arrkutja arrpunha, erala Paul-anha wurlanaka, ekura rretnya naka Lydia. Era Thyatira town-arinya naka. Era mantarra thathaka lantjalantja inthorra buy-emilitjata, money-akatjila yirrinthitjata turta. Lydia nhanha era Altjirra nthurrpaka urrkurrkintja nitjata. Ingkartala ilpa ekuranha altjurilaka, era Paul-aka angkatja arratja lhangkaritjinanga, Altjirranha tnakitjinanga turta. ");
INSERT INTO are_vpl VALUES ("AC16_15","074_16_15","ACT","16","15","15","Paul-alantama erinha kaltjirrpulhelaka, tjina ekuranha ntjarranha turta. Kurunga Lydia-ala nurnanha angkatja ekarltala yakalhelaka, “Rrangkarra paka etarlaramanga atha Ingkartanha nthurrpa tnakamanga, kala pitjai iltha nukanhalanta nitjika.” Nurna kala ekura kangkwerraka. ");
INSERT INTO are_vpl VALUES ("AC16_16","074_16_16","ACT","16","16","16","Arlta arrpunhala nurna katha nhangurna wotha lhaka, ekuralala relha Jew ntjarra worlerritjata Altjirrurna ingkitjika. Kwarra urrkapunhapunhala nurnanha araka. Era enka kornakarta naka. Erantama relhanha irrpalthala ilitjata nhanga anmala nitjinala. Lakinha era money kngarrilitjata artwa itornka ekuranhaka. ");
INSERT INTO are_vpl VALUES ("AC16_17","074_16_17","ACT","16","17","17","Kwarra erantama Paul nurnanha lurnaka, lakinha ilkamala, “Artwa nhanha ntjarrataka Altjirra nthurrpa ekura urrpia nama. Etna kala rrangkarranha arratja inthorra ilama, rrangkarra Jesuanha tnakamanga, Altjirrala rrangkarranha tangkalhelitjina.” ");
INSERT INTO are_vpl VALUES ("AC16_18","074_16_18","ACT","16","18","18","Kwarra erantama nurnanha kuta lurnarlaputjata, angkatja nyinta ekura ilkamala. Erantama Paul-anha rwampia inthorrilaka. Paul-anhantama kwarra ekura ilkngaralhamala, era enka korna erinha ilaka, “Jesua Kristaka rretnyala atha nganha ilama, kwarra ekuranga rratai!” Enka korna erantama kwarra ekuranga kala rratakanta. ");
INSERT INTO are_vpl VALUES ("AC16_19","074_16_19","ACT","16","19","19","Kwarra urrkapunhapunha ekura itornka ntjarralantama araka, etna itja wotha kwarra ekuranga money kngarrilitjinala. Etnantama Paul Silas tharranha errkuka, erinhatharra town mpopurna turta tjarrakngaka, court-urna. ");
INSERT INTO are_vpl VALUES ("AC16_20","074_16_20","ACT","16","20","20","Kurunga etna erinhatharra magistrate-anga urlarra ilparnaka. “Artwa nhanha tharrataka Jew nama. Eratharra turta nurnanha ingkarraka town nhanhala rwampiilama. ");
INSERT INTO are_vpl VALUES ("AC16_21","074_16_21","ACT","16","21","21","Eratharra nurnanha ilama, nurna relha Jew ngerra kula ntelalhitjika. Nurna pula yarna lakinha ntelalhama, nurna relha Rome-arinya namanga.” ");
INSERT INTO are_vpl VALUES ("AC16_22","074_16_22","ACT","16","22","22","Relha arrpunha ntjarra turtantama worlerraka, Paul tharraka alkngarnterraka turta. Magistrate etnantama tjapartia ntjarranha turnaka Paul Silas tharraka mantarra ilutjika, erinhatharra whip-ala tutjika turta. ");
INSERT INTO are_vpl VALUES ("AC16_23","074_16_23","ACT","16","23","23","Etna erinhatharra kala kngarra tukalangantama, etna erinhatharra jail-akantama kurnaka. Etna turta jail-aka itornka erinha turnaka, erinhatharra montjala ntarntaritjika. ");
INSERT INTO are_vpl VALUES ("AC16_24","074_16_24","ACT","16","24","24","Lakinhanga jail-aka itornkala erinhatharra jail kwana inthorraka kurnaka, ingka ekuratharra turta chain-ala yirnaka. ");
INSERT INTO are_vpl VALUES ("AC16_25","074_16_25","ACT","16","25","25","Kala ingwa mpopalantama Paul Silas tharra Altjirrurna ingkaka, Altjirranha tnantjaka turta lyilhamala. Jail-arinya arrpunha ntjarrala erinhatharra kala wukantema. ");
INSERT INTO are_vpl VALUES ("AC16_26","074_16_26","ACT","16","26","26","Arna erantama kngarra inthorra errowurlalhaka, jail erinha turta ngarlpangalhelaka. Jail-aka reoa ingkarrakantama altjurerralalhaka, chain ingkarraka turta artwa jail-arinya ntjarranga ilulhaka. ");
INSERT INTO are_vpl VALUES ("AC16_27","074_16_27","ACT","16","27","27","Jail-aka itornka erantama kaarrerralalhaka. Era araka jail-aka reoa ingkarraka altjura namanga. Era turta etarlaraka jail-arinya ingkarraka urlerrakala. Lakinhanga era knife tjenya ekuranha inaka, errilknga tulhitjinala. ");
INSERT INTO are_vpl VALUES ("AC16_28","074_16_28","ACT","16","28","28","Paul-anhantama ekura ilkaka, “Errilknga tulhitjalai! Nurnataka ingkarraka nhanhala namantema.” ");
INSERT INTO are_vpl VALUES ("AC16_29","074_16_29","ACT","16","29","29","Jail-aka itornka erantama alknganthaka ntangkalhaka. Erantama jail kwanurna irrpunhaka. Tira inthorra era Paul Silas tharranga urlarra mparalela arrarnalhaka. ");
INSERT INTO are_vpl VALUES ("AC16_30","074_16_30","ACT","16","30","30","Wotha kamerramala, era erinhatharra kathurna rretjingaka. Erantama erinhatharra pmarraka, “Itornka tharrai, nthakinhama yinga ntelalhitjika, Altjirrala yinganha tangkalhelitjinanga?” ");
INSERT INTO are_vpl VALUES ("AC16_31","074_16_31","ACT","16","31","31","Eratharra erinha ilaka, “Ingkarta Jesuanha tnakai, kurunga Altjirrala nganha kala tangkalhelitjina, ramarama ungkwanganha, urrkapunhapunha ungkwanganha ingkarrakanha turta.” ");
INSERT INTO are_vpl VALUES ("AC16_32","074_16_32","ACT","16","32","32","Kurunga Paul Silas tharrala erinha Ingkarta-aka angkatja kaltjinthaka, relha arrpunha ingkarrakanha turta, etnala iltha ekuranhala namanga. ");
INSERT INTO are_vpl VALUES ("AC16_33","074_16_33","ACT","16","33","33","Jail-aka itornkalantama maama ekuratharra ilkngika. Kurunga Paul tharrala erinha, ramarama ekuranha ntjarranha, urrkapunhapunha ekuranha ntjarranha turta kaltjirrpulhelaka. ");
INSERT INTO are_vpl VALUES ("AC16_34","074_16_34","ACT","16","34","34","Kurunga jail-aka itornkala erinhatharra wotha iltha ekuranhurna rretjingaka, erinhatharra marna turta nthaka. Jail-aka itornka era, tjina ekuranha ntjarra turta, etna ingkarraka arrkana inthorra naka, etna Altjirranha tnakamangantama. ");
INSERT INTO are_vpl VALUES ("AC16_35","074_16_35","ACT","16","35","35","Kala ingutnhalantama, magistrate etna urrpia yairnaka jail-urna, jail-aka itornka erinha ilitjika, “Artwa nhanga tharranha kala tnauwai.” ");
INSERT INTO are_vpl VALUES ("AC16_36","074_16_36","ACT","16","36","36","Jail-aka itornka erantama Paul-anha alpmelaka, “Magistrate etna angkatja yairnaka Silas mpalanha kala tnauwutjika. Mpalantama kala kunpa lharrai, trerritjala.” ");
INSERT INTO are_vpl VALUES ("AC16_37","074_16_37","ACT","16","37","37","Paul-ala pula urrpia etnanha ilaka, “Etna kunha ilirnanha itja arrkurla pmarraka, ilirna paka nthurrpa ilkarrtja namanga. Etna ilirnanha kala whip-alanta tuka, relha ntjarranga alkngatharra, ilirna Roman citizen namangatanya. Lyartantama etna antja nama ilirnanha nyilknganyilkngala tnauwutjika. Itjanga lhai! Etnarrpa pitjiai ilirnanha jail-anga rratalhelitjika.” ");
INSERT INTO are_vpl VALUES ("AC16_38","074_16_38","ACT","16","38","38","Alpumala, urrpia etna angkatja nhanha magistrate etnaka ilitjalpuka. Magistrate etna wumalanga Paul Silas tharra Roman citizen namanga, etna trerraka. ");
INSERT INTO are_vpl VALUES ("AC16_39","074_16_39","ACT","16","39","39","Jail-urna lhamala, etna ekuratharra angkatja pulyapulyantama angkaka, erinhatharra turta jail-anga rratalhelaka. Kurunga etna erinhatharra yakalhelaka pmara arrpunhurnantama lhitjika. ");
INSERT INTO are_vpl VALUES ("AC16_40","074_16_40","ACT","16","40","40","Jail-anga rratamala, Paul Silas tharra pula Lydia-aka ilthurnarrka lhaka. Tnakanhakanha ntjarra iltha ekurala naka. Eratharrantama etnanha Altjirraka angkatja ilamala, tjipatjipilaka. Kurunga eratharra kala lhakantama. ");
INSERT INTO are_vpl VALUES ("AC17_1","074_17_1","ACT","17","1","1","Etnantama Amphipolis town-anga, Apollonia town-anga turta tjananhaka, Thessalonica town-urna turtantama pitjika. Town nhanhala relha Jew ntjarraka synagogue italhaka. ");
INSERT INTO are_vpl VALUES ("AC17_2","074_17_2","ACT","17","2","2","Paul-anhantama Sabbath arltala synagogue ekururna lhaka. Erataka kutatha synagogue-urna lhitjata Sabbath arltala. Sabbath arlta tharraminyintalantama, era Altjirraka Angkatja Imankinya erinha relha Jew ntjarraka nentilaka. ");
INSERT INTO are_vpl VALUES ("AC17_3","074_17_3","ACT","17","3","3","Era etnanha kaltjinthaka turta nhanha Kristakathaka nakala nyingalauwutjika, ilutjika, errilknga ntjarranga wotha etatherramala kamerritjika turta. Erantama etnanha ilaka, “Jesua nhanha era, ekuriperrala atha rrangkarranha kaltjinthama, era kunha Krista era nama.” ");
INSERT INTO are_vpl VALUES ("AC17_4","074_17_4","ACT","17","4","4","Relha Jew arrpunha ntjarrala nthurrpa angkatja nhanha tnakaka, etna turta Paul Silas tharraka lhangalhaka. Artwa Greece-arinya ilporatha ntjarra, etna Paul tharraka lhangalhakantema, arrkutja itornka urrputja ntjarra ngerra turta. ");
INSERT INTO are_vpl VALUES ("AC17_5","074_17_5","ACT","17","5","5","Relha Jew arrpunha ntjarra pula Paul tharraka antjakunyerrakala. Etnantama artwa korna ntjarranha worlilaka, pmararinya ntjarranha rwampiilaka. Relha etnantama Jason-aka ilthurna lhaka, Paul Silas tharranha errkutjika. ");
INSERT INTO are_vpl VALUES ("AC17_6","074_17_6","ACT","17","6","6","Eratharra pula itja Jason-aka ilthala naka. Lakinhanga etna Jason-anha errkuka, tnakanhakanha urrputja arrpunha turta. Etnantama, etnanha itornka ntjarrurna tjarrakngamala, ilparnaka, “Paul Silas tharralataka pmararrpaninhala relha ingkarrakanha kornilakala. Kurunga eratharra nhanhurnantama pitjika. ");
INSERT INTO are_vpl VALUES ("AC17_7","074_17_7","ACT","17","7","7","Jason-ala turta erinhatharra tjinilaka. Etna ingkarraka king nurnakanhaka, Caesar-aka, irrpaltherrama. Etna nurnanha ilama Jesuanha kula king namanga.” ");
INSERT INTO are_vpl VALUES ("AC17_8","074_17_8","ACT","17","8","8","Angkatja nhanha wumala, itornka etna, relha worlerrakala etna turta, rwampia inthorrerraka. ");
INSERT INTO are_vpl VALUES ("AC17_9","074_17_9","ACT","17","9","9","Itornka etnantama Jason ntjarranha fine-emilaka. Kurunga etna, etnanha lhitjika impurlarrarnaka. ");
INSERT INTO are_vpl VALUES ("AC17_10","074_17_10","ACT","17","10","10","Ingwa lenha ekuralantema, tnakanhakanha ntjarrala Paul Silas tharranha Berea town-urnantama yairnaka. Berea-akerritjalhamala, eratharra relha Jew ntjarraka synagogue-urna lhaka. ");
INSERT INTO are_vpl VALUES ("AC17_11","074_17_11","ACT","17","11","11","Relha Jew Berea-arinya ntjarra relha ilporathala naka, itja relha Jew Thessalonica town-arinya ntjarra ngerra. Etna kngarra kangkaka Paul-aka angkatjaka. Etnantama arltamarlta Altjirraka Angkatja Imankinya ekura read-erraka, etnarrpa lhangkaritjinanga Paul-ala paka etnanha arratja kaltjinthamanga. ");
INSERT INTO are_vpl VALUES ("AC17_12","074_17_12","ACT","17","12","12","Relha Jew ntjarralantama Jesuanha tnakaka. Greece-arinya arrkutja itornka urrputjala Jesuanha tnakakantema, Greece-arinya artwa ntjarrala turta. ");
INSERT INTO are_vpl VALUES ("AC17_13","074_17_13","ACT","17","13","13","Relha Jew Thessalonica-arinya ntjarrala wumalanga Paul-ala Berea-alantama relha ntjarranha Altjirraka angkatja kaltjinthamanga, etna Berea-urna lhaka. Etna relha ntjarranha rwampiilaka turta. ");
INSERT INTO are_vpl VALUES ("AC17_14","074_17_14","ACT","17","14","14","Lakinhanga tnakanhakanha ntjarrala Paul-anha parrpa yairnaka, kwatja laiyanga kuturna. Silas Timothy tharra pula Berea-alala kuterraka. ");
INSERT INTO are_vpl VALUES ("AC17_15","074_17_15","ACT","17","15","15","Artwa nhanga ntjarra, etnala Paul-alela ilkwatharra lhakala, etna erinha Athens town-aka twapanthaka. Etnantama Berea-urna alputjikerramalanga, Paul-ala etnanha ilaka Silas Timothy tharranha thakalhelitjika parrpa ekururna pitjitjika. ");
INSERT INTO are_vpl VALUES ("AC17_16","074_17_16","ACT","17","16","16","Paul-anha Silas tharraka Athens-ala kaaralhamalanga, era orrtja altjirra ntjarra inthorra araka. Erantama rwampia inthorrerraka. ");
INSERT INTO are_vpl VALUES ("AC17_17","074_17_17","ACT","17","17","17","Lakinhanga era synagogue-ala relha Jew ntjarralela angkarraka, artwa Greece-arinya ntjarralela turta, etnala Altjirra nthurrpanha arratja etarlaramanga. Era turta arltamarlta pmararinya ntjarralela angkarraka, town mpopala. Town mpopalataka katha nyinta naka ekuralala relha ntjarra worlerritjata, angkarritjika. ");
INSERT INTO are_vpl VALUES ("AC17_18","074_17_18","ACT","17","18","18","Artwa urrputja, etnala artwa Epicurus-aka kurtungurla namanga, artwa urrputja arrpunha turta etnala artwa Zeno-aka kurtungurla namanga, etna Paul-alela iwurraka. Artwa nhanha etnakanga urrputja Paul-iperra lakinha angkaka, “Artwa kotna irtirtama nhanha. Iwunhama era nurnanha ilama?” Kanha urrputja arrpunha ekuriperra lakinhala angkaka, “Erataka altjirra lorinya ntjarriperra angkama.” Etna lakinha angkaka, Paul-ala etnanha Yia Marra Jesuiperra kaltjinthamanga. Era etnanha ilamanga turta Jesuanha errilknga ntjarranga kamerrakala. ");
INSERT INTO are_vpl VALUES ("AC17_19","074_17_19","ACT","17","19","19","Artwa nhanha etnantama Paul-anha Areopagus council-urna kngaka. Etnantama erinha pmarraka, “Unta paka nurnanha ilamarama, angkatja nhanga untala relha ntjarranha kaltjinthamanga? ");
INSERT INTO are_vpl VALUES ("AC17_20","074_17_20","ACT","17","20","20","Nurna kunha tnolkama, angkatja ungkwanganha lyartanta wumala. Untantama angkatja ungkwanganha nurnaka nentilai.” ");
INSERT INTO are_vpl VALUES ("AC17_21","074_17_21","ACT","17","21","21","Relha Athens-arinya ntjarra, relha nhanga Athens-urna pitjikala ntjarra turta, etnataka arltamarlta yianta wutjika antja naka, yia ekuriperra angkarritjika turta. ");
INSERT INTO are_vpl VALUES ("AC17_22","074_17_22","ACT","17","22","22","Paul-anhantama kamerramala Areopagus council etnakurna angkaka, “Artwa Athens-arinya ntjarrai, atha araka rrakangkarra altjirra ntjarra inthorra namanga. ");
INSERT INTO are_vpl VALUES ("AC17_23","074_17_23","ACT","17","23","23","Town rrakangkarranhala atha altar ntjarra araka, rrangkarrala altjirra nhanha etnaka itakala. Altar arrpunhaka atha araka rrangkarra angkatja nhanha intalhelakala, ‘Altar nhanha italhama altjirra erinha tnantjitjika, ekurala nurna kotnantema namanga.’ Arai, Altjirra erinhala rrangkarra tnantjama, ekura kotnantema namala, Altjirra nhanha ekuriperra atha rrangkarranha ilitjika antja nama. ");
INSERT INTO are_vpl VALUES ("AC17_24","074_17_24","ACT","17","24","24","Arai, Altjirra nhanha era alkira, arna ntjapara turta arrpmarnakala, irna, tnontha, relhalka turta. Erantama nhanha ingkarrakaka Ingkarta nama. Era turta itja ilthala nama, iltha nhanga relhalala itakala. ");
INSERT INTO are_vpl VALUES ("AC17_25","074_17_25","ACT","17","25","25","Relha turta yarna ekura tangitjala nama. Eratitja relhanhalka etathilama, etnanha marnalka turta nthama. ");
INSERT INTO are_vpl VALUES ("AC17_26","074_17_26","ACT","17","26","26","Artwa nyintanga era relha twetakatweta etnanha arrpmarnakala. Erantema etnanha alhala errarnpalhelaka. Era worla nyintaminyintanha pmara etnakanha nthaka. Era turta kaltja naka worla arrpunha ntjarra yirritjinala, worla arrpunha ntjarrala turtantama pmara etnakanha initjinala. ");
INSERT INTO are_vpl VALUES ("AC17_27","074_17_27","ACT","17","27","27","“Altjirranha lakinha relhaka ntelalhaka, etna ekura yonthitjinanga, erinha arltaritjinanga turta. Arai, Altjirranha nurnaka ingkarrakanga etinya wara nama. ");
INSERT INTO are_vpl VALUES ("AC17_28","074_17_28","ACT","17","28","28","Era nurnanha etatha tnyinama, ekarltilama, ntarntarama turta. Artwa rrakangkarranha arrpunhala nhanga rrangkarranha ilaka, ‘Nurna ingkarraka katjia ekuranha nama.’ ");
INSERT INTO are_vpl VALUES ("AC17_29","074_17_29","ACT","17","29","29","“Nurna Altjirraka katjia warta namanga, nurna itja eterritjika kaarta nurnakanha, Altjirra era, gold ngerra, silver ngerra, parta ngerra namanga. Lakinhanga relhala yarna Altjirranha gold-angalka mpaarama. ");
INSERT INTO are_vpl VALUES ("AC17_30","074_17_30","ACT","17","30","30","Relha ntjarrala imanka orrtja altjirra mpaaramalanga, Altjirrala etnanha impuka, etna kotna warta namanga. Lyarta pula era kala relha ingkarrakanha turnama ekururna toperritjikantama. ");
INSERT INTO are_vpl VALUES ("AC17_31","074_17_31","ACT","17","31","31","Arai, era kala kaltja arlta ekuralala era relha ingkarrakanha arratja inthorra tjiperrawutjinala. Era turta kala artwa nyintanha urraraka relha ingkarrakanha tjiperrawutjika. Nurna kaltja nhanha nthurrpa namanga, era artwa nhanha erinha errilknga ntjarranga kamalhelakalanga.” ");
INSERT INTO are_vpl VALUES ("AC17_32","074_17_32","ACT","17","32","32","Etna wumalanga Altjirrala kula artwa nyintanha errilknga ntjarranga kamalhelakala, arrpunha ntjarra tharraka. Arrpunha ntjarrala pula Paul-anha ilaka, “Nurna nganha anma wotha angkatja nhanhiperra wutjina.” ");
INSERT INTO are_vpl VALUES ("AC17_33","074_17_33","ACT","17","33","33","Paul-anha kala Areopagus council-anga lhakantama. ");
INSERT INTO are_vpl VALUES ("AC17_34","074_17_34","ACT","17","34","34","Artwa urrputjala pula angkatja ekuranha tnakaka, ekuranga tnaartangala lhaka turta. Etnakanga nyinta naka Dionysius, era Areopagus council-arinya naka. Arrkutja nyintala, Damaris-ala, angkatja ekuranha tnakakantema, relha urrputja arrpunhala turta. ");
INSERT INTO are_vpl VALUES ("AC18_1","074_18_1","ACT","18","1","1","Nhanhiperra, Paul-anha Corinth town-urnantama lhaka, Athens-anha impurlalhamala. ");
INSERT INTO are_vpl VALUES ("AC18_2","074_18_2","ACT","18","2","2","Corinth ekurala era artwa Jew arrpunha araka, rretnya ekura Aquila. Erataka pmara Pontus-ala katjia intakala. Aquila era ngurruka warantema Corinth-urna pitjikala, noa ekuranha Priscilla-akarta. Eratharra pmara Italy-ala nitjata, Rome town-ala. Caesar Claudius-ala pula relha Jew ingkarrakanha Rome-anga unpuka. Lakinhanga Aquila tharra Corinth-urna pitjikala. Paul-anhantama Aquila tharraka ilthurna lhaka. ");
INSERT INTO are_vpl VALUES ("AC18_3","074_18_3","ACT","18","3","3","Paul-ala wumalanga Aquila-ala tent mpaaramanga, era ngerra, era noarta ekuratharralela kuterraka. Paul-alantama week-ala Aquila-alela tent mpaaritjata. ");
INSERT INTO are_vpl VALUES ("AC18_4","074_18_4","ACT","18","4","4","Sabbath arltala pula era synagogue-urnala lhitjata, relha Jew ntjarralela, relha Greece-arinya ntjarralela turta angkarritjika. ");
INSERT INTO are_vpl VALUES ("AC18_5","074_18_5","ACT","18","5","5","Silas Timothy tharrantama pmara Macedonia-anga pitjika. Kurunga Paul-anha itja wotha tent mpaaritjika urrkapuka. Era kala arltamarlta relha Jew ntjarranhantantama kaltjinthaka. Era turta etnanha tjatjatuka Jesuanha Krista era namanga. ");
INSERT INTO are_vpl VALUES ("AC18_6","074_18_6","ACT","18","6","6","Jew etna pula Paul-anha ilpoiwuka kuta, erinha arrampowuka turta. Lakinhanga Paul-ala urlpmurra erinha mantarra ekuranhanga ilarnamala, etnanha ilaka, “Arai, Altjirrala rrangkarranha anma imilamalanga, nhanha kala rrakangkarrathaka nitjina. Yinga itja ilkarrtja nitjina. Lyartanga atha kala Relha Lorinya ntjarranhantama Yia Marra erinha ilitjina.” ");
INSERT INTO are_vpl VALUES ("AC18_7","074_18_7","ACT","18","7","7","Arai, artwa Titius Justus-anha Altjirra nthurrpaka urrkurrkintja nitjata. Paul-anhantama lhaka ekuralela kuterritjika, iltha ekuranhala. Titius Justus-aka iltha synagogue-anga kuta italhaka. ");
INSERT INTO are_vpl VALUES ("AC18_8","074_18_8","ACT","18","8","8","Anma, artwa Crispus, erala synagogue-aka tjitjarta nakala, era, ramarama ekuranhala, urrkapunhapunha ekuranhala turta, Ingkartanha tnakaka. Corinth-arinya arrpunha ntjarrala turta Paul-anha wuka. Etna turta Ingkartanha tnakaka. Kurunga etnanha kaltjirrpulhelaka. ");
INSERT INTO are_vpl VALUES ("AC18_9","074_18_9","ACT","18","9","9","Ingwa arrpunhala Paul-ala altjirraraka. Erantama wuka Ingkartala erinha ilamanga, “Paul-ai, unta itja trerritjika. Kunpa kuta relha ntjarranha kaltjinthai. Itja tjukunyerrai. ");
INSERT INTO are_vpl VALUES ("AC18_10","074_18_10","ACT","18","10","10","Yinga kala ungkwangalela nitjina. Relhala nganha itja errilknga tutjina. Arai, relha ntjarra arrpunha nuka town nhanhala namantema.” ");
INSERT INTO are_vpl VALUES ("AC18_11","074_18_11","ACT","18","11","11","Paul-anhantama 18 months Corinth ekurala kuterraka. Era relha ntjarranha kaltjinthaka. ");
INSERT INTO are_vpl VALUES ("AC18_12","074_18_12","ACT","18","12","12","Artwa Gallio tjitjarta kngarra naka pmara Achaia ntjaparaka. Relha Jew ntjarralantama Paul-anha errkumala, court-urna kngaka. ");
INSERT INTO are_vpl VALUES ("AC18_13","074_18_13","ACT","18","13","13","Etnantama Paul-anha Gallio-anga urlarra ilparnaka. “Artwa nhanhalataka relha Jew nurnanha arrtjilhelama Altjirraka paalakarla urrkurrkintja nitjika.” ");
INSERT INTO are_vpl VALUES ("AC18_14","074_18_14","ACT","18","14","14","Paul-anha angkitjikerramalangantema, Gallio erakimparra relha Jew etnanha ilaka. “Relha Jew ntjarrai. Artwa nhanha paka korna ntelalhakalanga, yinga rrakangkarra kala kangkwerramara. ");
INSERT INTO are_vpl VALUES ("AC18_15","074_18_15","ACT","18","15","15","Rrangkarra pula erinha mpaarangaranga rrakangkarranhiperra ilparnama. Kala rrangkarrarrpa arratjerrarrirrai. Nhanha itjama nukathaka nama.” ");
INSERT INTO are_vpl VALUES ("AC18_16","074_18_16","ACT","18","16","16","Gallio erantama relha Jew etnanha court-anga unpurlenaka. ");
INSERT INTO are_vpl VALUES ("AC18_17","074_18_17","ACT","18","17","17","Relha etnantama artwa Sosthenes-anha errkuka, erinha court-anga kathala tuka turta. Sosthenes erataka synagogue-aka tjitjarta naka. Gallio era pula nhanha kunpala ararlanaka. ");
INSERT INTO are_vpl VALUES ("AC18_18","074_18_18","ACT","18","18","18","Paul-anha kuta ngerra tnakanhakanha ntjarralela naka, Corinth-ala. Erantama etnanha kwakitjakamala, Priscilla Aquila tharrakarta ship-aka ntjika, pmara Syria-urna lhitjinala. Cenchrea town-alantama era kapurta ponga ekuranharrka kaka. Era antja naka Altjirranha dangkilitjika, era erinha marra ntarntarakalanga. ");
INSERT INTO are_vpl VALUES ("AC18_19","074_18_19","ACT","18","19","19","Kurunga etna Ephesus town-urna pitjika. Nhanhala Paul-ala Priscilla, Aquila tharranha impurlalhaka. Erarrpa pula synagogue-urnala lhaka, era relha Jew ntjarralela turta angkarraka. ");
INSERT INTO are_vpl VALUES ("AC18_20","074_18_20","ACT","18","20","20","Relha Jew etna erinha yakalhelaka etnakalela kuterritjika. Era pula itja antja naka. ");
INSERT INTO are_vpl VALUES ("AC18_21","074_18_21","ACT","18","21","21","Lhitjinala pula era etnanha lhelarlalhaka, “Yinga kala rrakangkarrurna pitjalputjina, Altjirranha antja namanga.” Erantama ship-aka ntjimala lhaka. ");
INSERT INTO are_vpl VALUES ("AC18_22","074_18_22","ACT","18","22","22","Caesarea town-akerritjalhamala, era ship-anga tnanpumala Jerusalem-urnarrka lhaka, worlamparinya etnakalela yatjarra narlalputjika. Kurunga era Antioch town-urnantama anparerraka. ");
INSERT INTO are_vpl VALUES ("AC18_23","074_18_23","ACT","18","23","23","Antioch-ala kuterramaliperra, era pmara Galatia-ala, pmara Phrygia-ala turta tjananhaka, kurtungurla ntjarranha ekarltilamala. ");
INSERT INTO are_vpl VALUES ("AC18_24","074_18_24","ACT","18","24","24","Apollos, artwa Jew, era Ephesus town-urna pitjika. Apollos erataka Alexandria town-ala katjia intakala. Era Altjirraka Angkatja Imankinyaka kaltja inthorra naka, era turta linya marra naka, ");
INSERT INTO are_vpl VALUES ("AC18_25","074_18_25","ACT","18","25","25","tjipatjipa inthorra turta. Arrpunhala erinha Ingkartaka angkatja turta kaltjinthakala. Erantama arrpunha ntjarranha Jesuiperra arratja kaltjinthaka. Erarrpa pula John-aka kaltjirrpulhelintjiperranta kaltja naka. ");
INSERT INTO are_vpl VALUES ("AC18_26","074_18_26","ACT","18","26","26","Artwa nhanha erantama synagogue-urna lhamala, relha ntjarranha tnoatnoa inthorra kaltjinthaka. Priscilla, Aquila tharrala erinha wumaliperra, eratharra erinha pmarurna kngetnaka. Eratharrantama erinha kngarralkura kaltjinthaka. ");
INSERT INTO are_vpl VALUES ("AC18_27","074_18_27","ACT","18","27","27","Apollos erantama antja naka anpara lhitjika, pmara Achaia-urna. Tnakanhakanha ntjarralantama ekura pepa intalhelaka. Pepa ekurala etna tnakanhakanha Achaia-arinya ntjarranha yakalhelaka Apollos-anha kangkintjala initjika. Achaia-akerritjalhamalantama, era tnakanhakanha ntjarraka kngarra tangitjala naka. Relha Achaia-arinya ntjarrala turta kunha Altjirranha tnakaka, Altjirranha etnaka ngwanga ntelalhakalanga. ");
INSERT INTO are_vpl VALUES ("AC18_28","074_18_28","ACT","18","28","28","Apollos erantama relha Jew ntjarralela iwurraka, relha arrpunha ntjarranga alkngatharra. Era turta etnanha Altjirraka Angkatja Imankinyanga ntelaka, Jesuanha nthurrpa Krista era namanga. ");
INSERT INTO are_vpl VALUES ("AC19_1","074_19_1","ACT","19","1","1","Apollos-anha Corinth town-ala namalanga, Paul-anha pmara arrpunha ntjarranga tjananhamala, Ephesus town-urnantama pitjika. Ephesus ekurala era tnakanhakanha urrputja araka. ");
INSERT INTO are_vpl VALUES ("AC19_2","074_19_2","ACT","19","2","2","Erantama etnanha pmarraka, “Enka Alkngaltara era rrakangkarrurna pitjikama, rrangkarra nhanga Jesuanha tnakamalanga?” Etna erinha ilaka, “Itjama. Ngunhama Enka Alkngaltara era?” ");
INSERT INTO are_vpl VALUES ("AC19_3","074_19_3","ACT","19","3","3","Paul-alantama etnanha wotha pmarraka, “Ngunhalama rrangkarranha kaltjirrpulhelaka?” Etna erinha alpmelaka, “John-aka kurtungurla ntjarrala.” ");
INSERT INTO are_vpl VALUES ("AC19_4","074_19_4","ACT","19","4","4","Paul-alantama etnanha ilaka, “John-ala kunha relha ntjarranha kaltjirrpulhelaka etna Altjirrurna toperrakalanga. Era turta etnanha ilaka, etna anma artwa erinha tnakitjika, erala ekuranga ingkarna pitjitjinala, nhanhatitja, etna Jesuanha tnakitjika.” ");
INSERT INTO are_vpl VALUES ("AC19_5","074_19_5","ACT","19","5","5","Etnanha lakinha ilamaliperra, Paul-ala etnanha Jesuaka rretnyalantama kaltjirrpulhelaka. ");
INSERT INTO are_vpl VALUES ("AC19_6","074_19_6","ACT","19","6","6","Kurunga era iltja ekuranha kapurta etnakanhaka arrarnamalanga, Enka Alkngaltara era etnakurna irrpuka. Etnantama angkatja arrpunha inthorra angkaka. Kurunga etna arrpunha ntjarranha Altjirraka angkatja kaltjinthaka. ");
INSERT INTO are_vpl VALUES ("AC19_7","074_19_7","ACT","19","7","7","Paul-alataka artwa 12 kaltjirrpulhelaka. ");
INSERT INTO are_vpl VALUES ("AC19_8","074_19_8","ACT","19","8","8","Ephesus ekuralantama Paul-anha 3 months relha Jew ntjarralela angkarraka, synagogue etnakanhala. Era etnanha ilaka Altjirranha relha ingkarrakaka Ingkarta namanga. ");
INSERT INTO are_vpl VALUES ("AC19_9","074_19_9","ACT","19","9","9","Jew arrpunha ntjarra pula arrthata kutala naka. Etna Jesuaka Tjaiyaka antjakunya naka. Etna Jesuaka Tjaiya arrampowukatitja, relha ntjarranga alkngatharra. Lakinhanga Paul-anha relha Jew ntjarranga mpakalhaka. Erantama Jesuaka kurtungurla ntjarrakarta lhaka. Erantama arltamarlta artwa Tyrannus-aka ilthala relha ntjarranha kaltjinthaka. ");
INSERT INTO are_vpl VALUES ("AC19_10","074_19_10","ACT","19","10","10","Era lakinha 2 years relha ntjarranha kaltjinthaka. Kala relha ingkarrakalantama Altjirraka angkatja wuka, pmara Asia ekurala. Relha Jew ntjarrala, relha Greece-arinya ntjarrala turta. ");
INSERT INTO are_vpl VALUES ("AC19_11","074_19_11","ACT","19","11","11","Altjirralantama tjatjikarta kngarra urrkapuka, Paul-arlarlanga. ");
INSERT INTO are_vpl VALUES ("AC19_12","074_19_12","ACT","19","12","12","Kala lakinha turtantama naka. Arrpunhala paka Paul-akanha mantarra relha mentaka arrarnamanga, relha menta era marrerraka. Relha menta era paka enka kornakarta namanga, enka korna era turta kala ekuranga rrataka. ");
INSERT INTO are_vpl VALUES ("AC19_13","074_19_13","ACT","19","13","13","Relha Jew urrputja pmara nyintanga pmara arrpunhurna lhitjata, enka korna ntjarranha relhanga unputjika. Relha Jew nhanha etnantama arrkarnaka enka korna etnanha unputjika Jesuaka rretnyala. Etna enka korna etnanha lakinha ilaka. “Jesua, ekuriperrala Paul-ala relha ntjarranha kaltjinthama, rretnya ekuranhala atha rrangkarranha ilama, rratai!” ");
INSERT INTO are_vpl VALUES ("AC19_14","074_19_14","ACT","19","14","14","Relha Jew ntjarraka priest itornka naka, rretnya Sceva. Ekura worra 7 naka. Arrpunharanga artwa 7 nhanha etna turta arrkarnaka Jesuaka rretnyala enka korna unputjika. ");
INSERT INTO are_vpl VALUES ("AC19_15","074_19_15","ACT","19","15","15","Enka era pula etnanha ilaka, “Jesuaka yinga kaltja, Paul-aka turta. Kanha rrangkarra ngunhala?” ");
INSERT INTO are_vpl VALUES ("AC19_16","074_19_16","ACT","19","16","16","Kurunga artwa enka kornakarta era artwa 7 etnaka alkngarnterraka, etnanha kngarra tuka turta. Artwa 7 etnantama ilthanga irntartnanhaka, alhwapapatha, mantarrakunya turta. ");
INSERT INTO are_vpl VALUES ("AC19_17","074_19_17","ACT","19","17","17","Relha Ephesus-arinya ingkarrakala nhanhiperra wuka, relha Jew ntjarrala, relha Greece-arinya ntjarrala turta. Etnantama trerraka inthorra. Lakinhanga etna Ingkarta Jesuanha kngarra tnantjaka. ");
INSERT INTO are_vpl VALUES ("AC19_18","074_19_18","ACT","19","18","18","Kurunga tnakanhakanha arrpunha ntjarra ilalhaka, etnala nhanga korna inthorra ntelalhakala. ");
INSERT INTO are_vpl VALUES ("AC19_19","074_19_19","ACT","19","19","19","Tnakanhakanha arrpunha ntjarra turta ilalhaka, etna arrangkulthaka urrkapukala. Tnakanhakanha nhanha etnantama pepa etnakanha kngitjika, pepa nhanga arrangkulthaka rretnyakarta. Etnantama pepa nhanha etnanha urala etaka, relha ntjarranga alkngatharra. Pepa nhanha etnanhataka etna arrkurla money kngarra inthorraka buy-emilakala. ");
INSERT INTO are_vpl VALUES ("AC19_20","074_19_20","ACT","19","20","20","Lakinha Ingkartanha ntelalhaka era ekarlta inthorra namanga. Tnakanhakanha ntjarrala turtantama angkatja ekuranha relha arrpunha ntjarranha kaltjinthaka, panpala. ");
INSERT INTO are_vpl VALUES ("AC19_21","074_19_21","ACT","19","21","21","Nhanhiperra Paul-anha eterraka Jerusalem-urna lhitjika, pmara Macedonia-anga, pmara Achaia-anga turta tjananhamala. Erantama etnanha ilaka, “Jerusalem-ala narlalpumaliperra, yinga antja nama Rome town-urnantama lhitjika.” ");
INSERT INTO are_vpl VALUES ("AC19_22","074_19_22","ACT","19","22","22","Paul-alantama artwa Timothy Erastus tharranha Macedonia-urna arrkurla yairnaka, era pmara Asia-alarrkantema kuterramalanga. ");
INSERT INTO are_vpl VALUES ("AC19_23","074_19_23","ACT","19","23","23","Ephesus town-alantama relha etna iwurraka, ingkwa turritjikerraka turta Jesuaka Tjaiyanga arrkngala. ");
INSERT INTO are_vpl VALUES ("AC19_24","074_19_24","ACT","19","24","24","Artwa silver urrkapunhapunha town lenhala naka, rretnya ekura Demetrius. Era temple kurrka ntjarra silver-anga mpaaritjata, Artemis-aka temple ngerra inthorra. Era, artwa arrpunha ntjarrala turtantama, money kngarra initjata, temple etnanha yirrinthamala. ");
INSERT INTO are_vpl VALUES ("AC19_25","074_19_25","ACT","19","25","25","Demetrius erantama artwa nhanha etnanha worlilamala ilaka, “Artwa ntjarrai, rrangkarra kala kaltja nurna kunha money inama temple kurrka nhanha etnanha mpaaramala. ");
INSERT INTO are_vpl VALUES ("AC19_26","074_19_26","ACT","19","26","26","Rrangkarrarrpa turta kala araka pa wuka Paul-ala relha ntjarra inthorranha pmara Asia-ala, Ephesus town-ala turta, parrpartilakala. Era etnanha ilaka, ‘Altjirra etnanhala relhala iltjala mpaarakala, etna orrtja altjirra nama.’ ");
INSERT INTO are_vpl VALUES ("AC19_27","074_19_27","ACT","19","27","27","Paul-ala paka relha ntjarranha lakinha kuta kaltjinthamanga, etna nurnanha arrampowutjina. Etna turta altjirra marla Artemis-aka temple lolowutjina, Artemis erinha turta ipmintja imputjina. Arai, lyartalpula pmara Asia-ala, pmararrpaninhala turta, relha ntjarra Artemis ekura urrkurrkintja nama. Paul-ala pula relha ntjarranha ilama Artemis-anha kula itja altjirra namanga.” ");
INSERT INTO are_vpl VALUES ("AC19_28","074_19_28","ACT","19","28","28","Nhanha wumala, artwa etna yirrknga inthorrerraka. Etnantama ilkaka, “Artemis, relha Ephesus-arinya ntjarraka altjirra, era makalaria kuta nama.” ");
INSERT INTO are_vpl VALUES ("AC19_29","074_19_29","ACT","19","29","29","Relha ingkarrakantama town ekurala arrtjanarlapuka, ilkarlapuka turta. Etnantama artwa Gaius, Aristarchus tharranha errkumala, katha nyintala worlerraka. Gaius tharrataka Paul-alela ilkwatharra pitjikala, pmara Macedonia-anga. ");
INSERT INTO are_vpl VALUES ("AC19_30","074_19_30","ACT","19","30","30","Paul-anhantama antja naka worla etnakurna lhitjika, relha ntjarrurna angkitjika. Kurtungurla ntjarrala pula erinha parraka. ");
INSERT INTO are_vpl VALUES ("AC19_31","074_19_31","ACT","19","31","31","Pmararinya itornka urrputja Paul-aka tjina naka. Etna turta ekururna angkatja yairnaka, erinha parramala. ");
INSERT INTO are_vpl VALUES ("AC19_32","074_19_32","ACT","19","32","32","Worla etnataka parrparta inthorra naka, marntilparla wara worlerrakala. Etnantama marntilparla wara ilkarlanaka. ");
INSERT INTO are_vpl VALUES ("AC19_33","074_19_33","ACT","19","33","33","Relha Jew ntjarralantama artwa Alexander-anha pauwuka, worlanga urlarra itnatjika. Arrpunha ntjarra pula kuta ilkaka. Erantama etnaka kwerraka tjukunyerritjika, era etnakurna angkitjinanga. ");
INSERT INTO are_vpl VALUES ("AC19_34","074_19_34","ACT","19","34","34","Relha ntjarrala pula lhangkaraka era artwa Jew namanga. Etnantama kuta inthorra ilkaka, “Artemis, relha Ephesus-arinya ntjarraka altjirra, era makalaria kuta nama.” ");
INSERT INTO are_vpl VALUES ("AC19_35","074_19_35","ACT","19","35","35","Kurunga town-aka itornka arrpunhala worla etnanha tjukunyilaka. Era etnanha ilaka, “Artwa Ephesus-arinya ntjarrai. Relha ingkarraka inthorra kala kaltja, relha Ephesus-arinya nurna Artemis-aka temple arratja inthorra ntarntaramanga. Nurna turta parta kngaanintja ekuranha, parta nhanga alkiranga tnyikala, arratjantema ntarntaramanga. ");
INSERT INTO are_vpl VALUES ("AC19_36","074_19_36","ACT","19","36","36","Nhanha nthurrpa warta namanga, rrangkarra kunpa nitjika, itja alkngarnterritjika. ");
INSERT INTO are_vpl VALUES ("AC19_37","074_19_37","ACT","19","37","37","Rrangkarra artwa urrputja nhanha palkala wara errkumala nhanhurna kngitjika. Etna itja Artemis-aka temple-aka nyilkngaka paka irrpuka, Artemis-anha arrampowuka paka. ");
INSERT INTO are_vpl VALUES ("AC19_38","074_19_38","ACT","19","38","38","“Arai, Demetrius-ala, artwa silver urrkapunha arrpunha ntjarrala turta, artwa nhanha etnanha ilparnitjika antja namanga, magistrate kala nama. Etna, etnanha kala court-ala ilparnitjika. ");
INSERT INTO are_vpl VALUES ("AC19_39","074_19_39","ACT","19","39","39","Rrakangkarra paka angkatja arrpunha intamanga, nurna nhanhiperra angkarritjika, nurna arratja worlerramalanga. ");
INSERT INTO are_vpl VALUES ("AC19_40","074_19_40","ACT","19","40","40","Arai, Roman government-ala paka nhanhiperra wumanga, nurna ingkarraka angkatjurnerritjina, nurna palkala kngarra inthorra ilkakalanga.” ");
INSERT INTO are_vpl VALUES ("AC19_41","074_19_41","ACT","19","41","41","Lakinha angkamala, era worla etnanha kala yairnarlenakantama. ");
INSERT INTO are_vpl VALUES ("AC20_1","074_20_1","ACT","20","1","1","Relha Ephesus-arinya ntjarra kala wotha kunpantama namanga, Paul-anha kurtungurla ntjarraka ntangkalhaka. Erantama etnanha tjipatjipilaka. Kurunga era tjaiyakerraka pmara Macedonia-urna lhitjika. ");
INSERT INTO are_vpl VALUES ("AC20_2","074_20_2","ACT","20","2","2","Erantama Macedonia ekurala tjananhaka, tnakanhakanha ntjarranha Altjirraka angkatjala turta tjipatjipilaka. Kurunga era pmara Greece-urna pitjika. ");
INSERT INTO are_vpl VALUES ("AC20_3","074_20_3","ACT","20","3","3","Erantama pmara ekurala 3 months kuterraka. Paul-anhantama pmara Syria-urna lhitjikerramalanga, era wuka relha Jew ntjarra angkarramanga erinha errilknga tutjika. Lakinhanga era kala pmara Macedonia-angatitja wotha tjananhaka. ");
INSERT INTO are_vpl VALUES ("AC20_4","074_20_4","ACT","20","4","4","Artwa nhanha ntjarra Paul-alela lhaka. Sopater-anha, Pyrrhus-aka worra, Berea town-arinya. Aristarchus Secundus tharra, Thessalonica town-arinya. Gaius-anha, Derbe town-arinya. Timothy-anha. Tychicus Trophimus tharra, pmara Asia-arinya. ");
INSERT INTO are_vpl VALUES ("AC20_5","074_20_5","ACT","20","5","5","Artwa nhanha etna pula arrkurlerramala, Troas town-urna lhaka. Troas ekuralantama etna nurnaka kaaralhaka. ");
INSERT INTO are_vpl VALUES ("AC20_6","074_20_6","ACT","20","6","6","Nurna Marna Ekalha erinha kala ilkukalangantama, Paul nurna Philippi town-ala ship-akantama ntjika. Ship ekurala arlta 5 lhamaliperra, nurna kala Troas ekurantama erritjalhaka. Nhanhalantama nurna artwa nhanga ntjarralela wotha nyinterraka, etnala nhanga nurnakanga arrkurla lhakala. Nurnantama 1 week town nhanha ekurala kuterraka. ");
INSERT INTO are_vpl VALUES ("AC20_7","074_20_7","ACT","20","7","7","Saturday ngurrangurra nurna worlerraka marna urltakitjika, ilkutjika turta. Paul-alantama relha ntjarranha kaltjinthakarrka. Era etnanha ingwa mpopakurtitja kaltjinthaka, era nhanga ingutnhala kala anpara lhitjika nakalanga. ");
INSERT INTO are_vpl VALUES ("AC20_8","074_20_8","ACT","20","8","8","Room kartninya inthorrala, ekuralala nurna worlerrakala, alkngantha ntjarra mpurlanaka. ");
INSERT INTO are_vpl VALUES ("AC20_9","074_20_9","ACT","20","9","9","Nthitja arrpunha, rretnya ekuranha Eutychus, era window-ala narlanaka, room kartninya inthorra ekurala. Erantama porrkerramala ankwerraka, Paul-anha kuta inthorra angkamanga. Erantama ankwa kuta arnakarlaka tnyilalhaka. Tnanpumala etna erinha arnanga tjurnaka, kala ilukala. ");
INSERT INTO are_vpl VALUES ("AC20_10","074_20_10","ACT","20","10","10","Paul-anhantama kartnanga tnanpentjaka. Era nthitja ekurakarlaka mpakiwulhaka, erinha kwakitjakaka turta. Erantama etnanha ilaka, “Itja trerrai. Era etatha nama.” ");
INSERT INTO are_vpl VALUES ("AC20_11","074_20_11","ACT","20","11","11","Paul erantama wotha room nhanga ekururna ntjika, era marna urltakaka, ilkuka turta. Paul-alantama etnanha wotha kaltjinthaka, arlterritjinalpula. Kurunga Paul-anha kala lhaka. ");
INSERT INTO are_vpl VALUES ("AC20_12","074_20_12","ACT","20","12","12","Tnakanhakanha ntjarralantama nthitja nhanga erinha etatha kngetnaka, iltha ekuranhurna. Etna ingkarraka arrkana inthorra naka. ");
INSERT INTO are_vpl VALUES ("AC20_13","074_20_13","ACT","20","13","13","Ship-aka ntjimala, nurnakimparrantama Assos town-urna tjananhaka, Paul-anha impurlalhamala. Paul erataka antja naka Assos-urna ingka lhitjika. ");
INSERT INTO are_vpl VALUES ("AC20_14","074_20_14","ACT","20","14","14","Anma nurnanha Assos-aka aramalanga, era turta ship-aka ntjika. Nurnantama porta Mitylene town-urna tjananhaka. ");
INSERT INTO are_vpl VALUES ("AC20_15","074_20_15","ACT","20","15","15","Arlta arrpunhala nurna kala pmara Chios-akantama erritjalhaka. Kurunga arlta arrpunhala pmara Samos-akantama. Kurunga arlta arrpunhala nurna kala Miletus town-akantama erritjalhaka. ");
INSERT INTO are_vpl VALUES ("AC20_16","074_20_16","ACT","20","16","16","Paul-anha thakerraka Pentecost arlta kngarraka Jerusalem-ala nitjika. Lakinhanga era antja naka Ephesus-anga anpara kuta lhitjika, tnakanhakanha ntjarrala erinha kuta ngerra pmara Asia-ala errkukitja. ");
INSERT INTO are_vpl VALUES ("AC20_17","074_20_17","ACT","20","17","17","Paul-alantama Miletus-anga angkatja yairnaka Ephesus worlamparinyaka ntarntarintja ntjarrurna, etna ekururna pitjitjika. ");
INSERT INTO are_vpl VALUES ("AC20_18","074_20_18","ACT","20","18","18","Etna kala pitjikalangantama, era etnanha ilaka. “Rrangkarra kala kaltja yinga pmara Asia-ala kuta inthorra nakala, yinga turta kutatha arratja ntelalhakala. ");
INSERT INTO are_vpl VALUES ("AC20_19","074_20_19","ACT","20","19","19","Yinga itja inthorra tjurnalhaka paka, atha rrangkarranha Ingkartiperra kaltjinthamanga. Yinga itja wanngerraka paka relha Jew ntjarrala yinganha rrukunthakunthilamanga. ");
INSERT INTO are_vpl VALUES ("AC20_20","074_20_20","ACT","20","20","20","Atha itja Altjirraka angkatja tjiparra nyinta paka rrakangkarranga lauwuka. Atha rrangkarranha relhanga alkngatharra kaltjinthaka, iltha rrakangkarranhala turta. ");
INSERT INTO are_vpl VALUES ("AC20_21","074_20_21","ACT","20","21","21","Atha relha Jew ntjarranha, relha Greece-arinya ntjarranha turta tjatjatuka Altjirrurna toperritjika, Ingkarta nurnakanha Jesuanha turta tnakitjika. ");
INSERT INTO are_vpl VALUES ("AC20_22","074_20_22","ACT","20","22","22","“Lyarta, Enkala yinganha turnakalanga, yinga nhanha Jerusalem-urnantama lhama. Yingantama nthakinherritjina? Nhanhaka yinga itja kaltja. ");
INSERT INTO are_vpl VALUES ("AC20_23","074_20_23","ACT","20","23","23","Enka Alkngaltarala yinganha town nyintaminyintala nhanhanta ilentjika, ‘Unta jail-urna irrputjina. Unta turta imampurla kngarra nitjina.’ ");
INSERT INTO are_vpl VALUES ("AC20_24","074_20_24","ACT","20","24","24","Yinga pula itja trerrama ilutjika. Yinga wara antja nama urrkapuntja nukanha arratja mangkilitjika. Jesuala yinganha nhanga turnaka, atha relha ingkarrakanha ilitjika Altjirranha etnaka ngwangantama ntelalhamanga. ");
INSERT INTO are_vpl VALUES ("AC20_25","074_20_25","ACT","20","25","25","“Atha nhanga rrangkarranha kaltjinthaka Jesuanha Ingkarta rrakangkarra namanga. Yinga kala kaltja rrangkarra yinganha itja wotha aritjina. ");
INSERT INTO are_vpl VALUES ("AC20_26","074_20_26","ACT","20","26","27","Yingantama nhanha rrakangkarra ilalhama. Yinga itja ilkarrtja nama relha nyinta paka imerramanga, atha rrakangkarra Altjirraka angkatja impanka kaltjinthakalanga. ");
INSERT INTO are_vpl VALUES ("AC20_28","074_20_28","ACT","20","28","28","Rrangkarrantama rrakangkarrarrpa montja kuta aralhitjika. Rrangkarra turta worlamparinya etnanha arratja tnairnitjika, Enka Alkngaltarala rrangkarranha ingkairnakalanga etnanha tnairnitjika. Ingkartaka worlamparinya kuta ntarntarai. Ingkartala kunha worlamparinya ekuranha tangkalhelaka, etnaka ilumala. ");
INSERT INTO are_vpl VALUES ("AC20_29","074_20_29","ACT","20","29","29","“Yinga kaltja, yinga kala lhakalangantama, relha korna ntjarra rrakangkarrurna pitjitjina. Etna worlamparinya etnanha nakapakarlilitjina, nhanga kngulya itnuralala sheep worla utnhumanga ngerra. ");
INSERT INTO are_vpl VALUES ("AC20_30","074_20_30","ACT","20","30","30","Tnairnarintja urrputja rrakangkarranha turta paalakarlakerritjina. Etna rrangkarranha paala kaltjinthitjina, etna antja namanga rrangkarra etnaka kangkwerritjika. ");
INSERT INTO are_vpl VALUES ("AC20_31","074_20_31","ACT","20","31","31","Arai, atha rrangkarranha lakinha ilentjika 3 years, kngarra itnimala. Rrangkarrantama kaarra narrirrai. ");
INSERT INTO are_vpl VALUES ("AC20_32","074_20_32","ACT","20","32","32","“Lyarta yinga Altjirrurna ingkama era rrangkarranha ntarntaritjika. Era turta rrakangkarra kuta ngwanga ntelalhitjika. Era turta rrangkarranha ekarltilitjika, angkatja ekuranharlarlanga. Kurunga rrangkarra Altjirraka Pmara Kutathurna irrputjina, relha alkngaltara arrpunha ntjarralela. ");
INSERT INTO are_vpl VALUES ("AC20_33","074_20_33","ACT","20","33","33","Yinga itja relha arrpunhaka money-aka, mantarraka paka lherraka. ");
INSERT INTO are_vpl VALUES ("AC20_34","074_20_34","ACT","20","34","34","Rrangkarra kala kaltja yingarrpa iltja nukanhala marnaka, mantarraka turta urrkapukala. Yinga turta urrkapuka relha nukalela ilkwatharra namala ntjarranha ntuthilitjika. ");
INSERT INTO are_vpl VALUES ("AC20_35","074_20_35","ACT","20","35","35","Yinga lakinha ntelalhaka rrangkarra tjina tnakanhakanha ntjarraka tangitjala nitjinanga. Ingkarta Jesua erarrpa nhanga ilakala, ‘Altjirranga urlarra nhanha marralkura nama nurna relha arrpunhaka tangitjala nitjika, nhanhangatjina, relha arrpunha nurnaka tangitjala nitjika.” ’ ");
INSERT INTO are_vpl VALUES ("AC20_36","074_20_36","ACT","20","36","36","Lakinha angkamaliperra, Paul-anha, tnakanhakanha ingkarraka turta, mparalela arrarnalhaka. Etnantama Altjirrurna ingkaka. ");
INSERT INTO are_vpl VALUES ("AC20_37","074_20_37","ACT","20","37","37","Etna ingkarraka kngarra nthorrkngerraka. Etnantama erinha kwakitjakaka, rrontjaka turta. ");
INSERT INTO are_vpl VALUES ("AC20_38","074_20_38","ACT","20","38","38","Etna ltarrpa inthorra naka, era etnanha ilakalanga, etna erinha itja wotha aritjinala. Kurunga etna ekuralela ship-urna lhaka, erinha twapanthaka turta. ");
INSERT INTO are_vpl VALUES ("AC21_1","074_21_1","ACT","21","1","1","Etnanha impurlalhamala, nurna ship-akantama ntjimala pmara Cos-urna tjananhaka. Kurunga arlta arrpunhala nurna pmara Rhodes-urnarrka anparerraka, kurunga Patara town-urna turtantama. ");
INSERT INTO are_vpl VALUES ("AC21_2","074_21_2","ACT","21","2","2","Patara ekurala nurna ship arrpunha araka pmara Phonicia-urna lhitjikerramanga. Nurna kala ship ekura ntjika, latha lhaka turta. ");
INSERT INTO are_vpl VALUES ("AC21_3","074_21_3","ACT","21","3","3","Pmara Cyprus erinha aramala, nurna ekuranga ntakarra kuta lhaka, pmara Syria-urnathaka. Nurnantama Tyre town-akerritjalhaka. Town nhanha ekururna kunha ship era yulthakarta pitjikala. ");
INSERT INTO are_vpl VALUES ("AC21_4","074_21_4","ACT","21","4","4","Kurtungurla town-arinya etnanha aramala, nurna etnakalela kuterraka arlta 7-aka. Enka Alkngaltarala kurtungurla nhanha etnanha ilaka, “Paul-anha Jerusalem-ala nyingalauwutjina.” Lakinhanga etna Paul-anha parraka. ");
INSERT INTO are_vpl VALUES ("AC21_5","074_21_5","ACT","21","5","5","Arlta 7-iperra nurna wotha tjaiyakerraka. Kurtungurla etnantama nurnakalela pitjika ship-urna, noa katjia etnakanhakarta. Nurna ingkarrakantama mparalela arrarnalhamala Altjirrurna ingkaka, ankerra ekurala. ");
INSERT INTO are_vpl VALUES ("AC21_6","074_21_6","ACT","21","6","6","Kurunga anparnerramala, nurna kala ship-aka ntjika, etna turta pmara etnakanhurna alpuka. ");
INSERT INTO are_vpl VALUES ("AC21_7","074_21_7","ACT","21","7","7","Tyre town-angatjina nurna Ptolemais town-urnantama lhaka. Ptolemais ekurala nurna tjina tnakanhakanha ntjarranha anparnaka, etnakalela turta arlta nyinta kuterraka. ");
INSERT INTO are_vpl VALUES ("AC21_8","074_21_8","ACT","21","8","8","Kurunga arlta arrpunhala nurna Caesarea town-urnantama anparerraka. Artwa Philip-anha, Yia Marra kaltjinthanhinthanha nhanga, town nhanhala naka. Erinha kunha worlamparinyala nhanga urrarakala, artwa 6 arrpunha nhanga ntjarralela, marna errarnpalhelitjika. Nurna ekuralela kuterraka. ");
INSERT INTO are_vpl VALUES ("AC21_9","074_21_9","ACT","21","9","9","Philip ekura kwarra wonka 4 naka. Kwarra nhanha etna turta Altjirraka urrpia naka. ");
INSERT INTO are_vpl VALUES ("AC21_10","074_21_10","ACT","21","10","10","Nurna kala Caesarea ekurala arlta urrputja nakalangantama, Altjirraka urrpia arrpunha pmara Judea-anga pitjika. Urrpia ekura rretnya naka Agabus. ");
INSERT INTO are_vpl VALUES ("AC21_11","074_21_11","ACT","21","11","11","Era Paul-aka belt ilumala, iltja pa ingka ekuranha yirnaka. Erantama nurnanha ilaka, “Enka Alkngaltara erataka lakinha angkama. ‘Artwa belt nhanhakakurtwianha relha Jew Jerusalem-arinya ntjarrala lakinhantema yirnitjina. Etnantama erinha Relha Lorinya ntjarraka lanthitjina.” ’ ");
INSERT INTO are_vpl VALUES ("AC21_12","074_21_12","ACT","21","12","12","Nhanha wumala, nurna, pmararinya ntjarrala turta, Paul-anha wothamawotha parraka, “Itja Jerusalem-urna lhitjika.” ");
INSERT INTO are_vpl VALUES ("AC21_13","074_21_13","ACT","21","13","13","Paul-ala pula nurnanha ilaka, “Iwunhangala rrangkarra itnima, yinganha antjapatalhelitjika turta arrkarnama? Arai, yingataka rukara wulhama. Etna paka antja namanga yinganha Jerusalem-ala jail-aka kurnitjika, errilknga tutjika paka Ingkarta Jesuakakwia, kalantema.” ");
INSERT INTO are_vpl VALUES ("AC21_14","074_21_14","ACT","21","14","14","Erinha yarna kuta parramala, nurna kala lakinhanta angkaka, “Kala lakinha niai, Ingkartanha antja namanga ngerra.” ");
INSERT INTO are_vpl VALUES ("AC21_15","074_21_15","ACT","21","15","15","Kurunga nurna yultha nurnaka ilinyatumala, Jerusalem-urnantama latha lhaka. ");
INSERT INTO are_vpl VALUES ("AC21_16","074_21_16","ACT","21","16","16","Kurtungurla urrputja Caesarea-arinya nurnakalela lhakantema. Jerusalem-akerritjalhamala, etna nurnanha artwa Mnason-aka ilthurna rretjingaka, nurna ekuralela warta nitjinanga. Mnason erataka artwa Cyprus-arinya naka. Era Jesuanha imankantema tnakakala. ");
INSERT INTO are_vpl VALUES ("AC21_17","074_21_17","ACT","21","17","17","Nurnanha aramala, tnakanhakanha Jerusalem-arinya ntjarrala nurnanha kangkintjala inaka. ");
INSERT INTO are_vpl VALUES ("AC21_18","074_21_18","ACT","21","18","18","Arlta arrpunhala Paul nurna James-anhantama aritjika lhaka. Worlamparinyaka ntarntarintja ingkarraka James-alela nakantema. ");
INSERT INTO are_vpl VALUES ("AC21_19","074_21_19","ACT","21","19","19","Etnanha anparnamala, Paul-ala etnanha ilaka, “Arai, atha relha ntjarranha Yia Marra erinha kaltjinthalapumalanga, Altjirrala Relha Lorinya ntjarranha turta Jesuurna rretjingaka. Era turta nukarlarlanga tjatjikarta kngarra urrkapuka.” ");
INSERT INTO are_vpl VALUES ("AC21_20","074_21_20","ACT","21","20","20","Yia nhanha wumala James ntjarrala Altjirranha tnantjaka. Etnantama Paul-anha ilaka, “Tjinai, Jerusalem-ala relha Jew ntjarra inthorralantama Jesuanha lyarta tnakama. Etna pula Moses-aka mpaarangarangaka turta kuta kangkwerramantema. ");
INSERT INTO are_vpl VALUES ("AC21_21","074_21_21","ACT","21","21","21","Etnantama wuka unta kula pmararrpaninhala relha Jew ntjarranha ilamanga etna Moses-aka mpaarangaranga kala ipmintja iwutjika. Etna turta worra katjia etnakanha itja artwilitjika. ");
INSERT INTO are_vpl VALUES ("AC21_22","074_21_22","ACT","21","22","22","Arai, relha nhanha ntjarrala kala wutjina unta Jerusalem-urna pitjikala. Etna ungkwanga alkngarnterrakitja, ");
INSERT INTO are_vpl VALUES ("AC21_23","074_21_23","ACT","21","23","23","unta nurnaka kangkwerrai. Arai, artwa 4 nhanha nurnakalela nama, etnala Altjirranha lhelakala anmanta wotha ngkwarla ntjutjika, ponga etnakanha turta kitjika. ");
INSERT INTO are_vpl VALUES ("AC21_24","074_21_24","ACT","21","24","24","Unta artwa nhanha etnakalela temple-urna lhai. Kurunga rrangkarra priest-aka ilalhai, Altjirranha turta tjauwerrilya nthai, Moses-aka mpaarangarangamalkura. Ekuriperra arrpunhala artwa etnaka kapurta ponga wotha kitjina. Lakinha unta relha Jew ntjarraka ntelalhitjina unta Moses-aka mpaarangarangaka kuta kangkwerramanga. ");
INSERT INTO are_vpl VALUES ("AC21_25","074_21_25","ACT","21","25","25","“Kanha Relha Lorinya ntjarra, etnanhala unta kaltjinthakala, etna turtala Jesuanha tnakama, nurna kala etnakurna pepa yairnakala. Nurna nhanga etnanha ilaka, etna itja marna pa kara ilkutjika, nhanhala orrtja altjirrakarrka lanthakala. Etna itja alhwa ntjutjika, kara alhwakarta paka ilkutjika. Etna turta itja ntaiyawutjika. Kala lenhanta.” ");
INSERT INTO are_vpl VALUES ("AC21_26","074_21_26","ACT","21","26","26","Kala arlta arrpunhalantama Paul-anha artwa 4 etnakalela temple-urna lhaka, ilkngilhitjika, Moses-aka mpaarangarangamalkura. Era turta lhaka priest ntjarranha ilitjika week nyintiperra etna Altjirranha tjauwerrilya nthitjinala. ");
INSERT INTO are_vpl VALUES ("AC21_27","074_21_27","ACT","21","27","27","Arlta 6-iperra, relha Jew Asia-arinya urrputjala Paul-anha temple-aka araka. Relha ntjarranha rwampiilamala, etna Paul-anha errkuka. ");
INSERT INTO are_vpl VALUES ("AC21_28","074_21_28","ACT","21","28","28","Etna ilkaka, “Artwa Israel-arinya ntjarrai, tangitjala pitjai. Nhanha kunha artwa era, erala pmararrpaninhala relha Jew nurnanha lolowuma. Era turta temple nurnakanha, Moses-aka mpaarangaranga turta, lolowumantema. Lyarta era relha Greece-arinya ntjarranha turta temple nurnakanhurna kngitjika, temple nurnakanha arrampowumala.” ");
INSERT INTO are_vpl VALUES ("AC21_29","074_21_29","ACT","21","29","29","Etnataka lakinha angkaka etna Paul Trophimus tharranha arakalanga town-ala nthulapumanga. Artwa Trophimus erataka Ephesus town-arinya naka. Etnantama eterraka Paul-ala kula Trophimus erinha temple yard kwana inthorrurna kngakala. ");
INSERT INTO are_vpl VALUES ("AC21_30","074_21_30","ACT","21","30","30","Town ntjaparangantama relha etna temple ekururna arrtjanaka, ilkamala. Paul-anha errkumala etna erinha temple yard-anga kathurna tjarrakngaka. Kala arrpunhala reoa etnanha twantakantama. ");
INSERT INTO are_vpl VALUES ("AC21_31","074_21_31","ACT","21","31","31","Worla etna Paul-anha errilknga tutjikerramalanga, arrpunhala Rome-arinya tjapartia ntjarraka itornkanha ilaka, relha Jerusalem-arinya ntjarra turramanga. ");
INSERT INTO are_vpl VALUES ("AC21_32","074_21_32","ACT","21","32","32","Tjapartia ntjarraka ntangkalhamala, era tjapartia etnakakarta worla etnakurna arrtjanaka. Worla etna itornka erinha aramala, tjapartia ntjarrakarta pitjimanga, etna Paul-anha kala tutjala impukantama. ");
INSERT INTO are_vpl VALUES ("AC21_33","074_21_33","ACT","21","33","33","Itornka erantama Paul-anha errkuka, tjapartia urrputjanha turta turnaka erinha chain tharrala yirnitjika. Erantama relha etnanha pmarraka, “Ngunhama artwa nhanha? Iwunhangama rrangkarra erinha tuma?” ");
INSERT INTO are_vpl VALUES ("AC21_34","074_21_34","ACT","21","34","34","Itornka erantama etnanha yarna wuka, etna ingkarraka inthorra ilkamanga. Lakinhanga era tjapartia ekuranha ntjarranha turnaka Paul-anha tjapartiaka ilthurna kngitjika. ");
INSERT INTO are_vpl VALUES ("AC21_35","074_21_35","ACT","21","35","35","Etna warta ekurakarta tjapartiaka ilthurna ntjinhaka, kanha worla etna wotha arrkarnaka Paul-anha errilknga tutjika. Tjapartia etnantama erinha tjurnamala kngaka. ");
INSERT INTO are_vpl VALUES ("AC21_36","074_21_36","ACT","21","36","36","Worla etna pula kuta ilkaka, Paul-anha lurnamala, “Erinha errilknga twai!” ");
INSERT INTO are_vpl VALUES ("AC21_37","074_21_37","ACT","21","37","37","Etna warta Paul-anha tjapartiaka ilthurna irrpulhelitjikerraka, kanha Paul-ala itornka erinha pmarraka, “Yinga paka ungkwangurna angkamarama?” Itornka era angkaka, “Unta angkatja Greek angkamala? ");
INSERT INTO are_vpl VALUES ("AC21_38","074_21_38","ACT","21","38","38","Atha etarlaraka unta kula artwa Egypt-arinya nhanga namanga, erala ngurruka wara relha ingkarrakanha rwampiilakala. Kurunga era artwa tunhatunha 4,000-akarta worritjurna lhaka. Artwa nhanha etna ingkarraka errauwiakarta naka.” ");
INSERT INTO are_vpl VALUES ("AC21_39","074_21_39","ACT","21","39","39","Paul-ala erinha alpmelaka, “Yinga artwa Jew nama, Tarsus town-arinya, pmara Cilicia-arinya. Unta paka yinganha impurlarrarnamarama relha nhanha ntjarrurna angkitjika?” ");
INSERT INTO are_vpl VALUES ("AC21_40","074_21_40","ACT","21","40","40","Itornka era angkaka, “Kala angkai.” Paul-anhantama relha ntjarraka kwerraka etna tjukunyerritjika. Etna kala tjukunyerrakalangantama, era etnakurna Hebrew angkatjala angkaka. ");
INSERT INTO are_vpl VALUES ("AC22_1","074_22_1","ACT","22","1","1","“Artwa tjina ntjarrai, kngarripata ntjarrai turta, nukarrka kangkwerrai.” ");
INSERT INTO are_vpl VALUES ("AC22_2","074_22_2","ACT","22","2","2","Worla etna wumalanga era etnakurna Hebrew angkatjala angkamanga, etna tjukunya inthorrerraka. Paul-alantama etnanha ilaka, ");
INSERT INTO are_vpl VALUES ("AC22_3","074_22_3","ACT","22","3","3","“Yinga kunha artwa Jew. Yinga katjia intaka Tarsus town-ala, pmara Cilicia-ala. Kurunga yinga Jerusalem-ala mangkaka. Anma, yinga artwa Gamaliel-anga kaltjerraka. Era yinganha mpaarangaranga nurnakanha ingkarraka arratja inthorra kaltjinthaka. Yingantama thakerraka Altjirraka arratja inthorra kangkwerritjika, rrangkarrala lyarta Altjirraka kangkwerritjika thakerramanga ngerra. ");
INSERT INTO are_vpl VALUES ("AC22_4","074_22_4","ACT","22","4","4","“Athantama relha etnanha tutjika lurnaka, etnala Jesuanha tnakamanga. Atha artwa pa arrkutja tnakanhakanha ntjarranha errkuka. Athantama arrpunha ntjarranha jail-aka kurnaka. ");
INSERT INTO are_vpl VALUES ("AC22_5","074_22_5","ACT","22","5","5","High Priest era nuka kaltja, Sanhedrin council etna turta. Etna kunha yinganha pepa nthakala relha Jew ntjarraka Damascus-ala. Yingantama Damascus-urna lhaka, tnakanhakanha ntjarranha chain-ala yirnamala Jerusalem-urna kngitjalputjika, itornka rrakangkarranhala etnanha rrarrathala tutjinanga. ");
INSERT INTO are_vpl VALUES ("AC22_6","074_22_6","ACT","22","6","6","“Yinga pula Damascus-aka etinyerramalanga, nhanga ngkinyala ngerra, parrtja kngarrala yinganha alkiranga parrtjilhelaka. ");
INSERT INTO are_vpl VALUES ("AC22_7","074_22_7","ACT","22","7","7","Yingantama arnakarlaka tnyika. Athantama wuka yinganha ntangkamanga, ‘Saul-ai, Saul-ai iwunhangama unta yinganha tutjika lurnama?’ ");
INSERT INTO are_vpl VALUES ("AC22_8","074_22_8","ACT","22","8","8","“Athantama erinha pmarraka, ‘Ingkartai, ngunhama unta?’ “Era yinganha alpmelaka, ‘Yinga kunha Jesua Nazareth-arinya nama. Untataka yinganha tutjika lurnama.’ ");
INSERT INTO are_vpl VALUES ("AC22_9","074_22_9","ACT","22","9","9","Artwa etnala nukalela lhamanga, etna kala parrtja erinha araka, etna pula Jesuanha itjala wuka era nukurna angkamanga. ");
INSERT INTO are_vpl VALUES ("AC22_10","074_22_10","ACT","22","10","10","“Athantama Jesuanha pmarraka, ‘Ingkartai, iwunhakama unta antja nama?’ “Erantama yinganha ilaka, ‘Kala kamerrai, Damascus town-urna turta lhai. Town ekuralantama artwa nyintala nganha kala angkatja arrpunha nukanha ilitjina.’ ");
INSERT INTO are_vpl VALUES ("AC22_11","074_22_11","ACT","22","11","11","Parrtja kngarra erataka yinganha pangilakala. Lakinhanga artwa nhanga nukalela pitjikala ntjarralantama yinganha Damascus-urna rretjingaka. ");
INSERT INTO are_vpl VALUES ("AC22_12","074_22_12","ACT","22","12","12","“Damascus ekurala artwa Ananias-anha naka, artwa ilporatha. Era Moses-aka mpaarangarangaka kangkwerritjata. Relha Jew ingkarraka town lenharinya ekura kaltja naka. Ananias erantama nukurna pitjika. ");
INSERT INTO are_vpl VALUES ("AC22_13","074_22_13","ACT","22","13","13","Era nukanga kuta itnaka, yinganha ilaka turta, ‘Saul, tjina nukai, alknga ungkwanganha kala marrerrakantama.’ Athantama erinha irrpalthala araka. ");
INSERT INTO are_vpl VALUES ("AC22_14","074_22_14","ACT","22","14","14","“Ananias-alantama yinganha ilaka, ‘Errilkngipata nurnakanhaka Altjirrala nganha urraraka ekura urrkaputjika. Era turta nganha urraraka, untarrpa Artwa Arratja erinha aritjika pa wutjika. ");
INSERT INTO are_vpl VALUES ("AC22_15","074_22_15","ACT","22","15","15","Untantama relha ingkarrakanha ilitjika untala arakala pa wukala. ");
INSERT INTO are_vpl VALUES ("AC22_16","074_22_16","ACT","22","16","16","Kuta intitjalai. Kala kamerrai, atha nganha Jesuaka rretnyala kaltjirrpulhelitjinanga. Altjirrala turtantama korna ungkwanganha iwutjina.’ ");
INSERT INTO are_vpl VALUES ("AC22_17","074_22_17","ACT","22","17","17","“Nhanhiperra yinga Jerusalem-urna alpuka. Arlta arrpunhala yinga temple-urna lhaka Altjirrurna ingkitjika. Athantama altjirraraka. ");
INSERT INTO are_vpl VALUES ("AC22_18","074_22_18","ACT","22","18","18","Athantama Ingkartanha araka. Era turta yinganha ilaka, ‘Kala Jerusalem-anga lhai. Relha town-arinya ntjarra angkatja ungkwanganhaka itja kangkwerritjina, unta etnanha nukiperra ilamanga.’ ");
INSERT INTO are_vpl VALUES ("AC22_19","074_22_19","ACT","22","19","19","“Atha pula erinha alpmelaka, ‘Ingkartai, etnataka kaltja yinga synagogue nyintaminyinturna lhitjata. Etna turta kaltja atha tnakanhakanha ntjarranha jail-aka kurnitjata, etnanha tutjata turta. ");
INSERT INTO are_vpl VALUES ("AC22_20","074_22_20","ACT","22","20","20","Etna turta kaltja atha kunpala ararlanaka, etna Stephen-anha errilknga tumalanga. Stephen nhanga erinhakwia, erala relha ntjarranha arratja tjatjatukala ungkwangiperra. Yinga kangkaka etna erinha errilknga tumanga. Atha turta nhanga errilknga tunhatunha ntjarraka mantarra ntarntaraka.’ ");
INSERT INTO are_vpl VALUES ("AC22_21","074_22_21","ACT","22","21","21","“Ingkartala pula yinganha ilaka, ‘Kala lhai! Atha nganha pmararrpaninhurna yairnama, Relha Lorinya ntjarrurna.” ’ ");
INSERT INTO are_vpl VALUES ("AC22_22","074_22_22","ACT","22","22","22","Worla etna Paul-anha tjukunyalarrka wurlanaka. Kurunga era Relha Lorinya ntjarrurna lhitjika angkamanga, etna ilkaka, “Erinha kala errilknganta twai. Era kunha artwa korna.” ");
INSERT INTO are_vpl VALUES ("AC22_23","074_22_23","ACT","22","23","23","Etnantama kuta ilkaka, mantarra etnakanha tjepakaka, arna turta alkiraka iwuka. ");
INSERT INTO are_vpl VALUES ("AC22_24","074_22_24","ACT","22","24","24","Itornka kngarralantama tjapartia ntjarranha turnaka Paul-anha iltha etnakanhurna irrpulhelitjika. Kurunga era tjapartia arrpunha ntjarranha turnaka Paul-anha whip-ala tutjika. Era turta etnanha turnaka, etna Paul-anha pmarritjika, “Iwunhangama relha Jew ntjarra ungkwanga antjakunya inthorra?” ");
INSERT INTO are_vpl VALUES ("AC22_25","074_22_25","ACT","22","25","25","Etna erinha irnakarlaka yirnamalangantema, erinha whip-ala tutjinala, Paul-ala itornka erinha pmarraka, “Nhanha arratjama nama Roman citizen-anha whip-ala tutjika, erinha court-ala itjantema imilakalanga?” ");
INSERT INTO are_vpl VALUES ("AC22_26","074_22_26","ACT","22","26","26","Nhanha wumala itornka era itornka kngarra ekururna lhamala, erinha ilaka, “Unta yarna artwa nhanhanha whip-ala tuma. Era ilalhama era kula Roman citizen namanga.” ");
INSERT INTO are_vpl VALUES ("AC22_27","074_22_27","ACT","22","27","27","Itornka kngarra erantama Paul-urna lhamala, erinha pmarraka, “Yinganha ilai, unta Roman citizen namama?” Paul-ala erinha alpmelaka, “Yinga nama.” ");
INSERT INTO are_vpl VALUES ("AC22_28","074_22_28","ACT","22","28","28","Itornka kngarra erantama erinha ilaka, “Atha kunha government-anha money kngarra nthaka Roman citizen erritjika.” Paul-ala pula erinha ilaka, “Yinga pula Roman citizen-ala alkngerraka.” ");
INSERT INTO are_vpl VALUES ("AC22_29","074_22_29","ACT","22","29","29","Tjapartia etnala Paul-anha tutjikerrakala, etnantama parrpa tjanalhaka. Itornka kngarra era turta trerraka, era Roman citizen chain-ala yirnakalanga. ");
INSERT INTO are_vpl VALUES ("AC22_30","074_22_30","ACT","22","30","30","Arlta arrpunhalantama itornka kngarra era Sanhedrin council etnaka ntangkalhaka. Erataka antja naka etnakanga arratja inthorra wutjika, “Iwunhangama rrangkarra Paul-aka antjakunya inthorra?” Era tjapartia etnanha turnaka Paul-aka chain ilutjika. Kurunga Sanhedrin council etna worlerrakalanga, era Paul-anha turnaka etnakanga urlarra itnatjika. ");
INSERT INTO are_vpl VALUES ("AC23_1","074_23_1","ACT","23","1","1","Paul-alantama Sanhedrin council etnanha intarra aramala, ilaka, “Artwa tjina ntjarrai. Arlta lyartalpula yinga Altjirraka arratja kuta kangkwerraka.” ");
INSERT INTO are_vpl VALUES ("AC23_2","074_23_2","ACT","23","2","2","Artwa urrputja Paul-anga kuta itnaka. High Priest Ananias-alantama etnanha turnaka Paul-anha rrakarta tutjika. ");
INSERT INTO are_vpl VALUES ("AC23_3","074_23_3","ACT","23","3","3","Paul-alantama High Priest erinha ilaka, “Altjirrala nganha tutjina, artwa pmathai. Unta antja nama yinganha Moses-aka mpaarangarangamalkura tjiperrawutjika. Kanha untarrpa mpaarangaranga etnaka itjala kangkwerrama. Unta artwa ntjarranha turnaka yinganha tutjika.” ");
INSERT INTO are_vpl VALUES ("AC23_4","074_23_4","ACT","23","4","4","Artwa etnantama Paul-anha ilaka, “Unta porerreikanha. Untataka Altjirraka High Priest-anha arrampowuka.” ");
INSERT INTO are_vpl VALUES ("AC23_5","074_23_5","ACT","23","5","5","Paul-ala etnanha ilaka, “Tjina ntjarrai, yinga itja kaltja naka era High Priest namanga. Altjirraka Angkatja Imankinyala kunha ilama, ‘Unta itja relha ntjarraka itornkiperra angkatja korna angkitjika.” ’ ");
INSERT INTO are_vpl VALUES ("AC23_6","074_23_6","ACT","23","6","6","Paul-ala lhangkaramalanga Sanhedrin council arrpunha ntjarra artwa Sadducee namanga, kanha arrpunha ntjarra artwa Pharisee-ala, era intarra inthorra angkaka, “Artwa tjina ntjarrai. Yinga kunha Pharisee nama. Kaarta nukanha turta Pharisee nakantema. Arrpunha ntjarralataka yinganha imilitjika antja nama, atha Altjirranha tnakamanga, era relha errilknga ntjarranha kamalhelitjinala.” ");
INSERT INTO are_vpl VALUES ("AC23_7","074_23_7","ACT","23","7","7","Nhanha wumala, artwa Sadducee ntjarra, artwa Pharisee ntjarra turta iltarrakantama, worla etnanha tjalpalhelamala. ");
INSERT INTO are_vpl VALUES ("AC23_8","074_23_8","ACT","23","8","8","Arai, artwa Sadducee ntjarralataka relha ntjarranha kaltjinthitjata, relha errilknga ntjarra itja kamerritjinala. Angel ntjarra, enka turta itja namanga. Kanha artwa Pharisee ntjarrala relha ntjarranha kaltjinthitjata relha errilknga ntjarra kamerritjinala, angel, enka turta namanga. ");
INSERT INTO are_vpl VALUES ("AC23_9","074_23_9","ACT","23","9","9","Etnantama intarramintarra iltarraka. Kurunga artwa Intarrangaltha arrpunha ntjarra, etnala Pharisee turta namanga, lakinha ilkaka, “Artwa nhanha itjama ilkarrtja. Arai, enka paka, angel paka nthurrpa ekururna angkaka.” ");
INSERT INTO are_vpl VALUES ("AC23_10","074_23_10","ACT","23","10","10","Etna pula intarramintarra iltarramanga, Rome-arinya itornka kngarra era trerraka etna Paul-anha mpakamala, tjepakakitjantama. Lakinhanga era tjapartia ekuranha ntjarranha turnaka Paul-anha inamala, erinha tjapartiaka ilthurna wotha kngetnitjika. ");
INSERT INTO are_vpl VALUES ("AC23_11","074_23_11","ACT","23","11","11","Ingwa arrpunhalantama Ingkartanha Paul-anga itnatjalhamala erinha ilaka, “Tnoatnoa kuta nai. Unta kala Jerusalem-arinya ntjarranha nukiperra ilaka. Ungkwangathaka turtantama nama Rome town-arinya ntjarranha nukiperra ilitjika.” ");
INSERT INTO are_vpl VALUES ("AC23_12","074_23_12","ACT","23","12","12","Kala ingutnhalantama relha Jew arrpunha ntjarra worlerraka angkarritjika. Etnantama lhelarraka ilkutjala, ntjutjala turta nitjika, etna Paul-anha errilknga tutjinalpula. ");
INSERT INTO are_vpl VALUES ("AC23_13","074_23_13","ACT","23","13","13","Kala artwa 40 ngerra lakinha lhelarraka. ");
INSERT INTO are_vpl VALUES ("AC23_14","074_23_14","ACT","23","14","14","Kurunga etna priest itornka ntjarrurna, kngarripata itornka ntjarrurna turta lhamala, etnanha ilaka, “Arai, nurna kunha lhelarraka ilkutjala nitjika nurna Paul-anha errilknga tukalalpula. ");
INSERT INTO are_vpl VALUES ("AC23_15","074_23_15","ACT","23","15","15","Rrangkarra, Sanhedrin council arrpunha ntjarrala turtantama, itornka kngarra nhangurna angkatja yairnai, Paul-anha rrakangkarrurna kngitjitjika. Itornka kngarra erinha ilai rrangkarra Paul-anha wotharrka arratja inthorra pmarritjika antja namanga. Nurnantama erinha errilknga tutjina, etna erinha tjaiyala kngitjimalangantema.” ");
INSERT INTO are_vpl VALUES ("AC23_16","074_23_16","ACT","23","16","16","Paul-aka ampala pula nhanhiperra wuka. Erantama tjapartiaka ilthurna irrpumala, nhanha Paul-aka alpmelaka. ");
INSERT INTO are_vpl VALUES ("AC23_17","074_23_17","ACT","23","17","17","Paul-alantama itornka nyintanha ntangkamala, erinha ilaka, “Nthitja nhanha itornka kngarrurna kngarlathanai. Ekura angkatja intama erinha ilitjika.” ");
INSERT INTO are_vpl VALUES ("AC23_18","074_23_18","ACT","23","18","18","Itornka era nthitja erinha itornka kngarrurna rretjingaka. Itornka era erinha ilaka, “Paul, artwa nhanga nurnala errkukala, erataka yinganha turnaka nthitja nhanha erinha ungkwangurna kngitjitjika. Ekura kula angkatja intama nganha ilitjika.” ");
INSERT INTO are_vpl VALUES ("AC23_19","074_23_19","ACT","23","19","19","Itornka kngarra era nthitja erinha iltjanga errkumala, ekurakarta tjanalhaka, eratharrarrpa angkarritjinanga. Erantama nthitja erinha pmarraka, “Iwunhama unta yinganha ilitjika antja nama?” ");
INSERT INTO are_vpl VALUES ("AC23_20","074_23_20","ACT","23","20","20","Era itornka kngarra erinha ilaka, “Relha Jew ntjarrataka angkarraka Paul-anha errilknga tutjika. Etnantama inguntha ungkwangurna angkatja yairnitjina, unta Paul-anha Sanhedrin council-urna kngitjika, etna erinha arratjakarla inthorra kula pmarritjinanga. ");
INSERT INTO are_vpl VALUES ("AC23_21","074_23_21","ACT","23","21","21","Unta pula etnaka itja kangkwerritjika. Arai, artwa 40-anga ntjarralkura tjaiyala kaaralhitjina erinha errilknga tutjika. Artwa nhanha etnataka lhelarrakala ilkutjala, ntjutjala turta nitjika, etna Paul-anha errilknga tutjinalapula. Etna lyarta kala kaaralhama ungkwanganga angkatja wutjika.” ");
INSERT INTO are_vpl VALUES ("AC23_22","074_23_22","ACT","23","22","22","Itornka kngarra erantama nthitja erinha ilaka, “Angkatja nhanha untala yinganha ilakala, unta itja inthorra arrpunhanha paka ilitjika.” Erantama nthitja erinha yairnarlenaka. ");
INSERT INTO are_vpl VALUES ("AC23_23","074_23_23","ACT","23","23","23","Itornka kngarra erantama itornka tharraka ntangkalhaka. Era erinhatharra ilaka, “Mpala tjapartia 200 urraritjika lyarta ingulantama Caesarea town-urna lhitjika. Mpala turta tjapartia 70 arrpunha nanthakarta urraritjika, tjapartia 200 arrpunha turta tjartakarta. ");
INSERT INTO are_vpl VALUES ("AC23_24","074_23_24","ACT","23","24","24","Kurunga mpala Paul-anha nanthaka tjurnamala, erinha tjapartia nhanha ntjarrakarta artwa Felix-urna kngitjika, tjitjarta kngarrurna.” ");
INSERT INTO are_vpl VALUES ("AC23_25","074_23_25","ACT","23","25","25","Itornka kngarra erantama pepa intalhelaka, eratharra Felix-anha nthitjika. ");
INSERT INTO are_vpl VALUES ("AC23_26","074_23_26","ACT","23","26","26","“Felix, tjitjarta kngarrai, atha Claudius Lysias-ala nganha anparnama. ");
INSERT INTO are_vpl VALUES ("AC23_27","074_23_27","ACT","23","27","27","“Relha Jew ntjarralataka artwa nhanha erinha errkuka, etna turta erinha errilknga tutjikerraka. Atha wuka era Roman citizen namanga. Lakinhanga yinga tjapartia ntjarrakarta lhaka, erinha tangkalhelaka turta. ");
INSERT INTO are_vpl VALUES ("AC23_28","074_23_28","ACT","23","28","28","“Athantama erinha Sanhedrin council-urna kngaka, etnanha pmarritjika, ‘Iwunhangama rrangkarra artwa nhanha erinha errilknga tutjika antja nama?’ ");
INSERT INTO are_vpl VALUES ("AC23_29","074_23_29","ACT","23","29","29","Etna nukurna angkamalanga, atha lhangkaraka etna erinha errilknga tutjika antja naka, mpaarangaranga etnakanhanga arrkngala wara. Nukanga urlarra era itja ilkarrtja nama, nurna erinha errilknga tutjika, jail-ala tnyinitjika paka. ");
INSERT INTO are_vpl VALUES ("AC23_30","074_23_30","ACT","23","30","30","“Athantama wuka etna wotha angkarrakala erinha errilknga tutjika. Lakinhanga atha erinha kala ungkwangurnantama yairnama. Atha turta relha Jew itornka ntjarranha ilaka, etna kala ungkwangurnantama lhitjika, erinha ungkwanganga urlarra turtantama ilparnitjika.” ");
INSERT INTO are_vpl VALUES ("AC23_31","074_23_31","ACT","23","31","31","Tjapartia etna kala itornka etnakanhaka kangkwerraka. Ingula etna Paul-anha Antipatris town-urna kngaka. ");
INSERT INTO are_vpl VALUES ("AC23_32","074_23_32","ACT","23","32","32","Kala ingutnhalantama, tjapartia nhanga ntjarra etnala ingka pitjikala, etna wotha Jerusalem-urna alpuka. Kurunga tjapartia nanthakarta ntjarralantama Paul-anha anpara kngaka. ");
INSERT INTO are_vpl VALUES ("AC23_33","074_23_33","ACT","23","33","33","Caesarea town-akerritjalhamala, etna pepa nhanga, Paul-anha turta Felix-anha nthaka. ");
INSERT INTO are_vpl VALUES ("AC23_34","074_23_34","ACT","23","34","34","Pepa ekura read-erramaliperra, Felix-ala Paul-anha pmarraka, “Pmara nthanharinyama unta?” Paul-ala erinha ilaka, “Yinga Cilicia-arinya nama.” ");
INSERT INTO are_vpl VALUES ("AC23_35","074_23_35","ACT","23","35","35","Felix-alantama erinha ilaka, “Arai, atha nganha anma wutjina, artwa nhanga ntjarra pitjimalanga, etnala nganha ilparnakala.” Erantama urrkapunhapunha ekuranha ntjarranha turnaka, etna Paul-anha Herod-aka iltha kngarrala tnyinitjika, kaaritjika turta. ");
INSERT INTO are_vpl VALUES ("AC24_1","074_24_1","ACT","24","1","1","Arlta 5-iperra, Ananias-anhantama Caesarea town-urna pitjika, Felix-urna. Ananias erataka High Priest naka. Ananias ekuralela relha Jew-aka itornka urrputja pitjikantema, Tertullus-anha turta, artwa lawyer. Etna Tertullus-anha etnakalela kngaka, era Paul-anha Felix-anga urlarra ilparnitjika. ");
INSERT INTO are_vpl VALUES ("AC24_2","074_24_2","ACT","24","2","2","Felix-alantama tjapartia ntjarranha turnaka Paul-anha court-urna kngitjitjika. Tertullus erantama Paul-anha ilparnaka. “Felix-ai,” Tertullus era angkaka, “Nurna ingkarraka rilhera, marra turta nama, unta warta nurnaka tjitjarterramanga. ");
INSERT INTO are_vpl VALUES ("AC24_3","074_24_3","ACT","24","3","3","Nurna turta ungkwanga kangkama, unta nurnanha arratja ntarntaramanga. ");
INSERT INTO are_vpl VALUES ("AC24_4","074_24_4","ACT","24","4","4","Yingantama itja antja kuta inthorra angkitjika, kala kurrka waranta. ");
INSERT INTO are_vpl VALUES ("AC24_5","074_24_5","ACT","24","5","6","“Arai, Paul-anhataka artwa korna. Era relha Jew ntjarranha pmararrpaninhala rwampiilakala. Era turta relha Nazarene ntjarraka itornka nama. Ngurruka era temple erinha lolowutjikerramalanga, nurna erinha errkukantama. ");
INSERT INTO are_vpl VALUES ("AC24_7","074_24_7","ACT","24","7","8","Untarrpantama erinha pmarramalanga, unta kala lhangkaritjina nurna erinha arratja inthorra ilparnamanga.” ");
INSERT INTO are_vpl VALUES ("AC24_9","074_24_9","ACT","24","9","9","Relha Jew etnala Tertullus-alela pitjikala, etna turta lakinhantema angkaka. ");
INSERT INTO are_vpl VALUES ("AC24_10","074_24_10","ACT","24","10","10","Felix-anha Paul-akantama kwerraka, erantama angkitjika. Paul-ala erinha ilaka, “Felix-ai, unta kunha relha Jew nurnakanhaka mpaarangarangaka kaltja, unta year ntjarra inthorra tjiperrawunhawunha nurnakanha nakalanga. Lakinhanga yinga ungkwanga tnoatnoa ilalhama. ");
INSERT INTO are_vpl VALUES ("AC24_11","074_24_11","ACT","24","11","11","“Yinga ngurruka ngerra wara Jerusalem-urna pitjalpuka, Altjirraka urrkurrkintja nitjika. Relha etnala yinganha lyarta ilparnama, etna nganha kala irrpalthala ilama, yinga arratja angkamanga. ");
INSERT INTO are_vpl VALUES ("AC24_12","074_24_12","ACT","24","12","12","Relha nhanha etna turta kaltja yinga itja temple-ala relha arrpunha ntjarralela iwurraka paka. Atha turta itja relha ntjarranha rwampiilaka, synagogue-ala paka, katha arrpunhala paka, Jerusalem ekurala. ");
INSERT INTO are_vpl VALUES ("AC24_13","074_24_13","ACT","24","13","13","Etna turta kaltja, etna yinganha lyarta palkala wara ilparnamanga. ");
INSERT INTO are_vpl VALUES ("AC24_14","074_24_14","ACT","24","14","14","“Yinga ungkwanga arratja ilalhama, yinga Altjirraka urrkurrkintja nama, Jesuanha tnakamala. Relha Jew etna pula yinganha ilparnama yinga kula Altjirraka itja arratja urrkurrkintja namanga. Etna ngerra pula, atha Altjirraka Angkatja Imankinya kuta tnakama. ");
INSERT INTO are_vpl VALUES ("AC24_15","074_24_15","ACT","24","15","15","Etna ngerra turta atha tnakama Altjirrala relha marranha, relha kornanha turta kamalhelitjinala. ");
INSERT INTO are_vpl VALUES ("AC24_16","074_24_16","ACT","24","16","16","Lakinhanga yinga arrkarnalhama Altjirranga urlarra, relhanga urlarra turta arratja kuta ntelalhitjika. ");
INSERT INTO are_vpl VALUES ("AC24_17","074_24_17","ACT","24","17","17","“Year ntjarra yinga pmararrpaninhala naka. Kurunga yinga Jerusalem-urna pitjalpuka. Atha tnakanhakanha ilkngara ntjarraka money kngitjika. Atha turta Altjirranha tjauwerrilya nthitjika antja naka, temple-ala. ");
INSERT INTO are_vpl VALUES ("AC24_18","074_24_18","ACT","24","18","18","Relha Jew urrputjalantama yinganha temple-aka araka, Altjirranha tjauwerrilya nthamanga. Yinga itja worlakarta naka. Atha itja relha ntjarranha rwampiilaka paka. ");
INSERT INTO are_vpl VALUES ("AC24_19","074_24_19","ACT","24","19","19","“Relha Jew Asia-arinya urrputja temple-ala nakantema. Etna inthorra nhanhala neikanha yinganha ungkwanganga urlarra ilparnitjika. ");
INSERT INTO are_vpl VALUES ("AC24_20","074_24_20","ACT","24","20","20","Etna pula itja pitjika. Lakinhanga relha Jew etnala pitjikala, etna nganha ileikanha yinga paka paala ntelalhakalanga. Arai, etna yinganha nhanga Sanhedrin council-anga urlarra ilparnaka. Etna pula yinganha yarna ilparnaka. ");
INSERT INTO are_vpl VALUES ("AC24_21","074_24_21","ACT","24","21","21","Etna yinganha nhanga pmarramalanga, atha etnanha nhanhanta ilaka, ‘Rrangkarra kunha yinganha lyarta ilparnama, atha tnakamanga Altjirrala relha errilknga ntjarranha kamalhelitjinala.” ’ ");
INSERT INTO are_vpl VALUES ("AC24_22","074_24_22","ACT","24","22","22","Felix erataka arrkurlantema Ingkarta Jesuiperra kngarra wukala. Erantama etnanha ilaka, “Arai, anma, Lysias-anha, itornka kngarra era, pitjitjina. Kurunga atha Paul-anha tjiperrawutjina.” ");
INSERT INTO are_vpl VALUES ("AC24_23","074_24_23","ACT","24","23","23","Felix-alantama tjapartiaka itornka nyintanha turnaka, “Paul-anha tjapartiaka ilthala kaarai. Unta pula erinha itja chain-ala yirnitjika. Unta turta tjina ekuranha ntjarranha impurlarrarnai ekuralela yatjarra nitjika, erinha marnalalka wantitjika.” ");
INSERT INTO are_vpl VALUES ("AC24_24","074_24_24","ACT","24","24","24","Arlta urrputjiperra, Felix-anha noa ekuranha Drusilla-akarta tjapartiaka ilthurna lhaka, Paul-anha wutjika. Drusilla erataka arrkutja Jew naka. Kurunga Paul-ala erinhatharra Krista Jesuiperra ilaka. ");
INSERT INTO are_vpl VALUES ("AC24_25","074_24_25","ACT","24","25","25","Era turta erinhatharra lakinha kaltjinthaka, “Altjirranga urlarra arratja ntelalhai. Itja lherrintja kornaka kangkwerrai. Arai, Altjirrala relha ingkarrakanha anma tjiperrawutjina.” Nhanha wumala, Felix-anha trerraka. Erantama Paul-anha ilaka, “Kala lyartaka impai. Anma paka, yinga ungkwanga wotha ntangkalhitjina.” ");
INSERT INTO are_vpl VALUES ("AC24_26","074_24_26","ACT","24","26","26","Felix erataka antja naka Paul-ala erinha money nthitjika, erinha althakalthilitjika. Lakinhanga era Paul-aka wothamawotha ntangkalhaka, eratharra angkarritjika. ");
INSERT INTO are_vpl VALUES ("AC24_27","074_24_27","ACT","24","27","27","Year tharriperra, Roman government-ala artwa Porcius Festus-anhantama ingkairnaka Felix-aka kathala tjitjarterritjika. Felix era antja naka relha Jew itornka ntjarra ekura kuta kangkitjika. Lakinhanga era Paul-anha jail-aka impurlalhaka. Era erinha itja tnauwuka. ");
INSERT INTO are_vpl VALUES ("AC25_1","074_25_1","ACT","25","1","1","Etna Festus-anhantama ingkairnaka tjitjarta kngarra era nitjika. Kurunga arlta tharraminyintiperra, Festus-anha Caesarea town-angatjina Jerusalem-urna lhaka. ");
INSERT INTO are_vpl VALUES ("AC25_2","074_25_2","ACT","25","2","2","Priest itornka ntjarrala, relha Jew-aka itornka arrpunha ntjarrala turtantama erinha Paul-iperra alpmelaka. Etna turta Festus-anha yakalhelaka, ");
INSERT INTO are_vpl VALUES ("AC25_3","074_25_3","ACT","25","3","3","era Paul-anha Jerusalem-urna kngitjitjika. Etnataka antja naka Paul-anha tjaiyaka errilknga tutjika. ");
INSERT INTO are_vpl VALUES ("AC25_4","074_25_4","ACT","25","4","4","Festus-ala pula etnanha alpmelaka, “Paul-anha Caesarea-ala kuterritjika. Yinga turta inguntha ngerra wara Caesarea-urna alputjina. ");
INSERT INTO are_vpl VALUES ("AC25_5","074_25_5","ACT","25","5","5","Rrangkarra angkama era kula artwa korna namanga. Itornka urrputja rrakangkarranhantama nukalela pitjeikanha, Caesarea-urna, erinha nukanga urlarra ilparnitjika.” ");
INSERT INTO are_vpl VALUES ("AC25_6","074_25_6","ACT","25","6","6","Festus-anhantama arlta urrputja wotha Jerusalem-ala kuterraka. Kurunga era Caesarea-urna alpuka. Arlta arrpunhala era kala court-urna lhaka, Paul-aka ntangkalhaka turta. ");
INSERT INTO are_vpl VALUES ("AC25_7","074_25_7","ACT","25","7","7","Paul-anha kala court-ala namangantama, relha Jew Jerusalem-arinya ntjarrala erinha kngarra inthorra ilparnaka. Angkatja etnakanha pula orrtjerrintja wara naka. ");
INSERT INTO are_vpl VALUES ("AC25_8","074_25_8","ACT","25","8","8","Paul-anhantama ilalhaka, “Yinga itja relha Jew ntjarraka mpaarangaranganga kekarta lhaka. Atha itja temple erinha lolowuka, Caesar-anha paka arrampowuka.” ");
INSERT INTO are_vpl VALUES ("AC25_9","074_25_9","ACT","25","9","9","Festus era pula antja naka relha Jew ntjarranha arrkanilitjika. Lakinhanga era Paul-anha pmarraka, “Unta paka Jerusalem-urna lhamarama, atha nganha Jerusalem-ala tjiperrawutjika?” ");
INSERT INTO are_vpl VALUES ("AC25_10","074_25_10","ACT","25","10","10","Paul-ala erinha alpmelaka, “Yinga Roman citizen namanga, nukathaka nama unta yinganha Roman court-ala tjiperrawutjika. Untarrpa kala kaltja yinga itja Jew ntjarraka mpaarangaranganga kekarta lhakala. ");
INSERT INTO are_vpl VALUES ("AC25_11","074_25_11","ACT","25","11","11","Yinga paka nthurrpa kekarta lhakalanga, yinga kala etnaka nthalhamara, etna yinganha errilknga tutjika. Yinga pula itja kuta ilkarrtja nama. Lakinhanga ungkwangathaka itja nama yinganha relha Jew ntjarraka lanthitjika. Yinga kala antja Caesar eranta yinganha tjiperrawutjika.” ");
INSERT INTO are_vpl VALUES ("AC25_12","074_25_12","ACT","25","12","12","Nhanha wumala, Festus-anha artwa arrpunha ntjarralelarrka angkarraka. Artwa nhanha etnataka Roman mpaarangarangaka kaltja nakala. Kurunga era Paul-anha ilaka, “Unta warta antja nakalanga Caesar-ala nganha tjiperrawutjika, atha nganha kala Caesar-urna yairnitjina.” ");
INSERT INTO are_vpl VALUES ("AC25_13","074_25_13","ACT","25","13","13","Kurrka anmantama, King Agrippa-anha Caesarea-urna pitjika, noa ekuranha Bernice-akarta. Eratharrataka pitjika Festus-alela yatjarra narlalputjika. ");
INSERT INTO are_vpl VALUES ("AC25_14","074_25_14","ACT","25","14","14","Etna kala arlta urrputja ekuralela nakalangantama, Festus-ala king erinha Paul-iperra alpmelaka. Era erinha ilaka, “Felix-alataka artwa nyintanha jail-aka impurlalhaka. ");
INSERT INTO are_vpl VALUES ("AC25_15","074_25_15","ACT","25","15","15","Yingantama ngurruka Jerusalem-ala namalanga, priest itornka etna, relha Jew-aka kngarripata ntjarra turta nukurna pitjika. Etna yinganha ilaka atha artwa erinha imilitjika. ");
INSERT INTO are_vpl VALUES ("AC25_16","074_25_16","ACT","25","16","16","Atha pula etnanha ilaka, nurnaka mpaarangaranga arrpunha nama. Nurna yarna relhanha kala imilamanta. Rrangkarra erinha alkngatharra ilparnitjikarrka, court-ala. Kurunga relha era ilalhitjika. Kurunga atha erinha irrpalthala tjiperrawuma. ");
INSERT INTO are_vpl VALUES ("AC25_17","074_25_17","ACT","25","17","17","“Relha Jew etnantama nhanhurna pitjika. Arlta arrpunhala yinga kala Paul-aka ntangkalhaka, atha erinha wutjinanga, etna erinha alkngatharra ilparnamalanga. ");
INSERT INTO are_vpl VALUES ("AC25_18","074_25_18","ACT","25","18","18","Etna erinha ilparnakantama. Atha pula lhangkaraka etna erinha palkala wara ilparnamanga. Atha erinha yarna nhanhakakwia imilaka. ");
INSERT INTO are_vpl VALUES ("AC25_19","074_25_19","ACT","25","19","19","Arai, etnataka nukanga alkngatharra iwurraka, altjirra etnakanhiperra. Etna turta artwa errilkngiperra iwurraka. Rretnya ekura Jesua. Paul-anha angkaka artwa era kula etatha namanga. ");
INSERT INTO are_vpl VALUES ("AC25_20","074_25_20","ACT","25","20","20","“Yingantama yarna eterraka. Athantama Paul-anha pmarraka, ‘Unta paka Jerusalem-urna lhamarama, atha nganha Jerusalem-ala tjiperrawutjinanga?’ ");
INSERT INTO are_vpl VALUES ("AC25_21","074_25_21","ACT","25","21","21","Paul-anha pula angkaka, ‘Yinga antja nama Caesar-alanta yinganha tjiperrawutjika.’ Lakinhanga atha erinha jail-ala kuta tnyinama erinha Rome-urna yairnitjinala.” ");
INSERT INTO are_vpl VALUES ("AC25_22","074_25_22","ACT","25","22","22","Agrippa erantama Festus-anha ilaka, “Yingataka antja nama artwa nhanha erinha wutjika.” Festus-ala erinha ilaka, “Unta erinha kala inguntha wutjina.” ");
INSERT INTO are_vpl VALUES ("AC25_23","074_25_23","ACT","25","23","23","Kala arlta arrpunha ekuralantama, Agrippa, Bernice tharra Festus-aka iltha kngarritjurna pitjika, mantarra lantjalantja inthorraka ekarralhakala. Tjapartiaka itornka ntjarra, relha itornka arrpunha ntjarra turta iltha ekurala worlerrakantema. Kurunga Festus-anha Paul-aka ntangkalhaka. ");
INSERT INTO are_vpl VALUES ("AC25_24","074_25_24","ACT","25","24","24","Festus erantama angkaka, “King Agrippai, itornka ntjarrai turta. Rrangkarra artwa nhanha erinha arama? Relha Jew pmara nhanharinya ntjarrala, relha Jew Jerusalem-arinya ntjarrala turta, artwa nhanha erinha kngarra ilparnaka. Etna turta yinganha turnaka, atha erinha errilknga tutjika. ");
INSERT INTO are_vpl VALUES ("AC25_25","074_25_25","ACT","25","25","25","Atha etnanha montjala wurlanaka. Atha pula erinha yarna imilama. Kurunga Paul erarrpa angkaka Caesar-alanta erinha tjiperrawutjika. Lakinhanga atha erinha kala Caesar-urna yairnitjina. ");
INSERT INTO are_vpl VALUES ("AC25_26","074_25_26","ACT","25","26","26","“Iwunha pula atha Caesar-anha ilamara, ekuriperra? Lakinhanga yinga ekura ntangkalhaka, rrangkarra, King Agrippa unta turta, erinha montjala pmarritjinanga. Nuka paka angkatja ekuriperra intitjinangantama, Caesar-urna intalhelitjika. ");
INSERT INTO are_vpl VALUES ("AC25_27","074_25_27","ACT","25","27","27","Atha erinha yarna marntilparla wara yairnama.” ");
INSERT INTO are_vpl VALUES ("AC26_1","074_26_1","ACT","26","1","1","Agrippa-alantama Paul-anha ilaka, “Kala untantama ilalhai.” Paul-anhantama kwerramala, etnanha tjukunyilaka. Kurunga era ilalhaka. ");
INSERT INTO are_vpl VALUES ("AC26_2","074_26_2","ACT","26","2","2","“King Agrippa-ai, relha Jew ntjarrala kunha yinganha kngarra inthorra ilparnaka. Yingantama kangkama ungkwanganga urlarra ilalhitjika. ");
INSERT INTO are_vpl VALUES ("AC26_3","074_26_3","ACT","26","3","3","Unta kunha kaltja inthorra relha Jew nurnakanhaka mpaarangarangaka. Yingantama ungkwangurna ingkama, yinganha montjala wurlathanai. ");
INSERT INTO are_vpl VALUES ("AC26_4","074_26_4","ACT","26","4","4","Relha Jew ingkarraka nuka kala kaltja. Etna turta kaltja yinga arratja kuta ntelalhakala katjiangatjina. Yinga lakinha ntelalhaka pmara nukanhala, Jerusalem-ala turta. ");
INSERT INTO are_vpl VALUES ("AC26_5","074_26_5","ACT","26","5","5","Etna nuka kaltja naka katjiangatjina. Etna turta nganha irrpalthala ilamara yinga Pharisee nakala, Pharisee ngerra turta kutatha ntelalhakala. ");
INSERT INTO are_vpl VALUES ("AC26_6","074_26_6","ACT","26","6","6","Lyarta etna antja nama yinganha imilitjikantama. Iwunhanga? Imanka Altjirrala errilkngipata nurnakanha ntjarranha lhelaka ramarama etnakanha tangkalhelitjika. Yinga kaltja nhanha kala nthurrperrakala. ");
INSERT INTO are_vpl VALUES ("AC26_7","074_26_7","ACT","26","7","7","“Israel-aka ramarama 12 pula nhanhaka itjala kaltja. Etna kaaralhamantema Altjirraka Angkatja Imankinya nhanha nthurrperritjika. Etna turta Altjirrurna kuta ingkama nhanhakakwia. Lyartantama relha Jew ntjarrala yinganha imilitjika antja nama, King-ai, atha etnanha ilamanga Altjirrala angkatja imankinya kala nthurrpilakalanga. ");
INSERT INTO are_vpl VALUES ("AC26_8","074_26_8","ACT","26","8","8","Rrangkarra itja tnolkitjika, rrangkarra wumalanga Altjirrala relha errilknga ntjarranha kamalhelamanga. ");
INSERT INTO are_vpl VALUES ("AC26_9","074_26_9","ACT","26","9","9","“Imanka atha turta etarlaraka nhanha kula arratja namanga Jesua Nazareth-arinyaka irrpaltherritjika. ");
INSERT INTO are_vpl VALUES ("AC26_10","074_26_10","ACT","26","10","10","Yingantama lakinha ntelalhaka Jerusalem-alarrka. Priest-aka itornka ntjarrala yinganha ilaka nhanha kala nukathaka namanga Kristaka tnakanhakanha ntjarranha errkutjika. Athantama etnanha errkumala jail-aka kurnaka. Etnantama arrpunha ntjarranha errilknga tumanga, yinga nhanhaka kangkaka. ");
INSERT INTO are_vpl VALUES ("AC26_11","074_26_11","ACT","26","11","11","Atha turta tnakanhakanha ntjarraka yonthaka synagogue ntjarrala. Athantama arrpunha ntjarranha turnaka etnanha tutjika. Atha tnakanhakanha ntjarranha turnaka Jesuanha arrampowutjika. Tnakanhakanha ntjarraka antjakunya inthorra namala, yinga town arrpunha ntjarrurna turtantama lhaka, etnanha lurnamala tutjika. ");
INSERT INTO are_vpl VALUES ("AC26_12","074_26_12","ACT","26","12","12","“Arrpunharanga yinga kala Damascus-urnantama lhaka. Priest-aka itornka ntjarralataka yinganha ilakala, yinga paka antja namanga, atha kala tnakanhakanha ntjarranha Damascus-ala turta errkutjika. ");
INSERT INTO are_vpl VALUES ("AC26_13","074_26_13","ACT","26","13","13","King-ai, ngkinyala, yinga nhanga lhapalhamalanga, parrtja arrpunha inthorrala yinganha alkiranga parrtjilhelaka. Itja yinganhanta, artwa nukalela lhamala ntjarranha turta. ");
INSERT INTO are_vpl VALUES ("AC26_14","074_26_14","ACT","26","14","14","Nurna ingkarraka arnakarlaka tnyika. Athantama wuka yinganha Hebrew angkatjala pmarramanga, ‘Saul-ai, Saul-ai, iwunhangama unta yinganha tutjika lurnama? Nuka irrpaltherramala, untataka ungkwangarinya wara kornilalhama.’ ");
INSERT INTO are_vpl VALUES ("AC26_15","074_26_15","ACT","26","15","15","“Athantama erinha pmarraka, ‘Ingkartai, ngunhama unta?’ “Ingkartala yinganha ilaka, ‘Yinga kunha Jesua. Yinganha kunha unta tutjika lurnama. ");
INSERT INTO are_vpl VALUES ("AC26_16","074_26_16","ACT","26","16","16","Kala kamerrai. Yingataka ungkwanga rumerraka, atha nganha urrarakala nukantama urrkaputjika. Unta relha ntjarranha nhanha alpmelitjika. Unta turta etnanha angkatja arrpunha alpmelitjika, angkatja nhanga athala nganha anma alpmelitjina. ");
INSERT INTO are_vpl VALUES ("AC26_17","074_26_17","ACT","26","17","17","Atha nganha relha Jew ntjarrurna, Relha Lorinya ntjarrurna turta yairnama. Atha nganha kala etnakanga ntarntaritjina. ");
INSERT INTO are_vpl VALUES ("AC26_18","074_26_18","ACT","26","18","18","Untantama etnanha angkatja nukanha kaltjinthitjika. Unta etnanha ilai etna itja lherrintja kornaka kangkwerritjika, errintjaka paka. Kala Altjirrakanta pula. Etna turta Altjirrurna toperritjika. Etna yinganhantama tnakitjika, atha korna etnakanha iwutjinanga. Kurunga atha etnanha relha alkngaltara nukanha ntjarraka lhangitjina.’ ");
INSERT INTO are_vpl VALUES ("AC26_19","074_26_19","ACT","26","19","19","“King Agrippa-ai, yinga kala Ingkartaka kangkwerraka, era nuka rumerramalanga. ");
INSERT INTO are_vpl VALUES ("AC26_20","074_26_20","ACT","26","20","20","Atha relha Jew ntjarranha, Relha Lorinya ntjarranha turta kaltjinthaka, Damascus-alakimparra, Jerusalem-alantama, pmara Judea-ala turta. Kurunga pmararrpaninhala turta. Atha etnanha ilaka etna Altjirrurna toperritjika. Etna turtantama arratja ntelalhitjika, arrpunha ntjarrala lhangkaritjinanga etna toperrakala. ");
INSERT INTO are_vpl VALUES ("AC26_21","074_26_21","ACT","26","21","21","Nhanhakakwiantama relha Jew ntjarrala yinganha temple-ala errkuka, yinganha errilknga tutjika turta antjerraka. ");
INSERT INTO are_vpl VALUES ("AC26_22","074_26_22","ACT","26","22","22","Altjirrala pula yinganha lyartalpula ntarntaraka. Athantama rrangkarranha alkngatharra Kristiperra ilama. Angkatja nuka nthurrpa nama. Altjirraka urrpia imankinya ntjarrala, Moses-ala turta nhanha ilakantema. ");
INSERT INTO are_vpl VALUES ("AC26_23","074_26_23","ACT","26","23","23","Etna ilaka Kristakathaka naka nyingalauwumaliperra ilutjika. Kurunga erakimparra errilknga ntjarranga kamerritjika. Kurunga era relha Jew ntjarranha, Relha Lorinya ntjarranha turta ilitjika, Altjirrala etnanha kala tangkalhelakala.” ");
INSERT INTO are_vpl VALUES ("AC26_24","074_26_24","ACT","26","24","24","Paul-anha angkamalangantema, Festus-anha ilkaka, “Paul-ai, untataka rirta. Kngarra inthorra kaltjerramala, unta parrpartilalhaka.” ");
INSERT INTO are_vpl VALUES ("AC26_25","074_26_25","ACT","26","25","25","Paul-ala pula erinha ilaka, “Festus, itornka kngarrai, yinga itja rirta. Angkatja yingala angkama, etnataka arratja inthorra. ");
INSERT INTO are_vpl VALUES ("AC26_26","074_26_26","ACT","26","26","26","King Agrippa-ala kala angkatja nukanha lhangkarama. Lakinhanga yinga ekururna kunpa kuta angkama. Kristanha kunha relhanga alkngatharra iluka pa kamerraka, itja nyilknganyilkngala.” ");
INSERT INTO are_vpl VALUES ("AC26_27","074_26_27","ACT","26","27","27","Paul-alantama Agrippa-anha pmarraka, “Unta Altjirraka urrpia imankinya ntjarraka angkatja tnakamama? Yinga kaltja unta angkatja etnakanha tnakamanga.” ");
INSERT INTO are_vpl VALUES ("AC26_28","074_26_28","ACT","26","28","28","Agrippa-alantama Paul-anha ilaka, “Unta etarlarama yinganha kurrka wara kaltjinthamaliperra, atha kala Kristanhantama tnakitjika?” ");
INSERT INTO are_vpl VALUES ("AC26_29","074_26_29","ACT","26","29","29","Paul-ala erinha alpmelaka, “Kurrka wara paka, kngarra paka, kalantema. Yinga pula Altjirrurna ingkama, ungkwangiperra, relha arrpunha ntjarriperra turta, etnala yinganha lyarta wumanga. Yinga ingkama rrangkarra ingkarraka tnakanhakanha yinga ngerrerritjika, itja pula chain-akarta.” ");
INSERT INTO are_vpl VALUES ("AC26_30","074_26_30","ACT","26","30","30","King era, Festus-anha, Bernice-anha turtantama kamerraka. Relha etnakalela namala ntjarra turta kamerrakantema. ");
INSERT INTO are_vpl VALUES ("AC26_31","074_26_31","ACT","26","31","31","Kurunga room-anga rratanhamala, Agrippa ntjarra ilarraka, “Artwa nhanha itjama ilkarrtja. Nurna erinha yarna imilama. Ekurathaka turta itja nama jail-ala nitjika.” ");
INSERT INTO are_vpl VALUES ("AC26_32","074_26_32","ACT","26","32","32","Agrippa-alantama Festus-anha ilaka, “Nurna kala artwa nhanha erinha jail-anga rratalhelamara. Yarnarrpantama, era nhanga antja nakalanga Caesar-alanta erinha tjiperrawutjika.” ");
INSERT INTO are_vpl VALUES ("AC27_1","074_27_1","ACT","27","1","1","Festus-anha eterraka Paul-anha kala pmara Italy-urna yairnitjikantama. Lakinhanga era Paul-anha, artwa jail-arinya urrputja arrpunha turta Julius-urna lanthaka, Rome-arinya tjapartiaka itornka nyinturna, era etnanha Rome town-urna kngitjika. ");
INSERT INTO are_vpl VALUES ("AC27_2","074_27_2","ACT","27","2","2","Nurnantama ship nyintaka ntjika, Adramyttium town-ala. Ship nhanha erataka kala lhitjikerraka, pmara Asia-urna. Nurna ekura ntjimaliperra, ship era kala kwatjala latha lhaka. Aristarchus, artwa pmara Macedonia-arinya, erala Thessalonica town-ala nitjata, era nurnakalela ntjilalhakantema. ");
INSERT INTO are_vpl VALUES ("AC27_3","074_27_3","ACT","27","3","3","Arlta arrpunhala nurna kala Sidon town-akerritjalhaka. Julius-anha artwa kangkintja naka. Erantama Paul-anha impurlarrarnaka tjina ekuranha ntjarranha ararlalputjika, etna erinha marnalka nthitjinanga, tjaiyaka. ");
INSERT INTO are_vpl VALUES ("AC27_4","074_27_4","ACT","27","4","4","Wotha kwatjakerramala, wurinya ekarltala warnaka. Lakinhanga nurna pmara Cyprus-anga etinya lhapalhaka. ");
INSERT INTO are_vpl VALUES ("AC27_5","074_27_5","ACT","27","5","5","Kurunga nurna pmara Cilicia-anga, pmara Pamphylia-anga ntakarra kuta kwatjala lhapalhaka, Myra-aka turtantama erritjalhaka. Myra erataka town naka, pmara Lycia-ala. ");
INSERT INTO are_vpl VALUES ("AC27_6","074_27_6","ACT","27","6","6","Myra ekurala Rome-arinya tjapartiaka itornka era ship arrpunha araka Alexandria town-anga pitjikala. Ship nhanha era turta Italy-urna lhitjika naka. Lakinhanga tjapartiaka itornka era nurnanha turnaka ship nhanha ekurantama ntjitjika. ");
INSERT INTO are_vpl VALUES ("AC27_7","074_27_7","ACT","27","7","7","Nurnantama arlta urrputja montja wara kwatjala lhapalhaka, Cnidus town-urna. Nurna kala yarna ngerra inthorra lhitjikerraka, wurinyala nurnanha parramanga. Lakinhanga, nurna kala ntakarrantama lhaka, pmara Crete-urnathaka. Salmone town-anhantama impunhamala, nurna kala ekuranga ntakarra mpinyala kuta lhapalhaka. ");
INSERT INTO are_vpl VALUES ("AC27_8","074_27_8","ACT","27","8","8","Nurnataka pmara ekuranga etinya wara kwatjala lhapalhaka. Kurunga nurna Fair Haven town-urna pitjika. Fair Haven town erataka Lasea town-anga etinya wara naka. ");
INSERT INTO are_vpl VALUES ("AC27_9","074_27_9","ACT","27","9","9","Wurinya ekarltalataka nurnanha kuta nakapakarlilentjikala. Lakinhanga nurna Fair Haven town-alantema naka. Wurinya era turta ekarltamekarlterraka. Lakinhanga nhanha itja marra naka kwatjala anpara lhitjika. Paul-alantama artwa etnanha ilaka, ");
INSERT INTO are_vpl VALUES ("AC27_10","074_27_10","ACT","27","10","10","“Artwa ntjarrai, yinga kaltja nurna paka anpara lhamanga, nurna imampurla inthorrerritjina. Ship nhanha urltakalhitjina. Yultha ingkarraka ipmintjerritjina. Artwa arrpunha ntjarra turta ilutjina.” ");
INSERT INTO are_vpl VALUES ("AC27_11","074_27_11","ACT","27","11","11","Rome-arinya tjapartiaka itornka era pula Paul-aka itjala kangkwerraka. Era ship-aka itornkaka, ship-akakurtwiaka turtala kangkwerrakatitja. ");
INSERT INTO are_vpl VALUES ("AC27_12","074_27_12","ACT","27","12","12","Fair Haven era itja ship-aka kwentja marra naka, nhanga lhurrpala kuterritjika. Lakinhanga ship-ala namala ntjarra antja naka Phoenix town-urna anparerritjika. Phoenix erataka ship-aka kwentja marra naka. Phoenix era nurnakanga altorla naka, pmara Crete-ala. Ship-ala namala ntjarrantama antja naka pmara nhanha ekurala kuterritjika, lhurrpala. ");
INSERT INTO are_vpl VALUES ("AC27_13","074_27_13","ACT","27","13","13","Anma, wurinya kurrkalantama ntakarranga warnaka. Etnantama eterraka, “Nurna kala arrkarniai Phoenix ekururnantama anparerritjika.” Etnantama ship erinha ilumala, Phoenix-urnathaka kwatjala lhaka. ");
INSERT INTO are_vpl VALUES ("AC27_14","074_27_14","ACT","27","14","14","Anma, wurinya ekarlta inthorralantama ship erinha yirrara ekngarranga twentjika. ");
INSERT INTO are_vpl VALUES ("AC27_15","074_27_15","ACT","27","15","15","Wurinya ekarlta ekuranga arrkngala, ship erantama yarna altorlathaka anparerraka. Wurinyala ship erinha kala ntakarrathakanta pauwuka. ");
INSERT INTO are_vpl VALUES ("AC27_16","074_27_16","ACT","27","16","16","Wurinyalantama nurnanha mpopaturra kurrkurna pauwuka, rretnya ekura Cauda. Mpopaturra ekururna etinyerramala, nurna boat kurrka nurnakanha errkumala, ship-aka tjurnaka. ");
INSERT INTO are_vpl VALUES ("AC27_17","074_27_17","ACT","27","17","17","Boat erinha ship kartninyaka yirnamala, etna ship erinhantama ekarltilaka, rope-ala yirnamala. Wurinyala nurnanha kuta pauwumanga, etna trerraka ship era arnaka maarnalhakitja, pmara Syrtis-ala. Lakinhanga etna anchor erinha kwatjaka iwuka, ship era montjalkura lhitjinanga. ");
INSERT INTO are_vpl VALUES ("AC27_18","074_27_18","ACT","27","18","18","Wurinya era pula ekarlta kuta warnaka. Lakinhanga arlta arrpunhala, etna ship-aka yultha turtantama kwatjaka iwuka. ");
INSERT INTO are_vpl VALUES ("AC27_19","074_27_19","ACT","27","19","19","Kurunga arlta tharraminyintiperra, etna ship-aka sail, rope-alkantama kwatjaka iwuka. ");
INSERT INTO are_vpl VALUES ("AC27_20","074_27_20","ACT","27","20","20","Arlta ntjarra inthorra nurna lirnnga erinha, ntheilpura etnanha turta itja araka. Wurinya era pula ekarlta kuta warnaka. Nurnantama eterraka nurna ingkarraka kala ilutjinala. ");
INSERT INTO are_vpl VALUES ("AC27_21","074_27_21","ACT","27","21","21","Nurna kala kuta inthorrantama marnakunya naka. Paul-alantama artwa etnanha ilaka, “Rrangkarra nhanga nuka kangkwerreikanha. Rrangkarra paka pmara Crete-ala kuterrakalanga, ship era marra kuta namara, yulthalka ingkarraka turta intamarantema. ");
INSERT INTO are_vpl VALUES ("AC27_22","074_27_22","ACT","27","22","22","Rrangkarra pula itja enkakunyerritjika. Rrangkarra itja ilutjina. Ship eranta ungkwaltjerritjina. ");
INSERT INTO are_vpl VALUES ("AC27_23","074_27_23","ACT","27","23","24","“Arai, Altjirra nukanhala ingula angel nukurna yairnaka. Angel era yinganha ilaka, ‘Paul-ai, itja trerrai. Altjirranha antja nama unta Caesar-anga urlarra turta ilalhitjika. Ungkwangakwiantama era artwa ingkarrakanha kwatjanga tangkalhelitjina, etnala ship nhanhala namanga.’ ");
INSERT INTO are_vpl VALUES ("AC27_25","074_27_25","ACT","27","25","25","Lakinhanga artwa ntjarrai, rrangkarra itja trerritjika. Atha Altjirranha tnakama. Angkatja ekuranha nthurrpa nama. Era nurnanha kwatjanga tangkalhelitjina. ");
INSERT INTO are_vpl VALUES ("AC27_26","074_27_26","ACT","27","26","26","Ship nurnaka pula mpopaturra arrpunhaka maarnalhitjina.” ");
INSERT INTO are_vpl VALUES ("AC27_27","074_27_27","ACT","27","27","27","Nurna kala ingwa 14-ntama laiya ekurala naka. Wurinya era turta ship erinha kutantema parlpapauwurlapuka. Kala ingwa mpopala ngerrantama ship-aka urrkapunhapunha ntjarrala etarlaraka etna ankerraka etinyerramanga. ");
INSERT INTO are_vpl VALUES ("AC27_28","074_27_28","ACT","27","28","28","Etnantama rope iron kantjakarta kwatjaka iwuka, aritjika kwatja era paka iparta kuta namanga. Etnantama rope erinha wotha kwatjanga tjarrinamala, etna araka kwatja era 37 metres iparta namanga. Kurrka anma etna araka kwatja era 27 metres iparta namanga. ");
INSERT INTO are_vpl VALUES ("AC27_29","074_27_29","ACT","27","29","29","Ship-aka urrkapunhapunha ntjarrantama trerraka nurna parta theinta, arna paka tukitja. Etnantama 4 anchor kwatjaka iwuka, ship-aka ingkarna mpinyanga, ship erinha parritjika. Kurunga etna arltaka kaaralhaka. ");
INSERT INTO are_vpl VALUES ("AC27_30","074_27_30","ACT","27","30","30","Kurunga ship-aka urrkapunhapunha etna eterraka, ship ekuranga urlerritjika. Etnantama boat kurrka nhanga kwatjaka tnanpulhelaka, arrpunha ntjarranha ilamala etna kula anchor arrpunha ship-anga ilulhelitjinala. ");
INSERT INTO are_vpl VALUES ("AC27_31","074_27_31","ACT","27","31","31","Paul-ala nhanha aramalanga, era Rome-arinya tjapartiaka itornka nhanganha ilaka, tjapartia ntjarranha turta, “Arai, artwa nhanha ntjarra paka ship erinha impurlalhamanga, Altjirrala rrangkarranha itja kwatjanga tangkalhelitjina.” ");
INSERT INTO are_vpl VALUES ("AC27_32","074_27_32","ACT","27","32","32","Tjapartia ntjarralantama rope erinha kaka, rope erala boat kurrka erinha errkumanga. Boat erantama kwatjaka tnyika. ");
INSERT INTO are_vpl VALUES ("AC27_33","074_27_33","ACT","27","33","33","Kala arlterritjikerramangantama, Paul-ala artwa ingkarrakanha thakalhelaka marna ilkutjika. Era etnanha ilaka, “Arai, rrangkarra kala arlta 14 trelka wara urrkapukala. Rrangkarra turta marna itja ilkukala. ");
INSERT INTO are_vpl VALUES ("AC27_34","074_27_34","ACT","27","34","34","Kala marna ilkwai, rrangkarra marnakunya thaltjerrakalanga. Rrangkarra marra nitjina. Rrangkarra itja ilutjina.” ");
INSERT INTO are_vpl VALUES ("AC27_35","074_27_35","ACT","27","35","35","Lakinha angkamaliperra, Paul-ala marna inaka. Erantama etnakanga alkngatharra Altjirranha dangkilaka. Marna erinha urltakamalantama, era kala ilkuka. ");
INSERT INTO are_vpl VALUES ("AC27_36","074_27_36","ACT","27","36","36","Paul-aka kangkwerramala artwa arrpunha ntjarrala turtantama marna inaka, ilkuka turta. ");
INSERT INTO are_vpl VALUES ("AC27_37","074_27_37","ACT","27","37","37","Artwa 276-taka ship ekurala naka. ");
INSERT INTO are_vpl VALUES ("AC27_38","074_27_38","ACT","27","38","38","Etna ingkarrakala kala marna ilkukantama. Kurunga etna wheat annga ingkarraka laiyaka iwuka, ship era inpora inthorra namanga. ");
INSERT INTO are_vpl VALUES ("AC27_39","074_27_39","ACT","27","39","39","Kala arlterrakalangantama, ship-aka urrkapunhapunha ntjarrala ankerrantama araka. Etna pula pmara erinha itja lhangkaraka. Katha marra ankerrala aramala, etna antja naka ship erinha arna nhanhakarlaka ntjilhelitjika. ");
INSERT INTO are_vpl VALUES ("AC27_40","074_27_40","ACT","27","40","40","Lakinhanga etna anchor 4 nhanga ntjarraka rope kaka, anchor etna laiya ipartaka uralhitjinanga. Etna ship erinha ankerrurnathakantama kngartiwuka. Kurunga etna sail urrputja wotha ekarraka, wurinyala ship erinha ankerrurnathaka pauwutjinanga. ");
INSERT INTO are_vpl VALUES ("AC27_41","074_27_41","ACT","27","41","41","Ship era pula arnaka ntjinhaka, ankerra era ilangangantema. Ship erantama arna nhanhaka maarnalhaka. Kurunga kwatja inmarrala ship-aka ingkarna mpinya, ungkwaltjilaka. ");
INSERT INTO are_vpl VALUES ("AC27_42","074_27_42","ACT","27","42","42","Tjapartia ntjarrantama eterraka artwa jail-arinya ingkarrakanha errilknga tutjika, etna urlerranhakitja. ");
INSERT INTO are_vpl VALUES ("AC27_43","074_27_43","ACT","27","43","43","Julius, Rome-arinya tjapartiaka itornka nhanga pula antja naka Paul-anha etatha tnyinitjika. Lakinhanga era tjapartia ekuranha ntjarranha parraka. Erantama kwatjala walhitjika kaltja ntjarranha ilaka, etna kala ankerrurna walhanhitjika. ");
INSERT INTO are_vpl VALUES ("AC27_44","074_27_44","ACT","27","44","44","Kanha kotna ntjarranha era ilaka, etna rurla ungkwaltja errkumala ankerrurna walhanhitjika. Kala artwa ingkarraka inthorrantama marra kuta ankerraka erritjalhaka. ");
INSERT INTO are_vpl VALUES ("AC28_1","074_28_1","ACT","28","1","1","Nurna ingkarraka ankerralantama namalanga, pmararinya ntjarrala nurnanha ilaka mpopaturra era rretnya Malta namanga. ");
INSERT INTO are_vpl VALUES ("AC28_2","074_28_2","ACT","28","2","2","Pmararinya etna nurnaka kangkintja inthorra ntelalhaka. Etna nurnaka ura etaka, kwatjala nhamanga, karntala turta nurnanha tumanga. ");
INSERT INTO are_vpl VALUES ("AC28_3","074_28_3","ACT","28","3","3","Paul-ala turtantama matja ungkwaltja kotjimala, uraka iwuka. Apma arrangkulthantama uranga rratamala erinha iltja utnhuka. ");
INSERT INTO are_vpl VALUES ("AC28_4","074_28_4","ACT","28","4","4","Pmararinya ntjarrala nhanha aramalanga, etna lakinha ilarraka, “Artwa nhanha kunha artwa urrarna. Era lyarta itja kwatjala alkngoltingkaka. Era pula lyarta kalantema ilutjina.” ");
INSERT INTO are_vpl VALUES ("AC28_5","074_28_5","ACT","28","5","5","Paul-ala pula apma erinha uraka ilpilperriwuka. Era itja menterraka. ");
INSERT INTO are_vpl VALUES ("AC28_6","074_28_6","ACT","28","6","6","Pmararinya ntjarrala erinha intarra kuta ararlanaka. Etna kaaralhaka mpurrka ekura wangkitjika, erarrpa errilknga tnyilalhitjika paka. Etnantama erinha kuta ngerra ararlanaka. Era pula marra kuta naka. Etna lakinhantama ilarraka, “Artwa nhanhataka altjirra.” ");
INSERT INTO are_vpl VALUES ("AC28_7","074_28_7","ACT","28","7","7","Artwa Publius-anha mpopaturra ekura tjitjarta naka. Ekura turta tnukulpa urrputja naka, nurnakanga etinya wara. Publius era nurnanha iltha ekuranhurna kngaka. Nurnantama arlta urrputja ekuralela kuterraka. ");
INSERT INTO are_vpl VALUES ("AC28_8","074_28_8","ACT","28","8","8","Nurna wuka Publius-aka kaarta menta intamanga, wumpierrakala, mpiltjimanga turta. Ekururna lhamala, Paul-anha ekurakwia Altjirrurna ingkaka. Erantama iltja ekuranha ekurakarlaka arrarnaka. Publius-aka kaarta turtantama marrerraka. ");
INSERT INTO are_vpl VALUES ("AC28_9","074_28_9","ACT","28","9","9","Nhanhiperra wumala, pmararinya ntjarrala tjina menta etnakanha turta Paul-urna kngitjika. Altjirrala etnanha turta marrilaka. ");
INSERT INTO are_vpl VALUES ("AC28_10","074_28_10","ACT","28","10","10","Relha etnantama nurnanha kngarra tnantjaka. Anma etna nurnanha marnalka kngarra nthaka tjaiyaka. ");
INSERT INTO are_vpl VALUES ("AC28_11","074_28_11","ACT","28","11","11","Malta ekurala ship arrpunha naka, lhurrpanga arrkurla kuta pitjikala. Ship nhanhataka Alexandria town-anga pitjikala. Ship era naka rretnya “Altjirra Tjoanhanga.” Nurnantama Malta ekurala 3 months namaliperra, nurna ship nhanha ekurantama ntjika, kwatjala latha lhaka turta. ");
INSERT INTO are_vpl VALUES ("AC28_12","074_28_12","ACT","28","12","12","Nurnantama Syracuse town-urna tjananhaka, town ekurala turta arlta urrputja kuterraka. ");
INSERT INTO are_vpl VALUES ("AC28_13","074_28_13","ACT","28","13","13","Kurunga nurna Rhegium town-urna anparerraka, kwatjala kuta lhamala. Arlta arrpunhala wurinyala kala ntakarrangantama warnamalanga, nurna arlta tharra lhapalhamala kala Puteoli town-akerritjalhaka. ");
INSERT INTO are_vpl VALUES ("AC28_14","074_28_14","ACT","28","14","14","Town nhanhala nurna tnakanhakanha urrputja araka. Etna nurnanha yakalhelaka etnakalela week nyinta kuterritjika. Kurunga nurna Rome-urna ingkantama anparerraka. ");
INSERT INTO are_vpl VALUES ("AC28_15","074_28_15","ACT","28","15","15","Tnakanhakanha Rome-arinya ntjarrala wuka nurna pitjimanga. Etnantama nurnakurna urlarra pitjika Appius Forum town-urna, Three Taverns town-urna turta. Etnanha aramala, Paul-ala Altjirranha dangkilaka, erarrpa turta tjipatjiperraka. ");
INSERT INTO are_vpl VALUES ("AC28_16","074_28_16","ACT","28","16","16","Rome-akerritjalhamala, government-ala Paul-anha impurlarrarnaka erarrpa ilthala nitjika. Etna pula tjapartia nyintanha turnaka erinha kaaritjika. ");
INSERT INTO are_vpl VALUES ("AC28_17","074_28_17","ACT","28","17","17","Arlta tharraminyintiperra, Paul-anha relha Jew itornka ntjarraka ntangkalhaka. Etna kala worlerrakalangantama, era etnanha ilaka, “Artwa tjina ntjarrai. Yinga itja relha nurnakanha ntjarraka tjurnalhaka paka. Yinga turta itja errilkngipata nurnakanhaka mpaarangaranganga ntaparrperraka. Jerusalem-aka pula relha nurnakanha ntjarrala yinganha errkumala Roman government-aka lanthakala. ");
INSERT INTO are_vpl VALUES ("AC28_18","074_28_18","ACT","28","18","18","Etna yinganha pmarramalanga, etna lhangkaraka yinga artwa mpulya namanga. Etnantama antja naka yinganha althakalthilitjika. ");
INSERT INTO are_vpl VALUES ("AC28_19","074_28_19","ACT","28","19","19","Relha Jew-aka itornka ntjarrala pula yinganha ilparnaka kuta. Lakinhanga yinga angkaka, ‘Yinga kala antja nama Caesar eranta yinganha tjiperrawutjika.’ Atha pula relha nurnakanha ntjarranha itja kapanha ilparnama. ");
INSERT INTO are_vpl VALUES ("AC28_20","074_28_20","ACT","28","20","20","“Rrangkarranha nhanha alpmelitjika, yinga rrakangkarra ntangkalhaka. Yinga kunha lyarta chain-akarta nama. Iwunhanga? Atha Altjirraka Tangkalhelanha tnakamanga. Tangkalhelanha nhanga erinhala Altjirrala relha Israel-arinya ntjarrurna yairnitjika lhelakala.” ");
INSERT INTO are_vpl VALUES ("AC28_21","074_28_21","ACT","28","21","21","Relha Jew-aka itornka ntjarrala Paul-anha alpmelaka, “Arai, relha pmara Judea-arinyala itja pepa nurnakurna yairnaka, ungkwangiperra. Artwa turta itja nhanhurna pitjika nganha ilparnitjika. ");
INSERT INTO are_vpl VALUES ("AC28_22","074_28_22","ACT","28","22","22","Nurna pula antja nama nganha wutjika, unta ilalhamanga. Nurnataka wuka pmararrpaninhala relha ntjarra relha kristarinyaka antjakunya namanga.” ");
INSERT INTO are_vpl VALUES ("AC28_23","074_28_23","ACT","28","23","23","Etnantama angkarraka arlta arrpunhala wotha worlerritjika, Paul-anha wutjika. Arlta ekurala etna kala Paul-urna pitjika. Paul erantama etnakurna angkaka ingutnhangatjina, ngurrangurrakurtitja. Era etnanha ilaka Altjirranha relha ingkarrakaka Ingkarta namanga. Era turta etnanha ilaka, Moses-aka angkatja, Altjirraka urrpia imankinyaka angkatja turta, Jesuiperra angkamanga. ");
INSERT INTO are_vpl VALUES ("AC28_24","074_28_24","ACT","28","24","24","Arrpunha ntjarralantama Paul-aka angkatja tnakaka. Arrpunha ntjarrala pula itjala. ");
INSERT INTO are_vpl VALUES ("AC28_25","074_28_25","ACT","28","25","25","Etna iwurrakantama. Kurunga etna alpuka, Paul-ala etnanha lakinha ilakalanga, “Enka Alkngaltara erataka arratja inthorra angkaka, Altjirraka urrpia Isaiah-arlarlanga, era nhanga kaarta rrakangkarranha ilamalanga, ");
INSERT INTO are_vpl VALUES ("AC28_26","074_28_26","ACT","28","26","26","‘Relha nhanha ntjarrurna lhai, etnanha ilai: Rrangkarra kuta inthorra wurlanitjina, rrangkarra pula itja lhangkaritjina. Rrangkarra kuta inthorra ararlanitjina, rrangkarra pula itja alkngamputjina. ");
INSERT INTO are_vpl VALUES ("AC28_27","074_28_27","ACT","28","27","27","Relha ntjarrala itja wotha arratja etarlarama. Atha ilpa etnakanha marntilakala. Atha alknga etnakanha pangilakala. Athataka etnanha lakinhilaka, etna yinganha alknga etnakanhala arakitja, etna ilpa etnakanhala yinganha wukitja, etna nukiperra arratja etarlarakitja turta. Kurunga etna nukurna toperrakitja, atha turtantama etnanha marrilakitja.” ’ ");
INSERT INTO are_vpl VALUES ("AC28_28","074_28_28","ACT","28","28","29","Paul-ala etnanha nhanha turta ilaka, “Rrangkarra kaltja nitjika, yia nhanga Altjirralala relhanha tangkalhelakala, yia nhanha atha kala Relha Lorinya ntjarranha ilaka. Etna turta angkatja nhanhaka kangkwerrama.” ");
INSERT INTO are_vpl VALUES ("AC28_30","074_28_30","ACT","28","30","30","Paul-anhantama year tharra tanhala kuterraka, iltha nyinta rent-emilamala. Era relha ingkarrakaka tjina ntelalhaka, etnala ekururna yatjarra pitjimanga. ");
INSERT INTO are_vpl VALUES ("AC28_31","074_28_31","ACT","28","31","31","Era turta etnanha tnoatnoa inthorra kaltjinthaka Altjirranha relha ingkarrakaka Ingkarta namanga. Era turta etnanha alkngatharra kaltjinthaka Ingkarta Jesua Kristiperra. Nyintala erinha itja parraka paka. ");
INSERT INTO are_vpl VALUES ("RM1_1","075_1_1","ROM","1","1","1","Atha Paul-ala, Jesua Kristaka urrkapunhapunhala, pepa nhanha rrakangkarrurna yairnama. Altjirrala kunha yinganha urrarakala apostle ekura nitjika. Era turta yinganha turnakala relha ntjarranha Yia Marra ekuranha kaltjinthitjika. ");
INSERT INTO are_vpl VALUES ("RM1_2","075_1_2","ROM","1","2","2","Yia Marra nhanhiperra Altjirrala Abraham-aka ramarama imankangatjina ilentjika, urrpia ekuranha ntjarrarlarlanga. Urrpia etna turta Yia Marra erinha intalhelaka. Era Altjirraka Angkatja Imankinyala intama. ");
INSERT INTO are_vpl VALUES ("RM1_3","075_1_3","ROM","1","3","3","Yia Marra nhanhala nurnanha Altjirraka 'Liriperra ilama. Era David-aka ramarama naka. ");
INSERT INTO are_vpl VALUES ("RM1_4","075_1_4","ROM","1","4","4","Era turta Altjirraka 'Lira ekarlta namantema. Nhanha Enka Alkngaltarala nurnanha ntelaka erinha errilknga ntjarranga kamalhelamala. Jesua nhanha era Krista turta nama, Ingkarta nurnaka. ");
INSERT INTO are_vpl VALUES ("RM1_5","075_1_5","ROM","1","5","5","Ekurarlarlanga Altjirranha apostle nurnaka ngwanga ntelalhaka. Ekurarlarlanga turta era nurnanha urraraka, urrpia turtantama yairnaka Relha Lorinya ntjarrurna, etnala pmararrpaninhala namanga. Era nurnanha yairnaka nurna etnanha kaltjinthitjika etna Kristaka arratja kangkwerritjika, erinha tnakamala. ");
INSERT INTO are_vpl VALUES ("RM1_6","075_1_6","ROM","1","6","6","Rrangkarrantama relha worla ekura namantema, worla nhanga Jesuala urrarakala ekuriltja nitjika. ");
INSERT INTO are_vpl VALUES ("RM1_7","075_1_7","ROM","1","7","7","Atha pepa nhanha yairnama Rome-arinya rrakangkarrurna. Altjirranha rrakangkarra kangkama. Era turta rrangkarranha urraraka relha alkngaltara ekuriltja nitjika. Altjirra Kaarta nurnaka, Ingkarta Jesua Kristanha turta, rrakangkarra ngwanga ntelalhama, rilhera turta. ");
INSERT INTO are_vpl VALUES ("RM1_8","075_1_8","ROM","1","8","8","Arrkurlakimparra atha Altjirra nukanha dangkilama, Jesua Kristarlarlanga, rrakangkarra ingkarrakaka. Atha erinha dangkilama, pmararrpaninhala relha ntjarra ilarramanga rrangkarra Jesuanha tnakamanga. ");
INSERT INTO are_vpl VALUES ("RM1_9","075_1_9","ROM","1","9","9","Yinga Altjirraka kutatha urrkurrkintja nama, relha ntjarranha Yia Marra 'Lira ekuranhiperra kaltjinthamala. Altjirranhantama kaltja yinga nhanha nthurrpa angkamanga. ");
INSERT INTO are_vpl VALUES ("RM1_10","075_1_10","ROM","1","10","10","Yingataka kutatha rrakangkarra ilpangkama, yinga Altjirrurna ingkamalanga. Yinga turta ekururna ingkama rrakangkarrurna lhitjika, nhanha paka ekuralela marra namanga. ");
INSERT INTO are_vpl VALUES ("RM1_11","075_1_11","ROM","1","11","11","Yinga errarerramakwia rrangkarranha aritjika, atha rrangkarranha ekarltilitjinanga, rrangkarranha Altjirraka angkatja ilamala. ");
INSERT INTO are_vpl VALUES ("RM1_12","075_1_12","ROM","1","12","12","Lakinhatitja. Nurna kapanha ekarltilarritjinanga. Rrangkarra ekarlterritjinanga rrangkarra wumalanga, atha Jesuanha ekarlta kuta tnakamanga. Yinga turta ekarlterritjinanga atha wumalanga rrangkarra Jesuanha ekarlta kuta tnakamanga. ");
INSERT INTO are_vpl VALUES ("RM1_13","075_1_13","ROM","1","13","13","Tjina ntjarrai, rrangkarra kaltja nitjika, yinga ntjarraranga antja nakala rrakangkarrurna lhitjika. Altjirrala pula yinganha lyartalpula parrakarrpala. Yingataka antja naka rrakangkarranga turta relha urrputja Jesuurna rretjingitjika, athala Relha Lorinya arrpunha ntjarranha Jesuurna rretjingakala ngerra. ");
INSERT INTO are_vpl VALUES ("RM1_14","075_1_14","ROM","1","14","14","Arai, nukathaka nama Yia Marra erinha relha ingkarrakanha ilitjika, inangkarla ntjarranha, alkumpa ntjarranha, kaltja ntjarranha, kornakorna ntjarranha turta. ");
INSERT INTO are_vpl VALUES ("RM1_15","075_1_15","ROM","1","15","15","Lakinhanga yinga thakerrama rrangkarranha turta Yia Marra erinha ilitjika. Rrangkarranha purrama, rrangkarrala Rome-ala namanga. ");
INSERT INTO are_vpl VALUES ("RM1_16","075_1_16","ROM","1","16","16","Yinga itja Yia Marra ekura errakarrerrama. Yia Marra ekurarlarlanga Altjirranha ekarlta ntelalhama relhanha tangkalhelitjika, etna Yia Marra erinha tnakamanga. Yia Marra era relha Jew ntjarrakarrka nama, kurunga Relha Lorinya ntjarraka turta. ");
INSERT INTO are_vpl VALUES ("RM1_17","075_1_17","ROM","1","17","17","Arai, Yia Marra era kunha relhanha ilama era Altjirranga urlarra arratja namanga, era Jesuanha tnakamanga. Nhanga Altjirraka Angkatja Imankinyala ilama, “Relha erala Altjirranha tnakama, era kala Altjirranga urlarra arratjerrakala nama.” ");
INSERT INTO are_vpl VALUES ("RM1_18","075_1_18","ROM","1","18","18","Relha arrpunha ntjarrala Altjirranha arrampowuma, korna ntelalhama turta. Lakinha ntelalhamala, etna relha arrpunha ntjarranha parrama ngerra, Altjirranha lhangkaritjika. Alkirangatjina, Altjirranha kala relha nhanha ntjarraka aa kngarra ntelalhama. ");
INSERT INTO are_vpl VALUES ("RM1_19","075_1_19","ROM","1","19","19","Era etnanha rrarrathala tuma, etna ekuriperra itja arratja eterramanga, era etnaka ntelalhakalangatanya. ");
INSERT INTO are_vpl VALUES ("RM1_20","075_1_20","ROM","1","20","20","Nthurrpa relhala yarna Altjirranha arama. Altjirranha pula ntelalhaka era ekarlta inthorra namanga, makalaria inthorra turta, alha nhanha, alkira etnanha turta arrpmarnamala. Lakinhanga relha nhanha etna itja Altjirraka kotna nama. ");
INSERT INTO are_vpl VALUES ("RM1_21","075_1_21","ROM","1","21","21","Etna Altjirraka kala kaltja nama, etna pula erinha itja tnantjama, dangkilama paka, nhanha etnakathaka namangatanya. Lakinhanga Altjirrala etarlingetarla etnakanha parrpartilaka, eterrintja etnakanha marntilaka turta. ");
INSERT INTO are_vpl VALUES ("RM1_22","075_1_22","ROM","1","22","22","Etnantama tnakalhama etna kula inangkarla namanga, etna pula irtirta wara nama. ");
INSERT INTO are_vpl VALUES ("RM1_23","075_1_23","ROM","1","23","23","Altjirra kngaanintja erinha ipmintja impumala, etna irna relhala mpaarakalakatitjantama urrkurrkintja nama, irna relha ngerraka, thepa ngerraka, tnontha ngerraka, lhungkultja ngerraka turta. ");
INSERT INTO are_vpl VALUES ("RM1_24","075_1_24","ROM","1","24","24","Lakinhanga Altjirrala etnanha kala ipmintja impuma lherrintja korna etnakanhaka kangkwerritjika, korna mpaaritjika turta. ");
INSERT INTO are_vpl VALUES ("RM1_25","075_1_25","ROM","1","25","25","Etna itja Altjirriperra arratja etarlarama. Etna Altjirriperra orrtjerramatitja. Etnantama irnaka, tnonthaka turta urrkurrkintja nama. Nhanga irnalka Altjirrala arrpmarnakalakakwia. Etna pula Altjirraka itjala urrkurrkintja nama. Arai, relhala kunha Altjirranha ngampakala tnantjitjika. Amen. ");
INSERT INTO are_vpl VALUES ("RM1_26","075_1_26","ROM","1","26","26","Lakinhanga Altjirrala etnanha kala ipmintja impuma lherrintja korna arrpunhaka turtantama kangkwerritjika. Marla etnakanha itja artwalela intama, marla arrpunhalela pula. ");
INSERT INTO are_vpl VALUES ("RM1_27","075_1_27","ROM","1","27","27","Artwa etnakanha turta itja marlalela intama, artwa arrpunhalela pula. Etna lakinha ntelalhamanga, Altjirrala etnanha rrarrathala tutjina. ");
INSERT INTO are_vpl VALUES ("RM1_28","075_1_28","ROM","1","28","28","Etna itja antja namanga Altjirriperra arratja etarlaritjika, Altjirrala etnanha kala ipmintja impuma etnarrpa paalakarla eterralanitjika, paala turtantama ntelalhitjika. ");
INSERT INTO are_vpl VALUES ("RM1_29","075_1_29","ROM","1","29","29","Etnantama kornakanta antja nama, thakerrama turta. Etna relha arrpunhaka antjakunyerrama. Etna relha arrpunhanha errilknga tuma. Etna relha arrpunhanha orrtjapepilama. Etna relha arrpunhaka alkngarnterrama. Etna relha arrpunhanha iltama. Etna relha arrpunhiperra lhanma angkama, ");
INSERT INTO are_vpl VALUES ("RM1_30","075_1_30","ROM","1","30","30","lhurrkurta angkama turta. Etna Altjirraka antjakunya nama. Etna Altjirraka tjurnalhama, ekura irrpaltherrama turta. Etna tnakalhama. Etna kala antjerrama korna wara ntelalhitjika. Etna itja kaartaka miaka paka kangkwerrama. ");
INSERT INTO are_vpl VALUES ("RM1_31","075_1_31","ROM","1","31","31","Etna irtirterrama, etna orrtjerrama turta. Etna itja relha arrpunhaka konyerrama paka, etna turta itja relha arrpunhanha makarama. ");
INSERT INTO are_vpl VALUES ("RM1_32","075_1_32","ROM","1","32","32","Etna kala kaltja Altjirranha angkakala, era relha korna lakinha imilitjinala. Etna pula kunpa kuta korna ntelalhama. Etna kangkama turta arrpunha ntjarra etnakalela nyinterramanga korna ntelalhitjika. ");
INSERT INTO are_vpl VALUES ("RM2_1","075_2_1","ROM","2","1","1","Relhai, unta yarna tangkalhelalhama relha arrpunhanha ilparnamala, unta era ngerra inthorra ntelalhamanga warta. Erinha imilamala, unta kala imilalhamantema. ");
INSERT INTO are_vpl VALUES ("RM2_2","075_2_2","ROM","2","2","2","Nurna kala kaltja Altjirrala relha korna ntjarranha arratja kuta tjiperrawumanga. ");
INSERT INTO are_vpl VALUES ("RM2_3","075_2_3","ROM","2","3","3","Iwunhangantama unta etarlarama Altjirrala relha korna arrpunhanhanta imilitjinala, kanha nganha itjala? Unta kunha korna ntelalhama, era ngerra. ");
INSERT INTO are_vpl VALUES ("RM2_4","075_2_4","ROM","2","4","4","Thunga unta etarlarama Altjirranha wara kangkintja ntelalhamanga, montjamontja turta. Unta itjala kaltja? Altjirranha kunha ungkwanga montjamontja ntelalhama, nganha topalhelitjika. ");
INSERT INTO are_vpl VALUES ("RM2_5","075_2_5","ROM","2","5","5","Unta pula arrthata kuta namanga, marntilparla turta, Altjirrala nganha kngarra inthorra rrarrathala tutjina, era anma pitjimalanga relha ingkarrakanha arratja tjiperrawutjika. ");
INSERT INTO are_vpl VALUES ("RM2_6","075_2_6","ROM","2","6","6","Arlta nhanha ekurala era relha ingkarrakanha kwartiwutjina etna ntelalhakala ngerra. ");
INSERT INTO are_vpl VALUES ("RM2_7","075_2_7","ROM","2","7","7","Arai, relha arrpunha kangkintja ntelalhama. Era antja nama Altjirrala erinha tnantjitjika, erinha ngampakala etatha tnyinitjika turta. Relha nhanha erinha Altjirrala ngampakala etatha tnyinitjina. ");
INSERT INTO are_vpl VALUES ("RM2_8","075_2_8","ROM","2","8","8","Kanha relha arrpunha itjala kangkintja ntelalhama. Era turta itja antja nama Altjirraka turnintjaka kangkwerritjika, korna kuta pula ntelalhitjika. Relha nhanha erinha Altjirrala rrarrathala tutjinala. ");
INSERT INTO are_vpl VALUES ("RM2_9","075_2_9","ROM","2","9","9","Arai, relha etnala korna ntelalhama, etnanha Altjirrala nakapakarlilitjina, rrukunhakunhilitjina turta. Jew ntjarranhakimparra, kurunga Relha Lorinya ntjarranha turta. ");
INSERT INTO are_vpl VALUES ("RM2_10","075_2_10","ROM","2","10","10","Kanha relha etnala relha arrpunhaka kangkintja ntelalhama, etnanha Altjirrala tnantjitjina, etnaka rilhera turta ntelalhitjina. Jew ntjarrakakimparra, kurunga Relha Lorinya ntjarraka turta. ");
INSERT INTO are_vpl VALUES ("RM2_11","075_2_11","ROM","2","11","11","Altjirrala kunha relha ingkarrakanha loala kuta tjiperrawutjina. ");
INSERT INTO are_vpl VALUES ("RM2_12","075_2_12","ROM","2","12","12","Relha Lorinya ntjarrala itja Altjirraka turnintja tnyinama, turnintja nhanga Altjirralala Moses-anha ilakala. Etna pula korna ntelalhamanga, Altjirrala etnanha kalantemala imilitjina. Relha Jew ntjarrala pula Altjirraka turnintja tnyinamala. Etna pula Altjirraka turnintjaka itja kangkwerramanga, Altjirrala etnanha imilitjinantema. ");
INSERT INTO are_vpl VALUES ("RM2_13","075_2_13","ROM","2","13","13","Arai, relha etnala Altjirraka turnintja wara wurlanama, etna itja Altjirranga urlarra arratja nama. Relha lenha ntjarranta ekuranga urlarra arratja nama, etnala turnintja ekuranhaka kangkwerramanga. ");
INSERT INTO are_vpl VALUES ("RM2_14","075_2_14","ROM","2","14","14","Relha Lorinya ntjarrala itja Altjirraka turnintja tnyinama, turnintja nhanga erala Moses-anha ilakala. Etna pula arrpunharanga ntelalhama Altjirrala relhanha turnakala ngerra. Lakinha etna ntelalhama, etna turta Altjirraka turnintjaka kaltja namanga ngerra, ");
INSERT INTO are_vpl VALUES ("RM2_15","075_2_15","ROM","2","15","15","Altjirraka turnintja arrpunha turta kala eterrintja etnakanhala intamanga. Etakintja etnakanhalantama etnanha arrpunharanga ilparnitjina, arrpunharanga ilitjina etna arratja ntelalhakala, ");
INSERT INTO are_vpl VALUES ("RM2_16","075_2_16","ROM","2","16","16","Altjirrala relha ingkarrakanha tjiperrawumalanga Krista Jesuarlarlanga, Yia Marra nukanhamalkura. Altjirrala relha ingkarrakanha tjiperrawumalanga, era relhaka eterrintjalka tjiperrawutjina, eterrintja nhanga relhalala lauwukala. ");
INSERT INTO are_vpl VALUES ("RM2_17","075_2_17","ROM","2","17","17","Yinga nhanha relha Jew rrakangkarrurnantama angkama. Rrangkarra angkama rrangkarra relha Jew namanga. Rrangkarrantama tnoatnoa nama rrangkarra Altjirraka turnintja tnyinamanga. Rrangkarra turta tnakalhama Altjirranha tjina rrakangkarra namanga. ");
INSERT INTO are_vpl VALUES ("RM2_18","075_2_18","ROM","2","18","18","Rrangkarra angkama rrangkarra Altjirraka turnintjaka kaltja namanga, kaltja turta namanga arratja ntelalhitjika. ");
INSERT INTO are_vpl VALUES ("RM2_19","075_2_19","ROM","2","19","19","Rrangkarra angkama rrangkarra relha panga ntjarranha irrpalthala rretjingamanga, rrangkarra turta parrtja ngerra namanga relha thapathapala ngerra namala ntjarraka. ");
INSERT INTO are_vpl VALUES ("RM2_20","075_2_20","ROM","2","20","20","Rrangkarra angkama rrangkarra relha irtirta ntjarranha irrpalthala kaltjinthamanga, kurrkunta ntjarranha turta. Rrangkarra turta tnakalhama rrangkarra ingkarrakaka kaltja namanga, rrangkarra Altjirraka Angkatja Imankinya erinha tnyinamanga. ");
INSERT INTO are_vpl VALUES ("RM2_21","075_2_21","ROM","2","21","21","Arai, rrangkarra arrpunha ntjarranha kaltjinthama. Kanha rrangkarrarrpa itjala kaltjerrama. Rrangkarra arrpunha ntjarranha kaltjinthama, “Itja nyilkngala initjika.” Kanha rrangkarra nyilkngala inamala. ");
INSERT INTO are_vpl VALUES ("RM2_22","075_2_22","ROM","2","22","22","Rrangkarra arrpunha ntjarranha ilama, “Itja ntaiyawutjika.” Kanha rrangkarra ntaiyawumala. Rrangkarra orrtja altjirraka antjakunya inthorra ntelalhama. Kanha rrangkarra orrtja altjirraka temple-anga yultha nyilkngala inamala. ");
INSERT INTO are_vpl VALUES ("RM2_23","075_2_23","ROM","2","23","23","Rrangkarra tnakalhama rrangkarra Altjirraka turnintjakarta namanga. Rrangkarra pula Altjirranha arrampowumala rrangkarra turnintja ekuranhaka itja kangkwerramanga. ");
INSERT INTO are_vpl VALUES ("RM2_24","075_2_24","ROM","2","24","24","Nhanga Altjirraka Angkatja Imankinyala ilama, “Jew rrakangkarranga arrkngala, Relha Lorinya ntjarrala Altjirranha arrampowuma.” ");
INSERT INTO are_vpl VALUES ("RM2_25","075_2_25","ROM","2","25","25","Relha Jew ntjarrai, artwilintja kunha tjiparra nama, rrangkarra Altjirraka turnintjaka kangkwerramanga. Rrangkarra pula Altjirraka turnintjaka itja kangkwerramanga, artwilintja palkala wara nama. ");
INSERT INTO are_vpl VALUES ("RM2_26","075_2_26","ROM","2","26","26","Relha Lorinya ntjarranha itja artwilaka. Relha Lorinya etna pula Altjirraka turnintjaka kangkwerramanga, etna Altjirranga urlarra artwerrakala ngerra nama. ");
INSERT INTO are_vpl VALUES ("RM2_27","075_2_27","ROM","2","27","27","Lakinhanga Relha Lorinya ntjarrala relha Jew rrangkarranha ilparnitjina. Iwunhanga? Etna Altjirraka turnintjaka kangkwerramanga, etnanha itja artwilakalangatanya. Kanha rrangkarra Altjirraka turnintjakarta nama. Rrangkarranha artwilakala turta. Rrangkarra pula Altjirraka turnintjaka itjala kangkwerrama. ");
INSERT INTO are_vpl VALUES ("RM2_28","075_2_28","ROM","2","28","28","Ngunhantama relha Jew inthorra nama? Itja relha era, erinhala Jew ngerra arama, erinha turtala artwilakala. ");
INSERT INTO are_vpl VALUES ("RM2_29","075_2_29","ROM","2","29","29","Relha era pula Jew inthorra nama, erinhala Altjirraka Enkala kaltjinthakala Altjirraka arratja kangkwerritjika. Relha nhanha erinha Altjirrala tnantjitjina. ");
INSERT INTO are_vpl VALUES ("RM3_1","075_3_1","ROM","3","1","1","Thunga relha arrpunhala pmarrama. Altjirranga urlarra relha Jew ntjarra tjiparralkurama nama, relha arrpunha ntjarrangatjina? Altjirranga urlarra nhanha tjiparrama nama etna worra etnakanha artwilamanga? ");
INSERT INTO are_vpl VALUES ("RM3_2","075_3_2","ROM","3","2","2","Awa, tjiparranta kuta. Etnanhakimparra kunha Altjirrala angkatja ekuranha ilakala, tnyinitjika. ");
INSERT INTO are_vpl VALUES ("RM3_3","075_3_3","ROM","3","3","3","Nthurrpa, etnakanga arrpunha ntjarra Altjirraka angkatjaka itja kangkwerraka. Nthakinhantama? Etna itja kangkwerrakalanga, Altjirraka lhelintja ipmintjerritjina? ");
INSERT INTO are_vpl VALUES ("RM3_4","075_3_4","ROM","3","4","4","Itja kuta. Relha ingkarraka paka kekarta lhamanga, Altjirraka lhelintja itja kuta ipmintjerritjina. Nhanga Altjirraka Angkatja Imankinyala ilama, “Altjirrai, unta relhalela iwurramalanga, relha ingkarrakala wutjina unta arratja angkamanga, arratja tjiperrawumanga turta.” ");
INSERT INTO are_vpl VALUES ("RM3_5","075_3_5","ROM","3","5","5","Thunga relha Jew nyinta lakinha angkama. Arai, relha Jew nurna korna ntelalhamanga, relha arrpunha ntjarrala arama Altjirranha arratja kuta namanga. Lakinhanga Altjirrala nurnanha kala rrarrathala tutjala impeikanhanta. ");
INSERT INTO are_vpl VALUES ("RM3_6","075_3_6","ROM","3","6","6","Nhanhataka eterrintja paala. Altjirrala paka Jew nurnanha impumanga, nthakinhantama era relha arrpunha ntjarranha arratja tjiperrawutjina? ");
INSERT INTO are_vpl VALUES ("RM3_7","075_3_7","ROM","3","7","7","Thunga relha Jew arrpunha lakinhala angkama. Arai, yinga korna ntelalhamanga, relha arrpunha ntjarrala kathalkura arama Altjirranha makalaria namanga. Iwunhangantama Altjirrala yinganha imilama? ");
INSERT INTO are_vpl VALUES ("RM3_8","075_3_8","ROM","3","8","8","Eterrintja nhanha paka arratja namanga, kala lakinhanta angkai, “Mpa, nurna korna ntelalhiai, relha ntjarrala Altjirranha tnantjitjinanga.” Relha arrpunha ntjarrala yinganha ilparnaka, yinga kula lakinha angkakala. Altjirrala kala relha nhanha etnanha imilitjina. ");
INSERT INTO are_vpl VALUES ("RM3_9","075_3_9","ROM","3","9","9","Nthakinhantama? Relha Jew nurna, nurnala Altjirraka turnintjakarta namanga, nurna paka relha arrpunha ntjarranga marralkurama nama? Itja kuta. Atha nhanga rrangkarranha ilakala ngerra, nurna ingkarraka, relha Jew ntjarra, Relha Lorinya ntjarra turta kornarintja nama. ");
INSERT INTO are_vpl VALUES ("RM3_10","075_3_10","ROM","3","10","10","Nhanga Altjirraka Angkatja Imankinyala ilama, “Itja relha nyinta paka Altjirranga urlarra arratja nama, ");
INSERT INTO are_vpl VALUES ("RM3_11","075_3_11","ROM","3","11","11","Altjirriperra paka arratja etarlarama, Altjirralela ilkwatharra nitjika paka antja nama. ");
INSERT INTO are_vpl VALUES ("RM3_12","075_3_12","ROM","3","12","12","Relha ingkarraka kunha Altjirranga ntjuma lhakala, etna ingkarraka paalakarlerrakala turta. Itja nyinta paka kangkintja ntelalhama. ");
INSERT INTO are_vpl VALUES ("RM3_13","075_3_13","ROM","3","13","13","Antja etnakanha wolknga altjurilakala ngerra nama. Etna orrtjerrama. Etna arrpunha ntjarranha errilknga tuma, nhanga apmaka arrangkulthalala relhanha errilknga tumanga ngerra. ");
INSERT INTO are_vpl VALUES ("RM3_14","075_3_14","ROM","3","14","14","Etna relhanha kornilama, iltama turta. ");
INSERT INTO are_vpl VALUES ("RM3_15","075_3_15","ROM","3","15","15","Etna relhanha errilknga tutjika thakerrama. ");
INSERT INTO are_vpl VALUES ("RM3_16","075_3_16","ROM","3","16","16","Etna relhanha nakapakarlilama. ");
INSERT INTO are_vpl VALUES ("RM3_17","075_3_17","ROM","3","17","17","Etna rilhera nitjika kotna. ");
INSERT INTO are_vpl VALUES ("RM3_18","075_3_18","ROM","3","18","18","Etna Altjirranga trerritjikanha, itja kuta.” ");
INSERT INTO are_vpl VALUES ("RM3_19","075_3_19","ROM","3","19","19","Nurna kala kaltja, relha etnala Altjirraka turnintjakarta namanga, etnakathaka nama Altjirraka turnintjaka kangkwerritjika. Etna pula turnintja ekuranhaka itja kangkwerramanga, etna yarna ilalhama etna arratja namanga. Altjirrala etnanha ingkarraka ilparnamanta kuta. ");
INSERT INTO are_vpl VALUES ("RM3_20","075_3_20","ROM","3","20","20","Arai, relha nyinta yarna Altjirranga urlarra arratjerrama, Altjirraka turnintjaka kangkwerramala kula. Altjirraka turnintjalataka relhaka korna kathilamanta. ");
INSERT INTO are_vpl VALUES ("RM3_21","075_3_21","ROM","3","21","21","Nthakinhantama relha Altjirranga urlarra arratja namara? Arai, Altjirraka Angkatja Imankinyala nurnanha nhanha kala ilaka. Altjirra erarrpa turta nurnanha nhanha lyarta ilama. ");
INSERT INTO are_vpl VALUES ("RM3_22","075_3_22","ROM","3","22","22","Relha ntjarra kunha Altjirranga urlarra arratja nama, etna Jesua Kristanha tnakamanga. Angkatja nhanha relha Jew ntjarraka nama, Relha Lorinya ntjarraka turta. Loala kuta. ");
INSERT INTO are_vpl VALUES ("RM3_23","075_3_23","ROM","3","23","23","Arai, relha ingkarraka kunha Altjirranga urlarra relha kornarintja nama, etna ingkarraka turnintja ekuranhaka itja arratja kangkwerrakalanga. ");
INSERT INTO are_vpl VALUES ("RM3_24","075_3_24","ROM","3","24","24","Altjirrala pula etnanha ilama, etna ekuranga urlarra arratjantama nama, Krista Jesuanha etnakakwia ilukalanga. Lenhakakwianta Altjirranha etnaka ngwanga ntelalhama. ");
INSERT INTO are_vpl VALUES ("RM3_25","075_3_25","ROM","3","25","25","Imanka Altjirrala relha ntjarranha turnaka tnontha errilknga tutjika. Etna turtantama erinha tnonthaka alhwa nthitjika, tjauwerrilya ngerra, korna etnanhakakwia. Lakinha ngerra Altjirrala Krista Jesuanhantama relhaka lanthaka errilknga tutjika, relhaka kornakakwia. Lyartangantama, relhala Krista Jesuanha tnakamanga, Altjirrala korna etnakanha iwuma. Era turta etnanha marrilama Krista Jesuaka alhwala. Krista Jesuanha relha ntjarraka lanthamala, etna erinha tjauwerrilya ngerra errilknga tutjika, Altjirrala relha ingkarrakanha ntelaka, era arratja kuta namanga. Arai, imanka, konyerramala, era relhaka korna makarakarrka. ");
INSERT INTO are_vpl VALUES ("RM3_26","075_3_26","ROM","3","26","26","Lyarta pula, Kristanha relha kornakakwia ilutjika lanthamala, era ntelaka era arratja kuta namanga. Era turtantama relha ntjarranha ilama etna ekuranga urlarra arratja namanga, etna Jesuanha tnakamanga. ");
INSERT INTO are_vpl VALUES ("RM3_27","075_3_27","ROM","3","27","27","Lakinhanga relha yarna wotha Altjirranga urlarra tnakalhama. Iwunhanga? Era yarna warta Altjirranga urlarra arratjerramanga turnintjaka kangkwerramala, Jesuanha tnakamalanta wara pula. ");
INSERT INTO are_vpl VALUES ("RM3_28","075_3_28","ROM","3","28","28","Nurna kunha kaltja relha Altjirranga urlarra arratja nama, era Jesuanha tnakamanganta wara, itja era turnintjaka kangkwerramanga. ");
INSERT INTO are_vpl VALUES ("RM3_29","075_3_29","ROM","3","29","29","Altjirranha kunha relha ingkarrakaka Altjirra nama. Relha Jew ntjarraka, Relha Lorinya ntjarraka turta. ");
INSERT INTO are_vpl VALUES ("RM3_30","075_3_30","ROM","3","30","30","Erantama relha Jew ntjarranha ilama etna ekuranga urlarra arratja namanga etna Jesuanha tnakamanga. Era turta Relha Lorinya ntjarranha ilama etna ekuranga urlarra arratja namanga, etna Jesuanha tnakamanga. ");
INSERT INTO are_vpl VALUES ("RM3_31","075_3_31","ROM","3","31","31","Nurna rrangkarranha lakinha ilamala, nurna paka Altjirraka turnintja ipmintja iwumama? Itja kuta. Nurna turnintja etnanha ekarltilamatitja. ");
INSERT INTO are_vpl VALUES ("RM4_1","075_4_1","ROM","4","1","1","Yinga kaarta nurnakanha Abraham-iperrantama angkama. Iwunhangama Altjirrala erinha ilaka era ekuranga urlarra arratja namanga? ");
INSERT INTO are_vpl VALUES ("RM4_2","075_4_2","ROM","4","2","2","Arai, Altjirrala paka erinha lakinha ilakalanga era turnintjaka arratja kangkwerrakalanga, ekurathaka namara tnakalhitjika. Abraham-anha pula itja Altjirranga urlarra tnakalhaka. ");
INSERT INTO are_vpl VALUES ("RM4_3","075_4_3","ROM","4","3","3","Iwunhanga? Altjirraka Angkatja Imankinyala nurnanha ilama. “Abraham-ala Altjirranha tnakaka. Nhanhakakwia Altjirrala erinha ilaka: Unta nukanga urlarra arratja nama.” ");
INSERT INTO are_vpl VALUES ("RM4_4","075_4_4","ROM","4","4","4","Arai, thunga relha, relha arrpunhaka urrkapuma. Relha erantama erinha money nthama. Money nhanha itja yearriperra nama, wages pula. ");
INSERT INTO are_vpl VALUES ("RM4_5","075_4_5","ROM","4","5","5","Kanha Altjirralela lakinhala nama. Thunga relha itja turnintjaka arratja kangkwerraka, era pula tnakama Altjirrala relha kornarintjanha irrpalthala tangkalhelama. Relha nhanha erinha Altjirrala ilama era ekuranga urlarra arratja namanga, era erinha tnakakalanga. ");
INSERT INTO are_vpl VALUES ("RM4_6","075_4_6","ROM","4","6","6","Lakinha David-anha turta angkamantema. Era angkama relha era arrkana nama, erinhala Altjirrala ilakala era ekuranga urlarra arratja namanga, era itja arratja kangkwerrakalangatanya. ");
INSERT INTO are_vpl VALUES ("RM4_7","075_4_7","ROM","4","7","7","“Relha etna arrkana nama, korna etnakanhala Altjirrala iwukala, paala etnakanha turtala Altjirrala korltakala. ");
INSERT INTO are_vpl VALUES ("RM4_8","075_4_8","ROM","4","8","8","Relha era arrkana nama, erinhala Ingkartala itja ilparnama.” ");
INSERT INTO are_vpl VALUES ("RM4_9","075_4_9","ROM","4","9","9","Nthakinhantama? Relha artwerrakala etnakanta Altjirranha kangkama? Itja inthorra. Relha artwerritjikanha etnaka turta era kangkamantema. Atha nhanga rrangkarranha ilaka, “Abraham-ala Altjirranha tnakaka. Nhanhakakwia Altjirrala erinha ilaka: Unta nukanga urlarra arratja nama.” ");
INSERT INTO are_vpl VALUES ("RM4_10","075_4_10","ROM","4","10","10","Ilangarama Altjirrala Abraham-anha lakinha ilaka? Abraham-anha kala artwerrakalanga? Thunga arrkurla kuta? Arai, Altjirrala erinha arrkurla kuta lakinha ilaka. ");
INSERT INTO are_vpl VALUES ("RM4_11","075_4_11","ROM","4","11","11","Era ingkarnantantama artwerraka, era kala Altjirranga urlarra arratja namanga, era Altjirranha tnakakalanga. Artwilintja ekurantama imparra ngerra wara naka, relha ntjarra kaltja nitjinanga era Altjirranga urlarra arratja namanga. Lakinhanga era kaarta ngerra nama artwilitjikanha ntjarraka, etnanhala Altjirrala ilakala etna ekuranga urlarra arratja namanga etna erinha tnakakalanga. ");
INSERT INTO are_vpl VALUES ("RM4_12","075_4_12","ROM","4","12","12","Era turta kaarta artwilakala ntjarraka namantema, etna paka Altjirranha tnakamanga, Abraham-alala Altjirranha tnakakala ngerra, era itjantema artwerrakalanga. ");
INSERT INTO are_vpl VALUES ("RM4_13","075_4_13","ROM","4","13","13","Arai, Altjirrala Abraham-anha, annga ekuranha turta lhelaka, alha nhanha etnakantama nitjinala. Altjirrala itja Abraham-anha nhanha lhelaka era turnintjaka kangkwerrakalanga. Altjirrala pula Abraham-anha nhanha lhelaka era erinha tnakakalanga, era turtantama ekuranga urlarra arratja namanga. ");
INSERT INTO are_vpl VALUES ("RM4_14","075_4_14","ROM","4","14","14","Arai, Altjirraka lhelintja paka relha etnakanta namanga, etnala turnintjaka kangkwerramanga, kurunga relhala Altjirranha palkala wara tnakama. Altjirraka lhelintja turta ipmintja nama. ");
INSERT INTO are_vpl VALUES ("RM4_15","075_4_15","ROM","4","15","15","Etarlarai, Altjirraka turnintjala kunha relhanha imilama. Turnintja pula itja namanga, relha yarna turnintjanga kekarta lhama. ");
INSERT INTO are_vpl VALUES ("RM4_16","075_4_16","ROM","4","16","16","Lakinhanga Altjirrala Abraham-aka annga ingkarraka kala kapanhanta lhelaka, lhelintja era ipmintjerrakitja. Abraham-aka anngakathaka naka Altjirranha kala tnakitjikanta. Lhelintja nhanha Abraham-aka annga ingkarrakaka naka. Annga lenha ntjarraka etnala Altjirraka turnintja tnyinakala. Annga lenha ntjarraka turta etnala Altjirranha tnakakala Abraham-ala ngerra. Abraham era kunha nurnaka ingkarrakaka kaarta nama. ");
INSERT INTO are_vpl VALUES ("RM4_17","075_4_17","ROM","4","17","17","Altjirraka Angkatja Imankinyala nhanga ilama, “Atha nganha ingkairnaka relha worla ntjarra inthorraka kaarta nitjika.” Altjirranga urlarra Abraham-anha kaarta nurnaka nama, nurna Altjirranha tnakamanga Abraham-ala erinha tnakakala ngerra. Abraham-ala tnakaka Altjirrala relha errilknganha wotha irrpalthala etathilama. Era turta tnakaka Altjirrala kala arrpmarnama era antja namala ngerra. ");
INSERT INTO are_vpl VALUES ("RM4_18","075_4_18","ROM","4","18","18","Abraham Sarah tharra kala kngarripata inthorra naka. Era yarna etarlaraka, “Nthakinhama ilirnaka katjia intamara?” Era pula Altjirranha ekarlta kuta tnakaka. Erantama nthurrpa kaarta relha worla ntjarra inthorraka nama. Nhanga Altjirraka Angkatja Imankinyala ilama, “Ramarama ungkwanganha kunha ntjarra inthorra nitjina, ntheilpura ngerra.” ");
INSERT INTO are_vpl VALUES ("RM4_19","075_4_19","ROM","4","19","19","Era kala ingkwa 100 years ingkwia naka, mpurrka ekura turta kala ilutjikerraka, era pula Altjirranha ekarlta kuta tnakaka. Era araka Sarah-anha turta kala kngarripata inthorra namanga. ");
INSERT INTO are_vpl VALUES ("RM4_20","075_4_20","ROM","4","20","20","Era pula Altjirranha itja kuta ilpoiwuka. Altjirranha tnakamala era ekarlterrakatitja. Era turtantama Altjirranha tnantjaka. ");
INSERT INTO are_vpl VALUES ("RM4_21","075_4_21","ROM","4","21","21","Era kala tnoatnoa inthorra naka. Era kaltja naka Altjirraka lhelintja yarna ipmintjerrama. ");
INSERT INTO are_vpl VALUES ("RM4_22","075_4_22","ROM","4","22","22","Lakinhanga Altjirrala Abraham-anha ilaka, “Unta nukanga urlarra arratja nama.” ");
INSERT INTO are_vpl VALUES ("RM4_23","075_4_23","ROM","4","23","23","Angkatja nhanha “Unta nukanga urlarra arratja nama,” angkatja nhanha itja Abraham-akanta naka. ");
INSERT INTO are_vpl VALUES ("RM4_24","075_4_24","ROM","4","24","24","Nhanha pula nurnakakwia turta intalhelakala. Nurnanha turta Altjirrala ilama, “Unta nukanga urlarra arratja nama,” nurna erinha tnakamanga. Erinha purrama, erala Jesuanha, Ingkarta nurnakanha, relha errilknga ntjarranga kamalhelakala. ");
INSERT INTO are_vpl VALUES ("RM4_25","075_4_25","ROM","4","25","25","Altjirrala kunha Jesuanha relha ntjarraka lanthaka, etna erinha errilknga tutjika, korna nurnakanhakakwia. Era pula erinha wotha etathilaka, nurna ekuranga urlarra arratja nitjinanga. ");
INSERT INTO are_vpl VALUES ("RM5_1","075_5_1","ROM","5","1","1","Nurna Altjirranga urlarra kala relha arratjantama nama, nurna Altjirranha tnakakalanga. Altjirranha turtantama nurnaka rilhera ntelalhama, Ingkarta nurnaka Jesua Kristarlarlanga. ");
INSERT INTO are_vpl VALUES ("RM5_2","075_5_2","ROM","5","2","2","Nurna Jesuanha tnakamanga, Kaarta era turta nurnaka ngwanga ntelalhama. Lakinhanga nurna arrkana kaaralhama anma Altjirralela nitjika, pmara makalaria ekuranhala. ");
INSERT INTO are_vpl VALUES ("RM5_3","075_5_3","ROM","5","3","3","Nhanha turta. Nurna arrkana nama etna paka nurnanha lyarta nakapakarlilamanga. Iwunhanga? Nakapakarlerramala nurna kaltjerrama Altjirrakanta kaaralhitjika. ");
INSERT INTO are_vpl VALUES ("RM5_4","075_5_4","ROM","5","4","4","Altjirranha kangkama nurna ekura kaaralhamanga. Era turtantama nurnanha tnoatnoilama. ");
INSERT INTO are_vpl VALUES ("RM5_5","075_5_5","ROM","5","5","5","Nurna turtantama kaltja nama, nurna itja iltjalaiya erritjina Altjirranha pitjalpumanga. Iwunhanga? Enka Alkngaltara erarrpa nurnanha kaltjinthakalanga Altjirranha nurnaka kngarra inthorra kangkamanga. Enka nhanha erinha kunha Altjirra erarrpa nurnakurna yairnakala. ");
INSERT INTO are_vpl VALUES ("RM5_6","075_5_6","ROM","5","6","6","Arai, nurna thaltjantema namalanga, Kristanha relha kornarintja ntjarraka iluka. Era iluka antala Altjirrala arrkurlantema ingkairnakala inthorrala. ");
INSERT INTO are_vpl VALUES ("RM5_7","075_5_7","ROM","5","7","7","Relha kunha itja ngerra wulhama relha arratjaka paka ilutjika. Thunga relha arrpunha kala wulhamara relha kangkintjakartaka paka ilutjika. ");
INSERT INTO are_vpl VALUES ("RM5_8","075_5_8","ROM","5","8","8","Kristanha pula nurnaka iluka nurna kornarintjantema namalanga. Lakinha Altjirrala nurnanha ntelaka era nurnaka kngarra inthorra kangkamanga. ");
INSERT INTO are_vpl VALUES ("RM5_9","075_5_9","ROM","5","9","9","Kristanha ilukalanga, Altjirrala nurnanha ilama nurna ekuranga urlarra arratja namanga. Lakinha Kristala nurnanha Altjirraka aa kngarranga tangkalhelaka. ");
INSERT INTO are_vpl VALUES ("RM5_10","075_5_10","ROM","5","10","10","Nurna nhanga Altjirraka leltja naka. Altjirrala pula nurnanha tjinilaka, 'Lira ekuranha nurnakakwia ilumalanga. Lyarta nurna kala Altjirraka tjinantama nama. Kristanha turta errilknga ntjarranga kamerrakalanga, era nurnanha ngampakala tangkalhelitjina. ");
INSERT INTO are_vpl VALUES ("RM5_11","075_5_11","ROM","5","11","11","Nhanha turta. Ingkarta nurnakanha, Jesua Kristala, nurnanha Altjirralela tjinilakalanga, nurna kala lyarta arrkana nama. ");
INSERT INTO are_vpl VALUES ("RM5_12","075_5_12","ROM","5","12","12","Arai, relha alha turta marrarrka naka. Relha arrkurlinya erantama korna ntelalhaka, iluka turta. Kurunga relha ingkarninya etna turta korna ntelalhamala, ingkarraka ilumantema. ");
INSERT INTO are_vpl VALUES ("RM5_13","075_5_13","ROM","5","13","13","Nurna kaltja relha imankangatjina korna ntelalhakala, Altjirrala turnintja ekuranha itjantema Moses-anha ilakalanga. Altjirrala pula relha etnanha itja ilparnaka etna korna ntelalhamanga, era etnanha turnintja ekuranha itjantema ilakalanga warta. ");
INSERT INTO are_vpl VALUES ("RM5_14","075_5_14","ROM","5","14","14","Relha etna pula kalantemala iluka. Adam-angatjina, Moses-akurtitja, etna ingkarraka iluka. Etna kunha ingkarraka korna ntelalhaka, itja pula Adam ngerra. Adam era kunha artwa arrpunha era ngerra naka, erala anma pitjitjinala. ");
INSERT INTO are_vpl VALUES ("RM5_15","075_5_15","ROM","5","15","15","Artwa eratharra pula tweta kuta nama. Adam-anha Altjirranga urlarra korna ntelalhaka. Altjirranha pula Kristarlarlanga relhaka ngwangala ntelalhaka. Artwa nyinta, Adam-anha, korna ntelalhamala, era relha ingkarrakanha urrurnaka. Altjirranha pula relha ingkarrakaka ngwangala ntelalhaka. Artwa nyintarlarlanga, Jesua Kristarlarlanga, era relha ingkarrakaka korna iwuka. ");
INSERT INTO are_vpl VALUES ("RM5_16","075_5_16","ROM","5","16","16","Altjirraka yearriperra, Adam-aka korna turta, nhanha tharra tweta nama. Adam-anha, nyintaranga Altjirranga urlarra korna ntelalhamala, era relha ingkarrakanha imilaka. Altjirranha pula relha ingkarrakaka ngwangala ntelalhaka. Etna ntjarraranga korna ntelalhakalangatanya, era korna etnakanha kapanhanta iwuka. ");
INSERT INTO are_vpl VALUES ("RM5_17","075_5_17","ROM","5","17","17","Nthurrpa artwa nyinta korna ntelalhakalanga, relha ingkarraka kala ilwetnakantama. Arrpunha nhanha pula nthurrpantema nama. Artwa nyinta Jesua Kristanga arrkngala, Altjirrala relha nhanha etnanha ilama, “Rrangkarra nukanga urlarra arratja nama.” Relha nhanha etnantama ngampakala etatha nitjina. ");
INSERT INTO are_vpl VALUES ("RM5_18","075_5_18","ROM","5","18","18","Arai, artwa nyinta korna ntelalhamala, era relha ingkarrakanha imilaka. Artwa nyinta arrpunha pula arratja ntelalhamala, era relha ingkarrakaka korna iwuka, etna etatha nitjinanga. ");
INSERT INTO are_vpl VALUES ("RM5_19","075_5_19","ROM","5","19","19","Artwa nyinta itja Altjirraka kangkwerraka. Ekuranga arrkngala relha ingkarraka Altjirranga urlarra relha kornarintja nama. Artwa nyinta arrpunha pula Altjirraka kangkwerraka. Ekuranga arrkngalantama relha ingkarraka Altjirranga urlarra arratja nama. ");
INSERT INTO are_vpl VALUES ("RM5_20","075_5_20","ROM","5","20","20","Iwunhangantama Altjirrala relhanha turnintja ekuranha ilaka? Relha kngarralkura korna ntelalhitjinanga, arrkurlangatjina. Relha pula kornalkura ntelalhamanga, Altjirranha turta ngwangalkura ntelalhakantema. ");
INSERT INTO are_vpl VALUES ("RM5_21","075_5_21","ROM","5","21","21","Nhanga arrkurla relha etna iluka, etna korna ntelalhakalanga. Lyarta pula Altjirrala etnanha ilama, “Rrangkarra nukanga urlarra arratja nama,” Jesua Kristarlarlanga, Ingkarta nurnakarlarlanga. Ekurarlarlanga turta nurna ngampakala etatha nitjina. ");
INSERT INTO are_vpl VALUES ("RM6_1","075_6_1","ROM","6","1","1","Nthakinhantama? Nurna kuta korna ntelalhiai, Altjirranha nurnaka kngarralkura ngwanga ntelalhitjinanga? ");
INSERT INTO are_vpl VALUES ("RM6_2","075_6_2","ROM","6","2","2","Itja inthorra! Nurna kunha kala iluka. Nthakinhantama nurna lherrintja kornaka wotha kangkwerritjina? ");
INSERT INTO are_vpl VALUES ("RM6_3","075_6_3","ROM","6","3","3","Rrangkarra kala kaltja. Nurnanha kaltjirrpulhelamalanga, nurna Jesua Kristalela nyinterraka, ekuralela iluka turta. ");
INSERT INTO are_vpl VALUES ("RM6_4","075_6_4","ROM","6","4","4","Nurna turta Jesua Kristalela wolkngurna irrpuka. Arai, nurnataka ekuralela iluka, Kaarta ekarlta inthorrala nurnanha wotha etathilitjinanga, erala Kristanha wotha etathilakala ngerra. Nurnantama relha lyartinya ngerra ntelalhitjinanga. ");
INSERT INTO are_vpl VALUES ("RM6_5","075_6_5","ROM","6","5","5","Arai, nurna Kristalela nyinterramala ilukalanga, Altjirrala turta nurnanha kamalhelitjina, erala Kristanha kamalhelakala ngerra. ");
INSERT INTO are_vpl VALUES ("RM6_6","075_6_6","ROM","6","6","6","Nurna kala kaltja, mpurrka korna nhanha ekurakartala nurna alkngerrakala, erinha kunha Altjirrala kala Kristalela ntolkaka kanthatukala. Lakinha Altjirrala mpurrka kornakarta nurnakanha yirralhelaka, nurnantama itja wotha lherrintja korna nurnakanhaka kangkwerritjinanga. ");
INSERT INTO are_vpl VALUES ("RM6_7","075_6_7","ROM","6","7","7","Etarlarai, relha erala errilknga intama, era itja wotha lherrintja kornaka kangkwerrama. ");
INSERT INTO are_vpl VALUES ("RM6_8","075_6_8","ROM","6","8","8","Nurna paka Kristalela ilukalanga, nurna kaltja nurna ekuralela etatha nitjina. ");
INSERT INTO are_vpl VALUES ("RM6_9","075_6_9","ROM","6","9","9","Nurna turta kaltja, Altjirrala Kristanha errilknga ntjarranga kamalhelakalanga, Kristanha itja wotha ilutjina. Relhalalka, errintjalalka erinha yarna wotha errilknga tuma. ");
INSERT INTO are_vpl VALUES ("RM6_10","075_6_10","ROM","6","10","10","Era nhanga ilumala, erataka kala nyintaranga kutanta iluka. Lherrintja kornala erinha yarna wotha arrkarnama. Lyarta era kala Altjirrakakwianta etatha nama. ");
INSERT INTO are_vpl VALUES ("RM6_11","075_6_11","ROM","6","11","11","Lakinha rrangkarra turta. Relha arrpunhala rrangkarranha arrkarnamanga korna ntelalhitjika, rrangkarra kala relha errilknga ngerra nitjika. Rrangkarra pula Krista Jesualela nyinterrakalanga, rrangkarra kala Altjirrakakwiantantama etatha nitjika. ");
INSERT INTO are_vpl VALUES ("RM6_12","075_6_12","ROM","6","12","12","Lakinhanga rrangkarra itja lherrintja korna rrakangkarranha impurlarrarnitjika, rrakangkarra tjitjarterritjika. Rrangkarra itja lherrintja korna etnaka kangkwerritjika. ");
INSERT INTO are_vpl VALUES ("RM6_13","075_6_13","ROM","6","13","13","Rrangkarra turta itja mpurrka rrakangkarranha errintjaka lanthitjika, korna ntelalhitjika. Rrangkarra pula rrakangkarrarrpa Altjirraka lanthalhitjika. Era kunha rrangkarranha etathilaka, rrangkarra errilknga namalanga. Rrangkarra turta mpurrka rrakangkarranha Altjirraka lanthitjika, arratja ntelalhitjika. ");
INSERT INTO are_vpl VALUES ("RM6_14","075_6_14","ROM","6","14","14","Arai, lherrintja korna itja tjitjarta rrakangkarra nitjina, Altjirranha rrakangkarra ngwanga ntelalhamanga, Altjirraka turnintjala turta rrangkarranha itja wotha ilparnamanga. ");
INSERT INTO are_vpl VALUES ("RM6_15","075_6_15","ROM","6","15","15","Nthakinhantama? Altjirraka turnintjala nurnanha itja wotha ilparnamanga, Altjirranha turta nurnaka ngwangantama ntelalhamanga, nurna kala korna kuta ntelalhiai? Itja inthorra! ");
INSERT INTO are_vpl VALUES ("RM6_16","075_6_16","ROM","6","16","16","Rrangkarra itjala kaltja? Ekurala rrangkarra kangkwerrama, era kala tjitjarta rrakangkarra nama. Rrangkarra paka lherrintja korna rrakangkarranhaka kangkwerramanga, kurunga lherrintja korna etna tjitjarta rrakangkarra nama. Rrangkarra turta ilutjina. Rrangkarra pula Altjirraka kangkwerramanga, Altjirrala rrangkarranha ilitjina, “Rrangkarra nukanga urlarra arratja nama.” ");
INSERT INTO are_vpl VALUES ("RM6_17","075_6_17","ROM","6","17","17","Atha Altjirranha dangkilama. Imanka rrangkarra lherrintja korna rrakangkarranhaka kangkwerritjata. Lyarta pula rrangkarra angkatja nthurrpa ekurantama kangkwerrama, angkatja nthurrpa nhanga rrangkarranhala kaltjinthakala. ");
INSERT INTO are_vpl VALUES ("RM6_18","075_6_18","ROM","6","18","18","Lakinhanga rrangkarra itja wotha errintjaka urrkapunhapunha nama, lherrintja korna rrakangkarranhaka kangkwerritjika. Rrangkarra pula Altjirraka urrkapunhapunhatitja nama, arratja ntelalhitjika. ");
INSERT INTO are_vpl VALUES ("RM6_19","075_6_19","ROM","6","19","19","Atha rrangkarranha nhanha angkatja rukarala ilama, rrangkarra angkatja nukanha yarna wukitja. Arai, imanka rrangkarra mpurrka rrakangkarranha errintjaka lanthitjata, korna inthorra turtantama ntelalhitjata. Lyarta pula rrangkarra mpurrka rrakangkarranha Altjirrakantama lanthitjika, arratjantama ntelalhitjika, rrangkarra relha alkngaltarantama nitjinanga. ");
INSERT INTO are_vpl VALUES ("RM6_20","075_6_20","ROM","6","20","20","Arai, lherrintja korna etna rrakangkarra tjitjarta namalanga, rrakangkarrathaka itja naka Altjirraka kangkwerritjika. ");
INSERT INTO are_vpl VALUES ("RM6_21","075_6_21","ROM","6","21","21","Kwartiwuntja iwunhantama rrangkarra inaka korna ntelalhamala? Ilutjikanta kunha. Nhanhiperra rrangkarra lyarta porerramantama. ");
INSERT INTO are_vpl VALUES ("RM6_22","075_6_22","ROM","6","22","22","Arai, lyarta pula lherrintja korna etna itja wotha tjitjarta rrakangkarra nama. Altjirrala rrangkarranha etnakanga althakalthilaka. Altjirranhantama tjitjarta rrakangkarra nama, rrangkarra turta urrkapunhapunha ekuranha. Nthakinhantama Altjirrala rrangkarranha kwartiwutjina? Era rrangkarranha alkngaltarilitjina, ngampakala etatha tnyinitjina turta. ");
INSERT INTO are_vpl VALUES ("RM6_23","075_6_23","ROM","6","23","23","Arai, relha erala lherrintja korna ekuranhaka kangkwerrama, era kala ilutjina. Nhanha kwartiwuntja ekuranha nama. Altjirraka yearriperra pula nama relha erinha ngampakala etatha tnyinitjika, erala Ingkarta nurnaka Jesua Kristalela nyinterrakala namanga. ");
INSERT INTO are_vpl VALUES ("RM7_1","075_7_1","ROM","7","1","1","Tjina ntjarrai, rrangkarra kala kaltja relha kunha turnintjakarta nama era ilutjinalpula. ");
INSERT INTO are_vpl VALUES ("RM7_2","075_7_2","ROM","7","2","2","Lakinhanga rrangkarra kala kaltja arrkutja paka noakarta namanga, ekurathaka nama artwa noa ekuranhalela kuterritjika, artwa era ilutjinalpula. Artwa noa ekura pula ilumanga, era kala noartaka turnintjanga althakalthantama nama. ");
INSERT INTO are_vpl VALUES ("RM7_3","075_7_3","ROM","7","3","3","Lakinhanga arrkutja paka artwa arrpunhalela nitjika lhamanga, artwa noa ekura etathantema namalanga, arrkutja era korna mpaarama. Artwa noa ekura pula ilukalanga, era kala althakalthantama nama. Erantama artwa arrpunhalela nitjika lhamanga, era itjala korna mpaarama. ");
INSERT INTO are_vpl VALUES ("RM7_4","075_7_4","ROM","7","4","4","Tjina ntjarrai, lakinhanga rrangkarra nhanga Kristalela ilukalanga, rrangkarra Altjirraka turnintjanga urlarra kala errilknga nama. Nhanha lakinherraka rrangkarra arrpunhakantama nitjinanga, nhanhatitja Kristaka, erinhala Altjirrala errilknga ntjarranga kamalhelakala. Nurna turtantama Altjirranga urlarra arratja ntelalhitjinanga. ");
INSERT INTO are_vpl VALUES ("RM7_5","075_7_5","ROM","7","5","5","Arai, arrkurla nhanga nurna itjantema Kristalela ilukalanga, Altjirraka turnintjala nurnanha pauwuka kngarralkura kornaka lherritjika. Altjirralantama nurnanha imilaka. ");
INSERT INTO are_vpl VALUES ("RM7_6","075_7_6","ROM","7","6","6","Lyarta pula Altjirrala nurnanha itja wotha imilama. Iwunhanga? Nurna nhanga Kristalela ilukalanga, Altjirraka turnintjala turtantama nurnanha yarna wotha ilparnamanga. Lakinhanga nurna lyarta Altjirraka kangkwerrama, Altjirraka Enkala nurnanha lyartinyilakalanga, itja imanka ngerra Altjirraka turnintjala nurnanha turnamalanga. ");
INSERT INTO are_vpl VALUES ("RM7_7","075_7_7","ROM","7","7","7","Nthakinhantama? Altjirraka turnintja etna kornama? Itja inthorra! Iwunhantama korna nama? Nhanhaka yinga kaltjerraka turnintja etnakanga. Turnintja arrpunhala paka yinganha itja parrakalanga, “Unta itja lherritjika,” yinga kotna kuta namara nhanha korna namanga lherritjika. ");
INSERT INTO are_vpl VALUES ("RM7_8","075_7_8","ROM","7","8","8","Yinga relha kornarintja nama. Lakinhanga turnintja etna yinganha parramalanga, yinga kngarralkura lherraka. Turnintja etna paka itja nakalanga, yinga itja kornaka lherramara. ");
INSERT INTO are_vpl VALUES ("RM7_9","075_7_9","ROM","7","9","9","Arrkurla, turnintjaka kotna, yinga marrarrka naka. Kurunga atha turnintja etnanha wumalanga, atha lhangkaraka yinga relha korna namanga. ");
INSERT INTO are_vpl VALUES ("RM7_10","075_7_10","ROM","7","10","10","Yinga turtantama iluka. Atha lhangkaraka turnintja nhanga Altjirralala relhanha ilakala, relhanha etathilitjika, etna inthorrataka yinganha imilaka. ");
INSERT INTO are_vpl VALUES ("RM7_11","075_7_11","ROM","7","11","11","Yinga relha kornarintja namanga warta, yinga Altjirraka irrpaltherraka, atha turnintja ekuranha wumalanga. Erantama yinganha imilaka. ");
INSERT INTO are_vpl VALUES ("RM7_12","075_7_12","ROM","7","12","12","Turnintja etna pula alkngaltara kutala nama. Turnintja nyintaminyinta turta alkngaltara, arratja, marra nama. ");
INSERT INTO are_vpl VALUES ("RM7_13","075_7_13","ROM","7","13","13","Nthakinhantama? Turnintja marralama yinganha imilaka? Itja inthorra! Turnintja etna wara kathilaka yinga relha kornarintja namanga. Turnintja etna turta ntelama yinga relha kornarintja kuta namanga. ");
INSERT INTO are_vpl VALUES ("RM7_14","075_7_14","ROM","7","14","14","Nurna kaltja turnintja etna Altjirrakanha namanga, marra. Yinga pula relha kornarintjala. Lherrintja korna nukanha turta nuka tjitjarterrama. ");
INSERT INTO are_vpl VALUES ("RM7_15","075_7_15","ROM","7","15","15","Arai, yingataka yarna eterritjikerrama. Yinga arratja ntelalhitjika antja nama. Yinga pula itja arratja ntelalhama. Yinga itja antja nama korna ntelalhitjika. Yinga pula korna ntelalhamarrpala. ");
INSERT INTO are_vpl VALUES ("RM7_16","075_7_16","ROM","7","16","16","Arai, yinga pula korna ntelalhamanga, yinga itja korna ntelalhitjika antja namangatanya, kurunga atha turta lhangkarama turnintja etna marra namanga. ");
INSERT INTO are_vpl VALUES ("RM7_17","075_7_17","ROM","7","17","17","Lakinhanga, itja yinga inthorra korna ntelalhama. Lherrintja korna etnala nukanga kwanala nama, etnataka yinganha korna ntelalhitjika pauwuma. ");
INSERT INTO are_vpl VALUES ("RM7_18","075_7_18","ROM","7","18","18","Yinga kala nhanhakanta kaltja. Mpurrka nukanha itja ekarlta nama marra ntelalhitjika. Yinga kala marra ntelalhitjika antja nama. Yinga pula yarna marra ntelalhama. ");
INSERT INTO are_vpl VALUES ("RM7_19","075_7_19","ROM","7","19","19","Yinga itja antja nama lherrintja kornaka kangkwerritjika. Yinga antja nama marra ntelalhitjika. Yinga pula lherrintja korna etnakarrpantemala kangkwerralanama. ");
INSERT INTO are_vpl VALUES ("RM7_20","075_7_20","ROM","7","20","20","Arai, yinga paka kuta korna ntelalhamanga, yinga itja korna ntelalhitjika antja namangatanya, kurunga itja yinga inthorra korna ntelalhama. Lherrintja korna etnala nukanga kwanala nama, etna warataka yinganha pauwuma. ");
INSERT INTO are_vpl VALUES ("RM7_21","075_7_21","ROM","7","21","21","Arai, yinga nthurrpa marra ntelalhitjika antja nama. Lherrintja korna etna pula nuka kuta irrpaltherrama. ");
INSERT INTO are_vpl VALUES ("RM7_22","075_7_22","ROM","7","22","22","Yinga inthorra, nhanga eterrintja nukanhala, Altjirraka turnintjaka kangkama. ");
INSERT INTO are_vpl VALUES ("RM7_23","075_7_23","ROM","7","23","23","Mpurrka nukanhala pula lherrintja korna etna namarrpantemala. Etna nukalela turrama, nuka tjitjarterrama turta. ");
INSERT INTO are_vpl VALUES ("RM7_24","075_7_24","ROM","7","24","24","Yingantama nthakinherritjina? Altjirrala yinganha errilknga tutjina, yinga kornaka kuta lherramanga. Ngunhalantama yinganha mpurrka nhanhanga tangkalhelitjina? ");
INSERT INTO are_vpl VALUES ("RM7_25","075_7_25","ROM","7","25","25","Atha Altjirranha dangkilama, era yinganha kala tangkalhelakalanga, Ingkarta nurnaka Jesua Kristarlarlanga. Arai, lakinhantama lyarta nukalela nama. Yinga, eterrintja nukanhalanta, Altjirraka kangkwerrama. Mpurrka nukanhala pula, yinga lherrintja korna nukanhakala kuta kangkwerrama. ");
INSERT INTO are_vpl VALUES ("RM8_1","075_8_1","ROM","8","1","1","Lakinhanga, Altjirrala nurnanha itja wotha imilama, nurnala Krista Jesualela nyinterrakala namanga. ");
INSERT INTO are_vpl VALUES ("RM8_2","075_8_2","ROM","8","2","2","Iwunhanga? Enka erala nurnanha etathilama Krista Jesuarlarlanga, era nurnanha tangkalhelakalanga Altjirraka turnintjala nurnanha ilparnamanga, nurnanha imilamanga turta. ");
INSERT INTO are_vpl VALUES ("RM8_3","075_8_3","ROM","8","3","3","Arai, Altjirraka turnintjala relha kornarintja nurnanha yarna tangkalhelaka, nurna Altjirraka yarna arratja kangkwerramanga. Altjirralantama nurnanha tangkalhelaka, 'Lira ekuranha nurnakurna yairnamala. Era kala katjia intaka nurna ngerra. Era kala artwa kngarrantama namalanga, Altjirrala erinha rrarrathala tuka, relha arrpunha ntjarranha impurlarrarnamala erinha errilknga tutjika. Lakinha era relhaka kornakakwia iluka. Relhaka kornala turtantama relhanha yarna wotha imilama. ");
INSERT INTO are_vpl VALUES ("RM8_4","075_8_4","ROM","8","4","4","Kurunga relha nurnala Enka Alkngaltaraka kangkwerrama, itja lherrintja korna nurnakanhaka, nurnanha Altjirrala arama relha nhanga turnintja ekuranhaka arratja inthorra kangkwerrakala ngerra. ");
INSERT INTO are_vpl VALUES ("RM8_5","075_8_5","ROM","8","5","5","Arai, relha etnala lherrintja korna etnakanhakanta kangkwerrama, etna kala kornakanta thakerrama. Kanha relha etnala Enka Alkngaltaraka kangkwerrama, etna Enka Alkngaltarakala thakerrama. ");
INSERT INTO are_vpl VALUES ("RM8_6","075_8_6","ROM","8","6","6","Relha erala kornakanta thakerrama, era kala imilakala nama. Kanha relha erala Enka Alkngaltaraka thakerrama, era kala ngampakalala etatha nitjina. Era rilhera turta nitjina. ");
INSERT INTO are_vpl VALUES ("RM8_7","075_8_7","ROM","8","7","7","Arai, relha erala lherrintja korna ekuranhakanta kangkwerrama, erataka Altjirraka leltja nama. Era itja Altjirraka turnintjaka kangkwerrama. Era turta yarna turnintja etnaka kangkwerrama. ");
INSERT INTO are_vpl VALUES ("RM8_8","075_8_8","ROM","8","8","8","Relha nhanha etna Altjirranha yarna inthorra tjinilama. ");
INSERT INTO are_vpl VALUES ("RM8_9","075_8_9","ROM","8","9","9","Lherrintja korna rrakangkarranha pula itjala tjitjarta rrakangkarranha nama. Enka Alkngaltara eratitja tjitjarta rrakangkarra nama, era warta rrakangkarranga kwanala namanga. Kanha relha erala Kristaka Enka itja ekuranga kwanala tnyinama, era itja kuta Kristakanha nama. ");
INSERT INTO are_vpl VALUES ("RM8_10","075_8_10","ROM","8","10","10","Kristanha pula rrakangkarranga kwanala namanga, Enka Alkngaltarala rrangkarranha etatha kuta tnyinitjina, Altjirrala ilakalanga, “Rrangkarra nukanga urlarra arratja nama.” Mpurrka rrakangkarranha pula ilutjinala, rrangkarra relha kornarintja namanga warta. ");
INSERT INTO are_vpl VALUES ("RM8_11","075_8_11","ROM","8","11","11","Rrangkarra kala kaltja Altjirrala Jesuanha errilknga ntjarranga kamalhelakala. Altjirraka Enka, erala rrakangkarranga kwanala nama, era kala mpurrka arnarinya rrakangkarranha anma etathilitjina, Enka Alkngaltara ekurarlarlanga, erala rrakangkarranga kwanala namanga. ");
INSERT INTO are_vpl VALUES ("RM8_12","075_8_12","ROM","8","12","12","Lakinhanga tjina ntjarrai, nurnakathaka itja nama mpurrka nurnakanhaka lherrintja kornaka kangkwerritjika. ");
INSERT INTO are_vpl VALUES ("RM8_13","075_8_13","ROM","8","13","13","Arai, rrangkarra paka lherrintja korna rrakangkarranhakanta kangkwerramanga, rrangkarra kala ngampakala ilutjina. Rrangkarra pula lherrintja korna rrakangkarranha pmakwinamanga, Enka Alkngaltara era rrakangkarra tangitjala namanga, rrangkarra kala ngampakalala etatha nitjina. ");
INSERT INTO are_vpl VALUES ("RM8_14","075_8_14","ROM","8","14","14","Arai, relha etnanhala Altjirraka Enkala rretjingamanga, etna kunha Altjirraka 'lira nama. ");
INSERT INTO are_vpl VALUES ("RM8_15","075_8_15","ROM","8","15","15","Altjirrala kunha itja enka korna rrakangkarrurna yairnaka, rrangkarra tiraltha kuta nitjinanga. Era pula rrakangkarrurna enka marra yairnaka, Enka ekuranha inthorra, rrangkarra kaltja nitjinanga rrangkarra Altjirraka 'lira namanga, mangkalhelintja ekuranha. Lakinhanga nurna Altjirranha kala “Abba,” nhanhatitja “Kaarta” anparnama. ");
INSERT INTO are_vpl VALUES ("RM8_16","075_8_16","ROM","8","16","16","Altjirraka Enka erarrpataka enka nurnakanha ilama nurna Altjirraka 'lira namanga. ");
INSERT INTO are_vpl VALUES ("RM8_17","075_8_17","ROM","8","17","17","Arai, nurna Altjirraka 'lirantama namanga, nurna kala 'lirala ngerra anma Altjirrakanha initjina, nhanga Kristalala kala Altjirrakanha inakala ngerra. Nurna kunha lyarta Kristanga arrkngala nyingalauwuma. Anma pula nurna Kristalela nitjina pmara makalaria ekuranhala. ");
INSERT INTO are_vpl VALUES ("RM8_18","075_8_18","ROM","8","18","18","Altjirra erarrpa antja nama nurna anma makalaria inthorra nitjika. Relha ingkarrakala turta nhanha katha aritjina. Lakinhanga atha etarlarama nhanha palkala wara nama, nhanha nurnala lyarta nyingalauwuma. ");
INSERT INTO are_vpl VALUES ("RM8_19","075_8_19","ROM","8","19","19","Arai, alha, irna, tnonthalka nhanga Altjirralala arrpmarnakala, etnataka ingkarraka thakerrama aritjika Altjirrala katha ntelamanga nurna nthurrpa 'lira ekuranha namanga. ");
INSERT INTO are_vpl VALUES ("RM8_20","075_8_20","ROM","8","20","20","Arai, imanka Altjirrala alha nhanha kornilaka, relhaka kornanga arrkngala. Era pula alha nhanha itja kutantaka kornilaka. ");
INSERT INTO are_vpl VALUES ("RM8_21","075_8_21","ROM","8","21","21","Alha erinha turta Altjirrala wotha marrilitjina, era anma katha ntelamanga nurna nthurrpa 'lira ekuranha namanga. Alha era turtantama makalaria nitjina, Altjirraka 'lira nurnala makalaria namanga ngerra. ");
INSERT INTO are_vpl VALUES ("RM8_22","075_8_22","ROM","8","22","22","Nurna kala kaltja alha, irna, tnonthalka Altjirralala arrpmarnakala, etna ingkarraka lyartalpula mpangkama, arrkutjala ilkaartakarta mpangkamanga ngerra, katjia ekura intitjikerramanga. ");
INSERT INTO are_vpl VALUES ("RM8_23","075_8_23","ROM","8","23","23","Itja etnanta pula mpangkama. Nurna turta mpangkamantema, nurnala Altjirraka Enka kala tnyinama. Nurna mpangkama nurna kaaralhamalanga Altjirrala katha ntelitjika nurna nthurrpa 'lira ekuranha namanga, nurnanha mpurrka alkirarinyantama nthamala. ");
INSERT INTO are_vpl VALUES ("RM8_24","075_8_24","ROM","8","24","24","Arai, Altjirrala nurnanha kala tangkalhelaka. Nurna pula kaaralhamantema era nhanha katha ntelitjika. Nhanha paka kala katha namanga, nurna itja wotha kaaralhamara. Nurna kunha itja lenhaka alkurnama, nurnala kala alkngala arama. ");
INSERT INTO are_vpl VALUES ("RM8_25","075_8_25","ROM","8","25","25","Nurna pula lenhaka alkurnamanga, nurnala itja alkngala arama, nurna kala kunpa tnoatnoala kaaralhama. ");
INSERT INTO are_vpl VALUES ("RM8_26","075_8_26","ROM","8","26","26","Enka era nurnaka tangitjala nama, nurna thaltja namanga. Iwunhaka paka nurna Altjirrurna ingkitjika? Nhanhaka nurna itja kaltja. Enka era pula nurnakakwia Altjirrurna ingkama, kngarra mpangkamala, angkatja ekuranha inthorrala. Angkatja ekuranha relhala itja wuma. ");
INSERT INTO are_vpl VALUES ("RM8_27","075_8_27","ROM","8","27","27","Altjirra, erala relhaka eterrintja lhangkarama, era pula Enkaka mpangkintja wumala. Enka erataka relha alkngaltara ntjarrakakwia Altjirrurna ingkama, Altjirranhala antja namanga ngerra. ");
INSERT INTO are_vpl VALUES ("RM8_28","075_8_28","ROM","8","28","28","Nurna kala kaltja, relha etnala Altjirraka kangkama, etnanha arrpunhala yarna kornilama. Ngunhantama relha etna, etnakala Altjirranha kangkama? Etna nama relha lenha ntjarra, etnanhala Altjirrala ntangkakala ekuriltja nitjika. Relha nhanha etna imampurlerramanga, arrpunhala paka etnanha tumanga, kornilamanga paka, Altjirrala etnanha kaltjinthama erinha kala ekarltalkura tnakitjikanta. ");
INSERT INTO are_vpl VALUES ("RM8_29","075_8_29","ROM","8","29","29","Arai, Altjirranha kunha arrkurlantema relha etnaka kaltja naka, etnala 'Lira ekuranha tnakitjinala. Erantama etnanha imankantema urraraka 'Lira ekura ngerrerritjika, 'lira ekura kalya kngarra etnaka nitjinanga. ");
INSERT INTO are_vpl VALUES ("RM8_30","075_8_30","ROM","8","30","30","Relha etnanhala Altjirrala arrkurlantema urrarakala ekuriltja nitjika, etnanha era ntangkaka turta ekururna pitjitjika. Relha etnanhala era ntangkakala, etnanha era ilaka, “Rrangkarra nukanga urlarra arratja nama.” Relha etnanhala era ilakala, “Rrangkarra nukanga urlarra arratja nama,” etnanha era alkngaltarilaka turta. ");
INSERT INTO are_vpl VALUES ("RM8_31","075_8_31","ROM","8","31","31","Altjirranha nurnaka lakinha ntelalhakalanga, iwunhantama atha rrangkarranha ilamara? Atha rrangkarranha nhanha ilama. Altjirra era tjina inthorra nurnaka namanga, relhala nurnanha yarna kornilama. ");
INSERT INTO are_vpl VALUES ("RM8_32","075_8_32","ROM","8","32","32","Altjirrala 'Lira ekuranha itja yinilaka. Era pula erinha relha ntjarraka lanthaka, etna erinha korna nurnakanhakakwia errilknga tutjika. Altjirra erala lakinha ntelalhakala, era kala nurnaka kuta tangitjala nitjina turta. ");
INSERT INTO are_vpl VALUES ("RM8_33","075_8_33","ROM","8","33","33","Altjirra erarrpa nurnanha urrarakalanga relha ekuriltja inthorra nitjika, relha arrpunhala nurnanha yarna wotha ilparnama. Altjirra erarrpa kunha ilama, “Rrangkarra nukanga urlarra arratja nama.” ");
INSERT INTO are_vpl VALUES ("RM8_34","075_8_34","ROM","8","34","34","Lakinhanga relhala nurnanha yarna wotha imilama. Krista Jesua era kala korna nurnakanhakakwia iluka. Era errilknga naka, Altjirrala pula erinha wotha etathilaka. Era lyarta Altjirraka akwalantama nama, nurnakakwia turta Altjirrurna kutatha ingkama. ");
INSERT INTO are_vpl VALUES ("RM8_35","075_8_35","ROM","8","35","35","Krista era nurnaka kangkamanga, relha arrpunhala nurnanha yarna ekuranga ilkngakama. Thunga etna nurnanha kornilama. Thunga etna nurnanha arrampowuma. Thunga etna nurnanha rrukunthakunthilama. Thunga etna marna nurnakanha rakama, yultha nurnakanha paka. Thunga etna nurnanha errilknga tuma. Etna pula nurnanha itja kuta Kristanga ilkngakitjina. ");
INSERT INTO are_vpl VALUES ("RM8_36","075_8_36","ROM","8","36","36","Lakinha Altjirraka Angkatja Imankinyala nurnanha ilama, “Nurna Altjirraka tjina namanga, relha korna ntjarra kutatha antja nama nurnanha errilknga tutjika. Etna etarlarama nurna kula sheep ngerra namanga. Sheep nhanga relhalala karaka tuma.” ");
INSERT INTO are_vpl VALUES ("RM8_37","075_8_37","ROM","8","37","37","Krista era pula nurnaka kangkamanga, arrpunhala nurnanha yarna pmakwinitjina. ");
INSERT INTO are_vpl VALUES ("RM8_38","075_8_38","ROM","8","38","38","Yinga nhanhaka kaltja inthorra nama. Nurna paka kuta etatha namanga, nurna paka ilumanga turta, Altjirrala nurnanha tnyinama kuta. Thunga angel ntjarrala nurnanha Altjirranga ilkngakitjika antja nama. Thunga relha korna ntjarrala paka. Thunga errintja ntjarrala paka. Yinga kaltja etna nurnanha yarna kuta Altjirranga ilkngakitjina. ");
INSERT INTO are_vpl VALUES ("RM8_39","075_8_39","ROM","8","39","39","Thunga errintja arrpunha ntjarra kartninyala nama. Thunga errintja arrpunha ntjarra arna kwanala nama. Thunga errintja arrpunha ntjarra nurnaka lyarta irrpaltherrama. Thunga errintja arrpunha ntjarra nurnaka anma irrpaltherritjina. Yinga pula kaltja etna nurnanha yarna kuta Altjirranga ilkngakitjina. Krista Jesua Ingkarta nurnaka, nurnaka ilukalanga, Altjirranha nurnaka kangkintja kuta ntelalhitjina. ");
INSERT INTO are_vpl VALUES ("RM9_1","075_9_1","ROM","9","1","1","Yinga nhanha Kristanga urlarra arratja inthorra angkama. Yinga itja orrtjerrama. Enka Alkngaltara era turta kaltja yinga arratja angkamanga. ");
INSERT INTO are_vpl VALUES ("RM9_2","075_9_2","ROM","9","2","2","Arai, yingataka kngarra inthorra ltarrperrama, kuta inthorra turta nthorrkngerrama. ");
INSERT INTO are_vpl VALUES ("RM9_3","075_9_3","ROM","9","3","3","Altjirrala yinganhanta kala imileikanha, Kristanga turta ilkngakeikanha, tjia nukanha ntjarrakakwia, Abraham-aka ramaramakakwia, ");
INSERT INTO are_vpl VALUES ("RM9_4","075_9_4","ROM","9","4","4","nhanga relha Israel-arinya ntjarrakakwia. Etnanharrka kunha Altjirrala urrarakala 'lira ekuranha nitjika. Etnanha era mangkalhelakala. Etnaka era ntelalhakala era makalaria inthorra namanga. Era, etna turta, nhanga lheloalhelarrakala. Etnanha era turnintja ekuranha ilakala. Etnanha era kaltjinthakala ekura arratja urrkurrkintja nitjika. Etnanha era kngarra lhelakala. ");
INSERT INTO are_vpl VALUES ("RM9_5","075_9_5","ROM","9","5","5","Nhanha turta. Abraham, Isaac, Jacob ntjarralka kunha kaarta kngarra etnaka nakala. Etnakanga turtantama artwa Krista era ingkarna rratakala. Krista nhanha era relhalka ingkarrakaka Altjirra Kngarra nama. Erinha relhala ngampakala tnantjitjika. Amen. ");
INSERT INTO are_vpl VALUES ("RM9_6","075_9_6","ROM","9","6","6","Arai, Altjirraka lhelintja itja ipmintjerraka. Relha ntjarra ilalhama etna kula relha Israel-arinya namanga. Etna pula itja ingkarraka relha Israel-arinya inthorra nama. ");
INSERT INTO are_vpl VALUES ("RM9_7","075_9_7","ROM","9","7","7","Arrpunha ntjarra ilalhama etna kula Abraham-aka katjia namanga. Etna pula itja ingkarraka Abraham-aka katjia inthorra nama. Altjirrala nhanga ilaka, “Isaac-anganta ramarama ungkwanganha inthorra rratitjina.” ");
INSERT INTO are_vpl VALUES ("RM9_8","075_9_8","ROM","9","8","8","Nhanhatitja, itja katjia etna Altjirraka katjia inthorra nama, etnala alkngerrakala relha antja nakalanga. Katjia lenha ntjarranta pula, etnala alkngerrakala Altjirrala kaarta mia etnakanha lhelakalanga. ");
INSERT INTO are_vpl VALUES ("RM9_9","075_9_9","ROM","9","9","9","Altjirrala nhanga Abraham-anha lhelaka, “Antala arratjala yinga pitjalputjina. Sarah-aka worra katjia kala intitjinantama.” ");
INSERT INTO are_vpl VALUES ("RM9_10","075_9_10","ROM","9","10","10","Nhanha turta etarlarai. Rebekah-aka tjoanhanga kunha kaarta nyintakanha naka, aiwa nurnakanha Isaac-akanha. ");
INSERT INTO are_vpl VALUES ("RM9_11","075_9_11","ROM","9","11","12","Tjoanhanga eratharra pula itjantema alkngerrakalanga, tjoanhanga eratharra turta itjantema korna ntelalhakalanga paka, Altjirrala Rebekah-anha ilaka, “Kalya kunha tjia ekuranhaka kangkwerritjina.” Lakinha angkamala Altjirrala Rebekah-anha ntelaka era Jacob-anha urrarakala, erarrpa Jacob-aka antja nakalanga. Jacob-anha itja kalya ekuranhanga marralkura naka, kalya ekuranha turta itja ekuranga kornalkura naka. ");
INSERT INTO are_vpl VALUES ("RM9_13","075_9_13","ROM","9","13","13","Nhanga Altjirraka Angkatja Imankinyala ilama, “Jacob-aka yinga kangkaka. Esau-aka pula yinga antjakunyala naka.” ");
INSERT INTO are_vpl VALUES ("RM9_14","075_9_14","ROM","9","14","14","Nthakinhantama? Altjirranha itja arratja ntelalhama? Itja inthorra! ");
INSERT INTO are_vpl VALUES ("RM9_15","075_9_15","ROM","9","15","15","Era nhanga Moses-anha ilaka, “Yinga relha ekura montjamontja ntelalhitjina, ekurala yinga montjamontja ntelalhama. Yinga relha ekura konyerritjina, ekurala yinga konyerrama.” ");
INSERT INTO are_vpl VALUES ("RM9_16","075_9_16","ROM","9","16","16","Lakinhanga, Altjirranha relhaka montjamontja ntelalhama, erarrpa antja namanga. Era itja montjamontja ntelalhama relha era antja namanga, relha era paka marra ntelalhamanga. Kala erarrpa antja namanga wara. ");
INSERT INTO are_vpl VALUES ("RM9_17","075_9_17","ROM","9","17","17","Altjirraka Angkatja Imankinyala nurnanha ilama, Altjirrala Pharaoh-anha ilakala, “Nhanhakakwia atha nganha ingkairnaka king nitjika, atha relha ingkarrakanha ntelitjinanga yinga ekarlta inthorra namanga, nganha tumala. Kurunga pmararrpaninhala relha ingkarraka rretnya nukanhaka kaltja nitjina.” ");
INSERT INTO are_vpl VALUES ("RM9_18","075_9_18","ROM","9","18","18","Lakinhanga, Altjirranha relha ekura montjamontja ntelalhama, ekurala era montjamontja ntelalhitjika antja nama. Kanha relha erinhala era arrthatilitjika antja nama, erinha era kala arrthatilama. ");
INSERT INTO are_vpl VALUES ("RM9_19","075_9_19","ROM","9","19","19","Lakinhanga thunga arrpunhala yinganha pmarritjina, “Iwunhangantama Altjirrala relhanha ilparnama? Relha kunha yarna Altjirranga ekarlterrama.” ");
INSERT INTO are_vpl VALUES ("RM9_20","075_9_20","ROM","9","20","20","Relhai, ungkwangathakalka itjama nama Altjirranha angkatja nthitjalputjika. Arai, thunga relhala irna arna urrknganga mpaarama. Irna era yarna relha erinha ilama, “Iwunhangala unta yinganha lakinha mpaaraka?” ");
INSERT INTO are_vpl VALUES ("RM9_21","075_9_21","ROM","9","21","21","Relha erala urrkngala mpaarama, ekurathaka kunha kala nama arna urrknga nyintanga irna intorta paka mpaaritjika, irna alkumpa turta. ");
INSERT INTO are_vpl VALUES ("RM9_22","075_9_22","ROM","9","22","22","Lakinha ngerra Altjirranha turta. Era relha arrpunha ntjarranha mpaaraka, etnaka aalerritjika, etnanha yirralhelitjika turta. Era pula etnanha kuta inthorra makaraka. Iwunhanga? Era antja nakalanga relha arrpunha ntjarranha ntelitjika era aa kngarra namanga, ekarlta inthorra turta. ");
INSERT INTO are_vpl VALUES ("RM9_23","075_9_23","ROM","9","23","23","Era turta antja nakalanga montjamontja inthorra ntelalhitjika. Ngunhaka? Relha etnaka, etnanhala era arrkurlantema mpaarakala, etnaka montjamontja ntelalhitjika. ");
INSERT INTO are_vpl VALUES ("RM9_24","075_9_24","ROM","9","24","24","Nurna turta relha worla nhanhala namantema. Nurnakanga arrpunha ntjarra relha Jew nama, arrpunha ntjarra Relha Lorinya. ");
INSERT INTO are_vpl VALUES ("RM9_25","075_9_25","ROM","9","25","25","Lakinha inthorra kunha Altjirranha angkama, Hosea-aka Pepala, “Relha etna, etnala itja relha nukanha nakala, etnantama relha nukanha nitjina. Relha etna, etnakala yinga itja kangkakala, etnakantama yinga kangkitjina. ");
INSERT INTO are_vpl VALUES ("RM9_26","075_9_26","ROM","9","26","26","Pmara ekura inthorrala atha etnanha ilakala, rrangkarra itja wotha relha nukanha nama, pmara ekura inthorralantema atha etnanha ilitjina, rrangkarra kunha Altjirra etatha ekura 'lira nama.” ");
INSERT INTO are_vpl VALUES ("RM9_27","075_9_27","ROM","9","27","27","Kanha Isaiah-anha relha Israel-arinya ntjarriperra lakinhala angkama, “Israel-aka ramarama arna urlpaiya ngerra ntjarra kngarra nama. Atha pula etnakanga urrputja wara tangkalhelitjina. ");
INSERT INTO are_vpl VALUES ("RM9_28","075_9_28","ROM","9","28","28","Atha Ingkartala warta relha ingkarrakanha inguntha wara kala tjiperrawutjina.” ");
INSERT INTO are_vpl VALUES ("RM9_29","075_9_29","ROM","9","29","29","Nhanga Isaiah-anha arrkurlantema angkaka, “Ingkarta Ekarlta Inthorrala paka itja relha urrputja nurnakanha tutjala impukalanga, nurna kala pmara Sodom, Gomorrah tharra ngerra namara.” ");
INSERT INTO are_vpl VALUES ("RM9_30","075_9_30","ROM","9","30","30","Lakinhataka atha rrangkarranha ilama. Relha Lorinya arrpunha ntjarra itja arrkarnalhaka Altjirranga urlarra arratja nitjika, nhanga Altjirraka turnintjaka kangkwerramala. Altjirrala pula etnanha ilaka, “Rrangkarra nukanga urlarra arratja nama, rrangkarra yinganha tnakakalanga.” ");
INSERT INTO are_vpl VALUES ("RM9_31","075_9_31","ROM","9","31","31","Kanha relha Israel-arinya ntjarra arrkarnalhakala Altjirranga urlarra arratja nitjika, Altjirraka turnintjaka kangkwerramala. Etnanha Altjirrala ilaka, “Rrangkarra itja nukanga urlarra arratja nama.” ");
INSERT INTO are_vpl VALUES ("RM9_32","075_9_32","ROM","9","32","32","Iwunhanga? Etna Altjirranha itja tnakakalanga. Etnataka antja naka Altjirranga urlarra arratja nitjika, Altjirraka turnintjaka kangkwerramala kula. Etnantama relha panga ngerra parta nhanganga tnyinhaka. ");
INSERT INTO are_vpl VALUES ("RM9_33","075_9_33","ROM","9","33","33","Altjirrala Angkatja Imankinya ekuranhala ilama, “Arai, atha pmara Zion-ala parta arrarnama. Parta nhanha ekuranga relha tnyinhitjina, ntjilpartilalhitjina turta. Kanha relha era, erala erinha tnakama, era itja kuta nakapakarlerritjina.” ");
INSERT INTO are_vpl VALUES ("RM10_1","075_10_1","ROM","10","1","1","Tjina ntjarrai, yingataka antja inthorra nama Altjirrala relha Israel-arinya ntjarranha tangkalhelitjika. Nhaakakwia yinga etnakakwia ilporatha inthorra Altjirrurna ingkama. ");
INSERT INTO are_vpl VALUES ("RM10_2","075_10_2","ROM","10","2","2","Yinga kaltja etna kngarra inthorra Altjirraka thakerramanga. Etna pula marntilparla wararrpala thakerramanga. ");
INSERT INTO are_vpl VALUES ("RM10_3","075_10_3","ROM","10","3","3","Etna kngwerraka Altjirralanta relhanha irrpalthala ilama, “Unta nukanga urlarra arratja nama.” Etna pula turnintjaka kula kangkwerramala angkama, “Yinga Altjirranga urlarra arratja nama.” Lakinha etna Altjirranha parrama. Erantama etnanha yarna ilama, “Unta nukanga urlarra arratja nama.” ");
INSERT INTO are_vpl VALUES ("RM10_4","075_10_4","ROM","10","4","4","Arai, Kristanha Altjirraka turnintjaka arratja inthorra kangkwerraka. Lakinhanga relhala Jesuanha tnakamanga Altjirrala relha erinha irrpalthala ilama, “Unta nukanga urlarra arratja nama.” ");
INSERT INTO are_vpl VALUES ("RM10_5","075_10_5","ROM","10","5","5","Arai, Moses-ala nhanga intalhelaka, relha erala turnintjaka arratja kangkwerrama, era kuta etatha nitjina. ");
INSERT INTO are_vpl VALUES ("RM10_6","075_10_6","ROM","10","6","6","Kanha era lakinhala intalhelaka relha ekuriperra, erala Altjirranga urlarra arratja namanga, era Kristanha tnakamanga. “Unta itja pmarralhitjika, ‘Ngunhama alkirurna ntjimara?’” (nhanhatitja Kristanha alhurna tnanpulhelitjika). ");
INSERT INTO are_vpl VALUES ("RM10_7","075_10_7","ROM","10","7","7","“Unta turta itja pmarralhitjika, ‘Ngunhama alha kwanurna irrpumara?’” (nhanhatitja Kristanha relha errilknga ntjarranga kngitjalputjika). ");
INSERT INTO are_vpl VALUES ("RM10_8","075_10_8","ROM","10","8","8","Era pula lakinhatitja intalhelaka, “Altjirraka Angkatja ungkwanganga etinya nama, nhanhatitja rrakarta ungkwanganhala, eterrintja ungkwanganhala turta.” Altjirraka Angkatja nhanha era nama, angkatja nurnala rrangkarranha kaltjinthama, angkatja nurnala tnakama turta. ");
INSERT INTO are_vpl VALUES ("RM10_9","075_10_9","ROM","10","9","9","Arai, unta paka alkngatharra angkamanga, “Jesuanha Ingkarta nama,” unta turta tnakamanga Altjirrala erinha errilknga ntjarranga kamalhelakala, Altjirrala nganha kala tangkalhelitjina. ");
INSERT INTO are_vpl VALUES ("RM10_10","075_10_10","ROM","10","10","10","Arai, Altjirrala kunha nganha ilama, “Unta nukanga urlarra arratja nama,” unta erinha tnakamanga. Era turta nganha tangkalhelama unta alkngatharra angkamanga era Ingkarta namanga. ");
INSERT INTO are_vpl VALUES ("RM10_11","075_10_11","ROM","10","11","11","Altjirraka Angkatja Imankinyala nurnanha ilama, “Relha erala Altjirranha tnakama, era itja nakapakarlerritjina.” ");
INSERT INTO are_vpl VALUES ("RM10_12","075_10_12","ROM","10","12","12","Angkatja nhanha kala relha ingkarrakaka nama, relha Jew ntjarraka, Relha Lorinya ntjarraka turta, loala kuta, Altjirranha relha ingkarrakaka Ingkarta namanga warta. Era turta kangkintja ntelalhama relha ingkarrakaka, etnala ekururna ingkamanga. ");
INSERT INTO are_vpl VALUES ("RM10_13","075_10_13","ROM","10","13","13","Altjirraka Angkatja arrpunhala turta nurnanha ilama, “Relha erala Ingkarturna ingkamanga, erinha Ingkartala kala tangkalhelitjina.” ");
INSERT INTO are_vpl VALUES ("RM10_14","075_10_14","ROM","10","14","14","Relha etna pula yarna Ingkarturna ingkama, etna erinha itja arrkurla tnakakalanga. Etna turta Ingkartanha yarna tnakama, arrpunhala etnanha itja arrkurla Ingkartiperra kaltjinthakalanga. Etna turta yarna Ingkartiperra yia wuma, arrpunhala etnanha itja kaltjinthamanga. ");
INSERT INTO are_vpl VALUES ("RM10_15","075_10_15","ROM","10","15","15","Arrpunhala turta etnanha yarna kaltjinthama, Ingkartala paka urrpia itja etnakurna yairnakalanga. Lakinhanga Altjirraka Angkatja Imankinyala nurnanha ilama, “Urrpia etna kunha tjiparra inthorra nama, etnala yia marrakarta pitjimanga.” ");
INSERT INTO are_vpl VALUES ("RM10_16","075_10_16","ROM","10","16","16","Relha Israel-arinya ntjarra, etna pula itja ingkarraka Yia Marra ekura kangkwerraka. Isaiah erarrpa nhanga ilama, “Ingkartai, ngunhalama angkatja nurnakanha tnakaka?” ");
INSERT INTO are_vpl VALUES ("RM10_17","075_10_17","ROM","10","17","17","Lakinhanga nurna kaltja, relhala kunha Altjirranha tnakama Yia Marra erinha wumala. Yia Marra era pula nama yia Kristiperra. ");
INSERT INTO are_vpl VALUES ("RM10_18","075_10_18","ROM","10","18","18","Nthakinhantama? Relha Israel-arinya ntjarrala Yia Marra erinha itjama wuka? Itja inthorra, etna kala wukanta kuta. Altjirraka Angkatja Imankinyala nurnanha ilama, “Urrpia etnaka angkatja pmara ingkarrakurna anparerranhaka. Relha ingkarrakala turta angkatja erinha wuka.” ");
INSERT INTO are_vpl VALUES ("RM10_19","075_10_19","ROM","10","19","19","Nthakinhantama? Relha Israel-arinya etna Yia Marra erinha itjama lhangkaraka? Itja inthorra. Moses-ala nhanga intalhelaka, “Ingkartanha angkama, ‘Yinga Relha Lorinya ntjarraka kangkintja ntelalhamalanga, rrangkarra etnaka antjakunyerritjina. Yinga relha kornakorna ntjarraka montjamontja ntelalhamanga, rrangkarra etnaka yirrkngerritjina.’” ");
INSERT INTO are_vpl VALUES ("RM10_20","075_10_20","ROM","10","20","20","Kurunga Isaiah-ala turta intalhelaka, “Ingkartanha angkama, ‘Relha Lorinya ntjarra, etnala nuka itja yonthakala, etna yinganha arltaraka. Relha Lorinya ntjarra, etnala nuka itja pmarralapukala, etnaka yinga ntelalhaka.’” ");
INSERT INTO are_vpl VALUES ("RM10_21","075_10_21","ROM","10","21","21","Kanha relha Israel-arinya ntjarriperra Isaiah-ala lakinhala intalhelaka, “Ingkartanha angkama, ‘Yinga kuta inthorra arrkarnalhaka relha arrthata, marntilparla nhanha ntjarralela rilhererritjika.” ");
INSERT INTO are_vpl VALUES ("RM11_1","075_11_1","ROM","11","1","1","Atha wotha pmarrama, Altjirrala relha ekuranha ntjarranha ipmintjama impuka? Itja inthorra! Arai, yinga turta relha Israel-arinya namantema. Yinga Abraham-aka annga nama, Benjamin-aka ramarama turta. ");
INSERT INTO are_vpl VALUES ("RM11_2","075_11_2","ROM","11","2","2","Arai, Altjirrala itja relha ekuranha ntjarranha ipmintja impuka, relha nhanga etnakala era arrkurlantema kaltja nakala. Rrangkarra Altjirraka Angkatja Imankinyaka kngwerrakama, angkatja nhanga Elijah-iperraka? Elijah-ala kunha relha Israel-arinya ntjarranha Altjirranga urlarra ilparnaka. ");
INSERT INTO are_vpl VALUES ("RM11_3","075_11_3","ROM","11","3","3","“Ingkartai, etna kunha urrpia ungkwanganha ingkarraka errilknga tuka. Etna turta altar ungkwanganha ingkarraka urltakaka. Kala yinga nyintantantama ungkwanga kangkwerramala nama. Lyarta etna yinganha turtantama errilknga tutjika yonthama.” ");
INSERT INTO are_vpl VALUES ("RM11_4","075_11_4","ROM","11","4","4","Kanha Altjirrala erinha nthakinhala ilaka? “Atha kunha artwa 7,000 nuka tnyinamantema. Etna itja Baal-aka urrkurrkintja naka.” ");
INSERT INTO are_vpl VALUES ("RM11_5","075_11_5","ROM","11","5","5","Lakinha ngerra lyarta namantema. Relha Israel-arinya urrputja arrpunha Altjirraka kuta namantema, Altjirra erarrpa etnanha urrarakalanga, etnaka ngwanga ntelalhamala. ");
INSERT INTO are_vpl VALUES ("RM11_6","075_11_6","ROM","11","6","6","Arai, Altjirrala paka Israel-arinya nhanha etnanha urrarakalanga erarrpa ngwanga namanga, kurunga era etnanha itja urraraka etna ekura arratja kangkwerrakalanga. Kala erarrpa ngwanga namanganta wara pula. ");
INSERT INTO are_vpl VALUES ("RM11_7","075_11_7","ROM","11","7","7","Nthakinhantama? Relha Israel-arinya etna kunha antja inthorra naka Altjirranga urlarra arratja nitjika. Nhanha pula itja lakinherraka. Urrputja wara Altjirranga urlarra arratja naka, urrputja nhanga Altjirrala urrarakala etnantakwia. Arrpunha ntjarranha pula Altjirrala arrthatilakala. ");
INSERT INTO are_vpl VALUES ("RM11_8","075_11_8","ROM","11","8","8","Altjirraka Angkatja Imankinyala nurnanha ilama, “Altjirrala etarlingetarla etnakanha parrpartilaka. Era alknga etnakanha kornilaka, etna yarna arratja aritjinanga. Era ilpa etnakanha kornilaka, etna yarna arratja wutjinanga. Nhanha lyartalpula lakinha nama.” ");
INSERT INTO are_vpl VALUES ("RM11_9","075_11_9","ROM","11","9","9","David-ala turta nurnanha ilaka, “Altjirrai, etna tjinkarra kunpala ilkumanga, etnanha nakapakarlilai, etnanha twai turta. ");
INSERT INTO are_vpl VALUES ("RM11_10","075_11_10","ROM","11","10","10","Altjirrai, alknga etnakanha pangilai, etnanha rrukunthakunthilai turta.” ");
INSERT INTO are_vpl VALUES ("RM11_11","075_11_11","ROM","11","11","11","Atha wotha pmarrama, Relha Israel-arinya ntjarra Altjirranga mpakalhakalanga, Altjirrala etnanha kala kutantakama imilaka? Itja inthorra! Etna mpakalhakalanga, Altjirrala Relha Lorinya ntjarranharrkantama tangkalhelaka. Era etnanharrka tangkalhelaka relha Israel-arinya ntjarra turtantama Yia Marra ekura lherritjinanga. ");
INSERT INTO are_vpl VALUES ("RM11_12","075_11_12","ROM","11","12","12","Altjirrala Relha Lorinya ntjarranha tangkalhelaka, etnanha marrilaka turta, Israel-arinya ntjarrala Yia Marra erinha ipmintja impukalanga. Relha Israel-arinya ntjarrala turtantama Yia Marra erinha tnakamanga, relha ingkarrakantama arrkana inthorra nitjina. ");
INSERT INTO are_vpl VALUES ("RM11_13","075_11_13","ROM","11","13","13","Yinga pula nhanha Relha Lorinya rrakangkarrurnantama angkama. Altjirrala kunha yinganha rrakangkarrurna yairnaka. Athantama rrangkarranha ilporatha inthorra kaltjinthama. Iwunhanga? ");
INSERT INTO are_vpl VALUES ("RM11_14","075_11_14","ROM","11","14","14","Relha nukanha ntjarra turtantama Yia Marra ekura lherritjinanga. Kurunga Altjirrala etnakanga urrputja turta tangkalhelitjina. ");
INSERT INTO are_vpl VALUES ("RM11_15","075_11_15","ROM","11","15","15","Arai, relha Israel-arinya ntjarranha ipmintja impumala, Altjirranha Relha Lorinya ntjarralela rilhererraka. Nthakinhantama nitjina Altjirrala relha Israel-arinya ntjarranha wotha inetnamanga? Nhanha kala nitjina relha errilknganga kamerrakala ngerra. ");
INSERT INTO are_vpl VALUES ("RM11_16","075_11_16","ROM","11","16","16","Etarlarai, unta paka marna urltakamala karta arrpunha Altjirranha tjauwerrilya nthamanga, kurunga karta arrpunha era turta alkngaltara namantema. Nhanha turta. Takarra paka marra namanga, kala irna ntjapara marra nama. ");
INSERT INTO are_vpl VALUES ("RM11_17","075_11_17","ROM","11","17","17","Relha Israel-arinya etna, Altjirraka irna ntjarra ngerra naka. Irna arrpunha ntjarra ntjirrkerrakalanga, Altjirrala etnanha urlpuntjimala iwuka. Erantama irna arrpunha ntjarra katha etnakanhaka ingkairnaka. Irna arrpunha nhanha etna rrangkarra nama. ");
INSERT INTO are_vpl VALUES ("RM11_18","075_11_18","ROM","11","18","18","Rrangkarrantama itja tjurnalhitjika. Rrangkarra pula tjurnalhitjika eterramanga, rrangkarra ilpangkitjika Altjirrala rrangkarranha, etnanha turta kwatja nthama. Kwatja nhanhalanta kunha rrangkarranha etatha tnyinama. ");
INSERT INTO are_vpl VALUES ("RM11_19","075_11_19","ROM","11","19","19","Thunga rrangkarra lakinha angkitjina. “Altjirrala kunha irna ntjirrka ntjarranha urlpuntjimala iwuka, era nurnanhantama katha etnakanhaka ingkairnitjinala.” ");
INSERT INTO are_vpl VALUES ("RM11_20","075_11_20","ROM","11","20","20","Rrangkarra kala arratja angkama. Altjirrala pula etnanha urlpuntjimala iwuka, etna erinha itja tnakakalanga. Rrangkarranhantama era ingkairnaka, rrangkarra erinha tnakakalanga. Rrangkarra pula itja tjurnalhitjika. Rrangkarra trerritjikatitja. ");
INSERT INTO are_vpl VALUES ("RM11_21","075_11_21","ROM","11","21","21","Altjirrala paka irna arrkurlinya nhanga ntjarranha itja makarakalanga, era rrangkarranha turta itja makaritjina. ");
INSERT INTO are_vpl VALUES ("RM11_22","075_11_22","ROM","11","22","22","Etarlarai! Altjirranha kunha relhaka kangkintja ntelalhama. Era turta relhanha itja makarama. Tharra kuta. Relha Israel-arinya etnala ekuranga mpakalhakala, etnanha era itja makaraka. Kanha rrakangkarra era kangkintjala ntelalhaka. Era turta rrakangkarra kuta kangkintja ntelalhitjina, rrangkarra ekuranga itja unpulhamanga. Rrangkarra paka ekuranga unpulhamanga, era rrangkarranha turta irna ntjirrka nhanga ntjarranha ngerra urlpuntjimala iwutjina. ");
INSERT INTO are_vpl VALUES ("RM11_23","075_11_23","ROM","11","23","23","Relha Israel-arinya ntjarrala paka Yia Marra erinha tnakamangantama, Altjirrala etnanha wotha irrpalthala ingkairnama, etathilama turta. ");
INSERT INTO are_vpl VALUES ("RM11_24","075_11_24","ROM","11","24","24","Etarlarai! Altjirrala rrangkarranha katha kornanga inamala irna marra ekuranha ntjarranga mpopaka ingkairnaka, kwatja nthamala etathilaka turta. Relha Israel-arinya ntjarra, etna kunha irna ntjirrka ntjarra ngerra naka Altjirralala urlpuntjimala iwukala. Etna paka Altjirranha tnakamangantama, Altjirrala etnanha kala wotha ingkairnitjina irna ekuranha arrpunha ntjarranga mpopaka, etnanha etathilitjina turta. ");
INSERT INTO are_vpl VALUES ("RM11_25","075_11_25","ROM","11","25","25","Tjina ntjarrai, atha rrangkarranha angkatja Altjirrala lauwukalarrkantama ilama, rrangkarra inangkarlakathana etarlaralhakitja. Arai, relha Israel-arinya ntjarranga, Altjirrala ntjarra arrpunhanta arrthatilaka, Relha Lorinya etnarrka Altjirraka worlurna irrputjinanga. ");
INSERT INTO are_vpl VALUES ("RM11_26","075_11_26","ROM","11","26","26","Kurunga Altjirrala relha Israel-arinya ingkarrakanhantama tangkalhelitjina. Nhanga Altjirraka Angkatja Imankinyala nurnanha ilama, “Pmara Zion-anga tangkalhelanha era pitjitjina. Era Israel-aka ramarama wotha marrilitjina. ");
INSERT INTO are_vpl VALUES ("RM11_27","075_11_27","ROM","11","27","27","Atha, Altjirrala, korna etnakanha iwutjina. Nhanha atha etnanha lhelama.” ");
INSERT INTO are_vpl VALUES ("RM11_28","075_11_28","ROM","11","28","28","Relha Israel-arinya etna Yia Marra erinha ipmintja impukalanga, etna Altjirraka leltjerraka. Nhanha rrakangkarra marraka nama. Altjirranha pula etnaka tjina kuta nama, era kaarta etnakanha imanka urrarakalanga warta. ");
INSERT INTO are_vpl VALUES ("RM11_29","075_11_29","ROM","11","29","29","Era nhanga kaarta etnakanha lhelaka, era kaarta etnakanha pmaralka nthaka. Lhelintja nhanha turta itja ipmintjerraka. ");
INSERT INTO are_vpl VALUES ("RM11_30","075_11_30","ROM","11","30","30","Relha Lorinya ntjarrai, imanka rrangkarra Altjirraka itja kangkwerritjata. Lyarta pula Altjirranha rrakangkarra montjamontjantama ntelalhaka, relha Israel-arinya ntjarra ekura itja kangkwerrakalanga. ");
INSERT INTO are_vpl VALUES ("RM11_31","075_11_31","ROM","11","31","31","Lyarta Israel-arinya ntjarrantama Altjirraka itja kangkwerrama. Altjirranha pula etnaka anma montjamontja ntelalhitjina, erala rrakangkarra montjamontja ntelalhakala ngerra. ");
INSERT INTO are_vpl VALUES ("RM11_32","075_11_32","ROM","11","32","32","Arai, Altjirrala relha ingkarrakanha ilama etna ekuranga urlarra kangkwerrintja marnta nama. Iwunhanga? Era relha ingkarrakaka montjamontja ntelalhitjinanga. ");
INSERT INTO are_vpl VALUES ("RM11_33","075_11_33","ROM","11","33","33","Yakai, Altjirranha kunha inangkarlalkura, kaltjalkura turta nama relha ingkarrakangatjina, alkirarinya ingkarrakangatjina turta. Era relhaka montjamontja inthorra, kangkintja inthorra turta ntelalhama. ");
INSERT INTO are_vpl VALUES ("RM11_34","075_11_34","ROM","11","34","34","Relha itja Altjirraka eterrintjaka kaltja. Relhala itja Altjirranha kaltjinthaka. ");
INSERT INTO are_vpl VALUES ("RM11_35","075_11_35","ROM","11","35","35","Relhala turta Altjirranha itja yultha paka nthaka, Altjirrala erinha kapanha nthitjinanga. ");
INSERT INTO are_vpl VALUES ("RM11_36","075_11_36","ROM","11","36","36","Eratitja alhalka ingkarraka arrpmarnaka. Eratitja alhalka ingkarraka lyarta errkuma. Era turta alhalka, ingkarraka anma lyartinyilitjina. Era makalaria nama. Relhala erinha ngampakala tnantjitjika. Amen. ");
INSERT INTO are_vpl VALUES ("RM12_1","075_12_1","ROM","12","1","1","Tjina ntjarrai, Altjirranha kunha rrakangkarra montjamontja inthorra ntelalhaka. Lakinhanga atha rrangkarranha angkatja ekarltala ilama. Mpurrka rrakangkarranha Altjirranha tjauwerrilya ngerra ntharrirrai. Nhanhatitja kala ekurantantama etarlaramala narrirrai. Nhanha rrakangkarrathaka nama. Nhanhaka Altjirranha kangkama. Lakinha turta rrangkarra Altjirraka arratja urrkurrkintja nama. ");
INSERT INTO are_vpl VALUES ("RM12_2","075_12_2","ROM","12","2","2","Rrangkarra turta itja wotha relha korna ntjarranha impurlarrarnitjika eterrintja rrakangkarranha kornilitjika. Rrangkarra pula Altjirranhatitja impurlarrarnitjika eterrintja rrakangkarranha marrilitjika. Kurunga rrangkarra irrpalthala lhangkaritjina Altjirranhala antja namalaka. Iwunhathoa Altjirranga urlarra marra nama, arratja turta? Iwunhakathoa Altjirranha kangkama? Nhanha ingkarraka rrangkarra kala irrpalthala lhangkaritjinantama. ");
INSERT INTO are_vpl VALUES ("RM12_3","075_12_3","ROM","12","3","3","Altjirranha nuka ngwanga ntelalhakalanga, atha rrangkarranha nyintaminyintanha lakinha ilama. Tnakanhakanha arrpunha itja tnakalhitjika, era tjina tnakanhakanhanga marralkura namanga. Altjirranha kunha rrakangkarra ingkarrakaka loala ngwanga ntelalhaka. ");
INSERT INTO are_vpl VALUES ("RM12_4","075_12_4","ROM","12","4","4","Rrangkarra kala kaltja, mpurrka nurnakanha iltjakarta, ingkakarta, alkngakartalkala namanga. Iltja nurnakanha urrkaputjikalka nama, ingka nurnakanha nthulaputjika nama, alknga nurnakanha aritjika nama. ");
INSERT INTO are_vpl VALUES ("RM12_5","075_12_5","ROM","12","5","5","Nurna nhanhaka turta kaltja. Nurna ingkarraka, ntjarra era purrama, mpurrka nyinta nama, Altjirrala nurnanha Kristalela nyintalhelakalanga. Tnakanhakanha arrpunhantama mpurrka nhanha ekura iltja ngerra nama. Tnakanhakanha arrpunha mpurrka nhanha ekura ingka ngerra nama. Tnakanhakanha arrpunha mpurrka nhanha ekura alknga ngerra nama. ");
INSERT INTO are_vpl VALUES ("RM12_6","075_12_6","ROM","12","6","6","Altjirralataka nurnanha nyintaminyintanha pelaka, era antja namanga ngerra. Lakinhanga unta paka inangkarla namanga Altjirraka Angkatja kaltjinthitjika, kala relha ntjarranha arratja kuta kaltjinthai. ");
INSERT INTO are_vpl VALUES ("RM12_7","075_12_7","ROM","12","7","7","Unta paka arrpunha ntjarraka irrpalthala tangitjala namanga, kala etnaka tangitjala nai. Unta paka kaltja namanga Altjirraka Angkatja nentilitjika, kala relha ntjarraka angkatja erinha arratja nentilai. ");
INSERT INTO are_vpl VALUES ("RM12_8","075_12_8","ROM","12","8","8","Unta paka arrpunha ntjarranha irrpalthala tjipatjipilamanga, kala etnanha tjipatjipilai. Ungkwanga paka yultha kngarra intamanga, kala relha ilkngaranha kangkintjala nthai. Unta paka arrpunha ntjarraka tjitjarta namanga, kala etnaka arratja tjitjarterrai. Unta paka arrpunha ntjarraka irrpalthala konyerramanga, kala etnaka parrpa konyerrai. ");
INSERT INTO are_vpl VALUES ("RM12_9","075_12_9","ROM","12","9","9","Rrakangkarranga nyintaminyinta pmathakunya kangkintja ntelalhitjika. Iwunha pakama korna nama? Nhanhanga tjanalhai. Iwunha pakama marra nama? Nhanhaka thakerrai. ");
INSERT INTO are_vpl VALUES ("RM12_10","075_12_10","ROM","12","10","10","Rrangkarra kanhanganhanga kangkintja ngerra urlarrakurlarra kangkintja ntelalhitjika. Rrangkarra itja tjia rrakangkarranha lolowutjika. ");
INSERT INTO are_vpl VALUES ("RM12_11","075_12_11","ROM","12","11","11","Rrangkarra Ingkartanha kuta etarlaritjika. Rrangkarra turta Ingkartaka tjipatjipa kuta urrkurrkintja nitjika. ");
INSERT INTO are_vpl VALUES ("RM12_12","075_12_12","ROM","12","12","12","Rrangkarra Ingkartaka kaaralhamanga warta, rrangkarra arrkana kuta nitjika. Rrangkarra imampurlerramanga, itja thakerritjika. Rrangkarra kutatha Altjirrurna ingkitjika. ");
INSERT INTO are_vpl VALUES ("RM12_13","075_12_13","ROM","12","13","13","Tjina tnakanhakanha ungkwanganha paka rapa namanga, erinha kala nthai. Relha epinya ntjarraka turta kangkintja ntelalhai. ");
INSERT INTO are_vpl VALUES ("RM12_14","075_12_14","ROM","12","14","14","Relha arrpunhala nganha tutjika lurnamanga, ekurakwia Altjirrurna ingkai, Altjirrala erinha lyekarrilitjika. Unta itja Altjirrurna ingkitjika erinha kornilitjika. ");
INSERT INTO are_vpl VALUES ("RM12_15","075_12_15","ROM","12","15","15","Relha arrpunha arrkana namanga, ekuralela arrkanerrai. Relha arrpunha paka ltarrpa namanga, ekuralela ltarrpa nai. ");
INSERT INTO are_vpl VALUES ("RM12_16","075_12_16","ROM","12","16","16","Relha nyintaminyintaka rilhera ntelalhai. Itja tjurnalhitjika. Relha kornakorna ntjarraka turta tjina ntelalhai. Itja tnakalhitjika untanta kula inangkarla namanga. ");
INSERT INTO are_vpl VALUES ("RM12_17","075_12_17","ROM","12","17","17","Relha arrpunhala nganha kornilamanga paka, unta erinha itja kapanha kornilitjika. Relha ingkarrakanga urlarra arratjanta ntelalhai. ");
INSERT INTO are_vpl VALUES ("RM12_18","075_12_18","ROM","12","18","18","Arrkarnalhai relha ingkarrakalela rilhera nitjika. ");
INSERT INTO are_vpl VALUES ("RM12_19","075_12_19","ROM","12","19","19","Tjina ntjarrai, itja relha arrpunhanha kapanha tutjika. Relha arrpunhala paka nganha tukalanga, erinha kala impai, Altjirrala tutjika. Altjirraka Angkatja Imankinyala nhanga ilama, “Nukathaka kunha nama kapanha tutjika. Atha turta kala kapanha tutjina,” Ingkartanha angkama. ");
INSERT INTO are_vpl VALUES ("RM12_20","075_12_20","ROM","12","20","20","Unta lakinhatitja ntelalhai. Nhanga Altjirraka Angkatja Imankinya arrpunhala ilama, “Leltja ungkwanga ngaiyala namanga, erinha ilkutjika nthai. Era angkathala namanga, erinha ntjutjika nthai. Unta lakinha ntelalhamalanga, era porerritjina.” ");
INSERT INTO are_vpl VALUES ("RM12_21","075_12_21","ROM","12","21","21","Relha arrpunha ungkwanga yirrkngerramanga, nganha iltamanga, nganha tumanga paka, ekura kangkintja kuta ntelalhai. Lakinha unta errintja erinha, relha korna erinha turta parritjina. ");
INSERT INTO are_vpl VALUES ("RM13_1","075_13_1","ROM","13","1","1","Relha ingkarraka tjitjarta etnakanhaka kangkwerritjika, Altjirrala warta tjitjarta etnanha ingkairnakalanga. Altjirrala etnanha arrarnaka relha etnakanhaka tjitjarterritjika. ");
INSERT INTO are_vpl VALUES ("RM13_2","075_13_2","ROM","13","2","2","Lakinhanga relha erala tjitjarta ekuranhaka irrpaltherrama, erataka kala Altjirrakanta kuta irrpaltherrama. Era turta Altjirranga urlarra ilkarrtjerrama. ");
INSERT INTO are_vpl VALUES ("RM13_3","075_13_3","ROM","13","3","3","Arai, Altjirrala itja tjitjarta etnanha ingkairnaka relha marra ntjarranha tirala nthitjika. Kala relha korna ntjarranhanta. Unta paka tnoatnoa nitjika antja namanga, kala arratjanta ntelalhai, kurunga tjitjarta era nganha kunpala aritjina. ");
INSERT INTO are_vpl VALUES ("RM13_4","075_13_4","ROM","13","4","4","Tjitjarta era kunha Altjirraka urrpia nama, nganha marra ntarntaritjika. Unta pula korna ntelalhamanga, unta kala ekuranga trerritjikala. Era itja errauwia ekuranha palkala wara tnyinama. Era Altjirraka urrkapunhapunha nama, relha korna ntelalhamala ntjarranha rrarrathala tutjika. ");
INSERT INTO are_vpl VALUES ("RM13_5","075_13_5","ROM","13","5","5","Lakinhanga unta tjitjarta ungkwanganhaka kangkwerritjika, itja era nganha rrarrathala tukitjanganta, untarrpa turta pula arrkana wulhitjinanga. ");
INSERT INTO are_vpl VALUES ("RM13_6","075_13_6","ROM","13","6","6","Nhanhakakwia turta rrangkarra tax money rrakangkarranha tjitjarta etnanha nthama. Etna Altjirraka urrkapunhapunha nama. Etna rrakangkarra tjitjarterrama. ");
INSERT INTO are_vpl VALUES ("RM13_7","075_13_7","ROM","13","7","7","Kalantama, tjitjartala rrangkarranha turnamalanga etnanha tax money nthitjika, rrangkarra etnanha tax money erinha arratja kuta ntjitjika. Rrangkarra etnaka kangkitjika, etnakanga urlarra porapora turta ntelalhitjika. ");
INSERT INTO are_vpl VALUES ("RM13_8","075_13_8","ROM","13","8","8","Unta relha arrpunhanha money paka, yultha paka lhelamanga, erinha nhanha kala nthitjalpai. Ungkwangathaka nhanhanta nama, relha arrpunhaka kangkintja ntelalhitjika. Relha erala relha arrpunhaka kangkintja ntelalhama, era kala Altjirraka turnintja ingkarrakaka kangkwerrama. ");
INSERT INTO are_vpl VALUES ("RM13_9","075_13_9","ROM","13","9","9","“Unta itja relha arrpunhaka noalela intitjika.” “Unta itja errilknga tutjika.” “Unta itja relha arrpunhaka yultha nyilkngala initjika.” “Unta itja lherritjika.” Relha erala relha arrpunhaka kangkama, erala ekuriltja kangkamanga ngerra, era kala turnintja nhanha ntjarraka kangkwerrama, turnintja arrpunhaka turta. ");
INSERT INTO are_vpl VALUES ("RM13_10","075_13_10","ROM","13","10","10","Relha erala relha arrpunhaka kangkama, era itja relha arrpunhanha kornilama. Lakinhanga, relha erala relha arrpunhaka kangkama, era kala Altjirraka turnintja ingkarrakaka kangkwerrama. ");
INSERT INTO are_vpl VALUES ("RM13_11","075_13_11","ROM","13","11","11","Nhanha turta. Arlta ekuralala Altjirrala nurnanha tangkalhelitjinala, era kala etinyalkurantama nama, arlta ekurangatjina, nurnala Altjirranha tnakakala. Arlta nhanha erinha etarlaramala, rrangkarra kala ankwanga kaarrerritjika. ");
INSERT INTO are_vpl VALUES ("RM13_12","075_13_12","ROM","13","12","12","Ingwa era kunha kala yirritjikerrama. Kala arlterritjikerrama turta. Lakinhanga nurna itja wotha lherrintja korna nurnakanhaka kangkwerritjika. Nurna pula thakerritjika marra nitjika. ");
INSERT INTO are_vpl VALUES ("RM13_13","075_13_13","ROM","13","13","13","Kala arltanga warta, nurna arratja ntelalhitjika. Itja drunk-erritjika, ntaiyawutjika turta. Itja korna mpaaritjika, relha arrpunhaka noalela turta intitjika. Itja turritjika, arrpunhaka antjakunyerritjika turta. ");
INSERT INTO are_vpl VALUES ("RM13_14","075_13_14","ROM","13","14","14","Rrangkarra kala Ingkarta Jesua Krista ekuranta eterrai, ekura turta kangkwerrai, itja lherrintja korna rrakangkarranhaka. ");
INSERT INTO are_vpl VALUES ("RM14_1","075_14_1","ROM","14","1","1","Thunga tjina tnakanhakanha rrakangkarranhala itja Ingkartanha ekarlta inthorra tnakama. Rrangkarra ekura kalantema kangkitjika. Rrangkarra turta itja ekuralela palkala iwurritjika. ");
INSERT INTO are_vpl VALUES ("RM14_2","075_14_2","ROM","14","2","2","Arai, arrpunhala etarlarama nhanha marra namanga karalka ilkutjika. Arrpunhala pula, erala Ingkartanha itja ekarlta inthorra tnakama, era marnantala ilkuma. ");
INSERT INTO are_vpl VALUES ("RM14_3","075_14_3","ROM","14","3","3","Relha erala kara ilkuma, era itja relha erinha lolowutjika, erala marnanta ilkuma. Relha era turta, erala marnanta ilkuma, era itja relha erinha lolowutjika, erala kara ilkuma, Altjirranha tjina ekura namanga warta. ");
INSERT INTO are_vpl VALUES ("RM14_4","075_14_4","ROM","14","4","4","Arai, ungkwangathaka itjama nama relha arrpunhaka urrkapunhapunha ilitjika era paala ntelalhamanga. Nhanha itornka ekuranhakathaka nama. Lakinha ngerra, unta itja Altjirraka tjina arrpunha ilitjika era paala ntelalhamanga. Altjirrala kala erinha ilitjina. Altjirrala turta erinha errkuma, era paalakarlakerrakitja. ");
INSERT INTO are_vpl VALUES ("RM14_5","075_14_5","ROM","14","5","5","Relha nyinta angkama arlta nyinta tjiparralkura namanga Altjirraka urrkurrkintja nitjika, arlta arrpunha ntjarrangatjina. Kanha relha arrpunha angkama arlta ingkarraka loala tjiparra namanga Altjirraka urrkurrkintja nitjika. Arai, arlta untala etarlarama tjiparralkura namanga, kala ekurala Altjirraka urrkurrkintja nai. Nhanha kala marra nama. ");
INSERT INTO are_vpl VALUES ("RM14_6","075_14_6","ROM","14","6","6","Relha erala angkama arlta nyinta tjiparralkura namanga, era lakinha angkama Ingkartanha etarlaramala. Relha erala kara ilkuma, era kara ilkuma Ingkartanha etarlaramala, era Altjirranha karaka dangkilamanga warta. Relha erala marnanta ilkuma, era marnanta ilkuma Ingkartanha etarlaramala, era Altjirranha marnaka dangkilamanga warta. ");
INSERT INTO are_vpl VALUES ("RM14_7","075_14_7","ROM","14","7","7","Arai, nurna itja nurnakiltja etatha nama. Nurna turta itja nurnakiltja iluma. ");
INSERT INTO are_vpl VALUES ("RM14_8","075_14_8","ROM","14","8","8","Nurna paka etatha namanga, nurna Ingkartaka etatha nama. Nurna paka ilumanga, nurna Ingkartaka iluma. Lakinhanga nurna paka etatha namanga, nurna paka ilumanga, nurna Ingkartaka tjina kuta nama. ");
INSERT INTO are_vpl VALUES ("RM14_9","075_14_9","ROM","14","9","9","Nhanhakakwia Kristanha ilukala, wotha kamerrakala turta, era relha errilkngaka, relha etathaka turta Ingkarta nitjinanga. ");
INSERT INTO are_vpl VALUES ("RM14_10","075_14_10","ROM","14","10","10","Iwunhangama unta tjina tnakanhakanha ungkwanganha ilama era paala etarlaramanga? Iwunhanga turtama unta erinha lolowuma? Arai, nurna ingkarraka anma Altjirranga urlarra itnatjina, era turta nurnanha tjiperrawutjina. ");
INSERT INTO are_vpl VALUES ("RM14_11","075_14_11","ROM","14","11","11","Altjirraka Angkatja Imankinyala ilama, “‘Yingala etatha namanga ngerra,’ Ingkartanha angkama, ‘relha ingkarraka nukanga urlarra mparalela arrarnalhitjina. Relha ingkarrakala turta yinganha tnantjitjina.’” ");
INSERT INTO are_vpl VALUES ("RM14_12","075_14_12","ROM","14","12","12","Nurnaka ingkarrakakathaka nitjina, anma Altjirraka ilalhitjika. ");
INSERT INTO are_vpl VALUES ("RM14_13","075_14_13","ROM","14","13","13","Lakinhanga nurna itja wotha ilarritjika, “Unta paala etarlarama.” Nurna pula aralhitjikatitja, nurna tjina tnakanhakanha nurnakanha parrpartilakitja. ");
INSERT INTO are_vpl VALUES ("RM14_14","075_14_14","ROM","14","14","14","Yinga kaltja Altjirrala itja kara, marna nyinta paka parrakala. Ingkarta Jesuala yinganha nhanha ilaka. Arrpunhala pula etarlaramanga Altjirrala kula kara arrpunha parrakala, era itja kara nhanha ilkutjika. Nhanha ekura itja marra nama. ");
INSERT INTO are_vpl VALUES ("RM14_15","075_14_15","ROM","14","15","15","Unta paka kara ilkumala tjina ungkwanganha parrpartilamanga, unta itja tjina ungkwanganhaka kangkintja ntelalhama. Arai, unta itja tjina ungkwanganha kornilitjika, kara ilkumala. Kristanha kunha ekura ilukala. ");
INSERT INTO are_vpl VALUES ("RM14_16","075_14_16","ROM","14","16","16","Arai, ungkwangathaka kala nama kara ilkutjika unta antja namanga. Unta pula tjina ungkwanganha kornilamanga, kara ilkumala, kurunga arrpunha ntjarrala Yia Marra erinha lolowutjina. ");
INSERT INTO are_vpl VALUES ("RM14_17","075_14_17","ROM","14","17","17","Arai, Altjirranha nurnaka Ingkarta namanga, era itja nurnanha kariperra, ntjuntjiperra paka turnama. Era pula nurnanha ilama, “Rrangkarra nukanga urlarra arratja nama. Yinga rrakangkarra rilhera nama. Arrkana narrirrai Enka Alkngaltara era rrakangkarralela namanga.” ");
INSERT INTO are_vpl VALUES ("RM14_18","075_14_18","ROM","14","18","18","Relha erala nhanhaka etarlaramala Kristaka kangkwerrama, ekura Altjirranha kangkama. Arrpunha ntjarra turta ekura kangkitjinantema. ");
INSERT INTO are_vpl VALUES ("RM14_19","075_14_19","ROM","14","19","19","Lakinhanga nurna kutatha thakerritjika tjina tnakanhakanha nurnakanhalela rilhera nitjika, erinha ekarltilitjika turta. ");
INSERT INTO are_vpl VALUES ("RM14_20","075_14_20","ROM","14","20","20","Arai, Altjirrala erinha kala inaka tjina ekura nitjika. Untantama erinha itja parrpartilitjika, kara ilkumala. Marna pa kara ingkarraka kala marra nama. Unta pula itja kara ilkutjika, nhanhala tjina tnakanhakanha ungkwanganha parrpartilamanga. ");
INSERT INTO are_vpl VALUES ("RM14_21","075_14_21","ROM","14","21","21","Nhanha marralkura nama unta karalka, wine-alka kala imputjikanta, etna paka erinha Kristanga ilkngakamanga. ");
INSERT INTO are_vpl VALUES ("RM14_22","075_14_22","ROM","14","22","22","Unta kala kaltja nhanga karalka ilkutjika nhanha marra nama. Nhanha pula kala Altjirra mpalakanta niai. Tnakanhakanha erala karalka ilkuma Altjirranha ekarlta tnakamala, era kala arrkana nama. ");
INSERT INTO are_vpl VALUES ("RM14_23","075_14_23","ROM","14","23","23","Kanha tnakanhakanha erala karalka ilkuma, Altjirranha itja ekarlta tnakamala, era kornilalhama. Iwunhanga? Era kara ilkumanga, era etarlaramangatanya Altjirrala nhanha parrakala. Relhala pula Altjirranha ekarlta tnakamala karalka ilkumanga, nhanha kala marrala nama. ");
INSERT INTO are_vpl VALUES ("RM15_1","075_15_1","ROM","15","1","1","Nurna Altjirranha ekarlta tnakama. Tnakanhakanha arrpunha ntjarrala pula erinha itjala ekarlta inthorra tnakama. Nurnantama etnanha itja palkala rrangkalhelitjika, etnakanga alkngatharra karalka paka ilkumala. Nurna itja ntelalhitjika nurnala antja namala ngerranta. ");
INSERT INTO are_vpl VALUES ("RM15_2","075_15_2","ROM","15","2","2","Nurnataka etnakiperra turta eterritjika. Nurna turta etnaka tangitjala nitjika, Altjirranha ekarltalkura tnakitjika. ");
INSERT INTO are_vpl VALUES ("RM15_3","075_15_3","ROM","15","3","3","Arai, Kristanha itja ntelalhaka erala antja namanga ngerra. Altjirraka Angkatja Imankinyala nhanga ilama, “Altjirrai, lenha ntjarra etnala nganha arrampowutjika nakala, etna kunha yinganhatitja arrampowuka.” ");
INSERT INTO are_vpl VALUES ("RM15_4","075_15_4","ROM","15","4","4","Arai, etna kunha Altjirraka Angkatja Imankinya intalhelakala nurnanha kaltjinthitjika. Nurna turtantama kunpa, tnoatnoa Jesua Kristaka kaaralhitjinanga. ");
INSERT INTO are_vpl VALUES ("RM15_5","075_15_5","ROM","15","5","5","Altjirrala kunha rrangkarranha irrpalthala kunpakunpilama, tnoatnoilama turta. Yingantama ekururna ingkama, era rrakangkarra tangitjala nitjika, rrangkarra urlarrakurlarra rilhera ntelalhitjinanga, Jesua Kristala nurnanha turnakala ngerra. ");
INSERT INTO are_vpl VALUES ("RM15_6","075_15_6","ROM","15","6","6","Kurunga rrangkarra Altjirranha, Ingkarta nurnaka Jesua Kristaka Kaartanha, porta kuta tnantjitjina. ");
INSERT INTO are_vpl VALUES ("RM15_7","075_15_7","ROM","15","7","7","Rrangkarra urlarrakurlarra kangkintja ntelalhitjika, loala kuta, Kristanhala rrakangkarra kangkakala ngerra. Lakinha rrangkarra Altjirranha tnantjitjina. ");
INSERT INTO are_vpl VALUES ("RM15_8","075_15_8","ROM","15","8","8","Arai, Kristanha kunha pitjika relha Jew ntjarranha tangkalhelitjika, Altjirrala errilkngipata etnanha lhelakala ngerra. Lakinha Altjirrala relha Jew ntjarranha ntelaka era itja orrtjerramanga. ");
INSERT INTO are_vpl VALUES ("RM15_9","075_15_9","ROM","15","9","9","Kristanha turta pitjika, Relha Lorinya ntjarrala Altjirranha tnantjitjinanga, era etnaka montjamontja ntelalhakalanga. Nhanga Altjirraka Angkatja Imankinyala ilama, “Nhanhakakwia atha nganha tnantjitjina Relha Lorinya ntjarranga mpopala, atha nganha inthorrakwia tnantjitjina.” ");
INSERT INTO are_vpl VALUES ("RM15_10","075_15_10","ROM","15","10","10","Altjirraka Angkatja Imankinya arrpunhala ilama, “Relha Lorinya ntjarrai, Altjirraka worlalela arrkanerrai.” ");
INSERT INTO are_vpl VALUES ("RM15_11","075_15_11","ROM","15","11","11","Wotha Altjirraka Angkatja Imankinya arrpunhala ilama, “Relha Lorinya ntjarrai, Altjirranha tnantjai. Kala relha ingkarrakalanta kuta Altjirranha tnantjitjika.” ");
INSERT INTO are_vpl VALUES ("RM15_12","075_15_12","ROM","15","12","12","Isaiah-ala turta ilaka, “Jesse ekura worra katjia alkngerritjina. Erantama Relha Lorinya ntjarraka tjitjarterritjina. Etna turta kaaralhitjina era etnanha tangkalhelitjika.” ");
INSERT INTO are_vpl VALUES ("RM15_13","075_15_13","ROM","15","13","13","Yingantama Altjirra ekururna ingkama, erala rrangkarranha irrpalthala kaltjinthama ekura kunpa kaaralhitjika. Yinga ingkama era rrangkarranha arrkana inthorrilitjika, era turta rrangkarranha wothamawotha ilitjika era rrakangkarra rilhera namanga. Yinga turta Enka Alkngaltara ekarlturna ingkama, era rrangkarranha tnoatnoa inthorrilitjika, rrangkarra Jesua Kristaka kaaralhamalanga. ");
INSERT INTO are_vpl VALUES ("RM15_14","075_15_14","ROM","15","14","14","Tjina ntjarrai, yinga kaltja rrangkarra relha ilporatha namanga, Altjirraka angkatjaka kaltja turta. Rrangkarra turtantama Altjirraka angkatja irrpalthala ilarrama. ");
INSERT INTO are_vpl VALUES ("RM15_15","075_15_15","ROM","15","15","15","Pepa nhanhala pula atha rrangkarranha kalantema alkngatharra ngerra ilaka, nhanga rrangkarranha ilpangkalhelitjika. Nhanha kala nukathaka nama, Altjirranha nuka ngwanga ntelalhamala ");
INSERT INTO are_vpl VALUES ("RM15_16","075_15_16","ROM","15","16","16","yinganha urrarakalanga Krista Jesuaka urrkapunhapunha nitjika. Era turtantama yinganha urrpia yairnaka Relha Lorinya ntjarrurna, etnanha Altjirraka Yia Marra ilitjika. Relha Lorinya etna turtantama Altjirranga urlarra yalknga nitjinanga, Enka Alkngaltarala etnanha alkngaltarilakalanga. ");
INSERT INTO are_vpl VALUES ("RM15_17","075_15_17","ROM","15","17","17","Yingarrpa pula yarna tnakalhama. Krista Jesua erataka yinganha ekarltilaka. ");
INSERT INTO are_vpl VALUES ("RM15_18","075_15_18","ROM","15","18","18","Lakinhanga yinga kala lenhiperranta angkitjina, Kristanhala nukarlarlanga urrkapukala. Era Relha Lorinya ntjarranha kangkwerritjika kaltjinthaka, nukarlarlanga. ");
INSERT INTO are_vpl VALUES ("RM15_19","075_15_19","ROM","15","19","19","Enka Alkngaltarala yinganha ekarltilakalanga, atha tjatjikartalka urrkapuka. Athantama Jerusalem-angatjina Yia Marra Kristiperra kaltjinthaka, pmara Illyricum-akurtitja. ");
INSERT INTO are_vpl VALUES ("RM15_20","075_15_20","ROM","15","20","20","Yinga pula relha lenha ntjarrurna lhaka, etnala itjantema Kristiperra wukala. Yinga itja antja naka relha lenha ntjarranha kaltjinthitjika, etnanhala arrpunhala kala kaltjinthakala. ");
INSERT INTO are_vpl VALUES ("RM15_21","075_15_21","ROM","15","21","21","Nhanga Altjirraka Angkatja Imankinyala ilama, “Relha etnanhala arrpunhala itjantema ekuriperra ilakala, etna ekuriperra wutjina. Relha lenha ntjarra etnala itjantema ekuriperra wukala, etna ekuriperra kaltjerritjina.” ");
INSERT INTO are_vpl VALUES ("RM15_22","075_15_22","ROM","15","22","22","Lakinhanga yinga lyartalpula yarna rrakangkarrurna lhaka, atha relha arrpunha ntjarranha kaltjinthamanga. ");
INSERT INTO are_vpl VALUES ("RM15_23","075_15_23","ROM","15","23","23","Lyarta pula atha urrkapuntja nhanha kala mangkilakantama. Arai, yinga nhanga arrkurlantema rrakangkarrurna yatjarra lhitjika antja nakala. ");
INSERT INTO are_vpl VALUES ("RM15_24","075_15_24","ROM","15","24","24","Yingantama kala pitjitjika eterrama, yinga pmara Spain-urna lhamalanga. Yinga turta antja nama rrakangkarralela kurrka wara nitjika. Kurunga rrangkarrantama yinganha marnakarta, money-akarta turta paka twapanthitjinanga. ");
INSERT INTO are_vpl VALUES ("RM15_25","075_15_25","ROM","15","25","25","Lyarta pula yinga Jerusalem-urnarrka lhama, money-akarta, worlamparinyaka. ");
INSERT INTO are_vpl VALUES ("RM15_26","075_15_26","ROM","15","26","26","Worlamparinya ntjarra pmara Macedonia-ala, pmara Achaia-ala turta antja naka money kotjitjika, tnakanhakanha ilkngara ntjarraka, Jerusalem-ala. ");
INSERT INTO are_vpl VALUES ("RM15_27","075_15_27","ROM","15","27","27","Etnarrpa antja naka money nhanha kotjitjika. Nhanha turta pula etnakathaka naka. Iwunhanga? Relha Lorinya ntjarrala Yia Marra erinha relha Jew ntjarranga wukalanga. Relha Lorinya ntjarrakathakantama nama relha Jew ntjarranha kapanha pelitjika. ");
INSERT INTO are_vpl VALUES ("RM15_28","075_15_28","ROM","15","28","28","Money nhanha impanka kuta Jerusalem-aka iwurlalpumala, yinga kala tjaiyakerritjina, Spain-urnathaka. Yinga turtantama rrakangkarralela yatjarra nanhitjina. ");
INSERT INTO are_vpl VALUES ("RM15_29","075_15_29","ROM","15","29","29","Yinga kaltja yinga rrakangkarrurna pitjimalanga, Kristala rrangkarranha, yinganha turta, kngarra lyekarrilitjina. ");
INSERT INTO are_vpl VALUES ("RM15_30","075_15_30","ROM","15","30","30","Tjina ntjarrai, yinga rrakangkarra ngkangkawulhama nukalela, nukakwia turta, Altjirrurna ingkai, Ingkarta Jesua Kristarlarlanga. Rrangkarra turta nukakwia ingkai, Enka Alkngaltara era nurnanha kaltjinthakalanga urlarrakurlarra kangkintja ntelalhitjika. ");
INSERT INTO are_vpl VALUES ("RM15_31","075_15_31","ROM","15","31","31","Altjirrurna ingkai, era yinganha ntarntaritjika relha Judea-arinya ntjarranga, etnala Jesua Kristanha ilpoiwuma. Rrangkarra turta ekururna ingkai, Jerusalem worlamparinya etna money ekura kangkitjinanga, money nhanga athala etnakurna kngama. ");
INSERT INTO are_vpl VALUES ("RM15_32","075_15_32","ROM","15","32","32","Kurunga, Altjirranha antja namanga, yinga rrakangkarrurna arrkana inthorra lhitjina, rrakangkarralela yatjarra nitjika. ");
INSERT INTO are_vpl VALUES ("RM15_33","075_15_33","ROM","15","33","33","Altjirra erala nurnakalela rilhererrakala, era rrakangkarralela kuta nama. Amen. ");
INSERT INTO are_vpl VALUES ("RM16_1","075_16_1","ROM","16","1","1","Arrkutja nyinta rrakangkarrurna lhitjina, rretnya Phoebe. Era tjina tnakanhakanha nama. Era turta worlamparinyaka tangitjala nama, Cenchrea town-ala. ");
INSERT INTO are_vpl VALUES ("RM16_2","075_16_2","ROM","16","2","2","Erinha tjina tnakanhakanha ngerra inai. Nhanha kala rrakangkarrathaka nama, rrangkarra turta tnakanhakanha namangantema. Rrangkarra turta ekura tangitjala nai, erala ntjarraka, nuka turta, tangitjala nakala ngerra. ");
INSERT INTO are_vpl VALUES ("RM16_3","075_16_3","ROM","16","3","3","Atha Priscilla Aquila tharranha anparnama. Noarta eratharra kunha nukalela urrkapuka Krista Jesuakakwia. ");
INSERT INTO are_vpl VALUES ("RM16_4","075_16_4","ROM","16","4","4","Arrpunharanga eratharra kala nukakwia ilutjika nakala. Yinga ekuratharra kuta ilpangkama. Itja yinganta pula. Relha Lorinya ntjarra arrpunha turta, etnala Kristanha tnakama. ");
INSERT INTO are_vpl VALUES ("RM16_5","075_16_5","ROM","16","5","5","Atha turta worlamparinya etnanha anparnama, etnala iltha ekuratharrakanhala pepaka worlerrama. Atha artwa Epenetus-anha anparnama. Era tjina kangkintja inthorra nama. Erakimparra kunha Kristanha tnakakala, pmara Asia-ala. ");
INSERT INTO are_vpl VALUES ("RM16_6","075_16_6","ROM","16","6","6","Atha Mary-anha anparnama. Era kunha rrakangkarra kngarra inthorra urrkapukala. ");
INSERT INTO are_vpl VALUES ("RM16_7","075_16_7","ROM","16","7","7","Atha Andronicus, Junias tharranha anparnama. Noarta eratharra Jew nama, yinga ngerra. Eratharra nukalela jail-ala nakala. Eratharra apostle ilporatha nakala. Eratharra turta nukanga arrkurla kuta Kristanha tnakakala. ");
INSERT INTO are_vpl VALUES ("RM16_8","075_16_8","ROM","16","8","8","Atha artwa Ampliatus-anha anparnama. Era tjina tnakanhakanha kngarra nukanha nama. ");
INSERT INTO are_vpl VALUES ("RM16_9","075_16_9","ROM","16","9","9","Atha artwa Urbanus-anha anparnama. Era tjina urrkapunhapunha Kristaka nama. Atha artwa Stachys-anha anparnama. Era tjina kngarra nukanha nama. ");
INSERT INTO are_vpl VALUES ("RM16_10","075_16_10","ROM","16","10","10","Atha artwa Apelles-anha anparnama. Era Kristanha ilporatha inthorra tnakama. Atha artwa Aristobulus-aka ramarama anparnama. ");
INSERT INTO are_vpl VALUES ("RM16_11","075_16_11","ROM","16","11","11","Atha artwa Herodion-anha anparnama. Era artwa Jew nama, yinga ngerra. Atha tnakanhakanha lenha ntjarranha turta anparnama, etnala artwa Narcissus-aka ramarama namanga. ");
INSERT INTO are_vpl VALUES ("RM16_12","075_16_12","ROM","16","12","12","Atha arrkutja Tryphena, Tryphosa tharranha anparnama. Eratharra kunha Ingkartaka kngarra urrkapuma. Atha arrkutja Persis-anha anparnama. Era turta Ingkartaka kngarra urrkapukala. Yinga ekura kngarra kangkama. ");
INSERT INTO are_vpl VALUES ("RM16_13","075_16_13","ROM","16","13","13","Atha Rufus-anha anparnama, artwa Ingkartala urrarakala. Atha mia ekuranha turta anparnama. Era nuka turta mia ngerra ntelalhakala. ");
INSERT INTO are_vpl VALUES ("RM16_14","075_16_14","ROM","16","14","14","Atha artwa Asyncritus, Phlegon, Hermes, Patrobas, Hermas ntjarranha anparnama. Atha turta tjina tnakanhakanha etnakalela namala ntjarranha anparnama. ");
INSERT INTO are_vpl VALUES ("RM16_15","075_16_15","ROM","16","15","15","Atha artwa Philologus, Julia tharranha anparnama. Atha Nereus-anha anparnama, tjia ekuranha turta. Atha arrkutja Olympus-anha anparnama, relha alkngaltara ntjarranha turta, etnala iltha ekuranhala pepaka worlerrama. ");
INSERT INTO are_vpl VALUES ("RM16_16","075_16_16","ROM","16","16","16","Nyintaminyintala tjina tnakanhakanha ekuranha tjia ngerra kwakitjikitjika. Kristaka worlamparinya ingkarrakala rrangkarranha anparnama. ");
INSERT INTO are_vpl VALUES ("RM16_17","075_16_17","ROM","16","17","17","Tjina ntjarrai, atha rrangkarranha tjatjatuma. Rrangkarra relha lenha ntjarranga aralhitjika, etnala worlamparinyanha tjalpalhelama. Etna turtala tnakanhakanha ntjarranha parrpartilama, etnanha paala kaltjinthamala. Etnakanga kala tjanantalhai! ");
INSERT INTO are_vpl VALUES ("RM16_18","075_16_18","ROM","16","18","18","Relha etnala rrangkarranha lakinha kaltjinthama, etna itja Ingkarta nurnakanha, Kristanha, etarlarama. Etna tnarta etnakanhanta etarlarama. Angkatja inangkarla kula angkamala, relhaka turta kula kangkamala, etna relha kornakorna ntjarranha parrpartilama. ");
INSERT INTO are_vpl VALUES ("RM16_19","075_16_19","ROM","16","19","19","Relha ingkarraka pula kaltja rrangkarra Ingkartaka kangkwerramanga. Lakinhanga yinga arrkana nama. Yinga antja rrangkarra nhanhakanta kaltja nitjika, marra ntelalhitjika. Kanha korna ntelalhitjika, nhanhaka rrangkarra kotnala nitjika. ");
INSERT INTO are_vpl VALUES ("RM16_20","075_16_20","ROM","16","20","20","Arai, Altjirra erala nurnakalela rilhererrakala, era inguntha wara Satan-anha ingkala rrothitjina ngerra. Ingkarta Jesuanha rrakangkarra kuta ngwanga ntelalhama. ");
INSERT INTO are_vpl VALUES ("RM16_21","075_16_21","ROM","16","21","21","Timothy, tjina urrkapunha nukanha, era rrangkarranha anparnama. Artwa Lucius, Jason, Sosipater etna turta rrangkarranha anparnamantema. Yinga ngerra, etna turta relha Jew namantema. ");
INSERT INTO are_vpl VALUES ("RM16_22","075_16_22","ROM","16","22","22","Atha, artwa Tertius-ala, pepa nhanha intalhelaka. Atha turta rrangkarranha anparnama. Rrangkarra ngerra, atha turta Ingkartanha tnakama. ");
INSERT INTO are_vpl VALUES ("RM16_23","075_16_23","ROM","16","23","23","Gaius-ala rrangkarranha anparnama. Yinga iltha ekuranhala yatjarra nama. Worlamparinya turta iltha ekuranhala pepaka worlerrama. Artwa Erastus, erala town nhanhaka money ntarntarama, era rrangkarranha anparnama. Tjina arrpunha nurnakanha, artwa Quartus-ala, rrangkarranha anparnamantema. ");
INSERT INTO are_vpl VALUES ("RM16_25","075_16_25","ROM","16","25","25","Altjirranha tnantjai! Era rrangkarranha irrpalthala ekarltilama, rrangkarra Yia Marra erinha tnakamanga. Atha nhanga rrangkarranha Yia Marra Jesua Kristiperra kaltjinthaka. Yia Marra nhanha erinha kunha Altjirrala imankangatjina lauwukalarrka. ");
INSERT INTO are_vpl VALUES ("RM16_26","075_16_26","ROM","16","26","26","Lyarta pula Yia Marra erinha kala relha ingkarrakanha ilamantama, Altjirraka urrpia imankinya ntjarraka angkatjarlarlanga. Altjirra, erala ngampakala etatha nama, erarrpa turnaka Yia Marra erinha relha ingkarrakanha ilitjika, etna erinha tnakitjinanga, ekura kangkwerritjinanga turta. ");
INSERT INTO are_vpl VALUES ("RM16_27","075_16_27","ROM","16","27","27","Altjirra nhanha eranta inangkarla nama. Nurna erinha ngampakala tnantjitjika, Jesua Kristarlarlanga. Amen. ");
INSERT INTO are_vpl VALUES ("C11_1","076_1_1","1CO","1","1","1","Pepa nhanha atha Paul-ala, tjina tnakanhakanha nurnakanha Sosthenes-ala turta, rrakangkarrurna yairnama. Arai, yinganha kunha Altjirra erarrpa urrarakala Krista Jesuaka apostle nitjika. ");
INSERT INTO are_vpl VALUES ("C11_2","076_1_2","1CO","1","2","2","Sosthenes ilirna pepa nhanha rrakangkarrurna yairnama, rrangkarrala Altjirraka worlamparinya namanga pmara Corinth-ala. Altjirrala kunha rrangkarranha alkngaltarilaka, era rrangkarranha Krista Jesualela nyintalhelamalanga. Era turta rrangkarranha urraraka tweta ekuriltja nitjika. Relha ntjarra arrpunha, etnala Ingkarta Jesua Kristaka urrkurrkintja namanga pmararrpaninhala, etnanha turta era urrarakantema ekuriltja nitjika. Jesua Krista era kunha Ingkarta etnaka nama, nurnaka turta. ");
INSERT INTO are_vpl VALUES ("C11_3","076_1_3","1CO","1","3","3","Altjirra Kaarta nurnakanha, Ingkarta Jesua Kristanha turta, rrakangkarra ngwanga ntelalhama, rilhera turta. ");
INSERT INTO are_vpl VALUES ("C11_4","076_1_4","1CO","1","4","4","Atha Altjirranha kutatha rrakangkarrakwia dangkilama, era rrakangkarra ngwanga ntelalhakalanga Krista Jesuarlarlanga. ");
INSERT INTO are_vpl VALUES ("C11_5","076_1_5","1CO","1","5","5","Rrakangkarra ngwanga ntelalhamala, era rrangkarranha netaneta inthorrilaka. Rrangkarrantama Altjirraka Yia Marra irrpalthala ilarrama. Rrangkarra turtantama Yia Marra ekura kaltja inthorra. ");
INSERT INTO are_vpl VALUES ("C11_6","076_1_6","1CO","1","6","6","Rrangkarra turta kaltja yia nhanga nurnala rrangkarranha Kristiperra kaltjinthakala, era arratja namanga. ");
INSERT INTO are_vpl VALUES ("C11_7","076_1_7","1CO","1","7","7","Altjirrala rrangkarranha netaneta inthorrilakalanga, rrangkarra Enkaka yearriperra ingkarraka turta kala tnyinama, rrangkarra kaaralhamalanga Altjirrala Ingkarta nurnakanha, Jesua Kristanha, relha ingkarrakaka imarnitjika. ");
INSERT INTO are_vpl VALUES ("C11_8","076_1_8","1CO","1","8","8","Nhanha turta. Altjirrala rrangkarranha talwalpula ekarltilitjina, rrangkarra ilkarrtjarapa nitjinanga, Ingkarta nurnakanhala, Jesua Kristala, relha ingkarrakanha tjiperrawumalanga. ");
INSERT INTO are_vpl VALUES ("C11_9","076_1_9","1CO","1","9","9","Altjirra, erala rrangkarranha 'Lira ekuranha Jesua Kristalela nyintalhelakala, erarrpa kala lakinhilitjina. Era turta rrangkarranha itja orrtja lhelama. ");
INSERT INTO are_vpl VALUES ("C11_10","076_1_10","1CO","1","10","10","Tjina ntjarrai, yinga, Ingkarta nurnakanha Jesua Kristaka urrpia, rrakangkarra ngkangkawulhama, kala tjinanta narrirrai, eterrintja nyintakarta. Itja worla kurrka twetakatweta ntjarra nitjika. ");
INSERT INTO are_vpl VALUES ("C11_11","076_1_11","1CO","1","11","11","Tjina ntjarrai, relha urrputja Chloe-aka ramaramanga nukurna pitjika. Etna yinganha ilaka rrangkarra iwurramanga. ");
INSERT INTO are_vpl VALUES ("C11_12","076_1_12","1CO","1","12","12","Nyinta angkama, “Yinga Paul-akanha.” Kanha arrpunha angkama, “Yinga Apollos-akanhala.” Kala arrpunha angkama, “Yinga Cephas-akanhala.” Kala wotha arrpunha angkama, “Kristakanhala yinga.” ");
INSERT INTO are_vpl VALUES ("C11_13","076_1_13","1CO","1","13","13","Nthakinhantama? Arrpunhala Kristanha kartatharrilakama? Paul-anhama etna ntolkaka kanthatukala, rrakangkarrakwia? Paul-aka rretnyalama etna rrangkarranha kaltjirrpulhelakala? ");
INSERT INTO are_vpl VALUES ("C11_14","076_1_14","1CO","1","14","14","Yinga kangkama, atha itja rrakangkarranga nyintanha kaltjirrpulhelakala, Crispus, Gaius tharranhanta. ");
INSERT INTO are_vpl VALUES ("C11_15","076_1_15","1CO","1","15","15","Arrpunhantama yarna angkama etna rrangkarranha rretnya nukanhala kaltjirrpulhelakala. ");
INSERT INTO are_vpl VALUES ("C11_16","076_1_16","1CO","1","16","16","Atha nhanga Stephanas-aka ramarama turta kaltjirrpulhelaka. Thunga arrpunha ntjarranha turta. Yinga pula itja ilpangkama. ");
INSERT INTO are_vpl VALUES ("C11_17","076_1_17","1CO","1","17","17","Arai, Kristala yinganha yairnaka, itja relha ntjarranha kaltjirrpulhelitjika, relha ntjarranha Yia Marra erinhatitja kaltjinthitjika. Itja pula relhaka angkatja inangkarlakarta, angkatja ntolkiperra era ipmintjerrakitja. ");
INSERT INTO are_vpl VALUES ("C11_18","076_1_18","1CO","1","18","18","Arai, relha etnala imerrama, etnaka yia ntolkiperra angkatja irtirta wara nama. Kanha nurnaka, nurnanhala Altjirrala tangkalhelama, nurnaka yia era Altjirraka angkatja ekarltala nama. Era nurnanha irrpalthala tangkalhelama. ");
INSERT INTO are_vpl VALUES ("C11_19","076_1_19","1CO","1","19","19","Nhanga Altjirraka Angkatja Imankinyala ilama, “Relha arrpunha ntjarrala etarlarama etna kula angkatja inangkarla angkamanga. Atha pula angkatja etnaka yirralhelitjina. Relha arrpunha ntjarra tnakalhamala etna kula kaltja inthorra namanga. Atha pula angkatja etnaka parrpartilitjina.” ");
INSERT INTO are_vpl VALUES ("C11_20","076_1_20","1CO","1","20","20","Artwa inangkarla ntjarra etnaloa? Artwa kaltja ntjarra etnaloa? Artwa intarrangaltha ntjarra etnaloa? Altjirrala nurnanha ilama, relhaka angkatja inangkarla ingkarraka, angkatja irtirta wara namanga. ");
INSERT INTO are_vpl VALUES ("C11_21","076_1_21","1CO","1","21","21","Arai, Altjirrala relha ntjarranha itja impurlarrarnaka ekura kaltjerritjika, relhaka angkatja inangkarlarlarlanga. Nurna pula nhanhaka kaltja. Altjirranha antja nama relhanha tangkalhelitjika angkatja nurnala kaltjinthama ekurarlarlanga. Angkatja nhanha relhanga urlarra irtirta nama. ");
INSERT INTO are_vpl VALUES ("C11_22","076_1_22","1CO","1","22","22","Relha Jew ntjarrala kunha tjatjikarta aritjika antja nama. Kanha relha Greece-arinya ntjarrala relhaka angkatja inangkarlala wutjika antja nama. ");
INSERT INTO are_vpl VALUES ("C11_23","076_1_23","1CO","1","23","23","Nurna pula relha ntjarranha kaltjinthama Kristanha ntolkala ilukala. Angkatja nhanhanga relha Jew ntjarra mukanherrama. Kanha Relha Lorinya ntjarrala etarlarama era angkatja irtirtala namanga. ");
INSERT INTO are_vpl VALUES ("C11_24","076_1_24","1CO","1","24","24","Relha Jew arrpunha ntjarra pula, relha Greece-arinya arrpunha ntjarra turta pula, etna kaltja Altjirrala Kristanha ekarltilakala etnanha tangkalhelitjika. Etna turta kaltja Kristala etnanha Altjirraka angkatja inangkarla ilamanga. Relha nhanha etnanha kunha Altjirrala urrarakala. ");
INSERT INTO are_vpl VALUES ("C11_25","076_1_25","1CO","1","25","25","Arai, Altjirraka angkatja nhanga relhalala etarlarama irtirta kula namanga, etnataka angkatja inangkarlalkura nama relhaka angkatja inangkarlangatjina. Relha arrpunha ntjarrala etarlarama Altjirranha kula thaltja ntelalhamanga. Kanha angkatja ekuranha ntolkiperra relhanga ekarltalkurala nama. ");
INSERT INTO are_vpl VALUES ("C11_26","076_1_26","1CO","1","26","26","Tjina nuka ntjarrai, nhanga Altjirrala rrangkarranha urraramalanga, rrakangkarranga urrputja wara relhanga urlarra inangkarla naka. Rrakangkarranga urrputja wara turta itornka naka. ");
INSERT INTO are_vpl VALUES ("C11_27","076_1_27","1CO","1","27","27","Arai, Altjirrala kunha relha etnanha urraraka, relha arrpunha ntjarralala kornakorna etarlaramanga. Lakinha era relha inangkarla ntjarranha parrpartilaka. Altjirrala turta relha etnanha urraraka, relha arrpunha ntjarralala thaltja etarlaramanga. Lakinha era relha ekarlta ntjarranha nakapakarlilaka. ");
INSERT INTO are_vpl VALUES ("C11_28","076_1_28","1CO","1","28","28","Altjirrala kunha urraraka angkatja nhanga relhalala lolowuma, kornakorna etarlarama, ipmintja turta impuma. Lakinha Altjirrala yirralhelaka angkatja inangkarlalka, nhanga relhalala tjiparra etarlaramanga. ");
INSERT INTO are_vpl VALUES ("C11_29","076_1_29","1CO","1","29","29","Relha nyintantama yarna Altjirranga urlarra tnakalhama. ");
INSERT INTO are_vpl VALUES ("C11_30","076_1_30","1CO","1","30","30","Rrangkarranha pula Altjirrala Krista Jesualela nyintalhelaka. Kristalantama nurnanha ntelaka Altjirranha inangkarla namanga, nurnanha ilamala, “Unta nukanga urlarra arratja nama. Unta nukanga urlarra alkngaltara nama. Atha nganha kala tangkalhelaka.” ");
INSERT INTO are_vpl VALUES ("C11_31","076_1_31","1CO","1","31","31","Lakinhanga Altjirraka Angkatja Imankinyala ilama, “Relha erala tnakalhitjika antja nama, era kala tnakalhitjika Ingkarta-ala erinha tangkalhelakalanga.” ");
INSERT INTO are_vpl VALUES ("C12_1","076_2_1","1CO","2","1","1","Tjina ntjarrai, atha nhanga rrangkarranha Altjirraka angkatja kaltjinthamalanga, atha itja rrangkarranha angkatja thaakala kaltjinthaka, relhaka angkatja inangkarlala paka. ");
INSERT INTO are_vpl VALUES ("C12_2","076_2_2","1CO","2","2","2","Arai, yinga arrkurla kutantema eterrakala, rrangkarranha Jesua Kristiperranta kaltjinthitjika. Jesua Krista erinhala etna ntolkaka kanthatukala. ");
INSERT INTO are_vpl VALUES ("C12_3","076_2_3","1CO","2","3","3","Yinga nhanga rrakangkarralela porapora wara naka, tiratira, errowumala turta. ");
INSERT INTO are_vpl VALUES ("C12_4","076_2_4","1CO","2","4","4","Atha itja rrangkarranha relhaka angkatja inangkarlala, angkatja pulyapulyala paka kaltjinthaka. Atha pula rrangkarranha Altjirraka angkatjanta kaltjinthaka. Enka erarrpantama ntelaka angkatja era ekarlta namanga. ");
INSERT INTO are_vpl VALUES ("C12_5","076_2_5","1CO","2","5","5","Lakinhanga rrangkarra lyarta Altjirranha tnakama, itja rrangkarra relhaka angkatja inangkarla wukalanga. Altjirra erarrpa pula rrangkarranha ekarltilakalanga erinha tnakitjika. ");
INSERT INTO are_vpl VALUES ("C12_6","076_2_6","1CO","2","6","6","Arai, nurna pula angkatja inangkarla ilamantemala, relha etnakurna, etnala Altjirraka Enkakarta namanga. Nurna pula etnanha itja relhaka angkatja inangkarla ilama, relha alharinya ntjarraka angkatja inangkarla paka. Relha nhanha etnanha kunha Altjirrala yirralhelitjina. ");
INSERT INTO are_vpl VALUES ("C12_7","076_2_7","1CO","2","7","7","Angkatja inangkarla nurnala etnanha ilama, erataka Altjirraka angkatja inangkarla nama, angkatja nhanga ekurarlarlanga erala nurnanha tangkalhelitjinala. Angkatja nhanha kala naka alha nhanha itjangantema. Altjirrala pula erinha lauwukala. ");
INSERT INTO are_vpl VALUES ("C12_8","076_2_8","1CO","2","8","8","Itornka etnala lyarta tjitjarterrama, etna pula angkatja inangkarla nhanha itja lhangkaraka. Etna paka angkatja erinha lhangkarakalanga, etna itja Ingkarta makalaria erinha ntolkaka kanthatumara. ");
INSERT INTO are_vpl VALUES ("C12_9","076_2_9","1CO","2","9","9","Altjirraka Angkatja Imankinyala nhanga ilama, “Relhaka alkngala itja araka, relhaka ilpala itja wuka, relha turta itja kaltja, pmaralka Altjirrala mpaarakala relha lenha ntjarraka, etnala ekura kangkamanga.” ");
INSERT INTO are_vpl VALUES ("C12_10","076_2_10","1CO","2","10","10","Altjirrala pula nurnaka angkatja lauwukala etnanha kathilaka, Enka ekuranharlarlanga. Altjirraka Enka era Altjirraka eterrintjakalka kaltja nama. ");
INSERT INTO are_vpl VALUES ("C12_11","076_2_11","1CO","2","11","11","Arai, relhaka enkanta kunha relhaka eterrintjaka kaltja. Lakinha ngerra Altjirraka Enkanta Altjirraka eterrintjaka kaltja. ");
INSERT INTO are_vpl VALUES ("C12_12","076_2_12","1CO","2","12","12","Altjirralantama nurnanha Enka ekuranha nthaka, itja enka alha nhanharinya, nurna kaltja nitjinanga Altjirrala nurnanha kapanhanta tangkalhelakala. ");
INSERT INTO are_vpl VALUES ("C12_13","076_2_13","1CO","2","13","13","Nhanhantama nurna rrangkarranha kaltjinthama, itja pula relhaka angkatja inangkarlala. Nurna pula rrangkarranha kaltjinthama, angkatja nhanga Altjirraka Enkala nurnanhakimparra kaltjinthakala. Nurna turtantama Enkaka angkatja nhanha nentilama, relha Altjirraka Enkakarta ntjarraka. ");
INSERT INTO are_vpl VALUES ("C12_14","076_2_14","1CO","2","14","14","Kanha relha etna, etnala Altjirraka Enkarapa nama, etna Enkaka angkatja yarna tnakama. Etnakanga urlarra angkatja era irtirta nama. Etna angkatja erinha yarna lhangkarama. Relha etnanta angkatja erinha lhangkarama, etnala Altjirraka Enkakarta nama. ");
INSERT INTO are_vpl VALUES ("C12_15","076_2_15","1CO","2","15","15","Relha etnala Altjirraka Enkakarta nama, etna Altjirraka eterrintja lhangkarama. Relha etnala Altjirraka Enkarapa nama, etnantama yarna angkama relha Enkakarta etna kula irtirta namanga. ");
INSERT INTO are_vpl VALUES ("C12_16","076_2_16","1CO","2","16","16","Nhanga Altjirraka Angkatja Imankinyala ilama, “Ngunhalama Ingkartaka eterrintja lhangkaraka? Ngunhala turtama erinha kaltjinthaka?” Nurna pula Kristaka eterrintjaka kaltjala. ");
INSERT INTO are_vpl VALUES ("C13_1","076_3_1","1CO","3","1","1","Arai, tjina ntjarrai, yinga kunha yarna rrakangkarrurna angkaka relha Altjirraka Enkakarta ntjarrurna ngerra. Yingantama rrakangkarrurna angkaka relha alharinya ntjarrurna ngerra. Nhanga relha Kristanha lyartanta tnakitjikerramala ntjarrurna ngerra. ");
INSERT INTO are_vpl VALUES ("C13_2","076_3_2","1CO","3","2","2","Miala nhanga katjia kurrka ipatjanta nthama. Lakinha ngerra atha rrangkarranha angkatja rukaranta kaltjinthaka. Atha itja rrangkarranha angkatja ekarlta kaltjinthaka, rrangkarra angkatja etnanha yarna wumanga. Atha turta etarlarama rrangkarra angkatja ekarlta etnanha lyarta yarnantema wuma. ");
INSERT INTO are_vpl VALUES ("C13_3","076_3_3","1CO","3","3","3","Rrangkarrataka relha alharinya ngerrantema ntelalhama. Arrpunha, arrpunhaka antjakunya nama. Rrangkarra iltarrama turta. Lakinha ntelalhamala, rrangkarra relha alharinya ntjarra ngerra ntelalhama. ");
INSERT INTO are_vpl VALUES ("C13_4","076_3_4","1CO","3","4","4","Nyinta angkama, “Yinga Paul-akanha.” Arrpunha angkama, “Yinga pula Apollos-akanha.” Lakinha rrangkarra kala relha arrpunha ntjarra ngerra ntelalhama, Altjirraka Enkarapa ntjarra ngerra. ");
INSERT INTO are_vpl VALUES ("C13_5","076_3_5","1CO","3","5","5","Ngunhama Apollos-anha? Ngunhama Paul-anha? Ilirna kunha Altjirraka urrkapunhapunha tharra. Ilirna rrangkarranha kaltjinthamalanga, rrangkarra Altjirranha tnakaka. Ilirna wara urrkapuka, Altjirrala ilirnanha turnakala ngerra. ");
INSERT INTO are_vpl VALUES ("C13_6","076_3_6","1CO","3","6","6","Atha annga etnanha ingkairnaka. Apollos-ala annga etnanha kwatja nthaka. Altjirrala pula annga etnanha mangkalhelaka. ");
INSERT INTO are_vpl VALUES ("C13_7","076_3_7","1CO","3","7","7","Relha erala annga etnanha ingkairnama, relha era turta, erala annga etnanha kwatja nthama, eratharra urrkapunhapunhanta nama. Kanha tjiparra Altjirrala, erala annga etnanha mangkalhelama. ");
INSERT INTO are_vpl VALUES ("C13_8","076_3_8","1CO","3","8","8","Artwa erala annga ingkairnama, artwa era turta, erala annga etnanha kwatja nthama, eratharra porta urrkapuma. Altjirralantama erinhatharra kwartiwutjina, eratharrala urrkapukala ngerra. ");
INSERT INTO are_vpl VALUES ("C13_9","076_3_9","1CO","3","9","9","Arai, Apollos ilirnataka porta urrkapuma, Altjirraka. Rrangkarra Altjirraka tnukulpala ngerra nama, ekuralala ilirna urrkapuma, iltha ekuranha ngerra turta. ");
INSERT INTO are_vpl VALUES ("C13_10","076_3_10","1CO","3","10","10","Altjirranha kunha nuka ngwanga ntelalhaka. Athantama artwa iltha itanhitanha inangkarlala ngerra worlamparinyaka foundation arrarnaka. Arrpunha ntjarralantama foundation ekurakarlaka lyarta itama. Relha nyintaminyinta pula aralhitjika era foundation ekurakarlaka arratjanta ititjika. ");
INSERT INTO are_vpl VALUES ("C13_11","076_3_11","1CO","3","11","11","Foundation nhanga athala arrarnakala, nhanha Jesua Krista era nama. Worlamparinyaka foundation arrpunha relhala yarna arrarnama. ");
INSERT INTO are_vpl VALUES ("C13_12","076_3_12","1CO","3","12","12","Relhala paka foundation nhanhakarlaka gold-ala itamanga, silver-ala paka, parta tjipurrkurlala paka, irnala paka, naamala paka, yurtala paka, ");
INSERT INTO are_vpl VALUES ("C13_13","076_3_13","1CO","3","13","13","nhanha katherritjina, Ingkartanha anma pitjalpumalanga. Era relha ingkarrakanha tjiperrawumalanga, nhanha kala ura ngerra nitjina. ");
INSERT INTO are_vpl VALUES ("C13_14","076_3_14","1CO","3","14","14","Ura era paka relhaka urrkapuntja itja yirralhelamanga, Altjirrala relha erinha kwartiwutjina. ");
INSERT INTO are_vpl VALUES ("C13_15","076_3_15","1CO","3","15","15","Ura era pula relha ekura urrkapuntja yirralhelamanga, Altjirrala relha erinha itjala kwartiwutjina. Altjirrala kala relha erinhanta tangkalhelitjina. Era kala urakapa ngerra nitjina, relhalala uranga urlpuntjikala. ");
INSERT INTO are_vpl VALUES ("C13_16","076_3_16","1CO","3","16","16","Rrangkarra kala kaltja rrangkarra Altjirraka temple namanga, Altjirraka Enka turta rrakangkarranga kwanala namanga. ");
INSERT INTO are_vpl VALUES ("C13_17","076_3_17","1CO","3","17","17","Relha erala Altjirraka temple yirralhelamanga, Altjirra erinha yirralhelitjinantema. Altjirraka temple kunha tweta alkngaltara nama. Rrangkarra temple nhanha era nama. ");
INSERT INTO are_vpl VALUES ("C13_18","076_3_18","1CO","3","18","18","Rrangkarra itja orrtjapepilalhitjika. Thunga arrpunha etarlaralhama, “Yinga relha inangkarla inthorra nama.” Era marralkura etarlaralhitjika, “Yinga relha kotna nama,” era nthurrpa inangkarlerritjinanga. ");
INSERT INTO are_vpl VALUES ("C13_19","076_3_19","1CO","3","19","19","Arai, relhala etarlarama angkatja arrpunha inangkarla inthorra namanga. Altjirranga urlarra pula relhaka angkatja inangkarla irtirta wara. Nhanga Altjirraka Angkatja Imankinyala ilama, “Relha inangkarlaka angkatjala Altjirrala relha inangkarlanha parrpartilitjina.” ");
INSERT INTO are_vpl VALUES ("C13_20","076_3_20","1CO","3","20","20","Altjirraka Angkatja Imankinya arrpunhala ilama, “Ingkartanha kaltja relha inangkarlaka eterrintja ipmintja wara nama.” ");
INSERT INTO are_vpl VALUES ("C13_21","076_3_21","1CO","3","21","21","Lakinhanga rrangkarra itja angkitjika relha arrpunha itornka rrakangkarra namanga. Arai, rrangkarrataka relhalka ingkarrakaka itornka nama. ");
INSERT INTO are_vpl VALUES ("C13_22","076_3_22","1CO","3","22","22","Paul-anha, Apollos-anha, Cephas-anha turta rrakangkarra nama. Alha nhanha rrakangkarra nama. Rrangkarra lyarta etatha nama, rrangkarra turta anma ilutjina. Arlta lyarta, arlta lilinya turta rrakangkarra nama. ");
INSERT INTO are_vpl VALUES ("C13_23","076_3_23","1CO","3","23","23","Rrangkarra pula Krista ekurala nama, Kristanha turta Altjirraka nama. ");
INSERT INTO are_vpl VALUES ("C14_1","076_4_1","1CO","4","1","1","Arai, rrangkarrataka lhangkareikanha nurna Kristaka urrkapunhapunha namanga. Altjirrala nurnanha ingkairnakala yia marra Kristiperra arratja ntarntaritjika. ");
INSERT INTO are_vpl VALUES ("C14_2","076_4_2","1CO","4","2","2","Rrangkarra kala kaltja ntarntarintjakathaka nama relha arrpunhaka yulthalka arratja inthorra ntarntaritjika. ");
INSERT INTO are_vpl VALUES ("C14_3","076_4_3","1CO","4","3","3","Yinga Kristaka urrkapunhapunha warta namanga, nhanha itja rrakangkarrathaka nama yinganha ilitjika atha paka yia marra ekuranha arratja ntarntarakalanga. Nhanha turta itja relha arrpunha ntjarrakathaka nama, nukathaka paka. ");
INSERT INTO are_vpl VALUES ("C14_4","076_4_4","1CO","4","4","4","Nthurrpa etakintja nukanhala yinganha itja ilparnama. Nthakinha pula Altjirrala nukiperra etarlarama? Yinga itja kaltja. Ingkarta nyintalanta yinganha irrpalthala ilama atha paka angkatja ekuranha arratja ntarntarakalanga, thunga itja paka. ");
INSERT INTO are_vpl VALUES ("C14_5","076_4_5","1CO","4","5","5","Lakinhanga rrangkarra itja relha arrpunhiperra parrpa angkitjika. Nhanha kala Ingkartakanta impai. Era pitjalpumalanga, era kala kathilitjina nhanga relhalala lauwukala. Era turta kathilitjina relha nyintaminyintaka eterrintja. Kurunga Altjirrala relha nyintaminyintanha tnantjitjina, erala ntelalhakala ngerra. ");
INSERT INTO are_vpl VALUES ("C14_6","076_4_6","1CO","4","6","6","Tjina ntjarrai, yingataka nhanha Apollos-iperra angkaka, nukiperra turta, rrakangkarrakwia. Yinga antja rrangkarra ilirnakanga kaltjerritjika, “Itja Altjirraka angkatjanga kekarta lhitjika.” Kurunga rrangkarra itja angkitjina ilirnakanga nyinta marralkura namanga arrpunhanga. ");
INSERT INTO are_vpl VALUES ("C14_7","076_4_7","1CO","4","7","7","Arai, ngulama nganha ilaka unta kula relha arrpunhanga marralkura namanga? Iwunha turtama unta tnyinama, nhanha Altjirrala nganha itja nthakala? Nhanha ingkarraka Altjirraka yearriperra namanga, iwunhangantama unta tnakalhama? ");
INSERT INTO are_vpl VALUES ("C14_8","076_4_8","1CO","4","8","8","Rrangkarra angkama, rrangkarra kula kala Altjirraka yearriperra ingkarraka tnyinamanga. Rrangkarra angkama, rrangkarra kula kala netaneta namanga. Rrangkarra angkama, rrangkarra kula kala king ngerra tjitjarterramanga. Nurna pula itjala. Rrangkarrataka nthurrpa kala king ngerra tjitjarterreikanha, nurna turtantama rrakangkarralela tjitjarterritjinanga. ");
INSERT INTO are_vpl VALUES ("C14_9","076_4_9","1CO","4","9","9","Arai, atha etarlarama Altjirrala nurnanha, apostle ekuranha ntjarranha, nakapakarla inthorrilaka. Relha ingkarraka nurnaka tharrama, angel ntjarra turta. ");
INSERT INTO are_vpl VALUES ("C14_10","076_4_10","1CO","4","10","10","Nurna Kristakakwia artwa irtirta ngerra nama. Kanha rrangkarra Kristalela nyinterrakala, artwa inangkarla kulala nama. Nurna artwa thaltja nama. Kanha rrangkarra relha ekarlta kulala nama. Rrangkarranha relhala tnantjama. Kanha nurnanha etna lolowumala. ");
INSERT INTO are_vpl VALUES ("C14_11","076_4_11","1CO","4","11","11","Lyartalpula nurna ngaiyala nama, angkathala turta. Nurna mantarra kornakornaka ekarralhama. Relha arrpunha ntjarra nurnaka alkngarnterrama, nurnanha tuma turta. Nurnaka iltha itja intama. ");
INSERT INTO are_vpl VALUES ("C14_12","076_4_12","1CO","4","12","12","Nurnarrpa kngarra urrkapuma marna nurnakanhaka. Relha arrpunha ntjarrala nurnanha iltamanga, nurna etnanha lyekarrilama. Relha arrpunha ntjarrala nurnanha tutjika lurnamanga, nurna kunpa nyingalauwuma. ");
INSERT INTO are_vpl VALUES ("C14_13","076_4_13","1CO","4","13","13","Relha arrpunha ntjarra nurnakiperra lhurrkurta angkamanga, nurna etnakiperra marrala angkama. Lyartalpula nurna yultha ngerra nama, yultha nhanga relhalala ipmintja iwukala, ngkwarna ngerra turta, kngulyalala ipmintja impukala. ");
INSERT INTO are_vpl VALUES ("C14_14","076_4_14","1CO","4","14","14","Katjia nuka ntjarrai. Thunga rrangkarra etarlarama atha angkatja nhanha rrakangkarrurna intalhelama, rrangkarra porerritjinanga. Itja! Atha angkatja nhanha rrakangkarrurna intalhelama, rrakangkarrurna ilpungarungara angkamala. ");
INSERT INTO are_vpl VALUES ("C14_15","076_4_15","1CO","4","15","15","Thunga arrpunha ntjarrala rrangkarranha lyarta worlamparinyala ntarntarama. Yinga nyintanta pula kaarta rrakangkarra nama, atha warta rrangkarranha Krista Jesuurna rretjingakalanga, rrangkarranha Yia Marra erinha kaltjinthamala. ");
INSERT INTO are_vpl VALUES ("C14_16","076_4_16","1CO","4","16","16","Lakinhanga atha rrangkarranha yakalhelama, “Yinga ngerra ntelalhai.” ");
INSERT INTO are_vpl VALUES ("C14_17","076_4_17","1CO","4","17","17","Nhanhakakwia atha Timothy-anha rrakangkarrurna yairnama. Era worra nuka inthorra ngerra nama. Yinga ekura kangkama. Era turta Ingkartaka arratja kangkwerrama. Nthakinhantama yinga ntelalhama, yinga Krista Jesualela nyinterrakalanga? Nhanhaka Timothy-ala rrangkarranha ilpangkalhelitjina. Nhanga yingala ntelalhamala ngerra, lakinha turta atha worlamparinya ingkarrakanha kaltjinthama, etna ntelalhitjika. ");
INSERT INTO are_vpl VALUES ("C14_18","076_4_18","1CO","4","18","18","Rrakangkarranga arrpunha ntjarrala etarlaraka yinga kula itja rrakangkarrurna yatjarra lhitjinala. Etnantama nuka tjurnalhaka inthorra. ");
INSERT INTO are_vpl VALUES ("C14_19","076_4_19","1CO","4","19","19","Arai, yinga pula rrakangkarrurna inguntha wara lhitjina, Ingkartala paka yinganha impurlarrarnamanga. Kurunga atha aritjina relha nhanha etna paka nthurrpa ekarlta namanga, thunga etna wara angkarlanamanga. ");
INSERT INTO are_vpl VALUES ("C14_20","076_4_20","1CO","4","20","20","Arai, Altjirranha relha ingkarrakaka Ingkarta namanga, era itja angkarlanamanta. Era kala ekarlta ntelalhamatitja. ");
INSERT INTO are_vpl VALUES ("C14_21","076_4_21","1CO","4","21","21","Iwunhakantama rrangkarra antja? Yinga whip-akarta pitjitjika? Thunga yinga angkatja kangkintja, pulyapulyakarta pitjitjika? ");
INSERT INTO are_vpl VALUES ("C15_1","076_5_1","1CO","5","1","1","Atha wuka artwa arrpunhala kaarta ekuranhaka noa tnyinamanga. Yakai! Relha alharinya ntjarra turta itja lakinha ntelalhama. ");
INSERT INTO are_vpl VALUES ("C15_2","076_5_2","1CO","5","2","2","Kanha rrangkarra tnakalhamala. Rrangkarra porerreikanhanta. Rrangkarrataka artwa nhanha erinha worla rrakangkarranhanga unputjikanta. ");
INSERT INTO are_vpl VALUES ("C15_3","076_5_3","1CO","5","3","3","Nthurrpa yinga itja rrakangkarralela nama, mpurrkala. Yinga pula Enkarlarlanga rrakangkarralela nama. Atha turta artwa nhanha erinha kala tjiperrawuka. ");
INSERT INTO are_vpl VALUES ("C15_4","076_5_4","1CO","5","4","4","Rrangkarrantama Ingkarta Jesuaka rretnyala worlerritjika. Kurunga yinga turta Enkarlarlanga rrakangkarralela namanga, Ingkarta Jesua ekarlta era turta, ");
INSERT INTO are_vpl VALUES ("C15_5","076_5_5","1CO","5","5","5","rrangkarra artwa nhanha erinha Satan-aka lanthitjika, Altjirrala lherrintja korna ekuranha yirralhelitjinanga. Artwa era turtantama Altjirranga urlarra arratja nitjinanga, Ingkartanha pitjalpumalanga. ");
INSERT INTO are_vpl VALUES ("C15_6","076_5_6","1CO","5","6","6","Nhanha itja marra nama, rrangkarrala tnakalhama. Rrangkarra kala kaltja, marna ltorlpilanha kurrkala kunha marna urrknga ntjapara ltorlpilama. ");
INSERT INTO are_vpl VALUES ("C15_7","076_5_7","1CO","5","7","7","Passover tjinkarra erinha ilkutjinala, relha Jew ntjarrala marna ltorlpilanha ingkwia ingkarraka iwutjata. Etnantama marna lyartinya thitjata, ltorlpilanhakunya. Lakinha ngerra rrangkarra artwa korna erinha worla rrakangkarranhanga unputjika, rrangkarra worla lyartinya nitjinanga. Arai, rrangkarra kala worla lyartinya nama, etna Kristanha, Passover lamb nurnakanha, kala errilknga tukalanga. ");
INSERT INTO are_vpl VALUES ("C15_8","076_5_8","1CO","5","8","8","Lakinhanga nurna itja wotha korna ntelalhitjika, relha ilporatha, pmathakunyatitja pula. ");
INSERT INTO are_vpl VALUES ("C15_9","076_5_9","1CO","5","9","9","Pepa arrpunha nhangala atha rrangkarranha ilaka, rrangkarra itja relha ntaiyawunhawunha ntjarralela ilkwatharra nitjika. ");
INSERT INTO are_vpl VALUES ("C15_10","076_5_10","1CO","5","10","10","Rrangkarranha lakinha ilamala, atha itja rrangkarranha ilaka relha alharinya ntjarranga tjanalhitjika. Relha alharinya ntjarrala kunha ntaiyawuma. Etna money-aka kngarra antja nama. Etna relha arrpunhaka yultha pmathala inama. Etna orrtja altjirraka urrkurrkintja nama. Atha paka rrangkarranha etnakanga parrakalanga, pmara nthanhalantama rrangkarra namara? ");
INSERT INTO are_vpl VALUES ("C15_11","076_5_11","1CO","5","11","11","Arai, athataka rrangkarranha lakinhatitja ilama. Thunga relha arrpunha ilalhama, “Yinga tnakanhakanha nama.” Era pula ntaiyawurlanama. Era money-aka kuta kngarra antja nama. Era orrtja altjirraka kuta urrkurrkintja nama. Era relha arrpunhiperra kuta lhurrkurta angkama. Era kutatha drunk-errama. Era kutatha pmathala nyilkngala inama. Relha nhanha ekuralelataka atha rrangkarranha ilama, rrangkarra itja ilkwatharra nitjika, ekuralela marna turta paka ilkutjika. ");
INSERT INTO are_vpl VALUES ("C15_12","076_5_12","1CO","5","12","13","Nukathaka itja nama relha alharinya ntjarranha tjiperrawutjika. Altjirrala etnanha kala tjiperrawutjina. Rrakangkarrathaka pula nama tjina tnakanhakanha ntjarranha tjiperrawutjika. Nhanga Altjirraka Angkatja Imankinyala ilama, “Relha korna erinha worlamparinyanga unpai!” ");
INSERT INTO are_vpl VALUES ("C16_1","076_6_1","1CO","6","1","1","Atha wuka tnakanhakanha nyintala, tnakanhakanha arrpunhanha ilparnakala. Kurunga era erinha court-urna kngaka, relha Altjirranha tnakitjikanha ntjarrala erinha tjiperrawutjika. Iwunhama lakinha? Erataka erinha relha alkngaltara ntjarrurna kngeikanha, etna erinha tjiperrawutjika. ");
INSERT INTO are_vpl VALUES ("C16_2","076_6_2","1CO","6","2","2","Rrangkarra itjala kaltja relha alkngaltara ntjarrala kunha relha alharinya ingkarrakanha tjiperrawutjina? Rrangkarra etnanha warta anma tjiperrawutjinanga, rrangkarra yarnala lyarta tjina tnakanhakanha arratja tjiperrawuma? ");
INSERT INTO are_vpl VALUES ("C16_3","076_6_3","1CO","6","3","3","Rrangkarra turta itjala kaltja nurna angel ntjarranha anma tjiperrawutjinala? Nurna paka etnanha tjiperrawutjinanga, rrangkarra kala tjina tnakanhakanha ntjarranha irrpalthala tjiperrawuma, etna iltarrakalanga, turrakalangalka paka. ");
INSERT INTO are_vpl VALUES ("C16_4","076_6_4","1CO","6","4","4","Rrangkarra angkama relha etnala Altjirranha itja tnakama, etna relha kotna namanga. Iwunhangantama rrangkarra etnakurna lhama, etna rrangkarranha tjiperrawutjika? ");
INSERT INTO are_vpl VALUES ("C16_5","076_6_5","1CO","6","5","5","Rrangkarrataka poranterreikanha! Tjina tnakanhakanha arrpunha paka itjala nama, erala rrangkarranha irrpalthala arratja tjiperrawumara? ");
INSERT INTO are_vpl VALUES ("C16_6","076_6_6","1CO","6","6","6","Lakinhangama rrangkarra court-urna lhama relha etnala Altjirranha itja tnakama, etna rrangkarranha tjiperrawutjika? ");
INSERT INTO are_vpl VALUES ("C16_7","076_6_7","1CO","6","7","7","Tnakanhakanha nyintala tnakanhakanha arrpunhanha court-urna kngamanga, nhanhalataka worlamparinyanha kornilama. Thunga tjina tnakanhakanhala nganha iltama. Thunga era nganha orrtjapepilama. Erinha kala impai! ");
INSERT INTO are_vpl VALUES ("C16_8","076_6_8","1CO","6","8","8","Kanha rrangkarra inthorrala tjina tnakanhakanhaka korna ntelalhama, erinha orrtjapepilama turta. ");
INSERT INTO are_vpl VALUES ("C16_9","076_6_9","1CO","6","9","9","Rrangkarra itjala kaltja? Relha korna ntjarra kunha itja Altjirraka Pmarurna irrputjina. Rrangkarra itja orrtjapepilalhitjika. Arai, relha etnala ntaiyawuma, relha etnala orrtja altjirraka urrkurrkintja nama, relha etnala relha arrpunhaka noalela intama, artwa etnala artwa arrpunhalela korna mpaarama, ");
INSERT INTO are_vpl VALUES ("C16_10","076_6_10","1CO","6","10","10","relha etnala nyilkngakerrama, relha etnala money-aka kngarra antja nama, relha etnala drunk-errama, relha etnala relha arrpunhiperra lhurrkurta angkama, relha etna turta, etnala relha arrpunhanha orrtjapepilama, etna itja Altjirraka Pmarurna irrputjina. ");
INSERT INTO are_vpl VALUES ("C16_11","076_6_11","1CO","6","11","11","Rrakangkarranga urrputja arrpunha kunha korna lakinha ngerra nitjata. Ingkarta Jesua Kristala pula, Altjirraka Enkarlarlanga, rrangkarranha ilkngika, rrangkarranha alkngaltarilaka turta. Altjirralantama rrangkarranha ilaka, “Rrangkarra nukanga urlarra relha arratja nama.” ");
INSERT INTO are_vpl VALUES ("C16_12","076_6_12","1CO","6","12","12","Relha arrpunha ntjarra angkama, “Nukathaka nama ntelalhitjika yinga antja namanga ngerra.” Yinga pula lakinhala angkama. Nhanha itja nuka marra nama, yinga korna ntelalhamanga. Relha arrpunha ntjarra angkama, “Nukathaka nama ntelalhitjika yinga antja namanga ngerra.” Yinga pula lakinhala angkama. Atha itja lherrintja korna impurlarrarnitjika nuka tjitjarterritjika. ");
INSERT INTO are_vpl VALUES ("C16_13","076_6_13","1CO","6","13","13","Relha arrpunha ntjarra angkama, “Marna kunha tnartaka nama, tnarta turta marnaka.” Nthurrpa, Altjirrala turta tharranhantema, marna pa tnarta, anma yirralhelitjina. Mpurrka era pula itja ntaiyawutjika nama. Erataka Ingkarta kala nama. ");
INSERT INTO are_vpl VALUES ("C16_14","076_6_14","1CO","6","14","14","Altjirra ekarlta era Ingkartanha nhanga errilknga ntjarranga kamalhelakala. Era mpurrka nurnakanha turta kamalhelitjinantema. ");
INSERT INTO are_vpl VALUES ("C16_15","076_6_15","1CO","6","15","15","Rrangkarra itjala kaltja, mpurrka rrakangkarranha Kristaka mpurrkalela nyinterrakala? Nthakinhantama? Atha mpurrka nukanha, nhanhala Kristaka mpurrkalela nyinterrakala, arrkutja tnapurtaka mpurrkalelantama nyintalhelitjika? Impa inthorra! ");
INSERT INTO are_vpl VALUES ("C16_16","076_6_16","1CO","6","16","16","Rrangkarra itjala kaltja? Artwa erala arrkutja tnapurtalela korna mpaarama, era arrkutja tnapurtaka mpurrkalela nyinterrama. Altjirraka Angkatja Imankinyala nhanga ilama, “Eratharra mpurrka nyinterritjina.” ");
INSERT INTO are_vpl VALUES ("C16_17","076_6_17","1CO","6","17","17","Kanha relha erala Ingkartalela nyinterrakala Enkarlarlanga, era kala Ingkarta ngerrantema eterrama. ");
INSERT INTO are_vpl VALUES ("C16_18","076_6_18","1CO","6","18","18","Ntaiyawutjala narrirrai! Arai, relha erala nyilkngalalka inama, era itja mpurrka ekuranha kornilama. Kanha relha erala ntaiyawuma, era mpurrka ekuranhala kornilama. ");
INSERT INTO are_vpl VALUES ("C16_19","076_6_19","1CO","6","19","19","Rrangkarra itjala kaltja? Mpurrka rrakangkarranha kunha Enka Alkngaltaraka temple nama. Enka nhanha erinha Altjirrala rrakangkarrurna yairnakala. Enka era turta rrakangkarranga kwanala nama. Lakinhanga mpurrka rrakangkarranha kala Altjirrakantama nama. ");
INSERT INTO are_vpl VALUES ("C16_20","076_6_20","1CO","6","20","20","Rrakangkarrakwia ilumala, Kristala rrangkarranha buy-emilaka ngerra. Rrangkarra kala ekurantama nama. Lakinhanga rrangkarra Altjirranha tnantjitjika, mpurrka rrakangkarranhala arratja ntelalhamala. ");
INSERT INTO are_vpl VALUES ("C17_1","076_7_1","1CO","7","1","1","Rrangkarra nhanga yinganha pmarraka, nukurna pepa yairnamala, “Nhanha marrama nama, artwa itja kuta marlalela intitjika?” ");
INSERT INTO are_vpl VALUES ("C17_2","076_7_2","1CO","7","2","2","Arai, ntaiyawuntjanga arrkngala, artwa nyintaminyintala arrkutja noa ekuriltja tnyinitjika, arrkutja nyintaminyintala turta artwa noa ekuriltja. ");
INSERT INTO are_vpl VALUES ("C17_3","076_7_3","1CO","7","3","3","Artwa erantama arrkutja noa ekuranhalela intitjika, noa ekuranha, ekura antja namanga. Arrkutja era turta artwa noa ekuranhalela intitjika, noa ekuranha, ekura antja namanga. ");
INSERT INTO are_vpl VALUES ("C17_4","076_7_4","1CO","7","4","4","Artwa era kunha arrkutja noa ekuranhaka mpurrkaka tjitjarta ngerra nama, arrkutja era turta artwa noa ekuranhaka mpurrkaka tjitjarta ngerra namantema. ");
INSERT INTO are_vpl VALUES ("C17_5","076_7_5","1CO","7","5","5","Artwa erantama itja arrkutja noa ekuranhanga unpulhitjika, arrkutja era turta itja artwa noa ekuranhanga. Thunga pula noarta eratharra angkarrama kurrka wara nyinterritjala nitjika, nhanga Altjirrurna kngarralkura ingkitjinala. Nhanha kala marra nama. Kurunga eratharra kala lakinhilakalanga, eratharra wotha nyinterritjika, Satan-ala erinhatharra arrkarnakitja. Etarlarai, mpurrkaka lherrintja kunha ekarlta inthorra nama. ");
INSERT INTO are_vpl VALUES ("C17_6","076_7_6","1CO","7","6","6","Atha pula itja noarta rrangkarranha turnama rrangkarra nyinterritjala nitjika, nhanga kngarralkura Altjirrurna ingkitjinala. Nhanha kala rrakangkarrathaka nama. ");
INSERT INTO are_vpl VALUES ("C17_7","076_7_7","1CO","7","7","7","Yinga pula kangkamara rrangkarra ingkarraka yinga ngerra namanga, nyintarinya. Nyintarinya nitjika, nhanha pula Altjirraka yearriperrala nama. Altjirrala turta nyintaminyintanha yearriperra tweta nthaka. ");
INSERT INTO are_vpl VALUES ("C17_8","076_7_8","1CO","7","8","8","Nhanha yingarrpantama angkama inkintjarinya ntjarrurna, warlukurta ntjarrurna turta. Nhanha marra nama rrangkarra yinga ngerra nitjika, nyintarinya. ");
INSERT INTO are_vpl VALUES ("C17_9","076_7_9","1CO","7","9","9","Rrangkarra pula ntaiyawumanga, kala noanta inai. Arai, nhanha marralkura nama noa initjika, nhanhangatjina, lherrintja rrakangkarranhala rrangkarranha urala ngerra mputjika. ");
INSERT INTO are_vpl VALUES ("C17_10","076_7_10","1CO","7","10","10","Noarta ntjarranha pula atha lakinhala ilama. (Nhanha itja angkatja nukanha nama, Ingkartaka pula.) Arrkutjala itja artwa noa ekuranha imputjika. ");
INSERT INTO are_vpl VALUES ("C17_11","076_7_11","1CO","7","11","11","Era paka artwa noa ekuranha impumanga, era kala nyintarinya nitjika. Era itja antja namanga nyintarinya nitjika, era artwa noa ekuranhalela wotha rilhererritjika. Artwala turta itja arrkutja noa ekuranha imputjika. ");
INSERT INTO are_vpl VALUES ("C17_12","076_7_12","1CO","7","12","12","Arrpunha ntjarranha pula atha lakinhala ilama. (Nhanha itja Ingkartaka angkatja nama, nukanha pula.) Thunga artwa tnakanhakanhaka noala itja Altjirranha tnakama. Arrkutja era pula kangkama artwa noa ekuranhalela kuterritjika. Artwa nhanhala itja arrkutja noa ekuranha imputjika. ");
INSERT INTO are_vpl VALUES ("C17_13","076_7_13","1CO","7","13","13","Thunga arrkutja tnakanhakanhaka noala itja Altjirranha tnakama. Artwa era pula kangkama arrkutja noa ekuranhalela kuterritjika. Arrkutja nhanhala itja artwa noa ekuranha imputjika. ");
INSERT INTO are_vpl VALUES ("C17_14","076_7_14","1CO","7","14","14","Arai, artwa erala itja Altjirranha tnakama, era kunha arrkutja noa ekuranharlarlanga Altjirraka tjina ngerra nama. Arrkutja erala itja Altjirranha tnakama, era turta artwa noa ekuranharlarlanga Altjirraka tjina ngerra nama. Itjanga, Altjirranha katjia rrakangkarranhaka antjakunya namara. Lyarta pula era katjia rrakangkarranhaka tjinala nama. ");
INSERT INTO are_vpl VALUES ("C17_15","076_7_15","1CO","7","15","15","Thunga relha era, erala Altjirranha itja tnakama, era noa tnakanhakanha ekuranha imputjika antja. Noa ekuranhala erinha kala impurlarrarnitjika. Era erinha itja parritjika. Arai, Altjirranha antja nama nurna rilhera nitjika. ");
INSERT INTO are_vpl VALUES ("C17_16","076_7_16","1CO","7","16","16","Arrkutjai, untala Altjirranha tnakama, unta pula itja kaltja unta paka artwa noa ungkwanganha tangkalhelitjinala. Artwai, untala Altjirranha tnakama, unta turta itja kaltja unta paka arrkutja noa ungkwanganha tangkalhelitjinala. ");
INSERT INTO are_vpl VALUES ("C17_17","076_7_17","1CO","7","17","17","Ngunhama unta naka, Ingkartala nganha urraramalanga? Kala lakinha kuta nai. Nhanha atha worlamparinya ingkarrakanha turnama. ");
INSERT INTO are_vpl VALUES ("C17_18","076_7_18","1CO","7","18","18","Thunga Altjirrala nganha urraramalanga, etna nganha kala artwilakala, Moses-aka mpaarangarangamalkura. Kala kunpa nai. Thunga pula Altjirrala nganha urraramalanga, etna nganha itja artwilakala, Moses-aka mpaarangarangamalkura. Kala kunpantema nai. ");
INSERT INTO are_vpl VALUES ("C17_19","076_7_19","1CO","7","19","19","Altjirranga urlarra nhanha palkala nama, etna paka nganha artwilakalanga, itja paka. Tjiparra pula nama Altjirraka turnintjaka kangkwerritjika. ");
INSERT INTO are_vpl VALUES ("C17_20","076_7_20","1CO","7","20","20","Lakinhanga kala kunpa nai. ");
INSERT INTO are_vpl VALUES ("C17_21","076_7_21","1CO","7","21","21","Thunga Altjirrala nganha urraramalanga, unta artwa arrpunhaka urrkapunhapunha naka. Kala ekuralela kuterrai. Unta pula irrpalthala althakalthilalhamanga, kala althakalthilalhai. Nhanha kala marra nama. ");
INSERT INTO are_vpl VALUES ("C17_22","076_7_22","1CO","7","22","22","Arai, relha erala arrpunhaka urrkapunhapunha nakalanga, erinha Ingkartala urraramalanga, era itja Ingkartanga urlarra arrpunhaka urrkapunhapunha ngerra nama. Kanha relha erala itja arrpunhaka urrkapunhapunha nakala, erinha Ingkartala urraramalanga, era kala Kristaka urrkapunhapunhala nama. ");
INSERT INTO are_vpl VALUES ("C17_23","076_7_23","1CO","7","23","23","Kristala rrangkarranha buy-emilaka ngerra, rrakangkarra ilumala. Era rrangkarranha buy-emilaka ngerra rrangkarra ekurantama nitjinanga, itja arrpunhaka urrkapunhapunha. ");
INSERT INTO are_vpl VALUES ("C17_24","076_7_24","1CO","7","24","24","Tjina ntjarrai, rrangkarra noakartama naka, Altjirrala rrangkarranha urraramalanga? Kala noakarta kuta nai. Rrangkarra arrpunhaka urrkapunhapunhama naka, Altjirrala rrangkarranha urraramalanga? Kala arrpunhaka urrkapunhapunha kuta nai. Altjirranga urlarra nhanha rrakangkarrathaka nama. ");
INSERT INTO are_vpl VALUES ("C17_25","076_7_25","1CO","7","25","25","Rrangkarra yinganha nhanga wonkiperra turta pmarraka. Ingkartala pula yinganha itja etnakiperra angkatja ilaka. Lakinhanga yingarrpa nhanha angkama. Atha pula etarlarama angkatja nuka marra namanga, Ingkartanha nuka montjamontja ntelalhakalanga. ");
INSERT INTO are_vpl VALUES ("C17_26","076_7_26","1CO","7","26","26","Lyarta imampurla kngarra nama. Lakinhanga atha etarlarama nhanha marra nama relha kuta nitjika, erala lyarta namanga ngerra. ");
INSERT INTO are_vpl VALUES ("C17_27","076_7_27","1CO","7","27","27","Arrpunhala paka nganha kwarra lhelakama? Kwarra ekuranga itja unpulhai. Arrpunhala paka nganha itja kwarra lhelaka? Kala noaka yonthitjala nai. ");
INSERT INTO are_vpl VALUES ("C17_28","076_7_28","1CO","7","28","28","Unta paka noa inamanga, unta itja Altjirranga urlarra korna ntelalhama. Kwarra wonka era turta. Era paka noa inamanga, era itja Altjirranga urlarra korna ntelalhama. Relha noarta etna pula imampurla nitjina. Nhanha etarlaramalataka yinga rrakangkarrurna angkaka, parramala ngerra. ");
INSERT INTO are_vpl VALUES ("C17_29","076_7_29","1CO","7","29","29","Arai, tjina ntjarrai, Ingkartanha kunha inguntha ngerra wara pitjalputjina. Rrangkarra paka noakarta namanga, nhanhala rrangkarranha itja tangkalhelitjina. ");
INSERT INTO are_vpl VALUES ("C17_30","076_7_30","1CO","7","30","30","Rrangkarra paka itnimanga, rrangkarra paka arrkana namanga, rrangkarra paka yultha buy-emilakalanga, nhanhala turta rrangkarranha itja tangkalhelitjina. ");
INSERT INTO are_vpl VALUES ("C17_31","076_7_31","1CO","7","31","31","Rrangkarra kala alha nhanhala urrkaputjika, yulthalka paka patilitjika. Rrangkarra pula itja kngwerritjika nhanha ingkarraka lyartakanta tjiparra nama. Alha nhanhataka kala yirritjikerrama. ");
INSERT INTO are_vpl VALUES ("C17_32","076_7_32","1CO","7","32","32","Yinga pula antja rrangkarra kunpa nitjika. Artwa noakunya era kala Ingkartiperra eterrama. Era antja nama Ingkartaka kangkintja ntelalhitjika. ");
INSERT INTO are_vpl VALUES ("C17_33","076_7_33","1CO","7","33","33","Kanha artwa noakarta era yulthiperralkala eterrama. Era antja nama noa ekuranhaka kangkintja ntelalhitjika. ");
INSERT INTO are_vpl VALUES ("C17_34","076_7_34","1CO","7","34","34","Lakinhanga era yarna Ingkartiperranta eterrama. Arrkutja noakunya, kwarra wonka turta, etna Ingkartiperrantema eterrama. Etna kala ekuranta kangkwerritjika antja nama. Kanha arrkutja noakarta, era marniperra, mantarriperralkala eterrama, era artwa noa ekuranhaka kangkintja ntelalhitjika antjanga. ");
INSERT INTO are_vpl VALUES ("C17_35","076_7_35","1CO","7","35","35","Arai, yingataka nhanha rrakangkarra marrakakwia angkama, itja rrangkarranha parritjika. Yinga wara antja rrangkarra arratja ntelalhitjika, Ingkartaka turta kngarralkura kangkitjika. ");
INSERT INTO are_vpl VALUES ("C17_36","076_7_36","1CO","7","36","36","Thunga artwa arrpunha kwarra lhelakala ekuranhaka kngarra lherrama. Thunga turta kwarra era kala mangkakantama. Arai, artwa erataka kwarra erinha kala noa ineikanha. Nhanha kala marra nama. ");
INSERT INTO are_vpl VALUES ("C17_37","076_7_37","1CO","7","37","37","Thunga pula artwa era kwarra erinha kunpala arama. Era turta ekura itja lherrama. Erarrpantama eterrama, itja arrpunhala erinha turnakalanga, kwarra erinha itja noa initjika. Nhanha turta kala marra nama. ");
INSERT INTO are_vpl VALUES ("C17_38","076_7_38","1CO","7","38","38","Arai, artwa erala kwarra lhelakala ekuranha noa inama, era marra ntelalhama. Kanha artwa era, erala kwarra lhelakala ekuranha itja noa inama, era marralkurala ntelalhama. ");
INSERT INTO are_vpl VALUES ("C17_39","076_7_39","1CO","7","39","39","Arrkutja noakarta, era itja althakaltha nama artwa arrpunha noa initjika, artwa noa ekuranha etathantema namalanga. Artwa noa ekura pula ilumanga, era kala althakalthantama nama artwa arrpunha noa initjika. Artwa era pula tnakanhakanha nitjika. ");
INSERT INTO are_vpl VALUES ("C17_40","076_7_40","1CO","7","40","40","Arrkutja era pula arrkanalkura nitjina, era paka warlukurta kuta namanga. Nhanha eterrintja nukanha nama. Atha pula etarlarama Altjirraka Enka kala nukalela nama. ");
INSERT INTO are_vpl VALUES ("C18_1","076_8_1","1CO","8","1","1","Rrangkarra yinganha nhanga kariperralka pmarraka, karalka nhanga relhalala orrtja altjirranha tjauwerrilya nthakala. Rrangkarra angkama, “Nurna ingkarraka kaltja nama.” Arai, relha erala angkama era kaltja namanga, erataka tjurnalhama. Kanha relha erala relha arrpunhaka kangkama, era relha erinha ekarltilamala. ");
INSERT INTO are_vpl VALUES ("C18_2","076_8_2","1CO","8","2","2","Relha arrpunha paka eterramanga era kula kaltja inthorra namanga, erataka kotnantema nama. ");
INSERT INTO are_vpl VALUES ("C18_3","076_8_3","1CO","8","3","3","Kanha relha erala relha arrpunhaka kangkintja ntelalhama, era Altjirranga urlarra kaltjala nama. ");
INSERT INTO are_vpl VALUES ("C18_4","076_8_4","1CO","8","4","4","Nthakinhantama? Kara nhanga relhalala orrtja altjirranha nthakala, nurna erinha ilkumarama? Nurna kala kaltja orrtja altjirra etna itja namanga. Nurna turta kaltja Altjirra etatha nyinta wara namanga. ");
INSERT INTO are_vpl VALUES ("C18_5","076_8_5","1CO","8","5","5","Relha arrpunha ntjarra angkama altjirra arrpunha ntjarra, Ingkarta arrpunha ntjarra turta namanga, alkirala, alhala turta. ");
INSERT INTO are_vpl VALUES ("C18_6","076_8_6","1CO","8","6","6","Nurna pula kaltja Altjirra nyinta wara namanga. Era Kaarta nurnaka nama. Era alhalka ingkarraka arrpmarnakala. Nurnakathaka turta nama erinha tnantjitjika, arratja ntelalhamala. Nurna turta kaltja Ingkarta nyinta wara namanga, Jesua Krista era. Ekurarlarlanga Kaartala alhalka ingkarraka arrpmarnakala. Ekurarlarlanga era nurnanha turta etathilakala. ");
INSERT INTO are_vpl VALUES ("C18_7","076_8_7","1CO","8","7","7","Arrpunha ntjarra pula nhanhaka itjala kaltja. Etna etarlarama orrtja altjirra nthurrpa namanga. Etnantama karalka ilkumalanga, kara nhanga arrpunhalala orrtja altjirranha nthakala, etna parrpartilalhama. ");
INSERT INTO are_vpl VALUES ("C18_8","076_8_8","1CO","8","8","8","Arai, karalalka nurnanha itja Altjirraka tjinilama. Nurna turta itja Altjirranga urlarra kornilalhama, marrilalhama paka, karalka ilkumala. ");
INSERT INTO are_vpl VALUES ("C18_9","076_8_9","1CO","8","9","9","Tjina tnakanhakanha arrpunhala Ingkartanha itja ekarlta inthorra tnakama. Rrangkarrantama montjerritjika. Rrangkarra erinha itja parrpartilitjika, karalka ilkumala. ");
INSERT INTO are_vpl VALUES ("C18_10","076_8_10","1CO","8","10","10","Unta kala kaltja orrtja altjirra itja namanga. Lakinhanga unta kunpa orrtja altjirraka temple-urna irrpuma, karalka turta ilkuma. Thunga tjina tnakanhakanha, erala itja Ingkartanha ekarlta inthorra tnakama, era nganha arama. Era turtantama karalka ilkuma, karalka nhanga etnala orrtja altjirranha nthakala. ");
INSERT INTO are_vpl VALUES ("C18_11","076_8_11","1CO","8","11","11","Tjina tnakanhakanha nhanha, ekurala Kristanha ilukala, era nthakinherritjina? Era kunha imilalhitjina, unta kaltja etarlalhakalanga. ");
INSERT INTO are_vpl VALUES ("C18_12","076_8_12","1CO","8","12","12","Arai, unta paka tjina tnakanhakanha ungkwanganha parrpartilamanga, tjina tnakanhakanha erala itja Ingkartanha ekarlta inthorra tnakamanga, untataka Kristanga urlarra korna ntelalhama. ");
INSERT INTO are_vpl VALUES ("C18_13","076_8_13","1CO","8","13","13","Lakinhanga, atha paka tjina tnakanhakanha nukanha parrpartilamanga, kara ilkumala, atha itja wotha kara ilkutjina. ");
INSERT INTO are_vpl VALUES ("C19_1","076_9_1","1CO","9","1","1","Yinga itja artwa arrpunhaka urrkapunhapunha nama. Yinga Jesua Kristaka apostle nama. Atha Ingkarta nurnakanha, Jesuanha, arakala. Atha turta rrangkarranha Ingkarturna rretjingakala. ");
INSERT INTO are_vpl VALUES ("C19_2","076_9_2","1CO","9","2","2","Thunga arrpunha ntjarra angkama, yinga kula itja Jesuaka apostle nama. Rrangkarra pula yinganha yarna kutala ilpoiwuma. Rrangkarra kunha Ingkartalela nyinterrakala nama, atha rrangkarranha kaltjinthakalanga. ");
INSERT INTO are_vpl VALUES ("C19_3","076_9_3","1CO","9","3","3","Relha etnala angkama yinga kula itja apostle namanga, atha etnanha lakinha pmarrama. ");
INSERT INTO are_vpl VALUES ("C19_4","076_9_4","1CO","9","4","4","Barnabas ilirnanhantakwia worlamparinyala itja marnala wantitjika? ");
INSERT INTO are_vpl VALUES ("C19_5","076_9_5","1CO","9","5","5","Barnabas ilirnantakwia itja arrkutja tnakanhakanha noa initjika? Barnabas ilirnantakwia noakunya nthulaputjika, ilirna relha ntjarranha kaltjinthitjika lhamanga? Apostle arrpunha ntjarra, Ingkartaka tjia ntjarra, Cephas-anha turta pula noakartala nthulapuma. ");
INSERT INTO are_vpl VALUES ("C19_6","076_9_6","1CO","9","6","6","Barnabas ilirnantakwia palkala wara urrkaputjika? ");
INSERT INTO are_vpl VALUES ("C19_7","076_9_7","1CO","9","7","7","Tjapartia ntjarranha pula itornka etnakanhala kwartiwumala. Artwa etnala grapes-aka tnukulpala urrkapuma, etna pula tnukulpa ekuranga grapes ilkumala. Artwa etnala nanny goat ntjarra ntarntarama, etna pula nanny goat-aka milk ntjumala. ");
INSERT INTO are_vpl VALUES ("C19_8","076_9_8","1CO","9","8","8","Nhanha itja relhaka mpaarangaranganta nama. Altjirraka Angkatja Imankinyala pula lakinhantema ilama. ");
INSERT INTO are_vpl VALUES ("C19_9","076_9_9","1CO","9","9","9","Moses-ala nhanga ilaka, “Bullock erala urrkapuma marna annga ingkala rrothamala ilkngitjika, rrangkarra itja rrakarta ekuranha marntilitjika.” Bullock-iperrama Altjirranha nhanha angkaka? ");
INSERT INTO are_vpl VALUES ("C19_10","076_9_10","1CO","9","10","10","Itja, nurnakiperratitja. Nurnakakwia kunha nhanha intalhelakala. Artwa arrpunhala arna urlpelama, annga ingkairnama turta. Artwa arrpunhala marna urnma erinha kotjima. Eratharra tharrantema kunha marnakatjila urrkapuma, itja palkala wara. ");
INSERT INTO are_vpl VALUES ("C19_11","076_9_11","1CO","9","11","11","Artwalala annga ingkairnamanga ngerra, lakinha ngerra nurna nhanga rrangkarranha Yia Marra erinha kaltjinthaka. Nurnakathakantama nama marnalka rrakangkarranga kotjitjika. ");
INSERT INTO are_vpl VALUES ("C19_12","076_9_12","1CO","9","12","12","Rrangkarra paka arrpunha ntjarranha kwartiwumanga, rrangkarra nurnanha kngarralkura kwartiweikanha. Nurnakathaka kala nama rrakangkarra enkitjika. Nurna pula itja enkaka. Nurnarrpatitja nakapakarla naka. Nurna itja antja naka arrpunhala Yia Marra Kristiperra ilpoiwutjika, nurna kwartiwuntjaka enkakalanga. ");
INSERT INTO are_vpl VALUES ("C19_13","076_9_13","1CO","9","13","13","Rrangkarra kala kaltja, artwa etnala temple-ala urrkapuma, etna temple-anga marna inama. Artwa etnala tjauwerrilya erinha altar-aka arrarnama, etna turta tjauwerrilya ekuranga ilkuma. ");
INSERT INTO are_vpl VALUES ("C19_14","076_9_14","1CO","9","14","14","Lakinha ngerra Ingkartala turnaka, relha etnala arrpunha ntjarranha Yia Marra erinha kaltjinthama, etna relha nhanha etnakanga marna, mantarra, money-alka paka initjika. ");
INSERT INTO are_vpl VALUES ("C19_15","076_9_15","1CO","9","15","15","Rrakangkarrathaka nama yinganha kwartiwutjika. Yinga pula itja kuta rrakangkarra enkaka. Lyarta turta yinga itja enkama, rrakangkarrurna pepa nhanha yairnamala. Yingataka kuta tnakalhitjika antja nama, atha Yia Marra erinha rrangkarranha kaltjinthakala, kwartiwuntjarapa. ");
INSERT INTO are_vpl VALUES ("C19_16","076_9_16","1CO","9","16","16","Arai, yinga yarna tnakalhama, atha relha ntjarranha Yia Marra erinha kaltjinthamanga. Krista erarrpa yinganha turnakala, atha relha ntjarranha Yia Marra erinha kaltjinthitjika. Yingantama ekura itja kangkwerramanga, era yinganha rrarrathala tutjina. ");
INSERT INTO are_vpl VALUES ("C19_17","076_9_17","1CO","9","17","17","Atha paka relha ntjarranha Yia Marra erinha kaltjinthamanga, yingarrpa antja namanga, etnakathaka nama yinganha kwartiwutjika. Atha pula etnanha kaltjinthamanga, Kristala yinganha turnakalanga, kurunga yinga ekura kangkwerramala urrkapuma. ");
INSERT INTO are_vpl VALUES ("C19_18","076_9_18","1CO","9","18","18","Iwunhantama kwartiwuntja nuka nama? Nhanhanta, atha relha ntjarranha Yia Marra erinha kaltjinthamanga, kwartiwuntjarapa. Nukathaka kala nama kwartiwuntjaka enkitjika. Yinga pula itja kuta enkitjina. ");
INSERT INTO are_vpl VALUES ("C19_19","076_9_19","1CO","9","19","19","Yinga itja artwa arrpunhaka urrkapunhapunha nama. Yinga pula relha ingkarrakaka urrkapunhapunha ngerra ntelalhama, atha relha arrpunha ntjarranha turta Jesuurna rretjingitjinanga. ");
INSERT INTO are_vpl VALUES ("C19_20","076_9_20","1CO","9","20","20","Yinga relha Jew ntjarralela namalanga, yinga kala relha Jew etna ngerra ntelalhama. Etna Moses-aka mpaarangarangakarta nama. Yinga pula itjala. Yinga pula kalantema Moses-aka mpaarangarangaka kangkwerrama, atha etnanha turta Jesuurna rretjingitjinanga. ");
INSERT INTO are_vpl VALUES ("C19_21","076_9_21","1CO","9","21","21","Yinga Relha Lorinya ntjarralela namalanga, yinga kala mpaarangaranga etnakanhakala kangkwerrama, atha etnanha turta Jesuurna rretjingitjinanga. Rrangkarra pula itja etarlaritjika yinga Altjirraka turnintjaka kngwerrakala. Arai, yingataka Kristaka turnintjaka kuta kangkwerrama. ");
INSERT INTO are_vpl VALUES ("C19_22","076_9_22","1CO","9","22","22","Yinga relha etnakalela namanga, etnala Ingkartanha itja ekarlta inthorra tnakama, yinga etna ngerra ntelalhama, etna Jesuanha ekarltalkura tnakitjinanga. Arai, yingataka relha ingkarrakaka ntelalhama, etna ngerra, atha paka etnakanga urrputja arrpunha Jesuurna rretjingitjinanga. ");
INSERT INTO are_vpl VALUES ("C19_23","076_9_23","1CO","9","23","23","Yinga lakinha ntelalhama, relha ntjarra inthorrala Yia Marra erinha tnakitjinanga. Kurunga etna, yinga turta, Altjirraka pmara kutathurna irrputjinanga. ");
INSERT INTO are_vpl VALUES ("C19_24","076_9_24","1CO","9","24","24","Rrangkarra kala kaltja, relha race-erramalanga, etna ingkarraka arrtjanama. Nyintalanta pula win-emilama. Etnala race-erramanga ngerra, lakinha ngerra rrangkarra turta kutatha arrkarnalhitjika arratja ntelalhitjika, rrangkarra turta win-emilitjinanga. ");
INSERT INTO are_vpl VALUES ("C19_25","076_9_25","1CO","9","25","25","Arai, relha etnala race win-emilitjika antja, etna ngkwarlalka impuma, etna kaarntakaarnta ilpalhanga mpaarakala win-emilitjinanga. Kaarntakaarnta nhanha kala ipmintjerrama. Kanha nurna kutatha arratja ntelalhitjika arrkarnalhama, kaarntakaarnta tjiparra inthorra win-emilitjika, nhanga etatha ngampakala purrama. ");
INSERT INTO are_vpl VALUES ("C19_26","076_9_26","1CO","9","26","26","Lakinhanga kaarntakaarnta tjiparra inthorra erinha win-emilitjika, atha kala Jesua nyintanhanta etarlarama. ");
INSERT INTO are_vpl VALUES ("C19_27","076_9_27","1CO","9","27","27","Yinga turta itja lherrintja kornaka kangkwerrama, lherrintja korna etna nuka tjitjarterrakitja. Kurunga Yia Marra erinha arrpunha ntjarranha kaltjinthamaliperra, atha kaarntakaarnta tjiparra inthorra erinha itja inakitja. ");
INSERT INTO are_vpl VALUES ("C110_1","076_10_1","1CO","10","1","1","Tjina ntjarrai! Arai, rrangkarra itja kngwerritjika, errilkngipata nurnakanha ingkarraka mataranga kwaninyala lhapalhakala. Etna ingkarraka turta kwatja laiyanga tjananhakala. ");
INSERT INTO are_vpl VALUES ("C110_2","076_10_2","1CO","10","2","2","Lakinha Altjirrala etnanha ingkarraka Moses-urna kaltjirrpulhelaka, etna nhanga mataranga kwaninyala lhapalhamalanga, etna turta kwatja laiyanga tjananhamalanga. ");
INSERT INTO are_vpl VALUES ("C110_3","076_10_3","1CO","10","3","3","Etna ingkarrakala marna arrpunha nhanga turta ilkuka, Altjirralala etnanha nthakala. ");
INSERT INTO are_vpl VALUES ("C110_4","076_10_4","1CO","10","4","4","Etna ingkarrakala kwatja arrpunha nhanga turta ntjuka, Altjirralala etnanha nthakala. Kwatja nhanha parta nhanganga thalalhakala. Parta era etnakanga tnaartangala lhitjata. Parta nhanhataka Kristanha naka. ");
INSERT INTO are_vpl VALUES ("C110_5","076_10_5","1CO","10","5","5","Ntjarra inthorraka pula Altjirranha itjala kangkaka. Erantama etnanha worritjala tulpatuka, yirralhelamala. ");
INSERT INTO are_vpl VALUES ("C110_6","076_10_6","1CO","10","6","6","Nhanha lakinherraka nurnanha lhalaritjika, nurna itja lherrintja kornaka kangkwerritjinanga, etnala kangkwerrakala ngerra. ");
INSERT INTO are_vpl VALUES ("C110_7","076_10_7","1CO","10","7","7","Etna orrtja altjirraka urrkurrkintja naka. Altjirraka Angkatja Imankinyala ilama, “Relha etna arrarnalhaka ilkutjika, ntjutjika turta. Kurunga etna kamerraka arrkanerritjika.” ");
INSERT INTO are_vpl VALUES ("C110_8","076_10_8","1CO","10","8","8","Nurna turta itja ntaiyawutjika, arrpunha ntjarralala ntaiyawukala ngerra. Altjirralantama arlta nyintala 23,000 errilknga tuka. ");
INSERT INTO are_vpl VALUES ("C110_9","076_10_9","1CO","10","9","9","Nurna turta itja Kristanha arrkarnitjika, arrpunha ntjarralala erinha arrkarnakala ngerra. Apma arrangkulthalantama etnanha utnhuka. Ntjarra turta iluka. ");
INSERT INTO are_vpl VALUES ("C110_10","076_10_10","1CO","10","10","10","Nurna turta itja wanngerritjika, arrpunha ntjarrala wanngerrakala ngerra. Angel tunhatunhalantama etnanha yirralhelaka. ");
INSERT INTO are_vpl VALUES ("C110_11","076_10_11","1CO","10","11","11","Arai, Altjirrala kunha etnanha errilknga tuka, nurnanha lhalaritjika. Arrpunhala turta yia nhanha intalhelaka nurnanha kaltjinthitjika, nurnala kaaralhama Jesuanha pitjalputjika. ");
INSERT INTO are_vpl VALUES ("C110_12","076_10_12","1CO","10","12","12","Thunga arrpunhala etarlarama era Altjirranha ekarlta inthorra tnakama. Erataka aralhitjika, errintjala erinha arrkarnakitja, era turtantama Altjirranha impukitja. ");
INSERT INTO are_vpl VALUES ("C110_13","076_10_13","1CO","10","13","13","Arai, errintjala kunha rrangkarranha arrkarnama. Era pula rrangkarranha arrkarnama, erala relha ingkarrakanha arrkarnamanga ngerra wara, itja kngarralkura. Altjirranha turta rrakangkarra kuta ilpangkama. Era errintja erinha parrama, era rrangkarranha kngarra inthorra arrkarnakitja. Era turta rrakangkarra tangitjala nama, ntarntaralhitjika. ");
INSERT INTO are_vpl VALUES ("C110_14","076_10_14","1CO","10","14","14","Tjina ntjarrai, orrtja altjirranga tjanalhai! ");
INSERT INTO are_vpl VALUES ("C110_15","076_10_15","1CO","10","15","15","Yinga nhanha relha eterrintja marrakarturna angkama. Rrangkarra kala lhangkaritjina yinga arratja angkamanga. ");
INSERT INTO are_vpl VALUES ("C110_16","076_10_16","1CO","10","16","16","Arai, nurna Arlta Kngarraka worlerramala wine ntjumanga, nurna kunha Kristaka alhwa ntjuma. Nurna Arlta Kngarraka worlerramala marna ilkumanga, nurna kunha Kristaka mpurrka ilkuma. Lakinha nurna Kristalela nyinterrama. ");
INSERT INTO are_vpl VALUES ("C110_17","076_10_17","1CO","10","17","17","Nurnarrpa turta mpurrka nyinta nama, nurna marna nyinta ilkumanga warta. ");
INSERT INTO are_vpl VALUES ("C110_18","076_10_18","1CO","10","18","18","Israel-aka ramarama turta etarlarai. Etna Altjirranha tjauwerrilya nthitjata, tjauwerrilya erinha altar-aka arrarnamala. Etna turtantama tjauwerrilya ekuriperra ilkutjata. Lakinha etna Altjirralela nyinterritjata. ");
INSERT INTO are_vpl VALUES ("C110_19","076_10_19","1CO","10","19","19","Lakinha angkamala, atha itja rrangkarranha ilama orrtja altjirra etna nthurrpa namanga, tjauwerrilya nhanga relhalala etnanha nthama, etna turta kula nthurrpa namanga. ");
INSERT INTO are_vpl VALUES ("C110_20","076_10_20","1CO","10","20","20","Atha rrangkarranha nhanhatitja ilama. Tjauwerrilya nhanga relhalala orrtja altjirranha nthama, tjauwerrilya nhanhataka etna errintja ntjarranha nthama, itja Altjirranha. Yingantama itja antja rrangkarra errintja ntjarralela nyinterritjika. ");
INSERT INTO are_vpl VALUES ("C110_21","076_10_21","1CO","10","21","21","Rrangkarrataka yarna Ingkartaka cup-anga ntjuma, errintjaka cup-anga turta. Rrangkarra turta yarna Ingkartaka table-anga marna ilkuma, errintjaka table-anga. ");
INSERT INTO are_vpl VALUES ("C110_22","076_10_22","1CO","10","22","22","Nurna paka table tharrangantema ilkumanga, nurna Altjirraka irrpaltherrama. Nurna turta itja etarlaritjika nurna kula Altjirranga ekarltalkura namanga. ");
INSERT INTO are_vpl VALUES ("C110_23","076_10_23","1CO","10","23","23","Relha arrpunha ntjarra angkama, “Nukathaka nama ntelalhitjika yinga antja namanga ngerra.” Yinga pula lakinhala angkama. Nhanha itja marra nama korna ntelalhitjika. Relha arrpunha ntjarra angkama, “Nukathaka nama ntelalhitjika yinga antja namanga ngerra.” Yinga pula lakinhala angkama. Relha erala ntelalhama era antja namanga ngerra, era itja tjina tnakanhakanhaka tangitjala nama. ");
INSERT INTO are_vpl VALUES ("C110_24","076_10_24","1CO","10","24","24","Nurnataka tjina tnakanhakanhaka eterritjika, ekura tangitjala nitjika, itja nurnakarinya. ");
INSERT INTO are_vpl VALUES ("C110_25","076_10_25","1CO","10","25","25","Kara nhanga etnala yirrinthama, nhanha kala kunpala ilkwai. Itja palkala pmarritjika, arrpunhala paka kara nhanha orrtja altjirranharrka tjauwerrilya nthakala. ");
INSERT INTO are_vpl VALUES ("C110_26","076_10_26","1CO","10","26","26","Nhanga Altjirraka Angkatja Imankinyala ilama, “Alha nhanha, tnonthalka ingkarraka Ingkartaka nama.” ");
INSERT INTO are_vpl VALUES ("C110_27","076_10_27","1CO","10","27","27","Thunga relhala nganha ntangkama ekuralela marna ilkutjika. Relha nhanha era itja Altjirranha tnakama. Thunga turta unta lhitjika antja. Kala lhai. Kara, marnalka erala nganha ilkutjika nthama, kala kunpala ilkwai. Itja palkala pmarritjika arrpunhala paka kara nhanha orrtja altjirranharrka tjauwerrilya nthakala. ");
INSERT INTO are_vpl VALUES ("C110_28","076_10_28","1CO","10","28","28","Thunga pula relha arrpunhala nganha ilama, “Arai, kara nhanha kunha etna orrtja altjirranharrka tjauwerrilya nthakala.” Unta kala kara lenha impai, relha ekuranga arrkngala, erala ungkwangurna angkakala, era parrparterrakitja. ");
INSERT INTO are_vpl VALUES ("C110_29","076_10_29","1CO","10","29","29","Itja unta parrparterrakitja, era parrparterrakitja. Arai, nukathaka nama kara ilkutjika, yinga paka antja namanga. Arrpunhala yinganha yarna parrama. ");
INSERT INTO are_vpl VALUES ("C110_30","076_10_30","1CO","10","30","30","Atha paka Altjirranha dangkilamanga, kara ilkutjinala, arrpunhala yinganha yarna ilparnama, yinga kula korna ntelalhamanga. ");
INSERT INTO are_vpl VALUES ("C110_31","076_10_31","1CO","10","31","31","Arai, Altjirranha etarlaramala rrangkarra ilkutjika, ntjutjika, urrkaputjika, arrkanerritjikalka. ");
INSERT INTO are_vpl VALUES ("C110_32","076_10_32","1CO","10","32","32","Rrangkarra pula itja relha Jew ntjarranha, Relha Lorinya ntjarranha, Altjirraka worlamparinyanha paka rrangkalhelitjika. ");
INSERT INTO are_vpl VALUES ("C110_33","076_10_33","1CO","10","33","33","Yinga ngerra ntelalhai. Yinga relha arrpunhaka kngarralkura eterrama, itja nukarinya, atha etnanha tangkalhelitjinanga paka. ");
INSERT INTO are_vpl VALUES ("C111_1","076_11_1","1CO","11","1","1","Rrangkarra kala nukanga ingkapala pitjai, yingala Kristanga ingkapala lhamanga ngerra. ");
INSERT INTO are_vpl VALUES ("C111_2","076_11_2","1CO","11","2","2","Atha rrangkarranha tnantjama rrangkarra nuka kutatha ilpangkamanga. Atha turta rrangkarranha tnantjama, rrangkarra mpaarangaranga nhanga ntjarraka kuta kangkwerramanga, mpaarangaranga nhanga athala rrangkarranha kaltjinthakala. ");
INSERT INTO are_vpl VALUES ("C111_3","076_11_3","1CO","11","3","3","Yinga antja rrangkarra kaltja nitjika, Kristanha artwa ingkarrakaka itornka namanga. Artwa turta arrkutja noa ekuranhaka itornka namanga. Altjirranha turta Kristaka itornka namanga. ");
INSERT INTO are_vpl VALUES ("C111_4","076_11_4","1CO","11","4","4","Artwa paka Altjirrurna ingkamanga, era turta paka relhanha Altjirraka angkatja ilamanga, kapurta korltalhakala, era itornka ekuranha, Kristanha, errakarrilama. ");
INSERT INTO are_vpl VALUES ("C111_5","076_11_5","1CO","11","5","5","Arrkutja pula Altjirrurna ingkamanga, era turta paka relhanha Altjirraka angkatja ilamanga, kapurta korltalhitjikanha, era itornka ekuranha, nhanhatitja artwa noa ekuranha, errakarrilama. Era kala kapurta napia ngerra nama. ");
INSERT INTO are_vpl VALUES ("C111_6","076_11_6","1CO","11","6","6","Arai, arrkutjala paka kapurta ekuranha itja korltamanga, era kala kapurta korla ekuranha keikanhanta. Arrkutja pula errakarrerrama, kapurta korla ekuranha kakalanga, era turta paka kapurta napiantama namanga. Lakinhanga era kala kapurta korltalhitjikanta. ");
INSERT INTO are_vpl VALUES ("C111_7","076_11_7","1CO","11","7","7","Arai, artwa kunha itja kapurta korltalhitjika, Altjirrala erinha, era ngerra inthorra arrpmarnakalanga. Altjirranha turta ntelalhakalanga era makalaria namanga, artwa erinha arrpmarnamala. Arrkutja era pula ntelama artwa era makalaria namanga. ");
INSERT INTO are_vpl VALUES ("C111_8","076_11_8","1CO","11","8","8","Altjirrala kunha itja artwa erinha arrkutjanga arrpmarnakala. Era pula arrkutja erinha artwanga arrpmarnakala. ");
INSERT INTO are_vpl VALUES ("C111_9","076_11_9","1CO","11","9","9","Altjirrala turta itja artwa erinha arrkutjakakwia arrpmarnakala. Era pula arrkutja erinha artwakakwia arrpmarnakala. ");
INSERT INTO are_vpl VALUES ("C111_10","076_11_10","1CO","11","10","10","Nhanhanga arrkngala, angel-anga arrkngala turta, arrkutjakathaka nama kapurta korltalhitjika. Lakinha arrkutja era ntelama arrpunha ekura itornka namanga. ");
INSERT INTO are_vpl VALUES ("C111_11","076_11_11","1CO","11","11","11","Kalantema. Nurna pula Kristalela nyinterrakalanga, nurna nhanhaka turta kaltja. Arrkutja artwa turta Altjirranga urlarra loala nama. ");
INSERT INTO are_vpl VALUES ("C111_12","076_11_12","1CO","11","12","12","Altjirrala nhanga arrkutja erinha artwanga arrpmarnakala. Lyarta pula artwa arrkutjangantama katjia intama. Altjirrala kunha artwalka, arrkutjalka ingkarraka arrpmarnama, errkuma turta. ");
INSERT INTO are_vpl VALUES ("C111_13","076_11_13","1CO","11","13","13","Rrangkarrarrpa angkai. Nhanha marrama nama arrkutja Altjirrurna ingkitjika, kapurta korltalhitjikanha? ");
INSERT INTO are_vpl VALUES ("C111_14","076_11_14","1CO","11","14","14","Mpaarangaranga nurnakanhanga nurna kaltjerrama, artwa itja kapurta korla tjenyakarta nitjika. Nhanha itja artwakathaka namanga warta. ");
INSERT INTO are_vpl VALUES ("C111_15","076_11_15","1CO","11","15","15","Kanha arrkutja kapurta korla tjenyakartala nitjika. Nhanha arrkutjakathaka namanga warta. Arai, arrkutjanha kunha kapurta korla nthakala, korltalhitjika. ");
INSERT INTO are_vpl VALUES ("C111_16","076_11_16","1CO","11","16","16","Worlamparinya ingkarrakala mpaarangaranga nurnaka nama, arrkutja ingkarraka kapurta korltalhitjika. Kala nhanhanta atha rrangkarranha ilama. ");
INSERT INTO are_vpl VALUES ("C111_17","076_11_17","1CO","11","17","17","Arrpunha nhanhiperra pula atha rrangkarranha itjala tnantjama. Pepaka worlerramala, rrangkarrataka kornilalhama, itja marrilalhama. ");
INSERT INTO are_vpl VALUES ("C111_18","076_11_18","1CO","11","18","18","Atha wuka rrangkarra pepaka worlerramalanga, rrangkarra itja worla nyinta nama, worla twetakatweta kurrka ntjarra pula. Atha turta etarlarama angkatja nhanha kala nthurrpalama nama. ");
INSERT INTO are_vpl VALUES ("C111_19","076_11_19","1CO","11","19","19","Nhanha kala lakinha nitjikantaparra, Altjirraka worla inthorra katherritjinanga. ");
INSERT INTO are_vpl VALUES ("C111_20","076_11_20","1CO","11","20","20","Arai, rrangkarra worlerramalanga, rrangkarra itjama Arlta Kngarra ilkuma. ");
INSERT INTO are_vpl VALUES ("C111_21","076_11_21","1CO","11","21","21","Nyintaminyintala marna ekuriltja ilkuma, arrpunha ntjarra lyartathakantema worlerramalanga. Arrpunhantama ngaiyala kuta nama, kanha arrpunha drunk-alerrama. ");
INSERT INTO are_vpl VALUES ("C111_22","076_11_22","1CO","11","22","22","Yai, rrakangkarra itjala iltha intama ekurala ilkutjika, ntjutjika turta? Kunpalama rrangkarra Altjirraka worlamparinya arrampowuma, ilkngara ntjarranha turta lolowuma? Nthakinhantama yinga rrakangkarrurna angkamara? Atha rrangkarranha tnantjitjika? Itja, atha rrangkarranha yarna tnantjama. ");
INSERT INTO are_vpl VALUES ("C111_23","076_11_23","1CO","11","23","23","Arai, angkatja nhanga athala rrangkarranha kaltjinthakala, nhanha Ingkartala yinganha ilakala, apostle ntjarrarlarlanga. Ingwa ekuralala Judas-ala Ingkarta Jesuanha leltjaka lanthakala, Jesuala marna inaka. ");
INSERT INTO are_vpl VALUES ("C111_24","076_11_24","1CO","11","24","24","Kurunga Altjirranha dangkilamaliperra, era marna erinha urltakaka, etnanha ilaka turta, “Nhanha mpurrka nuka nama. Atha mpurrka nukanha lanthama, tjauwerrilya ngerra, rrakangkarrakwia. Lakinha ilkwai, nuka ilpangkitjika.” ");
INSERT INTO are_vpl VALUES ("C111_25","076_11_25","1CO","11","25","25","Etna kala ilkukalangantama, era nhanga ngerra Altjirranha dangkilaka. Kurunga era cup wine-akarta inaka. Era etnanha ilaka, “Wine nhanha alhwa nuka nama, lheloalhelintja lyartinyakanha. Atha alhwa nukanha thalama rrangkarranha Altjirralela tjinilitjika. Lakinha ntjwai, nuka ilpangkitjika.” ");
INSERT INTO are_vpl VALUES ("C111_26","076_11_26","1CO","11","26","26","Arai, Ingkartanha pitjalputjinalpula, rrangkarra marna nhanha ilkumalanga, cup nhanhanga turta ntjumalanga, rrangkarra relha ntjarranha ilitjina Ingkartanha etnakakwia ilukala. ");
INSERT INTO are_vpl VALUES ("C111_27","076_11_27","1CO","11","27","27","Arai, rrangkarra Arlta Kngarrala marna ilkumanga, wine turta ntjumanga, rrangkarra nhanhiperra arratja etarlaritjika. Itjanga, rrangkarra Ingkartaka mpurrka pa alhwa arrampowuma. ");
INSERT INTO are_vpl VALUES ("C111_28","076_11_28","1CO","11","28","28","Lakinhanga, unta Arlta Kngarraka lhitjinala, ilpangkalhelalhai, “Nhanha kunha Ingkartaka mpurrka pa alhwa nama.” Kurunga marna erinha ilkwai, cup ekuranga turta ntjwai. ");
INSERT INTO are_vpl VALUES ("C111_29","076_11_29","1CO","11","29","29","Arai, relha erala ilkuma, ntjuma turta, era pula itja lhangkarama nhanha Ingkartaka mpurrka namanga, erinha Ingkartala rrarrathala tutjina. ");
INSERT INTO are_vpl VALUES ("C111_30","076_11_30","1CO","11","30","30","Lakinhanga arrpunha ntjarra thaltja, menta turta nama, urrputja arrpunha turta kala iluka. ");
INSERT INTO are_vpl VALUES ("C111_31","076_11_31","1CO","11","31","31","Nurna paka marna pa wine ekuriperra arratja etarlaramanga, Altjirrala nurnanha itja rrarrathala tutjina. ");
INSERT INTO are_vpl VALUES ("C111_32","076_11_32","1CO","11","32","32","Ingkartala paka nurnanha lyarta rrarrathala tumanga, era nurnanha rrarrathala tuma, nurna anma relha korna ntjarralela imerrakitja. ");
INSERT INTO are_vpl VALUES ("C111_33","076_11_33","1CO","11","33","33","Lakinhanga tjina ntjarrai, rrangkarra ilkutjika worlerramalanga, kaaralhai ingkarrakarrka worlerritjika. ");
INSERT INTO are_vpl VALUES ("C111_34","076_11_34","1CO","11","34","34","Arrpunha paka ngaiyala namanga, era kala pmarala marna ilkutjika. Kurunga rrangkarra itja kornilalhitjina, rrangkarra Arlta Kngarraka worlerramalanga. Yinga anma rrakangkarrurna pitjimalanga, atha rrangkarranha mpaarangaranga arrpunha ntjarra turta kaltjinthitjina. ");
INSERT INTO are_vpl VALUES ("C112_1","076_12_1","1CO","12","1","1","Tjina ntjarrai, rrangkarra yinganha nhanga Enkaka yearriperra pmarraka. Yinga itja antja rrangkarra etnakiperra kotna nitjika. ");
INSERT INTO are_vpl VALUES ("C112_2","076_12_2","1CO","12","2","2","Rrangkarra kala ilpangkama, rrangkarra nhanga Kristanha itjantema tnakamalanga, rrangkarra orrtja altjirraka urrkurrkintja nitjata, etna turtantama rrangkarranha rretjingitjata. ");
INSERT INTO are_vpl VALUES ("C112_3","076_12_3","1CO","12","3","3","Athantama rrangkarranha ilama, Altjirraka Enkala paka relhanha rretjingamanga, relha era yarna angkama, “Jesuanha kunha artwa korna.” Relha turta yarna angkama, “Jesuanha kunha Ingkarta nama,” Altjirraka Enkala paka erinha itja kaltjinthakalanga. ");
INSERT INTO are_vpl VALUES ("C112_4","076_12_4","1CO","12","4","4","Enka era nyinta kuta. Era pula nurnaka yearriperra twetakatweta errarnpalhelama. ");
INSERT INTO are_vpl VALUES ("C112_5","076_12_5","1CO","12","5","5","Ingkarta era nyinta kuta. Era pula nurnanha urrkapuntja twetakatweta nthama. ");
INSERT INTO are_vpl VALUES ("C112_6","076_12_6","1CO","12","6","6","Altjirra era nyinta kuta. Era pula nurnaka ingkarrakalela nama, nurnaka ingkarrakaka tangitjala nama turta. ");
INSERT INTO are_vpl VALUES ("C112_7","076_12_7","1CO","12","7","7","Enka erantama relha nyintaminyintarlarlanga urrkapuma, relha arrpunha ntjarraka tangitjala nitjika. ");
INSERT INTO are_vpl VALUES ("C112_8","076_12_8","1CO","12","8","8","Enka erantama relha nyintanha kaltjinthama angkatja inangkarla angkitjika. Kala relha arrpunhanha angkatja lhangkalariala angkitjika. Enka nyinta era kuta tharranhantema kaltjinthama. ");
INSERT INTO are_vpl VALUES ("C112_9","076_12_9","1CO","12","9","9","Kala relha arrpunhanha Enkala kaltjinthama Altjirranha ekarlta inthorra tnakitjika. Kala arrpunhanha era ekarltilama relha mentanha ltarrkngilitjika. Enka nyinta era kuta lakinhilama. ");
INSERT INTO are_vpl VALUES ("C112_10","076_12_10","1CO","12","10","10","Arrpunhanha Enka era ekarltilama tjatjikarta urrkaputjika. Arrpunhanha era kaltjinthama relha ntjarranha Altjirraka angkatja arratja ilitjika. Kala arrpunhanha era kaltjinthama lhangkaritjika angkatja arrpunha orrtjerrintja paka namanga. Kala arrpunhanha era kaltjinthama etarlingetarlakunya angkitjika. Kanha arrpunhanha angkatja etarlingetarlakunya angkakala etnanha nentilitjika. ");
INSERT INTO are_vpl VALUES ("C112_11","076_12_11","1CO","12","11","11","Nhanha ingkarraka Enka nyinta era urrkapuma. Erarrpa eterramala ngerra, era kala relha nyintaminyintanha pelama. ");
INSERT INTO are_vpl VALUES ("C112_12","076_12_12","1CO","12","12","12","Mpurrka era kunha ingkakarta, iltjakarta, alkngakartalka nama. Mpurrka era pula nyinta kutala nama. Lakinha ngerra turta Kristaka mpurrka, worlamparinya era. ");
INSERT INTO are_vpl VALUES ("C112_13","076_12_13","1CO","12","13","13","Arai, nurnakanga relha arrpunha Jew nama. Kanha arrpunha Greece-arinyala. Arrpunha, artwaka urrkapunhapunha nama. Arrpunha itornka nama. Enka nyinta era pula nurnanha ingkarrakanha kaltjirrpulhelaka, nurna mpurrka nyinta nitjinanga. Altjirrala turta Enka nyinta erinha nurnaka ingkarrakurna yairnaka. Enka era turta nurnaka nyintaminyinturna irrpuka. ");
INSERT INTO are_vpl VALUES ("C112_14","076_12_14","1CO","12","14","14","Arai, mpurrka nurnakanha kunha ingkakarta, iltjakarta, alkngakartalka nama. ");
INSERT INTO are_vpl VALUES ("C112_15","076_12_15","1CO","12","15","15","Thunga paka ingka arrpunha angkama, “Yinga itjama iltja. Lakinhanga yinga tweta kuta nama.” Nurna pula kaltja ingka era yarna tweta nama. Era turta mpurrkakanha nama. ");
INSERT INTO are_vpl VALUES ("C112_16","076_12_16","1CO","12","16","16","Thunga paka ilpa arrpunha angkama, “Yinga itjama alknga nama. Lakinhanga yinga tweta kuta nama.” Nurna pula kaltja ilpa era yarna tweta nama. Era turta mpurrkakanha nama. ");
INSERT INTO are_vpl VALUES ("C112_17","076_12_17","1CO","12","17","17","Mpurrka nurnakanha paka alknganta namanga, nurna yarna wumara. Mpurrka nurnakanha paka ilpanta namanga, nurna yarna ntjarnamara. ");
INSERT INTO are_vpl VALUES ("C112_18","076_12_18","1CO","12","18","18","Altjirrala pula mpurrka nurnakanha urrkapuka, era antja namanga ngerra inthorra, ingkakartalka, iltjakartalka, alkngakartalka turta. ");
INSERT INTO are_vpl VALUES ("C112_19","076_12_19","1CO","12","19","19","Kapurtanta paka namanga, nhanha itjama mpurrka nama. ");
INSERT INTO are_vpl VALUES ("C112_20","076_12_20","1CO","12","20","20","Kala ingkalka, lyuparalka, etintjalka, tnartalka namanganta, mpurrka nama. ");
INSERT INTO are_vpl VALUES ("C112_21","076_12_21","1CO","12","21","21","Lakinhanga alknga eratharra yarna iltja tharranha ilama, “Ilirna kala mpalakakunyantama nitjina.” Kapurta era turta yarna ingka tharranha ilama, “Yinga kala mpalakakunyantama nitjina.” ");
INSERT INTO are_vpl VALUES ("C112_22","076_12_22","1CO","12","22","22","Lakinhatitja. Tnartalka, lamalka etnala thaltjalkura namanga, etna kunha tjiparra inthorra nama. Etnakakunya nurna kala ilumaranta. ");
INSERT INTO are_vpl VALUES ("C112_23","076_12_23","1CO","12","23","23","Nurna turta trouser-akalka irrpuma, poranga. ");
INSERT INTO are_vpl VALUES ("C112_24","076_12_24","1CO","12","24","24","Kanha anngerralka nurna katha kutala impuma. Arai, Altjirra erarrpa mpurrka erinha urrkapuka, tnarta, lamalka tjiparra inthorra nitjika. ");
INSERT INTO are_vpl VALUES ("C112_25","076_12_25","1CO","12","25","25","Kurunga tnartala, rrakartala, iltjalalkantama mpurrka erinha porta kuta ntarntaritjinanga, tjalpalhelintja itja. ");
INSERT INTO are_vpl VALUES ("C112_26","076_12_26","1CO","12","26","26","Lakinhanga tnarta paka menterramanga, kala mpurrka ntjapara nyingalauwuma. Arrpunha paka angkamanga, “Anngerra intorta inthorrangai!” Kala mpurrka ntjapara arrkana nama. ");
INSERT INTO are_vpl VALUES ("C112_27","076_12_27","1CO","12","27","27","Arai, rrangkarra ingkarraka, ntjarra etna, Kristaka mpurrka nama. ");
INSERT INTO are_vpl VALUES ("C112_28","076_12_28","1CO","12","28","28","Worlamparinya ekuralantama Altjirrala arrkurlakimparra artwa urrputja urraraka apostle nitjika. Kurunga urrputja arrpunha urrpia ekuranha nitjika. Kurunga urrputja arrpunha kaltjinthanhinthanha nitjika. Kurunga era relha urrputja arrpunha ekarltilaka tjatjikarta urrkaputjika. Relha urrputja arrpunha relha mentanha ltarrkngilitjika. Relha urrputja arrpunha, relhaka tangitjala nitjika. Relha urrputja arrpunha itornka nitjika. Relha urrputja arrpunha turta angkatja etarlingetarlakunya angkitjika. ");
INSERT INTO are_vpl VALUES ("C112_29","076_12_29","1CO","12","29","29","Artwa ingkarraka itja apostle nama. Artwa ingkarraka itja Altjirraka urrpia nama. Artwa ingkarraka itja kaltjinthanhinthanha nama. Altjirrala itja relha ingkarrakanha ekarltilaka tjatjikarta urrkaputjika. ");
INSERT INTO are_vpl VALUES ("C112_30","076_12_30","1CO","12","30","30","Altjirrala itja relha ingkarrakanha ekarltilaka relha mentanha ltarrkngilitjika. Relha ingkarraka yarna angkatja etarlingetarlakunyaka angkama. Relha ingkarrakala turta yarna angkatja etarlingetarlakunya angkakala etnanha nentilama. ");
INSERT INTO are_vpl VALUES ("C112_31","076_12_31","1CO","12","31","31","Rrangkarrataka Enkaka yearriperra tjiparra inthorra ntjarraka antjerritjika. Nthakinha inthorrantama nurna ntelalhitjika? Nhanhiperrantama atha rrangkarranha ilitjina. ");
INSERT INTO are_vpl VALUES ("C113_1","076_13_1","1CO","13","1","1","Thunga yinga relhaka angkatja twetakatweta ingkarraka angkama. Thunga turta yinga angel-aka angkatja angkama. Arai, yinga pula relha arrpunhaka itja kangkintja ntelalhamanga, kurunga yinga wurinyaka yurra ngerra wara namara. ");
INSERT INTO are_vpl VALUES ("C113_2","076_13_2","1CO","13","2","2","Thunga atha arrpunha ntjarranha Altjirraka angkatja ilama. Thunga atha Altjirraka eterrintja ingkarraka lhangkarama. Thunga yinga angkatja inangkarla ingkarrakaka kaltja. Thunga atha Ingkartanha ekarlta inthorra tnakama. Atha turtantama parta etnanha irrpalthala ankartiwuma. Arai, yinga pula relha arrpunhaka itja kangkintja ntelalhamanga, kurunga yinga irna ipmintja ngerra nama. ");
INSERT INTO are_vpl VALUES ("C113_3","076_13_3","1CO","13","3","3","Thunga atha yultha ingkarraka nukanha yirrinthama, relha ilkngara ntjarranha ntuthilitjika. Thunga turta atha mpurrka nukanha arrpunha ntjarraka lanthama, etna yinganha urala rrukunthakunthilitjika. Arai, yinga pula relha arrpunhaka itja kangkintja ntelalhamanga, kurunga Altjirrala yinganha itja kuta kwartiwutjina. ");
INSERT INTO are_vpl VALUES ("C113_4","076_13_4","1CO","13","4","4","Relha erala relha arrpunhaka kangkintja ntelalhama, era relha arrpunhaka ngwanga ntelalhama, era relha arrpunhaka konyerrama turta. Era itja relha arrpunhaka antjakunyerrama. Era itja tnakalhama, tjurnalhama paka. ");
INSERT INTO are_vpl VALUES ("C113_5","076_13_5","1CO","13","5","5","Relha erala relha arrpunhaka kangkintja ntelalhama, era itja punhalunhala nthulapuma. Era itja ekuriltja eterrama. Era itja parrpa aalerrama. Era itja ilpangkama arrpunha paka ekura imanka korna ntelalhakalanga. ");
INSERT INTO are_vpl VALUES ("C113_6","076_13_6","1CO","13","6","6","Relha erala relha arrpunhaka kangkintja ntelalhama, era itja kangkama relha korna ntelalhamalanga. Era pula arrkana nama relha arratja ntelalhamalanga. ");
INSERT INTO are_vpl VALUES ("C113_7","076_13_7","1CO","13","7","7","Relha erala relha arrpunhaka kangkintja ntelalhama, era ekura kuta tjina ntelalhama. Era Altjirranha kuta tnakama. Era tnoatnoa kuta Altjirraka kaaralhama. Era turta itja kuta relhaka porrkerrama. ");
INSERT INTO are_vpl VALUES ("C113_8","076_13_8","1CO","13","8","8","Altjirranha relhaka kuta kangkintja ntelalhitjina. Arrpunhala erinha yarna parrama. Kanha relha etnala arrpunha ntjarranha Altjirraka angkatja ilama, etna anma tjukunyerritjina. Relha etnala angkatja etarlingetarlakunya angkama, etna turta anma tjukunyerritjina. Angkatja inangkarla ingkarraka turta anma yirritjina. ");
INSERT INTO are_vpl VALUES ("C113_9","076_13_9","1CO","13","9","9","Arai, angkatja nhanga nurnala Altjirriperra kaltjerrakala, etna kunha karta arrpunha wara nama. Angkatja nhanga nurnala arrpunha ntjarranha Altjirriperra kaltjinthama, etna turta karta arrpunha wara nama. ");
INSERT INTO are_vpl VALUES ("C113_10","076_13_10","1CO","13","10","10","Anma pula, Altjirranha pitjalpumalanga, nurna kala angkatja ingkarrakakantama kaltja nitjina. ");
INSERT INTO are_vpl VALUES ("C113_11","076_13_11","1CO","13","11","11","Arai, yinga nhanga katjia namalanga, yinga kala katjia ngerra angkaka. Yinga katjia ngerra eterraka. Yinga turta katjia ngerra ntelalhaka. Yinga pula relha kngarrerramalanga, atha kala katjiakanha ingkarraka impukantama. ");
INSERT INTO are_vpl VALUES ("C113_12","076_13_12","1CO","13","12","12","Lyarta nurna Altjirranha irrkaiyirrkai ngerra wara arama. Anma pula nurna erinha alkngatharrantama aritjina. Lyarta yinga karta arrpunhakanta kaltja. Anma pula yinga ingkarrakakantama kaltja nitjina, Altjirranhala nuka kaltja namanga ngerra. ");
INSERT INTO are_vpl VALUES ("C113_13","076_13_13","1CO","13","13","13","Lyarta nurna Altjirranha tnakama. Nurna turta tnoatnoa Altjirraka kaaralhama. Altjirranha turta nurnaka kangkintja ntelalhama. Altjirranhala nurnaka kangkintja ntelalhama, nhanha kunha tjiparralkura nama. ");
INSERT INTO are_vpl VALUES ("C114_1","076_14_1","1CO","14","1","1","Rrangkarrataka kangkintja ntelalhitjika. Rrangkarra turta Enkaka yearriperra arrpunha nhanhaka thakerrai, nhanga worlamparinyanha Altjirraka angkatja ilitjika. ");
INSERT INTO are_vpl VALUES ("C114_2","076_14_2","1CO","14","2","2","Arai, relha erala etarlingetarlakunya angkama, era itja relhurna angkama, Altjirrurna pula. Relhala turta erinha yarna wuma. Enka erataka ekurarlarlanga angkama, angkatja nhanga relhalala itja wuma. ");
INSERT INTO are_vpl VALUES ("C114_3","076_14_3","1CO","14","3","3","Kanha relha era, erala worlamparinyanha Altjirraka angkatja ilama, erataka etnanha ekarltilama, tjipatjipilama, alkngolkngilama turta. ");
INSERT INTO are_vpl VALUES ("C114_4","076_14_4","1CO","14","4","4","Relha erala etarlingetarlakunya angkama, erataka ekurarinyanta ekarltilalhama. Kanha relha erala worlamparinyanha Altjirraka angkatja ilama, era worlamparinya etnanhala ekarltilama. ");
INSERT INTO are_vpl VALUES ("C114_5","076_14_5","1CO","14","5","5","Yinga kangkamara rrangkarra ingkarraka paka angkatja etarlingetarlakunya irrpalthala angkamanga. Yinga pula kngarralkura kangkamara rrangkarra worlamparinya etnanha Altjirraka angkatja ilamanga. Arai, worlamparinyanha Altjirraka angkatja ilitjika, nhanhataka tjiparralkura nama nhanhangatjina, nhanga etarlingetarlakunya angkitjika. Relha arrpunha pula namanga angkatja etarlingetarlakunya angkakala etnanha nentilitjika, kala marrala. Angkatja kathala kunha worlamparinya etnanha ekarltilama. ");
INSERT INTO are_vpl VALUES ("C114_6","076_14_6","1CO","14","6","6","Tjina ntjarrai, yinga paka rrakangkarrurna pitjimanga, rrakangkarrurna angkatja etarlingetarlakunya turta angkamanga, nthakinhama atha rrangkarranha ekarltilamara? Atha pula rrangkarranha Altjirraka angkatja ilamanga, angkatja katha, angkatja nhanga Altjirralakimparra yinganha ilakala, kurunga atha rrangkarranha ekarltilamara. ");
INSERT INTO are_vpl VALUES ("C114_7","076_14_7","1CO","14","7","7","Rrangkarra irna music-akanha etarlaramama? Relhala paka etnanha itja arratja angkalhelamanga, relha arrpunhala inurra itja lhangkaritjina. ");
INSERT INTO are_vpl VALUES ("C114_8","076_14_8","1CO","14","8","8","Nhanha turta etarlarai. Artwala paka trumpet itja arratja angkalhelamanga, tjapartia ntjarra itja turritjika worlerritjina. ");
INSERT INTO are_vpl VALUES ("C114_9","076_14_9","1CO","14","9","9","Lakinha ngerra, rrangkarra paka itja angkatja katha angkamanga, arrpunhala rrangkarranha itja wutjina. Rrangkarra kala wurinyurnanta angkarlanitjina. ");
INSERT INTO are_vpl VALUES ("C114_10","076_14_10","1CO","14","10","10","Arai, angkatja twetakatweta ntjarra inthorra nama. Angkatjakakurtiala turta etnanha kala wuma. ");
INSERT INTO are_vpl VALUES ("C114_11","076_14_11","1CO","14","11","11","Atha pula relha arrpunhaka angkatja yarna wumanga, yinga ekuranga urlarra relha lorinyala nitjina. Era turta nukanga urlarra relha lorinya nitjina. ");
INSERT INTO are_vpl VALUES ("C114_12","076_14_12","1CO","14","12","12","Lakinha rrangkarra turta relha lorinya ngerra ntelalhama, rrangkarra angkatja etarlingetarlakunya angkamalanga. Rrangkarrataka Enkaka yearriperra arrpunhaka kngarralkura antja nitjika, yearriperra nhanga etnala worlamparinyanha ekarltilama. ");
INSERT INTO are_vpl VALUES ("C114_13","076_14_13","1CO","14","13","13","Lakinhanga, tnakanhakanha erala angkatja etarlingetarlakunya angkama, erataka Altjirrurna ingkitjika ekura tangitjala nitjika, angkatja nhanha worlamparinyaka nentilitjika. ");
INSERT INTO are_vpl VALUES ("C114_14","076_14_14","1CO","14","14","14","Arai, yinga paka etarlingetarlakunya angkamanga, enka nuka kala Altjirrurna ingkama. Yingarrpa pula marntilparla kutala. ");
INSERT INTO are_vpl VALUES ("C114_15","076_14_15","1CO","14","15","15","Nthakinhantama? Arrpunharanga yinga kala enka nukanharlarlanga Altjirrurna ingkitjina. Arrpunharanga pula yinga eterrintjakartala Altjirrurna ingkitjina. Arrpunharanga yinga kala enka nukanharlarlanga ekura lyilhitjina. Arrpunharanga pula yinga ekura eterrintjakartala lyilhitjina. ");
INSERT INTO are_vpl VALUES ("C114_16","076_14_16","1CO","14","16","16","Arai, thunga rrangkarra pepaka worlerrakala nama. Untantama Altjirranha tnantjama, angkatja etarlingetarlakunya angkamala. Arrpunha ntjarrala pula nganha itja wuma. Nthakinhantama etna “Amen” angkitjina? ");
INSERT INTO are_vpl VALUES ("C114_17","076_14_17","1CO","14","17","17","Unta kala Altjirranha tnantjama. Relha arrpunha ntjarra pula palkala warala narlanama. ");
INSERT INTO are_vpl VALUES ("C114_18","076_14_18","1CO","14","18","18","Atha Altjirranha dangkilama, yinga rrakangkarranga kngarralkura etarlingetarlakunya angkama. ");
INSERT INTO are_vpl VALUES ("C114_19","076_14_19","1CO","14","19","19","Nurna pula pepaka namalanga, nukanga urlarra nhanha marralkura nama atha worlamparinyanha angkatja katha 5 ilitjika, nhanhangatjina, yinga angkatja 10,000 etarlingetarlakunya angkitjika. ");
INSERT INTO are_vpl VALUES ("C114_20","076_14_20","1CO","14","20","20","Tjina ntjarrai, rrangkarra itja katjia ngerra eterritjika. Rrangkarrataka relha kngarra ngerra eterritjika. Katjia kurrka ngerra pula, rrangkarra itja korna ntelalhitjika. ");
INSERT INTO are_vpl VALUES ("C114_21","076_14_21","1CO","14","21","21","Altjirraka Angkatja Imankinyala ilama, “Relha lorinyaka angkatjala, relha epinyaka rrakartarlarlanga turta, yinga relha nhanha ntjarrurna angkitjina. Etna pula yinganha itja kuta wutjina, Ingkartanha angkama.” ");
INSERT INTO are_vpl VALUES ("C114_22","076_14_22","1CO","14","22","22","Arai, rrangkarra paka etarlingetarlakunya angkamanga, nthakinhama arrpunha ntjarrala lhangkaritjina rrangkarra Altjirranha tnakamanga? Angkatja etarlingetarlakunya rrakangkarranhala turta itja relha kotnanha tangkalhelama. Altjirraka angkatjalanta relha kotnanha tangkalhelama, rrangkarranha turta. ");
INSERT INTO are_vpl VALUES ("C114_23","076_14_23","1CO","14","23","23","Thunga rrangkarra pepaka worlerrama. Rrangkarra turtantama ingkarraka etarlingetarlakunya angkama. Relha kotna ntjarra paka irrpentjimanga, etna nthakinha etarlaritjina? Etna etarlaritjina rrangkarra ingkarraka rirterrakala. ");
INSERT INTO are_vpl VALUES ("C114_24","076_14_24","1CO","14","24","24","Thunga pula rrangkarra ingkarrakala worlamparinyanha Altjirraka angkatja ilama. Relha kotna ntjarra turtantama irrpentjima. Angkatja rrakangkarranha wumala, etna nthakinherritjina? Arrpunhala lhangkaritjina era relha kornarintja namanga, relha ima turta. ");
INSERT INTO are_vpl VALUES ("C114_25","076_14_25","1CO","14","25","25","Erantama Altjirraka ilalhitjina, toperritjina turta. Era mparalela arrarnalhitjina, Altjirraka urrkurrkintja nitjina turta. Era turta lakinha angkitjina, “Nthurrpathoa Altjirranha rrakangkarralela nama.” ");
INSERT INTO are_vpl VALUES ("C114_26","076_14_26","1CO","14","26","26","Tjina ntjarrai, rrangkarra pepaka worlerramalanga, rrangkarra kala marra tangitjala pepa mpaarama. Rrangkarra pula pepa mpaaritjika worlamparinyanha ekarltilitjika. Nhanga relha etnala psalm-aka read-errama, relha etnala Altjirraka angkatja kaltjinthama, relha etnala etarlingetarlakunya angkama, relha etnala angkatja etarlingetarlakunya angkakala etnanha nentilama, etna ingkarraka worlamparinyanha ekarltilitjika. ");
INSERT INTO are_vpl VALUES ("C114_27","076_14_27","1CO","14","27","27","Thunga arrpunha ntjarra antja nama angkatja etarlingetarlakunya angkitjika. Kala tharra, urrputja ngerranta angkitjika. Itja pula porta. Kala nyintarrka, kurunga arrpunhantama. Kala arrpunhala turta angkatja etnakanha nentilitjika. ");
INSERT INTO are_vpl VALUES ("C114_28","076_14_28","1CO","14","28","28","Arrpunha paka itja namanga angkatja etnakanha nentilitjika, relha etna kala worlamparinyala tjukunyala nitjika. Etna kala pmarala Altjirrurna etarlingetarlakunya angkitjika. ");
INSERT INTO are_vpl VALUES ("C114_29","076_14_29","1CO","14","29","29","Kurunga tharrala, urrputjala paka Altjirraka angkatja kaltjinthitjika. Arrpunha ntjarrala montjala wurlanitjika, arrpunha paka paala angkakitja. ");
INSERT INTO are_vpl VALUES ("C114_30","076_14_30","1CO","14","30","30","Enkala paka artwa arrpunhanha angkatja ilamanga, artwa arrpunhala worlamparinya etnanha kaltjinthamalangantema, era artwa ekura kwerritjika, erala kaltjinthamanga. Artwa nhanha erantama arrarnalhitjikarrka, artwa arrpunha erakimparrantama worlamparinyanha Altjirraka angkatja ilitjinanga. ");
INSERT INTO are_vpl VALUES ("C114_31","076_14_31","1CO","14","31","31","Arai, rrakangkarra ingkarrakakathaka nama, rrangkarra paka antja namanga, worlamparinyanha Altjirraka angkatja ilitjika. Lakinha pula. Nyintarrka angkitjika, kurunga arrpunhantama. Kurunga ingkarraka kaltjerritjinanga, ekarlterritjinanga turta. ");
INSERT INTO are_vpl VALUES ("C114_32","076_14_32","1CO","14","32","32","Relha etnala Altjirraka Enkakarta Altjirraka angkatja worlamparinyanha kaltjinthama, etnataka itja porta angkitjika, worlamparinya parrparterrakitja. ");
INSERT INTO are_vpl VALUES ("C114_33","076_14_33","1CO","14","33","33","Arai, Altjirranha rilhera nama, itja parrparta. Era turta itja antja rrangkarra parrparta ntelalhitjika, rrangkarra pepaka namalanga. Nhanha worlamparinya ingkarrakaka mpaarangaranga nama. ");
INSERT INTO are_vpl VALUES ("C114_34","076_14_34","1CO","14","34","34","Rrangkarra pepaka namalanga, arrkutja ntjarra tjukunya nitjika. Etnakathaka itja nama angkitjika. Etna pula noa etnakanhaka kangkwerritjika, Altjirraka Angkatja Imankinyala turnamanga ngerra. ");
INSERT INTO are_vpl VALUES ("C114_35","076_14_35","1CO","14","35","35","Etna paka kotna namanga, etna kala artwa noa etnakala pmarritjika, pmarala. Nhanha kunha itja marra nama arrkutja angkitjika, rrangkarra pepaka namalanga. ");
INSERT INTO are_vpl VALUES ("C114_36","076_14_36","1CO","14","36","36","Corinth-arinya ntjarrai! Rrakangkarrangama Altjirraka angkatja rrataka? Rrangkarranta turtama Altjirraka angkatja wuka? ");
INSERT INTO are_vpl VALUES ("C114_37","076_14_37","1CO","14","37","37","Relha erala angkama era kula Altjirraka angkatja arratja kaltjinthama, relha era turta, erala angkama era kula Altjirraka Enkakarta namanga, era kala lhangkaritjika angkatja athala intalhelakala, era Ingkartaka turnintja namanga. ");
INSERT INTO are_vpl VALUES ("C114_38","076_14_38","1CO","14","38","38","Erantama Ingkartaka turnintjaka kangkwerritjikanhanga, Ingkartala erinha ipmintja imputjina. ");
INSERT INTO are_vpl VALUES ("C114_39","076_14_39","1CO","14","39","39","Lakinhanga, tjina ntjarrai, thakerrai worlamparinyanha Altjirraka angkatja ilitjika. Angkatja etarlingetarlakunya angkitjika turta pula rrangkarra itja parritjika. ");
INSERT INTO are_vpl VALUES ("C114_40","076_14_40","1CO","14","40","40","Nhanhanta. Rrangkarra pepaka namalanga, rrangkarra itja parrpartaparrparta ntelalhitjika, arratjanta pula. ");
INSERT INTO are_vpl VALUES ("C115_1","076_15_1","1CO","15","1","1","Tjina ntjarrai, atha rrangkarranha Yia Marra nhangaka ilpangkalhelitjika antja nama. Yia Marra nhanga athala rrangkarranha kaltjinthakala, rrangkarra turtala tnakakala. ");
INSERT INTO are_vpl VALUES ("C115_2","076_15_2","1CO","15","2","2","Yia Marra nhanha ekurarlarlanga Altjirrala rrangkarranha tangkalhelitjina, rrangkarra paka Yia Marra erinha ekarlta kuta tnakamanga. Itjanga paka, rrangkarra erinha palkala wara tnakaka. ");
INSERT INTO are_vpl VALUES ("C115_3","076_15_3","1CO","15","3","3","Arai, angkatja nhanga Ingkartaka apostle ntjarrala yinganha ilakala, nhanha kunha atha rrangkarranha kaltjinthakala. Nhanga lakinha. Kristanha korna nurnakanhakakwia ilukala, Altjirraka Angkatja Imankinyala ilamala ngerra. ");
INSERT INTO are_vpl VALUES ("C115_4","076_15_4","1CO","15","4","4","Etna erinha tintjiwukala. Altjirrala pula erinha arlta tharraminyintala kamalhelakala, Altjirraka Angkatja Imankinyala ilamala ngerra. ");
INSERT INTO are_vpl VALUES ("C115_5","076_15_5","1CO","15","5","5","Kurunga era Peter-akarrka ntelalhaka, kurtungurla 12 etnaka turta. ");
INSERT INTO are_vpl VALUES ("C115_6","076_15_6","1CO","15","6","6","Kurunga era tjina tnakanhakanha 500-anga ntjarralkurakantama ntelalhaka, etna worla namalanga. Tjina nhanha etnakanga ntjarralkura lyartalpula etathantema nama. Urrputja arrpunhanta kala ilukala. ");
INSERT INTO are_vpl VALUES ("C115_7","076_15_7","1CO","15","7","7","Anma era James-aka turtantama ntelalhaka. Kurunga apostle ekuranha ingkarrakakantama. ");
INSERT INTO are_vpl VALUES ("C115_8","076_15_8","1CO","15","8","8","Kala ingkarna inthorra era nuka turtantama ntelalhaka, era yinganha ingkarnanta urrarakalanga warta. ");
INSERT INTO are_vpl VALUES ("C115_9","076_15_9","1CO","15","9","9","Arai, yinga kunha Kristaka apostle ntjarranga kornakornalkura era. Yinga turta itja yalknga nama Kristaka apostle nitjika, atha nhanga Altjirraka worlamparinya yirralhelitjika antja nakalanga. ");
INSERT INTO are_vpl VALUES ("C115_10","076_15_10","1CO","15","10","10","Altjirranha pula nuka ngwanga ntelalhaka. Lakinhanga yinga apostle ekura nama. Altjirranha turta nuka itja palkala ngwanga ntelalhaka. Yinga Kristaka kngarralkura urrkapuka, apostle arrpunha ntjarrangatjina. Itja pula yinga, Altjirranhatitja nukarlarlanga urrkapuka, nuka ngwanga kuta ntelalhamala. ");
INSERT INTO are_vpl VALUES ("C115_11","076_15_11","1CO","15","11","11","Lakinha atha rrangkarranha kaltjinthaka, apostle arrpunha ntjarrala turta. Rrangkarra turta angkatja nurnakanha tnakaka. ");
INSERT INTO are_vpl VALUES ("C115_12","076_15_12","1CO","15","12","12","Nurna kaltjinthama Altjirrala Kristanha errilknga ntjarranga kamalhelakala. Nthakinhantama rrakangkarranga arrpunha ntjarra angkama, Altjirrala kula relha errilknga ntjarranha itja kamalhelitjina? ");
INSERT INTO are_vpl VALUES ("C115_13","076_15_13","1CO","15","13","13","Arai, Altjirrala paka relha errilknga ntjarranha itja kamalhelitjina, kurunga era Kristanha turta itja kamalhelaka. ");
INSERT INTO are_vpl VALUES ("C115_14","076_15_14","1CO","15","14","14","Altjirrala paka Kristanha itja kamalhelakalanga, nurna rrangkarranha paala kaltjinthama, rrangkarra turta Kristanha palkala wara tnakama. ");
INSERT INTO are_vpl VALUES ("C115_15","076_15_15","1CO","15","15","15","Nurna turta rrangkarranha Altjirriperra orrtjapepilaka, rrangkarranha kaltjinthamala Altjirrala kula Kristanha kamalhelakala, era erinha itja kamalhelakalangatanya. ");
INSERT INTO are_vpl VALUES ("C115_16","076_15_16","1CO","15","16","16","Arai, Altjirrala paka relha errilknga ntjarranha itja kamalhelitjina, kurunga era Kristanha itja kamalhelaka. ");
INSERT INTO are_vpl VALUES ("C115_17","076_15_17","1CO","15","17","17","Altjirrala paka Kristanha itja kamalhelakalanga, rrangkarra Kristanha palkala tnakama. Altjirrala turta korna rrakangkarranha itja iwuka. ");
INSERT INTO are_vpl VALUES ("C115_18","076_15_18","1CO","15","18","18","Relha etna turta, etnala ilukala Kristanha tnakamala, etna errilknga kuta intitjina, itja kamerritjina. ");
INSERT INTO are_vpl VALUES ("C115_19","076_15_19","1CO","15","19","19","Nurna paka Kristanha palkala wara tnakamanga, relha arrpunha ntjarra nurnaka kala ltarrperritjikanta. ");
INSERT INTO are_vpl VALUES ("C115_20","076_15_20","1CO","15","20","20","Altjirrala pula Kristanha nthurrpa inthorra kamalhelaka. Altjirrala erinhakimparra kamalhelakalanga, nurna kaltja era anma relha errilknga ingkarrakanha kamalhelitjinala. ");
INSERT INTO are_vpl VALUES ("C115_21","076_15_21","1CO","15","21","21","Arai, artwa nyintanga arrkngala, nurna ingkarraka iluma. Artwa nyinta arrpunhanga arrkngala, nurna ingkarraka kamerritjina. ");
INSERT INTO are_vpl VALUES ("C115_22","076_15_22","1CO","15","22","22","Adam-ala nurnanha ingkarraka urrurnaka. Kristala pula nurnanha ingkarraka etathilitjina. ");
INSERT INTO are_vpl VALUES ("C115_23","076_15_23","1CO","15","23","23","Nhanga lakinhakwia. Arrkurla Kristanharrka. Era kala kamerraka. Kurunga Kristanha pitjalpumalanga, worla ekurantama kamerritjina. ");
INSERT INTO are_vpl VALUES ("C115_24","076_15_24","1CO","15","24","24","Kurunga alha nhanhaka talwantama nitjina, Kristala ingkarraka etnanha yirralhelamanga, etnala Altjirraka irrpaltherramanga. Kurunga relha ingkarrakala katha aritjina Altjirra Kaartanha Ingkarta namanga. ");
INSERT INTO are_vpl VALUES ("C115_25","076_15_25","1CO","15","25","25","Arai, Krista ekurathaka kunha nama tjitjarterritjika, era Altjirraka leltja ingkarraka yirralhelitjinalpula. ");
INSERT INTO are_vpl VALUES ("C115_26","076_15_26","1CO","15","26","26","Kurunga relha turta itja wotha ilutjina. ");
INSERT INTO are_vpl VALUES ("C115_27","076_15_27","1CO","15","27","27","Arai, Altjirraka Angkatja Imankinyala ilama, “Altjirrala erinha ingkairnaka relhalka ingkarrakaka tjitjarterritjika.” Lakinha angkamala, era itja Kristanha ingkairnama ekura turta tjitjarterritjika. Altjirra erarrpa warta Kristanha ingkairnakalanga, Kristanha yarna tjitjarta ekura nama. ");
INSERT INTO are_vpl VALUES ("C115_28","076_15_28","1CO","15","28","28","Anma, Kristanha relhalka ingkarrakaka tjitjarterramanga, Altjirranha 'Lira ekuranhaka turtantama tjitjarta nitjina. Kurunga Altjirranha relhalka ingkarrakaka tjitjarta nitjina. ");
INSERT INTO are_vpl VALUES ("C115_29","076_15_29","1CO","15","29","29","Altjirrala paka relha errilknga ntjarranha itja kamalhelitjinanga, iwunhangantama arrpunha ntjarra lanthalhama arrpunhala etnanha relha errilkngakakwia kaltjirrpulhelitjika? Nthakinha turtama relha nhanha etna wulhitjina, Altjirrala relha errilknga ntjarranha itja kamalhelitjinanga? ");
INSERT INTO are_vpl VALUES ("C115_30","076_15_30","1CO","15","30","30","Iwunhanga turtama nurna relha ntjarranha kuta kaltjinthama, etna nurnanha errilknga tutjika antja namangatanya? ");
INSERT INTO are_vpl VALUES ("C115_31","076_15_31","1CO","15","31","31","Arai, yingataka arltamarlta eterrama, etna yinganha lyarta errilknga tutjina. Tjina ntjarrai, yinga nhanha nthurrpa inthorra angkama, yingala rrakangkarrakarta tnakalhamanga ngerra, Krista Jesua, Ingkarta nurnakanharlarlanga. ");
INSERT INTO are_vpl VALUES ("C115_32","076_15_32","1CO","15","32","32","Iwunhanga turtama yinga Ephesus town-ala tnontha itnura ntjarralela turraka? Altjirrala paka relha errilknga ntjarranha itja kamalhelitjinanga, “nurna kala ilkutjika, ntjutjika turta. Inguntha nurna kala ilutjinanga warta.” ");
INSERT INTO are_vpl VALUES ("C115_33","076_15_33","1CO","15","33","33","Rrangkarra itja orrtjapepilalhitjika. “Rrangkarra relha korna ntjarralela ilkwatharra namanga, rrangkarra turtantama korna ntelalhitjina.” ");
INSERT INTO are_vpl VALUES ("C115_34","076_15_34","1CO","15","34","34","Rrangkarra kala arratjanta eterritjika. Itja korna kuta ntelalhitjika. Arai, rrakangkarranga arrpunha ntjarrataka Altjirraka kotnantema. Rrangkarra kala porerreikanhanta. ");
INSERT INTO are_vpl VALUES ("C115_35","076_15_35","1CO","15","35","35","Thunga arrpunhala yinganha pmarrama, “Nthakinha inthorrama Altjirrala relha errilknga etnanha kamalhelitjina? Mpurrka iwunhakarta turtama era etnanha kamalhelitjina?” ");
INSERT INTO are_vpl VALUES ("C115_36","076_15_36","1CO","15","36","36","Rirtai! Annga nhanga untala arnaka kurnama, era kunha itja mangkama, era paka itja ilumangarrka. ");
INSERT INTO are_vpl VALUES ("C115_37","076_15_37","1CO","15","37","37","Unta turta itja irna erinha arnaka kurnama, erala ingkarna mangkitjinala. Unta kala annga erinhanta kurnama, thunga wheat paka, thunga annga arrpunha paka. ");
INSERT INTO are_vpl VALUES ("C115_38","076_15_38","1CO","15","38","38","Annga etnakanga pula irna twetakatweta mangkama, nhanga Altjirrala etnanha arrpmarnakala ngerra. ");
INSERT INTO are_vpl VALUES ("C115_39","076_15_39","1CO","15","39","39","Tjalka ingkarraka turta twetakatweta nama. Relhaka tjalka tweta nama. Tnonthaka tjalka tweta nama. Thepaka tjalka tweta nama. Irrpanngaka tjalka twetantema nama. ");
INSERT INTO are_vpl VALUES ("C115_40","076_15_40","1CO","15","40","40","Irna alkirarinya nama, irna alharinya turta nama. Irna alkirarinya etna tweta nama, irna alharinya etna turta twetantema nama. ");
INSERT INTO are_vpl VALUES ("C115_41","076_15_41","1CO","15","41","41","Lirnnga era tweta nama, parrtja ekurarinyakarta. Taiya era tweta nama, parrtja ekurarinyakarta. Ntheilpura etna turta tweta nama, nyintaminyinta parrtja etnakarinyakarta. ");
INSERT INTO are_vpl VALUES ("C115_42","076_15_42","1CO","15","42","42","Lakinha turta nitjina Altjirrala relha errilknga ntjarranha kamalhelamalanga. Mpurrka ekurakartala relha katjia intama, era iluma, ltholtherrama turta. Kanha mpurrka ekurakartala Altjirrala erinha kamalhelitjinala, era itja wothala ltholtherritjina. ");
INSERT INTO are_vpl VALUES ("C115_43","076_15_43","1CO","15","43","43","Mpurrka nhanga ekurakartala relha katjia intama, era kornakorna ngerra nama. Kanha mpurrka ekurakartala Altjirrala erinha kamalhelitjinala, era marra inthorrala nitjina. Mpurrka nhanga ekurakartala relha katjia intama, era thaltja nama. Kanha mpurrka ekurakartala Altjirrala erinha kamalhelitjinala, era ekarltala nitjina. ");
INSERT INTO are_vpl VALUES ("C115_44","076_15_44","1CO","15","44","44","Mpurrka nhanga ekurakartala relha katjia intama, era alharinya nama. Kanha mpurrka ekurakartala Altjirrala erinha kamalhelitjinala, era alkirarinyala nitjina. Arai, mpurrka alharinya paka namanga, mpurrka alkirarinya kala namantema. ");
INSERT INTO are_vpl VALUES ("C115_45","076_15_45","1CO","15","45","45","Lakinha kunha Altjirraka Angkatja Imankinyala ilama, “Adam-anha, artwa arrkurlinya erinha, Altjirrala etathilaka.” Kanha Adam ingkarninyala relhanha enkarlarlangala ngampakala etathilama. ");
INSERT INTO are_vpl VALUES ("C115_46","076_15_46","1CO","15","46","46","Arai, relhala itja mpurrka alkirarinyakimparra tnyinama, mpurrka alharinya pula, kurunganta alkirarinya. ");
INSERT INTO are_vpl VALUES ("C115_47","076_15_47","1CO","15","47","47","Artwa arrkurlinya erinha kunha Altjirrala alhanga mpaarakala. Kanha artwa arrpunha era alkirangala pitjika. ");
INSERT INTO are_vpl VALUES ("C115_48","076_15_48","1CO","15","48","48","Artwa arrkurlinya era mpurrka alharinyakarta naka. Lakinhanga relha ingkarraka mpurrka alharinyakartantema nama. Artwa ingkarninya era pula mpurrka alkirarinyakartala nama. Lakinhanga nurna turta mpurrka alkirarinyakartantema nitjina. ");
INSERT INTO are_vpl VALUES ("C115_49","076_15_49","1CO","15","49","49","Artwa arrkurlinya era ngerra nurna mpurrka alharinya tnyinaka. Anma, nurna artwa alkirarinya era ngerra, mpurrka alkirarinyantama tnyinitjina. ");
INSERT INTO are_vpl VALUES ("C115_50","076_15_50","1CO","15","50","50","Tjina ntjarrai, Altjirraka Pmarala kunha alkirarinya etna itja ltholtherrama. Lakinhanga nurna yarna Altjirraka Pmaraka irrpuma mpurrka alharinyakarta, mpurrka alharinya nurnaka ltholtherramanga warta. ");
INSERT INTO are_vpl VALUES ("C115_51","076_15_51","1CO","15","51","51","Arai, atha rrangkarranha angkatja ilitjina Altjirralala lyartalpula lauwukala. Nurna itja ingkarraka ilutjina. Altjirrala pula nurnanha ingkarraka kngartiwutjina. ");
INSERT INTO are_vpl VALUES ("C115_52","076_15_52","1CO","15","52","52","Angel-ala trumpet erinha angkalhelamalanga, Altjirrala nurnanha kngartiwutjina, warangala inthorra, alkngala irrpalhamala ngerra. Altjirrala turta relha errilknga ntjarranha kamalhelitjina, mpurrka ltholtherritjikanhakartantama. ");
INSERT INTO are_vpl VALUES ("C115_53","076_15_53","1CO","15","53","53","Arai, mpurrka nurnala lyarta tnyinama, etna yirritjina. Kanha mpurrka nhanga Altjirralala nurnanha anma nthitjinala, etna itja kutala yirritjina. ");
INSERT INTO are_vpl VALUES ("C115_54","076_15_54","1CO","15","54","54","Altjirrala nurnanha kala mpurrka arrpunha nhanha etnanhantama nthakalanga, mpurrka nhanga etnala itja kuta yirritjina, kurunga Altjirraka Angkatja Imankinya nhanha kala nthurrperritjinantama, “Ingkartanha ntelalhaka era ekarlta inthorra namanga. Relhantama ngampakala etatha nitjina.” ");
INSERT INTO are_vpl VALUES ("C115_55","076_15_55","1CO","15","55","55","“Arai, Ingkartala nurnanha tangkalhelakalanga, nurna itja wotha ilutjina.” “Arai, Ingkartala korna nurnaka iwukalanga, era nurnanha itja wotha imilitjina.” ");
INSERT INTO are_vpl VALUES ("C115_56","076_15_56","1CO","15","56","56","Altjirraka turnintjanga nurna lhangkarama nurna kuta korna ntelalhamanga. Nurna korna ntelalhamanga warta, nurna kala iluma. ");
INSERT INTO are_vpl VALUES ("C115_57","076_15_57","1CO","15","57","57","Nurna pula Altjirranha dangkilama, era nurnanha tangkalhelakalanga Ingkarta nurnakanharlarlanga, Krista Jesuarlarlanga. ");
INSERT INTO are_vpl VALUES ("C115_58","076_15_58","1CO","15","58","58","Lakinhanga, tjina ntjarrai, Yia Marra erinha ekarlta kuta tnakai. Erinha itja ipmintja impai. Ingkartaka turta kuta kangkintja ntelalhai, relha arrpunhaka turta. Rrangkarra kala kaltja Ingkartanha itja kngwerritjina, rrangkarra ekura kangkintja ntelalhamanga. ");
INSERT INTO are_vpl VALUES ("C116_1","076_16_1","1CO","16","1","1","Rrangkarra yinganha nhanga tjauwerrilyiperra pmarraka, relha alkngaltara ntjarraka. Arai, rrangkarrataka nhanha kotjitjika, athala worlamparinya pmara Galatia-arinya ntjarranha turnakala ngerra. ");
INSERT INTO are_vpl VALUES ("C116_2","076_16_2","1CO","16","2","2","Nhanga lakinha. Sunday arlta nyintaminyintala, rrangkarra nyintaminyintala money arrpunha wakitjika, relha alkngaltara ntjarraka. Relha erala money kngarra inama, era kala money kngarrantema wakitjika. Kanha relha erala money kurrka inama, era kala money kurrkala wakitjika. Kurunga yinga pitjimalanga, tjauwerrilya rrakangkarranha kala patilakala intitjina. ");
INSERT INTO are_vpl VALUES ("C116_3","076_16_3","1CO","16","3","3","Rrangkarra turta artwa urrputja urraritjika. Kurunga yinga pitjimalanga, atha etnanha pepa nthitjina money ekurakarta Jerusalem-urna lhitjika. ");
INSERT INTO are_vpl VALUES ("C116_4","076_16_4","1CO","16","4","4","Nurna paka eterramanga nhanha marra namanga yinga turta etnakalela lhitjika, yinga kala etnakalela lhitjina. ");
INSERT INTO are_vpl VALUES ("C116_5","076_16_5","1CO","16","5","5","Arai, yingataka anma pmara Macedonia-anga tjananhitjina. Lakinhanga yinga Macedonia ekuranga tjananhamalanga, yinga rrakangkarrurna turta pitjitjina, ");
INSERT INTO are_vpl VALUES ("C116_6","076_16_6","1CO","16","6","6","rrakangkarralela yatjarra nitjika. Thunga turta yinga rrakangkarralela kuta ngerra nitjina, wumpierritjika kaaralhamala. Kurunga yinga anpara lhitjikerramalanga, rrangkarra yinganha money turta paka tjaiyaka nthalenitjinanga. ");
INSERT INTO are_vpl VALUES ("C116_7","076_16_7","1CO","16","7","7","Arai, yinga itja antja nama rrangkarranha anparala wara aranhitjika. Yinga pula antja nama rrakangkarralela kuterritjika, Ingkartala yinganha impurlarrarnamanga. ");
INSERT INTO are_vpl VALUES ("C116_8","076_16_8","1CO","16","8","8","Yinga Ephesus town-alarrka kuterritjina, Pentecost arltakurtitja. ");
INSERT INTO are_vpl VALUES ("C116_9","076_16_9","1CO","16","9","9","Arai, Altjirrala kunha relha ntjarra nukurna yairnama, atha etnanha kaltjinthitjika. Relha ntjarra arrpunha pula nuka antjakunyala nama. ");
INSERT INTO are_vpl VALUES ("C116_10","076_16_10","1CO","16","10","10","Arai, Timothy-anha rrakangkarrurna pitjimalanga, erinha tjina kngarra ngerra inai. Era kunha Ingkartaka urrkapuma, yinga ngerra. ");
INSERT INTO are_vpl VALUES ("C116_11","076_16_11","1CO","16","11","11","Itja ekura antjakunya ntelalhitjika. Kurunga erinha wotha kangkintjala nukurna yairnai. Yingataka ekura, tjia arrpunha ntjarraka turta nhanhala kaaralhama. ");
INSERT INTO are_vpl VALUES ("C116_12","076_16_12","1CO","16","12","12","Rrangkarra yinganha nhanga Apollos-iperra pmarraka, tjina nurnakanhiperra. Athataka erinha yarna yakalhelaka rrakangkarrurna alputjika, nhanga tjina arrpunha ntjarra alpumalanga. Era pula itja antja naka lyarta lhitjika. Era kala anma lhitjina, tjia arrpunha ntjarra paka rrakangkarrurna lhamalanga. ");
INSERT INTO are_vpl VALUES ("C116_13","076_16_13","1CO","16","13","13","Montja aralhai! Ingkartanha ekarlta kuta tnakai! Tnoatnoa narrirrai! Tiratirerritjala narrirrai! ");
INSERT INTO are_vpl VALUES ("C116_14","076_16_14","1CO","16","14","14","Nyintaminyinta arrpunhaka kangkintjanta ntelalhitjika. ");
INSERT INTO are_vpl VALUES ("C116_15","076_16_15","1CO","16","15","15","Rrangkarra kala kaltja, pmara Achaia-ala, Stephanas-aka ramaramalakimparra Ingkartanha tnakakala. Etna turtantama ilporatha inthorra relha alkngaltara ntjarraka tangitjala naka. Athantama rrangkarranha yakalhelama, tjina ntjarrai, ");
INSERT INTO are_vpl VALUES ("C116_16","076_16_16","1CO","16","16","16","etnakanga ingkapala lharrirrai. Rrangkarra turta tjina urrkapunhapunha arrpunha ntjarranga ingkapala lharrirrai. ");
INSERT INTO are_vpl VALUES ("C116_17","076_16_17","1CO","16","17","17","Yinga kangkaka artwa Stephanas, Fortunatus, Achaicus ntjarra nukurna pitjimalanga. Etna yinganha rrakangkarriperra ilpangkalhelaka. ");
INSERT INTO are_vpl VALUES ("C116_18","076_16_18","1CO","16","18","18","Etna turta yinganha tjipatjipilaka, etnala rrangkarranha tjipatjipilakala ngerra. Relha lakinha kunha tjiparra nama. ");
INSERT INTO are_vpl VALUES ("C116_19","076_16_19","1CO","16","19","19","Worlamparinya etnala pmara Asia-ala nama, etna rrangkarranha anparnama. Tjina tnakanhakanha Aquila, Priscilla tharrala rrangkarranha anparnama, kngarra errarerramala. Worlamparinya etna, etnala iltha ekuratharrakanhala worlerrama, etna turta rrangkarranha anparnama. ");
INSERT INTO are_vpl VALUES ("C116_20","076_16_20","1CO","16","20","20","Tjina arrpunha ntjarrala turta rrangkarranha anparnamantema. Rrangkarra tjina tnakanhakanha rrakangkarranha kwakitjikai, rrangkarrala tjia rrakangkarranha kwakitjakamanga ngerra. ");
INSERT INTO are_vpl VALUES ("C116_21","076_16_21","1CO","16","21","21","Atharrpantama rretnya nukanha nhanha intalhelama PAUL. ");
INSERT INTO are_vpl VALUES ("C116_22","076_16_22","1CO","16","22","22","Relha erala Ingkartaka itja kangkama, erinha Ingkartala imilitjina. Ingkartai, kala pitjantai! ");
INSERT INTO are_vpl VALUES ("C116_23","076_16_23","1CO","16","23","23","Ingkarta Jesuanha rrakangkarra kuta ngwanga ntelalhama. ");
INSERT INTO are_vpl VALUES ("C116_24","076_16_24","1CO","16","24","24","Yinga rrakangkarra kuta kangkama, nurna ingkarraka Krista Jesualela nyinterrakalanga. ");
INSERT INTO are_vpl VALUES ("C21_1","077_1_1","2CO","1","1","1","Atha Paul-ala, tjina nurnakanha Timothy-ala turta, pepa nhanha rrakangkarrurna yairnama. Altjirra erarrpa kunha yinganha urrarakala Krista Jesuaka apostle nitjika. Timothy ilirnantama pepa nhanha rrakangkarrurna yairnama, rrangkarrala Altjirraka worlamparinya namanga Corinth town-ala. Ilirna pepa nhanha relha alkngaltara rrakangkarrurna turta yairnama, rrangkarrala pmara Achaia-ala namanga. ");
INSERT INTO are_vpl VALUES ("C21_2","077_1_2","2CO","1","2","2","Altjirra Kaarta nurnakanha, Ingkarta Jesua Kristanha turta, rrakangkarra ngwanga rilhera turta ntelalhama. ");
INSERT INTO are_vpl VALUES ("C21_3","077_1_3","2CO","1","3","3","Atha Altjirranha tnantjama, Ingkarta nurnakanha Jesua Kristaka Kaartanha, era kaarta montjamontja namanga, alkngolkngilanhilanha kngarra turta. ");
INSERT INTO are_vpl VALUES ("C21_4","077_1_4","2CO","1","4","4","Era nurnanha alkngolkngilama nurna imampurla namalanga, nurna relha arrpunha ntjarranha alkngolkngilitjinanga, etna imampurla namalanga. Era antja nurna etnanha alkngolkngilitjika, erala nurnanha alkngolkngilakala ngerra. ");
INSERT INTO are_vpl VALUES ("C21_5","077_1_5","2CO","1","5","5","Arai, Kristanha kngarra nyingalauwuka. Lakinha ngerra nurna turta nyingalauwuma, kurrkalkura pula. Kristala nurnanha kngarra inthorra alkngolkngilaka. Lakinhanga nurna turta arrpunha ntjarranha irrpalthala alkngolkngilama. ");
INSERT INTO are_vpl VALUES ("C21_6","077_1_6","2CO","1","6","6","Nurna nyingalauwuma, Altjirrala rrangkarranha alkngolkngilitjinanga, tangkalhelitjinanga turta. Arai, Altjirrala nurnanha alkngolkngilakalanga warta, era rrangkarranha turta alkngolkngilitjinantema rrangkarra nyingalauwumalanga. ");
INSERT INTO are_vpl VALUES ("C21_7","077_1_7","2CO","1","7","7","Nurna nhanhaka kaltja inthorra. Rrangkarra nurna ngerra nyingalauwumalanga, Altjirrala rrangkarranha turta alkngolkngilitjina, erala nurnanha alkngolkngilamanga ngerra. ");
INSERT INTO are_vpl VALUES ("C21_8","077_1_8","2CO","1","8","8","Tjina ntjarrai, rrangkarra kaltja nitjika, nurna pmara Asia-ala kngarra inthorra nyingalauwukala. Etna nurnanha kngarra inthorra rrukunthakunthilaka. Nurnantama etarlaraka etna nurnanha kala errilknganta tutjinala. ");
INSERT INTO are_vpl VALUES ("C21_9","077_1_9","2CO","1","9","9","Altjirrala kunha etnanha impurlarrarnaka nurnanha ingkwa errilknga tutjika, nurna erinha ekarltalkura tnakitjinanga. Altjirra erinha purrama, erala relha errilknga ntjarranha kamalhelama. ");
INSERT INTO are_vpl VALUES ("C21_10","077_1_10","2CO","1","10","10","Erantama nurnanha tangkalhelaka, etna nurnanha errilknga tutjika antja namalanga. Nurna turta kaltja era nurnanha wothamawotha tangkalhelitjinala. ");
INSERT INTO are_vpl VALUES ("C21_11","077_1_11","2CO","1","11","11","Rrangkarra turtantama nurnaka tangitjala nitjika, nurnakakwia Altjirrurna ingkamala. Kurunga relha ntjarra arrpunha turta Altjirrurna ingkitjina, nurnakakwia. Altjirrala turta etnanha, rrangkarranha turta wutjina. Relha ntjarralantama Altjirranha dangkilitjina, Altjirranha nurnaka tangitjala nakalanga. ");
INSERT INTO are_vpl VALUES ("C21_12","077_1_12","2CO","1","12","12","Nurnataka tnakalhama nurna relha arrpunha ntjarranga urlarra, rrakangkarranga urlarra turta, kutatha ilporatha pa arratja ntelalhakalanga. Nurna lakinha ntelalhaka, Altjirranha nurnaka ngwanga ntelalhakalanga, itja nurna relha inangkarla namanga. ");
INSERT INTO are_vpl VALUES ("C21_13","077_1_13","2CO","1","13","13","Arai, nurna kunha angkatja kathanta rrakangkarrurna intalhelama, angkatja nhanga rrangkarrala irrpalthala lhangkarama. Rrangkarra pula nurnanha lyarta itjantema arratja inthorra lhangkarama. ");
INSERT INTO are_vpl VALUES ("C21_14","077_1_14","2CO","1","14","14","Yinga pula alkurnama rrangkarra nurnanha anma kala arratja inthorrantama lhangkaritjina. Kurunga Ingkarta nurnakanha Jesuanha pitjalpumalanga, rrangkarra nurnakakarta tnakalhitjina, nurnala rrakangkarrakarta tnakalhitjinala ngerra. ");
INSERT INTO are_vpl VALUES ("C21_15","077_1_15","2CO","1","15","15","Nhanhaka kaltja namala, yinga antja naka rrakangkarrurna tharraranga yatjarra lhitjika, atha rrangkarranha tharraranga kaltjinthitjinanga, arrkanilitjinanga turta. ");
INSERT INTO are_vpl VALUES ("C21_16","077_1_16","2CO","1","16","16","Yinga nhanga eterraka rrakangkarralela yatjarra nitjika pmara Macedonia-urna lhamala, kurunga wotha yinga Macedonia-anga pitjalpumalanga. Kurunga rrangkarrantema yinganha Judea-urna yairnitjinala, marnakarta tjaiyaka. ");
INSERT INTO are_vpl VALUES ("C21_17","077_1_17","2CO","1","17","17","Yinga itja lakinha wara eterraka. Yinga turta itja relha pmatha ngerra angkaka, “awa” yinga rrakangkarrurna lhitjina, nhanga anma “itjantama” angkitjinala. ");
INSERT INTO are_vpl VALUES ("C21_18","077_1_18","2CO","1","18","18","Arai, Altjirranha kunha rrakangkarrurna nthurrpa angkama. Lakinha ngerra nurna turta rrakangkarrurna nthurrpa angkaka. Itja “awa” “itja” turta, tharra kuta. ");
INSERT INTO are_vpl VALUES ("C21_19","077_1_19","2CO","1","19","19","Silas, Timothy, atha turta, nurna kunha rrangkarranha Jesua Kristiperra, Altjirraka 'Liriperra kaltjinthaka. Krista ekurarlarlanga kunha Altjirranha nurnakurna kala “awanta” angkama, itja “awa” “itja” turta. ");
INSERT INTO are_vpl VALUES ("C21_20","077_1_20","2CO","1","20","20","Altjirrala nhanga relha ekuranha ntjarranha wothamawotha lhelaka, era etnanha tangkalhelitjinala. Kristarlarlanga Altjirrala nhanha kala nthurrpilakantama. Lakinhanga nurna Kristarlarlanga “Amen” angkama, Altjirranha tnantjamala. ");
INSERT INTO are_vpl VALUES ("C21_21","077_1_21","2CO","1","21","21","Altjirra erarrpa nurnanha ekarltilama, rrangkarranha turta, nurnanha Kristalela nyintalhelamala. Era nurnanha urraraka turta ekuriltja inthorra nitjika. ");
INSERT INTO are_vpl VALUES ("C21_22","077_1_22","2CO","1","22","22","Era turta Enka Alkngaltara erinha nurnakurna yairnaka, nurnakanga kwanala nitjika, nurna kaltja nitjinanga era nurnanha anma pmara makalaria ekuranhurna irrpulhelitjinala. ");
INSERT INTO are_vpl VALUES ("C21_23","077_1_23","2CO","1","23","23","Altjirranha kaltja yinga nhanha arratja inthorra ilalhamanga. Arai, yinga nhanga itja Corinth town-urna lhaka, yinga itja antja nakalanga rrangkarranha alkngatharra ilitjika. ");
INSERT INTO are_vpl VALUES ("C21_24","077_1_24","2CO","1","24","24","Nurna kunha itja antja nama rrakangkarra tjitjarterritjika, rrangkarra kala Ingkartanha ekarlta tnakamanga. Nurna wara antja nama rrakangkarra tangitjala nitjika, rrangkarra arrkana kngarra nitjinanga. ");
INSERT INTO are_vpl VALUES ("C22_1","077_2_1","2CO","2","1","1","Lakinhanga yingarrpantama eterraka, yinga itja rrakangkarrurna lhitjika, atha rrangkarranha wotha ltarrpilakitja. ");
INSERT INTO are_vpl VALUES ("C22_2","077_2_2","2CO","2","2","2","Arai, atha paka rrangkarranha ltarrpilamanga, ngunhalantama yinganha tjipatjipilitjina? ");
INSERT INTO are_vpl VALUES ("C22_3","077_2_3","2CO","2","3","3","Yingataka antja nama arrkana nitjika, atha rrangkarranha arrkanilitjinanga. Lakinhanga atha pepa arrpunha nhanga rrakangkarrurna intalhelaka. Yingataka itja antja naka rrakangkarrurna yatjarra lhitjika, rrangkarra yinganha ltarrpilakitja. Rrakangkarrathaka kunha nama yinganha arrkanilitjika, itja ltarrpilitjika. ");
INSERT INTO are_vpl VALUES ("C22_4","077_2_4","2CO","2","4","4","Arai, pepa nhanga athala rrakangkarrurna yairnakala, athataka erinha intalhelaka kngarra mpangkamala. Yingarrpa turta inpora wulhaka, alkngoltja kngarra turta alknga nukanhanga thalalhaka. Atha pula itja pepa erinha intalhelaka rrangkarranha ltarrpilitjika. Atha erinha intalhelaka rrangkarra kaltja nitjinanga, yinga rrakangkarra kngarra inthorra kangkamanga. ");
INSERT INTO are_vpl VALUES ("C22_5","077_2_5","2CO","2","5","5","Arai, artwa nhangala itja yinganhanta ltarrpilakala. Erataka rrangkarranhatitja kngarralkura ltarrpilakala. Nurna pula itja nhanhiperra kuta etarlaritjika. ");
INSERT INTO are_vpl VALUES ("C22_6","077_2_6","2CO","2","6","6","Rrangkarra ntjarra arrpunha kala ekururna ilpungarungara angkakala. Kalantama rrangkarra erinha impai, ekururna itja kuta angkitjika. ");
INSERT INTO are_vpl VALUES ("C22_7","077_2_7","2CO","2","7","7","Lyarta rrangkarra kala korna ekuranha iwutjikantama, erinha alkngolkngilitjika turta. Itjanga paka, era kngarra inthorra nthorrkngerrakitja. ");
INSERT INTO are_vpl VALUES ("C22_8","077_2_8","2CO","2","8","8","Lakinhanga, yinga rrakangkarrurna ingkama, rrangkarra ekura kala kangkintjantama ntelalhitjika. ");
INSERT INTO are_vpl VALUES ("C22_9","077_2_9","2CO","2","9","9","Arai, athataka nhanga rrakangkarrurna pepa intalhelaka, rrangkarranha arrkarnitjika. Atha lhangkaritjika antja naka rrangkarra paka nuka arratja inthorra kangkwerritjina, thunga itja paka. ");
INSERT INTO are_vpl VALUES ("C22_10","077_2_10","2CO","2","10","10","Rrangkarra paka relha arrpunha ekura korna iwumanga, atha turta korna ekuranha iwutjinantema. Kristanha kaltja, rrakangkarrakwia atha kala korna ekuranha iwuka. ");
INSERT INTO are_vpl VALUES ("C22_11","077_2_11","2CO","2","11","11","Atha korna ekuranha iwuka, Satan-ala nurnanha kornilakitja. Nurna ingkarraka kala kaltja, Satan-anha antja nama nurnanha Kristanga rakitjika. ");
INSERT INTO are_vpl VALUES ("C22_12","077_2_12","2CO","2","12","12","Yinga nhanga Troas town-urna pitjimalanga Yia Marra Kristiperra kaltjinthitjika, atha lhangkaraka Ingkartala kala relha ntjarraka ilpa altjurilakala, angkatja ekuranha wutjika. ");
INSERT INTO are_vpl VALUES ("C22_13","077_2_13","2CO","2","13","13","Yingarrpa pula rwampia wulhaka, tjina nuka Titus-anha kuta yirramanga. Lakinhanga, atha tjina tnakanhakanha etnanha impurlalhaka, yinga turtantama pmara Macedonia-urna lhaka. ");
INSERT INTO are_vpl VALUES ("C22_14","077_2_14","2CO","2","14","14","Nurna Altjirranha dangkilama. Era nurnanha Kristalela nyintalhelakalanga, nurna kala errintja etnanhalka pmakwinaka. Altjirrala turtantama relha ntjarranha panpala Yia Marra erinha kaltjinthama, nurnakarlarlanga. ");
INSERT INTO are_vpl VALUES ("C22_15","077_2_15","2CO","2","15","15","Altjirranga urlarra nurna Kristaka urrpia nama. Era nurnanha relha tnakamala ntjarrurna yairnaka, etnanhala era tangkalhelama. Era turta nurnanha relha ilpoiwumala ntjarrurna yairnaka, etnanhala era imilama. ");
INSERT INTO are_vpl VALUES ("C22_16","077_2_16","2CO","2","16","16","Arrpunha ntjarralantama etarlaritjina nurna yia kornakarta pitjikala, yia nurnakanhala etnanha imilamanga. Kanha arrpunha ntjarrala etarlaritjina nurna yia marrakarta pitjikala, yia nurnakanhala etnanha tangkalhelamanga. Ngunhalantama relha ntjarranha Yia Marra erinha arratja kaltjinthamara? ");
INSERT INTO are_vpl VALUES ("C22_17","077_2_17","2CO","2","17","17","Arai, nurna itja relha arrpunha ntjarra ngerra nama. Etna relha ntjarranha Yia Marra erinha money-akatjila wara kaltjinthama. Nurna pula Altjirraka urrpia ilporathala nama. Kristalela nyinterrakala, nurna Yia Marra erinha arratja kaltjinthama. Altjirranha kala nurnaka kaltja. ");
INSERT INTO are_vpl VALUES ("C23_1","077_3_1","2CO","3","1","1","Rrangkarra itja etarlaritjika nurna kula wotha tnakalhamanga. Thunga arrpunha ntjarra antja nama, relha arrpunhala etnaka pepa intalhelitjika, etnanha tnantjamala. Nurna pula itja pepa lakinha ngerraka antja. ");
INSERT INTO are_vpl VALUES ("C23_2","077_3_2","2CO","3","2","2","Rrangkarra kala pepa lakinha ngerra nurnaka nama, rrangkarra nurnaka kangkwerrakalanga, nurna nhanga rrangkarranha kaltjinthamalanga. Tnakanhakanha arrpunha ntjarra turta nhanhaka kaltja. ");
INSERT INTO are_vpl VALUES ("C23_3","077_3_3","2CO","3","3","3","Lakinha Krista erarrpa angkama, rrakangkarrarlarlanga, nurna nthurrpa urrpia ekuranha namanga. Era turta nhanha relha arrpunha ntjarranha ntelaka, Altjirra Etathaka Enkala rrangkarranha Altjirrurna rretjingamalanga. ");
INSERT INTO are_vpl VALUES ("C23_4","077_3_4","2CO","3","4","4","Lakinhanga nurna Altjirranga urlarra tnoatnoa nama, Kristanga arrkngala. ");
INSERT INTO are_vpl VALUES ("C23_5","077_3_5","2CO","3","5","5","Nurna Yia Marra erinha kaltjinthamalanga, Altjirrala relhanha Kristanha tnakitjika kaltjinthaka, itja nurna. ");
INSERT INTO are_vpl VALUES ("C23_6","077_3_6","2CO","3","6","6","Era nurnanha urraraka, nurna relha ntjarrurna urrpia lhitjika, Yia Marra erinha turta kaltjinthitjika. Yia Marra nhanha itja Altjirraka turnintja ngerra nama. Turnintja etna kunha nurnanha imilama. Kanha Yia Marra ekurarlarlanga Altjirrala Enka ekuranhala nurnakurna yairnama. Enka nhanha erantama nurnanha ngampakala etathilama. ");
INSERT INTO are_vpl VALUES ("C23_7","077_3_7","2CO","3","7","7","Altjirrala nhanga turnintja ekuranha partakarlaka intalhelaka, Moses-anha turta nthaka. Turnintja nhanha etna relhanha imilaka. Moses-aka anngerra pula kalantemala parrtjika, era Altjirralela nakalanga. Israel-aka ramaramalantama Moses-aka anngerra yarna tjoraraka, parrtja nhanha ekuranga arrkngala. Parrtja nhanha era pula parrpa yirraka. ");
INSERT INTO are_vpl VALUES ("C23_8","077_3_8","2CO","3","8","8","Lakinha Altjirranha nhanga Israel-aka ramaramaka makalaria ntelalhaka, era parta kaputhala Moses-anha turnintja ekuranha nthamalanga. ");
INSERT INTO are_vpl VALUES ("C23_9","077_3_9","2CO","3","9","9","Lyarta pula Altjirranha relha ntjarraka makalarialkura ntelalhama, era relha ntjarranha ilamalanga, “Rrangkarra Yia Marra erinha tnakamanga, rrangkarra nukanga urlarra arratja nama.” ");
INSERT INTO are_vpl VALUES ("C23_10","077_3_10","2CO","3","10","10","Altjirraka turnintja etna tjiparra naka. Yia Marra era pula tjiparralkurala nama. ");
INSERT INTO are_vpl VALUES ("C23_11","077_3_11","2CO","3","11","11","Arai, turnintja etna, etnala anma yirritjinala, etna tjiparra nakalanga, kurunga Yia Marra era, erala kutantaka nitjinala, era tjiparralkurala nama. ");
INSERT INTO are_vpl VALUES ("C23_12","077_3_12","2CO","3","12","12","Nhanhaka kaltja namala, nurna tnoatnoa, katha turta angkama. ");
INSERT INTO are_vpl VALUES ("C23_13","077_3_13","2CO","3","13","13","Nurna itja Moses ngerra nama. Era anngerra ekuranha mantarrala korltakala, Israel-aka ramaramala arakitja parrtja era yirramanga. ");
INSERT INTO are_vpl VALUES ("C23_14","077_3_14","2CO","3","14","14","Israel-aka ramaramala pula nhanhiperra itja arratja etarlaraka. Lyartalpula etna Altjirraka Angkatja Imankinya wumalanga, etna angkatja nhanha itja arratja lhangkarama. Angkatja nhanha kunha relhala arratja lhangkarama, era Kristalela nyinterrakalanganta. ");
INSERT INTO are_vpl VALUES ("C23_15","077_3_15","2CO","3","15","15","Lyartalpula pula, Israel-aka ramarama Altjirraka Angkatja Imankinyaka read-erramalanga, etna itja arratja etarlarama. ");
INSERT INTO are_vpl VALUES ("C23_16","077_3_16","2CO","3","16","16","Israel-aka ramarama arrpunha ntjarralanta arratja etarlarama, etnala Ingkarturna toperrama. ");
INSERT INTO are_vpl VALUES ("C23_17","077_3_17","2CO","3","17","17","Ingkarta era kunha Enka era nama. Relha erala Ingkartaka Enka tnyinama, erinha Enkala turnintjangalka althakalthilama. ");
INSERT INTO are_vpl VALUES ("C23_18","077_3_18","2CO","3","18","18","Nurna, nurnala arratja etarlarama, nurna kaltja Ingkartanha makalaria namanga. Ingkarta era turta, erala Enka nama, era nurnanha montja kngartiwuma Ingkarta era ngerra nitjika, makalaria inthorra. ");
INSERT INTO are_vpl VALUES ("C24_1","077_4_1","2CO","4","1","1","Nurna relha ntjarranha Yia Marra erinha kaltjinthama, Altjirranha nurnaka montjamontja ntelalhakalanga. Nurna turta itja porrkerrama. ");
INSERT INTO are_vpl VALUES ("C24_2","077_4_2","2CO","4","2","2","Nurna itja relha ntjarranha Altjirraka angkatja pmathala kaltjinthama, etnanha orrtjapepilama paka. Nurna itja relha ntjarranha Altjirraka angkatja arrpunhanta kaltjinthama. Nurna turta itja Altjirraka angkatjaka, relhaka angkatja lhangama. Altjirranha kala kaltja, nurna angkatja ekuranha arratja inthorranta kaltjinthamanga. Lakinhanga relhala angkatja nurnakanha irrpalthala tnakama. ");
INSERT INTO are_vpl VALUES ("C24_3","077_4_3","2CO","4","3","3","Relha arrpunha ntjarrala paka Yia Marra nurnakanha itja tnakamanga, etna Yia Marra erinha itja tnakama, etnarrpa kala ima namanga. ");
INSERT INTO are_vpl VALUES ("C24_4","077_4_4","2CO","4","4","4","Altjirra alha nhanharinyalataka etnanha pangilaka ngerra. Etnantama parrtja erinha yarna arama. Nhanhatitja, etna Yia Marra Krista makalariiperra yarna lhangkarama. Krista era kunha Altjirranha nurnaka imarnama. ");
INSERT INTO are_vpl VALUES ("C24_5","077_4_5","2CO","4","5","5","Arai, nurna itja relha ntjarranha angkatja nurnakanha kaltjinthama. Nurna etnanha kaltjinthama Jesua Kristanha Ingkarta namanga. Jesua Krista era nurnanha rrakangkarrurna yairnaka, rrakangkarra tangitjala nitjika. ");
INSERT INTO are_vpl VALUES ("C24_6","077_4_6","2CO","4","6","6","Nhanga tjontintjala thapathapa namalanga, Altjirranha angkaka, “Parrtja kala nitjika.” Altjirra nhanha erantema etarlingetarla nurnakanha parrtjilhelaka ngerra. Nurnantama kaltja nurna Jesua Kristanha aramalanga, nurna Altjirra makalaria erinha arama. ");
INSERT INTO are_vpl VALUES ("C24_7","077_4_7","2CO","4","7","7","Altjirrala Yia Marra erinha nurnaka lanthaka, relha kornakorna, thaltjaka, nurna relha ntjarranha Yia Marra erinha kaltjinthitjika. Lakinha era nurnanha ntelama erarrpa relhanha tangkalhelamanga, itja nurna. ");
INSERT INTO are_vpl VALUES ("C24_8","077_4_8","2CO","4","8","8","Arai, relha ntjarrala nurnanha kutatha rrukunthakunthilama, etna pula nurnanha yarna parrama. Nurna yarna eterritjikerrama, nurna pula relha ntjarranha kuta kaltjinthama. ");
INSERT INTO are_vpl VALUES ("C24_9","077_4_9","2CO","4","9","9","Etna nurnanha tutjika lurnama, Altjirrala pula nurnanha ntarntarama. Etna nurnaka alkngarnterrama, etna pula nurnanha yarna yirralhelama. ");
INSERT INTO are_vpl VALUES ("C24_10","077_4_10","2CO","4","10","11","Etna kutatha nurnanha errilknga tutjika antja nama, arrpunha ntjarrala Jesuanha errilknga tukala ngerra. Nurna pula kuta etatha nama. Nhanhala arrpunha ntjarranha ntelama, Jesuanha turta etatha namanga. ");
INSERT INTO are_vpl VALUES ("C24_12","077_4_12","2CO","4","12","12","Arai, nurnataka arltamarlta ilutjikerrama, rrangkarra ngampakala etatha nitjinanga. ");
INSERT INTO are_vpl VALUES ("C24_13","077_4_13","2CO","4","13","13","Altjirraka Angkatja Imankinyala ilama, “Atha Altjirranha tnakaka, lenhakakwia yinga angkaka.” Nurna turta Altjirranha tnakama. Lakinhanga nurna turta angkama. ");
INSERT INTO are_vpl VALUES ("C24_14","077_4_14","2CO","4","14","14","Nurna kaltja Altjirrala Jesua Kristanha kamalhelakalanga, era nurnanha turta kamalhelitjina, nurna Jesualela nyinterrakalanga. Kurunga era nurnanha, rrangkarranha turta ntangkitjina ekuralela nitjika. ");
INSERT INTO are_vpl VALUES ("C24_15","077_4_15","2CO","4","15","15","Arai, nurnataka rrakangkarrakwia relha ntjarranha kaltjinthama, nurna nyingalauwuma turta, relha ntjarramantjarra kaltja nitjinanga Altjirranha etnaka ngwanga ntelalhamanga. Kurunga etna erinha dangkilitjinanga, tnantjitjinanga turta. ");
INSERT INTO are_vpl VALUES ("C24_16","077_4_16","2CO","4","16","16","Lakinhanga nurna itja porrkerrama. Mpurrka nurnakanha nthurrpa thaltjerretnama, enka nurnakanha pula Altjirrala arltamarlta wotha ekarltilama. ");
INSERT INTO are_vpl VALUES ("C24_17","077_4_17","2CO","4","17","17","Arai, nurna lyarta kunpa nyingalauwuma, nurna kaltja namanga, nurna anma Altjirralela ngampakala nitjinala. Altjirralela ngampakala nitjika, nhanha kunha tjiparra inthorra nama. ");
INSERT INTO are_vpl VALUES ("C24_18","077_4_18","2CO","4","18","18","Arai, alha nhanha, yulthalka ingkarraka nhanga relhalala arama, etna kunha yirritjina. Kanha Altjirranha, Altjirraka pmaralka ingkarraka nhanga relhalala yarna arama, etna pula ngampakalala nitjina. Lakinhanga nurna kngarralkura lenhiperra etarlarama, nurnala yarna arama. ");
INSERT INTO are_vpl VALUES ("C25_1","077_5_1","2CO","5","1","1","Nurna kala kaltja, Altjirrala mpurrka arnarinya nurnakanha yirralhelamalanga, era nurnanha mpurrka arrpunhantama nthitjina, mpurrka alkirarinya. Mpurrka nhanha kala kutantaka nitjina. ");
INSERT INTO are_vpl VALUES ("C25_2","077_5_2","2CO","5","2","2","Arai, mpurrka arnarinya nhanhakarta nurna kngarra mpangkama. Lakinhanga nurna mpurrka alkirarinya ekura errarerrama. ");
INSERT INTO are_vpl VALUES ("C25_3","077_5_3","2CO","5","3","3","Nurna anma mpurrka alkirarinya ekura ekarralhakalanga, mantarraka ngerra, nurna itja mpurrkakunya nitjina. ");
INSERT INTO are_vpl VALUES ("C25_4","077_5_4","2CO","5","4","4","Arai, nurna mpurrka arnarinya nhanhakartantema namalanga, nurna mpangkama, menterramalka. Nurna pula itja antja nama mpurrkakunya nitjika. Nurna antja nama kala mpurrka alkirarinyakarta nitjika, nurna kala ngampakala etatha nitjinanga. ");
INSERT INTO are_vpl VALUES ("C25_5","077_5_5","2CO","5","5","5","Altjirrala nurnanha kala tangkalhelaka. Era turta nurnanha anma mpurrka alkirarinya nthitjina. Erantama Enka ekuranha nurnakurna yairnaka, nurna kaltja nitjinanga, nurna Enka ekuranhakarta warta namanga, era nurnanha nthurrpa inthorra mpurrka alkirarinya anma nthitjinala. ");
INSERT INTO are_vpl VALUES ("C25_6","077_5_6","2CO","5","6","6","Lakinhanga nurna kutatha tnoatnoa nama. Nurna turta kaltja, nurna mpurrka arnarinyakartantema namalanga, nurna yarna Ingkartalela nama, pmara ekuranhala. ");
INSERT INTO are_vpl VALUES ("C25_7","077_5_7","2CO","5","7","7","Lyarta nurna erinha tnakamanta. Nurna erinha itja arama. ");
INSERT INTO are_vpl VALUES ("C25_8","077_5_8","2CO","5","8","8","Nurna pula kala kunpa ilumara, nurna Ingkartalela nitjinanga. ");
INSERT INTO are_vpl VALUES ("C25_9","077_5_9","2CO","5","9","9","Nurna antja nama kutatha Ingkartanga urlarra arratja ntelalhitjika, nurna mpurrka arnarinyakartantema namalanga, mpurrka alkirarinyakarta paka. ");
INSERT INTO are_vpl VALUES ("C25_10","077_5_10","2CO","5","10","10","Arai, nurna ingkarraka Kristanga urlarra anma itnatjina, era relha ingkarrakanha tjiperrawumalanga. Kristalantama relha nyintaminyintanha kwartiwutjina, relha erala mpurrka arnarinya ekuranhala ntelalhakala ngerra. ");
INSERT INTO are_vpl VALUES ("C25_11","077_5_11","2CO","5","11","11","Lakinhanga, nurna Ingkartanga trerrama. Nurna turta relha ntjarranha ilama Altjirrurna toperritjika. Altjirranha kala nurnaka kaltja. Rrangkarra turtantama nurnakiperra arratja etarlareikanha. ");
INSERT INTO are_vpl VALUES ("C25_12","077_5_12","2CO","5","12","12","Nurna lakinha angkamalanga, rrangkarra itja etarlaritjika nurna kula rrakangkarranga urlarra wotha tnakalhamanga. Nurna wara antja nama rrangkarra nurnakiperra arratja etarlaritjika. Kurunga rrangkarra itja nurnakiperra errakarrerritjina, arrpunha ntjarra tnakalhamalanga. Arrpunha ntjarralataka relhaka anngerranta arama, itja eterrintja etnakanha. ");
INSERT INTO are_vpl VALUES ("C25_13","077_5_13","2CO","5","13","13","Arai, nurna paka arrpunharanga relha rirtarirta ngerra ntelalhamanga, nhanha kala Altjirra nurnakanta nama. Nurna pula relha eterrintja marrakarta ngerra ntelalhamanga, nhanha rrakangkarrakwiala nama. ");
INSERT INTO are_vpl VALUES ("C25_14","077_5_14","2CO","5","14","14","Nurna kunha lakinha ntelalhama, Kristanha nurnaka kangkakalanga. Nurna kaltja artwa nyinta relha ingkarrakakakwia ilukalanga, relha ingkarraka kala ilukala. ");
INSERT INTO are_vpl VALUES ("C25_15","077_5_15","2CO","5","15","15","Kristanhataka relha ingkarrakakakwia iluka, relha etatha ntjarra itja wotha etnakarinya eterramala nitjinanga, ekura pula eterramala nitjinanga. Ekura purrama, erala etnakakwia ilukala, erinha turtala Altjirrala etnakakwia kamalhelakala. ");
INSERT INTO are_vpl VALUES ("C25_16","077_5_16","2CO","5","16","16","Lakinhanga, nurna Kristanhantama tnakamanga, nurna lyarta relha arrpunha ntjarriperra eterrama, Altjirranhala etnakiperra eterramanga ngerra. Nurna turta lyarta Kristiperra eterrama, Altjirranhala ekuriperra eterramanga ngerra. ");
INSERT INTO are_vpl VALUES ("C25_17","077_5_17","2CO","5","17","17","Arai, relha erala Kristalela nyinterrakala, Altjirralataka erinha lyartinyilakala. Era itja wotha arrkurla nhanga ngerra nama. Era kala relha lyartinyantama nama. ");
INSERT INTO are_vpl VALUES ("C25_18","077_5_18","2CO","5","18","18","Altjirra erarrpa kunha Kristarlarlanga urrkapukala, Altjirranha, nurnanha turta rilherilitjika. Era turtantama nurnanha turnaka relha ingkarrakanha ilitjika, ");
INSERT INTO are_vpl VALUES ("C25_19","077_5_19","2CO","5","19","19","era Kristarlarlanga etnakalela turta kala rilhererrakala. Era etnanha itja wotha ilparnamanga. Era turtantama nurnanha turnaka relha ingkarrakanha ilitjika, era kala etnakalela rilhererrakala. ");
INSERT INTO are_vpl VALUES ("C25_20","077_5_20","2CO","5","20","20","Nurna kunha Kristaka urrpia nama. Nurnakarlarlangantama Altjirra erarrpa rrangkarranha yakalhelama, Kristakakwia, “Altjirralela rilhererrarrirrai!” ");
INSERT INTO are_vpl VALUES ("C25_21","077_5_21","2CO","5","21","21","Altjirrala kunha Kristanha, relha palkinyanha, imilaka, era nurnanha ilitjinanga, “Rrangkarra nukanga urlarra relha arratja nama.” ");
INSERT INTO are_vpl VALUES ("C26_1","077_6_1","2CO","6","1","1","Nurna Altjirralela porta urrkapuma. Lakinhanga nurna rrangkarranha yakalhelama, itja yia erinha palkala wara wurlanitjika, yia nhanga Altjirranhala rrakangkarra ngwanga ntelalhamanga. ");
INSERT INTO are_vpl VALUES ("C26_2","077_6_2","2CO","6","2","2","Nhanga Altjirraka Angkatja Imankinyala ilama, “Atha nganha wuka unta nukurna ingkamalanga, yinga antja nakalanga ungkwanga kangkintja ntelalhitjika. Yinga turta ungkwangurna tangitjala pitjika, yinga antja nakalanga nganha tangkalhelitjika.” Arai, lyarta kunha Altjirranha ungkwanga kangkintja ntelalhama. Arai, lyarta kunha Altjirranha antja nama nganha tangkalhelitjika. ");
INSERT INTO are_vpl VALUES ("C26_3","077_6_3","2CO","6","3","3","Nurna itja antja nama relha ntjarrala Yia Marra erinha arrampowutjika, nurnakanga arrkngala. Lakinhanga nurna aralhama inthorra. ");
INSERT INTO are_vpl VALUES ("C26_4","077_6_4","2CO","6","4","4","Nurnantama kutatha ntelalhama Altjirraka urrkapunhapunha ilporatha ngerra. Nurna kunpa nyingalauwuma etna nurnanha rrukunthakunthilamalanga, nakapakarlilamalanga turta. ");
INSERT INTO are_vpl VALUES ("C26_5","077_6_5","2CO","6","5","5","Nurna kunpa nyingalauwuma etna nurnanha tumalanga, nurnanha jail-aka kurnamalanga, nurnaka alkngarnterramalanga paka. Nurna itja wanngerrama nurna kngarra inthorra urrkapumalanga, ankwakunya namalanga, marnakunya turta. ");
INSERT INTO are_vpl VALUES ("C26_6","077_6_6","2CO","6","6","6","Nurna kerrintja nama, Altjirraka angkatjaka kaltja, montjamontja, ngwanga, Enka Alkngaltarakarta, kangkintja turta. ");
INSERT INTO are_vpl VALUES ("C26_7","077_6_7","2CO","6","7","7","Nurna relha ntjarranha Altjirraka angkatja arratja kaltjinthama, Altjirrala nurnanha ekarltilakalanga. Nurna itja kuta porrkerrama. ");
INSERT INTO are_vpl VALUES ("C26_8","077_6_8","2CO","6","8","8","Etna paka nurnanha tnantjamanga, arrampowumanga paka, kalantema. Etna paka nurnakiperra angkatja marra ilamanga, korna paka, kalantema. Arrpunha ntjarra angkama nurna kula artwa pmatha namanga. Kanha nurna artwa arratja kutala nama. ");
INSERT INTO are_vpl VALUES ("C26_9","077_6_9","2CO","6","9","9","Arrpunha ntjarra angkama nurna kula relha rirtarirta namanga. Altjirranha pula nurnaka kaltjala. Nurna kutatha ilutjikerrama. Nurna pula etathantemala. Arrpunha ntjarrala nurnanha tuma, etna pula nurnanha yarna errilknga tuma. ");
INSERT INTO are_vpl VALUES ("C26_10","077_6_10","2CO","6","10","10","Nurna ltarrpa nama, nurna pula arrkana namantemala. Nurna ilkngara nama. Nurna pula arrpunha ntjarranha netanetilamala. Nurnaka yulthalka itja intama. Altjirraka pmara ngampakala pula nurnaka namala. ");
INSERT INTO are_vpl VALUES ("C26_11","077_6_11","2CO","6","11","11","Tjina Corinth-arinya ntjarrai, nurnataka rrakangkarrurna alkngatharra angkaka, pmathakunya. ");
INSERT INTO are_vpl VALUES ("C26_12","077_6_12","2CO","6","12","12","Arai, nurna itja rrakangkarranga ntjumerraka, rrangkarra pula nurnakangatitja ntjumerraka. ");
INSERT INTO are_vpl VALUES ("C26_13","077_6_13","2CO","6","13","13","Yingantama katjia nukanha ntjarrurna ngerra angkama. Rrangkarrataka nurnaka kapanha kangkeikanha, nurnala rrakangkarra kangkamanga ngerra. ");
INSERT INTO are_vpl VALUES ("C26_14","077_6_14","2CO","6","14","14","Relha arrpunha ntjarrala Altjirranha itja tnakama. Rrangkarra itja etnaka lhangalhitjika. Arai, relha marra, relha korna turta tweta nama. Parrtja, thapathapa turta tweta nama. ");
INSERT INTO are_vpl VALUES ("C26_15","077_6_15","2CO","6","15","15","Kristanha itja Satan-aka tjina nama. Kristaka tjina ntjarra turta yarna Satan-aka tjina ntjarraka, tjina nama. ");
INSERT INTO are_vpl VALUES ("C26_16","077_6_16","2CO","6","16","16","Altjirraka temple, orrtja altjirraka temple turta tweta nama. Arai, worlamparinya nurna kunha Altjirra etatha ekura temple nama. Altjirraka Angkatja Imankinyala ilama, “Atha pmara nukanha etnakanga mpopala mpaaritjina. Yinga turta etnakalela kuterritjina. Yinga Altjirra etnaka nitjina, etna turta relha nuka inthorra. ");
INSERT INTO are_vpl VALUES ("C26_17","077_6_17","2CO","6","17","17","Lakinhanga rrangkarra relha kornanga tjanalhitjika, tweta turtantama nitjika, Ingkartanha angkama. Rrangkarra turta itja lherrintja kornaka kangkwerritjika. Kurunga atha rrangkarranha initjina. ");
INSERT INTO are_vpl VALUES ("C26_18","077_6_18","2CO","6","18","18","Yinga Kaarta rrakangkarra nitjina, rrangkarra turta worra pa kwarra nukanha, Ingkarta Ekarlta Inthorra era angkama.” ");
INSERT INTO are_vpl VALUES ("C27_1","077_7_1","2CO","7","1","1","Tjina kangkintja ntjarrai, Altjirrala kunha nurnanha turta lhelaka, era nurnakalela nitjinala. Lakinhanga nurna relha kornanga tjanalhitjika, lherrintja kornaka turta itja kangkwerritjika. Nurna pula arrkarnalhitjika arratja ntelalhitjika, Altjirranha etarlaramala. ");
INSERT INTO are_vpl VALUES ("C27_2","077_7_2","2CO","7","2","2","Rrangkarrataka nurnaka kangkitjika, tjinaka ngerra. Arai, nurna itjama nyintanha kornilaka paka. Nurna itjama nyintanha parrpartilaka paka. Nurna itjama nyintanha orrtjapepilaka paka. ");
INSERT INTO are_vpl VALUES ("C27_3","077_7_3","2CO","7","3","3","Yinga itja nhanha angkama rrangkarranha ilparnitjika. Arai, atha nhanga rrangkarranha kala ilaka. Nurna kunha rrakangkarra kngarra inthorra kangkama. Nurna turta rrakangkarra kuta kangkitjina. ");
INSERT INTO are_vpl VALUES ("C27_4","077_7_4","2CO","7","4","4","Relha arrpunha ntjarranga urlarra, atha rrangkarranha tnantjama. Yinga rrakangkarriperra eterramalanga, yinga itja porerrama. Yinga tnoatnoa nama. Nthurrpa yinga imampurla nama. Yinga pula arrkana kutala nama. ");
INSERT INTO are_vpl VALUES ("C27_5","077_7_5","2CO","7","5","5","Arai, nhanga Macedonia-urna pitjimala, nurna rwampiantema naka. Nurna arrpunha ntjarralela kuta iwurraka. Nurna rrakangkarriperra turta kngarra kuta eterraka. ");
INSERT INTO are_vpl VALUES ("C27_6","077_7_6","2CO","7","6","6","Altjirra era pula, erala relha ltarrpanha wotha alkngolkngilama, era nurnanha turta wotha alkngolkngilaka, Titus-anha nurnakurna yairnamala. ");
INSERT INTO are_vpl VALUES ("C27_7","077_7_7","2CO","7","7","7","Titus-anha aramala nurna arrkana inthorra naka. Era nurnanha ilaka rrangkarra erinha tjipatjipilakala, rrangkarra turta errarerramanga nurnanha aritjika. Nhanha wumala yinga kala kngarra kangkaka. ");
INSERT INTO are_vpl VALUES ("C27_8","077_7_8","2CO","7","8","8","Era turta nurnanha ilaka, rrangkarra ltarrpa namanga. Arai, atha etarlaraka, atha pepa nhanga rrakangkarrurna yairnamalanga, atha rrangkarranha ltarrpilitjinala. Kurunga atha wumalanga pepa era rrangkarranha nthurrpa ltarrpilakala, yinga kurrka porerraka. ");
INSERT INTO are_vpl VALUES ("C27_9","077_7_9","2CO","7","9","9","Lyarta pula yinga kala arrkanantama nama. Yinga itja arrkana nama atha rrangkarranha ltarrpilakalanga. Yinga pula arrkana nama rrangkarra ltarrperramala, Altjirrurna toperrakalanga. Lakinha nurna rrangkarranha marrilaka. ");
INSERT INTO are_vpl VALUES ("C27_10","077_7_10","2CO","7","10","10","Arai, relha paka ltarrperramanga, Altjirranha etarlaramala, era kala Altjirrurna toperrama. Altjirrala turtantama erinha tangkalhelama. Kanha relha erala ltarrperrama, era imampurlerrakalanganta wara, era itjala Altjirrurna toperrama. Altjirrala turtantama erinha yarna tangkalhelama. ");
INSERT INTO are_vpl VALUES ("C27_11","077_7_11","2CO","7","11","11","Arai, rrangkarra pula ltarrperraka, Altjirranha etarlaramala. Rrangkarra Altjirrurna toperraka turta. Rrangkarrantama thakerraka arratja ntelalhitjika. Rrangkarra porerraka rrangkarra nhanga nukanga kekarta lhakalanga. Rrangkarra turtantama thakerraka nhanha arratjilitjika. Rrangkarra turta relha erinha arratjantama tjiperrawuka. Lakinha rrangkarra ntelalhaka, rrangkarra itja relha korna ekura kangkamanga. ");
INSERT INTO are_vpl VALUES ("C27_12","077_7_12","2CO","7","12","12","Atha pepa nhanga rrakangkarrurna yairnamalanga, atha itja pepa erinha yairnaka relha ekuranga arrkngala, erala korna ntelalhakala. Relha ekuranga arrkngala paka, erinhala era kornilakala. Atha pula pepa erinha yairnaka rrangkarrarrpa Altjirranga urlarra lhangkaritjinanga, rrangkarra nurnaka kuta eterramanga, kangkamanga turta. ");
INSERT INTO are_vpl VALUES ("C27_13","077_7_13","2CO","7","13","13","Lakinhangantama nurna tjipatjiperraka. Nurna pula itja tjipatjiperrakanta. Nurna turta kngarra kangkaka, Titus-anha arrkana wulhamanga. Rrangkarrataka erinha arrkanilaka. ");
INSERT INTO are_vpl VALUES ("C27_14","077_7_14","2CO","7","14","14","Nthurrpa atha nhanga rrangkarranha Titus-anga urlarra tnantjaka. Kurunga era yinganha ilamalanga, yinga rrakangkarriperra arratja angkakala, yinga kangkaka inthorra. Nurna kunha rrangkarranha kutatha angkatja nthurrpa ilaka. Lakinha ngerra angkatja nurnala Titus-anha ilakala rrangkarranha tnantjamala, nhanha turta angkatja nthurrpa naka. ");
INSERT INTO are_vpl VALUES ("C27_15","077_7_15","2CO","7","15","15","Titus turtantama rrakangkarra kngarra kangkama, era ilpangkamalanga rrangkarra porerramala ekura kangkwerrakala. ");
INSERT INTO are_vpl VALUES ("C27_16","077_7_16","2CO","7","16","16","Yinga turta kangkama. Yinga turta rrakangkarriperra tnoatnoa wulhama. ");
INSERT INTO are_vpl VALUES ("C28_1","077_8_1","2CO","8","1","1","Tjina ntjarrai, nurna antja nama rrangkarra kaltja nitjika, Altjirranha ngwanga ntelalhakala worlamparinya ntjarraka pmara Macedonia-ala. ");
INSERT INTO are_vpl VALUES ("C28_2","077_8_2","2CO","8","2","2","Worlamparinya etnantama arrkana kuta naka, etna nakapakarla namangatanya. Etna turta thakerraka relha ilkngara ntjarraka tangitjala nitjika, etnarrpa ilkngara namanga. ");
INSERT INTO are_vpl VALUES ("C28_3","077_8_3","2CO","8","3","3","Yingarrpa kaltja, etna money tjauwerrilya kngarra inthorra nthakala, etnarrpa antja nakalanga. ");
INSERT INTO are_vpl VALUES ("C28_4","077_8_4","2CO","8","4","4","Etna nurnanha angkatja ekarltala ilaka etna turta relha alkngaltara ntjarraka tangitjala nitjika antja namanga. ");
INSERT INTO are_vpl VALUES ("C28_5","077_8_5","2CO","8","5","5","Lakinha etna nurnanha tnolkalhelaka. Arai, etna kunha Ingkartakimparra kangkwerraka, kurunga nurnaka turta. Nhanhaka kunha Altjirranha antja nama. ");
INSERT INTO are_vpl VALUES ("C28_6","077_8_6","2CO","8","6","6","Titus-anhakimparra kunha rrakangkarrurna angkakala, tjauwerrilyiperra. Kurunga rrangkarra tjontaka money kotjitjika. Lakinhanga nurna Titus-anha yakalhelaka, erantema rrakangkarralela porta urrkaputjika, nhanha mangkilitjika. ");
INSERT INTO are_vpl VALUES ("C28_7","077_8_7","2CO","8","7","7","Arai, rrangkarra kunha Altjirranha ekarltalkura tnakama. Rrangkarra kunha Yia Marra erinha marralkura kaltjinthama. Rrangkarra kunha Altjirraka angkatjaka kaltjalkura nama. Rrangkarra kunha ilporathalkura ntelalhama, nurnaka turta kngarralkura kangkama. Rrangkarra turtantama tjauwerrilya kngarralkura ntheikanha, ilkngara ntjarraka. ");
INSERT INTO are_vpl VALUES ("C28_8","077_8_8","2CO","8","8","8","Atha itja rrangkarranha turnama. Atha wara lhangkaritjika antja nama, rrangkarra paka nthurrpa relha ilkngara ntjarraka kangkamanga, worlamparinya arrpunha ntjarra ngerra. ");
INSERT INTO are_vpl VALUES ("C28_9","077_8_9","2CO","8","9","9","Rrangkarra Ingkarta nurnaka Jesua Kristaka kaltja. Alha ntjapara, alkiralka ekura naka. Era pula katjia intamala, era nhanha ingkarraka impurlalhaka. Rrakangkarrakwia era relha ilkngara ngerrerraka, rrangkarra relha netaneta nitjinanga. ");
INSERT INTO are_vpl VALUES ("C28_10","077_8_10","2CO","8","10","10","Arai, rrangkarrakimparra kunha year arrpunha nhangala money tjauwerrilya kotjitjika antja naka. Rrangkarra turta money arrpunha kala kotjika. Yinganharrkantama wurlathanai. ");
INSERT INTO are_vpl VALUES ("C28_11","077_8_11","2CO","8","11","11","Rrangkarra nhanga thakerraka tjauwerrilya nthitjika. Kala thakerrai nhanha mangkilitjikantama. Nyintaminyintala kala money ntheikanha ekura intamanga ngerra. ");
INSERT INTO are_vpl VALUES ("C28_12","077_8_12","2CO","8","12","12","Arai, Altjirranha kunha kangkama relhala erinha kangkintjala nthamanga, ekura intamanga ngerra. ");
INSERT INTO are_vpl VALUES ("C28_13","077_8_13","2CO","8","13","13","Yinga itja antja nama tnakanhakanha arrpunha ntjarraka rukarilitjika, kanha rrakangkarra inporala. Yinga antja tnakanhakanha ingkarraka loala nitjika. ");
INSERT INTO are_vpl VALUES ("C28_14","077_8_14","2CO","8","14","14","Rrakangkarra lyarta kngarra intama. Lakinhanga nhanha arratja nama rrangkarra etnaka tangitjala nitjika, etnakala itja intamanga. Anma, rrangkarra paka rapa namanga, etna rrakangkarrantama tangitjala nitjinanga. Lakinha tnakanhakanha ingkarraka loala nitjina. ");
INSERT INTO are_vpl VALUES ("C28_15","077_8_15","2CO","8","15","15","Nhanga Altjirraka Angkatja Imankinyala ilama, “Relha arrpunhala marna kngarra kotjika. Marna ilkumaliperra pula, ekura marna arrpunha itja intaka. Kanha relha arrpunhala marna kurrkala kotjika. Marna ilkumaliperra pula, era itja ngaiyala naka.” ");
INSERT INTO are_vpl VALUES ("C28_16","077_8_16","2CO","8","16","16","Atha Altjirranha dangkilama era Titus-anha turta kaltjinthakalanga rrakangkarra kngarra kangkitjika, yingala rrakangkarra kngarra kangkamanga ngerra. ");
INSERT INTO are_vpl VALUES ("C28_17","077_8_17","2CO","8","17","17","Arai, Titus-anha nhanha rrakangkarrurna lhama, nurna erinha yakalhelakalanga. Erarrpa turta pula rrakangkarrurna lhitjika antja inthorra naka. ");
INSERT INTO are_vpl VALUES ("C28_18","077_8_18","2CO","8","18","18","Titus ekuralela nurna tjina tnakanhakanha nhanganha turta yairnama. Worlamparinya ingkarraka kala kaltja era Yia Marra erinha ilporatha inthorra kaltjinthamanga. ");
INSERT INTO are_vpl VALUES ("C28_19","077_8_19","2CO","8","19","19","Worlamparinya etna turta erinha urrarakala nurnakalela ilkwatharra lhitjika, nurna money erinha anma Jerusalem-urna kngamalanga. Money nhanha aramala tnakanhakanha ntjarrala Ingkartanha tnantjitjina, etna turta lhangkaritjina nurna nthurrpa tjina ilkngara ntjarraka tangitjala nitjika antja nakala. ");
INSERT INTO are_vpl VALUES ("C28_20","077_8_20","2CO","8","20","20","Nurna antja nama money nhanha arratja ntarntaritjika, arrpunhala nurnanha ingkarna ilparnakitja, angkamala nurna kula money ekura nyilkngakerrakala. ");
INSERT INTO are_vpl VALUES ("C28_21","077_8_21","2CO","8","21","21","Nurna kunha antja nama Altjirranga urlarra, relhanga urlarra turta arratja inthorra ntelalhitjika. ");
INSERT INTO are_vpl VALUES ("C28_22","077_8_22","2CO","8","22","22","Titus tharralela nurna tjina tnakanhakanha nyinta arrpunha turta yairnama. Nurna kaltja era artwa ilporatha inthorra namanga. Era turta lhitjika thakerraka, era rrakangkarriperra yia marra wukalanga. ");
INSERT INTO are_vpl VALUES ("C28_23","077_8_23","2CO","8","23","23","Artwa urrputja nhanha etnakanga, Titus-anha kunha tjina urrkapunhapunha nukanha nama. Ilirna tharrantema rrakangkarra tangitjala nama. Kanha tjina tnakanhakanha tharra arrpunha, erinhatharra kunha worlamparinya ntjarrala urrarakala ilirnakalela lhitjika. Eratharra kunha Kristanha tnantjama, ilporatha ntelalhamala. ");
INSERT INTO are_vpl VALUES ("C28_24","077_8_24","2CO","8","24","24","Artwa urrputja nhanha etnaka kangkintja ntelalhai, worlamparinya ntjarra kaltja nitjinanga rrangkarra relha kangkintja namanga. Etna turta aritjinanga nurna rrangkarranha itja palkala tnantjakala. ");
INSERT INTO are_vpl VALUES ("C29_1","077_9_1","2CO","9","1","1","Arai, atha nhanha warantama rrakangkarrurna money tjauwerrilyiperra intalhelama. ");
INSERT INTO are_vpl VALUES ("C29_2","077_9_2","2CO","9","2","2","Yinga kaltjakwia rrangkarra nhanga thakerrakala money relha alkngaltara ntjarraka kotjitjika. Lakinhanga atha rrangkarranha kngarra inthorra tnantjaka relha Macedonia-arinya ntjarranga urlarra. Atha etnanha ilaka, “Relha Achaia-arinya ntjarrala kunha year arrpunhalantema money etnakanha kotjika.” Nhanha wumala, etna turtantama thakerraka, money etnakanha kotjitjika. ");
INSERT INTO are_vpl VALUES ("C29_3","077_9_3","2CO","9","3","3","Athantama Titus ntjarranha rrakangkarrurna yairnama. Rrangkarra paka money erinha lyartathakantema kotjimanga, nhanha parrpa mangkilai, nurna rrangkarranha palkala tnantjakala nakitja. ");
INSERT INTO are_vpl VALUES ("C29_4","077_9_4","2CO","9","4","4","Arai, yinga rrakangkarrurna pitjimalanga, thunga relha Macedonia-arinya urrputja turta nukalela pitjitjina. Rrangkarra paka money erinha lyartathakantema kotjalanamanga, nurna errakarra inthorrerritjina. Rrangkarra turta errakarrerritjinantema, nurna rrangkarranha kngarra tnantjakalanga warta. ");
INSERT INTO are_vpl VALUES ("C29_5","077_9_5","2CO","9","5","5","Lakinhanga atha Titus ntjarranha arrkurla yairnama, rrangkarranha thakalhelitjika money erinha kala mparrama kotjitjikantantama. Kurunga yinga pitjimalanga, money era kala intitjinanga. Kurunga etna aritjina rrangkarra nhanha kangkintjala kuta nthakala, itja atha rrangkarranha turnakalanga. ");
INSERT INTO are_vpl VALUES ("C29_6","077_9_6","2CO","9","6","6","Rrangkarra angkatja nhanhaka ilpangkamama? “Relha erala marna annga urrputja wara ingkairnama, era kunha marna kurrka warantema kotjitjina. Kanha relha erala marna annga kngarra ingkairnama, era marna kngarrantemala kotjitjina.” ");
INSERT INTO are_vpl VALUES ("C29_7","077_9_7","2CO","9","7","7","Nyintaminyintala kala money tjauwerrilya nthitjika, erarrpala antja namala ngerra. Itja antjakunya wulhamala. Itja arrpunhala erinha turnakala ngerra. Altjirranha kunha relha ekura kangkama, erala arrkanala money tjauwerrilya nthamanga. ");
INSERT INTO are_vpl VALUES ("C29_8","077_9_8","2CO","9","8","8","Arai, Altjirrala rrangkarranha kngarra kuta irrpalthala nthama, nthitjina turta. Rrakangkarrantama kngarra kuta intitjina. Rrangkarra turtantama relha arrpunhaka irrpalthala tangitjala nitjina. ");
INSERT INTO are_vpl VALUES ("C29_9","077_9_9","2CO","9","9","9","Nhanga Altjirraka Angkatja Imankinyala ilama, “Altjirrala relha ilkngaranha kapanhanta marnalka nthama. Era kutatha arratja ntelalhama.” ");
INSERT INTO are_vpl VALUES ("C29_10","077_9_10","2CO","9","10","10","Arai, Altjirrala relhanha annga nthama ingkairnitjika, marna turta ilkutjika. Erantema yultha rrakangkarranhalka kngarrilitjina, rrangkarra relha arrpunhaka kngarralkura tangitjala nitjinanga. ");
INSERT INTO are_vpl VALUES ("C29_11","077_9_11","2CO","9","11","11","Era rrangkarranha netaneta inthorrilitjina. Rrangkarrantama money tjauwerrilya kngarra kuta irrpalthala nthitjina. Money nhanhanga arrkngalantama, ntjarrala altjirranha dangkilitjina. ");
INSERT INTO are_vpl VALUES ("C29_12","077_9_12","2CO","9","12","12","Arai, money tjauwerrilya rrakangkarranhala relha alkngaltara ntjarranha ntuthilitjina. Nhanha turta. Money ekuranga arrkngala relha alkngaltara ntjarrala Altjirranha dangkilitjina. ");
INSERT INTO are_vpl VALUES ("C29_13","077_9_13","2CO","9","13","13","Etna turta Altjirranha tnantjitjina rrangkarra etnaka kangkintja ntelalhakalanga. Rrangkarra kunha Kristanha tnakaka. Rrangkarra turtantama ekura kangkwerraka money tjauwerrilya nthamala relha alkngaltara ntjarraka, relha arrpunha ntjarraka turta. ");
INSERT INTO are_vpl VALUES ("C29_14","077_9_14","2CO","9","14","14","Etnantama rrakangkarra kangkitjina, etna rrakangkarrakwia turta Altjirrurna ingkitjina, Altjirranha rrakangkarra kngarra inthorra ngwanga ntelalhakalanga. ");
INSERT INTO are_vpl VALUES ("C29_15","077_9_15","2CO","9","15","15","Nurna Altjirranha kngarra inthorra dangkiliai, era nurnanha kapanhanta tangkalhelakalanga. ");
INSERT INTO are_vpl VALUES ("C210_1","077_10_1","2CO","10","1","1","Yinga Paul nhanha rrakangkarrurna angkama. Yinganharrka wurlathanai, Kristanha nurnaka ngwanga pa antjapulya ntelalhakalanga. Rrakangkarranga arrpunha ntjarra angkama yinga kula porapora ntelalhama, yinga rrakangkarralela namalanga. Yinga pula angkatja ekarltala angkama, yinga rrakangkarranga ilanga namalanga. ");
INSERT INTO are_vpl VALUES ("C210_2","077_10_2","2CO","10","2","2","Arai, yinga rrakangkarrurna pitjimalanga, yinga kala angkatja ekarlta irrpalthala angkama relha lenha ntjarrurna, etnala nurnanha ilparnamala ilamanga, nurna kula relhaka eterrintjamalkura ntelalhamanga. Yinga pula itja antja nama etnanha angkatja ekarltala ilitjika. ");
INSERT INTO are_vpl VALUES ("C210_3","077_10_3","2CO","10","3","3","Nurna nthurrpa relha nama, nurna pula itja relhaka eterrintjamalkura iwurrama. ");
INSERT INTO are_vpl VALUES ("C210_4","077_10_4","2CO","10","4","4","Relha tnakitjikanha ntjarra iwurramalanga, etna iltarrama, arrampowurrama turta. Kanha relha tnakanhakanha ntjarra itjala lakinha ntelalhama. Nurna Altjirraka angkatjalatitja tjatjaturrama. Altjirraka angkatja kunha ekarltalkura nama relhaka angkatjangatjina. ");
INSERT INTO are_vpl VALUES ("C210_5","077_10_5","2CO","10","5","5","Altjirraka angkatja nhanhakarta nurna relha inangkarlaka angkatja ilpatuma. Nurna turtantama Altjirraka angkatja nhanhakarta relhanha Kristurna rretjingama, etna erinha tnakitjinanga, ekura kangkwerritjinanga turta. ");
INSERT INTO are_vpl VALUES ("C210_6","077_10_6","2CO","10","6","6","Arai, rrangkarra Kristaka kala arratja kangkwerramalangantama, nurna kala kangkwerrintja marnta ntjarranha turtantama arratjilitjina. ");
INSERT INTO are_vpl VALUES ("C210_7","077_10_7","2CO","10","7","7","Kala arratjanta eterrai. Rrakangkarranga arrpunha paka eterramanga era Kristakanha namanga, era kaltja nitjika nurna turta Kristakanha namantema, era ngerra. ");
INSERT INTO are_vpl VALUES ("C210_8","077_10_8","2CO","10","8","8","Arai, yinga nthurrpa tnakalhama yinga Ingkartaka urrpia namanga. Yinga turta itja nhanhiperra porerrama. Ingkartala kunha yinganha yairnaka rrangkarranha ekarltilitjika, itja rrangkarranha parrpartilitjika. ");
INSERT INTO are_vpl VALUES ("C210_9","077_10_9","2CO","10","9","9","Yinga turta itja antja nama rrangkarranha tirala nthitjika, rrakangkarrurna pepa yairnamala. ");
INSERT INTO are_vpl VALUES ("C210_10","077_10_10","2CO","10","10","10","Rrakangkarranga arrpunha ntjarrala nukiperra ilama, “Era angkatja ekarlta intalhelama, pepa ekuranhala. Erarrpa pula nurnakalela namanga, era thaltjala ntelalhama, era turta angkatja kornakorna angkama.” ");
INSERT INTO are_vpl VALUES ("C210_11","077_10_11","2CO","10","11","11","Relha etnala nukiperra lakinha angkamanga, etna kaltja nitjika yinga rrakangkarrurna pitjimalanga, atha etnanha alkngatharra ilitjina, angkatja nhanga athala pepaka intalhelakala. ");
INSERT INTO are_vpl VALUES ("C210_12","077_10_12","2CO","10","12","12","Arai, nurna itja tnakalhama, relha arrpunha ntjarrala tnakalhamanga ngerra. Etnataka marntilparla wara tnakalhama. Etna tnakalhama etna kula relha arrpunha ntjarranga marralkura namanga. ");
INSERT INTO are_vpl VALUES ("C210_13","077_10_13","2CO","10","13","13","Nurna pula itja tnakalhama nurna relha arrpunhanga marralkura namanga. Nurna wara tnakalhama, nurna Yia Marra erinha Relha Lorinya ntjarranha arratja kaltjinthakalanga, Altjirrala nurnanha turnakala ngerra. Lakinha nurna rrangkarranha turta kaltjinthakantema. ");
INSERT INTO are_vpl VALUES ("C210_14","077_10_14","2CO","10","14","14","Nurna paka rrangkarranha itja kaltjinthakalanga, nurna yarna tnakalhamara. Nurna pula rrangkarranha nthurrpa Yia Marra Kristiperra kaltjinthakalanga, nurna irrpalthala tnakalhama. ");
INSERT INTO are_vpl VALUES ("C210_15","077_10_15","2CO","10","15","15","Arrpunha ntjarrala Yia Marra erinha pmara arrpunhala kaltjinthaka. Nurna itja lenhiperra tnakalhama. Nurna wara antja rrangkarra Kristanha ekarltamekarlta tnakitjika, rrangkarra kala ntarntaralhitjinanga. ");
INSERT INTO are_vpl VALUES ("C210_16","077_10_16","2CO","10","16","16","Kurunga nurna anpara lhitjina, relha arrpunha ntjarranha turta kaltjinthitjika. Nurna kunha itja antja nama Yia Marra erinha kaltjinthitjika pmara ekuralala arrpunha ntjarrala kala Yia Marra erinha kaltjinthakala, nurna orrtjerramala tnakalhakitja. ");
INSERT INTO are_vpl VALUES ("C210_17","077_10_17","2CO","10","17","17","Altjirraka Angkatja Imankinyala ilama, “Unta paka tnakalhitjika antja namanga, tnakalhai Ingkartanha tjina ungkwanga namanga.” ");
INSERT INTO are_vpl VALUES ("C210_18","077_10_18","2CO","10","18","18","Arai, Ingkartanha tjina ungkwanga namanga, nhanhanta tjiparra nama. ");
INSERT INTO are_vpl VALUES ("C211_1","077_11_1","2CO","11","1","1","Yinganha wurlathanai, yinga artwa irtirta ngerrarrka angkamanga. ");
INSERT INTO are_vpl VALUES ("C211_2","077_11_2","2CO","11","2","2","Yingataka rrakangkarra kngarra inthorra eterrama, Altjirranhala rrakangkarra kngarra inthorra eterramanga ngerra. Atha rrangkarranha Kristanha nthitjika antja naka, artwalala kwarra wonka ekuranha kamurna ekuranha nthamanga ngerra. ");
INSERT INTO are_vpl VALUES ("C211_3","077_11_3","2CO","11","3","3","Lyarta pula yinga trerrama, apma pmatha nhangalala Eve-anha orrtjapepilakala ngerra, lakinha ngerra errintjala rrangkarranha turta orrtjapepilitjina. Kurunga rrangkarra itja wotha Kristiperra arratja eterritjina, ekuranta turta antja nitjina. ");
INSERT INTO are_vpl VALUES ("C211_4","077_11_4","2CO","11","4","4","Arai, nurna nhanga rrangkarranha Jesuiperra arratja kaltjinthaka. Altjirrala turta Enka Alkngaltara erinha rrakangkarrurna yairnaka. Nurna turta rrangkarranha Yia Marra nthurrpa erinha ilaka. Lyarta pula rrangkarra relha arrpunha ntjarranha impurlarrarnama rrangkarranha Jesua arrpunhiperra kaltjinthitjika. Rrangkarra turta enka arrpunhaka kaaralhama. Rrangkarra turta kunpala wurlanama etna rrangkarranha yia arrpunha ilamanga. ");
INSERT INTO are_vpl VALUES ("C211_5","077_11_5","2CO","11","5","5","Relha nhanha etna tnakalhama etna kula apostle arratja inthorra etna namanga. Etna pula itja nukanga kngarralkura nama. ");
INSERT INTO are_vpl VALUES ("C211_6","077_11_6","2CO","11","6","6","Thunga yinga etnakanga urlarra linya pakapa nama. Yinga pula Altjirraka angkatjaka kaltja inthorrala. Rrangkarrarrpa turta nhanhaka kaltja. ");
INSERT INTO are_vpl VALUES ("C211_7","077_11_7","2CO","11","7","7","Atha nhanga rrangkarranha Altjirraka Yia Marra erinha kaltjinthamalanga, yinga itja money-aka enkaka. Thungantama rrangkarra etarlaraka yinga kaltjinthanhinthanha kornakorna namanga, atha rrangkarranha kwartiwuntjakunya kaltjinthakalanga. ");
INSERT INTO are_vpl VALUES ("C211_8","077_11_8","2CO","11","8","8","Arai, atha kunha worlamparinya arrpunha ntjarranga tjauwerrilya inaka, etnakanga money rakamala ngerra, atha rrangkarranha kwartiwuntjakunya kaltjinthitjinanga. ");
INSERT INTO are_vpl VALUES ("C211_9","077_11_9","2CO","11","9","9","Yinga turta nhanga ngaiyala namalanga, yinga itja money-akalka enkaka. Tjina ntjarra Macedonia-anga pitjimala, etna yinganha wantaka. Arrkurla nhanga ngerra, lakinha lyarta turta, yinga itja kuta money-akalka enkitjina. ");
INSERT INTO are_vpl VALUES ("C211_10","077_11_10","2CO","11","10","10","Pmara Achaia ntjaparala yinga nhanhiperra kuta tnakalhitjina, atha rrangkarranha kwartiwuntjakunya kaltjinthakalanga. Krista era turta kaltja yinga nhanha nthurrpa angkamanga. ");
INSERT INTO are_vpl VALUES ("C211_11","077_11_11","2CO","11","11","11","Iwunhanga pula yinga itja money-aka enkaka? Yinga rrakangkarra itja kangkamanga? Altjirra kaltja yinga rrakangkarra kangkamanga. ");
INSERT INTO are_vpl VALUES ("C211_12","077_11_12","2CO","11","12","12","Lyarta turta atha itja money rrakangkarranga initjina. Yinga kunha itja antja orrtja apostle etna rrangkarranha ilitjika, etna kula yinga ngerra ntelalhamanga. ");
INSERT INTO are_vpl VALUES ("C211_13","077_11_13","2CO","11","13","13","Arai, apostle etnala ilalhama etna kula apostle arratja inthorra etna namanga, etnataka orrtjerrama wara. Etna itja rrangkarranha arratja kaltjinthama. Kristala itja etnanha urraraka apostle ekuranha nitjika. Etnarrpa ingkairnalhaka. ");
INSERT INTO are_vpl VALUES ("C211_14","077_11_14","2CO","11","14","14","Rrangkarra itja nhanhiperra tnolkitjika. Satan-anha pula orrtjerramalantema ilalhama era kula angel marra namanga. ");
INSERT INTO are_vpl VALUES ("C211_15","077_11_15","2CO","11","15","15","Satan-anha paka lakinha angkamanga, kurtungurla ekuranha ntjarra kala lakinhantema angkitjina. Altjirrala pula etnanha anma kala imilitjina. ");
INSERT INTO are_vpl VALUES ("C211_16","077_11_16","2CO","11","16","16","Arai, yinga itja antja rrangkarra etarlaritjika yinga kula artwa irtirta namanga. Rrangkarra pula nthurrpa etarlaramanga yinga kula irtirta namanga, kurunga rrangkarra yinganha impurlarrarnai kurrka tnakalhitjika, artwa irtirta ngerra. ");
INSERT INTO are_vpl VALUES ("C211_17","077_11_17","2CO","11","17","17","Ingkartala yinganha itja turnaka tnakalhitjika. Yingarrpa pula angkama. ");
INSERT INTO are_vpl VALUES ("C211_18","077_11_18","2CO","11","18","18","Relha ntjarra arrpunha warta tnakalhamanga, yinga turta tnakalhitjina. ");
INSERT INTO are_vpl VALUES ("C211_19","077_11_19","2CO","11","19","19","Relha inangkarla warta, rrangkarra relha irtirtaka kangkama. ");
INSERT INTO are_vpl VALUES ("C211_20","077_11_20","2CO","11","20","20","Rrangkarra kangkama relha irtirta etna rrakangkarra tjitjarterramanga, marna rrakangkarranha ilkumanga, rrangkarranha orrtjapepilamanga, rrangkarranha lolowumanga, arrampowumanga turta. ");
INSERT INTO are_vpl VALUES ("C211_21","077_11_21","2CO","11","21","21","Relha kornakorna warta, yinga porerrama etna ngerra ntelalhitjika. Arai, etna paka tnakalhamanga, yinga nhanha artwa irtirta ngerra angkama, yinga turta irrpalthala tnakalhama. ");
INSERT INTO are_vpl VALUES ("C211_22","077_11_22","2CO","11","22","22","Relha Hebrew-ama etna? Yinga pula relha Hebrew-ntema. Relha Israel-arinyama etna? Yinga pula relha Israel-arinyantema. Abraham-aka ramaramama etna? Yinga pula Abraham-aka ramaramantemala. ");
INSERT INTO are_vpl VALUES ("C211_23","077_11_23","2CO","11","23","23","Kristaka urrkapunhapunhama etna? Nthurrpa yinga nhanha artwa irtirta ngerra angkama, yinga pula etnakanga kngarralkura urrkapuka. Yinga etnakanga ntjarrarangalkura jail-ala naka. Arrpunha ntjarrala yinganha ntjarrarangalkura whip-ala tuka. Yinga ntjarrarangalkura ilutjikerraka. ");
INSERT INTO are_vpl VALUES ("C211_24","077_11_24","2CO","11","24","24","5-aranga relha Jew ntjarrala yinganha whip-ala tuka, yinganha 39-aranga tumala. ");
INSERT INTO are_vpl VALUES ("C211_25","077_11_25","2CO","11","25","25","Tharraminyintaranga Rome-arinya ntjarrala yinganha irnala tuka. Nyintaranga leltjala yinganha partala waka. Tharraminyintaranga yinga ship-ala naka, ship era uralhamalanga. Ingwa nyinta, arlta nyinta turta yinga kwatja laiyala naka. ");
INSERT INTO are_vpl VALUES ("C211_26","077_11_26","2CO","11","26","26","Yinga nhanga pmara nyintanga pmara arrpunhurna lhamalanga, relha ntjarranha kaltjinthitjika, yinga kwatja roanga tiratira naka, artwa nyilkngampanga, imampurla arrpunhanga turta. Yinga relha nukanha ntjarranga, Relha Lorinya ntjarranga turta tiratira naka. Town kngarritjala, pmara kathala, kwatja laiyala, tnakanhakanha orrtjaltha ntjarranga turta yinga tiratira warantema naka. ");
INSERT INTO are_vpl VALUES ("C211_27","077_11_27","2CO","11","27","27","Yinga kngarra inthorra urrkapuka. Ntjarraranga yinga ankwakunya naka. Yinga ngaiyala, angkathala turta naka. Ntjarranga yinga marnakunya naka. Yinga karntanga errowuka, mantarrakunya turta naka. ");
INSERT INTO are_vpl VALUES ("C211_28","077_11_28","2CO","11","28","28","Nhanha turta. Arltamarlta yinga worlamparinya ntjarriperra kngarra eterrama. ");
INSERT INTO are_vpl VALUES ("C211_29","077_11_29","2CO","11","29","29","Tnakanhakanha arrpunha paka nakapakarlerramanga, yinga turta nakapakarla wulhama. Tnakanhakanha arrpunha paka korna ntelalhamanga, yinga ltarrpa wulhama. ");
INSERT INTO are_vpl VALUES ("C211_30","077_11_30","2CO","11","30","30","Rrangkarra paka antja namanga yinga tnakalhitjika, yinga tnakalhitjina yinga artwa thaltja namanga. ");
INSERT INTO are_vpl VALUES ("C211_31","077_11_31","2CO","11","31","31","Altjirra, Ingkarta Jesuaka Kaarta, erinhala relhala ngampakala tnantjitjika, era kala kaltja yinga itja orrtjerramanga. ");
INSERT INTO are_vpl VALUES ("C211_32","077_11_32","2CO","11","32","32","Yinga Damascus-ala namalanga, King Aretas-ala tjapartia ekuranha ntjarranha turnaka, town-aka reoa kngarritja etnanha ntarntaritjika, yinganha errkutjika turta. ");
INSERT INTO are_vpl VALUES ("C211_33","077_11_33","2CO","11","33","33","Tjina tnakanhakanha etna pula yinganha basket-aka arrarnamala, wall-anga kathaka tnanpulhelaka, window nyintanga. Lakinha yinga King Aretas ekuranga urlerraka. ");
INSERT INTO are_vpl VALUES ("C212_1","077_12_1","2CO","12","1","1","Nthurrpa nhanha itja marra nama tnakalhitjika. Yinga pula kalantema tnakalhitjina. Yinga tnakalhitjina atha ntjarraranga altjirrarakalanga, Ingkartala turta nuka pmara alkira erinha imarnakalanga. ");
INSERT INTO are_vpl VALUES ("C212_2","077_12_2","2CO","12","2","2","Yinga Kristaka tjina nyintaka kaltja, erinhala pmara imanka, 14 years ngerra, Altjirrala alkira kwana inthorrurna kngakala. Yinga itja kaltja Altjirrala paka erinha mpurrkakarta kuta kngakala, mpurrkakunya paka. Altjirranta kaltja. ");
INSERT INTO are_vpl VALUES ("C212_3","077_12_3","2CO","12","3","3","Yinga nhanga angkakala ngerra, Altjirranta kaltja era paka artwa nhanha erinha mpurrkakarta kuta kngakala, mpurrkakunya paka. ");
INSERT INTO are_vpl VALUES ("C212_4","077_12_4","2CO","12","4","4","Yinga pula kaltja Altjirrala artwa nhanha erinha Paradise inthorrurna kngakala. Ekuralantama era Altjirranha angkamanga wuka. Angkatja nhanha turta era yarna relha arrpunhaka alpmelama. ");
INSERT INTO are_vpl VALUES ("C212_5","077_12_5","2CO","12","5","5","Yinga pula itja nhanhiperra tnakalhitjina. Yinga kala nhanhakanta tnakalhitjina, yinga artwa thaltja namanga. ");
INSERT INTO are_vpl VALUES ("C212_6","077_12_6","2CO","12","6","6","Arai, yinga paka tnakalhamanga, yinga itja orrtjerramara. Angkatja nuka nthurrpa warta namanga. Yinga pula itja tnakalhitjina, arrpunhala yinganha kngarralkura tnantjakitja, nhanhangatjina, erala aramanga pa nukanga wumanga. ");
INSERT INTO are_vpl VALUES ("C212_7","077_12_7","2CO","12","7","7","Altjirrala nhanga nuka kngarra inthorra imarnaka. Yingantama tjurnalhakitja, Altjirrala Satan-anha yairnaka yinganha tjartala ngerra thanthitjika, kantja erinha turta mpurrka kwanaka urltakitjika. Ilkaarta nhanhalantama yinganha rrukunthakunthilaka, yinga tjurnalhakitja inthorra. ");
INSERT INTO are_vpl VALUES ("C212_8","077_12_8","2CO","12","8","8","Nhanha ekuriperrantama yinga tharraminyintaranga Ingkarturna ingkaka, era yinganha wotha marrilitjika. ");
INSERT INTO are_vpl VALUES ("C212_9","077_12_9","2CO","12","9","9","Era pula yinganha ilaka, “Yinga ungkwanga ngwanga kuta ntelalhama. Kala nhanhanta tjiparra. Arai, athataka relhanha ekarltilama era thaltja namanga.” Lakinhanga yinga tnakalhitjina yinga thaltja namanga, Kristala yinganha ekarltilitjinanga. ");
INSERT INTO are_vpl VALUES ("C212_10","077_12_10","2CO","12","10","10","Yingantama nthurrpa kangkama yinga Kristakakwia thaltja namanga, nyingalauwumanga turta. Yinga nthurrpa kangkama arrpunhala yinganha Kristakakwia arrampowumanga, nakapakarlilamanga, tutjika lurnamanga paka. Iwunhanga? Yinga nhanga thaltja namanga, yinga kala ekarltatitja nama. ");
INSERT INTO are_vpl VALUES ("C212_11","077_12_11","2CO","12","11","11","Yingataka nthurrpa lyarta artwa irtirta ngerra tnakalhaka. Yinga pula lakinha tnakalhaka, rrangkarra yinganha ilpoiwukalanga. Rrangkarrataka yinganha tnantjeikanha. Nthurrpa yinga artwa kornakorna nama. Apostle etnala angkama etna kula apostle arratja inthorra namanga, etna pula itja nukanga marralkura nama. ");
INSERT INTO are_vpl VALUES ("C212_12","077_12_12","2CO","12","12","12","Arai, atha nhanga rrangkarranha montjala kaltjinthamalanga, Altjirrala rrangkarranha ntelaka yinga apostle ekura inthorra namanga. Era nukarlarlanga tjatjikarta ntjarra urrkapuka, rrangkarra aritjika. ");
INSERT INTO are_vpl VALUES ("C212_13","077_12_13","2CO","12","13","13","Arai, yinga turta rrakangkarra ntelalhaka, yingala worlamparinya arrpunha ntjarraka ntelalhakala ngerra. Nyinta nhanhanta itja. Yinga itja rrakangkarra money-aka enkaka. Nhanhangama rrangkarra nuka antjakunyerrama? ");
INSERT INTO are_vpl VALUES ("C212_14","077_12_14","2CO","12","14","14","Arai, yinga kala tharraranga rrakangkarralela yatjarra narlalpuka. Yingantama eterrama nyintaranga wotha rrakangkarrurna lhitjika. Pitjimala pula, yinga itja money-akalka enkitjina. Yinga itja yultha rrakangkarranhaka antja. Yinga wara antja rrangkarra nuka kangkitjika, nuka kangkwerritjika turta. Katjia kurrkakathaka itja nama kaarta pa mia etnakanha ntarntaritjika. Kaarta pa miakathakatitja nama katjia kurrka etnakanha ntarntaritjika. ");
INSERT INTO are_vpl VALUES ("C212_15","077_12_15","2CO","12","15","15","Lakinha ngerra atha rrangkarranha ntarntarama. Atha rrangkarranha kaltjinthama, yingarrpa turta marna nukanhaka urrkapuma. Yinga rrakangkarra kngarra inthorra kangkamanga, iwunhangama rrangkarra nuka kurrka inthorranta kangkama? ");
INSERT INTO are_vpl VALUES ("C212_16","077_12_16","2CO","12","16","16","Nurna ingkarraka kaltja yinga itja money-aka enkakala. Arrpunha ntjarra pula angkama atha kula money tjauwerrilya nyilknganyilkngala inakala. ");
INSERT INTO are_vpl VALUES ("C212_17","077_12_17","2CO","12","17","17","Urrpia nhanga athala rrakangkarrurna yairnakala, etna paka rrakangkarranga money tjauwerrilya nyilknganyilkngala inakama? ");
INSERT INTO are_vpl VALUES ("C212_18","077_12_18","2CO","12","18","18","Atha nhanga Titus-anha yakalhelaka rrakangkarrurna lhitjika, tjina tnakanhakanha arrpunha nhanganha turta. Titus-alama rrakangkarranga money tjauwerrilya nyilknganyilkngala inaka? Itja kunha! Titus-anha itja artwa nyilkngampa. Ilirna tharrantema arratja kuta ntelalhama. ");
INSERT INTO are_vpl VALUES ("C212_19","077_12_19","2CO","12","19","19","Thunga rrangkarra etarlarama nurna kula lepmarrilalhamanga. Itja inthorra! Nurna Kristalela nyinterrakala nama. Nurna nhanha rrangkarranha Altjirranga urlarra arratja alpmelama. Tjina ntjarrai, nurna wara antja nama rrangkarranha ekarltilitjika. ");
INSERT INTO are_vpl VALUES ("C212_20","077_12_20","2CO","12","20","20","Yinga pula trerrama yinga pitjimalanga, yinga itja rrakangkarra arrkana wulhitjina, rrangkarra turta itja nuka arrkana wulhitjina. Yinga trerrama atha rrangkarranha aritjalhitjina iltarramanga, arrpunha arrpunhaka antjakunyerramanga, yirrkngerramanga turta. Yinga trerrama atha rrangkarranha aritjalhitjina mpakerramanga, iwurramanga, lhurrkurta angkarramanga, turramanga, tnakalhamanga turta. ");
INSERT INTO are_vpl VALUES ("C212_21","077_12_21","2CO","12","21","21","Yinga trerrama yinga pitjimalanga, Altjirra nukanhala yinganha rrakangkarranga urlarra errakarrilitjina. Yinga turtantama lenha ntjarraka itnitjina, etnala korna ntelalhamanga, ntaiyawumanga turta, etna turta itja kuta Altjirrurna toperrakala. ");
INSERT INTO are_vpl VALUES ("C213_1","077_13_1","2CO","13","1","1","Yinga nhanha kala tharraminyintarangantama rrakangkarrurna pitjitjina. Altjirraka Angkatja Imankinyala ilama, “Thunga relha nyintala relha arrpunhanha ilparnama. Arrpunha ntjarrala pula angkatja ekuranha itja tnakitjika, relha tharrala, tharraminyintalanta paka etnanha ilamanga, angkatja ekuranha nthurrpa namanga.” ");
INSERT INTO are_vpl VALUES ("C213_2","077_13_2","2CO","13","2","2","Yinga nhanga arrpunharanga rrakangkarralela namalangantema, atha rrangkarranha ilaka, relha korna ntelalhamala ntjarranha turta, yinga wotha pitjimalanga, atha rrangkarranha itja makaritjina. Yinga lyarta pmara arrpunhala nama. Atha pula rrangkarranha angkatja nyinta erinha ilama. ");
INSERT INTO are_vpl VALUES ("C213_3","077_13_3","2CO","13","3","3","Rrangkarrantama kaltja nitjina Kristanha nthurrpa nukarlarlanga angkamanga. Era rrakangkarra ekarlta ntelalhitjina, itja thaltja. ");
INSERT INTO are_vpl VALUES ("C213_4","077_13_4","2CO","13","4","4","Nthurrpa Kristanha thaltja naka etna erinha ntolkaka kanthatumalanga. Kurunga Altjirrala erinha etathilaka, ekarltilaka turta. Nthurrpa nurna turta artwa thaltjantema nama, Kristanhala thaltja nakala ngerra. Altjirrala pula nurnanha etathilaka, ekarltilaka turta, erala Kristanha etathilakala, ekarltilakala ngerra. ");
INSERT INTO are_vpl VALUES ("C213_5","077_13_5","2CO","13","5","5","Montja pmarralhai. Rrangkarra paka Jesua Kristanha nthurrpa tnakamama? Jesua Kristanha paka rrakangkarranga kwanala namanga, rrangkarra erinha nthurrpa tnakama. Jesua Kristanha pula itja rrakangkarranga kwanala namanga, rrangkarra erinha itjala tnakama. ");
INSERT INTO are_vpl VALUES ("C213_6","077_13_6","2CO","13","6","6","Jesua Kristanha paka rrakangkarranga kwanala namanga, rrangkarra kaltja nitjina era nurnakarlarlanga rrakangkarrurna angkamanga. ");
INSERT INTO are_vpl VALUES ("C213_7","077_13_7","2CO","13","7","7","Yinga pula Altjirrurna ingkama, rrangkarra arratja ntelalhitjika, rrangkarrarrpa antja namanga. Kurunga nurnakathaka itja nitjina rrakangkarrurna angkitjika Kristaka urrpia ngerra. ");
INSERT INTO are_vpl VALUES ("C213_8","077_13_8","2CO","13","8","8","Nurna kunha yarna angkatja inpora rrakangkarrurna angkama, rrangkarra arratjantama ntelalhamanga. ");
INSERT INTO are_vpl VALUES ("C213_9","077_13_9","2CO","13","9","9","Arai, nurna kangkama nurna thaltja namanga, rrangkarra pula ekarlta namanga. Nurna kala nhanhakanta Altjirrurna ingkama, rrangkarra erinha ekarltamekarlta tnakitjika. ");
INSERT INTO are_vpl VALUES ("C213_10","077_13_10","2CO","13","10","10","Atha angkatja nhanha rrakangkarrurna intalhelama, yinga ilangantema namalanga. Kurunga nukathaka itja nitjina rrakangkarrurna angkatja inpora angkitjika, yinga pitjimalanga. Ingkartala kunha yinganha ekarltilaka atha worlamparinya ekuranha ekarltilitjika, itja yirralhelitjika. ");
INSERT INTO are_vpl VALUES ("C213_11","077_13_11","2CO","13","11","11","Tjina ntjarrai, anma aritjinalau! Kuta arrkarnalharrirrai arratja ntelalhitjika. Angkatja nhanga athala rrakangkarra intalhelakala, nhanhaka kangkwerrai. Eterrintja nyinta kuta narrirrai, rilhera turta. Kurunga Altjirra era, erala kangkintja rilhera turta ntelalhakala, era rrakangkarralela nitjina. ");
INSERT INTO are_vpl VALUES ("C213_12","077_13_12","2CO","13","12","12","Tnakanhakanha nyintaminyintala tnakanhakanha arrpunhanha tjia ngerra kwakitjikitjika. ");
INSERT INTO are_vpl VALUES ("C213_13","077_13_13","2CO","13","13","13","Relha alkngaltara ingkarrakala rrangkarranha anparnama. ");
INSERT INTO are_vpl VALUES ("C213_14","077_13_14","2CO","13","14","14","Ingkarta Jesua Kristanha rrakangkarra kuta ngwanga ntelalhama, Altjirra Kaartanha rrakangkarra kuta kangkama, Enka Alkngaltara era turta rrakangkarralela kuta ilkwatharra nama. ");
INSERT INTO are_vpl VALUES ("GL1_1","078_1_1","GAL","1","1","1","Yinga Paul Kristaka apostle nama. Jesua Kristala yinganha rrakangkarrurna yairnaka, Altjirra Kaartala turta. Itja relhala. Altjirra Kaarta erataka Jesuanha errilknga ntjarranga kamalhelakala. ");
INSERT INTO are_vpl VALUES ("GL1_2","078_1_2","GAL","1","2","2","Tjina tnakanhakanha ntjarra etnala nukalela namanga, atha turta, pepa nhanha rrakangkarrurna yairnama. Nurna turta worlamparinya ingkarrakanha pmara Galatia-ala anparnama. ");
INSERT INTO are_vpl VALUES ("GL1_3","078_1_3","GAL","1","3","3","Altjirra Kaartanha, Ingkarta nurnaka Jesua Kristanha turta, rrakangkarra montjamontja ntelalhama, rilhera turta. ");
INSERT INTO are_vpl VALUES ("GL1_4","078_1_4","GAL","1","4","4","Jesua Kristanha Altjirra Kaarta nurnakanhaka kangkwerraka. Erantama relha korna ntjarraka nthalhaka, era ilumala korna nurnakanha urrparitjinanga. Era turtantama nurnanha alha korna nhanhanga tangkalhelitjinanga. ");
INSERT INTO are_vpl VALUES ("GL1_5","078_1_5","GAL","1","5","5","Nhanhakakwia relha ingkarrakala Altjirranha ngampakala tnantjitjika. Amen. ");
INSERT INTO are_vpl VALUES ("GL1_6","078_1_6","GAL","1","6","6","Yingataka tnolkama. Ngurruka wara Altjirrala rrangkarranha urraraka ekuriltja nitjika, rrakangkarra ngwanga ntelalhamala, Kristarlarlanga. Lyarta pula rrangkarra Altjirranha ipmintja impuka, yia marra arrpunhakarta turtantama nama. ");
INSERT INTO are_vpl VALUES ("GL1_7","078_1_7","GAL","1","7","7","Yia marra arrpunha nhanha pula itja Altjirraka Yia Marra nama. Arrpunha ntjarrataka angkama era yia marra namanga, rrangkarranha parrpartilitjika, Yia Marra Kristiperra erinha ekngarrpunhilitjika turta. ");
INSERT INTO are_vpl VALUES ("GL1_8","078_1_8","GAL","1","8","8","Arai, nurna kunha rrangkarranha Altjirraka Yia Marra erinha arratja inthorra kaltjinthakala. Nurna paka rrangkarranha lyarta yia marra arrpunhantama kaltjinthamanga, yinga Altjirrurna ingkama era nurnanha kala imilitjikanta. Angel-ala paka rrangkarranha yia marra arrpunha kaltjinthamanga, yinga Altjirrurna ingkama era erinha turta imilitjika. ");
INSERT INTO are_vpl VALUES ("GL1_9","078_1_9","GAL","1","9","9","Atha rrangkarranha kala ilaka, atha pula rrangkarranha wothantema ilama. Yinga Altjirrurna ingkama era relha erinha imilitjika, erala rrangkarranha yia marra arrpunha kaltjinthamanga, itja Altjirraka Yia Marra nhanga nurnala rrangkarranha kaltjinthakala. ");
INSERT INTO are_vpl VALUES ("GL1_10","078_1_10","GAL","1","10","10","Yinga itja lakinha angkama relha nuka kangkitjinanga, Altjirranha pula nuka kangkitjinanga. Arai, yinga paka lakinha angkamanga relha nuka kangkitjinanga, kurunga yinga itja Kristaka urrkapunhapunha namara. ");
INSERT INTO are_vpl VALUES ("GL1_11","078_1_11","GAL","1","11","11","Tjina ntjarrai, atha rrangkarranha nhanha arratja inthorra ilama. Yia Marra nhanga athala rrangkarranha kaltjinthakala, era itja relhakanha nama. ");
INSERT INTO are_vpl VALUES ("GL1_12","078_1_12","GAL","1","12","12","Atha erinha itja relhanga wukala. Relhala turta erinha itja yinganha kaltjinthakala paka. Jesua Krista erarrpatitja yinganha Yia Marra erinha ilakala. ");
INSERT INTO are_vpl VALUES ("GL1_13","078_1_13","GAL","1","13","13","Rrangkarra kala kaltja yinga korna inthorra ntelalhakala, yinga nhanga Kristaka kotnantema namalanga. Atha Altjirraka worlamparinya tutjika lurnaka. Yinga antja naka etnanha kala yirralhelitjikanta. ");
INSERT INTO are_vpl VALUES ("GL1_14","078_1_14","GAL","1","14","14","Arai, yinga tjoa nukanha ntjarranga kngarralkura kaltjerrakala. Yinga turta kngarripata Jew nurnakanhaka mpaarangaranga ingkarraka inthorraka kangkwerritjata. ");
INSERT INTO are_vpl VALUES ("GL1_15","078_1_15","GAL","1","15","15","Altjirranha pula nuka ngwanga ntelalhaka. Era yinganha urraraka, yinga itjantema katjia intakalanga. ");
INSERT INTO are_vpl VALUES ("GL1_16","078_1_16","GAL","1","16","16","Kurunga era 'Lira ekuranha nuka imarnaka, atha Relha Lorinya ntjarranha ekuriperra kaltjinthitjinanga. Yinga itja nhanhiperra relhalela angkarraka. ");
INSERT INTO are_vpl VALUES ("GL1_17","078_1_17","GAL","1","17","17","Yinga turta itja Jerusalem-urna lhaka, apostle ntjarralela angkarritjika. Yinga kala pmara Arabia-urnanta lhaka. Kurunga yinga wotha Damascus town-urna pitjalpuka. ");
INSERT INTO are_vpl VALUES ("GL1_18","078_1_18","GAL","1","18","18","Kurunga 3 years-iperra yinga Jerusalem-urna lhaka, Peter-alela yatjarra nitjika. Yingantama ekuralela arlta 15 kuterraka. ");
INSERT INTO are_vpl VALUES ("GL1_19","078_1_19","GAL","1","19","19","Yinga itja apostle arrpunha ntjarralela paka angkarraka. Kala James nyintalelanta, Ingkarta-aka tjia nhangalelanta. ");
INSERT INTO are_vpl VALUES ("GL1_20","078_1_20","GAL","1","20","20","Arai, angkatja nhanha athala rrakangkarrurna intalhelama, Altjirra kaltja era arratja nama. Yinga itja orrtjerrama. ");
INSERT INTO are_vpl VALUES ("GL1_21","078_1_21","GAL","1","21","21","Kurunga yinga pmara Syria-urna, Cilicia-urna turta lhaka. ");
INSERT INTO are_vpl VALUES ("GL1_22","078_1_22","GAL","1","22","22","Kristaka worlamparinya ntjarra pmara Judea-ala, etna pula nuka kotnantemala naka. ");
INSERT INTO are_vpl VALUES ("GL1_23","078_1_23","GAL","1","23","23","Etna nhanhanta wukala, “Arranha era, erala nurnanha tutjika lurnakala, era kunha lyarta relha ntjarranha Yia Marra erinha kaltjinthamantama. Yia Marra erinha purrama, erinhala era yirralhelitjikarrka arrkarnakala.” ");
INSERT INTO are_vpl VALUES ("GL1_24","078_1_24","GAL","1","24","24","Etnantama Altjirranha tnantjaka, nukanga arrkngala. ");
INSERT INTO are_vpl VALUES ("GL2_1","078_2_1","GAL","2","1","1","Yinga 14 years pmara arrpunhalantama naka. Kurunga yinga wotha Jerusalem-urna lhaka, Barnabas-akarta. Atha Titus-anha turta kngakantema. ");
INSERT INTO are_vpl VALUES ("GL2_2","078_2_2","GAL","2","2","2","Yinga Jerusalem-urna lhaka Altjirrala yinganha lhitjika turnakalanga. Kurunga atha worlamparinyaka itornka ntjarranha Yia Marra erinha alpmelaka, Yia Marra erinha purrama, athala Relha Lorinya ntjarranha kaltjinthamanga. Atha nhanha etnaka alpmelaka nurna porta kuta urrkaputjinanga, tjalpalhelintjakunya. ");
INSERT INTO are_vpl VALUES ("GL2_3","078_2_3","GAL","2","3","3","Arai, nurna etnakalela namalanga, etna itja nurnanha turnaka Titus-anha artwilitjika paka, era Greece-arinya namangatanya. ");
INSERT INTO are_vpl VALUES ("GL2_4","078_2_4","GAL","2","4","4","Angkatja nhanga tnakanhakanha ntjarranha turta kula artwilitjika, angkatja nhanha anmantala tjontaka. Tjina orrtjaltha urrputjataka worla nurnakanhaka lhangalhaka. Etnantama nhanhiperra angkaka. Nurna Krista Jesualela nyinterrakalanga, nurna kala relha Jew ntjarraka mpaarangaranganga althakaltha nama. Etna pula antja naka nurna relha Jew ntjarraka mpaarangarangaka kuta kangkwerritjikala. ");
INSERT INTO are_vpl VALUES ("GL2_5","078_2_5","GAL","2","5","5","Nurna pula etnaka itja kuta kangkwerraka, rrangkarra Yia Marra erinha arratja kuta tnyinitjinanga. ");
INSERT INTO are_vpl VALUES ("GL2_6","078_2_6","GAL","2","6","6","Worlamparinyaka itornka etnala Jerusalem-ala nakala, etna relhanga urlarra itornka kngarra naka. Altjirranga urlarra pula yinga, etna turta, loala kutala nama. Itornka nhanha etna itja angkatja nyinta Yia Marra ekura lhangaka, Yia Marra ekura purrama, athala relha ntjarranha kaltjinthamanga. ");
INSERT INTO are_vpl VALUES ("GL2_7","078_2_7","GAL","2","7","7","Lakinhatitja. Etna lhangkaraka nukathaka namanga Yia Marra erinha Relha Lorinya ntjarranha ilitjika, kanha Peter-akathaka namanga Yia Marra erinha relha Jew ntjarranha ilitjika. ");
INSERT INTO are_vpl VALUES ("GL2_8","078_2_8","GAL","2","8","8","Arai, Altjirrala nhanga Peter-anha urrpia yairnaka relha Jew ntjarrurna. Lakinha ngerra era yinganha urrpia yairnaka Relha Lorinya ntjarrurna. Altjirra nyinta era kunha ilirnaka tharranga kuta urrkapuma, relha ntjarranha tangkalhelitjika. ");
INSERT INTO are_vpl VALUES ("GL2_9","078_2_9","GAL","2","9","9","James, Peter John ntjarra, etna kunha worlamparinyaka itornka kngarra etna naka. Etna lhangkaraka Altjirrala yinganha urrarakala ekura urrpia lhitjika. Lakinhanga etna yinganha, Barnabas-anha turta kangkintjala iltja errkuka. Nurnantama Relha Lorinya ntjarrurna lhaka, kanha etna relha Jew ntjarrurnala. ");
INSERT INTO are_vpl VALUES ("GL2_10","078_2_10","GAL","2","10","10","Nyintakanta etna nurnanha ilpangkalhelaka, “Itja relha ilkngara ntjarraka kngwerritjika.” Nhanhaka pula yingarrpa kala eterrakala. ");
INSERT INTO are_vpl VALUES ("GL2_11","078_2_11","GAL","2","11","11","Anma, Peter-anha Antioch town-urna pitjimalanga, atha erinha alkngatharra ilaka, era paala ntelalhamanga. ");
INSERT INTO are_vpl VALUES ("GL2_12","078_2_12","GAL","2","12","12","Arai, Peter-alataka kunpalarrka marna ilkuka Relha Lorinya ntjarralela, etnala Kristaka tjinantama namanga. Kurunga James-ala urrpia urrputja Antioch worlamparinyurna yairnaka. Etnanha aramala, Peter-anha paaterraka, ilkngakalhaka turta. Era itja wotha Relha Lorinya nhanha ntjarralela marna ilkuka. Erataka relha Jew lenha ntjarranga trerraka, etnala ilitjata relha erala Kristaka tjina nitjika antja, era arrkurla relha Jew-aka mpaarangarangamalkura artwerritjika. ");
INSERT INTO are_vpl VALUES ("GL2_13","078_2_13","GAL","2","13","13","Kurunga relha Jew ntjarra, etnala Kristaka tjinantama namanga, etna turtantama Peter ngerra ntelalhaka. Kurunga Barnabas-anha turtantama etnaka lhangalhaka. ");
INSERT INTO are_vpl VALUES ("GL2_14","078_2_14","GAL","2","14","14","Atha araka etna itja arratja ntelalhamanga, Yia Marra erinha turta parrpartilamanga. Athantama Peter-anha ilaka, tnakanhakanha ingkarrakanga alkngatharra, “Unta relha Jew namangatanya, unta nhanga Relha Lorinya ngerrarrka ntelalhaka, itja relha Jew ngerra. Iwunhangantama unta lyarta antja nama Relha Lorinya ntjarra, relha Jew ngerra ntelalhitjika?” ");
INSERT INTO are_vpl VALUES ("GL2_15","078_2_15","GAL","2","15","15","Nthurrpa relha Jew nurna itja kornarintja nama Relha Lorinya ntjarra ngerra. ");
INSERT INTO are_vpl VALUES ("GL2_16","078_2_16","GAL","2","16","16","Nurna pula kaltja Altjirrala itja relhanha ilama, era ekuranga urlarra arratja namanga, era turnintjaka kangkwerramanga. Altjirrala pula relhanha ilama era ekuranga urlarra arratja namanga, era Jesua Kristanha tnakamanga. Relhala kunha Altjirranha yarna tjinilama, turnintjaka kangkwerramala. Lakinhanga nurna Jesua Kristanha tnakama. Kurunga Altjirrala nurnanha ilama, “Rrangkarra nukanga urlarra arratja nama, rrangkarra Jesua Kristanha tnakamanga.” ");
INSERT INTO are_vpl VALUES ("GL2_17","078_2_17","GAL","2","17","17","Thunga relha Jew nurna turtantama angkama, nurna Altjirranga urlarra arratja nama, nurna Kristanha tnakamanganta. Nurna lakinha angkamalanga, nurna turta ilalhama nurna relha kornarintja namanga. Nurna pula itja Kristanha ilparnitjika nurna relha kornarintja namanga. ");
INSERT INTO are_vpl VALUES ("GL2_18","078_2_18","GAL","2","18","18","Atha paka rrangkarranha lyarta ilamanga relha Altjirranga urlarra arratja nama, era turnintjaka kangkwerramanga, kurunga atha rrangkarranha wotha ilamara angkatja nhanga athala rrangkarranha kala ilakala, era paala namanga. Yinga turtantama nthurrpa Altjirranga urlarra ilkarrtja namara. ");
INSERT INTO are_vpl VALUES ("GL2_19","078_2_19","GAL","2","19","19","Arai, turnintja etnataka yinganha kala imilaka. Yingantama relha errilknga ngerra nama. Yinga turtantama turnintja etnakanga althakaltha, yinga Altjirrakantantama eterramala etatha nitjinanga. ");
INSERT INTO are_vpl VALUES ("GL2_20","078_2_20","GAL","2","20","20","Kristalela nyinterramala, yinga kala Kristalela ntolkala iluka. Kristanhantama nukanga kwanala etatha nama. Lakinhanga, yingala lyarta etatha nama, yinga etatha nama Altjirraka 'Liranha tnakamalanta. Era kunha nuka kangkaka, nukakwia turta iluka. ");
INSERT INTO are_vpl VALUES ("GL2_21","078_2_21","GAL","2","21","21","Altjirranha nuka ngwanga ntelalhaka. Angkatja nhanha atha yarna ipmintja impuma. Relha paka Altjirranga urlarra arratja namanga, era turnintjaka kangkwerramanga, kurunga Kristanha palkala wara iluka. ");
INSERT INTO are_vpl VALUES ("GL3_1","078_3_1","GAL","3","1","1","Galatia-arinya ntjarrai, rrangkarrataka rirta inthorrerrakarrpa. Atha nhanga rrangkarranha katha inthorra kaltjinthaka Jesua Kristanha ntolkala ilukala. Ngunhalantama rrangkarranha parrpartilaka? ");
INSERT INTO are_vpl VALUES ("GL3_2","078_3_2","GAL","3","2","2","Yinganha nhanhanta ilai. Altjirrala paka Enka Alkngaltara erinha rrakangkarrurna yairnaka, rrangkarra turnintjaka kangkwerrakalanga? Itja kunha! Era Enka erinha rrakangkarrurna yairnaka, rrangkarra Yia Marra erinha wumalanga, Kristanha turtantama tnakamalanga. ");
INSERT INTO are_vpl VALUES ("GL3_3","078_3_3","GAL","3","3","3","Nthakinhantama rrangkarra paalakarlakerraka? Enka era kunha rrangkarranha lyartinyilakala. Iwunhangantama rrangkarra wotha arrkarnalhama Enkarapa tangkalhelalhitjika, turnintjaka kangkwerramala? ");
INSERT INTO are_vpl VALUES ("GL3_4","078_3_4","GAL","3","4","4","Palkala warama Enkala rrangkarranha lyartinyilaka? Rrangkarra Enka erinha yarna kala ipmintjanta impuma. ");
INSERT INTO are_vpl VALUES ("GL3_5","078_3_5","GAL","3","5","5","Altjirrala paka Enka erinha rrakangkarrurna yairnama, rrangkarra turnintjaka kangkwerramanga? Altjirrala paka rrakangkarranga tjatjikarta urrkapuma, rrangkarra turnintjaka kangkwerramanga? Itja kunha! Era pula Enka erinha rrakangkarrurna yairnama, rrangkarra Yia Marra erinha wumalanga, Kristanha tnakamalanga turta. ");
INSERT INTO are_vpl VALUES ("GL3_6","078_3_6","GAL","3","6","6","Altjirraka Angkatja Imankinyala ilama, “Abraham-ala Altjirranha tnakaka. Nhanhakakwia Altjirrala erinha ilaka, ‘Unta nukanga urlarra arratja nama’.” ");
INSERT INTO are_vpl VALUES ("GL3_7","078_3_7","GAL","3","7","7","Lakinhanga rrangkarra kaltja nitjika, relha etnala Altjirranha tnakama, etna Abraham-aka katjia nama. ");
INSERT INTO are_vpl VALUES ("GL3_8","078_3_8","GAL","3","8","8","Altjirranha kunha imanka nhangantema antja naka Relha Lorinya ntjarranha tangkalhelitjika, etna erinha tnakamanga. Lakinhanga Altjirrala Abraham-anha Yia Marra erinha arrkurla nhangantema ilaka, “Ungkwangarlarlanga yinga relha ingkarrakaka kangkintja ntelalhitjina.” ");
INSERT INTO are_vpl VALUES ("GL3_9","078_3_9","GAL","3","9","9","Lyartantama relha etnala Altjirranha tnakamanga Abraham-alala Altjirranha tnakakala ngerra, etnaka Altjirranha kangkintja ntelalhama, erala Abraham-aka kangkintja ntelalhakala ngerra. ");
INSERT INTO are_vpl VALUES ("GL3_10","078_3_10","GAL","3","10","10","Relha etnala antja nama Altjirranha tjinilitjika turnintjaka kangkwerramala, etnanha Altjirrala imilama. Iwunhanga? Nhanga Altjirraka Angkatja Imankinyala ilama, “Relha erala itja Altjirraka turnintja ingkarraka inthorraka arratja kangkwerraperrama, erinha Altjirrala imilama.” ");
INSERT INTO are_vpl VALUES ("GL3_11","078_3_11","GAL","3","11","11","Lakinhanga nurna kaltja relhala yarna Altjirranha tjinilama turnintjaka kangkwerramala. Altjirraka Angkatja Imankinyala ilama, “Relha era etatha nitjina, erinhala Altjirrala ilama, ‘Unta nukanga urlarra arratja nama, unta yinganha tnakamanga.’” ");
INSERT INTO are_vpl VALUES ("GL3_12","078_3_12","GAL","3","12","12","Kanha relha erala Altjirranha tjinilitjika antja nama, turnintjaka kangkwerramala, era wara etatha nitjina era paka turnintja ingkarraka inthorraka arratja kangkwerraperramanga. ");
INSERT INTO are_vpl VALUES ("GL3_13","078_3_13","GAL","3","13","13","Nurna pula turnintja etnaka yarna arratja inthorra kangkwerrama. Kristalantama nurnanha tangkalhelaka. Altjirrala erinha imilaka, nurna ilkarrtja namangatanya. Lakinha Kristala nurnanha tangkalhelaka ntolkala ilumala. Altjirraka Angkatja Imankinyala ilama, “Relha erala rurlanga ilparanama, erinha kunha Altjirrala imilakala.” ");
INSERT INTO are_vpl VALUES ("GL3_14","078_3_14","GAL","3","14","14","Jesua Kristanha ntolkala ilukalanga, Altjirranha Relha Lorinya ntjarraka turtantama kangkintja ntelalhama, erala Abraham-anha lhelakala ngerra. Altjirrala turta Enka erinha nurnakurna yairnama, nurna erinha tnakamanga. ");
INSERT INTO are_vpl VALUES ("GL3_15","078_3_15","GAL","3","15","15","Tjina ntjarrai, yinga nhanha relhaka mpaarangarangamalkura angkama. Relha nyintala paka relha arrpunhanha lhelakalanga, arrpunhala nhanha yarna ingkarna ekngarrpunhilama, urrparama paka. ");
INSERT INTO are_vpl VALUES ("GL3_16","078_3_16","GAL","3","16","16","Lakinha ngerra Altjirrala nhanga Abraham-anha kapanhanta lhelaka, annga ekuranha turta. Altjirraka Angkatja Imankinyala ilama annga ekuranha, nhanga relha nyintanha ngerra, itja annga ntjarra, nhanga relha ntjarranha ngerra. Annga nyinta nhanha erantama Kristanha nama. ");
INSERT INTO are_vpl VALUES ("GL3_17","078_3_17","GAL","3","17","17","Lakinhataka yinga angkama. Altjirrala nhanga Abraham-anha kapanhanta lhelaka. Kurunga 430 years ingkarna Altjirrala relha ntjarranha turnintja ekuranhantama ilaka. Turnintja nhanha etna pula yarna lhelintja nhanga urrparama. ");
INSERT INTO are_vpl VALUES ("GL3_18","078_3_18","GAL","3","18","18","Arai, Altjirrala paka relhanha lyarta tangkalhelamanga, etna turnintja ekuranhaka arratja kangkwerramanganta, kurunga era itja relhanha tangkalhelama, etna erinha tnakamanga. Altjirrala pula Abraham-anha kapanhanta lhelaka era erinha tangkalhelitjinala, era erinha tnakamanga. Lhelintja nhanha turnintjala yarna urrparama. ");
INSERT INTO are_vpl VALUES ("GL3_19","078_3_19","GAL","3","19","19","Iwunhangantama Altjirrala relhanha turnintja ekuranha ilaka? Altjirralataka relhanha turnintja ekuranha ilaka, relhala lhangkaritjinanga etna korna ntelalhamanga. Altjirrala ingkairnaka nhanha kala lakinha nitjika, annga lhelakala era pitjitjinalpula. Turnintja nhanha etnanha kunha angel ntjarrala relhanha ilakala, urrpia nyintarlarlanga. ");
INSERT INTO are_vpl VALUES ("GL3_20","078_3_20","GAL","3","20","20","Urrpia kunha relhala relha arrpunhurna yairnama, angkatjakarta, worla nyintala worla arrpunhurna paka. Altjirra erarrpa pula Abraham-anha lhelakala. Era erinha itja urrpiarlarlanga lhelaka. ");
INSERT INTO are_vpl VALUES ("GL3_21","078_3_21","GAL","3","21","21","Nthakinhantama? Altjirraka turnintja korna nama, kanha Altjirraka lhelintja marrala? Itja inthorra! Nurnarrpataka yarna Altjirraka turnintjaka arratja kangkwerrama. Lakinhanga turnintja etna nurnanha yarna tangkalhelama. ");
INSERT INTO are_vpl VALUES ("GL3_22","078_3_22","GAL","3","22","22","Altjirraka Angkatja Imankinyala ilama, relha ingkarraka kornakarta namanga. Iwunhanga? Relha etnala Jesua Kristanha tnakamanga, etna Altjirranga urlarra arratja nitjinanga, Altjirrala Abraham-anha lhelakala ngerra. ");
INSERT INTO are_vpl VALUES ("GL3_23","078_3_23","GAL","3","23","23","Jesua Kristanha itjantema pitjikalanga, nurna ingkarraka turnintjakarta naka. Turnintja etna turta nurnaka tjitjarta ngerra naka. ");
INSERT INTO are_vpl VALUES ("GL3_24","078_3_24","GAL","3","24","24","Etna turta itornka ngerra nurnaka naka, Kristanha pitjitjinalpula. Kurunga Kristanha pitjimalanga, nurna erinha tnakamala Altjirranga urlarra arratja nitjinanga. ");
INSERT INTO are_vpl VALUES ("GL3_25","078_3_25","GAL","3","25","25","Lyarta nurna kala Kristanha tnakamantama. Lakinhanga turnintja etna itja wotha itornka ngerra nurnaka nama. ");
INSERT INTO are_vpl VALUES ("GL3_26","078_3_26","GAL","3","26","26","Arai, rrangkarra ingkarraka Altjirraka 'lirantama nama, rrangkarra Jesua Kristanha tnakamanga. ");
INSERT INTO are_vpl VALUES ("GL3_27","078_3_27","GAL","3","27","27","Etna nhanga rrangkarranha kaltjirrpulhelamalanga, rrangkarra Kristalela nyinterraka. ");
INSERT INTO are_vpl VALUES ("GL3_28","078_3_28","GAL","3","28","28","Lakinhanga rrangkarra ingkarraka ramarama nyintantama nama. Relha Jew ntjarra, relha Greece-arinya ntjarra, relha urrkapunhapunha ntjarra, relha itornka ntjarra, orrea ntjarra, marla ntjarra, rrangkarra ingkarraka ramarama nyintantama nama, rrangkarra Kristalela nyinterrakalanga warta. ");
INSERT INTO are_vpl VALUES ("GL3_29","078_3_29","GAL","3","29","29","Rrangkarra nhanga Kristalela nyinterrakalanga warta, rrangkarra kala Abraham-aka annga nama. Nhanga Altjirralala Abraham-anha lhelakala, nhanha turta kala rrakangkarrantama nama. ");
INSERT INTO are_vpl VALUES ("GL4_1","078_4_1","GAL","4","1","1","Etarlarai, relhalela kunha lakinha nama. 'Lira paka katjia kurrkantema namalanga, era yarna kaarta ekuranhaka pmara, iltha, yulthalka paka inama. ");
INSERT INTO are_vpl VALUES ("GL4_2","078_4_2","GAL","4","2","2","Erinha relha kngarrala ntarntarama, kaltjinthama turta, nhanga relha kngarralala katjia ingkarrakanha ntarntaramanga, kaltjinthamanga ngerra. Anmanta, arlta arratjala, era kaartakanha yulthalka ingkarraka inama. ");
INSERT INTO are_vpl VALUES ("GL4_3","078_4_3","GAL","4","3","3","Lakinha ngerra kunha nurnakalela nakantema. Nurna nhanga katjia kurrka ngerrantema namalanga, Altjirraka turnintja pa relhaka mpaarangaranga nurnaka itornka ngerra naka. ");
INSERT INTO are_vpl VALUES ("GL4_4","078_4_4","GAL","4","4","4","Kurunga Altjirrala 'Lira ekuranha alha nhanhurna yairnaka. Era erinha arlta ekura inthorrala yairnaka, erala imankantema eterrakala erinha yairnitjika. Altjirraka 'lirantama katjia intaka. Era turnintjakarta naka. ");
INSERT INTO are_vpl VALUES ("GL4_5","078_4_5","GAL","4","5","5","Ekurathaka naka Altjirraka turnintja ingkarrakaka kangkwerritjika. Lakinha era nurnanha turnintjanga althakalthilitjinanga, nurna turtantama Altjirraka 'lira nitjinanga. ");
INSERT INTO are_vpl VALUES ("GL4_6","078_4_6","GAL","4","6","6","Rrangkarra kala 'lira ekura namangantama, Altjirrala 'Lira ekuranhaka Enka nurnakurna yairnaka, nurnakanga kwanala nitjika. Enka nhanha era nurnanha ilama, nurna Altjirranha “Kaarta” anparnitjika. ");
INSERT INTO are_vpl VALUES ("GL4_7","078_4_7","GAL","4","7","7","Lakinhanga rrangkarra itja wotha urrkapunhapunha nama, 'lira pula. Rrangkarra pula 'lira namanga, rrangkarra turta anma Altjirraka pmaralka initjina. ");
INSERT INTO are_vpl VALUES ("GL4_8","078_4_8","GAL","4","8","8","Imanka, rrangkarra Altjirra nthurrpa ekura kotnantema namalanga, rrangkarra orrtja altjirra ntjarraka kangkwerritjata. ");
INSERT INTO are_vpl VALUES ("GL4_9","078_4_9","GAL","4","9","9","Lyarta pula rrangkarra Altjirra nthurrpa ekura kaltjantama. Lakinhatitja, Altjirra nthurrpa era rrakangkarratitja kaltja. Iwunhangantama rrangkarra wotha mpaarangaranga ingkwia nhanga ntjarraka kangkwerrama? ");
INSERT INTO are_vpl VALUES ("GL4_10","078_4_10","GAL","4","10","10","Rrangkarra kunha thakerrama imanka nhanga ngerra wotha urrkurrkintja nitjika. ");
INSERT INTO are_vpl VALUES ("GL4_11","078_4_11","GAL","4","11","11","Yingataka rrakangkarriperra imampurla wulhama. Palkala warama atha rrangkarranha arratja kaltjinthaka? ");
INSERT INTO are_vpl VALUES ("GL4_12","078_4_12","GAL","4","12","12","Tjina ntjarrai, yinga rrakangkarrurna ingkama, nuka kangkintja ntelalhai, yingala rrakangkarra kangkintja ntelalhamanga ngerra. Rrangkarra itja yinganha kornilaka. Rrangkarrataka rrakangkarrarrpa kornilalhaka. ");
INSERT INTO are_vpl VALUES ("GL4_13","078_4_13","GAL","4","13","13","Rrangkarra kala kaltja, yinga menta naka, atha nhanga rrangkarranha Yia Marra erinha kaltjinthamalanga. ");
INSERT INTO are_vpl VALUES ("GL4_14","078_4_14","GAL","4","14","14","Yinganha aramala, rrangkarra alknga kwaninyanterraka. Rrangkarra pula yinganha itja lolowuka, unpuka paka. Rrangkarra yinganha kangkintjala inaka Altjirraka angel-anha ngerra, Krista Jesuanha ngerra inthorra. ");
INSERT INTO are_vpl VALUES ("GL4_15","078_4_15","GAL","4","15","15","Lyartaloa? Rrangkarra paka nuka kangkamantema? Yinga kaltjakwia, arrkurla nhanga rrangkarra kala alknga rrakangkarranha urlpuntjimala yinganha nthitjika naka. ");
INSERT INTO are_vpl VALUES ("GL4_16","078_4_16","GAL","4","16","16","Yai, yinga leltja rrakangkarrantama nama, atha rrangkarranha arratjakarla inthorra ilamanga? ");
INSERT INTO are_vpl VALUES ("GL4_17","078_4_17","GAL","4","17","17","Relha lenha ntjarra, etnala angkama etna kula rrakangkarra kngarra kangkamanga, etna itjama rrakangkarra kangkama, rrakangkarra tangitjala nitjika. Etna wara antja nama rrangkarranha nukanga ilkngakitjika, rrangkarra etnakantantama kangkwerritjinanga. ");
INSERT INTO are_vpl VALUES ("GL4_18","078_4_18","GAL","4","18","18","Arai, nhanha kala marra nama relha arrpunha ntjarra rrakangkarra kangkamanga, etna paka rrakangkarra tangitjala nitjika antja namanga. Nhanha marra nama, yinga turta itja rrakangkarralela namanga. ");
INSERT INTO are_vpl VALUES ("GL4_19","078_4_19","GAL","4","19","19","Katjia kangkintja ntjarrai, rrakangkarriperra eterramala, yingataka kngarra mpangkama. Ilangarama rrangkarra Kristanha arratja tnakitjina, ekura arratja kangkwerritjina turta? ");
INSERT INTO are_vpl VALUES ("GL4_20","078_4_20","GAL","4","20","20","Yingataka kala lyarta rrakangkarralela nitjika antja, rrangkarra wutjinanga yinga rrakangkarriperra yarna inthorra eterritjikerramanga. ");
INSERT INTO are_vpl VALUES ("GL4_21","078_4_21","GAL","4","21","21","Relha rrangkarrala wotha antja nama Altjirraka turnintjakarta nitjika, rrangkarra nhanhiperrarrka etarlarai. ");
INSERT INTO are_vpl VALUES ("GL4_22","078_4_22","GAL","4","22","22","Altjirraka Angkatja Imankinyala ilama Abraham-aka worra tharra intakala. Nyinta marla urrkapunhapunhakanha naka. Kanha arrpunha noa ekuranha inthorrakanhala. ");
INSERT INTO are_vpl VALUES ("GL4_23","078_4_23","GAL","4","23","23","Worra erala marla urrkapunhapunhanga alkngerrakala, era alkngerraka artwa antja nakalanga. Kanha worra erala Abraham-aka noa inthorranga alkngerrakala, era alkngerraka Altjirrala erinha Abraham-anha lhelakalanga. ");
INSERT INTO are_vpl VALUES ("GL4_24","078_4_24","GAL","4","24","24","Wararrkantama atha rrangkarranha arrkutja nhanha tharriperra yia ngerra ilama. Altjirranha, relha ekuranha ntjarra turta, etna kunha tharraranga lheloalhelarraka. Etna Sinai Partalakimparra lheloalhelarraka. Hagar, arrkutja urrkapunhapunha nhanga, era lheloalhelintja arrkurlinya nhanha era ngerra nama. Hagar-aka katjia ingkarraka turta urrkapunhapunha nama, era ngerrantema. ");
INSERT INTO are_vpl VALUES ("GL4_25","078_4_25","GAL","4","25","25","Arai, Hagar era Sinai Parta era nama, pmara Arabia-ala. Era turta Jerusalem town era nama. Iwunhanga? Hagar era, katjia ekuranha ntjarra turta, ingkarraka urrkapunhapunha namanga. ");
INSERT INTO are_vpl VALUES ("GL4_26","078_4_26","GAL","4","26","26","Mia nurnaka pula Jerusalem arrpunha erala nama, erala alkirala nama. Era itja arrkutja urrkapunhapunha nama. ");
INSERT INTO are_vpl VALUES ("GL4_27","078_4_27","GAL","4","27","27","Ekuriperra Altjirraka Angkatja Imankinyala ilama, “Arrkutja lheakai, ungkwangala katjia itja intama, arrkana nai. Arrkutjai, untala itja ilkaarta wulhakala katjia intitjikerramalanga, kangkamala ilkai. Arai, unta kunha katjiakunyarrka naka. Lyarta pula ungkwanga katjia ntjarralkura intitjina, arrkutja ekurangatjina, erala noakarta kuta nakala.” ");
INSERT INTO are_vpl VALUES ("GL4_28","078_4_28","GAL","4","28","28","Isaac-anha kunha alkngerraka Altjirrala Abraham-anha lhelakalanga. Tjina ntjarrai, lakinha ngerra rrangkarra turta Altjirraka katjierraka, Altjirrala Abraham-anha lhelakalanga. ");
INSERT INTO are_vpl VALUES ("GL4_29","078_4_29","GAL","4","29","29","Worra erala alkngerrakala, artwa antja nakalanga, era pula worra erinha tutjika lurnitjata, erala alkngerrakala, Altjirraka Enka antja nakalanga. Lakinha ngerra lyarta namantema. ");
INSERT INTO are_vpl VALUES ("GL4_30","078_4_30","GAL","4","30","30","Altjirraka Angkatja Imankinyala pula nurnanha nthakinhala ilama? “Marla urrkapunhapunha nhanga, worra ekuranha turta, kala unpurlenantai. Worra marla urrkapunhapunhakanhala kunha itja worra noa inthorrakanhaka pmaralka initjina.” ");
INSERT INTO are_vpl VALUES ("GL4_31","078_4_31","GAL","4","31","31","Tjina ntjarrai, nurna itja marla urrkapunhapunha nhangaka katjia nama, arrkutja noa inthorrakanha katjia pula. ");
INSERT INTO are_vpl VALUES ("GL5_1","078_5_1","GAL","5","1","1","Nurna Kristalela nyinterrakalanga, nurna itja wotha Altjirraka turnintjakarta nama. Nurna kala althakaltha nama. Rrangkarrantama aralhitjika arrpunhala rrangkarranha wothantema turnintja etnaka kurnakitja. ");
INSERT INTO are_vpl VALUES ("GL5_2","078_5_2","GAL","5","2","2","Arai, atha Paul-ala rrangkarranha nhanha ilama. Rrangkarra paka arrpunhaka nthalhamanga, rrangkarranha Jew-aka mpaarangarangamalkura artwilitjika, kurunga Kristanha rrakangkarra palkala iluka. ");
INSERT INTO are_vpl VALUES ("GL5_3","078_5_3","GAL","5","3","3","Atha rrangkarranha nhanha turta ilama. Rrangkarra paka arrpunhaka nthalhamanga, rrangkarranha Jew-aka mpaarangarangamalkura artwilitjika, kurunga rrakangkarrathaka nama Altjirraka turnintja ingkarraka inthorraka kangkwerritjika. ");
INSERT INTO are_vpl VALUES ("GL5_4","078_5_4","GAL","5","4","4","Rrangkarra paka antja namanga Altjirranga urlarra arratjerritjika turnintjaka kangkwerramala, kurunga rrangkarra Kristanga ilkngakalhakala. Altjirranha turta rrakangkarra itja wotha ngwanga ntelalhama. ");
INSERT INTO are_vpl VALUES ("GL5_5","078_5_5","GAL","5","5","5","Altjirraka Enkala pula nurnanha kaltjinthaka Jesuanha tnakitjika. Nurnantama tnoatnoa kaaralhama Altjirrala nurnanha ilitjika, era relha ingkarrakanha tjiperrawumalanga, “Rrangkarra nukanga urlarra arratja nama.” ");
INSERT INTO are_vpl VALUES ("GL5_6","078_5_6","GAL","5","6","6","Arai, nurna Krista Jesualela nyinterrakalanga, nhanha palkala wara nama, arrpunha paka artwerrakalanga, itja paka. Nhanhanta tjiparra nama, Altjirranha tnakitjika, urlarrakurlarra kangkintja ntelalhitjika turta. ");
INSERT INTO are_vpl VALUES ("GL5_7","078_5_7","GAL","5","7","7","Arai, rrangkarrataka arratja inthorrarrka ntelalhaka. Ngunhalantama rrangkarranha parrpartilaka? ");
INSERT INTO are_vpl VALUES ("GL5_8","078_5_8","GAL","5","8","8","Itja Altjirrala. Altjirrala kunha rrangkarranha nhanga urrarakala. ");
INSERT INTO are_vpl VALUES ("GL5_9","078_5_9","GAL","5","9","9","“Marna ltorlpilanha kurrkala kunha, marna urrknga ntjapara ltorlpilama.” ");
INSERT INTO are_vpl VALUES ("GL5_10","078_5_10","GAL","5","10","10","Rrangkarra pula Ingkartaka nama. Lakinhanga yinga tnoatnoa nama rrangkarra nuka kangkwerritjina. Relha era, erala rrangkarranha parrpartilama, Altjirrala erinha kala rrarrathala tutjina. ");
INSERT INTO are_vpl VALUES ("GL5_11","078_5_11","GAL","5","11","11","Tjina ntjarrai, relha arrpunha ntjarra angkama atha kula relha ntjarranha kutantema kaltjinthama, tnakanhakanha ntjarra turta artwerritjika, relha Jew ntjarraka mpaarangarangamalkura. Atha paka etnanha nthurrpa lakinha kaltjinthamanga, iwunhangantama relha Jew ntjarrala yinganha kuta tutjika lurnama? Atha paka etnanha nthurrpa lakinha kuta kaltjinthamanga, relha Jew ntjarra itja kekarta lhamara, atha etnanha ntolkiperra kaltjinthamalanga. ");
INSERT INTO are_vpl VALUES ("GL5_12","078_5_12","GAL","5","12","12","Relha etnala rrangkarranha parrpartilamanga, etnataka impanka kuta kalheikanha! ");
INSERT INTO are_vpl VALUES ("GL5_13","078_5_13","GAL","5","13","13","Tjina ntjarrai, Altjirrala kunha rrangkarranha turnintjanga althakalthilaka. Era pula rrangkarranha itja althakalthilaka, rrangkarra lherrintja kornaka kangkwerritjika. Era pula rrangkarranha althakalthilaka, rrangkarra urlarrakurlarra kangkintja ntelalhitjinanga. ");
INSERT INTO are_vpl VALUES ("GL5_14","078_5_14","GAL","5","14","14","Altjirraka turnintjala kunha nurnanha lakinha turnama, “Unta relha arrpunhaka kangkai, untala ungkwangiltja kangkamanga ngerra.” ");
INSERT INTO are_vpl VALUES ("GL5_15","078_5_15","GAL","5","15","15","Rrangkarra pula kngulya ngerra uthnurramanga, rrangkarra aralhitjika rrangkarra rrakangkarrarrpa yirralhelalhakitja. ");
INSERT INTO are_vpl VALUES ("GL5_16","078_5_16","GAL","5","16","16","Lakinhataka atha rrangkarranha ilama. Altjirraka Enkaka kangkwerrai, kurunga rrangkarra itja lherrintja korna rrakangkarranhaka kangkwerritjina. ");
INSERT INTO are_vpl VALUES ("GL5_17","078_5_17","GAL","5","17","17","Arai, Altjirraka Enka, lherrintja korna rrakangkarranha turta, eratharra leltjakaleltja nama. Eratharra turrama ngerra, rrakangkarranga kwanala. Lakinhanga rrangkarra yarna ntelalhama rrangkarrala ntelalhitjika antja namanga ngerra. ");
INSERT INTO are_vpl VALUES ("GL5_18","078_5_18","GAL","5","18","18","Altjirraka Enkala pula rrangkarranha rretjingamanga, rrangkarra itja wotha Altjirraka turnintjakarta nama. ");
INSERT INTO are_vpl VALUES ("GL5_19","078_5_19","GAL","5","19","19","Lherrintja korna etna katherrama relhala ntaiyawumalanga, era relha arrpunhanha korna mpaaritjika arrtjilhelamalanga, erarrpa turta porakunya korna mpaaramalanga. ");
INSERT INTO are_vpl VALUES ("GL5_20","078_5_20","GAL","5","20","20","Etna katherrama relha orrtja altjirraka urrkurrkintja namalanga, arrangkulthaka urrkapumalanga, relha arrpunhaka leltjerramalanga, relha arrpunhaka yirrkngerramalanga, relha arrpunhaka antjakunyerramalanga, relha arrpunhaka aalerramalanga. Etna katherrama relha etna iltarramalanga, leltjakaleltjerramalanga, worlanga mpakalhamalanga. ");
INSERT INTO are_vpl VALUES ("GL5_21","078_5_21","GAL","5","21","21","Etna katherrama relha mukunherramalanga, drunk-erramalanga, kerrintjakunya namalangalka. Atha rrangkarranha arrkurla kala ilaka, athantama rrangkarranha lyarta wotha ilama. Relha etnala lakinha kuta ntelalhamanga, etna itja inthorra Altjirraka pmara ngampakalurna irrputjina. ");
INSERT INTO are_vpl VALUES ("GL5_22","078_5_22","GAL","5","22","22","Relha pula Altjirraka Enkakarta namanga, nhanha kala katherrama era relha arrpunhaka kangkintja ntelalhamalanga. Era katherrama era arrkana namalanga, rilhera, montjamontja turta ntelalhamalanga. Era katherrama era arrpunhaka konyerramalanga, ilporatha namalanga turta. Era katherrama era marra, ");
INSERT INTO are_vpl VALUES ("GL5_23","078_5_23","GAL","5","23","23","ngwanga, arratja turta ntelalhamalanga. Nhanha ingkarraka Enkanga pitjima, itja turnintjanga. ");
INSERT INTO are_vpl VALUES ("GL5_24","078_5_24","GAL","5","24","24","Relha etnala Krista Jesualela nyinterrakala, etna kala mpurrka etnakanha ntolkaka kanthatukala ngerra, lherrintja korna etnakanhakarta. ");
INSERT INTO are_vpl VALUES ("GL5_25","078_5_25","GAL","5","25","25","Nurna Altjirraka Enkakarta namanga, nurna kala Enka ekura kangkwerriai. ");
INSERT INTO are_vpl VALUES ("GL5_26","078_5_26","GAL","5","26","26","Nurna itja tnakalhitjika, nurna itja tjina tnakanhakanha arrantjakitjika, ekura antjakunyerritjika paka. ");
INSERT INTO are_vpl VALUES ("GL6_1","078_6_1","GAL","6","1","1","Tjina ntjarrai, thunga tnakanhakanha nyinta korna ntelalhama. Rrangkarra, rrangkarrala Altjirraka Enkakarta namanga, rrangkarra erinha montjala Altjirrurna topalhelitjika. Rrangkarra pula aralhitjika, errintjala rrangkarranha turta arrkarnakitja. ");
INSERT INTO are_vpl VALUES ("GL6_2","078_6_2","GAL","6","2","2","Tjina tnakanhakanha arrpunha paka imampurla namanga, ekura tangitjala nai. Lakinha rrangkarra urlarrakurlarra kangkintja ntelalhitjina, Kristala nurnanha turnakala ngerra. ");
INSERT INTO are_vpl VALUES ("GL6_3","078_6_3","GAL","6","3","3","Unta paka eterramanga unta kula relha arrpunhanga marralkura namanga, unta etnakanga itja marralkura namangatanya, unta orrtjapepilalhama. ");
INSERT INTO are_vpl VALUES ("GL6_4","078_6_4","GAL","6","4","4","Relha nyintaminyintataka pmarralhitjika, “Yinga paka arratja ntelalhakama?” Era paka nthurrpa arratja ntelalhakalanga, era kala irrpalthala tnakalhama. Era pula itja tnakalhitjika era kula relha arrpunhanga marralkura namanga. ");
INSERT INTO are_vpl VALUES ("GL6_5","078_6_5","GAL","6","5","5","Arai, Altjirrala nganha tjiperrawumalanga, era nganha tjiperrawutjina untarrpa ntelalhakala ngerra. Itja unta paka relha arrpunhanga marralkura ntelalhakalanga, kornalkura paka. ");
INSERT INTO are_vpl VALUES ("GL6_6","078_6_6","GAL","6","6","6","Relha erala Altjirraka Angkatjaka kaltjerramanga, era kala kaltjinthanhinthanha ekuranha pelitjika, erinha yultha marra ingkarraka ekuranhiperra nthamala. ");
INSERT INTO are_vpl VALUES ("GL6_7","078_6_7","GAL","6","7","7","Paala etarlaritjalai! Altjirranha itja kngwerritjina relhala erinha arrampowukalanga. Era kala relhanha kwartiwutjina, relha era ntelalhakala ngerra. ");
INSERT INTO are_vpl VALUES ("GL6_8","078_6_8","GAL","6","8","8","Relha erala lherrintja korna ekuranhaka kangkwerramanga, era kala imerritjina. Kanha relha erala Altjirraka Enkaka kangkwerramanga, era ngampakalala etatha nthitjina. ");
INSERT INTO are_vpl VALUES ("GL6_9","078_6_9","GAL","6","9","9","Nurnantama itja kngwerritjika relha arrpunhaka kuta tangitjala nitjika. Altjirrala nurnanha kala anma kwartiwutjina, nurna paka itja porrkerramanga. ");
INSERT INTO are_vpl VALUES ("GL6_10","078_6_10","GAL","6","10","10","Lakinhanga, nurnakathaka namanga ngerra, nurna kala relha ingkarrakaka tangitjala nitjika. Kngarralkura pula nurna tjina tnakanhakanhaka tangitjala nitjika. ");
INSERT INTO are_vpl VALUES ("GL6_11","078_6_11","GAL","6","11","11","Rrangkarra arama, atharrpantama angkatja nhanha intalhelama, imparra kngarritjala. ");
INSERT INTO are_vpl VALUES ("GL6_12","078_6_12","GAL","6","12","12","Arai, relha etnala antja nama rrangkarra artwerritjika, Jew ntjarraka mpaarangarangamalkura, etna antja nama relhala etnanha tnantjitjika. Etna turta antja nama relha Jew ntjarrala etnanha imputjika, etna relha ntjarranha kaltjinthamalanga Kristanha ntolkala ilukala. ");
INSERT INTO are_vpl VALUES ("GL6_13","078_6_13","GAL","6","13","13","Relha nhanha etna artwerrakala Jew ntjarraka mpaarangarangamalkura. Etna pula itja Altjirraka turnintjaka kangkwerrama. Etna wara antja nama tnakalhitjika rrangkarra etnaka kangkwerrakala. ");
INSERT INTO are_vpl VALUES ("GL6_14","078_6_14","GAL","6","14","14","Yinga pula nyinta nhanhakanta tnakalhitjina, Ingkarta nurnaka Jesua Kristanha ntolkala ilukala. Nukanga urlarra arrpunha ingkarraka ipmintja wara nama. ");
INSERT INTO are_vpl VALUES ("GL6_15","078_6_15","GAL","6","15","15","Relha paka artwerrakalanga, itja paka, nhanha palkala wara nama. Nhanhanta tjiparra nama, Kristala nurnanha lyartinyilakala. ");
INSERT INTO are_vpl VALUES ("GL6_16","078_6_16","GAL","6","16","16","Rrangkarra nhanhaka ilpangkamanga, rrangkarra Altjirraka ramarama inthorra nitjina. Altjirranha turta rrakangkarra rilhera pa ngwanga ntelalhitjina. ");
INSERT INTO are_vpl VALUES ("GL6_17","078_6_17","GAL","6","17","17","Lyartanga yinga itja wotha antja nama arrpunhala yinganha rwampiilitjika. Mpurrka nukanhataka mpalknga ntjarrakarta, etna yinganha Jesuakakwia tukalanga. ");
INSERT INTO are_vpl VALUES ("GL6_18","078_6_18","GAL","6","18","18","Tjina ntjarrai, Ingkarta nurnakanha Jesua Kristanha rrakangkarra ngwanga ntelalhama. Amen. ");
INSERT INTO are_vpl VALUES ("EP1_1","079_1_1","EPH","1","1","1","Yinga Paul, Krista Jesuaka apostle nama. Altjirra erarrpa yinganha urraraka. Atha pepa nhanha relha alkngaltara rrakangkarrurna yairnama, rrangkarrala pmara Ephesus-ala namanga. Yinga kaltja rrangkarra ilporatha kuta Krista Jesualela nyinterrakala namanga. ");
INSERT INTO are_vpl VALUES ("EP1_2","079_1_2","EPH","1","2","2","Altjirra Kaarta nurnakanha, Ingkarta Jesua Kristanha turta, rrakangkarra ngwanga pa rilhera ntelalhama. ");
INSERT INTO are_vpl VALUES ("EP1_3","079_1_3","EPH","1","3","3","Nurna Ingkarta nurnakanha Jesua Kristaka Altjirra pa Kaarta tnantjitjika. Era kunha nurnanha Kristalela nyintalhelamala marrilaka. Era turta nurnanha Altjirraka Enkakanha yearriperra ingkarraka nthakala. ");
INSERT INTO are_vpl VALUES ("EP1_4","079_1_4","EPH","1","4","4","Arai, Altjirrala alha pa alkira nhanha itjantema arrpmarnakalanga, era nurnanha kala Kristarlarlanga urraraka ekuranga urlarra relha alkngaltara pa mpulya nitjika. ");
INSERT INTO are_vpl VALUES ("EP1_5","079_1_5","EPH","1","5","5","Era nurnaka kangkaka. Era turta nurnanha Jesua Kristarlarlanga urraraka 'lira ekurantama nitjika, erarrpa antja nakalanga. ");
INSERT INTO are_vpl VALUES ("EP1_6","079_1_6","EPH","1","6","6","Nurnantama Altjirranha tnantjitjika era nurnaka ngwanga inthorra ntelalhakalanga, 'Lira kangkintja ekuranharlarlanga. ");
INSERT INTO are_vpl VALUES ("EP1_7","079_1_7","EPH","1","7","8","Altjirranha nurnaka ngwanga inthorra, inangkarla inthorra turta ntelalhaka. Kristaka alhwarlarlanga era nurnanha tangkalhelaka, korna nurnakanha iwumala. ");
INSERT INTO are_vpl VALUES ("EP1_9","079_1_9","EPH","1","9","9","Iwunhakama Altjirranha imanka nhangantema eterraka? Nhanha era kala nurnaka imarnakantama Kristarlarlanga. ");
INSERT INTO are_vpl VALUES ("EP1_10","079_1_10","EPH","1","10","10","Lakinhanga nurna kaltja, antala arratjala, Altjirranha antja nama Kristanha relha ingkarrakaka, tnontha ingkarrakaka, alha nhanhaka, alkiraka turta Ingkarta nitjika. ");
INSERT INTO are_vpl VALUES ("EP1_11","079_1_11","EPH","1","11","11","Imankantema Altjirranha eterraka relha Jew nurnanha tangkalhelitjika Kristarlarlanga. Lyarta era nurnanha kala Kristarlarlanga urraramala tangkalhelakantama, erala nhanga eterrakala ngerra. ");
INSERT INTO are_vpl VALUES ("EP1_12","079_1_12","EPH","1","12","12","Era nurnanha urraraka, nurnakimparra Kristanha tnakamala, erinha kngarra tnantjitjinanga. ");
INSERT INTO are_vpl VALUES ("EP1_13","079_1_13","EPH","1","13","13","Relha Lorinya rrangkarranha turtantama era Kristarlarlanga urrarakantema, rrangkarra Yia Marra erinha wumalanga. Kurunga rrangkarra Yia Marra erinha tnakamalanga, Altjirrala Enka Alkngaltara erinha rrakangkarrurna yairnaka. Enka Alkngaltara erinha kunha Altjirrala imankantema lhelakala relhurna yairnitjika. ");
INSERT INTO are_vpl VALUES ("EP1_14","079_1_14","EPH","1","14","14","Enka nhanha erinha Altjirrala nurnakurna mparrama kuta yairnaka, nurnakalela nitjika, nurna kaltja nitjinanga era nurnanha ingkarna nthurrpa inthorra pmara ekuranhurna kngetnitjinala. Nurnantama erinha tnantjiai era makalaria inthorra namanga. ");
INSERT INTO are_vpl VALUES ("EP1_15","079_1_15","EPH","1","15","15","Atha wuka rrangkarra Ingkarta Jesuanha kuta tnakamanga, rrangkarra turta relha alkngaltara ntjarraka kangkintja ntelalhamanga. ");
INSERT INTO are_vpl VALUES ("EP1_16","079_1_16","EPH","1","16","16","Lakinhanga yinga Altjirrurna ingkamalanga, atha erinha kutatha rrakangkarrakwia dangkilama. ");
INSERT INTO are_vpl VALUES ("EP1_17","079_1_17","EPH","1","17","17","Yinga turta Ingkarta nurnaka Jesua Kristaka Altjirrurna, Kaarta makalaria ekururna ingkama, era Enka ekuranha rrakangkarrurna yairnitjika. Rrangkarrantama inangkarla nitjinanga, Altjirraka kaltja inthorra turta. ");
INSERT INTO are_vpl VALUES ("EP1_18","079_1_18","EPH","1","18","18","Rrangkarra turtantama katha inthorra lhangkaritjina, Altjirrala rrangkarranha urrarakala anma ekuralela nitjika, pmara makalaria ekuranhala, relha alkngaltara ingkarrakalela. ");
INSERT INTO are_vpl VALUES ("EP1_19","079_1_19","EPH","1","19","19","Yinga turta antja rrangkarra nhanhaka kaltja nitjika. Nurna Altjirranha tnakamalanga, Altjirranha ekarlta inthorra ntelalhama, nurnakanga kwanala. ");
INSERT INTO are_vpl VALUES ("EP1_20","079_1_20","EPH","1","20","20","Era ekarlta inthorra ntelalhama, erala ekarlta inthorra ntelalhakala ngerra, era Kristanha relha errilknga ntjarranga kamalhelamalanga, erinha akwa mpinya ekuranhaka turtantama arrarnamalanga, alkirala. ");
INSERT INTO are_vpl VALUES ("EP1_21","079_1_21","EPH","1","21","21","Lyarta Krista erantama tjitjarta nama relha itornka ingkarrakaka, angel ingkarrakaka, enka korna ingkarrakaka turta. Era lyarta kala tjitjarterrama, era turta ngampakala tjitjarterritjina. ");
INSERT INTO are_vpl VALUES ("EP1_22","079_1_22","EPH","1","22","22","Altjirrala erinha ingkairnaka relha ingkarrakaka, enka ingkarrakaka turta Ingkarta nitjika. Era turta erinha ingkairnaka worlamparinyaka kapurta nitjika, era worlamparinya etnanha ntarntaritjinanga. ");
INSERT INTO are_vpl VALUES ("EP1_23","079_1_23","EPH","1","23","23","Worlamparinya etna kunha Kristaka mpurrka nama. Kristanha turta mpurrka ekuranhala nama, Altjirranhala Kristanga kwanala namanga ngerra. ");
INSERT INTO are_vpl VALUES ("EP2_1","079_2_1","EPH","2","1","1","Arrkurla nhanga rrangkarra kala relha errilknga ngerranta kuta naka, rrangkarra Altjirraka itja kangkwerrakalanga warta, rrangkarra turta korna kuta ntelalhakalanga. ");
INSERT INTO are_vpl VALUES ("EP2_2","079_2_2","EPH","2","2","2","Rrangkarra kala errintjaka kangkwerritjata, urrkapunhapunha ekuranha turta nitjata. Relha etnala lyarta Altjirraka itja kangkwerrama, etna kunha errintja ekura kuta kangkwerramantema. ");
INSERT INTO are_vpl VALUES ("EP2_3","079_2_3","EPH","2","3","3","Nurna kala etna ngerrantema nitjata. Nurna lherrintja korna nurnakanhaka kangkwerritjata. Altjirranhantama nurnaka aalerraka, nurnanha tutjika naka turta. ");
INSERT INTO are_vpl VALUES ("EP2_4","079_2_4","EPH","2","4","4","Altjirranha pula nurnaka montjamontja inthorra, kangkintja inthorra turta ntelalhaka. ");
INSERT INTO are_vpl VALUES ("EP2_5","079_2_5","EPH","2","5","5","Era nurnanha tangkalhelaka, erarrpa ngwanga namanga. Nurna relha errilknga ngerra naka, korna nurnakanhanga arrkngala. Altjirrala pula nurnanha Kristarlarlanga etathilaka. ");
INSERT INTO are_vpl VALUES ("EP2_6","079_2_6","EPH","2","6","6","Nurnanha Kristalela nyintalhelamala, era nurnanha kamalhelaka, nurnanha arrarnaka turta Kristalela nitjika, alkirala. ");
INSERT INTO are_vpl VALUES ("EP2_7","079_2_7","EPH","2","7","7","Altjirranha lakinha ntelalhaka, relha ingkarraka inthorra kaltja nitjinanga, lyarta anma turta, era Krista Jesuarlarlanga relha ingkarrakaka ngwanga ntelalhakala. ");
INSERT INTO are_vpl VALUES ("EP2_8","079_2_8","EPH","2","8","8","Arai, Altjirrala rrangkarranha tangkalhelaka, rrakangkarra ngwanga ntelalhamala, rrangkarra erinha tnakakalanga. Altjirrala rrangkarranha tangkalhelaka erarrpa antja nakalanga, itja rrangkarra relha marra nakalanga. ");
INSERT INTO are_vpl VALUES ("EP2_9","079_2_9","EPH","2","9","9","Rrangkarra itja turnintja ekuranhaka kangkwerraka. Lakinhanga rrangkarra yarna ekuranga urlarra tnakalhama. ");
INSERT INTO are_vpl VALUES ("EP2_10","079_2_10","EPH","2","10","10","Arai, Altjirra erarrpa nurnanha Krista Jesualela nyintalhelamala lyartinyilaka, nurna relha arrpunhaka arratja kangkintja turtantama ntelalhitjinanga. Lakinhaka kunha Altjirranha antja nakala. ");
INSERT INTO are_vpl VALUES ("EP2_11","079_2_11","EPH","2","11","11","Ilpangkai, rrangkarra kunha Relha Lorinya nama. Relha Jew ntjarrala turta rrangkarranha arrampowutjata, rrangkarra itja artwerrakalanga mpaarangaranga etnakanhamalkura. ");
INSERT INTO are_vpl VALUES ("EP2_12","079_2_12","EPH","2","12","12","Imanka nhanga rrangkarra itja Kristaka kaltja naka. Rrangkarra itja Altjirraka worla naka, Israel-aka ramarama ngerra. Altjirrala nhanga Israel-aka ramarama lhelaka, era Altjirra etnaka nitjinala, etnanha tangkalhelitjinala turta. Nhanha pula itja rrakangkarralka naka. Rrangkarra Altjirrakunya, marntilparla wara naka. ");
INSERT INTO are_vpl VALUES ("EP2_13","079_2_13","EPH","2","13","13","Altjirranha itja tjina rrakangkarra naka. Lyarta pula rrangkarra Krista Jesualela nyinterrakalanga, rrangkarra Altjirraka tjinantama nama, Kristaka alhwarlarlanga. ");
INSERT INTO are_vpl VALUES ("EP2_14","079_2_14","EPH","2","14","14","Arai, Israel-aka ramarama, Relha Lorinya ntjarra turta leltja nitjata. Kristala pula nurnanha rilherilaka. Nurnantama worla nyinta nama. Artwa Krista erarrpa ");
INSERT INTO are_vpl VALUES ("EP2_15","079_2_15","EPH","2","15","15","turnintja pa mpaarangaranga ingkarraka inthorra mangkilaka, era worla tharranga, worla nyintantama mpaaritjinanga, etnanha rilherilamala. ");
INSERT INTO are_vpl VALUES ("EP2_16","079_2_16","EPH","2","16","16","Era turtantama worla nhanha Altjirralela rilherilaka, ntolkala ilumala. ");
INSERT INTO are_vpl VALUES ("EP2_17","079_2_17","EPH","2","17","17","Kristalantama Relha Lorinya rrangkarranha kaltjinthaka, Altjirranha rrakangkarralela rilhererrakala. Era turta Israel-aka ramarama kaltjinthaka, Altjirranha etnakalela rilhererrakala. ");
INSERT INTO are_vpl VALUES ("EP2_18","079_2_18","EPH","2","18","18","Arai, Kristanga arrkngala nurna ingkarrakantama Kaarturna irrpalthala ingkama, Enka Alkngaltara nyinta ekurarlarlanga. ");
INSERT INTO are_vpl VALUES ("EP2_19","079_2_19","EPH","2","19","19","Lakinhanga Relha Lorinya ntjarrai, rrangkarra itja wotha relha epinya nama, ankealtha paka. Rrangkarra pula Altjirraka pmararinyatitja nama. Rrangkarra turta Altjirraka tjina inthorra nama, relha alkngaltara arrpunha ingkarrakalela. ");
INSERT INTO are_vpl VALUES ("EP2_20","079_2_20","EPH","2","20","20","Arai, rrangkarrala Altjirraka worla namanga, rrangkarrataka iltha ngerra nama. Iltha nhanga erinhala kaltjinthanhinthanha ntjarrala, apostle ntjarraka angkatjakarlaka itakala ngerra, Altjirraka urrpia ntjarraka angkatjakarlaka turta. Iltha nhanha ekura foundation kunha Krista Jesuanha nama. ");
INSERT INTO are_vpl VALUES ("EP2_21","079_2_21","EPH","2","21","21","Era worlamparinya etnanha nyintalhelama, errkuma turta, etna Ingkarta-aka iltha alkngaltara nitjinanga. ");
INSERT INTO are_vpl VALUES ("EP2_22","079_2_22","EPH","2","22","22","Rrangkarra turta bricks ngerra nama iltha nhanha ekurala, iltha nhanga Kristalala itakala Altjirraka Enkaka. ");
INSERT INTO are_vpl VALUES ("EP3_1","079_3_1","EPH","3","1","1","Yinga Paul jail-ala nama, yinga Krista Jesuaka kangkwerrakalanga, atha turta Relha Lorinya rrangkarranha kaltjinthakalanga. ");
INSERT INTO are_vpl VALUES ("EP3_2","079_3_2","EPH","3","2","2","Kalapanhama rrangkarra wuka Altjirrala yinganha urrarakala rrangkarranha ilitjika era ngwanga namanga. ");
INSERT INTO are_vpl VALUES ("EP3_3","079_3_3","EPH","3","3","3","Angkatja nhanha era arrkurla lauwukala. Ngurrukalkurantama era angkatja nhanha nuka kathilaka. Atha kala rrangkarranha nhanhiperra kurrka intalhelakala. ");
INSERT INTO are_vpl VALUES ("EP3_4","079_3_4","EPH","3","4","4","Rrangkarrantama angkatja ekura read-erramalanga, rrangkarra lhangkaritjina yinga kaltja namanga, angkatja nhanga Altjirrala lauwukala, era Kristiperra namanga. ");
INSERT INTO are_vpl VALUES ("EP3_5","079_3_5","EPH","3","5","5","Altjirrala itja angkatja nhanha arrkurla relhaka ilaka paka. Lyarta pula Altjirraka Enkala angkatja nhanha kathilakantama, apostle ntjarraka, Altjirraka urrpia ntjarraka turta. ");
INSERT INTO are_vpl VALUES ("EP3_6","079_3_6","EPH","3","6","6","Angkatja nhanga Altjirralala lauwukala, erataka nhanha nama. Krista Jesuanga arrkngala, Relha Lorinya ntjarrala Yia Marra erinha tnakamalanga, etna turtantama Altjirraka tjina nama, Israel-aka ramarama ngerra. Etna, Israel-aka ramarama turta, kala worla nyintantama nama. Etna, Israel-aka ramarama turta, anma Altjirraka pmara alkirarinyurna irrputjina, porta kuta. ");
INSERT INTO are_vpl VALUES ("EP3_7","079_3_7","EPH","3","7","7","Altjirranha nuka ngwanga ntelalhaka. Yinga ekura irrpaltherramalangantema, era yinganha urraraka urrkapunhapunha ekura nitjika, relha ntjarranha Yia Marra erinha kaltjinthitjika turta. ");
INSERT INTO are_vpl VALUES ("EP3_8","079_3_8","EPH","3","8","8","Yinga relha alkngaltara ingkarrakanga, relha kornakornalkura era naka. Altjirranha pula nuka ngwanga ntelalhaka, yinganha urraraka turta, Relha Lorinya ntjarranha kaltjinthitjika Krista nyintanta tjiparra namanga. ");
INSERT INTO are_vpl VALUES ("EP3_9","079_3_9","EPH","3","9","9","Altjirra, erala alha, alkira, relhalka ingkarraka arrpmarnakala, era antja naka atha relha ingkarrakanha ilitjika, angkatja nhanga erala arrkurla lauwukala. ");
INSERT INTO are_vpl VALUES ("EP3_10","079_3_10","EPH","3","10","10","Kurunga worlamparinyarlarlangantama, Altjirrala enka korna alkirarinya ntjarranha ntelitjika antja naka, era inangkarla inthorra namanga. ");
INSERT INTO are_vpl VALUES ("EP3_11","079_3_11","EPH","3","11","11","Tjontintjanga kuta Altjirranha lakinha eterrakala. Erantama nhanha kala nthurrpilaka Krista Jesua, Ingkarta nurnakanharlarlanga. ");
INSERT INTO are_vpl VALUES ("EP3_12","079_3_12","EPH","3","12","12","Arai, nurna Kristalela nyinterrakalanga, nurna erinha tnakamanga turta, nurna kala tnoatnoa Altjirrurna ingkama. ");
INSERT INTO are_vpl VALUES ("EP3_13","079_3_13","EPH","3","13","13","Rrangkarrantama itja inpora wulhitjika, yinga rrakangkarrakwia nyingalauwumanga. Yingataka rrakangkarra marrakakwia nyingalauwuma. ");
INSERT INTO are_vpl VALUES ("EP3_14","079_3_14","EPH","3","14","14","Yinga Kaartanga urlarra mparalela arrarnalhama. ");
INSERT INTO are_vpl VALUES ("EP3_15","079_3_15","EPH","3","15","15","Era Kaarta nyinhanganhanga ingkarrakaka nama, alhala, alkirala turta. ");
INSERT INTO are_vpl VALUES ("EP3_16","079_3_16","EPH","3","16","16","Era ekarlta inthorra, makalaria inthorra turta nama. Yingantama ekururna ingkama, Enka ekuranhala, enka rrakangkarranha ekarltilitjika. ");
INSERT INTO are_vpl VALUES ("EP3_17","079_3_17","EPH","3","17","17","Yinga turta ekururna ingkama, Kristanha rrakangkarranga kwanala kuterritjika, rrangkarra erinha tnakamanga warta. Rrangkarrantama kaltja nitjina Kristanha rrakangkarra nthurrpa kangkamanga. Rrangkarra turtantama tnoatnoa nitjina. ");
INSERT INTO are_vpl VALUES ("EP3_18","079_3_18","EPH","3","18","18","Kurunga rrangkarra lhangkaritjina, relha alkngaltara ingkarrakalela, Altjirraka kangkintja arrpunha inthorra namanga, ");
INSERT INTO are_vpl VALUES ("EP3_19","079_3_19","EPH","3","19","19","Kristaka kangkintja turta arrpunha inthorra namanga. Kurunga Altjirra erarrpa rrakangkarranga kwanala nitjina. ");
INSERT INTO are_vpl VALUES ("EP3_20","079_3_20","EPH","3","20","20","Altjirranha nurnaka kngarralkura irrpalthala tangitjala nama, nurnala erinha pmarramangatjina, nurnala eterramangatjina turta. Era kala nurnaka tangitjala nama, Enka ekarlta ekuranha nurnakanga kwanala namanga warta. ");
INSERT INTO are_vpl VALUES ("EP3_21","079_3_21","EPH","3","21","21","Worlamparinya nurnantama erinha ngampakala tnantjitjika, Krista Jesuarlarlanga. Amen. ");
INSERT INTO are_vpl VALUES ("EP4_1","079_4_1","EPH","4","1","1","Lalinhakakwia yinga, yingala Ingkarta-kakwia nhanha jail-ala namanga, yinga rrakangkarra angkatja ekarltala ingkama. Ingkarta-ala rrangkarranha urraraka, tangkalhelaka turta, rrangkarra relha ekuriltja nitjika. Kala relha ekuriltja ngerrantama ntelalhai, ");
INSERT INTO are_vpl VALUES ("EP4_2","079_4_2","EPH","4","2","2","porapora, ngwanga turta. Itja parrpa aalerritjika, kangkintja pula ntelalhitjika. ");
INSERT INTO are_vpl VALUES ("EP4_3","079_4_3","EPH","4","3","3","Kutatha thakerrai tjina tnakanhakanhalela rilhera nitjika, Altjirraka Enkala rrangkarranha tjinilakalanga. ");
INSERT INTO are_vpl VALUES ("EP4_4","079_4_4","EPH","4","4","4","Arai, rrangkarra ntjarra kunha mpurrka nyinta nama. Rrangkarra ingkarrakala Altjirraka Enka nyinta erinha tnyinama. Rrangkarra ingkarraka porta kuta kaaralhama, pmara Altjirralala nurnanha lhelakalurna irrputjika. ");
INSERT INTO are_vpl VALUES ("EP4_5","079_4_5","EPH","4","5","5","Rrakangkarra ingkarrakaka Ingkarta nyinta nama. Rrangkarra ingkarrakala Altjirra nyintanha tnakama. Rrangkarranha ingkarraka rretnya nyinturna kaltjirrpulhelakala. ");
INSERT INTO are_vpl VALUES ("EP4_6","079_4_6","EPH","4","6","6","Nurnaka ingkarrakaka Altjirra pa Kaarta nyinta nama. Era nurnaka ingkarrakaka Ingkarta nama. Era nurnaka ingkarrakarlarlanga urrkapuma. Era turta nurnaka ingkarrakanga kwanala nama. ");
INSERT INTO are_vpl VALUES ("EP4_7","079_4_7","EPH","4","7","7","Nurnaka ngwanga ntelalhamala, Kristala nurnanha nyintaminyintanha pelaka, erarrpa antja nakala ngerra. ");
INSERT INTO are_vpl VALUES ("EP4_8","079_4_8","EPH","4","8","8","Nhanga Altjirraka Angkatja Imankinyala ilama, “Era kartninya inthorrurna ntjinhamala, era errkukala ntjarranha ekuralela kngetnaka. Era turta relha ntjarranha pelaka.” ");
INSERT INTO are_vpl VALUES ("EP4_9","079_4_9","EPH","4","9","9","Ngunhantama “ntjinhakala era”? Kristanha kunha, erala alha kwanurnarrka irrpukala. ");
INSERT INTO are_vpl VALUES ("EP4_10","079_4_10","EPH","4","10","10","Kurunga erala alha kwanurna irrpukala, erantema alkira etnakanga urntwarra inthorra ntjinhaka, era kala panpalantama nitjinanga. ");
INSERT INTO are_vpl VALUES ("EP4_11","079_4_11","EPH","4","11","11","Kristalantama worlamparinya ekuranha pelaka urrputja arrpunha ingkairnamala apostle nitjika. Urrputja arrpunha Altjirraka urrpia nitjika. Urrputja arrpunhala relha ntjarranha Yia Marra erinha ilitjika. Urrputja arrpunhala worlamparinya etnanha tnairnitjika. Urrputja arrpunhala worlamparinya etnanha kaltjinthitjika. ");
INSERT INTO are_vpl VALUES ("EP4_12","079_4_12","EPH","4","12","12","Erataka relha nhanha etnanha ingkairnaka, etna relha alkngaltara ntjarranha kaltjinthitjinanga urlarrakurlarra tangitjala nitjika, tjina tnakanhakanha ekarltilitjika turta. ");
INSERT INTO are_vpl VALUES ("EP4_13","079_4_13","EPH","4","13","13","Kurunga nurna ingkarrakala Altjirraka 'Lira arratja tnakitjinanga, erinha arratja lhangkaritjinanga turta. Nurna turtantama relha mangkakala ngerra nitjinanga, Krista ngerra inthorra turta. ");
INSERT INTO are_vpl VALUES ("EP4_14","079_4_14","EPH","4","14","14","Kurunga nurna itja wotha katjia ngerra nitjina, kaltjinthanhinthanha pmatha nhanhakarrka kangkwerramala, orrtjaltha tanhaka paka. Paala kaltjinthanhinthanha etna kunha relhanha parrpartilamanta, angkatja orrtjerrintjala. ");
INSERT INTO are_vpl VALUES ("EP4_15","079_4_15","EPH","4","15","15","Nurna pula kutatha angkatja nthurrpanta urlarrakurlarra angkitjika, kangkintja turta ntelalhitjika. Nurnantama Ingkarta nurnaka Krista ngerrerritjina. Era worlamparinyaka kapurta nama. ");
INSERT INTO are_vpl VALUES ("EP4_16","079_4_16","EPH","4","16","16","Era turta mpurrka ekuranha, nhanhatitja worlamparinya etnanha, errkuma, nyintalhelama turta. Worlamparinya etnantama ekarlterrama tnakanhakanha etna urlarrakurlarra kangkintja ntelalhamalanga, urlarrakurlarra tangitjala namalanga turta. ");
INSERT INTO are_vpl VALUES ("EP4_17","079_4_17","EPH","4","17","17","Nhanhantama atha rrangkarranha ilama, Ingkarta-aka rretnyala turta tjatjatuma. Rrangkarra itja wotha marntilparla ntelalhitjika, Relha Lorinya ntjarra ngerra. ");
INSERT INTO are_vpl VALUES ("EP4_18","079_4_18","EPH","4","18","18","Etna yarna arratja etarlarama. Arrthata, irtirta turta, etna Altjirraka kotna nama. ");
INSERT INTO are_vpl VALUES ("EP4_19","079_4_19","EPH","4","19","19","Kala porakunyantama etna thakerrama ntaiyawutjika, korna ntelalhitjikanta turta. ");
INSERT INTO are_vpl VALUES ("EP4_20","079_4_20","EPH","4","20","20","Rrangkarra pula itja Kristiperra lakinha kaltjerraka. ");
INSERT INTO are_vpl VALUES ("EP4_21","079_4_21","EPH","4","21","21","Rrangkarra kala wuka, nurna turta rrangkarranha Jesuiperra arratja kaltjinthaka. Nhanga lakinha. ");
INSERT INTO are_vpl VALUES ("EP4_22","079_4_22","EPH","4","22","22","Rrangkarra itja wotha lherrintja korna rrakangkarranhaka kangkwerritjika, rrangkarrala etnaka imanka kangkwerritjata ngerra. ");
INSERT INTO are_vpl VALUES ("EP4_23","079_4_23","EPH","4","23","23","Rrangkarra pula Altjirraka Enkanha impurlarrarnitjika eterrintja rrakangkarra lyartinyilitjika. ");
INSERT INTO are_vpl VALUES ("EP4_24","079_4_24","EPH","4","24","24","Rrangkarra turtantama arratja ntelalhitjika, alkngaltara turta, Altjirrala rrangkarranha arrpmarnakala ngerra. ");
INSERT INTO are_vpl VALUES ("EP4_25","079_4_25","EPH","4","25","25","Arai, nurna ingkarraka mpurrka nyinta nama. Lakinhanga rrangkarra itja tjina tnakanhakanhurna orrtjerramala angkitjika. Kala angkatja nthurrpanta angkai. ");
INSERT INTO are_vpl VALUES ("EP4_26","079_4_26","EPH","4","26","26","Rrangkarra paka tjina tnakanhakanhaka yirrkngerramanga, rrangkarra erinha itja kornilitjika. Lirnnga era turta itja irrputjika, rrangkarra yirrknga kuta namalanga. ");
INSERT INTO are_vpl VALUES ("EP4_27","079_4_27","EPH","4","27","27","Rrangkarrataka errintja ekuranga aralhitjika. ");
INSERT INTO are_vpl VALUES ("EP4_28","079_4_28","EPH","4","28","28","Unta paka nyilkngampa namanga, unta itja wotha nyilkngala initjika. Unta kala urrkaputjikanta, ungkwanga marna intitjinanga, unta turta paka relha ilkngaraka tangitjala nitjinanga. ");
INSERT INTO are_vpl VALUES ("EP4_29","079_4_29","EPH","4","29","29","Rrangkarra itja angkatja ulpurta angkitjika. Rrangkarra pula angkatja marra angkitjika, angkatja nhanga relhanhala tjipatjipilama turta. ");
INSERT INTO are_vpl VALUES ("EP4_30","079_4_30","EPH","4","30","30","Rrangkarra itja Altjirraka Enka Alkngaltara erinha paatalhelitjika. Enka era kunha rrangkarranha tnyinama, rrangkarra kaaralhamalanga Jesuanha pitjalputjika. ");
INSERT INTO are_vpl VALUES ("EP4_31","079_4_31","EPH","4","31","31","Rrangkarra itja arrpunhanha kapanha tutjika, ekura aalerritjika, unpaarterritjika paka, erinha iltitjika, ekuriperra yia alpmelitjikalka paka. ");
INSERT INTO are_vpl VALUES ("EP4_32","079_4_32","EPH","4","32","32","Rrangkarra pula ngwanga ntelalhitjika, arrpunhaka konyerritjika turta. Nyintaminyintala turta korna arrpunhaka iwutjika, Altjirralala korna rrakangkarranha iwukala ngerra, rrangkarra Kristalela nyinterramalanga. ");
INSERT INTO are_vpl VALUES ("EP5_1","079_5_1","EPH","5","1","1","Lakinhanga rrangkarra Altjirra ngerra ntelalhitjika, era rrakangkarra, katjia ekuranhaka, kangkakalanga warta. ");
INSERT INTO are_vpl VALUES ("EP5_2","079_5_2","EPH","5","2","2","Rrangkarra turta relha arrpunhaka kangkintja ntelalhitjika, Kristanha rrakangkarra kangkintja ntelalhakalanga. Arai, imanka priest ntjarrala lamb-alka errilknga tutjata, Altjirranha tjauwerrilya nthitjika, relhaka kornakakwia. Lakinha ngerra Kristanha turta nthalhaka, etna erinha tjauwerrilya ngerra errilknga tutjika. Tjauwerrilya nhanhaka Altjirranha kangkaka. ");
INSERT INTO are_vpl VALUES ("EP5_3","079_5_3","EPH","5","3","3","Rrangkarra relha alkngaltara nama. Lakinhanga rrangkarra itja inthorra ntaiyawutjika, korna mpaaritjika, yulthakalka kngarra inthorra antja nitjika. ");
INSERT INTO are_vpl VALUES ("EP5_4","079_5_4","EPH","5","4","4","Rrangkarra turta itja angkatja ulpurta, irtirta, lhurrkurta paka angkitjika. Nhanha itja marra nama. Marralkura rrangkarra Altjirranha dangkilitjika. ");
INSERT INTO are_vpl VALUES ("EP5_5","079_5_5","EPH","5","5","5","Rrangkarra kala kaltja, relha erala ntaiyawuma, korna mpaarama, yulthakalka paka kngarra inthorra antja nama, era kala orrtja altjirraka urrkurrkintja nama. Erantama itja inthorra Krista tharraka, Altjirra tharraka pmara ngampakalurna irrputjina. ");
INSERT INTO are_vpl VALUES ("EP5_6","079_5_6","EPH","5","6","6","Relha arrpunhala paka rrangkarranha ilamanga, yinga kula nhanha orrtjerramala wara angkamanga, rrangkarra erinha itja tnakitjika. Altjirranhataka relha etnaka aalerramanta kuta, etnala ekura itja kangkwerramanga. ");
INSERT INTO are_vpl VALUES ("EP5_7","079_5_7","EPH","5","7","7","Lakinhanga rrangkarra itja etnaka lhangalhitjika. ");
INSERT INTO are_vpl VALUES ("EP5_8","079_5_8","EPH","5","8","8","Arai, rrangkarra kunha arrkurla thapathapala ngerra nitjata, relha korna warta. Lyarta pula rrangkarra parrtjala ngerrantama nama, rrangkarra Kristalela nyinterrakalanga. Kalantama rrangkarra ntelalhai relha parrtjalala namala ngerra. ");
INSERT INTO are_vpl VALUES ("EP5_9","079_5_9","EPH","5","9","9","Relha erala parrtjala nama, era kangkintja, arratja, pmathakunya turta ntelalhama. ");
INSERT INTO are_vpl VALUES ("EP5_10","079_5_10","EPH","5","10","10","Iwunha arrpunhaka turtama Ingkarta-anha antja nama? Nhanhaka kaltjerritjika arrkarnalhai. ");
INSERT INTO are_vpl VALUES ("EP5_11","079_5_11","EPH","5","11","11","Relha arrpunha ntjarra pula thapathapala ngerrantema nama. Rrangkarra itja etnaka lhangalhitjika. Rrangkarra pula etnanha alkngatharra ilitjika etna paala ntelalhamanga. ");
INSERT INTO are_vpl VALUES ("EP5_12","079_5_12","EPH","5","12","12","Arai, nhanga etnala ntelalhama, nhanhiperrataka relha angkitjikalka porerrama. ");
INSERT INTO are_vpl VALUES ("EP5_13","079_5_13","EPH","5","13","13","Parrtjala turta kathilama nhanha korna namanga. ");
INSERT INTO are_vpl VALUES ("EP5_14","079_5_14","EPH","5","14","14","Relhala turtantama irrpalthala lhangkarama nhanha korna namanga. Angkatja arrpunhala ilama, “Relha untala ankwentama, kaarrerrai! Relha untala errilknga ngerra intama, kamerrai! Kurunga Kristaka parrtjala nganha parrtjilhelitjina.” ");
INSERT INTO are_vpl VALUES ("EP5_15","079_5_15","EPH","5","15","15","Rrangkarrataka relha inangkarla ngerra ntelalhitjika, itja relha irtirta ngerra. ");
INSERT INTO are_vpl VALUES ("EP5_16","079_5_16","EPH","5","16","16","Lyarta kunha relha ingkarraka korna inthorra nama. Rrangkarra pula arltamarlta relha Altjirrala tangkalhelakala ngerra ntelalhitjika. ");
INSERT INTO are_vpl VALUES ("EP5_17","079_5_17","EPH","5","17","17","Rrangkarra itja marntilparla nitjika. Relha Ingkartaka kaltja ntjarra ngerra pula. ");
INSERT INTO are_vpl VALUES ("EP5_18","079_5_18","EPH","5","18","18","Rrangkarra itja kornilalhitjika, drunk-erramala. Rrangkarra pula Altjirrurna ingkitjika era Enka Alkngaltara erinhatitja rrakangkarrurna yairnitjika, rrakangkarranga kwanala nitjika. ");
INSERT INTO are_vpl VALUES ("EP5_19","079_5_19","EPH","5","19","19","Rrangkarra worlerramalanga, rrangkarra tjipatjipilarritjika psalm ilarramala, lyilhamala turta. Rrangkarra Ingkartanha turta tnantjitjika. ");
INSERT INTO are_vpl VALUES ("EP5_20","079_5_20","EPH","5","20","20","Rrangkarra Altjirra Kaartanha turta kutatha dangkilitjika, Ingkarta nurnaka Jesua Kristaka rretnya alpmelamala. ");
INSERT INTO are_vpl VALUES ("EP5_21","079_5_21","EPH","5","21","21","Kristanha etarlaramala, rrangkarra tjina tnakanhakanha rrakangkarranhaka kangkwerritjika. ");
INSERT INTO are_vpl VALUES ("EP5_22","079_5_22","EPH","5","22","22","Arrkutja ntjarra noa etnakanhaka kangkwerritjika, etnala Ingkartaka kangkwerramanga ngerra. ");
INSERT INTO are_vpl VALUES ("EP5_23","079_5_23","EPH","5","23","23","Artwa era kunha arrkutja noa ekuranhaka itornka nama, Kristanhala worlamparinyaka itornka namanga ngerra, worlamparinyaka tangkalhelanha turta. Worlamparinya etna kunha Kristaka mpurrka nama. ");
INSERT INTO are_vpl VALUES ("EP5_24","079_5_24","EPH","5","24","24","Worlamparinya etnantama Kristaka kangkwerramanga ngerra, lakinha ngerra arrkutja etna turta noa etnakanhaka kangkwerritjika. ");
INSERT INTO are_vpl VALUES ("EP5_25","079_5_25","EPH","5","25","25","Artwa ntjarrai, rrangkarra kunha noa rrakangkarranhaka kangkitjika Kristanhala worlamparinyaka kangkakala ngerra. Era worlamparinya etnakakwia ilukala. ");
INSERT INTO are_vpl VALUES ("EP5_26","079_5_26","EPH","5","26","26","Era worlamparinya etnanha alkngaltarilaka, etnanha ilkngimala ngerra, kwatjala, angkatjala turta. ");
INSERT INTO are_vpl VALUES ("EP5_27","079_5_27","EPH","5","27","27","Worlamparinya etnantama makalaria inthorra, tjiparra inthorra, alkngaltara inthorra turta nitjinanga. ");
INSERT INTO are_vpl VALUES ("EP5_28","079_5_28","EPH","5","28","28","Lakinha ngerra artwa etnakathaka nama noa etnakanhaka kangkitjika, etnala mpurrka etnakanhaka kangkamanga ngerra. Artwa erala noa ekuranhaka kangkama, era kala ekuriltja kangkama. ");
INSERT INTO are_vpl VALUES ("EP5_29","079_5_29","EPH","5","29","29","Arai, artwa kunha itja mpurrka ekuranhaka antjakunyerrama. Era pula mpurrka ekuranha ntuthilama, ntarntarama turta. Lakinha ngerra Kristala turta worlamparinya ekuranha, nhanhatitja mpurrka ekuranha ntuthilama, ntarntarama turta. ");
INSERT INTO are_vpl VALUES ("EP5_30","079_5_30","EPH","5","30","30","Nurna turta Kristaka mpurrka nama. ");
INSERT INTO are_vpl VALUES ("EP5_31","079_5_31","EPH","5","31","31","Nhanga Altjirraka Angkatja Imankinyala ilama, “Lakinhangathoa artwala kaarta pa mia ekuranha impurlalhama noakartantama nitjinala. Noarta eratharrantama mpurrka nyinterritjina.” ");
INSERT INTO are_vpl VALUES ("EP5_32","079_5_32","EPH","5","32","32","Nhanha kunha angkatja kngarritja inthorra era. Nukanga urlarra Kristanha, worlamparinya etna turta lakinha ngerrantema nyinterrakala nama. ");
INSERT INTO are_vpl VALUES ("EP5_33","079_5_33","EPH","5","33","33","Artwa nyintaminyintantama noa ekuranhaka kangkitjika, erala ekuriltja kangkamanga ngerra. Arrkutja nyintaminyinta turta noa ekuranhaka arratja ntelalhitjika. ");
INSERT INTO are_vpl VALUES ("EP6_1","079_6_1","EPH","6","1","1","Katjia ntjarrai, rrangkarra kaarta pa mia rrakangkarranhaka kangkwerritjika. Nhanha arratja nama, rrangkarra Ingkartalela nyinterrakalanga warta. ");
INSERT INTO are_vpl VALUES ("EP6_2","079_6_2","EPH","6","2","2","“Unta kaarta pa mia ungkwanganhaka kangkwerritjika.” Rrangkarra turnintja nhanhaka kangkwerramanga, Altjirrala rrangkarranha nyintaminyintanha lhelama ");
INSERT INTO are_vpl VALUES ("EP6_3","079_6_3","EPH","6","3","3","“ungkwangalela marra nitjina, unta turta pmara ungkwanganhala kuterritjina.” ");
INSERT INTO are_vpl VALUES ("EP6_4","079_6_4","EPH","6","4","4","Kaarta ntjarrai, rrangkarra itja katjia rrakangkarranha rrangkalhelitjika. Rrangkarra pula etnanha montjala Ingkartaka tjaiya kaltjinthitjika. ");
INSERT INTO are_vpl VALUES ("EP6_5","079_6_5","EPH","6","5","5","Relha urrkapunhapunha ntjarrai, rrangkarrataka itornka rrakangkarranhaka ilporatha inthorra kangkwerritjika, rrangkarrala Kristaka kangkwerramanga ngerra. ");
INSERT INTO are_vpl VALUES ("EP6_6","079_6_6","EPH","6","6","6","Rrangkarra etnaka kutatha kangkwerritjika, itja nhanga etna rrangkarranha aramalanganta. Rrangkarra Kristaka urrkapunhapunha namanga warta, rrangkarra itornka rrakangkarranhaka kangkwerritjika, rrangkarrala Altjirraka kangkwerramanga ngerra. ");
INSERT INTO are_vpl VALUES ("EP6_7","079_6_7","EPH","6","7","7","Rrangkarra etnaka arrkana kuta urrkaputjika, Ingkartaka ngerra. ");
INSERT INTO are_vpl VALUES ("EP6_8","079_6_8","EPH","6","8","8","Arai, unta urrkapunhapunha paka namanga, itornka paka, Ingkartala nganha kala kwartiwutjina unta arratja ntelalhamanga. ");
INSERT INTO are_vpl VALUES ("EP6_9","079_6_9","EPH","6","9","9","Itornka ntjarrai, rrangkarra turta urrkapunhapunha rrakangkarranhaka ntelalhitjika, rrangkarrala Kristanga urlarra ntelalhamanga ngerra. Rrangkarra etnanha itja iltitjika. Arai, rrakangkarra, etnaka turta, Ingkarta nyinta wara nama alkirala. Ekuranga urlarra relha ingkarraka loala nama. ");
INSERT INTO are_vpl VALUES ("EP6_10","079_6_10","EPH","6","10","10","Kala nhanhantantama. Rrangkarra kunha Ingkartalela nyinterrakala. Ekarltantama ntelalharrirrai, Ingkartala rrangkarranha kala ekarltilakalanga. ");
INSERT INTO are_vpl VALUES ("EP6_11","079_6_11","EPH","6","11","11","Arai, errintja erataka rrakangkarra irrpaltherrama. Rrangkarrarrpa turta yarna ekuralela turrama. Lakinhanga rrangkarra Altjirraka errauwia initjika. ");
INSERT INTO are_vpl VALUES ("EP6_12","079_6_12","EPH","6","12","12","Nurna kunha itja relhalela turrama. Nurna pula errintja etnakalela turrama, enka korna ntjarralela turta, etnala alkirala namanga, Altjirraka irrpaltherramanga turta. ");
INSERT INTO are_vpl VALUES ("EP6_13","079_6_13","EPH","6","13","13","Lakinhanga Altjirraka errauwia ingkarraka inarrirrai, rrangkarra etnakalela irrpalthala turritjinanga, etna rrakangkarra irrpaltherramalanga. Kurunga etnakalela turramaliperra, rrangkarra itnatjinanga kuta. ");
INSERT INTO are_vpl VALUES ("EP6_14","079_6_14","EPH","6","14","14","Rrangkarrantama errintja ekura kaaralhai, kala Altjirraka errauwiaka ekarralhakala. Altjirraka Angkatja nthurrpa era rrakangkarra belt ngerra nitjika. Altjirraka angkatja, “Unta nukanga urlarra kala arratja nama,” era rrakangkarra irna inarnkakanha ngerra nitjika. ");
INSERT INTO are_vpl VALUES ("EP6_15","079_6_15","EPH","6","15","15","Yia Marra era rrakangkarra ingkakanha sandal ngerra nitjika. Rrangkarra turta thakerritjika, Yia Marra erinha relha ntjarranha ilitjika. ");
INSERT INTO are_vpl VALUES ("EP6_16","079_6_16","EPH","6","16","16","Rrangkarra Altjirranha ekarlta kuta tnakitjika. Nhanha rrakangkarra alkurta ngerra nitjika. Alkurta nhanhakarta rrangkarra irrpalthala ipalhitjina, errintjala rrangkarranha arrangkultha ekuranhala wamalanga. ");
INSERT INTO are_vpl VALUES ("EP6_17","079_6_17","EPH","6","17","17","Angkatja nhanga Altjirralala rrangkarranha kala tangkalhelakala, nhanha rrakangkarra helmet ngerra nitjika. Altjirraka Angkatja, ekurarlarlangala Altjirraka Enka relhurna angkama, era knife tjenya rrakangkarra ngerra nitjika. ");
INSERT INTO are_vpl VALUES ("EP6_18","079_6_18","EPH","6","18","18","Rrangkarra kutatha Altjirrurna ingkitjika, Enkarlarlanga, rrakangkarriltja, relha alkngaltara ntjarraka turtakwia. Itja kunpakunperritjika. Itja porrkerritjika, kutatha pula Altjirrurna ingkitjika. ");
INSERT INTO are_vpl VALUES ("EP6_19","079_6_19","EPH","6","19","19","Nukakwia turta rrangkarra Altjirrurna ingkitjika. Rrangkarra ingkitjika era yinganha kaltjinthitjika Yia Marra erinha relha ntjarraka tnoatnoa kuta nentilitjika. ");
INSERT INTO are_vpl VALUES ("EP6_20","079_6_20","EPH","6","20","20","Yia Marra ekurakarta kunha Altjirrala yinganha relha ntjarrurna urrpia yairnakala. Yia Marra ekuranga arrkngala turtantama yinga lyarta jail-ala nama. Rrangkarra Altjirrurna ingkitjika, yinga tnoatnoa kuta angkitjinanga, nukathaka namanga ngerra. ");
INSERT INTO are_vpl VALUES ("EP6_21","079_6_21","EPH","6","21","22","Arai atha Tychicus-anha rrakangkarrurna yairnama. Era tjina kangkintja nuka nama, Ingkarta-aka urrpia turta. Era kala rrangkarranha yia ingkarraka nukiperra alpmelitjina, rrangkarra kaltja nitjinanga. Angkatja ekuranhala rrangkarranha kala tjipatjipilitjina. ");
INSERT INTO are_vpl VALUES ("EP6_23","079_6_23","EPH","6","23","23","Tjina ntjarrai, Altjirra Kaartanha, Ingkarta Jesua Kristanha turta, rrakangkarra rilhera, kangkintja turta ntelalhama. Erinhatharra ekarlta kuta tnakai. ");
INSERT INTO are_vpl VALUES ("EP6_24","079_6_24","EPH","6","24","24","Altjirranha relha lenha ntjarraka ngwanga ntelalhama, etnala Ingkarta nurnaka, Jesua Kristaka, kuta kangkamanga. ");
INSERT INTO are_vpl VALUES ("PP1_1","080_1_1","PHP","1","1","1","Yinga Paul, Timothy-anha turta, ilirna Krista Jesuaka urrkapunhapunha nama. Ilirna pepa nhanha Altjirraka relha alkngaltara ingkarrakurna yairnama, Philippi town-ala, tnairnarintja pa ntarntarintja etnakanhurna turta. Rrangkarra ingkarraka relha alkngaltara nama, rrangkarra Krista Jesualela nyinterrakalanga warta. ");
INSERT INTO are_vpl VALUES ("PP1_2","080_1_2","PHP","1","2","2","Altjirra Kaarta nurnakanha, Ingkarta Jesua Kristanha turta, rrakangkarra ngwanga pa rilhera ntelalhama. ");
INSERT INTO are_vpl VALUES ("PP1_3","080_1_3","PHP","1","3","3","Atha Altjirra nukanha kutatha dangkilama, yinga rrakangkarra ilpangkamalanga. ");
INSERT INTO are_vpl VALUES ("PP1_4","080_1_4","PHP","1","4","4","Yinga turta arrkana nama, yinga rrakangkarrakwia Altjirrurna ingkamalanga. ");
INSERT INTO are_vpl VALUES ("PP1_5","080_1_5","PHP","1","5","5","Yinga arrkana nama, rrangkarra Yia Marra erinha wumalanga, rrangkarra nuka tangitjala naka, Yia Marra erinha relha arrpunha ntjarranha turtantama ilitjika. ");
INSERT INTO are_vpl VALUES ("PP1_6","080_1_6","PHP","1","6","6","Altjirrala kunha rrangkarranha kaltjinthaka erinha tnakitjika. Yinga turtantama tnoatnoa nama, era rrangkarranha errkutjina kuta, Krista Jesuanha pitjalputjinalpula. ");
INSERT INTO are_vpl VALUES ("PP1_7","080_1_7","PHP","1","7","7","Yingataka rrakangkarriperra tnoatnoa wulhama, yinga rrakangkarra kaltja inthorranga warta. Altjirrala yinganha nhanga urraraka relha ntjarranha Yia Marra erinha kaltjinthitjika, yinga nhanga jail-anga kathalarrka namalanga, kurunga yinga jail-ala turtantama namalanga. Rrangkarrantama nuka kuta tangitjala naka, urrkapuntja nhanha mangkilitjika. ");
INSERT INTO are_vpl VALUES ("PP1_8","080_1_8","PHP","1","8","8","Arai, Altjirranha kaltja yinga rrakangkarra errarerramanga. Era turta kaltja yinga rrakangkarra kangkamanga, Krista Jesuanhala rrakangkarra kangkamanga ngerra. ");
INSERT INTO are_vpl VALUES ("PP1_9","080_1_9","PHP","1","9","9","Yinga Altjirrurna ingkama, rrangkarra ekura, relha arrpunha ntjarraka turta, kngarramakngarra kangkitjika. Yinga turta ingkama, rrangkarra kaltjamakaltjerritjika. ");
INSERT INTO are_vpl VALUES ("PP1_10","080_1_10","PHP","1","10","10","Rrangkarra turtantama kaltja nitjinanga arratja ntelalhitjika. Kurunga Kristanha pitjalpumalanga, rrangkarra ekuranga urlarra itnatjina, ilkarrtjarapa. ");
INSERT INTO are_vpl VALUES ("PP1_11","080_1_11","PHP","1","11","11","Iwunhanga? Rrangkarra nthurrpa arratja ntelalhakalanga Jesua Kristala rrangkarranha ekarltilakalanga. Relha arrpunha ntjarrala turtantama Altjirranha kngarra tnantjitjina. ");
INSERT INTO are_vpl VALUES ("PP1_12","080_1_12","PHP","1","12","12","Tjina ntjarrai, rrangkarra kala kaltja yinga jail-ala namanga. Yingantama antja rrangkarra kaltja nitjika, nhanhanga arrkngala, relha ntjarralkuralantama Yia Marra erinha wuka. ");
INSERT INTO are_vpl VALUES ("PP1_13","080_1_13","PHP","1","13","13","Tjapartia etna, etnala tjitjarta kngarra erinha ntarntarama, etna wuka yinga Kristakakwia jail-ala namanga. Relha arrpunha ntjarrala turtantama nhanha wukantema. ");
INSERT INTO are_vpl VALUES ("PP1_14","080_1_14","PHP","1","14","14","Kurunga tjina tnakanhakanha arrpunha ntjarrala wumalanga yinga jail-ala namanga, etna tnoatnoerraka Altjirraka angkatja kaltjinthitjika, tirakunya. ");
INSERT INTO are_vpl VALUES ("PP1_15","080_1_15","PHP","1","15","15","Nthurrpa, arrpunha ntjarrala Kristiperra kaltjinthama, nuka antjakunyerramala. Arrpunha ntjarrala pula Kristiperra kaltjinthama, eterrintja marrakartala. ");
INSERT INTO are_vpl VALUES ("PP1_16","080_1_16","PHP","1","16","16","Relha nhanha ntjarra nuka kangkama. Etna turta kaltja, yinga jail-ala namanga, atha Yia Marra erinha arratja kuta ilentjikalanga. ");
INSERT INTO are_vpl VALUES ("PP1_17","080_1_17","PHP","1","17","17","Relha lenha ntjarra pula, etnala nuka antjakunya namanga, etna Kristiperra kaltjinthama yinganha rwampiilitjika wara, yinga jail-ala namanga. ");
INSERT INTO are_vpl VALUES ("PP1_18","080_1_18","PHP","1","18","18","Yinga pula etnaka itja antjakunyerrama. Yinga arrkanatitja nama, etna turta relha ntjarranha Kristiperra kaltjinthamanga. Yinga turta arrkana kuta nitjina. ");
INSERT INTO are_vpl VALUES ("PP1_19","080_1_19","PHP","1","19","19","Yinga kaltja rrangkarra Altjirrurna ingkamanga nukakwia. Yinga turtantama kaltja Jesua Kristaka Enkala yinganha tangkalhelitjina. ");
INSERT INTO are_vpl VALUES ("PP1_20","080_1_20","PHP","1","20","20","Yingataka itja inthorra antja nama errakarrerritjika, yinga jail-ala namanga. Yinga pula antja nama tnoatnoa kuta Kristiperra angkitjika. Lakinha atha Kristanha kuta tnantjitjina, yinga etatha namalanga, yinga paka ilumanga turta. ");
INSERT INTO are_vpl VALUES ("PP1_21","080_1_21","PHP","1","21","21","Arai, yinga paka kuta etatha namanga, yinga Kristakakwia etatha nama. Yinga paka ilumanga, nhanha nuka tjiparralkurala namara. ");
INSERT INTO are_vpl VALUES ("PP1_22","080_1_22","PHP","1","22","22","Rrakangkarra pula tjiparralkura namara, yinga kuta etatha namanga, yinga rrakangkarra kuta tangitjala nitjinanga. Yingantama yarna eterritjikerrama. ");
INSERT INTO are_vpl VALUES ("PP1_23","080_1_23","PHP","1","23","23","Yingarrpa antja nama kala ilutjikanta, yinga Kristalela nitjinanga. Nhanha nuka marralkura namanga warta. ");
INSERT INTO are_vpl VALUES ("PP1_24","080_1_24","PHP","1","24","24","Rrakangkarra pula marralkura namara yinga kuta etatha namanga. ");
INSERT INTO are_vpl VALUES ("PP1_25","080_1_25","PHP","1","25","25","Lakinhanga yinga tnoatnoa wulhama yinga kuta etatha nitjina, yinga rrakangkarra tangitjala nitjinanga Kristanha ekarltalkura tnakitjika, arrkana turta nitjika. ");
INSERT INTO are_vpl VALUES ("PP1_26","080_1_26","PHP","1","26","26","Kurunga, yinga wotha rrakangkarralela namanga, rrangkarra Krista Jesualela nyinterrakala arrkana inthorra nitjinanga, nukanga arrkngala. ");
INSERT INTO are_vpl VALUES ("PP1_27","080_1_27","PHP","1","27","27","Rrangkarra itja kngwerritjika, rrangkarra kutatha Altjirraka katjia ngerra ntelalhitjika, relha ntjarrala rrangkarranha aramalanga etna Yia Marra erinha tnantjitjinanga. Kurunga yinga paka rrakangkarrurna yatjarra lhamanga, rrakangkarriperra yianta paka wumanga, yinga kaltja nitjina rrangkarra eterrintja nyintakarta namanga. Yinga turta kaltja nitjina rrangkarra porta urrkapumanga arrpunha ntjarranha ilitjika Yia Marra era nthurrpa namanga. ");
INSERT INTO are_vpl VALUES ("PP1_28","080_1_28","PHP","1","28","28","Yinga turta kaltja nitjina rrangkarra itja relha etnakanga trerramanga, etnala rrakangkarra irrpaltherramanga. Kurunga relha nhanha etna kaltja nitjina Altjirrala etnanha yirralhelitjinala, rrangkarranha pula era tangkalhelitjinala. ");
INSERT INTO are_vpl VALUES ("PP1_29","080_1_29","PHP","1","29","29","Arai, nhanha kunha rrakangkarrathaka nama, Kristakakwia nyingalauwutjika turta, itja erinha tnakitjikanta. ");
INSERT INTO are_vpl VALUES ("PP1_30","080_1_30","PHP","1","30","30","Lakinha nukalela naka, nama turta. Lakinha rrakangkarralela turta nitjina. ");
INSERT INTO are_vpl VALUES ("PP2_1","080_2_1","PHP","2","1","1","Arai, Kristala rrangkarranha ekarltilama. Era turta rrangkarranha alkngolkngilama, rrakangkarra kangkamala. Altjirraka Enkala rrangkarranha ingkarraka tjinilama, rrangkarra turtantama tjina ngerra ararrama. ");
INSERT INTO are_vpl VALUES ("PP2_2","080_2_2","PHP","2","2","2","Rrangkarrantama yinganha kngarra arrkanilai, nhanga eterrintja nyintakarta namala, tjina tnakanhakanhaka kangkintja ntelalhamala, tjina marra ngerra turta porta urrkapumala. ");
INSERT INTO are_vpl VALUES ("PP2_3","080_2_3","PHP","2","3","3","Rrangkarra itja tjina tnakanhakanhaka antjakunyerritjika, etnaka tjurnalhitjika paka. Rrangkarra pula kangkintja, poraporatitja ntelalhitjika. ");
INSERT INTO are_vpl VALUES ("PP2_4","080_2_4","PHP","2","4","4","Rrangkarra tjina tnakanhakanha rrakangkarranhaka kngarralkura eterritjika, itja rrakangkarrarrpa. ");
INSERT INTO are_vpl VALUES ("PP2_5","080_2_5","PHP","2","5","5","Kala Krista Jesuanha ngerranta eterrai. ");
INSERT INTO are_vpl VALUES ("PP2_6","080_2_6","PHP","2","6","6","Kristanha Altjirra inthorra naka. Era pula itja ekarlterraka Altjirralela loala kuta nitjika. ");
INSERT INTO are_vpl VALUES ("PP2_7","080_2_7","PHP","2","7","7","Era kala Altjirrakanha ekuranha ingkarraka impuka, era relha ngerra inthorra katjia intitjinanga. Era turta relha inthorra nitjinanga. Relhantama namala, ");
INSERT INTO are_vpl VALUES ("PP2_8","080_2_8","PHP","2","8","8","era itja tjurnalhaka. Era pula Altjirraka kangkwerraka, ntolkala turta iluka. ");
INSERT INTO are_vpl VALUES ("PP2_9","080_2_9","PHP","2","9","9","Lalinhakakwia Altjirrala erinha ingkairnaka relha ingkarrakaka Ingkarta nitjika. Altjirra ngerra turta makalaria inthorra nitjika. ");
INSERT INTO are_vpl VALUES ("PP2_10","080_2_10","PHP","2","10","10","Rretnya Jesuantama wumala, relha ingkarraka mparalela arrarnalhitjika. Alkirarinya etna, alharinya etna, arna kwanarinya etna turta. ");
INSERT INTO are_vpl VALUES ("PP2_11","080_2_11","PHP","2","11","11","Relha ingkarraka inthorrala turta Altjirra Kaartanha tnantjamala angkitjika, Jesua Krista era Ingkarta nama. ");
INSERT INTO are_vpl VALUES ("PP2_12","080_2_12","PHP","2","12","12","Tjina ntjarrai, rrangkarra nuka kutatha kangkwerritjata yinga nhanga rrakangkarralela namalanga. Lyartantama rrangkarra nuka kngarralkura kangkwerrai, yinga itja rrakangkarralela namalanga. Rrangkarra thakerramala kutatha pmarralhitjika, “Altjirrala nurnanha kala tangkalhelakalanga, nthakinhantama nurna ntelalhitjika?” ");
INSERT INTO are_vpl VALUES ("PP2_13","080_2_13","PHP","2","13","13","Arai, Altjirrala rrangkarranha nhanha kala ilitjina, era turta rrangkarranha ekarltilitjina, rrangkarra arratja ntelalhitjinanga, era antja namanga ngerra. ");
INSERT INTO are_vpl VALUES ("PP2_14","080_2_14","PHP","2","14","14","Rrangkarra itja wanngerritjika, iltarritjika paka. ");
INSERT INTO are_vpl VALUES ("PP2_15","080_2_15","PHP","2","15","15","Kurunga rrangkarra Altjirraka katjia nitjina, ilkarrtjakunya, ilporatha turta. Rrangkarrantama relha korna arrthata ntjarranga mpopala, parrtja ngerra nitjina, ");
INSERT INTO are_vpl VALUES ("PP2_16","080_2_16","PHP","2","16","16","rrangkarra etnanha angkatja erinha ilamanga, erala etnanha irrpalthala etathilama. Kurunga Kristanha pitjalpumalanga, yinga arrkana nitjina. Yinga turta kaltja nitjina atha rrangkarranha itja palkala kaltjinthakala. ");
INSERT INTO are_vpl VALUES ("PP2_17","080_2_17","PHP","2","17","17","Arai, rrangkarra Altjirranha tnakama, ekura urrkurrkintja nama turta. Nhanha kala tjauwerrilya ngerra nama, rrangkarrala Altjirranha nthama. Etna paka alhwa nukanha turtantama tjauwerrilya nhanhakarlaka thalamanga ngerra, nhanga yinganha errilknga tumala, yinga rrakangkarra arrkana kuta nitjina. ");
INSERT INTO are_vpl VALUES ("PP2_18","080_2_18","PHP","2","18","18","Lakinhanga rrangkarra turta arrkana nitjika, nuka turta arrkana wulhitjikantema. ");
INSERT INTO are_vpl VALUES ("PP2_19","080_2_19","PHP","2","19","19","Ingkarta Jesuanha paka antja namanga, atha Timothy-anha rrakangkarrurna inguntha wara yairnitjina. Kurunga era paka yinganha yia marra ilitjalpumanga, yinga arrkana nitjina. ");
INSERT INTO are_vpl VALUES ("PP2_20","080_2_20","PHP","2","20","20","Arai, yinga ngerra, era nyintanta rrakangkarriperra kngarra inthorra eterrama. ");
INSERT INTO are_vpl VALUES ("PP2_21","080_2_21","PHP","2","21","21","Arrpunha ntjarrataka etnakarinya wara eterrama. Etna itja pmarralhama, “Iwunhakama Krista Jesuanha antja nama?” ");
INSERT INTO are_vpl VALUES ("PP2_22","080_2_22","PHP","2","22","22","Rrangkarra Timothy-aka kala kaltja. Ilaaka kunha relha ntjarranha nyinhangala ngerra, porta kuta Yia Marra erinha kaltjinthalapukala. ");
INSERT INTO are_vpl VALUES ("PP2_23","080_2_23","PHP","2","23","23","Artwa nhanha inthorranhantama atha rrakangkarrurna yairnitjina. Yinga wara kaaralhama wutjikarrka, etna paka yinganha kuta errkutjina, itja paka. ");
INSERT INTO are_vpl VALUES ("PP2_24","080_2_24","PHP","2","24","24","Yinga pula eterrama Ingkartala yinganha turta impurlarrarnitjina, rrakangkarrurna inguntha wara lhitjika. ");
INSERT INTO are_vpl VALUES ("PP2_25","080_2_25","PHP","2","25","25","Yinga pula eterrama Epaphroditus-anha kala rrakangkarrurna yairnitjalputjika. Atha etarlarama nhanha arratja namanga. Rrangkarra erinha nhanga nukurna yairnaka, nuka tangitjala nitjika. Erantama tjia ngerra ntelalhaka, nukalela porta urrkapuka, Yia Marra ekurakwia turta relha ntjarralela iwurraka. ");
INSERT INTO are_vpl VALUES ("PP2_26","080_2_26","PHP","2","26","26","Lyarta pula era rrakangkarra errarerrama inthorra. Era kutatha rrakangkarriperra eterrama, rrangkarra wukalanga erala menta nakala. ");
INSERT INTO are_vpl VALUES ("PP2_27","080_2_27","PHP","2","27","27","Arai, erataka nthurrpa menta inthorra nakala, ingkwa ilukala turta. Altjirranha pula ekura montjamontja ntelalhaka, nuka turta. Era paka ilukalanga, yinga inpora inthorra wulhamara. ");
INSERT INTO are_vpl VALUES ("PP2_28","080_2_28","PHP","2","28","28","Lakinhanga atha Epaphroditus-anha kala rrakangkarrurna yairnitjalpumanta. Kurunga rrangkarra erinha wotha aramalanga, rrangkarra arrkana nitjina, yinga turta rukara wulhitjina. ");
INSERT INTO are_vpl VALUES ("PP2_29","080_2_29","PHP","2","29","29","Rrangkarra erinha kangkintjala inetnai, Ingkartaka urrkapunhapunha ngerra. ");
INSERT INTO are_vpl VALUES ("PP2_30","080_2_30","PHP","2","30","30","Era kunha ingkwa ilukala, Kristakakwia, nuka tangitjala namala. Nhanha turta etarlarai, era nuka tangitjala naka, rrakangkarranhaka kathala. ");
INSERT INTO are_vpl VALUES ("PP3_1","080_3_1","PHP","3","1","1","Kala nhanhantantama tjina ntjarrai. Rrangkarra Ingkartalela nyinterrakalanga, arrkana narrirrai. Yinga itja porerrama rrakangkarrurna angkatja nyinta erinha intalhelitjika, angkatja nhanga athala arrkurla intalhelakala. Nhanha marra warta namanga, rrangkarranha ilpangkalhelitjika. ");
INSERT INTO are_vpl VALUES ("PP3_2","080_3_2","PHP","3","2","2","Rrangkarrataka artwa korna nhanga ntjarranga aralhitjika. Etna kngulya ngerra nama. Etna wara antja nama rrangkarra Moses-aka mpaarangarangamalkura artwerritjika. ");
INSERT INTO are_vpl VALUES ("PP3_3","080_3_3","PHP","3","3","3","Arai, nurnataka Altjirraka worla inthorra nama, nurnala Enkarlarlanga Altjirraka urrkurrkintja namanga, Krista Jesualela nyinterrakala namanga turta. Itja relha etna Altjirraka worla inthorra nama, mpurrka etnakanhala imparrakarta namanga. ");
INSERT INTO are_vpl VALUES ("PP3_4","080_3_4","PHP","3","4","4","Yinga kala irrpalthala tnakalhamara. Artwa arrpunha ntjarra paka tnakalhamanga, yinga kala etnakanga kngarralkurala tnakalhamara. ");
INSERT INTO are_vpl VALUES ("PP3_5","080_3_5","PHP","3","5","5","Arai, etna yinganha artwilaka yinga arlta 8 ingkwia namalanga. Yinga Benjamin-aka ramarama nama, Israel-aka worra arrpunha nhangaka ramarama. Yinga artwa Hebrew inthorra nama, kaarta pa mia nuka Hebrew nakalanga warta. Yinga Pharisee naka, artwa ilporatha inthorra. ");
INSERT INTO are_vpl VALUES ("PP3_6","080_3_6","PHP","3","6","6","Yinga thakerritjata Kristaka worlamparinyanha lurnamala tutjika. Israel-aka mpaarangaranga ingkarrakaka yinga arratja inthorra kangkwerritjata. ");
INSERT INTO are_vpl VALUES ("PP3_7","080_3_7","PHP","3","7","7","Nhanha ingkarraka atha tjiparrarrka etarlaritjata. Lyarta pula itja wotha. Kristala yinganha kaltjinthaka nhanha ipmintja namanga. ");
INSERT INTO are_vpl VALUES ("PP3_8","080_3_8","PHP","3","8","8","Lyarta, Ingkarta nuka, Krista Jesua, era nyintanta tjiparra nama. Nukanga urlarra arrpunha ingkarraka ipmintja nama. Kala Krista ekuranta yinga antja, ");
INSERT INTO are_vpl VALUES ("PP3_9","080_3_9","PHP","3","9","9","ekuralela nyinterrakala nitjika. Atha yarna Altjirranha tjinilaka, turnintjaka kangkwerramala. Altjirrala pula yinganha tjinilaka, atha Kristanha tnakamalanga. ");
INSERT INTO are_vpl VALUES ("PP3_10","080_3_10","PHP","3","10","10","Yingantama kala Kristakanta kaltja nitjika antja, Altjirra ekarlta ekura turta, erala Kristanha errilknga ntjarranga kamalhelakala. Yinga antja nama Krista ngerra nyingalauwutjika, ilutjika turta. ");
INSERT INTO are_vpl VALUES ("PP3_11","080_3_11","PHP","3","11","11","Kurunga Altjirrala yinganha turta paka errilknga ntjarranga kamalhelitjinanga, yinga ilukalanga. ");
INSERT INTO are_vpl VALUES ("PP3_12","080_3_12","PHP","3","12","12","Nhanha pula anmakantema nama. Yinga turta itjantema errilknga ntjarranga kamerraka, kornarapa. Yinga pula kuta antja inthorra nama Altjirralela ngampakala etatha nitjika, Krista Jesuala yinganha nhanha kala lhelakalanga, era yinganha inamalanga ekuriltja nitjika. ");
INSERT INTO are_vpl VALUES ("PP3_13","080_3_13","PHP","3","13","13","Tjina ntjarrai, nthurrpa nhanha anmakantema nama. Yinga pula itja inthorra parrpartilalhamala, ilkngaralhama. Race-erramala ngerra, atha arrkurla tanhanta arama. ");
INSERT INTO are_vpl VALUES ("PP3_14","080_3_14","PHP","3","14","14","Arai, yingataka antja inthorra nama Altjirralela ngampakala etatha nitjika, erala yinganha lhelakala ngerra, yinga Krista Jesualela nyinterramalanga. ");
INSERT INTO are_vpl VALUES ("PP3_15","080_3_15","PHP","3","15","15","Tnakanhakanha nurnala Altjirranha ekarlta tnakama, nurna ingkarrakala kala lakinhanta etarlaritjika. Arrpunhala paka itjantema lakinha etarlaramanga, Altjirrala nhanha ekura kathilitjina. ");
INSERT INTO are_vpl VALUES ("PP3_16","080_3_16","PHP","3","16","16","Lyartaka pula nurna kala arratja kuta lhapalhiai, tjaiya nurnala pitjikala ekurala. ");
INSERT INTO are_vpl VALUES ("PP3_17","080_3_17","PHP","3","17","17","Tjina ntjarrai, yinga antja nama rrangkarra nukanga ingkapala pitjitjika. Rrangkarra turta relha lenha ntjarranga kaltjerritjika, etnala ntelalhamanga nurna etnanha turnakala ngerra. ");
INSERT INTO are_vpl VALUES ("PP3_18","080_3_18","PHP","3","18","18","Arai, atha nhanga rrangkarranha arrkurlantema ilaka. Athantama rrangkarranha lyarta wothantema ilama, itnimalantama. Tnakanhakanha ntjarra arrpunhataka lyarta Kristaka leltjantama nama. Etna itja wotha ntolka ekuranha etarlarama. ");
INSERT INTO are_vpl VALUES ("PP3_19","080_3_19","PHP","3","19","19","Arai, etnataka kala tatharrurnanta lhapalhama. Tnarta etnaka, kala altjirra etnakanha nama. Etna turta tnakalhama etna kunpa lherrintja korna etnakanhaka kangkwerramanga. Relha nhanha etna itja inthorra Altjirriperra, Altjirraka pmariperra paka etarlarama. ");
INSERT INTO are_vpl VALUES ("PP3_20","080_3_20","PHP","3","20","20","Nurna pula kaltja, pmara kutatha nurnaka alkiralala namanga. Nurna turtantama kaaralhama Tangkalhelanha nurnakanha alkiranga pitjitjika. Ingkarta nurnaka, Jesua Krista, ");
INSERT INTO are_vpl VALUES ("PP3_21","080_3_21","PHP","3","21","21","era ekarlta inthorra nama. Erantama mpurrka arnarinya nurnakanha ekngarrpunhilitjina, mpurrka makalaria ekuranha ngerra nitjika. ");
INSERT INTO are_vpl VALUES ("PP4_1","080_4_1","PHP","4","1","1","Tjina ntjarrai, yinga rrakangkarra kngarra kangkama, errarerrama turta. Relha arrpunha ntjarranga urlarra atha rrangkarranha tnantjama, yinga turta tnakalhama, rrangkarra tjina nukanha namanga. Yingantama rrakangkarrurna ingkama, Ingkartanha ekarlta kuta tnakai. ");
INSERT INTO are_vpl VALUES ("PP4_2","080_4_2","PHP","4","2","2","Euodia, Syntyche tharrai, mpala tharrantema kunha Ingkartalela nyinterrakala. Lakinhanga yinga mpala tharraka ngkangkawulhama, itja kuta iwurritjika. ");
INSERT INTO are_vpl VALUES ("PP4_3","080_4_3","PHP","4","3","3","Tjina urrkapunha nuka inthorrai, yinga ungkwangurna turta ingkama, unta arrkutja ekuratharra tangitjala nai, wotha rilhererritjika. Arai, eratharra kunha nukalela kngarra urrkapukala relha ntjarranha Yia Marra erinha kaltjinthalaputjika, Clement-alela, tjina urrkapunha arrpunha ntjarralela turta. Altjirrala kala rretnya etnaka tnyinama. ");
INSERT INTO are_vpl VALUES ("PP4_4","080_4_4","PHP","4","4","4","Kutatha arrkana narrirrai, rrangkarra Ingkartalela nyinterrakalanga warta. Atha rrangkarranha wotha ilama, arrkana narrirrai. ");
INSERT INTO are_vpl VALUES ("PP4_5","080_4_5","PHP","4","5","5","Relha ingkarrakaka montja ntelalhai. Etarlarai, Ingkarta-anha kunha inguntha ngerra wara kala pitjalputjina. ");
INSERT INTO are_vpl VALUES ("PP4_6","080_4_6","PHP","4","6","6","Rrangkarra itja kngarra eterritjika. Rrakangkarra paka itja intamanga, rrangkarra paka imampurlerramanga, kala Altjirrurnanta ingkarrirrai. Rrangkarra turta itja kngwerritjika erinha dangkilitjika. ");
INSERT INTO are_vpl VALUES ("PP4_7","080_4_7","PHP","4","7","7","Kurunga rrangkarra Krista Jesualela nyinterrakalanga, Altjirrala rrangkarranha ngurlilitjina. Rrangkarrantama rukara wulhitjina. Arrpunhala turta rrangkarranha yarna kuta rwampiilitjina. ");
INSERT INTO are_vpl VALUES ("PP4_8","080_4_8","PHP","4","8","8","Tjina ntjarrai, kala nhanhantantama. Relha arrpunha paka angkatja korna angkamanga, rrangkarra erinha itja wurlanitjika. Rrangkarra turta itja ntolya korna ararlanitjika. Kala angkatja marriperranta, ntolya marriperranta turta eterralanai. ");
INSERT INTO are_vpl VALUES ("PP4_9","080_4_9","PHP","4","9","9","Atha rrangkarranha nhanga kaltjinthaka arratja ntelalhitjika. Yingarrpa turta arratja ntelalhaka. Rrangkarra turtantama lakinha ngerra ntelalhai. Kurunga Altjirra erala nurnakalela rilhererrakala, era rrakangkarralela kuterritjina. ");
INSERT INTO are_vpl VALUES ("PP4_10","080_4_10","PHP","4","10","10","Atha Ingkarta-anha dangkilaka, atha money rrakangkarranga inamalanga. Yinga kala eterraka rrangkarra nuka kuta ilpangkamanga. Tjaiyanta pula rrakangkarra itja namanga money erinha nukurna yairnitjika. ");
INSERT INTO are_vpl VALUES ("PP4_11","080_4_11","PHP","4","11","11","Yinga itja nhanha rrakangkarrurna wannga angkama. Arai, nuka paka kngarra intamanga, kurrka paka, yinga kala kunpa nama. ");
INSERT INTO are_vpl VALUES ("PP4_12","080_4_12","PHP","4","12","12","Yinga kunha kaltja marnakunya nitjika. Yinga turta kaltja marna kngarrakarta nitjika. Yinga paka nhalka namanga, yinga arrkana nama. Yinga paka ngaiyala namanga, yinga itja wanngerrama. ");
INSERT INTO are_vpl VALUES ("PP4_13","080_4_13","PHP","4","13","13","Arai, Kristala warta yinganha ekarltilamanga, yinga kala kunpa kuta nama. ");
INSERT INTO are_vpl VALUES ("PP4_14","080_4_14","PHP","4","14","14","Yinga pula kangkama, rrangkarra nuka money wotha yairnakalanga. ");
INSERT INTO are_vpl VALUES ("PP4_15","080_4_15","PHP","4","15","15","Philippi-arinya ntjarrai, rrangkarra kala kaltja, atha nhanga pmara Macedonia impurlalhamalanga, relha arrpunha ntjarranhantama Yia Marra erinha kaltjinthitjika, rrangkarranta nuka tangitjala naka. Itja worlamparinya arrpunha paka. ");
INSERT INTO are_vpl VALUES ("PP4_16","080_4_16","PHP","4","16","16","Kurunga yinga Thessalonica town-ala namalanga, rrangkarra tharraranga nukurna money yairnaka. ");
INSERT INTO are_vpl VALUES ("PP4_17","080_4_17","PHP","4","17","17","Altjirrala rrangkarranha nhanhakakwia kngarra kwartiwutjina. Lakinhanga yinga kangkama, rrangkarra nuka ilpangkakalanga. ");
INSERT INTO are_vpl VALUES ("PP4_18","080_4_18","PHP","4","18","18","Money nhanga rrangkarrala Epaphroditus-alela yairnakala, atha kala inaka. Nuka kala kngarrantama intama. Atha rrangkarranha nhanhaka dangkilama turta. Money nhanha kala tjauwerrilya ngerra nama, tjauwerrilya nhanga ekurala Altjirranha kangkama. ");
INSERT INTO are_vpl VALUES ("PP4_19","080_4_19","PHP","4","19","19","Yinga kaltja Altjirra nukanha netaneta namanga. Erantama rrangkarranha kapanha wantitjina Krista Jesuarlarlanga. ");
INSERT INTO are_vpl VALUES ("PP4_20","080_4_20","PHP","4","20","20","Nurnantama Altjirra Kaarta nurnakanha tnantjarrirriai, lyarta kutatha turta. Amen. ");
INSERT INTO are_vpl VALUES ("PP4_21","080_4_21","PHP","4","21","21","Atha relha rrangkarranha anparnama, rrangkarrala alkngaltara namanga, rrangkarra Krista Jesualela nyinterrakalanga. Tjina tnakanhakanha etnala nukalela namanga, etna turta rrangkarranha anparnamantema. ");
INSERT INTO are_vpl VALUES ("PP4_22","080_4_22","PHP","4","22","22","Relha alkngaltara ntjarra arrpunha, etnala Caesar-aka urrkapunhapunha namanga, etna turta rrangkarranha anparnamantema. ");
INSERT INTO are_vpl VALUES ("PP4_23","080_4_23","PHP","4","23","23","Ingkarta Jesua Kristanha rrakangkarra kuta ngwanga ntelalhama. ");
INSERT INTO are_vpl VALUES ("CL1_1","081_1_1","COL","1","1","1","Atha Paul-ala, tjina tnakanhakanha nurnakanha Timothy-ala turta, pepa nhanha rrakangkarrurna yairnama. Altjirrala kunha yinganha nhanga urrarakala Krista Jesuaka apostle nitjika. ");
INSERT INTO are_vpl VALUES ("CL1_2","081_1_2","COL","1","2","2","Timothy ilirna pepa nhanha yairnama tjina alkngaltara pa ilporatha rrakangkarrurna, rrangkarrala Colossae town-ala namanga. Altjirra Kaarta nurnakanha, rrakangkarra montjamontja ngwanga turta ntelalhama. ");
INSERT INTO are_vpl VALUES ("CL1_3","081_1_3","COL","1","3","3","Nurna rrakangkarrakwia ingkamalanga, nurna Altjirranha, Ingkarta nurnaka Jesua Kristaka Kaartanha, kutatha dangkilama. ");
INSERT INTO are_vpl VALUES ("CL1_4","081_1_4","COL","1","4","4","Nurna wukakwia rrangkarra Krista Jesuanha tnakamanga, rrangkarra turta relha alkngaltara ntjarraka kangkintja ntelalhamanga. ");
INSERT INTO are_vpl VALUES ("CL1_5","081_1_5","COL","1","5","5","Rrangkarra Kristanha tnakama, relha alkngaltara ntjarraka turta kangkintja ntelalhama, Altjirrala rrangkarranha lhelakalanga rrangkarra anma ekuralela ngampakala etatha nitjinala. Rrangkarra nhanga lhelintja nhanhiperra wuka, nurna rrangkarranha Altjirraka angkatja nthurrpa erinha, nhanhatitja Yia Marra erinha, kaltjinthamalanga. ");
INSERT INTO are_vpl VALUES ("CL1_6","081_1_6","COL","1","6","6","Yia Marra nhanha erinha etna relha ntjarranha pmararrpaninhala turtantama kaltjinthama. Relha etna turta Yia Marra erinha tnakama, kangkintja turta ntelalhama. Lakinha kunha rrakangkarralela nakantema, rrangkarra wumalanga Altjirranha rrakangkarra ngwanga ntelalhamanga. ");
INSERT INTO are_vpl VALUES ("CL1_7","081_1_7","COL","1","7","7","Angkatja nhanga Altjirranhala rrakangkarra ngwanga ntelalhama, rrangkarra Epaphras-angakimparra wuka. Era, nurna turta, tjina urrkapunhapunha ilporatha Kristaka nama. ");
INSERT INTO are_vpl VALUES ("CL1_8","081_1_8","COL","1","8","8","Era turtantama nurnanha ilaka, Altjirraka Enkala rrangkarranha kaltjinthakala relha arrpunhaka kangkintja ntelalhitjika. ");
INSERT INTO are_vpl VALUES ("CL1_9","081_1_9","COL","1","9","9","Lakinhanga nurna rrakangkarriperra wumalanga, nurna Altjirrurna kutatha ingkaka rrakangkarrakwia. Nurna turta kutatha ekururna ingkama. Iwunhakama Altjirranha antja nama? Nurna ekururna ingkama era rrangkarranha nhanha ilitjika. Nurna turta ekururna ingkama Enka ekuranhala rrangkarranha kaltjinthitjika arratja eterritjika. ");
INSERT INTO are_vpl VALUES ("CL1_10","081_1_10","COL","1","10","10","Kurunga rrangkarra arratja ntelalhitjina, Ingkartanha antja namanga ngerra. Rrangkarra turta relhaka panpala kangkitjina, Altjirraka turta kaltjamakaltjerritjina. ");
INSERT INTO are_vpl VALUES ("CL1_11","081_1_11","COL","1","11","11","Altjirrala turtantama rrangkarranha ekarltamekarltilitjina, rrangkarra kunpa tnoatnoa nitjinanga, arrpunhala rrangkarranha nakapakarlilamanga, rrangkarra turta paka imampurlerramanga. ");
INSERT INTO are_vpl VALUES ("CL1_12","081_1_12","COL","1","12","12","Nurna turta ingkama, rrangkarra Kaartanha dangkilitjika, ekura arrkana ntelalhamala. Arai, era kunha rrangkarranha lhelaka, relha alkngaltara ingkarrakanha turta, rrangkarra anma pmara alkirarinya ekuranhala nitjinala. ");
INSERT INTO are_vpl VALUES ("CL1_13","081_1_13","COL","1","13","13","Altjirra era kunha nurnanha errintjanga rakakala. Era turtantama 'Lira ekuranha ingkairnaka Ingkarta nurnaka nitjika. ");
INSERT INTO are_vpl VALUES ("CL1_14","081_1_14","COL","1","14","14","'Lira era nurnakakwia iluka, korna nurnakanha iwuka turta. ");
INSERT INTO are_vpl VALUES ("CL1_15","081_1_15","COL","1","15","15","Relhala kunha Altjirranha yarna arama. 'Lira ekuranharlarlanga pula Altjirranha relhaka imarnalhaka. 'Lira nhanha era alhakalka, relhakalka tjitjarta nama. ");
INSERT INTO are_vpl VALUES ("CL1_16","081_1_16","COL","1","16","16","Ekurarlarlanga Altjirrala alkirarinya ingkarrakanha arrpmarnaka, alharinya ingkarrakanha turta. Ekurarlarlanga era irnalka ingkarraka arrpmarnaka, nhanga relhalala arama. Ekurarlarlanga era enkalka ingkarraka arrpmarnakantema, nhanga relhalala yarna arama. Nhanha ingkarraka Altjirrala 'Lira ekuranharlarlanga arrpmarnaka, 'Lira ekuranhakakwia turta. ");
INSERT INTO are_vpl VALUES ("CL1_17","081_1_17","COL","1","17","17","'Lira era kala naka, Altjirrala alhalka, alkiralka, enka ntjarranhalka itjantema arrpmarnakalanga. 'Lira erantama alhalka, relhalka, alkiralka ingkarraka errkuma. ");
INSERT INTO are_vpl VALUES ("CL1_18","081_1_18","COL","1","18","18","Era turta mpurrka ekuranhaka, nhanhatitja worlamparinyaka, itornka nama. Altjirrala erinhakimparra errilknga ntjarranga kamalhelaka, 'Lira era relhalka ingkarrakaka tjitjarta nitjinanga. ");
INSERT INTO are_vpl VALUES ("CL1_19","081_1_19","COL","1","19","19","Arai, Altjirra erarrpa 'Lira ekuranhanga kwanala naka. ");
INSERT INTO are_vpl VALUES ("CL1_20","081_1_20","COL","1","20","20","Ekurarlarlangantama era alharinya ingkarrakanha, alkirarinya ingkarrakanha turta tjinilaka. Era etnakalela rilhererraka, 'Lira ekuranha ntolkala ilumalanga. ");
INSERT INTO are_vpl VALUES ("CL1_21","081_1_21","COL","1","21","21","Rrangkarra kunha Altjirranga ntjumarrka nitjata. Rrangkarra turta Altjirraka leltja ntelalhitjata, paala eterramala, korna ntelalhamala turta. ");
INSERT INTO are_vpl VALUES ("CL1_22","081_1_22","COL","1","22","22","Lyarta pula Altjirrala rrangkarranha tjinilakantama, 'Lira ekuranharlarlanga. 'Lira era korna rrakangkarranhakakwia ntolkala iluka, rrangkarra Altjirranga urlarra alkngaltara, arratja, ilkarrtjakunya turtantama nitjinanga. ");
INSERT INTO are_vpl VALUES ("CL1_23","081_1_23","COL","1","23","23","Rrangkarra turtantama Altjirranga urlarra arratja kuta nitjina, rrangkarra paka Yia Marra erinha ekarlta kuta tnakamanga. Rrangkarra turta itja kngwerramanga, Altjirrala rrangkarranha lhelakala, rrangkarranha anma tangkalhelitjika. Lhelintja nhanhiperra rrangkarra kala wuka, nurna rrangkarranha Yia Marra erinha kaltjinthamalanga. Nurna Yia Marra nhanha relha arrpunha ntjarranha turta kaltjinthakantema. Altjirrala kunha yinganha, Paul-anha, urraraka, Yia Marra erinha relha ntjarranha kaltjinthitjika. ");
INSERT INTO are_vpl VALUES ("CL1_24","081_1_24","COL","1","24","24","Yinga arrkana nama yinga rrakangkarrakwia nyingalauwumanga. Arai, Kristanha mpurrka ekuranhakakwia nyingalauwuka. Yinga turtantama mpurrka nukanhala, Kristaka mpurrkakakwia nyingalauwuma, nhanhatitja worlamparinya ekuranhakakwia. ");
INSERT INTO are_vpl VALUES ("CL1_25","081_1_25","COL","1","25","25","Altjirrala kunha yinganha ingkairnaka worlamparinya ekuranhaka urrkaputjika, rrangkarranha angkatja ekuranha ingkarraka turta kaltjinthitjika. ");
INSERT INTO are_vpl VALUES ("CL1_26","081_1_26","COL","1","26","26","Angkatja nhanhataka era relhanga lauwukalarrka, imankangatjina. Lyarta pula era angkatja nhanha relha alkngaltara ekuranha ntjarranha ilakantama. ");
INSERT INTO are_vpl VALUES ("CL1_27","081_1_27","COL","1","27","27","Iwunhanga? Erataka antja naka Relha Lorinya rrangkarra turta kaltja nitjika, angkatja makalaria ekuranhaka, angkatja nhanga erala lauwukalarrka. Angkatja makalaria erataka nhanha. Krista era kunha rrakangkarranga kwanala nama. Ekuranga arrkngala turtantama rrangkarra Altjirraka pmara makalariurna irrputjina. ");
INSERT INTO are_vpl VALUES ("CL1_28","081_1_28","COL","1","28","28","Nurna relha ingkarrakanha Krista nhanha ekuriperra arratja kaltjinthama, etna Kristalela nyinterramala erinha ekarltamekarlta tnakitjinanga. Nurna turta etnanha tjatjatuma, etna itja kangkwerritjika arrpunhala etnanha paala kaltjinthamanga. ");
INSERT INTO are_vpl VALUES ("CL1_29","081_1_29","COL","1","29","29","Nhanhaka yinga kngarra urrkapuma. Yinga itja porrkerrama, Kristala yinganha kuta ekarltilamanga. ");
INSERT INTO are_vpl VALUES ("CL2_1","081_2_1","COL","2","1","1","Yinga antja rrangkarra kaltja nitjika, yinga rrakangkarra kngarra eterramanga, Altjirrurna kuta ingkamanga turta. Itja rrakangkarranta, worlamparinya Laodicea-arinya ntjarraka turta pula, tnakanhakanha arrpunha ntjarraka turta, etnala yinganha itja arakala. ");
INSERT INTO are_vpl VALUES ("CL2_2","081_2_2","COL","2","2","3","Yinga antja rrangkarra tnoatnoa nitjika, urlarrakurlarra kangkintja ntelalhitjika turta. Kurunga rrangkarra Altjirraka eterrintjaka kaltja inthorra nitjina, eterrintja nhanga erala lyartalpula lauwukala. Rrangkarra turta Kristaka kaltja inthorra nitjina. Krista era kunha Altjirraka eterrintja ingkarraka inthorraka kaltja. ");
INSERT INTO are_vpl VALUES ("CL2_4","081_2_4","COL","2","4","4","Atha rrangkarranha nhanha lyarta alpmelama, arrpunha ntjarrala rrangkarranha yarna ingkarna orrtjapepilitjinanga, rrangkarranha angkatja inangkarla kula ilamala. ");
INSERT INTO are_vpl VALUES ("CL2_5","081_2_5","COL","2","5","5","Nthurrpa yinga itja rrakangkarralela nama, yinga pula rrakangkarra kutatha eterrama. Yingantama kangkama atha wumalanga rrangkarra arratja ntelalhamanga, Kristanha turta ekarlta kuta tnakamanga. ");
INSERT INTO are_vpl VALUES ("CL2_6","081_2_6","COL","2","6","6","Rrangkarra Krista Jesuanha tnakama. Rrangkarra turta angkama era Ingkarta rrakangkarra namanga. Kalantama ekura kangkwerrai. ");
INSERT INTO are_vpl VALUES ("CL2_7","081_2_7","COL","2","7","7","Ekuriperra kuta kaltjerrai. Ekururna kuta ingkai. Erinha ekarlta kuta tnakai, nurna rrangkarranha kaltjinthakala ngerra. Rrangkarra turta itja kngwerritjika Altjirranha kutatha dangkilitjika. ");
INSERT INTO are_vpl VALUES ("CL2_8","081_2_8","COL","2","8","8","Arai, relha arrpunha ntjarra tnakalhama etna kula inangkarla inthorra namanga. Rrangkarra pula etnakanga aralhitjika, angkatja etnakanhala rrangkarranha parrpartilakitja, rrangkarranha turtantama Kristanga ilkngakakitja. Angkatja etnakanhataka enka korna ntjarrala etnanha ilakala, itja Kristala. ");
INSERT INTO are_vpl VALUES ("CL2_9","081_2_9","COL","2","9","9","Arai, Kristaka mpurrkala Altjirra erarrpa nama. ");
INSERT INTO are_vpl VALUES ("CL2_10","081_2_10","COL","2","10","10","Krista era turta rrakangkarranga kwanala nama, rrangkarra ekuralela nyinterrakalanga warta. Krista nhanha era itornka ingkarrakaka, enka korna ingkarrakaka turta tjitjarta nama. ");
INSERT INTO are_vpl VALUES ("CL2_11","081_2_11","COL","2","11","11","Rrangkarra Kristalela nyinterrakalanga, rrakangkarrathaka itja wotha nama lherrintja korna rrakangkarranhaka kangkwerritjika. ");
INSERT INTO are_vpl VALUES ("CL2_12","081_2_12","COL","2","12","12","Arai, etna rrangkarranha kaltjirrpulhelamalanga, rrangkarra Kristalela wolkngurna irrpuka ngerra. Rrangkarra turtantama ekuralela etatherraka. Rrangkarra etatherraka Altjirra ekarlta erinha tnakamala. Altjirrala kunha Kristanha errilknga ntjarranga kamalhelakala. ");
INSERT INTO are_vpl VALUES ("CL2_13","081_2_13","COL","2","13","13","Imanka rrangkarra relha korna nitjata. Rrangkarra turta lherrintja kornaka kangkwerritjata. Rrangkarrantama relha errilknga ngerra naka. Kurunga Altjirrala rrangkarranha Kristarlarlanga etathilaka, korna ingkarraka rrakangkarranha iwumala. ");
INSERT INTO are_vpl VALUES ("CL2_14","081_2_14","COL","2","14","14","Arai, nurna kunha ilkarrtja naka, nurna Altjirraka mpaarangarangaka itja kangkwerrakalanga. Altjirrala pula nurnanha althakalthilaka, Kristanha ntolkala ilumalanga. ");
INSERT INTO are_vpl VALUES ("CL2_15","081_2_15","COL","2","15","15","Altjirrala errintja etnanha turta pmakwinaka, Kristanha ntolkala ilumalanga. Era turta errintja etnanha relhanga urlarra arrampowuka. ");
INSERT INTO are_vpl VALUES ("CL2_16","081_2_16","COL","2","16","16","Lakinhanga arrpunhala rrangkarranha yarna turnama, “Nhanhanta rrangkarra ilkutjika. Nhanhanta rrangkarra ntjutjika. Sabbath arltalanta turta rrangkarra Altjirraka urrkurrkintja nitjika.” ");
INSERT INTO are_vpl VALUES ("CL2_17","081_2_17","COL","2","17","17","Arai, relhakathaka naka Altjirraka mpaarangaranga imankinyaka, nhanga kariperrakalka kangkwerritjika, Kristanha pitjitjinalpula. Lyarta pula Kristanha kala pitjika. Mpaarangaranga kariperralka etna kala ipmintjantama nama. ");
INSERT INTO are_vpl VALUES ("CL2_18","081_2_18","COL","2","18","18","Relha arrpunha ntjarra kaiyaka inthorra kula ntelalhama. Etna angel-aka urrkurrkintja nama. Etna turta arrpunha ntjarranha ilama etna kutatha altjirraramanga. Etnakanga aralhai. Eterrintja etnaka kunha paala kuta nama. Rrangkarra paka etnaka kangkwerramanga, Altjirrala rrangkarranha imilitjina. ");
INSERT INTO are_vpl VALUES ("CL2_19","081_2_19","COL","2","19","19","Arai, relha nhanha etnataka Kristanha impukala. Krista era worlamparinyaka kapurta nama. Worlamparinya era turta mpurrka ekuranha nama. Kristakunya mpurrka era yarna mangkama, lurrkngalka yarna ekarlterrama, Altjirranha antja namanga ngerra. ");
INSERT INTO are_vpl VALUES ("CL2_20","081_2_20","COL","2","20","20","Rrangkarra nhanga Kristalela nyinterramalanga, rrangkarra kala iluka ngerra. Lakinhanga errintja etna itja wotha rrakangkarra tjitjarterritjika. Iwunhangantama rrangkarra ntelalhama errintja etna rrakangkarra kuta tjitjarterramanga ngerra? Iwunhangama rrangkarra kangkwerrama arrpunhala rrangkarranha ilamalanga, ");
INSERT INTO are_vpl VALUES ("CL2_21","081_2_21","COL","2","21","21","“Itja anputjika.” “Itja ilkutjika.” “Itja ntjutjika.” ");
INSERT INTO are_vpl VALUES ("CL2_22","081_2_22","COL","2","22","22","Arai, marnalka kunha yirrama, nurna erinha ilkumanga. Lakinha ngerra mpaarangaranga marniperralka etna turta yirritjinantama. Etna kunha relhaka mpaarangaranga wara nama. ");
INSERT INTO are_vpl VALUES ("CL2_23","081_2_23","COL","2","23","23","Arrpunhala etarlarama mpaarangaranga etna kula inangkarla namanga, etna relhanha kaltjinthamanga arratja urrkurrkintja nitjika, kaiyaka ntelalhitjika, marnakunyalka nitjika. Nhanha pula orrtjerrintja wara nama. Etna yarna warta relhaka lherrintja korna parramanga. ");
INSERT INTO are_vpl VALUES ("CL3_1","081_3_1","COL","3","1","1","Altjirrala rrangkarranha kala Kristalela kamalhelaka, relha errilknga ntjarranga. Rrangkarrantama kngarralkura Altjirriperra, Altjirraka pmariperra turta eterritjika. Kristanha turta kala alkirala nama, Altjirraka akwala. ");
INSERT INTO are_vpl VALUES ("CL3_2","081_3_2","COL","3","2","2","Rrangkarrantama kngarralkura Altjirriperra, Kristiperra, Altjirraka pmariperra turta eterritjika, itja yultha alharinyiperra. ");
INSERT INTO are_vpl VALUES ("CL3_3","081_3_3","COL","3","3","3","Arai, rrangkarrataka kala iluka ngerra, Kristalela nyinterramala. Rrangkarra turtantama Kristalela ngampakala etatha nitjina. Relhala nhanha yarna arama, Altjirralanta. ");
INSERT INTO are_vpl VALUES ("CL3_4","081_3_4","COL","3","4","4","Anma, Kristanha pitjalputjina, makalaria inthorra. Kurunga relha ingkarrakala rrangkarranha turtantama aritjina, makalaria inthorra namanga. ");
INSERT INTO are_vpl VALUES ("CL3_5","081_3_5","COL","3","5","5","Lakinhanga, rrangkarra itja inthorra lherrintja korna rrakangkarranhaka kangkwerritjika. Rrangkarra itja ntaiyawutjika. Artwa ntjarra rrangkarra itja marla lurnalaputjika. Marla ntjarra rrangkarra itja tnapurta ngerra ntelalhitjika. Artwa ntjarra, arrkutja ntjarra turta, rrangkarra itja anparnintja rrakangkarranhaka kngwerritjika. Rrangkarra turta itja money-aka, yulthakalka kngarralkura lherritjika. Nhanha kunha orrtja altjirraka urrkurrkintja nama. ");
INSERT INTO are_vpl VALUES ("CL3_6","081_3_6","COL","3","6","6","Arai, relha lakinha ntelalhamanga, Altjirranha etnaka aalerrama. ");
INSERT INTO are_vpl VALUES ("CL3_7","081_3_7","COL","3","7","7","Rrangkarra turta imanka lakinha ntelalhitjata, lherrintja korna rrakangkarranhaka kangkwerramala. ");
INSERT INTO are_vpl VALUES ("CL3_8","081_3_8","COL","3","8","8","Lyarta rrangkarra itja wotha lakinha ntelalhitjika. Rrangkarra itja tjina tnakanhakanhaka aalerritjika, ekura yirrkngerritjika, erinha kornilitjika, arrampowutjika, iltitjika paka. ");
INSERT INTO are_vpl VALUES ("CL3_9","081_3_9","COL","3","9","9","Rrangkarra itja ekura orrtjerritjika. Rrangkarra kunha korna ingkarrakanga unpulhakala. ");
INSERT INTO are_vpl VALUES ("CL3_10","081_3_10","COL","3","10","10","Rrangkarra kala relha lyartinya nama. Altjirrala turta rrangkarranha kuta kaltjinthitjina era ngerrerritjika. Rrangkarra turtantama ekura kaltjalkurerritjina. ");
INSERT INTO are_vpl VALUES ("CL3_11","081_3_11","COL","3","11","11","Altjirranga urlarra rrangkarra ingkarraka loala nama. Ekuranga urlarra arrpunha itja relha Jew nama, arrpunha relha Greece-arinya, arrpunha artwerrakala, arrpunha worrantema, arrpunha inangkarla, arrpunha kornakorna, arrpunha urrkapunhapunha, arrpunha itornka. Ekuranga urlarra rrangkarra ingkarraka loala nama, rrangkarra Kristalela nyinterrakalanga, Kristanha turta rrakangkarranga kwanala namanga. ");
INSERT INTO are_vpl VALUES ("CL3_12","081_3_12","COL","3","12","12","Altjirranha rrakangkarra kangkaka, era rrangkarranha urraraka turta, relha alkngaltara ekuranha inthorra nitjika. Lakinhanga rrangkarra montjamontja ntelalhitjika, konyerritjika turta. Rrangkarra itja tjurnalhitjika, alkngarnterritjika paka. ");
INSERT INTO are_vpl VALUES ("CL3_13","081_3_13","COL","3","13","13","Rrangkarra itja parrpa yirrkngerritjika. Thunga tjina tnakanhakanhala rrangkarranha iltama. Rrangkarra erinha itja kapanha iltitjika. Kala korna ekuranha iwai, Ingkartala korna rrakangkarranha iwukala ngerra. ");
INSERT INTO are_vpl VALUES ("CL3_14","081_3_14","COL","3","14","14","Kala urlarrakurlarra kangkintjanta ntelalhai. Kurunga rrangkarra ingkarraka kuta tjina nitjina. ");
INSERT INTO are_vpl VALUES ("CL3_15","081_3_15","COL","3","15","15","Rrangkarra ingkarraka Kristaka mpurrka nama. Kristala turta rrangkarranha urraraka urlarrakurlarra rilhera ntelalhitjika. Kalantama rilhera ntelalharrirrai, Altjirranha turta dangkilarrirrai. ");
INSERT INTO are_vpl VALUES ("CL3_16","081_3_16","COL","3","16","16","Kristaka angkatjaka kuta eterrai. Arratja kuta kaltjintharrirrai, tjatjaturrirrai turta. Rrangkarra psalm-aka, lyilhintja marraka turta lyilhai, Altjirranha dangkilamala. ");
INSERT INTO are_vpl VALUES ("CL3_17","081_3_17","COL","3","17","17","Rrangkarra angkarramalanga, rrangkarra urrkapumalanga, rrangkarra arrkanerramalanga turta, kutatha Ingkarta Jesuaka eterrai. Ekurarlarlanga turta Altjirra Kaartanha dangkilarrirrai. ");
INSERT INTO are_vpl VALUES ("CL3_18","081_3_18","COL","3","18","18","Arrkutja noakarta ntjarrai, rrangkarra artwa noa rrakangkarranhaka kangkwerritjika. Nhanha kala Ingkartanga urlarra arratja nama. ");
INSERT INTO are_vpl VALUES ("CL3_19","081_3_19","COL","3","19","19","Artwa noakarta ntjarrai, rrangkarra arrkutja noa rrakangkarranhaka kangkintja ntelalhitjika. Rrangkarra turta itja noa rrakangkarranha tutjika. ");
INSERT INTO are_vpl VALUES ("CL3_20","081_3_20","COL","3","20","20","Katjia ntjarrai, rrangkarra kutatha kaarta mia rrakangkarranhaka kangkwerritjika. Nhanhaka Ingkartanha kangkama. ");
INSERT INTO are_vpl VALUES ("CL3_21","081_3_21","COL","3","21","21","Kaarta ntjarrai, rrangkarra itja katjia rrakangkarranha aaka yatutjika, etna kekarta lhakitja. ");
INSERT INTO are_vpl VALUES ("CL3_22","081_3_22","COL","3","22","22","Urrkapunhapunha ntjarrai, rrangkarrataka itornka rrakangkarranhaka kutatha kangkwerritjika. Rrangkarra etnaka kangkwerritjika, etna rrangkarranha aramalanga, etna rrangkarranha itja aramalanga turta. Rrangkarra lakinha ntelalhitjika Ingkartaka eterramala. ");
INSERT INTO are_vpl VALUES ("CL3_23","081_3_23","COL","3","23","23","Rrangkarra ilporatha urrkaputjika, Ingkartaka ngerra, itja relhaka. ");
INSERT INTO are_vpl VALUES ("CL3_24","081_3_24","COL","3","24","24","Rrangkarra kala kaltja Ingkarta erarrpa rrangkarranha kwartiwutjina, pmara ekuranhala. Rrangkarra kunha Ingkarta Krista ekura urrkapuma. ");
INSERT INTO are_vpl VALUES ("CL3_25","081_3_25","COL","3","25","25","Urrkapunhapunha arrpunha paka karningka namanga, erinha Altjirrala itjala kwartiwutjina. Altjirrala relha ingkarrakanha arratja tjiperrawuma. ");
INSERT INTO are_vpl VALUES ("CL4_1","081_4_1","COL","4","1","1","Itornka ntjarrai, rrangkarra turta urrkapunhapunha rrakangkarranhaka arratja ntelalhitjika, etnanha arratja kwartiwutjika turta. Rrangkarra ilpangkitjika rrakangkarra turta itornka alkirala namanga. ");
INSERT INTO are_vpl VALUES ("CL4_2","081_4_2","COL","4","2","2","Kutatha Altjirrurna ingkarrirrai, ekura arratja eterramala, erinha dangkilamala turta. ");
INSERT INTO are_vpl VALUES ("CL4_3","081_4_3","COL","4","3","3","Rrangkarra turta nurnakakwia Altjirrurna ingkarrirrai, era relha ntjarraka ilpa altjurilitjika. Kurunga nurna etnanha angkatja Kristiperra kaltjinthamalanga, etna angkatja nhanha arratja wutjinanga. Angkatja Kristiperra nhanha kunha Altjirrala nhanga relhanga lauwukalarrka. Angkatja nhanhakakwia turta yinga jail-ala nama. ");
INSERT INTO are_vpl VALUES ("CL4_4","081_4_4","COL","4","4","4","Rrangkarra turta Altjirrurna ingkarrirrai, era yinganha kaltjinthitjika, atha relha ntjarranha angkatja Kristiperra katha inthorra kaltjinthitjinanga. ");
INSERT INTO are_vpl VALUES ("CL4_5","081_4_5","COL","4","5","5","Rrangkarra relha Kristaka kotna ntjarraka kangkintja ntelalhitjika, etna paka rrangkarranha wutjinanga, rrangkarra etnanha Kristiperra ilamalanga. ");
INSERT INTO are_vpl VALUES ("CL4_6","081_4_6","COL","4","6","6","Rrangkarra turta etnakalela montja wara angkarrirrai. Etna paka rrangkarranha Kristiperra pmarramanga, etnanha kala arratja kuta alpmelai. ");
INSERT INTO are_vpl VALUES ("CL4_7","081_4_7","COL","4","7","7","Artwa Tychicus-ala kala rrangkarranha yia ingkarraka nukiperra alpmelitjina. Tychicus era kunha tjina kangkintja nukanha nama. Ilirna ilporatha, porta turta Ingkartaka urrkapuma. ");
INSERT INTO are_vpl VALUES ("CL4_8","081_4_8","COL","4","8","8","Atha erinha rrakangkarrurna yairnama, rrangkarranha tjipatjipilitjika, rrangkarranha yia ingkarraka nurnakiperra alpmelamala. ");
INSERT INTO are_vpl VALUES ("CL4_9","081_4_9","COL","4","9","9","Tychicus ekuralela atha Onesimus-anha turta yairnama. Era turta artwa ilporatha nama, tjina kangkintja nukanha. Era turta worla rrakangkarranha nama. Tychicus, Onesimus tharralantama rrangkarranha yia ingkarraka alpmelitjina. ");
INSERT INTO are_vpl VALUES ("CL4_10","081_4_10","COL","4","10","10","Tjina arrpunha nhanha ntjarrala turta rrangkarranha anparnama. Aristarchus-ala, erala nukalela jail-ala namanga. Mark-ala, Barnabas-aka ankalala. (Atha nhanga angkatja ekuriperra rrakangkarrurna yairnaka. Erantama pitjimalanga, rrangkarra erinha kala tjina ngerra inarrirrai.) ");
INSERT INTO are_vpl VALUES ("CL4_11","081_4_11","COL","4","11","11","Jesus-ala, rretnya arrpunha ekura Justus. Artwa urrputja nhanha etna relha Jew nama, etna turta Kristanha tnakama. Relha Jew nhanha etnanta nukalela urrkapuma, relha ntjarranha kaltjinthitjika Jesuanha relha ingkarrakaka Ingkarta namanga. Etna turta yinganha kngarra alkngolkngilama. ");
INSERT INTO are_vpl VALUES ("CL4_12","081_4_12","COL","4","12","12","Epaphras-ala turta rrangkarranha anparnama. Era worla rrakangkarranha namantema, Krista Jesuaka urrkapunhapunha turta. Era kutatha rrakangkarrakwia Altjirrurna ingkama. Era ingkama rrangkarra Altjirranha ekarlta kuta tnakitjinanga, erinha itja kuta ilpoiwutjinanga turta. ");
INSERT INTO are_vpl VALUES ("CL4_13","081_4_13","COL","4","13","13","Yingarrpa kaltja era rrakangkarra kngarra eterramanga, worlamparinya Laodicea-arinyaka, Hierapolis-arinyaka turta. ");
INSERT INTO are_vpl VALUES ("CL4_14","081_4_14","COL","4","14","14","Luke, doctor nhanga ekurala yinga kangkama, era rrangkarranha anparnama, artwa Demas-ala turta. ");
INSERT INTO are_vpl VALUES ("CL4_15","081_4_15","COL","4","15","15","Tjina tnakanhakanha Laodicea-arinya ntjarranha ilai, atha etnanha anparnama. Atha arrkutja Nympha-anha turta anparnama, worlamparinya etnanha turta, etnala iltha ekuranhala worlerramanga Altjirraka urrkurrkintja nitjika. ");
INSERT INTO are_vpl VALUES ("CL4_16","081_4_16","COL","4","16","16","Rrangkarra pepa nhanhaka kala read-errakalangantama, erinha worlamparinya Laodicea-arinya ntjarrurna yairnai, etna turta ekura read-erritjika. Rrangkarra turta pepa athala nhanga worlamparinya Laodicea-arinya ntjarrurna yairnakalaka read-erritjikantema. ");
INSERT INTO are_vpl VALUES ("CL4_17","081_4_17","COL","4","17","17","Artwa Archippus-anha ilai, “Itja kngwerrai mangkilitjika, urrkapuntja Ingkartala nganha ilakala urrkaputjika.” ");
INSERT INTO are_vpl VALUES ("CL4_18","081_4_18","COL","4","18","18","Paul atharrpantama nhanha iltja nukanha inthorralantama intalhelama, rrangkarranha anparnamala. Kuta ilpangkai yinga jail-ala namanga. Altjirranha rrakangkarra kuta ngwanga ntelalhama. ");
INSERT INTO are_vpl VALUES ("H11_1","082_1_1","1TH","1","1","1","Paul, Silas, Timothy nurna pepa nhanha yairnama worlamparinyurna Thessalonica town-ala. Altjirra Kaartala kunha rrangkarranha tangkalhelakala, Ingkarta Jesua Kristarlarlanga. Era turta rrakangkarra ngwanga pa rilhera kuta ntelalhama. ");
INSERT INTO are_vpl VALUES ("H11_2","082_1_2","1TH","1","2","2","Nurna Altjirra Kaarta nurnakanhurna ingkamalanga, nurna kutatha rrakangkarra eterrama. Nurna turta Altjirranha kutatha dangkilama rrangkarra tjina ekuranha namanga. ");
INSERT INTO are_vpl VALUES ("H11_3","082_1_3","1TH","1","3","3","Nurna ingkamalanga, nurna turta ilpangkama rrangkarra Altjirranha tnakamanga, rrangkarra kangkintja ntelalhamanga, rrangkarra turta tnoatnoa kaaralhamanga Ingkarta nurnaka Jesua Kristanha pitjalputjika. ");
INSERT INTO are_vpl VALUES ("H11_4","082_1_4","1TH","1","4","4","Tjina ntjarrai, nurna kaltja Altjirranha rrakangkarra kangkakala, era rrangkarranha urrarakala turta. ");
INSERT INTO are_vpl VALUES ("H11_5","082_1_5","1TH","1","5","5","Nurna nhanga rrangkarranha Yia Marra nurnaka kaltjinthamalanga, Enka Alkngaltarala angkatja nurnakanha ekarltilaka. Rrangkarrantama angkatja erinha tnakaka. Rrangkarra turta kaltja nurna arratja ntelalhakala, nurna rrakangkarralela namalanga. Nurna turta rrakangkarra tangitjala naka. ");
INSERT INTO are_vpl VALUES ("H11_6","082_1_6","1TH","1","6","6","Rrangkarrantama nurnakanga ingkapala pitjika, Ingkartanga turta. Arrpunha ntjarrala nhanga rrangkarranha tutjika lurnaka. Rrangkarra pula Yia Marra ekura arrkana kuta kangkwerraka, Enka Alkngaltarala rrangkarranha ekarltilakalanga. ");
INSERT INTO are_vpl VALUES ("H11_7","082_1_7","1TH","1","7","7","Lakinha ntelalhamala, rrangkarra tnakanhakanha ntjarranha pmara Macedonia-ala, pmara Achaia-ala turta ntelaka Ingkartanha arratja tnakitjika. ");
INSERT INTO are_vpl VALUES ("H11_8","082_1_8","1TH","1","8","8","Rrakangkarranga arrkngala, pmararrpaninhala turtantama, relha ntjarrala Ingkartaka angkatja wuka. Etna turtantama kaltja rrangkarra Altjirranha arratja tnakamanga. Nurnakathakantama itja nama etnanha rrakangkarriperra alpmelitjika. ");
INSERT INTO are_vpl VALUES ("H11_9","082_1_9","1TH","1","9","9","Relha nhanha etna turta kaltja rrangkarra nurnanha kangkintjala inakala. Etna turta kaltja rrangkarra orrtja altjirra ntjarranha ipmintja impukala, Altjirra nthurrpa pa etatha ekurantama urrkurrkintja nitjinala. ");
INSERT INTO are_vpl VALUES ("H11_10","082_1_10","1TH","1","10","10","Etna turta kaltja rrangkarra Altjirraka 'Liraka kaaralhamanga alkiranga pitjitjika, 'Lira nhanga erinhala Altjirrala errilknga ntjarranga kamalhelakala. 'Lira nhanha era Jesua nama, erala nurnanha Altjirraka aa kngarranga tangkalhelitjinala. ");
INSERT INTO are_vpl VALUES ("H12_1","082_2_1","1TH","2","1","1","Tjina ntjarrai, rrangkarra kala kaltja nurna rrangkarranha itja palkala kaltjinthakala. ");
INSERT INTO are_vpl VALUES ("H12_2","082_2_2","1TH","2","2","2","Rrangkarra turta ilpangkitjina, etna nhanga nurnanha Philippi town-aka tukala, arrampowukala turta. Kurunga nurna rrakangkarrurna pitjimalanga, ntjarra arrpunha nurnaka irrpaltherrakantema. Altjirrala pula nurnanha ekarltilaka, rrangkarranha Yia Marra ekuranha tnoatnoa kuta kaltjinthitjika. ");
INSERT INTO are_vpl VALUES ("H12_3","082_2_3","1TH","2","3","3","Arai, nurna itja rrangkarranha pmathala kaltjinthaka, netaneterritjika paka. Nurna turta rrangkarranha itja orrtjapepilaka. ");
INSERT INTO are_vpl VALUES ("H12_4","082_2_4","1TH","2","4","4","Altjirra erarrpa nurnanha urraraka, rrangkarranha Yia Marra erinha kaltjinthitjika. Nurnantama rrangkarranha Yia Marra erinha arratja kuta kaltjinthaka, Altjirranha nurnaka kangkitjinanga, itja relhala nurnanha tnantjitjinanga. Altjirranha kala kaltja nurna rrangkarranha eterrintja marrakarta kaltjinthakala. ");
INSERT INTO are_vpl VALUES ("H12_5","082_2_5","1TH","2","5","5","Rrangkarra turta kaltja nurna rrangkarranha itja kunpakunpilakarrka, rrangkarranha kngarra tnantjamala. Altjirranha turta kaltja nurna itja money-akatjila rrangkarranha Yia Marra erinha kaltjinthakala. ");
INSERT INTO are_vpl VALUES ("H12_6","082_2_6","1TH","2","6","6","Nurna turta itja antja naka rrangkarra, relha arrpunhala paka nurnanha tnantjitjika. ");
INSERT INTO are_vpl VALUES ("H12_7","082_2_7","1TH","2","7","7","Nurna Kristaka apostle namanga warta, nurnakathaka kala naka rrakangkarra marnakalka enkitjika. Nurna pula rrakangkarra itja enkaka. Mialala katjia ekuranha ntarntaramanga ngerra, nurna rrangkarranhatitja ntarntaraka. ");
INSERT INTO are_vpl VALUES ("H12_8","082_2_8","1TH","2","8","8","Nurnantama rrangkarranha Yia Marra erinha kaltjinthaka, nurna rrakangkarra kngarra inthorra kangkakalanga. Nurna turta rrakangkarra tjina inthorra nitjika antja nakalanga. ");
INSERT INTO are_vpl VALUES ("H12_9","082_2_9","1TH","2","9","9","Tjina ntjarrai, rrangkarra kala ilpangkitjina nurna tjarrilpmintja urrkapukala. Arltamarlta nurna marna nurnakanhaka urrkapuka, nurna rrangkarranha Altjirraka Yia Marra kapanhanta kaltjinthitjinanga. ");
INSERT INTO are_vpl VALUES ("H12_10","082_2_10","1TH","2","10","10","Rrangkarra kaltja, Altjirranha turta, nurna tnakanhakanha rrakangkarra arratja ntelalhakala, pmathakunya turta. ");
INSERT INTO are_vpl VALUES ("H12_11","082_2_11","1TH","2","11","11","Rrangkarra turta kaltja, nurna rrakangkarra ntelalhakala, kaartala katjia ekuranhaka ntelalhamanga ngerra. ");
INSERT INTO are_vpl VALUES ("H12_12","082_2_12","1TH","2","12","12","Nurna rrangkarranha tjatjatuka, alkngolkngilaka turta. Nurna rrangkarranha ilaka rrangkarra ntelalhitjika Altjirranha antja namanga ngerra. Etarlarai, Altjirrala kunha rrangkarranha kala urrarakala pmara makalaria ekuranhala nitjika. ");
INSERT INTO are_vpl VALUES ("H12_13","082_2_13","1TH","2","13","13","Nurna Altjirranha nhanhakakwia turta kutatha dangkilama. Rrangkarra nhanga Altjirraka angkatja nurnakanga wumalanga, rrangkarra tnakaka nhanha Altjirraka angkatja inthorra namanga, itja relhaka angkatja. Angkatja nhanha era rrangkarranha kuta ekarltilama. ");
INSERT INTO are_vpl VALUES ("H12_14","082_2_14","1TH","2","14","14","Tjina ntjarrai, Altjirraka worlamparinya Judea-ala nyingalauwuka, etna Krista Jesualela nyinterrakalanga. Relha Jew ntjarrala etnanha nakapakarlilaka, rrukunthakunthilaka turta. Lakinha ngerra pmararinya ntjarrala rrangkarranha turta nakapakarlilakantema, rrukunthakunthilaka turta. ");
INSERT INTO are_vpl VALUES ("H12_15","082_2_15","1TH","2","15","15","Relha Jew etna kunha Ingkarta Jesuanha errilknga tuka, Altjirraka urrpia imankinya ntjarranha turta. Etna nurnanha turtantama errilknga tutjika lurnaka. Etna kala relha ingkarrakaka leltja ntelalhama. Altjirranha turtantama etnaka antjakunyerrama. ");
INSERT INTO are_vpl VALUES ("H12_16","082_2_16","1TH","2","16","16","Etna itja antja nama nurna Relha Lorinya ntjarranha kaltjinthitjika, Altjirrala Relha Lorinya ntjarranha turta tangkalhelakitja. Lakinhanga relha Jew ntjarra kornamakornilalhama. Altjirrala turta etnanha kala rrarrathala tumantama. ");
INSERT INTO are_vpl VALUES ("H12_17","082_2_17","1TH","2","17","17","Tjina ntjarrai, nurnanha kunha kurrka parraka rrakangkarrurna lhitjika. Nurna pula rrakangkarra itja kngwerraka. Nurna turta kuta errarerraka rrangkarranha wotha aritjika. ");
INSERT INTO are_vpl VALUES ("H12_18","082_2_18","1TH","2","18","18","Lakinhanga nurna kuta antja naka rrakangkarrurna lhitjika. Yinga, Paul, tharraranga lhitjika arrkarnalhaka. Satan-ala pula nurnanha kuta parraka. ");
INSERT INTO are_vpl VALUES ("H12_19","082_2_19","1TH","2","19","19","Arai, Ingkarta nurnaka Jesuanha pitjalpumalanga, nurna antja nama rrakangkarrakarta ekuranga urlarra itnatjika. Iwunhanga? Rrangkarra warta ntelamanga nurna ilporatha urrkapukala. ");
INSERT INTO are_vpl VALUES ("H12_20","082_2_20","1TH","2","20","20","Lakinhanga rrangkarra nurnanha arrkanilama. Lakinhanga nurna rrakangkarrakarta tnakalhama. ");
INSERT INTO are_vpl VALUES ("H13_1","082_3_1","1TH","3","1","2","Rrakangkarra thakerramala inthorra, nurna eterraka Timothy-anha rrakangkarrurna yairnitjika, nurna arrpunha ntjarra Athens town-alantema kuterramalanga. Timothy era kunha Altjirraka urrkapunhapunha nama. Era turta relha ntjarranha Yia Marra Kristiperra kaltjinthama. Nurnantama Timothy-anha yairnaka rrangkarranha ekarltilitjika, tjipatjipilitjika turta. ");
INSERT INTO are_vpl VALUES ("H13_3","082_3_3","1TH","3","3","3","Arrpunha ntjarrala kunha rrangkarranha tutjika lurnalanama. Nurnantama itja antja naka rrangkarra Kristanga mpakalhitjika, lenhanga arrkngala. Rrangkarrarrpa kala kaltja naka nurnakathaka namanga nyingalauwutjika. ");
INSERT INTO are_vpl VALUES ("H13_4","082_3_4","1TH","3","4","4","Nurna nhanga rrangkarranha lakinha ilakalanga warta, nurna nhanga rrakangkarralela namalangantema. Nhanha turtantama nthurrperraka. ");
INSERT INTO are_vpl VALUES ("H13_5","082_3_5","1TH","3","5","5","Lakinhanga, thakerramala inthorra, atha Timothy-anha rrakangkarrurna yairnaka. Atha erinha yairnaka ararlalputjika rrangkarra paka Kristanha ekarlta kuta tnakamanga. Yingataka trerraka Satan-ala rrangkarranha arrkarnakala, nurna turtantama rrangkarranha palkala kaltjinthakala. ");
INSERT INTO are_vpl VALUES ("H13_6","082_3_6","1TH","3","6","6","Ngurruka pula Timothy-anha yia marrakarta pitjalpuka. Era nurnanha ilaka rrangkarra Kristanha kuta tnakamanga, tjina tnakanhakanhaka turta kangkintja kuta ntelalhamanga. Era nurnanha ilaka turta, rrangkarra nurnaka kuta ilpangkamanga, errarerramanga turta nurnanha aritjika, nurnala errarerramanga ngerra rrangkarranha aritjika. ");
INSERT INTO are_vpl VALUES ("H13_7","082_3_7","1TH","3","7","7","Tjina ntjarrai, nurna nhanhala nakapakarla naka, nyingalauwuka turta. Rrakangkarriperra yia wumala pula nurnanha tjipatjipilaka. ");
INSERT INTO are_vpl VALUES ("H13_8","082_3_8","1TH","3","8","8","Nurna kala etathetatha inthorrantama wulhama, rrangkarra Ingkartanha ekarlta kuta tnakamanga. ");
INSERT INTO are_vpl VALUES ("H13_9","082_3_9","1TH","3","9","9","Nurna turta Altjirranha kngarra inthorra dangkilama rrakangkarrakwia, rrangkarra nurnanha kngarra arrkanilakalanga. ");
INSERT INTO are_vpl VALUES ("H13_10","082_3_10","1TH","3","10","10","Nurnantama Altjirrurna tjarrilpmintja ingkama, rrangkarranha wotha aritjika, nurna rrangkarranha lenhaka kaltjinthitjinanga, rrangkarrala kotnantema namanga. ");
INSERT INTO are_vpl VALUES ("H13_11","082_3_11","1TH","3","11","11","Nurna Altjirra Kaarta nurnakanhurna ingkama, Ingkarta nurnakanha Jesuurna turta, eratharra nurnaka rukarilitjika rrakangkarrurna lhitjika. ");
INSERT INTO are_vpl VALUES ("H13_12","082_3_12","1TH","3","12","12","Nurna Ingkarturna ingkama, era rrangkarranha kaltjinthitjika urlarrakurlarra kangkintja ntelalhitjika, relha arrpunhaka turta, nhanga nurnala rrakangkarra kangkamanga ngerra. ");
INSERT INTO are_vpl VALUES ("H13_13","082_3_13","1TH","3","13","13","Nurna turta ingkama, Ingkarta nurnaka Jesuanha pitjalpumalanga relha alkngaltara ekuranha ntjarrakarta, era rrangkarranha Altjirra Kaartanga urlarra ingkairnitjina korna rapa, ilkarrtjakunya turta. ");
INSERT INTO are_vpl VALUES ("H14_1","082_4_1","1TH","4","1","1","Kala nhanhantantama tjina ntjarrai. Rrangkarra Ingkarta Jesualela nyinterrakalanga, nurna rrangkarranha angkatja ekarltala ilama, rrangkarra ntelalhitjika nurna rrangkarranha kaltjinthakala ngerra. Nhanhaka Altjirranha kangkitjina. Nurna wuka rrangkarra kala lakinha ntelalhamanga. Nurna pula antja rrangkarra intarralkura arrkarnalhitjika. ");
INSERT INTO are_vpl VALUES ("H14_2","082_4_2","1TH","4","2","2","Arai, rrangkarra kala Ingkarta Jesuaka angkatjaka kaltja, nurna rrangkarranha ilakalanga warta. ");
INSERT INTO are_vpl VALUES ("H14_3","082_4_3","1TH","4","3","3","Altjirranha antja nama rrangkarra relha alkngaltara nitjika. Lakinhanga rrangkarra itja ntaiyawutjika. ");
INSERT INTO are_vpl VALUES ("H14_4","082_4_4","1TH","4","4","4","Rrangkarra arrkutja noa rrakangkarranhalela arratja nitjika. ");
INSERT INTO are_vpl VALUES ("H14_5","082_4_5","1TH","4","5","5","Rrangkarra itja noa rrakangkarranhaka mpurrkakanta lherritjika, Relha Lorinya ntjarra ngerra, etnala Altjirraka kotna namanga. ");
INSERT INTO are_vpl VALUES ("H14_6","082_4_6","1TH","4","6","6","Rrangkarra turta itja tjina tnakanhakanha arrampowutjika, noa ekuranhalela intamala. Relha erala lakinha ntelalhama, Ingkartala erinha kala rrarrathala tutjina. Nurna kunha rrangkarranha arrkurla nhangantema lakinha kaltjinthaka. ");
INSERT INTO are_vpl VALUES ("H14_7","082_4_7","1TH","4","7","7","Arai, Altjirrala nurnanha urraraka arratja ntelalhitjika, itja paala. ");
INSERT INTO are_vpl VALUES ("H14_8","082_4_8","1TH","4","8","8","Relha erala nhanhaka itja kangkwerrama, era itja relhanga kekarta lhama, Altjirranga pula, erala Enka Alkngaltara ekuranha rrakangkarrurna yairnakala. ");
INSERT INTO are_vpl VALUES ("H14_9","082_4_9","1TH","4","9","9","Arai, Altjirrala tnakanhakanha rrangkarranha kala kaltjinthaka urlarrakurlarra kangkintja ntelalhitjika. Lakinhanga nukathaka itja nama rrakangkarrurna wotha nhanhiperra intalhelitjika. ");
INSERT INTO are_vpl VALUES ("H14_10","082_4_10","1TH","4","10","10","Nurna turta kaltja rrangkarra tjina tnakanhakanha ingkarrakaka kangkamanga, pmara Macedonia-ala. Tjina ntjarrai, nurna pula antja ");
INSERT INTO are_vpl VALUES ("H14_11","082_4_11","1TH","4","11","11","rrangkarra kunpa turta nitjika, itja yia ilarlaputjika. Nyintaminyinta turta marna ekuranhaka urrkaputjika, nurnala rrangkarranha turnakala ngerra. ");
INSERT INTO are_vpl VALUES ("H14_12","082_4_12","1TH","4","12","12","Kurunga relha kotna ntjarrala aritjina rrangkarra relha ilporatha namanga, rrangkarra turta itja relha arrpunhaka ankeerramanga. ");
INSERT INTO are_vpl VALUES ("H14_13","082_4_13","1TH","4","13","13","Tjina ntjarrai, nurna antja nama rrangkarra tjina kalala ilukala ntjarriperra kaltja nitjika. Kurunga rrangkarra itja kngarra nthorrkngerritjina relha arrpunha ntjarra ngerra, etnala Ingkarta Jesuaka kotna namanga. ");
INSERT INTO are_vpl VALUES ("H14_14","082_4_14","1TH","4","14","14","Nurna kala kaltja Jesuanha ilukala, wotha kamerrakala turta. Lakinhanga nurna kaltja Altjirrala Jesuanha kngitjalpumalanga, era relha lenha ntjarranha turta ekuralela kngitjitjinantema, etnala ilukala Jesuanha tnakamala. ");
INSERT INTO are_vpl VALUES ("H14_15","082_4_15","1TH","4","15","15","Nurna rrangkarranha angkatja arrpunha nhanha turta kaltjinthama, Ingkarta Jesua erarrpa nurnanha ilakalanga. Era pitjalpumalanga, nurna kuta etatha namala ntjarra, nurna itja tjina ilukala ntjarraka arrkurlerritjina. ");
INSERT INTO are_vpl VALUES ("H14_16","082_4_16","1TH","4","16","16","Altjirrala turnamalanga, angel ntjarraka tjitjarta era ilkitjina. Angel arrpunhala turta Altjirraka trumpet angkalhelitjina. Kurunga Ingkarta Jesua alkiranga pitjitjina. Relha Jesuanha tnakakala ntjarra, etnakimparrantama kamerritjina. ");
INSERT INTO are_vpl VALUES ("H14_17","082_4_17","1TH","4","17","17","Kurunga Ingkartanha tnanpentjimalangantema, Altjirrala nurnanha, etnanha turta mataraka tjurnamala Ingkarturna ntjilhelitjina. Nurnantama kutanta Ingkarta ekuralela nitjina. ");
INSERT INTO are_vpl VALUES ("H14_18","082_4_18","1TH","4","18","18","Angkatja nhanha ilarramala rrangkarra alkngolkngilarrirrai, ekarltilarrirrai turta. ");
INSERT INTO are_vpl VALUES ("H15_1","082_5_1","1TH","5","1","1","Tjina ntjarrai, ilangara inthorrama Ingkartanha pitjalputjina? Nukathaka itja nama rrakangkarrurna nhanhiperra intalhelitjika. ");
INSERT INTO are_vpl VALUES ("H15_2","082_5_2","1TH","5","2","2","Rrangkarrarrpa kala kaltja era pitjitjina, nhanga nyilkngampala ingula pitjimanga ngerra. ");
INSERT INTO are_vpl VALUES ("H15_3","082_5_3","1TH","5","3","3","Relha ingkarraka kunpa namalanga, tnoatnoa turta wulhamalanga, Ingkartanha pitjitjina alha nhanha yirralhelitjika. Arrkutjaka arlta erritjalhamalanga, nhanga katjia ekura intitjika, era yarna angkama, “Anmarrkai!” Lakinha ngerra relha turta yarna Ingkartanga urlerritjina, era pitjimalanga. ");
INSERT INTO are_vpl VALUES ("H15_4","082_5_4","1TH","5","4","4","Tjina ntjarrai, rrangkarra pula itja thapathapala ngerra nama. Lakinhanga Jesuala rrangkarranha itja tnolkalhelitjina era pitjalpumalanga, nhanga nyilkngampalala relhanha tnolkalhelamanga ngerra. ");
INSERT INTO are_vpl VALUES ("H15_5","082_5_5","1TH","5","5","5","Rrangkarra ingkarraka parrtjala ngerra nama, relha eterrintja arratjakarta. Nurna itja thapathapala ngerra nama, eterrintja marntilparlakarta. ");
INSERT INTO are_vpl VALUES ("H15_6","082_5_6","1TH","5","6","6","Lakinhanga nurna itja marntilparla ntelalhitjika, arrpunha ntjarra ngerra. Nurna pula relha kapurta marrakarta ngerra ntelalhitjika, etarlingetarlakarta turta. ");
INSERT INTO are_vpl VALUES ("H15_7","082_5_7","1TH","5","7","7","Arai, relha paka ankwentitjika antjanga, era kala ingula ankwentama. Relha paka drunk-erritjika antjanga, era kala ingula drunk-errama. ");
INSERT INTO are_vpl VALUES ("H15_8","082_5_8","1TH","5","8","8","Nurna pula itja ingwala ngerra nama, arltala ngerra pula. Lakinhanga nurna kapurta marra nitjika. Nurna turta ntarntaralhitjika Altjirranha tnakamala, relhaka kangkintja ntelalhamala, tnoatnoa turta kaaralhamala Jesuala nurnanha tangkalhelitjika. ");
INSERT INTO are_vpl VALUES ("H15_9","082_5_9","1TH","5","9","9","Arai, Altjirrala kunha nurnanha urraraka, nurnanha Ingkarta nurnakanha Jesua Kristarlarlanga tangkalhelitjika, itja nurnanha rrarrathala tutjika. Jesua Kristanha kunha nurnakakwia iluka, ");
INSERT INTO are_vpl VALUES ("H15_10","082_5_10","1TH","5","10","10","nurna ekuralela kuta nitjinanga, nurna etatha namanga, nurna ilumanga turta. ");
INSERT INTO are_vpl VALUES ("H15_11","082_5_11","1TH","5","11","11","Yia nhanha ilarramala kuta alkngolkngilarrirrai, kuta tnoatnoilarrirrai turta. Yinga kaltja rrangkarra lyarta kala lakinhilarrama. ");
INSERT INTO are_vpl VALUES ("H15_12","082_5_12","1TH","5","12","12","Tjina ntjarrai, nurna rrakangkarrurna ingkama, rrangkarra arratja eterritjika relha lenha ntjarriperra, etnanhala Ingkartala ingkairnakala rrangkarranha ntarntaritjika, tjatjatutjika turta. Etna rrakangkarra kngarra urrkapuma. ");
INSERT INTO are_vpl VALUES ("H15_13","082_5_13","1TH","5","13","13","Rrangkarra turtantama etnaka kngarra kangkitjika, urrkapuntja etnakanhakakwia. Rrangkarra ingkarraka turta urlarrakurlarra rilhera ntelalhitjika. ");
INSERT INTO are_vpl VALUES ("H15_14","082_5_14","1TH","5","14","14","Tjina ntjarrai, nurna turta rrangkarranha tjatjatuma, rrangkarra relha lenha ntjarrurna ilpungarungara angkitjika, etnala itja antja nama marna etnakanhaka urrkaputjika. Nurna turta rrangkarranha tjatjatuma relha tiratira ntjarranha tnoatnoilitjika, relha thaltja ntjarranha ntarntaritjika, relha ingkarrakaka montjamontja ntelalhitjika. ");
INSERT INTO are_vpl VALUES ("H15_15","082_5_15","1TH","5","15","15","Rrangkarra itja relhanha kapanha tutjika. Rrangkarra urlarrakurlarra, relha arrpunhaka turta, kangkintjatitja ntelalhitjika. ");
INSERT INTO are_vpl VALUES ("H15_16","082_5_16","1TH","5","16","16","Kutatha arrkana narrirrai. ");
INSERT INTO are_vpl VALUES ("H15_17","082_5_17","1TH","5","17","17","Kutatha Altjirrurna ingkarrirrai. ");
INSERT INTO are_vpl VALUES ("H15_18","082_5_18","1TH","5","18","18","Rrangkarra imampurla paka namanga, rrangkarra arrkana paka namanga, Altjirranha kutatha dangkilarrirrai. Altjirranha antja nama rrangkarra lakinha ntelalhitjika, rrangkarra Krista Jesualela nyinterrakalanga. ");
INSERT INTO are_vpl VALUES ("H15_19","082_5_19","1TH","5","19","19","Rrangkarra itja Enka Alkngaltaranga ntjumerritjika. ");
INSERT INTO are_vpl VALUES ("H15_20","082_5_20","1TH","5","20","20","Rrangkarra itja Altjirraka angkatja lolowutjika arrpunhala rrangkarranha kaltjinthamalanga. ");
INSERT INTO are_vpl VALUES ("H15_21","082_5_21","1TH","5","21","21","Rrangkarra pula angkatja etnanha montjala wutjika. Angkatja marraka rrangkarra kangkwerritjika. ");
INSERT INTO are_vpl VALUES ("H15_22","082_5_22","1TH","5","22","22","Kanha angkatja korna rrangkarra imputjikala. ");
INSERT INTO are_vpl VALUES ("H15_23","082_5_23","1TH","5","23","23","Yinga Altjirra rilhera ekururna ingkama, era rrangkarranha alkngaltara inthorrilitjika. Yinga turta ingkama era enka pa kurruna pa mpurrka rrakangkarra ilkarrtjakunya tnyinitjika, Ingkarta nurnakanha Jesua Kristanha pitjalputjinalpula. ");
INSERT INTO are_vpl VALUES ("H15_24","082_5_24","1TH","5","24","24","Arai, Altjirra erala rrangkarranha urrarakala, era kala rrangkarranha ntarntaritjina. ");
INSERT INTO are_vpl VALUES ("H15_25","082_5_25","1TH","5","25","25","Tjina ntjarrai, nurnakakwia turta Altjirrurna ingkarrirrai. ");
INSERT INTO are_vpl VALUES ("H15_26","082_5_26","1TH","5","26","26","Rrangkarra tjina tnakanhakanha ingkarrakanha tjia ngerra kwakitjikitjika. ");
INSERT INTO are_vpl VALUES ("H15_27","082_5_27","1TH","5","27","27","Ingkartanga urlarra atha rrangkarranha tjatjatuma, rrangkarra pepa nhanha tjina tnakanhakanha ingkarrakaka read-erritjika. ");
INSERT INTO are_vpl VALUES ("H15_28","082_5_28","1TH","5","28","28","Ingkarta nurnakanha Jesua Kristanha rrakangkarra kuta ngwanga ntelalhama. ");
INSERT INTO are_vpl VALUES ("H21_1","083_1_1","2TH","1","1","1","Paul, Silas, Timothy nurna pepa nhanha yairnama Altjirraka worlamparinyurna, Thessalonica town-ala. Altjirra Kaarta nurnakanhala rrangkarranha tangkalhelakala, Ingkarta Jesua Kristarlarlanga. ");
INSERT INTO are_vpl VALUES ("H21_2","083_1_2","2TH","1","2","2","Altjirra Kaartanha, Ingkarta Jesua Kristanha turta, rrakangkarra ngwanga kuta ntelalhama, rilhera turta. ");
INSERT INTO are_vpl VALUES ("H21_3","083_1_3","2TH","1","3","3","Tjina ntjarrai, nurna Altjirranha kutatha rrakangkarrakwia dangkilama, rrangkarra erinha ekarltamekarlta tnakamanga, rrangkarra turta kngarramakngarra urlarrakurlarra kangkintja ntelalhamanga. ");
INSERT INTO are_vpl VALUES ("H21_4","083_1_4","2TH","1","4","4","Lakinhanga nurna rrangkarranha Altjirraka worlamparinya arrpunha ntjarranga urlarra tnantjama. Nurna etnanha ilama rrangkarra kunpa nyingalauwumanga. Nurna turta etnanha ilama rrangkarra Kristanha ekarlta kuta tnakamanga, arrpunha ntjarrala rrangkarranha tutjika lurnamangatanya, nakapakarlilamanga turta. ");
INSERT INTO are_vpl VALUES ("H21_5","083_1_5","2TH","1","5","5","Nurna kaltja Altjirrala kutatha arratja tjiperrawuma. Lakinhanga rrangkarra lyarta ekurakwia nyingalauwumalanga, Altjirrala rrangkarranha anma pmara makalaria ekuranhurna irrpulhelitjina. ");
INSERT INTO are_vpl VALUES ("H21_6","083_1_6","2TH","1","6","6","Altjirranha arratja inthorra nama. Era kala relha lenha ntjarranha kapanha nakapakarlilitjina, etnala rrangkarranha lyarta nakapakarlilamanga. ");
INSERT INTO are_vpl VALUES ("H21_7","083_1_7","2TH","1","7","7","Era rrangkarranha imampurla rrakangkarranhanga tangkalhelitjina, nurnanha turta, Ingkarta Jesuanha angel ekarlta ekuranha ntjarrakarta pitjalpumalanga, ");
INSERT INTO are_vpl VALUES ("H21_8","083_1_8","2TH","1","8","8","urakarta. Erantama relha lenha ntjarranha rrarrathala tutjina, etnala Altjirraka kotna namanga, etna turtala Ingkarta nurnakanha, Jesuaka, Yia Marraka itja kangkwerramanga. ");
INSERT INTO are_vpl VALUES ("H21_9","083_1_9","2TH","1","9","9","Altjirrala etnanha kutantaka yirralhelitjina. Nhanhatitja era etnanha Ingkartanga kutantaka naamalhelitjina. Etnantama itja kuta Ingkartaka pmara makalariurna irrputjina. ");
INSERT INTO are_vpl VALUES ("H21_10","083_1_10","2TH","1","10","10","Nhanha kala lakinherritjina Ingkartanha pitjalpumalanga. Arlta lenha ekurala, relha alkngaltara ekuranha ntjarrala erinha tnantjitjina. Relha etnala erinha tnakakala, etna erinha ilitjina era makalaria inthorra namanga. Rrangkarra turta relha nhanha etnakalela nitjina, rrangkarra angkatja nurnakanha tnakakalanga. ");
INSERT INTO are_vpl VALUES ("H21_11","083_1_11","2TH","1","11","11","Altjirrala rrangkarranha nhanga urraraka. Nurnantama kutatha ekururna ingkama, rrakangkarrakwia, era rrangkarranha ntarntaritjika, rrangkarra paalapaalerrakitja. Nurna turta ekururna ingkama, rrakangkarra tangitjala nitjika marra kuta ntelalhitjika, nhanga rrangkarrala antjerramanga ngerra. Ekarlta warta, era kala rrakangkarra irrpalthala tangitjala nama. ");
INSERT INTO are_vpl VALUES ("H21_12","083_1_12","2TH","1","12","12","Nurna lakinha ingkama, relhala Ingkarta Jesuanha tnantjitjinanga, etna aramalanga rrangkarra arratja ntelalhamanga. Kurunga Ingkarta Jesuala rrangkarranha turta tnantjitjina. Nhanha lakinherritjina, Altjirra nurnakanha, Ingkarta Jesua Kristanha turta, nurnaka ngwanga ntelalhamanga. ");
INSERT INTO are_vpl VALUES ("H22_1","083_2_1","2TH","2","1","1","Ingkarta nurnaka Jesua Kristanha pitjalpumalanga, Altjirrala nurnanha worlilitjina Jesua Kristurna urlarrakurlarra lhitjika. Lakinhanga, tjina ntjarrai, ");
INSERT INTO are_vpl VALUES ("H22_2","083_2_2","2TH","2","2","2","rrangkarra itja thakerritjika, rwampierritjika paka, arrpunha ntjarrala rrangkarranha ilamanga, Kristanha kula kala pitjalpukala. Thunga etna rrangkarranha ilitjina, Enka Alkngaltarala etnanha nhanha ilakala. Thunga etna rrangkarranha ilitjina, relha arrpunhala etnanha nhanha ilakala. Thunga etna rrangkarranha ilitjina, etna nhanha pepa nurnakanhala read-errakala. ");
INSERT INTO are_vpl VALUES ("H22_3","083_2_3","2TH","2","3","3","Rrangkarra pula itja angkatja orrtjerrintja etnakanha tnakitjika. Arai, relha ntjarrataka Altjirraka irrpaltherritjikarrka. Altjirraka Leltja Kngarra nhanga turtarrka pitjitjika, artwa Altjirrala imilakala nhanga purrama. Kurunganta Ingkartanha pitjalputjina. ");
INSERT INTO are_vpl VALUES ("H22_4","083_2_4","2TH","2","4","4","Altjirraka Leltja Kngarra nhanha era Altjirraka, relhaka turta irrpaltherritjina. Era Altjirraka temple-urna irrputjina, era turta ilalhitjina era altjirra namanga. ");
INSERT INTO are_vpl VALUES ("H22_5","083_2_5","2TH","2","5","5","Rrangkarra ilpangkamama? Atha nhanga rrangkarranha lakinha ilaka, yinga rrakangkarralela namalangantema. ");
INSERT INTO are_vpl VALUES ("H22_6","083_2_6","2TH","2","6","6","Rrangkarra kala kaltja, Altjirrala Leltja Kngarra erinha anmakarrka parrama. Era turta erinha antala ekuranhalanta kathilitjina. ");
INSERT INTO are_vpl VALUES ("H22_7","083_2_7","2TH","2","7","7","Arai, Leltja Kngarra era lyarta kala urrkapuma, lauwulhintja pula. Altjirrala pula erinha anmakarrkantema impuma. ");
INSERT INTO are_vpl VALUES ("H22_8","083_2_8","2TH","2","8","8","Kurunga Altjirrala Leltja Kngarra erinha kathilitjina. Ingkarta Jesualantama erinha aiyangkintja ekuranhala yirralhelitjina, era pitjalpumalanga, makalaria inthorra turta ntelalhamalanga. ");
INSERT INTO are_vpl VALUES ("H22_9","083_2_9","2TH","2","9","9","Leltja Kngarra era pitjimalanga, Satan-ala erinha ekarltilitjina. Erantama tjatjikartalka urrkapumala, relha ntjarranha orrtjapepilitjina. ");
INSERT INTO are_vpl VALUES ("H22_10","083_2_10","2TH","2","10","10","Era relha nhanha etnanha orrtjapepilitjina, Altjirrala relha nhanha etnanha kala imilakalanga. Arai, Altjirrala etnanha tangkalhelamara, etna pula itja angkatja nthurrpaka kangkaka, angkatja erinha tnakaka paka. ");
INSERT INTO are_vpl VALUES ("H22_11","083_2_11","2TH","2","11","11","Altjirra erarrpantama relha nhanha etnanha parrpartilitjina, etna angkatja orrtjerrintja erinha tnakitjinanga. ");
INSERT INTO are_vpl VALUES ("H22_12","083_2_12","2TH","2","12","12","Lakinha era relha ingkarrakanha imilitjina, etnala angkatja nthurrpa erinha itja tnakakala, etna turtala kangkakala kornatitja ntelalhitjika. ");
INSERT INTO are_vpl VALUES ("H22_13","083_2_13","2TH","2","13","13","Tjina ntjarrai, Altjirranha kunha rrakangkarra kangkaka. Nurnakathaka turta nama Altjirranha kutatha rrakangkarrakwia dangkilitjika. Iwunhanga? Era rrangkarranhakimparra urrarakalanga, tangkalhelitjika. Erantama rrangkarranha tangkalhelaka, Enka ekuranhala rrangkarranha alkngaltarilamalanga, rrangkarra turta angkatja nthurrpa erinha tnakamalanga. ");
INSERT INTO are_vpl VALUES ("H22_14","083_2_14","2TH","2","14","14","Altjirrala nhanga rrangkarranha urraraka, nurna rrangkarranha Yia Marra nurnakanha kaltjinthamalanga. Era rrangkarranha urraraka, rrangkarra turta Ingkarta nurnaka Jesua Kristalela nitjinanga, pmara makalaria ekuranhala. ");
INSERT INTO are_vpl VALUES ("H22_15","083_2_15","2TH","2","15","15","Lakinhanga, tjina ntjarrai, rrangkarra itja angkatja ekura kngwerritjika, angkatja nhanga nurnala rrangkarranha kaltjinthakala, pepala yairnakala turta. ");
INSERT INTO are_vpl VALUES ("H22_16","083_2_16","2TH","2","16","17","Altjirra Kaarta nurnakanha, era nurnaka kangkama. Era ngwanga nama. Era nurnanha alkngolkngilama, ngampakala. Era nurnanha tnoatnoilama Jesuaka kunpa kaaralhitjika. Jesua Krista erarrpa, Altjirra Kaarta era turta, rrangkarranha tjipatjipilitjina, rrangkarranha ekarltilitjina turta, marra kuta angkitjika pa ntelalhitjika. ");
INSERT INTO are_vpl VALUES ("H23_1","083_3_1","2TH","3","1","1","Kala nhanhantantama tjina ntjarrai. Nurnakakwia Altjirrurna ingkarrirrai. Ingkarrirrai arrpunhala itja Ingkartaka angkatja parritjinanga. Ingkarrirrai relha ntjarrala angkatja erinha kangkintjala wutjinanga, rrangkarrala erinha kangkintjala wukala ngerra. ");
INSERT INTO are_vpl VALUES ("H23_2","083_3_2","2TH","3","2","2","Ingkarrirrai Altjirrala nurnanha relha kornanga, arrthatanga turta ntarntaritjika. Relha arrpunha ntjarrala kunha Altjirranha itja tnakama. ");
INSERT INTO are_vpl VALUES ("H23_3","083_3_3","2TH","3","3","3","Ingkartala pula rrangkarranha itja ipmintja imputjina. Era kala rrangkarranha ekarltilitjina. Era turta rrangkarranha errintjanga ntarntaritjina. ");
INSERT INTO are_vpl VALUES ("H23_4","083_3_4","2TH","3","4","4","Nurna turta kaltja rrangkarra angkatja nurnakanhaka kangkwerrama, kuta kangkwerritjina turta, Ingkartanha rrakangkarra tangitjala namanga. ");
INSERT INTO are_vpl VALUES ("H23_5","083_3_5","2TH","3","5","5","Yinga turta Ingkarturna ingkama era rrangkarranha kuta ilpangkalhelitjika Altjirranha rrakangkarra kangkamanga, Kristanha turta rrakangkarra kuta montjamontja ntelalhamanga. ");
INSERT INTO are_vpl VALUES ("H23_6","083_3_6","2TH","3","6","6","Tjina ntjarrai, atha rrangkarranha tjatjatuma, Ingkarta Jesua Kristaka rretnyala. Rrangkarra tjina tnakanhakanha nyintaminyintanga paaterritjika, erala itja marna ekuranhaka urrkapumanga, nurnala rrangkarranha kaltjinthakala ngerra. ");
INSERT INTO are_vpl VALUES ("H23_7","083_3_7","2TH","3","7","7","Rrangkarra kala kaltja, rrangkarrataka nurna ngerra ntelalhitjika. Nurna nhanga rrakangkarralela namalanga, nurna itja kunpa narlanaka. ");
INSERT INTO are_vpl VALUES ("H23_8","083_3_8","2TH","3","8","8","Nurna turta itja arrpunhaka marna ankea wara ilkurlanaka. Nurna pula tjarrilpmintja urrkapuka, nurna itja rrangkarranha inporilitjinanga, marna rrakangkarranha ankea ilkumala. ");
INSERT INTO are_vpl VALUES ("H23_9","083_3_9","2TH","3","9","9","Nurnakathaka nthurrpa kala naka marna rrakangkarranha kapanhanta ankea ilkutjika. Nurna pula antja naka rrangkarranha tjaiya arratja erinha ntelitjika, rrangkarra turtantama tjaiya ekurala lhitjinanga. ");
INSERT INTO are_vpl VALUES ("H23_10","083_3_10","2TH","3","10","10","Arai, nurna nhanga rrakangkarralela namalangantema, nurna rrangkarranha ilaka, relha paka itja antja namanga urrkaputjika, era kala marnakunya nitjika. ");
INSERT INTO are_vpl VALUES ("H23_11","083_3_11","2TH","3","11","11","Lyarta pula nurna wuma urrputja arrpunha kunpa narlanamanga, urrkaputjikanha. Etna yiakartanta nthulapuma. ");
INSERT INTO are_vpl VALUES ("H23_12","083_3_12","2TH","3","12","12","Relha nhanha etnanha nurna Ingkarta Jesua Kristaka rretnyala ilama, itja yiakarta nthulaputjika. Kala marna rrakangkarranhakanta urrkapai. ");
INSERT INTO are_vpl VALUES ("H23_13","083_3_13","2TH","3","13","13","Tjina ntjarrai, rrangkarrataka itja porrkerritjika arratja ntelalhitjika. ");
INSERT INTO are_vpl VALUES ("H23_14","083_3_14","2TH","3","14","14","Relha arrpunha paka itja kangkwerramanga, angkatja nhanga nurnala rrakangkarrurna intalhelama, rrangkarra ekuranga aralhitjika. Rrangkarra itja ekuralela ilkwatharra nitjika, era paka porerritjinanga. ");
INSERT INTO are_vpl VALUES ("H23_15","083_3_15","2TH","3","15","15","Rrangkarra pula itja ekura leltja ngerra ntelalhitjika. Erinha montjala tjatjatwai, era tjina tnakanhakanha namanga warta. ");
INSERT INTO are_vpl VALUES ("H23_16","083_3_16","2TH","3","16","16","Ingkarta rilhera era rrakangkarra kutatha rilhera ntelalhama. Ingkarta era turta rrakangkarralela kutatha ilkwatharra nama. ");
INSERT INTO are_vpl VALUES ("H23_17","083_3_17","2TH","3","17","17","Paul atharrpantama rrangkarranha anparnama, angkatja urrputja nhanha iltja nukanhala intalhelamala. Lakinha rrangkarra kaltja nitjina atharrpa pepa nhanha rrakangkarrurna yairnakala. ");
INSERT INTO are_vpl VALUES ("H23_18","083_3_18","2TH","3","18","18","Ingkarta nurnakanha Jesua Kristanha rrakangkarra ingkarrakaka kuta ngwanga ntelalhama. ");
INSERT INTO are_vpl VALUES ("T11_1","084_1_1","1TI","1","1","1","Yinga Paul Krista Jesuaka apostle nama. Altjirrala, Tangkalhelanha nurnakanhala, yinganha urrarakala, Krista Jesuala turta. Nurna kaaralhama Krista Jesuanha pitjalputjika, nurnanha inarlalhitjika. ");
INSERT INTO are_vpl VALUES ("T11_2","084_1_2","1TI","1","2","2","Timothy-ai, atha pepa nhanha ungkwangurna yairnama. Unta kunha worra nuka inthorra ngerra nama, ilirna tharralantema Ingkartanha tnakamanga. Altjirra Kaartanha, Krista Jesua Ingkarta nurnakanha turta, ungkwanga ngwanga, montjamontja, rilhera turta ntelalhama. ");
INSERT INTO are_vpl VALUES ("T11_3","084_1_3","1TI","1","3","3","Yinga nhanga pmara Macedonia-urna lhitjinala, atha nganha ilaka Ephesus town-ala kuterritjika. Unta turtantama relha urrputja nhanga ntjarranha turnitjika, etna itja relha ntjarranha paala kaltjinthalanitjika. ");
INSERT INTO are_vpl VALUES ("T11_4","084_1_4","1TI","1","4","4","Etnataka relha ntjarranha ilama, relhaka yia imankinya, tnangkarralka kula nthurrpa namanga. Lakinha etna relha ntjarranha parrpartilama. Yia lakinhalataka relhanha yarna kaltjinthama Altjirranha tnakitjika. Altjirraka angkatjalanta relhanha nhanha kaltjinthama. ");
INSERT INTO are_vpl VALUES ("T11_5","084_1_5","1TI","1","5","5","Unta pula relha ntjarranha arratja kaltjinthitjika. Kurunga etna urlarrakurlarra kangkintja ntelalhitjina, Altjirrala korna etnakanha iwukalanga, etna turta itja wotha Altjirranga trerramanga, erinha tnakamanga pula. ");
INSERT INTO are_vpl VALUES ("T11_6","084_1_6","1TI","1","6","6","Arrpunha ntjarrala pula itja relha ntjarranha arratja kaltjinthama. Etna kala lhungkultjanta angkarlanama. ");
INSERT INTO are_vpl VALUES ("T11_7","084_1_7","1TI","1","7","7","Etna antja nama relha ntjarranha Altjirraka turnintja kaltjinthitjika. Etna pula marntilparla wara angkarlanama. Etna itja Altjirraka turnintjiperra arratja etarlarama. ");
INSERT INTO are_vpl VALUES ("T11_8","084_1_8","1TI","1","8","8","Arai, nurna kaltja Altjirraka turnintja marra namanga, relhala paka etnakiperra arratja etarlaramanga. ");
INSERT INTO are_vpl VALUES ("T11_9","084_1_9","1TI","1","9","9","Nhanhatitja, Altjirrala itja turnintja ekuranha ingkairnaka relha marra ntjarranha parritjika, relha korna ntjarranha pula. Nhanga relha punhalunha ntjarranha, arrthata ntjarranha turta. Nhanga relha arrampowunha ntjarranha, paala ntjarranha turta. Nhanga relha Altjirraka irrpaltherranha ntjarranha, Altjirraka antjakunya ntjarranha turta. Nhanga relha kaarta errilknga tunha ntjarranha, mia errilknga tunha ntjarranha, urrarna ntjarranha turta. ");
INSERT INTO are_vpl VALUES ("T11_10","084_1_10","1TI","1","10","10","Nhanga relha ntaiyawunha ntjarranha, artwa, artwalela korna mpaaranha ntjarranha turta. Nhanga relha lenha ntjarranha, etnala relha arrpunha ntjarranha errkumala yirrinthama. Nhanga relha orrtjerranha ntjarranha, relha court-ala orrtjerranha ntjarranha turta. Nhanga relha lenha ntjarranha turta parritjika, etnala kaltjinthanhinthanha etnaka irrpaltherramanga, ");
INSERT INTO are_vpl VALUES ("T11_11","084_1_11","1TI","1","11","11","etnala Yia Marra erinha arratja kaltjinthamanga. Altjirrala kunha yinganha turnaka Yia Marra erinha arratja kuta kaltjinthitjika. ");
INSERT INTO are_vpl VALUES ("T11_12","084_1_12","1TI","1","12","12","Atha Krista Jesuanha, Ingkarta nurnakanha dangkilama, era yinganha ekarltilakalanga ekura urrkaputjika. Era kaltja naka yinga artwa ilporatha namanga. ");
INSERT INTO are_vpl VALUES ("T11_13","084_1_13","1TI","1","13","13","Atha erinha arrampowutjatarrka, erinha tutjika lurnitjata, ekura alkngarnterritjata turta. Ingkarta era pula nuka montjamontja ntelalhaka, yinga ekura kotnantema nakalanga, atha turta erinha itjantema tnakakalanga. ");
INSERT INTO are_vpl VALUES ("T11_14","084_1_14","1TI","1","14","14","Ingkarta nurnakanha Krista Jesuanhantama nuka ngwanga inthorra ntelalhaka. Era yinganha kaltjinthaka erinha tnakitjika, relha arrpunhaka turta kangkitjika. ");
INSERT INTO are_vpl VALUES ("T11_15","084_1_15","1TI","1","15","15","“Krista Jesuanha alha nhanhurna pitjika relha kornarintja ntjarranha tangkalhelitjika.” Angkatja nhanha nthurrpa nama, relhala turta erinha kala tnakitjikanta. Relha nhanha etnakanga yinga kornalkura era naka. ");
INSERT INTO are_vpl VALUES ("T11_16","084_1_16","1TI","1","16","16","Jesua Krista erantama nukakimparra montjamontja ntelalhaka, era nukarlarlanga relha arrpunha ntjarranha ilitjinanga, era ngwanga inthorra namanga. Kornarintja arrpunha ntjarrala turtantama yinganha aramalanga, etna erinha kunpa tnakitjinanga. Kurunga etna turtantama ngampakala etatha nitjinanga. ");
INSERT INTO are_vpl VALUES ("T11_17","084_1_17","1TI","1","17","17","Arai, Altjirra nurnakanha, eranta kunha Altjirra nthurrpa nama. Era Ingkarta nama ngampakala. Era yarna iluma. Erinha yarna arama. Altjirra nhanha erinha nurna ngampakala tnantjitjika. Amen. ");
INSERT INTO are_vpl VALUES ("T11_18","084_1_18","1TI","1","18","18","Timothy, worra nukai, ilpangkai angkatja nhanga Altjirraka urrpialala ungkwangiperra ilakala. Angkatja arrpunha athala nganha lyarta ilitjina, erataka era ngerrantema nama. Unta paka angkatja nhanhaka kangkwerramanga, unta kala irrpalthala iwurritjina paala kaltjinthanhinthanha ntjarralela. ");
INSERT INTO are_vpl VALUES ("T11_19","084_1_19","1TI","1","19","19","Unta turta Altjirranha arratja kuta tnakitjina, untarrpa turta rukara wulhitjina. Artwa urrputja arrpunha kunha kornilalhaka. Etna angkatja arratjaka kaltja naka. Etna pula angkatja arratja ekura itja kangkwerraka. Lyarta etna Altjirranha itja wotha arratja tnakama. ");
INSERT INTO are_vpl VALUES ("T11_20","084_1_20","1TI","1","20","20","Nhanha etnakanga nyinta nama Hymenaeus, arrpunha Alexander. Artwa nhanha tharranha atha Satan-aka impuka, eratharra kaltjerritjinanga itja Altjirranha arrampowutjika. ");
INSERT INTO are_vpl VALUES ("T12_1","084_2_1","1TI","2","1","1","Arrkurlakimparra yinga antja nama rrangkarra Altjirrurna ingkitjika, relha ingkarrakakakwia. Rrangkarra ingkitjika era etnaka tangitjala nitjika, etnanha lyekarrilitjika turta. Rrangkarra turta itja kngwerritjika, Altjirranha etnakakwia dangkilitjika. ");
INSERT INTO are_vpl VALUES ("T12_2","084_2_2","1TI","2","2","2","Rrangkarra itornka kngarra ntjarrakakwia Altjirrurna ingkitjika, tjitjarta ntjarrakakwia turta, nurna rilhera marra nitjinanga. Nurna turta Altjirraka kuta urrkurrkintja nitjinanga, eterritjinanga turta. ");
INSERT INTO are_vpl VALUES ("T12_3","084_2_3","1TI","2","3","3","Altjirra Tangkalhelanha nurnakanha kangkama, nurna ekururna lakinha ingkamanga. ");
INSERT INTO are_vpl VALUES ("T12_4","084_2_4","1TI","2","4","4","Era kunha antja relha ingkarrakanha tangkalhelitjika. Era turta antja relha ingkarraka angkatja nthurrpaka kaltja nitjika. Angkatja nthurrpa era nhanha nama. ");
INSERT INTO are_vpl VALUES ("T12_5","084_2_5","1TI","2","5","5","Altjirra nyinta wara nama. Artwa nyintala turta nurnanha Altjirraka tjinilaka, Krista Jesua era. ");
INSERT INTO are_vpl VALUES ("T12_6","084_2_6","1TI","2","6","6","Krista Jesua era nthalhaka, etna erinha errilknga tutjika, era nurnanha tangkalhelitjinanga. ");
INSERT INTO are_vpl VALUES ("T12_7","084_2_7","1TI","2","7","7","Altjirrala turta yinganha urraraka apostle ekuranha nitjika, urrpia turta lhitjika, Relha Lorinya ntjarrurna. Yinga nhanha nthurrpa angkama. Yinga itja orrtjerrama. Era yinganha Relha Lorinya ntjarrurna yairnaka, etnanha angkatja nthurrpa erinha kaltjinthitjika. Atha turta etnanha kaltjinthitjika Kristanha tnakitjika. ");
INSERT INTO are_vpl VALUES ("T12_8","084_2_8","1TI","2","8","8","Yingantama antja nama etna pmararrpaninhala pepaka worlerramalanga, artwa ntjarra Altjirrurna ingkitjika, pmathakunya, yirrkngakunya, aakunya turta. ");
INSERT INTO are_vpl VALUES ("T12_9","084_2_9","1TI","2","9","9","Yinga antja etna pepaka worlerramalanga, arrkutja ntjarra kerrintja ntelalhitjika. Etna itja intortilalhitjika mantarra ntjatjintja inthorraka irrpumala, irna gold-anga mpaarakalakalka ekarralhamala, nhanga tnakalhamalakwia. ");
INSERT INTO are_vpl VALUES ("T12_10","084_2_10","1TI","2","10","10","Etna pula intortilalhitjika ngerra, arrpunhaka kangkintja ntelalhamala. Nhanha kala etnakathaka nama, etna Altjirranha tnakamanga warta. ");
INSERT INTO are_vpl VALUES ("T12_11","084_2_11","1TI","2","11","11","Kaltjinthanhinthanhala worlamparinyanha Altjirraka angkatja kaltjinthamalanga, arrkutja etna tjukunyala wurlanamala kaltjerritjika. Etna itja angkitjika. ");
INSERT INTO are_vpl VALUES ("T12_12","084_2_12","1TI","2","12","12","Atha turta itja arrkutja ntjarranha impurlarrarnama worlamparinyanha kaltjinthitjika, artwaka paka tjitjarterritjika. Etna Altjirraka angkatja tjukunyala wurlanitjika. ");
INSERT INTO are_vpl VALUES ("T12_13","084_2_13","1TI","2","13","13","Altjirrala kunha Adam-anhakimparra arrpmarnaka, kurunganta Eve-anha. ");
INSERT INTO are_vpl VALUES ("T12_14","084_2_14","1TI","2","14","14","Errintjala turta arrkutja erinha orrtjapepilaka, itja Adam-anha. Arrkutja era turtantama errintjaka kangkwerraka. ");
INSERT INTO are_vpl VALUES ("T12_15","084_2_15","1TI","2","15","15","Altjirrala pula arrkutja etnanha tangkalhelitjina etna katjiakarterramalanga, katjia turtantama etnaka intamalanga. Nhanhatitja, etna paka Altjirranha kuta tnakamanga, kuta kangkintja ntelalhamanga, arratja, kerrintja turta namanga. ");
INSERT INTO are_vpl VALUES ("T13_1","084_3_1","1TI","3","1","1","Angkatja nhanha nthurrpa nama. “Relha paka worlamparinyaka tnairnarintja nitjika antja namanga, era kala urrkapuntja marraka antja nama.” ");
INSERT INTO are_vpl VALUES ("T13_2","084_3_2","1TI","3","2","2","Arai, artwa erala tnairnarintja nitjika antja, era pula itja ilparnintjakarta nitjika. Era noa nyintanta tnyinitjika. Era kapurta marra nitjika, itja tnakalhanhalhanha turta. Era kerrintja nitjika. Era relha epinyaka tjina ntelalhitjika. Era worla ekuranha marra kaltjinthitjika. ");
INSERT INTO are_vpl VALUES ("T13_3","084_3_3","1TI","3","3","3","Era itja ngkwarla kngarra ntjutjika. Era itja tunhatunha nitjika, iltanhiltanha paka, ngwanga pula. Era itja money-aka lherritjika. ");
INSERT INTO are_vpl VALUES ("T13_4","084_3_4","1TI","3","4","4","Era ramarama ekuranha arratja rretjingitjika. Era turta katjia ekuranha kaltjinthitjika arratja kangkwerritjika. ");
INSERT INTO are_vpl VALUES ("T13_5","084_3_5","1TI","3","5","5","Etarlarai, era paka ramarama ekuranha yarna arratja rretjingamanga, nthakinhantama era Altjirraka worlamparinya arratja rretjingitjina? ");
INSERT INTO are_vpl VALUES ("T13_6","084_3_6","1TI","3","6","6","Artwa erala lyartanta Kristanha tnakakala, era itja worlamparinyaka tnairnarintja nitjika. Rrangkarra paka erinha ingkairnamanga, era tjurnalhakitja. Kurunga Altjirrala erinha imilakitja, erala errintja erinha imilakala ngerra. ");
INSERT INTO are_vpl VALUES ("T13_7","084_3_7","1TI","3","7","7","Relha arrpunha ntjarra turta angkitjika era artwa marra namanga. Itjanga paka, etna erinha arrampowukitja, errintjala turtantama erinha errkukitja. ");
INSERT INTO are_vpl VALUES ("T13_8","084_3_8","1TI","3","8","8","Artwa etnala worlamparinyaka urrkapunhapunha nitjika antja, etna turta artwa ilporathantema nitjika. Etna itja orrtjerritjika. Etna itja ngkwarla kngarra ntjutjika. Etna itja money-aka kngarra antja nitjika. ");
INSERT INTO are_vpl VALUES ("T13_9","084_3_9","1TI","3","9","9","Etna ekarlta kuta tnakitjika Altjirrala relha lenha ingkarrakanha tangkalhelama, etnala Jesuanha tnakamanga. Etna nhanha itja ilpoiwutjika. ");
INSERT INTO are_vpl VALUES ("T13_10","084_3_10","1TI","3","10","10","Rrangkarra pula etnanha itja parrpa ingkairnitjika. Rrangkarra etnanha aritjikimparra. Etna paka arratja ntelalhamanga, rrangkarra etnanha irrpalthala ingkairnamantama, worlamparinyaka urrkapunhapunha nitjika. ");
INSERT INTO are_vpl VALUES ("T13_11","084_3_11","1TI","3","11","11","Arrkutja etnala worlamparinyaka urrkapunhapunha nitjika antja, etna turta ilporathantema nitjika. Etna itja lhurrkurta angkitjika, ngkwarla kngarra paka ntjutjika. Etna turta ilporatha urrkaputjika. ");
INSERT INTO are_vpl VALUES ("T13_12","084_3_12","1TI","3","12","12","Artwa etnala worlamparinyaka urrkapunhapunha namanga, etna noa nyintakarta nitjika. Etna katjia etnakanhaka, ramarama etnakanhaka turta arratja tjitjarterritjika. ");
INSERT INTO are_vpl VALUES ("T13_13","084_3_13","1TI","3","13","13","Etna paka arratja urrkapumanga, tjina tnakanhakanha ntjarrala etnanha tnantjitjina, etna turta Krista Jesuanha tnoatnoa inthorra tnakitjina. ");
INSERT INTO are_vpl VALUES ("T13_14","084_3_14","1TI","3","14","14","Yinga antja nama ungkwangurna inguntha wara yatjarra lhitjika. Atha pula pepa nhanha ungkwangurna mparrama yairnama, ");
INSERT INTO are_vpl VALUES ("T13_15","084_3_15","1TI","3","15","15","arrpunhala yinganha parrakitja. Nthakinhama tnakanhakanha ntjarra worlamparinyala ntelalhitjika? Etna paka yinganha nthurrpa parramanga, rrangkarra nhanhaka kala kaltja nitjina, pepa nukanhanga. Tnakanhakanha ntjarra kunha Altjirra etatha ekura worlamparinya nama. Etna turta Altjirraka angkatja nthurrpa erinha ntarntarama. ");
INSERT INTO are_vpl VALUES ("T13_16","084_3_16","1TI","3","16","16","Nhanha Altjirraka angkatja nthurrpa era nama, “Kristanhataka mpurrkakarta alhurna pitjika. Enka Alkngaltarala ntelaka era nthurrpa Altjirraka 'Lira namanga. Angel ntjarrala erinha araka. Kurtungurla ekuranhala relha ntjarranha ekuriperra kaltjinthaka, pmararrpaninhala. Ntjarrala erinha tnakaka. Kaartala erinha pmara makalariurna kngetnaka.” ");
INSERT INTO are_vpl VALUES ("T14_1","084_4_1","1TI","4","1","1","Arai, Enka Alkngaltarala nurnanha katha inthorra ilama, anma tnakanhakanha arrpunha ntjarra Jesuanga mpakalhitjina. Etna erinha itja wotha tnakitjina. Etna pula enka orrtjaltha ntjarraka kangkwerritjina, errintjaka angkatjaka turta. ");
INSERT INTO are_vpl VALUES ("T14_2","084_4_2","1TI","4","2","2","Relha orrtjaltha ntjarrala kala errintjaka angkatja nhanha kaltjinthama. Etna angkatja nhanha kaltjinthama errintjala eterrintja etnakanha parrpartilakalanga. ");
INSERT INTO are_vpl VALUES ("T14_3","084_4_3","1TI","4","3","3","Etnantama relha ntjarranha ilama, relhala kula itja noa initjika, relhala turta kula marna pa kara arrpunha itja ilkutjika. Nthakinhala? Altjirrala pula nhanha ingkarraka arrpmarnakala. Lakinhanga relha tnakanhakanhala kala ingkarraka kunpala ilkutjika, Altjirranha dangkilamala. ");
INSERT INTO are_vpl VALUES ("T14_4","084_4_4","1TI","4","4","5","Arai, Altjirrala arrpmarnakala ingkarraka marra nama. Relha arrpunhalantama rrangkarranha yarna ilama marna arrpunha kula korna namanga. Altjirranha dangkilamala, nurna kala Altjirrala arrpmarnakala ingkarraka irrpalthala ilkuma. Etna marra nama, Altjirranha angkakalanga etna marra namanga. Nurna turta etnanha kunpala ilkuma, nurna Altjirranha etnakakwia dangkilakalanga. ");
INSERT INTO are_vpl VALUES ("T14_6","084_4_6","1TI","4","6","6","Tjina tnakanhakanha ntjarranha lakinha montjala kaltjinthai. Kurunga unta ntelalhitjina unta Krista Jesuaka urrkapunhapunha arratja namanga. Unta turta ntelalhitjina unta Krista Jesuanha arratja tnakakala, unta mangkamalanga. Unta turta nurnaka kangkwerrakala, nurna nganha kaltjinthamalanga. ");
INSERT INTO are_vpl VALUES ("T14_7","084_4_7","1TI","4","7","7","Relhaka yia kornakorna ingkarraka, tnangkarralka pula unta itjala lurnitjika. Altjirranga urlarra arratja ntelalhitjika, kala lenhakanta arrkarnalhai. Nhanga etna angkama, ");
INSERT INTO are_vpl VALUES ("T14_8","084_4_8","1TI","4","8","8","“Mpurrka ltarrknga kuta tnyinitjika, nhanha kala tjiparra nama. Tjiparralkura pula nama Altjirranga urlarra arratja kuta ntelalhitjika, nhanha lyartaka tjiparra namanga, anmaka turta.” ");
INSERT INTO are_vpl VALUES ("T14_9","084_4_9","1TI","4","9","9","Angkatja nhanha nthurrpa warta namanga, relha angkatja ekura itja kngwerritjika. ");
INSERT INTO are_vpl VALUES ("T14_10","084_4_10","1TI","4","10","10","Arai, nurna kunha Altjirra etatha erinha tnakama. Era relha ingkarrakanha irrpalthala tangkalhelama. Nurna turta kaltja era kala relha etnanha tangkalhelakala, etnala erinha tnakama. Nhanhakakwia nurna relha ntjarranha kngarra kuta kaltjinthama. ");
INSERT INTO are_vpl VALUES ("T14_11","084_4_11","1TI","4","11","11","Worlamparinya ungkwanganha tjatjatwai, etnanha arratja kuta kaltjinthai turta. ");
INSERT INTO are_vpl VALUES ("T14_12","084_4_12","1TI","4","12","12","Arrpunhala nganha ilamanga, “Unta pula nthitja wara nama,” unta itja kangkwerritjika. Kala arratjanta ntelalhai, nhanga arratja angkamala, arratja kangkamala, Altjirranha arratja tnakamala, arratja kerrintja namala turta. Nhanha aramala, tnakanhakanha ntjarra ungkwanganga ingkapala lhitjinanga. ");
INSERT INTO are_vpl VALUES ("T14_13","084_4_13","1TI","4","13","13","Yinga pitjitjinalpula, rrangkarra pepaka worlerramalanga, yinga antja nama unta Altjirraka angkatjaka read-erritjika. Yinga antja unta etnanha kaltjinthitjika, etnanha tjatjatutjika turta. ");
INSERT INTO are_vpl VALUES ("T14_14","084_4_14","1TI","4","14","14","Ntarntarintja ntjarrala nhanga iltja etnakanha ungkwangakarlaka arrarnaka. Altjirraka urrpia arrpunhala turta nganha Altjirraka angkatja ilaka. Altjirralantama Enka ekuranha ungkwangurna yairnaka. Itja nhanhaka kngwerrai. ");
INSERT INTO are_vpl VALUES ("T14_15","084_4_15","1TI","4","15","15","Kala ntelalhai, athala nganha ilamanga ngerra. Kurunga worlamparinya etna aritjina unta Kristanha ekarltamekarlta tnakamanga. ");
INSERT INTO are_vpl VALUES ("T14_16","084_4_16","1TI","4","16","16","Lherrintja kornanga ntarntaralhai. Altjirraka angkatja arratja inthorra kaltjinthai. Kurunga unta tangkalhelalhitjina. Unta turta relha lenha ntjarranha tangkalhelitjina, etnala nganha wumanga. ");
INSERT INTO are_vpl VALUES ("T15_1","084_5_1","1TI","5","1","1","Unta itja kngarripatanha alkngatharra ilitjika. Unta pula ekururna kaarturna ngerra angkitjika. Unta artwa kurrka ntjarraka tjia ngerra, kalya ngerra paka ntelalhitjika. ");
INSERT INTO are_vpl VALUES ("T15_2","084_5_2","1TI","5","2","2","Unta arrkutja ingkwia ntjarraka ntelalhitjika, untala mia ungkwanganhaka ntelalhamanga ngerra. Unta kwarra wonka ntjarralela kerrintja nitjika, untala tjia ungkwanganhalela kerrintja namanga ngerra. ");
INSERT INTO are_vpl VALUES ("T15_3","084_5_3","1TI","5","3","3","Warlukurta ekurala tjina itja intamanga, erinha worlamparinyala ntarntaritjika. ");
INSERT INTO are_vpl VALUES ("T15_4","084_5_4","1TI","5","4","4","Kanha warlukurta ekurala tjina intamanga, erinha tjina ekuranhala ntarntaritjika. Tjina etna ilpangkitjika nhanha tnakanhakanhakathaka nama. Tjina etna kunha warlukurta ekura kapanha kangkitjika, era etnanha mangkalhelakalanga warta. Nhanhaka Altjirranha kangkama. ");
INSERT INTO are_vpl VALUES ("T15_5","084_5_5","1TI","5","5","5","Warlukurta arrpunhaka paka tjina itja intamanga, era kala nyintarinyala nama. Altjirra eranta tjina ekura nama. Lakinhanga era kutatha Altjirrurna ingkama erinha ntarntaritjika. ");
INSERT INTO are_vpl VALUES ("T15_6","084_5_6","1TI","5","6","6","Warlukurta arrpunhala paka arrkanakanta yonthamanga, era kala ilukala ngerra nama, era etatha namalangantema. ");
INSERT INTO are_vpl VALUES ("T15_7","084_5_7","1TI","5","7","7","Unta angkatja nhanha tnakanhakanha ingkarrakanha ilitjika, etna arratja ntelalhitjinanga. ");
INSERT INTO are_vpl VALUES ("T15_8","084_5_8","1TI","5","8","8","Arai, arrpunhala ramarama ekuranha itja wonawonilamanga, era kala Altjirranha impuka. Era turta Relha Lorinyanga kornalkura nama. ");
INSERT INTO are_vpl VALUES ("T15_9","084_5_9","1TI","5","9","9","Unta warlukurta nhanha ntjarranhanta pepaka intalhelai, nhanga worlamparinyala ntarntaritjika. Warlukurta etnala 60 years ingkwia namanga. Etna noa nyintanta tnyinakalanga. ");
INSERT INTO are_vpl VALUES ("T15_10","084_5_10","1TI","5","10","10","Etna arrpunha ntjarraka kangkintja ntelalhakalanga. Etna katjia etnakanha arratja mangkalhelakalanga. Etna relha ankeanha wantakalanga. Etna tnakanhakanha yatjarra pitjikala ntjarranha ntarntarakalanga. Etna relha imampurlaka montjamontja ntelalhakalanga. Etna relha arrpunhaka kuta tangitjala nakalanga turta. ");
INSERT INTO are_vpl VALUES ("T15_11","084_5_11","1TI","5","11","11","Kanha warlukurta kurrka ntjarranha unta itjala pepaka intalhelai, nhanga worlamparinyala ntarntaritjika. Etna anma noaka wotha antjerritjina. Kurunga etna kngwerritjina etna Kristanha lhelakala, ekura urrkaputjika. ");
INSERT INTO are_vpl VALUES ("T15_12","084_5_12","1TI","5","12","12","Etnantama lhelintja etnakanha ipmintja impumala, ilkarrtjerritjina. ");
INSERT INTO are_vpl VALUES ("T15_13","084_5_13","1TI","5","13","13","Nhanha turta. Etna kaltjerrakitja karningka nitjika, yiakarta turta iltha arrpaninhurna lhitjika, lhurrkurta angkitjika turta. ");
INSERT INTO are_vpl VALUES ("T15_14","084_5_14","1TI","5","14","14","Lakinhanga yinga antja warlukurta kurrka ntjarrala noa initjika, katjia mangkalhelitjika, noa, katjia etnakanha turta ntarntaritjika. Etna lakinha ntelalhamanga, errintjala nurnanha yarna angkatjurnilitjina. ");
INSERT INTO are_vpl VALUES ("T15_15","084_5_15","1TI","5","15","15","Arai, warlukurta urrputja arrpunha kunha kala errintjakarrpa kangkwerrama. ");
INSERT INTO are_vpl VALUES ("T15_16","084_5_16","1TI","5","16","16","Arrkutja tnakanhakanhaka tjina arrpunha warlukurta namanga, era erinha kala ntarntaritjika. Era itja etarlaritjika worlamparinyala kula warlukurta erinha ntarntaritjika. Arai, worlamparinyakathaka nama warlukurta ilkngara ntjarranhanta ntarntaritjika, etnakala tjina itja intamanga. ");
INSERT INTO are_vpl VALUES ("T15_17","084_5_17","1TI","5","17","17","Ntarntarintja etnala worlamparinya etnakanha arratja ntarntaramanga, arratja kaltjinthamanga, Altjirraka Angkatja arratja ilamanga turta, etnanha worlamparinyala kwantjatharra kuta kwartiwutjika. ");
INSERT INTO are_vpl VALUES ("T15_18","084_5_18","1TI","5","18","18","Nhanga Altjirraka Angkatja Imankinyala ilama, “Bullock erala urrkapuma marna annga rrothamala ilkngitjika, unta itja rrakarta ekuranha marntilitjika.” Nhanha turta, “Itornkala urrkapunhapunha ekuranha arratja kuta kwartiwutjika.” ");
INSERT INTO are_vpl VALUES ("T15_19","084_5_19","1TI","5","19","19","Relha nyintalanta paka ntarntarintjanha ilparnamanga, unta ekura itja kangkwerritjika. Kala relha tharrala, tharraminyintalanta paka erinha ilparnamanga, unta kangkwerritjikala. ");
INSERT INTO are_vpl VALUES ("T15_20","084_5_20","1TI","5","20","20","Era paka kuta korna ntelalhamanga, unta erinha kala worlamparinyanga alkngatharra ilitjika, arrpunha ntjarra trerritjinanga korna ntelalhitjika. ");
INSERT INTO are_vpl VALUES ("T15_21","084_5_21","1TI","5","21","21","Altjirranga urlarra, Krista Jesuanga urlarra, angel Altjirrala urrarakala ntjarranga urlarra turta, atha nganha nhanha tjatjatuma. Unta itja mpaarangaranga nukanhanga ntaparrperritjika. Unta turta itja relha nyintaka kangkamala, ekura rukara ntelalhitjika. Unta turta itja relha arrpunhaka antjakunyerramala, ekura unpaarta ntelalhitjika. ");
INSERT INTO are_vpl VALUES ("T15_22","084_5_22","1TI","5","22","22","Unta itja iltja ungkwanganha artwa arrpunhaka parrpa arrarnitjika, erinha ingkairnamala kaltjinthanhinthanha nitjika. Unta itja relha arrpunhaka tangitjala nitjika, korna ntelalhitjika. Kala arratjanta ntelalhai. ");
INSERT INTO are_vpl VALUES ("T15_23","084_5_23","1TI","5","23","23","Unta itja kwatjanta ntjutjika. Unta pula wine kurrka turta ntjutjika, tnarta ungkwanganhakakwia, unta menta ngerra namanga warta. ");
INSERT INTO are_vpl VALUES ("T15_24","084_5_24","1TI","5","24","24","Relha arrpunha ntjarra korna ntelalhamalanga, relha ntjarrala nhanha katha arama. Kanha relha arrpunha ntjarra korna ntelalhamalanga, nhanha anmantala katherritjina. ");
INSERT INTO are_vpl VALUES ("T15_25","084_5_25","1TI","5","25","25","Lakinha ngerra turta relha arrpunha ntjarra marra ntelalhamalanga, relha ntjarrala nhanha katha arama. Kanha relha arrpunha ntjarra marra ntelalhamalanga, nhanha anmantantemala katherritjina. ");
INSERT INTO are_vpl VALUES ("T16_1","084_6_1","1TI","6","1","1","Urrkapunhapunha ntjarra itja itornka etnakanhaka alkngarnterritjika, etnakiperra korna angkitjika paka. Etna paka lakinha ntelalhamanga, Relha Lorinya ntjarrala turtantama nhanhiperra wumanga, Relha Lorinya etna Altjirraka rretnya arrampowutjina. Etna turta Altjirraka angkatja arrampowutjina, angkatja nhanga nurnala etnanha kaltjinthama. ");
INSERT INTO are_vpl VALUES ("T16_2","084_6_2","1TI","6","2","2","Thunga urrkapunhapunha arrpunhaka itornka tnakanhakanha nama. Urrkapunhapunha era itja itornka ekuranhanga kekarta lhitjika, itornka era tjina tnakanhakanha namanga. Era pula ekura ilporathalkuratitja urrkaputjika, era tjina tnakanhakanha namanga warta. Kristanha turta ekuratharrakantema kangkamanga. Unta worla ungkwanganha nhanha kaltjinthai, tjatjatwai turta. ");
INSERT INTO are_vpl VALUES ("T16_3","084_6_3","1TI","6","3","3","Arai, relha arrpunha ntjarrala paala kaltjinthama. Etna itja Ingkarta nurnakanha Jesua Kristaka angkatjaka kangkwerrama. Etna turta itja antja nama wutjika arrpunhala Altjirriperra arratja kaltjinthamanga. ");
INSERT INTO are_vpl VALUES ("T16_4","084_6_4","1TI","6","4","4","Unta worla ungkwanganha ilai, relha nhanha etnataka tnakalhama wara. Etna marntilparla angkama. Etna paala eterrama. Etna antja nama arrpunhalela iwurritjikanta. Angkatja etnakanha wumala, relha ntjarra leltjakaleltjerrama, iltarrama, arrampowurrama, ilparnerrama, ");
INSERT INTO are_vpl VALUES ("T16_5","084_6_5","1TI","6","5","5","iwurrama turta. Paala kaltjinthanhinthanha nhanha etnataka parrpartilalhaka. Etnantama etarlarama etna kula netaneterritjinala, Kristanha tnakamala. ");
INSERT INTO are_vpl VALUES ("T16_6","084_6_6","1TI","6","6","6","Arai, relha erala Kristanha tnakama, era nthurrpa netaneterrama, itja pula yultha kngarrakarta. ");
INSERT INTO are_vpl VALUES ("T16_7","084_6_7","1TI","6","7","7","Nurna itjama yulthakarta katjia intaka. Nurna turta yarna yultha nurnakanha kngetnama nurna ilumanga. ");
INSERT INTO are_vpl VALUES ("T16_8","084_6_8","1TI","6","8","8","Lakinhanga nurnaka marna intamanga, mantarra turta, nurna kala lenhakarta kunpa nitjika. ");
INSERT INTO are_vpl VALUES ("T16_9","084_6_9","1TI","6","9","9","Relha etnala netaneterritjika thakerrama, errintjalataka etnanha arrkarnama. Etna turtantama lherrintja korna etnakanhaka kangkwerrama, korna ntelalhama turta. Kurunga Altjirrala etnanha imilama. ");
INSERT INTO are_vpl VALUES ("T16_10","084_6_10","1TI","6","10","10","Arai, money-aka lherramala, relha nyilkngakerrama, orrtjerrama, turramalka. Relha arrpunha ntjarra money-aka kngarra inthorra antjerramala, etna kala Altjirranga ntjuma lhaka. Etna turta imampurla kngarrurnerraka. ");
INSERT INTO are_vpl VALUES ("T16_11","084_6_11","1TI","6","11","11","Timothy-ai, unta pula Altjirraka urrkapunhapunhala nama. Unta itja money-akalka lherritjika. Unta pula thakerrai arratja, marra turta ntelalhitjika, Altjirranha tnakitjika, relhaka kangkintja ntelalhitjika turta. Itja relhaka porrkerrai, etnaka tjurnalhai paka. ");
INSERT INTO are_vpl VALUES ("T16_12","084_6_12","1TI","6","12","12","Thakerrai kutatha Altjirralela arratja nitjika. Unta kala ekuralela ngampakala etatha nitjina, unta alkngatharra ilalhakalanga unta Altjirranha tnakamanga. ");
INSERT INTO are_vpl VALUES ("T16_13","084_6_13","1TI","6","13","13","Arai, Krista Jesua era turta alkngatharra ilalhaka era Altjirranha tnakamanga, era nhanga Pontius Pilate-anga urlarra itnamalanga. Timothy, athantama nganha tjatjatuma Krista Jesuanga urlarra, Altjirranga urlarra turta. Altjirra ekuranga urlarra purrama, erala relha ingkarrakanhalka etathilama. ");
INSERT INTO are_vpl VALUES ("T16_14","084_6_14","1TI","6","14","14","Ingkarta nurnakanha Krista Jesuanha pitjalputjinalpula, unta angkatja ingkarraka inthorraka arratja kangkwerritjika, angkatja nhanga athala nganha ilakala. ");
INSERT INTO are_vpl VALUES ("T16_15","084_6_15","1TI","6","15","15","Altjirra erarrpa Krista Jesuanha alhurna yairnitjalputjina. Altjirra nhanha era makalaria nama, ekarlta inthorra turta. Era king ingkarrakaka king nama. Era itornka ingkarrakaka itornka nama. ");
INSERT INTO are_vpl VALUES ("T16_16","084_6_16","1TI","6","16","16","Era itja ilutjina. Era parrtjala nama. Parrtja nhanhurna relha yarna etinyerrama. Erinha relhala itja araka paka, yarna turta arama. Erinha relhala tnantjitjika. Era Ingkarta nama, ngampakala Amen. ");
INSERT INTO are_vpl VALUES ("T16_17","084_6_17","1TI","6","17","17","Unta relha yultha kngarrakarta ntjarranha ilitjika, etna itja tjurnalhitjika. Etna turta itja etarlaritjika yultha etnakanhala kula etnanha tangkalhelitjinala. Etna pula Altjirranhanta kuta tnakitjika. Era nurnanha marnalka kngarra kuta nthama, nurna arrkana nitjinanga. ");
INSERT INTO are_vpl VALUES ("T16_18","084_6_18","1TI","6","18","18","Unta relha netaneta ntjarranha ilai, etna relha arrpunha ntjarraka tangitjala nitjika, etnaka kangkintja ntelalhitjika, etnanha ntuthilitjika turta, etna paka ngaiyala namanga. ");
INSERT INTO are_vpl VALUES ("T16_19","084_6_19","1TI","6","19","19","Etna lakinha ntelalhamanga, Altjirrala etnanha kwartiwutjina, etna turtantama ngampakala etatha nitjinanga. ");
INSERT INTO are_vpl VALUES ("T16_20","084_6_20","1TI","6","20","20","Timothy-ai, angkatja nhanga athala nganha kaltjinthakala, erinha arratja inthorra tnyinai. Yia kornakorna ingkarraka kala impa inthorrala. Kaltjinthanhinthanha orrtjaltha ntjarraka turta kangkwerritjala nai. ");
INSERT INTO are_vpl VALUES ("T16_21","084_6_21","1TI","6","21","21","Urrputja arrpunha angkatja palkinya etnakanhaka kangkwerramala, Altjirranga ntjuma lhaka. Altjirranha ungkwanga kuta ngwanga ntelalhama. Amen. ");
INSERT INTO are_vpl VALUES ("T21_1","085_1_1","2TI","1","1","1","Timothy-ai, atha Paul-ala pepa nhanha ungkwangurna yairnama. Altjirrala yinganha nhanga urraraka Krista Jesuaka apostle nitjika. Era turta yinganha yairnaka relha ntjarranha ilitjika, etna ngampakala etatha nitjinala, etna Krista Jesualela nyinterrakala namanga. ");
INSERT INTO are_vpl VALUES ("T21_2","085_1_2","2TI","1","2","2","Timothy-ai, unta kunha worra kangkintja nukanha nama. Altjirra Kaartanha, Ingkarta nurnakanha Jesua Kristanha turta, ungkwanga ngwanga, montjamontja, rilhera turta ntelalhama. ");
INSERT INTO are_vpl VALUES ("T21_3","085_1_3","2TI","1","3","3","Yinga Altjirraka urrkurrkintja nama etakintja marrakarta, kaarta nukanha ntjarra ngerra. Yinga Altjirrurna kutatha ingkama. Yinga ekururna ingkamalanga, yinga ungkwanga turta ilpangkama, atha turta Altjirranha ungkwangakwia dangkilama. ");
INSERT INTO are_vpl VALUES ("T21_4","085_1_4","2TI","1","4","4","Yinga ilpangkama unta itnikala, yinga nhanga lhamalanga. Yingantama errarerrama nganha wotha aritjika. Kurunga nganha aramala, yinga wotha arrkana nitjina. ");
INSERT INTO are_vpl VALUES ("T21_5","085_1_5","2TI","1","5","5","Yinga ilpangkama turta, unta Altjirranha ilporatha inthorra tnakamanga. Lakinha kunha lyorra ungkwanganhala, Lois-alakimparra, Altjirranha ilporatha inthorra tnakaka. Kurunga mia ungkwanganha Eunice-ala turta. Athantama etarlarama, unta turta Altjirranha ilporatha inthorrantema tnakamanga. ");
INSERT INTO are_vpl VALUES ("T21_6","085_1_6","2TI","1","6","6","Atha nhanga iltja nukanha ungkwangakarlaka arrarnamalanga, Altjirrala Enka ekuranha ungkwangurna yairnaka. Itja kngwerrai Enka ekura kuta kangkwerritjika. ");
INSERT INTO are_vpl VALUES ("T21_7","085_1_7","2TI","1","7","7","Arai, Altjirrala itja Enka ekuranha nurnakurna yairnaka, nurnanha tiralanthitjika. Era pula Enka ekuranha nurnakurna yairnaka, nurnanha ekarltilitjika, nurnanha kaltjinthitjika turta relha arrpunhaka kangkintja ntelalhitjika. Era turta Enka ekuranha nurnakurna yairnaka, nurnaka tangitjala nitjika, lherrintja kornanga ntarntaralhitjika. ");
INSERT INTO are_vpl VALUES ("T21_8","085_1_8","2TI","1","8","8","Lakinhanga unta itja porerritjika relha ntjarranha Ingkartiperra kaltjinthitjika. Unta turta itja errakarrerritjika yinga Ingkartakakwia jail-ala namanga. Unta pula nukalela Yia Marrakakwia nyingalauwai, Altjirrala nganha ekarltilamanga ngerra. ");
INSERT INTO are_vpl VALUES ("T21_9","085_1_9","2TI","1","9","9","Altjirra era kunha nurnanha tangkalhelaka, nurnanha urraraka turta relha alkngaltara nitjika. Era nurnanha urraraka erarrpa antja nakalanga, erarrpa turta ngwanga namanga. Itja nurna relha marra nakalanga. Imanka kuta, alha nhanha itjangantema, era nurnanha urraraka nurnaka ngwanga ntelalhitjika, Krista Jesuarlarlanga. ");
INSERT INTO are_vpl VALUES ("T21_10","085_1_10","2TI","1","10","10","Altjirrala pula nurnanha nhanha ngurruka wara ilaka, Krista Jesua, Tangkalhelanha nurnaka, alhurna pitjimalanga. Krista Jesua era iluka, kamerraka turta. Lakinhanga relha itja kutantaka ilutjina. Relhala pula Yia Marra nhanha tnakamanga, era kala ngampakalala etatha nitjina. ");
INSERT INTO are_vpl VALUES ("T21_11","085_1_11","2TI","1","11","11","Krista Jesuala yinganha ingkairnaka apostle ekuranha nitjika. Era turta yinganha urrpia yairnaka, relha ntjarranha Yia Marra nhanha erinha kaltjinthitjika. ");
INSERT INTO are_vpl VALUES ("T21_12","085_1_12","2TI","1","12","12","Yingantama lyarta nyingalauwuma, atha relha ntjarranha Yia Marra erinha kaltjinthakalanga. Yinga pula itja errakarrerrama. Atha Altjirranha kuta tnakama. Yinga kaltja era yinganha tnyinitjina kuta, Ingkartanha pitjalputjinalpula. ");
INSERT INTO are_vpl VALUES ("T21_13","085_1_13","2TI","1","13","13","Unta relha ntjarranha kaltjinthamalanga, itja kngwerrai angkatja marra nhanga athala nganha kaltjinthakalaka. Unta turta itja kngwerrai Altjirranha kuta tnakitjika, relha ntjarraka turta kangkintja ntelalhitjika, unta Kristalela nyinterrakalanga warta. ");
INSERT INTO are_vpl VALUES ("T21_14","085_1_14","2TI","1","14","14","Atha nganha Yia Marra erinha kaltjinthaka. Enka Alkngaltara ekururna ingkai ungkwanga tangitjala nitjika, Yia Marra erinha arratja tnyinitjika. Enka nhanha era kunha nurnakanga kwanala nama. ");
INSERT INTO are_vpl VALUES ("T21_15","085_1_15","2TI","1","15","15","Unta kala kaltja, artwa Phygelus Hermogenes tharrala yinganha ipmintja impukala, relha Asia-arinya ingkarrakala turta. ");
INSERT INTO are_vpl VALUES ("T21_16","085_1_16","2TI","1","16","16","Yinga pula Ingkarturna ingkama, era Onesiphorus-aka, ramarama ekuranhaka turta montjamontja ntelalhitjika, era yinganha tjipatjipilakalanga. Onesiphorus era turta itja errakarrerraka yinga jail-ala namanga. ");
INSERT INTO are_vpl VALUES ("T21_17","085_1_17","2TI","1","17","17","Kurunga era Rome-urna pitjimalanga, era nuka intarra inthorra yonthaka, era yinganha arltaritjinalpula. ");
INSERT INTO are_vpl VALUES ("T21_18","085_1_18","2TI","1","18","18","Yinga Ingkarturna ingkama, Ingkartanha ekura montjamontja ntelalhitjika, era relha ingkarrakanha tjiperrawumalanga. Untarrpa turta kala kaltja artwa nhanha era nuka kngarra tangitjala nakala pmara Ephesus-ala. ");
INSERT INTO are_vpl VALUES ("T22_1","085_2_1","2TI","2","1","1","Worra nukai, ekarlta ntelalhai, Krista Jesuanha ungkwanga ngwanga ntelalhakalanga. ");
INSERT INTO are_vpl VALUES ("T22_2","085_2_2","2TI","2","2","2","Unta kala angkatja nukanha wuka, atha relha ntjarranha kaltjinthamalanga. Untantama angkatja nhanha artwa ilporatha ntjarranha kaltjinthai, etna arrpunha ntjarranha turtantama kaltjinthitjinanga. ");
INSERT INTO are_vpl VALUES ("T22_3","085_2_3","2TI","2","3","3","Krista Jesuaka tjapartia marra ngerra kunpa nyingalauwai. ");
INSERT INTO are_vpl VALUES ("T22_4","085_2_4","2TI","2","4","4","Tjapartia kunha itja parrpartilalhama, nhanga urrkapuntja arrpunhalka mpaaramala. Era kala tjapartia ngerranta ntelalhama, itornka ekuranha, ekura kangkitjinanga. ");
INSERT INTO are_vpl VALUES ("T22_5","085_2_5","2TI","2","5","5","Artwa erala race-errama, era yarna win-emilama era paka itja arratja arrtjanamanga. ");
INSERT INTO are_vpl VALUES ("T22_6","085_2_6","2TI","2","6","6","Artwa erala urrkapuma annga ingkairnitjika, ekurathakakimparra nama marna mangkakala ekuriperra ilkutjika. ");
INSERT INTO are_vpl VALUES ("T22_7","085_2_7","2TI","2","7","7","Angkatja nukanhiperra eterrai. Ingkartala turtantama nhanha ungkwanga nentilitjina. ");
INSERT INTO are_vpl VALUES ("T22_8","085_2_8","2TI","2","8","8","Jesua Krista ekura kuta ilpangkai. Era relha errilknga ntjarranga kamerraka. Era David-aka ramarama nama. Nhanha Yia Marra nuka nama. ");
INSERT INTO are_vpl VALUES ("T22_9","085_2_9","2TI","2","9","9","Atha relha ntjarranha lakinha kaltjinthakalanga, etna yinganha jail-aka kurnaka. Etna turta yinganha relha urrarnanha ngerra chain-ala yirnaka. Altjirraka angkatja pula etna yarnala chain-ala yirnama. ");
INSERT INTO are_vpl VALUES ("T22_10","085_2_10","2TI","2","10","10","Lakinhanga yinga kunpa nyingalauwuma, Altjirrala relha urrarakala ntjarranha tangkalhelitjinanga. Era etnanha pmara makalaria ekuranhurna irrpulhelitjinanga turta, etna Krista Jesualela nyinterrakala namanga. ");
INSERT INTO are_vpl VALUES ("T22_11","085_2_11","2TI","2","11","11","Angkatja nhanha arratja inthorra nama: Nurna paka ekuralela ilukalanga, nurna turta ekuralela etatha nitjina. ");
INSERT INTO are_vpl VALUES ("T22_12","085_2_12","2TI","2","12","12","Nurna paka erinha ekarlta kuta tnakamanga, nurna turta ekuralela tjitjarterritjina. Nurna paka erinha yiparrarnamanga, era nurnanha yiparrarnitjinantema. ");
INSERT INTO are_vpl VALUES ("T22_13","085_2_13","2TI","2","13","13","Nurna paka ekuranga ntjuma lhamanga, era itjala nurnakanga ntjuma lhitjina, era yarna warta lhelintja ekuranhaka kngwerramanga. ");
INSERT INTO are_vpl VALUES ("T22_14","085_2_14","2TI","2","14","14","Worla ungkwanganha ilpangkalhelai, etnanha turta Altjirranga urlarra tjatjatwai, etna itja palkala iwurritjika. Lakinhalataka tnakanhakanha ntjarranha parrpartilama wara. ");
INSERT INTO are_vpl VALUES ("T22_15","085_2_15","2TI","2","15","15","Unta pula arrkarnalhai kaltjinthanhinthanha marra nitjika, Altjirranha ungkwanga kangkitjinanga. Yia Marra erinha arratja kuta kaltjinthai, kurunga unta itja ingkarna errakarrerritjina. ");
INSERT INTO are_vpl VALUES ("T22_16","085_2_16","2TI","2","16","16","Yia palkinya, yia kornakorna ingkarraka turta kala impai. Angkatja lakinhalataka relhanha Altjirranga ilkngakama, ");
INSERT INTO are_vpl VALUES ("T22_17","085_2_17","2TI","2","17","17","arrangkulthala ngerra turta kornilama. Artwa Hymenaeus Philetus tharra kala yia palkinya, kornakornaka angkama. ");
INSERT INTO are_vpl VALUES ("T22_18","085_2_18","2TI","2","18","18","Eratharra angkatja nthurrpa erinha kala impuka. Eratharra angkama Altjirrala relha errilknga ntjarranha kula kala kamalhelakala. Lakinha eratharra tnakanhakanha arrpunha ntjarranha parrpartilama. ");
INSERT INTO are_vpl VALUES ("T22_19","085_2_19","2TI","2","19","19","Foundation nhanga Altjirralala arrarnakala, era pula ekarlta kutala. Foundation nhanhaka Altjirrala intalhelakala, “Ingkartanha worla ekuranhaka kaltja.” Nhanha turta. “Relha etnala Altjirraka urrkurrkintja nama, etna kornanga toperritjika.” ");
INSERT INTO are_vpl VALUES ("T22_20","085_2_20","2TI","2","20","20","Arai, iltha kngarritjala irna gold-anga mpaarakala nama. Arrpunha silver-anga mpaarakala. Arrpunha irnanga mpaarakala. Arrpunha arna urrknganga mpaarakala. Irna arrpunha ntjarra tjiparra nama, kanha arrpunha ntjarra kornakorna warala. ");
INSERT INTO are_vpl VALUES ("T22_21","085_2_21","2TI","2","21","21","Relha etnala yia palkinya, kornakorna ingkarraka turta impuma, etna kala irna gold ngerra nitjina, silver ngerra paka, tjiparra. Altjirranha etnaka kangkitjina. Etna turta ntelalhitjina etna relha arratja, kangkintja namanga. ");
INSERT INTO are_vpl VALUES ("T22_22","085_2_22","2TI","2","22","22","Unta nthitjantema nama. Unta pula itja nthitjakanha lherrintjaka kangkwerritjika. Tnakanhakanha arrpunha ntjarralelatitja thakerrai arratja, ilporatha, kangkintja, rilhera turta ntelalhitjika. ");
INSERT INTO are_vpl VALUES ("T22_23","085_2_23","2TI","2","23","23","Arrpunha ntjarra angkatja irtirta, marntilparla paka angkamanga, etnakanga tjanalhai. Angkatja lakinhalataka relhanha tjalpalhelamanta. ");
INSERT INTO are_vpl VALUES ("T22_24","085_2_24","2TI","2","24","24","Ingkartaka urrkapunhapunhala pula itja relhanha tjalpalhelitjika. Erataka relha ingkarrakaka kangkintjatitja ntelalhitjika. Era etnanha montjala kaltjinthitjika. Era turta itja etnakanga parrpa porrkerritjika. ");
INSERT INTO are_vpl VALUES ("T22_25","085_2_25","2TI","2","25","25","Relha arrpunha ntjarra paka ungkwanga irrpaltherramanga, unta etnaka itja alkngarnterritjika, montja pula angkitjika. Thunga Altjirrala etnanha topalhelitjina. Etna turtantama angkatja nthurrpa ekura kaltjerritjina. ");
INSERT INTO are_vpl VALUES ("T22_26","085_2_26","2TI","2","26","26","Lakinha etna errintja ekuranga urlerritjina. Errintja ekuranga purrama, erala etnanha errkukala ngerra. ");
INSERT INTO are_vpl VALUES ("T23_1","085_3_1","2TI","3","1","1","Unta kala kaltja imampurla kngarra nitjina Jesuanha pitjalputjikerramalanga. ");
INSERT INTO are_vpl VALUES ("T23_2","085_3_2","2TI","3","2","2","Relha ntjarra kala etnakarinyanta kangkitjina, money-aka turta. Etna tnakalhitjina, tjurnalhitjina turta. Etna arrpunha ntjarraka alkngarnterritjina, kaarta mianga turta kekarta lhitjina. Etna itja Altjirranha, relhanha paka dangkilitjina. Etna itja Altjirraka eterritjina. ");
INSERT INTO are_vpl VALUES ("T23_3","085_3_3","2TI","3","3","3","Etna itja relha arrpunhaka kangkintja ntelalhitjina, relha arrpunhanha makaritjina paka. Etna lhurrkurta angkarlaputjina, iltarlaputjina, turlaputjina turta. Etna turta itja antja nitjina relha arrpunha arratja ntelalhitjika. ");
INSERT INTO are_vpl VALUES ("T23_4","085_3_4","2TI","3","4","4","Etna yia alpmelanhalpmelanha nitjina. Etna kilyakilyerritjina, tjurnalhitjina turta. Etna arrkanaka kangkitjina, itja pula Altjirraka. ");
INSERT INTO are_vpl VALUES ("T23_5","085_3_5","2TI","3","5","5","Etna ilalhitjina etna kula tnakanhakanha namanga, etna pula itja Enka Alkngaltaraka kangkwerritjina. Relha lakinhanga unta kala tjanalhitjikanta. ");
INSERT INTO are_vpl VALUES ("T23_6","085_3_6","2TI","3","6","6","Arai, relha lakinha ngerra ntjarrataka iltha nyintanga iltha arrpunhurna yatjarra lhama, arrkutja ntjarranha yia irtirta ilitjika. Etnantama arrkutja arrpunha ntjarranha nthurrpa parrpartilama. Arrkutja nhanha etna kunha Altjirranga urlarra ilkarrtja kuta wulhama. Etna turta lherrintja korna etnakanhaka kuta kangkwerrama. ");
INSERT INTO are_vpl VALUES ("T23_7","085_3_7","2TI","3","7","7","Etna kala antja nama wothamawotha kaltjerritjika, etna pula angkatja nthurrpa ekura yarna kuta kaltjerrama. ");
INSERT INTO are_vpl VALUES ("T23_8","085_3_8","2TI","3","8","8","Artwa Jannes Jambres tharra nhanga Moses-aka irrpaltherraka. Lakinha ngerra relha nhanha ntjarra turta Altjirraka irrpaltherrama, angkatja nthurrpa ekuranhaka turta. Etarlingetarla etnakanhataka parrparterrakala. Etna turta Altjirranha itja arratja tnakama. ");
INSERT INTO are_vpl VALUES ("T23_9","085_3_9","2TI","3","9","9","Etna pula relha ntjarranha yarna kuta orrtjapepilitjina. Relha etna kala aritjina etna orrtjerramanga, relha ntjarrala imanka arakala ngerra Jannes tharra orrtjerramanga. ");
INSERT INTO are_vpl VALUES ("T23_10","085_3_10","2TI","3","10","10","Timothy, unta kala angkatja ekura kaltja, angkatja nhanga athala relha ntjarranha kaltjinthama. Unta turta kaltja yinga arratja ntelalhamanga, Altjirraka kangkwerramanga, erinha tnakamanga turta. Unta turta kaltja yinga relhaka kangkamanga, yinga etnaka montja ntelalhamanga, ilporatha turta. ");
INSERT INTO are_vpl VALUES ("T23_11","085_3_11","2TI","3","11","11","Unta turta kaltja etna yinganha tutjika lurnakala, rrukunthakunthilakala turta Antioch town-ala, Iconium town-ala, Lystra town-ala. Ingkartala pula yinganha wothamawotha tangkalhelaka. ");
INSERT INTO are_vpl VALUES ("T23_12","085_3_12","2TI","3","12","12","Arai, relha etnala Krista Jesualela nyinterrakala, etna turtala antja nama arratja ntelalhitjika, etnanha kunha relhala tutjika lurnitjina. ");
INSERT INTO are_vpl VALUES ("T23_13","085_3_13","2TI","3","13","13","Kanha relha korna ntjarra, etna kornamakornerritjinala. Etna turta arrpunha ntjarranha orrtjapepilitjina, arrpunha ntjarrala turta etnanha orrtjapepilitjinantema. ");
INSERT INTO are_vpl VALUES ("T23_14","085_3_14","2TI","3","14","14","Unta Altjirraka angkatjaka kaltjerraka. Unta Altjirraka angkatja tnakaka turta. Untantama angkatja nhanha kuta tnakai. Erinha itja ipmintja imputjika. Unta kala relha etnaka ilpangkama, etnala nganha kaltjinthakala. ");
INSERT INTO are_vpl VALUES ("T23_15","085_3_15","2TI","3","15","15","Untantama katjiangatjina Altjirraka Angkatja Imankinyaka kaltja naka. Angkatja nhanhala nganha ilaka, Altjirrala nganha tangkalhelitjina unta Krista Jesuanha tnakamanga. ");
INSERT INTO are_vpl VALUES ("T23_16","085_3_16","2TI","3","16","16","Arai, Angkatja nhanha Altjirrala urrpia ekuranha ntjarranha ilaka, Enka ekuranharlarlanga. Angkatja era tjiparra nama. Angkatja nhanhakarta arrpunhala relha ntjarranha irrpalthala kaltjinthama, etnanha tjatjatuma, topalhelama, arratjilama turta. ");
INSERT INTO are_vpl VALUES ("T23_17","085_3_17","2TI","3","17","17","Lakinhanga angkatja nhanhala Altjirraka worla kaltjinthama relha arrpunhaka tangitjala nitjika, kangkintja ntelalhitjika turta. ");
INSERT INTO are_vpl VALUES ("T24_1","085_4_1","2TI","4","1","1","Arai, Krista Jesuanha pitjalputjina. Erantama relha etatha ntjarranha, relha ilukala ntjarranha turta tjiperrawutjina. Lakinhanga atha nganha tjatjatuma, Altjirranga urlarra, Krista Jesuanga urlarra turta. ");
INSERT INTO are_vpl VALUES ("T24_2","085_4_2","2TI","4","2","2","Worla ungkwanganha Altjirraka angkatja kuta kaltjinthai. Etna paka angkatja arrpunha itja wutjika antja namanga, unta etnanha kalantema angkatja nhanha kaltjinthai. Arrpunhala paka worla ungkwanganha paala kaltjinthamanga, erinha alkngatharra parrai. Tnakanhakanha arrpunha paka paalakarlakerramanga, ekururna ilpungarrungarra angkai. Tnakanhakanha arrpunha paka porrkerramanga, erinha tjipatjipilai. Etnanha montja kuta kaltjinthai. ");
INSERT INTO are_vpl VALUES ("T24_3","085_4_3","2TI","4","3","3","Arai, anma, relha ntjarra arrpunha itja wotha antja nitjina angkatja nthurrpa erinha wutjika. Etna pula antja nitjina angkatja kornakorna wurlanitjika. Etna turtantama etnakarinya kaltjinthanhinthanha paala ntjarra urraritjina, etnanha angkatja kornakorna kaltjinthitjika. ");
INSERT INTO are_vpl VALUES ("T24_4","085_4_4","2TI","4","4","4","Kurunga etna itja wotha antja nitjina angkatja nthurrpa erinha wutjika, yia kornakornanta wara pula. ");
INSERT INTO are_vpl VALUES ("T24_5","085_4_5","2TI","4","5","5","Unta pula kuta arratja eterramala nai. Kunpa nyingalauwai. Etnanha Yia Marra erinha kuta kaltjinthai. Kala Altjirraka urrkapunhapunha arratja ngerra ntelalhai. ");
INSERT INTO are_vpl VALUES ("T24_6","085_4_6","2TI","4","6","6","Arai, imanka relhala wine altar-aka thalitjata, Altjirranha tjauwerrilya nthamala. Lakinha ngerra etna lyarta alhwa nukanha turta thalitjikerrama. Etnataka yinganha kala tutjikerrama. ");
INSERT INTO are_vpl VALUES ("T24_7","085_4_7","2TI","4","7","7","Arai, yingataka kutatha Altjirraka arratja urrkapuka. Yinga kutatha ekura kangkwerraka. Atha erinha kuta tnakaka. ");
INSERT INTO are_vpl VALUES ("T24_8","085_4_8","2TI","4","8","8","Kala nhanhantantama nuka intama, Altjirraka pmara makalariurna irrputjika, Altjirralela turta ngampakala etatha nitjika. Nhanha kala nuka nitjina Ingkartanha pitjalpumalanga relha ingkarrakanha arratja tjiperrawutjika. Nhanha relha etnaka turta nitjina, etnala Ingkartaka kaaralhamanga. ");
INSERT INTO are_vpl VALUES ("T24_9","085_4_9","2TI","4","9","9","Nukurna parrpa pitjai! ");
INSERT INTO are_vpl VALUES ("T24_10","085_4_10","2TI","4","10","10","Arai, artwa Demas-anhataka yulthakantama kngarralkura kangkama. Erantama yinganha ipmintja impumala Thessalonica town-urna lhaka. Artwa Crescens-anha pmara Galatia-urna lhaka. Titus-anha pmara Dalmatia-urna lhaka. ");
INSERT INTO are_vpl VALUES ("T24_11","085_4_11","2TI","4","11","11","Kala Luke nyintantantama nukalela nama. Mark-anha inentjimala, erinha nukurna kngitjai. Yingataka antja era nukalela tangitjala urrkaputjika. ");
INSERT INTO are_vpl VALUES ("T24_12","085_4_12","2TI","4","12","12","Artwa Tychicus-anha atha Ephesus town-urna yairnaka. ");
INSERT INTO are_vpl VALUES ("T24_13","085_4_13","2TI","4","13","13","Unta pitjimalanga, coat nukanha turta kngitjai. Athataka erinha Troas town-aka impurlalhakala, artwa Carpus-alela. Pepa nukanha ntjarra turta kngitjai, pepa nhanga yinpanga mpaarakala etnanha turta. ");
INSERT INTO are_vpl VALUES ("T24_14","085_4_14","2TI","4","14","14","Alexander, erala yultha copper-anga mpaarama, erataka yinganha nakapakarla inthorrilaka. Ingkartala pula erinha kala kapanha nakapakarlilitjina. ");
INSERT INTO are_vpl VALUES ("T24_15","085_4_15","2TI","4","15","15","Arai, unta turta Alexander ekuranga aralhai. Era Altjirraka angkatjaka antjakunya inthorra nama. ");
INSERT INTO are_vpl VALUES ("T24_16","085_4_16","2TI","4","16","16","Etna yinganha arrkurla nhanga court-ala ilparnamalanga, itja relha nyinta nukakwia angkaka. Etna ingkarraka nukanga tjanalhaka. Yinga pula itja antja Altjirrala etnanha nhanhakakwia rrarrathala tutjika. ");
INSERT INTO are_vpl VALUES ("T24_17","085_4_17","2TI","4","17","17","Ingkartanha pula nukalela naka. Era yinganha ekarltilaka, Relha Lorinya ingkarrakala Yia Marra erinha wutjinanga, nukarlarlanga. Ingkartala turta yinganha tangkalhelaka, etna yinganha imilitjika nakalangatanya. ");
INSERT INTO are_vpl VALUES ("T24_18","085_4_18","2TI","4","18","18","Yinga turta kaltja, era yinganha kuta tangkalhelitjina, yinga imampurlerramalanga. Era turtantama yinganha pmara makalaria ekuranhurna irrpulhelitjina. Pmara nhanha alkirala nama. Relhala Ingkarta nhanha erinha ngampakala tnantjitjika. Amen ");
INSERT INTO are_vpl VALUES ("T24_19","085_4_19","2TI","4","19","19","Atha arrkutja Priscilla-anha, noa ekuranha Aquila-anha turta anparnama, artwa Onesiphorus-aka ramarama turta. ");
INSERT INTO are_vpl VALUES ("T24_20","085_4_20","2TI","4","20","20","Artwa Erastus-anha Corinth town-ala kuterraka. Artwa Trophimus-anha pula atha Miletus town-aka impurlalhaka, era menta namanga. ");
INSERT INTO are_vpl VALUES ("T24_21","085_4_21","2TI","4","21","21","Arai, lhurrpangathatha parrpa pitjau! Artwa Eubulus-ala, Pudens-ala, Linus-ala, Claudia-ala, tjina tnakanhakanha arrpunha ntjarrala turta, nganha anparnama. ");
INSERT INTO are_vpl VALUES ("T24_22","085_4_22","2TI","4","22","22","Ingkartanha ungkwangalela ilkwatharra nama. Era turta rrakangkarra ingkarrakaka ngwanga ntelalhama. ");
INSERT INTO are_vpl VALUES ("TT1_1","086_1_1","TIT","1","1","1","Yinga Paul Altjirraka urrkapunhapunha nama, Jesua Kristaka apostle turta. Altjirrala yinganha yairnaka, relha erala urrarakala ntjarrurna, atha etnanha angkatja nthurrpa erinha kaltjinthitjika. Etnantama angkatja nhanha wumala erinha tnakitjinanga, alkngaltara turta ntelalhitjinanga. ");
INSERT INTO are_vpl VALUES ("TT1_2","086_1_2","TIT","1","2","2","Kurunga etna turtantama tnoatnoa kaaralhitjinanga ngampakala etatha nitjika. Arai, Altjirrala alha nhanha itjantema arrpmarnakalanga, era kala relha ekuranha ntjarranha lhelaka, etna ngampakala etatha nitjinala. Altjirranha turta itja orrtjerrama. ");
INSERT INTO are_vpl VALUES ("TT1_3","086_1_3","TIT","1","3","3","Lyarta era relha ntjarranha lhelintja nhanhiperra ilakantama, atha etnanha Yia Marra erinha kaltjinthamalanga. Altjirra erarrpa, Tangkalhelanha nurnakanhala, yinganha turnaka etnanha Yia Marra erinha kaltjinthitjika. ");
INSERT INTO are_vpl VALUES ("TT1_4","086_1_4","TIT","1","4","4","Titus-ai, atha Paul-ala pepa nhanha ungkwangurna yairnama. Unta kunha worra nuka inthorra ngerra nama, ilirna Altjirra nyintanha tnakamanga. Altjirra Kaartanha, Krista Jesua Tangkalhelanha nurnakanha turta, ungkwanga ngwanga rilhera turta ntelalhama. ");
INSERT INTO are_vpl VALUES ("TT1_5","086_1_5","TIT","1","5","5","Atha nganha nhanga pmara Crete-aka impurlalhaka, unta urrkapuntja arrpunha nhanga mangkilitjika. Unta turta worlamparinya ingkarrakaka ntarntarintja ingkairnitjika, atha nganha turnakala ngerra. ");
INSERT INTO are_vpl VALUES ("TT1_6","086_1_6","TIT","1","6","6","Ntarntarintja nhanha etna ilparnintjakunya nitjika. Etna noa nyintakarta nitjika. Katjia etnakanha turta tnakanhakanha nitjika, itja irtirta, kangkwerrintja marnta paka. ");
INSERT INTO are_vpl VALUES ("TT1_7","086_1_7","TIT","1","7","7","Worlamparinyaka tnairnarintja era turta ilparnintjakunya nitjika, era Altjirraka worla tnairnamanga. Era itja tjurnalhitjika, aaka paka yonthitjika. Era itja artwa drunk-erranha nitjika. Era itja tunhatunha nitjika, money-aka lherranha paka. ");
INSERT INTO are_vpl VALUES ("TT1_8","086_1_8","TIT","1","8","8","Era relha epinyaka tjina ntelalhitjika. Era angkatja marrakalka kangkitjika. Era eterrintja marrakarta nitjika, arratja turta. Era kerrintja nitjika. Era turta lherrintja kornanga ntarntaralhitjika. ");
INSERT INTO are_vpl VALUES ("TT1_9","086_1_9","TIT","1","9","9","Nurna nhanga Altjirraka angkatja nthurrpa erinha kaltjinthaka. Angkatja nhanha tnairnarintja era kuta tnyinitjika. Kurunga era relha ntjarranha kaltjinthamalanga, era tnakanhakanha ntjarranha tjipatjipilitjina, paala angkanhangkanha ntjarranha turta arratjilitjina. ");
INSERT INTO are_vpl VALUES ("TT1_10","086_1_10","TIT","1","10","10","Arai, relha ntjarra arrpunha kangkwerrintja marnta nama. Etna yia palkinya angkama, orrtjerrama turta. Etna turta artwilintjiperra kuta angkarlanama. ");
INSERT INTO are_vpl VALUES ("TT1_11","086_1_11","TIT","1","11","11","Untataka etnanha ilitjika, etna tjukunyerritjika. Etna kunha ramarama arrpunha ntjarranha parrpartilama, etnanha paala kaltjinthamala. Etnataka lakinha kaltjinthama, money-akakwia wara. ");
INSERT INTO are_vpl VALUES ("TT1_12","086_1_12","TIT","1","12","12","Artwa Crete-arinya nyinta, artwa inangkarla, arrpunharanga lakinha angkaka, “Relha Crete-arinya ntjarra, kutatha orrtjerrama. Etna kutatha alkngarnterrama, karningka turta nama. Etna kutatha kwapakwapala ilkuma, ntjuma turta.” ");
INSERT INTO are_vpl VALUES ("TT1_13","086_1_13","TIT","1","13","13","Angkatja nhanha kala arratja inthorra nama. Lakinhanga unta paala kaltjinthanhinthanha ntjarrurna ilpungarrungarra inthorra angkitjika, etna Altjirranha arratjatitjantama tnakitjinanga. ");
INSERT INTO are_vpl VALUES ("TT1_14","086_1_14","TIT","1","14","14","Etnanha ilai etna itja wotha relha Jew ntjarraka yia kornakornaka kangkwerritjika. Etna turta itja relha lenha ntjarraka kangkwerritjika, etnala Altjirraka angkatja nthurrpa erinha ipmintja impukala. ");
INSERT INTO are_vpl VALUES ("TT1_15","086_1_15","TIT","1","15","15","Relha etnala eterrintja marrakarta nama, etna kala marniperra, kariperralka arratja kuta etarlarama. Kanha relha etnala eterrintja kornakarta nama, etna marniperra, kariperralka paala kutala etarlarama. Eterrintja pa etakintja etnakanha korna kutanga warta. ");
INSERT INTO are_vpl VALUES ("TT1_16","086_1_16","TIT","1","16","16","Relha nhanha etna angkama etna kula Altjirraka kaltja. Etna pula ntelalhama, etna Altjirraka kotna namanga. Relha nhanha etnataka korna inthorra. Etna itja Altjirraka kangkwerrama. Etna turta yarna kuta marra paka ntelalhama. ");
INSERT INTO are_vpl VALUES ("TT2_1","086_2_1","TIT","2","1","1","Titus-ai, unta pula worla ungkwanganha angkatja arratjanta kaltjinthitjika. ");
INSERT INTO are_vpl VALUES ("TT2_2","086_2_2","TIT","2","2","2","Kngarripata ntjarranha ilai etna itja wine kngarra ntjutjika. Etna pula ilporatha nitjika, arratja eterritjika turta. Etnanha ilai turta, etna Altjirranha arratja kuta tnakitjika, relhaka kangkintja ntelalhitjika, itja porrkerritjika turta. ");
INSERT INTO are_vpl VALUES ("TT2_3","086_2_3","TIT","2","3","3","Arrkutja kngarripata ntjarranha ilai etna turta Altjirraka kuta eterritjika. Etna itja lhurrkurta angkitjika. Etna itja wine-aka kngarra kangkitjika. Etna arrkutja kurrka ntjarranha marra kaltjinthitjika, ");
INSERT INTO are_vpl VALUES ("TT2_4","086_2_4","TIT","2","4","4","etnanha ilamala etna noa etnakanhaka, katjia etnakanhaka turta kangkitjika. ");
INSERT INTO are_vpl VALUES ("TT2_5","086_2_5","TIT","2","5","5","Etna arratja eterritjika, kerrintja nitjika, iltha etnakanha marra ntarntaritjika, relha arrpunhaka kangkintja ntelalhitjika, noa etnakanhaka turta kangkwerritjika. Etna lakinha ntelalhamanga, relha arrpunha ntjarrala Altjirraka angkatja yarna arrampowutjina. ");
INSERT INTO are_vpl VALUES ("TT2_6","086_2_6","TIT","2","6","6","Artwa kurrka ntjarranha ilai, etna itja lherrintja kornaka kangkwerritjika. ");
INSERT INTO are_vpl VALUES ("TT2_7","086_2_7","TIT","2","7","7","Untarrpa turta arratja ntelalhai, arrpunha ntjarra ungkwanganga ingkapala lhitjinanga. Unta worla ungkwanganha kaltjinthamalanga, unta kerrintja nai, ilporatha turta. ");
INSERT INTO are_vpl VALUES ("TT2_8","086_2_8","TIT","2","8","8","Unta turta etnakurna katha angkai, etna nganha arratja wutjinanga. Kurunga relha etnala nurnaka antjakunya nama, etna yarna nurnakiperra lhurrkurta angkitjina. ");
INSERT INTO are_vpl VALUES ("TT2_9","086_2_9","TIT","2","9","9","Urrkapunhapunha ntjarranha ilai etna kutatha itornka etnakanhaka kangkwerritjika. Etna turta etnanha itja angkatja nthitjalputjika. ");
INSERT INTO are_vpl VALUES ("TT2_10","086_2_10","TIT","2","10","10","Etna turta itja nyilkngakerritjika. Etna pula itornka etnakanhaka yultha arratja inthorratitja ntarntaritjika. Kurunga relha kotna ntjarrala turta lhangkaritjina, kaltjinthintja Altjirra Tangkalhelanha nurnakanhiperra, era kaltjinthintja tjiparra namanga. ");
INSERT INTO are_vpl VALUES ("TT2_11","086_2_11","TIT","2","11","11","Arai, Altjirranha ngwanga nama, era turta relha ingkarrakanha tangkalhelitjika antja nama. Nhanha Altjirrala relha ingkarrakaka katha inthorra ntelaka. ");
INSERT INTO are_vpl VALUES ("TT2_12","086_2_12","TIT","2","12","12","Era turtantama nurnanha kaltjinthama itja wotha ekura irrpaltherritjika, lherrintja kornaka turta itja kangkwerritjika. Nurna pula lyarta arratjantama ntelalhitjika, ekura kuta eterritjika turta, ");
INSERT INTO are_vpl VALUES ("TT2_13","086_2_13","TIT","2","13","13","nurna kaaralhamalanga Altjirra Kngarra nurnakanha makalaria inthorra pitjalputjika. Nhanhatitja, nurna Krista Jesua Tangkalhelanha nurnakanhaka kaaralhamalanga. ");
INSERT INTO are_vpl VALUES ("TT2_14","086_2_14","TIT","2","14","14","Krista Jesua era kunha nthalhakala, nurnakakwia, era korna ingkarraka nurnakanha iwutjinanga. Nurnantama relha alkngaltara ekuranha nitjinanga. Nurna turta kutatha antja nitjinanga kangkintja ntelalhitjika. ");
INSERT INTO are_vpl VALUES ("TT2_15","086_2_15","TIT","2","15","15","Angkatja nhanha ingkarraka unta worla ungkwanganha kaltjinthai. Etnakurna ilpungarrungarra angkai. Arrpunha paka paala angkamanga, erinha parrai. Itja porerrai. ");
INSERT INTO are_vpl VALUES ("TT3_1","086_3_1","TIT","3","1","1","Unta worla ungkwanganha kutatha ilpangkalhelai, etnakathaka nama tjitjarta ntjarraka kangkwerritjika, itornka ntjarraka turta. Etna turta thakerritjika kutatha arratja ntelalhitjika. ");
INSERT INTO are_vpl VALUES ("TT3_2","086_3_2","TIT","3","2","2","Etna itja relha arrpunhiperra lhurrkurta angkitjika. Etna pula relha ingkarrakaka rilhera, antjapulya turta ntelalhitjika. ");
INSERT INTO are_vpl VALUES ("TT3_3","086_3_3","TIT","3","3","3","Arai, arrkurla nhanga nurna turta irtirta nitjata, kangkwerrintja marnta turta. Nurna lherrintja kornaka kangkwerritjata. Nurna ntelalhitjata nurna antja namanga ngerra. Nurna relha arrpunhaka yulthakalka lherritjata. Nurna yirrknga nitjata. Nurna leltjakaleltja nitjata, nyintaminyinta arrpunhaka antjakunya turta. ");
INSERT INTO are_vpl VALUES ("TT3_4","086_3_4","TIT","3","4","4","Kurunga Altjirranha, Tangkalhelanha nurnakanha pitjika. Era nurnaka montjamontja, kangkintja turta ntelalhaka. ");
INSERT INTO are_vpl VALUES ("TT3_5","086_3_5","TIT","3","5","5","Erantama nurnanha tangkalhelaka, erarrpa montjamontja namanga, itja nurna relha arratja, marra paka namanga. Era nurnanha tangkalhelaka nurnanha kwatjala ilkngimala, Enka Alkngaltarala turta lyartinyilamala. Lakinha nurna wotha alkngerraka, Altjirraka katjiantama. ");
INSERT INTO are_vpl VALUES ("TT3_6","086_3_6","TIT","3","6","6","Enka Alkngaltara nhanha erinha Altjirrala nurnakurna yairnaka, Jesua Krista, Tangkalhelanha nurnakanharlarlanga. ");
INSERT INTO are_vpl VALUES ("TT3_7","086_3_7","TIT","3","7","7","Nurna Altjirranga urlarra kala relha arratjantama nama, Altjirranha nurnaka ngwanga ntelalhakalanga. Lakinhanga nurna kala 'lirantama nama. Nurna turtantama tnoatnoa kaaralhama pmara ngampakala ekuranhurna irrputjika. ");
INSERT INTO are_vpl VALUES ("TT3_8","086_3_8","TIT","3","8","8","Nhanha angkatja nthurrpa nama. Yingantama antja unta angkatja nhanha ekarlta kuta kaltjinthitjika. Kurunga relha etnala Altjirranha tnakama, etna relha arrpunhaka tangitjala nitjina, kangkintja turta ntelalhitjina. Arai, angkatja nhanha athala ilentjikala, etnataka relha ingkarrakaka tjiparra nama. ");
INSERT INTO are_vpl VALUES ("TT3_9","086_3_9","TIT","3","9","9","Kanha angkatja irtirta, palkinyalka kala impala. Relha arrpunha ntjarra mpaarangarangiperra iwurramanga, etnanha impai etnarrpa iwurritjika. Angkatja lakinhala yarna relhanha marrilama, tangkalhelama paka. ");
INSERT INTO are_vpl VALUES ("TT3_10","086_3_10","TIT","3","10","10","Relha arrpunhala paka worlamparinya etnanha tjalpalhelamanga, unta erinha parritjika. Unta paka erinha tharraranga yarna parrakalanga, ekuranga kala tjanantalhai. ");
INSERT INTO are_vpl VALUES ("TT3_11","086_3_11","TIT","3","11","11","Relha lakinha ngerrataka kala parrpartilalhakala nama, imilalhakala turta. ");
INSERT INTO are_vpl VALUES ("TT3_12","086_3_12","TIT","3","12","12","Atha artwa Artemas-anha ungkwangurna yairnitjina, itjanga paka, artwa Tychicus-anha. Era kala ungkwangurna pitjikalangantama, unta nukurna parrpa pitjai, Nicopolis town-urna. Yingataka eterraka Nicopolis ekurala kuterritjika, lhurrpaka. ");
INSERT INTO are_vpl VALUES ("TT3_13","086_3_13","TIT","3","13","13","Artwa intarrangaltha nhanga, Zenas-anha, nukurna parrpa yairnai, artwa Apollos-anha turta. Itja kngwerrai erinhatharra tjaiyaka wantitjika. ");
INSERT INTO are_vpl VALUES ("TT3_14","086_3_14","TIT","3","14","14","Relha nurnakanha kunha kaltjerritjika relha nakapakarlerrakala ntjarraka tangitjala nitjika. Kurunga etna itja palkala wara narlanitjina. ");
INSERT INTO are_vpl VALUES ("TT3_15","086_3_15","TIT","3","15","15","Relha etnala nukalela nama, etna nganha anparnama. Unta turta tjina tnakanhakanha ilirnakanha anparnai. Altjirranha rrakangkarra ingkarrakaka ngwanga ntelalhama. ");
INSERT INTO are_vpl VALUES ("PM1_1","087_1_1","PHM","1","1","1","Philemon-ai, atha Paul-ala, tjina tnakanhakanha nukanha Timothy-ala turta, pepa nhanha ungkwangurna yairnama. Unta kunha tjina kangkintja pa tjina urrkapunhapunha ilirnakanha nama. Yinga lyarta jail-ala nama, atha relha ntjarranha Krista Jesuiperra kaltjinthakalanga. ");
INSERT INTO are_vpl VALUES ("PM1_2","087_1_2","PHM","1","2","2","Pepa nhanha arrkutja Apphia-aka turta nama, tjina tnakanhakanha nurnakanhaka. Era turta artwa Archippus-aka nama. Era kunha nurnakalela urrkapuma, Kristakakwia. Era turta worlamparinya etnaka nama, etnala kutatha iltha ungkwanganhala worlerrama. ");
INSERT INTO are_vpl VALUES ("PM1_3","087_1_3","PHM","1","3","3","Altjirra Kaarta nurnakanha, Ingkarta Jesua Kristanha turta, rrakangkarra ngwanga pa rilhera ntelalhama. ");
INSERT INTO are_vpl VALUES ("PM1_4","087_1_4","PHM","1","4","4","Philemon-ai, yinga Altjirrurna ingkamalanga, yinga ungkwanga ilpangkama, atha turta Altjirra nukanha kutatha ungkwangakwia dangkilama. ");
INSERT INTO are_vpl VALUES ("PM1_5","087_1_5","PHM","1","5","5","Atha wumakwia unta Ingkarta Jesuanha tnakamanga, unta turta relha alkngaltara ntjarraka kangkintja ntelalhamanga. ");
INSERT INTO are_vpl VALUES ("PM1_6","087_1_6","PHM","1","6","6","Yingantama ingkama unta relha arrpunha ntjarranha ilitjina unta Jesuanha tnakamanga. Untarrpa turtantama kathalkura lhangkaritjina Kristala nganha kuta ntarntaramanga. ");
INSERT INTO are_vpl VALUES ("PM1_7","087_1_7","PHM","1","7","7","Tjina nukai, unta yinganha kngarra arrkanilaka, alkngolkngilaka turta, nuka kangkamala. Unta relha alkngaltara ntjarranha turta tjipatjipilaka. ");
INSERT INTO are_vpl VALUES ("PM1_8","087_1_8","PHM","1","8","8","Yinga Kristaka urrpia namanga warta, atha nganha kala turnamaranta. ");
INSERT INTO are_vpl VALUES ("PM1_9","087_1_9","PHM","1","9","9","Yinga pula ungkwangurna ingkamatitja, unta tjina kangkintja namanga. Arai, yinga Paul kala kngarripatantama nama. Yinga turta Krista Jesuakakwia jail-ala nama. ");
INSERT INTO are_vpl VALUES ("PM1_10","087_1_10","PHM","1","10","10","Yinga ungkwangurna ingkama, Onesimus-akakwia. Era worra nuka ngerra inthorrerraka, yinga jail-ala namalanga. ");
INSERT INTO are_vpl VALUES ("PM1_11","087_1_11","PHM","1","11","11","Arrkurla nhanga era urrkapunhapunha karningka, irtirta turta naka. Lyarta pula era urrkapunhapunha tjiparrantama nama, ungkwanga, nuka turta. ");
INSERT INTO are_vpl VALUES ("PM1_12","087_1_12","PHM","1","12","12","Athantama erinha ungkwangurna yairnitjalpuma, worra kangkintja nuka erinha purrama. ");
INSERT INTO are_vpl VALUES ("PM1_13","087_1_13","PHM","1","13","13","Atha erinha tnyinitjika antja naka, era katha ungkwanganhala nuka tangitjala nitjinanga, yinga Yia Marrakakwia jail-ala namalanga. ");
INSERT INTO are_vpl VALUES ("PM1_14","087_1_14","PHM","1","14","14","Yinga pula porerraka erinha ungkwanganga rakitjika ngerra. Yinga antja untarrpa erinha yinganha nthitjika, unta paka nuka kangkamanga. ");
INSERT INTO are_vpl VALUES ("PM1_15","087_1_15","PHM","1","15","15","Thunga Onesimus-ala nganha kurrka wara impurlalhaka, era lyartanga kala kutantantama ungkwangalela nitjinanga. ");
INSERT INTO are_vpl VALUES ("PM1_16","087_1_16","PHM","1","16","16","Itja pula urrkapunhapunha ngerranta. Tjina tnakanhakanha ngerra turta pula. Era kala tjina kngarra nukanha nama. Era kala tjina kngarra ungkwanganha turtantama nitjina. ");
INSERT INTO are_vpl VALUES ("PM1_17","087_1_17","PHM","1","17","17","Yinga paka nthurrpa tjina kngarra ungkwanganha namanga, unta erinha inetnai, untala yinganha inamara ngerra. ");
INSERT INTO are_vpl VALUES ("PM1_18","087_1_18","PHM","1","18","18","Era paka yulthalka ungkwanganga nyilkngala inakalanga, atha nganha nhanha kala nthitjalputjina. ");
INSERT INTO are_vpl VALUES ("PM1_19","087_1_19","PHM","1","19","19","Atharrpantama nhanha intalhelama: ATHA PAUL-ALA NGANHA NTHURRPA INTHORRA NTHITJALPUTJINA. Untarrpa pula kala kaltja, ungkwangathaka nama yinganha kngarra kapanha nthitjika. Atha kunha nganha Kristurna rretjingakala. ");
INSERT INTO are_vpl VALUES ("PM1_20","087_1_20","PHM","1","20","20","Tjina nukai, Ingkartakakwia nuka kangkwerrai. Kristakakwia turta yinganha tjipatjipilai. ");
INSERT INTO are_vpl VALUES ("PM1_21","087_1_21","PHM","1","21","21","Atha pepa nhanha ungkwangurna yairnama, yinga kaltjanga warta unta nuka kangkwerritjina, Onesimus-anha turta nukurna yairnitjalputjina. ");
INSERT INTO are_vpl VALUES ("PM1_22","087_1_22","PHM","1","22","22","Nyinta wotha. Nuka pmara mpaarau! Yingataka kaaralhama rrakangkarrurna wotha alputjika, rrangkarra nukakwia Altjirrurna ingkakalanga. ");
INSERT INTO are_vpl VALUES ("PM1_23","087_1_23","PHM","1","23","23","Artwa Epaphras, erala nukalela jail-ala namanga, Krista Jesuakakwia, era rrangkarranha anparnama. ");
INSERT INTO are_vpl VALUES ("PM1_24","087_1_24","PHM","1","24","24","Artwa tjina urrkapunhapunha nhanha ntjarrala turta rrangkarranha anparnama, Mark-ala, Aristarchus-ala, Demas-ala, Luke-ala turta. ");
INSERT INTO are_vpl VALUES ("PM1_25","087_1_25","PHM","1","25","25","Ingkarta nurnakanha Jesua Kristanha rrakangkarra ingkarrakaka kuta ngwanga ntelalhama. ");
INSERT INTO are_vpl VALUES ("HB1_1","088_1_1","HEB","1","1","1","Imanka Altjirranha errilkngipata nurnakanha ntjarrurna angkaka, urrpia ekuranharlarlanga. Era urrpia nhanha etnanha angkatja ekuranha kurrkamakurrka iletnaka, etna altjirraramalanga, etnanha eterrintja nthamalalka. ");
INSERT INTO are_vpl VALUES ("HB1_2","088_1_2","HEB","1","2","2","Ngurrukalkurantama era nurnakurna angkaka 'Lira ekuranharlarlanga. Lakinha Altjirrala antala arrkurlinya erinha mangkilaka, antala ingkarninya erinha turtantama tjontalhelaka. 'Lira nhanha ekurarlarlanga Altjirrala nhanga alha, alkiralka ingkarraka arrpmarnakala. Lyarta era kala 'Lira erinha Altjirrakanha ingkarraka ekuranha nthaka. ");
INSERT INTO are_vpl VALUES ("HB1_3","088_1_3","HEB","1","3","3","Altjirranha makalaria pa ekarlta inthorra nama. Nhanha relhala 'Lirarlarlanga arama, 'Lira era nthurrpa inthorra Altjirra namanga warta. Lira nhanha era turta alha, alkiralka ingkarraka inthorra errkuma, angkatja ekarlta ekuranhala. 'Lira nhanha era iluka relha kornakakwia, korna etnakanha iwutjika. Ekuriperrantama 'Lira era alkirurna alpuka, era turtantama Altjirra ekarlta inthorraka akwala nama. ");
INSERT INTO are_vpl VALUES ("HB1_4","088_1_4","HEB","1","4","4","Rretnya 'Lirantama rretnya angel-anga tjiparralkura nama. 'Lira era turta angel ingkarrakanga kngarralkura nama. ");
INSERT INTO are_vpl VALUES ("HB1_5","088_1_5","HEB","1","5","5","Etarlarai, Altjirrala itja angel nyintanha paka ilaka, “Unta 'Lira nuka nama, lyartanga yinga kala kaarta ungkwanga namantama.” Nhanha turta, “Yinga kaarta ekura nitjina, era turta 'Lira nuka nitjina.” ");
INSERT INTO are_vpl VALUES ("HB1_6","088_1_6","HEB","1","6","6","Wotha, Altjirrala nhanga 'Lira arrkurlinya alkngerrakala ekuranha alhurna yairnamala, era angel ntjarranha ilaka, “Altjirraka angel ingkarraka ekura urrkurrkintja nitjika.” ");
INSERT INTO are_vpl VALUES ("HB1_7","088_1_7","HEB","1","7","7","Angel etnakiperra pula Altjirranha lakinhala angkama, “Angel etna wurinya ngerra wara nama, ura ngerra wara turta.” ");
INSERT INTO are_vpl VALUES ("HB1_8","088_1_8","HEB","1","8","8","'Liriperra pula era lakinhala angkama, “Unta Altjirra nama. Unta king ngerra ngampakala tjitjarterritjina. Unta relha ingkarrakanha arratja tjiperrawutjina. ");
INSERT INTO are_vpl VALUES ("HB1_9","088_1_9","HEB","1","9","9","Unta relha etnaka kangkama, etnala arratja ntelalhamanga. Unta relha etnaka yirrkngerrama, etnala korna ntelalhamanga. Lakinhanga atha, Altjirra ungkwanganhala, nganha urraraka. Unta turtantama kngarralkura arrkana nitjina, tjina ungkwanganha ntjarrangatjina.” ");
INSERT INTO are_vpl VALUES ("HB1_10","088_1_10","HEB","1","10","10","Era turta 'Liriperra lakinha angkama, “Ingkartai, tjontintjala unta alha erinha arrpmarnaka, unta turta alkira etnanha urrkapuka, iltja ungkwanganhala. ");
INSERT INTO are_vpl VALUES ("HB1_11","088_1_11","HEB","1","11","11","Etna kala yirritjina. Etna mantarra ngerra ingkwierritjina. Unta pula kuterritjina. ");
INSERT INTO are_vpl VALUES ("HB1_12","088_1_12","HEB","1","12","12","Mantarra tjenya ngerrantama unta etnanha ilinyawutjina, mantarra ingkwia ngerra turta unta etnanha ipmintja iwutjina. Unta pula itja kngartiwulhama. Unta turta itja yirritjina. ");
INSERT INTO are_vpl VALUES ("HB1_13","088_1_13","HEB","1","13","13","Altjirrala turta itja kuta angel nyintanha lakinha paka ilaka, “Nukanga akwampinyaka arrarnalhai, atha leltja ungkwanganha ntjarranharrka yirralhelitjinanga.” ");
INSERT INTO are_vpl VALUES ("HB1_14","088_1_14","HEB","1","14","14","Iwunhantama angel etna nama? Etna kunha enka marra ntjarra nama. Altjirrala etnanha yairnama relha lenha ntjarraka tangitjala nitjika, etnanhala era tangkalhelitjinala. ");
INSERT INTO are_vpl VALUES ("HB2_1","088_2_1","HEB","2","1","1","Angkatja nhanga nurnala wukala, nurnakathaka nama ekura kutatha ilpangkitjika, nurna Altjirranga ntjuma lhakitja. ");
INSERT INTO are_vpl VALUES ("HB2_2","088_2_2","HEB","2","2","2","Arai, angkatja nhanga Altjirralala errilkngipata nurnakanha ntjarranha ilakala, era etnanha angel-arlarlanga ilaka. Angkatja nhanha arratja inthorra naka. Lakinhanga relha etnala angkatja ekura itja kangkwerraka, Altjirrala etnanha rrarrathala tuka. ");
INSERT INTO are_vpl VALUES ("HB2_3","088_2_3","HEB","2","3","3","Yia Marra nurnala wukala, era pula angkatja arrpunha nhanganga tjiparralkurala nama. Lakinhanga nurna paka Yia Marra erinha ipmintja impumanga, Altjirrala nurnanha kngarralkura rrarrathala tutjina. Arai, Yia Marra nhanha erinha kunha Ingkarta erarrpa relha ntjarranha ilakala. Kurunga relha etnala Ingkartanha angkamanga wukala, etna nurnanha ilaka angkatja era arratja inthorra namanga. ");
INSERT INTO are_vpl VALUES ("HB2_4","088_2_4","HEB","2","4","4","Altjirra erarrpa turta relha nhanha etnaka angkatja ekarltilaka, tjatjikartalka urrkapumala, Enka Alkngaltaraka yearriperra turta relha arrpunha ntjarranha nthamala, erala antja nakala ngerra. ");
INSERT INTO are_vpl VALUES ("HB2_5","088_2_5","HEB","2","5","5","Nurnataka alkira pa alha lyartinyiperra angkama, alkira pa alha erala anma katherritjinala. Altjirrala itja angel ntjarranha ingkairnaka alkira pa alha lyartinya nhanha ekura tjitjarterritjika. ");
INSERT INTO are_vpl VALUES ("HB2_6","088_2_6","HEB","2","6","6","Altjirraka Angkatja Imankinya arrpunhala nhanga ilama, “Relha etna yarra ngerra wara nama. Unta pula etnaka kalantemala ilpangkama, etnanha kuta ntarntaraparama turta. ");
INSERT INTO are_vpl VALUES ("HB2_7","088_2_7","HEB","2","7","7","Unta kunha etnanha arrpmarnaka, etna lyartaka angel ntjarranga kornakornalkura nitjika. Unta pula etnanha tjurnaka inthorra turta. ");
INSERT INTO are_vpl VALUES ("HB2_8","088_2_8","HEB","2","8","8","Unta turta etnanha ingkairnaka, untala urrkapukala ingkarrakaka tjitjarterritjika.” Altjirrala relha ntjarranha ingkairnamalanga alhakalka tjitjarterritjika, era etnanha ingkairnaka ingkarraka inthorraka tjitjarterritjika. Nurna pula arama etna lyarta itjantema ingkarraka inthorraka tjitjarterramanga. ");
INSERT INTO are_vpl VALUES ("HB2_9","088_2_9","HEB","2","9","9","Nurna pula Jesuanha arama. Era katjia intamalanga, era angel ntjarranga kornakornalkura naka. Anma era iluka turta. Nhanhaka Altjirranha antja naka, era relha ingkarrakakakwia ilutjika. Lyarta pula Altjirrala erinha ingkairnaka angel ingkarrakanga makalarialkura nitjika. ");
INSERT INTO are_vpl VALUES ("HB2_10","088_2_10","HEB","2","10","10","Nhanha kala Altjirrakathaka naka Jesuanha ingkairnitjika makalaria inthorra nitjika, era relhakakwia nyingalauwukalanga. Altjirra nhanha era kunha alhalka ingkarraka arrpmarnakala, etna turta ekura kuta nama. Jesualantama relha ntjarranha tangkalhelaka, etnanha ingkairnaka turta Altjirraka 'lira tjiparra nitjika. ");
INSERT INTO are_vpl VALUES ("HB2_11","088_2_11","HEB","2","11","11","Arai, Jesua, erala relhanha alkngaltarilama, relha alkngaltara etna turta, etnaka ingkarrakaka kaarta nyinta wara nama. Lakinhanga Jesuanha itja porerrama etnanha anparnitjika “tjia ntjarrai”. ");
INSERT INTO are_vpl VALUES ("HB2_12","088_2_12","HEB","2","12","12","Era Altjirranha ilama, “Atha tjia nukanha ntjarranha ungkwangiperra ilitjina. Atha turta nganha tnantjitjina etna worlerramalanga, ungkwanga urrkurrkintja nitjika.” ");
INSERT INTO are_vpl VALUES ("HB2_13","088_2_13","HEB","2","13","13","Era turta angkaka, “Atha Altjirranha tnakitjina.” Era lakinha turta angkaka, “Nhanha yinga nama, katjia etnakalela, Altjirralala yinganha nthakala.” ");
INSERT INTO are_vpl VALUES ("HB2_14","088_2_14","HEB","2","14","14","Relha warta, katjia nhanha etna mpurrkakarta nama. Jesuanha turtantama mpurrkakarterrakantema. Era etna ngerrerraka, era nhanga ilumala, errintja erinha yirralhelitjinanga. Errintja erinha purrama, erala relhanha errilknga tuma. ");
INSERT INTO are_vpl VALUES ("HB2_15","088_2_15","HEB","2","15","15","Era turta relha etnanha tangkalhelitjinanga, etnala tiratira wara ilutjika kaaralhakala. ");
INSERT INTO are_vpl VALUES ("HB2_16","088_2_16","HEB","2","16","16","Arai, Jesuanhataka pitjika Abraham-aka ramarama tangkalhelitjika, itja angel ntjarranha. ");
INSERT INTO are_vpl VALUES ("HB2_17","088_2_17","HEB","2","17","17","Lakinhanga ekurathaka naka tjia ekuranha ntjarra ngerra inthorrerritjika. Iwunhanga? Era Altjirranga urlarra High Priest montjamontja pa arratja nitjinanga, relha ntjarraka korna iwumala. ");
INSERT INTO are_vpl VALUES ("HB2_18","088_2_18","HEB","2","18","18","Errintjala erinha arrkarnaka. Era nyingalauwuka turta. Lakinhanga era relha etnanha irrpalthala tangkalhelama, etnanhala errintjala lyarta arrkarnama. ");
INSERT INTO are_vpl VALUES ("HB3_1","088_3_1","HEB","3","1","1","Tjina ntjarrai, Altjirrala rrangkarranha urraraka relha alkngaltara ekuranha nitjika. Lakinhanga rrangkarra Jesuiperra eterritjika, apostle pa High Priest nurnakanhiperra. Erinha kunha nurna tnakama. ");
INSERT INTO are_vpl VALUES ("HB3_2","088_3_2","HEB","3","2","2","Arai, Altjirraka worlamparinya iltha ngerra nama. Altjirrala turta Jesuanha ingkairnaka iltha ekuranha ntarntaritjika. Lakinha ngerra Moses-ala turta nhanga Altjirraka iltha arratja ntarntarakantema. ");
INSERT INTO are_vpl VALUES ("HB3_3","088_3_3","HEB","3","3","3","Nurna pula Jesuanha kngarralkura tnantjitjika, Moses-angatjina, nurnala iltha itanha erinha kngarralkura tnantjamanga, iltha ekurangatjina. ");
INSERT INTO are_vpl VALUES ("HB3_4","088_3_4","HEB","3","4","4","Relhala kunha iltha ingkarraka itama. Kanha Altjirrala alhalka ingkarraka inthorrala itaka. ");
INSERT INTO are_vpl VALUES ("HB3_5","088_3_5","HEB","3","5","5","Moses-anha kala Altjirraka ilthala arratja urrkapuka. Era turta relha ntjarranha ilaka Altjirrala etnanha anma kngarra wotha ilitjinala. Era pula urrkapunhapunha wara naka. ");
INSERT INTO are_vpl VALUES ("HB3_6","088_3_6","HEB","3","6","6","Kanha Kristanha, 'Lira ilporatha warta, Altjirraka ilthaka, ilthakurtwiala nama. Nurna, nurnala Altjirranha tnoatnoa tnakama, nurna iltha ekuranha nama. ");
INSERT INTO are_vpl VALUES ("HB3_7","088_3_7","HEB","3","7","7","Arai, Enka Alkngaltarala nurnanha ilamanga ngerra, “Rrangkarra Altjirranha lyarta wumanga rrakangkarrurna angkamanga, ");
INSERT INTO are_vpl VALUES ("HB3_8","088_3_8","HEB","3","8","8","rrangkarra itja arrthaterritjika. Rrangkarra itja kekarta lhitjika, relha etna ngerra, etnala Altjirranha worritjala arrkarnakala. ");
INSERT INTO are_vpl VALUES ("HB3_9","088_3_9","HEB","3","9","9","‘Worritjala kunha etna yinganha arrkarnaka’, Altjirranha angkama. ‘40 years-aka etna araka yinga makalaria inthorra namanga. Etna pula yinganha itja tnakaka.’ ");
INSERT INTO are_vpl VALUES ("HB3_10","088_3_10","HEB","3","10","10","Lakinhanga yinga etnaka yirrkngerraka. Yingantama angkaka, ‘Etna marntilparla kuta nama. Etna itja lhangkarama atha etnanha tangkalhelitjika antja namanga.’ ");
INSERT INTO are_vpl VALUES ("HB3_11","088_3_11","HEB","3","11","11","Yirrkngantama, atha etnanha ilaka ‘Rrangkarra itja kuta pmara nukanhurna irrputjina, ekurala kala iltjerramalantama nitjika’. ");
INSERT INTO are_vpl VALUES ("HB3_12","088_3_12","HEB","3","12","12","Tjina ntjarrai, rrangkarrataka aralhitjika, rrangkarra Altjirriperra paala etarlarakitja, erinha ilpoiwukitja turta. Rrangkarra turtantama Altjirra etatha ekuranga ntjuma lhakitja. ");
INSERT INTO are_vpl VALUES ("HB3_13","088_3_13","HEB","3","13","13","Lakinhanga rrangkarra arltamarlta Altjirraka angkatja ilarritjika, nhanga “Lyartantema” namalanga. Kurunga rrangkarra ekarlta nitjina, rrangkarra turta itja lherrintja korna rrakangkarranhaka kangkwerritjina. ");
INSERT INTO are_vpl VALUES ("HB3_14","088_3_14","HEB","3","14","14","Arai, nurna kunha Kristalela kuta ilkwatharra nitjina, nurna paka erinha ekarlta kuta tnakamanga, talwalpula. ");
INSERT INTO are_vpl VALUES ("HB3_15","088_3_15","HEB","3","15","15","Nhanga Altjirraka Angkatja Imankinyala ilama, “Rrangkarra Altjirranha lyarta wumanga rrakangkarrurna angkamanga, rrangkarra itja arrthaterritjika. Rrangkarra itja kekarta lhitjika, relha etna ngerra. ");
INSERT INTO are_vpl VALUES ("HB3_16","088_3_16","HEB","3","16","16","Ngunha ntjarralama Altjirranha wuka etnakurna angkamanga, ekuranga kekarta lhaka turta? Relha ingkarraka etna kunha, etnanhala Moses-ala Egypt-anga rratalhelakala. ");
INSERT INTO are_vpl VALUES ("HB3_17","088_3_17","HEB","3","17","17","Ngunha ntjarrakama Altjirranha aalerraka worritjala, 40 years-aka? Relha etnaka kunha, etnala ekura irrpaltherrakala. Etna turtantama worritjala iluka. ");
INSERT INTO are_vpl VALUES ("HB3_18","088_3_18","HEB","3","18","18","Ngunha ntjarranhama Altjirrala lhelaka, “Rrangkarra itja kuta pmara nukanhurna irrputjina, ekurala kala iltjerramalantama nitjika?” Relha etnanha kunha, etnala ekura itja kangkwerrakala. ");
INSERT INTO are_vpl VALUES ("HB3_19","088_3_19","HEB","3","19","19","Angkatja nhanhanga nurna lhangkarama, etna itja pmara ekuranhurna irrpuka iltjerritjika, etna erinha itja tnakakalanga. ");
INSERT INTO are_vpl VALUES ("HB4_1","088_4_1","HEB","4","1","1","Altjirrala nurnanha lhelaka, nurna turta anma pmara ekuranhurna irrputjinala, iltjerritjika. Nurnantama montja aralhitjika, nurnakanga arrpunha ingkarnerrakitja. ");
INSERT INTO are_vpl VALUES ("HB4_2","088_4_2","HEB","4","2","2","Arai, nurna kunha Yia Marra erinha wuka, Israel-aka ramaramala ngerra. Etna pula angkatja erinha palkala wara wuka, etna angkatja erinha itja tnakakalanga. ");
INSERT INTO are_vpl VALUES ("HB4_3","088_4_3","HEB","4","3","3","Arai, nurna kala pmara ekuranhurna irrputjina, iltjerritjika, nurna Yia Marra erinha kuta tnakamanga. Altjirraka Angkatja Imankinyala nhanga ilama, “Yirrkngantama, atha etnanha ilaka, ‘Rrangkarra itja kuta pmara nukanhurna irrputjina, ekurala kala iltjerramalantama nitjika’.” Altjirrala etnanha parraka, era pmara erinha kala mpaarakalangatanya, era alha pa alkira etnanha arrpmarnamalanga. ");
INSERT INTO are_vpl VALUES ("HB4_4","088_4_4","HEB","4","4","4","Nhanga Altjirraka Angkatja Imankinyala ilama, arlta 7 ekuriperra, “Arlta 7-ala, Altjirranha urrkapuntja ingkarraka ekuranhanga iltjerraka.” ");
INSERT INTO are_vpl VALUES ("HB4_5","088_4_5","HEB","4","5","5","Altjirraka Angkatja Imankinya arrpunha nhangala turta ilama, “‘Rrangkarra itja kuta pmara nukanhurna irrputjina, ekurala kala iltjerramalantama nitjika’.” ");
INSERT INTO are_vpl VALUES ("HB4_6","088_4_6","HEB","4","6","6","Relha lenha ntjarra, etnakimparrala Yia Marra erinha wukala, etna itja Altjirraka pmarurna irrpuka, iltjerramala nitjika, etna itja kangkwerrakalanga. Arrpunha ntjarraka pula pmara era altjura kutala nama. ");
INSERT INTO are_vpl VALUES ("HB4_7","088_4_7","HEB","4","7","7","Arrpunha ntjarrantama lyarta pmara ekururna irrpalthala irrpuma. Lakinha kunha Altjirranha angkaka David-arlarlanga. Angkatja nhanha nurna kala wuka, “‘Rrangkarra Altjirranha lyarta wumanga, rrakangkarrurna angkamanga, rrangkarra itja arrthaterritjika’.” ");
INSERT INTO are_vpl VALUES ("HB4_8","088_4_8","HEB","4","8","8","Arai, Joshua-ala itja relha ntjarranha Altjirraka pmarurna irrpulhelaka, ekurala etna kala iltjerramalantama nitjika. Nurna nhanhaka kaltja Altjirranha anma arlta arrpunhiperrantama angkakalanga. ");
INSERT INTO are_vpl VALUES ("HB4_9","088_4_9","HEB","4","9","9","Lakinhanga nurna kaltja Altjirraka worlaka pmara intamantema, etna iltjerramala nitjika. ");
INSERT INTO are_vpl VALUES ("HB4_10","088_4_10","HEB","4","10","10","Arai, relha etnala Altjirraka pmarurna anma irrputjina, etna urrkapuntja etnakanhanga iltjerritjina, Altjirranhala urrkapuntja ekuranhanga iltjerramanga ngerra. ");
INSERT INTO are_vpl VALUES ("HB4_11","088_4_11","HEB","4","11","11","Lakinhanga nurna thakerritjika Altjirraka pmarurna irrputjika, nurna iltjerramala nitjinanga. Nurna itja Israel-aka ramarama ngerra ntelalhitjika, kangkwerrintja marnta. Nurna etna ngerra imerrakitja. ");
INSERT INTO are_vpl VALUES ("HB4_12","088_4_12","HEB","4","12","12","Arai, Altjirraka angkatja kunha etatha nama, ekarlta inthorra turta. Angkatja era knife tjenya ngerra nama, erinhala etapa tharrantema rrilpilakala. Era pula knife tjenyanga rrilpalkura nama. Era kala relhaka kurruna pa enka pa mpurrka kama ngerra. Knife-alala tjalka kamala ngkwarnalka kathilama, lakinha ngerra Altjirraka angkatjala turta relhaka eterrintja, lherrintjalka ingkarraka kathilamantema. ");
INSERT INTO are_vpl VALUES ("HB4_13","088_4_13","HEB","4","13","13","Relhalka Altjirranga yarna lauwulhama. Era etnanha ingkarraka katha arama. Anma kunha nurnaka ingkarrakakathaka nitjina ekuranga urlarra ilalhitjika. ");
INSERT INTO are_vpl VALUES ("HB4_14","088_4_14","HEB","4","14","14","Jesua, Altjirraka 'Lira, era High Priest nurnakanha nama. Era kala alkira etnakanga tjananhaka Kaarta ekuranhurna. Lakinhanga nurna itja ipmintja imputjika, angkatja nhanga etnala nurnanha ekuriperra kaltjinthakala. ");
INSERT INTO are_vpl VALUES ("HB4_15","088_4_15","HEB","4","15","15","Arai, High Priest nurnakanha kaltja nurna relha thaltja namanga. Erinha kunha errintjala nhanga arrkarnakalantema, errintjalala nurnanha arrkarnamanga ngerra. Era pula itja errintjaka kangkwerraka. ");
INSERT INTO are_vpl VALUES ("HB4_16","088_4_16","HEB","4","16","16","Lakinhanga, nurna imampurla namanga, nurna tnoatnoa Altjirrurna ingkitjika, era ngwanga warta namanga. Era kala nurnaka montjamontja pa ngwanga ntelalhitjina. ");
INSERT INTO are_vpl VALUES ("HB5_1","088_5_1","HEB","5","1","1","Altjirrala kunha artwa nyintanha urraritjata, relha ntjarraka High Priest nitjika. Kurunga Altjirrala erinha ingkairnitjata relha ntjarrakakwia ekururna ingkitjika, erinha relha ntjarraka yearriperra nthitjika, era relha ntjarraka kornakakwia turta erinha tnontha tjauwerrilya tumala nthitjika. ");
INSERT INTO are_vpl VALUES ("HB5_2","088_5_2","HEB","5","2","2","High Priest era relha kornarintjantema naka. Lakinhanga era relha kotna ntjarraka, relha paalerrakala ntjarraka turta irrpalthala konyerraka. ");
INSERT INTO are_vpl VALUES ("HB5_3","088_5_3","HEB","5","3","3","Lakinhanga turta ekurathaka naka, korna ekuranhakakwia Altjirranha tjauwerrilya nthitjika, erala nhanga Altjirranha relha ntjarraka kornakakwia tjauwerrilya nthamanga ngerra. ");
INSERT INTO are_vpl VALUES ("HB5_4","088_5_4","HEB","5","4","4","High Priest era yarna ingkairnalhaka. Altjirralanta erinha irrpalthala ingkairnaka, erala Aaron-anha ingkairnakala ngerra. ");
INSERT INTO are_vpl VALUES ("HB5_5","088_5_5","HEB","5","5","5","Lakinha ngerra Kristanha turta. Era itja ingkairnalhaka. Altjirrala pula erinha ingkairnaka High Priest nitjika, erinha lakinha ilamala, “Unta 'Lira nuka nama, yinga lyarta kaarta ungkwanga errakalanga.” ");
INSERT INTO are_vpl VALUES ("HB5_6","088_5_6","HEB","5","6","6","Altjirrala erinha lakinha turta ilaka, “Melchizedek ngerra, unta priest nama, ngampakala.” ");
INSERT INTO are_vpl VALUES ("HB5_7","088_5_7","HEB","5","7","7","Altjirranha ekarlta inthorra nama. Era kala Jesuanha irrpalthala tangkalhelamara, etna erinha errilknga tumalanga. Jesuanha turta alha nhanhala namalanga, era Altjirrurna intarra ingkitjata, alkngoltjakarta, itnimala turta. Altjirrala turta erinha wuka, era ekura arratja kuta kangkwerramanga. ");
INSERT INTO are_vpl VALUES ("HB5_8","088_5_8","HEB","5","8","8","Jesuanha Altjirraka 'Lira nama. Ekurathaka turta pula naka nyingalauwumala kaltjerritjika, Altjirraka kangkwerritjika. ");
INSERT INTO are_vpl VALUES ("HB5_9","088_5_9","HEB","5","9","9","Altjirralantama erinha ingkairnaka makalaria inthorra nitjika, era ngerra. Jesualantama relha lenha ntjarranha irrpalthala tangkalhelama, etnala ekura kangkwerramanga, ");
INSERT INTO are_vpl VALUES ("HB5_10","088_5_10","HEB","5","10","10","Altjirrala erinha ingkairnakalanga warta High Priest nitjika Melchizedek ngerra. ");
INSERT INTO are_vpl VALUES ("HB5_11","088_5_11","HEB","5","11","11","Nurnaka angkatja kngarra wotha intama rrangkarranha Melchizedek, Krista tharriperra ilitjika. Angkatja etna pula inpora nama. Rrangkarra turta marntilparla ngerra nama. ");
INSERT INTO are_vpl VALUES ("HB5_12","088_5_12","HEB","5","12","12","Arai, rrangkarra ingkarrakataka kala kaltjinthanhinthanha neikanha. Kanha rrakangkarrathaka nama, arrpunhala rrangkarranha wotha katjia ngerrantema Altjirraka angkatja kaltjinthitjika. Atha rrangkarranha nhanha yiala ngerrantama ilama. Rrangkarrataka milk-anta irrpalthala ntjuma. Marna, karalka rrangkarra yarnantema ilkuma. ");
INSERT INTO are_vpl VALUES ("HB5_13","088_5_13","HEB","5","13","13","Iwunhama arratja nama? Iwunhama korna nama? Relha erala milk-ntema ntjuma, era itjantema nhanhaka kaltjerraka. Era katjia ngerrantema nama. ");
INSERT INTO are_vpl VALUES ("HB5_14","088_5_14","HEB","5","14","14","Kanha marna pa kara relha kngarrakala nama. Etna kala kaltja, arrpunha nhanha arratja nama, kanha arrpunha nhanha kornala. ");
INSERT INTO are_vpl VALUES ("HB6_1","088_6_1","HEB","6","1","2","Arai, nurna rrangkarranha kala Kristiperra kaltjinthaka, angkatja rukara wara pula. Angkatja nhanga nurna kornanga toperritjika, Altjirrala nurnanha imilakitja. Angkatja nhanga nurna Altjirranha tnakitjika. Angkatja nhanga ilkngilhintjiperra. Angkatja nhanga ingkairnintjiperra. Angkatja nhanga relha errilknga ntjarra kamerritjinala. Angkatja nhanga Altjirrala relha ingkarrakanha tjiperrawutjinala turta. Nurna itja antja nama rrangkarranha angkatja nhanha etnanhantema kaltjinthalanitjika. Nurna kala antja nama angkatja arrpunhurnantama anparerranhitjika. ");
INSERT INTO are_vpl VALUES ("HB6_3","088_6_3","HEB","6","3","3","Altjirrala paka nurnanha impurlarrarnamanga, nurna rrangkarranha kala angkatja inpora ntjarrantama kaltjinthitjina. ");
INSERT INTO are_vpl VALUES ("HB6_4","088_6_4","HEB","6","4","4","Altjirrala kunha relha tnakanhakanha ntjarraka eterrintja kala arratjilaka. Tnakanhakanha etna turta kala lhangkaraka Altjirranha ngwanga namanga. Altjirrala turta Enka Alkngaltara erinha etnakurna yairnaka. ");
INSERT INTO are_vpl VALUES ("HB6_5","088_6_5","HEB","6","5","5","Etna turta lhangkaraka Altjirraka angkatja marra namanga, Altjirranha turta ekarlta inthorra namanga. ");
INSERT INTO are_vpl VALUES ("HB6_6","088_6_6","HEB","6","6","6","Tnakanhakanha arrpunha paka Altjirranga ntjumantama lhamanga, Altjirrala erinha itja wotha topalhelitjina. Tnakanhakanha erataka Altjirraka 'Lira wotha ntolkaka kanthatuka ngerra, erinha alkngatharra arrampowuka turta. ");
INSERT INTO are_vpl VALUES ("HB6_7","088_6_7","HEB","6","7","7","Arai, thunga kwatja ilpanthala arna wothamawotha nhama. Arna era turtantama relhaka marna marra mangkalhelama. Altjirrala arna nhanha lyekarrilama, era arna marra namanga. ");
INSERT INTO are_vpl VALUES ("HB6_8","088_6_8","HEB","6","8","8","Thunga pula arna era lyaka, tharrka kornakornanta turta mangkalhelama. Arna nhanha itjala marra nama. Altjirrala erinha kala kornilitjina, urala turta etitjina. ");
INSERT INTO are_vpl VALUES ("HB6_9","088_6_9","HEB","6","9","9","Tjina ntjarrai, angkatja nhanha rrakangkarrurna intalhelamala, nurna itja rrangkarranha ilparnama. Nurnataka tnoatnoa nama rrangkarra marra kuta ntelalhamanga, relha nhanga Altjirrala tangkalhelakala ngerra. ");
INSERT INTO are_vpl VALUES ("HB6_10","088_6_10","HEB","6","10","10","Arai, Altjirranha kutatha arratja ntelalhama. Era itja kngwerritjina rrangkarra ekura kangkakala, rrangkarra turta relha ekuranha ntjarraka imanka tangitjala nakala. Lyarta turta kuta tangitjala namanga. ");
INSERT INTO are_vpl VALUES ("HB6_11","088_6_11","HEB","6","11","11","Nurnantama antja rrangkarra talwalpula lakinha ntelalhitjika. Arai, rrangkarra kunha kaaralhama Altjirralela ngampakala etatha nitjika. Rrangkarra paka lakinha kuta ntelalhamanga, rrangkarra kala Altjirralela ngampakala etatha nitjina. ");
INSERT INTO are_vpl VALUES ("HB6_12","088_6_12","HEB","6","12","12","Rrangkarra turta paka lakinha kuta ntelalhamanga, rrangkarra itja kunpakunperritjina. Rrangkarra pula relha lenha ntjarra ngerra nitjina, etnala Altjirranha tnakakala, porrkerritjikanha. Etna turtala kunpa kaaralhakala Altjirraka pmarurna irrputjika. ");
INSERT INTO are_vpl VALUES ("HB6_13","088_6_13","HEB","6","13","13","Arai, relha, enka arrpunhalka, itja Altjirranga kngarralkura nama. Lakinhanga Altjirrala Abraham-anha lhelamalanga, era erinha lhelaka, rretnya ilalhamala. ");
INSERT INTO are_vpl VALUES ("HB6_14","088_6_14","HEB","6","14","14","Era erinha lakinha lhelaka, “Atha Ingkartala nganha nthurrpa inthorra lyekarrilitjina. Atha turta nganha ramarama ntjarra inthorra nthitjina.” ");
INSERT INTO are_vpl VALUES ("HB6_15","088_6_15","HEB","6","15","15","Abraham-anhantama kunpa kaaralhaka. Altjirrala turta lhelintja ekuranha nthurrpilaka. ");
INSERT INTO are_vpl VALUES ("HB6_16","088_6_16","HEB","6","16","16","Arai, thunga relha tharra iwurrama. Nyintantama antja nama arrpunhala angkatja ekuranha tnakitjika. Nthakinhantama era angkama? Era kunha relha arrpunha erinha ilama, Altjirraka rretnya ilamala. ");
INSERT INTO are_vpl VALUES ("HB6_17","088_6_17","HEB","6","17","17","Altjirranha turta antja naka Abraham-aka ramaramala lhelintja ekuranha tnakitjika. Lakinhanga era etnanha lhelaka, rretnya ilalhamala. ");
INSERT INTO are_vpl VALUES ("HB6_18","088_6_18","HEB","6","18","18","Altjirranha yarna orrtjerrama. Lhelintja ekuranha, rretnya ekuranha turta, yarna ipmintjerrama. Lakinhanga nurna, nurnala Altjirranha kala tnakama, nurna tnoatnoa kaaralhitjika ekuralela ngampakala etatha nitjika. ");
INSERT INTO are_vpl VALUES ("HB6_19","088_6_19","HEB","6","19","19","Arai, nurna itja palkala kaaralhama. Nurna kala Altjirraka makamaka kngarrala nama ngerra. ");
INSERT INTO are_vpl VALUES ("HB6_20","088_6_20","HEB","6","20","20","Jesuanhakimparra kala makamaka kngarra ekururna irrpunhaka. Melchizedek ngerra, era ngampakala High Priest nama. ");
INSERT INTO are_vpl VALUES ("HB7_1","088_7_1","HEB","7","1","1","Arai, Melchizedek nhanha era, era pmara Salem-aka king naka, Altjirra Kngarra ekura priest turta. Era Abraham-anha lyekarrilaka, Abraham-anha nhanga pitjalpumalanga, king ntjarralela turramaliperra. ");
INSERT INTO are_vpl VALUES ("HB7_2","088_7_2","HEB","7","2","2","Abraham-alantama Melchizedek-anha karta arrpunha nthaka, yultha, tnonthalka ekuranha ingkarrakanga. Nhanga yultha, tnonthalka 10 ingkarrakanga, era erinha nyinta nthaka. Rretnya Melchizedek nama “King erala arratja ntelalhama.” Era pula pmara Salem-aka king turta naka, nhanhatitja, “King erala rilhera ntelalhama.” ");
INSERT INTO are_vpl VALUES ("HB7_3","088_7_3","HEB","7","3","3","Era kaartakunya naka, miakunya, ramaramakunya. Nurna itja wuma era paka katjia intakala, ilukala paka. Altjirraka 'Lira ngerra, era priest nama, ngampakala. ");
INSERT INTO are_vpl VALUES ("HB7_4","088_7_4","HEB","7","4","4","Arai, Melchizedek nhanha era kunha itornka kngarra naka. Abraham, errilkngipata nurnakanhala, erinha tjauwerrilya nthakantema. Yultha, marna, tnontha, wine-alka erala nhanga leltjanga rakakala, etnakanga era erinha karta arrpunha nthaka. ");
INSERT INTO are_vpl VALUES ("HB7_5","088_7_5","HEB","7","5","5","Abraham-aka ramaramakathaka turta naka, yultha etnakanhanga karta arrpunha tjauwerrilya nthitjika. Altjirraka Angkatja Imankinyala ilaka etna nhanha Levi-aka worra ntjarranha nthitjika, etnala priest namanga. Levi-aka ramarama kunha Abraham-aka ramaramantema naka. ");
INSERT INTO are_vpl VALUES ("HB7_6","088_7_6","HEB","7","6","6","Melchizedek-anha pula itja Levi-aka ramarama naka. Abraham-ala pula erinha kalantemala tjauwerrilya nthaka. Kurunga Melchizedek-ala Abraham-anha lyekarrilaka. ");
INSERT INTO are_vpl VALUES ("HB7_7","088_7_7","HEB","7","7","7","Relha ingkarraka kala kaltja, relha erala relha arrpunhanha lyekarrilama, era kunha relha kngarra nama. ");
INSERT INTO are_vpl VALUES ("HB7_8","088_7_8","HEB","7","8","8","Priest etnala Levi-aka ramarama namanga, etna relha ntjarranga tjauwerrilya inama. Etna turta anma iluma. Kanha Melchizedek, erala Abraham-anga tjauwerrilya inakala, Altjirraka Angkatja Imankinyala nurnanha ilama era kuta etatha namanga. ");
INSERT INTO are_vpl VALUES ("HB7_9","088_7_9","HEB","7","9","9","Atha rrangkarranha nhanha warantama ilama. Levi ekurathaka kunha naka relha ntjarranga tjauwerrilya initjika. Era pula Abraham-arlarlanga Melchizedek-anha tjauwerrilya nthaka ngerrala, ");
INSERT INTO are_vpl VALUES ("HB7_10","088_7_10","HEB","7","10","10","era nhanga Abraham-aka annga namanga warta. Etarlarai, Melchizedek-anha nhanga Abraham-urna urlarrakurlarra lhamalanga, Levi-anha kala Abraham-aka mpurrkala naka, annga ngerra. ");
INSERT INTO are_vpl VALUES ("HB7_11","088_7_11","HEB","7","11","11","Altjirrala nhanga Moses-anha turnaka, artwa etnanta priest nitjika, etnala Levi-aka ramarama namanga. Priest nhanha etna pula relha ntjarranha yarna Altjirralela ngampakala rilherilaka. Nthakinhantama relha ntjarra Altjirralela ngampakala rilhererramara? Etnaka priest arrpunhanta namanga, priest Melchizedek ngerra, itja priest Aaron ngerra. ");
INSERT INTO are_vpl VALUES ("HB7_12","088_7_12","HEB","7","12","12","Altjirrala pula priest arrpunha erinhantama ingkairnitjika antja namalanga, ekurathaka naka turnintja ekuranha turta ekngarrpunhilitjikarrka. ");
INSERT INTO are_vpl VALUES ("HB7_13","088_7_13","HEB","7","13","13","Arai, nurnataka Ingkarta nurnakanha Jesuiperra angkama. Era kunha ramarama arrpunha nama, itja Levi-aka ramarama. Ramarama nhanha ekuranga turta, artwa nyinta itja arrkurla priest paka naka. ");
INSERT INTO are_vpl VALUES ("HB7_14","088_7_14","HEB","7","14","14","Relha ingkarraka kaltja, Ingkarta nurnakanha Judah-aka ramarama namanga. Moses-ala turta itja inthorra relha ntjarranha ilaka Altjirrala priest arrpunha Judah-aka ramaramanga urraritjinala. ");
INSERT INTO are_vpl VALUES ("HB7_15","088_7_15","HEB","7","15","15","Priest etnala Levi-aka ramarama namanga, etna relhanha yarna Altjirralela ngampakala rilherilaka. Nhanha nurna katha inthorra lhangkarama, Altjirrala kala priest arrpunha Melchizedek ngerrantama ingkairnakalanga. ");
INSERT INTO are_vpl VALUES ("HB7_16","088_7_16","HEB","7","16","16","Priest arrpunha nhanha era priest nama, era ngampakala etatha namanga warta, itja era Levi-aka ramarama namanga. ");
INSERT INTO are_vpl VALUES ("HB7_17","088_7_17","HEB","7","17","17","Nhanga Altjirraka Angkatja Imankinyala ilama, “Melchizedek ngerra, unta priest nama, ngampakala.” ");
INSERT INTO are_vpl VALUES ("HB7_18","088_7_18","HEB","7","18","18","Lakinha Altjirrala turnintja arrkurlinya ekuranha priest-iperra urrparaka, priest etna relhanha yarna Altjirralela ngampakala rilherilakalanga. ");
INSERT INTO are_vpl VALUES ("HB7_19","088_7_19","HEB","7","19","19","Lyarta pula Altjirrala nurnanha ilaka nurna ekuralela irrpalthala ngampakala rilhererrama, priest arrpunha nhanha ekurarlarlanga. ");
INSERT INTO are_vpl VALUES ("HB7_20","088_7_20","HEB","7","20","20","Nhanha angkatja nthurrpa inthorra nama, Altjirrala nhanha lhelakalanga, rretnya ilalhamala. Era itja priest arrpunha ntjarranha ingkairnaka, rretnya ilalhamala. ");
INSERT INTO are_vpl VALUES ("HB7_21","088_7_21","HEB","7","21","21","Jesuanha pula Altjirrala ingkairnaka rretnya ilalhamala, “Atha, Ingkartala, nganha lhelama, unta priest nitjina, ngampakala. Atha turta angkatja nukanha itja ekngarrpunhilitjina.” ");
INSERT INTO are_vpl VALUES ("HB7_22","088_7_22","HEB","7","22","22","Altjirrala erinha lhelakalanga, rretnya ilalhamala, Jesuala nurnanha nthurrpa inthorra Altjirralela ngampakala rilherilaka. ");
INSERT INTO are_vpl VALUES ("HB7_23","088_7_23","HEB","7","23","23","Priest etnala Levi-aka ramarama namanga, etna ntjarra inthorra naka, etna yarna warta ngampakala priest nakalanga. Etnataka ilwetnaka. ");
INSERT INTO are_vpl VALUES ("HB7_24","088_7_24","HEB","7","24","24","Kanha Jesuanha ngampakalala etatha nama. Era turtantama ngampakala priest nama. ");
INSERT INTO are_vpl VALUES ("HB7_25","088_7_25","HEB","7","25","25","Lakinhanga era relha ingkarrakanha irrpalthala tangkalhelama, lyarta anma turta, etnanhala era Altjirrurna rretjingama. Era etnanha irrpalthala tangkalhelama, era ngampakala etatha namanga etnakakwia Altjirrurna ingkitjika. ");
INSERT INTO are_vpl VALUES ("HB7_26","088_7_26","HEB","7","26","26","High Priest lakinha ngerra kunha nurnakathaka inthorra nama. Era alkngaltara nama, ilparnintjakunya turta. Era itja relha kornarintja nama, nurna ngerra. Era kala Altjirralela nama, pmara alkiranga urntwarrala. ");
INSERT INTO are_vpl VALUES ("HB7_27","088_7_27","HEB","7","27","27","Ekurathaka itja nama Altjirranha arltamarlta tjauwerrilya nthitjika, korna ekuranhakakwiarrka, kurunga relha ntjarrakakwia turta. High Priest arrpunha ntjarrala lakinha mpaaritjata. Jesuala pula nyintaranga kutanta Altjirranha tjauwerrilya nthaka, relha korna ntjarraka lanthalhamala. ");
INSERT INTO are_vpl VALUES ("HB7_28","088_7_28","HEB","7","28","28","High Priest etnanhala etna imanka ingkairnitjata, Moses-aka mpaarangarangamalkura, etna thaltja naka, kornarintja turta. Anma Altjirrala 'Lira ekuranhantama ingkairnaka, rretnya ilalhamala. Era kala High Priest arratja inthorra erala nama, ngampakala. ");
INSERT INTO are_vpl VALUES ("HB8_1","088_8_1","HEB","8","1","1","Athataka rrangkarranha nhanha inthorra ilitjika antja nama. Nurnaka kunha kala High Priest lakinha ngerra nama. Era Altjirra makalaria ekuranga akwala nama, alkirala. ");
INSERT INTO are_vpl VALUES ("HB8_2","088_8_2","HEB","8","2","2","Era turta High Priest ngerra urrkapuma Altjirraka makamaka inthorrala, nhanhatitja, Ingkartaka urrkurrkintjaka tent ngampakala ekurala. Tent ngerra nhanha erinha Ingkarta erarrpa itakala, itja relhala. ");
INSERT INTO are_vpl VALUES ("HB8_3","088_8_3","HEB","8","3","3","Arai, High Priest nyintaminyintakathaka naka yearriperra pa tjauwerrilya Altjirranha nthitjika. Lakinhanga Kristakathaka turta naka, Altjirranha tjauwerrilya nthitjika. ");
INSERT INTO are_vpl VALUES ("HB8_4","088_8_4","HEB","8","4","4","Kristanha paka lyarta alha nhanhala nakalanga, era itjala priest namara. Iwunhanga? Priest kala namanga warta Altjirranha yearriperra nthitjika, mpaarangarangamalkura. ");
INSERT INTO are_vpl VALUES ("HB8_5","088_8_5","HEB","8","5","5","Priest alharinya nhanha etna turta tent-ala urrkapuma. Tent nhanha era pula ntolya wara nama. Kanha tent inthorra era alkiralala nama. Altjirrala nhanga Moses-anha lhalaramala ilaka, era tent erinha ititjikerramalanga, “Arai, unta ingkarraka arratja inthorra mpaaritjika, alkirala kala namala ngerra. Kala athala nganha nhanga parta kaputhaka ntelakala ngerra inthorra mpaarai.” ");
INSERT INTO are_vpl VALUES ("HB8_6","088_8_6","HEB","8","6","6","Altjirrala pula Jesuanha urrkapuntja tjiparralkurala nthaka, priest alharinya ntjarraka urrkapuntjangatjina. Erantama nurnanha Altjirralela irrpalthala tjinilama, ngampakala. Nhanha turta Altjirrala imanka lhelakala. ");
INSERT INTO are_vpl VALUES ("HB8_7","088_8_7","HEB","8","7","7","Arai, Altjirraka lheloalhelintja arrkurlinya nhangala paka relhanha Altjirralela ngampakala tjinilakalanga, Altjirrala itja lheloalhelintja arrpunhantama ingkairnamara. ");
INSERT INTO are_vpl VALUES ("HB8_8","088_8_8","HEB","8","8","8","Altjirrala pula relha Israel-arinya ntjarranha ilparnamaliperra, lakinha ilaka, “Anma,” Ingkartanha nhanha angkama, “atha lheloalhelintja arrpunhantama Israel-arinya ntjarraka, Judah-arinya ntjarraka turta ingkairnitjina. ");
INSERT INTO are_vpl VALUES ("HB8_9","088_8_9","HEB","8","9","9","Era itja nitjina lheloalhelintja nhanga ngerra, athala kaarta etnakanhaka ingkairnakala, etnanha Egypt-anga urlarra kngitjimala. Etna pula nuka itjarrpala kangkwerraka. Yingantama etnakanga ntjumerraka.” Ingkartanha nhanha angkama. ");
INSERT INTO are_vpl VALUES ("HB8_10","088_8_10","HEB","8","10","10","“Lheloalhelintja arrpunha nhanha athala Israel-aka ramaramaka anma ingkairnitjinala, era lakinhala nitjina,” Ingkartanha angkama. “Atha turnintja nukanha etarlingetarla etnakanhakantama kurnitjina, eterrintja etnakanhaka turta intalhelitjina ngerra. Yinga turta Altjirra etnaka nitjina, etna turta relha nukiltja. ");
INSERT INTO are_vpl VALUES ("HB8_11","088_8_11","HEB","8","11","11","Kala relha nyintala itja wotha relha arrpunhanha paka kaltjinthitjina, artwala paka tjia ekuranha ilitjina, ‘Ingkartanha kunha lakinha angkama.’ Etna kala ingkarraka inthorra nuka kaltja nitjina, relha kngarra ntjarra, katjia kurrka ntjarra turta. ");
INSERT INTO are_vpl VALUES ("HB8_12","088_8_12","HEB","8","12","12","“Atha korna etnakanha iwutjina, yinga turta itja wotha korna etnakanhaka ilpangkitjina.” ");
INSERT INTO are_vpl VALUES ("HB8_13","088_8_13","HEB","8","13","13","Arai, Altjirrala lheloalhelintja lyartinyantama nurnaka ingkairnaka. Lakinhanga lheloalhelintja arrkurlinya nhanga kala ipmintjerraka, era turta yirrama. ");
INSERT INTO are_vpl VALUES ("HB9_1","088_9_1","HEB","9","1","1","Altjirrala nhanga lheloalhelintja arrkurlinya erinha ingkairnamalanga, era Moses-anha turta turnaka tent ititjika. Tent nhanhala Israel-aka ramarama ekura urrkurrkintja nitjika. Era turta Moses-anha turnaka, “Lakinha, lakinha kunha rrangkarra nuka urrkurrkintja nitjika.” ");
INSERT INTO are_vpl VALUES ("HB9_2","088_9_2","HEB","9","2","2","Moses-alantama tent erinha itaka. Tent mpopala era mantarra ilparanaka, tent ekurala room tharra mpaaramala. Room ngathampinyala irna parrtjakanha naka, etintja 7-akarta. Table kurrka turta naka, ekuralala marna intitjata, marna nhanga Altjirranhala tjauwerrilya nthakala. Room ngathampinya nhanha erinha etna rretnya ‘makamaka kurrka’ ilitjata. ");
INSERT INTO are_vpl VALUES ("HB9_3","088_9_3","HEB","9","3","3","Mantarranga urntwarrampinya room arrpunha naka. Room nhanha erinha etna rretnya ‘makamaka kngarrala’ ilitjata. ");
INSERT INTO are_vpl VALUES ("HB9_4","088_9_4","HEB","9","4","4","Room nhanha ekurala altar kurrka unpa marrakanha naka. Altar nhanha erinha etna gold-ala korltakala. Room ekurala Lheloalhelintjaka Box era turta naka. Box nhanha erinha etna ntjapara kuta gold-ala korltakala. Box kwanala tjampita gold-anga mpaarakala intaka, Aaron-aka irna lyapukala nhanga, parta nhanga tharra turta, ekurakarlakala Altjirrala turnintja ekuranha intalhelakala. ");
INSERT INTO are_vpl VALUES ("HB9_5","088_9_5","HEB","9","5","5","Box kaputha erinha etna alpmelitjata ‘katha ekuralala Altjirrala relhaka korna iwuma’. Cherubim tharrala katha nhanha erinha korltitjata, ilpalha ekura tharrakanhala. Nhanha katha makalaria inthorra naka, Altjirranha katha nhanha ekurala namanga warta. Arai, atha rrangkarranha nhanha tungka wara ilama. ");
INSERT INTO are_vpl VALUES ("HB9_6","088_9_6","HEB","9","6","6","Tent era kala italhamalangantama, yultha etna turta kala tent kwanala intamalangantama, priest etna room ngathampinyurna arltamarlta irrputjata, Altjirraka urrkurrkintja nitjika. ");
INSERT INTO are_vpl VALUES ("HB9_7","088_9_7","HEB","9","7","7","Kanha room urntwarrampinyurna High Priest erantala irrputjata, nyintaranga year-ala. Irrputjinala, era tnontharrka errilknga tutjata korna ekuranhakakwia, relha ntjarraka kornaka turtakwia, nhanga relha etna paka korna ntelalhakalanga, kotna namala. Kurunga era tnonthaka alhwakartantama room ekururna irrputjata, nyintaranga year-ala. ");
INSERT INTO are_vpl VALUES ("HB9_8","088_9_8","HEB","9","8","8","Lakinha Enka Alkngaltarala nurnanha kaltjinthama, relha yarna Altjirraka makamaka alkirarinyurna irrpunhama, relha Altjirraka kuta urrkurrkintja namanga, tent alharinya nhanhala. ");
INSERT INTO are_vpl VALUES ("HB9_9","088_9_9","HEB","9","9","9","Nurna turta kaltjerrama relha yarna Altjirranga urlarra arratjilalhama, Altjirranha yearriperra nthamala, tjauwerrilya turta. ");
INSERT INTO are_vpl VALUES ("HB9_10","088_9_10","HEB","9","10","10","Urrkurrkintjaka mpaarangaranga etnataka relhanha marniperra, ntjuntjiperra, ilkngilhintjiperranta turta ilama. Etna mpaarangaranga mpurrkakanhanta nama. Altjirrala turta etnanha yirralhelitjika naka, era lheloalhelintja lyartinya erinhantama ingkairnamalanga. ");
INSERT INTO are_vpl VALUES ("HB9_11","088_9_11","HEB","9","11","11","Kurunga Krista erantama pitjika. Era High Priest naka, erala relhanha irrpalthala tangkalhelama, ngampakala. Era tent marralkuranga, tjiparralkuranga turta tjananhaka makamaka kngarra ekururna. Tent nhanha, makamaka kngarra nhanha turta, itja relhala mpaarakala. Eratharra turta itja alha nhanharinya nama. ");
INSERT INTO are_vpl VALUES ("HB9_12","088_9_12","HEB","9","12","12","Kristanhantama kala nyintaranga kutanta makamaka kngarra ekururna irrpunhaka. Era turta nurnanha kala nyintaranga kutanta kornanga tangkalhelaka, alhwa ekuranhala. Itja goat-aka alhwala, bullock-aka alhwala paka, alhwa ekuranhala pula. ");
INSERT INTO are_vpl VALUES ("HB9_13","088_9_13","HEB","9","13","13","Imanka, priest ntjarrala goat errilknga tutjata, bullock orrea turta. Etna calf marla turta urala etitjata. Kurunga etna relha ntjarranha urrpurnitjata goat-aka, bullock orreaka alhwala, calf marlaka ekuntjala turta. Lakinha etna relha ntjarranha Altjirranga urlarra alkngaltarilaka, mpurrka etnakanha ilkngimala ngerra. ");
INSERT INTO are_vpl VALUES ("HB9_14","088_9_14","HEB","9","14","14","Kristanha pula korna rapa naka. Era Altjirraka nthalhaka, tjauwerrilya ngerra, Enka Ngampakalarlarlanga. Lakinha era etakintja nurnakanha turta ilkngika, alhwa ekuranhala. Nurna Altjirra etatha ekurantama kangkwerritjinanga, itja lherrintja korna nurnakanhaka. Lherrintja kornaka kangkwerramala kunha relha ilumanta. ");
INSERT INTO are_vpl VALUES ("HB9_15","088_9_15","HEB","9","15","15","Kristanha iluka relha lenha ntjarranha tangkalhelitjika, etnala korna ntelalhakala, etna turtala itja Altjirraka lheloalhelintja arrkurlinyaka kangkwerrakala. Ilumala Kristala lheloalhelintja lyartinyantama ingkairnaka, relha Altjirrala urrarakala ntjarra ngampakala etatha nitjinanga. ");
INSERT INTO are_vpl VALUES ("HB9_16","088_9_16","HEB","9","16","16","Relhala kunha pepa intalhelama, relha arrpunhanha turnamala, “Yinga ilumalanga, yultha nukanha relha nhanha ntjarraka errarnpalhelai.” Kurunga relha era ilukalanga, relha arrpunhala kala yultha ekuranha errarnpalhelama, pepala erinha turnakala ngerra. ");
INSERT INTO are_vpl VALUES ("HB9_17","088_9_17","HEB","9","17","17","Relha era pula etathantema namalanga, pepa era relha arrpunha erinha yarnantema turnama. Anmanta, relha era kala ilukalanga, pepa era relha arrpunha erinha turnama. ");
INSERT INTO are_vpl VALUES ("HB9_18","088_9_18","HEB","9","18","18","Lakinha ngerra Altjirraka lheloalhelintja arrkurlinyalela nakantema. Etna tnontha errilknga tuka. Kurunga etna tnonthaka alhwala lheloalhelintja erinha ingkairnaka. ");
INSERT INTO are_vpl VALUES ("HB9_19","088_9_19","HEB","9","19","19","Moses-ala relha ntjarranha Altjirraka turnintja ingkarraka alpmelaka. Kurunga era kwatja lhangaka, tnonthaka alhwaka. Kurunga irna hyssop walya inamala, nhanga sheep ponga thathakalela yirnakala, era nhanha alhwaka kurnaka. Kurunga era pepa nhanga Altjirraka turnintjakartarrka urrpurnaka, kurunga relha ntjarranha turta. ");
INSERT INTO are_vpl VALUES ("HB9_20","088_9_20","HEB","9","20","20","Erantama etnanha ilaka, “Alhwa nhanhala rrangkarranha urrpurnakalanga, Altjirra, rrangkarrala nhanga lheloalhelarrakala, kala ekarlta itnamantama.” ");
INSERT INTO are_vpl VALUES ("HB9_21","088_9_21","HEB","9","21","21","Kurunga era Ingkartaka tent urrpurnaka, urrkurrkintjaka yultha ingkarraka turta. ");
INSERT INTO are_vpl VALUES ("HB9_22","088_9_22","HEB","9","22","22","Altjirrala kunha relha ekuranha ntjarranha ilaka etna yulthalka ingkarraka alhwala urrpurnamala ilkngitjika. Era turta etnanha ilaka era korna etnakanha iwutjinala, etna erinha tnontha tjauwerrilya nthamalanganta. ");
INSERT INTO are_vpl VALUES ("HB9_23","088_9_23","HEB","9","23","23","Lakinhanga priest-akathaka naka tent alharinya nhanga, yultha ekuranhakarta alhwala ilkngitjika. Lakinha tent-alka alkngaltarerraka. Kanha tent-alka inthorra, etnala alkirala nama, etnanha yarnala tnonthaka alhwala ilkngima. Alhwa tjiparralkuralanta. ");
INSERT INTO are_vpl VALUES ("HB9_24","088_9_24","HEB","9","24","24","Arai, Kristanha itja tent alharinya nhangurna irrpuka. Tent alharinya era kunha ntolya wara nama, tent alkirarinya ekura. Kristanha pula nurnakakwia alkirurna irrpunhaka, Altjirra inthorrurna. ");
INSERT INTO are_vpl VALUES ("HB9_25","088_9_25","HEB","9","25","25","Kristakathaka itja naka wothamawotha Altjirraka lanthalhitjika, tjauwerrilya ngerra. Era kunha itja High Priest alharinya ngerra naka. High Priest alharinya ekurathaka naka year-ama-year makamaka kngarrurna irrputjika, tnonthaka alhwakarta. ");
INSERT INTO are_vpl VALUES ("HB9_26","088_9_26","HEB","9","26","26","Kristanha paka wothamawotha lanthalhakalanga, era kala ntjarraranga nyingalauwumara. Era pula kala nyintaranga wara alha nhanhurna pitjika, antala Altjirrala ingkairnakala ekurala. Erantama tjauwerrilya ngerra lanthalhaka, relhaka korna iwutjika. ");
INSERT INTO are_vpl VALUES ("HB9_27","088_9_27","HEB","9","27","27","Nhanga relhakathaka kunha nama nyintaranga ilutjika, kurunga Altjirrala erinha tjiperrawuma. ");
INSERT INTO are_vpl VALUES ("HB9_28","088_9_28","HEB","9","28","28","Lakinha ngerra Kristanha nyintaranga iluka, relha ntjarraka kornakakwia. Era wotha pitjitjina, itja pula relhaka kornakakwia nyingalauwutjika. Era pula pitjitjina relha lenha ntjarranha tangkalhelitjika, etnala ekura kaaralhamanga. ");
INSERT INTO are_vpl VALUES ("HB10_1","088_10_1","HEB","10","1","1","Altjirrala mpaarangaranga arrkurlinya ekuranha ingkairnaka, relha ntjarra etnaka kangkwerritjika, Kristanha pitjitjinalpula. Mpaarangaranga arrkurlinya nhanha etna turnaka priest ntjarrala year-ama-year, tjarrilpmintja, Altjirranha tjauwerrilya nthitjika. Tjauwerrilya etna pula relhanha yarna Altjirralela ngampakala rilherilaka. ");
INSERT INTO are_vpl VALUES ("HB10_2","088_10_2","HEB","10","2","2","Etna paka nthurrpa relhanha Altjirralela ngampakala rilherilakalanga, priest-akathaka itja namara Altjirranha wothamawotha tjauwerrilya nthitjika. Tjauwerrilya etna turta paka relhaka korna nthurrpa iwukalanga, relha etna itja wotha ilkarrtja wulhamara. ");
INSERT INTO are_vpl VALUES ("HB10_3","088_10_3","HEB","10","3","3","Tnontha tjauwerrilya etnataka relhanha year-ama-year ilpangkalhelakatitja, etna relha korna kuta namanga. ");
INSERT INTO are_vpl VALUES ("HB10_4","088_10_4","HEB","10","4","4","Arai, Altjirrala itja relhaka korna iwuma bullock orreaka alhwala, goat-aka alhwala turta. ");
INSERT INTO are_vpl VALUES ("HB10_5","088_10_5","HEB","10","5","5","Lakinhanga Kristanha nhanga alhurna pitjimalanga, era Altjirranha ilaka, “Unta kunha itja tnontha tjauwerrilyaka antja, yearriperraka paka. Unta pula antja naka yinga relha erritjika. ");
INSERT INTO are_vpl VALUES ("HB10_6","088_10_6","HEB","10","6","6","Unta itja antja naka tjauwerrilya nhanga urala etakalaka, tjauwerrilya arrpunhaka turta, etnala nganha kornakakwia nthakala. ");
INSERT INTO are_vpl VALUES ("HB10_7","088_10_7","HEB","10","7","7","Kurunga yinga angkaka, ‘Yinga nhanha kala pitjika, Altjirrai, ungkwanganta kangkwerritjika, angkatja imankinya ungkwanganhala ilamala ngerra.’” ");
INSERT INTO are_vpl VALUES ("HB10_8","088_10_8","HEB","10","8","8","Kristanha nhanga lakinharrka angkaka, “Unta kunha itja tnontha tjauwerrilyakalka antja, yearriperraka paka. Unta turta etnaka itja kangkama.” Kristanha lakinha angkaka, Altjirrala relha ntjarranha turnakalangatanya erinha tjauwerrilya nthitjika, kornakakwia. ");
INSERT INTO are_vpl VALUES ("HB10_9","088_10_9","HEB","10","9","9","Kurunga era wotha angkaka, “Yinga nhanha kala pitjika, Altjirrai, ungkwanganta kangkwerritjika.” Lakinha angkamalataka era Altjirraka mpaarangaranga arrkurlinya tnontha tjauwerrilyiperralka mangkilaka. Era turta mpaarangaranga lyartinyantama ingkairnaka. ");
INSERT INTO are_vpl VALUES ("HB10_10","088_10_10","HEB","10","10","10","Kurunga era Altjirraka arratja inthorra kangkwerraka. Ntolkala ilumala, era mpurrka ekuranha Altjirranha nthaka, tjauwerrilya ngerra. Lakinha Jesua Kristanha kala nyintaranga kuta iluka nurnanha alkngaltarilitjika. ");
INSERT INTO are_vpl VALUES ("HB10_11","088_10_11","HEB","10","11","11","Arltamarlta, priest ntjarra Altjirraka urrkurrkintja nama. Etna turta Altjirranha wothamawotha tnontha tjauwerrilya nthama. Tjauwerrilya etna pula relhaka korna yarna kuta iwuma. ");
INSERT INTO are_vpl VALUES ("HB10_12","088_10_12","HEB","10","12","12","Kanha Kristanha nyintarangala Altjirraka lanthalhaka, tjauwerrilya ngerra, relha kornakakwia. Nhanha kala kutantaka naka. Kurunga era Altjirranga akwampinyaka arrarnalhaka. ");
INSERT INTO are_vpl VALUES ("HB10_13","088_10_13","HEB","10","13","13","Era turtantama kaaralhama Altjirrala leltja ekuranha ntjarranharrka yirralhelitjika. ");
INSERT INTO are_vpl VALUES ("HB10_14","088_10_14","HEB","10","14","14","Arai, nyintaranga lanthalhamala, Kristala kala relha lenha ntjarranha kutantaka arratjilaka, etnanhala era alkngaltarilamanga. ");
INSERT INTO are_vpl VALUES ("HB10_15","088_10_15","HEB","10","15","15","Enka Alkngaltara era turta nurnanha nhanhiperra ilpangkalhelama. Era lakinharrka angkama, ");
INSERT INTO are_vpl VALUES ("HB10_16","088_10_16","HEB","10","16","16","“Anma,” Ingkartanha angkama, “atha lheloalhelintja nhanhantama etnaka ingkairnitjina. Atha turnintja nukanha etarlingetarla etnakanhaka kurnitjinantama, eterrintja etnakanhaka turta intalhelitjina ngerra.” Kurunga era wotha angkaka, ");
INSERT INTO are_vpl VALUES ("HB10_17","088_10_17","HEB","10","17","17","“Yinga itja wotha ilpangkitjina etna korna ntelalhakala, nukanga ntjuma lhakala turta.” ");
INSERT INTO are_vpl VALUES ("HB10_18","088_10_18","HEB","10","18","18","Arai, Altjirrala relhaka korna kala iwukalanga, relhakathaka itja wotha nama Altjirranha tjauwerrilya nthitjika, kornakakwia. ");
INSERT INTO are_vpl VALUES ("HB10_19","088_10_19","HEB","10","19","19","Tjina ntjarrai, Jesuanha nurnakakwia iluka. Lakinhanga nurna kala tnoatnoantama Altjirraka makamaka kngarrurna irrpuma. ");
INSERT INTO are_vpl VALUES ("HB10_20","088_10_20","HEB","10","20","20","Ilumala, wotha etatherramala turta, Jesuala tjaiya lyartinyantama Altjirrurnathaka urrkapuka. Jesua erarrpa turta tjaiya lyartinya nhanha era nama. ");
INSERT INTO are_vpl VALUES ("HB10_21","088_10_21","HEB","10","21","21","Era turtantama Altjirraka worlamparinyaka High Priest nama. ");
INSERT INTO are_vpl VALUES ("HB10_22","088_10_22","HEB","10","22","22","Nurnantama Altjirrurna tnoatnoa ingkitjika, nurna kaltjanga warta era nurnaka kangkamanga. Nurna turta kaltja nurnaka itja wotha ilparnintja intama, era korna nurnakanha iwukalanga, era turta mpurrka nurnakanha ilkngikalanga, kwatja alkngaltarala. ");
INSERT INTO are_vpl VALUES ("HB10_23","088_10_23","HEB","10","23","23","Nurnantama Altjirranha itja imputjika. Nurna turta tnoatnoa kaaralhitjika ekuralela ngampakala etatha nitjika. Erala nurnanha nhanha lhelakala, era itja orrtjerrama. ");
INSERT INTO are_vpl VALUES ("HB10_24","088_10_24","HEB","10","24","24","Nurna turta ilarritjika urlarrakurlarra kangkintja ntelalhitjika, tangitjala nitjika turta. ");
INSERT INTO are_vpl VALUES ("HB10_25","088_10_25","HEB","10","25","25","Nurna turta itja kngwerritjika pepaka worlerritjika. Tnakanhakanha urrputja arrpunha kala kngwerraka. Etarlarai, arlta nhanga Ingkartanhala pitjalputjinala, era kunha kala etinyalkurantama. Lakinhanga nurna kutatha ilarritjika pepaka worlerritjika. ");
INSERT INTO are_vpl VALUES ("HB10_26","088_10_26","HEB","10","26","26","Nurna kala kaltja Kristalanta nurnanha irrpalthala tangkalhelama. Nurnantama wotha korna ntelalhamanga, Kristaka eterritjikanha, arrpunhala nurnanha yarna wotha tangkalhelama. ");
INSERT INTO are_vpl VALUES ("HB10_27","088_10_27","HEB","10","27","27","Nurna kala Altjirrakantantama kaaralhitjika, nurnanha tjiperrawutjika. Urala ngerra, era leltja ekuranha ntjarranha yirralhelitjinala. ");
INSERT INTO are_vpl VALUES ("HB10_28","088_10_28","HEB","10","28","28","Etarlarai, imanka relha paka Moses-aka turnintjaka itja kangkwerrakalanga, etna erinha itja makaritjata. Relha tharrala, tharraminyintala paka erinha arakalanga, etna erinha kala errilknganta tutjata. ");
INSERT INTO are_vpl VALUES ("HB10_29","088_10_29","HEB","10","29","29","Lyarta, relha erala Altjirraka 'Lira arrampowumanga, erinha Altjirrala kngarralkura rrarrathala tutjina. Ilumala, Kristala relhanha, Altjirranha turta tjinilaka. Altjirraka Enkala turtantama relhanha kaltjinthaka, Altjirranha ngwanga namanga. Relhala paka Altjirraka 'Lira pa Altjirraka Enka lolowumangantama, Altjirrala erinha yarna wotha tangkalhelama. ");
INSERT INTO are_vpl VALUES ("HB10_30","088_10_30","HEB","10","30","30","Nurna kunha Altjirra ekura kaltja, erala angkakala, “Nukathaka nama kapanha tutjika. Atha turta kapanha tutjina.” Angkatja arrpunha nhanhaka turta nurna kaltja, “Ingkartala relha ekuranha ntjarranha tjiperrawutjina.” ");
INSERT INTO are_vpl VALUES ("HB10_31","088_10_31","HEB","10","31","31","Lakinhanga, nurna Altjirra etatha ekuranga unpulhamanga, ekura kaltjerrakaliperra, nurna kala trerritjikanta. ");
INSERT INTO are_vpl VALUES ("HB10_32","088_10_32","HEB","10","32","32","Rrangkarra ilpangkamama? Altjirrala rrangkarranha nhanga parrtjalhelamaliperra, rrangkarra kngarra inthorra nyingalauwuka. ");
INSERT INTO are_vpl VALUES ("HB10_33","088_10_33","HEB","10","33","33","Arrpunharanga etna rrangkarranha relhanga alkngatharra arrampowuka, tuka turta. Arrpunharanga rrangkarra relha lenha ntjarraka tjina ntelalhaka, etnanhala relha arrpunhala arrampowumanga, tumanga turta. ");
INSERT INTO are_vpl VALUES ("HB10_34","088_10_34","HEB","10","34","34","Rrangkarra relha jail-ala namala ntjarraka konyerraka. Rrangkarra turta itja kekarta lhaka arrpunha ntjarrala yultha rrakangkarranha rakamalanga. Rrangkarra pula arrkana kutatitja naka, rrangkarra kaltja nakalanga Altjirrala rrangkarranha yultha marralkura alkirala nthitjinala. ");
INSERT INTO are_vpl VALUES ("HB10_35","088_10_35","HEB","10","35","35","Altjirranha tnoatnoa kuta tnakai. Era kala rrangkarranha kwartiwutjina. ");
INSERT INTO are_vpl VALUES ("HB10_36","088_10_36","HEB","10","36","36","Arai, rrangkarra itja porrkerritjika. Altjirraka pula arratja kuta kangkwerrai. Kurunga rrangkarra ngampakala etatha nitjina, Altjirrala rrangkarranha lhelakala ngerra. ");
INSERT INTO are_vpl VALUES ("HB10_37","088_10_37","HEB","10","37","37","Nhanga Altjirraka Angkatja Imankinyala ilama, Inguntha wara, “pitjitjika nakala era kala pitjitjina. Era itja kuta yirritjina. ");
INSERT INTO are_vpl VALUES ("HB10_38","088_10_38","HEB","10","38","38","Relha era arratja nama, erala yinganha tnakama. Era turta kuta etatha nitjina. Thunga pula relha nukanga mpakalhama. Yinga ekura itja wotha kangkitjina.” ");
INSERT INTO are_vpl VALUES ("HB10_39","088_10_39","HEB","10","39","39","Nurna pula itja relha etna ngerra nama, etnala Altjirranga mpakalhama, etnanha turtala Altjirrala yirralhelitjinala. Nurna pula relha etna ngerra nama, etnala Altjirranha tnakama, etnanha turtala Altjirrala tangkalhelitjinala. ");
INSERT INTO are_vpl VALUES ("HB11_1","088_11_1","HEB","11","1","1","Arai, Altjirrala nurnanha lhelaka, nurna ekuralela ngampakala etatha nitjinala. Nurna pula nhanha yarna arama. Nurna kala Altjirranha tnakamanta, nhanha nthurrpa nitjinala. ");
INSERT INTO are_vpl VALUES ("HB11_2","088_11_2","HEB","11","2","2","Errilkngipata nurnakanhala Altjirranha lakinha tnakaka. Altjirranhantama etnaka kangkaka. ");
INSERT INTO are_vpl VALUES ("HB11_3","088_11_3","HEB","11","3","3","Nurna Altjirranha tnakamanga warta, nurna kaltja era alha, alkira etnanha turta arrpmarnakala. Tjontintjala arna, parta, alkiralka itja naka. Altjirranha pula angkaka, kurunga nhanha ingkarraka kala erritjalhakantama. ");
INSERT INTO are_vpl VALUES ("HB11_4","088_11_4","HEB","11","4","4","Abel-ala Altjirranha tnakakalanga, Altjirranha Abel-aka tjauwerrilyaka kangkaka. Kanha Cain-aka tjauwerrilyaka era itjala kangkaka. Abel-ala Altjirranha tnakakalanga, Altjirrala erinha ilaka, “Unta nukanga urlarra arratja nama.” Abel-ala Altjirranha tnakakalanga, era nurnanha tjaiya arratja erinha kuta ntelama, era errilknga intamangatanya. ");
INSERT INTO are_vpl VALUES ("HB11_5","088_11_5","HEB","11","5","5","Enoch-ala Altjirranha tnakaka. Era itja iluka. Altjirranha ekura kangkaka. Erantama erinha etatha kuta alkirurna kngetnaka. Lakinhanga relhala mpurrka ekuranha itja kuta arltaraka. Altjirrala erinha nhanga kngetnitjikanhangantema, era Enoch-anha ilaka era ekura kangkamanga. ");
INSERT INTO are_vpl VALUES ("HB11_6","088_11_6","HEB","11","6","6","Relhala Altjirranha itja tnakamanga, Altjirranha ekura itja kangkama. Arai, relha erala antja nama Altjirrala erinha wutjika, era ekururna ingkamanga, era kala tnakitjika Altjirranha nthurrpa namanga. Era turta tnakitjika Altjirranha relha ekura imarnalhamanga, erala ekura ilporatha yonthamanga. ");
INSERT INTO are_vpl VALUES ("HB11_7","088_11_7","HEB","11","7","7","Artwa Noah-ala Altjirranha tnakakalanga, Altjirrala erinha ilaka era anma roampengka yairnitjinala. Artwa Noah erantama Altjirraka kangkwerraka, era turta ship kngarritja itaka ramarama ekuranha tangkalhelitjika. Kanha relha korna ntjarranha, tnonthalka, Altjirrala imilakala. Artwa Noah-anha pula Altjirrala ilaka, “Unta nukanga urlarra arratja nama, unta yinganha tnakakalanga.” ");
INSERT INTO are_vpl VALUES ("HB11_8","088_11_8","HEB","11","8","8","Abraham-ala Altjirranha tnakaka, ekura kangkwerraka turta. Altjirrala erinha turnaka pmara arrpunhurna lhitjika. Era turta erinha lhelaka, era erinha pmara nhanha anma nthitjinala. Abraham-anha itja pmara ekura kaltja naka. Era pula kala lhaka. ");
INSERT INTO are_vpl VALUES ("HB11_9","088_11_9","HEB","11","9","9","Altjirranha tnakamala, era kala pmara nhanha ekuralantama kuterraka, ankealtha wara pula. Era tent-ala wara nitjata. Worra ekuranha Isaac-anha, arranga ekuranha Jacob-anha turta, tent-alantema nitjata, ankealtha wara. Altjirrala erinhatharra turta lhelakala, Abraham-anha ngerra, era erinhatharra pmara erinha anma nthitjinala. ");
INSERT INTO are_vpl VALUES ("HB11_10","088_11_10","HEB","11","10","10","Abraham-anhantama kunpa tent ekuranhala nitjata, era town ngampakala ekura kaaralhamalanga, town nhanga Altjirra erarrpala itakalaka. ");
INSERT INTO are_vpl VALUES ("HB11_11","088_11_11","HEB","11","11","11","Abraham-ala Altjirranha tnakakalanga, Sarah ekuratharra katjia intaka, eratharra tharrantema kala kngarripata inthorra narramalanga. Abraham-ala Altjirranha tnakaka, era erinha nthurrpa 'lira nthitjinala. Nhanhantama kala lakinherraka. ");
INSERT INTO are_vpl VALUES ("HB11_12","088_11_12","HEB","11","12","12","Artwa kngarripata inthorrangantama annga ntjarra inthorra rrataka. Relhalantama ramarama ekuranha yarna count-emilama. Etna ntheilpura ngerra nama, ntjarra inthorra, arna ngerra turta, nhanhala urlpaiyala intamanga. ");
INSERT INTO are_vpl VALUES ("HB11_13","088_11_13","HEB","11","13","13","Abraham, Isaac ntjarra iluka, Altjirranha tnakamala kuta. Pmara nhanga Altjirrala etnanha nthitjika lhelakala, pmara nhanha pula etna itjala inaka. Etna pmara erinha ilanganga ngerranta araka, ekura errarerraka turta. Etnarrpa turta relha lorinya pa ankealtha wara naka. ");
INSERT INTO are_vpl VALUES ("HB11_14","088_11_14","HEB","11","14","14","Arai, relha lakinha ngerrataka pmara etnakanha inthorraka kuta errarerrama. ");
INSERT INTO are_vpl VALUES ("HB11_15","088_11_15","HEB","11","15","15","Abraham ntjarra pula itja pmara ekura errarerraka, ekurangala etna nhanga pitjikala. Etna paka pmara ekura errarerrakalanga, etna kala pmara ekururna alpumara, etna paka antja nakalanga. ");
INSERT INTO are_vpl VALUES ("HB11_16","088_11_16","HEB","11","16","16","Etna pula pmara marralkurakatitja errarerraka, pmara alkirarinyaka. Etna Altjirranha lakinha tnakakalanga, Altjirranha itja errakarrerraka etnanha ilitjika, era Altjirra etnaka namanga. Era turta etnaka pmara urrkapuka alkirala. ");
INSERT INTO are_vpl VALUES ("HB11_17","088_11_17","HEB","11","17","17","Abraham-ala Altjirranha tnakaka. Lakinhanga Altjirrala erinha arrkarnamalanga, Abraham-ala kala Isaac-anha Altjirranha nthitjika naka, tjauwerrilya ngerra. Era erinha Altjirranha nthitjika naka, Isaac-anha worra era namangatanya, Altjirralala erinha nthitjika lhelakala. ");
INSERT INTO are_vpl VALUES ("HB11_18","088_11_18","HEB","11","18","18","Isaac ekuriperra kunha Altjirrala nhanga Abraham-anha lhelaka, “Isaac-anga ramarama ungkwanga kngarrerritjina.” ");
INSERT INTO are_vpl VALUES ("HB11_19","088_11_19","HEB","11","19","19","Abraham-anha kaltja naka Altjirrala relha errilknganha wotha irrpalthala etathilama. Lakinhanga era kala worra ekuranha kunpala tutjika naka. ");
INSERT INTO are_vpl VALUES ("HB11_20","088_11_20","HEB","11","20","20","Isaac-ala Altjirranha tnakaka. Lakinhanga era Jacob Esau tharranha lyekarrilaka, ekuratharralela marra nitjinanga. ");
INSERT INTO are_vpl VALUES ("HB11_21","088_11_21","HEB","11","21","21","Jacob-ala Altjirranha tnakaka. Anma era ilutjikerramalanga, era erratitja ekuranha errkumala, Altjirraka urrkurrkintja naka. Era turta Joseph-aka worra tharranha lyekarrilaka. ");
INSERT INTO are_vpl VALUES ("HB11_22","088_11_22","HEB","11","22","22","Joseph-ala Altjirranha tnakaka. Lakinhanga era ilutjikerramalanga, era Israel-aka worra ntjarranha ilpangkalhelaka etna anma wotha Egypt-anga rratitjinala. Era turta etnanha turnaka, etna ngkwarna ekuranha kngetnitjika, tintjiwutjika. ");
INSERT INTO are_vpl VALUES ("HB11_23","088_11_23","HEB","11","23","23","Moses-aka kaarta pa miala Altjirranha tnakaka. Lakinhanga Moses-anha alkngerramalanga, eratharra erinha 3 months-aka lauwuka, era worra intorta namanga. Eratharra turta itja king ekuranga trerraka, king era erinhatharra tukitjanga paka. ");
INSERT INTO are_vpl VALUES ("HB11_24","088_11_24","HEB","11","24","24","Moses-ala Altjirranha tnakaka. Lakinhanga era kala mangkakalangantama, era itja antja naka relhala ilitjika era kula Pharaoh-aka tjimia namanga. ");
INSERT INTO are_vpl VALUES ("HB11_25","088_11_25","HEB","11","25","25","Era turta itja antja naka Pharaoh-aka ilthala kuterritjika, marna kngarrakarta. Era pula lhaka Altjirraka worlalela nitjika, etnakalela nyingalauwutjika turta. ");
INSERT INTO are_vpl VALUES ("HB11_26","088_11_26","HEB","11","26","26","Moses-ala kala Egypt-aka yultha ingkarraka ipmintja impuka. Ekuranga urlarra nhanha tjiparralkura naka nyingalauwutjika, Kristanhala nyingalauwukala ngerra. Era kaltjakwia naka Altjirrala erinha anma kwartiwutjinala. ");
INSERT INTO are_vpl VALUES ("HB11_27","088_11_27","HEB","11","27","27","Moses-ala Altjirranha tnakaka. Lakinhanga era Egypt-anga naamerraka. Era itja king ekuranga trerraka paka, era Altjirranha arakalanga warta, Altjirra erinha purrama, erinhala relhala yarna arama. ");
INSERT INTO are_vpl VALUES ("HB11_28","088_11_28","HEB","11","28","28","Moses-ala Altjirranha tnakaka. Lakinhanga Altjirraka kangkwerramala era Passover lamb erinha errilknga tuka, reoaka lartitja etnanha turta lamb-aka alhwala urrpurnaka. Altjirraka tunhatunhalantama Israel-aka ramaramaka worra arrkurla alkngerrakala etnanha, itja errilknga tuka. ");
INSERT INTO are_vpl VALUES ("HB11_29","088_11_29","HEB","11","29","29","Israel-aka ramaramala Altjirranha tnakakalanga, etna Laiya Thathakanga tjananhaka, arna rirrtjala kuta. Kanha Egypt-arinya ntjarrala etnanha lurnamalanga, etna alkngoltingkakala. ");
INSERT INTO are_vpl VALUES ("HB11_30","088_11_30","HEB","11","30","30","Israel-aka ramaramala Altjirranha tnakaka. Lakinhanga etna Jericho town-anga arlta 7-aka errapakanhakalanga, town-aka wall kngarritja etna kala taakalhakanta. ");
INSERT INTO are_vpl VALUES ("HB11_31","088_11_31","HEB","11","31","31","Rahab-ala Altjirranha tnakaka. Arrkutja tnapurta nhanha era kunha artwa pmarnaranha etnanha tangkalhelakala. Altjirralantama erinha tangkalhelakantema. Kanha relha Jericho-arinya arrpunha ntjarra, etnala Altjirraka itja kangkwerrakala, etnanha Israel-aka ramaramala errilknga tukala. ");
INSERT INTO are_vpl VALUES ("HB11_32","088_11_32","HEB","11","32","32","Tnakanhakanha arrpunha ntjarra nakantema. Nhanga Gideon, Barak, Samson, Jephthah, David, Samuel, Altjirraka urrpia arrpunha ntjarra turta. Atha pula itja yia kngarra etnakiperra intalhelitjina. ");
INSERT INTO are_vpl VALUES ("HB11_33","088_11_33","HEB","11","33","33","Relha nhanha etna Altjirranha tnakaka. Lakinhanga arrpunha ntjarrala king lorinya ntjarranha yirralhelaka. Arrpunha ntjarrala relha ntjarranha arratja tjiperrawuka. Kurunga Altjirrala etnanha lyekarrilaka, era etnanha lhelakala ngerra. Arrpunhala lion-aka rrakarta marntilaka. ");
INSERT INTO are_vpl VALUES ("HB11_34","088_11_34","HEB","11","34","34","Arrpunha ntjarranha urala yarna mpuka. Arrpunha urlerraka, etna erinha knife tjenyala tutjikerramalanga. Arrpunhanha Altjirrala ekarltilaka. Arrpunha artwa ilinpinya ngerra turraka, leltjalela. Arrpunhala tjapartia tnengkanha yirralhelaka. ");
INSERT INTO are_vpl VALUES ("HB11_35","088_11_35","HEB","11","35","35","Arrkutja tharra arrpunhaka katjia kala ilukalanga, Altjirrala katjia ekuratharra wotha etathilaka. Arrpunha kngarra nyingalauwuka. Arrpunhaka etna alkngarnterraka. Etna pula Altjirranha ekarlta kuta tnakaka, etna kaltja nakalanga, era etnanha kala relha errilknga ntjarranga kamalhelitjinala, kutantantama etatha nitjika. ");
INSERT INTO are_vpl VALUES ("HB11_36","088_11_36","HEB","11","36","36","Kala arrpunhanha etna arrampowuka, whip-ala tuka turta. Arrpunhanha etna chain-ala yirnaka, jail-aka kurnaka turta. ");
INSERT INTO are_vpl VALUES ("HB11_37","088_11_37","HEB","11","37","37","Arrpunhanha etna partala waka. Arrpunhanha etna kartatharrilamala kaka. Arrpunhanha etna knife tjenyala errilknga tuka. Arrpunha ntjarra ilkngara naka, imampurla, nakapakarla turta. Arrpunha ntjarra sheep-aka yinpaka, goat-aka yinpaka turta ekarralhamala naka. ");
INSERT INTO are_vpl VALUES ("HB11_38","088_11_38","HEB","11","38","38","Tnakanhakanha nhanha etna kunha relha tjiparra inthorra etna naka. Relha alharinya ntjarra pula etnaka itja antja naka. Etnantama worritjala nthulaputjata, partala turta. Etna intiala turta nitjata. ");
INSERT INTO are_vpl VALUES ("HB11_39","088_11_39","HEB","11","39","39","Relha nhanha ingkarrakaka Altjirranha kangkaka, etna erinha tnakakalanga kuta. Etna pula pmara ngampakala Altjirrala lhelakala erinha itja inaka. ");
INSERT INTO are_vpl VALUES ("HB11_40","088_11_40","HEB","11","40","40","Arai, lyarta pula Altjirrala lhelintja ekuranha kala nthurrpilakantama. Lakinhanga Altjirrala tnakanhakanha arrkurlinya etnanha, nurnanha turtantama porta kuta alkngaltarilitjina, nurna porta kuta pmara ngampakala ekururna irrputjinanga. ");
INSERT INTO are_vpl VALUES ("HB12_1","088_12_1","HEB","12","1","1","Arai, rrangkarra kala wukantama tnakanhakanha arrkurlinya ntjarrala Altjirranha ekarlta inthorra tnakakala. Etnanha etarlaramala, nurna turta Kristanha ekarlta kuta tnakitjika, nurna Altjirraka pmarakerritjinalpula. Nurnantama kutatha aralhitjika, nurna paala eterrakitja, lherrintja kornaka kangkwerrakitja turta. ");
INSERT INTO are_vpl VALUES ("HB12_2","088_12_2","HEB","12","2","2","Lakinhanga nurna kutatha Jesuaka eterritjika. Era kunha nurnanha kaltjinthaka Altjirranha tnakitjika. Era turta nurnanha tnyinama kuta, nurna Altjirranha talwalpula tnakitjinanga. Altjirraka kangkwerramala, Jesuanha leltjaka lanthalhaka, etna erinha ntolkaka kanthatutjika. Ntolkala ilutjika kunha errakarra kngarra naka. Jesuanha pula Altjirraka kala kangkwerrakantala, era kaltja nakalanga era anma arrkana inthorra nitjinala. Lyarta era kala Altjirraka akwalantama nama. ");
INSERT INTO are_vpl VALUES ("HB12_3","088_12_3","HEB","12","3","3","Arai, relha korna ntjarra ekura irrpaltherramalanga, Jesuanha itja wanngerraka. Erinha etarlaramalanga, rrangkarra itja porrkerritjina, enkakunya paka erritjina, etna rrakangkarra irrpaltherramalanga. ");
INSERT INTO are_vpl VALUES ("HB12_4","088_12_4","HEB","12","4","4","Lyartalpula rrangkarra relha tnakanhakanha ngerra ntelalhamalanga, relha korna ntjarrala itjantema rrakangkarranga nyintanha errilknga tuka paka. ");
INSERT INTO are_vpl VALUES ("HB12_5","088_12_5","HEB","12","5","5","Nyingalauwumalanga pula, rrangkarra Altjirraka Angkatja Imankinya arrpunhaka kngwerrakarrpala. Angkatja nhanhala, Altjirrala rrangkarranha alkngolkngilamala 'lira anparnama, “'Lira nukai, Ingkartala nganha arratjilitjika tumalanga, unta itja etarlaritjika nhanha kula palkala wara namanga. Ingkartanha ungkwangurna ilpungarrungarra angkamalanga turta, unta itja unpaarterritjika. ");
INSERT INTO are_vpl VALUES ("HB12_6","088_12_6","HEB","12","6","6","Arai, relha ekurala Ingkartanha kangkama, ekururna era ilpungarrungarra angkama. 'Lira nyintaminyinta ekuranha turta, era nthurrpa arratjilitjika tuma.” ");
INSERT INTO are_vpl VALUES ("HB12_7","088_12_7","HEB","12","7","7","Rrangkarrataka kunpa nyingalauwutjika. Rrangkarra 'lira ekuranha namanga warta, Altjirrala rrangkarranha arratjilitjika tuma. Lakinha kunha kaarta alharinya ingkarrakala 'lira etnakanha arratjilitjika tumantema. ");
INSERT INTO are_vpl VALUES ("HB12_8","088_12_8","HEB","12","8","8","Altjirrala turta 'lira ekuranha ingkarrakanha arratjilitjika tuma. Altjirrala paka rrangkarranha itja arratjilitjika tumanga, kurunga rrangkarra itja 'lira ekuranha nama. Rrangkarra kala kaarta arrpunhaka katjia nama. ");
INSERT INTO are_vpl VALUES ("HB12_9","088_12_9","HEB","12","9","9","Arai, kaarta alharinya nurnakanhala nurnanha ingkarrakanha arratjilitjata, tumala. Nurna turta etnaka kangkitjata kuta. Wothalkurantama nurna Kaarta alkirarinya nurnakanhaka kangkwerritjika, era nurnanha arratjilitjika tumalanga, nurna ekuralela kuta etatha nitjinanga. ");
INSERT INTO are_vpl VALUES ("HB12_10","088_12_10","HEB","12","10","10","Nurna katjia namalanga, kaarta alharinya nurnakanhala nurnanha arratjilitjika tutjata, etnarrpa eterramala ngerra. Kanha Kaarta alkirarinyala nurnanha arratjilitjika tuma, nurnaka marrakakwiala, nurna alkngaltara nitjinanga, era ngerra. ");
INSERT INTO are_vpl VALUES ("HB12_11","088_12_11","HEB","12","11","11","Arai, Altjirrala nurnanha arratjilitjika tumalanga, nurna kala ilkaarta wulhama, itja arrkana. Anma pula, Altjirrala nurnanha tumala kala arratjilakalangantama, nurna arratja ntelalhitjina, rilhera turta nitjina. ");
INSERT INTO are_vpl VALUES ("HB12_12","088_12_12","HEB","12","12","12","Kala tjipatjipantama narrirrai, ekarlta turta itnarrirrai. ");
INSERT INTO are_vpl VALUES ("HB12_13","088_12_13","HEB","12","13","13","Kutatha arratja ntelalharrirrai. Kurunga relha etnala Jesuanha itja ekarlta inthorra tnakamanga, etna itja paalakarlakerritjina. Etna pula rrangkarranha aramala, arratja kuta ntelalhitjina. ");
INSERT INTO are_vpl VALUES ("HB12_14","088_12_14","HEB","12","14","14","Arrkarnalharrirrai relha ingkarrakalela rilhera nitjika. Alkngaltara turta ntelalharrirrai. Rrangkarra paka itja alkngaltara namanga, rrangkarra itja kuta Ingkartanha aritjina. ");
INSERT INTO are_vpl VALUES ("HB12_15","088_12_15","HEB","12","15","15","Altjirranha kala rrakangkarra ngwanga ntelalhaka. Rrangkarrantama ntarntaralhitjika, rrangkarra Altjirranga ntjuma lhakitja. Rrangkarra relha paala angkanhangkanha ntjarranga ntarntaralhitjika, etna rrangkarranha ingkarraka kornilakitja. ");
INSERT INTO are_vpl VALUES ("HB12_16","088_12_16","HEB","12","16","16","Rrangkarra relha ntaiyawunhawunhanga ntarntaralhitjika, relha Altjirranha lolowunhawunhanga turta. Esau relha lakinha ngerra naka. Era Altjirraka itja arratja eterraka. Marna kurrkakatjila, era Altjirraka yearriperra ipmintja iwuka, yearriperra erala anma initjika nakala. ");
INSERT INTO are_vpl VALUES ("HB12_17","088_12_17","HEB","12","17","17","Rrangkarra kala kaltja, anma Esau-ala Altjirraka yearriperra wotha inetnitjika antja naka. Kaarta ekuranhala pula erinha unpuka. Era kaarta ekuranhurna ingkaka, itnimala. Kaarta ekuranha pula, ekura itja kuta kangkwerraka. ");
INSERT INTO are_vpl VALUES ("HB12_18","088_12_18","HEB","12","18","18","Arai, rrangkarra itja Sinai Parturna pitjika. Israel-aka ramarama ntjarra nhanga Sinai Parturna pitjika. Etna Parta erinha irrpalthala araka, anpuka turta. Parta nhanha era urakarta naka. Thapathapa inpora inthorrala erinha korltaka. Wurinya ekarltala erinha tuka. ");
INSERT INTO are_vpl VALUES ("HB12_19","088_12_19","HEB","12","19","19","Parta ekurala etna wuka angel-ala trumpet angkalhelamanga. Relha etna turtantama Altjirranha angkamanga wuka. Altjirranha wumala etna trerraka. Etnantama Altjirrurna ingkaka era itja wotha etnakurna angkitjika. ");
INSERT INTO are_vpl VALUES ("HB12_20","088_12_20","HEB","12","20","20","Era kunha etnanha lakinha ilakala, “Tnonthalalka parta nhanha anpumanga, rrangkarra erinha partala wamala errilknga tutjika.” ");
INSERT INTO are_vpl VALUES ("HB12_21","088_12_21","HEB","12","21","21","Parta erinha aramala, Moses-anha turta yarna thakerraka. Erantama ilalhaka, “Yingataka enkakunya inthorra nama.” ");
INSERT INTO are_vpl VALUES ("HB12_22","088_12_22","HEB","12","22","22","Rrangkarra pula Zion Parturnatitjala pitjika. Nhanhatitja Jerusalem arrpunhurna, erala alkirala nama. Era Altjirra etathaka pmara nama. Angel ntjarra inthorra pmara nhanhala nama. Etna Altjirranha kutatha tnantjama. ");
INSERT INTO are_vpl VALUES ("HB12_23","088_12_23","HEB","12","23","23","Rrangkarra Altjirraka worlamparinyurna pitjika, nhanga Altjirraka 'lira ntjarrurna. 'Lira nhanha etnaka rretnya Altjirrala kala tnyinama, pepa ekuranhaka intalhelakala. Rrangkarra Altjirra ekururna pitjika, erala relha ingkarrakanha arratja tjiperrawuma. Rrangkarra pmara ekururna pitjika, ekurala relha tnakanhakanha ilukalaka ntjarra namanga. Altjirrala etnanha kala alkngaltarilakalantama. ");
INSERT INTO are_vpl VALUES ("HB12_24","088_12_24","HEB","12","24","24","Rrangkarra Jesuurna pitjika, erala nurnanha Altjirralela tjinilakala, nurnakakwia ilukala turta. Abel-aka alhwala nhanga Altjirrurna ilkakala ngerra, lakinha ngerra Jesuaka alhwa turta Altjirrurna ilkamantema. Jesuaka alhwa pula Altjirrurna ilkama, Altjirrala korna nurnakanha iwutjika. ");
INSERT INTO are_vpl VALUES ("HB12_25","088_12_25","HEB","12","25","25","Rrangkarrataka Altjirraka arratja inthorra kangkwerritjika, era rrakangkarrurna angkamalanga. Arai, Altjirranha nhanga Israel-aka ramaramurna angkaka, Sinai Partala. Etna pula ekura itjala kangkwerraka. Lakinhanga era etnanha tuka. Era lyarta nurnakurna alkirangantama angkamalanga, nurna ekura kala kangkwerritjikanta. Itjanga paka, era nurnanha kngarralkura tutjina. ");
INSERT INTO are_vpl VALUES ("HB12_26","088_12_26","HEB","12","26","26","Altjirranha nhanga Sinai Partala angkamalanga, alha eranta errowuka. Lyarta pula era nurnanha lhelaka, “Yinga nyintaranga wotha angkitjina. Alha erantama nyintaranga wotha errowutjina, alkira etna turtantama.” ");
INSERT INTO are_vpl VALUES ("HB12_27","088_12_27","HEB","12","27","27","Lakinha angkamala Altjirrala nurnanha ilama, era alha pa alkira etnanha yirralhelitjinala, alha pa alkira erala arrpmarnakala etnanha purrama. Kurunga Altjirraka pmarantantama kuterritjina. ");
INSERT INTO are_vpl VALUES ("HB12_28","088_12_28","HEB","12","28","28","Lakinhanga nurna Altjirranha dangkilitjika, pmara alkirarinya nurnaka kuta namanga. Nurna turta ekura arratja urrkurrkintja nitjika, tiratira ngerra ntelalhamala. ");
INSERT INTO are_vpl VALUES ("HB12_29","088_12_29","HEB","12","29","29","Etarlarai, Altjirra nurnaka kunha ura ngerra nama. Era kala relha korna ntjarranha urala ngerra mputjina. ");
INSERT INTO are_vpl VALUES ("HB13_1","088_13_1","HEB","13","1","1","Rrangkarra itja kngwerritjika kutatha urlarrakurlarra kangkintja ntelalhitjika. ");
INSERT INTO are_vpl VALUES ("HB13_2","088_13_2","HEB","13","2","2","Rrangkarra relha epinya ntjarranha kangkintjala initjika. Imanka, relha arrpunha ntjarrala relha epinya kangkintjala inamala, etna angel-aka kangkintja ntelalhaka. Etna pula nhanha ingkarnanta lhangkaraka. ");
INSERT INTO are_vpl VALUES ("HB13_3","088_13_3","HEB","13","3","3","Tjina tnakanhakanha arrpunha ntjarra kunha jail-ala nama, nyingalauwuma turta. Etnaka ilpangkai. Rrangkarra, etna turta kunha, ramarama nyinta kuta nama. ");
INSERT INTO are_vpl VALUES ("HB13_4","088_13_4","HEB","13","4","4","Itja relha arrpunhaka noa arrtjilhelitjika, relha arrpunhaka noalela intitjika paka. Altjirrala kunha itja makaritjina relha erala ntaiyawumanga, arrpunhaka noalela turta intamanga. ");
INSERT INTO are_vpl VALUES ("HB13_5","088_13_5","HEB","13","5","5","Rrangkarra itja money-aka lherritjika. Yultha iwunha pakama ungkwanga intama? Kala lenhakarta kunpa nai. Altjirrala kunha nurnanha lhelaka, “Atha nganha itja ipmintja imputjina, nganha impurlalhitjina paka.” ");
INSERT INTO are_vpl VALUES ("HB13_6","088_13_6","HEB","13","6","6","Lakinhanga nurna tnoatnoa irrpalthala angkama, “Ingkartanha nuka tangitjala namanga, yinga itja trerritjina. Relhala turta yinganha yarna kornilitjina.” ");
INSERT INTO are_vpl VALUES ("HB13_7","088_13_7","HEB","13","7","7","Rrangkarra kaltjinthanhinthanha rrakangkarranhaka ilpangkitjika. Etna rrangkarranha nhanga Altjirraka Angkatja kaltjinthaka. Etna arratja ntelalhakala, marra ilukala turta. Rrangkarrantama etnakanga ingkapala lhapalharrirrai. ");
INSERT INTO are_vpl VALUES ("HB13_8","088_13_8","HEB","13","8","8","Jesua Kristanha kunha itja ekngarrpunherrama. Erala imanka ntelalhakala ngerra, era lyarta ntelalhama, ngampakala turta ntelalhitjina. ");
INSERT INTO are_vpl VALUES ("HB13_9","088_13_9","HEB","13","9","9","Arai, relha arrpunha ntjarrala paala kaltjinthama. Rrangkarra etnaka itja inthorra kangkwerritjika. Etna relha ntjarranha ilama etna kula ekarlterritjinala marna arrpunhanta ilkumala. Nhanha orrtjerrintja nama. Relha kunha ekarlterrama Altjirranha ekura ngwanga ntelalhamanga. ");
INSERT INTO are_vpl VALUES ("HB13_10","088_13_10","HEB","13","10","10","Nurnaka High Priest intama. Era nurnanha marna ekuranha nthama. Marna nhanhiperra priest etnala temple-ala urrkapuma, etna yarna ilkuma. ");
INSERT INTO are_vpl VALUES ("HB13_11","088_13_11","HEB","13","11","11","High Priest temple-arinyala tnontha errilknga tutjata, relhaka kornakakwia. Kurunga era tnontha nhanha etnaka alhwa Altjirraka makamaka kngarrurna kngitjata. Tnontha etnaka mpurrka pula priest arrpunha ntjarrala urala etitjata, pmaranga kathala. ");
INSERT INTO are_vpl VALUES ("HB13_12","088_13_12","HEB","13","12","12","Lakinhanga etna Jesuanha turta pmaranga kathala errilknga tuka, tnontha tjauwerrilya ngerra, era nurnanha alkngaltarilitjinanga, alhwa ekuranharlarlanga. ");
INSERT INTO are_vpl VALUES ("HB13_13","088_13_13","HEB","13","13","13","Mpa, nurna turtantama pmaranga kathurna ngerra lhiai, Jesuurna, etna nurnanha arrampowutjika, etnala Jesuanha arrampowukala ngerra. ");
INSERT INTO are_vpl VALUES ("HB13_14","088_13_14","HEB","13","14","14","Arai, pmara kutatha nurnaka itja nhanhala nama. Era alkirala nama. Nurna turta kaaralhama ekururna irrputjika. ");
INSERT INTO are_vpl VALUES ("HB13_15","088_13_15","HEB","13","15","15","Nurnantama Altjirranha kutatha tnantjitjika, Jesuarlarlanga. Lakinha nurna Altjirranha tjauwerrilya nthama, rretnya ekuranha tnantjamala. ");
INSERT INTO are_vpl VALUES ("HB13_16","088_13_16","HEB","13","16","16","Rrangkarra turta itja kngwerritjika relha arrpunhaka tangitjala nitjika, etnanha pelitjika turta. Lakinha turta rrangkarra Altjirranha tjauwerrilya nthama. Tjauwerrilya lakinhaka turta Altjirranha kangkama. ");
INSERT INTO are_vpl VALUES ("HB13_17","088_13_17","HEB","13","17","17","Rrangkarra kaltjinthanhinthanha rrakangkarranhaka kangkwerritjika. Rrangkarra turta itja kekarta lhitjika etna rrangkarranha ilamalanga. Arai, etnakathaka nama rrangkarranha kaaritjika. Altjirrala kunha etnanha anma pmarritjina, etna paka rrangkarranha arratja ntarntarakalanga. Rrangkarra paka etnaka marra kangkwerrakalanga, etnaka rukara nitjina. Etna turta arrkana nitjina. Nhanha rrakangkarra turta marra nitjina. ");
INSERT INTO are_vpl VALUES ("HB13_18","088_13_18","HEB","13","18","18","Nurnakakwia Altjirrurna ingkai. Nurna kutatha arrkarnalhaka arratja ntelalhitjika. Lakinhanga nurna itja ilkarrtja wulhama. ");
INSERT INTO are_vpl VALUES ("HB13_19","088_13_19","HEB","13","19","19","Yinga turta antja inthorra rrangkarra nukakwia Altjirrurna ingkitjika, yinga kala inguntha wara paka rrakangkarrurna lhitjinanga. ");
INSERT INTO are_vpl VALUES ("HB13_20","088_13_20","HEB","13","20","20","Altjirra rilhera era, era Jesuanha, Ingkarta nurnakanha, relha errilknga ntjarranga kamalhelaka. Jesua era sheep ntjarraka tnairnarintja kngarra era nama. Sheep etnaka ilumala, era etnanha Altjirralela tjinilaka, ngampakala. ");
INSERT INTO are_vpl VALUES ("HB13_21","088_13_21","HEB","13","21","21","Altjirra nhanha era rrakangkarra tangitjala nama Jesua Kristarlarlanga, rrangkarra marra ntelalhitjinanga, erala antja namanga ngerra. Jesua Krista erinha kunha relha ingkarrakala tnantjitjika, ngampakala. Amen. ");
INSERT INTO are_vpl VALUES ("HB13_22","088_13_22","HEB","13","22","22","Tjina ntjarrai, atha kunha pepa tungka wara rrakangkarra intalhelaka, itja tjenya inthorra. Yingantama rrakangkarrurna ingkama, rrangkarra itja angkatja nukanhanga kekarta lhitjika. ");
INSERT INTO are_vpl VALUES ("HB13_23","088_13_23","HEB","13","23","23","Rrangkarralama kala kaltja, Timothy-anha jail-anga rratakala. Era paka parrpa nukurna pitjimanga, ilirna tharrantema rrakangkarrurna lhitjina. ");
INSERT INTO are_vpl VALUES ("HB13_24","088_13_24","HEB","13","24","24","Kaltjinthanhinthanha rrakangkarranha anparnarrirrai, relha alkngaltara arrpunha ntjarranha turta. Relha pmara Italy-arinya ntjarrala rrangkarranha anparnama. ");
INSERT INTO are_vpl VALUES ("HB13_25","088_13_25","HEB","13","25","25","Altjirranha rrakangkarra kuta ngwanga ntelalhama. ");
INSERT INTO are_vpl VALUES ("JM1_1","089_1_1","JAS","1","1","1","Yinga James, Altjirraka pa Ingkarta Jesua Kristaka urrkapunhapunha nama. Atha pepa nhanha yairnama Israel-aka ramarama 12-urna, etnala pmararrpaninhala namanga. Tjina ntjarrai, arrkana kuta narrirrai. ");
INSERT INTO are_vpl VALUES ("JM1_2","089_1_2","JAS","1","2","2","Tjina ntjarrai, rrangkarrataka arrkana inthorra nitjika, errintjala, lherrintja kornala, relhalalka paka rrangkarranha arrkarnamanga. ");
INSERT INTO are_vpl VALUES ("JM1_3","089_1_3","JAS","1","3","3","Rrangkarra kala kaltja etna rrangkarranha arrkarnitjina. Rrangkarra pula etnaka itja kangkwerramanga, rrangkarra ekarlterritjina. ");
INSERT INTO are_vpl VALUES ("JM1_4","089_1_4","JAS","1","4","4","Nhanha turta. Rrangkarra Altjirranha ekarltalkura tnakitjina. Rrangkarra turtantama tnoatnoa inthorra nitjina. ");
INSERT INTO are_vpl VALUES ("JM1_5","089_1_5","JAS","1","5","5","Nthakinhama Altjirranha antja nama nurna ntelalhitjika? Tnakanhakanha arrpunha paka itja kaltjanga, era kala Altjirrurna ingkitjika. Era erinha kala ilitjina. Era turta erinha itja rralthitjina, era kangkintja warta namanga. ");
INSERT INTO are_vpl VALUES ("JM1_6","089_1_6","JAS","1","6","6","Nhanhanta pula. Era itja Altjirrurna wara ingkitjika, nhanga lakinha eterramala, “Atha erinha wara pmarriai. Thunga era yinganha wutjina.” Era kala tnakitjikanta Altjirrala erinha wutjinala. Arai, relha erala Altjirrurna wara ingkama, era kala kwatja inmarra ngerra nama, wurinyalala ngalhelama. ");
INSERT INTO are_vpl VALUES ("JM1_7","089_1_7","JAS","1","7","7","Relha nhanhala itja etarlaritjika Altjirrala erinha wutjina. ");
INSERT INTO are_vpl VALUES ("JM1_8","089_1_8","JAS","1","8","8","Erataka eterrintja tharrakartarrpa nama, tjakatjaka inthorra. ");
INSERT INTO are_vpl VALUES ("JM1_9","089_1_9","JAS","1","9","9","Tjina tnakanhakanha erala ilkngara namanga, era arrkana nitjika, era Altjirraka tjina namanga. Era turta arrkana nitjika era Altjirranga urlarra netaneta namanga. ");
INSERT INTO are_vpl VALUES ("JM1_10","089_1_10","JAS","1","10","10","Kanha tjina tnakanhakanha, erala netaneta namanga, era arrkana nitjika era Altjirranga urlarra relha ilkngara ngerra namanga. Yultha ekuranha kunha kala antatha ngerra yirranhitjina. ");
INSERT INTO are_vpl VALUES ("JM1_11","089_1_11","JAS","1","11","11","Arai, lirnnga rratamalanga, thurrkarala turta warnamalanga, antatha etna ntjirrkerramala arnurna tnyinama. Etna itja wotha intorta nama. Lakinha ngerra relha netanetaka yultha turta yirritjina, relha netaneta era urrkapurlanamalangantema. ");
INSERT INTO are_vpl VALUES ("JM1_12","089_1_12","JAS","1","12","12","Relha erala Altjirranha ekarlta kuta tnakama, relhalalka erinha arrkarnamalanga, erinha Altjirrala lyekarrilitjina. Era turtantama Altjirralela ngampakala etatha nitjina, relha lenha ntjarralela, etnala Altjirraka kangkakala. ");
INSERT INTO are_vpl VALUES ("JM1_13","089_1_13","JAS","1","13","13","Relha arrpunhala relhanha arrkarnamalanga, relha era itja angkitjika, “Altjirrala kunha yinganha arrkarnama, korna ntelalhitjika.” Arai, errintjala yarna Altjirranha arrkarnama, korna ntelalhitjika. Altjirrala turta itja inthorra relhanha arrkarnama, korna ntelalhitjika. ");
INSERT INTO are_vpl VALUES ("JM1_14","089_1_14","JAS","1","14","14","Relha erarrpataka kornaka lherrama. ");
INSERT INTO are_vpl VALUES ("JM1_15","089_1_15","JAS","1","15","15","Kurunga era lherrintja korna ekuranhaka kangkwerramalanga, era kala korna ntelalhamantama. Ingkarna, era paka kuta korna ntelalhamanga, Altjirrala erinha imilitjinantama. ");
INSERT INTO are_vpl VALUES ("JM1_16","089_1_16","JAS","1","16","16","Tjina ntjarrai, rrangkarra itja relha orrtjalthaka kangkwerritjika. ");
INSERT INTO are_vpl VALUES ("JM1_17","089_1_17","JAS","1","17","17","Arai, Kaarta alkirarinyalanta nurnanha yearriperra marra ingkarraka nthama. Era lirnnga, taiyalka arrpmarnaka. Taiyalka etna pula kngartiwulhama. Kanha Kaarta alkirarinya era itjala kngartiwulhama. ");
INSERT INTO are_vpl VALUES ("JM1_18","089_1_18","JAS","1","18","18","Kaarta erarrpa antja nakalanga, era nurnanha inaka katjia ekuriltjantama nitjika. Era nurnanha lyartinyilaka angkatja nthurrpa ekuranharlarlanga. Lakinhanga nurna kala relha tweta ekuriltjantama nama. ");
INSERT INTO are_vpl VALUES ("JM1_19","089_1_19","JAS","1","19","19","Tjina kangkintja ntjarrai, rrangkarrataka thakerritjika wutjika. Rrangkarra pula itja parrpa angkitjika, parrpa yirrkngerritjika paka. ");
INSERT INTO are_vpl VALUES ("JM1_20","089_1_20","JAS","1","20","20","Arai, relha erala yirrkngerrama, era itja arratja ntelalhama, Altjirranhala antja namanga ngerra. ");
INSERT INTO are_vpl VALUES ("JM1_21","089_1_21","JAS","1","21","21","Rrangkarra turta korna eterritjala narrirrai, korna ntelalhitjala turta. Rrangkarra pula Altjirraka angkatja nthurrpa ekura ilporatha kangkwerrai. Altjirrala kala angkatja nhanha eterrintja rrakangkarranhaka kurnaka. Angkatja nhanhala rrangkarranha irrpalthala tangkalhelama. ");
INSERT INTO are_vpl VALUES ("JM1_22","089_1_22","JAS","1","22","22","Rrangkarrataka Altjirraka angkatjaka kangkwerritjika. Rrangkarra itja angkatja erinha wurlanitjikanta. Rrangkarra paka angkatja erinha wara wurlanamanga, rrangkarra orrtjapepilalhamanta. ");
INSERT INTO are_vpl VALUES ("JM1_23","089_1_23","JAS","1","23","23","Arai, relha erala Altjirraka angkatja wara wurlanama, era pula itja angkatja ekura kangkwerrama, era kala relha lenha ngerra nama, erala anngerra ekura mirror-ala arama. ");
INSERT INTO are_vpl VALUES ("JM1_24","089_1_24","JAS","1","24","24","Kurunga lhamala ngerra, era kala anngerra ekuranhaka kngwerrama. ");
INSERT INTO are_vpl VALUES ("JM1_25","089_1_25","JAS","1","25","25","Relha era pula, erala Altjirraka angkatjaka ilporatha kaltjerrama, ekura turta itja kngwerrama, kangkwerrama pula, erinha Altjirrala lyekarrilitjina. Ekura turta ilparnintja itja wotha intitjina. ");
INSERT INTO are_vpl VALUES ("JM1_26","089_1_26","JAS","1","26","26","Thunga arrpunhala etarlarama era tnakanhakanha ilporatha namanga. Era pula kuta lhurrkurta angkama, yia turta ilarlapuma. Arai, relha nhanha era itja tnakanhakanha ilporatha nama. Era wara orrtjapepilalhama. ");
INSERT INTO are_vpl VALUES ("JM1_27","089_1_27","JAS","1","27","27","Relha erala antja nama Altjirra Kaartanga urlarra tnakanhakanha ilporatha nitjika, erataka lhompaka, warlukurtaka turta tangitjala nitjika, etna imampurla namalanga. Era turta lherrintja korna ingkarrakanga ntarntaralhitjika. ");
INSERT INTO are_vpl VALUES ("JM2_1","089_2_1","JAS","2","1","1","Tjina ntjarrai, rrangkarra kunha Jesua Kristanha, Ingkarta makalaria nurnakanha, tnakama. Rrangkarrantama itja relha arrpunhakanta kangkitjika. ");
INSERT INTO are_vpl VALUES ("JM2_2","089_2_2","JAS","2","2","2","Thunga rrangkarra pepaka worlerrakala nama. Artwa netanetantama irrpentjima, mantarra ntjatjintjakarta. Gold kaarntakaarntakarta turta iltja kantja ekuranhala. Kurunga artwa ilkngarantama irrpentjima, mantarra ulpurtakarta. ");
INSERT INTO are_vpl VALUES ("JM2_3","089_2_3","JAS","2","3","3","Rrangkarrantama artwa mantarra ntjatjintjakarturna angkama, “Katha marra nhanhaka arrarnalhai.” Kanha artwa ilkngarurna rrangkarra angkama, “Tanhala itnarlathanai. Ingka nukanhanga kutaka paka arrarnalhai.” ");
INSERT INTO are_vpl VALUES ("JM2_4","089_2_4","JAS","2","4","4","Rrangkarra paka lakinha angkamanga, rrangkarra paala eterrama, paala kuta turta ntelalhama. Rrangkarra kala tjiperrawunhawunha korna ngerra nama. Rrangkarra angkama relha netaneta era kula marralkura namanga, relha ilkngarangatjina ");
INSERT INTO are_vpl VALUES ("JM2_5","089_2_5","JAS","2","5","5","Tjina kangkintja ntjarrai, etarlararrkai. Altjirrala kunha relha ilkngara ntjarranha urraraka erinha ekarlta tnakitjika. Era turta etnanha lhelaka, etna anma pmara ekuranhurna irrputjinala, pmara nhanga erala urrkapukala relha ekura kangkamala ntjarraka. ");
INSERT INTO are_vpl VALUES ("JM2_6","089_2_6","JAS","2","6","6","Kanha rrangkarra relha ilkngara ntjarranha lolowumala. Rrangkarra kala kaltja, relha netaneta etna kunha rrangkarranha nakapakarlilama. Etna inthorrantema rrangkarranha court-urna kngama. ");
INSERT INTO are_vpl VALUES ("JM2_7","089_2_7","JAS","2","7","7","Etna inthorra turta Ingkarta nurnakanha arrampowuma. ");
INSERT INTO are_vpl VALUES ("JM2_8","089_2_8","JAS","2","8","8","Altjirraka Angkatja Imankinyala ilama, “Unta relha arrpunhaka kangkitjika, untala ungkwangararrpa kangkamanga ngerra.” Nhanha Altjirraka turnintja tjiparra inthorra. Rrangkarra turnintja nhanhaka arratja kangkwerramanga, rrangkarra marra ntelalhama. ");
INSERT INTO are_vpl VALUES ("JM2_9","089_2_9","JAS","2","9","9","Rrangkarra pula relha arrpunhakanta kangkamanga, kanha relha arrpunhanha lolowumanga, rrangkarra kornala ntelalhama. Rrangkarra turta Altjirranga urlarra relha kornarintja nama. ");
INSERT INTO are_vpl VALUES ("JM2_10","089_2_10","JAS","2","10","10","Arai, unta paka Altjirraka turnintja ingkarraka inthorraka kangkwerramanga, turnintja nyintakanta pula itja, unta kala Altjirranga urlarra ilkarrtja kuta nama. ");
INSERT INTO are_vpl VALUES ("JM2_11","089_2_11","JAS","2","11","11","Altjirra erala nurnanha ilakala, “Unta itja relha arrpunhaka noalela intitjika,” erantema nurnanha ilaka, “Unta itja relha arrpunhanha errilknga tutjika.” Untantama noa ungkwanganhalelanta intamanga, unta pula relha arrpunhanha errilknga tumanga, unta kala Altjirranga urlarra ilkarrtja nama. ");
INSERT INTO are_vpl VALUES ("JM2_12","089_2_12","JAS","2","12","12","Altjirrala kunha rrangkarranha Yia Marra ekuranhamalkura tjiperrawutjina. Lakinhanga rrangkarra angkitjika, ntelalhitjika turta nhanhaka eterramala. ");
INSERT INTO are_vpl VALUES ("JM2_13","089_2_13","JAS","2","13","13","Relha erala itja montjamontja ntelalhama, ekura Altjirranha itjantema anma montjamontja ntelalhitjina. Altjirranha pula antja nama rrakangkarra montjamontja ntelalhitjika, itja rrangkarranha imilitjika. ");
INSERT INTO are_vpl VALUES ("JM2_14","089_2_14","JAS","2","14","14","Tjina ntjarrai, thunga arrpunha angkama, “Atha Altjirranha tnakama.” Era pula itja Altjirraka kangkwerrama. Relha nhanhalataka Altjirranha itja arratja tnakama. Lakinhanga Altjirrala erinha itja tangkalhelitjina. ");
INSERT INTO are_vpl VALUES ("JM2_15","089_2_15","JAS","2","15","15","Arai, thunga tjina tnakanhakanha ungkwanganha mantarraka paalerrama, marnaka paka. ");
INSERT INTO are_vpl VALUES ("JM2_16","089_2_16","JAS","2","16","16","Kurunga unta erinha ilama, “Kala marra alpai. Mantarra marraka irrpai. Marna kngarra turta ilkwai.” Unta pula erinha itja mantarra, marna paka nthama. Iwunha pakama lakinha? Nhanha kunha palkala wara nama. ");
INSERT INTO are_vpl VALUES ("JM2_17","089_2_17","JAS","2","17","17","Lakinhanga relha paka angkamanga, “Atha Altjirranha tnakama,” era pula itja Altjirraka kangkwerrama, era itja kuta Altjirranha arratja tnakama. ");
INSERT INTO are_vpl VALUES ("JM2_18","089_2_18","JAS","2","18","18","Thunga relha arrpunha angkama, “Unta Altjirranha tnakama. Yinga pula Altjirraka kangkwerramala.” Atha erinha lakinha ilamara. Altjirranha tnakitjika, Altjirraka kangkwerritjika turta, nhanha itjama twetakatweta nama. Nhanha kala nyinta ngerra kuta nama. Relha erala Altjirranha arratja tnakama, era kala Altjirraka kangkwerrama turta. ");
INSERT INTO are_vpl VALUES ("JM2_19","089_2_19","JAS","2","19","19","Arai, unta tnakama Altjirra nyintanta namanga. Kala arratja. Errintja etna nhanha tnakamantema. Etna pula tirala errowuma. ");
INSERT INTO are_vpl VALUES ("JM2_20","089_2_20","JAS","2","20","20","Rirtai, atha nganha ntelitjinantama relha erala eterrama era kula Altjirranha arratja tnakamanga, era pula itja Altjirraka kangkwerrama turta, erataka itja arratja eterrama. ");
INSERT INTO are_vpl VALUES ("JM2_21","089_2_21","JAS","2","21","21","Unta Abraham-anha etarlarama? Iwunhangama Altjirrala erinha ilaka, “Unta nukanga urlarra artwa arratja nama?” Era nhanga Isaac-anha altar-aka arrarnamala tutjika nakalanga. ");
INSERT INTO are_vpl VALUES ("JM2_22","089_2_22","JAS","2","22","22","Unta lhangkaramantama? Era kunha Altjirranha tnakaka, era Altjirraka kangkwerraka turta, porta kuta. Lakinhanga nurna kaltja era Altjirranha arratja tnakakala. ");
INSERT INTO are_vpl VALUES ("JM2_23","089_2_23","JAS","2","23","23","Altjirraka Angkatja Imankinya ilama, “Abraham-ala Altjirranha tnakaka. Altjirralantama erinha ilaka, ‘Unta nukanga urlarra artwa arratja nama.”’ Altjirrala turtantama Abraham-anha ilaka, “Unta tjina nukanha nama.” ");
INSERT INTO are_vpl VALUES ("JM2_24","089_2_24","JAS","2","24","24","Rrangkarra lhangkaramantama? Nurna Altjirranga urlarra arratja nama, nurna ekura kangkwerramanga, itja nurna erinha tnakamanganta. ");
INSERT INTO are_vpl VALUES ("JM2_25","089_2_25","JAS","2","25","25","Rrangkarra arrkutja Rahab-anha etarlarama, arrkutja tnapurta nhanganha? Altjirrala erinha ilaka, era ekuranga urlarra arratja namanga, era artwa pmarnaranha nhanga tharranha ntarntarakalanga, erinhatharra wotha pmarurna yairnarlenakalanga turta. ");
INSERT INTO are_vpl VALUES ("JM2_26","089_2_26","JAS","2","26","26","Arai, mpurrka aiyangkintjakunya kala errilknga intama. Lakinha ngerra relha erala angkama, “Atha Altjirranha tnakama,” era pula itja Altjirraka kangkwerrama, era Altjirranha palkala wara tnakama. ");
INSERT INTO are_vpl VALUES ("JM3_1","089_3_1","JAS","3","1","1","Tjina ntjarrai, rrangkarra itja thakerritjika ingkarraka kaltjinthanhinthanha nitjika. Etarlarai, Altjirrala kaltjinthanhinthanha nurnanha tjiperrawumalanga, era nurnanha kngarralkura pmarritjina, ilparnitjina turta. ");
INSERT INTO are_vpl VALUES ("JM3_2","089_3_2","JAS","3","2","2","Nurna ingkarraka korna ntelalhama. Relha era pula, erala itja paala angkama, era kala relha arratja inthorrala nama. Era turta itja lherrintja korna ekuranhaka kangkwerrama. ");
INSERT INTO are_vpl VALUES ("JM3_3","089_3_3","JAS","3","3","3","Unta paka nanthaka bridle ekarramanga, nantha era kala ungkwanga kangkwerrama. Untantama nantha erinha bridle-ala turnamalanga ekngarra lhitjika, era kala ekngarra lhama. Altorla paka, era kala altorla lhama. ");
INSERT INTO are_vpl VALUES ("JM3_4","089_3_4","JAS","3","4","4","Ship turta etarlarai. Ship kunha kngarritja inthorra nama. Wurinya ekarltalanta turta erinha latha lhitjika pauwuma. Ship-akakurtwiala pula ship erinha rretjingarlapuma, irna steering wheel kurrkala. ");
INSERT INTO are_vpl VALUES ("JM3_5","089_3_5","JAS","3","5","5","Relhaka linya turta kurrka nama. Ekurala relha kngarra inthorra tnakalhama. Nhanha turta etarlarai. Uralkngantha kurrkala kunha matja kngarra inthorra etama. ");
INSERT INTO are_vpl VALUES ("JM3_6","089_3_6","JAS","3","6","6","Linya era kala lakinha ngerrantema nama. Rrakarta kwanala era kurrka nama. Ekurala pula relha angkatja korna kngarra inthorrala angkama. Linya erantama relha erinha kornilama, relha era turtantama kutatha imampurla nama. Errintja erarrpa kunha linya erinha korna angkitjika turnama. ");
INSERT INTO are_vpl VALUES ("JM3_7","089_3_7","JAS","3","7","7","Arai, relhala kala tnontha alharinya, thepa alkirarinya, irrpannga kwatjarinya turta kangkwerritjika kaltjinthama, arrpunha ntjarranha kala kaltjinthaka turta. ");
INSERT INTO are_vpl VALUES ("JM3_8","089_3_8","JAS","3","8","8","Kanha relhaka linya, relhala yarna inthorrala kangkwerritjika kaltjinthama. Linya era angkatja korna angkama. Angkatja etna turta relhanha kornilama, arrangkulthala ngerra. ");
INSERT INTO are_vpl VALUES ("JM3_9","089_3_9","JAS","3","9","9","Linya nurnakanhala nurna Ingkartanha, Kaarta erinha tnantjama. Linya nyinta ekurala pula nurna relhanha turta iltama, relha nhanga Altjirralala era ngerra inthorra arrpmarnakala. ");
INSERT INTO are_vpl VALUES ("JM3_10","089_3_10","JAS","3","10","10","Rrakarta nyinta ekuranga angkatja marra rratama, angkatja korna turta. Tjina ntjarrai, nhanha itja lakinha ngerra nitjika. ");
INSERT INTO are_vpl VALUES ("JM3_11","089_3_11","JAS","3","11","11","Yinganha ilai. Kwatja kumia, kwatja peinta turta paka pentja nyintanga rratamama? Itja kunha. ");
INSERT INTO are_vpl VALUES ("JM3_12","089_3_12","JAS","3","12","12","Irna tjurrkala paka marna langkwa lhalhelamama? Itja kunha. Irna grapes-ala paka marna tjurrka lhalhelamama? Itja kunha. Tjina ntjarrai, kwatja kumia, kwatja peinta turta itja pentja nyintanga thalalhama. ");
INSERT INTO are_vpl VALUES ("JM3_13","089_3_13","JAS","3","13","13","Thunga rrangkarra etarlarama rrangkarra inangkarla namanga, kaltja turta. Kurunga rrangkarra yinganha ntelai rrangkarra nthurrpa inangkarla namanga, arratja ntelalhamala, Altjirraka kangkwerramala, tjurnalhitjala namala turta. ");
INSERT INTO are_vpl VALUES ("JM3_14","089_3_14","JAS","3","14","14","Arai, rrangkarra paka relha arrpunhaka antjakunya namanga, rrakangkarrarrpanta turta kangkamanga, rrangkarra itja tnakalhitjika rrangkarra kula inangkarla namanga. Nhanha orrtjerrintja wara nama. ");
INSERT INTO are_vpl VALUES ("JM3_15","089_3_15","JAS","3","15","15","Altjirrala itjama rrangkarranha lakinha kaltjinthaka, errintjala pula. ");
INSERT INTO are_vpl VALUES ("JM3_16","089_3_16","JAS","3","16","16","Arai, rrangkarra relha arrpunhaka antjakunya namanga, rrakangkarrarrpanta turta kangkamanga, rrangkarra ingkarraka parrparterritjina, korna inthorrerritjina turta. ");
INSERT INTO are_vpl VALUES ("JM3_17","089_3_17","JAS","3","17","17","Altjirrala pula rrangkarranha kaltjinthamanga inangkarla nitjika, rrangkarra alkngaltara nitjina. Rrangkarra rilhera, ngwanga, antja pulya, montjamontja turta ntelalhitjina. Rrangkarra turta relha ingkarrakaka loala kuta kangkintja ntelalhitjina, pmathakunya. ");
INSERT INTO are_vpl VALUES ("JM3_18","089_3_18","JAS","3","18","18","Arai, relha erala rilhera kuta nama, era kala arratja ntelalhama. ");
INSERT INTO are_vpl VALUES ("JM4_1","089_4_1","JAS","4","1","1","Rrangkarra kunha turrama, iltarrama turta. Iwunhanga? Lherrintja korna rrakangkarranha, eterrintja marra rrakangkarranhalela iwurramanga warta. ");
INSERT INTO are_vpl VALUES ("JM4_2","089_4_2","JAS","4","2","2","Rrangkarra yulthakalka lherrama, irna arrpunhaka turta antjerrama. Rrangkarrantama relha arrpunha ntjarraka enkama, yultha etnakanhaka. Etna rrangkarranha itja nthamanga, rrangkarra kala turrama, iltarrama turta. Rrakangkarra pula yultha itja intama, rrangkarra Altjirraka itja enkakalanga. ");
INSERT INTO are_vpl VALUES ("JM4_3","089_4_3","JAS","4","3","3","Kurunga rrangkarra nthurrpantama Altjirraka enkamalanga, Altjirrala rrangkarranha itja nthama, rrangkarra yultha kornaka enkakalanga. Rrangkarrataka money-akalka wara enkaka, rrangkarra arrkana kornaka arrkanerritjinanga. ");
INSERT INTO are_vpl VALUES ("JM4_4","089_4_4","JAS","4","4","4","Rrangkarrataka Altjirranharrpa itja tnakama. Rrangkarra kala kaltja, relha erala alha nhanhaka yulthaka kngarralkura kangkamanga, era itja Altjirraka tjina nama. Lakinhanga rrangkarra alha nhanhaka yulthaka kngarralkura kangkamanga, rrangkarra kala Altjirraka leltja nama. ");
INSERT INTO are_vpl VALUES ("JM4_5","089_4_5","JAS","4","5","5","Altjirraka Angkatja Imankinyala ilama, “Enka nhanga Altjirralala relhanha arrkurla nthakala, enka nhanha erataka korna ntelalhitjika lherrama.” ");
INSERT INTO are_vpl VALUES ("JM4_6","089_4_6","JAS","4","6","6","Altjirrala pula nurnanha ekarltilama turta, nurnaka ngwanga inthorra ntelalhamala. Altjirraka Angkatja Imankinya arrpunhala ilama, “Relha erala Altjirranga urlarra tnakalhama, erinha Altjirrala unpuma. Kanha relha erala Altjirranga urlarra itja tjurnalhama, ekura Altjirranha ngwangala ntelalhama.” ");
INSERT INTO are_vpl VALUES ("JM4_7","089_4_7","JAS","4","7","7","Lakinhanga rrangkarra itja Altjirranga urlarra tjurnalhitjika. Errintja erinha unpai, kurunga era kala rrakangkarranga tira lhitjina. ");
INSERT INTO are_vpl VALUES ("JM4_8","089_4_8","JAS","4","8","8","Altjirrurna ingkai, kurunga era rrakangkarrurna etinyerritjina. Kornarintja ntjarrai, kala Altjirrurna topanterrai. Relha rrangkarrala Altjirraka pa alha nhanhaka yulthaka loala kuta kangkamanga, kala Altjirrakantantama kngarralkura kangkai. ");
INSERT INTO are_vpl VALUES ("JM4_9","089_4_9","JAS","4","9","9","Rrangkarra porerritjika, itnitjika turta. Rrangkarra itja tharritjika, nthorrkngerritjika pula. Rrangkarra itja arrkanerritjika, ltarrperritjika pula. ");
INSERT INTO are_vpl VALUES ("JM4_10","089_4_10","JAS","4","10","10","Rrangkarra itja Altjirranga urlarra tjurnalhitjika, kurunga era rrangkarranhatitja tjurnitjina. ");
INSERT INTO are_vpl VALUES ("JM4_11","089_4_11","JAS","4","11","11","Tjina ntjarrai, rrangkarra itja tjina tnakanhakanhiperra lhurrkurta angkitjika. Rrangkarra paka tjina rrakangkarranhiperra lhurrkurta angkamanga, erinha ilamanga paka era relha korna namanga, rrangkarrataka Altjirraka irrpaltherrama. Rrangkarra turta Altjirraka turnintja lolowuma. Arai, rrangkarra paka Altjirraka turnintja lolowumanga, rrangkarra Altjirraka turnintjaka itja kangkwerrama, rrangkarra turta Altjirraka irrpaltherrama. ");
INSERT INTO are_vpl VALUES ("JM4_12","089_4_12","JAS","4","12","12","Arai, Altjirrakathakanta nama relhanha turnitjika. Altjirrakathakanta turta nama relhanha tjiperrawutjika, tangkalhelitjika paka. Nhanha itja rrakangkarrathakalka nama. ");
INSERT INTO are_vpl VALUES ("JM4_13","089_4_13","JAS","4","13","13","Rrakangkarranga arrpunha ntjarra lakinha angkama, “Lyarta, inguntha paka, nurna kala town tanhurnantama lhitjina. Kurunga nurna pmara ekuralarrkantama kuterritjina. Nurnantama yulthalka yirrinthitjina, money kngarra turta patilitjina.” Rrangkarra paka lakinha angkamanga, yinganharrka wurlathanai. ");
INSERT INTO are_vpl VALUES ("JM4_14","089_4_14","JAS","4","14","14","Inguntha nthakinhamerritjina? Rrangkarra kunha itja kaltja. Iwunha ngerra turtama rrangkarra nama? Rrangkarra kunha ura kwarta ngerra nama. Rrangkarra kurrka wara nama, kurunga rrangkarra kala yirrama. ");
INSERT INTO are_vpl VALUES ("JM4_15","089_4_15","JAS","4","15","15","Rrangkarrataka lakinhatitja angkitjika, “Ingkartanha antja namanga, nurna kuta etatha nitjina. Nurna turta lakinha, lakinha mpaaritjina.” ");
INSERT INTO are_vpl VALUES ("JM4_16","089_4_16","JAS","4","16","16","Paala angkamalataka rrangkarra tnakalhama, tjurnalhama turta. Nhanha korna nama. ");
INSERT INTO are_vpl VALUES ("JM4_17","089_4_17","JAS","4","17","17","Arai, rrangkarra paka kaltja namanga arratja ntelalhitjika, rrangkarra pula itja arratja ntelalhamanga, rrangkarra kala Altjirranga urlarra korna ntelalhama. ");
INSERT INTO are_vpl VALUES ("JM5_1","089_5_1","JAS","5","1","1","Yai, yinga nhanha relha netaneta rrakangkarrurnantama angkama. Rrangkarra kala itnitjikanta, kngarra nthorrkngerritjika turta. Inguntha wara rrangkarra kala imampurlerritjina. ");
INSERT INTO are_vpl VALUES ("JM5_2","089_5_2","JAS","5","2","2","Yultha rrakangkarra, etna kala kornerritjina. Intarrkala turta mantarra rrakangkarranha ilkutjina. ");
INSERT INTO are_vpl VALUES ("JM5_3","089_5_3","JAS","5","3","3","Gold pa silver rrakangkarra kornerritjina. Rrangkarra kunha yultha kngarra inthorra patilaka. Yultha nhanha etnantama rrangkarranha Altjirranga urlarra ilparnitjina, rrangkarranha urala ngerra mputjina turta. ");
INSERT INTO are_vpl VALUES ("JM5_4","089_5_4","JAS","5","4","4","Arai, artwa arrpunha ntjarra urrkapuka marna annga rrakangkarranha tnukulpala kotjitjika. Rrangkarra pula etnanha itja kwartiwuka. Urrkapunhapunha etnantama nhanha Altjirraka alpmelaka. Ingkarta Ekarlta Inthorrala turta etnanha wuka. ");
INSERT INTO are_vpl VALUES ("JM5_5","089_5_5","JAS","5","5","5","Netaneta ntjarrai, rrangkarra kunha alha nhanhala iltha marra inthorrala naka, yultha kngarrakarta. Kara kngarra tumala turta, rrangkarra kutatha tulhitjata. ");
INSERT INTO are_vpl VALUES ("JM5_6","089_5_6","JAS","5","6","6","Relha arratja ntjarra itja rrakangkarra irrpaltherraka paka. Rrangkarra pula etnanha imilaka, errilknga tuka turtala. ");
INSERT INTO are_vpl VALUES ("JM5_7","089_5_7","JAS","5","7","7","Tjina ntjarrai, kunpa narrirrai rrangkarra kaaralhamalanga Ingkartanha pitjalputjika. Rrangkarra artwa etnanha etarlarama, etnala marna annga ingkairnama? Annga etnanha ingkairnamala, etna kala kunpantama kaaralhama kwatjalarrka nhitjika, kurunga marna etna turta urnmerritjika. ");
INSERT INTO are_vpl VALUES ("JM5_8","089_5_8","JAS","5","8","8","Rrangkarrataka etna ngerra kunpa kaaralhitjika. Tnoatnoa narrirrai, Ingkarta-anha kala inguntha wara pitjalputjina. ");
INSERT INTO are_vpl VALUES ("JM5_9","089_5_9","JAS","5","9","9","Tjina ntjarrai, rrangkarra itja tjina tnakanhakanhiperra wannga angkitjika, Altjirrala rrangkarranha imilakitja. Arai, tjiperrawunhawunha era kunha inguntha wara kala pitjitjina. ");
INSERT INTO are_vpl VALUES ("JM5_10","089_5_10","JAS","5","10","10","Tjina ntjarrai, rrangkarra Altjirraka urrpia imankinya ntjarranha etarlarama, etnala relha ntjarranha Ingkartaka angkatja ilitjata? Etna ngerra ntelalhai. Etna Altjirraka kunpa kaaralhaka, etna nyingalauwumalangatanya. ");
INSERT INTO are_vpl VALUES ("JM5_11","089_5_11","JAS","5","11","11","Arai, nurna kunha relha lenha ntjarranha tnantjama, etnala kunpa Altjirraka kaaralhakala. Rrangkarra kala wuka Job-anhala kunpa Altjirraka kaaralhakala. Rrangkarra turta kaltja Ingkartala erinha ingkarna marrilakala. Arai, Ingkartanha kunha kangkintja inthorra nama, era turta nurnaka montjamontja ntelalhama. ");
INSERT INTO are_vpl VALUES ("JM5_12","089_5_12","JAS","5","12","12","Tjina ntjarrai, atha rrangkarranha nhanha angkatja ekarlta inthorrala ilama. Rrangkarra relha arrpunhalela angkarramanga, rrangkarra itja angkitjika, “Altjirrala arama,” angkatja arrpunha era ngerra paka. Angkatja rrakangkarrataka kutatha nthurrpa, arratjanta turta nitjika. Itjanga paka, Altjirrala rrangkarranha imilitjina. ");
INSERT INTO are_vpl VALUES ("JM5_13","089_5_13","JAS","5","13","13","Unta paka nyingalauwumanga, Altjirrurna ingkai. Unta paka arrkana wulhamanga, Altjirranha tnantjai, lyilhamala. ");
INSERT INTO are_vpl VALUES ("JM5_14","089_5_14","JAS","5","14","14","Unta paka menta namanga, kaltjinthanhinthanhaka ntangkalhai, ntarntarintjaka paka. Erinha ilai ungkwangakwia Altjirrurna ingkitjika, nganha ntirala parnitjika turta, Ingkartaka rretnya alpmelamala. ");
INSERT INTO are_vpl VALUES ("JM5_15","089_5_15","JAS","5","15","15","Arai, Altjirrala kala wuma relha ekururna ingkamalanga, erinha tnakamala. Erantama relha menta erinha marrilama. Relha menta era paka korna ntelalhakalanga, era korna ekuranha turta iwuma. ");
INSERT INTO are_vpl VALUES ("JM5_16","089_5_16","JAS","5","16","16","Rrangkarra urlarrakurlarra korna tjatjatulhitjika. Rrangkarra turta arrpunhakakwia Altjirrurna ingkitjika, Altjirrala rrangkarranha marrilitjinanga. Arai, Altjirranhataka relha arratjaka kangkwerrama, era ekururna ingkamalanga. ");
INSERT INTO are_vpl VALUES ("JM5_17","089_5_17","JAS","5","17","17","Elijah-anha nurna ngerra naka, relha. Erantama Altjirrurna ekarlta ingkaka kwatjala itja nhitjika. Kwatjalantama itja nhaka 3 years-aka, 6 months-aka turta. ");
INSERT INTO are_vpl VALUES ("JM5_18","089_5_18","JAS","5","18","18","Kurunga era wotha Altjirrurna ingkaka. Kwatjala turtantama wotha nhaka. Marna, tharrka turtantama lyapuka. ");
INSERT INTO are_vpl VALUES ("JM5_19","089_5_19","JAS","5","19","19","Tjina ntjarrai, tjina tnakanhakanhala paka Altjirraka angkatja nthurrpa impukalanga, erinha ntangkai, toperritjika. ");
INSERT INTO are_vpl VALUES ("JM5_20","089_5_20","JAS","5","20","20","Era paka ungkwanga kangkwerramanga, unta erinha kala tangkalhelaka. Altjirrala turta korna ekuranha, kngarra purrama, iwutjina. ");
INSERT INTO are_vpl VALUES ("P11_1","090_1_1","1PE","1","1","1","Yinga nama Peter, Jesua Kristaka apostle. Atha pepa nhanha relha rrakangkarrurna yairnama, rrangkarrala pmara Pontus-ala, pmara Galatia-ala, pmara Cappadocia-ala, pmara Asia-ala, pmara Bithynia-ala turta namanga. Rrangkarra kunha pmara nhanhala ankealtha wara nama, pmara kutatha rrakangkarra alkirala namanga warta. Altjirra Kaartala rrangkarranha urraraka ekuriltja nitjika, ");
INSERT INTO are_vpl VALUES ("P11_2","090_1_2","1PE","1","2","2","era arrkurla kuta kaltja nakalanga rrangkarra Jesua Kristanha tnakitjinala. Era turtantama rrangkarranha alkngaltarilaka Enka ekuranharlarlanga, rrangkarra Jesua Kristaka kangkwerritjinanga. Era turta rrangkarranha Jesua Kristaka alhwala urrpurnaka. Altjirranha rrakangkarra ngwanga inthorra, rilhera inthorra turta ntelalhama. ");
INSERT INTO are_vpl VALUES ("P11_3","090_1_3","1PE","1","3","3","Atha Altjirranha tnantjama, Ingkarta nurnaka Jesua Kristaka Kaartanha. Nurnaka montjamontja inthorra ntelalhamala, era nurnanha lyartinyilaka. Era Jesua Kristanha relha errilknga ntjarranga kamalhelaka. Lakinhanga nurna tnoatnoa kaaralhama anma Altjirralela ngampakala etatha nitjika, pmara ekuranhala. ");
INSERT INTO are_vpl VALUES ("P11_4","090_1_4","1PE","1","4","4","Altjirrala pmara ekuranha marra ntarntarama. Arrpunhalantama pmara erinha yarna ilpatuma. Pmara era turta yarna kornerrama, yirrama paka. Pmara era kutatha nitjina, nurna turta ekururna anma irrputjina. ");
INSERT INTO are_vpl VALUES ("P11_5","090_1_5","1PE","1","5","5","Rrangkarra Altjirranha tnakamanga warta, era rrangkarranha tnyinitjina kuta, rrangkarra Jesua Kristaka kaaralhamalanga, pitjalputjika. Kurunga Jesua Kristanha pitjalpumalanga, relha ingkarrakala aritjina era rrangkarranha tangkalhelakala. ");
INSERT INTO are_vpl VALUES ("P11_6","090_1_6","1PE","1","6","6","Nhanhaka kaltja namala, rrangkarra kala arrkana nitjika, etna rrangkarranha lyarta rrukunthakunthilamangalka. ");
INSERT INTO are_vpl VALUES ("P11_7","090_1_7","1PE","1","7","7","Nhanha kunha kala lakinha nitjika, Altjirrala aritjinanga rrangkarra paka erinha nthurrpa tnakamanga. Arai, etna rrangkarranha rrukunthakunthilamalanga, nhanha kala nama nhanga relhalala gold urala ilkngimanga ngerra. Rrangkarrantama Jesua Kristanha kuta tnakamanga, era rrangkarranha kngarra inthorra tnantjitjina, era pitjalpumalanga. Jesua Kristanha kuta tnakitjika, nhanhataka tjiparralkura nama gold-angatjina. Gold turta kunha Altjirrala anma yirralhelitjinantema. ");
INSERT INTO are_vpl VALUES ("P11_8","090_1_8","1PE","1","8","8","Rrangkarra Jesua Krista erinha itja alkngala araka paka. Rrangkarra pula ekura kangkama. Rrangkarra erinha lyarta turta itja arama paka. Rrangkarra pula erinha tnakama. Rrangkarrantama arrkana inthorra nama, ");
INSERT INTO are_vpl VALUES ("P11_9","090_1_9","1PE","1","9","9","rrangkarra kaltjanga warta, rrangkarra Altjirralela ngampakala etatha nitjinala. ");
INSERT INTO are_vpl VALUES ("P11_10","090_1_10","1PE","1","10","10","Tjina ntjarrai, Altjirraka urrpia imankinya ntjarrala ilaka, Altjirranha rrakangkarra anma ngwanga ntelalhitjinala. Urrpia etnantama pmarralhaka, Altjirranha turta pmarralanaka, ");
INSERT INTO are_vpl VALUES ("P11_11","090_1_11","1PE","1","11","11","“Relha ngunhanhama unta yairnitjina relha ntjarranha tangkalhelitjika? Ilangara inthorra turtama unta relha ntjarranha tangkalhelitjina?” Kristaka Enka urrpia imankinya nhanha etnakalela naka. Enka erantama etnanha ilaka Kristanha nyingalauwutjinala, kurunga Altjirrala erinha ingkairnitjinala relha ingkarrakaka Ingkarta nitjika. ");
INSERT INTO are_vpl VALUES ("P11_12","090_1_12","1PE","1","12","12","Enkala turtantama urrpia imankinya nhanha etnanha ilaka, yia nhanha rrakangkarra namanga, itja etnaka. Ngurrukalkurantama Altjirrala Enka Alkngaltara erinha alkiranga yairnaka. Enka erantama relha urrputja urraraka, etnanha rrakangkarrurna yairnaka turta, rrangkarranha Yia Marra erinha kaltjinthitjika. Lyarta rrangkarra Yia Marra erinha kala wukantama, yia nhanga angel ntjarrala turtala wutjika antja nakala. ");
INSERT INTO are_vpl VALUES ("P11_13","090_1_13","1PE","1","13","13","Nhanhakakwia rrangkarra thakerritjika arratjanta eterritjika. Rrangkarra itja kunpakunperritjika. Rrangkarra pula kaaralhitjika, nyinta nhanhakanta eterramala. Jesua Kristanha pitjalpumalanga era rrangkarranha Altjirraka pmara kutathurna kngetnitjina. ");
INSERT INTO are_vpl VALUES ("P11_14","090_1_14","1PE","1","14","14","Arrkurla nhanga, rrangkarra Kristaka kotnarrkantema namalanga, rrangkarra lherrintja korna rrakangkarranhaka kangkwerritjata. Lyarta kala Altjirrakantantama kangkwerrai, katjia ilporathala kaarta etnakanhaka kangkwerramanga ngerra. ");
INSERT INTO are_vpl VALUES ("P11_15","090_1_15","1PE","1","15","15","Altjirra, erala rrangkarranha urrarakala ekuriltja nitjika, era alkngaltara nama. Era antja nama rrangkarra turta alkngaltara nitjika. ");
INSERT INTO are_vpl VALUES ("P11_16","090_1_16","1PE","1","16","16","Nhanga Altjirraka Angkatja Imankinyala ilama, “Rrangkarra alkngaltara nitjika, yinga Altjirra alkngaltara namanga warta.” ");
INSERT INTO are_vpl VALUES ("P11_17","090_1_17","1PE","1","17","17","Altjirrala, Kaarta rrakangkarranhala, relha ingkarrakanha tjiperrawutjina, etnala ntelalhakala ngerra. Loala kuta. Lakinhanga, rrangkarra ekura arratja kangkwerritjika, rrangkarra alha nhanhala ankealtha namalanga. ");
INSERT INTO are_vpl VALUES ("P11_18","090_1_18","1PE","1","18","18","Rrangkarra nhanga errilkngipata rrakangkarranhaka mpaarangarangaka kangkwerritjata. Mpaarangaranga etna pula rrangkarranha yarna tangkalhelaka. Altjirralantama rrangkarranha tangkalhelaka. Era rrangkarranha errintjanga buy-emilaka ngerra, itja pula gold-ala, silver-ala paka. ");
INSERT INTO are_vpl VALUES ("P11_19","090_1_19","1PE","1","19","19","Era rrangkarranha buy-emilaka ngerra Kristaka alhwala, Kristanha ntolkala ilumalanga. Kristanha kunha lamb nhanga ngerra naka, relhalala Altjirranha nthitjata etna korna ntelalhakalanga. ");
INSERT INTO are_vpl VALUES ("P11_20","090_1_20","1PE","1","20","20","Altjirrala alha nhanha itjantema arrpmarnakalanga, era kala eterraka relha ntjarranha Kristarlarlanga tangkalhelitjika. Era pula erinha ngurrukalkuranta alhurna yairnaka. ");
INSERT INTO are_vpl VALUES ("P11_21","090_1_21","1PE","1","21","21","Kristarlarlanga rrangkarra Altjirranha tnakama. Altjirra erinha purrama, erala Kristanha relha errilknga ntjarranga kamalhelakala. Krista nhanha erinhantama Altjirrala ingkairnakala Ingkarta relha ingkarrakaka nitjika. Lakinhanga rrangkarra Altjirranha kuta tnakitjika, ekura tnoatnoa kaaralhitjika turta. ");
INSERT INTO are_vpl VALUES ("P11_22","090_1_22","1PE","1","22","22","Rrangkarra Altjirraka Angkatja nthurrpaka kangkwerrakalanga, Altjirrala rrangkarranha alkngaltarilaka. Rrangkarrantama urlarrakurlarra kangkintja inthorra ntelalhitjika, pmathakunya. ");
INSERT INTO are_vpl VALUES ("P11_23","090_1_23","1PE","1","23","23","Rrangkarra kunha relha wotha alkngerrakala nama. Arrkurla nhanga rrangkarra kaarta mia rrakangkarranhanga alkngerraka, kurrka wara etatha nitjinala. Ngurruka pula rrangkarra wotha alkngerraka, Altjirraka angkatjarlarlangantama. Angkatja nhanhala rrangkarranha kutantakala etathilaka. Angkatja era turta itja kuta yirritjina. ");
INSERT INTO are_vpl VALUES ("P11_24","090_1_24","1PE","1","24","24","Altjirraka Angkatja Imankinyala ilama, “Relha ingkarraka kunha tharrka ngerra nama. Etna turta antatha ngerra parrpa yirrama. Tharrka era imolyerrama, antatha etna turta ntjirrkerrama. ");
INSERT INTO are_vpl VALUES ("P11_25","090_1_25","1PE","1","25","25","Ingkartaka angkatja pula ngampakalala kuterrama.” Ingkartaka angkatja nhanha kunha Yia Marra era nama. Yia Marra nhanga etnala rrangkarranha kaltjinthakala erakwia. ");
INSERT INTO are_vpl VALUES ("P12_1","090_2_1","1PE","2","1","1","Rrangkarra itja korna ntelalhitjika, relhanha orrtjapepilitjika, relhaka antjakunyerritjika, relhaka orrtjerramala angkitjika, lhurrkurta angkitjika paka. ");
INSERT INTO are_vpl VALUES ("P12_2","090_2_2","1PE","2","2","2","Katjia nhanga lyartanta alkngerrakala kunha kutatha ipatjakanta antjerrama. Etna ngerra rrangkarra kwatja etathilanhaka kutatha antjerritjika. Kwatja etathilanha erinha ntjumala, rrangkarra Altjirranha ekarltamekarlta tnakitjina. ");
INSERT INTO are_vpl VALUES ("P12_3","090_2_3","1PE","2","3","3","Rrangkarra kala kwatja etathilanha erinha arrkarnaka. Lakinhanga rrangkarra kaltja Altjirranha nurnaka kangkintja inthorra ntelalhamanga. ");
INSERT INTO are_vpl VALUES ("P12_4","090_2_4","1PE","2","4","4","Kala Kristurna pitjai. Krista era ilthaka foundation ngerra nama. Relha arrpunha ntjarra Kristaka antjakunya naka. Altjirrala pula erinha urrarakala. Altjirranga urlarra era tjiparra nama. ");
INSERT INTO are_vpl VALUES ("P12_5","090_2_5","1PE","2","5","5","Rrangkarra parta ngerra nama. Altjirrala turta rrangkarranha foundation nhanhaka parnama ngerra. Rrangkarrantama Altjirraka iltha ngerra nama. Rrangkarra turta Altjirraka priest alkngaltara ntjarra nama. Rrangkarrantama Jesua Kristarlarlanga Altjirranha tjauwerrilya nthama, rrangkarra Altjirraka arratja kangkwerramalanga. Tjauwerrilya nhanhaka Altjirranha kangkama. ");
INSERT INTO are_vpl VALUES ("P12_6","090_2_6","1PE","2","6","6","Altjirraka Angkatja Imankinyala ilama, “Arai, atha Zion-ala ilthaka foundation tjiparra arrarnama, foundation atharrpa urrarakala. Relha era, erala erinha tnakamanga, arrpunhala erinha itja kuta nakapakarlilitjina.” ");
INSERT INTO are_vpl VALUES ("P12_7","090_2_7","1PE","2","7","7","Foundation nhanha Krista era nama. Rrangkarrala Kristanha tnakama, rrakangkarra era tjiparra nama. Relha arrpunha ntjarrala Kristanha itjala tnakama. Etnakiperra Altjirraka Angkatja Imankinyala ilama, “Ilthaka foundation ekurala iltha parnanha ntjarra antjakunya nakala, era kunha foundation arratja era kuta nama.” ");
INSERT INTO are_vpl VALUES ("P12_8","090_2_8","1PE","2","8","8","Nhanha turta, “Ilthaka foundation nhanha aramala, arrpunha ntjarra ekura antjakunyerrama. Erinha itja tnakamala, etna kornilalhama.” Relha etnala Kristanha itja tnakama, etna Altjirraka angkatjaka turta itja kangkwerrama. Altjirranha imankantema angkaka etna kornilalhitjinala. ");
INSERT INTO are_vpl VALUES ("P12_9","090_2_9","1PE","2","9","9","Altjirrala pula rrangkarranha urraraka worla ekuranha nitjika, priest ekuranha inthorra turta. Era rrangkarranha urraraka relha alkngaltara nitjika, tjiparra inthorra turta. Iwunhanga? Rrangkarra relha ntjarranha ilitjinanga, era rrangkarranha tangkalhelakala. Arai, imanka rrangkarra tjaiya paalala lhamalanga, rrangkarra thapathapala ngerra naka. Lyarta, tjaiya arratjala lhamala, rrangkarra Altjirraka parrtjalantama nama. ");
INSERT INTO are_vpl VALUES ("P12_10","090_2_10","1PE","2","10","10","Imanka rrangkarra itja Altjirraka worla naka. Lyarta pula rrangkarra worla ekura namantama. Imanka Altjirranha rrakangkarra itja montjamontja ntelalhaka. Lyarta pula era rrakangkarra kala montjamontja ntelalhakantama. ");
INSERT INTO are_vpl VALUES ("P12_11","090_2_11","1PE","2","11","11","Tjina kangkintja ntjarrai, rrangkarra relha epinya, ankealtha turta namanga, atha rrangkarranha lakinha tjatjatuma. Rrangkarra itja lherrintja korna rrakangkarranhaka kangkwerritjika, rrangkarra kornilalhakitja. ");
INSERT INTO are_vpl VALUES ("P12_12","090_2_12","1PE","2","12","12","Relha Lorinya ntjarranga urlarra rrangkarra kutatha arratja ntelalhitjika. Nthurrpa Relha Lorinya etna angkama rrangkarra kula relha korna namanga. Etna paka aramanga rrangkarra arratja kuta ntelalhamanga, etna turta Altjirranha anma tnantjitjina, era pitjalpumalanga relha ingkarrakanha tjiperrawutjika. ");
INSERT INTO are_vpl VALUES ("P12_13","090_2_13","1PE","2","13","13","Ingkartakakwia, rrangkarra itja relhaka mpaarangaranga marranga kekartalhitjika. Government tjitjarta kngarra ekura kangkwerrai. ");
INSERT INTO are_vpl VALUES ("P12_14","090_2_14","1PE","2","14","14","Itornka etnaka turta kangkwerrai, etnanhala tjitjarta kngarrala ingkairnakala. Era kunha etnanha ingkairnakala relha korna ntjarranha rrarrathala tutjika, relha marra ntjarranha turta tnantjitjika. ");
INSERT INTO are_vpl VALUES ("P12_15","090_2_15","1PE","2","15","15","Altjirranha kunha antja nama rrangkarra lakinha ntelalhitjika, rrangkarra relha kotna ntjarranha tjukunyilitjinanga, etnala rrakangkarriperra paala angkamanga. ");
INSERT INTO are_vpl VALUES ("P12_16","090_2_16","1PE","2","16","16","Arai, rrangkarra Altjirraka ramarama namanga, Kristala rrangkarranha althakalthilakala. Rrangkarra pula kalantema Altjirraka kangkwerritjika, relhaka mpaarangaranga marraka turta. ");
INSERT INTO are_vpl VALUES ("P12_17","090_2_17","1PE","2","17","17","Rrangkarra relha ingkarrakiperra marra eterritjika. Rrangkarra tjina tnakanhakanha ingkarrakaka kangkitjika. Rrangkarra Altjirranga trerritjika. Rrangkarra Government tjitjarta kngarra ekuriperra marra eterritjika. ");
INSERT INTO are_vpl VALUES ("P12_18","090_2_18","1PE","2","18","18","Relha urrkapunhapunha ntjarrai, rrangkarra itornka rrakangkarranhaka arratja eterritjika, etnaka kangkwerritjika turta. Rrangkarra itornka alkngarnterranha ntjarraka turta kangkwerritjika, itja itornka marra ntjarrakanta. ");
INSERT INTO are_vpl VALUES ("P12_19","090_2_19","1PE","2","19","19","Thunga itornka rrakangkarranhala rrangkarranha palkala wara tuma. Rrangkarra turtantama Altjirranha etarlaramala kunpa nyingalauwuma. Nhanha marra nama. ");
INSERT INTO are_vpl VALUES ("P12_20","090_2_20","1PE","2","20","20","Thunga pula itornka rrakangkarranhala rrangkarranha tuma, rrangkarra korna urrkapukalanga. Rrangkarra turtantama kunpa nyingalauwuma. Rrangkarra yarna tnakalhama. Rrangkarra pula kunpa nyingalauwumanga, rrangkarra marra urrkapukalangatanya, nhanhaka Altjirranha kangkamala. ");
INSERT INTO are_vpl VALUES ("P12_21","090_2_21","1PE","2","21","21","Arai, Altjirrala kunha rrangkarranha urraraka kunpa nyingalauwutjika, Kristanha rrakangkarra nyingalauwukalanga. Rrakangkarrathaka turtantama nama ekuranga ingkapala lhitjika. ");
INSERT INTO are_vpl VALUES ("P12_22","090_2_22","1PE","2","22","22","“Kristanha itja kuta korna ntelalhaka, orrtjerramala paka angkaka.” ");
INSERT INTO are_vpl VALUES ("P12_23","090_2_23","1PE","2","23","23","Etna erinha iltamalanga, era etnanha itja kapanha iltaka. Era nyingalauwumalanga, era itja angkaka etnanha kapanha tutjika. Era kala nhanha Altjirra ekura impuka, erala relha ingkarrakanha arratja tjiperrawutjinala. ");
INSERT INTO are_vpl VALUES ("P12_24","090_2_24","1PE","2","24","24","Kristanha ntolkala iluka. Altjirrala kunha erinha rrarrathala tuka, nurna korna ntelalhakalanga. Nurnantama itja wotha lherrintja korna nurnakanhaka kangkwerritjika. Nurna kala arratjantantama ntelalhitjika. Ilumala era rrangkarranha marrilaka. ");
INSERT INTO are_vpl VALUES ("P12_25","090_2_25","1PE","2","25","25","Arai, rrangkarra kunha sheep paalapaala nthumala ntjarra ngerra nitjata. Lyarta pula rrangkarra tnairnarintja pa ntarntarintja rrakangkarranhurna toperrakala. ");
INSERT INTO are_vpl VALUES ("P13_1","090_3_1","1PE","3","1","1","Arrkutja ntjarrai, rrangkarra artwa noa rrakangkarranhaka kangkwerritjika. Thunga artwa noa ungkwanganhala Yia Marra erinha itja tnakama. Era pula aramalanga unta ekura kangkwerramanga, thunga era turtantama Altjirranha tnakitjina. ");
INSERT INTO are_vpl VALUES ("P13_2","090_3_2","1PE","3","2","2","Era Altjirranha tnakitjina, era arakalanga unta Altjirraka eterramanga, arratja kuta ntelalhamanga turta. ");
INSERT INTO are_vpl VALUES ("P13_3","090_3_3","1PE","3","3","3","Arrkutja ntjarrai, rrangkarra itja mpurrka rrakangkarranha kngarra inthorra intortilitjika, irna gold-aka ekarralhamala, mantarra ntjatjintja inthorrakalka irrpumala. ");
INSERT INTO are_vpl VALUES ("P13_4","090_3_4","1PE","3","4","4","Altjirranha kngarralkura antja nama rrangkarra arratja eterritjika, kangkintja, rilhera turta ntelalhitjika. ");
INSERT INTO are_vpl VALUES ("P13_5","090_3_5","1PE","3","5","5","Arai, imanka, arrkutja alkngaltara ntjarrala Altjirranha tnakaka. Etnantama intortilalhitjata ngerra, artwa noa etnakanhaka kangkwerramala. ");
INSERT INTO are_vpl VALUES ("P13_6","090_3_6","1PE","3","6","6","Lakinha Sarah-anha Abraham-aka kangkwerraka, erinha itornka kamala. Rrangkarrantama Sarah-aka kwarra ntjarra nama, rrangkarra paka arratja kuta ntelalhamanga, itja turta trerramanga. ");
INSERT INTO are_vpl VALUES ("P13_7","090_3_7","1PE","3","7","7","Artwa ntjarrai, rrangkarrataka noartaka kangkintjiperra arratja eterritjika. Etarlarai, noa ungkwanganha itja unta ngerra ekarlta nama. Nhanha turta. Mpala tharrantema kunha kaaralhama Altjirralela ngampakala etatha nitjika. Lakinhanga urlarrakurlarra kangkintja ntelalharrai, Altjirrala turtantama mpalanha wutjinanga, mpala ekururna ingkamalanga. ");
INSERT INTO are_vpl VALUES ("P13_8","090_3_8","1PE","3","8","8","Kala nhanhantama. Rrangkarra ingkarraka urlarrakurlarra rilhera ntelalhitjika. Rrangkarra tjina tnakanhakanhaka ilpangkitjika, etnaka kangkitjika, etnaka konyerritjika, etnakalela arratja kerrintja nitjika turta. ");
INSERT INTO are_vpl VALUES ("P13_9","090_3_9","1PE","3","9","9","Relha arrpunhala paka rrangkarranha kornilamanga, rrangkarra erinha itja kapanha kornilitjika. Arrpunhala paka rrangkarranha iltamanga, rrangkarra erinha itja kapanha iltitjika. Rrangkarra ekururna angkatja marratitja angkitjika. Arai, Altjirrala kunha rrangkarranha urraraka, rrangkarranha lyekarrilitjinala. ");
INSERT INTO are_vpl VALUES ("P13_10","090_3_10","1PE","3","10","10","Nhanga Altjirraka Angkatja Imankinyala ilama, “Unta etatha marraka antjama nama? Unta arrkana nitjika antjama nama? Kurunga unta itja relha arrpunhiperra korna angkitjika, orrtjerritjika paka. ");
INSERT INTO are_vpl VALUES ("P13_11","090_3_11","1PE","3","11","11","Unta kornanga toperritjika, arratja turta ntelalhitjika. Unta arrkarnalhitjika rilhera nitjika, relha arrpunhalela rilhererritjika turta. ");
INSERT INTO are_vpl VALUES ("P13_12","090_3_12","1PE","3","12","12","Arai, Ingkartala kunha relha arratja ntjarranha ntarntarama, era turta etnanha wuma, etna ekururna ingkamalanga. Kanha relha korna ntjarraka, Ingkartanha antjakunyala nama.” ");
INSERT INTO are_vpl VALUES ("P13_13","090_3_13","1PE","3","13","13","Ngunhalama rrangkarranha kornilitjina, rrangkarra paka thakerramanga marra ntelalhitjika? ");
INSERT INTO are_vpl VALUES ("P13_14","090_3_14","1PE","3","14","14","Rrangkarra pula nthurrpa nyingalauwumanga, rrangkarra marra ntelalhakalangatanya, Altjirrala rrangkarranha lyekarrilitjina. Lakinhanga rrangkarra itja relha arrpunhanga trerritjika, tnoatnoa kuta pula nitjika. ");
INSERT INTO are_vpl VALUES ("P13_15","090_3_15","1PE","3","15","15","Kala Kristakanta eterrai, ekura turta kangkwerrai. Relha arrpunha ntjarrala paka rrangkarranha pmarramanga, “Iwunhangama rrangkarra Kristanha ekarlta kuta tnakama?” etnanha kunpala ilai, angkatja marrala, pulyapulyala turta. ");
INSERT INTO are_vpl VALUES ("P13_16","090_3_16","1PE","3","16","16","Itja etnaka alkngarnterritjika. Kurunga relha etna porerritjina, etnala rrakangkarriperra lhurrkurta angkamanga, rrangkarra Kristaka kangkwerramanga. ");
INSERT INTO are_vpl VALUES ("P13_17","090_3_17","1PE","3","17","17","Arai, Altjirranha paka antja namanga rrangkarra nyingalauwutjika, nhanha marralkura nama rrangkarra nyingalauwutjika rrangkarra arratja ntelalhakalanga, nhanhangatjina, rrangkarra nyingalauwutjika, rrangkarra korna ntelalhakalanga. ");
INSERT INTO are_vpl VALUES ("P13_18","090_3_18","1PE","3","18","18","Arai, Kristanha nyintaranga kuta iluka, korna nurnakanhakakwia. Artwa arratja era, relha ilkarrtja ntjarrakakwia. Lakinha era nurnanha Altjirraka tjinilaka. Etna Kristanha errilknga tuka. Altjirrala pula enka ekuranha etathilaka. ");
INSERT INTO are_vpl VALUES ("P13_19","090_3_19","1PE","3","19","19","Kurunga Kristaka enkala Yia Marra erinha relhaka enka ntjarranha kaltjinthaka. Relhaka enka nhanha etnataka jail-ala ngerra naka. ");
INSERT INTO are_vpl VALUES ("P13_20","090_3_20","1PE","3","20","20","Relhaka enka nhanha etnataka imanka nhanga Altjirraka irrpaltherrakala, Altjirranha etnaka montjamontja ntelalhamangatanya. Nhanha lakinha nakala artwa Noah-aka antalala, Noah-ala ship kngarritja nhanga itamalanga. Ship nhanha ekuralantama Altjirrala relha 8 tangkalhelaka, kwatjala. ");
INSERT INTO are_vpl VALUES ("P13_21","090_3_21","1PE","3","21","21","Kwatjalala etnanha tangkalhelakala ngerra, lakinha kwatjala nurnanha turta tangkalhelaka, etna nhanga nurnanha kaltjirrpulhelamalanga. Etna nurnanha kaltjirrpulhelamalanga, kwatja era itja mpurrka nurnakanha ilkngika, ulpurtanga. Altjirrala pula nurnanha ilkngika, korna nurnakanhanga. Nhanha lakinherraka Jesua Kristanha relha errilknga ntjarranga etatha kamerrakalanga. ");
INSERT INTO are_vpl VALUES ("P13_22","090_3_22","1PE","3","22","22","Jesua Krista era kala alkirurna alpuka, era turtantama Altjirraka akwala nama. Lyarta angel ntjarra, errintja ntjarra, relha itornka ntjarra turta ekurantama kangkwerrama. ");
INSERT INTO are_vpl VALUES ("P14_1","090_4_1","1PE","4","1","1","Kristanha nyingalauwuka, iluka turta, era alhala namalanga. Rrangkarra turtantama antja nitjika ekuralela ilutjika. Arai, relha erala ilukala, era itja wotha korna ntelalhama. ");
INSERT INTO are_vpl VALUES ("P14_2","090_4_2","1PE","4","2","2","Lakinhanga rrangkarra itja wotha lherrintja korna rrakangkarranhaka kangkwerritjika, Altjirraka pula kangkwerritjika. ");
INSERT INTO are_vpl VALUES ("P14_3","090_4_3","1PE","4","3","3","Arrkurla nhanga rrangkarra Relha Lorinya ntjarra ngerra ntelalhitjata. Rrangkarra korna mpaaritjata. Rrangkarra lherrintja kornaka kangkwerritjata. Rrangkarra drunk-erritjata. Rrangkarra ntaiyawutjata, kwapakwapala ilkutjata, orrtja altjirraka urrkurrkintja nitjata turta. ");
INSERT INTO are_vpl VALUES ("P14_4","090_4_4","1PE","4","4","4","Lyarta Relha Lorinya ntjarra tnolkamantama rrangkarra itja wotha etnakalela porta korna ntelalhamanga. Etna turta rrangkarranha arrampowumantama. ");
INSERT INTO are_vpl VALUES ("P14_5","090_4_5","1PE","4","5","5","Anma Altjirrala relha etatha ntjarranha, relha errilknga ntjarranha turta tjiperrawutjina. Kurunga era relha nhanha etnanha turta tjiperrawutjina, etnala rrangkarranha arrampowukala. ");
INSERT INTO are_vpl VALUES ("P14_6","090_4_6","1PE","4","6","6","Tnakanhakanha arrpunha ntjarrala kala Yia Marra erinha relha ntjarranha kaltjinthaka. Relha etnala Yia Marra erinha wukala, etnakanga urrputja anma iluka. Etna iluka nhanha relha ingkarrakakathaka namanga warta. Altjirrala pula relha nhanha etnanha anma tjiperrawutjina, etna turtantama ekuralela etatha nitjinanga. ");
INSERT INTO are_vpl VALUES ("P14_7","090_4_7","1PE","4","7","7","Arai, Altjirrala kala relha, alha, alkiralka yirralhelitjikerrama. Lakinhanga rrangkarra itja parrpartilalhitjika. Rrangkarra pula arratja kuta eterritjika, rrangkarra arratja kuta Altjirrurna ingkitjinanga. ");
INSERT INTO are_vpl VALUES ("P14_8","090_4_8","1PE","4","8","8","Altjirranha kngarralkura antja nama rrangkarra urlarrakurlarra kangkintja ntelalhitjika. Arai, relha kangkintja itja parrpa yirrkngerrama, relha arrpunha ekura yirrkngerramanga, erinha iltamangalka paka. ");
INSERT INTO are_vpl VALUES ("P14_9","090_4_9","1PE","4","9","9","Tjina tnakanhakanha paka pmara arrpunhanga pitjikalanga, erinha kangkintjala ntangkai yatjarra nitjika, erinha marna turta nthai. ");
INSERT INTO are_vpl VALUES ("P14_10","090_4_10","1PE","4","10","10","Altjirranha rrakangkarra nyintaminyintaka ngwanga ntelalhaka. Erantama antja nama rrangkarra urlarrakurlarra tangitjala nitjika. ");
INSERT INTO are_vpl VALUES ("P14_11","090_4_11","1PE","4","11","11","Nhanga lakinha ngerrakwia. Ungkwanga paka linya marra namanga, arrpunha ntjarranha Altjirraka Angkatja arratja kaltjinthai. Ungkwanga paka intamanga relha arrpunhanha turta nthitjika, erinha kala nthai. Lakinha ntelalhitjika kunha Altjirrala nurnanha ekarltilama. Kurunga relha arrpunha ntjarrala nurnanha aramalanga lakinha ntelalhamanga, etna Altjirranha tnantjitjina Jesua Kristarlarlanga. Altjirra era kunha makalaria nama, ekarlta inthorra turta, ngampakala. Amen. ");
INSERT INTO are_vpl VALUES ("P14_12","090_4_12","1PE","4","12","12","Tjina kangkintja ntjarrai, rrangkarra kunha lyarta ilkaartintjimala nyingalauwuma. Rrangkarra pula itja nhanhiperra tnolkitjika. Altjirralataka rrangkarranha arrkarnama. ");
INSERT INTO are_vpl VALUES ("P14_13","090_4_13","1PE","4","13","13","Arai, rrangkarra kala arrkana nitjika, rrangkarra nyingalauwumanga Kristanhala nyingalauwukala ngerra. Anma Kristanha pitjalpumalanga, makalaria inthorra, rrangkarra arrkana inthorra nitjina. ");
INSERT INTO are_vpl VALUES ("P14_14","090_4_14","1PE","4","14","14","Etna paka rrangkarranha arrampowumanga rrangkarra Kristanha tnakamanga, Altjirrala rrangkarranha lyekarrilitjina. Arai, relhala rrangkarranha arrampowumanga, nhanhala ntelama Altjirraka Enka makalaria era rrakangkarralela namanga. ");
INSERT INTO are_vpl VALUES ("P14_15","090_4_15","1PE","4","15","15","Rrangkarra pula nyingalauwumanga rrangkarra relha arrpunhanha errilknga tukalanga, arrpunhaka yultha paka nyilkngala inakalanga, yia orrtjerramala angkakalangalka paka, Altjirrala rrangkarranha itja lyekarrilitjina. ");
INSERT INTO are_vpl VALUES ("P14_16","090_4_16","1PE","4","16","16","Rrangkarra pula nyingalauwumanga rrangkarra Kristanha tnakamanga, rrangkarra itja errakarrerritjika. Altjirranha tnantjaititja, rrangkarra katjia ekuranha namanga. ");
INSERT INTO are_vpl VALUES ("P14_17","090_4_17","1PE","4","17","17","Arai, Altjirrala kala relha ntjarranha tjiperrawutjikerrama. Erantama worla ekuranhakimparra tjiperrawutjina. Kurunga era arrpunha ntjarranha tjiperrawutjina, etnala Yia Marra ekura itja kangkwerrakala. Relha nhanha etna iltjalai erritjina. ");
INSERT INTO are_vpl VALUES ("P14_18","090_4_18","1PE","4","18","18","Altjirraka Angkatja Imankinyala ilama, “Relha arratja era kaltja Altjirralanta erinha irrpalthala tangkalhelama. Ngunhalantama relha erinha tangkalhelitjina, erala Altjirraka antjakunya namanga, ekura irrpaltherramanga turta?” ");
INSERT INTO are_vpl VALUES ("P14_19","090_4_19","1PE","4","19","19","Thunga Altjirranha antja nama unta nyingalauwutjika. Unta itja ekuranga kekarta lhitjika. Altjirra erala nganha arrpmarnakala, erinha ekarlta kuta tnakai, kangkintja turta kuta ntelalhai. ");
INSERT INTO are_vpl VALUES ("P15_1","090_5_1","1PE","5","1","1","Ntarntarintja ntjarrai, yinga turta ntarntarintja namantema. Atha Kristanha nyingalauwumalanga araka. Yinga turta anma ekuralela nitjina, pmara makalaria ekuranhala. ");
INSERT INTO are_vpl VALUES ("P15_2","090_5_2","1PE","5","2","2","Ntarntarintja ntjarrai, Altjirrala kunha rrangkarranha worla ekuranha lanthaka, tnairnitjika. Athantama rrangkarranha tjatjatuma, rrangkarra Altjirraka worla arratja tnairnitjika. Rrangkarra etnanha arrkanala tnairnitjika, Altjirranha etarlaramala, itja arrpunhala rrangkarranha turnakalanga. Rrangkarra etnanha kangkintjala tnairnitjika, itja money-akatjila. ");
INSERT INTO are_vpl VALUES ("P15_3","090_5_3","1PE","5","3","3","Rrangkarra etnanha montjala tnairnitjika, itja etnaka tjitjarterramala. Rrangkarrataka etnaka tjaiya imarnitjika ngerra, rrangkarrarrpa arratja ntelalhamala. ");
INSERT INTO are_vpl VALUES ("P15_4","090_5_4","1PE","5","4","4","Kurunga tnairnarintja kngarra era pitjimalanga, era rrangkarranha kwartiwutjina. Rrangkarrantama ekuralela ngampakala etatha nitjina. ");
INSERT INTO are_vpl VALUES ("P15_5","090_5_5","1PE","5","5","5","Artwa nthitja ntjarrai, rrangkarra kngarripata ntjarraka kangkwerritjika. Worlamparinya ntjarrai, rrangkarra ingkarraka urlarrakurlarra porapora ntelalhitjika. Altjirraka Angkatja Imankinyala ilama, “Relha erala tjurnalhama, ekura Altjirranha irrpaltherrama. Kanha relha erala porapora ntelalhama, ekura Altjirranha ngwangala ntelalhama.” ");
INSERT INTO are_vpl VALUES ("P15_6","090_5_6","1PE","5","6","6","Lakinhanga, Altjirrala rrangkarranha lyarta rrukunthakunthilamanga, rrangkarra itja ekuranga kekarta lhitjika. Anma, arlta erala arrkurla kuta eterrakalala, era kala rrangkarranha wotha arrkanilitjina. ");
INSERT INTO are_vpl VALUES ("P15_7","090_5_7","1PE","5","7","7","Rrangkarra imampurla namanga, nakapakarla paka, nhanha kala Altjirraka alpmelai, ekururna ingkamala. Era kala rrakangkarra eterrama, era rrangkarranha ntarntaritjina turta. ");
INSERT INTO are_vpl VALUES ("P15_8","090_5_8","1PE","5","8","8","Rrangkarra arratja eterritjika. Rrangkarra itja kunpakunperritjika. Arai, leltja rrakangkarra, errintja era, erataka lion ngaiyala ngerra nthulapuma. Era relhaka yonthama, erinha kala kwarnitjinala ngerra. ");
INSERT INTO are_vpl VALUES ("P15_9","090_5_9","1PE","5","9","9","Erinha parrai, Altjirranha ekarlta kuta tnakamala. Etarlarai, errintja era kunha tjina tnakanhakanha rrakangkarranhaka pmararrpaninhala, lakinhantema irrpaltherrama. Lakinhanga etna turta nyingalauwumantema. ");
INSERT INTO are_vpl VALUES ("P15_10","090_5_10","1PE","5","10","10","Altjirrala rrangkarranha Krista Jesuarlarlanga urraraka. Era turta rrangkarranha irrpalthala ntarntarama, rrangkarra imampurla namanga. Rrangkarra kala kurrka wara nhanhala nyingalauwutjina. Kurunga era rrangkarranha lyartinyilitjina, marrilitjina, ekarltilitjina, pmara makalaria ekuranhaka turta arrarnitjina. ");
INSERT INTO are_vpl VALUES ("P15_11","090_5_11","1PE","5","11","11","Lakinhanga nurna Altjirranha tnantjitjika, era warta Ingkarta kngarra namanga ngampakala. Amen. ");
INSERT INTO are_vpl VALUES ("P15_12","090_5_12","1PE","5","12","12","Silvanus ilirna pepa kurrka nhanha rrakangkarra yairnama. Nukanga urlarra Silvanus era tjina tnakanhakanha ilporatha nama. Yingataka antja naka rrangkarranha tjatjatutjika, rrangkarranha ilpangkalhelitjika turta, Altjirranha nthurrpa ngwanga namanga. Rrangkarra nhanha ekarlta kuta tnakitjika. ");
INSERT INTO are_vpl VALUES ("P15_13","090_5_13","1PE","5","13","13","Worlamparinya etnala Babylon-ala namanga, etna rrangkarranha anparnama. Worlamparinya nhanha etnanha kunha Altjirrala urrarakala, erala rrangkarranha urrarakala ngerra. Worra nukanha Mark-ala turta rrangkarranha anparnamantema. ");
INSERT INTO are_vpl VALUES ("P15_14","090_5_14","1PE","5","14","14","Rrangkarra tjina tnakanhakanha rrakangkarranha, tjia ngerra kwakitjikitjika. Altjirranha rrakangkarra rilhera ntelalhama, rrangkarra Kristalela nyinterrakala namanga. ");
INSERT INTO are_vpl VALUES ("P21_1","091_1_1","2PE","1","1","1","Atha Simon Peter-ala pepa nhanha rrakangkarrurna yairnama. Yinga urrkapunhapunha pa apostle Jesua Kristaka nama. Jesua Krista, Altjirra pa Tangkalhelanha nurnakanha, era arratja nama. Era rrangkarranha urraraka erinha ekarlta tnakitjika, nurnala erinha ekarlta tnakamanga ngerra. ");
INSERT INTO are_vpl VALUES ("P21_2","091_1_2","2PE","1","2","2","Altjirranha rrakangkarra ngwanga inthorra, rilhera inthorra turta ntelalhama. Era kala rrakangkarra lakinha ntelalhama, rrangkarra ekura, Ingkarta nurnaka Jesuaka turta, kaltja namanga. ");
INSERT INTO are_vpl VALUES ("P21_3","091_1_3","2PE","1","3","4","Arai, relha korna ntjarra lherrintja korna etnakanhaka kangkwerrama. Etnantama imampurla inthorrerrama. Altjirranha pula itja antja nama nurna etna ngerra ntelalhitjika. Nurnaka ngwanga ntelalhamala, era nurnanha urraraka tjina ekuranha nitjika, era ngerrerritjika turta. Kurunga era nurnanha ekarltilaka, nurna ekura irrpalthala kangkwerritjinanga, arratja ntelalhitjinanga turta. Altjirrala turta nurnanha lhelama, nurna ekuralela ngampakala etatha nitjinala. ");
INSERT INTO are_vpl VALUES ("P21_5","091_1_5","2PE","1","5","5","Arai, rrangkarra kala Altjirranha tnakama. Rrangkarrantama thakerritjika marra ntelalhitjika. Iwunhakama Altjirranha antja nama? Nhanhaka turta rrangkarra kuta kaltjerritjika. ");
INSERT INTO are_vpl VALUES ("P21_6","091_1_6","2PE","1","6","6","Rrangkarra itja lherrintja korna rrakangkarranhaka kangkwerritjika. Rrangkarra nakapakarlerramalanga, rrangkarra ekarlta itnatjika. Rrangkarra Altjirraka eterramala arratja ntelalhitjika. ");
INSERT INTO are_vpl VALUES ("P21_7","091_1_7","2PE","1","7","7","Rrangkarra tjina ntjarraka kangkitjika. Rrangkarra relha arrpunhaka turta kangkintja ntelalhitjika. ");
INSERT INTO are_vpl VALUES ("P21_8","091_1_8","2PE","1","8","8","Rrangkarra lakinha kuta ntelalhitjika. Yinganha ilai, rrangkarra palkala warama Ingkarta Jesua Kristaka kaltjerrakala? Rrangkarra kunha ekura kaltjerraka, rrangkarra arratjamarratja ntelalhitjinanga. ");
INSERT INTO are_vpl VALUES ("P21_9","091_1_9","2PE","1","9","9","Tnakanhakanha erala itja arratja ntelalhama, era kala relha alknga irrkaiyakarta ngerra nama, relha panga ngerra turta. Era kala kngwerraka Altjirrala korna arrkurlinya ekuranha iwukala. ");
INSERT INTO are_vpl VALUES ("P21_10","091_1_10","2PE","1","10","10","Tjina ntjarrai, rrangkarra Altjirranha ekarltamekarlta tnakitjika. Kurunga rrangkarra kaltja nitjina Altjirrala rrangkarranha urrarakala ekuriltja nitjika. Rrangkarra turta itja paalapaalerritjina. ");
INSERT INTO are_vpl VALUES ("P21_11","091_1_11","2PE","1","11","11","Altjirrala turtantama rrangkarranha Jesua Kristaka, Ingkarta pa Tangkalhelanha nurnakanhaka, pmara kutathurna irrpulhelitjina. ");
INSERT INTO are_vpl VALUES ("P21_12","091_1_12","2PE","1","12","12","Rrangkarra kala Altjirraka angkatja nthurrpa erinha ekarlta tnakama. Yinga pula antja nama rrangkarranha angkatja ekura wothantema ilpangkalhelitjika. ");
INSERT INTO are_vpl VALUES ("P21_13","091_1_13","2PE","1","13","13","Arai, nukathaka kunha nama rrangkarranha wothamawotha angkatja ekura ilpangkalhelitjika, yinga etatha namalangantema. ");
INSERT INTO are_vpl VALUES ("P21_14","091_1_14","2PE","1","14","14","Ingkarta Jesua Kristala yinganha kala ilaka, yinga inguntha ngerra wara ilutjinala. ");
INSERT INTO are_vpl VALUES ("P21_15","091_1_15","2PE","1","15","15","Lakinhanga yinga thakerrama rrangkarranha angkatja nthurrpa ekura ilpangkalhelitjika, rrangkarra erinha kuta etarlaritjinanga, yinga kala ilukalanga turta. ");
INSERT INTO are_vpl VALUES ("P21_16","091_1_16","2PE","1","16","16","Nurna rrangkarranha ilaka Ingkarta nurnakanha Jesua Kristanha ekarlta inthorra namanga, era turta pitjalputjinala. Nhanha angkatja nthurrpa inthorra nama, itja yia kornakorna. Arai, nurnarrpa araka era makalaria inthorra namanga. ");
INSERT INTO are_vpl VALUES ("P21_17","091_1_17","2PE","1","17","17","Altjirra Kaartala erinha tnantjaka. Era turta nurnanha ilaka era makalaria namanga, lakinha angkamala, “Nhanha 'Lira nuka, athala urrarakala. Yinga ekura kngarra inthorra kangkama.” ");
INSERT INTO are_vpl VALUES ("P21_18","091_1_18","2PE","1","18","18","Nurna Altjirranha wuka era lakinha alkiranga angkamalanga, nurna nhanga Jesualela parta alkngaltara kaputhala namalanga. ");
INSERT INTO are_vpl VALUES ("P21_19","091_1_19","2PE","1","19","19","Lakinhanga nurna kaltja Altjirraka urrpia imankinya ntjarraka angkatja arratja namanga. Rrangkarra turtantama angkatja etnakanhaka kangkwerritjika. Angkatja etnakanha alkngantha ngerra nama, etnala alha korna nhanhala parrtjima. Angkatja etna turta kuta parrtjitjina Jesuanha pitjalputjinalpula. Kurunga Jesua erarrpantama parrtja nurnaka nitjina. ");
INSERT INTO are_vpl VALUES ("P21_20","091_1_20","2PE","1","20","20","Rrangkarra turta itja kngwerritjika, relhalarrpa yarna Altjirraka Angkatja Imankinya nentilama. ");
INSERT INTO are_vpl VALUES ("P21_21","091_1_21","2PE","1","21","21","Iwunhanga? Altjirraka urrpia imankinya ntjarrala itja relhaka angkatja alpmelakalanga. Etna pula relha ntjarranha Altjirraka angkatjatitja alpmelaka, Enka Alkngaltarala etnanha ilamanga ngerra. ");
INSERT INTO are_vpl VALUES ("P22_1","091_2_1","2PE","2","1","1","Imanka, urrpia orrtjaltha ntjarra pmara Israel-ala naka. Lakinha ngerra paala kaltjinthanhinthanha ntjarra turta rrakangkarranga nitjina. Etna worla rrakangkarranhaka nyilknganyilknga irrputjina, rrangkarranha paala kaltjinthitjina turta. Etna Ingkartanha turta yiparrarnitjina, era etnanha tangkalhelakalangatanya. Etna pula parrpa kornilalhitjina. ");
INSERT INTO are_vpl VALUES ("P22_2","091_2_2","2PE","2","2","2","Relha ntjarra arrpunha pula etnaka kangkwerritjina, etna paala kaltjinthamalanga. Kurunga relha arrpunha ntjarrala turta tjaiya marra erinha arrampowutjina. ");
INSERT INTO are_vpl VALUES ("P22_3","091_2_3","2PE","2","3","3","Paala kaltjinthanhinthanha etna money-akalka kngarra antja nitjina. Etnantama money-alka rrakangkarranga pmathala initjina, rrangkarranha yia marra kula ilamala. Altjirranha pula imankantema eterraka etnanha rrarrathala tutjika. Altjirranha turta itja kngwerrama. ");
INSERT INTO are_vpl VALUES ("P22_4","091_2_4","2PE","2","4","4","Arai, Altjirrala itja angel etnanha makaraka, etnala ekura irrpaltherrakala. Era pula etnanha tatharraka iwuka. Etnantama iparta thapathapala kaaralhama Altjirrala etnanha tjiperrawutjika. ");
INSERT INTO are_vpl VALUES ("P22_5","091_2_5","2PE","2","5","5","Arai, artwa Noah-aka antalala Altjirrala itja relha korna ntjarranha makaraka. Era etnanha roampengkala yirralhelaka. Noah-anhanta, relha 7 arrpunha turta, Altjirrala tangkalhelaka. Altjirrala Noah-anha tangkalhelaka, era relha ntjarranha arratja tjatjatukalanga. ");
INSERT INTO are_vpl VALUES ("P22_6","091_2_6","2PE","2","6","6","Arai, Altjirrala pmara Sodom Gomorrah tharranha yirralhelaka, urala etamala. Lakinha era relha korna ingkarrakanha lhalarama. ");
INSERT INTO are_vpl VALUES ("P22_7","091_2_7","2PE","2","7","8","Lot-anha artwa arratjala naka, era turta arratja ntelalhaka. Erantama kngarra mpangkaka relha Sodom-arinya ntjarra, relha Gomorrah-arinya ntjarra turta arltamarlta korna angkamanga, etna turta korna mpaaramanga. Ingkartalantama Lot-anha tangkalhelaka. ");
INSERT INTO are_vpl VALUES ("P22_9","091_2_9","2PE","2","9","9","Lakinha Ingkartala ntelaka era relha arratja ntjarranha irrpalthala tangkalhelama, etna imampurla namalanga. Era turta ntelaka era lyarta kala relha korna ntjarranha rrarrathala tuma, etna nhanga kaaralhamalangantema, era etnanha anma tjiperrawutjika. ");
INSERT INTO are_vpl VALUES ("P22_10","091_2_10","2PE","2","10","10","Ingkartalataka lenha ntjarranha kngarra inthorra rrarrathala tutjina, etnala thakerramanga lherrintja korna etnakanhakanta kangkwerritjika, ekuranga kekarta lhitjika turta. Paala kaltjinthanhinthanha etna porakunya nama, kalyakalya turta. Etna turta alkirarinya angel ngerra ntjarranha arrampowuma. ");
INSERT INTO are_vpl VALUES ("P22_11","091_2_11","2PE","2","11","11","Kanha angel etna kaltjalkurala nama, ekarltalkura turta paala kaltjinthanhinthanha ntjarrangatjina. Angel nhanha ntjarrala itja alkirarinya arrpunha ntjarranha Altjirranga urlarra ilparnama. ");
INSERT INTO are_vpl VALUES ("P22_12","091_2_12","2PE","2","12","12","Kanha paala kaltjinthanhinthanha etna alkirarinya ngerra etnaka kotnala nama. Etna turta alkirarinya ngerra etnakiperra korna angkama. Paala kaltjinthanhinthanha etnataka tnontha itnura ngerra nama, itnura nhanga relhalala errkumala tuma. Etna turta itnura ngerra marntilparla wara nama. Altjirralantama paala kaltjinthanhinthanha pa alkirarinya ngerra etnanha porta kuta yirralhelitjina. ");
INSERT INTO are_vpl VALUES ("P22_13","091_2_13","2PE","2","13","13","Altjirrala kala paala kaltjinthanhinthanha etnanha kapanha tutjina. Paala kaltjinthanhinthanha etnakanga urlarra arltala drunk-erritjika, korna mpaaritjika turta, arrkana marra nama. Etna rrakangkarralela marna ilkumalanga, etna porakunya inthorra ntelalhama. Etna turta antja nama korna ntelalhitjika. ");
INSERT INTO are_vpl VALUES ("P22_14","091_2_14","2PE","2","14","14","Etna kwarra paka, arrkutja paka aramanga, etna kala antja nama ekuralela intitjika. Etna kutatha thakerrama korna mpaaritjika. Etna relha lenha ntjarranha parrpartilama, etnala Jesuanha itja ekarlta inthorra tnakamanga. Etna yulthakalka kngarra lherrama. Altjirrala etnanha kala imilitjina. ");
INSERT INTO are_vpl VALUES ("P22_15","091_2_15","2PE","2","15","15","Balaam, Beor-aka worra nhanga ngerra, paala kaltjinthanhinthanha etna tjaiya arratjanga ntaparrperrakala. Balaam ngerra turta etna money-aka kngarra thakerrama, korna turta ntelalhama. ");
INSERT INTO are_vpl VALUES ("P22_16","091_2_16","2PE","2","16","16","Donkey-ala pula Balaam-anha nhanga parraka era korna ntelalhitjikerramalanga. Donkey era Balaam ekururna relha ngerra inthorra angkaka. Lakinha donkey era Balaam-anha parraka itja rirterritjika. ");
INSERT INTO are_vpl VALUES ("P22_17","091_2_17","2PE","2","17","17","Paala kaltjinthanhinthanha etnataka pentja ntjirrkerrakala ngerra nama. Matara kornakorna ngerra turta, etnanhala wurinyala errarnpalhelama. Anma, Altjirrala etnanha iparta thapathapa inthorraka iwutjina. ");
INSERT INTO are_vpl VALUES ("P22_18","091_2_18","2PE","2","18","18","Arai, etna relha inangkarla ngerra angkama. Angkatja etnaka pula irtirta inthorra. Etna relha lyartanta tjaiya kornanga toperrakala ntjarranha arrtjilhelama tjaiya korna nhanga ekururnantema alputjika, etnanha korna mpaaritjika thakalhelamala. ");
INSERT INTO are_vpl VALUES ("P22_19","091_2_19","2PE","2","19","19","Etna relha ntjarranha ilama, “Rrakangkarra itjama nama relhaka, Altjirraka paka kangkwerritjika.” Etnarrpa pula errintjakala kuta kangkwerrama. Arai, relha erala lherrintja kornaka kangkwerrama, lherrintja kornataka ekura tjitjarta ngerra nama. ");
INSERT INTO are_vpl VALUES ("P22_20","091_2_20","2PE","2","20","20","Arai, paala kaltjinthanhinthanha etna nhanga Ingkarta nurnakanha Jesua Kristaka kaltjerramalanga, Altjirrala etnanha tangkalhelaka. Lyarta pula etna lherrintja korna etnakanhakarrpa wotha kangkwerrama. Lakinhanga etna nakapakarlalkura nitjina arrkurlangatjina. ");
INSERT INTO are_vpl VALUES ("P22_21","091_2_21","2PE","2","21","21","Etnaka marralkura namara, etna itja kuta tjaiya arratjaka kaltjerrakalanga. Etna pula kaltjerraka. Kurunga etna Altjirraka angkatja ipmintja impuka. ");
INSERT INTO are_vpl VALUES ("P22_22","091_2_22","2PE","2","22","22","Paala kaltjinthanhinthanha etnataka ntelalhama relhaka angkatja nhanha ngerra, “Kngulyala wotha ilkuma, erala arrkurla ilkauwukala.” Nhanha turta: “Pig erinhala relhala ilkngikala, era wotha urrkngaka iwulhama.” ");
INSERT INTO are_vpl VALUES ("P23_1","091_3_1","2PE","3","1","1","Tjina ntjarrai, atha nhanha kala tharrarangantama pepa rrakangkarrurna yairnama. Angkatja nukanhala atha antja nama rrangkarranha ilpangkalhelitjika, arratja kuta etarlaritjika. Yinga itja antja rrangkarra kngwerritjika, ");
INSERT INTO are_vpl VALUES ("P23_2","091_3_2","2PE","3","2","2","angkatja nhanga Altjirraka urrpia alkngaltara ntjarrala relha ntjarranha ilakala. Yinga turta itja antja rrangkarra kngwerritjika Ingkarta pa Tangkalhelanha nurnakanhaka turnintjaka. Apostle ntjarrala rrangkarranha kala turnintja nhanha etnanha ilakala. ");
INSERT INTO are_vpl VALUES ("P23_3","091_3_3","2PE","3","3","3","Arrkurlakimparra pula rrangkarra nhanhaka kaltja nitjika. Ingkartanha pitjalputjikerramalanga, relha ntjarra lherrintja korna etnakanhaka kangkwerramala nitjina. Etna turta Ingkartanha arrampowumala nitjina. ");
INSERT INTO are_vpl VALUES ("P23_4","091_3_4","2PE","3","4","4","Etna rrangkarranha pmarritjina, “Nthanhama Ingkarta era, erala rrangkarranha lhelakala, pitjalputjika? Kngarripata nurnakanha ntjarra kala iluka. Kanha alkira etna, alhalka Altjirralala arrpmarnakala, etna kuta namantemala.” ");
INSERT INTO are_vpl VALUES ("P23_5","091_3_5","2PE","3","5","5","Etna lakinha angkama, etna kngwerritjika antja namanga Altjirrala imanka alkira etnanha, alha erinha turta, angkatja ekuranhala arrpmarnakala. Era alha erinha kwatjanga rratalhelakala, erinha kwatjanga turta arrpmarnakala. ");
INSERT INTO are_vpl VALUES ("P23_6","091_3_6","2PE","3","6","6","Kurunga era alha erinha wotha roampengkala yirralhelakala. ");
INSERT INTO are_vpl VALUES ("P23_7","091_3_7","2PE","3","7","7","Altjirrala pula alkira nhanha etnanha, alha erinha turta impuma, era pitjitjinalpula relha ingkarrakanha tjiperrawutjika. Kurunga era etnanha urala etitjina, relha korna ntjarranha turta yirralhelitjina. ");
INSERT INTO are_vpl VALUES ("P23_8","091_3_8","2PE","3","8","8","Tjina ntjarrai, rrangkarra itja kngwerritjika Ingkartanga urlarra arlta nyinta 1,000 years ngerra nama, 1,000 years turta arlta nyinta ngerra. ");
INSERT INTO are_vpl VALUES ("P23_9","091_3_9","2PE","3","9","9","Arai, Ingkartanha itja lhelintja ekuranhaka kngwerrama. Relhalanta etarlarama Altjirranha kula kngwerrakala. Ingkartanhataka itjantema pitjalpuka, era montjamontja namanga. Era turta itja antja namanga relha nyinta paka imerritjika. Era pula antja nama relha ingkarraka inthorra ekururna toperritjika. ");
INSERT INTO are_vpl VALUES ("P23_10","091_3_10","2PE","3","10","10","Nyilkngampalala relhanha tnolkalhelamanga ngerra, lakinha ngerra Ingkartala nurnanha turta tnolkalhelitjinantema, era pitjalpumalanga. Kurunga alkira etna yirritjina yurra kngarrakarta. Lirnnga, taiyalka urrkngerritjina. Alhalka turtantama mputjina. ");
INSERT INTO are_vpl VALUES ("P23_11","091_3_11","2PE","3","11","11","Altjirrala alha, alkira etnanhalka yirralhelitjina. Lakinhanga rrangkarra alkngaltara, arratja turta ntelalhitjika. ");
INSERT INTO are_vpl VALUES ("P23_12","091_3_12","2PE","3","12","12","Altjirranha kala pitjitjina relha ingkarrakanha tjiperrawutjika. Rrangkarrantama ekura arrkana kaaralhitjika, erinha thakalhelitjika turta parrpa pitjitjika. Era pitjimalanga, urala alkira etnanha yirralhelitjina, alhalka turta uranga urrkngerritjina. ");
INSERT INTO are_vpl VALUES ("P23_13","091_3_13","2PE","3","13","13","Nurna pula alkira pa alha lyartinyakala kaaralhama, Altjirrala nurnanha lhelakalanga warta. Alkira pa alha lyartinya ekurala ingkarraka arratja, marra turtantama nitjina. ");
INSERT INTO are_vpl VALUES ("P23_14","091_3_14","2PE","3","14","14","Lakinhanga, tjina ntjarrai, rrangkarra Ingkartaka kaaralhamalanga rrangkarra ekura ilporatha kangkwerritjika. Kurunga era rrangkarranha aritjalhitjina rrangkarra rilhera namanga, kornakunya, alkngaltara turta. ");
INSERT INTO are_vpl VALUES ("P23_15","091_3_15","2PE","3","15","15","Itja kngwerrai, Ingkartanhataka kuta yirramantema era relha ntjarranha tangkalhelitjika antja namanga. Tjina nurnaka Paul-ala turta rrangkarranha nhanha ilakantema, rrakangkarrurna pepa yairnamala. Angkatja nhanhataka Altjirrala erinha ilakala. ");
INSERT INTO are_vpl VALUES ("P23_16","091_3_16","2PE","3","16","16","Pepa ekuranha arrpunha ntjarrala turta, Paul-anha nhanhiperra angkama. Angkatja arrpunha ekuranha pula inporala nama. Relha kotna, irtirta ntjarralantama angkatja ekuranha yarna arratja lhangkarama. Etnantama angkatja nhanha, Altjirraka angkatja arrpunha turta parrpartilama, etnakarinya turta imilalhama. ");
INSERT INTO are_vpl VALUES ("P23_17","091_3_17","2PE","3","17","17","Tjina ntjarrai, atha pula rrangkarranha nhanhiperra mparrama alpmelaka, rrangkarra ntarntaralhitjinanga. Rrangkarrataka aralhitjika paala kaltjinthanhinthanha ntjarrala rrangkarranha tjaiya arratjanga ntaparrpilakitja. ");
INSERT INTO are_vpl VALUES ("P23_18","091_3_18","2PE","3","18","18","Rrangkarra pula ekarlterritjika, kutatha ilpangkamala Ingkarta pa Tangkalhelanha nurnaka, Jesua Kristanha, rrakangkarra ngwanga ntelalhamanga. Jesua Krista erinha rrangkarra lyarta ngampakala turta tnantjitjika. Amen. ");
INSERT INTO are_vpl VALUES ("J11_1","092_1_1","1JN","1","1","1","Angkatja erala relhanha etathilama, era tjontintjala kala naka. Angkatja nhanha erinha nurna ilpa nurnakanhala wuka. Angkatja nhanha erinha nurna alknga nurnakanhala araka. Angkatja nhanha erinha nurna iltja nurnakanhala anpuka. Angkatja nhanha ekuriperrantama nurna rrangkarranha ilama. ");
INSERT INTO are_vpl VALUES ("J11_2","092_1_2","1JN","1","2","3","Arai, angkatja erala relhanha etathilama, erataka rumerraka. Nurnarrpa erinha araka. Lakinhanga nurna ekura kaltja. Nurna turtantama rrangkarranha ekuriperra ilama. Era Kaartalela kuta nakala. Erantama nurnaka turta rumerrakala. Nurnantama rrangkarranha ilama nurnarrpala arakala, wukala turta, rrangkarra turta ngampakala etatha nitjinanga, nurna ngerra. Nurna ngerra turta rrangkarra Kaartalela, 'Lira ekuranha Jesua Kristalela turta nyinterrakala nitjinanga. ");
INSERT INTO are_vpl VALUES ("J11_4","092_1_4","1JN","1","4","4","Nurna turta rrangkarranha nhanha ingkarraka ilama, nurnarrpa arrkana inthorra nitjinanga. ");
INSERT INTO are_vpl VALUES ("J11_5","092_1_5","1JN","1","5","5","Jesuala nurnanha ilaka Altjirranha parrtja namanga, Altjirra ekurarlarlanga turta thapathapa nitjikanhanga, itja kuta. Nurnantama nhanha rrangkarranha ilama. ");
INSERT INTO are_vpl VALUES ("J11_6","092_1_6","1JN","1","6","6","Nurna paka angkamanga nurna kula Altjirralela nyinterrakala namanga, nurna pula tjaiya kornala kuta lhapalhama, nurna orrtjerrama wara. Nurna turta itja ntelalhama, Altjirranhala antja namanga ngerra. ");
INSERT INTO are_vpl VALUES ("J11_7","092_1_7","1JN","1","7","7","Nurna pula Altjirraka kangkwerramala namanga, nurna parrtjala nama, Altjirranhala parrtjala namanga ngerra. Nurna ingkarraka turta tjinanta nama. Jesua, Altjirraka 'Lira, era nurnaka iluka. Era turtantama korna nurnakanha iwuma. ");
INSERT INTO are_vpl VALUES ("J11_8","092_1_8","1JN","1","8","8","Nurna paka angkamanga nurna kula kornakunya namanga, nurna orrtjapepilalhama wara. Nurnarrpa turta paala kuta etarlarama. ");
INSERT INTO are_vpl VALUES ("J11_9","092_1_9","1JN","1","9","9","Nurna pula Altjirraka ilalhamanga nurna relha kornakarta namanga, Altjirranha nurnaka ntelalhama era nurnanha lhelakala ngerra. Era korna nurnakanha kala iwuma, era Altjirra arratja warta namanga. ");
INSERT INTO are_vpl VALUES ("J11_10","092_1_10","1JN","1","10","10","Nurna paka angkamanga nurna kula itja korna ntelalhakala, nurna Altjirranha ilama era orrtjaltha namanga. Altjirraka angkatja turta itja eterrintja nurnakanhala nama. ");
INSERT INTO are_vpl VALUES ("J12_1","092_2_1","1JN","2","1","1","Katjia nuka ntjarrai, atha pepa nhanha rrakangkarrurna yairnama, rrangkarranha ilitjika rrangkarra itja korna ntelalhitjika. Arrpunha paka nthurrpa korna ntelalhamanga, nyinta kala nama erala nurnakakwia Kaarturna ingkama. Nhanha nama Jesua Krista, artwa arratja era. ");
INSERT INTO are_vpl VALUES ("J12_2","092_2_2","1JN","2","2","2","Era nthalhakala tjauwerrilya ngerra korna nurnakanhakakwia, relha korna ingkarrakakakwia turta. ");
INSERT INTO are_vpl VALUES ("J12_3","092_2_3","1JN","2","3","3","Nurna lhangkarama nurna Altjirraka kaltja namanga, nurna turnintja ekuranhaka kangkwerramanga. ");
INSERT INTO are_vpl VALUES ("J12_4","092_2_4","1JN","2","4","4","Thunga relha arrpunha angkama, “Yinga ekura kaltja.” Era pula itja Altjirraka turnintjaka kangkwerrama. Erataka orrtjerrama wara. Era turta paala kuta etarlarama. ");
INSERT INTO are_vpl VALUES ("J12_5","092_2_5","1JN","2","5","5","Relha era pula, erala Altjirraka angkatjaka kangkwerrama, era nthurrpa inthorra kaltja Altjirranha ekura kangkamanga. Arai, nurna kaltja nurna Altjirra ekuriltja inthorra namanga, nurna Altjirraka kangkwerramanga. ");
INSERT INTO are_vpl VALUES ("J12_6","092_2_6","1JN","2","6","6","Relha erala angkama, “Yinga ekuriltja inthorra nama,” era kala ntelalhitjika, Kristanhala ntelalhakala ngerra. ");
INSERT INTO are_vpl VALUES ("J12_7","092_2_7","1JN","2","7","7","Tjina ntjarrai, turnintja athala rrangkarranha ilama, pepa nhanha rrakangkarrurna yairnamala, era turnintja imankinya nama. Rrangkarra erinha arrkurlantema wukala. Turnintja nhanha era kunha Altjirraka angkatja nama, angkatja nhanga rrangkarrala wentjikala. ");
INSERT INTO are_vpl VALUES ("J12_8","092_2_8","1JN","2","8","8","Atha pula rrangkarranha turnintja arrpunhantama ilama. Turnintja nhanha era lyartinya nama. Turnintja era turta arratja nama, Krista erarrpa erinha nurnaka ilakalanga warta. Rrangkarra turta arrpunha ntjarranha ntelama turnintja era arratja namanga, rrangkarra urlarrakurlarra kangkintja ntelalhamalanga. Arai, thapathapa kala yirranhama, parrtja nthurrpa era kala parrtjimanga warta. ");
INSERT INTO are_vpl VALUES ("J12_9","092_2_9","1JN","2","9","9","Relha paka angkama era kula parrtjala namanga, era pula tjina tnakanhakanhaka yirrknga nama, era thapathapala kuta namantema. ");
INSERT INTO are_vpl VALUES ("J12_10","092_2_10","1JN","2","10","10","Relha pula tjina tnakanhakanhaka kangkintja ntelalhamanga, era parrtjalala kuterrama. Era turta itja kornilalhama. ");
INSERT INTO are_vpl VALUES ("J12_11","092_2_11","1JN","2","11","11","Relha pula tjina tnakanhakanhaka yirrknga namanga, era thapathapala nama, thapathapala ngerra turta nthulapuma. Era turta itja kaltja nthanhurna era lhamanga, thapathapala erinha pangilakalanga. ");
INSERT INTO are_vpl VALUES ("J12_12","092_2_12","1JN","2","12","12","Katjia ntjarrai, atha pepa nhanha rrakangkarrurna yairnama. Arai, Altjirrala kala korna rrakangkarranha iwuka, Jesua Kristanga arrkngala. ");
INSERT INTO are_vpl VALUES ("J12_13","092_2_13","1JN","2","13","13","Kaarta ntjarrai, atha pepa nhanha rrakangkarrurna yairnama. Arai, rrangkarra kala ekura kaltja, erala tjontintjanga nakala. Nthitja ntjarrai, atha pepa nhanha rrakangkarrurna yairnama. Arai, rrangkarra kala errintja erinha pmakwinakala. ");
INSERT INTO are_vpl VALUES ("J12_14","092_2_14","1JN","2","14","14","Katjia ntjarrai, atha pepa nhanha rrakangkarrurna yairnama. Arai, rrangkarra kala Kaarta Alkirarinya ekura kaltja. Kaarta ntjarrai, atha pepa nhanha rrakangkarrurna yairnama. Arai, rrangkarra kala ekura kaltja, erala tjontintjanga nakala. Nthitja ntjarrai, atha pepa nhanha rrakangkarrurna yairnama. Arai, rrangkarra ekarlta nama. Rrangkarra Altjirraka angkatja kuta tnyinama. Rrangkarra turta errintja erinha kala pmakwinakala. ");
INSERT INTO are_vpl VALUES ("J12_15","092_2_15","1JN","2","15","15","Rrangkarra itja alha nhanhaka kangkitjika, yultha ekuranhaka paka. Relha erala alha nhanhaka kangkama, era yarna Kaartaka kangkama. ");
INSERT INTO are_vpl VALUES ("J12_16","092_2_16","1JN","2","16","16","Arai, lherrintja korna, yulthaka lherrintja, tnakalhintja turta, etna alha nhanharinya nama. Etna itja Kaartakanha nama. ");
INSERT INTO are_vpl VALUES ("J12_17","092_2_17","1JN","2","17","17","Alha nhanha yirritjina, relhaka lherrintja korna ingkarraka turta. Kanha relha etnala Altjirraka kangkwerramanga, etna ngampakalala etatha nitjina. ");
INSERT INTO are_vpl VALUES ("J12_18","092_2_18","1JN","2","18","18","Katjia ntjarrai, Kristanha kala pitjalputjikerrama. Rrangkarra kala arrkurlantema wuka, Kristanha pitjalputjikerramalanga, Kristaka Leltja Kngarra era rumerritjinala. Nurnantama arama Kristaka Leltja Kngarra ntjarra lyarta kala rumerrakala. Lakinhanga nurna kaltja Kristanha kala pitjalputjikerramanga. ");
INSERT INTO are_vpl VALUES ("J12_19","092_2_19","1JN","2","19","19","Kristaka Leltja Kngarra nhanha etna, etnataka arrkurla worla nurnakanhalarrka naka. Etna pula itja nurnakalela nthurrpa nyinterrakala naka. Etna paka nurnakalela nthurrpa nyinterrakala nakalanga, etna itja nurnakanga mpakalhamara. Mpakalhamala, etna nurnanha ntelaka etna itja nurnakalela nthurrpa nyinterrakala nakala. ");
INSERT INTO are_vpl VALUES ("J12_20","092_2_20","1JN","2","20","20","Kristala Enka Alkngaltara erinha rrakangkarrurna yairnaka. Rrangkarrantama angkatja nthurrpa ekura kaltja. ");
INSERT INTO are_vpl VALUES ("J12_21","092_2_21","1JN","2","21","21","Arai, lakinhanga atha rrangkarranha angkatja nthurrpa ekuriperra wara ilpangkalhelama. Rrangkarra kunha angkatja nthurrpa ekura kala kaltja. Rrangkarra turta kaltja relha orrtjaltha era itja Altjirra nthurrpaka kaltja. ");
INSERT INTO are_vpl VALUES ("J12_22","092_2_22","1JN","2","22","22","Relha erala ilama Jesuanha itja Krista era namanga, era orrtjaltha nama. Era kala Kristaka Leltja Kngarra era nama. Era Kaartanha pa 'Liranha yiparrarnama. ");
INSERT INTO are_vpl VALUES ("J12_23","092_2_23","1JN","2","23","23","Arai, relha erala 'Lira erinha yiparrarnama, era Kaartanga turta unpulhama. Kanha relha erala 'Liranha tnakama, era Kaartaka tjinala nama. ");
INSERT INTO are_vpl VALUES ("J12_24","092_2_24","1JN","2","24","24","Angkatja nhanga rrangkarrala arrkurlanga kuta wentjikala, erinha kuta tnyinai. Rrangkarra paka angkatja erinha kuta tnyinamanga, rrangkarra 'Liralela, Kaartalela turta kuterritjina. ");
INSERT INTO are_vpl VALUES ("J12_25","092_2_25","1JN","2","25","25","'Lira era turta nurnanha lhelama, nurna ngampakala etatha nitjinala. ");
INSERT INTO are_vpl VALUES ("J12_26","092_2_26","1JN","2","26","26","Arai, atha rrangkarranha nhanha paala kaltjinthanhinthanha ntjarriperra ilama. Etna kunha arrkarnama rrangkarranha orrtjapepilitjika. ");
INSERT INTO are_vpl VALUES ("J12_27","092_2_27","1JN","2","27","27","Arai, Enka Alkngaltara, erinhala Kristala rrakangkarrurna yairnakala, era kunha rrakangkarralela kuterrama. Lakinhanga relha nyintakathaka itja nama rrangkarranha kaltjinthitjika, Enka era warta rrangkarranha kutatha kaltjinthamanga. Angkatja Enka erala rrangkarranha kaltjinthama, era angkatja nthurrpa nama, itja angkatja orrtjerrintja. Kristalelantama kuterrai, Enka erala rrangkarranha kaltjinthakala ngerra. ");
INSERT INTO are_vpl VALUES ("J12_28","092_2_28","1JN","2","28","28","Arai, katjia ntjarrai, Kristalela kuterrai. Kurunga era pitjalpumanga, nurna tnoatnoa nitjina. Nurna turta itja nakapakarlerritjina. ");
INSERT INTO are_vpl VALUES ("J12_29","092_2_29","1JN","2","29","29","Rrangkarra kala kaltja Kristanha arratja namanga. Rrangkarra nhanhaka turta kaltja. Relha erala arratja ntelalhama, era Kristalela nyinterrakala nama. ");
INSERT INTO are_vpl VALUES ("J13_1","092_3_1","1JN","3","1","1","Kaarta era kunha nurnaka kngarra inthorra kangkaka. Lakinhanga era nurnanha “'lira” anparnama. Nurna turta nthurrpa inthorra 'lira ekuranha nama. Relha alharinya ntjarra pula nhanhaka kotnala, etnala nhanga kotna nakala ngerra, Kristanha Altjirraka 'Lira namanga. ");
INSERT INTO are_vpl VALUES ("J13_2","092_3_2","1JN","3","2","2","Tjina ntjarrai, nurna kunha kala Altjirraka 'lira nama. Thunga pula arrpunhala pmarrama, “Relha ngunha ngerrantama nurna anma nitjina?” Nhanha kunha Altjirrala nurnanha itjantema ilaka. Nurna pula kaltja Kristanha pitjalpumalanga, nurna era ngerra nitjina, nurna erinha katha inthorra aritjinanga warta. ");
INSERT INTO are_vpl VALUES ("J13_3","092_3_3","1JN","3","3","3","Nhanhaka kaaralhamala, nurna arrkarnalhama alkngaltara nitjika, Altjirranhala alkngaltara namanga ngerra. ");
INSERT INTO are_vpl VALUES ("J13_4","092_3_4","1JN","3","4","4","Relha erala korna ntelalhama, era itja Altjirraka turnintjaka kangkwerrama. Era turta Altjirraka irrpaltherrama. ");
INSERT INTO are_vpl VALUES ("J13_5","092_3_5","1JN","3","5","5","Rrangkarra kala kaltja Kristanha pitjika korna nurnakanha iwutjika. Krista era turta kornakunya nakala. ");
INSERT INTO are_vpl VALUES ("J13_6","092_3_6","1JN","3","6","6","Relha erala Kristalela nyinterrakala namanga, era itja korna ntelalhalanama. Relha erala korna ntelalhalanama, era itja Kristaka kaltja, erinha araka paka. ");
INSERT INTO are_vpl VALUES ("J13_7","092_3_7","1JN","3","7","7","Katjia kurrka ntjarrai, rrangkarra itja kangkwerritjika relha arrpunha orrtjerramala angkamanga. Arai, relha erala arratja ntelalhama, era arratja nama, Kristanhala arratja namanga ngerra. ");
INSERT INTO are_vpl VALUES ("J13_8","092_3_8","1JN","3","8","8","Kanha relha erala korna ntelalhama, era errintjakanhala nama. Errintja era kunha tjontintjanga kuta korna ntelalhakala. Altjirraka 'Lira pula pitjika errintja erinha parritjikanta kuta. ");
INSERT INTO are_vpl VALUES ("J13_9","092_3_9","1JN","3","9","9","Relha erala Altjirraka 'lira namanga, era itja korna ntelalhalanama, Altjirraka Enka warta ekuralela namanga. Era turta yarna korna ntelalhama, era Altjirraka 'lira namanga warta. ");
INSERT INTO are_vpl VALUES ("J13_10","092_3_10","1JN","3","10","10","Nurna paka Altjirraka katjia irrpalthala lhangkaramama? Nurna paka errintjaka katjia irrpalthala lhangkaramama? Awa. Relha erala itja arratja ntelalhama, era itja Altjirraka katjia nama. Relha era turta, erala itja tjina tnakanhakanhaka kangkintja ntelalhama, era turta itja Altjirraka katjia nama. ");
INSERT INTO are_vpl VALUES ("J13_11","092_3_11","1JN","3","11","11","Arai, nhanga rrangkarra Kristanha tnakamanga ngerra, rrangkarra kala wuka nurna urlarrakurlarra kangkintja ntelalhitjika. ");
INSERT INTO are_vpl VALUES ("J13_12","092_3_12","1JN","3","12","12","Nurna itja Cain ngerra nitjika. Era errintjakanha naka. Era turta tjia ekuranha errilknga tuka. Iwunhangama era tjia ekuranha errilknga tuka? Era tjia ekuranha errilknga tuka era arratja ntelalhamanga, erarrpa pula korna ntelalhamanga. ");
INSERT INTO are_vpl VALUES ("J13_13","092_3_13","1JN","3","13","13","Tjina ntjarrai, rrangkarra itja tnolkitjika relha alharinya ntjarra rrakangkarra yirrkngerramanga. ");
INSERT INTO are_vpl VALUES ("J13_14","092_3_14","1JN","3","14","14","Arai, nurna kaltja Altjirrala nurnanha itja wotha imilitjina, nurna turta ngampakala etatha nitjina, nurna tjina tnakanhakanhaka kangkamanga. Relha era pula, erala itja tjina tnakanhakanhaka kangkamanga, era ima kutala nama. ");
INSERT INTO are_vpl VALUES ("J13_15","092_3_15","1JN","3","15","15","Relha erala tjina tnakanhakanhaka yirrknga namanga, era relha urrarna nama. Rrangkarra turta kaltja, relha urrarna itja ngampakala etatha nitjina. ");
INSERT INTO are_vpl VALUES ("J13_16","092_3_16","1JN","3","16","16","Iwunhama nhanha nama kangkintja ntelalhitjika? Nhanha nurna Jesuanga kaltjerrama. Era nurnakakwia iluka. Nurna turtantama tjina tnakanhakanhaka ilutjika. ");
INSERT INTO are_vpl VALUES ("J13_17","092_3_17","1JN","3","17","17","Thunga nurnaka marnalka intama. Nurnantama tjina tnakanhakanha arama marnaka paalerramanga. Nurna paka ekura itja konyerramanga, nurna itja kuta kangkintja ntelalhama, Altjirranhala nurnaka kangkintja ntelalhamanga ngerra. ");
INSERT INTO are_vpl VALUES ("J13_18","092_3_18","1JN","3","18","18","Katjia ntjarrai, nurna itja angkarlanitjikanta, “Yinga ungkwanga kangkama.” Nurnataka kangkintja ntelalhitjika, arrpunhaka arratja tangitjala namala. ");
INSERT INTO are_vpl VALUES ("J13_19","092_3_19","1JN","3","19","19","Nurna paka relha arrpunhaka kangkintja ntelalhamanga, nurna kaltja nurna Altjirrakanha namanga, nurna turta Altjirranga urlarra tnoatnoa wulhitjina. ");
INSERT INTO are_vpl VALUES ("J13_20","092_3_20","1JN","3","20","20","Thunga pula eterrintja nurnakanhala nurnanha kuta ilparnama. Nthakinhantama? Altjirranha kala eterrintja nurnakanhaka kaltja. Era turta nurnanha itjala ilparnama. ");
INSERT INTO are_vpl VALUES ("J13_21","092_3_21","1JN","3","21","21","Tjina ntjarrai, nurna paka Altjirranga urlarra tnoatnoa wulhamanga, nurna kala ekururna kunpa ingkitjika. ");
INSERT INTO are_vpl VALUES ("J13_22","092_3_22","1JN","3","22","22","Era kala nurnanha wutjina, nurna turnintja ekuranhaka kangkwerramanga warta, nurna turta ntelalhamanga erala antja namanga ngerra. ");
INSERT INTO are_vpl VALUES ("J13_23","092_3_23","1JN","3","23","23","Iwunhantama Altjirrala nurnanha turnaka? Era turnaka nurna 'Lira ekuranha, Jesua Kristanha, kuta tnakitjika. Nurna turta urlarrakurlarra kangkintja ntelalhitjika, Jesuala nurnanha turnakala ngerra. ");
INSERT INTO are_vpl VALUES ("J13_24","092_3_24","1JN","3","24","24","Nurna paka Altjirraka turnintjaka arratja kangkwerramanga, nurna Altjirralela nyinterrakala nama. Altjirrala turta Enka ekuranha nurnakurna yairnaka, nurnanha ilitjika era nurnakalela namanga. ");
INSERT INTO are_vpl VALUES ("J14_1","092_4_1","1JN","4","1","1","Tjina ntjarrai, rrangkarra itja relha arrpunhanha kala tnakitjikanta, era angkamanga era kula Altjirraka Enkakarta namanga. Rrangkarra erinha wutjikarrka, rrangkarra kaltja nitjinanga era paka nthurrpa Altjirraka Enka tnyinamanga. Arai, orrtja kaltjinthanhinthanha ntjarra kunha lyarta alhala nama. ");
INSERT INTO are_vpl VALUES ("J14_2","092_4_2","1JN","4","2","2","Relha etnala angkama Jesua Kristanha nthurrpa inthorra katjia intakala, etna kala Altjirraka Enka tnyinama. ");
INSERT INTO are_vpl VALUES ("J14_3","092_4_3","1JN","4","3","3","Kanha relha etnala inatama Jesua Kristanha katjia intakala, etna itjala Altjirraka Enka tnyinama. Etna Jesua Kristaka Leltja Kngarraka enkatitja tnyinama. Rrangkarra kala arrkurlantema wuka Leltja Kngarra era pitjitjinala, era turta lyarta kala alha nhanhala nama. ");
INSERT INTO are_vpl VALUES ("J14_4","092_4_4","1JN","4","4","4","Katjia ntjarrai, rrangkarra Altjirraka 'lira namanga, rrangkarra kala orrtja kaltjinthanhinthanha etnanha pmakwinaka. Altjirraka Enka, erala rrakangkarralela nama, era kunha ekarltalkura nama Kristaka Leltja Kngarraka enkangatjina, erala alha nhanhala namanga. ");
INSERT INTO are_vpl VALUES ("J14_5","092_4_5","1JN","4","5","5","Orrtja kaltjinthanhinthanha etna alharinya nama. Relha alharinya ntjarralantama etnanha wuma, etna turta alharinya namanga. ");
INSERT INTO are_vpl VALUES ("J14_6","092_4_6","1JN","4","6","6","Nurna pula Altjirrakanhala nama. Relha etnala Altjirraka kaltja, etna kala nurnanha wuma. Kanha relha etnala Altjirraka itja kaltja, etna nurnanha itjala wuma. Lakinha nurna irrpalthala lhangkarama relha etnala Altjirraka Enkakarta nthurrpa angkamanga, relha etnanha turta, etnala Kristaka Leltja Kngarraka enkakarta, orrtjerramala angkamanga. ");
INSERT INTO are_vpl VALUES ("J14_7","092_4_7","1JN","4","7","7","Tjina ntjarrai, Altjirranha kunha nurnaka kngarra inthorra kangkama. Nurnakathakantama nama urlarrakurlarra kangkintja ntelalhitjika, Altjirranhala nurnaka kangkintja ntelalhamanga ngerra. Relha erala kangkintja ntelalhama, era Altjirraka 'lira nama, era turta Altjirraka kaltja. ");
INSERT INTO are_vpl VALUES ("J14_8","092_4_8","1JN","4","8","8","Altjirranha kangkintja nama. Lakinhanga, relha erala itja kangkintja ntelalhama, era itja Altjirraka kaltja. ");
INSERT INTO are_vpl VALUES ("J14_9","092_4_9","1JN","4","9","9","Nthakinhantama nurna kaltja Altjirranha nurnaka kangkamanga? Era 'Lira nyintanta ekuranha alhurna yairnakalanga, nurna ekurarlarlanga ngampakala etatha nitjinanga. ");
INSERT INTO are_vpl VALUES ("J14_10","092_4_10","1JN","4","10","10","Nurna yarna Altjirraka arratja kangkama. Altjirranha pula nurnaka arratja inthorra kangkaka, 'Lira ekuranha alhurna yairnamala korna nurnakanhakakwia ilutjika. ");
INSERT INTO are_vpl VALUES ("J14_11","092_4_11","1JN","4","11","11","Tjina ntjarrai, Altjirranha nurnaka kngarra inthorra kangkakalanga, nurna turta urlarrakurlarra kangkintja ntelalhitjika. ");
INSERT INTO are_vpl VALUES ("J14_12","092_4_12","1JN","4","12","12","Relha nyintala itja paka Altjirranha araka. Nurna pula urlarrakurlarra kangkintja ntelalhamanga, Altjirranha kala nurnakalela kuterrama. Nurna turtantama kaltja era nurnaka nthurrpa inthorra kangkamanga. ");
INSERT INTO are_vpl VALUES ("J14_13","092_4_13","1JN","4","13","13","Altjirrala Enka ekuranha nurnakurna yairnaka. Lakinhanga nurna kaltja nurna ekuralela nyinterrakala namanga, era turta nurnakalela namanga. ");
INSERT INTO are_vpl VALUES ("J14_14","092_4_14","1JN","4","14","14","Altjirrala 'Lira ekuranha alhurna yairnaka relha ingkarrakanha tangkalhelitjika. Nurna erinha araka, nurna turtantama relha ntjarranha ekuriperra ilama. ");
INSERT INTO are_vpl VALUES ("J14_15","092_4_15","1JN","4","15","15","Relha erantama, erala alkngatharra angkama Jesuanha Altjirraka 'Lira namanga, Altjirranha ekuralela nama, era turta Altjirralela kuta nyinterrakala nama. ");
INSERT INTO are_vpl VALUES ("J14_16","092_4_16","1JN","4","16","16","Nurnantama kaltja Altjirranha nurnaka kangkamanga. Nurna turta Altjirranha tnakama era nurnaka kuta kangkitjinala. Altjirranha kangkintja nama. Relha erala relha arrpunhaka kangkintja ntelalhama, era Altjirralela kuta nyinterrakala nama, Altjirra turta ekuralela kuta nama. ");
INSERT INTO are_vpl VALUES ("J14_17","092_4_17","1JN","4","17","17","Altjirranha nurnaka kangkintja ntelalhaka. Nurna turta relha arrpunhaka kangkintja ntelalhaka. Nurnantama tnoatnoa kaaralhama Jesuanha pitjalputjika relha ingkarrakanha tjiperrawutjika, nurna Krista ngerra namanga. ");
INSERT INTO are_vpl VALUES ("J14_18","092_4_18","1JN","4","18","18","Relha erala kaltja Altjirranha ekura kangkamanga, era itja Altjirranga trerrama. Kanha relha erala trerrama Altjirrala erinha rrarrathala tukitja, era itjantemala kaltja Altjirranha ekura kngarra inthorra kangkamanga. ");
INSERT INTO are_vpl VALUES ("J14_19","092_4_19","1JN","4","19","19","Nurna urlarrakurlarra kangkintja ntelalhama, Altjirraka turta kangkama, Altjirranhakimparra nurnaka kangkakalanga. ");
INSERT INTO are_vpl VALUES ("J14_20","092_4_20","1JN","4","20","20","Thunga relha angkama, “Yinga Altjirraka kangkama.” Era pula tjina tnakanhakanhaka itjala kangkama. Relha nhanhataka orrtjerrama wara. Relha erala tjina tnakanhakanhaka itja kangkama, erinhala era arama, era yarna kuta Altjirraka kangkama, erinhala era itja arama. ");
INSERT INTO are_vpl VALUES ("J14_21","092_4_21","1JN","4","21","21","Altjirrala nurnanha turnama, nurna ekura kangkamanga, nurna urlarrakurlarra turta kangkintja ntelalhitjika. ");
INSERT INTO are_vpl VALUES ("J15_1","092_5_1","1JN","5","1","1","Jesuanha Krista era nama. Relha erala nhanha tnakama, era Altjirraka 'lira nama. Relha erala kaartaka kangkama, era kala 'lira ekuranha ntjarraka kangkamantema. ");
INSERT INTO are_vpl VALUES ("J15_2","092_5_2","1JN","5","2","2","Nurna paka Altjirraka kangkamanga, ekura turta kangkwerramanga, nurna kala Altjirraka 'lira ntjarraka turta kangkitjina. ");
INSERT INTO are_vpl VALUES ("J15_3","092_5_3","1JN","5","3","3","Nurna kunha Altjirraka kangkintja ntelalhama, nurna turnintja ekuranhaka kangkwerramanga. Nurna turta turnintja ekuranhaka irrpalthala kangkwerrama, ");
INSERT INTO are_vpl VALUES ("J15_4","092_5_4","1JN","5","4","4","nurna 'lira ekuranha namanga. Nurna Jesuanha tnakamanga, nurna kala errintja erinha pmakwinaka, lherrintja korna nurnakanha turta. ");
INSERT INTO are_vpl VALUES ("J15_5","092_5_5","1JN","5","5","5","Relha ngunhalama errintja erinha pmakwinama, lherrintja korna ekuranha turta? Relha eranta kunha, erala Jesuanha tnakama, era Altjirraka 'Lira namanga. ");
INSERT INTO are_vpl VALUES ("J15_6","092_5_6","1JN","5","6","6","Jesua Kristanha alhurna pitjika. John-ala erinha kwatjala kaltjirrpulhelaka. Jesua Kristaka alhwa turta thalalhaka era ntolkala ilumalanga. Enka erarrpa nurnanha ilama nhanha nthurrpa namanga. Enka era turta itja orrtjerrama. ");
INSERT INTO are_vpl VALUES ("J15_7","092_5_7","1JN","5","7","7","Nurna Jesua Kristiperra tharraminyintaranga kaltjerrama. ");
INSERT INTO are_vpl VALUES ("J15_8","092_5_8","1JN","5","8","8","Nurna Enkangakimparra ekuriperra kaltjerrama. Kurunga kwatjanga, kurunga alhwanga turta. Nhanha etnakanga nurna nyintaka kuta kaltjerrama. ");
INSERT INTO are_vpl VALUES ("J15_9","092_5_9","1JN","5","9","9","Nurna kala relhanha tnakama, era nurnanha ilamanga era nthurrpa angkamanga. Nurna pula Altjirranha kngarralkura tnakitjika era nurnanha ilamalanga Jesuanha 'Lira ekuranha namanga. ");
INSERT INTO are_vpl VALUES ("J15_10","092_5_10","1JN","5","10","10","Relha erala Altjirraka 'Lira tnakamanga, era kala nhanhaka kaltja. Kanha relha erala Altjirranha itja tnakama, era Altjirranha ilama era orrtjaltha namanga, era itja Altjirraka angkatja 'Lira ekuranhiperra tnakamanga. ");
INSERT INTO are_vpl VALUES ("J15_11","092_5_11","1JN","5","11","11","Altjirrala nurnanha ilaka nurna ngampakala etatha nitjina, nurna 'Lira ekuranhalela nyinterrakala namanga. ");
INSERT INTO are_vpl VALUES ("J15_12","092_5_12","1JN","5","12","12","Lakinhanga relha erala Altjirraka 'Liralela nyinterrakala namanga, era kala ngampakala etatha nitjina. Kanha relha erala itja 'Lira ekuranhalela nyinterrakala namanga, era itjala ngampakala etatha nitjina. ");
INSERT INTO are_vpl VALUES ("J15_13","092_5_13","1JN","5","13","13","Rrangkarra Altjirraka 'Liranha tnakama. Atha pepa nhanha rrakangkarrurna yairnama, rrangkarranha ilitjika rrangkarra ngampakala etatha nitjina. ");
INSERT INTO are_vpl VALUES ("J15_14","092_5_14","1JN","5","14","14","Nurna kaltja Altjirrala nurnanha wuma nurna ekururna ingkamalanga, nurna paka lenhaka ingkamanga, erala nurnanha nthitjika antja nama. ");
INSERT INTO are_vpl VALUES ("J15_15","092_5_15","1JN","5","15","15","Lakinhanga nurna kaltja, nurna paka ekururna arratja ingkakalanga, nurna nhanha kala tnyinama. ");
INSERT INTO are_vpl VALUES ("J15_16","092_5_16","1JN","5","16","16","Thunga relhala tjina tnakanhakanha arama korna ntelalhamanga. Era kala Altjirrurna ingkitjika, Altjirrala turtantama tjina tnakanhakanhaka korna iwutjina. Nhanhatitja, tnakanhakanha era itja Altjirraka Enka arrampowukalanga. Era paka Altjirraka Enka arrampowukalanga, atha itjala turnama era ekurakwia ingkitjika. ");
INSERT INTO are_vpl VALUES ("J15_17","092_5_17","1JN","5","17","17","Arai, relha Altjirraka itja kangkwerramanga, era kala korna ntelalhama. Era turta Altjirranga ilkarrtjerrama. Relha eranta pula kutanta imilalhama, erala Altjirraka Enka arrampowuma. ");
INSERT INTO are_vpl VALUES ("J15_18","092_5_18","1JN","5","18","18","Nurna kala kaltja, Altjirraka 'lira ntjarra itja korna ntelalhalanama. Jesuala etnanha ntarntarama kuta. Lakinhanga errintjala etnanha yarna kornilama. ");
INSERT INTO are_vpl VALUES ("J15_19","092_5_19","1JN","5","19","19","Nurna kaltja nurna Altjirrakanha namanga. Relha arrpunha ingkarraka pula errintjakanhala nama. ");
INSERT INTO are_vpl VALUES ("J15_20","092_5_20","1JN","5","20","20","Nurna kaltja Altjirraka 'Lira alhurna pitjikala, era turta nurnanha kaltjinthakala Altjirra nthurrpanha lhangkaritjika. Nurnantama 'Lira ekuranha Jesua Kristalela nyinterrakala namanga, nurna turta Altjirra nthurrpa ekuralela nyinterrakala nama. Nurna turtantama ngampakala etatha nitjina. ");
INSERT INTO are_vpl VALUES ("J15_21","092_5_21","1JN","5","21","21","Katjia ntjarrai, orrtja altjirranga ntarntaralharrirrai. ");
INSERT INTO are_vpl VALUES ("J21_1","093_1_1","2JN","1","1","1","Atha, kngarripata era, pepa nhanha worlamparinya rrakangkarrurna yairnama. Altjirra erarrpa rrangkarranha urraraka ekuriltja nitjika. Arai, yinga rrakangkarra nthurrpa kangkama. Relha lenha ntjarra turta rrakangkarra kangkama, etnala angkatja nthurrpa ekura kaltja namanga. ");
INSERT INTO are_vpl VALUES ("J21_2","093_1_2","2JN","1","2","2","Kristanha kunha angkatja nthurrpa era nama. Era lyarta nurnakalela nama, kuta nitjina turta. ");
INSERT INTO are_vpl VALUES ("J21_3","093_1_3","2JN","1","3","3","Altjirra Kaartanha, 'Lira ekuranha Jesua Kristanha turta, nurnaka kutatha ngwanga, montjamontja, rilhera turta ntelalhama. Nhanha kala lakinha nama nurna angkatja nthurrpa erinha wumanga, Altjirranha turta nurnaka kangkintja ntelalhamanga. ");
INSERT INTO are_vpl VALUES ("J21_4","093_1_4","2JN","1","4","4","Yinga arrkana kngarra naka atha wumalanga rrakangkarranga ntjarra arrpunha angkatja nthurrpa ekura kangkwerramanga, Kaartalala nurnanha turnakala ngerra. ");
INSERT INTO are_vpl VALUES ("J21_5","093_1_5","2JN","1","5","5","Tjina ntjarrai, athantama rrangkarranha tjatjatuma rrangkarra urlarrakurlarra kangkintja ntelalhitjika. Nhanha itja turnintja lyartinya nama. Etna kunha rrangkarranha lakinha turnakala, rrangkarra Kristanha tnakamalanga ngerra. ");
INSERT INTO are_vpl VALUES ("J21_6","093_1_6","2JN","1","6","6","Iwunhantama nhanha nama Altjirraka kangkitjika? Altjirraka turnintja ntjarraka kangkwerritjikakwia. Iwunhantama Altjirrala rrangkarranha turnakala? Kristanha tnakamala ngerra rrangkarra wuka era rrangkarranha turnakala urlarrakurlarra kangkintja ntelalhitjika. ");
INSERT INTO are_vpl VALUES ("J21_7","093_1_7","2JN","1","7","7","Rel orrtjaltha ntjarra lyarta alhala nama. Etna angkama Jesua Kristanha kula itja katjia intakala, mpurrkakarterrakala paka. Relha etnala lakinha angkama, etna orrtjerrama, etna turta Kristaka Leltja Kngarra nama. ");
INSERT INTO are_vpl VALUES ("J21_8","093_1_8","2JN","1","8","8","Nurna urrkapuka rrangkarranha angkatja nthurrpa erinha kaltjinthitjika, rrangkarra ngampakala etatha nitjinanga. Rrangkarrantama aralhitjika rrangkarra angkatja nthurrpa erinha inatakitja, rrangkarra turtantama itja ngampakala etatha nakitja. ");
INSERT INTO are_vpl VALUES ("J21_9","093_1_9","2JN","1","9","9","Rrangkarra kala angkatja nthurrpa erinha wuka, Kristalala relha ntjarranha kaltjinthakala. Relha erala angkatja nhanha inatama, era Altjirranga mpakalhama. Kanha relha erala angkatja erinha kuta tnakama, era Kaartalela, 'Liralela turta kuta nyinterrakala nama. ");
INSERT INTO are_vpl VALUES ("J21_10","093_1_10","2JN","1","10","10","Kaltjinthanhinthanha paka rrakangkarrurna pitjimanga, erala itja angkatja nthurrpa erinha kaltjinthama, rrangkarra erinha itja tjinilitjika. Kala unputjikanta. ");
INSERT INTO are_vpl VALUES ("J21_11","093_1_11","2JN","1","11","11","Relha erala paala kaltjinthanhinthanha erinha tjinilama, era kala paala kaltjinthanhinthanha ekuralela porta korna ntelalhama. ");
INSERT INTO are_vpl VALUES ("J21_12","093_1_12","2JN","1","12","12","Nuka gkatja intamantema rrangkarranha ilitjika. Yinga pula itja antja nama nhanha pepaka intalhelamala rrakangkarrurna yairnitjika. Yinga antja nama rrakangkarrurna lhitjikatitja, nurna alkngatharra angkarritjinanga. Nurnantama ingkarraka arrkana nitjinanga. ");
INSERT INTO are_vpl VALUES ("J21_13","093_1_13","2JN","1","13","13","Tjina lamparinya rrakangkarranhala rrangkarranha anparnama. ");
INSERT INTO are_vpl VALUES ("J31_1","094_1_1","3JN","1","1","1","Atha, kngarripata era, pepa nhanha yairnama tjina nukanha Gaius-urna. Gaius-ai, yingataka ungkwanga kngarra kangkama unta turta Altjirraka angkatja nthurrpaka kangkwerramanga. ");
INSERT INTO are_vpl VALUES ("J31_2","094_1_2","3JN","1","2","2","Tjinai, yinga Altjirrurna ingkama unta kuta marra nitjinanga, ltarrknga turta. Yinga kaltja unta Altjirranha ekarlta kuta tnakamanga. ");
INSERT INTO are_vpl VALUES ("J31_3","094_1_3","3JN","1","3","3","Gaius-ai, tjina tnakanhakanha arrpunha ntjarra nukurna pitjika. Etna yinganha ilaka unta angkatja nthurrpa ekura kuta kangkwerramanga. Yia nhanhala yinganha arrkanilaka. ");
INSERT INTO are_vpl VALUES ("J31_4","094_1_4","3JN","1","4","4","Arai, yinga arrkana inthorra nama, atha wumalanga katjia nukanha ntjarra angkatja nthurrpa ekura kuta kangkwerramanga. ");
INSERT INTO are_vpl VALUES ("J31_5","094_1_5","3JN","1","5","5","Tjinai, unta kunha Kristaka urrpia ntjarraka ilporatha tangitjala naka, unta etnaka kotna namangatanya. ");
INSERT INTO are_vpl VALUES ("J31_6","094_1_6","3JN","1","6","6","Urrpia etnantama worlamparinya nhanharinya ntjarranha ilaka, untala etnaka tangitjala nakala. Untantama Altjirranha etarlaramala, etnaka wotha tangitjala nai, etna anpara lhamalanga. ");
INSERT INTO are_vpl VALUES ("J31_7","094_1_7","3JN","1","7","7","Arai, urrpia etna kunha relha kotna ntjarrurna lhama, etnanha Jesuiperra kaltjinthitjika. Etnantama itja antja nama relha kotna ntjarrala etnanha wantitjika. ");
INSERT INTO are_vpl VALUES ("J31_8","094_1_8","3JN","1","8","8","Nhanha kala tnakanhakanha nurnakathaka nama etnanha marnalelalka wantitjika. Lakinha nurna etnakalela porta urrkaputjina, angkatja nthurrpa erinha relha kotna ntjarranha ilitjika. ");
INSERT INTO are_vpl VALUES ("J31_9","094_1_9","3JN","1","9","9","Atha worlamparinyurna pepa yairnaka. Diotrephes, era pula itja angkatja nurnakanhaka kangkwerraka. Erataka antja nama worlamparinyaka tjitjarterritjika. ");
INSERT INTO are_vpl VALUES ("J31_10","094_1_10","3JN","1","10","10","Lakinhanga, yinga pitjimalanga, atha erinha alkngatharra ilitjina erala nurnakiperra lhurrkurta angkakala. Itja nhanhanta. Erataka Kristaka urrpia ntjarranha turta pmara ekuranhanga unpuma, etna ekururna pitjimalanga. Era turta tnakanhakanha lenha ntjarranha worlamparinyanga unpuma, etnala Kristaka urrpia ntjarranha pmara etnakanhurna ntangkamanga. ");
INSERT INTO are_vpl VALUES ("J31_11","094_1_11","3JN","1","11","11","Tjina nukai, unta itja relha korna ntjarra ngerra ntelalhitjika, relha marra ntjarra ngerra pula. Relha marra ntjarra kunha Altjirrakanha nama. Kanha relha etnala kuta korna ntelalhama, etna Altjirraka kotnala. ");
INSERT INTO are_vpl VALUES ("J31_12","094_1_12","3JN","1","12","12","Relha ingkarraka angkama Demetrius-anha artwa marra namanga. Altjirraka angkatja nthurrpanga urlarra turta era artwa marra nama. Nukanga urlarra turta era artwa marra namantema. Unta turta kaltja yinga itja orrtjerrama. ");
INSERT INTO are_vpl VALUES ("J31_13","094_1_13","3JN","1","13","13","Nuka angkatja arrpunha intamantema nganha ilitjika. Yinga pula itja antja nama angkatja nhanha pepaka intalhelamala ungkwangurna yairnitjika. ");
INSERT INTO are_vpl VALUES ("J31_14","094_1_14","3JN","1","14","14","Yinga antja nama nganha inguntha ngerra wara aritjika, ilirna alkngatharra angkarritjinanga. ");
INSERT INTO are_vpl VALUES ("J31_15","094_1_15","3JN","1","15","15","Altjirranha ungkwanga rilhera ntelalhama. Tjina ungkwanganha ntjarrala nganha anparnama. Unta turta tjina nurnakanha ntjarranha anparnai. ");
INSERT INTO are_vpl VALUES ("JD1_1","095_1_1","JUD","1","1","1","Yinga Jude, Jesua Kristaka urrkapunhapunha nama, James-aka tjia turta. Atha pepa nhanha yairnama relha lenha ingkarrakurna etnanhala Altjirra Kaartala urrarakala, etnakala Altjirranha kangkama, etnanha turtala Jesua Kristala ntarntarama. ");
INSERT INTO are_vpl VALUES ("JD1_2","095_1_2","JUD","1","2","2","Altjirranha rrakangkarra montjamontja, rilhera, kangkintja turta kuta ntelalhama. ");
INSERT INTO are_vpl VALUES ("JD1_3","095_1_3","JUD","1","3","3","Tjina ntjarrai, yinga nhanga antja naka rrakangkarrurna pepa yairnitjika Jesua Kristiperra, erinhala nurna portala tnakama. Lyarta pula atha etarlarama nukathaka nama rrangkarranha marralkura alkngampulhelitjikatitja. Yia nhanga athala rrangkarranhala Jesua Kristiperra kaltjinthakala, erinha ekarlta kuta tnakai. Rrangkarra turta yia erinha itja inthorra ekngarrpunhilitjika. ");
INSERT INTO are_vpl VALUES ("JD1_4","095_1_4","JUD","1","4","4","Arai, artwa urrputja kunha worla rrakangkarranhaka lhangalhaka. Etnantama rrangkarranha yia arrpunha kaltjinthama. Etna angkama, “Nhanha kala marra nama rrangkarra korna mpaaritjika, Altjirranha kangkintja warta ntelalhamanga.” Etna turta Ingkarta nurnakanha, Jesua Kristanha, yiparrarnama. Altjirraka Angkatja Imankinyala ilama Altjirrala artwa korna nhanha etnanha imilitjinala. ");
INSERT INTO are_vpl VALUES ("JD1_5","095_1_5","JUD","1","5","5","Rrangkarra nhanhaka kala kaltja, yinga pula antja nama rrangkarranha wotha ilpangkalhelitjika. Rrangkarra Israel-aka ramarama etarlaramama, etnanhala Altjirrala Egypt-anga rratalhelakala? Arrpunha ntjarranha kunha Altjirrala anma yirralhelaka, etna erinha itja tnakakalanga. ");
INSERT INTO are_vpl VALUES ("JD1_6","095_1_6","JUD","1","6","6","Rrangkarra angel nhanga ntjarranha etarlaramama, etnala urrkapuntja etnakanha, pmara etnakanha turta impurlalhakala? Etnanha kunha Altjirrala kutantaka chain-ala yirnaka. Era turtantama etnanha thapathapala tnyinama, etnanha arlta ingkarnala tjiperrawutjinala. ");
INSERT INTO are_vpl VALUES ("JD1_7","095_1_7","JUD","1","7","7","Rrangkarra Sodom Gomorrah tharranha etarlaramama, town ekuratharranga etinya italhakala ntjarranha turta? Relha pmara lenharinya etna korna inthorra naka. Altjirralantama etnanha ura ngampakalala yirralhelaka, relha ntjarrala nhanhiperra wumalanga, etna etarlaralhitjinanga. ");
INSERT INTO are_vpl VALUES ("JD1_8","095_1_8","JUD","1","8","8","Paala kaltjinthanhinthanha etna altjirrarama. Kurunga Sodom-arinya ntjarra ngerra, etna mpurrka etnakanha kornilama. Etna Altjirraka irrpaltherrama, angel makalaria ntjarranha turta arrampowuma. ");
INSERT INTO are_vpl VALUES ("JD1_9","095_1_9","JUD","1","9","9","Arai, Michael-anha turta, angel-aka tjitjarta era, era itja errintja erinha arrampowuka era errintja ekuralela iwurramalanga Moses-aka mpurrkaka. Michael era kala lakinhanta angkaka, “Ingkartala nganha kala rrarrathala tutjina.” ");
INSERT INTO are_vpl VALUES ("JD1_10","095_1_10","JUD","1","10","10","Paala kaltjinthanhinthanha etna kunha kotna inthorra nama. Etnantama relha etnanha arrampowuma, etnala relha ntjarranha arratja kaltjinthamanga. Paala kaltjinthanhinthanha etnataka tnontha etarlingetarlakunya ntjarra ngerra nama. Etna lherrintja korna etnakanhakanta kangkwerrama. Nhanhakakwia Altjirrala etnanha imilitjina. ");
INSERT INTO are_vpl VALUES ("JD1_11","095_1_11","JUD","1","11","11","Etnaka imampurla kngarra nitjina. Etnataka Cain ngerra ntelalhama. Etna Balaam ngerra money-akanta antja nama. Etna turta Korah ngerra Altjirraka irrpaltherrama. Lakinhanga Altjirrala etnanha yirralhelitjina. ");
INSERT INTO are_vpl VALUES ("JD1_12","095_1_12","JUD","1","12","12","Rrangkarra worlerramalanga ilkwatharra marna ilkutjika, paala kaltjinthanhinthanha etna kwapakwapala ilkuma. Pora itja. Etnarrpa relha korna namanga, etna rrangkarranha turta kornilitjika antja. Paala kaltjinthanhinthanha etna matara kornakorna ngerra nama, kwatjakunya. Matara nhanga wurinyalala iwumakwia. Etna irna ntjirrka ngerra nama, marnakunya. Irna nhanga relhalala kala urlpuntjimala iwukala. ");
INSERT INTO are_vpl VALUES ("JD1_13","095_1_13","JUD","1","13","13","Korna etnaka relhala katha arama, relhalala alkurrpa katha aramanga ngerra, kwatja kartninyala intamanga. Etna angel lenha ntjarra ngerra nama, etnanhala Altjirrala anma iparta thapathapurna iwutjinala, kutantaka. ");
INSERT INTO are_vpl VALUES ("JD1_14","095_1_14","JUD","1","14","14","Enoch, erala Adam-anga ingkarna alkngerrakala, erataka paala kaltjinthanhinthanha nhanha etnakiperra inthorra angkaka, “Arai, Ingkartanha angel alkngaltara ntjarra inthorrakarta pitjitjina ");
INSERT INTO are_vpl VALUES ("JD1_15","095_1_15","JUD","1","15","15","relha ingkarrakanha tjiperrawutjika. Era relha korna ntjarranha rrarrathala tutjina, etna korna ntelalhakalanga. Era turta relha lenha ntjarranha rrarrathala tutjina, etnala ekuriperra korna angkakala.” ");
INSERT INTO are_vpl VALUES ("JD1_16","095_1_16","JUD","1","16","16","Paala kaltjinthanhinthanha etnataka wannga angkama, mpangkama turta. Etna lherrintja korna etnakanhaka kangkwerrama. Etna tnakalhama. Etna arrpunha ntjarranha turta tnantjama, etna, etnanha money-alka nthitjinanga. ");
INSERT INTO are_vpl VALUES ("JD1_17","095_1_17","JUD","1","17","17","Tjina ntjarrai, ilpangkai angkatja nhanga Ingkarta Jesuaka apostle ntjarrala rrangkarranha ilakala. ");
INSERT INTO are_vpl VALUES ("JD1_18","095_1_18","JUD","1","18","18","Etna nhanga rrangkarranha ilaka Jesuanha pitjalputjikerramalanga, relha korna ntjarrala Altjirranha arrampowutjina. Etna turta lherrintja korna etnakanhaka kangkwerritjina. ");
INSERT INTO are_vpl VALUES ("JD1_19","095_1_19","JUD","1","19","19","Relha nhanha etnantama rrangkarranha tjalpalhelama. Etna lyartiperranta etarlarama. Etna itja Altjirraka Enkakarta nama. ");
INSERT INTO are_vpl VALUES ("JD1_20","095_1_20","JUD","1","20","20","Tjina ntjarrai, Jesuanha ekarltamekarlta tnakai. Altjirrurna turta ingkai Enka Alkngaltararlarlanga. ");
INSERT INTO are_vpl VALUES ("JD1_21","095_1_21","JUD","1","21","21","Altjirranha rrakangkarra kangkintja kuta ntelalhama. Rrangkarrantama itja ekuranga ntjuma lhitjika, rrangkarra Ingkarta nurnakanha, Jesua Kristaka kaaralhamalanga. Era pitjimalanga, era rrakangkarra montjamontja ntelalhitjina. Kurunga rrangkarra ekuralela ngampakala etatha nitjina. ");
INSERT INTO are_vpl VALUES ("JD1_22","095_1_22","JUD","1","22","22","Relha arrpunha ntjarrala paka Jesuanha yarna ngerra tnakamanga, etnaka tangitjala nai. ");
INSERT INTO are_vpl VALUES ("JD1_23","095_1_23","JUD","1","23","23","Arrpunha ntjarra paka paalapaalerramanga, etnanha wotha Jesuurna rretjingai. Arrpunha ntjarra paka kornilalhakalanga, etnaka montjamontja ntelalhai. Rrangkarra pula korna etnakanhaka antjakunya kutala nitjika. ");
INSERT INTO are_vpl VALUES ("JD1_24","095_1_24","JUD","1","24","25","Altjirra erinha tnantjai, erala nurnanha tangkalhelakala, Ingkarta nurnakanha Jesua Kristarlarlanga. Altjirra nhanha eranta kunha rrangkarranha irrpalthala ntarntarama, rrangkarra ekuranga ntjuma lhakitja. Eranta kunha rrangkarranha irrpalthala alkngaltara kuta tnyinama. Eranta turta rrangkarranha pmara makalaria ekuranhurna irrpalthala irrpulhelama, arrkana inthorra nitjika. Altjirra nhanha era makalaria naka era alhalka itjantema arrpmarnakalanga. Era lyarta makalaria nama. Era turta ngampakala makalaria nitjina. Era ekarlta inthorra, tjitjarta kngarra turta nama. Amen. ");
INSERT INTO are_vpl VALUES ("RV1_1","096_1_1","REV","1","1","1","Arrkurlakimparra Altjirrala Jesua Kristanha ilaka nhanga anmala nitjinala. Kurunga Altjirrala Jesuanha turnaka turta, era angkatja nhanha urrkapunhapunha ekuranha ntjarraka imarnitjika, etna altjirraramalanga. Kurunga Jesuala angel ekuranha John-urna yairnaka, angkatja nhanha ekurakarta. John-anha turta Jesuaka urrkapunhapunha naka. ");
INSERT INTO are_vpl VALUES ("RV1_2","096_1_2","REV","1","2","2","John-alantama Altjirraka angkatja ingkarraka, Jesua Kristaka angkatja ingkarraka turta, intalhelaka. ");
INSERT INTO are_vpl VALUES ("RV1_3","096_1_3","REV","1","3","3","Relha erala angkatja nhanha relha arrpunhaka read-errama, erinha Altjirrala lyekarrilitjina. Relha etnala angkatja nhanha wuma, ekura kangkwerrama turta, etnanha turta Altjirrala lyekarrilitjina. Arai, Jesuanha kala pitjalputjikerrama. ");
INSERT INTO are_vpl VALUES ("RV1_4","096_1_4","REV","1","4","4","Atha John-ala pepa nhanha yairnama worlamparinya 7 etnakurna, etnala pmara Asia-ala nama. Altjirranha nama, Altjirranha naka, Altjirranha turta pitjima. Altjirra nhanha era rrakangkarra ngwanga, rilhera turta ntelalhama. Enka 7 etna turta, etnala Altjirraka chair kngarritjanga kutala nama, etna turta rrakangkarra ngwanga pa rilhera ntelalhama. ");
INSERT INTO are_vpl VALUES ("RV1_5","096_1_5","REV","1","5","5","Jesua Krista era turta rrakangkarra ngwanga pa rilhera ntelalhama. Jesua Krista nhanha era kunha angkatja nthurrpa erinha arratja kuta ilaka. Erakimparra relha errilknga ntjarranga etatherraka. Era alharinya itornka kngarra ingkarrakaka tjitjarta nama. Era nurnaka kangkaka, korna nurnakanha iwuka turta, nurnakakwia ilumala. ");
INSERT INTO are_vpl VALUES ("RV1_6","096_1_6","REV","1","6","6","Era nurnanha ingkairnaka, nurna ingkarraka Altjirraka, Kaarta ekuranhaka, priest nitjika. Jesua Krista nhanha era makalaria nama. Era turta ngampakala tjitjarterritjina. Amen. ");
INSERT INTO are_vpl VALUES ("RV1_7","096_1_7","REV","1","7","7","Arai, era matarala pitjima. Relha ingkarrakala erinha aritjina. Relha etna turta erinha aritjina, etnala erinha thanthakala. Relha ingkarrakantama nthorrkngerritjina, ekuranga arrkngala. Nhanha nthurrpa lakinherritjina. Amen. ");
INSERT INTO are_vpl VALUES ("RV1_8","096_1_8","REV","1","8","8","Ingkarta Altjirra era angkama, “Yinga nama Alpha, Omega turta. Yinga nama erala nama, erala naka, erala pitjima turta. Yinga ekarlta inthorra era nama.” ");
INSERT INTO are_vpl VALUES ("RV1_9","096_1_9","REV","1","9","9","Yinga nama John, tjina tnakanhakanha rrakangkarra. Nurna Jesualela nyinterrakalanga nurnakathaka nama nyingalauwutjika, Altjirranha ekarlta kuta tnakitjika turta. Yinga Patmos mpopaturrala naka, Altjirraka Angkatjanga arrkngala, Jesua Kristanga arrkngala turta. ");
INSERT INTO are_vpl VALUES ("RV1_10","096_1_10","REV","1","10","10","Sunday arlta arrpunhala, Altjirraka Enka nukurna irrpuka. Athantama altjirraraka. Kurunga atha wuka nukanga topinyala arrpunha angkamanga, intarra inthorra, trumpet ngerra. ");
INSERT INTO are_vpl VALUES ("RV1_11","096_1_11","REV","1","11","11","Angkatja nhanhantama atha wuka, “Nhanha untala aritjinala, unta pepaka intalhelai. Kurunga unta angkatja nhanha worlamparinya 7 etnakurna yairnai. Worlamparinya etnakurna purrama, etnala Ephesus town-ala namanga, Smyrna town-ala, Pergamum town-ala, Thyatira town-ala, Sardis town-ala, Philadelphia town-ala, Laodicea town-ala turta.” ");
INSERT INTO are_vpl VALUES ("RV1_12","096_1_12","REV","1","12","12","Yingantama ilkngaralhaka. Athataka aritjika antja naka, “Ngunhama nhanha nukurna angkama?” Athantama irna parrtjakanha 7 araka, gold-anga mpaarakala. ");
INSERT INTO are_vpl VALUES ("RV1_13","096_1_13","REV","1","13","13","Irna parrtjakanha etnakanga mpopala atha nyintanha araka, erala Relhaka 'Lira era ngerra namanga. Era mantarra tjenyaka ekarralhakala. Mantarra era turta ingka ekuranhakarta ilparanaka. Mantarra arrpunha gold-anga mpaarakala, era inarnka ekuranhaka yirnakala. ");
INSERT INTO are_vpl VALUES ("RV1_14","096_1_14","REV","1","14","14","Kapurta ekuranha, ponga ekuranha turta tjulkura inthorra naka, sheep-aka ponga ngerra, karnta ngerra turta. Alknga ekuranha uralkngantha ngerra mpuka. ");
INSERT INTO are_vpl VALUES ("RV1_15","096_1_15","REV","1","15","15","Ingka ekuranha bronze ngerra thathaka, bronze nhanga urala mpumala ngerrakwia. Era angkamalanga, nhanha atha wuka kwatja roa angkamanga ngerra. ");
INSERT INTO are_vpl VALUES ("RV1_16","096_1_16","REV","1","16","16","Iltja akwa ekuranhala era ntheilpura 7 errkuka. Rrakarta ekuranhanga knife tjenya rrataka, knife tjenya nhanga etapa tharrantema rrilpilakala. Anngerra ekuranha parrtjaka, nhanga lirnngala arlta mpopala parrtjimanga ngerra. ");
INSERT INTO are_vpl VALUES ("RV1_17","096_1_17","REV","1","17","17","Atha erinha aramalanga, yinga kala ingka ekuranhanga urlarra tnyilalhaka, relha errilknga ngerra. Era pula iltja akwa ekuranha nukakarlaka arrarnamala, yinganha ilaka, “Trerritjala nai. Yinga nama arrkurlinya era, ingkarninya era turta. ");
INSERT INTO are_vpl VALUES ("RV1_18","096_1_18","REV","1","18","18","Arai, yinga nthurrpa etatha nama. Yinga nhanga ilukala. Yinga pula lyarta kala ngampakalantama etatha nama. Relha errilknga ingkarraka tatharrala nama, jail-ala ngerra. Atha pula key tnyinama, jail erinha altjurilitjika, twantitjika paka. ");
INSERT INTO are_vpl VALUES ("RV1_19","096_1_19","REV","1","19","19","Untantama intalhelai untala arakala ingkarraka. Unta turta intalhelai nhanha lyartala kala namanga, anma turta nitjinala. ");
INSERT INTO are_vpl VALUES ("RV1_20","096_1_20","REV","1","20","20","Athantama ntheilpura 7 etnanha ungkwanga nentilitjina, ntheilpura nhanga untala iltja akwaka nukanhala arakala. Atha turta irna parrtjakanha 7 etnanha ungkwanga nentilitjina. Arai, ntheilpura 7 etna, worlamparinya 7 etnaka angel nama. Kanha irna parrtjakanha etna, worlamparinya 7 etnala nama.” ");
INSERT INTO are_vpl VALUES ("RV2_1","096_2_1","REV","2","1","1","Erantama yinganha ilaka, “Ephesus worlamparinyaka angel-aka unta nhanha intalhelai: ‘Lakinha angkama erala ntheilpura 7 etnanha iltja akwa ekuranhala tnyinamanga, era turtala irna parrtjakanha gold-anga mpaarakala 7 etnakanga mpopala nthulapumanga. Nhanha angkatja nuka nama. ");
INSERT INTO are_vpl VALUES ("RV2_2","096_2_2","REV","2","2","2","‘Yinga rrakangkarra kaltja inthorra. Rrangkarra Altjirraka kuta eterraka, ekura thakerraka, erinha ekarlta kuta tnakaka turta. Yinga kaltja rrangkarra relha korna ntjarranga tjanalhamanga. Artwa arrpunha ntjarra ilalhaka etna kula apostle namanga. Rrangkarra pula etnanha itja tnakaka. Rrangkarra etnanha wumalanga, rrangkarra lhangkaraka etna orrtjerramanga. ");
INSERT INTO are_vpl VALUES ("RV2_3","096_2_3","REV","2","3","3","Rrangkarra kunpa kuta nyingalauwuka, nukanga arrkngala. Rrangkarra itja porrkerraka. Rrangkarra turta yinganha itja impuka. ");
INSERT INTO are_vpl VALUES ("RV2_4","096_2_4","REV","2","4","4","‘Atha pula rrangkarranha kurrka ilparnama. Rrangkarra lyarta itja wotha kangkintja ntelalhama, rrangkarrala arrkurla nhanga kangkintja ntelalhakala ngerra. ");
INSERT INTO are_vpl VALUES ("RV2_5","096_2_5","REV","2","5","5","Arai, rrangkarrataka tjaiya arratjanga ntaparrperraka. Kala Altjirrurna topanterrai. Rrangkarra turtantama ntelalhai, rrangkarrala arrkurla nhanga ntelalhakala ngerra. Rrangkarra paka itja toperramanga, yinga pitjitjina, atha turta irna parrtjakanha rrakangkarranha yirralhelitjina. ");
INSERT INTO are_vpl VALUES ("RV2_6","096_2_6","REV","2","6","6","Yinga pula kangkama rrangkarra Nicolas-aka kurtungurla ntjarraka angkatjaka antjakunya namanga, yingala angkatja etnakanhaka antjakunya namanga ngerra. Etna kunha paala inthorra kaltjinthama. ");
INSERT INTO are_vpl VALUES ("RV2_7","096_2_7","REV","2","7","7","‘Ungkwanga paka ilpa intamanga, kala wurlathanai angkatja Enkalala worlamparinya ingkarrakanha ilamanga. Altjirraka tnukulpala irna marnakarta itnama. Relhala paka irna ekuranga marna ilkumanga, era ngampakala etatha nitjina. Relha erala Altjirranha talwalpula tnakama, atha erinha irna ekuranga marna nthitjina, ilkutjika.’” ");
INSERT INTO are_vpl VALUES ("RV2_8","096_2_8","REV","2","8","8","Erantama yinganha ilaka, “Smyrna worlamparinyaka angel-aka unta nhanha intalhelai: ‘Yinga nama arrkurlinya era, ingkarninya era turta. Yinga nhanga ilukala. Yingantama nhanha etatha nama. Nhanha angkatja nuka nama. ");
INSERT INTO are_vpl VALUES ("RV2_9","096_2_9","REV","2","9","9","‘Yinga kaltja rrangkarra nyingalauwumanga, rrakangkarra turta yultha kngarra itja intamanga. Altjirranga urlarra pula rrangkarra netanetala nama. Yinga turta relha lenha ntjarraka kaltja, etnala rrangkarranha arrampowumanga. Etna ilalhama etna kula Jew ntjarraka worlamparinya namanga. Etna pula Satan-aka worlamparinya nama. ");
INSERT INTO are_vpl VALUES ("RV2_10","096_2_10","REV","2","10","10","‘Rrangkarra anma nyingalauwutjina. Rrangkarra pula itja trerritjika. Arai, errintjala rrakangkarranga urrputja arrpunha jail-aka kurnitjina, rrangkarranha arrkarnitjika. Rrangkarra pula arlta 10 wara nyingalauwutjina. Rrangkarra paka Altjirranha kuta tnakamanga, atha rrangkarranha kwartiwutjina, etna rrangkarranha errilknga tumangenpa. Rrangkarrantama ngampakala etatha nitjina. ");
INSERT INTO are_vpl VALUES ("RV2_11","096_2_11","REV","2","11","11","‘Ungkwanga paka ilpa intamanga, kala wurlathanai angkatja Enkalala worlamparinya ingkarrakanha ilamanga. Relha erala Altjirranha talwalpula tnakama, era itja tharrangara ilutjina.’” ");
INSERT INTO are_vpl VALUES ("RV2_12","096_2_12","REV","2","12","12","Erantama yinganha ilaka, “Pergamum worlamparinyaka angel-aka unta nhanha intalhelai: ‘Nuka knife tjenya intama, knife tjenya nhanha etapa tharrantema rrilpilakala. Yinga ungkwangurna lakinha angkama. ");
INSERT INTO are_vpl VALUES ("RV2_13","096_2_13","REV","2","13","13","‘Yinga pmara rrakangkarranhaka kaltja nama. Satan-aka chair kngarritja ekurala nama. Rrangkarra Satan-aka pmarala namangatanya, rrangkarra yinganha itja impuka. Etna nhanga Antipas-anha errilknga tuka, era yinganha tnakakalanga. Rrangkarra pula yinganha ekarlta kutala tnakaka. ");
INSERT INTO are_vpl VALUES ("RV2_14","096_2_14","REV","2","14","14","‘Atha pula rrangkarranha kurrka ilparnama. Worlamparinya rrakangkarranhala relha urrputja arrpunha Balaam-akarrpa kangkwerrama. Balaam-ala nhanga Balak-anha kaltjinthaka. Kurunga Balak-ala Israel-aka ramaramantama turnaka kara ilkutjika, kara nhanga etnala orrtja altjirranha tjauwerrilya nthakala. Era turta Israel-aka ramarama ntaiyawutjika turnaka. ");
INSERT INTO are_vpl VALUES ("RV2_15","096_2_15","REV","2","15","15","Rrakangkarranga urrputja arrpunha turta Nicolas-aka kurtungurla ntjarraka kangkwerrama. ");
INSERT INTO are_vpl VALUES ("RV2_16","096_2_16","REV","2","16","16","Kala Altjirrurna topanterrai. Itjanga yinga kala parrpa pitjitjina, relha nhanha etnanha angkatja nukanhala tutjika. Etarlarai, angkatja nuka kunha knife tjenya ngerra nama. ");
INSERT INTO are_vpl VALUES ("RV2_17","096_2_17","REV","2","17","17","‘Ungkwanga paka ilpa intamanga, kala wurlathanai angkatja Enkalala worlamparinya ingkarrakanha ilamanga. Relha erala Altjirranha talwalpula tnakama, erinha atha marna lauwukala nhangiperra nthitjina. Atha turta erinha parta yarla tjulkura nthitjina. Parta ekurakarlaka atha rretnya lyartinya intalhelitjina. Relha eranta turta rretnya nhanhaka kaltja nitjina.’” ");
INSERT INTO are_vpl VALUES ("RV2_18","096_2_18","REV","2","18","18","Erantama yinganha ilaka, “Thyatira worlamparinyaka angel-aka unta nhanha intalhelai: ‘Yinga Altjirraka 'Lira nama. Alknga nuka uralkngantha ngerra mpuma. Ingka nuka turta bronze ngerra thathama. Nhanha angkatja nuka nama. ");
INSERT INTO are_vpl VALUES ("RV2_19","096_2_19","REV","2","19","19","‘Yinga rrakangkarra kaltja inthorra. Yinga kaltja rrangkarra kangkintja ntelalhamanga, rrangkarra Altjirranha tnakamanga, rrangkarra tjina tnakanhakanhaka tangitjala namanga, rrangkarra turta itja porrkerramanga. Yinga turta kaltja rrangkarra lyarta ilporathalkura namanga, arrkurlangatjina. ");
INSERT INTO are_vpl VALUES ("RV2_20","096_2_20","REV","2","20","20","‘Atha pula rrangkarranha Jezebel-iperra ilparnama. Jezebel-anha ilalhama era kula Altjirraka urrpia namanga. Rrangkarra turta erinha impurlarrarnama worlamparinyanha kaltjinthitjika. Erantama relha nukanha ntjarranha arrtjilhelama korna mpaaritjika, kara nhanga orrtja altjirranha tjauwerrilya nthakala turta ilkutjika. ");
INSERT INTO are_vpl VALUES ("RV2_21","096_2_21","REV","2","21","21","Atha Jezebel-anha arrkurla kuta ilaka era nukurna toperritjika. Era pula itja antja nama. ");
INSERT INTO are_vpl VALUES ("RV2_22","096_2_22","REV","2","22","22","‘Arai, atha Jezebel-anha mentilitjina. Atha turta artwa etnanha mentala tutjina, etnala ekuralela intamanga. Etnantama kngarra mpangkitjina, etna paka itja nukurna toperramanga. ");
INSERT INTO are_vpl VALUES ("RV2_23","096_2_23","REV","2","23","23","Atha turta Jezebel-aka katjia ntjarranha errilknga tutjina. Kurunga worlamparinya ingkarraka kaltja nitjina yinga relha ingkarrakaka eterrintjaka, wulhintjaka turta kaltja namanga. Atha turta relha ingkarrakanha kwartiwumanga etnala ntelalhakala ngerra. ");
INSERT INTO are_vpl VALUES ("RV2_24","096_2_24","REV","2","24","24","‘Relha Thyatira-arinya arrpunha ntjarrai, rrangkarra kunha itjala Jezebel-anga tnaartangala lhaka. Rrangkarra turta itja kangkwerraka, era rrangkarranha Satan-iperra kaltjinthamanga. Rrangkarranha atha nyinta nhanhanta ilama. ");
INSERT INTO are_vpl VALUES ("RV2_25","096_2_25","REV","2","25","25","Yinga pitjitjinalpula, rrangkarra itja angkatja arratja erinha imputjika, angkatja nhanga kaltjinthanhinthanha marra ntjarrala rrangkarranha kaltjinthakala. ");
INSERT INTO are_vpl VALUES ("RV2_26","096_2_26","REV","2","26","26","‘Relha erala yinganha kuta tnakitjina, erinha atha ingkairnitjina Relha Lorinya ntjarraka tjitjarterritjika, ");
INSERT INTO are_vpl VALUES ("RV2_27","096_2_27","REV","2","27","27","Kaartalala yinganha ingkairnakala ngerra Relha Lorinya ntjarraka tjitjarterritjika. Altjirraka Angkatja Imankinyala ilama, “Erantama relha etnanha irna iron-ala pakitjina, relhalala irna urrknganga mpaarakala pakamanga ngerra.” ");
INSERT INTO are_vpl VALUES ("RV2_28","096_2_28","REV","2","28","28","Relha erala yinganha kuta tnakitjina, erinha atha ntheilpura ingutnhakanha nthitjina. ");
INSERT INTO are_vpl VALUES ("RV2_29","096_2_29","REV","2","29","29","‘Ungkwanga paka ilpa intamanga, kala wurlathanai angkatja Enkalala worlamparinya ingkarrakanha ilamanga.’” ");
INSERT INTO are_vpl VALUES ("RV3_1","096_3_1","REV","3","1","1","Erantama yinganha ilaka, “Sardis worlamparinyaka angel-aka unta nhanha intalhelai: ‘Atha Altjirraka enka 7 etnanha tnyinama, ntheilpura 7 etnanha turta. Nhanha angkatja nuka nama. ‘Yinga rrakangkarra kaltja inthorra. Arrpunha ntjarra angkama rrangkarra kula thakerramanga Altjirraka kangkwerritjika. Atha pula arama rrangkarra kaningka namanga. Rrangkarrataka relha errilknga ngerra nama. ");
INSERT INTO are_vpl VALUES ("RV3_2","096_3_2","REV","3","2","2","Kala alkngampantai. Rrangkarrataka Altjirranha kala imputjika nakala. Altjirraka parrpa kangkwerrai. Arai, athataka araka rrangkarra itja Altjirraka arratja kangkwerramanga. ");
INSERT INTO are_vpl VALUES ("RV3_3","096_3_3","REV","3","3","3","Ilpangkai, angkatja etnala nhanga rrangkarranha kaltjinthakala, rrangkarra wukala turta. Angkatja nhanhaka kala kangkwerrai, Altjirrurna turta toperrai. Rrangkarra paka itja alkngampumanga, atha rrangkarranha tnolkalhelitjina nyilkngampa ngerra pitjimala, rrangkarra kunpa namalanga. Rrangkarra kunha arlta ekura itja kaltja, arlta ekuralala yinga pitjitjinala. ");
INSERT INTO are_vpl VALUES ("RV3_4","096_3_4","REV","3","4","4","‘Worlamparinya Sardis-arinyai, rrakangkarranga urrputja arrpunha pula marrala nama. Rrangkarra itja mantarra rrakangkarranha ulpurtilaka, korna ntelalhamala. Athantama rrakangkarra mantarra tjulkura ekarritjina. Rrangkarrantama nukalela nitjina, rrangkarra yalknga namanga. ");
INSERT INTO are_vpl VALUES ("RV3_5","096_3_5","REV","3","5","5","Relha erala Altjirranha kuta tnakama, ekura turta atha mantarra tjulkura ekarritjinantema. Arai, Altjirrala relha ekuranha ntjarraka rretnya pepa kngarritjala tnyinama. Relha erala Altjirranha kuta tnakama, atha itja rretnya ekuranha pepa nhanhanga urrparitjina. Atha pula Kaarta nukanha, angel ekuranha ntjarra turta, ekuriperra ilitjina. ");
INSERT INTO are_vpl VALUES ("RV3_6","096_3_6","REV","3","6","6","‘Ungkwanga paka ilpa intamanga, kala wurlathanai angkatja Enkalala worlamparinya ingkarrakanha ilamanga.’” ");
INSERT INTO are_vpl VALUES ("RV3_7","096_3_7","REV","3","7","7","Erantama yinganha ilaka, “Philadelphia worlamparinyaka angel-aka unta nhanha intalhelai: ‘Yinga alkngaltara nama. Yinga turta nthurrpa nama. Atha David-akanha key tnyinama. Atha paka reoa altjurilamanga, arrpunhala reoa nhanha yarna twantama. Atha paka reoa twantamanga, arrpunhala reoa nhanha yarna altjurilama. Nhanha angkatja nuka nama. ");
INSERT INTO are_vpl VALUES ("RV3_8","096_3_8","REV","3","8","8","‘Yinga rrakangkarra kaltja inthorra. Arai, atha rrakangkarra reoa altjurilaka. Arrpunhala turta reoa nhanha yarna twantama. Rrangkarra kunha relha kornakorna wara nama. Rrangkarra pula angkatja nukanhaka kangkwerraka, rrangkarra turta yinganha itja yiparrarnaka. ");
INSERT INTO are_vpl VALUES ("RV3_9","096_3_9","REV","3","9","9","Rrangkarrantama aritjina atha Satan-aka worlamparinya nakapakarlilamanga. Satan-aka worlamparinya etna ilalhama etna kula relha Jew namanga. Etna pula orrtjerrama wara. Athantama eterrintja etnakanha kngartiwutjina. Etnantama rrakangkarrurna pitjimala ilalhitjina, etna rrangkarranha kornilakala. Etna turta kaltja nitjina yinga rrakangkarra nthurrpa kangkamanga. ");
INSERT INTO are_vpl VALUES ("RV3_10","096_3_10","REV","3","10","10","‘Rrangkarra yinganha itja impuka, tnoatnoa kuta pula tnakaka. Lakinhanga atha rrangkarranha ntarntaritjina kuta, errintjala relha ingkarrakanha anma arrkarnamalanga. ");
INSERT INTO are_vpl VALUES ("RV3_11","096_3_11","REV","3","11","11","Arai, yinga inguntha ngerra wara pitjima. Atha turta relha nukanha ntjarranha kwartiwutjina. Rrangkarrantama Altjirranha ekarlta kuta tnakai, rrangkarra nthurrpa kwartiwuntja rrakangkarranha initjinanga. ");
INSERT INTO are_vpl VALUES ("RV3_12","096_3_12","REV","3","12","12","‘Relha erala Altjirranha kuta tnakama, erinha atha Altjirra nukanhaka temple-aka arrarnitjina, ekurala kutanta nitjika. Atha turta Altjirra nukanhaka rretnya ekurakarlaka intalhelitjina, Altjirra nukanhaka town-aka rretnya turta. Town nhanha ekura rretnya nama Jerusalem Lyartinya. Town nhanha erinha Altjirrala alkiranga ilulhelitjina. Atha turtantama rretnya lyartinya nukanha relha ekurakarlaka intalhelitjina. ");
INSERT INTO are_vpl VALUES ("RV3_13","096_3_13","REV","3","13","13","‘Ungkwanga paka ilpa intamanga, kala wurlathanai angkatja Enkalala worlamparinya ingkarrakanha ilamanga.’” ");
INSERT INTO are_vpl VALUES ("RV3_14","096_3_14","REV","3","14","14","Erantama yinganha ilaka, “Laodicea worlamparinyaka angel-aka unta nhanha intalhelai: ‘Yinga nama rretnya Amen. Atha Altjirraka angkatja nthurrpa erinha relhanha arratja kuta ilaka. Nukarlarlanga Altjirrala alkira etnanha, alhalka arrpmarnaka. Nhanha angkatja nuka nama. ");
INSERT INTO are_vpl VALUES ("RV3_15","096_3_15","REV","3","15","15","‘Yinga rrakangkarra kaltja inthorra. Rrangkarra itja karnta inthorra ngerra nama, nhanhatitja, rrangkarra itja nuka antjakunya inthorra nama. Rrangkarra turta itja wumpia inthorra ngerra nama, nhanhatitja, rrangkarra itja nuka kangkama inthorra. Rrangkarra karnta inthorra paka neikanha, wumpia inthorra paka. ");
INSERT INTO are_vpl VALUES ("RV3_16","096_3_16","REV","3","16","16","Rrangkarra pula wumpiwumpia ngerra wara nama. Lakinhanga atha rrangkarranha ipmintja iwutjina, relhala palha rrakartanga iwumanga ngerra. ");
INSERT INTO are_vpl VALUES ("RV3_17","096_3_17","REV","3","17","17","Rrangkarra lakinha etarlarama, “Nurna netaneta nama, yultha kngarrakarta. Nurnaka marna, mantarralka kngarra intama.” Rrangkarra pula ilkngara inthorra nama, marnakunya, pmarakunya, mantarrakunya, panga, menta turta. ");
INSERT INTO are_vpl VALUES ("RV3_18","096_3_18","REV","3","18","18","‘Gold rrakangkarranha nukanga buy-emilai. Gold marra inthorra, kurunga rrangkarra nthurrpa netaneta nitjina. Mantarra tjulkura rrakangkarranha nukanga buy-emilai, korna rrakangkarranha korltitjika. Rrangkarra turta nukanga alkngakanha medicine buy-emilai. Kurunga rrangkarra wotha irrpalthala aritjina. ");
INSERT INTO are_vpl VALUES ("RV3_19","096_3_19","REV","3","19","19","‘Relha ekurala yinga kangkama, ekururna yinga ilpungarrungarra angkama, erinha atha tuma turta. Lakinhanga kala toperrai, kangkwanterrai turta. ");
INSERT INTO are_vpl VALUES ("RV3_20","096_3_20","REV","3","20","20","Arai, yinga reoa ungkwanganhanga urlarra itnama. Atha iltaratuma turta. Unta paka yinganha angkamanga wumanga, reoa altjurilai, yinga irrputjinanga. Ilaakantama marna ilkutjina. ");
INSERT INTO are_vpl VALUES ("RV3_21","096_3_21","REV","3","21","21","Atha errintja erinha kala pmakwinaka. Yingantama Kaarta nukanhanga kutaka arrarnalhaka, era chair kngarritja ekuranhala namanga. Relha erala Altjirranha kuta tnakama, atha erinha arrarnitjina chair kngarritja nukanga kutala nitjika. ");
INSERT INTO are_vpl VALUES ("RV3_22","096_3_22","REV","3","22","22","‘Ungkwanga paka ilpa intamanga, kala wurlathanai angkatja Enkalala worlamparinya ingkarrakanha ilamanga.’” ");
INSERT INTO are_vpl VALUES ("RV4_1","096_4_1","REV","4","1","1","Kurunga atha altjirraraka. Arai, reoa alkirala altjurangkaka. Kurunga atha arranha erinha wuka, erakimparrala nhanga nukurna intarra inthorra angkakala, trumpet ngerra. Era yinganha ntangkaka, “Nhanhurna pitjai. Athantama nganha ntelitjina nhanga ingunthala nitjina.” ");
INSERT INTO are_vpl VALUES ("RV4_2","096_4_2","REV","4","2","2","Enka erantama nukurna irrpuka. Athantama chair kngarritja araka, alkirala, nyinta turta chair kngarritja ekurala namanga. ");
INSERT INTO are_vpl VALUES ("RV4_3","096_4_3","REV","4","3","3","Erala chair kngarritja ekurala narlanaka, era parta jasper ngerra parrtjaka, parta carnelian ngerra turta. Mpurlarra turta chair kngarritja ekuranhanga kartninyala itnaka. Mpurlarra nhanha era parta emerald ngerra parrtjaka. ");
INSERT INTO are_vpl VALUES ("RV4_4","096_4_4","REV","4","4","4","Chair kngarritja nhanha ekuranga kaarntakaarntala, chair kngarritja 24 arrpunha naka. Chair kngarritja 24 nhanhala, kngarripata 24 narlanaka. Etna mantarra tjulkuraka ekarralhakala. Kaarntakaarnta gold-anga mpaarakala turta kapurta etnakanhala naka. ");
INSERT INTO are_vpl VALUES ("RV4_5","096_4_5","REV","4","5","5","Chair kngarritja erala mpopala namanga, ekuranga kwatja lharrkaka, kwatja angkaka turta. Chair kngarritja ekuranga urlarra irna parrtjakanha 7 mpurlanaka. Irna parrtjakanha 7 nhanha etna Altjirraka enka 7 etna nama. ");
INSERT INTO are_vpl VALUES ("RV4_6","096_4_6","REV","4","6","6","Chair kngarritja ekuranga urlarra atha ntjanga turta araka, glass ngerra, kwatja alkngaltara inthorrakarta. Chair kngarritja mpopala namala ekuranga kuta, etapa tharramatharrala, atha tnontha ngerra marra tharramatharra araka, kapurta alkngapapatha. ");
INSERT INTO are_vpl VALUES ("RV4_7","096_4_7","REV","4","7","7","Tnontha ngerra marra nhanha etnakanga, nyinta lion ngerra naka. Arrpunha bullock bull ngerra naka. Arrpunha relhaka anngerrakarta naka. Kala arrpunha erritja ilpanamala ngerrala naka. ");
INSERT INTO are_vpl VALUES ("RV4_8","096_4_8","REV","4","8","8","Tnontha ngerra marra tharramatharra nhanha etna ingkarraka ilpalha 6-akarta naka. Mpurrka ntjapara etnakanha, ilpalha etnakanha turta, alkngapapatha naka. Arltala pa ingwala, tjarrilpmintja kuta, etna lyilhalanaka: “Alkngaltara, alkngaltara, alkngaltara nama Ingkarta era, Altjirra Ekarlta Inthorra era, erala nakala, erala nama, erala pitjima.” ");
INSERT INTO are_vpl VALUES ("RV4_9","096_4_9","REV","4","9","9","Chair kngarritjalala narlanamala era ngampakala etatha nama. Tnontha ngerra marra etnantama erinha tnantjaka, dangkilaka turta. ");
INSERT INTO are_vpl VALUES ("RV4_10","096_4_10","REV","4","10","10","Kngarripata 24 etna turta ekuranga urlarra mparalela arrarnalhaka, ekura urrkurrkintja naka turta. Etna turta kaarntakaarnta gold-anga mpaarakala etnakanha chair kngarritja ekuranhanga kutaka arrarnaka, lakinha angkamala: ");
INSERT INTO are_vpl VALUES ("RV4_11","096_4_11","REV","4","11","11","“Unta Ingkarta nurnaka, Altjirra nurnaka turta nama. Unta alkira etnanha, alhalka arrpmarnaka, untarrpa antja nakalanga. Unta nyintanta makalaria nama, ekarlta inthorra turta. Unta nyintanta yalknga nama relha ingkarrakala tnantjitjika.” ");
INSERT INTO are_vpl VALUES ("RV5_1","096_5_1","REV","5","1","1","Athantama pepa araka, Altjirralala marntilakala. Chair kngarritjalala narlanamala era pepa nhanha erinha iltja akwa ekuranhala errkurlanaka. Pepa ekura Altjirrala kwanaka pa tapinyaka intalhelakala. Era turta pepa erinha 7-aranga marntilakala, irna wax-ala. ");
INSERT INTO are_vpl VALUES ("RV5_2","096_5_2","REV","5","2","2","Athantama wuka angel ekarlta inthorrala alkirarinya ntjarranha pmarramanga, angkatja intarrala, “Ngunhama yalknga nama pepa nhanha erinha altjurilitjika, irna wax etnanha turta ilutjika?” ");
INSERT INTO are_vpl VALUES ("RV5_3","096_5_3","REV","5","3","3","Nyinta pula itja alkirala naka pepa erinha altjurilitjika, ekura read-erritjika paka. Nyinta turta itja alhala naka, alhala kwanala paka. ");
INSERT INTO are_vpl VALUES ("RV5_4","096_5_4","REV","5","4","4","Yingantama kngarra inthorra itnika, nyinta itja yalknga namanga pepa erinha altjurilitjika, angkatja ekura read-erritjika turta. ");
INSERT INTO are_vpl VALUES ("RV5_5","096_5_5","REV","5","5","5","Kurunga kngarripata arrpunhala yinganha ilaka, “Itja itnitjika. Arai, Lion erala Judah-aka ramarama namanga, David-aka annga turta, era kala leltja ingkarraka pmakwinaka. Era kala pepa erinha irrpalthala altjurilitjina, irna wax etnanha turta ilutjina.” ");
INSERT INTO are_vpl VALUES ("RV5_6","096_5_6","REV","5","6","6","Athantama Lamb araka. Era chair kngarritjanga kuta itnaka, tnontha ngerra marra tharramatharranga mpopala, kngarripata etnakanga mpopala turta. Atha turta araka, etna Lamb nhanha erinha arrkurla errilknga tukala. Era rrulyarrulya 7-akarta naka, alknga 7-akarta turta. Alknga etna Altjirraka enka 7 nama, etnanhala Altjirrala alhurna yairnakala. ");
INSERT INTO are_vpl VALUES ("RV5_7","096_5_7","REV","5","7","7","Lamb erantama chair kngarritjala narlanamala ekururna lhaka. Era pepa erinha iltja akwa ekuranhanga inaka. ");
INSERT INTO are_vpl VALUES ("RV5_8","096_5_8","REV","5","8","8","Era warta pepa erinha inaka, kanha tnontha ngerra marra tharramatharra etna, kngarripata etna turta Lamb ekuranga urlarra mparalela arrarnalhaka. Etna ingkarrakala harp tnyinaka, cup gold-anga mpaarakala turta, ilpminya unpa marrakarta. Ilpminya unpa marrakarta, era relha alkngaltara ntjarraka angkatja nama, angkatja nhanga etnala Altjirrurna ingkakala. ");
INSERT INTO are_vpl VALUES ("RV5_9","096_5_9","REV","5","9","9","Etnantama lyilhintja lyartinyaka lyilhaka: “Etna nganha nhanga errilknga tukalanga, unta yalknga nama pepa erinha initjika, irna wax etnanha urltakitjika turta. Alhwa ungkwangiltjala unta relha ntjarra inthorranha Altjirraka tjinilaka. Relha nhanha etna pmararrpaninharinya naka, angkatja arrpunhakarrpunhakarta turta. ");
INSERT INTO are_vpl VALUES ("RV5_10","096_5_10","REV","5","10","10","Unta turta etnanha urraraka Altjirra nurnakanhaka worlamparinya nitjika, priest ekuranha turta. Etna turta alhala tjitjarterritjina.” ");
INSERT INTO are_vpl VALUES ("RV5_11","096_5_11","REV","5","11","11","Atha etnanha ararlanamangantema, atha wuka angel ntjarra inthorrantama lyilhamanga. Angel etnanha atha yarna count-emilaka, etna ntjarra inthorra namanga. Etna chair kngarritjanga, tnontha ngerra marra etnakanga, kngarripata etnakanga turta kaarntakaarntala naka. ");
INSERT INTO are_vpl VALUES ("RV5_12","096_5_12","REV","5","12","12","Etnantama intarra lyilhaka: “Lamb nhanga etnala errilknga tukala, eranta yalknga nama relha ingkarrakala tnantjitjika. Eranta ekarlta inthorra nama, netaneta inthorra, makalaria inthorra, inangkarla inthorra turta.” ");
INSERT INTO are_vpl VALUES ("RV5_13","096_5_13","REV","5","13","13","Kurunga atha wuka alkirarinya ingkarraka, alharinya ingkarraka, alha kwanarinya ingkarraka, kwatja laiyarinya ingkarraka turtantama lyilhamanga: “Erala chair kngarritjala narlanama, Lamb era turta, eratharra makalaria inthorra nama, ekarlta inthorra turta. Erinhatharra relha ingkarrakala ngampakala tnantjitjika.” ");
INSERT INTO are_vpl VALUES ("RV5_14","096_5_14","REV","5","14","14","Tnontha ngerra marra tharramatharra etnantama “Amen” angkaka. Kurunga kngarripata etna mparalela arrarnalhaka, erinhatharra tnantjaka turta. ");
INSERT INTO are_vpl VALUES ("RV6_1","096_6_1","REV","6","1","1","Atha arakantama Lamb era irna wax number 1 ilumanga. Kurunga atha wuka tnontha ngerra marra nyintala ntangkamanga, “Pitjai!” Angkatja ekura kala kwatjaka angkatja ngerra inthorra naka. ");
INSERT INTO are_vpl VALUES ("RV6_2","096_6_2","REV","6","2","2","Athantama nantha tjulkura araka, rratentjimanga. Nanthaka ntjikala era bow-and-arrow tnyinaka. Arrpunhalantama erinha kaarntakaarnta kapurtakanha nthaka. Era kala arrpunha ntjarranha pmakwinakala. Erantama lhaka, wotha turritjika. ");
INSERT INTO are_vpl VALUES ("RV6_3","096_6_3","REV","6","3","3","Lamb erantama irna wax number 2 iluka. Kurunga atha wuka tnontha ngerra marra nyinta arrpunhala ntangkamanga, “Pitjai!” ");
INSERT INTO are_vpl VALUES ("RV6_4","096_6_4","REV","6","4","4","Nantha thathakantama rratentjaka. Arrpunhalantama nanthaka ntjikala erinha knife tjenya kngarritja nthaka. Era turta erinha turnaka, era relha ingkarrakanha alhala leltjakaleltjilitjika, etna itja wotha rilhera nitjinanga, errilknga turritjinanga pula. ");
INSERT INTO are_vpl VALUES ("RV6_5","096_6_5","REV","6","5","5","Lamb erantama irna wax number 3 iluka. Kurunga atha wuka tnontha ngerra marra nyinta arrpunhala ntangkamanga, “Pitjai!” Athantama nantha urrpurla araka, rratentjimanga. Nanthaka ntjikala era irna weigh-emilanha iltja ekuranhala tnyinaka. ");
INSERT INTO are_vpl VALUES ("RV6_6","096_6_6","REV","6","6","6","Kurunga atha wuka arrpunha angkamanga, tnontha ngerra marra etnakanga mpopala, “Arlta nyintaka wages-ala relhala tjampita nyintanta wheat anngakarta buy-emilitjina. Arlta nyintaka wages-ala turta, era tjampita 3-anta barley anngakarta buy-emilitjina.” Era pula nanthaka ntjikala erinha ilaka, “Unta pula itja olive oil, wine paka kornilitjika.” ");
INSERT INTO are_vpl VALUES ("RV6_7","096_6_7","REV","6","7","7","Lamb erantama irna wax number 4 iluka. Kurunga atha tnontha ngerra marra erinhantama wuka, erala itjantema angkakala. Erantama ntangkaka, “Pitjai!” ");
INSERT INTO are_vpl VALUES ("RV6_8","096_6_8","REV","6","8","8","Athantama nantha ilpungkura araka, rratentjimanga. Nanthaka ntjikala, rretnya ekura naka ‘Kala ilukala’. Tatharrarinya ntjarra turta ekuranga tnaartangala pitjika. Arrpunhalantama etnanha turnaka, etna relha urrputja kngarrakngarra errilknga tutjika, knife tjenyala paka, marna etnaka yirralhelamala paka, mentala paka, tnontha itnurala iparnamala paka. ");
INSERT INTO are_vpl VALUES ("RV6_9","096_6_9","REV","6","9","9","Lamb erantama irna wax number 5 iluka. Athantama kurruna ntjarra inthorra araka, altar-anga kwaninyala. Relha nhanha etnanhataka errilknga tukala, Altjirraka angkatjanga arrkngala, etna Altjirranha tnakakalanga turta. ");
INSERT INTO are_vpl VALUES ("RV6_10","096_6_10","REV","6","10","10","Kurruna etnantama ilkaka, “Ingkarta Ekarlta Inthorrai, unta kunha alkngaltara nama, unta turta itja orrtjerrama. Ilangarama unta relha lenha ntjarranha tjiperrawutjina, kapanha tutjina turta, etnala nurnanha errilknga tukala?” ");
INSERT INTO are_vpl VALUES ("RV6_11","096_6_11","REV","6","11","11","Kurunga arrpunhala etnanha ingkarraka mantarra tjulkura nthaka, etnanha ilaka turta, etna kurrka wotha kaaralhitjika, itja thakerritjika. Arrpunhala etnanha ilaka turta, tjina tnakanhakanha arrpunha ntjarrarrka Altjirrakakwia ilutjika, worla etnaka impanka nitjinanga. ");
INSERT INTO are_vpl VALUES ("RV6_12","096_6_12","REV","6","12","12","Lamb erantama irna wax number 6 iluka. Athantama araka alha era errowumanga. Lirnnga era thapathaperraka, mantarra urrpurla ngerra. Taiya era turta thathaka, alhwa ngerra. ");
INSERT INTO are_vpl VALUES ("RV6_13","096_6_13","REV","6","13","13","Ntheilpura etna alhakarlaka tnyika, marna tjurrkala arnaka tnyimanga ngerra, wurinya ekarltala irna tjurrka erinha ngalhangalhilamanga. ");
INSERT INTO are_vpl VALUES ("RV6_14","096_6_14","REV","6","14","14","Altjirralantama alkira erinha ilinyatuka, relhalala ntjama ilinyatumanga ngerra. Era parta etnanha, mpopaturra etnanha turta, katha arrpunhakantama arrarnaka. ");
INSERT INTO are_vpl VALUES ("RV6_15","096_6_15","REV","6","15","15","Kurunga alharinya king ntjarra, itornka ntjarra, tjitjarta ntjarra, netaneta ntjarra turta, parta intiala lauwulhaka, parta alkanga mpopala turta. Relha kornakorna ntjarra, urrkapunhapunha ntjarra turta etnakalela lauwulhakantema. ");
INSERT INTO are_vpl VALUES ("RV6_16","096_6_16","REV","6","16","16","Relha nhanha etnantama parta etnanha turnaka, “Nurnakarlaka tnyilathanai! Nurnanha korltai turta chair kngarritjala narlanamala ekuranga, Lamb aa kngarra ekuranga turta. ");
INSERT INTO are_vpl VALUES ("RV6_17","096_6_17","REV","6","17","17","Eratharra kunha nurnanha kala rrarrathala tutjikerrama. Nurnantama nthakinherritjina?” ");
INSERT INTO are_vpl VALUES ("RV7_1","096_7_1","REV","7","1","1","Nhanhiperra atha angel tharramatharra araka. Nyinta yirrara marntamarntala itnaka, arrpunha ekngarra marntamarntala, arrpunha ntakarra marntamarntala, arrpunha altorla marntamarntala. Angel nhanha etna wurinya tharramatharra etnanha errkurlanaka, wurinyala itja inthorra warnitjinanga, alhala paka, kwatja laiyala paka, irnala paka. ");
INSERT INTO are_vpl VALUES ("RV7_2","096_7_2","REV","7","2","2","Angel nhanha etnanhataka Altjirrala turnakala alha nhanha kornilitjika, kwatja laiya turta. Kurunga atha angel arrpunha araka ekngarranga rratentjimanga, katha nhanga lirnngala rratamanga inthorra. Angel nhanha era Altjirra etatha ekura imparra iltjala tnyinaka. Erantama angel tharramatharra etnaka intarra inthorra ilkaka. ");
INSERT INTO are_vpl VALUES ("RV7_3","096_7_3","REV","7","3","3","“Anmarrkai! Rrangkarra itjantema alha nhanha, kwatja laiya paka, irna ntjarra paka kornilitjika. Atha arrkurla Altjirraka imparra arrarnitjika, Altjirra nurnakanhaka kurtungurla ntjarraka urlaka.” ");
INSERT INTO are_vpl VALUES ("RV7_4","096_7_4","REV","7","4","4","Relha nthakintjakantama angel era Altjirraka imparra arrarnaka? Atha wuka etna 144,000 nakala, Israel-aka ramarama ingkarrakanga urrarakala. ");
INSERT INTO are_vpl VALUES ("RV7_5","096_7_5","REV","7","5","5","Judah-aka ramaramanga 12,000. Reuben-aka ramaramanga 12,000. Gad-aka ramaramanga 12,000. ");
INSERT INTO are_vpl VALUES ("RV7_6","096_7_6","REV","7","6","6","Asher-aka ramaramanga 12,000. Naphtali-aka ramaramanga 12,000. Manasseh-aka ramaramanga 12,000. ");
INSERT INTO are_vpl VALUES ("RV7_7","096_7_7","REV","7","7","7","Simeon-aka ramaramanga 12,000. Levi-aka ramaramanga 12,000. Issachar-aka ramaramanga 12,000. ");
INSERT INTO are_vpl VALUES ("RV7_8","096_7_8","REV","7","8","8","Zebulun-aka ramaramanga 12,000. Joseph-aka ramaramanga 12,000. Benjamin-aka ramaramanga 12,000. ");
INSERT INTO are_vpl VALUES ("RV7_9","096_7_9","REV","7","9","9","Nhanhiperra atha worla kngarra inthorrantama araka. Etnanha yarna count-emilaka, etna ntjarra inthorra namanga. Etna pmararrpaninhanga pitjikala, ramarama twetakatwetanga turta. Angkatja etnakanha turta twetakatweta naka. Etna chair kngarritjanga urlarra, Lamb-anga urlarra turta itnaka, mantarra tjulkuraka ekarralhakala. Iltja etnakanhala etna rrangkia walya tnyinaka. ");
INSERT INTO are_vpl VALUES ("RV7_10","096_7_10","REV","7","10","10","Etnantama intarra inthorra ilkaka, “Altjirra nurnaka, erala chair kngarritjala narlanama, Lamb era turta, eratharranta relhanha irrpalthala tangkalhelama.” ");
INSERT INTO are_vpl VALUES ("RV7_11","096_7_11","REV","7","11","11","Angel ingkarraka chair kngarritjanga, kngarripata ntjarranga, tnontha ngerra marra ntjarranga turta kaarntakaarntala itnaka. Etnantama mparalela arrarnalhamala, urla etnakanhala arna mpaaraka. Etnantama Altjirranha tnantjaka, ");
INSERT INTO are_vpl VALUES ("RV7_12","096_7_12","REV","7","12","12","lakinha angkamala, “Amen! Altjirra nurnaka makalaria nama, inangkarla inthorra, ekarlta inthorra turta. Erinha relha ingkarrakala ngampakala tnantjitjika, dangkilitjika turta. Amen.” ");
INSERT INTO are_vpl VALUES ("RV7_13","096_7_13","REV","7","13","13","Kngarripata nyintalantama yinganha pmarraka, “Ngunhama relha nhanha ntjarra, etnala mantarra tjulkuraka ekarralhakala? Unta paka kaltja nthanhanga etna pitjikala?” ");
INSERT INTO are_vpl VALUES ("RV7_14","096_7_14","REV","7","14","14","Yinga pula angkaka, “Itornka nukai, untanta kunha kaltja.” Erantama yinganha ilaka, “Relha nhanha ntjarra kunha alhala kngarra nyingalauwukala. Etna turta mantarra etnakanha tjulkurilakala, mantarra etnakanha Lamb-aka alhwala ilkngimala. ");
INSERT INTO are_vpl VALUES ("RV7_15","096_7_15","REV","7","15","15","Lakinhanga etna Altjirraka chair kngarritjanga kutalantama itnama. Etna turta arltala pa ingula Altjirraka urrkurrkintja nama, temple ekuranhala. Erala chair kngarritjala narlanama, era turta etnakalela kuterritjina. ");
INSERT INTO are_vpl VALUES ("RV7_16","096_7_16","REV","7","16","16","Etna itja wotha ngaiyalerritjina, angkathalerritjina paka. Lirnngala, wumpiala paka etnanha itja wotha mputjina. ");
INSERT INTO are_vpl VALUES ("RV7_17","096_7_17","REV","7","17","17","Lamb era, erala chair kngarritjanga kutala itnamanga, era etnanha ntarntaritjina. Era etnanha pentja marrurna rretjingitjina. Etna pentja nhanhanga kwatja ntjumanga, etna ngampakala etatha nitjina. Altjirrala turta alkngoltja ingkarraka alknga etnakanhanga ilkngitjina.” ");
INSERT INTO are_vpl VALUES ("RV8_1","096_8_1","REV","8","1","1","Lamb era irna wax number 7 erinhantama iluka. Kurunga alkirala kurrka wara tjukunya inthorra naka. ");
INSERT INTO are_vpl VALUES ("RV8_2","096_8_2","REV","8","2","2","Atha angel 7 etnanhantama araka, etnala Altjirranga urlarra itnamanga. Arrpunhalantama etnanha nyintaminyintanha trumpet nthaka. ");
INSERT INTO are_vpl VALUES ("RV8_3","096_8_3","REV","8","3","3","Angel nyinta arrpunhantama pitjika. Era altar-anga kutaka itnatjalhaka. Altar nhanhataka Altjirranga urlarra itnaka. Angel era irna parrkakanha, gold-anga mpaarakala, iltja ekuranhala tnyinaka. Arrpunhalantama erinha ilpminya kngarra inthorra nthaka, ilpminya nhanga unpa marrakarta, era nhanha altar gold-anga mpaarakalakarlaka thalitjika. Ilpminya unpa marrakarta nhanha relha alkngaltara ntjarraka angkatja naka, angkatja nhanga etnala Altjirrurna ingkakala. ");
INSERT INTO are_vpl VALUES ("RV8_4","096_8_4","REV","8","4","4","Angel era warta ilpminya unpa marrakarta erinha altar-aka thalaka, kanha urakwartala Altjirrurna ntjinhaka. Urakwarta ekurala angkatja nhanga relha alkngaltara ntjarrala Altjirrurna ingkakala, etna turta ntjinhakantema. ");
INSERT INTO are_vpl VALUES ("RV8_5","096_8_5","REV","8","5","5","Angel erantama irna parrkakanha ekuranha lyulpalyulpilaka, parrka nhanga mpurlanamalantema altar-anga inamala. Kurunga era nhanha alhakarlaka iwuka. Kwatjantama angkaka, kwatja lharrkaka, alha era turta errowuka. ");
INSERT INTO are_vpl VALUES ("RV8_6","096_8_6","REV","8","6","6","Kurunga angel 7 etnantama trumpet etnanha angkalhelitjikerraka. ");
INSERT INTO are_vpl VALUES ("RV8_7","096_8_7","REV","8","7","7","Angel number 1-alantama trumpet ekuranha angkalhelaka. Kurunga importna, ura turta alhakarlaka tnyika. Importna pa ura nhanhataka alhwakarta naka. Ura erantama alhaka karta arrpunha mpuka. Irna ingkarrakanga karta arrpunha mpuka. Irnaama tharrkatharrka ingkarrakanga turta karta arrpunha mpuka. ");
INSERT INTO are_vpl VALUES ("RV8_8","096_8_8","REV","8","8","8","Angel number 2-alantama trumpet ekuranha angkalhelaka. Kurunga irna parta ngerra kngarritja, erala mpurlanaka, era kwatja laiyaka tnyika. Kwatja laiya erantama karta arrpunha alhwerraka. ");
INSERT INTO are_vpl VALUES ("RV8_9","096_8_9","REV","8","9","9","Kurunga irrpannga arrpunha ntjarra kwatja laiyala iluka, ship arrpunha ntjarra turta uralhaka. ");
INSERT INTO are_vpl VALUES ("RV8_10","096_8_10","REV","8","10","10","Angel number 3-alantama trumpet ekuranha angkalhelaka. Kurunga ntheilpura kngarritja alkiranga tnyika. Ntheilpura era kala ura alkngantha ngerra mpuka. Erantama urlpaiya arrpunha ntjarrakarlaka tnyika, kwatja pentja arrpunha ntjarrakarlaka turta. ");
INSERT INTO are_vpl VALUES ("RV8_11","096_8_11","REV","8","11","11","Ntheilpura ekura rretnya naka ‘Tjalangka’. Kwatja arrpunha ntjarrantama tjalangkerraka. Relha ntjarra kngarra ngerra turtantama iluka kwatja tjalangka erinha ntjumala. ");
INSERT INTO are_vpl VALUES ("RV8_12","096_8_12","REV","8","12","12","Angel number 4-alantama trumpet ekuranha angkalhelaka. Arrpunhalantama lirnnga, taiya, ntheilpura etnanha turta waka. Lirnngaka karta arrpunha, taiyaka karta arrpunha, ntheilpura ntjarra arrpunha turtantama ilurnalhaka. Kurunga arltaka karta arrpunha thapathaperraka. Ingwaka karta arrpunha turta thapathaperrakantema. ");
INSERT INTO are_vpl VALUES ("RV8_13","096_8_13","REV","8","13","13","Atha erritja nyintantama araka alkira kartninyala ilpanamanga. Atha erinha wuka turta ilkamanga, “Apu! Apu! Apu! Angel tharraminyinta arrpunhala trumpet etnakanha angkalhelamanga, relha etnala alhala namanga, etna imampurla inthorrerritjina.” ");
INSERT INTO are_vpl VALUES ("RV9_1","096_9_1","REV","9","1","1","Angel number 5-alantama trumpet ekuranha angkalhelaka. Athantama ntheilpura araka alhala intamanga, ntheilpura nhanga alkiranga tnyinakala. Arrpunhalantama ntheilpura erinha key nthaka, iparta kngarritja ekura reoa altjurilitjika. ");
INSERT INTO are_vpl VALUES ("RV9_2","096_9_2","REV","9","2","2","Era warta reoa erinha altjurilaka, kanha urakwartala rrataka. Urakwarta nhanga urtaapa kngarritjakanha ngerra. Urakwarta erantama lirnnga erinha thapathapilaka, wurinya era turta kwartanterraka. ");
INSERT INTO are_vpl VALUES ("RV9_3","096_9_3","REV","9","3","3","Intaltjantama urakwarta ekuranga rrataka. Intaltja etnantama alha erinha korltaka. Intaltja nhanha etna arrangkulthakarta naka, tnatathala arrangkulthakarta namanga ngerra. ");
INSERT INTO are_vpl VALUES ("RV9_4","096_9_4","REV","9","4","4","Arrpunhalantama intaltja etnanha ilaka, etna itja tharrka kornilitjika, irnaama paka, irna paka. Etna kala relha ntjarranhanta kornilitjika, relha lenha ntjarranha purrama, etnala itja Altjirraka imparra urla etnakanhala tnyinamanga. ");
INSERT INTO are_vpl VALUES ("RV9_5","096_9_5","REV","9","5","5","Era turta intaltja etnanha ilaka, etna relha nhanha etnanha nakapakarlilitjika 5 months-aka, etna pula etnanha itja errilknga tutjika. Relha nhanha etnantama nyingalauwutjina, nhanga relhala nyingalauwumanga ngerra, etnanha tnatathala thanthakalanga. ");
INSERT INTO are_vpl VALUES ("RV9_6","096_9_6","REV","9","6","6","Relha etnantama antja nitjina ilutjika, etna pula yarna ilutjina. Etna kala antja nitjina itja wotha nitjika, etna pula kuta nitjina. ");
INSERT INTO are_vpl VALUES ("RV9_7","096_9_7","REV","9","7","7","Atha araka intaltja nhanha etna nantha ngerra namanga, nantha nhanga etnakarlaka relhala irna turrintjakanha kala ekarrakala. Kapurta etnakanhala irna kaarntakaarnta ngerra naka, gold-anga mpaarakala. Anngerra etnakanha relhaka anngerra ngerra naka. ");
INSERT INTO are_vpl VALUES ("RV9_8","096_9_8","REV","9","8","8","Kapurta ponga etnakanha arrkutjaka ponga ngerra naka, tjenya. Itetja etnakanha lion-aka itetja ngerra naka. ");
INSERT INTO are_vpl VALUES ("RV9_9","096_9_9","REV","9","9","9","Atha araka turta arrpunhala inarnka etnakanha iron-ala korltakala. Atha wuka turta ilpalha etnakanha rurrkamanga, nhanga turrintjaka wagon ntjarrala rurrkamanga ngerra, nanthala etnanha tjarrikngamanga. ");
INSERT INTO are_vpl VALUES ("RV9_10","096_9_10","REV","9","10","10","Kantja etnakanha turta tnatathaka kantja ngerra naka. Kantja nhanhala etna relhanha 5 months-aka rrukunthakunthilaka. ");
INSERT INTO are_vpl VALUES ("RV9_11","096_9_11","REV","9","11","11","King etnakanha, angel erala naka, erala iparta kngarritja ekura tjitjarterramanga. Hebrew angkatjala erinha rretnya Abaddon ilama. Relha Greece-arinyaka angkatjala erinha rretnya Apollyon-ala ilama, nhanhatitja “Yirralhelanha.” ");
INSERT INTO are_vpl VALUES ("RV9_12","096_9_12","REV","9","12","12","Nhanha kunha imampurla arrkurlinya era. Arai, imampurla tharra arrpunha namantema. ");
INSERT INTO are_vpl VALUES ("RV9_13","096_9_13","REV","9","13","13","Angel number 6-alantama trumpet ekuranha angkalhelaka. Athantama wuka arrpunha angkamanga altar-aka rrulyarrulya 4-anga. Altar nhanha erinha kunha gold-anga mpaarakala. Altar era turta Altjirranga urlarra itnaka. ");
INSERT INTO are_vpl VALUES ("RV9_14","096_9_14","REV","9","14","14","Erantama angel trumpet-akarta erinha ilaka, “Arai, angel 4 arrpunha Euphrates Lhira kngarritjanga kutala nama, etnanha arrkurlantema yirnakala. Etnanha kala ilwai.” ");
INSERT INTO are_vpl VALUES ("RV9_15","096_9_15","REV","9","15","15","Angel 4 nhanha etnanhataka yirnakala, tnyinakala turta, arlta lyartaka. Angel erantama etnanha iluka, etna relha ingkarrakanga karta arrpunha errilknga tutjinanga. ");
INSERT INTO are_vpl VALUES ("RV9_16","096_9_16","REV","9","16","16","Athantama wuka tjapartia nhanga nanthaka ntjikala etna 200,000,000 namanga. ");
INSERT INTO are_vpl VALUES ("RV9_17","096_9_17","REV","9","17","17","Altjirraramala, atha nantha etnanhantama araka, tjapartia nanthaka ntjikala etnanha turta. Atha araka tjapartia nhanha etnaka irna inankakanha thathaka namanga, urrpurla, tharrkatharrka turta. Atha araka turta nantha etnakanhaka kapurta lion-aka kapurta ngerra namanga. Rrakarta etnakanhanga turta ura, urakwarta, ura ngerra arrpunha turta rratamanga. ");
INSERT INTO are_vpl VALUES ("RV9_18","096_9_18","REV","9","18","18","Ura, urakwarta, ura ngerra arrpunhala turtantama relha ingkarrakanga karta arrpunha errilknga tuka. ");
INSERT INTO are_vpl VALUES ("RV9_19","096_9_19","REV","9","19","19","Arai, nantha nhanha etnataka arrangkultha rrakartala tnyinaka, kantjala turta. Kantja etnaka kala apma ngerra naka, kapurtakarta. Etnantama relhanha utnhuka turta. ");
INSERT INTO are_vpl VALUES ("RV9_20","096_9_20","REV","9","20","20","Relha arrpunha ntjarranha pula arrangkulthala itjala errilknga tuka. Relha nhanha etna pula itja Altjirrurna toperraka. Altjirra nhanga etnala iltjala mpaarakala, etnaka, etna kuta urrkurrkintja naka. Altjirra nhanga etnala gold-anga, silver-anga, bronze-anga, partanga, rurlanga turta mpaarakalakwia. Altjirra nhanha etna, etnala iltjala mpaarakala, etna yarna araka, etna yarna wuka, etna yarna nthulapuka paka. ");
INSERT INTO are_vpl VALUES ("RV9_21","096_9_21","REV","9","21","21","Relha nhanha etna turta korna kuta ntelalhaka. Etna itja Altjirrurna toperraka. Etna kuta errilknga turralanaka, etna kuta arrangkulthaka urrkapurlanaka, etna kuta ntaiyawurralanaka, etna kuta nyilkngakerralanaka. ");
INSERT INTO are_vpl VALUES ("RV10_1","096_10_1","REV","10","1","1","Kurunga atha angel ekarlta inthorra arrpunha araka, alkiranga tnanpentjimanga. Era mataraka ekarralhakala. Mpurlarra turta kapurta ekuranhanga kartninyala intaka. Anngerra ekura lirnnga ngerra parrtjaka. Ingka ekuranhatharra ura ngerra mpurlanaka. ");
INSERT INTO are_vpl VALUES ("RV10_2","096_10_2","REV","10","2","2","Iltja ekuranhala era pepa kurrka tnyinaka. Pepa erinha kala altjurilakala. Ingka akwa ekuranha laiyala itnaka. Kanha ingka kwanginya ekuranha arnalala. ");
INSERT INTO are_vpl VALUES ("RV10_3","096_10_3","REV","10","3","3","Erantama intarra inthorra ilkaka, nhanga lion-ala ilkamanga ngerra. Kwatjantama 7-aranga angkaka. ");
INSERT INTO are_vpl VALUES ("RV10_4","096_10_4","REV","10","4","4","Kwatja era kala 7-aranga angkakalangantama, atha angkatja etnanha intalhelitjika antja naka, angkatja nhanga athala wukala. Arrpunha pula nuka alkiranga ilkaka, “Angkatja lenha ilitjala impai! Etnanha itja intalhelitjika.” ");
INSERT INTO are_vpl VALUES ("RV10_5","096_10_5","REV","10","5","5","Atha angel nhanga erinhantama araka, erala kwatjala, arnala turta itnamanga. Era iltja akwa ekuranha alkirurnathaka kartninyilaka. ");
INSERT INTO are_vpl VALUES ("RV10_6","096_10_6","REV","10","6","6","Erantama Altjirraka worla lhelaka, Altjirraka rretnya ilamala. Altjirra ekura rretnya purrama, erala ngampakala etatha namanga. Era turtala alkira, alha, laiya arrpmarnakala, aiyangkintjakarta ingkarrakanha turta. Era etnanha lakinha lhelaka, “Rrangkarra itja wotha kaaralhitjina. ");
INSERT INTO are_vpl VALUES ("RV10_7","096_10_7","REV","10","7","7","Altjirrala kala urrpia ekuranha ntjarranha ilaka, erarrpala eterrakala. Angel number 7 era trumpet ekuranha angkalhelamalanga, yingala angkakala ingkarraka kala erritjalhitjinantama.” ");
INSERT INTO are_vpl VALUES ("RV10_8","096_10_8","REV","10","8","8","Nhanga erantama wotha nukurna angkaka alkiranga. Era yinganha ilaka, “Angel ekururna lhai, erala kwatjala arnala turta itnama. Unta turta pepa nhanga iltja ekuranhanga inai.” ");
INSERT INTO are_vpl VALUES ("RV10_9","096_10_9","REV","10","9","9","Yingantama angel ekururna lhaka. Yinga turta pepa ekura enkaka. Angel erantama yinganha ilaka, “Pepa erinha inai, erinha ilkwai turta. Tnarta ungkwangantama ura ngerra mputjina. Rrakarta ungkwanganhala pula pepa era kumia inthorrala nitjina, urltampa ngerra.” ");
INSERT INTO are_vpl VALUES ("RV10_10","096_10_10","REV","10","10","10","Athantama pepa erinha angel ekuranga inaka, erinha ilkuka turta. Atha turtantama erinha urltampa ngerra arrkarnaka. Tnarta nuka pula ura ngerrala mpuka. ");
INSERT INTO are_vpl VALUES ("RV10_11","096_10_11","REV","10","11","11","Kurunga etna yinganha ilaka, “Ungkwangathaka nama relha pmararrpaninhala namala ingkarrakanha, king ntjarranha turta wothantema alpmelitjika, yia nhanga anma nitjinala erinha.” ");
INSERT INTO are_vpl VALUES ("RV11_1","096_11_1","REV","11","1","1","Arrpunhalantama yinganha irna nthaka, yinganha ilaka turta, “Altjirraka temple measure-emilitjika lhai, altar erinha, relha worlamparinya etnanha turta, etnala temple-ala urrkurrkintja namanga. ");
INSERT INTO are_vpl VALUES ("RV11_2","096_11_2","REV","11","2","2","Kanha yard erala temple-anga kathala namanga, unta itjala measure-emilitjika. Erinha kala impantai. Altjirrala yard nhanha Relha Lorinya ntjarraka impukalanga, kornilitjika. Etnantama town alkngaltara erinha kornilitjina, relhalala marna kornilamanga ngerra, ingkala rrothamala. Etna kala town alkngaltara erinha kornilitjina, 42 months-aka. ");
INSERT INTO are_vpl VALUES ("RV11_3","096_11_3","REV","11","3","3","Urrpia nuka tharra ltarrpaka mantarraka ekarralhitjina. Atha turta erinhatharra turnitjina, eratharra relha ntjarranha tjatjatutjika arlta 1260-aka. ");
INSERT INTO are_vpl VALUES ("RV11_4","096_11_4","REV","11","4","4","Ingkarta era alhaka tjitjarta nama. Ekuranga urlarra irna olive tharra, irna parrtjakanha tharra turta itnama. Ingkarta-aka urrpia nhanha tharrantama irna olive eratharra nama, irna parrtjakanha eratharra turta. ");
INSERT INTO are_vpl VALUES ("RV11_5","096_11_5","REV","11","5","5","Arrpunha ntjarrala paka urrpia nhanha erinhatharra tutjika antjerramanga, eratharra kala etnanha urala yirralhelitjina, ura nhanga rrakarta ekuranhatharrangala rratama. ");
INSERT INTO are_vpl VALUES ("RV11_6","096_11_6","REV","11","6","6","Antala nhanga ekuratharrala namanga relha ntjarranha tjatjatutjika, Altjirrala erinhatharra ekarltilaka kwatja ilpantha parritjika, kwatja arrpunha alhwilitjika, relha ntjarranha kngarra nakapakarlilitjika turta. ");
INSERT INTO are_vpl VALUES ("RV11_7","096_11_7","REV","11","7","7","Kurunga urrpia eratharra, relha ntjarranha Altjirraka angkatja kala tjatjatukalangantama, tnontha korna kngarritja era, erala iparta nhangala nama, erantama rratitjina. Era turta ekuratharralela turritjina. Era, erinhatharra pmakwinitjina, errilknga tutjina turta. ");
INSERT INTO are_vpl VALUES ("RV11_8","096_11_8","REV","11","8","8","Mpurrka ekuratharrantama street-ala intitjina. Street nhanha town kngarritja ekurala nama. Town ekuralala etna nhanga Ingkarta etnakanha ntolkaka kanthatukala. Town nhanha erataka Sodom ngerra nama, pmara Egypt ngerra turta. ");
INSERT INTO are_vpl VALUES ("RV11_9","096_11_9","REV","11","9","9","Kurunga relha etna pmararrpaninhanga pitjitjina. Etna turta mpurrka nhanha tharra yapmitjina, arlta 3 1/2-aka. Etna turta arrpunhanha itja impurlarrarnitjina erinhatharra tintjiwutjika. ");
INSERT INTO are_vpl VALUES ("RV11_10","096_11_10","REV","11","10","10","Relha ingkarraka etnala alhala namanga, etna turta arrkana nitjina. Kangkamala, etna yearriperra ntharritjina, Altjirraka urrpia tharra errilknga intamanga. Urrpia nhanha tharrala kunha etnanha kngarra tjatjatukala, nakapakarlilakala turta. ");
INSERT INTO are_vpl VALUES ("RV11_11","096_11_11","REV","11","11","11","Kurunga arlta 3 1/2-iperra, Altjirrala urrpia erinhatharra wotha etathilaka. Eratharrantama kamerraka, ingkala turta itnaka. Nhanha aramala relha etna trerraka, yarna thakerraka turta. ");
INSERT INTO are_vpl VALUES ("RV11_12","096_11_12","REV","11","12","12","Urrpia eratharrantama wuka arrpunhala erinhatharra alkiranga ntangkamanga, “Kartna ntjentjai!” Leltjanga alkngatharrantama, arrpunhala erinhatharra mataraka ntjilhelamala, alkirurna kngetnaka. ");
INSERT INTO are_vpl VALUES ("RV11_13","096_11_13","REV","11","13","13","Alha erantama intarra errowurlalhaka. Town ekura karta arrpunhantama taakalhaka turta, relha 7,000 turta iluka. Relha etnala kuta etatha nakala, etna trerraka. Etna turta Altjirra erinha tnantjaka, erala alkirala namanga. ");
INSERT INTO are_vpl VALUES ("RV11_14","096_11_14","REV","11","14","14","Nhanha kunha imampurla arrpunha era. Arai, imampurla nyinta arrpunha pula namantema. ");
INSERT INTO are_vpl VALUES ("RV11_15","096_11_15","REV","11","15","15","Angel number 7-alantama trumpet ekuranha angkalhelaka. Athantama etnanha wuka alkirala angkamanga, “Pmara ingkarraka alhala Ingkarta nurnakanhakantama nama, Krista ekuranhaka turta. Erantama etnaka ngampakala tjitjarterritjina.” ");
INSERT INTO are_vpl VALUES ("RV11_16","096_11_16","REV","11","16","16","Kurunga kngarripata 24 etnantama mparalela arrarnalhamala Altjirraka urrkurrkintja naka. Kngarripata nhanha etnataka Altjirranga urlarra nitjata, chair kngarritja etnakanhala. ");
INSERT INTO are_vpl VALUES ("RV11_17","096_11_17","REV","11","17","17","Etna lakinha angkaka, “Ingkarta Altjirrai, unta kunha ekarlta inthorra era. Unta kuta nama, unta kuta naka turta. Nurna nganha dangkilama, unta ekarlta inthorra ntelalhakalanga, kala tjitjarterramanga turtantama. ");
INSERT INTO are_vpl VALUES ("RV11_18","096_11_18","REV","11","18","18","Relha pmararrpaninharinya etna ungkwanga aalerraka. Untantama etnaka aalerrakantema. Antala kala namantama, unta relha errilknga ntjarranha tjiperrawutjika. Antala turta kala nama, unta urrpia ungkwanganha ntjarranha kwartiwutjika. Relha alkngaltara ntjarranha turta, relha lenha ntjarranha turta, etnala rretnya ungkwanganha arratja tnyinakala. Antala turta kala namantama, unta relha etnanha yirralhelitjika, etnala alha nhanha yirralhelamanga.” ");
INSERT INTO are_vpl VALUES ("RV11_19","096_11_19","REV","11","19","19","Kurunga arrpunhala Altjirraka temple-aka reoa altjurilaka. Lheloalhelintjaka Box erantama katha itnaka, relha ingkarrakala aritjika. Athantama kwatja lharrkamanga araka, kwatja angkamanga turta wuka. Alha erantama errowuka, importna kngarra turta alhaka tnyika. ");
INSERT INTO are_vpl VALUES ("RV12_1","096_12_1","REV","12","1","1","Athantama imparra kngarritja alkirala araka. Atha arrkutja araka lirnngaka ekarralhakala, taiyala turta itnamanga. Kapurtakanha kaarntakaarnta ekuranha ntheilpura 12 naka. ");
INSERT INTO are_vpl VALUES ("RV12_2","096_12_2","REV","12","2","2","Era katjiakarta naka, katjia ekura turta kala intitjikerraka. Erantama ilkaka, kngarra ilkaartintjimala. ");
INSERT INTO are_vpl VALUES ("RV12_3","096_12_3","REV","12","3","3","Athantama imparra kngarritja arrpunha turta alkirala araka. Atha kurlaiya ngerra thathaka kngarritja araka, kapurta 7-akarta, rrulyarrulya 10-akarta turta. Kapurta nyintaminyinta ekuranha kaarntakaarntakarta naka. ");
INSERT INTO are_vpl VALUES ("RV12_4","096_12_4","REV","12","4","4","Erantama kantja ekuranhala ntheilpura ntjarra arrpunha tunhamala, alhaka iwetnaka. Kurlaiya ngerra kngarritja erantama arrkutja ekuranga urlarrathaka kaaralhaka. Era kala antja naka arrkutja ekura katjia ilkutjika, katjia era intamanga ngerra. ");
INSERT INTO are_vpl VALUES ("RV12_5","096_12_5","REV","12","5","5","Worra katjiantama arrkutja ekura intaka. Katjia nhanha ekurathaka naka anma relha ingkarrakaka tjitjarterritjika, pmararrpaninhala. Relha turta ekura anma yarna irrpaltherritjina. Arrpunhalantama worra erinha parrpa rakarlalhaka, era alkngerramanga ngerra. Era erinha Altjirrurna kngaka, chair kngarritja ekuranhurna. ");
INSERT INTO are_vpl VALUES ("RV12_6","096_12_6","REV","12","6","6","Arrkutja erantama pmara worritjurna arrtjanaka. Worritja ekurala Altjirrala arrkurlantema arrkutja ekura pmara urrkapukala. Pmara nhanhalantama arrpunha ntjarrala erinha marnalalka wantitjinala arlta 1260-aka. ");
INSERT INTO are_vpl VALUES ("RV12_7","096_12_7","REV","12","7","7","Etnantama alkirala turraka. Michael-anha, angel ekuranha ntjarra turta, kurlaiya ngerra kngarritja ekuralela turraka, kurlaiya ngerra kngarritjaka angel ntjarralela turta. ");
INSERT INTO are_vpl VALUES ("RV12_8","096_12_8","REV","12","8","8","Michael ntjarralantama etnanha pmakwinaka. Kurlaiya ngerra kngarritja ekura, angel ekuranha ntjarraka turta, pmara itja wotha alkirala naka. ");
INSERT INTO are_vpl VALUES ("RV12_9","096_12_9","REV","12","9","9","Michael ntjarralantama etnanha alhaka iwuka. Apma ingkwia nhanganhakwia etna iwuka, erinhala relhala errintja ilama, Satan turta, erala relha ingkarrakanha alhala orrtjapepilama. Erinha inthorra etna iwuka. ");
INSERT INTO are_vpl VALUES ("RV12_10","096_12_10","REV","12","10","10","Athantama wuka arrpunha alkirala intarra ilkamanga, “Altjirra nurnakanhala nurnanha kala ntelakantama, era relha ekuranha ntjarranha tangkalhelakala. Era nurnanha ntelaka era ekarlta namanga, tjitjarterramanga turta. Era turta nurnanha ntelaka Kristanha Ingkarta kngarra namanga, Satan-anha alkiranga unpurlenamala. Satan nhanha era kunha tjina tnakanhakanha nurnakanha Altjirranga urlarra ilparnitjata, arltala pa ingwala. ");
INSERT INTO are_vpl VALUES ("RV12_11","096_12_11","REV","12","11","11","“Tjina tnakanhakanha nurnakanhala Satan-anha pmakwinaka, Lamb era etnakakwia ilukalanga, etna turta Lamb erinha arratja kuta tnakakalanga. Etna turta itja trerraka Lamb-akakwia ilutjika. ");
INSERT INTO are_vpl VALUES ("RV12_12","096_12_12","REV","12","12","12","“Lakinhanga alkirarinya etna ingkarraka arrkana nitjina. Alharinya, laiyarinya pula mpangkitjinala, errintja erinha alhaka iwukalanga. Errintja era turta alharinya ntjarraka yirrknga inthorrantama nama. Era kala kaltja ekura arlta urrputja warantama nama relhanha nakapakarlilitjika.” ");
INSERT INTO are_vpl VALUES ("RV12_13","096_12_13","REV","12","13","13","Kurlaiya ngerra kngarritja era aramalanga etna erinha alhaka iwukala, era arrkutja erinha lurnaka. Arrkutja erinha purrama, ekurala worra katjia nhanga intakala. ");
INSERT INTO are_vpl VALUES ("RV12_14","096_12_14","REV","12","14","14","Arrpunhala pula arrkutja erinha ilpalha kngarritja tharrala nthaka, nhanga erritjaka ilpalha ngerra, era worritjurna ilpanitjinanga, katha ekuranhurna. Katha ekuralantama arrpunha ntjarrala erinha apma kngarritja ekuranga ntarntaritjina, antala 3 1/2-aka. ");
INSERT INTO are_vpl VALUES ("RV12_15","096_12_15","REV","12","15","15","Apma kngarritja erantama kwatja ilkauwuka. Roa kngarritja purrama, arrkutja erinha inanhamala ilanga kngitjika. ");
INSERT INTO are_vpl VALUES ("RV12_16","096_12_16","REV","12","16","16","Arna era pula arrkutja ekura tangitjala naka. Era rrakarta ekuranha altjurilaka. Arna erantama roa nhanga apmaka rrakartanga thalalhakala, kwarnaka. ");
INSERT INTO are_vpl VALUES ("RV12_17","096_12_17","REV","12","17","17","Kurlaiya ngerra kngarritja erantama arrkutja ekura yirrknga inthorrerraka. Erantama lhaka arrkutja ekuranhaka katjia arrpunha ntjarralela turritjika. Katjia nhanha etna kunha relha etna nama, etnala Altjirraka kangkwerrama, etna turtala Jesuaka angkatja kuta tnyinama. ");
INSERT INTO are_vpl VALUES ("RV12_18","096_12_18","REV","12","18","18","Kurlaiya ngerra kngarritja erantama laiyaka ankerrala itnaka. ");
INSERT INTO are_vpl VALUES ("RV13_1","096_13_1","REV","13","1","1","Athantama araka tnontha korna kwatja laiyanga rratentjimanga. Tnontha korna era rrulyarrulya 10-akarta naka, kapurta 7-akarta turta. Rrulyarrulya ingkarrakala kaarntakaarnta tjiparra naka. Kapurta ingkarraka turta rretnyakarta naka. Rretnya nhanha etna Altjirranha arrampowuka. ");
INSERT INTO are_vpl VALUES ("RV13_2","096_13_2","REV","13","2","2","Tnontha korna athala arakala, mpurrka ekuranha leopard-aka mpurrka ngerra naka. Ingka ekuranha bear-aka ingka ngerra naka. Rrakarta ekuranha turta lion-aka rrakarta ngerra naka. Kurlaiya ngerra kngarritja erantama tnontha korna nhanha erinha ingkairnaka katha ekuranhala relhaka tjitjarterritjika. ");
INSERT INTO are_vpl VALUES ("RV13_3","096_13_3","REV","13","3","3","Atha araka turta tnontha korna nhanha ekura kapurta arrpunha knife tjenyala kakala. Kapurta era pula wotha marrerrakala. Alharinya ingkarraka tnolkaka tnontha korna erinha aramala. Etna pula erinha kalantema tnakaka, ekuranga tnaartangala lhaka turta. ");
INSERT INTO are_vpl VALUES ("RV13_4","096_13_4","REV","13","4","4","Etnantama kurlaiya ngerra kngarritja ekura urrkurrkintja naka, era tnontha korna erinha ingkairnakalanga katha ekuranhala relhaka tjitjarterritjika. Etna tnontha korna ekura turta urrkurrkintja nakantema. Etna lakinha angkaka, “Tnontha korna nhanha ngerra arrpunha itja nama. Arrpunhala erinha yarna pmakwinama, ekuralela turrama paka.” ");
INSERT INTO are_vpl VALUES ("RV13_5","096_13_5","REV","13","5","5","Altjirrala tnontha korna erinha impurlarrarnaka tnakalhitjika, ekura irrpaltherritjika, relhaka tjitjarterritjika turta 42 months-aka. ");
INSERT INTO are_vpl VALUES ("RV13_6","096_13_6","REV","13","6","6","Tnontha korna erantama Altjirranha iltaka, Altjirraka rretnya turta. Era pmara erinha turta iltaka, pmara nhanga Altjirrala nama. Era alkirarinya etnanha turta iltakantema, etnala Altjirralela namanga. ");
INSERT INTO are_vpl VALUES ("RV13_7","096_13_7","REV","13","7","7","Altjirrala turta tnontha korna erinha impurlarrarnaka relha alkngaltara ntjarralela turritjika, etnanha pmakwinitjika turta. Altjirrala turta erinha impurlarrarnaka relha pmararrpaninharinya ingkarrakaka tjitjarterritjika. ");
INSERT INTO are_vpl VALUES ("RV13_8","096_13_8","REV","13","8","8","Relha ingkarrakantama tnontha korna ekura urrkurrkintja naka. Relha urrputja wara tnontha korna ekura itja urrkurrkintja naka. Relha urrputja nhanha etnaka rretnya, Lamb-ala pepa ekuranhaka intalhelakala, Altjirrala alha nhanha itjantema arrpmarnakalanga. Lamb nhanha erinha kunha etna nhanga errilknga tukala. ");
INSERT INTO are_vpl VALUES ("RV13_9","096_13_9","REV","13","9","9","Ungkwanga paka ilpa intamanga, kala wurlathanai! ");
INSERT INTO are_vpl VALUES ("RV13_10","096_13_10","REV","13","10","10","Arai, Altjirranha paka antja namanga etna nganha errkutjika, etna nganha kala errkutjina. Altjirranha paka antja namanga etna nganha knife tjenyala errilknga tutjika, etna nganha kala errilknga tutjina. Lakinhanga relha alkngaltara ntjarra Altjirraka tnoatnoa kaaralhitjika, erinha ekarlta kuta tnakitjika turta. ");
INSERT INTO are_vpl VALUES ("RV13_11","096_13_11","REV","13","11","11","Kurunga atha tnontha korna arrpunhantama araka. Tnontha korna nhanha arnangala rratentjaka. Era rrulyarrulya tharrakarta naka, lamb ngerra. Era pula kurlaiya ngerra kngarritja era ngerra angkaka. ");
INSERT INTO are_vpl VALUES ("RV13_12","096_13_12","REV","13","12","12","Tnontha korna nhanga, kapurta ekuranhala wotha marrerrakala, erantama tnontha korna arnanga rratakala erinha ingkairnaka ekuralela relhaka tjitjarterritjika. Tnontha korna arnanga rratakala erantama alharinya ingkarrakanha turnaka etna tnontha korna arrpunha ekura urrkurrkintja nitjika. ");
INSERT INTO are_vpl VALUES ("RV13_13","096_13_13","REV","13","13","13","Era tjatjikarta kngarra urrkapuka. Era relhanga alkngatharra turta ura alkiranga tnyilhelaka. ");
INSERT INTO are_vpl VALUES ("RV13_14","096_13_14","REV","13","14","14","Altjirralantama tnontha korna nhanha erinha impurlarrarnaka relha alharinya ntjarranha orrtjapepilitjika, tjatjikartaka urrkapumala. Tnontha korna era tjatjikarta nhanha etnaka urrkapuka tnontha korna arrpunha ekuranga alkngatharra, kapurta ekuranhala nhanga wotha marrerrakala. Kurunga era alharinya ntjarranha turnaka etna irna kngarritja mpaaritjika, tnontha korna era ngerra, erala kuta etatha namanga, arrpunhala erinha knife tjenyala kakalangatanya. ");
INSERT INTO are_vpl VALUES ("RV13_15","096_13_15","REV","13","15","15","Altjirrala turta tnontha korna erinha impurlarrarnaka, irna iltjala mpaarakala erinha etathilitjika, era irrpalthala angkitjinanga. Altjirrala turta erinha impurlarrarnaka relha lenha ntjarranha errilknga tutjika, etnala itja irna ekura urrkurrkintja namanga. ");
INSERT INTO are_vpl VALUES ("RV13_16","096_13_16","REV","13","16","16","Tnontha korna nhanha era turta arrpunha ntjarranha turnaka, etna relha ingkarraka inthorraka imparra arrarnitjika, iltja akwaka, urlaka paka. ");
INSERT INTO are_vpl VALUES ("RV13_17","096_13_17","REV","13","17","17","Relha erala imparra rapa namanga, era yarna yulthalka buy-emilaka, yirrinthaka paka. Imparra nhanha erataka tnontha korna laiyanga rratakala ekura rretnya naka, rretnya ekuranhaka number paka. ");
INSERT INTO are_vpl VALUES ("RV13_18","096_13_18","REV","13","18","18","Relhala paka tnontha korna nhanha ekura number lhangkaritjika antja namanga, era arratja inthorranta eterritjika. Tnontha korna ekura number kunha artwaka rretnyaka number nama, number 666. ");
INSERT INTO are_vpl VALUES ("RV14_1","096_14_1","REV","14","1","1","Atha Lamb erinhantama araka Zion partala itnamanga. Ekuralela relha 144,000 naka. Urla etnakanhaka Lamb-aka rretnya, Kaartaka rretnya turta, intalhelakala. ");
INSERT INTO are_vpl VALUES ("RV14_2","096_14_2","REV","14","2","2","Kurunga atha wuka arrpunha alkiranga angkamanga. Angkatja ekura kwatja roaka yurra ngerra naka, kwatja angkamanga ngerra turta. Atha turta arrpunha ntjarranha wuka harp etnakanha angkalhelamanga. ");
INSERT INTO are_vpl VALUES ("RV14_3","096_14_3","REV","14","3","3","Etna turta lyilhintja lyartinyaka lyilhaka chair kngarritja ekuranga urlarra, tnontha ngerra marra tharramatharranga urlarra, kngarripata etnakanga urlarra turta. Relha 144,000 nhanha etnakathakanta naka lyilhintja nhanha ekura kaltjerritjika, Altjirrala etnanha kala tangkalhelakalanga warta. ");
INSERT INTO are_vpl VALUES ("RV14_4","096_14_4","REV","14","4","4","Relha 144,000 nhanha etna, etna kornanga ntarntaralhakala. Etna turta itja orrtja altjirraka urrkurrkintja nakala paka. Etna kala Lamb ekuranganta tnaartangala lhakala. Relha alharinya ingkarrakanga Altjirrala relha 144,000 nhanha etnanhakimparra tangkalhelakala. Etnakimparrantama Altjirralela, Lamb-alela turta nama. ");
INSERT INTO are_vpl VALUES ("RV14_5","096_14_5","REV","14","5","5","Etna itja orrtjerraka paka. Etna mpulya kuta nama. ");
INSERT INTO are_vpl VALUES ("RV14_6","096_14_6","REV","14","6","6","Atha angel-ntama araka, alkira tnartala ilpananhamanga. Altjirrala erinha Yia Marra erinha ilakala, Yia Marra erinha purrama, erala ngampakala nitjinala. Altjirrala turta angel nhanha erinha turnakala, era Yia Marra erinha relha ingkarrakaka ilitjika, etnala pmararrpaninhala namanga, angkatja twetakatweta angkamanga turta. ");
INSERT INTO are_vpl VALUES ("RV14_7","096_14_7","REV","14","7","7","Angel erantama ilkaka, “Altjirranga trerrai, erinha tnantjai turta! Arai, Altjirrala kala relha ingkarrakanha tjiperrawutjikerrama. Kala Altjirra ekuranta urrkurrkintja nai, erala alkira etnanha arrpmarnakala, alha nhanha, kwatja laiya erinha, kwatja pentja etnanha turta.” ");
INSERT INTO are_vpl VALUES ("RV14_8","096_14_8","REV","14","8","8","Kurunga atha angel arrpunhantama araka, angel arrkurlinya ekuranga ingkarna ilpananhamanga. Era angkaka, “Babylon, town kngarritja nhanga kala itja wotha. Altjirrala erinha kala yirralhelaka. Town nhanhala kunha relha ingkarrakanha kornilakala, etnanha turnamala orrtja altjirraka urrkurrkintja nitjika.” ");
INSERT INTO are_vpl VALUES ("RV14_9","096_14_9","REV","14","9","9","Kurunga atha angel arrpunhantama araka, number 3 erinhantama. Era angel arrpunha nhanga tharranga ingkarna ilpananhaka. Angel erantama ilkaka, “Relha rrangkarrala tnontha korna ekura urrkurrkintja nama, ntolya ekuranhaka paka, rrangkarra aralhitjika. Relha rrangkarrala tnontha korna ekuranhaka imparrakarta namanga, urlala, iltjala paka, rrangkarra turta aralhitjika. ");
INSERT INTO are_vpl VALUES ("RV14_10","096_14_10","REV","14","10","10","Altjirranha kunha rrakangkarra aa kngarra nama. Era turta rrangkarranha rrarrathala tutjina. Rrangkarranhantama urala, ura ngerra arrpunha nhangala turta rrukunthakunthilitjina, angel alkngaltara ntjarranga alkngatharra, Lamb ekuranga alkngatharra turta. ");
INSERT INTO are_vpl VALUES ("RV14_11","096_14_11","REV","14","11","11","Urakwarta turta ura nhanha ekuratharranga itja yirritjina. Relha rrangkarrala tnontha korna ekura urrkurrkintja nama, ntolya ekuranhaka paka, rrangkarra ngampakala nyingalauwutjina. Relha rrangkarrala tnontha korna ekuranhaka rretnyakarta namanga, rrangkarra turta ngampakala nyingalauwutjina.” ");
INSERT INTO are_vpl VALUES ("RV14_12","096_14_12","REV","14","12","12","Lakinhanga relha alkngaltara ntjarra, etnala Altjirraka kangkwerrama, Jesuanha turta tnakama, etna itja thakerritjika. Etna pula Altjirraka kunpa kaaralhitjika. ");
INSERT INTO are_vpl VALUES ("RV14_13","096_14_13","REV","14","13","13","Athantama wuka arrpunha alkiranga angkamanga, “Angkatja nhanha intalhelai. Lyartanga relha etnala iluma Ingkartanha tnakamala, etnanha Altjirrala lyekarrilitjina.” Enka era turta angkaka, “Awa, etna nthurrpa iltjerritjina. Altjirranha etnaka itja kngwerritjina, etna ekura arratja kuta kangkwerrakalanga.” ");
INSERT INTO are_vpl VALUES ("RV14_14","096_14_14","REV","14","14","14","Athantama matara tjulkura araka. Matara ekurala arrpunha narlanaka, Relhaka 'Lira ngerra inthorra. Kapurta ekuranhala kaarntakaarnta naka, gold-anga mpaarakala. Iltja ekuranhala turta era knife rrilpa tnyinaka, knife ingkurtakwia, marna annga inturnamala kotjitjika. ");
INSERT INTO are_vpl VALUES ("RV14_15","096_14_15","REV","14","15","15","Angel nyintantama temple-anga rratamala ilkaka, “Kala marna inturnamala kotjai, marna ingkarraka alhala kala urnmanga warta.” ");
INSERT INTO are_vpl VALUES ("RV14_16","096_14_16","REV","14","16","16","Era, erala matarala narlanaka, erantama knife ingkurta ekuranhala marna urnma etnanha inturnamala kotjika. ");
INSERT INTO are_vpl VALUES ("RV14_17","096_14_17","REV","14","17","17","Angel arrpunhantama temple-anga rrataka. Era turta knife rrilpa tnyinaka, knife ingkurtakwia, marna annga inturnamala kotjitjika. ");
INSERT INTO are_vpl VALUES ("RV14_18","096_14_18","REV","14","18","18","Kurunga angel nyinta arrpunha altar-anga pitjika. Era urakurtwia naka. Erantama angel ekura ilkaka, erala knife rrilpa erinha tnyinamanga, “Marna grapes ingkarraka alhala kala urnma nama. Etnanha kala knife rrilpa ungkwanganhala inturnamala kotjai.” ");
INSERT INTO are_vpl VALUES ("RV14_19","096_14_19","REV","14","19","19","Angel erantama grapes etnanha inturnamala kotjika, etnanha Altjirraka grapes nharrkunhakunhaka ipartaka turta iwuka. Nhanhala Altjirrala etnanha nharrkuka, aa kngarra namala. ");
INSERT INTO are_vpl VALUES ("RV14_20","096_14_20","REV","14","20","20","Iparta nhanha erataka town kngarritja ekuranga kathala naka. Altjirrala warta grapes etnanha nharrkuka, kanha alhwala thalalhaka. Itja kurrka. Alhwa era kala roanta lhaka. Roa nhanha era kala 300 kilometres tjenya naka, iparta turta nanthaka bridle-akakurtitja. ");
INSERT INTO are_vpl VALUES ("RV15_1","096_15_1","REV","15","1","1","Kurunga atha imparra arrpunha inthorra erinhantama araka, alkirala. Atha angel 7 araka. Etna yultha tnyinaka, relha alharinya ingkarraka 7-aranga wotha rrukunthakunthilitjika. Nhanhiperra etna relha alharinya etnanha itja wotha rrukunthakunthilitjinala, Altjirraka aa kngarra kala yirrakalangantama. ");
INSERT INTO are_vpl VALUES ("RV15_2","096_15_2","REV","15","2","2","Atha kwatja ntjanga glass ngerrantama araka, ura turta ntjanga glass ngerra ekurala mpurlanaka. Relha turta ntjanga glass ngerra ekuranga kutala itnaka. Relha nhanha etna tnontha korna nhanganha pmakwinakala, ntolya ekuranha, rretnya ekuranhaka number turta. Etna harp iltjala tnyinaka, harp nhanga Altjirralala etnanha nthakala. ");
INSERT INTO are_vpl VALUES ("RV15_3","096_15_3","REV","15","3","3","Etnantama lyilhaka, Altjirraka urrkapunhapunha Moses-anhala lyilhakala ngerra, Lamb erala lyilhakala ngerra turta, “Ingkarta Altjirra Ekarlta Inthorrai, unta kngarra inthorra, makalaria inthorra turta urrkapukala. Unta pmara ingkarrakaka, relha ingkarrakaka turta, Ingkarta nama. Unta ntelalhaka unta nthurrpa, arratja turta namanga. ");
INSERT INTO are_vpl VALUES ("RV15_4","096_15_4","REV","15","4","4","Relha ingkarraka ungkwanganga trerritjina, nganha tnantjitjina turta. Unta nyintanta kunha alkngaltara nama. Relha ingkarraka inthorra ungkwanga urrkurrkintja nitjina, etna lhangkarakalanga unta arratja inthorra ntelalhakala.” ");
INSERT INTO are_vpl VALUES ("RV15_5","096_15_5","REV","15","5","5","Ekuriperra atha nhanhantama alkirala araka. Atha araka temple era, nhanga Altjirraka tent era purrama, altjurangkamanga. ");
INSERT INTO are_vpl VALUES ("RV15_6","096_15_6","REV","15","6","6","Angel 7 etnantama rratentjaka, etnakathakala nakala relha alharinya ingkarrakanha rrukunthakunthilitjika. Mantarra etnaka tjulkura inthorra naka. Mantarra arrpunha, gold-anga mpaarakala, nhanha inarnka etnakanhala naka. ");
INSERT INTO are_vpl VALUES ("RV15_7","096_15_7","REV","15","7","7","Kurunga tnontha ngerra marra nyintala, angel etnanha taarna nthaka, gold-anga mpaarakala. Taarna nhanha etna lyulpalyulpa naka. Itja marnakarta. Altjirra etathaka aa kngarrakarta pula. ");
INSERT INTO are_vpl VALUES ("RV15_8","096_15_8","REV","15","8","8","Altjirra ekarlta inthorra era, makalaria inthorra era turta, temple-ala namanga, temple era urakwartakarta lyulpalyulperraka. Relhalkantama yarna temple ekururna irrpuka, angel 7 etnarrka relha alharinya ingkarrakanha 7-aranga rrukunthakunthilitjinanga. ");
INSERT INTO are_vpl VALUES ("RV16_1","096_16_1","REV","16","1","1","Athantama wuka arrpunha temple-anga ilkamanga. Era angel 7 etnanha angkatja intarrala ilaka, “Kala lharrirrai Altjirraka aa kngarra alhakarlaka thalitjika, taarna etnakanga.” ");
INSERT INTO are_vpl VALUES ("RV16_2","096_16_2","REV","16","2","2","Angel number 1-alantama taarna ekuranha alhaka thalaka. Kurunga relha etnala tnontha kornaka imparrakarta namanga, ntolya ekuranhaka paka urrkurrkintja namanga, etna tukura korna inthorrakarterraka. ");
INSERT INTO are_vpl VALUES ("RV16_3","096_16_3","REV","16","3","3","Angel number 2-alantama taarna ekuranha kwatja laiyaka thalaka. Kwatja laiya erantama relha errilkngaka alhwa ngerrerraka. Kwatja laiyarinya ingkarrakantama iluka. ");
INSERT INTO are_vpl VALUES ("RV16_4","096_16_4","REV","16","4","4","Angel number 3-alantama taarna ekuranha urlpaiyaka, pentjaka turta thalaka. Kwatja nhanha etna turtantama alhwerraka. ");
INSERT INTO are_vpl VALUES ("RV16_5","096_16_5","REV","16","5","5","Kurunga atha wuka angel kwatjakurtwia era angkamanga, “Altjirra alkngaltarai, unta arratja nama. Unta kuta nakala, unta turta kuta nitjina. Unta relha ntjarranha arratja tjiperrawuka. ");
INSERT INTO are_vpl VALUES ("RV16_6","096_16_6","REV","16","6","6","Relha korna ntjarrala kunha relha alkngaltara ntjarranha, urrpia ungkwanganha ntjarranha turta tuka, alhwa etnakanha turta thalaka. Untantama alhwa etnakanha kapanha thalakantema.” ");
INSERT INTO are_vpl VALUES ("RV16_7","096_16_7","REV","16","7","7","Athantama altar erinha wuka angkamanga, tjanamala ngerra, “Awa, Ingkarta Altjirra Ekarlta Inthorrai, unta kunha nthurrpa relha ntjarranha arratja tjiperrawuka.” ");
INSERT INTO are_vpl VALUES ("RV16_8","096_16_8","REV","16","8","8","Angel number 4-alantama taarna ekuranha lirnngaka thalaka. Lirnnga erantama relhanha urala ngerra mpuka. ");
INSERT INTO are_vpl VALUES ("RV16_9","096_16_9","REV","16","9","9","Lirnnga era warta relha etnanha urala ngerra mpuka, kanha relha etna Altjirranha iltakala, era etnanha rrukunthakunthilakalanga. Etna itja Altjirrurna toperraka, erinha tnantjaka paka. ");
INSERT INTO are_vpl VALUES ("RV16_10","096_16_10","REV","16","10","10","Angel number 5-alantama taarna ekuranha tnontha kornaka chair kngarritjaka thalaka. Tnontha korna ekura pmara ntjaparantama thapathaperraka. Tnontha korna ekura worla turtantama kngarra mpangkaka, ilkaartintjimala. ");
INSERT INTO are_vpl VALUES ("RV16_11","096_16_11","REV","16","11","11","Etnantama Altjirra alkirarinya erinha iltaka, ilkaarta pa maama etnakanhanga arrkngala. Etna pula itja Altjirrurna toperraka. Etna korna kuta ntelalhaka. ");
INSERT INTO are_vpl VALUES ("RV16_12","096_16_12","REV","16","12","12","Angel number 6-alantama taarna ekuranha lhira kngarritja Euphrates-aka thalaka. Kwatja ingkarrakantama lhira ekurala ntjirrkerraka. King ekngarrarinya ntjarra turtantama lhira ekuranga tjanentjika. ");
INSERT INTO are_vpl VALUES ("RV16_13","096_16_13","REV","16","13","13","Athantama enka korna tharraminyinta araka. Etna ntjitjarra ngerra naka. Nyinta kurlaiya ngerra kngarritja nhangaka rrakartanga rrataka. Arrpunha tnontha korna nhangaka rrakartanga rrataka. Kala arrpunha urrpia orrtjaltha nhangaka rrakartangala rrataka. ");
INSERT INTO are_vpl VALUES ("RV16_14","096_16_14","REV","16","14","14","Enka korna nhanha etna tjatjikarta urrkapuka. Etnantama pmararrpaninhurna lhaka, king ingkarrakurna, etnanha worlilitjika Altjirra Ekarlta Inthorralela turritjika. Arlta nhanha ekurala pula Altjirrala etnanha pmakwinitjina. ");
INSERT INTO are_vpl VALUES ("RV16_15","096_16_15","REV","16","15","15","“Arai, yinga pitjimalanga, atha rrangkarranha tnolkalhelitjina, nyilkngampalala relhanha tnolkalhelamanga ngerra. Altjirrala pula relha erinha lyekarrilitjina, erala kaarra namanga, mantarra ekuranha turta ekuranga kuta tnyinamanga. Kurunga yinga pitjimalanga, era itja mantarrakunya nthulaputjina, errakarrerritjina turta.” ");
INSERT INTO are_vpl VALUES ("RV16_16","096_16_16","REV","16","16","16","King etnantama tjapartia etnakanhakarta worlerraka, pmara nhanga Hebrew angkatjalala ilama Armageddon. ");
INSERT INTO are_vpl VALUES ("RV16_17","096_16_17","REV","16","17","17","Angel number 7-alantama taarna ekuranha thalaka. Kurunga chair kngarritja ekuranga arrpunha ilkaka, “Kalau!” Chair kngarritja nhanha erataka temple kwanala naka. ");
INSERT INTO are_vpl VALUES ("RV16_18","096_16_18","REV","16","18","18","Athantama kwatja lharrkamanga araka, kwatja angkamanga turta wuka. Alha era turtantama errowurlalhaka. Alhaka errowuntja lakinha ngerra arrkurla itja naka paka. ");
INSERT INTO are_vpl VALUES ("RV16_19","096_16_19","REV","16","19","19","Babylon, town kngarritja nhangantama karta tharraminyinterraka. Town kngarritja arrpunha ntjarra turta taakalhaka. Altjirranhantama aa kngarrerramala Babylon erinha yirralhelamala tuka. ");
INSERT INTO are_vpl VALUES ("RV16_20","096_16_20","REV","16","20","20","Mpopaturra ingkarrakantama uralhaka, parta kngarritja etna turta yirraka. ");
INSERT INTO are_vpl VALUES ("RV16_21","096_16_21","REV","16","21","21","Importna, parta kngarritja ngerra, relhakarlaka tnyika, alkiranga. Relha etna pula Altjirranha iltakantala, importnanga arrkngala, importna etna kngarritja inthorra namanga. ");
INSERT INTO are_vpl VALUES ("RV17_1","096_17_1","REV","17","1","1","Angel 7 etnakanga, etnala taarna 7 nhanga tnyinakala, nyintantama nukurna pitjika. Era yinganha ntangkaka, “Nukalela pitjai, atha nganha arrkutja tnapurta, porakunya nhanganha ntelitjinanga. Era kwatja laiya ntjarranga kartninyala nartnarlanama. Atha turta nganha ntelitjina Altjirrala erinha rrarrathala tumanga. ");
INSERT INTO are_vpl VALUES ("RV17_2","096_17_2","REV","17","2","2","Arai, alharinya king ingkarraka inthorrataka ekuralela intakala. Etnantama relha ingkarrakanha korna inthorrilaka.” ");
INSERT INTO are_vpl VALUES ("RV17_3","096_17_3","REV","17","3","3","Kurunga atha altjirraramalangantema, angel era yinganha worritjurna kngaka. Athantama arrkutja nyinta araka tnontha korna thathakanga kartninyala nartnamanga. Tnontha korna nhanha rretnya ntjarrakarta naka. Rretnya nhanha ntjarrala Altjirranha arrampowuka. Tnontha korna nhanha era kapurta 7-akarta naka, rrulyarrulya 10-akarta turta. ");
INSERT INTO are_vpl VALUES ("RV17_4","096_17_4","REV","17","4","4","Arrkutja erala tnontha korna ekuranga kartninyala nartnarlanaka, erataka mantarra ntjatjintja inthorraka ekarralhakala. Era turta gold-ala, yultha tjipurrkurla arrpunhala intortilalhakala. Iltja ekuranhala era cup tnyinaka, gold-anga mpaarakala. Cup nhanha era lyulpalyulpa naka, angkatja ulpurtakarta, korna ekuranhakarta turta. ");
INSERT INTO are_vpl VALUES ("RV17_5","096_17_5","REV","17","5","5","Urla ekuranhaka arrpunhala rretnya intalhelakala. Rretnya nhanha relhala etarlaramalanta lhangkarama. Rretnya era naka, “Yinga nama Babylon town kngarritja era. Atha relha ingkarrakanha kaltjinthama orrtja altjirraka urrkurrkintja nitjika, korna kngarra ntelalhitjika turta.” ");
INSERT INTO are_vpl VALUES ("RV17_6","096_17_6","REV","17","6","6","Atha araka arrkutja era drunk namanga, era nhanga relha alkngaltara ntjarraka alhwa ntjukalanga. Relha etnaka alhwa purrama, etnanhala errilknga tukala, Jesuanga arrkngala. Athantama erinha tnolkamala yapmaka. ");
INSERT INTO are_vpl VALUES ("RV17_7","096_17_7","REV","17","7","7","Angel erantama yinganha pmarraka, “Iwunhangala unta tnolkamala yapmama? Atha nganha kala arrkutja ekuriperra ilitjina. Atha turta nganha tnontha korna ekuriperra ilitjina, erala kapurta 7-akarta namanga, rrulyarrulya 10-akarta turta. Ekuranga kartninyala arrkutja era nartnama. ");
INSERT INTO are_vpl VALUES ("RV17_8","096_17_8","REV","17","8","8","Arai, tnontha korna untala arakala, era arrkurla etatha nakala, lyarta pula era kala yirrakantama. Era pula anma iparta nhanganga wotha rratitjina. Kurunga Altjirrala erinha kala kutantakantama yirralhelamala tutjina. Relha arrpunha ntjarrala tnontha korna erinha tnolkamala yapmitjina. Tnontha korna erinha purrama, erala nakala, erala lyarta itja wotha nama, era turtala nyintaranga wotha nitjinala. Relha nhanha etnaka rretnya Altjirrala itja pepa ekuranhaka arrkurla intalhelakala, era nhanga alha nhanha itjantema arrpmarnakalanga. ");
INSERT INTO are_vpl VALUES ("RV17_9","096_17_9","REV","17","9","9","“Relha eterrintja marrakartalanta lhangkaritjina nhanha athala ilama. Kapurta 7 etna, parta 7 nama, ekuralala arrkutja era nama. Kapurta 7 etna turta king 7 nama. ");
INSERT INTO are_vpl VALUES ("RV17_10","096_17_10","REV","17","10","10","King nhanha etnakanga, 5 arrpunha kala iluka. Nyinta arrpunha lyarta tjitjarterrama. Nyinta arrpunha anmantala rumerritjina. Era rumerramalanga, era kala kurrka warala tjitjarterritjina. ");
INSERT INTO are_vpl VALUES ("RV17_11","096_17_11","REV","17","11","11","“Tnontha korna erala nakala, era pula lyarta itja nama, era kala king 7 etnakanga nyinta nama. Era pula king 8 era turta nama. Arrpunhala erinha kala yirralhelitjinantema. ");
INSERT INTO are_vpl VALUES ("RV17_12","096_17_12","REV","17","12","12","“Rrulyarrulya 10 untala arakala, etna king 10 arrpunhala nama. Etna itjantema tjitjarterrama. Anma pula etna tnontha korna ekuralela hour nyinta wara tjitjarterritjina. ");
INSERT INTO are_vpl VALUES ("RV17_13","096_17_13","REV","17","13","13","King nhanha etna eterrintja nyintakarta nama. Etna ingkarraka antja nama tnontha korna ekuranta kangkwerritjika. ");
INSERT INTO are_vpl VALUES ("RV17_14","096_17_14","REV","17","14","14","King nhanha etna Lamb ekuralela turritjina. Lamb era pula etnanha pmakwinitjina, era warta king ingkarrakaka, itornka ingkarrakaka turta Ingkarta namanga. Ingkarta erarrpa kurtungurla ekuranha ntjarranha urraraka ekuralela nitjika.” ");
INSERT INTO are_vpl VALUES ("RV17_15","096_17_15","REV","17","15","15","Kurunga angel era yinganha ilaka, “Unta nhanga kwatja laiya etnanha araka, arrkutja tnapurta nhanga turta etnakanga kartninyala nartnamanga. Arai, kwatja nhanha ntjarrataka relha etna nama, etnala pmararrpaninhala namanga, angkatja twetakatweta angkamanga turta. ");
INSERT INTO are_vpl VALUES ("RV17_16","096_17_16","REV","17","16","16","Rrulyarrulya 10 etna, tnontha korna era turtantama arrkutja tnapurta ekura yirrkngerritjina. Etnantama mantarra ekuranha ilutjina, era kala ilkngarantama nitjinanga. Kurunga etna tjalka ekuranha ilkutjina, erinha uraka turta iwutjina. ");
INSERT INTO are_vpl VALUES ("RV17_17","096_17_17","REV","17","17","17","Altjirranha antja naka king nhanha etna tnontha korna ekura kangkwerritjika. Etnantama lakinha kuta ntelalhitjina Altjirraka angkatja ingkarraka nthurrperritjinalpula. ");
INSERT INTO are_vpl VALUES ("RV17_18","096_17_18","REV","17","18","18","“Arai, arrkutja nhanga untala arakala, erataka town kngarritja era nama, erala king ingkarrakaka tjitjarterrama, alhala.” ");
INSERT INTO are_vpl VALUES ("RV18_1","096_18_1","REV","18","1","1","Kurunga atha angel arrpunhantama araka alkiranga tnanpentjimanga. Angel nhanha itornka kngarra naka, makalaria inthorra turta. Era turta alha erinha parrtjilhelaka. ");
INSERT INTO are_vpl VALUES ("RV18_2","096_18_2","REV","18","2","2","Erantama intarra ilkaka, “Babylon, town kngarritja nhanga kala itja wotha nama. Altjirrala erinha kala yirralhelaka. Lyarta Babylon era kala errintjaka pmarantama nama. Thepa korna ulpurta ntjarra, tnontha korna ulpurta ntjarranta turtantama ekurala nama. ");
INSERT INTO are_vpl VALUES ("RV18_3","096_18_3","REV","18","3","3","Arai, relha ingkarraka inthorrataka ekuranga kornerraka. Etna ekuralela porakunya inthorra ntaiyawurlanakala. King ingkarraka turta ekuralela ntaiyawurlanakalantema. Yirrinthanhinthanha ingkarraka turta netaneterraka, Babylon era yulthaka kngarra lherrakalanga.” ");
INSERT INTO are_vpl VALUES ("RV18_4","096_18_4","REV","18","4","4","Kurunga atha wuka arrpunhantama alkiranga ilkamanga, “Relha nuka ntjarrai, Babylon-anga kala rratantai, rrangkarra turta ekuralela ilkarrtjerrakitja. Athantama rrangkarranha turta rrarrathala tukitja. ");
INSERT INTO are_vpl VALUES ("RV18_5","096_18_5","REV","18","5","5","Babylon erataka kngarra inthorra korna ntelalhaka. Altjirranha turta itja inthorra korna ekuranhaka kngwerritjina. ");
INSERT INTO are_vpl VALUES ("RV18_6","096_18_6","REV","18","6","6","Altjirrala erinhantama nakapakarlilitjina, erala arrpunha ntjarranha nakapakarlilakala ngerra. Altjirrala erinha kala kngarralkura kornilitjina, erala arrpunha ntjarranha kornilakalangatjina. Altjirrala alhwa ekuranha thalitjina, erinha kapanha tumala, era arrpunha ntjarraka alhwa thalakalanga, etnanha tumala. ");
INSERT INTO are_vpl VALUES ("RV18_7","096_18_7","REV","18","7","7","Babylon-anha kngarra inthorra tjurnalhakala. Lakinhanga Altjirranhantama ekura kngarra inthorra alkngarnterritjina, erinha kngarra inthorra rrukunthakunthilitjina turta. Arai, Babylon-anha kunha lakinha eterraka, ‘Yinga kunha queen kngarra nama. Yinga itjama warlukurterritjina. Yinga itjama ltarrperritjina paka.’ ");
INSERT INTO are_vpl VALUES ("RV18_8","096_18_8","REV","18","8","8","Lakinhanga era arlta nyintala kuta ilkaarta initjina, ltarrperritjina, ngaiyalerritjina, ilutjina turta. Mpurrka ekuranhantama etna urala etitjina. Nhanha kala lakinherritjina, Ingkarta Altjirra era ekarlta inthorra namanga. Era turta erinha tjiperrawumanga.” ");
INSERT INTO are_vpl VALUES ("RV18_9","096_18_9","REV","18","9","9","King ingkarraka etnala ekuralela intakala, ekuralela marna kngarra ilkukala, kngarra ntjukala turta, etna kala itnitjinantama. Etna nthorrkngerritjina turta etna urakwarta erinha aramanga, era mpurlanamanga. ");
INSERT INTO are_vpl VALUES ("RV18_10","096_18_10","REV","18","10","10","Etna pula trerramala ilanga itnatjina, Babylon era kngarra mpangkamanga. Etnantama angkitjina, “Apu, Babylon-ai, unta kunha town kngarritja inthorra naka, town ekarlta inthorra turta. Arrpunhala pula nganha hour nyintala kala yirralhelakanta.” ");
INSERT INTO are_vpl VALUES ("RV18_11","096_18_11","REV","18","11","11","Yultha yirrinthanhinthanha ingkarraka turta Babylon ekura nthorrkngerritjina, relha arrpunha itjantama namanga yultha etnakanha buy-emilitjika. ");
INSERT INTO are_vpl VALUES ("RV18_12","096_18_12","REV","18","12","12","Nhanga gold etnakanha, silver, parta lantjalantja, parta tjiparra turta. Nhanga mantarra tjenya etnakanha, mantarra ntjatjintja, mantarra intorta, mantarra thathaka turta. Nhanga irna marra etnakanha, irna tjulkura, irna tjiparra turta. Nhanga irna bronze etnakanha, irna iron, irna tjiparra arrpunha turta. ");
INSERT INTO are_vpl VALUES ("RV18_13","096_18_13","REV","18","13","13","Nhanga marna kumiilanha etnakanha, irna unpa marra, myrrh, frankincense turta. Nhanga wine etnakanha, olive oil, marna wheat turta. Nhanga bullock etnakanha, sheep, nantha, wagon, relha urrkapunhapunha ntjarra turta. ");
INSERT INTO are_vpl VALUES ("RV18_14","096_18_14","REV","18","14","14","Yultha yirrinthanhinthanha etna Babylon-anha ilitjina, “Babylon-ai, yultha etnakala unta nhanga kngarra antja nakala, etna kunha kala yirraka. Mantarra intorta, marna kumia etnala ungkwanga intitjata, etna turta kala yirrakantema. Untantama etnaka yarna kuta yonthitjina.” ");
INSERT INTO are_vpl VALUES ("RV18_15","096_18_15","REV","18","15","15","Yultha yirrinthanhinthanha etna kunha Babylon ekuranga netaneterrakala. Etna pula aramalanga era nyingalauwumanga, etna trerraka. Etna ilanga itnaka, itnika, nthorrkngerraka turta. ");
INSERT INTO are_vpl VALUES ("RV18_16","096_18_16","REV","18","16","16","Etna lakinha ilkaka, “Apu, Babylon-ai, unta kunha town kngarritja inthorra naka. Unta marla ngerra naka, erala mantarra intorta inthorraka ekarralhakala, mantarra thathakaka turta irrpukala. Unta yultha intortaka ekarralhitjata, gold-anga mpaarakalaka, parta tjipurrkurlaka turta. ");
INSERT INTO are_vpl VALUES ("RV18_17","096_18_17","REV","18","17","17","Arrpunhalantama yultha kngarra ungkwanganha hour nyintala kuta yirralhelaka.” Ship-aka itornka ingkarraka, ship-ala lhanhalhanha ingkarraka, ship-aka urrkapunhapunha ingkarraka turta, ilanga itnaka. Relha etna turta, etnala yultha etnakanha pmara arrpunhurna yairnitjata ship-ala, etna turta ilanga itnakantema. ");
INSERT INTO are_vpl VALUES ("RV18_18","096_18_18","REV","18","18","18","Urakwarta erinha aramala Babylon-anga ntjinhamanga, etna ilkaka, “Town arrpunha Babylon ngerra itja naka paka.” ");
INSERT INTO are_vpl VALUES ("RV18_19","096_18_19","REV","18","19","19","Etnantama kapurta arnala tintjawulhaka. Kngarra itnimala, nthorrkngerramala turta etna ilkaka, “Apu, Babylon-ai, town kngarritjai. Ship-akakurtwia ingkarraka ungkwanganga wara netaneterrakala. Kala hour nyintala kutantama arrpunhala nganha yirralhelaka. ");
INSERT INTO are_vpl VALUES ("RV18_20","096_18_20","REV","18","20","20","“Alkirarinya ntjarrai, rrangkarra pula arrkanerritjikala. Relha alkngaltara ntjarrai, apostle ntjarrai, Altjirraka urrpia ntjarrai, rrangkarra turta arrkanerritjikantema. Altjirrala kunha Babylon-anha rrarrathala tuka, Babylon-ala rrangkarranha tukala ngerra.” ");
INSERT INTO are_vpl VALUES ("RV18_21","096_18_21","REV","18","21","21","Angel ekarltalantama parta tnyana ngerra kngarritja inthorra tjurnaka, laiyaka iwuka turta. Era angkaka, “Parta nhanha yirraka atha erinha kwatjaka iwukalanga. Lakinha ngerra Babylon-anha turta yirritjinantema, Altjirrala erinha rrarrathala tumalanga. Arrpunhala erinha itja wotha arltaritjina. ");
INSERT INTO are_vpl VALUES ("RV18_22","096_18_22","REV","18","22","22","Babylon ekurala, relhala itja wotha music wutjina. Music nhanga harp-akanha paka, trumpet-akanhalka paka. Relhala turta itja wotha wutjina, relha arrpunha Babylon-ala urrkapumanga, marna paka thamanga, parta tnyanala. ");
INSERT INTO are_vpl VALUES ("RV18_23","096_18_23","REV","18","23","23","Ingula irna parrtjakanha itja wotha Babylon-ala mputjina. Relhala turta itja wotha wutjina noarta lheloalhelarramanga paka. Arai, nhanha lakinherritjina Babylon-aka yirrinthanhinthanha ntjarra tjurnalhakalanga inthorra. Era turta relha ingkarrakanha arrangkultha ekuranhala kornilakalanga. ");
INSERT INTO are_vpl VALUES ("RV18_24","096_18_24","REV","18","24","24","Babylon ekurala kunha etna Altjirraka urrpiaka alhwa arltaraka, relha alkngaltara ntjarraka alhwa, relha arrpunha ntjarraka alhwa turta.” may be end of chapnum problem here ");
INSERT INTO are_vpl VALUES ("RV19_1","096_19_1","REV","19","1","1","Nhanhiperra atha alkirala yurra wuka, yurra nhanga relha ntjarra inthorra angkamanga ngerra. Etna lakinha angkaka, “Hallelujah! Ingkarta Altjirra nurnakanhala relhanha tangkalhelama. Era makalaria nama. Era ekarlta nama. Relhala erinha tnantjitjika. ");
INSERT INTO are_vpl VALUES ("RV19_2","096_19_2","REV","19","2","2","Altjirrala relhanha arratja, nthurrpa turta tjiperrawuma. Era kala arrkutja tnapurta nhanganha tjiperrawuka, erala relha ingkarrakanha kornilakala. Era turta arrkutja erinha rrarrathala tuka, era relha ekuranha ntjarranha errilknga tukala.” ");
INSERT INTO are_vpl VALUES ("RV19_3","096_19_3","REV","19","3","3","Athantama etnanha wuka wotha angkamanga, “Hallelujah! Babylon ekuranga urakwarta kuta ntjinhama. Urakwarta era turta itja yirritjina.” ");
INSERT INTO are_vpl VALUES ("RV19_4","096_19_4","REV","19","4","4","Kurunga kngarripata 24 etna, tnontha ngerra marra tharramatharra etna turta mparalela arrarnalhaka. Etnantama Altjirra ekura urrkurrkintja naka, erala chair kngarritjala nartnamanga. Etna ilkaka, “Amen! Hallelujah!” ");
INSERT INTO are_vpl VALUES ("RV19_5","096_19_5","REV","19","5","5","Kurunga atha wuka arrpunha chair kngarritja ekuranga angkamanga, “Relha ntjarrai, rrangkarrala Altjirraka urrkapunhapunha namanga, rrangkarrala Altjirriperra arratja eterramanga turta, rrangkarra ingkarraka Altjirra nurnakanha tnantjitjika.” ");
INSERT INTO are_vpl VALUES ("RV19_6","096_19_6","REV","19","6","6","Kurunga atha yurra wuka relha ntjarra inthorra angkamanga ngerra. Yurra era kwatja roa kngarraka yurra ngerra naka, kwatja angkamanga ngerra turta. Worla etna lakinha angkaka, “Hallelujah! Arai, Ingkarta Altjirra Ekarlta Inthorra era kala tjitjarterramantama. ");
INSERT INTO are_vpl VALUES ("RV19_7","096_19_7","REV","19","7","7","Nurnantama arrkana nitjika, kangkitjika turta. Nurna erinha tnantjitjika turta, Lamb-aka mpanyaka arlta kala namangantama. Lamb-aka noa turta Lamb ekura kala kaaralhama. ");
INSERT INTO are_vpl VALUES ("RV19_8","096_19_8","REV","19","8","8","Arai, Altjirrala kala Lamb-aka noa mpanyakanha mantarra ekuranha nthaka. Era mantarra tjulkura marra inthorra nama, ulpurtakunya. (Mantarra tjulkura marra inthorra nhanhataka nama, Altjirrala relha alkngaltaraka korna ilkngikala.)” ");
INSERT INTO are_vpl VALUES ("RV19_9","096_19_9","REV","19","9","9","Angel erantama yinganha turnaka, “Angkatja nhanha intalhelai, ‘Altjirrala relha lenha ntjarranha lyekarrilitjina, etnanhala era ntangkakala Lamb-aka mpanyaka tjinkarrurna.’” Angel era yinganha nhanha turta ilaka, “Altjirraka angkatja nhanha nthurrpa nama.” ");
INSERT INTO are_vpl VALUES ("RV19_10","096_19_10","REV","19","10","10","Yingantama mparalela arrarnalhaka angel ekuranga urlarra, ekura urrkurrkintja nitjinala. Era pula yinganha ilaka, “Itja lakinha! Unta ngerra, tjina tnakanhakanha ungkwanganha ntjarra ngerra turta, yinga Jesuaka urrkapunhapunha nama. Nurna relha ntjarranha Jesuaka angkatja tjatjatuma. Kala Altjirrakanta urrkurrkintja nai. Relha etnala relha ntjarranha Jesuaka angkatja tjatjatuma, etna angkama Enkala etnanha ekarltilakalanga.” ");
INSERT INTO are_vpl VALUES ("RV19_11","096_19_11","REV","19","11","11","Athantama araka alkira era altjurangkamanga, nantha tjulkura turta ekurala namanga. Era, erala nantha ekura ntjikala, era naka rretnya “Ilporatha pa Nthurrpa.” Era paka relha ntjarranha tjiperrawumanga, etnakalela turramanga paka, era arratja kuta ntelalhama. ");
INSERT INTO are_vpl VALUES ("RV19_12","096_19_12","REV","19","12","12","Alknga ekuranha ura ngerra mpurlanaka. Kapurta ekuranhala kaarntakaarnta ntjarra naka. Arrpunhala ekurakarlaka rretnya intalhelakala. Nanthaka ntjikala eranta pula rretnya ekura kaltja. ");
INSERT INTO are_vpl VALUES ("RV19_13","096_19_13","REV","19","13","13","Atha arakantama nhanga nanthaka ntjikala ekura mantarra alhwanta namanga. Atha wuka turta etna erinha rretnya ilamanga “Altjirraka Angkatja.” ");
INSERT INTO are_vpl VALUES ("RV19_14","096_19_14","REV","19","14","14","Ekuranga tnaartangala tjapartia alkirarinya etna pitjika, ingkarraka nantha tjulkuraka ntjikala, mantarra tjulkura marra inthorraka ekarralhakala turta. ");
INSERT INTO are_vpl VALUES ("RV19_15","096_19_15","REV","19","15","15","Nhanga nantha tjulkuraka ntjikalaka rrakartanga knife tjenya rrilpa rrataka, Relha Lorinya ntjarranha tutjika. Era turta Relha Lorinya ntjarraka tjitjarterritjina etnanha irna iron-ala tumala. Era turta etnanha rrothitjina, relhalala grapes ingkala rrothamanga ngerra. Lakinha Altjirra Ekarlta Inthorrala Relha Lorinya ntjarranha rrarrathala tutjina. ");
INSERT INTO are_vpl VALUES ("RV19_16","096_19_16","REV","19","16","16","Nanthaka ntjikalaka lyuparaka, mantarra ekuranhaka turta arrpunhala intalhelakala, “King ntjarraka, itornka ntjarraka Ingkarta era.” ");
INSERT INTO are_vpl VALUES ("RV19_17","096_19_17","REV","19","17","17","Kurunga atha araka angel arrpunha lirnngala itnamanga. Era thepa ntjarraka ilkaka, etnala alkira tnartala ilpanamanga, “Pitjai Altjirraka tjinkarra kngarrurna. ");
INSERT INTO are_vpl VALUES ("RV19_18","096_19_18","REV","19","18","18","Pitjai king ntjarraka tjalka ilkutjika. Pitjai itornka ntjarraka tjalka, tjitjarta ntjarraka tjalka, relha kornakornaka tjalka, nanthaka tjalkalka ilkutjika.” ");
INSERT INTO are_vpl VALUES ("RV19_19","096_19_19","REV","19","19","19","Athantama tnontha korna erinha araka, alhaka king ntjarra turta, tjapartia etnakanha turta worlerramanga. Etnantama nantha tjulkuraka ntjikala ekuralela, worla ekuranhalela turta turraka. ");
INSERT INTO are_vpl VALUES ("RV19_20","096_19_20","REV","19","20","20","Nantha tjulkuraka ntjikala era pula tnontha korna erinha errkuka, urrpia orrtjaltha ekuranha turta. Urrpia orrtjaltha nhanha era kunha nhanga tjatjikarta urrkapukala. Era turtantama relha lenha ntjarranha orrtjapepilakala, etnala tnontha korna ekura imparra tnyinakala, etna turtala tnontha korna ekuranhaka ntolyaka urrkurrkintja nakala. Erantama tnontha korna erinha, urrpia orrtjaltha ekuranha turta, ura urtaapa kngarritja inthorraka iwuka. ");
INSERT INTO are_vpl VALUES ("RV19_21","096_19_21","REV","19","21","21","Kanha king etnaka tjapartia ntjarra, nantha tjulkuraka ntjikala era knife tjenya nhangalala errilknga tuka, knife tjenya nhanga rrakarta ekuranhangala rratakala. Thepa etnantama tulhaka inthorra errowulyaka tjalka ilkumala. ");
INSERT INTO are_vpl VALUES ("RV20_1","096_20_1","REV","20","1","1","Atha angel arrpunhantama araka alkiranga tnanpentjimanga. Era iparta kngarritja nhangaka key tnyinaka, chain kngarritja turta iltja ekuranhala. ");
INSERT INTO are_vpl VALUES ("RV20_2","096_20_2","REV","20","2","2","Erantama kurlaiya ngerra kngarritja nhanga erinha errkuka. Apma erinha purrama, errintja nhanganhakwia, Satan-anha. Erantama erinha chain-ala yirnaka 1000 years-aka. ");
INSERT INTO are_vpl VALUES ("RV20_3","096_20_3","REV","20","3","3","Kurunga angel era erinha iparta kngarritja ekururnantama iwuka, iparta erinha turta marntilaka 1000 years-aka. Era kurlaiya ngerra kngarritja erinha lakinhilaka, era relhanha yarna orrtjapepilitjinanga 1000 years-aka. Kurunga 1000 years-iperra, angel era kurlaiya ngerra kngarritja erinha wotha rratalhelitjinala, arlta urrputjaka wara pula. ");
INSERT INTO are_vpl VALUES ("RV20_4","096_20_4","REV","20","4","4","Atha chair kngarritja ntjarrantama araka. Chair kngarritja ekurala lenha ntjarra nartnaka, etnakathakantama namanga arrpunha ntjarranha tjiperrawutjika. Atha turta relha etnaka kurruna araka, etnanhala errilknga tukala, etna Jesuaka angkatja, Altjirraka angkatja turta tjatjatukalanga. Kurruna nhanha etna turta itja tnontha korna ekura urrkurrkintja nakala, ntolya ekuranhaka paka. Urla, iltja etnakanhaka turta, itja tnontha kornaka imparra arrarnakala. Etnantama etatherraka, Kristalela turta tjitjarterraka 1000 years-aka. ");
INSERT INTO are_vpl VALUES ("RV20_5","096_20_5","REV","20","5","5","Relha nhanha ntjarrakimparra kunha kamerrakala. Arrpunha ntjarra anmanta kamerritjina, 1000 years-iperra. ");
INSERT INTO are_vpl VALUES ("RV20_6","096_20_6","REV","20","6","6","Relha lenha ntjarra, etnakimparrala kamerrakala, etnanha Altjirrala lyekarrilaka. Etna itja wotha ilutjina. Etna pula Altjirraka, Kristaka turta priest nitjina. Etna turta Kristalela tjitjarterritjina 1000 years-aka. ");
INSERT INTO are_vpl VALUES ("RV20_7","096_20_7","REV","20","7","7","1000 years-iperra, angel era Satan-anha wotha iparta kngarritja nhanganga rratalhelitjina. ");
INSERT INTO are_vpl VALUES ("RV20_8","096_20_8","REV","20","8","8","Satan erantama relha Gog-arinyanha, Magog-arinyanha turta orrtjapepilitjina. Nhanhatitja era relha ingkarraka inthorranha orrtjapepilitjina, etna turritjika worlerritjinanga. Etna kala ntjarra inthorra nitjina, arna urlpaiya ngerra. ");
INSERT INTO are_vpl VALUES ("RV20_9","096_20_9","REV","20","9","9","Etnantama pmararrpaninhanga tjananhamala, relha alkngaltara ntjarraka pmara tangaparritjina, town erinha purrama, ekurala Altjirranha kangkamanga. Altjirrala pula etnakarlaka ura ilarnitjina, alkiranga, etnanha yirralhelitjina turta. ");
INSERT INTO are_vpl VALUES ("RV20_10","096_20_10","REV","20","10","10","Kurunga Altjirrala errintja erinha, erala relhanha orrtjapepilakala, ura kngarritjaka iwutjina. Era tnontha korna erinha, urrpia orrtjaltha erinha turta ura ekura iwutjinantema. Ura kngarritja ekurala Altjirrala etnanha arltala pa ingwala, ngampakala kuta rrukunthakunthilitjina. ");
INSERT INTO are_vpl VALUES ("RV20_11","096_20_11","REV","20","11","11","Athantama chair kngarritja tjulkura araka, nyinta turta chair kngarritja ekurala nartnamanga. Ekuranga alha nhanha, alkira era turta tira lhakala. Arrpunhala turta etnanha yarna wotha arltaraka. ");
INSERT INTO are_vpl VALUES ("RV20_12","096_20_12","REV","20","12","12","Athantama relha errilknga etnanha araka, etatherrakala, itornka etnanha, relha kornakorna etnanha turta, chair kngarritja ekuranga urlarra itnamanga. Kurunga arrpunhala pepa urrputja altjurilaka. Pepa arrpunhala relha lenha ntjarraka rretnya intaka, etnanhala Altjirrala lhelakala, etna ngampakala etatha nitjinala. Relha nyintaminyintanhantama Altjirrala tjiperrawuka, relha erala ntelalhakala ngerra, nhanhala pepala intamanga ngerra turta. ");
INSERT INTO are_vpl VALUES ("RV20_13","096_20_13","REV","20","13","13","Relha errilknga arrpunha ntjarra kwatja laiyanga rratakala, etna nakantema. Relha arrpunha ntjarra relha errilkngaka pmaranga pitjikala, tatharranga turta, etna nakantema. Altjirralantama etnanha nyintaminyintanha tjiperrawuka etnala ntelalhakala ngerra. ");
INSERT INTO are_vpl VALUES ("RV20_14","096_20_14","REV","20","14","14","Kurunga Altjirrala ilaka relha itja wotha ilutjinala. Era turtantama errilkngaka pmara erinha, urala yirralhelaka. Relha etna pula, etnanhala ura kngarritja ekururna iwutjinala, etnantantama wotha ilutjina. ");
INSERT INTO are_vpl VALUES ("RV20_15","096_20_15","REV","20","15","15","Kurunga relha etna, rretnya etnakala itja Altjirraka pepa arrpunha nhangala intakala, etnanha Altjirrala kala ura kngarritja ekururna iwetnakantama. ");
INSERT INTO are_vpl VALUES ("RV21_1","096_21_1","REV","21","1","1","Atha alkira lyartinya, alha lyartinya turtantama araka. Alkira lyartala nama, alha lyartala nama turta, eratharrataka kala itja wotha naka. Kwatja laiya era turta itja wotha naka. ");
INSERT INTO are_vpl VALUES ("RV21_2","096_21_2","REV","21","2","2","Athantama town alkngaltara erinha araka, Jerusalem lyartinya erinha purrama. Atha araka Altjirrala erinha alkiranga ilulhelamanga. Town era marra inthorra naka alkngala aritjika, kwarra wonka ngerra, erala mantarra marraka ekarralhakala noa initjinala. ");
INSERT INTO are_vpl VALUES ("RV21_3","096_21_3","REV","21","3","3","Athantama angkatja intarra wuka Altjirraka chair kngarritjanga, “Arai, Altjirranha kala relha ekuranha ntjarralela namantama. Era kala etnakalela kuterritjina. Etna turta relha ekuriltja inthorra nitjina. Altjirra erarrpa etnakalela nitjina. ");
INSERT INTO are_vpl VALUES ("RV21_4","096_21_4","REV","21","4","4","Era alkngoltja ingkarraka alknga etnakanhanga ilkngitjina. Etna itja wotha ilutjina, itja wotha mpangkitjina, itja wotha itnitjina, itja wotha ilkaartintjitjina paka. Etna itja wotha imampurla nitjina lyarta ngerra.” ");
INSERT INTO are_vpl VALUES ("RV21_5","096_21_5","REV","21","5","5","Kurunga chair kngarritjala namala era angkaka, “Arai, atha alha, alkira, relhalka ingkarraka lyartinyilama. Angkatja nhanha etnanha intalhelai. Angkatja etna arratja nama, relhala turta etnanha kala tnakitjikanta. ");
INSERT INTO are_vpl VALUES ("RV21_6","096_21_6","REV","21","6","6","Arai, atha urrkapuntja nukanha kala mangkilakantama. Yinga nama Alpha, Omega turta. Nhanhatitja yinga tjontintjala nakala, yinga kuta nitjina turta. Nuka pentja kwatjakarta intama. Kwatja nhanhala relhanha ngampakala etathilama. Relha erala kwatja nhanhaka antja, erinha atha kala kapanhanta ntjutjika nthitjina. ");
INSERT INTO are_vpl VALUES ("RV21_7","096_21_7","REV","21","7","7","Relha erala yinganha talwalpula tnakama, atha erinha yultha marra ingkarraka nukanha nthitjina. Yinga Altjirra ekura nitjina, era turta 'lira nuka. ");
INSERT INTO are_vpl VALUES ("RV21_8","096_21_8","REV","21","8","8","“Kanha relha tiraltha ntjarranha. Relha etnala yinganha itja tnakakala. Relha etnala kornala ulpurtilalhakala. Relha urrarna ntjarranha. Relha ntaiyawunha ntjarranha. Relha arrangkulthaka urrkapunha ntjarranha. Relha orrtja altjirraka urrkurrkintja nanha ntjarranha. Relha orrtjerranha ntjarranha. Relha nhanha ingkarrakanha atha ura kngarritja nhangurnala iwutjina. Etnantama wotha ilutjina.” ");
INSERT INTO are_vpl VALUES ("RV21_9","096_21_9","REV","21","9","9","Angel 7 nhanga etnakanga, etnala taarna 7 nhanga tnyinakala imampurla ingkarninyakarta, angel nhanha etnakanga nyinta nukurna pitjika. Era yinganha ntangkamala ilaka, “Nukalela pitjai, atha nganha Lamb-aka noa erinha ntelitjinanga.” ");
INSERT INTO are_vpl VALUES ("RV21_10","096_21_10","REV","21","10","10","Athantama altjirraramalangantema, era yinganha parta kngarritjurna kngaka, yinganha parta kaputhaka turta arrarnaka. Erantama nuka Jerusalem, town alkngaltara erinha imarnaka, Altjirrala erinha alkiranga ilulhelamanga. ");
INSERT INTO are_vpl VALUES ("RV21_11","096_21_11","REV","21","11","11","Altjirra ngerra, town era makalaria inthorra naka. Era alkngaltara inthorra naka. Era turta parrtjika, nhanga parta tjipurrkala jasper erala parrtjimanga ngerra. ");
INSERT INTO are_vpl VALUES ("RV21_12","096_21_12","REV","21","12","12","Wall thaaka inthorra, kartninya inthorra turta ekuranga kaarntakaarntala italhaka. Wall nhanha ekurala reoa 12 naka. Angel-ala turta reoa nhanha etnanha ntarntaraka. Reoa nyintaminyinta rretnyakarta naka, Israel-aka ramarama 12-akanha rretnyakarta purrama. ");
INSERT INTO are_vpl VALUES ("RV21_13","096_21_13","REV","21","13","13","Reoa tharraminyinta ekngarra mpinyala naka. Reoa tharraminyinta arrpunha yirrara mpinyala. Reoa tharraminyinta arrpunha ntakarra mpinyala. Reoa tharraminyinta arrpunha kala altorla mpinyala. ");
INSERT INTO are_vpl VALUES ("RV21_14","096_21_14","REV","21","14","14","Altjirrala town erinha foundation parta 12-akarlaka itakala. Foundation parta 12 nhanha etna apostle 12-aka rretnyakarta naka. ");
INSERT INTO are_vpl VALUES ("RV21_15","096_21_15","REV","21","15","15","Angel erala nukurna angkakala, era irna measure-emilanha iltjala tnyinaka. Irna measure-emilanha nhanhataka gold-anga mpaarakala. Ekurathaka naka town erinha, reoa etnanha, wall etnanha turta measure-emilitjika. ");
INSERT INTO are_vpl VALUES ("RV21_16","096_21_16","REV","21","16","16","Town nhanha erataka arrpunha inthorra naka. Era kala ntaka naka, erala tjenya namala ngerra, erala kartnathaka tjenya namala ngerra turta. Angel-ala erinha measure-emilamanga, era araka era 2,200 kilometres ntaka namanga, 2,200 kilometres tjenya namanga, 2,200 kilometres kartnathaka turta tjenya namanga. ");
INSERT INTO are_vpl VALUES ("RV21_17","096_21_17","REV","21","17","17","Erantama wall etnanha measure-emilaka. Etna 65 metres kartnathaka tjenya naka, nhanga relhalala measure-emilamanga ngerra. ");
INSERT INTO are_vpl VALUES ("RV21_18","096_21_18","REV","21","18","18","Wall etnanhataka Altjirrala parta jasper-anga itakala. Iltha etnanha turta Altjirrala gold-anga itakala, gold nhanga tjiparra inthorranga pulai. ");
INSERT INTO are_vpl VALUES ("RV21_19","096_21_19","REV","21","19","19","Foundation parta 12 etna turta parta tjipurrkurla naka. Nyinta naka parta jasper. Arrpunha parta sapphire. Arrpunha parta agate. Arrpunha parta emerald. ");
INSERT INTO are_vpl VALUES ("RV21_20","096_21_20","REV","21","20","20","Arrpunha parta onyx. Arrpunha parta carnelian. Arrpunha parta chrysolite. Arrpunha parta beryl. Arrpunha parta topaz. Arrpunha parta chrysoprase. Arrpunha parta jacinth. Kala arrpunha parta amethyst. ");
INSERT INTO are_vpl VALUES ("RV21_21","096_21_21","REV","21","21","21","Reoa nyintaminyinta pearl nyintanga mpaarakala naka. Town ekura street ingkarraka turta gold-anga mpaarakala, gold nhanga tjiparra inthorranga. ");
INSERT INTO are_vpl VALUES ("RV21_22","096_21_22","REV","21","22","22","Temple pula atha itjala town ekurala araka. Ingkarta Altjirra Ekarlta Inthorra era, Lamb era turta warta, kala temple ekura namanga. ");
INSERT INTO are_vpl VALUES ("RV21_23","096_21_23","REV","21","23","23","Lirnnga taiya turta atha itja araka. Altjirra era makalaria namanga, era kala town erinha parrtjilhelaka. Lamb era turta town ekura alkngantha naka. ");
INSERT INTO are_vpl VALUES ("RV21_24","096_21_24","REV","21","24","24","Parrtja erala town nhanha ekuranga rratama, era kala Relha Lorinya ntjarranha tjaiya ntelitjina. King ntjarrala turta yultha etnakanha town ekururna kngitjitjina. ");
INSERT INTO are_vpl VALUES ("RV21_25","096_21_25","REV","21","25","25","Arrpunhala itja reoa etnanha arltala marntilitjina paka. Ingwa turta itja nitjina. ");
INSERT INTO are_vpl VALUES ("RV21_26","096_21_26","REV","21","26","26","Relha Lorinya ntjarralantama yultha marra ingkarraka, tjiparra ingkarraka turta town ekururna kngitjitjina. ");
INSERT INTO are_vpl VALUES ("RV21_27","096_21_27","REV","21","27","27","Yultha kornalka pula nyintala yarna town ekururna irrpulhelitjina. Relha korna, relha orrtjaltha turta itja ekurala nitjina. Etnanta town ekurala nitjina, rretnya etnakanhala Lamb-ala pepa ekuranhaka intalhelakala. ");
INSERT INTO are_vpl VALUES ("RV22_1","096_22_1","REV","22","1","1","Kurunga angel era yinganha lhirantama ntelaka, kwatjakarta. Kwatja nhanha itja kuta yirraka paka, era turta alkngaltara inthorra naka. Kwatja nhanhala relhanha etathilama. Era Altjirraka, Lamb-aka chair kngarritjanga roa lhama. ");
INSERT INTO are_vpl VALUES ("RV22_2","096_22_2","REV","22","2","2","Kwatja nhanhantama town-aka street mpopala roa lhaka. Irna tharra roa nhanha ekuranga kutala mangkaka. Etapa nyintala irna nyinta, etapa arrpunhala irna arrpunha. Irna nhanha tharra marnakarta nama. Relhala marna nhanha ilkumanga era kala ngampakala etatha nitjina. Month nyintaminyintala irna eratharra marna urnmakarta nama. Irna ekuratharraka ilpalhala turta Relha Lorinya ntjarranha irrpalthala marrilama. ");
INSERT INTO are_vpl VALUES ("RV22_3","096_22_3","REV","22","3","3","Relhalka nhanga Altjirrala imilakala, etna itja town nhanhala nitjina. Altjirranha chair kngarritja ekuranhala nitjina, Lamb era turta chair kngarritja ekuranhala. Altjirraka worla turtantama Altjirraka urrkurrkintja nitjina. ");
INSERT INTO are_vpl VALUES ("RV22_4","096_22_4","REV","22","4","4","Etna kala Altjirranha alkngala aritjina. Altjirraka rretnya turta urla etnakanhala nitjina. ");
INSERT INTO are_vpl VALUES ("RV22_5","096_22_5","REV","22","5","5","Kala itja wothantama ingwerritjina. Lakinhanga relha town lenharinya, etna itja wotha irna parrtjakanhaka paka, lirnngaka paka yonthalhitjina. Ingkarta Altjirra era warta kala parrtja etnaka namanga. Etna turta ngampakala tjitjarterritjina. ");
INSERT INTO are_vpl VALUES ("RV22_6","096_22_6","REV","22","6","6","Kurunga angel era yinganha ilaka, “Angkatja untala wukala, etnataka nthurrpa nama. Relhala etnanha kala tnakitjikanta. Arai, Ingkarta Altjirranha urrpia ekuranha ntjarrurna angkama. Erantama angel ekuranha yairnaka urrkapunhapunha ekuranha ntjarranha ilitjika nhanga inguntha ngerra warala nitjinala.” ");
INSERT INTO are_vpl VALUES ("RV22_7","096_22_7","REV","22","7","7","“Arai, yinga parrpa wara pitjima. Altjirrala relha erinha lyekarrilitjina, erala angkatja etnaka kangkwerrama, etnala pepa nhanhala intamanga.” ");
INSERT INTO are_vpl VALUES ("RV22_8","096_22_8","REV","22","8","8","Yinga nama rretnya John. Atha kunha nhanha ingkarraka wukala pa arakala. Kurunga atha nhanha kala wukalanga, arakalanga turta, yinga mparalela arrarnalhaka. Yinga turta antja naka angel ekura urrkurrkintja nitjika, erala nuka yia nhanha ingkarraka imarnakala. ");
INSERT INTO are_vpl VALUES ("RV22_9","096_22_9","REV","22","9","9","Angel era pula yinganha ilaka, “Itja lakinha! Arai, yinga, unta, Altjirraka urrpia arrpunha ntjarra, relha etnala angkatja nhanhaka kangkwerrama turta, nurna ingkarraka Altjirraka urrkapunhapunha nama. Kala Altjirrakanta urrkurrkintja nai.” ");
INSERT INTO are_vpl VALUES ("RV22_10","096_22_10","REV","22","10","10","Kurunga era yinganha ilaka, “Unta itja angkatja etnanha lauwutjika, angkatja nhanga pepa nhanhalala intama. Angkatja nhanha etna parrpa wara nthurrperritjina. ");
INSERT INTO are_vpl VALUES ("RV22_11","096_22_11","REV","22","11","11","Lakinhanga relha korna ntjarra kala korna kutantama ntelalhiai. Relha kornaka lherranha ntjarra turta, kala kornaka kuta lherriai. Relha erala arratja ntelalhama, era kuta arratja ntelalhiai. Relha alkngaltara era turta kuta alkngaltara ntelalhiai.” ");
INSERT INTO are_vpl VALUES ("RV22_12","096_22_12","REV","22","12","12","“Arai, yinga parrpa wara pitjima. Yinga kala pitjikalangantama, atha relha nyintaminyintanha arratja kuta kwartiwutjina. ");
INSERT INTO are_vpl VALUES ("RV22_13","096_22_13","REV","22","13","13","Yinga nama Alpha, Omega turta. Yingakimparra naka, yinga turta kuta nitjina alkira alhalka yirramalanga. Yinga tjontintjala nakala, yinga kuta nitjina turta. ");
INSERT INTO are_vpl VALUES ("RV22_14","096_22_14","REV","22","14","14","“Altjirrala relha ntjarranha lyekarrilitjina, etnala mantarra etnakanha Lamb-aka alhwala ilkngikala. Altjirrala etnanha impurlarrarnitjina town ekuranhaka reoanga irrputjika, marna turta irna ekuranhanga ilkutjika, etna ngampakala etatha nitjinanga. ");
INSERT INTO are_vpl VALUES ("RV22_15","096_22_15","REV","22","15","15","Town ekuranga kathala pula kngulya etnala nama. Nhanhatitja, arrangkulthaka urrkapunha ntjarra, ntaiyawunha ntjarra, urrarna ntjarra, orrtja altjirraka urrkurrkintja nanha ntjarra. Lenha ntjarra turta etnala orrtjerritjika kangkamanga, orrtjerramanga turta. ");
INSERT INTO are_vpl VALUES ("RV22_16","096_22_16","REV","22","16","16","“Yinga nama Jesua. Atha kunha angel nukanha ungkwangurna yairnaka, angkatja nukanhakarta, worlamparinya ntjarraka. Yinga kunha David-aka ramarama nama. Yinga turta David-aka 'lira kngarra era nama. Yinga nama ingutnhakanha ntheilpura kngarra era.” ");
INSERT INTO are_vpl VALUES ("RV22_17","096_22_17","REV","22","17","17","Enka era, noa initjinala era turta ntangkama, “Pitjai!” Relha erala angkatja nhanha wuma, era turta ntangkitjika, “Pitjai!” Altjirraka pentja kwatjakarta nama. Kwatja nhanhala relhanha etathilama. Relha erala kwatja nhanhaka antja, era pitjeikanha kapanhanta Altjirraka pentjanga ntjutjika. ");
INSERT INTO are_vpl VALUES ("RV22_18","096_22_18","REV","22","18","18","Atha relha nyintaminyintanha ilama, erala pepa nhanhaka angkatja wuma. Era paka angkatja nyinta angkatja nhanhaka lhangamanga, Altjirrala erinha nakapakarla inthorrilitjina. ");
INSERT INTO are_vpl VALUES ("RV22_19","096_22_19","REV","22","19","19","Era paka angkatja nyinta angkatja nhanhanga inamanga, Altjirrala erinha town alkngaltara ekuranhanga parritjina. Era turta erinha parritjina marna irna ekuranhanga ilkutjika. Angkatja nhanga Altjirraka town-iperra, Altjirraka irniperra turta, etnataka pepa nhanhala intama. ");
INSERT INTO are_vpl VALUES ("RV22_20","096_22_20","REV","22","20","20","Ingkarta erala yinganha angkatja nhanha ingkarraka ilakala, era angkama, “Yinga kala parrpa wara pitjima.” Awa, Ingkarta Jesuai, parrpa pitjai. ");
INSERT INTO are_vpl VALUES ("RV22_21","096_22_21","REV","22","21","21","Ingkarta Jesuanha relha alkngaltara ingkarrakaka ngwanga kuta ntelalhama. Amen. ");
ALTER TABLE are_vpl ADD FULLTEXT(verseText);
UNLOCK TABLES;
